RU LOK' PIXAB RI DIOS 


El Nuevo Testamento en 
K'iche! Centro-Occidental 


INTERNACIONAL 


RU LOK' PIKAB RI DIOS 


El Nuevo Testamento en K'iche! Centro-Occidental 


Primera Edición 
€ 1997, Wycliffe Bible Translators, Inc. 


Segunda Edición 
€ 2011, Wycliffe Bible Translators, Inc. 


www.ScriptureFarth.org 


Creative Commons (cc) MBE 


Atribución-No Comercial-No Derivadas 3.0 Unported EY NC ND 


Eres libre de: 
copiar, distribuir y comunicar püblicamente la obra 


Bajo las condiciones siguientes: 

* Atribución — Debes reconocer la autoría de la obra en los términos especificados por el propio 
autor o licenciante. 

* No comercial — No puedes utilizar esta obra para fines comerciales. 

* No Derivadas — No está permitido que alteres, transformes o generes una obra derivada a 
partir de esta obra. 


Entendiendo que: 


* Renuncia — Alguna de estas condiciones puede no aplicarse si se obtiene el permiso del titular 
de los derechos de autor. 

Otros derechos — Los derechos siguientes no quedan afectados por la licencia de ninguna 
manera: 


* Los derechos derivados de usos legítimosu otras limitaciones reconocidas por ley no se ven 
afectados por lo anterior; 

* Los derechos morales del auto; 

* Derechos que pueden ostentar otras personas sobre la propia obra o su uso, como por ejemplo 
derechos de imagen o de privacidad. 


* Aviso — Alreutilizar o distribuir la obra, tiene que dejar bien claro los términos de la licencia 
de esta obra. 





http://creativecommons.org/licenses/by-nc-nd/3.0 


RI QUI BI' RI WUJ, XA 
JAWIJE' RI QUERIKTAJ WI 


pág 
San Mateo ............. A 1 
San Marcos ............ Mrs taaan red 75 
San LucaS.............. EEEE ETETE TEE 122 
SanJüan veria Ji AAA 198 
Hechos................ Hch com. 253 
Romanos: y vy ss AE CN ROM. sms 329 
1 CorintioS............. ¡AA 361 
2 Gorintlos. «vos ZO ripio 390 
Galatas................ Ga............. 409 
EfesiOS 2 vex C Ro | NOU aos 421 
Filipenses.............. Flp erm ER 433 
Colosenses............. Col, s... S ss das 441 
1 Tesalonicenses ........ lS. 449 
2 Tesalonicenses ........ 2 15002507505 456 
1 Timoteo ............. L EE 460 
2 Timoteo «v RES Zrii 469 
"Tito audet tx UE Tit............. 477 
(E Ve «s vx ins Fl $45 293993 482 
HEDTEOS b y ww wes Heb............ 484 
Santiag0........o.o.o.o.... MES 509 
1 Pedro ............... l1Pe............ 518 
2 Pedro ei annaa NR ei 528 
NI LE ado deeg ass 534 
E WAOANA Y S QY 245224222925 542 
WE EEN S Ji i u 2 PEE: 544 
A VS Jud uev oo EROS 546 
Apocalipsis. ............ AD xx RURSUS nee 550 
DicCIOafio e vue Ive qued dO 586 
MAPAS iia CRM 590 


iii 


El Nuevo Testamento en K'iche' Centro-Occidental de Guatemala, 2da ed. O 2011, Wycliffe Bible Translators, Inc. 


OUIEB OXIB TZIJ 
CHRIJ WE WUJ RI! 


We wuj ri! are u tz'akat RU LOK! PIXAB RI DIOS (ri Biblia) ri cábix C'ac Trato 
che. Chupam e c'o ri quiejeb “evangelios” (ri utzalaj tak tzij chrij ri Jesucristo). 
C'o ri wuj “Los Hechos" ri cátzijox wi ri qui banom ri apóstoles, xukuje! tak 
ri cajmabal ru banom ri Lok'alaj Espíritu rech ri Dios aretak xban qui banic ri 
nabe tak iglesias. E c'o xukuje! ri cartas (epístolas) ri xquitz'ibaj job chque ri 
apóstoles (ri San Pablo q'uia na ri xutz'ibaj ri are'). C'o c'u jun wuj ri nim u banic 
chuq'uisbal, ^El Apocalipsis," —cuchixic. Pa ri wuj ri' cákil wi ri xk'alajisax 
chuwách ri San Juan rumal ri Jesucristo ri cubij wi ri q'uisbal re ri cajulew, 
xukuje! ri c'ac' u takanic (reino) ri Jesucristo. Conojel tak wa! we tz'ibtalic ri! 
xetz'ibax ruc' ri u no'j ri Lok'alaj Espíritu rech ri Dios xukuje! ruc' ri nimalaj u 
chuk'ab. 

We Nuevo Testamento ri' xk'axax pa ri qui ch'abal ri winak ri quech'aw pa 
quiché ri e c'o chukajbal k'ij rech ri tinimit Guatemala. 

Jujun chque ri c'utbal tak tzij xek'axax wa! zak je! jas ri cubij ri castellano. 
Xcanaj can zak je ri' rech cách'obtaj na más. Are c'u ri kas ka rayibal are la! chi 
cách'obtaj ri tzij jas ri chomanic re ri ojer tak tzij ri xetz'ibax nabe pa ri ch'abal 
griego. 

Cákaj chi we Nuevo Testamento ri' are jun nimalaj tewchibal chque tak ri 
cáquisiq'uij we wuj ri', xukuje' chque tak ri cáquitatabej u siq'uixic. Ri ka rayibal 
are chi queuto! ri winak rech kas cáquich'ob ru Lok! Pixab ri Dios ri cácowinic 
cuc'am u be jun rech curik ru tobanic ri Dios (salvación), rech xukuje! cáretamaj 
jas ri' ri c'aslemal ri curik jun aretak cácojon che ri Cristo. 

Je! jas ri cubij pa ri Apocalipsis 1:3 — “Utz re jachin ri cusiq'uij u wách we wuj 
ri', xukuje' utz que jachin tak ri cáquitatabej u siq'uixic ri tzij ri yo'm rumal ri 
Lok'alaj Espíritu ri tz'ibtal chupam we wuj ri', ciquinimaj c'u ri cubij rumal chi 
nakaj chic c'o wi ri k'ij aretak cábantaj na ronojel wa'." 

Pa ri San Juan 20:31 cubij: *Xetz'ibax c'u wa! ri c'o waral rech ri ix quicojo chi 
ri Jesús are ri Cristo, ru C'ojol ri Dios, rech aretak quixcojon che ri Arel, quirik 
na ri c'aslemal ri man c'o tà u q'uisic." 


iv 

PREFACIO 


Esta parte de la Biblia se llama “El Nuevo Testamento.” Incluye los cuatro 
evangelios (las buenas noticias acerca de Jesucristo), el libro de Los Hechos que 
habla de las obras de los apóstoles de Jesús y la gran obra del Espíritu Santo en la 
formación de las primeras iglesias. Incluye también las cartas (epístolas) escritas 
por cinco de los apóstoles (la mayoría por San Pablo), y un libro especial al final 
que se llama “El Apocalipsis,” la revelación de Jesucristo dado a San Juan que 
habla de los tiempos finales del universo y el nuevo reino de Jesucristo. Todas 
estas escrituras fueron escritas bajo la supervisión y con el poder del Espíritu 
Santo. 

Este Nuevo Testamento se ha traducido principalmente para los indígenas 
quichés de la región centro-occidental del país de Guatemala. 

A veces una palabra figurativa o un modismo se ha traducido en forma directa 
para mayor comprensión. En todo caso la meta ha sido de conservar con toda 
fidelidad el sentido original. 

Esperamos que este Nuevo Testamento sea útil y de mucha bendición para los 
lectores y los oyentes, ayudándoles a comprender las Sagradas Escrituras que los 
pueden guiar a la salvación y a una vida netamente cristiana. 

Como dice en Apocalipsis 1.3: “Feliz el que lee, y felices también los que 
escuchan la lectura de este mensaje recibido de Dios y hacen caso a lo que aquí 
está escrito, porque ya se acerca el tiempo.” 

Y en San Juan 20.31 dice: “Pero éstas se han escrito para que ustedes crean 
que Jesús es el Cristo, el Hijo de Dios, y para que tengan vida al creer en él.” 

RI UTZALAJ TZIJ RE RI 
EVANGELIO RI KUTZ'IBAJ 
RI SAN MATEO 





Waral cátzijox wi jachin tak ru mam ri Jesüs ojer 


1 Are wa! ri qui bi! ri u mam ri Jesús ojer. Ri Jesús Are rachalaxic ri 
ka mam David xukuje! ri ka mam Abraham ojer. 

2Ri ka mam Abraham are u tat ri ka mam Isaac. Ri ka mam Isaac are u 
tat ri ka mam Jacob. Ri ka mam Jacob are u tat ri ka mam Judá xukuje! tak 
ri e rachalal ri are'. 3Ri ka mam Judá are u tat ri ka mam Fares xukuje! ri 
ka mam Zara. Ri qui nan c'ut are ri nan Tamar. Ri ka mam Fares are u tat 
ri ka mam Esrom. Ri ka mam Esrom are u tat ri ka mam Aram. ^Ri ka mam 
Aram are u tat ri ka mam Aminadab. Ri ka mam Aminadab are u tat ri ka 
mam Naasón. Ri ka mam Naasón are u tat ri ka mam Salmón. 5Ri ka mam 
Salmón are u tat ri ka mam Booz. Ru nan ri ka mam Booz are ri nan Rahab. 
Ri ka mam Booz are u tat ri ka mam Obed. Ru nan ri ka mam Obed are ri 
nan Rut. Ri ka mam Obed are u tat ri ka mam Isaí. 6Ri ka mam Isaí are u 
tat ri ka mam David ri nim takanel. Ri ka mam David ri nim takanel ruc' ri 
chichu! ri xrixokilaj na ri tat Urías, e are! u nan u tat ri ka mam Salomón. 

7Ri ka mam Salomón are u tat ri ka mam Roboam. Ri ka mam Roboam 
are u tat ri ka mam Abías. Ri ka mam Abías are u tat ri ka mam Asa. 8Ri 
ka mam Asa are u tat ri ka mam Josafat. Ri ka mam Josafat are u tat 
ri ka mam Joram. Ri ka mam Joram are u tat ri ka mam Uzías. 9Ri ka 
mam Uzías are u tat ri ka mam Jotam. Ri ka mam Jotam are u tat ri ka 
mam Acaz. Ri ka mam Acaz are u tat ri ka mam Ezequías. 10Ri ka mam 
Ezequías are u tat ri ka mam Manasés. Ri ka mam Manasés are u tat ri ka 
mam Amón. Ri ka mam Amón are u tat ri ka mam Josías. 11 Ri ka mam 
Josías are u tat ri ka mam Jeconías, xukuje! ri e rachalal. Pa tak ri ktij ri! 
xec'am bi ri winak aj Israel, xeopan c'u pa ri tinimit Babilonia. 

12Aretak ri winak aj Israel e do chic pa ri tinimit Babilonia, ri ka mam 
Jeconías xc'oji jun u c'ojol, Salatiel u bi'. Ri ka mam Salatiel are u tat ri 

ka mam Zorobabel. 13Ri ka mam Zorobabel are u tat ri ka mam Abiud. Ri 
ka mam Abiud are u tat ri ka mam Eliaquim. Ri ka mam Eliaquim are u 
tat ri ka mam Azor. 14 Ri ka mam Azor are u tat ri ka mam Sadoc. Ri ka 
mam Sadoc are u tat ri ka mam Aquim. Ri ka mam Aquim are u tat ri ka 
mam Eliud. 15Ri ka mam Eliud are u tat ri ka mam Eleazar. Ri ka mam 
Eleazar are u tat ri ka mam Matán. Ri ka mam Matán are u tat ri ka mam 
Jacob. 16Ri ka mam Jacob are ru tat ri a José ri rachajil ri María. We 
María ri! are c'u wa! ru nan ri Jesús ri cábix Cristo" che. 

17 Je ri! chi cajlajuj juch'ob tataxelab cachi'l ri qui c'ojol e oc'owinak xchaptaj 
lok ruc' ri ka mam Abraham c'ä ruc! ri ka mam David. Cajlajuj chic xchaptaj 
lok ruc' ri ka mam David c'à aretak xec'am bi ri winak aj Israel, xeopan pa ri 
tinimit Babilonia. Te c'u ri! e c'o chi cajlajuj chic c'a xil na u wách ri Cristo. 


Quil u wách ri alaj a Jesús 


18 Are je wa! xbantajic aretak xil u wách ri alaj a Jesús: Ri k'apoj al María ru 
nan u yo'm chi u tzij che c'ulanem ruc' ri a José. Mája! c'u quec'uli'c aretak ri 
al María xcanaj yawab winak rumal ru chuk'ab ri Lok'alaj Espíritu. 19 Ri a José 
c'ut ri rachajil are jun achi ri jicom ranima! cho ri Dios, man craj tà c'ut cáresaj 
u q'uixbal ri al María chquiwách ri winak. Rumal ri! xuchomaj u ya'ic canok 
xak chi c'uyal. 20 Aretak je! tajin cuchomaj wa!, xpe jun ángel ri takom lok 
rumal ri Dios ri xuc'ut rib chuwách ri a José pa ri u waram, xubij che: A José, 
at ba! at rachalaxic ri tat David. Maxej awib chuc'amic ri al María che awixokil, 
rumal chi ri ral ri quil na u wách, are rech ri Lok'alaj Espíritu wa'. 21 Ri are! 
các'oji na jun ral ala, cacoj chu na JESÚS che u bi'. (Ri Jesús” quel cubij “To'l 
Ke") Je' u bi' wa! rumal chi queuto! na ru winakil, queresaj na pa ri qui mac, 
—xcha ri ángel. 

22Ronojel wa! xbantajic rech kas je! quel wi jas ru bim ri Kajaw Dios 
rumal ri k'alajisal re ru Lok! Pixab ri cubij: 

23 Ri k'apoj ali cácanaj na can yawab winak, 

cáril c'u na u wách jun ral ala 
ri cábix na Emanuel che, 
—cácha'. Quel cubij wa': Ri Dios c'o kuc', —cácha ri'. 

24 Aretak xc'astaj ri a José che ru waram, xunimaj ri xbix che rumal ri 
ángel ri takom lok rumal ri Dios. Xuc'am ri al María che rixokil. 22 Man 
xquirik tà c'u na quib, xane c'a te! aretak xil na u wách ri ral ri al María. 
Ri a José xucoj c'u JESUS che u bi'. 


Ri ajno'jab queopan che rilic ri alaj a Jesús 


1Ri alaj a Jesús xil u wách pa ri tinimit Belén, ri c'o pa Judea. 
Are chi! c'o ri tat Herodes che nim takanel puwi' ronojel ri Judea. 





21:16 Ri tzij “Cristo” o “Mesías” quel cubij “cha'tal rumal ri Dios". 


El Nuevo Testamento en K'iche' Centro-Occidental de Guatemala, 2da ed. O 2011, Wycliffe Bible Translators, Inc. 


3 SAN MATEO 2 


Keopan c'u jujun achijab ajno'jab pa ri tinimit Jerusalen, jela! c'u guepe 
pa relbal Ki. 2Xquita' c'u u tzijol chila', xquibij: ¿Jawije! cáriktaj wi 

ri nim takanel ri cátakan na pa qui wi! ri winak aj Israel ri c'à te! xil 

u wách? Xa xkil ru ch'imil pa relbal Ku. rumal ri! xujpe chukijilaxic, 
—xecha!. 

3Aretak ri tat Herodes ri nim takanel xuta wa!, sibalaj xsach u c'ux, je! 
xukuje' conojel ri niq'uiaj winak aj Jerusalén. ^Xtakan c'u ri nim takanel 
che qui siq'uixic ri qui nimakil sacerdotes, xukuje! ri tijonelab re ri Pixab, 
xuta! c'u chque jawije' quil wi na u wách ri Cristo. 5Ri e are! xquibij che: 
Pa ri tinimit Belén ri c'o pa Judea, rumal chi ri k'alajisal re ru Lok! Pixab 
ri Dios je wa! xutz'ibaj: 

6 Ri at tinimit Belén, 
at ri' ri rech ri rulew ri Judá, 
machomaj chi ri at man nim tá a k'ij at 
chquiwách ri k'atal tak tzij ri e c'o chila!, 
rumal chi awuc! at quel wi na jun nim c'amal be, 
ri cuc'am na qui be ri nu winak aj Israel, 
—cácha!, —xecha ri tijonelab re ri Pixab. 

7 Are c'u ri tat Herodes chelak'al xeusiq'uij ri ajno'jab, xuta! c'u chque 
jampa! kas xc'utun ri ch'imil. 8Te ri! xeutak bi pa Belén, xubij bi chque: 
Jix ba! jela!, chitatabela! jawije! c'o wi ri ac'al. Aretak quiriko, chixpe 
chubixic chwe, rech ri in xukuje! quine! na chuk'ijilaxic, —xcha chque. 

9Ri ajno'jab xuwi xquito ri xbix chque rumal ri nim takanel, xebe'c. 
Are c'u ri ch'imil ri xquil pa relbal k'ij xnabej chquiwách, c'à xopan na 
puwi' ri c'o wi ri ac'al, xtaq'ui c'u chila'. 10Ri ajno'jab, aretak xquil ri 
ch'imil, sibalaj xequicotic. 11 Xeboc c'u bi pa ri ja, xquil c'u ri ac'al do ruc' 
ri al María ru nan. Xexuqui'c, xquik'ijilaj ri ac'al. Te c'u ri! xquijak u wi! 
ri qui c'olibal, xquisipaj kän puak, incienso, xukuje' mirra? che ri Arel, 
12Te c'u ri! xbix chque pa achic! chi meoc'ow chi jela! jawije! c'o wi ri tat 
Herodes. Xetzelej c'u bi pa ri qui tinimit, xquic'am bi jun be chic. 


Waral cátzijox wi jas xban che ri alaj a Jesús xc'am bi pa Egipto 


13 Aretak e benak chi ri ajno'jab, xpe jun ángel ri takom lok rumal 
ri Dios, xuc'ut rib chuwách ri a José pa achic', xubij che: Chatwalijok, 
chac'ama bi ri ac'al, rachi'l ru nan, chixanimaj bic. Jix pa Egipto, 
chixcanaj c'u na can chila! c'ä quinbij na chiwe jampa' quixpetic. Je ri! 
chibana rumal chi ri tat Herodes cutzucuj na u cámisaxic ri ac'al, —xcha 
ri ángel che. 

14 Xwalij c'u ri a José, xuc'am ri ac'al, rachi'l ru nan, chak'ab c'ut xebel 
bic, xebe! pa Egipto. 15Chila! xec'oji wi na c'à xcám na ri tat Herodes. Je! 





^ 2:11 Ri mirra are jun cunabal ri sibalaj pakil rajil. 

xbantaj wa! rech kas je' quel wi jas ri xubij ri Dios rumal ri k'alajisal re ru 
Lok! Pixab ri cubij: “Pa Egipto xinsiq'uij wi lok ri nu C'ojol,” —cácha!. 


Ri tat Herodes cutak qui cámisaxic ri ac'alab 


16 Aretak ri tat Herodes xretamaj chi man are tá kas Gurt xbix can che 
cumal ri ajno'jab, sibalaj xpe royowal. Xutak c'u qui cámisaxic conojel 
ri ac'alab alabom ri tz'akat chi quieb qui junab xukuje! ri mája! cátz'akat 
quieb qui junab ri e c'o pa ri tinimit Belén xukuje! ri e c'o pa tak ri 
tinimit chunakaj ri Belén, je! jas ri Ku ri xquibij can ri ajno'jab. 17Xa je 
ri' kas je' xel wi jas ri xutz'ibaj can ri ka mam Jeremías ri k'alajisal re ru 
Lok! Pixab ri Dios ri cubij: 

18 Xtataj c'ut chi c'o jun ri curak u chi! 

pa ri tinimit Ramá, 
nimalaj ok'ej wa, nimalaj bis cábanic. 
Are ri nan Raquel ri cubisoj qui wách 
ri ral, 
ri man cuya! taj cácu'bisax u c'ux 
rumal chi ya e cáminak chic ri ral, 
—cácha!. 

19 Aretak c'ut cáminak chic ri tat Herodes, jun ángel ri takom lok rumal 
ri Dios xuc'ut rib chuwách ri a José pa achic' jela! pa Egipto, xubij che: 

20 Chatwalijok, chac'ama bi ri ac'al awuc', xukuje! ru nan, chixtzelej chi 
na jumul pa Israel. Xecám c'u conojel ri cácaj cáquicámisaj ri ac'al, — 
xcha che. 

21 Xwalij c'u ri a José, xuc'am bi ri ac'al rachi!l ru nan, xtzelej chi na 
jumul pa Israel. 22Aretak ctut ri a José xuto chi are ri tat Arquelao chic 
c'o che nim takanel pa Judea chuq'uexel ri Herodes ru tat, xuxej rib xe! 
jela'. Xch'abex c'u rumal ri Dios pa achic!, rumal ri! jela! xe! wi pa Galilea. 
23 Aretak xopan chila', jela! xec'ol wi pa ri tinimit Nazaret. Je! xbantaj wa! 
rech kas je! quel wi ri xquibij can ri k'alajisal tak re ru Lok! Pixab ri Dios, 
chi ri Jesús cábix na aj Nazaret che. 


Ri Juan Kasal Ja! cutzijoj ru Lok' Pixab ri 
Dios pa tak ri juyub ri quetz'inowic 


3 1Pa tak ri ktij ri! ri tat Juan Kasal Ja! xopan pa Judea, pa tak ri 
juyub ri cátz'inowic. Tajin cutzijoj ru Lok! Pixab ri Dios. 2Cubij c'u 
chque ri winak: Chiq'uexa ri iwanima!, chiq'uexa ri i chomanic, rumal chi 

xa jubik' chic man cuchaplej ru takanic ri Dios, —xcha chque. 
3We tat Juan ri! are wa! ri xtz'ibax can chrij ojer rumal ri ka mam 
Isaías, ri k'alajisal re ru Lok! Pixab ri Dios ri cubij: 
C'o jun ri co cách'aw pa tak ri juyub 
ri quetz'inowic, cubij: 

“Chibana u banic ri nim be ri cabin wi 
ri Kajaw. 
Chisuc'umaj, chibana sibalaj jicom che,” 
—xcha ri ka mam Isaías. 
4Are c'u ri tat Juan xucoj atz'iak ri banom ruc! ri rismal jun awaj, 
camello u bi', tz'um c'u ru pas. Xa sac! xukuje! uwal che! xutijo. 5Xepe 
c'u ri winak aj Jerusalén, xukuje! ri e c'o pa tak niq'uiaj tak tinimit chic 
re Judea xukuje! ri e c'o chunakaj ri nima! Jordán, xeopan c'u ruc! ri tat 
Juan chutatabexic ri cubij. 6 Aretak xquik'alajisaj ri qui mac, xban c'u qui 
kasna! rumal ri tat Juan pa ri nima! Jordán. 
7 Aretak c'ut xril ri tat Juan chi e q'uia chque ri tata'ib fariseos xukuje! 
ri tata'ib saduceos xepetic rech cában qui kasna!* xubij chque: ¡Ri alak 
subanelab tak winak!* ¿Jachin c'u ri xbin chech alak chi rajwaxic canimaj 
alak chuwách ri nimalaj royowal ri Dios ri cápetic? 8Bana ba! alak ri takal u 
banic, ri cuk'alajisaj chi kas tzij xq'uextaj ri anima! alak, ri chomanic alak. 
9Máchaplej c'u alak u bixic pa anima! alak: “Ri uj, uj rachalaxic can ri ka 
mam Abraham.” Quinbij c'u chech alak chi ri Dios cácowinic cuban chque 
tak we abaj ri! chi e rachalaxic can ri ka mam Abraham. 10Cámic ri! tajin 
cácoj ri iquiáj che tak ri qui xera! ri che! rech quet'oyic. Ronojel che! ri man 
cuya tà utzalaj u wách, cát'oy c'u na wa!, cáporox na pa ri k'ak'. 1 Ri in kas 
tzij quinban kasna! alak ruc' joron, c'utbal wa! chi q'uexom chi anima! alak, 
q'uexom chi ri chomanic alak. Cape chi c'u na jun chic ri cuban na kasna! alak 
ruc! ri Lok'alaj Espíritu xukuje! ruc' k'ak'. Ri Are! nim na u Ki canuwách in, 
nim c'u na u banic. Man takal tà chwe in chi quinquir ru c'amal u xajáb. 12Ri 
Are! are jas jun achi ri cujosk'ij ru trico. Ruc'am chi ru pala, cujopij c'u na ri 
trico, cutas che ri pajo. Cuc'ol na ri trico pa ri c'uja. Are c'u ri pajo cuporoj na 
pa jun k'ak! ri man cáchup tà chic, —xcha chque. 


Cában u kasna' ri Jesús 


13Xel c'u lok ri Jesús pa Galilea, xopan chuch ri nima! Jordán ri c'o wi ri tat 
Juan rech cában u kasna! rumal. 14Man xraj tà c'u ri tat Juan, xane xubij che 
ri Jesús: Ri in man takal tà chwe chi quinban kasna! la. Rajwaxic ne chi ri lal 
cában la nu kasna! in, —cácha!. ¿Jas che xpe la wuc! in? —xcha che ri Jesús. 
15Xubij c'u ri Jesús che: Che we chanim ri!, chaya chwe chi je! quinban 
wa!. Are c'u wa! takalic rech cáka'no jachique ri cátakan wi ri Dios, — 
xcha che. 





3:7 Ri tata'ib fariseos e are! winak wa! aj Israel ri sibalaj xquikatej u nimaxic ru Pixab ri 
Moisés. Xca'n c'u nimal, xquichomaj c'ut chi e utz na chquiwách conojel ri winak. Q'uia 
qui nak'atisam wi quib ri man kas tá are ri cubij ru Tzij ri Dios. Ri tata'ib saduceos e are! 
xukuje' nimak tak winak wa! aj Israel. Ri e are! c'ut man cáquicoj taj chi kas tzij quec'astaj 
na ri cáminakib (Hechos 23:6-8). 43:7 Ri mero tzij waral are “Ri alak, alak ralc'ual ri 
cumátz”. 

Ri tat Juan c'ut xunimaj ri xubij. 16 Aretak c'ut xbantaj u kasna! ri 
Jesús, xel lok ri Are! pa ri ja'. iChanim xjakjob ri caj! Ri Jesús c'ut xril ri 
Lok'alaj Espíritu xkaj lok puwi' ri Arel, je! u banic jun palomáx. 17 Te ri! 
xtataj c'ut chi cách'aw lok jun chicaj ri xubij: Are ri Lok'alaj nu C'ojol wa!. 
Cáquicot ri wanima! rumal, —xcha'. 


Cátakchi'x ri Jesús che mac 
4 1Te c'u ri! ri Lok'alaj Espíritu xuc'am bi ri Jesús pa tak juyub ri 
quetz'inowic, rech cátakchi'x che mac chila! rumal ri Itzel. 
2Cawinak k'ij, cawinak ak'ab xc'oji chila!, man c'o tà c'u jas ri xutijo. Te 
c'u ri! sibalaj xnumic. 3Xpe c'u ri Itzel, xopan ruc! ri Jesús rech cutakchi!j 
ri Are! che mac, xubij che: We kas tzij chi lal u C'ojol ri Dios, takan la 
chque tak we abaj ri! chi cáca'n na wa, —xcha che. 
4Xch'aw ri Jesús, xubij che: Ru Lok! Pixab ri Dios ri Tz'ibtalic cubij: 
“Man zak tà xuwi rumal ri wa quec'asi na ri winak, xane xukuje! rumal 
ronojel ru Tzij ri Dios," —cácha!, —xcha ri Jesús che. 
5Ri Itzel xuc'am bi ri Jesus pa ri lok'alaj tinimit Jerusalén, xupakba 
c'u puwi! ri nimalaj rachoch Dios. 6Te ri! xubij che: We kas tzij chi lal u 
C'ojol ri Dios, q'uiáka bi ib la iquim, rumal chi ru Lok! Pixab ri Dios ri 
Tz'ibtalic cubij: 
Ri Dios queutak na lok ri ángeles awuc' 
che a chajixic. 
Catquichap na che ra k'ab che a to'ic 
rech man cachak'ij tà rawakan 
cho abaj, 
—cácha', —xcha ri Itzel che. 
7Ri Jesús xch'awic, xubij che: Xukuje! cubij ru Lok! Pixab ri Dios ri 
Tz'ibtalic: *Mayac royowal ri Awajaw, ri a Dios,” —cácha!, —xcha che. 
8Te c'u ri! ri Itzel xuc'am bi ri Jesús puwi' jun nimalaj juyub. Xeuc'ut 
c'u conojel tak ri tinimit ajuwáchulew chuwách ri Arel, xukuje! ri qui 
k'inomal. ?Xubij c'u che ri Jesús: Ronojel wa! quinya che la, we cáxuqui 
la, quink'ijilaj la, —xcha che. 
10Xch'aw ri Jesús, xubij che: Jat, Satanás, chatel chnuwách rumal chi 
ru Lok! Pixab ri Dios ri Tz'ibtalic cubij: ^Chak'ijilaj ri Awajaw ri a Dios, 
xuwi c'u ri Are! chapatánij,” —cácha!, —xcha che. 
11Xel c'u bi ri Itzel ruc! ri Jesús. Xepe c'u jujun ángeles rech quepatánin 
che ri Arel, 


Ri Jesús cuchaplej tzijonem pa Galilea 


12Ri Jesús, aretak xuto chi c'o ri tat Juan pa che', xe! pa Galilea. 13 Man 
xcanaj tà c'u can pa ri tinimit Nazaret, xane xa xc'oji pa Capernaum, 
jun tinimit Romano wa! ri c'o chi! ri mar chquinakaj ri ojer tak tinimit 

Zabulón ruc' Neftalí. 14 Je! xbantaj wa! rech kas je! quel wi jas ri xutz'ibaj 
can ri ka mam Isaías ri k'alajisal re ru Lok! Pixab ri Dios ri cubij: 

15 Winak aj Zabulón, winak aj Neftalí, 

ix ri' ri nakaj ix c'o wi che ri mar, 
ch'ákáp che ri nima! Jordán, 

chila' pa Galilea jawije' e c'o wi winak 
ri man aj Israel taj. 

16 Ri winak ri je! ta ne e c'o pa k'ekum 

xquil jun nimalaj sakil. 
E are! winak wa! ri e c'o pa ri qui mac, 
ri e c'o cho ri cámical, 
xpe jun nimalaj sakil pa qui wi', 
—xcha ri ka mam Isaías. 

17 C'à te ri! c'ut ri Jesús xuchaplej u tzijoxic ru Lok! Pixab ri Dios, xubij 
c'u chque ri winak: Chiq'uexa ri iwanima'!, chiq'uexa ri i chomanic, rumal 
chi xa jubik' chic man cuchaplej ru takanic ri Dios, —xcha chque ri 
winak. 


Ri Jesús queusiq'uij quiejeb chapal tak car rech quebe! ruc' 


18 Oc'owem cuban ri Jesús chuchi! ri mar re Galilea, xeril c'u quieb 
achijab cachalal quib. Ri jun are ri tat Simón ri xukuje! cábix Pedro che, 
ri jun chic are ri tat Andrés. Tajin cáquiq'uiák bi jun c'at chapábal car pa 
ri cho rumal chi e chapal tak car ri e are'. 1? Ri Jesús xubij chque: Chixsa'j 
wuc'!. Quinban c'u na chiwe chi quixoc che qui mulixic winak che qui 
q'uexwách ri cár, —xcha chque. 

20Chanim xquiya can ri qui c'at, xebe! ruc! ri Jesús. 

210c'owinak chi apan jubik! ri Jesús, xeril chi c'u quieb achijab chic 
cachalal quib. E are! ri tat Jacobo rachi!l ri tat Juan. E u c'ojol ri tat 
Zebedeo wa!. E c'o pa jun barco cachi!l ri qui tat, tajin cáquic'ojoj c'u ri 
qui c'at. Xesiq'uix c'u rumal ri Jesús. 22Ri e are! c'ut chanim xquiya can ri 
barco ruc! ri Zebedeo ri qui tat, xebe! ruc! ri Jesús. 


Ri Jesús cuya tijonic chque q'uia winak 


23Ri Jesus xbin pa conojel tak ri tinimit re Galilea, xuya tijonic chque 
ri winak pa tak ri rachoch Dios. Xutzijoj ri Utzalaj Tzij re ri Evangelio 
chrij ru takanic ri Dios pa qui wi' ri winak. Xukuje' xucunaj ronojel u 
wách yabil ri c'o chque. 24Xtataj c'u u tzijol ri Jesús cumal ri winak pa 
conojel tak ri tinimit re Siria. Ri winak c'ut xequic'am lok conojel ri qui 
rikom c'áx rumal q'uia u wách c'áxc'ol, yabil, k'oxom. Xequic'am lok ri e 
c'o itzel tak espíritus chque, xukuje! ri winak ri man utz tá chi qui jolom 
rumal chi e elinak ch'uj, xequic'am c'u lok ri càminak qui cuerpo. Ri 
Jesus c'ut xeucunaj conojel. 25E q'uia winak c'ut aj Galilea xebe! ruc' ri 

Jesús. Xukuje! e c'o winak aj Decápolis, aj Jerusalén, aj Judea, e c'o c'u ri 
xepe ch'ákáp che ri nima! Jordán. 


Ri Jesús cápaki puwi' jun juyub rech cuya tijonic 


5 1Aretak ri Jesús xeril ri q'uialaj winak, xpaki puwi' ri juyub, xt'uyi 
chila'. Xquimulij c'u quib ru tijoxelab ruc'. 2Ri Jesús xuchaplej qui 
tijoxic, je wa! xubij chque: 


Waral cákil wi jachin tak ri utz que 


3Utz que ri cáquina! pa canima! chi c'o ri rajwaxic chque ri cápe chila' 
chicaj. Ri Dios c'ut cátakan na pa qui wi'. 

4Utz que ri quebisonic rumal chi ri Dios cácu'bisan na qui c'ux. 

5Utz que ri man cáca'n tà nimal. Ri e are! c'ut cáquechbej na ri ulew ri 
u bim ri Dios chi cuya chque. 

6Utz que ri quenumic, ri cáchaki'j qui chi! che jun c'aslemal jicom. Are 
c'u ri Dios cáyo'w na wa! chque. 

7Utz que ri quel qui c'ux chque niq'uiaj winak chic. Ri Dios c'ut 
cutok'obisaj na qui wách ri e are'. 

8Utz que ri sak canima'. Ri e are! c'ut cáquil na u wách ri Dios. 

9Utz que ri cáquitzucuj u ya!ic utzil chquixol ri winak. Ri Dios cubij na 
chi e are! ralc'ual ri Arel, 

10Utz que ri quetzelax qui wách rumal ru banic ri jicomal cho ri Dios. 
Ri Dios c'ut cátakan na pa qui wi'. 

11Utz iwe ix aretak cában c'áx chiwe cumal ri winak, quixyok' cumal, 
cáquibij ronojel u wách ri man kas tzij taj chiwij, xa rumal chi quixcojon 
chwe in. 12Chixquicot ba!, chixtze'nok rumal chi quic'am na jun nimalaj 
tojbal iwe chila' chicaj. Je c'u däs wa! xban chque ri k'alajisal tak re ru 
Lok! Pixab ri Dios ri xec'oji can ojer, —xcha ri Jesüs. 





Ri ix, je! ta ne ix sakil, je! ta ne ix atz'am 
chque ri winak cho ruwáchulew 


13Ri ix, je! ta ne ix atz'am chque ri winak cho ruwáchulew. We chu man 
c'o chic u tzayil ri atz'am, ¿jas ta c'u lo cában che rech c'o chi cupatánij? 
Man c'o tá chi u patán ri', xane xa cáqtuiák na apanok, cátac'alex c'u na 
cumal ri winak. 

14 Ri ix, je! ta ne ix sakil chque ri winak cho ruwáchulew je! jas jun 
tinimit ri c'o puwi' jun juyub, ri amak'el cák'alajinic. 15 Man cátzij tà 
jun cháj, te c'u ri! cáyi' chuxe! jun coxon, xane xa cáyi! ri! pa jun c'olibal 
chicaj rech cátunun pa qui wi! conojel ri e c'o pa ri ja. 16Je wa! chibana ix 
xukuje!, chibana! chi ri sakil ri cto iwuc! cátunun chquiwách ri winak. Je 
ri' rech aretak cáquil ri utzil ri quibano, cáquiya uk ri i Tat ri c'o chila' 
chicaj. 

Ri Jesús cuya tijonic chrij ri Pixab 

17 Michomaj ix chi in petinak che resaxic ri Pixab ri xutz'ibaj can ri ka 
mam Moisés, o ri qui tijonic ri k'alajisal tak re ru Lok! Pixab ri Dios. Man 
in petinak tà che resaxic, xane in petinak chubixic ri kas u banic ri Pixab 
xukuje! ri qui tijonic ri k'alajisal tak re ru Lok! Pixab ri Dios. 18Kas Gu quinbij 
chiwe, man c'o tá quesax na che ri Pixab, xane xa ronojel cábantaj na. C'à 
májok cásach u wách ri caj ulew, man c'o tá jun punto, man c'o tà jun alaj 
tz'ib ri quesax na che ri Pixab. 1?Rumal ri! jachin ri man cunimaj tá jun 
chque ri takanic re ri Pixab, pune are ri man nim tá u banic, xukuje! cuc'ut 
chquiwách niq'uiaj winak chic chi man kas rajwaxic taj cánimax wa!, ri are! 
man nim taj quil wi na chquixol ri winak ri cátakan na ri Dios pa qui wi'. Are 
c'u ri winak ri cunimaj ri Pixab, xukuje! cuctut chquiwách niq'uiaj winak chic 
chi cáquinimaj wa!, kas nim na u banic wa! chquixol ri winak ri cátakan na 
ri Dios pa qui wi'. 20Quinbij c'u chiwe, chi we man jicom na ri i c'aslemal ix 
chuwách ri qui c'aslemal ri tata'ib fariseos xukuje! ri tijonelab re ri Pixab,* 
man quixoc tá ri! chquixol ri winak ri cátakan na ri Dios pa qui wi!. 


Ri Jesús cuya tijonic chrij ri oyowal 


21Ri ix i tom chi xbix chque ri ka mam ojer: “Mixcámisanic, apachin 
c'u ri cácámisanic cák'at na tzij puwi'," —cácha!. 22Are c'u ri in quinbij 
chiwe chi jachin ri cuyac royowal chrij ri rachalal cák'at na tzij puwi'. 
Jachin ri c'áx cách'aw che ri rachalal cák'at na tzij puwi' cumal ri k'atal 
tak tzij. Xukuje! jachin ri cubij che ri rachalal chi xa are jun con, chi man 
c'o tà chi u patán, que! na ri! pa ri k!ak!. 

23-24 Rumal c'u ri!, we cac'am bi ri a sipanic cho ri ta'bal tok'ob, chila' c'ut 
cána'taj chawe chi c'o jun c'áx ri cuna! ri awachalal chawij, chaya can ri a 
sipanic cho ri ta'bal tok'ob. Jat na ruc' ri awachalal rech catutzir ruc! nabe, te 
c'u ri! cuya! cattzelej cho ri ta'bal tok'ob chuyatic ra sipanic cho ri Dios. 

25We c'o jun winak cuban u c'ulel chawe, catuc'am c'u bi pa ri k'atbal 
tzij, chatutzir na ruc' pa ri be rech man catujach tà pu k'ab ri k'atal tzij. 
We ta mat je ri', ri k'atal Gu catujach na pa qui k'ab ri mayor, ri mayor 
c'ut catquicoj na pa che'. 26Kas tzij ba! ri quinbij chawe chi man c'o tá 
awelic lok chila! c'à catoj na ronojel ri a multa, —xcha ri Jesús. 


Ri Jesús cátzijon chrij ri nimalaj mac ri áwas u banic 
ruc' ri rixokil o ri rachajil jun winak chic 


27 Ri ix i tom chi xbix can nabe: “Maban ri nimalaj mac ri áwas u banic 
chrij ra c'ulaj," —cácha!. 





*5:20 Ri tijonelab re ri Pixab e are! achijab wa! ri sibalaj xquitijoj quib chrij ru Pixab ri 
Moisés, xquic'utu wa! chquiwách ri winak. 

28 Are c'u ri in quinbij chiwe, chi jachin ri cuca'yej jun ixok, zak xuwi 
ruc! ru rayixic u wách xmacun ri! ruc! pa ranima!, —cácha ri Jesús. 

29 We ri awak'ách re ri awiquiák'ab cubano chi catzak pa mac, 
chawesaj, chaq'uiáka apanok. Are utz na chawe we quel jun ch'ákap che 
ra cuerpo, chuwách wa! chi ronojel ra cuerpo cáq'uiák bi pa ri k'ak'. 30 We 
c'u are ri a k'ab re ri awiquiák'ab cubano chi catzak pa mac, chak'ata!, 
chaq'uiáka apanok. Are c'u utz na chawe we quel jun ch'ákap che ra 
cuerpo, chuwách wa! chi ronojel ra cuerpo cáq'uiák bi pa ri k!ak!, —xcha 
ri Jesus. 


Ri Jesús cuya tijonic chrij ru jachic quib juc'ulaj winak 


31(Cách'aw chi ri Jesús, cubij:) Xukuje! xbix can nabe: "Apachin ri 
cujach bi ri rixokil, rajwaxic cuya bi jun wuj che ri cubij wi chi jachom 
canok," —cácha'. 32Ri in c'ut quinbij chiwe, chi we jun achi cujach bi ri 
rixokil man rumal tà u ch'abexic jun achi chic, cuban ri! chi ri rixokil 
cuban ri nimalaj mac ri áwas u banic. Jachin c'u ri các'uli ruc' jun ixok ri 
jachom bic, cuban ri! ri nimalaj mac ri áwas u banic, —xcha ri Jesús. 


Ri Jesús cuya tijonic chrij ri juramento ri cáca'n ri winak 


33Xukuje! i tom ri' ri xbix chque ri ka mam ojer: *Kas chabana! jas ri 
xachi'j u banic ruc! juramento cho ri Kajaw Dios," —xeuchixic. 34Ri in 
c'ut quinbij chiwe, chi miban juramento aretak c'o ri quichi'j che jun 
winak chic. Miban juramento ruc! ri caj rumal chi chila! c'o wi ri Dios. 
35Miban juramento ruc' ruwáchulew rumal chi are je! ta ne u tac'alibal 
ri rakan ri Dios. Miban juramento ruc' ri tinimit Jerusalén rumal chi are 
u tinimit ri Dios ri Nimalaj Takanel. 36 Xukuje' miban juramento ruc! ri 
i jolom, rumal chi man quixcowin taj quiban sak o k'ek che xa jun i wi 
37Xane zak xuwi chibij “je', je ri!” o “man je! taj”, —quixcha'. Are c'u ri 
tzij ri xak u wi! tzij chic, rech ri Itzel ri', —xcha ri Jesús chque. 


Ri Jesus cuya tijonic chrij ri jun winak ri 
cutzelej u q'uexel ri c'áx ri cában che 


38Ri ix i tom chi xbix can nabe: “We jun cáresaj u wak'ách jun winak 
chic, quesax na ru wakiäch ri are!. We jun cáresaj u ware jun winak chic, 
quesax na ru ware ri are!” —cácha!. 39 Are c'u ri in quinbij chiwe: Chixel 
chuwách ri itzel achi ri craj cách'ojin iwuc'. Kane we c'o jun catch'ayow 
che ri juperaj a palaj, chaya ri juperaj a palaj chic chuwách. Mitzelej u 
q'uexel ri c'áx ri cában chiwe. 40 We c'o jun craj catusiq'uij pa k'atbal tzij, 
craj c'ut cumaj ri a camixa!, chaya bi ra chaquet che xukuje'. 4! We c'o 
jun cucoj u chuk'ab chawe chi cac'am bi jun eka'n ri cábinibej jun legua, 
chac'ama bi quieb legua ruc'. 2Apachin ri c'o jas cuta! chawe, chaya che. 
Macowirisaj ri awanima! chuwách ri winak ri craj cákajan awuc!. 

Cheiwaj ri i c'ulel 

43 Xukuje! i tom ri! ri xbix can nabe: “Lok! chawila wi ri awachi'l, 
chawetzelaj c'u u wách ri a c'ulel," —cácha'. Are c'u ri in quinbij chiwe: 
Lok! chiwila wi ri i c'ulel. Chibij: Ri Dios c'o pi wi', —quixcha chque ri 
winak ri queyok'on chiwe. Chibana utzil chque ri cáquetzelaj i wách, 
chibana ba! orar pa qui wi! ri xak cáca'n c'àx chiwe. 4? We je! quiban wa! 
k'alaj ri' chi kas ix ralc'ual ri ka Tat ri c'o chila! chicaj. Are c'u ri ka Tat 
quesan lok ri k'ij pa qui wi! ri utzalaj tak winak, xukuje! pa qui wi! ri 
itzel tak winak. Cutak c'u lok ri jab pa qui wi! ri cáca'n ri jicomal, xukuje' 
pa qui wi! ri man cáca'n tá ri jicomal. 46Are c'u we zak xuwi queiwaj 
ri quixcaj ix, ¿jas ta c'u che cáyi! na tojbal re wa! chiwe rumal ri Dios? 
Xukuje' ne ri tok'il tak alcabal cácaj quib ri e are'. 47 We zak xuwi quiya 
rutzil qui wách ri iwachalal, ¿a quichomaj lo ri' chi i banom jun nimalaj 
utzil? Je c'u ne wa! xukuje! cáca'n ri man kas quetam tá u wách ri Dios. 
48 Je ba! chibana ix jas ri ka Tat ri c'o chila' chicaj. Ri Are! tz'akat pa ru 
chomabal. Ri ix xukuje' chibana tz'akat pa ri i chomabal, —xcha ri Jesús. 


Ri Jesús cuya tijonic chrij ri utzil ri cuban jun winak 


6 1Ru patánixic ri Dios ri quibano, miban wa! chquiwách ri winak 
xak rech cáquilo, cáquiya c'u i ktij. We je! quiban wa!, ri ka Tat ri 
c'o chila' chicaj man c'o tá tojbal iwe cuya na. 2Rumal ri! aretak queito' 

ri c'o qui rajwaxic, mitzijoj chque conojel ri winak, je! jas ri cáca'n ri 
winak ri xak quieb qui wách cáquitzijoj chque conojel ri winak pa tak ri 
rachoch Dios, pa tak ri be. Je! cáca'n wa! xak xuwi rech utz quech'aw ri 
winak chquij. Kas tzij c'ut quinbij chiwe chi ri cábix chquij xuwi wa! ri 
tojbal que cáquirik na. 3Xane ri ix aretak c'o jas u wách jun tobanic ri 
quiya chque ri c'o qui rajwaxic, c'o jun metamanic. Mitzijoj ne wa! che 
ri utzalaj iwachi'l. ^Chibana ba! ri utzil xak chelak'al. Ri ka Tat c'ut ri 
quilow ronojel ri quiban chelak'al, are cáyo'w na ri tojbal iwe, —xcha ri 
Jesüs. 


Ri Jesús cuya tijonic chrij ri u banic orar 


5Ri ix aretak quiban orar miban iwe jas ri cáca'n ri winak ri xak quieb 
qui wách, ri cákaj chquiwách xak e tac'atoj cáca'n orar pa tak ri rachoch 
Dios, pa tak ri u cruz tak be. Xak are cácaj chi que'ilitaj cumal ri winak. 
Kas tzij quinbij chiwe chi xuwi wa! ri tojbal que cáquirik na. 6Xane ri 
ix aretak quiban orar, chixoc pa ja, chitz'apij ri uchija. Chibana orar 
chuwách ri ka Tat ri c'o iwuc! pa i tuquiel wi. Ri ka Tat c'ut ri quilowic 
chi tajin quiban orar chelak'al, are cáyo'w na ri tojbal iwe. 

7 Aretak quiban orar, mibij q'uia tzij ri man c'o tà qui patán, jas 
ri cáca'n ri winak ri man kas quetam tà u wách ri Dios. Ri e are! 

caguichomaj chi ri Dios gueutatabej za rumal chi g'uia ri caguibij pa tak 
ri oración ri cáca'no. 8Miban ba! iwe jas ri cáca'n ri e are'. Rumal chi ri 
ka Tat retam chic jas ri rajwaxic chiwe c'à mája! quita! wa! che. ?Rumal 
ri' aretak quiban orar, je wa! chibij: 
Ka Tat ri c'o la pa ri caj, 
chnimarisax ta na u k'ij ri bi! la. 
10 Takan na la pa qui wi' 
conojel winak. 
Bana ba! na la ri rayibal la 
cho ruwáchulew, 
jas ri cában chila' chicaj. 
11 Ya la chkawách ri cákatijo, 
jas ri rajwaxic chke cámic. 
12 Sacha la ri ka mac ri ka'nom 
je' jas ri uj cákasach ri qui mac 
ri cáca'n c'az chke. 
13 Maya la chke chi cujtakchi'x 
che mac, xane chujto' la 
cho ri Itzel. 
Ronojel wa! cákata! che la 
rumal chi ri lal 
cátakan la puwi' ronojel. 
C'o nimalaj chuk'ab uc! la 
puwi' ronojel, 
chnimarisax ta ba! k'ij la amak'el 
pa tak ri ktij ri junab ri quepetic. 
Amén. 
(Je wa! quibij aretak quiban orar, —xcha ri Jesús chque.) 
14We ri ix quisach qui mac niq'uiaj winak chic ri ca'nom c'àx chiwe, ri 
ka Tat ri c'o chila! chicaj xukuje! cusach na ri i mac ix. 15Are c'u we man 
quisach qui mac niq'uiaj winak chic, ri ka Tat man cusach tà na ri i mac 
ix, —xcha ri Jesús chque ru tijoxelab. 


Ri Jesus cuya tijonic chrij ri ayuno 


16 Aretak ri ix quiban ayuno miban iwe jas ri cáca'n ri achijab ri zak 
quieb qui wách. Ri e are! cáca'n che quib chi quebisonic. Je! cáca'n wa! 
zak rech cáquil ri winak chi tajin cáca'n ayuno. Kas tzij quinbij chiwe 
chi xuwi wa! ri tojbal que cáquirik na. !7 Ri ix c'ut aretak quiban ayuno, 
chich'aja ri i palaj, utz quiban chuxayic ri i wi'. 18Je wa! quibano rech 
ri winak man cáquich'ob taj chi tajin quiban ayuno, xane xak xuwi ri 
ka Tat ri c'o iwuc' pa i tuquiel wi quilowic. Are c'ut cáyo'w na ri tojbal 
iwe. 

Waral catzijozic wi ri k'inomal ri c'o chila' chicaj 


19Mimulij i k'inomal waral cho ruwáchulew, rumal chi waral xa 
quechicopir ri jastak, xa quek'elobic, xa quelak'axic. 20 Xane are chimulij 
i k'inomal chila! chicaj, jawije' ri man quechicopir tà wi, man quek'elob 
taj, man quelak'ax tá c'ut. 21 Ri c'o wi ri i k'inomal, chila! ri' benak wi ri 
iwanima!, —xcha ri Jesús. 


Ri ka wak'ách are je' jas jun candela ri cuya sakil 


22Ri a wak'àch are je! jas jun candela ri cuya sakil chawe. We utz ri a 
wak'ách, k'alaj ri! ri a be chawách. 23We c'u man utz ra wak!ách, man 
k'alaj tà ri' ra be, at c'o ri! pa k'ekum. We ri sakil ri c'o pa ri awanima' 
cuban k'ekum, isibalaj nim na ri k'ekum ri'! —xcha ri Jesús chque ru 
tijoxelab. 


Rajwaxic chi xa jun ri cákapatánij, ri Dios o ri k'inomal 


24Man c'o tà jun winak cácowinic queupatànij quieb patrón. Cáretzelaj 
c'u na u wách ri jun, lok' cáril na ri jun chic. Cuban ri jicomal ruc' ri jun, 
man nim tá c'u cáril wi ri jun chic. Jun winak man cuya! taj cupatánij ri 
Dios we benak u c'ux ruc! ri k'inomal, —xcha ri Jesús chque. 


Ri Dios queuchajij ri ralc'ual 


25Rumal ri' quinbij chiwe: Mixoc il che jas ri quiban chuch'aquic ri 
i wa o ri quitijo. Mixoc il che ri iwatz'iak ri quicojo. Are c'u nim na u 
banic ri c'aslemal chuwách ri quitijo, are c'u nim na u banic ri i cuerpo 
chuwách ri atz'iak ri quicojo. 26 Chiwilampe ri chicop ri querapap chicaj. 
Man cáca'n tà tico'n, man cáquiyac tá c'u u wách ri tico'n chuc'olic wa! 
pa tak c'uja. Pune je ri', ri ka Tat ri c'o chila' chicaj quetzukuwic. Nim 
c'u na i Ki ix chquiwách ri chicop ajuwocaj. ?7 £A c'o lo jun chiwe ri 
cácowinic cáctasi chi na quieb ob junab xa rumal chi sibalaj coc il che? 
iMan c'o taj! —xcha ri Jesás chque. 

28 ¿Jas c'u che sibalaj quixoc il che ri iwatz'iak? Chiwilampe ri cotz!ij 
pa tak ri juyub jas cáca'no queq'uiyic. Man quebatz!in taj, xukuje! man 
quequiemen taj. 22Quinbij c'u chiwe chi pune ta ne je ri', ri nim takanel 
Salomón, ruc' ronojel ru k'inomal, man xcowin tà xucoj jun ratz!iak je! 
jas jun chque we cotz!ij ri', —xcha chque. 39 We ri Dios je wa! u banom 
che ri catzliak ri k'ayes ri e c'o cámic pa juyub, chuwek c'ut xa queyi' na 
pa ri k'ak', ie ta c'u lo ri ix! ¿A mat quixrilij na ri Dios che ri iwatz'iak? 
Ri ix xa jubik' quixcojonic, —xcha chque. 31 Rumal ri', mixoc ba! il, mibij: 
“¿Jawije! cápe wi ri ka wa? o ¿jawije! cápe wi ri cákatijo? o ¿jawije! cápe 
wi ri katz'iak?" —mixcha', —xcha chque. 32Conojel c'u we jastak ri! are 
ri cáquitzucuj ri winak. Are c'u ri ix c'o ri i Tat chila' chicaj ri retam chi 

gueajwataj wa' chiwe. 33Rumal ri' are nabe chitzucuj chi ri Dios catakan 
pa ri i c'aslemal, zukuje' chibana ri jicomal chuwách ri Are!, caya'taj c'u 
na ronojel ri cajwataj chiwe. 34Mixoc ba! il che ri chuwek. Ri chuwek c'o 
na ri c'áx cáriktajic jas ri cámic. Ruc! wa! ri i cosic re ri k'ij cámic, —xcha 
ri Jesás chque ru tijoxelab. 


Mik'at tzij pa qui wi' niq'uiaj winak chic 

1Mik'at tzij pa qui wi' niq'uiaj winak chic, rech ri Dios man cuk'at 

tà tzij pi wi! ix. 2Ri Dios je! u k'atic tzij cuban na pi wi! ix jas ru 
k'atic tzij quiban ix pa qui wi' niq'uiaj winak chic. Jas ri pajbal ri quicoj 
ix chque niq'uiaj winak chic, je! cácoj na chiwe ix. 3¿Jas che cabij tzij 
chquij niq'uiaj winak chic? ¡Je! ta ne chi cawil ri in nitz! mes ri c'o pa ru 
wak'ách ri awachalal, man cawil tà c'u ri a mac at ri je! jas jun cuta'm ri 
c'o pa ra wak!ách! 4We ri at c'o jun cuta'm pa ra wak'ách, ¿a cuya! lo ri! 
cabij che ri awachalal: “Chaya chwe chi quinwesaj cok ri in nitz! mes ri 
c'o pa ra wak'ách"? 5iRi at xak quieb a wách! Chawila' nabe jas u banic 
ra c'aslemal at, je! ta ne chi cawesaj jun cuta'm ri c'o pa ra wak!ách. Je 
ri! kas catca!y na che resaxic cok ri in nitz! mes ri c'o pa ru wak'ách ri 
awachalal. 

6 Meiya ri lok'alaj tak jastak ri rech ri Dios chque tak ri GI, mepe c'u 

ne chiwij, cáca'n c'u ch'akatak chiwe. Meiya ri je'lalaj tak abaj perlas 
chquiwách tak ri ak, xak c'u ne máquitac'alej. 


Chibana orar, chita' ri quiwaj. Chitzucuj 
ruc! ri Dios, chic'oroc'a ri uchija 

7 Chita! ri quiwaj, cáya'taj c'u na wa! chiwe rumal ri Dios. Chitzucuj ruc' 
ri Dios, quirik c'u na. Chic'oroc'a ri uchija, cájaktaj c'u na wa! chiwách. 8Je 
ri', rumal chi jachin ri c'o jas cuta', cáya'taj na che. Jachin ri c'o cutzucuj, 
c'o curiko, jachin c'u ri cuc'oroc'a ri uchija, cájaktaj na wa! chuwách. 

9¿A c'o lo jun chiwe ri cuya jun abaj che ri u c'ojol aretak cuta! u 
wa? 104A cuya ne lo jun cumátz che aretak cuta! jun car? 11 We ri ix, ix 
ajmaquib, quixcowin chuya'ic utzalaj tak jastak chque ri iwalc'ual, ¿a mat 
ri i Tat ri c'o chila' chicaj queuya na utzalaj tak jastak chque ri cáquita' 
che? 

12Je c'u ri', jas ri quiwaj ix chi cáca'n ri winak chiwe, je! chibana ix 
chque ri e are! xukuje!. Are c'u je wa! ri cubij ri Pixab ri xutzlibaj ri ka 
mam Moisés, xukuje! je wa! cubij tak ri wuj ri xquitz'ibaj can ri k'alajisal 
tak re ru Lok! Pixab ri Dios. 


Waral cákil wi ri uchibe ri latz' u wách 


13 Chixoc bi pa ri uchibe ri latz! u wách. Ri uchibe xukuje! ri be ri que! 
pa ri c'áx jawije! cásach wi qui wách ri winak, nim qui wách. E q'uia c'ut 

ri gueboc pa ri uchibe ri'. 14Are c'u ri uchibe xukuje! ri be ri que! pa ri 
c'aslemal ruc' ri Dios, nu'ch qui wách xukuje' sibalaj c'áx. Man e q'uia tá 
c'ut ri querikowic. 


Etamtal jun che' we utz o man utz taj rumal ru wáchinic 


15Chichajij iwib chquiwách ri achijab ri xak e banal tak tzij, ri 
cáca!n che quib chi e k'alajisal tak re ru Lok! Pixab ri Dios. E are 
c'u wa! quepe iwuc!, sibalaj utz quepetic je! ta ne chij ri quij, are c'u 
chquipam e jik'ab tak utiw. 16Ri ix quich'ob na jachin tak wa! rumal 
ri cáca'no. Je! jas jun che! cách'obtaj u wách rumal ru wáchinic. ¿A 
c'o lo jumul ri quetam uvas chrij ri q'uix? ¿A quetam lo higos chrij 
ri tzácám? ¡Man je! taj! 17Je c'u ri! ronojel utzalaj che! utz ri u wách 
ri cuya!. Are c'u ri che! ri man utz taj, man utz tá ru wách ri cuya!. 
18Ri utzalaj che! man cácowin taj cuya ru wách ri man utz taj. Ri 
che! ri man utz taj man cácowin taj cuya utzalaj u wách ri'. 1?Ronojel 
che! ri man cuya tà utzalaj u wach, cát'akix na, cáq'uiàk na ri! pa ri 
k'ak'. 20Je wa ri! ri ix kas quich'ob na jas qui banic ri winak rumal ri 
cáca'no, —xcha chque. 


Man conojel tà ri winak queopan na chila' jawije' cátakan wi ri Dios 


21 Man conojel tà winak queboc chila! jawije! ri cátakan wi ri Dios, 
pune cáquibij chwe: “Kajaw, Kajaw,” —quecha ri', xane xak xuwi ri 
quebanow ru rayibal ri nu Tat ri c'o chila! chicaj. 22E q'uia ri cáquibij 
na chwe pa ri ktij ri': “Kajaw, Kajaw, ri uj ka yo'm tzijonem pa ri bi 
la. Pa ri bi! la xekesaj bi itzel tak espíritus chque ri winak, xukuje! are 
pa ri bi' la ri xka'n q'uia u wách cajmabal," —quecha na. 23Ri in c'ut 
quinbij na chque: “Man wetam tà i wách. Chixel bi chnuwách, ri ix xak 
ix banal tak etzelal," —quincha na chque, —xcha ri Jesús chque ru 
tijoxelab. 


Waral cákil wi ri quieb u wách tac'alibal ja 


24 Je c'u ri' jachin ri cutatabej ri nu tzij, cuban c'ut jas ri quinbij, are 
je ri' jas jun achi ri c'o u no'j, ri xuyac ri rachoch pa abaj. 25Xkaj c'u ri 
jàb, xeq'uiy tak ri ja', xpe jun nimalaj quiákik! chrij ri ja, man xtzak tá 
c'ut rumal chi ru tac'alibal are abaj. 26Jachin c'u ri cutatabej ri nu tzij, 
man cuban tá c'ut jas ri quinbij, junam ri' ruc' jun achi ri man cuch'ob 
taj jas ri cubano, ri xuyac ri rachoch puwi' ri senyáb. 27 Xkaj ri jáb, 
xeq'uiy tak ri ja!, xpe jun nimalaj quiákik' chrij ri ja, xtzak c'u ri ja. 
iRonojel xa xwulijic! —xcha ri Jesüs. 

28 Aretak ri Jesus xto'taj che tzijonem, ri winak sibalaj xquicajmaj ru 
tijonic. 29Je ri!, rumal chi ri u tijonic cuc'utu chi are je! jas jun ri clo u 
takanic pa qui wi!, man je! taj jas ri xca'n ri tijonelab re ri Pixab. 

Ri Jesús cucunaj jun achi ri c'o itzel ch'a'c che 


8 1Aretak ri Jesús xkaj lok cho ri juyub, e q'uia winak xeteri lok chrij. 

2Xopan c'u ruc! ri Jesús jun achi ri c'o itzel ch'a'c che./ Xxuqui 
chuwách ri Jesús, xubij che: Tat, ri in wetam chi cácowin la che nu 
cunaxic we caj la, —xcha che. 

3Xuyuk c'u ru k'ab ri Jesás, xuchap cok ri achi, xubij che: iCwaj! 
Chutzir ba! la, —xcha che. 

Xuwi wa! xubij ri Jesus. Xutzir c'u ri achi ri c'o ri itzel ch'a!'c che. 
4Xubij c'u ri Jesús che: iTampe la! C'o jas mábij la che jachin jun. Oj la, 
jec'utu ib la cho ri sacerdote.* Ya la ri sipanic ri takom can rumal ri ka 
mam Moisés chi cáyi'c aretak cácunataj jun ri c'o itzel ch'a'c che. Are c'u 
k'alajisabal wa! chquiwách ri winak chi utzirinak chi la, —xcha che. 


Ri Jesás cucunaj jun ala patànil re jun qui nimal soldados 


5Aretak xopan ri Jesus pa ri tinimit Capernaum, xpe jun achi ruc'. Are 
jun chque ri qui nimal soldados aj Roma. Xuta! c'u jun tok'ob che ri Jesús. 
6Je wa! xubij: Tat, ri ala ri patánil we kajinak pa ch'at cho ja, cáminak u 
cuerpo. Sibalaj c'äx u rikom rumal ri yabil, —xcha che. 

7Ri Jesús xubij che: Quine' na chucunaxic, —xcha che. 

8Ri qui nimal soldados xch'awic, xubij che ri Jesás: Tat, man takal tà chwe 
chi coc la pa ri wachoch. Xak xuwi takan la chi quel ri yabil che ri patánil we, 
ruc! c'u wa! cutzir na, —xcha che. ?Ri in xukuje! c'o jun ri cátakan pa nu wi! 
ri nim u banic. Xukuje! ri in e c'o nu soldados ri quintakan pa qui wi'. Aretak 
quinbij che jun chque ri nu soldados chi que'c, que! c'ut. Aretak quinbij che 
jun chic chi cápetic, cápe c'u ri are'. Aretak quintak ri patánil we chubanic jun 
chac, ri are! cuban ri quinbij, —xcha ri qui nimal soldados che ri Jesús. 

10 Aretak ri Jesús xuta wa, sibalaj xucajmaj, xubij c'u chque ri winak 
ri e teren chrij: Kas tzij quinbij chiwe, chi man c'o tà jumul ri nu rikom 
chquixol ri winak aj Israel jun achi jas we achi ri' ri sibalaj cácojon chwe, 
—xcha chque. 11 Quinbij c'u chiwe chi e q'uia ri quepe na chrelbal k'ij, 
xukuje! chukajbal k'ij, ri quet'uyi na junam ruc' ri ka mam Abraham, ri 
ka mam Isaac, ri ka mam Jacob chuchi' ri mesa chila! jawije! ri cátakan 
wi ri Dios. 12Are c'u ri xa xquichomaj queboc chila! jawije! ri cátakan wi 
ri Dios, man queboc taj rumal chi man xecojon taj. Kane xa queq'uiák na 
bi pa ri k'ekum. Chila! c'ut quebok! wi na, chila! cáquikuch'uch'ej wi na ri 
qui ware, —xcha ri Jesús chque ri winak. 

13 Te ri! xubij ri Jesús che ri qui nimal soldados: Oj la cho ja. Rumal chi 
xcoj la chi cácunataj ri ala, je c'u cábantaj na, —xcha che. 





f8:2 Ri itzel ch'a'c are jun yabil ri sibalaj c'áx ri cusipaj rib. 88:4 “Sacerdote aj Israel": 
Chawila' ri San Lucas 1:8, xukuje! ri Diccionario, q'uisbal re we Nuevo Testamento. 

Tzare chi! c'ut xutzir ri ala aretak xubij ri Jesús wa! we tzij ri'. 


Ri Jesús cucunaj ru ji' chichu' ri tat Pedro 


14Ri Jesús xe! cho rachoch ri tat Pedro, xril c'u ru ji! chichu! ri tat 
Pedro kajinak pa ch'at rumal jun nimalaj k'ak'. 15Ri Jesús xuchap ri 
chichu' che ru k'ab, xel c'u ri k'ak! chrij. Chanim c'ut xwalijic, xuchap qui 
patánixic. 


Ri Jesás queucunaj q'uia yawabib 


16 Aretak xk'ekal chic, e q'uia winak ri c'o itzelalaj tak espíritus chque 
xec'am bi cho ri Jesús. Xa c'u ruc' jun tzij ri xubij ri Jesús xebel bi ri 
itzelalaj tak espíritus, xukuje! xeucunaj conojel tak ri yawabib. 17 Je! 
xbantaj wa! rech je! quelic jas ri xubij ri ka mam Isaías ri k'alajisal re 
ru Lok! Pixab ri Dios: “Ri Are! xurik c'äx rumal kech, xuya ka chuk'ab, 
xujucunaj che ri ka yabilal," —xcha ri ka mam Isaías. 


Waral cákil wi ri winak ri xquibij chi cácaj quebe' ruc' ri Jesús 


18Ri Jesus xrilo chi e q'uia winak qui mulim quib ruc!, xubij chque 
ru tijoxelab: Chujk'ax ch'ákáp che ri mar, —xcha chque. 1? Xpe cu jun 
tijonel re ri Pixab, xkeb c'u ruc' ri Jesús, xubij che: Ajtij, cwaj quine! uc' 
la apawije! ta ne ri que! wi la, —xcha che. 

20 Xch'aw c'u ri Jesús, xubij che: Ri yac c'o qui jul, xukuje! ri chicop ri 
querapap cho ri caj c'o qui soc. Are c'u ri in, in ri' ri Ralc'ual ri Dios ri 
Kas Winak," man c'o tà jawije' ri quinwar wi, —xcha che. 

21 Jun achi chic, jun chque ru tijoxelab, xubij che ri Jesús: Tat, ya la 
chwe chi nabe quine'c, quinmuk can ri nu tat aretak cácámic, —xcha che. 

22Xch'aw c'u ri Jesús, xubij che: Tasa!'j at wuc', chaya chque ri 
cáminakib chi chquimuku ri qui cáminak, —xcha ri Jesús che. 


Ri Jesús cubano chi cátàni ri quiákik' 


23Te ri! xoc ri Jesús pa ri barco, ru tijoxelab c'ut xebe! ruc!. 24Xpe c'u 
jun nimalaj quiákik! ri sibalaj c'áx puwi! ri ja!, je ri! chi ri nimak tak 
uwoja' tajin queboc pa ri barco. Are c'u ri Jesús tajin cáwaric. 25Xebe! 
c'u ru tijoxelab, xequic'asuj, xquibij che: iKajaw Jesús, chujto! la! iTajin 
cujcámic! —xecha che. 

26Xch'aw c'u ri Jesús, xubij chque: ¿Jas che sibalaj quixej iwib? ¡Ri ix 
kas tzij man nim tà más ri i cojonic! —xcha chque. 

Xwalij c'u ri Jesús, xuyaj ri quiákik' xukuje! ri mar. Xtáni c'u ri 
quiákik!, xlilob ronojel ru wi! ri mar. 27 Ri achijab sibalaj xquicajmaj, 





^ 8:20 Ri Jesús xucoj we bi'aj ri' chbil rib chuc'utic chi are ri Cristo o ri Mesías ri xtz'ibax 
ojer pa ru Lok! Pixab ri Dios chi are ri To'l Ke ri cápetic. 

xquibij c'ut: ¿Jachin lo ri! we achi ri', chi ri guiakik' xukuje! ri ja! re ri 
mar queniman che? —xecha ri achijab. 


E c'o quieb achijab aj Gadara ri e c'o itzel tak espíritus chque 


28 Aretak xeopan ch'ákáp che ri mar, pa ri qui tinimit ri winak aj Gadara, 
xebel lok quieb achijab pa ri campo santo chquixol tak ri mukubal, xeopan 
c'u ruc! ri Jesús. E c'o itzel tak espíritus chque we achijab ri'. Sibalaj xibibal 
quepetic, je ri' chi man c'o tá chi jun cácowinic coc'ow pa ri be ri'. 22Xquichap 
c'u u rakic qui chi', co xech'awic, xquibij che ri Jesús: ¿Jas caj la chke uj, 
Jesús, lal ri! ri u C'ojol ri Dios? ¿A petinak la waral chubanic c'àx chke pune 
mäja' curik ri k'ij? —xecha che ri Jesús. 

30E q'uia c'u ri ak tajin queyuk'ux apan chila! pa ri juyub ri'. 31 Ri itzel 
tak espíritus xebochi'n che ri Jesús, xquibij che: We cujesaj bi la, ya la 
chke chi cujoc chque ri ak, —xecha che. 

32 Xubij c'u ri Jesús chque: Jix ba!, chixoc chque ri ak, —xcha chque. 

Xebel c'u bi ri itzel tak espíritus chque ri achijab, xeboc bi chque ri ak. Conojel 
c'u ri ak xquiqtuiák bi quib chutza'm ri juyub, xekaj c'u pa ri mar, xejik'ic. 

33Are c'u ri ajyuk'ab tak ak sibalaj xquixej quib, xeanimaj bic, xebe'c. 
Aretak xeopan pa ri tinimit xquesaj u tzijol wa! ri xquilo, xukuje! ri 
xbantaj cuc! ri achijab ri xec'oji ri itzel tak espíritus chque. 34 Conojel c'u 
ri winak ri e c'o pa ri tinimit xebe! jela!' jawije! c'o wi ri Jesús. Aretak 
xquil ri Jesás, xquibochi'j, xquibij che chi chel bi pa ri qui tinimit. 


Ri Jesás cucunaj jun achi ri càminak u cuerpo 


9 1Te c'u ri! xoc ri Jesús pa jun barco, xk'ax ch'akap che ri cho, xopan 

c'u pa ru tinimit ri Are!. 2Xc'am c'u bi jun achi cho ri Jesús ri 
cáminak u cuerpo, k'oyol c'u ri! cho jun alaj ch'at. Aretak ri Jesús xrilo 
chi ri achijab ri e teleninak lok sibalaj quecojon che, xubij che ri yawab: 
Maábison chi la, tat, ri mac la xesachtajic, —xcha che. 

3Jujun c'u chque ri tijonelab re ri Pixab tajin quechomanic, xquibij pa 
canima!: “We achi ri! cubij ri àwas u bixic chrij ri Dios," —xecha'. ^Ri 
Jesús retam chic jas ri tajin cáquichomaj, xubij c'u chque: ¿Jas che c'o 
we itzel tak chomanic ri' pa anima! alak? —xcha chque. 5¿Jachique ri 
man c'äx tá u bixic: “Ri mac la xesachtajic”, o ru bixic: “Walij la, oj la 
cho ja"? —xcha ri Jesús chque. 6Rech ba! quetamaj alak chi ri in, in ri! ri 
Ralc'ual ri Dios ri Kas Winak, c'o c'u nu takanic pa qui wi' ri winak cho 
ruwáchulew chusachic ri qui mac, itampe alak ri quinbij! —xcha chque. 

Xubij c'u ri Jesús che ri achi ri cáminak u cuerpo: Walij la, oj la cho ja, 
c'ama bi la ri soc la, —xcha che. 

7Xwalij c'u bi ri achi ri cáminak u cuerpo, xe! cho rachoch. 8Aretak 
xquil ri winak wa!, xquixej quib. Xquinimarisaj c'u u k'ij ri Dios, rumal 
chi u yo'm pa qui k'ab winak chi takal u banic we cajmabal ri'. 

Ri Jestis cusiq'uij ri tat Mateo rech que! ruc' 

9Xel bi ri Jesús chila'. Oc'owem cuban ri Are! jawije! ri cátoj wi ri 
alcabal, xril c'u u wách jun achi, Mateo u bi', t'uyul chila'. Xubij c'u che: 
Tasa!'j wuc!', —xcha che. 

Xwalij c'u ri tat Mateo, xe! ruc! ri Jesús. 

10Pa jun ktij c'ut t'uyul ri Jesús chi! ri mesa cho rachoch ri tat Mateo. E q'uia 
c'u ri tok'il tak alcabal, xukuje! niq'uiaj ajmaquib chic e t'uyul ruc! ri Jesús chi! 
ri mesa junam cuc! ru tijoxelab. 11 Xepe c'u ri tata'ib fariseos, xquil ronojel wa!. 
Xquita! c'u chque ru tijoxelab, xquibij: ¿Jas che cáwi! ri Jesús ri iwajtij cuc! ri 
tok'il tak alcabal xukuje! cuc! ri ajmaquib? —xecha chque. 

12 Aretak xuta ri Jesús wa!, xubij chque: Ri winak ri utz qui wách, ri c'o qui 
chuk'ab, man rajwaxic tà cunal que, xane are rajwaxic wa! chque ri yawabib, 
—xcha chque. 130j alak, jetamaj alak jas quel cubij wa! we tzij ri! ri tz'ibtal can 
pa ru Lok! Pixab ri Dios ri cubij: “Ri in are cwaj chi ri ix quitok'obisaj qui wách 
ri winak. Man are tá cwaj chi queicámisaj tak awaj che qui sipaxic chnuwách,” 
—cacha ri Dios, —xcha chque. Ri in, man in petinak tá che qui siq'uixic winak 
ri jicom canima! cho ri Dios, xane in petinak che qui siq'uixic ri ajmaquib rech 
cáquiq'uex canima!, cáquiq'uex c'u qui chomanic, —xcha chque. 


E c'o winak ri xquita' che ri Jesús chrij ri ayuno 


14Ru tijoxelab ri tat Juan Kasal Ja! xeopan ruc! ri Jesús, xquibij che: 
éJas che ri uj xukuje! ri tata'ib fariseos amak'el caka'n ri ayuno,' are c'u ri 
tijoxelab la man cáca'n tà ri ayuno? —xecha che. 

15Ri Jesús xch'awic, xubij chque: ¿A quebison lo ri winak ri e c'o pa jun 
c'ulanem aretak ri achi ri te! xc'uli'c c'o cuc'? Copan c'u na ri ktij aretak 
quesax bi we achi ri! chquixol. Te c'u ri! cáca'n na ri ayuno pa ri ktij ri', — 
xcha ri Jesus chque. 

léXukuje! xubij ri Jesús chque: Man c'o tà jun winak ri cutis jun clac! 
c'ojobal chrij jun k'el atz'iak. We ta je ri! ri c'ac! c'ojobal cuc'ol rib, cáresaj c'u 
bi jubik! che ri k'el atz'iak, cánimar c'u ru tek'tobic, —xcha chque. 17 Man c'o 
tá jun ri cuya clac! vino pa kel tak k'ebal re tz'um. We ta je ri!, ri vino cut'ubij 
na ri tz'um, quetzeletaj c'u na ri vino xukuje! tak ri tz'um. Rajwaxic c'ut chi 
ri clac! vino cáyi! pa tak c'ac! tak k'ebal re tz'um, rech ri vino xukuje! tak ri 
tz'um man quetzeletaj taj, —xcha ri Jesús chque. 


Cácunax jun ixok yawab, xukuje' các'astajisax 
ru mia!l ri tat Jairo ri xcám na 


18 Je wa! tajin cubij ri Jesús chque ri winak aretak xopan jun tata! 
qui nimal ri winak aj Israel. Xxuqui chuwach ri Jesús, xubij che: Ri alaj 





19:14 Chawila! ri tzij “Ayuno” pa ri Diccionario, q'uisbal re we Nuevo Testamento. 

nu mia'l c'a te! xcàm canok. We c'u ri lal que! la wuc', caya la ri k'ab la 
puwi', các'asi na, —xcha che. 

19Xe! c'u ri Jesús ruc! ri tata!, e rachi'l ru tijoxelab. 20C!o c'u jun ixok yawab, 
ri xque' cablajuj junab xak quel u quiq'uel. Xkeb c'u chrij ri Jesús, xuchap cok 
ru chi! ru Kul, 21 Xubij c'u pa ranima': “Xuwi ta ne we quinchap cok ru Ku, 
quinutzir na," —xcha ri ixok. 2Ri Jesús c'ut xutzolk'omij rib, xril ri ixok, xubij 
che: Mábison chi la, nan, xcunataj c'u la, rumal chi xcojon la chwe, —xcha che. 

Tzare chi! c'ut xutzir ri ixok. 

23 Aretak ri Jesús xopan cho rachoch ri tata! ri qui nimal ri winak aj 
Israel, xrilo chi e c'o chi ri ajk'ojomab ri quebe! che ri muknajic, xukuje' 
xeril ri winak chi sibalaj cáquiq'uis quib che ok'ej, sibalaj cáquirak qui 
chi'. 24Xubij c'u chque: iChel na apan alak cho ja! Man cáminak tá ri ali, 
xane xa cáwaric, —xcha chque. 

Are c'u ri winak xa xquitze'j u wach ri Jesús. 25Ri Jesús c'ut xeresaj 
bi ri winak cho ja, te c'u ri' xoc bic. Xuchap ri ali che ru k'ab. Ri ali c'ut 
xwalijic. 26Xel c'u u tzijol wa! ri xbantajic pa tak conojel ri tinimit chila'. 


Ri Jesús queucunaj quieb achijab ri man quecowin taj queca'yic 


27 Aretak xel bi ri Jesús chila!, quieb moyab xeteri bi chrij, xquirak qui 
chi!, xquibij: iTat, lal ri' ri Ralc'ual can ri ka mam David, tok'obisaj la ka 
wách! —xecha che. 

28 Aretak ri Jesus xoc bi pa ri ja, ri quieb moyab xekeb ruc'. Ri Jesus 
xuta! chque: ¿A cácoj alak chi quincowin chubanic wa'? —xcha chque. 

Cákacojo, Tat, —xecha ri e are'. 

29Ri Jesús xuchap cok ri qui wak'ách, xubij chque: Je! ta ba! chbantajic 
jas ri xcoj alak chi quincowin chubanic, —xcha chque. 

30Xutzir c'u ri qui wak'ách. Ri Jesús sibalaj xeupixbaj, xubij chque: 
Mátzijoj alak wa! che jachin jun, —xcha chque. 

31Te c'u ri!, aretak xebel bic, xquichap u tzijoxic wa! jas ri xuban ri 
Jesús cuc! pa conojel tak ri tinimit ri c'o jela!. 


Ri Jesús cucunaj jun achi ri man cácowin tá chic cách'awic 


32Tajin quebel bi ri quieb moyab ri xecunaxic, aretak xc'am lok chuwách ri 
Jesús jun achi mem ri do jun itzel espíritu che. 33 Aretak xesax bi ri itzel espíritu 
rumal ri Jesus, ri achi ri mem xuchaplej tzijonem. Ri winak sibalaj xquicajmaj 
wa!, xquibij: Man do tá jumul ri je! kilom wa! waral pa Israel, —xecha'. 

34Are c'u ri tata'ib fariseos xquibij: We achi ri! queresaj bi ri itzel tak espíritus 
chque ri winak ruc' ru chuk'ab ri qui nimal ri itzel tak espíritus, —xecha!. 


Ri Jesús quel u c'ux chque ri winak 


35Ri Jesus xeusolij ri nimak tak tinimit xukuje! ri alaj tak tinimit. Pa 
tak ri rachoch Dios ri cáquimulij wi quib ri winak xuya tijonic, xutzijoj 

ri Utzalaj Tzij re ri Evangelio chrij ru takanic ri Dios pa gui wi' ri winak. 
Xucunaj ronojel u wách yabil, xukuje! xresaj ronojel u wach c'az chque 
ri winak. 36Aretak xeril ri q'uialaj winak, xel u c'ux chque rumal chi 
quebisonic, man c'o ta cácu'bisan qui c'ux. E je! ta ne chij ri man c'o tá 
cajyuk'. 37 Xubij c'u chque ru tijoxelab: Kas tzij sibalaj nim ri k'atoj, xa 
c'u e quieb oxib ri ajchaquib. 38 Chibochi'j ba! ri Ajchak'el ri k'atoj chi 
queutak bi niq'uiaj ajchaquib chic pa ru chac, —xcha chque. 


Quecha' ri cablajuj apóstoles rumal ri Jesús 
10 1Ri Jesús xeusiq'uij ri cablajuj u tijoxelab. Kuya chque chi các'oji 
takanic pa qui k'ab che quesaxic bi ri itzel tak espíritus, xukuje' 

che qui cunaxic ri winak che ronojel u wách yabil o ronojel u wách c'áx 
ri c'o chque. 

2Are wa! ri qui bi! ri cablajuj apóstoles:* nabe ri tat Simón ri xukuje! 
cábix Pedro che, ruc! ri tat Andrés ri rachalal. Ri tat Jacobo ruc! ri 
tat Juan ri rachalal ri e u c'ojol ri tat Zebedeo. 3Ri tat Felipe, ri tat 
Bartolomé, ri tat Tomás, xukuje! ri tat Mateo ri tok'il alcabal. Ri tat 
Jacobo ru c'ojol ri tat Alfeo. Ri tat Lebeo ri xukuje' cábix Tadeo che. 4Ri 
tat Simón ri cábix u nimal tinimit che, xukuje! ri tat Judas Iscariote ri 
xjachow ri Jesus. 


Ri Jesús queutak bi ri cablajuj u tijoxelab 
chutzijoxic ri Utzalaj Tzij re ri Evangelio 


5Ri Jesús xeutak bi we achijab ri', xeupixbaj bic, xubij chque: Mise! 
pa tak ri qui tinimit ri winak ri man aj Israel taj. Man quixoc tà c'ut pa 
tak ri qui tinimit ri winak aj Samaria. 6 Xane are quixe! cuc! ri winak 
aj Israel, ri e je! ta ne chij e sachinak can pa tak juyub. 7Jix, jibij chque 
chi xa jubik' man cuchaplej ru takanic ri Dios. 8 Cheicunaj ri yawabib, 
cheic'astajisaj ri càminakib, cheicunaj ri c'o itzel tak ch'a!'c chquij, 
cheiwesaj c'u bi ri itzel tak espíritus chque ri winak. Ri ix xak sipam wa! 
we cuinem ri! chiwe, c'o c'u ba! mita! che ri qui to'ic ri winak, —xcha 
chque. 

?Mic'am bi i rajil. Ri k'àn puak, ri sak puak, ri quiák puak mic'am c'u 
bic. 10 Mic'am bi ri i chim che ri be. Xa jun i camixa! quic'am bic. Mic'am 
bi i xajáb. Mic'am bi i ch'imiy. Je ri', rumal chi takal che ri ajchac chi 
cayi' ri cajwataj che. 

11 Apachique tinimit ri quixopan wi, we nim, we ch'utin, chitzucuj 
jun winak chila' ri kas quixc'ulaj. Chixcanaj can chila! c'ä quichap na bi 
jumul chic ri i be. 12Aretak quixoc pa jun ja, chiya rutzil qui wách ri e 
c'o pa ri ja. Quibij chque chi are utzil quiwaj chque. 13 We takal chque 





j10:2 Ri tzij “apóstol” quel cubij “takom”. E cablajuj u tako'n ri Jesús ri e cha'tal rumal. 

ri winak ri e c'o pa ri ja chi quiya can rutzil qui wách ruc' utzil, chiya 
canok. We c'u man takal chque, miya can rutzil qui wách. 14Are c'u we 
man quixc'ulax cumal, we man cácaj taj cáquitatabej ri i tzij, chixel bi 
cho ri ja ri! o pa ri tinimit ri'. Chitota!' can ri ulew ri c'o che tak ri iwakan. 
(Chibana wa! chuk'alajisaxic chquij ri winak re ri tinimit ri' chi man 

utz tà ri cáca'no, c'o qui mac.) 15Kas GU quinbij chiwe chi pa ri ktij ri 
cák'at na tzij pa qui wi' ri winak ri' rumal ri Dios, nim na ri c'ájisabal qui 
wách ri winak re ri tinimit ri' chuwách ri c'ájisabal qui wách ri winak aj 
Sodoma xukuje' ri winak aj Gomorra,* —xcha chque. 


Cában na c'áx chque ri cojonelab 


16¡Chiwilampe'! Ri in quixintak bic je! ta ne chi ix chu chquixol ri utiw. 
Chixsac'laj ba! je! jas ri cumátz, chibana c'ut je! jas ri cuban ri palomàx 
ri man cuban tá c'àx. 17Chiwila ba! iwib, rumal chi ri winak quixquijach 
na pa qui k'ab ri qui nimakil ri winak, quixquich'ay na pa tak ri rachoch 
Dios ri cáquimulij wi quib ri winak. 18Quixquic'am na bi chquiwách 
k'atal tak tzij, xukuje! chquiwách nimak tak takanelab rumal wech 
in, rech quik'alajisaj ri Utzalaj Tzij re ri Evangelio chquiwách ri e are! 
xukuje! chquiwách ri winak ri man aj Israel taj. 19 Aretak c'ut quixc'am 
bic rech quixjach chquiwách ri k'atal tak Gu. mixej iwib. Michomaj bic 
jas ri quibij, o jas ri quiban chubixic wa'. C'ol ba! pa i jolom chi aretak 
rajwaxic quixch'awic, ri Dios cáyo'w na chiwe ri Gu ri quibij. 22 Man ix tá 
c'u ri! ri quixtzijon na, xane are ri Lok'alaj Espíritu rech ri ka Tat cáyo!w 
na ri tzij pa ri iwanima!, —xcha chque. 

21Ri winak quequijach na ri cachalal pa cámisaxic. Ri nan tat 
quequijach na ri calc'ual pa cámisaxic. Ri alc'ualaxelab cáquiyac na quib 
chquij ri qui nan qui tat, quequijach na pa cámisaxic. 22Quetzelax na i 
wách cumal conojel ri winak xa rumal wech in. Apachin c'u ri cuch'ij ri 
c'áx c'ä cáq'uis na ronojel curik na ru tobanic ri Dios. 23Aretak cában c'àx 
chiwe pa jun tinimit, chixanimaj bi pa jun tinimit chic. Kas tzij quinbij 
chiwe chi maja' quixcowin chusolixic tak conojel ri tinimit ri e c'o wi ri 
winak aj Israel aretak quinpe in, in ri' ri Ralc'ual ri Dios ri Kas Winak, — 
xcha chque ru tijoxelab. 

24Ri tijoxel man are tà nim na u banic chuwách ru tijonel. Ri ajchac 
c'ut man are tà nim na u banic chuwách ri u patrón. 25Ri tijoxel rajwaxic 
cácu'bi u c'ux chi cájunamataj na ruc' ru tijonel. Ri ajchac c'ut rajwaxic 
cácu'bi u c'ux chi cájunamataj na ruc! ru patrón. We ri ajchak'el ja cábix 
Beelzebú che xa che yok'bal re, ¿jas ta c'u lo cábix chque ri rachalaxic ri 
are!? 





k10:15 Ri quieb tzij “Sodoma” y “Gomorra” queriktaj pa ri Diccionario, q'uisbal re we 
Nuevo Testamento. 

Waral cákil wi jachin chuwach ri rajwaxic cákaxej wi kib 


26Rumal ri! mixej iwib chquiwách ri winak. Man c'o tá ri ch'uktalic 
ri mat quel na chi sak. Man c'o tà c'u ri c'u'talic ri mat quetamax na. 

27 Ri quinbij chiwe ix pa ri k'ekum, chiya u bixic pa sakil. Ri quinbij 
chiwe chic'uyal, chiraka i chi! chubixic wa! pa tak ri be. 28Mixej iwib 
chquiwách ri winak ri quecowinic cáquicámisaj ri cuerpo, man quecowin 
tá c'u chucámisaxic ri ranima! jun. Kane are chixej iwib chuwách ri Jun 
ri cácowinic cusach u wách ru cuerpo jun winak xukuje! ri ranima! ri are! 
pa ri k'ak'. 

29 ¿A mat xa jun centavo queq'uiyix wi quieb alaj tak chicop ajuwocaj? 
Man c'o tá c'u jun chque we alaj tak chicop ri! ri cácàmic we ta mat craj 
ri i Tat. 30 Xukuje! ne ri rismal i wi', conojel wa! e ajilatal rumal ri Dios. 

31 Mixej ba! iwib, ri ix sibalaj ix lok! na chquiwách q'uia alaj tak chicop 
ajuwocaj, —xcha ri Jesás chque. 


Ri cáquik'alajisaj quib chquiwách ri winak 
chi e cojoninak che ri Jesucristo 


32 Conojel ri cáquik'alajisaj quib chquiwách ri winak chi e cojoninak 
chwe, ri in xukuje' quink'alajisaj na chuwách ri nu Tat ri c'o chila! chicaj 
chi e wachi!l in. 33 Apachin c'u ri cubij chquiwách ri winak chi man retam 
ta nu wách, ri in xukuje' quinbij chuwách ri nu Tat ri c'o chila! chicaj chi 
man wetam tá u wách ri are', —xcha ri Jesús. 


Rumal ri Jesús các'oji na ch'oj chquixol ri winak 


34Michomaj chi ri in petinak chuya'ic utzil chquixol ri winak cho 
ruwáchulew, xane rumal wech in các'oji na ch'oj chquixol ri winak. 
35Cábantaj na ch'oj rumal wech, jun tata! chrij ri u c'ojol, ru c'ojol c'ut chrij 
ru tat, jun chichu! chrij ri ral ali, ri ali c'ut chrij ru nan, xukuje' ne ri jun ali 
chic chrij ru nan ralib, ru nan ralib c'ut chrij ri are!. 36Je ri! chi ri qui c'ulel 
ri winak chquijujunal, e are! ri cachalaxic ri e are!, —cácha ri Jesús. 

37 Apachin ri lok' na cáril ru nan u tat canuwách in, man takal tá ri! chi 
coc che nu tijoxel. Apachin ri lok! na cáril ru c'ojol o ru mia'l chnuwách 
in, man takal tà ri! chi coc che nu tijoxel. 38Apachin ri man cápe tà wuc' 
in rumal chi man craj taj curik ri cámical jas ri quinrik in, man takal tà 
ri' chi coc che nu tijoxel. 39 Jachin ri craj cuto! u wi! ru c'aslemal waral 
cho ruwáchulew, cácàm na ri'. Jachin c'u ri cuya ru c'aslemal rumal wech 
in, cuto! na u wi! ri! ru c'aslemal. 


Waral cátzijox wi ri tojbal re ri cáka'no 


40Ri winak ri utz i c'ulaxic cubano, in ri' quinuc'ulaj. Jachin ri 
quinuc'ulaj in, are cuc'ulaj ri! ri Jun ri xintakow lok. 41 Jachin ri cuc'ulaj 

jun k'alajisal re ru Lok! Pixab ri Dios ri takom lok rumal ri Dios, cuc'am 
na ri tojbal re jas ri cáyi' che jun k'alajisal re ru Lok! Pixab ri Dios. Jachin 
ri cuc'ulaj jun utzalaj achi, cuc'am na ri tojbal re jas ri cáyi' che jun 
utzalaj achi rumal ri utzil ri cubano. ^2Apachin ri cuya jun vaso joron 
che jun chque we winak ri' ri man nim ta qui banic xa rumal chi are nu 
tijoxel wa!, kas curik na ri tojbal re, —xcha ri Jesús chque. 


E c'o u tako'n ri Juan Kasal Ja! queopan ruc! ri Jesús 
queop 


1 1 1Aretak ri Jesús xto'taj che qui pixbexic ri cablajuj u tijoxelab, 
xel bi chila' rech cuya tijonic chque niq'uiaj winak pa tak ri 
tinimit jela!, xukuje! rech cutzijoj ri Utzalaj Tzij re ri Evangelio chque. 
2Are c'u ri tat Juan Kasal Ja! c'o pa che'. Xretamaj c'ut jas ri tajin 
cuban ri Cristo. Ri are! xeutak bi quieb chque ru tijoxelab ruc! ri Jesús. 
3Je! xubano rech cáquita! che: ¿A lal ri! ri Cristo ri cape na? o ¿A 
rajwaxic ne cákeyej chi na jun chic? —xecha che. 

4Xch'aw c'u ri Jesus, xubij chque: Oj alak, bij alak che ri tat Juan 
jas ri tajin quil alak, xukuje! ri tajin cáta alak. 5Bij alak che chi ri 
moyab queca!y chic, ri ch'ocojib quebin chic, ri c'o itzel ch'a'c chquij 
tajin queutzir che ri qui yab. Bij alak che chi ri so'rab cáquita chic, 
ri cáminakib tajin quec'astajic, xukuje! chi ri meba'ib tajin cátzijox ri 
Utzalaj Tzij re ri Evangelio chque. 6Utz re ri winak ri man cuban tà quieb 
u c'ux chwij, —xcha chque ru tijoxelab ri tat Juan. 

7 Aretak xebe! ru tijoxelab ri tat Juan, ri Jesús xuchaplej u tzijoxic ri 
tat Juan chque ri winak, xubij chque: ¿Jas xe! alak che rilic pa ri juyub 
ri cátzlinowic? ¿A xe! alak che rilic jun aj ri tajin cáslabisax rumal ri 
quiákik'? 8We man are tá ri', ¿jas ri xil alak? ¿A xil alak jun achi ri je! ri 
ratz'iak u cojom? Etam alak chi ri c'o je'lalaj tak catz'iak, e c'o ri e are! pa 
tak cachoch ri nimak tak takanelab. 9 ¿Jas c'u ri xe! alak che rilic? ¿A xil 
alak jun k'alajisal re ru Lok! Pixab ri Dios? Je', je ri', —xcha'. Tzare c'u ri 
tat Juan nim na u banic chuwách apachique k'alajisal re ru Lok! Pixab ri 
Dios. 10Ri tat Juan are wa! ri tzlibam can chrij pa ru Lok! Pixab ri Dios ri 
Tz'ibtalic ri cubij: 

Quintak na bi ri nu tako'n, 

cánabej c'u na chawách 

ri cuban na u banic ra be, 
—cácha ri', —xcha ri Jesús chque ri winak. !1Kas tzij ri quinbij chiwe 
chi chquixol conojel ri winak ri e c'olinak c'à we cámic ri', man c'o tá jun 
ri nim na u k'ij chuwách ri tat Juan Kasal Ja'. Pune je ri', ri jun ri man 
kas nim tá u banic ri cátakan ri Dios pa ranima', are nim na u k'ij wa! 
chuwách ri tat Juan Kasal Ia, —xcha chque. 

12Tzpa tak ri ktij ri xpe ri tat Juan Kasal Ja! c'ä cámic, ri winak 
xquichaplej lok u tijic qui chuk'ab rech queboc pa ru takanic ri Dios. Ri 

cáquicoj qui chuk'ab cáquichomaj chi e are! quech'acan na. 13Ri Pixab ri 
xutz'ibaj ri ka mam Moisés cubij chi cápe na ri Dios rech cátakan pa qui 
wi! ri winak, xukuje! je! xquibij conojel ri k'alajisal tak re ru Lok! Pixab 
ri Dios c'à xpe na ri tat Juan. 14We c'u ri ix kas quiwaj quicoj wa!, ri tat 
Juan are ri k'alajisal re ru Lok! Pixab ri Dios ri cápe na jas ri xpe ri ka 
mam Elías ojer. 15Jachin tak ri cáquijiquiba canima! chutatabexic ri nu 
tzij, chquitatabej ba, —xcha chque. 

16¿Jas ruc! queinjunamaj wi ri winak re we ktij junab ri'? Ri winak 
cámic quejunamataj cuc! ri ac'alab ri queetz!en pa tak ri c'ayibal, 
cáquirak qui chu che qui ch'abexic ri cachi'l, cáquibij: 17 ^Xkok'esaj ri 
su! chiwe, man xixxojow tá c'ut. Xka'n u k'ojom cáminak, man xixok! tá 
c'ut," —quecha ri'. 18Xpe c'u ri tat Juan ri man will taj, ri man cutij tà 
vino. Ri winak c'ut cáquibij chi xa c'o jun itzel espíritu che. 19 Aretak c'ut 
xinpe in, in ri' ri Ralc'ual ri Dios ri Kas Winak, ri quinwi'c, ri quintij vino, 
conojel c'ut cáquibij chi xa in jik'alaj achi, in k'abarel, in cachi'l ajmaquib 
xukuje! tok'il tak alcabal. Ri winak ri utz ru chac k'alaj wa! chi c'o ri u 
no!j ri Dios ruc', —xcha ri Jesús. 


Ri tinimit jawije' e c'o wi ri winak ri man queniman tá che ri Dios 
20Ri Jesus c'ut xuchap qui yajic ri winak pa tak ri tinimit jawije! u 

banom wi q'uia tak cajmabal. Je ri', rumal chi ri winak ri e c'o chila! man 
qui q'uexom tà canima!, man qui q'uexom tä c'u ri qui chomanic. Xubij 
c'u chque: 21 iC'áx iwe, winak re ri tinimit Corazín! ¡C'áx iwe, winak re ri 
tinimit Betsaida! We ta xeban wa! we cajmabal ri' pa tak ri tinimit Tiro, 
ri tinimit Sidón jas ri xebantaj iwuc! ix, q'uextajinak ta chi ri! ri canima!, 
ri qui chomanic ri winak jela'. Xquicoj ta catz'iak ri! ri cuk'alajisaj chi 
quebisonic. Kukuje' c'o ta banom wi chi cuk'alajisaj chi are rumal ri qui 
mac chi quebisonic, —xcha'. 22Quinbij c'u chiwe ix chi pa ri ktij ri cuk'at 
na tzij ri Dios, nim na ri c'ájisabal i wách quirik na chuwách ri c'ájisabal 
qui wách ri cáquirik na ri winak aj Tiro, aj Sidón. 23Are c'u ri ix winak aj 
Capernaum, ri sibalaj quinimarisaj iwib, c'à pa ri k'ak' c'ut quixkasax wi 
na. We ta cuc! ri winak aj Sodoma xeban wi tak ri cajmabal ri xebantaj 
iwuc' ix, c'o ta na ri' ri qui tinimit cámic. 24Quinbij c'u chiwe chi pa ri 
KO aretak cuk'at na Gu ri Dios, nim na ri c'ájisabal i wách ix quirik na 
chuwách ri cáquirik ri winak aj Sodoma, —xcha ri Jesüs. 


Ri Jesús cubij chque ri winak chi quepe ruc' rech cuxlan canima' 
25Pa ri ktij ri' xubij ri Jesús: Quinnimarisaj Ki la, Tat, Rajaw ri cajulew. 
Je ri', rumal chi xc'u' la ri etambal la chquiwách ri winak ri c'o qui 
no'j, ri c'o quetambal, are c'utum c'u la wa! chquiwách ri man c'o tá 
quetambal, ri je! ta ne chi e ac'alab. 26Je!, Tat, rumal chi je ri! ri utzalaj 
rayibal la chque ri winak. 

27Ri nu Tat u jachom pa nu k'ab ronojel ri c'olic. Man c'o tà jun ri kas 
retam u wách ru C'ojol ri Dios, xane xak xuwi ri ka Tat. Xukuje! man co 
tá jun ri kas retam u wách ri ka Tat, xane zak xuwi ri in, in ri! ri u C'ojol, 
xukuje! jachin c'u tak chque ri cwaj quinbij wi jas ru banic ri ka Tat Dios. 
28 Chixsa'j wuc' in, iwonojel ri ix cosinak, iwonojel ri c'o iweka'n, quinya 
c'u uxlanem chiwe. 29 Chic'ama ri ekbal yunt ri quinya chiwij. Chiwetamaj 
iwe wuc! in rumal chi ri in c'o nu paciencia, man quinnimarisaj tà wib. 
Cuxlan c'u na ri iwanima'. 30Ri ekbal yunt ri quinya chiwij man c'áx tá 
ruc'axic. Ri eka'n c'ut ri quinya chiwij, man al tá ri". 


Ru tijoxelab ri Jesús cáquich'up ru jolom trico pa jun k'ij re uxlanem 


1 2 1Pa jun k'ij re uxlanem ri Jesus tajin coc'ow xol tak ri trico. Are 
c'u ru tijoxelab xpe qui numic, xquichap c'u u ch'upic ru jolom 

tak ri trico. Xquibak pa qui k'ab, te c'u ri! xquitijo. 2Aretak ri tata'ib 
fariseos xquilo, xquibij che ri Jesús: Chilampe la, ri tijoxelab la tajin 
cáca'n chac ri áwas u banic pa tak ri ktij re uxlanem. 

3Ri Jesús xubij chque: ¿A mat c'o jumul ri siq'uim alak jas ri xuban ri 
ka mam David ojer aretak ri are! xuna! numic, xukuje' jas ri xca'n ri e c'o 
ruc'? ^Xoc c'u bi ri ka mam David pa ri nimalaj rachoch Dios, xutij c'u 
re ri wa ri yo'm cho ri Dios, xuya c'u que ri e c'o ruc! xukuje'. Awas c'u 
u tijic wa! cumal zak jachinok, xane zak xuwi chque ri sacerdotes ya'tal 
wi wa!, —xcha'. 5Xukuje' xubij: ¿A mat co jumul ri siq'uim alak pa ri 
Pixab ri xutz'ibaj ri ka mam Moisés, chi ri sacerdotes ri quepatànin pa ri 
rachoch Dios man queuxlan tà pa ri k'ij re uxlanem? Pune ta ne je ri' man 
mac tá c'u ri! chi je! cáca'n wa'. 6Quinbij c'u chech alak, chi waral c'o 
Jun! ri nim na u banic chuwách ri nimalaj rachoch Dios. 7Ri alak xa man 
cách'ob tá alak jas quel cubij wa! we tzij ri! ri tz'ibtal can pa ru Lok! Pixab 
ri Dios ri cubij: “Ri in cwaj chi ri ix quiban tok'ob chque ri winak, man 
are tá cwaj chi queicámisaj awaj che qui sipaxic chanuwách,” —cácha ri!. 
We ta kas cách'ob alak wa!, mat càk'at alak Gu chi cáctájisax qui wách 
ri winak ri man c'o tá qui mac. 8Are c'u ri! ri in, in ri! ri Ralc'ual ri Dios 
ri Kas Winak, c'o nu takanic puwi! ri k'ij re uxlanem xukuje!, —xcha ri 
Jesús chque ri tata'ib fariseos. 


Ri Jesús cucunaj jun achi ri cáminak jun u k'ab 


9Xel c'u bi ri Jesús chila!, xoc bi pa jun chque ri rachoch Dios ri 
cáquimulij wi quib ri winak. 10 C!o c'u jun achi chila' ri cáminak jun u 
k'ab. Are c'u ri tata'ib fariseos cácaj cáquitzucuj u mac ri Jesús, rumal ri! 
xquita' che: ¿A ya'talic cácunax jun yawab pa ri k'ij re uxlanem? —xecha 
che. 





112:6 Ri Jun ri! are ri Jesús mismo. 

11Xch'aw ri Jesús, xubij chgue: We jun chiwe c'o jun u chij, cátzak c'u 
bi pa jun c'ua' pa jun ktij re uxlanem, ¿a mat que! ri! che resaxic? 12E ta 
c'u lo jun winak, are ri Dios nim na u banic cáril wi wa! chuwách jun 
chij. Rumal ri' ya'tal u banic tok'ob pa tak ri k'ij re uxlanem, —xcha 
chque. 

13Xubij c'u ri Jesás che ri achi: Yuku ri k'ab la, —xcha che. 

Xuyuk ru k'ab, xutzir c'ut. Je! chic ri u k'ab ri' jas ri jun chic. 14Xebel 
c'u bi ri tata'ib fariseos, xquitala qui no'j chbil tak quib jas ri cáca'n 
chucámisaxic ri Jesús. 


Ri xubij canok jun k'alajisal re ru Lok' Pixab ri Dios chrij ri Jesús 


15Aretak ri Jesús xuch'ob ri qui chomanic ri tata'ib fariseos, xel bi 
chila'. E q'uia c'u ri winak xeteri bi chrij. Ri Jesús c'ut xeucunaj conojel 
tak ri yawabib. 16Xeutak c'u ri winak, xubij chque chi do jachin che 
máquibij wi jachin ri Arel, 17 Xubij ri Jesús wa! rech je! quel wi jas ri xubij 
lok ri ka mam Isaías ri k'alajisal re ru Lok! Pixab ri Dios ri xubij: 
18 Are wa! ri patánil we 
ri cha'tal wumal, 
ri sibalaj lok' chnuwách, 
ri cáquicot ri wanima' rumal. 
Quinya na ri Lok'alaj nu Espíritu 
pa ranima! ri Arel, 
Cubij c'u na chque conojel 
qui wách winak chi 
ri in quink'at na tzij pa qui wi'. 
19 Man cách'ojin taj, man curak tà u chi!, 
man co ta jun cáto'w ri Are! co cách'aw 
pa tak ri be. 
20 We c'o jun winak ri je! jas jun aj 
ri cotaquic, man cuk'up taj. 
We ne c'o jun winak ri junam 
jas jun candela 
ri man nim tá ru k'ak'al, 
man cuchup tá ri!. 
Xane cáchacun na che rilic 
chi copan na ri k'ij 
aretak kas cák'at na tzij 
ruc! jicomal. 
21 Conojel c'u qui wách winak 
cho ruwáchulew, 
cácu'bi na qui c'ux chrij ri Are!, 
—xcha ri Dios chuchi! ri k'alajisal re ru Lok! Pixab. 

Cábix chrij ri Jesús chi yo'm u chuk'ab rumal ri Itzel 


22Xc'am c'u bi jun achi ruc! ri Jesás. Ri achi mem xukuje! moy, c'o c'u jun 
itzel espíritu ruc'. Xcunax c'u rumal ri Jesús, je ri! chi ri achi xcowinic xca'yic 
xukuje! xch'awic. 23 Conojel ri winak xquicajmaj wa!, xquibij: ¿A mat are wa! 
ri Ralc'ual can ri ka mam David" ri cábixic chi cápe na? —xecha!. 

24 Aretak c'ut xquita ri tata'ib fariseos ri cáquibij ri winak, ri e are! 
xquibij: We achi ri' cácowinic queresaj bi ri itzel tak espíritus chque ri 
winak xa rumal ru chuk'ab ri Beelzebü" ri qui nimal ri itzel tak espíritus 
ri c'o ruc!, —xecha!. 

25Ri Jesús xuch'obo jas ri tajin cáquichomaj, xubij c'u chque: 
Apachique k'atbal tzij ri u banom quieb, ri juch'ob k'atal tak tzij cáquiyac 
quib chquij ri juch'ob chic, ri k'atbal tzij ri' cáq'uis na u wách. We jun 
tinimit o jun ja winak u banom quieb rumal chi c'o ch'oj chquixol, man 
naj tá ri! cuch'ijo. 26Je ri! xukuje!', we ta ri Satanás cáresaj bi ri Satanás, u 
banom quieb ri'. We ta je ri', ¿a naj ta c'u ri! cuch'ij ru takanic? ¡Man je! 
taj! 27Ri alak cábij alak chi ri in quinwesaj bi ri itzel tak espíritus ruc' ru 
chuk'ab ri Beelzebú. We ta je ri', ¿jachin cáyo'w qui chuk'ab ri tijoxelab 
alak che quesaxic bi ri itzel tak espíritus? Kas are ri e are! cáquik'alajisaj 
chi xa sachinak alak. 28Ri in c'ut quinwesaj bi ri itzel tak espíritus ruc' ru 
chuk'ab ri Espíritu rech ri Dios ri c'o wuc'. Quel cubij wa! chi ri Dios c'o 
chi uc! alak rech cátakan puwi' alak, —xcha chque. 

29 Man c'o tá jun cácowinic coc pa rachoch jun achi ri sibalaj c'o u 
chuk'ab, cárelak'aj c'u bi ri jastak re, we ta mat nabe cuyut na ri achi ri 
c'o u chuk'ab. Te c'u ri! cácowinic cárelak'aj bi ri jastak re. 

30Ri jun ri man junam tà u chomanic wuc!, quinuc'ulelaj ri'. Ri jun ri 
man cáchacun tà wuc!, xak cutur ri' ri nu chac, —xcha chque. 

31Rumal ri! quinbij chech alak: Ronojel mac ri cáca'n ri winak cuya! 
cásachtaj na qui mac ri! rumal ri Dios, xukuje' ronojel ri áwas u bixic chrij ri 
Dios ri cáquibij ri winak cuya! cásachtaj na qui mac ri'. Are c'u we cáquibij ri 
awas u bixic chrij ri Lok'alaj Espíritu man cuya! taj cásachtaj ri qui mac ri'. 

32 Apachin ri cubij tzij ri àwas u bixic chwij in, in ri! ri Ralc'ual ri Dios ri Kas 
Winak, cásachtaj na u mac ri! che. Apachin c'u ri cubij ri áwas u bixic chrij ri 
Lok'alaj Espíritu, man cásachtaj tá na u mac ri! che waral cho we uwáchulew. 
Man cásach tà c'u u mac ri! pa ri jun c'aslemal chic ri cape na, —xcha ri Jesús. 


Ri jun che! rumal ru wách cách'obtajic jas u banic 


33We utz ri che!, utz ru wách ri cuya. We man utz tá ri che!, man utz tà 
ru wách ri! ri cuya. Ri jun che! rumal ru wách cách'obtajic jas u banic. 34iRi 





m 12:23 Ri "Ralc'ual can ri ka mam David" quel cubij “To'l Ke", junam jas ri tzij “Cristo” o 
“Mesías”. "12:24 Ri tzij “Beelzebú” are jun chque ru bi' ri Satanás. 

alak, alak subanelab tak winak! ¿A cácowin lo alak ri' chubixic utzalaj tak 
tzij, alak itzel tak winak c'ut? Ri quel lok pu chi! ri winak, are wa! ri kas c'o pa 
ranima'. 35Ri utzalaj winak, utz ri! ri cubij rumal rech ri utzil ri c'o pa ranima!. 
Ri itzel winak, man utz tá ri! ri cubij rumal chi etzelal wa! ri c'o pa ranima!. 

36 Quinbij c'u chech alak, chi pa ri ktij aretak cuk'at na tzij ri Dios, conojel ri 
winak cáquijach na cuenta rumal ronojel tzij ri qui bim ri man c'o tà u patàn. 
37 Jas c'u je! ri cátzijon ri winak, are je ri! ri k'atow tzij ri cában na puwi'. 
Cák'alajisax c'u na we c'o u mac o man c'o taj. 


Ri lawalo tak winak cáquita' jun cajmabal etal che ri Jesús 


38 Jujun tata'ib fariseos cachi!l jujun tijonelab re ri Pixab, xquibij che ri Jesús: 
Ajtij, cákaj chi cában la jun cajmabal etal chkawách rech cákilo, —xecha che. 

39Ri Jesús xch'awic, xubij chque: Ri lawalo tak winak, ri man jicom tà 
canima', cácaj chi quinban jun cajmabal etal chquiwách. Man cäyi' tà c'u wa! 
chque, xane xak xuwi ri etal chrij ri Jonás ri k'alajisal re ru Lok! Pixab ri Dios 
oer, 49 Je! jas ri Jonás xc'oji chupam ri jun nimalaj car oxib k'ij, oxib ak'ab, 
are c'u je! quinban na in, in ri! ri Ralc'ual ri Dios ri Kas Winak, quinc'oji c'u 
na xe! ri ulew oxib KI, oxib ak'ab. 44 Ri winak aj Nínive, pa ri ktij re ri k'atow 
tzij aretak cák'at tzij pa qui wi! ri winak ri e c'o cámic, cáquik'at na tzij pa qui 
wi! chi các'ájisax qui wách. Je ri', rumal chi ri winak aj Nínive, xquiq'uex ri 
canima!, xquiq'uex c'u ri qui chomanic aretak ri Jonás xutzijoj ru Lok! Pixab ri 
Dios chque. Waral c'ut c'o Jun ri nim na u banic chuwách ri Jonás. 42 Xukuje' 
ri nimalaj takanel ixok ri xc'oji chumox ri relbal ktij, cáctoji na pa ri ktij re ri 
k'atow tzij. Aretak cáklat tzij pa qui wi! ri winak ri e c'o cámic, ri are! cuk'at na 
GU pa qui wi! chi các'ájisax qui wách. Je ri', rumal chi ri ixok ri! naj xel wi lok, 
xpe c'u chutatabexic ri nimalaj retambal ri Salomón. Waral c'ut c'o wi Jun ri 
nim na u banic chuwách ri Salomón. 


Waral cátzijox wi ri cuban jun itzelalaj espíritu, cátzelej lok 


43 Aretak jun itzelalaj espíritu quel bi che jun winak, xak cáwacatalob 
chic pa tak juyub ri cátz'inowic, cutzucuj jawije! cuxlan wi. Aretak man 
curik taj jawije! cuxlan wi, cubij: 44 “Ouintzelej na bi cho ri wachoch 
jawije! ri xinel wi lok,” —cácha!. Aretak copanic, curika ri ranima! ri 
winak je! u banic jun ja tolonic, mesom chi u pam, utz c'u banom che. 

45 Que! c'ut, queuc'ama chi na wukub itzelalaj tak espíritus ri sibalaj e 
lawalo na chuwách ri are'. Conojel wa! queboc pa ranima! ri winak. Ri 
winak ri! nim na ri c'áx curik na chuwách ri c'áx ri xurik nabe. Je c'u wa! 
ri cáquic'ulmaj na ri lawalo tak winak cámic, —xcha chque. 


Ru nan ri Jesús xukuje' tak ru chak' queopan ruc' 


46 Ri Jesús tajin cátzijon na cuc! ri winak aretak xopan ru nan, e rachi!l 
ri rachalal. Xak c'u chrij ri ja e tac'atoj wi, cácaj c'ut quetzijon ruc! ri 

Jesús. ^7 C'o c'u jun ri xubij che ri Jesús: Ri nan la, xukuje! ri chak' la e 
c'o chrij ri ja, cách'abex la cumal, —xecha che. 

48Xubij c'u ri Jesús che ri xbin che: ¿Jachin ri' ri nu nan, xukuje! jachin 
tak ri kas e wachalal? —xcha che. 

49 Xeuc'ut ru tijoxelab chquiwách ri winak, te c'u ri' xubij: E are wa! je! 
ta ne ri nu nan, xukuje! ri nu chak!, —xcha'. 50Je rt, rumal chi apachin 
ta ne ri cábanow ru rayibal ri nu Tat ri c'o chila! chicaj, are wa! ri kas 
wachalal, ri nu chak!, ri wanab, ri nu nan, —xcha ri Jesús chque. 


Ri Jesus cutzijoj ri c'utbal chrij ri ticol ija' 

1 3 1Pa ri k'ij ri! ri Jesús xel lok cho ja, xe! c'u chuchi! ri mar, xt'uyi c'u 

chila'. 2Xquimulij c'u quib q'uia winak ruc', je ri! chi xoc bi ri Are! 
pa jun barco, xt'uyi c'u chupam. Conojel ri winak xecanaj can cho ri ulew 
chuchi! ri mar. 3Xeucoj c'u tak c'utbal che qui tijoxic ri winak chquij q'uia u 
wách tak not, xubij chque: Xel bi jun ticol ija! cho rachoch, xe! chubanic u 
tico'n, —xcha chque. ^Aretak tajin cujopij ri ija', xkaj jubik! ri ija! pa ri be. 
Xeopan c'u ri chicop ajuwocaj. Querapapic xekajic, xa xquitij bi ri ija'. 5Xkaj 
chi jubik! xol tak ri abaj, ri man c'o tá wi q'uia ulew. Chanim c'ut xq'uiy ri 
jubik' ija! ri! rumal chi man pim tá ri ulew. 6Aretak c'ut xel lok ri k'ij, xec'at 
ri alaj tak tico'n rumal, xechaki'jic rumal chi man kas tá c'u c'o qui xera'. 
7Xkaj chi c'u jubik! ri ja! pa tak ri k'ayes ri c'o qui q'uixol. Xeq'uiy c'u ri 
k'ayes, xequijik'isaj ri tico'n. 8Are c'u ri niq'uiaj ija' chic xekaj pa utzalaj 
ulew. Sibalaj xewáchinic. E c'o jujun tico'n xquiya jujun ciento qui wách pa 
tak ri qui jolom ri trico chquijujunal, e c'o c'u jule! chic xquiya oxc'al qui 
wách pa tak ri jujun qui jolom. Ri niq'uiaj tico'n chic xquiya juwinak lajuj 
qui wách chquijujunal, —xcha ri Jesús chque ri winak. 9 We ri ix quijiquiba 
ri iwanima' chutatabexic ri nu tzij, ichitatabej bail —xcha chque. 


Ri Jesus cubij chque ru tijoxelab jas qui patan ri c'utbal ri cucojo 


10Ru tijoxelab ri Jesús xekeb ruc!, xquita! che: ¿Jas che cuc! tak c'utbal 
quetzijobej la ri winak? —xecha che. 

11 Ri Jesús xch'awic, xubij chque: Ri ix yo'm chiwe rumal ri Dios ri 
retamaxic ri man quetam tà ri niq'uiaj winak chic chrij ru takanic ri Dios 
pa qui wi! ri winak. Man ya'tal tà c'u chque ri e are! chi cáquich'ob wa!. 
12Ri winak ri c'o c'o ruc!, cáyi! chi na niq'uiaj che rech cánimar ri c'o 
ruc'. Are c'u ri winak ri man c'o tá c'o ruc!, ri jubik! ri cto ruc! quesax na 
che. 13 Rumal ri! queintzijobej ri winak cuc! tak c'utbal, rumal chi pune 
jakal ri qui wak'ách, man quecowin tà chuch'obic ri cáquilo, je' ta ne chi 
man queca!y taj. Pune cáquitatabej ri kas tzij, man cáquich'ob tà ri! ri qui 
tatabem. Je! ta ne chi man cáquita tà ri quinbij. 14Are c'u je! cábantaj na 
wa! cuc! ri e are! jas ri xubij ri ka mam Isaías ri k'alajisal re ru Lok! Pixab 
ri Dios: 

Ri ix, pune guitatabej ri kas tzij, 
man quich'ob taj. 
Pune quixca!yic, man quich'ob tà 
ri quiwilo. 
15 Je ri', rumal chi abajarinak 
ri canima! we winak ri'. 
Man utz tà quetow tzij. 
Qui tz'apim c'u ri qui wak'ách 
rech man queca!y taj. 
Je! u banom ri canima' 
rech man cáquita taj, 
rech man cákaj tà ri nu tzij pa canima', 
rech man quinquitzucuj taj rech queincunaj, 
—xcha ri Dios chuchi' ri k'alajisal re ru Lok! Pixab. 
l6 Are c'u ri iwe ix, sibalaj utz iwe, rumal chi tajin quiwil ri tajin 
quinbano, tajin quita ri tajin quinbij. 17Kas tzij quinbij chiwe chi e q'uia 
k'alajisal tak re ru Lok! Pixab ri Dios, xukuje! e q'uia utzalaj tak winak 
xcaj xquilo jas ri tajin quiwil ix camic, man xquil tà c'ut. Xcaj xquita 
jas ri tajin quita ix cámic, man xquita tà c'ut, —xcha ri Jesús chque ru 
tijoxelab. 


Ri Jesús cubij chque ru tijoxelab jas quel cubij ri c'utbal chrij ri ticol ija' 


18 Chitatabej ba! jas quel cubij ri c'utbal chrij ri ticol ija', —xcha chque. 
19 Ri ija! ri xekaj pa ri be, e are wa! jas ri winak ri cáquitatabej ru Lok! 
Pixab ri Dios chrij ru takanic ri Dios pa qui wi' ri winak, man cáquich'ob 
tà c'ut. Chanim cápe ri Itzel, cáresaj c'u bi ri tzij ri xkaj pa canima'. 20Ri 
ija! ri xekaj xol tak ri abaj, e are wa! jas ri winak ri cáquita ru Tzij ri Dios 
ruc! quicotemal, je'l cáquito. 21 Rumal c'ut chi man kas tà c'o ri qui zera', 
xa quieb oxib Ku cáquich'ijo. Aretak c'ut cáquichaplej u rikic c!áx, craj 
queyok'ic rumal rech ru Tzij ri Dios, chanim quetzak canok. 22Ri ija! ri 
xekaj pa tak ri k'ayes ri c'o qui q'uixol, e are wa! jas ri winak ri cáquita ru 
Tzij ri Dios, are c'u cáquilij na ri jastak rech we uwáchulew ri!, quesubtaj 
rumal ri k'inomal. Are c'u wa! cájik'isan ru Tzij ri Dios, man cáwáchin 
tá c'u ri! pa ri canima!. 23Are c'u ri ija! ri xekaj pa utzalaj ulew, e are wa! 
jas ri winak ri cáquita ru Tzij ri Dios, cáquich'obo. Cáquiya c'u q'uia qui 
wách. E je! jas ri ija! ri xquiya jujun ciento qui wách chquijujunal, niq'uiaj 
chic e je! jas ri ija' ri xquiya oxc'al qui wach chquijujunal, jujun chic e je! 
jas ri ija! ri xquiya juwinak lajuj qui wách chquijujunal, —xcha chque. 


Waral cákil wi ri c'utbal chrij ri itzel k'ayes ri xq'uiy xol tak ri trico 


24Ri Jesús xucoj jun c'utbal chic chquiwách: Ru takanic ri Dios pa 
qui wi' ri winak, are junam ruc' jun achi ri xutic utzalaj ija' pa ri rulew. 

25 Xpe c'u jun u c'ulel ri ajchak'el ri tico'n. Aretak conojel tajin quewaric, 
xoc bi pa ri ulew, xutica c'u can itzel tak k'ayes xol tak ri trico. Te c'u 

ri! xe'c. 26Aretak xq'uiy ri trico, xechomakir ru jolom, xukuje! xeq'uiy ri 
itzel tak k'ayes. 27 Xebe! c'u ri ajchaquib, xequibij che ri qui patrón: “Tat, 
we kas utz ri ija! ri xtic la, ¿jawije! c'ut xpe wi wa! we itzel k'ayes ri!?” 
—xecha che. 28Xubij c'u ri patrón chque: “Xa c'o jun nu c'ulel xbanow 
wa!,” —xcha chque. Ri ajchaquib xquibij che ri qui patrón: “¿A caj la chi 
quekabok ri itzel tak k'ayes?" —xecha che. 29Ri patrón xubij chque: “Man 
utz tá ri! we je! quibano, rumal chi we ne quibok bi ri trico junam ruc! ri 
itzel k'ayes. 30 Cheq'uiy na ri itzel tak k'ayes junam ruc! ri trico, chiweyej 
na c'ä curik ri k'atoj. Queintak c'u na bi ri ajchaquib rech nabe cáquimol 
ri itzel tak k'ayes, cáquixim pa tak yataj, te c'u ri' cáquiporoj. Are c'u ri 
trico cáquic'ol na pa ri nu c'uja," —xcha chque. 


Ri Jesús cutzijoj ri c'utbal chrij ri ija' re mostaza 


31Ri Jesús xucoj chi jun c'utbal chquiwách, xubij: Ru takanic ri Dios 
pa qui wi! ri winak, junam wa! ruc! ri ija! re ri tico'n ri cábix “mostaza” 
che, ri cutic jun achi pa ri rulew. 32Kas tzij ri ija! ri' are ri sibalaj nitz' 
na chquiwách conojel tak u wách ija'. Aretak c'ut cáq'uiyic, are nim na 
que! chquiwách conojel tak ri tico'n. Cuban jun nimalaj che! je ri! chi ri 
chicop ajuwocaj cáca'n ri qui soc xol tak ru k'ab, quemu'jan chupam, — 
xcha ri Jesús chque. 


Waral cákil wi ri c'utbal chrij ri ch'ám re caxlan wa 


33Ri Jesús xucoj chi jun c'utbal chquiwách, xubij: Ru takanic ri Dios pa 
qui wi! ri winak, are je! jas ri chlám ri cuya jun ixok ruc' oxib pajbal c'áj, 
rech cuq'uiyisaj ronojel ri k'or re caxlan wa, —xcha ri Jesús chque. 


Waral cákil wi ri qui patán ri c'utbal ri cucoj ri Jesús 


34Ronojel wa! we tzij ri! xubij ri Jesús chque ri winak cuc! tak c'utbal. 

Xak xuwi cuc! tak c'utbal xeutzijobej ri winak. 35Je! xbantaj wa! rech 
kas je! quel wi jas ri xubij ri k'alajisal re ru Lok' Pixab ri Dios ri Tz'ibtal 
canok: 

Quintzijon na cuc! tak c'utbal, 

quinbij na ri man etamtal taj 

tzaretak ri Dios xuban ri cajulew, 

—xcha ri'. 


Ri Jesus cuk'alajisaj ri quel cubij ri c'utbal 
chrij ri itzel k'ayes xol tak ri trico 


36Xtáni c'u ri Jesús che ru tzij, xeutak bi ri winak cho tak ri cachoch, 
ri Are! c'ut xoc pa ja. Are c'u ri tijoxelab xquirik quib ruc!, xquibij che: Bij 

la chke jas quel cubij ri c'utbal chrij ri itzel k'ayes ri xtic can pa ri ulew, 
—xecha che. 

37Ri Jesús xubij chque: Ri cáticow ri utzalaj ija!, in ri' ri Ralc'ual 
ri Dios ri Kas Winak. 38Ri ulew are ronojel ruwáchulew. Ri utzalaj 
ija! e are wa! ri winak ri cátakan ri Dios pa qui wi'. Ri itzel k'ayes 
e are wa! ri winak ri e rech ri itzel. 39 Ri c'ulel ri xticow ri itzel 
k'ayes, are ri Itzel wa'. Ri k'atoj quel cubij ri q'uisbal re ruwáchulew 
aretak cáq'uis ronojel. Ri quebanow ri k'atoj e are! ri ángeles. 40 Je! 
jas ri cában che ri itzel k'ayes, cámolic, cáq'uiák pa ri k'ak!', are c'u 
je! cában na pa ri q'uisbal re ruwáchulew. ^! Ri in, in ri' ri Ralc'ual 
ri Dios ri Kas Winak, queintak na lok ri nu ángeles che qui molic 
conojel ri winak ri quequitakchi'j niq'uiaj winak chic che mac, 
xukuje' ri banal tak etzelal. 2Quequiq'uiák c'u na bi pa ri nimalaj 
k'ak!', jawije' quebok' wi na, cáquikuch'uch'ej na ri qui ware. 43Are 
c'u ri cáca'n ri craj ri Dios, queopan na jawije! ri cátakan wi ri ka 
Tat chila' chicaj. Quejuluw na je! jas ri k'ij. We quijiquiba ri iwanima' 
chutatabexic ri quinbij, ichitatabej bail —xcha ri Jesús chque ru 
tijoxelab. 


Waral cákil wi ri c'utbal chrij ri k'inomal ri muktalic 


^^Ru takanic ri Dios pa qui wi! ri winak, quinjunamaj ruc! jun coxon 
puak ri muktalic. Cáriktaj c'u ri puak rumal jun achi. Ri are! cumuk chi 
c'u can jumul chic chila'. Rumal ru quicotemal que'c, cuq'uiyij ronojel ri 
jastak re, culok' ri ulew, —cácha'. 


Waral cákil wi ri c'utbal chrij ri perla ri pakal rajil 
45Xukuje! quinjunamaj ru takanic ri Dios ruc' jun ajc'ay ri cutzucuj 
je'lalaj tak abaj ri quejuluwic. 46Aretak curik jun ri sibalaj pakal 
rajil, que'c, cuq'uiyij ronojel ri jastak re, culok! ri perla ri xuriko, 
—cácha!. 


Waral cákil wi ri c'utbal chrij ri c'at chapábal car 


47 Xukuje! quinjunamaj ru takanic ri Dios pa qui wi! ri winak rue 
jun cat chapábal car ri cáq'uiák bi pa ri ja!, queboc c'u ronojel qui 
wách cár chupam. 48Aretak nojinak chi ri c'at, quesax lok cumal ri 
chapal tak car, cáquiya chuchi' ri ja!, te c'u ri' quet'uyi che qui cha'ic 
ri car. Ri utzalaj tak car quequiya pa tak chicách, are c'u ri man e 
utz taj, quequiq'uiák can pa ri Ia, —cácha!. 49 Are je wa! cábantaj na 
aretak cáq'uis ruwáchulew. Quepe ri ángeles che qui cha'ic ri utzalaj 
tak winak chquixol ri man e utz taj. 50Ri man e utz taj quequiq'uiák 
na pa ri nimalaj k'ak'. Chila! quebok! wi na, cáquikuch'uch'ej na ri 
qui ware, —xcha ri Jesus chque. 

Waral cákil wi ri cátzijox chrij ri c'ac' tak jastak zukuje' ri k'el tak jastak 


51Ri Jesús xuta! chque ri winak, xubij: ¿A quich'ob ronojel ri xinbij? — 
xcha chque. 

Cákach'obo, —xecha che. 

52 Xubij c'u ri Jesás chque: Aretak jun tijonel re ri Pixab craj cáretamaj 
ronojel chrij ru takanic ri Dios pa qui wi! ri winak, je! u banic ri! jas jun 
ajchak'el ja ri c'o q'uia jastak re. Aretak rajwaxic ri k'el che, cáresaj lok, 
cucojo. Aretak rajwaxic ri c'ac! che, cáresaj lok, cucojo, —xcha ri Jesüs 
chque. 


Ri Jesüs c'o jumul chic pa ri tinimit Nazaret 


53 Aretak xto'taj ri Jesús che qui tijoxic ri winak cuc! tak we c'utbal ri', 
xel bi chila'. 54Xopan c'u pa ri u tinimit ri Are'. Xuchaplej qui tijoxic ri 
winak pa ri rachoch Dios ri c'o chila'. Are c'u ri winak sibalaj xquicajmaj 
wa!, xquibij: ¿Jawije! xretamaj wi we achi ri! we no!j ri'? ¿Jas lo cubano 
che qui banic ri nimak tak cajmabal ri tajin quebantaj rumal? —xecha!. 
55 Are wa! ru c'ojol ri tata! ri kolol che!,” ru nan c'ut are ri nan María. Catz 
ri a Jacobo, ri a José, ri a Simón, xukuje! ri a Judas. 56É c'o c'u ri ranab 
kuc' waral xukuje'. ¿Jawije! c'ut xretamaj wi wa! ronojel ri tajin cubano? 
—xecha!. 

57 Rumal ri' ri winak xa tzel xquita ru tzij. Xubij c'u ri Jesús chque: 

Pa niq'uiaj tinimit chic, nim quil wi ronojel k'alajisal re ru Lok! Pixab ri 
Dios. Xak xuwi pa ru tinimit ri are!, xukuje! chquixol ri rachalal, xukuje' 
cho rachoch man nim tà quil wi, —xcha chque. 

58Man xcowin tá c'u ri Jesús chubanic q'uia tak cajmabal chila! rumal 
chi ri winak man xecojon tà che ri Are!. 


Cácámisax ri Juan Kasal Ja' 


1 4 1Pa tak ri k'ij ri' ri tat Herodes, ri nim takanel pa Galilea, 
xretamaj ri tajin cuban ri Jesus. 2Xubij c'u chque ri winak ri e c'o 

ruc': Are ri Juan Kasal Ja! ri! ri xc'astaj lok chquixol ri cáminakib, rumal 
ri' cácowin ri are! chubanic q'uia u wách cajmabal, —xcha ri tat Herodes 
chque. 

3Tzare c'u ri tat Herodes xtakan chuchapic ri tat Juan rech cáyutic, 
cáyi' pa che!, xa rumal rech ri nan Herodías ri xc'uli ruc' are! pune are 
rixokil ri Felipe ru chak'. ^Xubij c'u ri tat Juan che ri tat Herodes: Man 
takal tà che la chi cában ixokil la che ri rixokil ri chak! la, —xcha che. 

5Ri tat Herodes sibalaj craj cucámisaj ri tat Juan, cuxej c'u rib 
chquiwách ri winak. Je ri', rumal chi conojel quetam chi ri Juan Kasal 





? 13:55 Ri kolol che! xukuje' cábix “ajanel” o “carpintero” che rumal ru chac. 

Ja!, are jun k'alajisal re ru Lok! Pixab ri Dios. 6Xurik c'u ri nimak'ij re ri 
roc'owisaxic u junab ri tat Herodes. Are c'u ri ali ri ral ri nan Herodías 
xoc bi cuc!, xuchap xojowem chquiwách ri ula! ri e c'olic. Xkaj c'u ri ali 
chuwách ri tat Herodes. 7Sibalaj xkaj chuwách, xuban c'u juramento chi 
cuya che ri ali apachique ta ne ri craj ri are'. 8Ri ali c'ut cojom chi lok 
u c'ux rumal ru nan, xubij che ri tat Herodes: Cwaj chi cáya la chwe ru 
jolom ri Juan Kasal Ja! pa jun plato, —xcha che. 

9Sibalaj c'u xbison ri tat Herodes. Rumal c'u rech chi xubij wa! rue 
juramento chquiwách conojel ri rula! chi cuya che ri ali apachique ri 
cuta! che, xtakan c'u chuya'ic wa! che. 10 Xtakan che resaxic ru jolom ri 
Juan Kasal Ja! ri c'o pa che'. 11 Xc'am lok pa jun plato, xyi' c'u che ri ali. 
Ri ali c'ut xuya che ru nan. 

12Xeopan c'u ru tijoxelab ri tat Juan, xquic'am bi ru cuerpo, xequiya 
can pa jun mukubal. Xebe! c'ut, xequibij che ri Jesús. 


Ri Jestis cuya qui wa job mil winak 


13Ri Jesús, aretak xuto jas ri xbantaj che ri tat Juan, xel bi chila! u 
tuquiel, xoc pa jun barco, xe! c'u jela! jawije! ri man c'o tá wi winak. 
Xquetamaj c'u ri winak chi ri Jesás benak jela'. Xebel lok pa tak ri qui 
tinimit, xebe! c'u chi cakan churikic ri Jesús. 14Aretak xel lok ri Jesús pa 
ri barco, xeril ri q'uialaj winak, xel c'u u c'ux chque. Xeucunaj ri yawabib 
ri xquic'am bi jela! cuc'. 15Kajem c'u cuban ri k'ij, ru tijoxelab ri Jesús 
xekeb ruc', xquibij che: We juyub ri! ri uj c'o wi sibalaj cátz'inowic, benak 
chi c'u ri Ku. Chetaka la bi ri winak rech quebe! pa ri alaj tak tinimit ri 
nakaj e c'o wi, rech cáquilok! c'u na ri qui wa, —xecha che. 

16Ri Jesus xubij chque: Man rajwaxic taj quebe'c, xane xa chiya ix ri 
cáquitijo, —xcha chque. 

17 Xquibij c'u ru tijoxelab che: Xa job caxlan wa rachi'l quieb car c'o 
kuc', —xecha che. 

18Ri Jesús xubij chque: Chic'ama lok chwe waral, —xcha chque. 

19Xtakan c'u ri Jesús chi quet'uyi ri winak cho ri ráxalaj uwosak. Ri 
Jesús xeuc'am c'u ri job caxlan wa xukuje! ri quieb car, xca!y chicaj, 
xeutewchij. Te c'u ri' xeupir ri caxlan wa, xeuya chque ri tijoxelab rech 
quequijach wa! chquiwách ri winak. 20 Xewi! c'u conojel, xenoj c'ut. Te c'u 
ri' xequic'ol ri ch'akatak ri xecanaj canok. Xuban cablajuj chicách wa! chi 
ronojel. 21 Craj are job mil achijab ri xewi'c. Man xeajilax tà c'u ri ixokib 
xukuje! ri ac'alab (ri xukuje' xewi'c). 


Ri Jesús cabin puwi' ri ja! 
22Te c'u ri! ri Jesús xubij chque ru tijoxelab chi utz we queboc pa ri 


barco rech quebet'c, quenabej apan chuwách ri Are! rech queopan ch'äkäp 
che ri mar. Are c'u ri Are! xcanaj na can cuc! ri q'uialaj winak che qui 

jachic bic. 23 Aretak e jachtajinak chi bi ri winak rumal ri Jesús, xe! ri 
Are! puwi! ri juyub u tuquiel chubanic orar. Aretak xoc ri ak'ab, ri Jesús u 
tuquiel c'o chila'. 2^Are c'u ri tijoxelab e c'o chi pa ri barco puwi' ri ja! pu 
niq'uiajal ri mar. Ri nimak tak uwoja! xupuq'uij rib chrij ri barco, rumal 
chi xa chquiwách petinak wi ri quiäkik'. 25Xa c'u jubik! man cásakiric 
aretak xopan ri Jesús cuc', tajin cábin puwi' ri ja'. 26Aretak ri tijoxelab 
xquilo chi cabin ri Jesús puwi' ri ja', xquixej quib. Rumal rech chi xquixej 
quib xquirak qui chi', xquibij: ¡Are jun xibinel wait —xecha'. 

27 Chanim ri Jesús xeuch'abej, xubij chque: ¡In wa, mixej iwib, chichajij 
anima!! —xcha chque. 

28 Xch'aw c'u ri tat Pedro, xubij che: We lal ri', Tat, takan la chi quinbin 
puwi' ri ja!, rech quinopan uc! la, —xcha che. 

29 Ri Jesús xubij che: Tasa!j bal, —xcha ri Jesús che. 

Ri tat Pedro xel bi pa ri barco, xuchaplej binem puwi! ri ja! rech curika 
ri Jesús. 30 Aretak c'ut xrilo chi sibalaj c'o u chuk'ab ri quiákik!, xuxej rib. 
Xe! ri rakan pa ri ja!, xurak u chi', xubij che ri Jesús: iWajaw, chinto! la! 
—xcha che. 

31Ri Jesús chanim xuchap che ru k'ab, xubij che: iTzij ri' chi man kas 
tà catcojonic! ¿Jas che xuban quieb a c'ux? —xcha che. 

32 Aretak c'ut xpaki ri Jesús pa ri barco, xtáni ri guiakik'. 33Ri e c'o pa 
ri barco xexuqui chuwách ri Jesús, xquibij che: Kas tzij, lal ri! ri u C'ojol 
ri Dios, —xecha che. 


Ri Jesás queucunaj ri yawabib pa Genesaret 


34Xek'ax pa ri mar, xeopan c'u chuchi' ri ulew pa Genesaret. 35Aretak 
ri winak ajchila! xquich'ob u wách ri Jesús, xquesaj u tzijol wa! pa tak ri 
tinimit. Xequic'am c'u lok conojel ri yawabib jawije! chi' c'o wi ri Jesüs. 
36Xquibochi!j ri Jesús chi xuwi ta ne cuya chque chi cáquichap cok ru 
chi' ru k'u'. Conojel c'u ri xechapowic, xeutziric. 


Cáriktaj c'áx rumal ri e nak'atal wi ri winak 
1 5 1 Te ri! jujun tata'ib fariseos xukuje' jujun chque ri tata'ib 
tijonelab re ri Pixab ri e petinak pa ri tinimit Jerusalén, 
xquimulij quib chrij ri Jesús, xquita' che: 2¿Jas che ri tijoxelab la man 
cáca'n taj jas ri e nak'atal wi ri ka nan ka tat ojer? Man cáca'n taj jas ri 
nak'atal u banic. Are wa! ru ch'ajic ri rij ri qui k'ab aretak mája' quewi'c, 
—xecha che. 
3Xuta! c'u ri Jesús chque: E ri alak, ¿jas che yo'm can alak ru Lok 
Pixab ri Dios? Chuq'uexwách wa! are jiquibam anima! alak chrij ri 
nak'atal wi alak. ^Cubij c'u ri Dios pa ri Lok! Pixab ri Tz'ibtalic: “Nim 
cheawila wi ra nan a tat," —cácha'. Xukuje! cubij: “Jachin ri cuyok! ru 
nan u tat, tzrajwaxic wi ri! cicámisaxic,” —cácha', —xcha chque. 5Ri 

alak c'ut cábij alak chi zak xuwi rajwaxic cubij jun achi chque ru nanu 
tat: *Ronojel ri quincowinic quincoj che to'ic alak, nu yo'm cho ri Dios,” 
—cácha!. 6We ri achi je! cubij wa!, man cáya tà alak che chi c'o jas cuban 
che qui to'ic ru nan u tat. Je ri' man nim tà chic quil wi alak ru Tzij ri 
Dios, man c'o tá c'u u patàn ru Lok! Pixab ri Dios chuwách alak rumal ru 
banic ri nak'atal wi alak. 7iXak quieb wách alak! Kas tzij ri xubij ri ka 
mam Isaías ri k'alajisal re ru Lok! Pixab ri Dios chu alak aretak xutz'ibaj 
can we tzij ri! ri cubij: 
8 We winak ri! xak chi qui chi! 
cáquinimarisaj nu Ki, 
Man kas tà cáquijiquiba ri canima' 
chwij, 
—xcha!. 
9 Xak lok! quek'ijilan chwe, 
xak c'u qui takanic winak cäquiya 
che tijonic, 
—xcha ri Dios chuchi' ri ka mam Isaías. 
10Ri Jesús xeusiq'uij ri winak ruc', xubij chque: Alak, onojel alak, 
tatabej alak ri nu tzij, ch'obo alak ri quinbij. 1! Ri cutij ri winak, man are 
tà ri' ri quetzelan u wách ru c'aslemal, xane xa are ri quel lok pu chi! ri 
winak are wa! ri quetzelan u wách ru c'aslemal, —xcha chque. 
12Xekeb c'u ri tijoxelab ruc! ri Jesús, xquibij che: ¿A etam la chi ri 
tata'ib fariseos c!áx xquina! ri xbij la? —xecha che. 
13Ri Jesús xch'awic, xubij chque: Apachique u wách tico'n ri man xtic 
tà rumal ri nu Tat ajchicaj, cábok na apanok. 14Xak je! tak que la! ri 
fariseos. Ri e are! e je! jas moyab ri cáquic'am qui be niq'uiaj moyab chic. 
We jun moy cuc'am u be jun moy chic, ri quieb ri' quetzak na pa jun jul. 
15Xubij c'u ri tat Pedro che ri Jesus: Bij la chke jas quel cubij ri c'utbal 
ri xcoj la, —xcha che. 
16Ri Jesús xubij che: ¿A mat lo quich'ob wa! ri ix? —xcha che. 17¿A 
mat iwetam chi ronojel ri cutij ri winak pa ri rixco!l que! wi, quel c'u 
canok aretak cubana ru chul? —cácha chque. 18Are c'u ri quel lok pu 
chi! ri winak, pa ranima! ri! quel wi lok. Are c'u wa! ri quetzelan u wách 
ru c'aslemal. 19Je ri', rumal chi pa ranima! ri winak quel wi lok ri itzel 
tak chomanic, ru banic cámisanic, ru banic ri nimalaj mac ruc' ri rixokil 
jun winak chic, ru banic jas ri cáca'n ri tz'i' ri xak cáquirik quib, man 
c'o tá qui pixab, ru banic elak!, ru banic ri banow tzij, xukuje! ru yaquic 
tzij chrij jun winak chic. 20E are wa! we etzelal ri' ri quetzelan u wách 
ru c'aslemal ri winak cho ri Dios. Are c'u we jun winak man cuban tà 
ri nak'atal u banic, man cuch'aj tà ri rij ru k'ab aretak mája! cáwi'c, 
man cáretzelaj tá ru c'aslemal ri' cho ri Dios, —xcha ri Jesús chque ru 
tijoxelab. 

Jun izok ri man are ta aj Israel cacojon che ri Jestis 


21Xel bi ri Jesús chila', xe'c, xopan pa Fenicia chunakaj ri tinimit Tiro, 
xukuje! ri tinimit Sidón. 22Xpe c'u jun ixok aj Cananea ri c'o chila', xopan 
ruc! ri Jesús, xurak c'u u chi!, xubij: iTat, lal ri! ri rachalaxic can ri David, 
chel c'ux la chwe! Ri wal ali c'o jun itzel espíritu che, sibalaj curik c'áx 
rumal, —xcha che. 

23Ri Jesus c'ut man c'o tà jun tzij xubij che. Xepe c'u ru tijoxelab ri 
Jesús, xquita' tok'ob che, xquibij: Taka la bi ri chichu' rumal chi zak 
curak u chi! teren chkij, —xecha che. 

24Xubij c'u ri Jesús chque: Ri Dios in u takom lok zak xuwi cuc! ri winak 
aj Israel, rumal chi ri e are! e je! ta ne chij ri e sachinak, —xcha chque. 

25Xpe c'u ri ixok, xkeb ruc! ri Jesús, xxuqui chuwách, xubij che: iTat, 
chinto! la! —xcha che. 

26Ri Jesus xubij che: Man utz tà ru chapic ri qui wa ri kas ralc'ual jun, 
cáq'uiák ta c'u chquiwách ri alaj tak tz'i', —xcha che. 

27 Xubij c'u ri ixok che: Je!', Tat. Xukuje' ne ri alaj tak tz'i' ri queboc pa 
ja, cáquitij ru xe'r tak qui wa ri cajaw ri quetzak pulew, —xcha che. 

28Ri Jesús xubij che ri ixok: iKas tzij ba! chi nim ri cojonic la, nan! 
Chbantaj ta ba! jas ri caj la, —xcha che. 

Tzare chi! c'ut xutzir ri ral ali. 





Ri Jesás queucunaj q'uia yawabib 


29 Xel bi ri Jesús chila!', xoc'ow chuchi' ri mar re Galilea. Te c'u ri! xpaki 
puwi' jun juyub, xt'uyi c'u chila'. 30Xeopan c'u q'uia winak ruc' cuc'am 
bi ch'ocojib, moyab, memab, winak ri c'äx u banom ri qui k'ab, xukuje' 

e q'uia ri c'o niq'uiaj yabil chic chque. Xequiya chuwách ri Jesús, ri Are! 
c'ut xeucunaj. 31 Ri winak sibalaj xquicajmaj aretak xquilo chi ri memab 
xech'aw chic, ri c'äx u banom qui k'ab xeutziric, ri ch'ocojib xebin chic, ri 
moyab xeca!y chic. Xquichap c'u u nimarisaxic u k'ij ri Dios aj Israel. 


Ri Jesás queutzuk quiejeb mil winak 


32 Ri Jesús xeusiq'uij ru tijoxelab, xubij chque: Quel nu c'ux chque ri 
winak rumal chi ozib Ki chi wa! e c'o wuc!, man c'o tá c'u jas cáquitijo. 
Man cwaj taj queintak bi cho tak cachoch mája! c'u quewi'c, quetzak ta 
c'u ne pa tak ri be, —xcha chque. 

33Ru tijoxelab xech'awic, xquibij che: ¿Jawije! ta c'u lo cákarik wi ri wa 
ri cákaya chque we q'uialaj winak ri' waral pa we juyub ri' ri cátz'inowic? 
—xecha che. 

34Xuta! c'u ri Jesús chque: ¿Janipa' caxlan wa c'o iwuc'? —xcha chque. 

Ri e are! xquibij: Wukub caxlan wa, rachi'l quieb oxib alaj tak car, — 
xecha che. 

35Xtakan c'u ri Jesás chgue ri q'uialaj winak chi guecu'bi pulew. 36 Te 
c'u ri! xeuc'am ri wukub caxlan wa, zukuje' ri alaj tak car, xmaltioxinic. 
Xeupiro, xeuya chque ru tijoxelab rech cáquijach wa! chquiwách ri winak. 
Je c'u ri! xca'no. 37 Xewi! c'u conojel ri winak, xenojic. Xequimulij c'u ri 
ch'akatak tak wa ri xecanaj canok. Ronojel wa! xuban wukub chicách 
wa. 38E quiejeb mil achijab c'ut ri xewi'c. Man xecajilaj tà c'u ri ixokib 
xukuje' ri ac'alab (ri xukuje! xewi'c). 39 Te c'u ri! ri Jesús xeujach bi ri 
winak rech quebe! cho tak cachoch. Ri Are! xoc bi pa ri barco, xe! pa ri 
tinimit Magdala. 


Ri tata'ib fariseos zukuje' ri saduceos cáquita' 
jun cajmabal etal che ri Jesüs 


1 6 1Ri tata'ib fariseos xukuje! ri tata'ib saduceos xeopan ruc! ri 
Jesús. Te c'u ri! xquita! che chi cuc'ut chquiwäch jun cajmabal 
etal ri cápe chicaj. Xquibij wa! che xak rech cákaj ri Jesús pa qui k'ab. 
2Xch'aw c'u ri Jesús, xubij chque: Pa benak tak Ku cábij alak: "Sak 
wa! cubano rumal chi quiák ri uwocaj,” —cácha alak. 3Are c'u ri ak'abil 
cábij alak: “Cámic cápe jáb rumal chi quiák ri uwocaj, xukuje! k'ekmuj," 
—cácha alak. ¡Ri alak zak quieb wách alak! Cácowin alak chuch'obic ri 
u wách ri caj, man cách'ob tà c'u alak jas ri tajin cuc'ut ri Dios chuwách 
alak pa tak we ktij junab ri'. ^We winak ri! ri e lawalo, ri man jicom tá 
canima', cácaj chi quinban jun cajmabal etal chquiwách. Man cáyi' tá chi 
c'u na jun etal chque, xane are quinna'taj chque ri etal rech ri Jonás, — 
xcha chque. 
Ri Jesús xeuya can wa! we achijab ri', xe'c. 


Ri Jesus cátzijon chrij ri qui ch'amil ri tata'ib fariseos 


5Aretak xek'ax ru tijoxelab ri Jesús ch'ákàp che ri mar, xsach pa qui 
jolom ru c'amic bi qui wa. 6Xubij c'u ri Jesús chque: ¡Chitampe'! Chichajij 
iwib chuwách ri qui ch'amil ri tata'ib fariseos xukuje' chuwách ri qui 
ch'amil ri tata'ib saduceos, —xcha chque. 

7Xquitzijobela c'u quib ri tijoxelab, xquibij: Ri Are! cubij wa! chke 
rumal chi man c'o tà ka wa ka c'amom lok, —xecha'. 

SAretak ri Jesús xretamaj jas ri tajin cáquibij, xubij chque: ¿Jas che 
tajin quibij chi man c'o tà i wa? iTzij ri' chi xa man kas tà quixcojonic! 
—xcha chque. 9¿A xak are màja! quich'obo, man cána'taj tá chiwe chi 
xinpir ri job caxlan wa, xinjach c'u wa! chquiwách ri job mil winak? 

¿A mat cána'taj chiwe janipa! chicách ch'akatak tak caxlan wa ri man 
xeq'uis taj ri xeic'olo? 10 £A mat c'u cána'taj chiwe xukuje! chi xinpir ri 
wukub caxlan wa, xinjach c'u wa! chquiwách quiejeb mil winak, janipa' 
chicách ch'akatak tak caxlan wa ri man xeq'uis taj ri xeic'olo? 11 ¿Jas che 
man quich'ob taj chi ri in man are tà tajin quinbij ri caxlan wa aretak 

xinbij chi quichajij iwib chuwách ri qui ch'amil ri tata'ib fariseos xukuje' 
ri tata'ib saduceos? —xcha ri Jesús chque. 

12Te c'u ri! ri tijoxelab xquich'obo chi ri Jesús man are tà xubij chque 
chi cáquichajij quib chuwách ri ch'ám re caxlan wa, xane chuwách ri qui 
tijonic ri tata'ib fariseos xukuje! ri tata'ib saduceos. 


Ri tat Pedro cuk'alajisaj chi ri Jesús are ri Cristo 


13 Aretak ri Jesús tajin cánakajin che ri tinimit Cesarea Filipo, xuta! 
chque ru tijoxelab, xubij chque: ¿Jas cáquibij ri winak chwij chi jachin ri 
in, in ri' ri Ralc'ual ri Dios ri Kas Winak? —xcha chque. 

14Xquibij c'u che: E c'o jujun winak cáquibij chi lal ri' ri Juan Kasal 
Ja!, xukuje! cáquibij jule! chic chi lal ri! ri ka mam Elías. E c'o chi niq'uiaj 
cáquibij chi lal ri' ri ka mam Jeremías o jun chic chque ri ojer k'alajisal 
tak re ru Lok! Pixab ri Dios, —xecha che. 

15Xuta! c'u ri Jesús chque: E c'u ri ix, ¿jachin ri in ri quibij ix? —xcha 
chque. 

16Xch!aw ri tat Pedro, xubij che: Lal ri! ri Cristo, ru C'ojol ri c'aslic 
Dios, —xcha che. 

17Ri Jesús xch'awic, xubij che: Utz awe, Simón, u c'ojol ri tat Jonás, 
rumal chi man are tà jun winak ri xbin wa! chawe, xane are ri nu Tat 
ri c'o chila! chicaj. 18Ri in quinbij chawe chi ri at, at Pedro. Puwi' c'u 
we nimalaj abaj ri' queinjekba wi na ri winak ri quecojon chwe.? Man 
cácowin tà c'u na ri cámical chusachic qui wách, —xcha che. 19Queinya 
chawe ri lawe re ri c'olibal ri takan wi ri Dios. Jachique ri cak'alajisaj chi 
man utz tà u banic cho ruwáchulew, man utz tà u banic ri! chila! chicaj. 
Jachique ri cak'alajisaj chi utz u banic cho ruwáchulew, utz u banic ri! 
chila' chicaj. 

20Ri Jesús c'ut xeupixbaj ru tijoxelab, xubij chque chi máquitzijoj wa! 
che jachin jun chi ri Are! are ri Cristo. 


Ri Jesús cutzijoj chi cácám na 


21 Tzare chu c'ut ri Jesús xuchaplej u k'alajisaxic chquiwách ru tijoxelab 
chi ri Are! rajwaxic que! na pa ri tinimit Jerusalén. Xubij chi cában na 
sibalaj c'áàx che cumal ri qui nimakil ri winak, cumal ri qui nimakil ri 
sacerdotes, xukuje' cumal ri tijonelab re ri Pixab. Xukuje! rajwaxic chi 
cácámisax na, te ri' các'astaj chi c'u na churox k'ij chquixol ri cáminakib. 
22 Are c'u ri tat Pedro xuc'am bi ri Jesús u tuquiel wi. Xuchaplej u yajic, 
xubij che: ¡Mat craj ri Dios wa!, Wajaw! ¡Mat je! cáctulmaj la wa!! —xcha 
che. 





Pr 16:18 "Ri winak ri quecojon chwe” e are! ri cábix "Iglesia" chque pa castellano. Chawila' 
ri tzij ^Iglesia" pa ri Diccionario, q'uisbal re we Nuevo Testamento. 

23Xutzolk'omij c'u rib ri Jesús, xubij che ri tat Pedro: iChatel 
chnuwách, Satanás, xak at ya!l latz' chwe! Man cach'ob tà c'u ru 
chomanic ri Dios, xane zak xuwi cach'ob ri qui chomanic winak, —xcha 
che. 

24Ri Jesus c'ut xubij chque ru tijoxelab: We c'o jun craj cápe wuc! in, 
rajwaxic chi muban chic xak jas ri craj ri are'. Rajwaxic cutelej lok ru 
cruz, cápe wuc! in, —xcha chque. (Quel cubij wa! chi ri winak ri! man 
nim tá chic cáril ru c'aslemal, xane cuya u tzij pune ta ne curik ri cámical 
rumal rech ri Jesús.) 25Je ri!, rumal chi apachin ta ne ri craj cuto! u wi! 
ru c'aslemal cho ruwáchulew, cácám na ri winak ri', cutzak na ronojel. 
Apachin c'u ri cuya ru c'aslemal pa ri c'áàx rumal wech in, cuto! na u wi! ri! 
ri kas u c'aslemal wa, 26¿Jas ta c'u lo ri cuch'ac jun winak we cárechbej 
ronojel ruwáchulew, cutzak c'u na ri ranima'? ¿Jas ta c'u lo ri cácowin ri 
winak chuya'ic chuq'uexwách ri ranima'? —xcha chque. 27 Quinpe c'u na 
in, in ri! ri Ralc'ual ri Dios ri Kas Winak, e wachi'!l ri lok'alaj tak ángeles. 
Cànimarisax na nu Ki jas ru nimarisaxic u k'ij ri nu Tat. Quinya c'u na ri 
tojbal que ri winak chquijujunal jas ri xca'n ri e are! pa ri qui c'aslemal. 
28Kas tzij quinbij chiwe chi e c'o jujun chque ri e c'o waral ri man quecám 
tà na c'a quinquil na in, in ri' ri Ralc'ual ri Dios ri Kas Winak, in petinak 
rech quintakan pa qui wi' ri winak, —xcha ri Jesús chque ru tijoxelab. 


Cáq'uextaj ru cayebal ri Jesús 


1 7 1Xque!' wakib Ki u bim can ri Jesús wa', aretak xeuc'am bi ri tat 
Pedro, ri tat Jacobo, xukuje! ri tat Juan ru chak! ri tat Jacobo. 

Qui tuquiel wi xepaki puwi' jun nimalaj juyub. 2 Xq'uextaj c'u ru cayebal 
ri Jesús chquiwách. Ru palaj ri Jesús xjuluwic je! jas ri ktij. Ri ratz'iak 
xuban sibalaj sakloloj je' jas ri sakil. 3Xak c'u te'talic xquic'ut quib quieb 
achijab ri tajin quetzijon ruc' ri Jesús. E are! ri ka mam Moisés rachi!l ri 
ka mam Elías. ^Xch'aw c'u ri tat Pedro, xubij che ri Jesús: Kajaw, isibalaj 
utz chi uj c'o waral! We caj la, cáka'n na oxib mo? jun che la, jun che ri 
ka mam Moisés, jun chic che ri ka mam Elías, —xcha che. 

5Aretak tajin cátzijon ri tat Pedro, xkaj lok jun sakloloj sutz' chquij, 
xech'uktaj c'u rumal. Te c'u ri' xch'aw lok Jun chupam ri sutz', xubij: Are 
ri lok'alaj nu C'ojol wa!, sibalaj cáquicot ri wanima' rumal. Chitatabej ba! 
ri cubij, —xcha ri'. 

6Ri tijoxelab, aretak xquita wa, sibalaj xquixej quib. Xexuqui'c 
xquikasaj ri qui palaj cho ri ulew. 7 Are c'u ri Jesús xkeb cuc', xeuchap c'u 
kajok, xubij chque: Mixej ba! iwib. Chixwalijok, —xcha chque. 

8Ri e are! chanim xeca!ylobic. Man c'o tà chi c'u jachin xquilo, xane 
zak xuwi ri Jesús c'o cuc!. 





117:4 Man k'alaj tá wa! we are “mo!” o are “cábal”. 

9Kajem que lok cho ri juyub, ri Jestis xeupixbaj, xubij chque: C'o jachin 
mitzijoj wi ri iwilom c'à quinc'astaj na chquixol ri cáminakib, in ri! ri 
Ralc'ual ri Dios ri Kas Winak, —xcha chque. 

10Ri tijoxelab xquita' che ri Jesús, xquibij che: ¿Jas che cáquibij ri 
tijonelab re ri Pixab chi rajwaxic cápe na ri ka mam Elías nabe? —xecha 
che. 

11Xch'aw c'u ri Jesús, xubij chque: Tat ri' chi cápe ri ka mam Elías 
nabe, rech cuban na u banic ronojel. 12Ri in c'ut quinbij chiwe chi ya 
ulinak chic ri ka mam Elías. Ri winak c'ut man xquich'ob tà u wách, 
xane xa xca'n che ri are! jas ri xcaj xca'no. Je c'u ri! xukuje! ri in, in ri! ri 
Ralc'ual ri Dios ri Kas Winak, quinrik na c'äx pa qui k'ab, —xcha chque. 

13 Xquich'ob c'u ri tijoxelab chi ri tajin cubij ri Jesús chque, are ri Juan 
Kasal Ja'. 


Ri Jesás cucunaj jun ala ri c'o jun itzel espíritu che 

14 Aretak c'ut xeopan chila!' jawije! e c'o wi ri q'uialaj winak, xpe jun 
achi, xopan ruc! ri Jesús, xxuqui c'u chuwách, xubij che: (Stat, chel 
c'ux la che ri nu c'ojol, xa c'o jun itzel espíritu che, sibalaj c'u curik 
c'äx rumal. Q'uia mul cátzak pa ri k'ak!, pa ri ja'. 16Xinc'am lok, xinya 
chquiwách ri tijoxelab la, ri e are! c'ut man xecowin tá chucunaxic, — 
xcha che ri Jesus. 

17 Ri Jesús xch'awic, xubij: iAy, ri alak winak ri man cácojon tà alak che 
ri Dios! iXak xuwi cában alak jas ri caj alak! ¿A are lo caj alak chi xak 
tajin wi quinc'oji uc! alak ronojel k'ij? ¿A are lo caj alak chi zak quincuy 
alak? C'ama ba' alak lok ri ala chnuwách, —xcha chque. 

18Ri Jesus c'ut xuyaj ri itzel espíritu ri c'o che ri ala, xresaj bic. Tzare 
chi! xutzir ri ala, utz chi c'u canok. 

19Ru tijoxelab ri Jesús xquita! che pa u tuquiel wi: ¿Jas che ri uj man 
xujcowin tà che resaxic bi ri itzel espíritu ri'? —xecha che. 

20Xubij ri Jesás chque: Are wa! rumal chi man kas tà c'o ri i cojonic, 
—xcha chque. Kas tzij quinbij chiwe chi we ta ri i cojonic je! jas ri in nitz! 
ija! re mostaza, quixcowin ri! quibij che we juyub ri': *iChatel bi chi', jat 
jela'!” —quixcha che. Ri juyub quel na bic. Man c'o tá ri mat quixcowin 
chubanic we ta kas tzij quixcojonic, —xcha chque. 21 Xak xuwi ruc' ru 
banic orar, xukuje! ruc' ru banic ayuno quel bi jun itzel espíritu ri je! u 
banic wa!, —xcha ri Jesús chque ru tijoxelab. 


Ri Jesús cutzijoj jumul chic chi cácám na 


22 Aretak xetzelej bi cuc! ri q'uialaj winak, ri Jesús xubij chque ru 
tijoxelab: Ri in, in ri' ri Ralc'ual ri Dios ri Kas Winak, quinjach na pa qui 
k'ab ri winak. 23 Quincámisax na, churox ktij c'ut quinc'astaj na chquixol ri 
cáminakib, —xcha chque. Aretak xquita wa! ri tijoxelab, sibalaj xebisonic. 

Waral cakil wi ru tojic ri alcabal re ri nimalaj rachoch Dios 


24 Aretak ri Jesús cuc! ru tijoxelab xeopan pa ri tinimit Capernaum, 
ri tok'il tak alcabal re ri nimalaj rachoch Dios xeopan ruc! ri tat Pedro, 
xquibij che: ¿A mat cutoj re ri ajtij alak ri alcabal re ri nimalaj rachoch 
Dios? —xecha che. 

25 Je!, je ri', —xcha ri tat Pedro chque. 

Aretak c'ut xoc bi ri tat Pedro pa ri ja, nabe xch'aw ri Jesus, xubij 
che: Simón, ¿jas cachomaj? ¿Jachin tak chque cáquita! wi ri alcabal o ri 
cuchuj ri nimak tak takanelab rech ruwáchulew? ¿A cáquita! wa! chque ri 
qui winakil o chque ri man qui winakil taj? —xcha che. 

26Ri tat Pedro xch'awic, xubij che: Chque ri man qui winakil taj 
cáquita! wi wa!, —xcha che. 

Ri Jesús xubij che: We je ri', ri winak ri quebel pa ri qui tinimit ri 
nimak tak takanelab man c'o tà alcabal ri! cáquitojo, —xcha che. 27 Man 
cwaj tà c'ut chi quinyac royowal jachin jun winak. Rumal ri' jat chuchi' 
ri mar, chaq'uiáka bi ri anzuelo pa ri ja'. Chawesaj lok ri nabe car ri 
cachapo, pu chi' c'ut cawesaj wi jun puak. Ruc' ri puak ri' catoj ri alcabal 
re ri nimalaj rachoch Dios, ri wech in xukuje' ri awech at. Chac'ama c'u 
wa!, cate! c'ut, catojo canok, —xcha che. 


Ri tijoxelab cáquichomala quib chrij jachin chque ri nim na u banic 
1 8 1Pa ri ktij ri! ri tijoxelab xquimulij quib ruc' ri Jesús, xquita! che: 
¿Jachin ri nim na u banic chila! jawije! ri cátakan wi ri Dios? — 
xecha che. 
2Ri Jesús xusiq'uij apan jun alaj ac'al, xuctamo, xutac'aba chquiwách ru 
tijoxelab. 3Xubij c'u chque: Kas tzij quinbij chiwe. We ri ix man quiq'uex 
tà ri iwanima!, ri i chomanic, we man quiban iwe jas ri cáca'n ri ac'alab 
man cáca'n tá nimal, man quixopan tá ri! chila! jawije! ri cátakan wi ri 
Dios, —xcha chque. 4Je c'u ri! quinbij chiwe chi ri nim na u banic chila' 
jawije! ri cátakan wi ri Dios, are ri man nim tà cuban che rib, cuban c'ut 
jas we ac'al ri'. 5Apachin ri cuc'ulaj jun ac'al jas we ac'al ri' rumal wech 
in, in ri' quinuc'ulaj, —xcha chque. 


Cáquirik c'áx ri winak ri cáca'no chi jun 
winak chic curik ri be ri man utz taj 

6 Apachin c'u ri cubano chi jun chque we ch'utik ri! ri quecojon chwe 
curik ri be ri man utz taj, are utz ri! we ta cáxim jun ca! re molino chukul 
ri winak ri', cáq'uiák ta c'u bi pa ri mar. 7 iSibalaj c'äx chque ri winak cho 
ruwáchulew chi c'o jas ri cubano chi ri winak cáquirik ri be ri man utz 
taj! Amak'el c'ut cáquic'ulmaj wa'. Sibalaj c'äx c'u re ri winak ri cubano 
chi jun winak chic curik ri be ri man utz taj. 

8Rumal ri', we ri a k'ab o ri awakan cubano chi ri at carik ri be ri 
man utz taj, chak'ata!, chaq'uiáka apanok. Are utz na chawe we carik 
na ri kas c'aslemal pune at cut o at ch'oco', chuwách ri c'o quieb a k'ab 
o quieb awakan cate! pa ri c'atic jawije! c'o wi ri k'ak! ri man cáchuptaj 
taj. 9We are ri a wak!ách cubano chi carik ri be ri man utz taj, chawesaj, 
chaq'uiáka apanok. Are utz na chawe we carik na ri kas c'aslemal pune 
xa jun ra wak'àch c'olic, chuwách ri c'o quieb a wak'ách, catq'uiàk bi pa 
ri nimalaj k'ak', —xcha ri Jesús chque. 


Waral cákil wi ri c'utbal chrij ri chij ri xsachic 


10Miwetzelaj ba! qui wách jun chque we ch'utik ri! ri quecojon chwe. 
Quinbij c'u chiwe chi ri e are! amak'el ronojel k'ij c'o ri qui ángeles 
chuwách ri nu Tat chila' chicaj. 11 Je ri!, rumal chi ri in, in ri' ri Ralc'ual ri 
Dios ri Kas Winak, xinpe che qui to'ic ri winak ri e sachinak. 

12 ¿Jas quichomaj chrij ri quinbij na? We c'o jun achi ri c'o jun ciento u chij, 
cátzak c'u can jun chque, éa mat queuya na can ri' ri jumuch! belejlajuj pa 
ri juyub, que! c'u chutzucuxic ri jun ri xtzak canok? Je!, je ri". 13We curiko, 
sibalaj cáquicot na ruc'. Nim na ru quicotemal ruc! wa! chuwách ru quicotemal 
cuc! ri jumuch' belejlajuj ri man xetzak taj. 14Je c'u ri! ri i Tat ri c'o chila' 
chicaj man craj taj chi cátzak jun chque we ch'utik ri' ri quecojon chwe. 


Ri cuban jun chusachic u mac jun winak chic 


15We ri awachalal cuban jun c'áx chawe, chattzijon ruc' pa u tuquiel 
wi, chabij che jas ru mac. We cucoj rib chupam, xatcowin ri' chuch'aquic 
ra wachalal. 16We c'u ri awachalal man cucoj tà rib pa ru mac aretak 
cattzijon ruc', chasiq'uij jun o quieb winak chic, rech ronojel ri quibij 
quetamax wa! cumal quieb u oxib tal tak tzij. 17We c'u man coc ri tzij pu 
jolom ri cábix che cumal ri niq'uiaj chic, cheasiq'uij conojel ri niq'uiaj 
kachalal. We c'u man cuto jas ri cáquibij conojel ri kachalal, chabana che 
chi je' jas jun winak ri man cácojon tà che ri Dios o jun tok'il alcabal. 

18Kas tzij quinbij chiwe chi jachique ri quik'alajisaj chi man utz tà 
u banic cumal ri winak cho ruwáchulew, man utz tà u banic ri' chila' 
chicaj. Jachique c'u ri quik'alajisaj chi utz u banic cumal ri winak waral 
cho ruwáchulew, utz u banic ri! chila! chicaj. 

19 Xukuje! quinbij chiwe chi we c'o quieb chixol waral cho we 
uwáchulew ri curik rib qui chomanic puwi' jun rajwaxic, cáca'n c'u 
orar chuta'ic wa, ri ka Tat ri c'o chila! chicaj cuya na wa! chque. 20Je 
ri', rumal chi jawije! ri qui mulim wi quib quieb oxib winak rumal chi 
quecojon chwe, cuc! ri' in c'o wi, —xcha ri Jesús chque ru tijoxelab. 

21 Xpe ri tat Pedro, xuta! c'u che ri Jesús: Kajaw, we ri wachalal q'uia 
mul cuban c'äx chwe, éjanipa! mul rajwaxic quinsach u mac? ¿A craj ne 
wukub mul ri'? —xcha che. 

22Xch'aw c'u ri Jesus, xubij che: Man quinbij tà chawe chi za wukub 
mul casach u mac, xane rajwaxic casach u mac wukub mul chic, wukub 
mul chic, c'a copan na pa job ciento, —xcha che. 


Ri c'utbal chrij ri patáninel ri man xraj taj xusach u mac ri rachi'l 


23 Je ri!, rumal chi ru takanic ri Dios pa qui wi! ri winak, are je! jas jun 
k'inom achi ri xeumulij ri rajchaquib, xuchap c'u u tatic we c'o ri qui clas, 
o we ne c'o u clas ri are! cuc!. 24Aretak tajin cuchaplej rajilaxic ri qui 
cuenta chquijujunal, xc'am lok jun ajchac ri u c'as q'uia mil quetzales. 

25 Are c'u ri jun ajchac ri' man c'o tà cutojbej re ru c'as. Ri patrón 
xtakanic chi cáq'uiyix ri ajchac ri! pu k'ab jun winak chic rech cápatánin 
che, rachi!l ri rixokil, ri ralc'ual, xukuje' conojel ri jastak re, rech cátojtaj 
ru clas. 26 Are c'u ri ajchac xxuqui chuwách ru patrón, xbochi'nic, xuta! 
tok'ob, xubij che: “Tat, chajij la paciencia wuc!, quintoj na ronojel ri nu 
c'as," —xcha che. ?7 Ri patrón xutok'obisaj u wách ri rajchac, xusach u 
mac, xubij che chi man cutoj tá chi ru c'as, xutzokopij c'u bic. 28Te ri! ri 
ajchac ri xtzokopitaj bic, xurik jun rach ajchac ri u c'as quieb oxib quetzal 
ruc'. Xuchap ri rach ajchac chukul, xuchap u jitz'axic, xubij che: *iChatojo 
ra clas wuc!!” —xcha che. 29Ri rach ajchac xxuqui chuwách, xbochi'nic, 
xuta! tok'ob che, xubij: “Chachajij paciencia wuc', quintoj na ronojel ri nu 
clas,” —xcha che. 30Ri are! c'ut man xusach tà u mac ri rach ajchac, xane 
xucoj pa che!, xubij che chi rajwaxic cutoj na ru c'as. 31 Aretak xquil wa! 
ri niq'uiaj ajchaquib chic, sibalaj xebisonic. Xebe! c'ut, xequibij che ri qui 
patrón ronojel ri xbantajic. 32 Xpe c'u ri qui patrón, xtakan chusiq'uixic 

ri ajchac ri', xubij che: “¡Itzel ajchac! Ri in xincuy ra c'as rumal chi xata! 
tok'ob chwe. 33Ri at xukuje! rajwaxic xatok'obisaj ta u wách ri awach 
ajchac, jas ri xinban in chawe xintok'obisaj a wách,” —xcha che. 34iRu 
patrón c'ut, sibalaj xpe royowal! Xtakanic chi các'ájisax u wách ri rajchac 
c'à cutoj na ru c'as. 

35Ri Jesus xuq'uisbej re ru tzij, xubij: Jas ri xuban ri patrón che ri 
rajchac, are je! cuban na ri nu Tat ri c'o chila' chicaj chiwe, we man kas 
quisach qui mac ri iwachalal, —xcha ri Jesás chque. 


Ri Jesús cuya tijonic chrij ri qui jachic quib juc'ulaj winak 
19 1 Aretak xto'taj ri Jesús chubixic ronojel wa! we GU ri', xel bi 
pa Galilea, xe! pa tak ri tinimit re Judea, ch'ákáp che ri nima! 
Jordán. 2E q'uia winak xeteri bi chrij, xeucunaj c'u tak ri yawabib chila'. 
3Xeopan c'u jujun tata'ib fariseos ruc' ri Jesús, xquita' che: ¿A takal 
che jun achi cujach bi ri rixokil pune man kas c'o u mac? —xecha che. 
Xquibij wa! che zak rech cákaj ri Jesús pa qui k'ab. 
4Xch'aw c'u ri Jesús, xubij chque: ¿A mat siq'uim alak pa ru Lok! Pixab 
ri Dios ri Tz'ibtalic jas ri xuban ri Dios pa ru chaplexic lok ronojel, “chi 

achi chi ixok xeubano"? —cacha'. 5Xukuje! cubij: “Rumal wa! jun achi 
cuya na can ru nan u tat, cátuni c'u na ruc! ri rixokil. Xa e jun chic ri 
quieb winak ri',” —cácha!. 6 Je c'u ri! man e quieb tà chic, xane xa e jun 
chic. Rumal c'u ri', jas ri xeutunuba ri Dios, májach qui wách wa! cumal 
ri winak, —xcha ri Jesus chque ri tata'ib fariseos. 

7 Xquibij c'u ri tata'ib fariseos: ¿Jas che ri ka mam Moisés xtakanic chi 
jun achi cuya! cutz'ibaj jun wuj ri cubij wi chi cujach bi ri rixokil? Je cu 
ri' cuya! cujach bi ri rixokil, —xecha che. 

8Ri Jesús xubij chque: Xa rumal chi sibalaj abajarinak ri anima! alak, are 
rumal ri! xuya chech alak chi cuya! cájach bi alak ri ixokil alak. Man je! 
tà c'u wa' aretak xchapletaj lok ronojel. 9Ri in c'ut quinbij chech alak chi 
apachin ri cujach bi ri rixokil, we man rumal ru ch'abexic jun achi chic, 
các'uli chi c'u na ruc' jun ixok chic, ri achi ri' cuban ri nimalaj mac ri àwas 
u banic chrij ri nabe rixokil. Ri acht c'ut ri các'uli ruc! jun ixok ri jachom 
canok cuban ri nimalaj mac ri!, —xcha ri Jesús chque ri tata'ib fariseos. 

10Xquibij c'u ru tijoxelab ri Jesús che ri Arel: We jun achi man cuya! taj 
cujach bi ri rixokil, are utz na ri' chi man các'uli taj, —xecha che. 

I1 Ri Jesús xubij chque: Man conojel tà winak cáquich'ij wa! chi man 
quec'uli taj, xane xak xuwi ri yo'm chque rumal ri Dios chi cáquich'ijo. 
12C!o c'u jas che jujun achijab man quec'uli taj. E c'o jujun xa tzquech wi 
man quec'uli taj, e c'o niq'uiaj chic ri xa banom chque cumal ri achijab 
chi man quec'uli taj, e c'o c'u niq'uiaj chic cáquich'ijo man quec'uli taj xa 
rumal chi cácaj cáquipatánij ri Dios. Jachin ri cácowinic je! cuban wa, 
chubana!, —xcha ri Jesús chque ru tijoxelab. 


Ri Jesás queutewchij ri ac'alab 


13Ri winak xequic'am lok ri ac'alab cho ri Jesús rech cuya ru k'ab pa 
qui wi!, rech xukuje! cuban orar pa qui wi'. Ri winak ri xequic'am lok ri 
ac'alab xeyaj cumal ri tijoxelab. 14Ri Jesús c'ut xubij chque: Chiya chque 
ri ac'alab chi quepe wuc!, meik'atej rumal chi ri winak ri cátakan ri Dios 
pa qui wi! e are! winak ri e je! jas we ac'alab ri', —xcha chque. 

15Xuya c'u ru k'ab pa qui wi! ri ac'alab, te c'u ri! xel bi chila'. 


Jun k'inomalaj ala cátzijon ruc' ri Jesús 


16 Jun ac'al achi xopan ruc! ri Jesús, xuta! che: Utzalaj Ajtij, ¿jas u wách 
utzil rajwaxic quinbano rech quinrik ri c'aslemal ri man c'o tà u q'uisic? 
—xcha che. 

17 Ri Jesús xubij che: ¿Jas che cabij chwe chi utz ri in? Man c'o tá 
jun kas utz, xane xak xuwi ri Dios, —xcha che. We c'u cawaj carik ri 
c'aslemal ri man c'o tà u q'uisic, chanimaj ru takanic ri Dios, —xcha che. 

18Ri achi xubij che: ¿Jachique tak ri' ru takanic ri Dios ri rajwaxic 
quinniman chque? —xcha che. 

Ri Jesús xubij che: Matcámisanic, maban ri nimalaj mac ri àwas u 
banic ruc! ri rixokil jun winak chic, maban ri elak', maban tzij chrij jun 
winak chic. 1? Nim cheawila wi ra nan a tat. Lok! cheawila wi ri awach 
winak jas ri at lok! cawil awib, —xcha ri Jesús che ri achi. 

20Ri achi xubij che ri Jesás: Ronojel wa! nu takem u banic tzaretak in 
ac'al na. ¿Jas ta chi c'u ri rajwaxic quinbano? —xcha che. 

21Ri Jesus xubij che: We cawaj cájicomataj ra c'aslemal cho ri Dios, jat, 
cheaq'uiyij conojel ri jastak awe, chaya ri rajil chque ri meba'ib. Cac'oji 
c'u na ra k'inomal chila!' chicaj. Te ri! tasa'j wuc', —xcha che. 

22 Aretak ri achi xuta ri xubij ri Jesús, xq'uextaj ru wách, xbisonic, vele 
rumal chi q'uia ru k'inomal c'olic. 

23Xubij c'u ri Jesús chque ru tijoxelab: Kas tzij quinbij chiwe, chi 
sibalaj c'áx cu jun k'inom coc chquixol ri winak ri cátakan ri Dios pa 
qui wi'. 24Are man c'áx tá ri roc'owisaxic jun awaj camello” pa ru julil jun 
t'isombal bak, chuwách ri roquic jun k'inom chquixol ri winak ri cátakan 
ri Dios pa qui wi', —xcha chque. 

25 Ri tijoxelab aretak xquita wa!, sibalaj xquicajmaj, xquibij c'u chbil tak 
quib: éJachin ta c'u lo ri cácowinic curik ru tobanic ri Dios? —xecha'. 

26Ri Jesús co xca!y chque, te ri! xubij: Man quecowin tá ri winak 
chubanic wa, cácowin c'u na ri Dios che ronojel, —xcha chque. 

27 Ri tat Pedro xubij che ri Jesás: Kajaw, chilampe la chi ri uj ka yo'm 
can conojel ri jastak ke, uj c'o uc! la. ¿Jas c'u ri cáyi' na chke? —xcha che. 

28Xch'aw c'u ri Jesus, xubij chque: Kas tzij quinbij chiwe, copan na jun 
k'ij aretak cában c'ac' che ronojel. Aretak ri in, in ri! ri Ralc'ual ri Dios ri 
Kas Winak, quincu'bi na pa ri je'lalaj nu t'uyulibal, cánimarisax nu KI, 
are chi! c'ut chi ri ix, ri ix ri c'o wuc! quixcu'bi na xukuje! pa cablajuj 
je'lalaj tak t'uyulibal. Quik'at c'u na tzij pa qui wi' ri cablajuj tinimit 
re Israel. 29 Conojel ri qui yo'm can cachoch, cachalal, qui nan qui tat, 
quixokil, calc'ual, culew rumal wech in, cáquirik na jun ciento mul ri 
tojbal que, xukuje!' cáquirik na ri c'aslemal ri man c'o ta u q'uisic pa tak 
ri ktij ri junab ri quepe na, —xcha chque. 30 E q'uia c'u ri winak ri nim 
que'il wi cámic ri man nim tá chi na que'il wi pa tak ri ktij ri'. Xukuje' 

e q'uia ri man nim tà que'il wi cámic ri nim que'il wi na pa ri ktij ri', — 
xcha chque ru tijoxelab. 


Waral cákil wi jun c'utbal chquij ri ajchaquib 


20 1Ru takanic ri Dios pa qui wi! ri winak, are je! jas jun achi ajchak'el 
jun nimalaj ulew. Xel bi sibalaj ak'ab che qui tzucuxic ajchaquib 
che qui mulixic ru wách tak uvas. 2Xeurik c'u jujun achijab, xuchomaj c'u 





19:24 Ri camello are jun awaj ri cuya! cáquiejen jun chrij, más c'ut cácoj che tak eka'n. 
Nim na ri' chuwách jun quiej. 

cuc! chi caguich'ac cacab quetzal che ri jun k'ij, xeutak c'u bi pa ri rulew che 
ri chac. 3Xel chi c'u bi jumul pa ri u belej hora re ri ak'abil. Xeril niq'uiaj 
achijab chic ri xak tajin quekasan ktij pa ri c'ayibal. 4Xubij c'u chque: “Jix 
pa ri nu chac, quinya c'u na ri tojbal iwe ri takal chiwe," —xcha chque. 

Ri e are! c'ut xebe! pa ri chac. 5Ri patrón xel chi bi jumul pa ri niq'uiaj ktij 
che qui tzucuxic ajchaquib, xukuje! pa ri urox hora re ri benak k'ij, junam 
xuban cuc! niq'uiaj ajchaquib chic. 6Pa ri uro! hora chic re ri benak ktij, xel 
chi bi jumul pa ri c'ayibal. Xeurika chi niq'uiaj achijab ri xak tajin quekasan 
k'ij, xubij c'u chque: “¿Jas che xak ix c'o waral juntir ri jun k'ij man c'o tà 
c'u chac quibano?" —xcha chque. 7Ri e are! xquibij: “Xa man c'o tá jun ri 
cabin chac chke," —xecha che. Xubij c'u chque: “Jix pa chac wuc' in pa ri 
wulew, quinya c'u na ri tojbal iwe ri takal chiwe," —xcha chque. 8Aretak 
Cut xoc ri ak'ab, ri patrón xubij che ri chajil que ri ajchaquib: “Cheasiq'uij 
ri ajchaquib, chaya bi ri tojbal que. Are cachap qui tojic nabe ri xeboc 
q'uisbal. Are c'u ri xeboc nabe queatoj wa! q'uisbal," —xcha che. ?Xepe chu 
ri ajchaquib ri te! xeboc pa chac pa ri uro! hora re ri benak k'ij. Chquijujunal 
tz'akat cacab quetzal xyi' chque. 10 Te c'u ri', aretak hora chic chi quetoj ri 
oquinak nabe pa ri chac, ri e are! xquichomaj chi más na ri tojbal que cáyi' 
chquiwách ri c'à te! xeboc pa ri chac. Xukuje! c'u ri e are! xyi' cacab quetzal 
chque chquijujunal. 11 Aretak xquic'amo xquichap u yajic ri qui patrón. 
12Xquibij: “We ajchaquib ri' ri te! xebul q'uisbal, xa jun hora xechacunic. 
Xak junam c'u qui tojic xban la jas ri uj. Ri uj c'ut xkach'ij ronojel ri jun k'ij 
chac, xujchacun chuwách ru chuk'ab ri k'ij," —xecha che. 13Ri patrón xubij 
che jun chque ri ajchaquib: “E ri at, man c'o tà jas ri tajin quinban chawe ri 
mat jicom. ¿A mat junam xkachomaj chi zak quieb quetzal ri tojbal awe? 
14C'ama bi ri tojbal awe, jat. Ri in cwaj quinya ri tojbal que we niq'uiaj ri! 
ri te! xeboc q'uisbal junam jas ri xinya chawe at. 15¿A mat pa nu k'ab c'o wi 
jachique ri cwaj quinban ruc! ri nu rajil? ¿A xa c'äx ne cana! chi in utz cuc! 
conojel?” —xcha ri patrón che ri ajchac. 16Je c'u ri! ri winak ri man nim tá 
que'il wi cáàmic nim que'il wi na. Are c'u ri winak ri nim que'il wi cámic, 
man nim tá chi que'il wi na. E q'uia ri e siq'uim. Man e q'uia tà c'ut ri e 
cha'talic, —xcha chque ru tijoxelab. 


Ri Jesús cutzijoj chi na jumul chic chi cácám na 


17Pakalem re ri Jesus pa Jerusalén, xeusiq'uij c'u ri cablajuj u tijoxelab 
pa qui tuquiel wi, xubij chque: 18iChiwilampe'! Benam ke, tajin cujpaki 
pa ri tinimit Jerusalén. Quinjach c'u na in, in ri' ri Ralc'ual ri Dios ri Kas 
Winak, pa qui k'ab ri qui nimakil ri sacerdotes, xukuje! pa qui k'ab ri 
tijonelab re ri Pixab. Cáquik'at c'u na tzij pa nu wi! chi quincámisax na. 
19Quinquijach c'u na pa qui k'ab ri niq'uiaj winak chic, cáquetz'bej na nu 
wách, quinquich'ay na, quinquirip c'u na cho ri cruz. Quinc'astaj c'u na 
chquixol ri cáminakib churox k'ij, —xcha ri Jesús chque ru tijoxelab. 

Ri zuta' ri qui nan ri tat Jacobo, ri tat Juan 


20Te c'u ri! xekeb ru c'ojol ri tat Zebedeo ruc! ri Jesús. E are! ri tat 
Jacobo, ri tat Juan, cachi!l ri qui nan. Ri qui nan xxuqui chuwách ri Jesús 
chuta!ic jun tok'ob che. 21 Ri Jesús zuta' che: ¿Jas caj la, nan? —xcha che. 

Ri chichu' xubij: Aretak cáchaplej takanic la pa qui wi' ri winak, cwaj 
chi cáya la chque ri quieb wal chi quecu'bi uc! la, ri jun pa wiquiák'ab la, 
ri jun chic pa ri moxk'ab la, —xcha che. 

22Xubij c'u ri Jesús chque: Ri ix man quich'ob taj jas u wách tok'ob ri 
tajin quita! chwe. ¿A quixcowinic quich!ij ri c'äx ri quinrik na in, quitij 
iwe ri c'o pa ri vaso ri quintij wi na we? ¿A quixcowinic cában na i kasna! 
ix jas ri kasna! ri cában na chwe in? —xcha chque. 

Xquibij c'u che: Cujcowinic, —xecha che. 

23Xubij ri Jesús chque: Kas tzij quirik na c'áx, quitij c'u na iwe ri c'o pa 
ri vaso ri quintij na we in, xukuje' cában na i kasna! jas ri cában na chwe 
in. Are c'u ri t'uyulem pa ri nu wiquiák!ab o pa ri nu moxk'ab, man cuya! 
taj quinya in chiwe, xane are wa! quech ri e cha'tal rumal ri nu Tat chi 
quet'uyi pa tak ri t'uyulibal ri', —xcha chque. 

24 Aretak ri lajuj tijoxelab chic xquita u bixic ronojel wa', xpe coyowal ri 
e are! chrij ri tat Jacobo, ri tat Juan. 25 Xeusiq'uij c'u ri Jesús, xubij chque: 
Ri ix iwetam chi ri winak ri yo'm chque chi quetakan pa qui wi! ri niq'uiaj 
winak chic, cáquina! chi kas c'o qui chuk'ab pa qui wi, Ri qui nimakil 
ri winak c'ut quetakan pa qui wi', —xcha chque. 26 Man je! tà c'u wa! ri 
ix. Xane apachin chiwe ri craj chi nim quil wi, rajwaxic chi coc na che 
patánil que conojel. 27 Apachin chiwe ri craj coc che i nimal, rajwaxic chi 
coc na che patànil que ri niq'uiaj chic. 28Are je ri', rumal chi ri in, in ri! ri 
Ralc'ual ri Dios ri Kas Winak, man in petinak taj rech quinpatànixic, xane 
rech quinpatànin chque niq'uiaj chic, xukuje! rech quinya ri nu c'aslemal 
che tojbal re ri qui toric q'uia winak, —xcha ri Jesús chque ru tijoxelab. 


Ri Jesás queucunaj quieb moyab 


29 Aretak ri Jesús tajin quel bi pa ri tinimit Jericó e rachi!l ru tijoxelab, 
e q'uia winak xeteri bi chrij. 30E c'o c'u quieb achijab moyab t'uyul chi! 
ri be. Xquito chi ri Jesús tajin coc'ow chila!, xquirak qui chi!, xquibij che 
ri Jesús: iTat, lal ri' ralc'ual can ri ka mam David, tok'obisaj la ka wách! 
—xecha che. 

31Ri winak xa xequiyajo, xquibij chque chi chquitz'apij u pa qui chi'. 
Are c'u ri e are! man xquita taj, xane sibalaj co chi na xquirak qui cht, 
xquibij: iTat, lal ri' ralc'ual can ri ka mam David, tok'obisaj la ka wách! 
—xecha che. 

32Xtaq'ui c'u ri Jesús. Xeusiq'uij ri quieb moyab, xuta! chque: ¿Jas caj 
alak chi quinban chech alak? —xcha chque. 

33Ri moyab xquibij: Tat, cákaj cujca!yic, —xecha che. 
34Te ri! ri Jesús xutok'obisaj qui wách, xuchap c'u cok ri qui wak'ách. 
Chanim c'ut xecowinic xeca!yic, xebe! c'u ruc! ri Jesús. 


Coc ri Jesüs pa ri tinimit Jerusalén 


2 1 1Aretak nakaj chic e c'o wi che ri tinimit Jerusalén, xeopan pa ri 

alaj tinimit Betfagé. Tajin queoc'ow chuwách ri Ujuyubal Olivos. 
Ri Jesús xeutak bi quieb chque ru tijoxelab. 2 Xubij bi chque: Jix pa ri alaj 
tinimit ri c'o apan chkawách. Chila! quirik wi na jun ati't burro yukulic, 
rachi'l jun alaj burro. Chiquira', cheic'ama c'u lok chwe, —xcha chque. 
3We c'o jachin jun c'o jas cubij chiwe, chibij che chi xa cajwataj che ri 
Kajaw Jesús, chanim c'ut cutzelej chi na lok, —quixcha che. 

4Je' xbantaj wa! rech kas je! quelic jas ri xutz'ibaj can ri k'alajisal re ru 
Lok! Pixab ri Dios ri cubij: 

5 Chibij chque ri winak re ri tinimit 

Jerusalén ri c'o puwi' ri juyub Sión: 

“¡Chiwilampe'! Ri Nimalaj i Takanel 
petem re iwuc'. 

Man nim tà u banic u banom che rib, 

xane quiejeninak chrij jun burro. 

Chrij ri alaj ral jun burro 
quiejeninak wi," 

—cácha ri!. 

6Xebe! c'u ri quieb tijoxelab, je! xca'no jas ri xetak wi bi rumal ri 
Jesús. 7 Xquic'am lok ri ati't burro rachi!l ri ral. Xquiya c'u ri qui k'u! 
chrij, xquiejen c'u ri Jesús. 8E q'uia c'u ri winak xquilic! ri qui k'u! pa 
ri be, xukuje' e c'o niq'uiaj chic ri xequiya u xak tak che! pa ri be ri 
xequich'upala pa tak ri juyub. 9Ri winak ri e nabejinak chuwách ri Jesüs, 
xukuje! ri e teretoj chrij, co xech'awic, xquibij: iChnimarisax u ktij ri 
ralc'ualaxic ri ka mam David ri nim takanel! iUtz re ri petinak pa ru bi! ri 
Kajaw Dios! iChnimarisax u ktij ri Dios! —xecha!. 

10 Aretak xoc ri Jesús pa ri tinimit Jerusalén, conojel ri winak 
xquituquij quib, xquitatabala chbil tak quib, xquibij: ¿Jachin wa! we achi 
ri'? —xecha!. 

I1 Ri winak xquibij: Are wa! ri Jesús, ri k'alajisal re ru Lok! Pixab ri 
Dios, ri aj Nazaret re Galilea, —xecha!. 


Ri Jesus cujosk'ij ri nimalaj rachoch Dios 


12Te c'u ri' xoc bi ri Jesús pa ri nimalaj rachoch Dios, xeresax bi ri 
ajc'ayib xukuje! ri quequilok! tak jastak pa ri nimalaj rachoch Dios. 
Xeutzak ri qui mesa ri q'uexal tak puak zukuje' xeutzak ri qui tem ri 
ajc'ay tak palomáx. 13Xubij chque ri winak: Tz'ibtal pa ru Lok! Pixab ri 

Dios, cubij: “Ri wachoch in are jun ja ri cában wi orar," —cácha'. Ri alak 
c'ut jun cachoch elak'omab banom alak che, —xcha chque. 

14 Chila! pa ri nimalaj rachoch Dios, xeopan jujun achijab moyab ruc! ri 
Jesus, xukuje' jujun ch'ocojib. Xecunax c'u rumal ri Jesús. 15 Aretak c'ut 
ri qui nimakil ri sacerdotes xukuje! ri tijonelab re ri Pixab, xquil tak ri 
cajmabal ri xuban ri Jesús, xukuje!' xquito chi ri ac'alab cáquirak qui chi! 
pa ri nimalaj rachoch Dios, cáquibij: “¡Nim u ktij ri ralc'ual can ri nim 
takanel David ojer!” —quecha!. Ri e are! xpe coyowal. 16Xquibij c'u che ri 
Jesús: ¿A cáta la jas ri tajin cáquibij ri ac'alab? —xecha che. 

Ri Jesús xch'awic, xubij chque: Je', quinto, —xcha chque. ¿A mat 
siq'uim pu alak ri tz'ibtal pa ru Lok) Pixab ri Dios? Je wa! cubij: 

Xya la chque ri ac'alab, 
chque ri alaj tak ac'alab ri quetu'nic 
chi kas tzij cáquibixoj bix 
ri cuya u ktij ri Dios, 
—cácha!, —xcha chque. 

17Xe! c'u ri Jesús, xeuya can ri qui nimakil sacerdotes xukuje! ri 
tijonelab re ri Pixab. Xel bi pa ri tinimit Jerusalén, xe! pa ri tinimit 
Betania. Chila! c'ut xcanaj can che ri chak'ab. 


Ri Jesús cuyaj ru che'al higos ri man c'o tá u wách 


18 Ak'abil aretak tajin quetzelej bi pa Jerusalén, e petinak pa ri tinimit 
Betania, xnum c'u ri Jesus. 19Xril apan jun u che'al higos ri c'o chuchi! ri 
be. Xerila', man c'o tá c'u u wách xuriko, xane xak xuwi u zak. Xubij c'u 
ri Jesús che ri che': ¡Man c'o tá chi jumul chic các'oji a wach! —xcha che. 

Chanim c'ut xchaki'jar ru che'al higos. 20Ru tijoxelab ri Jestis aretak 
xquil wa! sibalaj xquicajmaj. Xquita! c'u che ri Jesús: ¿Jas che chanim 
xchaki'jar ru che'al higos? —xecha che. 

21 Ri Jesús xch'awic, xubij chque: Kas tzij quinbij chiwe, we kas 
quixcojonic, man cuban tà c'u quieb i c'ux, man xuwi tá wa! quixcowin 
chubanic jas ri xinban in che ru che'al higos. Xane cuya! quibij che we 
juyub ri': “Chatel bi waral, chaq'uiáka bi awib pa ri mar," —quixcha che. 
Cábantaj c'u na wa!, —xcha chque. 22 Ronojel c'u ri quita! che ri Dios 
cáya'taj na chiwe we kas quixcojonic, —xcha chque. 





C'o takanic pu k'ab ri Jesüs 


23Ri Jesus xoc pa ri nimalaj rachoch Dios. Aretak tajin queutijoj ri 
winak chila!, ri qui nimakil sacerdotes, xukuje! ri qui nimakil ri winak aj 
Israel xeopan ruc!, xquita! che: ¿Jachin xtakow la chi cában la ronojel wa! 
we ri'? ¿Jachin lo ri yo'winak che la chi je! cában la wa!? —xecha che. 

24Ri Jesús xch'awic, xubij chque: Ri in xukuje! c'o ri quinta! chech 
alak. We cácowin alak chubixic chwe jas ri quinta!, quinbij na chech alak 

jachin ri yo'winak chwe chi c'o nu takanic rech je' guinban wa', —xcha 
chque. 25Bij alak chwe: éJachin xtakow ri tat Juan chubanic ri kasna'? <A 
are ri Dios o e are ri winak? —xcha chque. 

Xquichaplej c'u u tzijobexic quib, xquibij: We cákabij chi are ri Dios 
xtakowic, cubij na chke: “¿Jas c'u che man xcojon tà alak che?" —cácha 
na. 26 We cákabij chi e are ri winak xtakowic, cákaxej kib chquiwách ri 
winak. Conojel c'u ri winak cáquicojo chi ri tat Juan are jun k'alajisal re 
ru Lok! Pixab ri Dios, —xecha'. 

27 Rumal wa! xquibij che ri Jesús: Man ketam taj, —xecha che. 

Ri Jesús xch'awic, xubij chque: Man quinbij tá c'u in chiwe jachin 
yo'winak chwe chi quinban wa! we ri!, —xcha chque. 


Waral cákil wi ri c'utbal chquij ri quieb u c'ojol jun achi 


28Ri Jesús xubij chque ri tata'ib fariseos: ¿Jas cáchomaj alak che wa! 
ri quinbij chech alak ri'? C'o jun achi ri e c'o quieb u c'ojol. Xubij c'u che 
jun chque ru c'ojol: “Nu c'ojol, jat cámic pa ri nu chac che qui mulixic 
ru wách tak ri uvas," —xcha che. 29Ri ala xubij che ru tat: *iMan c'o tà 
quine! wi in!” —xcha che. Te c'u ri! xuq'uex ru chomanic, xe! na che ri 
chac. 30Ri tata! xe! chi ruc' ri jun u c'ojol chic, xubij che: “Jat cámic pa ri 
nu chac che qui mulixic ru wách tak ri uvas," —xcha che. Ru c'ojol xubij 
che: “Je!, tat, utz ri! quine'c," —xcha che. Man xe! tá c'ut. 31¿Jachin cu 
chque we quieb ri' xubano jas ri xraj ru tat chi cábanic? —xcha ri Jesús 
chque ri tata'ib fariseos. 

Ri e are! xquibij: Are ri xtak nabe, —xecha che ri Jesus. 

Xubij ri Jesás chque: Kas tzij ri quinbij chech alak chi ri tok'il tak 
alcabal, xukuje! ri itzel tak ixokib nabe queboc na chuwách alak chquixol 
ri winak ri cátakan ri Dios pa qui wi', —xcha chque. 32Je ri', rumal chi ri 
Juan Kasal Ja! xpetic, xuc'ut chuwách alak jas cában alak rech jicom ri 
c'aslemal alak cho ri Dios, man xcoj tá c'u alak ru tzij. Are c'u ri tok'il tak 
alcabal, xukuje! ri itzel tak ixokib xquicojo. Are c'u ri alak, pune xil alak 
wa! ri xca'n ri e are!, man xq'uex tá ri anima! alak, man xq'uex tá c'u ri 
chomanic alak. Man xcoj tà alak ri xubij ri tat Juan Kasal Ja! chech alak, 
—xcha ri Jesús chque ri tata'ib fariseos. 


Waral cákil wi ri c'utbal chquij ri ajchaquib ri man e utz taj 


33Tatabej ba! alak we jun c'utbal chic ri', —xcha chque. C'o jun achi ri 
xuban jun ticbal uvas, xucoralij rij, te c'u ri! xuc'ot jun jul ri cápitz! wi ri 
uvas, xuban xukuje! jun tac'aticalaj ja ri cácoj che chajibal re ronojel. 

Kuya c'u can pa kajomal chque jujun achijab, te ri! xe! ri are! naj pa 
jun tinimit chic. 34 Xopan c'u ri Ku ri xechák'aj ri qui wách ri uvas, ri 
ajchak'el xeutak bi jujun patànil tak re cuc! ri ajchaquib chuc'amic re ri 
qui wách ri uvas. 35 Are c'u ri ajchaquib xequichap ri patáninelab, jun 

xquich'ayo, jun xquicámisaj, jun chic c'ut xca'n chabaj. 36Ri ajchak'el 
ri ulew xeutak chi bi niq'uiaj tako'n chic. E q'uia chi na ri xeutak bic 
chuwách ri nabe. Ri ajchaquib c'ut je! xca'n chque jas ri xca'n chque ri 
nabe tak tako'n. 

37 Chuq'uisbal ronojel xutak bi ri u c'ojol, xuchomaj c'ut: “Kas nim 
cáquil wi na ri nu c'ojol," —xcha'. 38Aretak c'ut ri ajchaquib xquil ru 
c'ojol ri tata!, xquitzijobela quib, xquibij: “Are wa! ri quechben na ronojel. 
Jo!, kacámisaj rech cák'ax can ronojel ri ulew pa ka k'ab uj," —xecha'. 
39Xquichapo, xquesaj bi pa ri ticbal uvas, xquicámisaj. 

40Te c'u ri! ri Jesús xuta! chque, xubij: Aretak cápe ri ajchak'el ri ulew 
ticbal uvas, ¿jas cuban na chque ri ajchaquib? —xcha chque. 

41 Ri e are! xquibij che ri Jesús: Man cutok'obisaj tá na qui wách, 
queucámisaj na ri itzel tak ajchaquib ri', cuya c'u na ri ticbal uvas chque 
niq'uiaj chic, ri cáquijach ru wách ri tico'n aretak curik ri k'ij, —xecha 
che. 

42Xubij c'u ri Jesús chque: ¿A mat siq'uim alak wa! we tzij ri' pa ru Lok! 
Pixab ri Dios? Je wa! cubij: 

Ri abaj ri man xcaj tà ri yacal tak ja, 

are abaj wa! xcoj che tok'ebal re ri ja. 

Je! banom wa! rumal ri Kajaw Dios. 

Kas cajmabal c'u wa! chkawách, 
—cácha!, —xcha ri Jesús chque ri tata'ib fariseos. 43 Rumal ri! quinbij 
chech alak chi ri Dios man cátakan tà chi na puwi' alak, xane ri Dios are 
cátakan na pa qui wi! ri winak ri utz cáca'n che ri qui chac, ri cáquijach 
cuenta cho ri Dios aretak curik ri ktij. 4^Are c'u we c'o jun cátzak puwi' ri 
abaj, cák'aj na. We c'u ne are ri abaj cátzak puwi' jun winak, các'ájisax na 
rumal ri abaj, —xcha chque. 

45 Aretak ri qui nimakil ri sacerdotes xukuje! ri tata'ib fariseos xquita 
wa!, xquich'obo chi chquij ri e are! xutzijoj wi wa! we c'utbal ri'. 46Xcaj 
xquichap ri Jesús. Xquixej c'u quib chquiwách ri winak, rumal chi ri 
winak xquicojo chi ri Jesús are jun k'alajisal re ru Lok! Pixab ri Dios. 


Waral cákil wi jun c'utbal chrij ri c'ulanem 


2 2 1Jumul chic ri Jesús xuchaplej qui tzijobexic ri winak cuc! tak 
c'utbal, xubij chque: 2Ru takanic ri Dios pa qui wi' ri winak, 

junam ruc' jun nim takanel ri xuban jun nimak'ij che ru c'ulanem ru 

c'ojol. 3Xeutak bi ri patànil tak re che qui siq'uixic lok ri winak ri e 

siq'uim pa ri c'ulanem, man xcaj tá c'u ri winak xepetic. 4Ri tata! xeutak 

chi bi niq'uiaj chic patánil tak re, xubij bi chque: “Chibij chque ri winak 

ri e siq'uim chi xutzir ri wa. Xintakan che qui cámisaxic ri nu wacáx, 

ri awaj ri e nu k'obsam xepilitajic. Ronojel ri ulabal c'o chic, sait alak 

pa ri c'ulanem," —quixcha chque. 5 Are c'u ri winak ri xesiq'uix che ri 

c'ulanem man xeboc tà il che ri xubij ri nim takanel. Xak xquitzucuj jas 
xca'no. Jun xe! chusolixic ri rulew, jun chic xe! che c'ayinic. 6Ri niq'uiaj 
chic xequichap ri u tako'n ri nim takanel, xca'n c'áx chque, xequicámisaj. 
7Ri nim takanel sibalaj xpe royowal, xeutak c'u bi ru soldados che qui 
cámisaxic ri winak ri xecámisan ru tako'n. Xtakan che ru poroxic ri 
qui tinimit. 8 Xubij c'u chque ri patánil tak re: *Ronojel ri cajwataj che 
ri c'ulanem c'o chic, are c'u ri winak ri xekasiq'uij che ri c'ülanem man 
takal tà chque chi quepetic. ?Rumal ri' jix pa tak ri nim be, cheisiq'uij lok 
conojel ri winak ri queiriko rech quepe pa ri ctulanem,” —xcha chque. 
10Ru tako'n xebel bi che qui tzucuxic ri winak pa tak ri be. Xequimulij 
c'u lok conojel ri xequiriko, ri e utz xukuje! ri man e utz taj. Xnoj c'u ri ja 
cumal ri winak. 

11Xoc bi ri tata! che quilic conojel ri xesiq'uix pa ri c'ulanem. Xril c'u jun 
achi chquixol ri winak ri man u cojom tá atz'iak re c'ulanem. 12Xubij che: 
E c'u ri at, “¿Jas che xatoc lok waral we man c'o tà awatz!iak re c'ulanem?" 
—xcha che. Ri achi man c'o tá jas xubij. 13Ri nim takanel xubij chque 
ri que'ilow ri mesa: “Chiyutu ri rakan u k'ab. Jiq'uiáka can chrij ja pa ri 
k'ekum. Chila! c'ut cok! wi na, cukuch'uch'ej na ru ware," —xcha chque. 
ME q'uia c'u ri e siq'uim, zak c'u e quieb oxib ri e cha'talic, —xcha chque. 


Waral cákil wi ru tojic ri alcabal 


15Xebe! c'u ri tata'ib fariseos, xquitala qui no'j, xjunamataj c'u qui 
chomanic rech cáquic'ot u chi! ri Jesús zak rech cuya! cáquibij chi c'o u 
mac. 16Rumal ri! xequitak bi jujun chque ri cachi'l junam cuc! niq'uiaj 
chic ri e rachi'l ri tat Herodes chubixic che ri Jesús: Ajtij, ketam chi jicom 
ri anima! la, xukuje! chi cáctut la ru beyal ru rayibal ri Dios chquiwách 
conojel ri winak. Man cáxej tà ib la chquiwách ri winak, pune c'o jas 
cáquichomaj chij la, rumal chi man nim tà quil la jun winak chuwách 
ri jun chic. 17Bij ba! la chke jas ri cichomaj la: ¿A takal chke cákatoj 
alcabal che ri César o man takal taj? —xecha che. 

18Ri Jesus xretamaj c'ut ri itzel tak qui chomanic, xubij chque: Xak 
quieb wách alak, ¿jas che cáta! alak wa! chwe? ¿A mat xa caj alak 
chi quinkaj pa k'ab alak? 19 C'amampe alak lok jun puak chnuwách ri 
cátojbex re ri alcabal, —xcha chque. 

Xquic'am c'u lok ri jun puak. 20 Aretak ri Jesús xrilo, xubij chque: 
éJachin ajchak'el we cayebal o. xukuje! we bat ri! ri tz'ibtal chuwách? 
—xcha chque. 

21 Ri e are! xech'awic, xquibij: Are rech ri César, —xecha che. 

Xubij c'u ri Jesús chque: Ya ba! alak che ri César ri rech ri César. Ya c'u 
alak che ri Dios ri rech ri Dios, —xcha chque. 

22 Aretak ri tata'ib fariseos xquita ri xubij ri Jesús chque, sibalaj 
xquicajmaj u wách. Xquiya c'u canok, xebe'c. 

Ri tata'ib saduceos caguita' che ri Jesus chrij 
ri qui c'astajibal ri càminakib 

23Pa ri k'ij ri' xeopan jujun tata'ib saduceos ruc! ri Jesús. Ri tata'ib 
ri' cáquibij chi man quec'astaj tà chi na ri cáminakib. Xquita! c'u che 
ri Jesus, xquibij: 24Ajtij, bim can chke rumal ri ka mam Moisés chi we 
cácám jun achi, cácanaj can ri rixokil pa malca'nil, man co tà c'u can 
ralc'ual ruc!, rajwaxic chi ri rachalal chak'axel ri c'o canok các'uli ruc' 
ri ixok ri malca'n rech quec'oji ralc'ual ruc'. Ri ac'alab ri! e je! ta ne 
rech ri cáminak. 25 Chkaxol uj je! xc'ulmataj wa: Xec'oji wukub achijab 
cachalal quib. Ri nabeal xc'uli'c, xcàm c'ut. Man do tà ralc'ual xc'oji can 
ruc! ri rixokil, xa je ri! xcanaj can ri malca'n ixok che rixokil ri chak'axel 
rachalal. 26 Je! xc'ulmataj xukuje!' ruc! ri ucab, ri urox rachalal, c'à xeq'uis 
na ri wukub achalaxic. 27 E cáminak chic conojel, xcám c'u bi ri ixok. 

28 Aretak c'ut quec'astaj na ri cáminakib, ¿jachin chque wa! we wukub 
achijab ri! các'amow ri ixok che rixokil? Xc'oji c'u che quixokil ri wukub, 
—xecha che. 

29 Ri Jesús xch'awic, xubij chque: Ri alak xa sachinak alak rumal chi 
man etam tà alak ru Lok! Pixab ri Dios ri Tz'ibtalic, man etam tà c'u alak 
ru chuk'ab ri Dios. 309 Aretak ri cáminakib quec'astajic, man quec'uli tà 
chic, man cáquiya tà c'u ri calc'ual che c'ulanem, xane xak e junam chic 
cuc! ri ángeles rech ri Dios ri e c'o chila! chicaj, —xcha chque. 31 Chr 
c'u wa! chi quec'astaj na ri cáminakib, c'o na ri cwaj quinbij chech alak: 
¿A mat siq'uim alak ri cubij wi ri Dios? Je wa! cubij: 32“In ri', in ru Dios 
ri Abraham, ru Dios ri Isaac, ru Dios ri Jacob,” —cácha'. Ri ka Dios man 
are tá Dios quech ri cáminakib, xane quech ri e c'asc'oj, —xcha ri Jesús 
chque ri tata'ib saduceos. 

33 Aretak xquita ri winak wa! ri xubij ri Jesús, conojel sibalaj 
xquicajmaj ru tijonic. 


Ri Jesús cutzijoj ri takanic ri nim na u banic 


34Aretak ri tata'ib fariseos xquito chi ri saduceos xtz'apix u pa qui chi! 
rumal ri Jesüs, ri e are! xquimulij quib. 35Jun c'u chque ri fariseos are 
tijonel re ri Pixab. Xopan c'u ruc' ri Jesús rech cuc'am u pu chi, xubij 
che: 36Ajtij, ¿jachique ri takanic ri nim na u banic ri c'o pa ri Pixab? — 
xcha che. 

37 Ri Jesús xubij che: “Sibalaj chiwaj ri i Dios, ri Iwajaw, chijiquiba ri 
i c'ux, chijiquiba ri iwanima! chrij, chicojo ri i chomanic chubanic wa!,” 
—xcha che. 38Are wa! ri takanic ri nim na u banic, ri nabe chquiwách 
conojel. 39Ri ucab takanic ri nim na u banic ri junam ruc' ri nabe are 
wa': “Cheiwaj ri i wach winak, jas ri ix quiwaj iwib,” —xcha'. 40 We quieb 
takanic ri! e are wa! ri kas u c'ux ronojel ri Pixab ri xutz'ibaj ri ka mam 

Moisés, xukuje! e are wa! u c'ux ri qui tijonic ri k'alajisal tak re ru Lok! 
Pixab ri Dios, —xcha che. 


Ri Jesús cátzijon chrij ri ralc'ualaxic ri Cristo 


41 C!á qui mulim quib ri tata'ib fariseos. Ri Jesús xuta! chque: ¿Jas 
cáchomaj alak chrij ri Cristo? ¿Ralctual jachinok? —xcha chque. 
Ri e are! xquibij: Ri Cristo are ralctual can ri ka mam David ojer, — 
xecha che. 
43Ri Jesus xubij chque: éJas c'u che ri ka mam David ojer rumal ri 
Lok'alaj Espíritu xubij Kajaw che ri Cristo? Xubij c'ut: 
44Xubij ri Kajaw ri ka Dios che ri Wajaw: 
"Chatt'uyul pa ri nu wiquiák'ab, 
c'á quinya na chawe chi catch'acanic, 
cattakan c'u pa qui wi' conojel 
ri cáca'n qui c'ulel chawe," 
—xcha ri ka mam David. 45¿Jas ta ne che ri Cristo are ralc'ual can ri 
David we ri ka mam David xubij Kajaw che ri Cristo? —xcha ri Jesüs 
chque. 
46Man c'o tà chi c'u jachin jun xcowinic xch'awic, xubij ta chi jun tzij 
che ri Jesus. Pa tak c'u ri k'ij ri! xetani'c, man c'o tá chi jachin jun c'o jas 
xuta! che ri Jesús. 


Ri Jesús cubij chi ri winak rajwaxic cáquichajij quib chquiwách 
ri fariseos xukuje' chquiwách ri tijonelab re ri Pixab 


) 3 1Ri Jesús xubij chque ri winak xukuje' chque ru tijoxelab: 2Ri 
tijonelab re ri Pixab, xukuje! ri tata'ib fariseos c'o takanic pa qui 

k'ab chuk'alajisaxic ri Pixab ri xutz'ibaj ri ka mam Moisés. 3Cheinimaj 

ba!, chibana c'u ronojel ri cáquibij chiwe. Xuwi c'u miban iwe jas ri 

cáca'n ri e are!, rumal chi jun wi ri cáquibij, jun chi c'u wi ri cáca'no. 

4Ri takanic ri cáquiya are je! jas jun eka'n ri sibalaj al, ri man c'o tà jun 

cuch'ij ri ra'lal. Cácaj c'ut chi cáquinimaj ri winak. Ri e are! c'ut man 

c'o tà jubik! cáca'n che qui to'ic. 5Ronojel ri cáca'no xak rech quilitaj 

cumal ri winak. Cákaj chquiwách cáquinac! paj tak tzij re ru Lok! Pixab 

ri Dios cho ru crucil ri qui palaj xukuje! che ri qui k'ab ri tz'ibtal cho 

rabara'k tak wuj. Xukuje' cákaj chquiwách cáquicoj charcha'k tak atz'iak 

ri c'o retz'balil nimak na chuwách ri que ri winak. 6Are cáquitzucuj 

ri t'uyulibal ri nim que'il wi na pa tak ri ula'nem, zukuje' ri t'uyulibal 

ri nimak qui banic pa tak ri rachoch Dios. 7 Càcaj chi sibalaj utz qui 

ch'abexic cában cumal ri winak pa tak ri be, xukuje! chi cábix ajtij chque. 
8Are c'u ri ix mibano chi ri winak cáquibij ajtij chiwe. Iwonojel ri ix, 

iwachalal iwib, xa c'u jun ri Iwajtij c'olic, are ri Cristo. ?Miban i tat che 

jun winak cho ruwáchulew, xa c'u jun ri i Tat, are ri c'o chila' chicaj. 

10 Miban che iwib chquiwách ri winak chi ix c'amal tak qui be, xuwi c'u 
ri Cristo are C'amal i Be. 11 Jachin ri queupatánij conojel, are wa! ri nim 
na u banic chixol. 12Jachin ri nim cuban che rib man nim tà quil wi na. 
Jachin c'u ri man nim tà cuban che rib are ri' nim quil wi na. 

13jC'àx ech alak, tijonelab re ri Pixab xukuje! ri alak tata'ib fariseos! 
iXak quieb wách alak! Quek'atej alak ri winak rech man queboc tà 
chquixol ri winak ri cátakan ri Dios pa qui wi'. Xak quek'atej alak ri cácaj 
queboquic, man coc tà c'u alak xukuje!. 

14jC'àx ech alak, tijonelab re ri Pixab xukuje! ri alak tata'ib fariseos! 
iXak quieb wách alak! Cátokij alak ri cachoch ri malca'nib tak ixokib, te 
ri' cáyuk alak u tza'm ri tzij alak aretak cában alak orar, rech man k'alaj 
tá ri etzelal ri cában alak. Rumal ri' nim na ri c'ájisabal wách alak aretak 
cák'at na tzij pa qui wi' ri winak. 

15jC'áx ech alak, tijonelab re ri Pixab xukuje! ri alak tata'ib fariseos! 
iXak quieb wách alak! Ri alak cáwacat alak cho ronojel ruwáchulew, 
cák'ax alak ch'ákáp che tak ri mar chuch'aquic jun winak ruc' ri tijonic 
alak. Aretak c'ut cácowin alak chuch'aquic, cában alak che chi takalic 
que! pa ri k'ak' nabe chuwách alak. 

16jC'àx ech alak, ri alak moyab c'amal tak be! Ri alak cábij alak: “We 
jun winak cucoj ru bi' ri nimalaj rachoch Dios pa ru tzij aretak cuban 
juramento, man kas rajwaxic tà ri' cubano jas ri xuchi'j u banic. Are c'u 
we cucoj pa ru tzij ri k'àn puak ri cojom che ri nimalaj rachoch Dios, 
rajwaxic wi ri! cubano jas ri xuchi'j,” —cácha alak. 17 iXak alak con, xak 
alak moyab! éJachique nim na u banic: ri k'àn puak o ri nimalaj rachoch 
Dios ri cuban nim u banic che ri k'àn puak? 18Xukuje! cábij alak: “We jun 
winak cucoj ri ta'bal tok'ob pa ru tzij aretak cuban juramento, man kas 
rajwaxic tà ri! cubano jas ri xuchi'j u banic. We c'u are cucoj ri sipanic 
ri c'o puwi' ri ta'bal tok'ob pa ru tzij, rajwaxic ri! cubano jas ri xuchi'j," 
—cácha alak. 19iXak alak con, xak alak moyab! ¿Jachique ri nim na u 
banic: ri sipanic o ri ta'bal tok'ob ri cuban sibalaj lok! che ri sipanic? 
20 Jachin ri cucoj ri ta'bal tok'ob pa ru tzij, man xuwi tá ri ta'bal tok'ob ri! 
cucoj pa ru tzij, xane ronojel ri c'o puwi' ri ta'bal tok'ob. 21 Jachin ri cucoj 
ri nimalaj rachoch Dios pa ru tzij man xuwi tá ri nimalaj rachoch Dios ri! 
cucoj pa ru tzij, xane xukuje! ri Dios ri c'o chila'. 22 Xukuje' jachin ri cucoj 
ri caj pa ri u tzij aretak cuban juramento, man xuwi tà cucoj ri je'lalaj u 
t'uyulibal ri Dios pa ru tzij, xane xukuje! ri Dios ri t'uyul puwi'. 

23jC'àx ech alak, tijonelab re ri Pixab xukuje! ri alak tata'ib fariseos! 
iXak quieb wách alak! Ri alak cáya alak che ri Dios ru lajujil ri k'ebun, ri 
anís, ri comino, yo'm c'u can alak u banic ri tijonic ri nim u banic ri c'o 
pa ri Pixab. Man cában tà alak ri jicomal, man cátok'obisaj tà alak qui 
wách niq'uiaj winak chic, man kas tà cácojon alak che ri Dios. Are wa! 
ri rajwaxic cában alak, man cáya tà c'u can alak u banic ri niq'uiaj chic. 

24iRi alak, xak alak moyab c'amal tak be! Caban ech alak jas cuban jun 
achi, man craj taj cubik' bi jun amalo. Je! ta ne chi cábik' bi alak jun awaj 
camello. 

25jC'àx ech alak, tijonelab re ri Pixab xukuje! ri alak tata'ib fariseos! 
iXak quieb wách alak! Utz cában alak chquiwách ri winak xak rech utz 
quil wi alak cumal. Kas tzij c'ut quelak'an alak, cárayij alak ri quech 
niq'uiaj winak chic. Je! ri banic alak jas ri lak ri xuwi ch'ajtal ri rij, are 
c'u ru pam tz!il na. 26 Alak moyab tak fariseos. Are rajwaxic nabe cách'aj 
ru pam ri vaso xukuje! ri plato, te c'u ri! cách'aj ri rij. 

27 iC'áx ech alak, tijonelab re ri Pixab xukuje' ri alak tata'ib fariseos! 
iXak quieb wách alak! Junam alak cuc! ri mukubal que tak ri cáminakib 
ri tz'ajom ri rij che chun. Rumal ri' sibalaj je'l quelic. Are c'u ru pam 
nojinak che qui bakil tak cáminakib, xukuje' nojinak che ronojel chulaj 
tz'ilol. 28Je ri' ri alak. Utz quel alak chquiwách ri winak. Are c'u ri 
anima! alak sibalaj man utz taj, xak c'u quieb u wách ri cában alak. 

29 ¡C!áx ech alak, tijonelab re ri Pixab xukuje' ri alak tata'ib fariseos! 
iXak quieb wách alak! Ri alak cában alak qui banic ri mukubal quech ri 
k'alajisal tak re ru Lok! Pixab ri Dios ojer. Cáwik alak ri mukubal quech 
ri winak ri utz xca'no. 30Cábij c'u alak: “We ta xujc'oji can pa ri qui 
k'ijol ri ka nan ka tat ojer, mat xujtob ri' che qui cámisaxic ri k'alajisal 
tak re ru Lok! Pixab ri Dios ojer," —cácha alak. 3! Ruc! wa! we cábij alak 
ri', cák'alajisaj ib alak chi alak cachalaxic can ri winak ri xecámisan ri 
k'alajisal tak re ru Lok! Pixab ri Dios. 32iXak tajin cáq'uis alak u banic ri 
xquichaplej can u banic ri nan tat alak ojer! 

33iAlak cumátz! ¡Itzel tak winak! iAlak cal tak cumátz! éJachin ta 
lo ri cáto'w alak chuwách ri c'ájisabal wáchaj re ri k'ak'? 34Rumal ri! 
queintak na lok k'alajisal tak re ru Lok' Pixab ri Dios uc! alak, queintak 
na lok achijab ri c'o qui no'j xukuje' tijonelab. Are c'u ri alak quecámisaj 
na alak, querip na alak jujun chque cho ri cruz. Jujun chic quech'ay na 
alak pa tak ri rachoch Dios. Jujun chic cában alak c'àx chque je ri! chi 
rajwaxic queanimaj na bi pa tak ri tinimit. 35Rumal ri' alak ajchak! mac 
che ri qui cámical conojel ri utzalaj tak winak ri e cimisam. Xchaptaj 
lok ruc! ri Abel ri ala ri jicom ranima! c'á ruc' ri Zacarías ru c'ojol ri 
Berequías ri xcámisaj alak chquixol ri rachoch Dios ruc' ri ta'bal tok'ob. 
36Kas Gu quinbij chech alak chi ronojel wa! we mac ri! cákaj na pa qui 
wi' ri winak cámic, —xcha ri Jesús chque ri tijonelab re ri Pixab xukuje' 
ri fariseos. 


Ri Jesús cárok'ej qui wách ri winak pa ri tinimit Jerusalén 


37¡Ay, winak aj Jerusalén! iIx ri! ri queicámisaj ri k'alajisal tak re ru 
Lok! Pixab ri Dios, queiban che abaj ru tako'n ri Dios! iQ'uia mul nu 
rayim i mulixic iwonojel ri ix jas cuban jun ati't ec! queumulij ri alaj 

tak ral chuze' ru zic'! ¡Ri ix c'ut man xiwaj taj! 38Xak ba! chiwila na 
cáwonobax na can ri iwachoch. 39Quinbij c'u chiwe chi man quiwil tà chi 
na nu wách c'à copan na ri k'ij aretak quibij: “Nim u k'ij ri petinak pa ru 
bi! ri Kajaw Dios," —quixcha na, —xcha ri Jesús chque. 


Ri Jesús cuk'alajisaj chi cáwulix na ri nimalaj rachoch Dios 


2 4 1Xel lok ri Jesás pa ri nimalaj rachoch Dios, benam re aretak 

xekeb ru tijoxelab ruc', xquichaplej u c'utic tak ri ja re ri nimalaj 
rachoch Dios chuwách. 2Xch'aw c'u ri Jesús, xubij chque: ¿A quiwil we 
nimak tak ja ri'? Kas tzij ri quinbij chiwe chi man cácanaj tà c'u can jun 
abaj puwi' jun abaj chic. Ronojel cáwulix na, —xcha chque. 


Ri Jesús cutzijoj tak ri etal re ri q'uisbal tak ku 


3Xe! c'u ri Jesús e rachi!l ru tijoxelab puwi' ri Ujuyubal Olivos. T'uyul 
c'u ri Jesús chila!, ru tijoxelab xeopan ruc', xquibij che pa u tuquiel 
wi: Cákaj chi cábij la chke, ¿jampa! cábantaj na wa'? ¿Jas u wách etal 
cábantaj na chuc'utic chkawách chi xopan ri ktij re ri petbal la xukuje! ri 
q'uisbal re ruwáchulew? —xecha che. 

4Ri Jesús xubij chque: Chichajij iwib, c'o jachin jun mixsubuwic, — 
xcha chque. 5E q'uia c'ut ri quepe na, cáquicoj na ri nu bi, cáquibij: “In ri! 
ri Cristo," —quecha na. E q'uia winak c'ut ri quesubtaj na cumal, —xcha 
chque. 6Ri ix quita na chi tajin cában nimalaj ch'oj, quita na qui tzijoxic 
tak ch'oj jawije' tak chi', mixej c'u iwib. Rajwaxic chi je! cábantaj na wa', 
clá mája! c'u ri q'uisbal. 7 Cách'ojin c'u na ri jun tinimit ruc' ri jun tinimit 
chic, xukuje' cách'ojin na jun nim takanel ruc' jun nim takanel chic. 
Cape na wi'jal, cape na nimak tak yabil, quepe na q'uia cábrakan jawije' 
tak chi'. 8Xak cu chaplebal wa! re ronojel ri c'äx ri cápe na pa qui wi! ri 
winak. 

9Quixjach c'u na chquiwách ri k'atal tak tzij rech cában c'äx chiwe, 
quixcámisax na. Conojel ri winak cáquetzelaj na i wách xa rumal wech 
in. 10Pa tak ri ktij ri! e q'uia ri cuban na quieb qui c'ux chwij. Cáquetzelaj 
na quib chbil tak quib, cáquijachala na quib pa cámisaxic. NE q'uia ri 
quepe na ri xak e banal tak Gu, cáquibij chi e k'alajisal tak re ru Lok! 
Pixab ri Dios, e q'uia c'u ri winak ri quequisub na. 12Sibalaj cánimar na 
ri etzelal. Je ri' chi e q'uia winak man cácaj tà chi na quib. 13Jachin c'u ri 
cuch'ij ri cláx c'à cáq'uis na ronojel, curik na ru tobanic ri Dios. 14Cátzijox 
c'u na ri Utzalaj Tzij re ri Evangelio chrij ru takanic ri Dios cho ronojel 
ruwáchulew chque conojel qui wách winak, te c'u ri' cápe na ri q'uisbal. 

15Ri ka mam Daniel, jun chque ri k'alajisal tak re ru Lok! Pixab ri Dios, 
xutz'ibaj ojer chrij ri itzel awaj ri quetzelan na ronojel. (Jachin ri cusiq'uij 
wa! ri tz'ibtal waral, chuch'obo! jachin ri' ri awaj ri cubij chi'.) Quiwil na 
wa! các'oji chila' pa ri lok'alaj c'olibal jawije! ri man ya'tal tá wi chi c'olic. 

l6Rajwaxic chi ri winak ri e c'o pa Judea queanimaj bi pa tak ri juyub. 17Ri 
winak ri c'o puwi! ri rachoch, aninak chkaj lok, moc chi bi chupam ri ja 
chuc'amic bi jas jun jasach. 18 Xukuje! ri winak ri c'o pa ri juyub, mátzelej 
chi bi cho ja chuc'amic bi ri ratz'iak. 19 iSibalaj c'áx que ri ixokib ri yawab 
tak winak chic pa tak ri ktij ri', xukuje! ri c'o alaj tak cal ri c'à quetu'nic! 
20 Chibana ba! orar, chita! che ri Dios chi mác'ulmataj ronojel wa! pa u k'ijol 
ri tew, xukuje! chi mat cábantaj wa! pa ri k'ij re uxlanem. 21 Cape c'u na 
nimalaj c'áxc'ol pa tak ri ktij ri', ri man c'o tá jumul u banom wa! tzare chi! 
xchaplex lok ru banic ruwáchulew rumal ri Dios, c'ä cámic. Te c'u ri! man 
cápe tà chi na nimalaj c'áxc'ol junam ruc! ri c'áxc'ol ri'. 22We ta ri Kajaw 
Dios mat cubano chi zak k'atatal Ki các'oji we c'áxc'ol ri', mat c'o jun 
winak ri! ri các'asi canok. Ri Dios c'ut u banom chi zak k'atatal Ki các'oji 
wa! we c'áxc'ol ri' rumal chi queraj ri e cha'tal rumal ri Are!, —xcha chque. 
23We c'u c'o jun ri cubij chiwe: ^Chiwilampe!, c'o ri Cristo chi ri',” we 
cubij: “Chiwilampe!, c'o jela!,” —cácha chiwe, micojo ri cubij. 22Quepe 
c'u na winak ri cáca!'n che quib chi e Cristo, xukuje' quepe na jule' chic 
ri cáca'n che quib chi e k'alajisal tak re ru Lok! Pixab ri Dios. Cáca'n 
na nimak tak etal, xukuje' nimak tak cajmabal che qui subic ri winak, 
xukuje! ne ri e cha'tal rumal ri Dios we quecowinic. 25Nu bim chi c'u 
apan wa! chiwe ix, c'à mája! cábantajic. 26Rumal ri', we cábix chiwe: 
“Chiwilampe!', waral c'o wi ri Are! pa ri juyub ri cátz'inowic," mixe! che 
rilic. We cábix chiwe: “Chiwilampe', waral c'o wi pa ja,” micojo, —xcha 
ri Jesús chque. 27 Je! jas cuban ri caypa' ri cárepk'un cho ri caj chrelbal 
k'ij cák'alajin c'a chukajbal k'ij, are je ri' ri nu petic in, in ri' ri Ralc'ual ri 
Dios ri Kas Winak. 28 Jawije! c'u c'o wi ri cáminak, chila! cáquimulij wi 
na quib ri c'uch, —xcha ri Jesús chque ru tijoxelab. 


Waral cátzijox wi jas u petic ri Ralc'ual ri Dios ri Kas Winak 

29 Xak xuwi c'u coc'ow ri nimalaj c'àx ri', ri k'ij cák'ekumar na, ri ic! 
man cátunun tà chic, quetzak c'u na lok ri ch'imil cho ri caj. Queslabisax 
c'u na conojel ri c'o qui chuk'ab ri e c'o cho ri caj je! jas ri k'ij, ri ic!, ri 
ch'imil xukuje! niq'uiaj chic. 30 Te c'u ri! quilitaj na cho ri caj ri retal ri 
nu petbal in, in ri! ri Ralc'ual ri Dios ri Kas Winak. Quebok! c'u na ri 
winak pa conojel tinimit cho ruwáchulew. Quinquil c'u na in, in ri! ri 
Ralc'ual ri Dios ri Kas Winak, in petinak pa tak ri sutz! cho ri caj ruc' 
nimalaj chuk'ab, cánimarisax c'u na nu ktij. 31 Queintak c'u na bi ri nu 
ángeles, rech ruc' ru ch'abal ri trompeta ri sibalaj co cátataj na pa ronojel 
ruwáchulew, quebe! c'u che qui mulixic conojel ri e cha'tal rumal ri 
Dios pa ri relbal k'ij, pa ri u kajbal k'ij, pa ri u mox ri relbal k'ij, pa ri 
uwiquiák'ab ri relbal k'ij, pa ronojel ruwáchulew, —xcha chque. 

32Chich'obo ba! ri c'utbal chrij ru che'al higos: Aretak queráxar ru k'ab, 
quetuxin c'u ru xak, iwetam ri! chi xak jubik' chic man copan ri k'alaj. 

33 Je ri! xukuje! ri ix aretak quiwilo chi tajin các'ulmataj ronojel wa, 
chiwetamaj chi xak jubik' chic man copan ri ktij ri quinpetic. Je! ta ne chi 
in c'o chi! ri uchibe. 34Kas tzij ri quinbij chiwe chi quebantaj na ronojel 
wa! clá májok quecám ri winak re we k'ij junab ri'. 35Cásach na u wách ri 
caj xukuje! ruwáchulew, are c'u ri tzij ri nu bim chiwe quebantaj na wa!, 
man cásach tà qui wách, —xcha chque. 

36Man c'o tà c'u jachin jun retam jampa! copan ri ktij ri', man etamtal 
tá c'u ri hora. Man quetam tá ri ángeles chila! chicaj, man retam tá c'u ru 
C'ojol ri Dios, xane zak xuwi ri ka Tat Dios retam wa!, —xcha chque. 

37 Jas ri xc'ulmataj pa ru k'ijol ri ka mam Noé ojer, are je! các'ulmataj na 
aretak ri in quinpetic, in ri! ri Ralc'ual ri Dios ri Kas Winak. 38Pa tak ri k'ij 
ri', c'à májok xkaj ri nimalaj k'ekal jáb, ri winak zak xuwi xquilij ri wi'm, ru 
tijic tak vino. Xec'uli'c, xquiya ri calc'ual che c'ulanem. Je wa! xca'n ronojel 
k'ij c'ä xoc na ri ka mam Noé pa ri arca. 3? Man xeboc tá il c'à xkaj na ri 
k'ekal jáb pa qui wi', xecám c'u conojel. Je ri! xukuje! các'ulmataj na aretak 
quinpe in, in ri! ri Ralc'ual ri Dios ri Kas Winak. 40Pa ri ktij ri' quec'oji na 
quieb achijab ri tajin quechacun pa juyub. Jun chque các'am na bic, are 
c'u ri jun chic cáyi' na canok. 41 Pa ri ktij ri! quec'oji na quieb ixokib ri tajin 
queque'nic. Ri jun các'am na bic, are c'u ri jun chic cáyi' na canok. 

42 Chiwila bai iwib, chixc'asc'atok, rumal chi man iwetam taj jachique 
hora ri cape ri Iwajaw, ru C'ojol ri Dios. 43Màsach ba! chiwe ri quinbij 
chanim ri': We ta jun rajaw ja retam jas hora copan ri elak'om chak'ab, 
man cáwar tá na ri', xane các'asi na. Man cuya tá ri! chi ri elak'om coc 
bi pa ri rachoch che relak'axic bi ri jastak re. 44Rumal ri! chibana u 
banic iwib, xak chixeyenok. Aretak c'ut man quichomaj taj chi quinpetic, 
quinpe na in, in ri' ri Ralc'ual ri Dios ri Kas Winak. 


Waral cákil wi ri patáninel ri jicom ranima' xukuje' 
ri patáninel ri man jicom tà ranima' 


45 Kachomajmpe!' jas ri cuban jun patrón, ri c'o jun patánil re ri jicom 
ranima! ri c'o u no'j, cucoj c'u can che qui chajixic conojel ri e c'o pa 
rachoch rech cuya ri qui wa conojel ri rajchaquib ronojel Km. +6Utz re 
ri patáninel ri' we tajin cubano jas ri xtak wi canok aretak cátzelej lok 
ru patrón. ^7Kas tzij ri quinbij chiwe, chi ri patrón cucoj na ri patàninel 
ri' che chajil re conojel ri jastak re. 48We c'u ri patáninel man utzalaj 
achi taj, cuchomaj c'u ri are! chi ru patrón man cátzelej tá lok chanim, 

49 cuchaplej u banic c'áx chque ri niq'uiaj ajchaquib, cuchaplej wi'm, 
cuchaplej u tijic ja! cuc! ri k'abarelab. 50Te'talic ri patrón cátzelej lok pa ri 
Ku ri man retam tá ri patáninel, pa ri hora ri man cuchomaj taj. 51 Sibalaj 
c'áx c'u ri c'ájisabal u wach cuya na ri patrón, junam u c'ájisaxic u wách 
cuban na cuc! ri winak ri xak quieb qui wách. Cutij c'u na ok'ej cuc!, 
cukuch'uch'ej na ru ware, —xcha ri Jesús chque ru tijoxelab. 

Waral cákil wi ri c'utbal chquij ri lajuj alitomab 

25 1Ru takanic ri Dios pa qui wi! ri winak quinjunamaj ruc! ri 

lajuj alitomab ri xebe! cho rachoch ri ali ri các'uli'c che reyexic 
ri novio. Chquijujunal c'ut xquic'am bi ri qui lámparas. 2E job chque ri 
alitomab e sak'orib, are c'u ri job chic e sac'aj. 3Ri alitomab ri e sak'orib 
xquic'am bi ri qui lámparas, man xquic'am tà c'u bi niq'uiaj aceite chic 
rech cáquiya chquipam. 4Are c'u ri alitomab ri e sac'aj xquic'am bi ri qui 
lámparas xukuje! xquic'am bi ri qui leme't re aceite. 5Xbeytaj c'u ri novio. 
Ri lajuj alitomab conojel xquichaplej yuxc'atem, xewar c'ut. 6Pa niq'uiaj 
ak'ab c'ut xtataj jun ri co xch'awic, xubij c'ut: “¡Chiwilampe', xpe ri novio, 
chixel lok chuc'ulaxic!" —xcha'. 7 Xewalij c'u conojel ri alitomab, xquiban 
u banic ri qui lámparas. 8Are c'u ri alitomab ri e sak'orib xquibij chque 
ri alitomab ri e sac'aj: “Chiya jubik' ke ri iwaceite rech man quechup tá 
ri ka lámparas uj," —xecha chque. 9Ri alitomab ri e sac'aj xech'awic, 
xquibij: “Man cuya! taj, rumal chi man cubana tá ne ri kech uj we cákaya 
ri iwe ix. Are utz xa quilok!o lok ri iwe pa ri c'ayibal," —xecha chque. 
10E benak c'u ri job alitomab ri e sak'orib chulok'ic ri aceite aretak xopan 
can ri novio. Ri job alitomab ri cuc'am caceite xeboc ruc' ri novio pa ri 
nimak'ij re ri c'ulanem. Xtz'apix c'u ri uchija. 11 Xetzelej c'u lok ri job 
alitomab chic ri xebe! chuloktic ri caceite, xquibij c'ut: *iTat, tat, jaka la 
ri uchija chkawách!” —xecha'. 12Ri are! c'ut xubij chque: “Kas tzij quinbij 
chiwe chi man wetam tà i wách,” —xcha chque. 

13 Xubij c'u ri Jesús chque ru tijoxelab: Chiwila ba! iwib ix, 

chixc'asc'atok, rumal chi man iwetam taj jachique k'ij, jachique hora 
quinpe in, in ri' ri Ralc'ual ri Dios ri Kas Winak, —xcha chque. 


Waral cákil wi ri c'utbal chrij ri puak 

14Ru takanic ri Dios pa qui wi! ri winak quinjunamaj ruc' jun achi ri 
que! pa binem. Ri achi ri', aretak zak jubik' craj chi quel bic rech que! 
pa jun tinimit chic, xeusiq'uij ri patànil tak re, xujach c'u can ru rajil 
chquiwách rech quechacun ruc'. 

15Xuya chque chquijujunal jas ri quecowinic chucojic. Xuya job mil 
quetzal che ri jun, che ri jun chic xuya quieb mil quetzal, che ri jun 
chic xuya mil quetzal. Te ri! ri achi xe! pa ru binem. 16Ri patáninel ri 
xuc'am job mil quetzal xe'c, xchacun ruc! ri puak. Je ri! xuch'ac chi job 
mil quetzal chic. 17 Xukuje! ri patàninel ri xuc'am quieb mil quetzal je! 
xubano, xuch'ac chi quieb mil quetzal chic. 18Are c'u ri patáninel ri 
xuc'am xa mil quetzal vele, xuctu! ru rajil ru patrón, xumuk pa ri ulew. 

19Xque! c'u q'uia k'ij, xtzelej lok ri qui patrón ri patáninelab, xuchap 
c'u u banic cuenta cuc! chrij ru rajil. 20 Nabe xopan ri u c'amom job mil 
quetzal, xujach c'u che ru patrón ri job mil quetzal chic ru ch'acom, xubij 

che: "Tat, job mil quetzal xya la chwe, camic ri' quinjach che la ri job 

mil quetzal chic ri xinch'aco," —xcha che. 21 Ri patrón xubij che: “Ri at, 
at utzalaj patáninel ri jicom awanima'. Rumal chi jicom awanima! ruc' 

ri jubik' ri xinya chawe, nim c'u na ri quinya chi na chawe. Chatoc ba' 
lok, chatquicot junam wuc'," —xcha che. 22Xopan chi c'u ri patáninel ru 
c'amom quieb mil quetzal, xubij che ru patrón: "Tat, quieb mil quetzal 
xya la chwe, cámic ri! quinjach che la ri quieb mil chic ri xinch!aco,” 
—xcha che. 23Ri patrón xubij che: “Ri at xukuje! at utzalaj patáninel ri 
jicom awanima'. Rumal chi jicom awanima! ruc' ri jubik! ri xinya chawe, 
nim c'u na ri quinya chawe, chatoc ba! lok, chatquicot junam wuc!,” — 
xcha che. 24Aretak c'ut xopan ri patáninel ri u c'amom xa mil quetzal, 
xubij che ru patrón: "Tat, ri in wetam chi sibalaj lal c'a'n, chi cáyac la 

u wách ri ulew ri man xticonij tà wi la, càmol la ri man xjopin tà wi 

la. 25Rumal ri! xinxej wib, xine! c'ut, xinc'u! ri rajil la, xinmuk pulew. 
Quinjach c'u we rail la ri!” —xcha che. 26Xubij c'u ri patrón che: “Ri 

at, at itzelalaj patáninel ri xa casak'orij ra chac. Caq'uey u ch'aquic ri 
puak. Ri at awetam chi quinyac u wách ri ulew ri man quinticonij tá wi, 
xukuje! quinmol ri man xinjopij taj. 27 We je ri', xaya ta c'u ri nu rajil pa 
ri banco. We ta je ri' xabano, aretak xintzelej lok xinc'am ta ri' ri nu rajil 
ruc! ri ral," —xcha che. 28Ri patrón xubij chque ri niq'uiaj ajchaquib chic 
ri e c'o chila': “Chictama ba! ri mil quetzal che, chiya che ri jun ri c'o lajuj 
mil quetzal ruc',” —xcha chque. 29“Je ri!, rumal chi jachin ri q'uia c'o ruc' 
cáyi! na niq'uiaj chic che, coc'ow c'u na u wi! ri c'o ruc'. Are c'u ri jun ri 
man q'uia tà c'o ruc!, quesax na ri jubik! ri c'o ruc'," —xcha chque. 30 "Are 
c'u we patáninel ri! ri man c'o tá xuch'ac chrij ri rajil ri xyi' che, jig'uiáka 
can chrij ja pa ri k'ekum. Chila! c'ut cok! wi na, chila! cukuch'uch'ej wi 
na ru ware," —xcha ri Jesús chque ru tijoxelab. 


Waral cákil wi ru k'atic tzij pa qui wi' ri winak 


31Aretak quinpe na in, in ri' ri Ralc'ual ri Dios ri Kas Winak, ya jun 
Nim Takanel chic quinpetic. Conojel ri ángeles quepe na che wachi!l, 
quint'uyi c'u na pa ri je'lalaj nu t'uyulibal ri sibalaj nim u k'ij. 32Ri 
winak re conojel tak ri tinimit cho ruwáchulew cáquimulij na quib 
chnuwách, queincha! c'u na ri jicom qui c'aslemal chquixol ri man jicom 
taj. Je! quinban na jas ri cuban ri ajyuk' queucha! ri u chij chquixol ri 
q'uisic'. 33 Queinya na ri chij pa ri nu wiquiák'ab, are c'u ri q'uisic! pa 
nu moxk'ab. 34Te ri! ri in, in ri! ri Nim Takanel, quinbij na chque ri e c'o 
pa nu wiquiák!ab: *Chixsa!j ix, ri ix tewchital rumal ri nu Tat. Chixoc 
chila! jawije! ri cátakan wi ri Dios, ri u chomam chi c'u lok wa! tzaretak 
xuban ri cajulew chi cuya chiwe. 35Rumal chi aretak xinnumic, xiya 
nu wa, aretak xchaki'j nu chi', xiya jas quintijo, aretak xinwonocatic, 
xinic'ulaj cho tak iwachoch. 36Aretak man co tá chi watz!iak, ri ix xiya 

ri watz'iak, aretak xinyawajic, xixopan wuc', aretak xinoc pa che!, xixe! 
che wilic," —quincha na chque. 37Ri winak ri jicom canima! chuwách ri 
Dios cáquibij na chwe: “Tat, ¿jampa! c'u ri xkilo chi cánum la, te c'u ri! 
xkaya wa la? ¿Jampa' xkilo chi cáchaki!'j chi! la, te c'u ri! xkaya jas ri cátij 
la? 38 ¿Jampa' ta c'u xkilo chi zak cáwonocat la, xkac'ulaj ta c'u la pa ri 
kachoch? ¿Jampa' xkilo chi man c'o tà atz'iak la, xkaya c'ut? 39 ¿Jampa' 
ta c'u xkilo chi lal yawab o c'o la pa che! te c'u ri! xujopan uc! la che rilic 
jas banom la?" —quecha na. “Ri in, in ri! ri Nim Takanel, quinbij na 
chque: “Kas tzij quinbij chiwe, chi apachique utzil ri xiban che apachin 
chque ri wachalal pune man nim u banic, chwe in ri' xiban wi wa!,” — 
quincha na chque. 

41 Quinbij c'u na chque ri winak ri e c'o pa nu moxk'ab: “Chixel 
chnuwách, ix ri k'atom tzij pi wi! chi các'ájisax i wách. Jix pa ri k'ak! 
ri man cáchuptaj taj ri banom u banic rech chila! quec'ol wi ri Itzel e 
rachi'l ru ángeles. 42Rumal chi aretak xinnumic, man xiya tá nu wa, 
aretak xchaki'j nu cht, man xiya tà chwe jas quintijo. 43 Aretak zak 
xinwonocatic, man xinic'ulaj tà cho tak iwachoch. Aretak man c'o tà 
chi watz'iak, man c'o tà ri xiya chwe. Aretak xinyawajic, aretak xinoc 
pa che!, man xixopan tá che wilic,” —quincha na chque. 4^4Càquibij c'u 
na chwe: “Tat, ¿jampa' ta c'u lo xkilo chi cánum la, jampa' xkilo chi 
cáchaki'j chu la, jampa! xkilo chi xak cáwonocat la, jampa! xkilo chi 
man c'o tà atz'iak la, jampa' xkilo chi xyawaj la o xoc la pa che!, te c'u ri! 
man xujtob tà che la?" —quecha na chwe. 45Ri in, in ri! ri Nim Takanel, 
quinch'awic, quinbij na chque: “Kas tzij quinbij chiwe chi apachique utzil 
ri man xiban tà che apachin jun winak, pune man nim u banic, chwe in 
ri' man xiban tá wi," —quincha na chque. 46Ri winak ri! quebe! na chila' 
jawije! ri man cátáni tà wi ru clájisaxic qui wách. Are c'u ri winak ri 
jicom canima! cho ri Dios quebe! na chila' jawije! ri c'o wi ri c'aslemal ri 
man c'o tá u q'uisic, —xcha ri Jesús chque. 


Cáquitzijobela quib chuchomaxic jas cáca'n chucámisaxic ri Jesüs 


2 6 1Aretak xto'taj ri Jesús chubixic ronojel wa! we GU ri', xubij 
chque ru tijoxelab: 2Ri ix iwetam chi xa pa quieb ktij cában na 

ri nimak'ij, Pascua u bi'.? Ri in eut, in ri! ri Ralc'ual ri Dios ri Kas Winak, 
quinjach na pa qui k'ab ri nu c'ulel, rech quinrip cho ri cruz, quincámisax 
na, —xcha chque. 

3Xquimulij c'u quib ri qui nimakil sacerdotes, ri tijonelab re ri Pixab 
xukuje! ri qui nimal ri winak aj Israel cho ri nimalaj ja rech ri tat Caifás 
ri qui nimal sacerdotes. 4Chila! xquitala qui no!j chbil tak quib jas cáca'n 





326:2 “Pascua”: Jun chque ri qui nimak'ij ri winak aj Israel, nim c'u u banic. Are natabal re 
ri k'ij ri xebel lok pa ri qui k'ab ri winak aj Egipto ojer. 

na chuchapic ri Jesús ruc! subunic rech cáquicámisaj. »Xquibij c'ut: 
Machap pa ri nimak!ij, rech metuquin ne ri winak, —xecha'. 


Jun ixok cuya c'oc'alaj cunabal pu jolom ri Jesús 


6Are c'u ri Jesús c'o pa ri tinimit Betania cho rachoch ri tat Simón, jun 
tata! ri xc'oji na itzel ch'a'c che. 7 Xopan jun ixok ri ruc'am jun c'olibal 
cunabal re alabastro ri nojinak che c'oc'alaj cunabal. Sibalaj pakal rajil 
wa! we cunabal ri'. T'uyul c'u ri Jesús chi! ri mesa, ri ixok xuk'ij ri aceite 
pu jolom ri Jesús. 8Aretak ri tijoxelab xquil wa!, xpe coyowal, xquibij c'u 
chbil tak quib: ¿Jas che xak xtix wa! we cunabal ri'? —xecha'. ?Xq'uiyix ta 
ne wa!, xtoj ta nimalaj rail, xyi' ta c'u ri puak chque ri meba'ib, —xecha!. 
10Xuta c'u ri Jesús ri cáquibij, xubij chque: ¿Jas che quiya latz' che 
ri ixok ri'? Jun nimalaj utzil c'u wa! ru banom chwe, —xcha chque. 
11 Amak'el ronojel KO ctut e c'o ri meba'ib iwuc!, are c'u ri in man in 
c'o tà iwuc! amak'el. 12Ri xuban ri ixok aretak xuk'ij ri c'oc'alaj aceite 
chwij, xa xucoj c'u bi ri c'oc'alaj cunabal chrij ri nu cuerpo c'á májok 
quinmukic, —xcha chque. 13Kas c'u tzij ri quinbij chiwe chi apawije! ta 
ne ri cátzijox wi na ri Utzalaj Tzij re ri Evangelio cho ronojel ruwáchulew, 
ru banom we ixok ri' cátzijox na che na'tabal re, —xcha chque. 


Ri tat Judas cuchi'j u jachic ri Jesüs 


14Te c'u ri' jun chque ri cablajuj tijoxelab, ri u bi' Judas Iscariote, xel 
bic, xe! cuc! ri qui nimakil ri sacerdotes. 15 Xubij c'u chque: ¿Jas cáya alak 
chwe, we quinjach ri Jesus pa k'ab alak? —xcha chque. 

Ri e are! c'ut xquiya juwinak lajuj rakan sak puak che ri tat Judas. 
léTzare chi' c'ut ri tat Judas xutzucuj jun utzalaj k'ij rech cujach ri Jesus 
pa qui k'ab. 


Cában ri wi'm re ri Kajaw Jesús 


17Pa ri nabe k'ij re ri nimak'ij aretak cátijow ri caxlan wa ri man cáyi' 
tà ch'ám ruc!, ru tijoxelab ri Jesús xekeb rue), xquibij che: ¿Jawije! caj wi 
la chi cáka'n wi ri wi'm re ri Pascua rech cátij la? —xecha che. 

18Ri Jesús xubij chque: Jix pa ri tinimit cho rachoch ri jun achi, chibij 
c'u che: “Cuta! ri Kai che la, cubij: Ya xopan ri hora. Cho achoch c'u 
la quinban na u banic wi ri nimak'ij re ri Pascua cuc! ri nu tijoxelab," — 
cácha ri!, —quixcha che, —xcha ri Jesús chque. 

19Ri tijoxelab xca'no jas ri xetak wi rumal ri Jesús. Xca'n c'u u banic ri 
wi'm re ri Pascua chila!. 

20 Aretak chak'ab chic, ri Jesús xt'uyi chi! ri mesa cuc! ri cablajuj u 
tijoxelab. 21E t'uyul chila! chi! ri mesa, tajin quewi'c aretak ri Jesús xubij 
chque: Kas tzij ri quinbij chiwe chi c'o jun chiwe ri quinujach na, —xcha 
chque. 

22Ru tijoxelab sibalaj xebisonic. Chquijujunal c'ut xquichaplej u ta'ic 
che ri Jesús: Kajaw, ¿a man xa in ri'? —xecha'. 

23Ri Jesús xch'awic, xubij chque: Are ri jun ri curub ru wa wuc! pa ri 
lak, are c'u ri! ri quinjachow na, —xcha chque. 24 Je! c'u quel na jas ri 
tz'ibtal pa ru Lok! Pixab ri Dios chwij in, in ri' ri Ralc'ual ri Dios ri Kas 
Winak. iC'äx c'u ri curik na ri achi ri quinjachow na! iUtz na re we achi 
ri' we ta mat xil u wách! —xcha chque. 

25 Xch'aw c'u ri Judas ri tijoxel ri cájachow na, xubij che ri Jesús: We ne 
in, Ajtij, —xcha che. 

Xubij ri Jesús che: Je!, at ri!, —xcha che. 

26Aretak tajin quewi'c, ri Jesús xuc'am ri caxlan wa, xuban orar, 
xumaltioxij wa! che ri Dios. Te c'u ri! xupiro, xuya chquiwách ru tijoxelab, 
xubij: Chitija iwe wa!, je! ta ne chi are nu cuerpo wa', —xcha chque. 

27 Te c'u ri! xuc'am jun vaso, xumaltioxij wa! che ri Dios, te ri' kuya 
chquiwách ru tijoxelab, xubij chque: Chitija iwe iwonojel. 28 Je! ta ne 
chi are nu quiq'uel wa! ri cujiquiba ri c'ac! trato ru banom ri Dios cuc! 
ri winak. Cáturuw c'u na wa! ri nu quiq'uel che sachbal qui mac q'uia 
winak. 29Kas tzij ri quinbij chiwe chi man c'o tà jumul quintij chi na we 
ri vino re uvas, c'à pa ri ktij ri quintij na ri c'ac! vino junam iwuc! chila! 
jawije! ri cátakan wi ri nu Tat, —xcha chque. 


Ri Jesus cubij apan che ri tat Pedro chi cubij 
na chi man retam ta u wách 


30Te c'u ri! xquibixoj jun bix ri cuya u k'ij ri Dios, xebel bi chila!, xebe' 
pa ri Ujuyubal Olivos. 3! Xubij c'u ri Jesús chque: Ri ix iwonojel quibisoj 
na nu wách, quiniya na can nu tuquiel cámic chak'ab. Je c'u tz'ibtal 
can pa ru Lok! Pixab ri Dios: “Quincámisaj na ri ajyuk', quejabun c'u 
na ri chij,’ —cácha'. 32Aretak c'u ri in, in c'astajinak chic chquixol ri 
cáminakib, quinnabej na bi chiwách, quine! na pa Galilea, —xcha chque. 

33Xubij c'u ri tat Pedro che ri Jesús: Pune conojel cáyi' la can cumal, ri 
in man je! tà ri' quinbano, —xcha che. 

34Xubij c'u ri Jesús che: Kas tzij ri quinbij chawe chi tzpa we ak'ab ri! 
cámic, cabij na at oxmul chi man awetam tá nu wách májok cok! ri ama! 
ec', —xcha che. 

35Ri tat Pedro xubij che: Pune rajwaxic chi quincám na uc! la, man c'o 
tà na jumul quinbij chi man wetam tà wách la, —xcha che. 

Je c'u xquibij xukuje' conojel ru tijoxelab. 


Ri Jesús cuban orar pa Getsemaní 


36 Xopan c'u ri Jesús pa ri ch'ákap ulew u bi! Getsemaní e rachi'l ru 
tijoxelab, xubij c'u chque: Chixttuyul can waral. Ri in c'ut quine! na jela' 
chubanic orar, —xcha chque. 

37 Xuc'am bi ri tat Pedro ruc! xukuje! ri quieb u c'ojol ri tat Zebedeo. 
Xuchaplej c'u t'ujuwem ri Jesús, xc'àxc'ob ri ranima'. 38Xubij c'u 
chque: Sibalaj cuq'uis rib ri wanima! chupam ri bis. Chixcanaj can chi', 
chixc'asc'at wuc!, —xcha chque. 

39 Te ri! xbin chi apan jubik! ri Jesús, xxuqui'c, xuya ru palaj cho ri 
ulew, xuban orar, xubij: Tat, we cuya!, chesaj ba! la we vaso ri' chanuwách, 
bana la chi man cápe tá ri c'áx ri! chwij. Mában ba! xa jas ri nu rayibal in, 
xane jas ri rayibal la, —xcha che ri Dios. 

40Xtzelej c'u ri Jesús jawije! e c'o wi ru tijoxelab, xeurika tajin 
quewaric. Xubij c'u che ri tat Pedro: <A mat xixcowinic xixc'asi ta jun 
hora wuc'? —xcha che. 4! Chiwila ba! iwib, chixc'asc'atok, chibana 
orar rech man quixtzak taj aretak quixtakchi'x che mac. Kas tzij pa ri 
iwanima! quiwaj quiban ri utzil, man c'o tà c'u u chuk'ab ri i cuerpo 
chubanic wa!, —xcha chque. 

42Xe! chi jumul ri Jesús chubanic orar, je! xubij wa': ¡Tat! We ba! 
tzrajwaxic wi chi cápe ri c'áx ri' chwij, bana ba! la chwe jas ri rayibal la, 
—xcha che ri Dios. 

43Te c'u ri! xtzelej chic, xeurika ru tijoxelab jumul chic tajin quewaric 
rumal chi sibalaj c'äx qui waram. *4Xeuya canok, xe! chi jumul ri Jesús 
chubanic orar churoxmul, je c'u xubij jas ri xubij nabe. 45Te c'u ri! xe! 
jela' jawije' e c'o wi ru tijoxelab, xubij chque: Chixwar ba, chixuxlanok. 
Xopan ri hora. Quinjach c'u na in, in ri' ri Ralc'ual ri Dios ri Kas 
Winak, pa qui k'ab ri ajmaquib, —xcha chque. 46iJo! ba!! iChixwalijok! 
Chiwilampe!, xpe ri jachal we, —xcha chque. 


Càchap ri Jesás cumal ru c'ulel 


47C!á tajin cách'aw ri Jesús aretak xopan ri tat Judas, jun chque ri 
cablajuj u tijoxelab. E petinak ruc' ri are! q'uia winak ri cuc'am machetes, 
cuc'am che!. E takom lok cumal ri qui nimakil sacerdotes, xukuje! cumal 
ri qui nimakil ri winak aj Israel. 48Ri tat Judas ri jachal re ri Jesús u yo'm 
c'u can jun etal chque ri winak, xubij: ^Ri quintz'umaj, are ri' ri Jesüs. 
Chichapa', kas utz chibana bi chuc'amic," —xcha chque. 

49 Xkeb c'u ri tat Judas ruc' ri Jesús, xubij che: iXoc ak'ab, Ajtij! —xcha 
che. 

Te c'u ri' xutz'umaj. 50Ri Jesús xch'awic, xubij che: Wachi!l, ¿jas a 
tajquil xatpetic? —xcha che. 

Xekeb cu ri winak ruc! ri Jesús, xquichapo, xquiyut bic. 

51 Aretak je! xbanic, jun chque ri e rachi'l ri Jesús xuc'am ru machete, 
xusoc ri patànil re ri qui nimal sacerdotes, xuk'at apan ru xiquin. 52 Xubij 
c'u ri Jesás che: Chaya ri a machete pa ri c'olibal re. Conojel c'u ri 
quech'ayan ruc! machete, ruc! machete quecámisax na, —xcha che. 53 ¿A 
mat awetam chi quincowinic quinta! apan che ri nu Tat chi quinuto!, chi 

ri Are! cutak na lok chanim oxc'al lajuj mil ángeles che nu to'ic? 54 We 
ta c'u je ri', man je! tà quel wi ri! ri tz'ibtal pa ru Lok! Pixab ri Dios, chi 
rajwaxic cábantaj na wa! we ri!, —xcha che. 

55 Xubij c'u ri Jesús chque ri winak: ¿Jas lo wa! chi je! ta ne chrij jun 
elak'om elinak wi lok alak? ¿A c'amom alak lok ri machete alak, ri che! 
alak che nu chapic? —xcha chque. Ronojel Ki xinc'oji uc! alak pa ri 
nimalaj rachoch Dios, xinya ri tijonic chech alak, man xinchap tà c'u 
alak. 56Je c'u cában na wa! chwe, rech je! cábantaj na jas ri tz'ibam can 
chwij cumal ri k'alajisal tak re ru Lok! Pixab ri Dios, —xcha chque. 

Chanim c'ut conojel ri tijoxelab xquiya can ri Jesus u tuquiel, xeanimaj 
bic. 


Copan ri Jesús chquiwách ri qui nimakil sacerdotes 


57 Ri winak ri xechapow ri Jesús xquic'am bi chuwách ri tat Caifás, ri 
kas qui nimal ri sacerdotes. Chila! c'ut qui mulim wi quib ri tijonelab re 
ri Pixab, xukuje! ri qui nimakil ri winak aj Israel. 58Are c'u ri tat Pedro 
xuterenej bi ri Jesás chi naj, xopan pa ri uwoja rech ri rachoch ri kas qui 
nimal sacerdotes. Xoc bi ri tat Pedro, xt'uyi c'u ri are! chila! cuc! ri chajil 
tak re ri nimalaj rachoch Dios rech cárilo jas ri các'ulmataj na ruc' ri Jesús. 

59Ri qui nimakil sacerdotes, ri qui nimakil ri winak aj Israel, xukuje' 
conojel ri c'amal tak qui be ri winak, tajin cáquitzucuj jas u wach mac 
ri cák'alajisax chrij ri Jesás, pune man kas tzij taj, rech cák'at tzij puwi' 
chi cácámisaxic. 6? Man xquirik tà c'ut, pune e q'uia winak xquimulij 
quib, xquibij ri man kas tzij taj chrij ri Jesús. Q'uisbal re c'ut xepe quieb 
achijab chic ri xquik'alajisaj ri man kas tzij taj chrij ri Jesús. 61 Xquibij: 
We achi ri' cubij: “Ri in quincowinic quinwulij ri nimalaj rachoch Dios, 
quinyac chi c'u na pa oxib k'ij," —cácha!, —xecha ri achijab. 

62 Xwalij c'u ri kas qui nimal sacerdotes, xuta! che ri Jesús, xubij che: 
¿A mat c'o jas jun GU cabij chutzelexic u wách ri tajin cábix chawij? ¿Jas 
pu wa! ri tajin cáquik'alajisaj we achijab ri' chawij? —xcha che. 

63Man xch'aw tá c'u ri Jesús. Xubij c'u ri qui nimal sacerdotes che: Pa 
ru bi! ri c'aslic Dios, quinbij chawe chi chabana juramento chubixic ri kas 
tzij. Chabij chke we at ri' ri Cristo ri u C'ojol ri Dios, —xcha che. 

64Xch'aw c'u ri Jesus, xubij che: In ri', tat, jas ri cábij la, —xcha che. 
Quinbij c'u in chech alak, chi quinil na alak ri in, in ri' ri Ralc'ual ri Dios 
ri Kas Winak, aretak in t'uyul pa ru wiquiák'ab ri Dios ri sibalaj c'o u 
chuk'ab, aretak quinpe pa tak ri sutz' ajchicaj, —xcha che. 

65 Are c'u ri kas qui nimal sacerdotes xurak'atij ri ratz'iak chuc'utic 
chi sibalaj c'áx xuna! ri xubij ri Jesús. Xubij c'u ri tata: We achi ri! u 
bim ri áwas u bixic chrij ri Dios. ¿Jas ta ne che e rajwaxic chi niq'uiaj 
k'alajisanelab chic chrij? I tom c'u ix chi u bim ri áwas u bixic chrij ri 
Dios, —xcha chque ri winak. 66 ¿Jas c'u quichomaj? 

Ri e are! xquibij: C'o u mac, rajwaxic c'ut chi cácámisaxic, —xecha!. 

67 Xquichubaj u palaj ri Jesus, xquit'oco. Niq'uiaj chic xquicoj k'ab 
chupalaj. 68Xquibij c'u che: At ri! ri Cristo, ichach'obo ne jachin ri 
xatch'ayowic! —xecha che. 


Ri tat Pedro cubij chi man retam tà u wách ri Jesús 


69 Are c'u ri tat Pedro t'uyul can cho ja. Xopan c'u jun ali ajic! ruc!, 
xubij che: Ri at xukuje! xatc'oji ruc! ri Jesús ri aj Galilea, —xcha che. 

70 Are c'u ri tat Pedro xresaj rib chupam chquiwách conojel, xubij: Man 
quinch'ob taj jas ri tajin cabij, —xcha che. 

71 Ri tat Pedro kas raj quel bi chuchi! ri ja, aretak xilitaj chi rumal jun 
ajic! chic, ri ajic' xubij chque ri e c'o chila!: We achi ri! xukuje! xc'oji ruc' 
ri Jesús ri aj Nazaret, —xcha chque. 

72 Jumul chic ri tat Pedro xresaj rib chupam, xuban jurar, xubij: Ri in 
man wetam tá u wách ri achi ri', —xcha'. 

73Man naj tà c'u ri! ri winak ri e c'o chila! xeopan ruc! ri tat Pedro, 
xquibij che: Kas tzij ri at, at jun cuc! ri e rachi'l ri Jesús, rumal chi junam 
catch'awic jas ri winak aj Galilea, —xecha che. 

74 Co c'u xch'aw ri tat Pedro, xuban jurar cho ri Dios, xubij: Man wetam 
tà u wách ri achi ri', —xcha chque. 

Are chi! c'ut xok' jun ama! ec!. 75Xna'taj c'u che ri tat Pedro ru bim ri 
Jesús che: “Ri at cabij na oxmul chi man awetam tá nu wách, májok cok' 
ri ama! ec!” —xcha che. Xel c'u bi ri tat Pedro, sibalaj xuq'uis rib che 
ok'ej. 


Ri Jesüs các'am bi chuwách ri Pilato 


27 1 Aretak xsakiric, conojel ri qui nimakil ri sacerdotes, xukuje' 
ri qui nimakil ri winak aj Israel xquitala qui no'j, xquichomaj 
jas cáca'n chucámisaxic ri Jesús. 2Xquiyut c'u bi ri Jesús, xquic'am bic, 

xequijacha pu k'ab ri tat Poncio Pilato ri k'atal tzij. 


Cucámisaj rib ri tat Judas 


3Aretak c'ut ri tat Judas, ri jachal re ri Jesús, xrilo chi xk'at tzij puwi' 
ri Jesús chi cácámisaxic, xuna! c'áx pa ri ranima!. Xutzelej ri juwinak 
lajuj rakan sak puak chque ri qui nimakil ri sacerdotes xukuje! ri qui 
nimakil ri winak aj Israel. ^Xubij chque: Xinmacun cho ri Dios rumal chi 
xinjach pa k'ab alak jun achi ri man c'o tà u mac rech cácámisaj alak, — 
xcha chque. 

Ri e are! c'ut xquibij che ri tat Judas: ¿Jas ke uj che? ¡At chatilowok! — 
xecha che. 

5Are c'u ri tat Judas xuq'uiák can ri puak pa ri nimalaj rachoch Dios, 
xel bic, xe'c, xujitz'aj rib. 

6Ri qui nimakil ri sacerdotes xquisic! ri puak, xquibij: Man cuya! taj 
cákaya wa! we puak ri! pa ri c'olibal cuchuj, rumal chi rajil quic! wa!, 
—xecha!. 

7 Xquichomaj c'ut chi ruc! wa! we puak ri! cáquilok! ri ulew ri cábix 
Rulew ri Banal Bo!j che, rech c'o jun ulew ri quemuk wi ri winak ri man 
e aj Israel taj. 8Rumal rt, c'à cámic, ri ulew ri! cábix Ulew re Quic! che. 
9Je ri! xbantajic jas ri xubij can ri ka mam Jeremías ri k'alajisal re ru Lok! 
Pixab ri Dios: ^Xquic'am ri juwinak lajuj rakan sak puak (ri rajil jun achi 
ri chomam cumal ri winak aj Israel). 19 Ruc! wa! xquilok' ri rulew ri banal 
bo'j. Are wa! ri in u takom wi ri Kajaw Dios," —xcha ri!. 


Ri Jesüs c'o chuwách ri Pilato 


I1Xc'am c'u bi ri Jesús, xequijacha cho ri tat Pilato ri k'atal tzij. Xuta' 
c'u ri Pilato che, xubij: ¿A at ri' ri cattakan pa qui wi! ri winak aj Israel? 
—xcha che. 

Ri Jesús xubij che: Je ri' jas ri cábij la, —xcha che. 

12Q'uia GU c'ut xca'n ri qui nimakil ri sacerdotes chrij ri Jesús, xukuje' 
ri qui nimakil ri winak aj Israel. Are c'u ri Jesús man c'o tá jas xubij. 
13Xubij c'u ri tat Pilato che: ¿A mat cata ri tajin cábix chawij? —xcha che. 

14Man c'o tà c'u jun tzij xubij ri Jesús, je ri' chi xucajmaj wa! ri tat 
Pilato. Man curik tà c'u ri are! jas cubano. 


Cák'at Gu puwi' ri Jesús chi cácámisaxic 

15 Are c'u ri tat Pilato ri k'atal Gu nak'atalic chi pa ri nimak'ij cuban 
jun tok'ob chque ri winak, cutzokopij bi jun ajpache', apachin ta ne ri 
cácha! cumal ri winak. 16C!o c'u jun ajpache!, Barrabás u bi', ri etamtalic 
chi are jun itzel achi. 17 Aretak c'ut qui mulim chi quib ri winak, ri 
tat Pilato xuta' chque: éJachin ri quiwaj chi quintzokopij bic? ¿A are 
quintzokopij bi ri tat Barrabás o are quintzokopij bi ri Jesus ri cábix 
Cristo che? —xcha chque ri winak. 

18 Cuch'ob c'u ri tat Pilato chi xa rumal chi c'áx cáquina! che ri Jesús, 
rumal ri' qui jachom pu k'ab. 

19 T'uyul c'u ri tat Pilato pa ri k'atbal tzij, aretak ri rixokil xtakan 
chubixic che: *C'o jas maban che we achi ri' ri man c'o tà u mac. 
Xinwachic'aj c'u jun jasach ri sibalaj xibibal chak'ab rumal we achi ri!” 
—xcha che. 

20 Are c'u ri qui nimakil ri sacerdotes xukuje! ri qui nimakil ri winak aj 
Israel xquicoj qui chuk'ab chubixic chque ri winak chi más utz na cáquibij 
chi are cátzokopix ri tat Barrabás, cácámisax c'u ri Jesus. 21 Ri k'atal 
tzij c'ut xch'aw chi jumul, xuta! chque ri winak: ¿Jachin chque ri quieb 
achijab quiwaj chi quintzokopij bic? —xcha chque. 

Ri winak xquibij: Are cátzokopij la ri tat Barrabás, —xecha che. 

22Xuta! c'u ri tat Pilato chque ri winak: ¿Jas c'u quinban che ri Jesús ri 
cábix Cristo che? —xcha chque. 

Conojel ri winak xech'awic, xquibij: iChripok! —xecha!. 

23Xch'aw c'u ri tat Pilato, xubij chque: ¿Jas che? ¿Jas pu etzelal u 
banom wa! we achi ri'? —xcha chque. 

Co c'u na xech'aw ri winak, xquibij: iChripok! —xecha'. 

24 Aretak ri tat Pilato xrilo chi man coc tà tzij pa qui jolom ri winak, 
xane xa tajin cáquituquij quib, xtakan chuc'amic joron, xuch'aj ru k'ab 
chquiwách ri winak, te c'u ri' xubij: Man c'o tà we in che ru cámical we 
achi ri' ri man c'o tá u mac. Chibana ix jas ri quiwaj quiban che, —xcha 
chque. 

25 Conojel c'u ri winak xech'awic, xquibij: ¡Ri uj, xukuje! ri kalc'ual, uj 
ajchak! mac che ru cámical we achi ri'! —xecha!. 

26Ri tat Pilato xutzokopij c'u bi ri tat Barrabás. Xtakan chuch'ayic ri 
Jesús, te c'u ri! xujach bic rech cáripic, cácámisax cho ri cruz. 

27 Te ri! xepe ru soldados ri k'atal tzij, xquic'am bi ri Jesús pa ri nimalaj ja 
jawije' conojel ri soldados xquimulij quib chrij. 28 Xquesaj ri ratz'iak ri Jesús, 
xquicoj jun quiák k'u! chrij. 29 Xquicoj jun corona re quemom q'uix chujolom, 
xquiya jun che! pu k'ab re uwiquiák'ab, xexuqui chuwách, xquitze!j u wach, 
xquibij: ¡Nim u k'ij ri Nim Takanel pa qui wi' ri winak aj Israel! —xecha!. 

30Xechuban chupalaj ri Jesús, xukuje! xquic'am ri che! pu k'ab, 
xquik'osij chujolom. 31 Aretak xeto'taj che retz'bexic u wách, xquijolij ri 
quiák k'u! chrij, xquicoj c'u ri kas ratz'iak ri Are! chrij. Te c'u ri! xquic'am 
bi churipic cho ri cruz. 


Cárip ri Jesús cho ri cruz 

32 Elem bi que, xquirik c'u jun achi aj Cirene, Simón u bi. xquicoj qui 
chuk'ab che rech cutelej bi ru cruz ri Jesüs. 

33Je wa ri' xeopan pa ri juyub ri cábix Gólgota che. We bi'aj ri' quel 
cubij: Ri Juyub re ru Bakil Jolomaj. 34Xquiya jun vino che ri Jesús ri 
yujtal ruc! jun c'a k'ayes ri cábix “mirra” che. Aretak c'ut xuna! ri Jesús, 
man xraj taj xutijo. 

35 Aretak qui ripom chic ri Jesús cho ri cruz, ri soldados xquesaj suerte 
chujachic ri ratz'iak ri Jesús chquiwách. Je c'u xbantajic jas ri xubij can 
ri k'alajisal re ru Lok! Pixab ri Dios ojer: “Xquesaj suerte chujachic ri 
watz!liak chquiwách,” —xcha'. 

36Te cu ri! ri soldados xet'uyi chila! chuchajixic ri Arel, 37 Cojom c'u 
puwi! ri cruz jun tz'ibtalic ri cubij jas che xk'at tzij puwi' ri Jesús rech 
cáripic. Ri tz'ibtalic xubij: ARE WA! RI JESUS, RI NIM TAKANEL PA OUI 
WI' RI WINAK AJ ISRAEL, —cácha'. 

38Xukuje! xerip quieb elak'omab ruc'. Jun pu wiquiák'ab, jun pu 
moxk'ab. 39Ri winak ri xeoc'owic xquiyok'o, xquisutusa ri qui jolom. 

40 Xquibij: At ri' ri cabij chi catcowinic cawulij ri nimalaj rachoch Dios, xa 
c'u pa oxib Ki cayac chi na wa! jumul chic, chato! ba! awib. We at ri! ru 
C'ojol ri Dios, chatkaj lok cho ri cruz, —xecha che. 

41 Je! xukuje! ri qui nimakil ri sacerdotes, ri tijonelab re ri Pixab, ri 
tata!ib fariseos cuc! ri qui nimakil ri winak aj Israel, xquitze!j u wách, 
xquitzijobela quib, xquibij: 42Xtob chque niq'uiaj chic, man cácowin tà 
c'u ri Are! chuto'ic rib. We kas are Nim Takanel quech ri winak aj Israel, 
chkaj lok cho ri cruz, rech cujcojon che, —xecha'. 43 Cubij chi u cu'bam u 
c'ux chrij ri Dios. We ba! kas tzij lok! chuwách ri Dios, ri Are! cáto'w ta na 
chanim ri'. U bim c'ut chi are u C'ojol ri Dios, —xecha'. 

44Ri elak'omab ri e ripom ruc! ri Jesús, xukuje! xquetz'bej u wách. 


Cácám ri Jesús 


45Xk'ekumar c'u ronojel ruwáchulew. Xuwi xuchap pa ri niq'uiaj k'ij, 
c'ä te! xoc'ow pa ri urox hora benak ktij. 46Kas pa ri hora ri! xurak u chi! 
ri Jesús, co xch'awic, xubij: Eloi, Eloi, ¿lama sabactani? —xcha'. Je! quel 
cubij wa': Nu Dios, nu Dios, ¿jas che in wonobam la canok? —cácha!. 

47 Jujun c'u chque ri e tac'atoj chila! xquita wa!, xquibij: We achi ri' are tajin 
cusiq'uij ri ka mam Elías ri k'alajisal re ru Lok! Pixab ri Dios ojer, —xecha!. 

48Te c'u ri! jun chque ri winak xutic anim, xe'c, xuc'ama lok jun 
estropajo, xurub chupam ch'äm vino, xuya wa! puwi! jun aj, xuya ak'an 
che ri Jesús rech cutijo. 49 Are c'u ri niq'uiaj winak chic xquibij: Chiya 
canok, chkila na we ne cápe ri ka mam Elías chuto'ic, —xecha!. 

50 Jumul chic co xurak u chi! ri Jesús, xcám c'ut, xel ranima'. 51 Are chi! 
c'ut ri tasbal u pam ri nimalaj rachoch Dios xjisjobic, quieb xubano, xpe 
ajsic c'à iquim. Xpe jun cábrakan, ri nimak tak abaj c'ut xepaxic. 52 Ri qui 
jul tak ri cáminakib xejakjobic, e q'uia ri ojer tak winak ri xecojon che 
ri Dios, ri e cáminak chic, xec'astaj chquixol ri càminakib. 53Ri e are! 
xebel bi pa ri qui jul aretak c'astajinak chi ri Jesús chquixol ri cáminakib, 
xeboc c'u pa ri lok'alaj tinimit Jerusalén. Chila! c'ut q'uia winak xeilowic. 

54 Are c'u ri qui nimal soldados aj Roma xukuje! ri soldados ri e c'o ruc' 
ri qui chajim ri Jesus, aretak xquina' ri cábrakan xukuje! xquil ronojel ri 
xc'ulmatajic, sibalaj xquixej quib, xquibij: iKas tzij, u C'ojol ri Dios wa! we 
achi ri'! —xecha'. 

55E c'o c'u q'uia ixokib chila! ri tajin queca!y apan chinaj. We ixokib ri! 
xeteri ruc! ri Jesús, xepe ruc! pa Galilea, xetob c'u che. 56Chquixol c'u ri 
e are! c'o ri nan María ri aj Magdala, ri María ru nan ri Jacobo, ri José, 
xukuje! ri qui nan ru c'ojol ri Zebedeo. 


Cámuk ru cuerpo ri Jesús 


57 Aretak oquem cuban ri ak'ab, xpe jun k'inom achi, José u bi'. Are aj 
Arimatea, jun u tijoxel c'u ri Jesús wa!. 58 Xoc cho ri tat Pilato, xuta! ru 

cuerpo ri Jesus che. Xtakan c'u ri tat Pilato chi cayi' che. 59Ri tat José 
xuc'am ru cuerpo ri Jesús, xupis chupam jun sakalaj payu'. 60 Xuya pa jun 
c'ac! mukubal ri rech ri are', ri c'otom cok pa ri abaj. Xuwolkotij c'u can 
jun abaj chuchi! ri mukubal che tz'apibal re, te c'u ri! xe'c. 61 Clo c'u ri 
nan María ri aj Magdala chila' rachi'l ri jun María chic. E t'uyul chuwách 
ri xmuk wi ri Jesús. 


Xecoj soldados chuchajixic ru cuerpo ri Jestis 


62 Chucab k'ij chic, ya oc'owinak chi ri k'ij aretak ri winak aj Israel 
cáca'n u banic ronojel che ri k'ij re uxlanem, ri qui nimakil ri sacerdotes 
cuc! ri tata'ib fariseos xebe! ruc! ri tat Pilato. 63 Xquibij c'u che: Tat, 
xna'taj chke chi ri Jesús ri q'uia banow tak tzij xubano, aretak c'asal na 
xubij chi churox Ki các'astaj na chquixol ri cáminakib. 64Rumal ri! takan 
la chuchajixic ri mukubal c'à cátz'akat na ri oxib k'ij, rech man quepe tà 
ru tijoxelab che relak'axic bi ru cuerpo, te c'u ri! cáquibij ta c'u chque ri 
winak: *Xc'astaj ri Jesús chquixol ri càminakib," —mecha'. We je ri! are 
jun banow tzij ri! ri sibalaj nim na chuwách ri nabe, —xecha che ri tat 
Pilato. 

65Ri tat Pilato xubij chque: Chic'ama bi we soldados ri' iwuc!. Jix, 
jichajij ri mukubal. Utz chibana che, jas ri quixcowin che, —xcha chque. 

66 Xebe! c'ut, utz xca'n che ri mukubal. Xquicoj jun retal chrij ri abaj ri 
cojom chuchi'. Xequiya c'u can ri soldados chila' chuchajixic ri mukubal. 


Ri Jesús các'astaj chquixol ri càminakib 


2 8 1Oc'owinak chi c'u ri k'ij re uxlanem, sakirem cuban pa ri 
nabe k'ij re ri semana. Ri nan María ri aj Magdala rachi!l ri jun 

María chic xebe! che rilic ri mukubal. 2Xak c'u te'talic xpe jun nimalaj 
cábrakan. Are jun ángel ri takom lok rumal ri Dios xkaj lok chicaj, xopan 
chila! jawije! ri mukutal wi ri Jesús. Xresaj apan ri abaj ri tz'apibal re 
ru chi! ri mukubal, te c'u ri! xt'uyi puwi'. 3Ri ángel sibalaj cájuluwic 
jas ri jun caypa'. Ri ratz'iak sibalaj sak je! jas ri sak tew. ^Aretak xquil 
wa! ri soldados, sibalaj xquixej quib, xebirbitic, pac'alic xekajic je' ta 
ne ri xecámic. 5Ri ángel xubij chque ri ixokib: Mixej iwib. Wetam chi 
are tajin quitzucuj ri Jesús ri xrip cho ri cruz, —xcha chque. 6Man 
c'o tá chi waral, xane c'astajinak chi bi chquixol ri cáminakib jas ri 
xubij. Jiwilampe! jawije! ri xyi' wi. 7Jix ba! aninak. Chibij wa! chque 
ru tijoxelab: “Ri Are! xcàm na, xc'astaj c'u bi chquixol ri cáminakib. 
Nabejinak chiwách, benam re pa Galilea. Chila! c'ut quiwil wi na u 
wách.” Are wa! ri nu tajquil iwuc', —xcha ri ángel chque ri ixokib. 

8Chanim c'ut xebel bi ri ixokib chi! ri mukubal, jubik' quixe'm quib, 
jubik' quequicotic. Aninak xebe! chubixic wa! chque ru tijoxelab. ?Benam 
c'u que pa ri be aretak ri Jesús xuc'ut rib chquiwách, zua c'u rutzil qui 

wach. Ri ixokib xekeb ruc! ri Jesús, xquik'ijilaj, xquichap c'u ri rakan. 
10Ri Jesús xubij chque: Mixej iwib. Jibij chque ri wachalal chi rajwaxic 
quebe! pa Galilea. Cáquil c'u na nu wách chila!, —xcha chque. 


Waral cákil wi jas ri xquibij ri soldados 


1E benak ri ixokib pa ri be, jujun chque ri soldados ri xechajin ri 
mukubal zebe' pa ri tinimit Jerusalén, xequibij c'u chque ri qui nimakil 
ri sacerdotes ri xc'ulmatajic. 12Are c'u ri qui nimakil ri sacerdotes xebe! 
cuc! ri qui nimakil ri winak aj Israel, rech cájunamataj qui tzij. Xquiya 
c'u nimak tak puak chque ri soldados che tojbal que. 13Xquibij c'u chque: 
Chibij ix chi chak'ab aretak tajin quixwaric xepe ru tijoxelab ri Jesús, 
xquelak'aj bi ru cuerpo, —quixcha na. 14We cu copan u bixic wa! ruc' 
ri k'atal tzij, ri uj cujtob na chubixic che chi kas tzij rech man c'o tà c'äx 
quiriko, —xecha chque. 

15Xquic'am c'u ri puak ri soldados, je! xca'no jas ri xbix chque. Je wa! 
xel u tzijol chquixol ri winak aj Israel, je c'u wa! cáquitzijoj c'à we cámic 
ri'. 


Ri Jesús queupixbaj ri apóstoles 


16Xebe! c'u ri julajuj u tijoxelab ri Jesús pa Galilea, pa ri juyub ri xubij 
ri Jesús chque. 17 Aretak xquil u wách ri Jesús, xquik'ijilaj. E c'o c'u jujun 
ri xuban quieb qui c'ux chrij. 18Xkeb c'u ri Jesús cuc! ru tijoxelab, xubij 
chque: Chwe in yo'm wi ronojel takanic pa ri caj, xukuje! pa qui wi! ri 
winak cho ruwáchulew, —xcha chque. 19Jix ba! cuc! conojel qui wach 
winak cho ruwáchulew, chibana' chi queboc che nu tijoxelab. Chibana 
qui kasna! pa ru bi! ri ka Tat, pa ru bi! ru C'ojol, pa ru bi! ri Lok'alaj 
Espíritu. 20 Cheitijoj chunimaxic ronojel ri ix nu takom wi. Chiwetamaj 
c'ut chi ri in, in c'o iwuc' ronojel ktij, dä pa ri q'uisbal k'ij re ruwáchulew, 
—xcha ri Jesús chque ru tijoxelab. Amen. 

Ri Juan Kasal Ja' catzijon pa tak juyub ri catz'inowic 


1 1 Je! u chaplexic wa! ri Utzalaj Tzij re ri Evangelio chrij ri Jesucristo 
ri u C'ojol ri Dios. 
2Je wa! ri xtz'ibax can ojer chrij ri Cristo“ rumal ri ka mam Isaías ri 
k'alajisal re ru Lok! Pixab ri Dios, cubij: 
¡Chiwilampe"! 
—xcha ri Dios chque ri winak. Xubij c'u che ru C'ojol: 
Ri in quintak bi ri nu tako'n, 
cánabej c'u na chawách, 
cuban na u banic ra be, 
—xcha ri Dios che. 
3 C'o jun ri co cách'aw pa tak juyub 
ri cátz'inowic, cubij: ^Chibana u banic 
ri nim be ri cabin wi ri Kajaw, 
chisuc'umaj, chibana c'u sibalaj jicom 
che ru be," 
—cácha'!, —xcha ri ka mam Isaías. 4Je wa! ri! xpe ri tat Juan. Are 
c'u tajin cuban qui kasna! ri winak pa tak juyub ri cátz'inowic. 
Cutzijoj c'u chque chi rajwaxic cáquiq'uex canima!, cáquiq'uex qui 
chomanic, te c'u ri! cában qui kasna! rech cák'alajinic chi je! qui 
banom wa!. Xa je ri! cásachtaj tak ri qui mac. »Xepe du conojel 
ri winak aj Jerusalén, xukuje' ri e c'o pa tak ri niq'uiaj tinimit 
chic re Judea, xeopan ruc' ri tat Juan chutatabexic ri cubij. Aretak 
cáquik'alajisaj ri qui mac, cában c'u qui kasna! rumal ri tat Juan pa 
ri nima! Jordán. 





21:2 Ri tzij “Cristo” o “Mesías” quel cubij “cha'tal rumal ri Dios". 

6Are c'u ri tat Juan cucoj atz'iak ri banom ruc! ri rismal jun awaj 
camello? u bi!, tz'um ru pas. Xa sac! xukuje! u wa!l che! cutijo. 7 Cátzijon 
c'u ri tat Juan, cubij chque ri winak: Cape chi na Jun ri kas nim uk, 
nim c'u na u banic chnuwách in. Man takal tà chwe in quinpachi'c 
quinquir ru c'amal u xajáb, —cácha!. 8Kas tzij ri in nu banom kasna! alak 
ruc! joron, ri Are! c'ut cuban na kasna! alak ruc' ri Lok'alaj Espíritu rech 
ri Dios, —xcha chque ri winak. 


Cában u kasna' ri Jesús 


9Pa tak ri k'ij ri' xpe ri Jesus pa ri tinimit Nazaret re Galilea, xopan 
ruc! ri tat Juan. Xban u kasna! rumal ri tat Juan pa ri nima! Jordán. 
10 Te c'u ri' aretak tajin quel lok ri Jesús pa ri ja', chanim xril ri caj tajin 
cájakjobic, xukuje! xril ri Lok'alaj Espíritu tajin cákaj lok puwi', je! ru 
banic jun palomáx. 11 Te c'u ri! xch'aw lok jun chicaj, xubij: At ri! ri 
lok'alaj nu C'ojol. Cáquicot c'u ri wanima' awumal, —xcha ri'. 


Cátakchi'x ri Jesús che mac 
12Te c'u ri' ri Lok'alaj Espíritu xuc'am bi ri Jesús pa tak juyub ri 
cátzlinowic. 13Xc'oji c'u chila! cawinak k'ij chquixol ri awaj aj pa tak 
juyub. Cátakchi'x ri Jesús che mac rumal ri Satanás. Xepe c'u ri ángeles 
chupatánixic. 


Pa Galilea ri Jesús cuchaplej tzijonem 


14Mája' naj cojom ri tat Juan pa che! aretak ri Jesús xopan pa Galilea. 
Cutzijoj ri Utzalaj Tzij re ri Evangelio chrij ru takanic ri Dios pa qui wi 
ri winak. 15Xubij c'u ri Jesús chque: Xopan ri Kit, xa jubik! chic man 
cuchaplej ru takanic ri Dios. Q'uexa anima! alak, q'uexa ba! alak ri 
chomanic alak, cojon c'u alak che ri Utzalaj Tzij re ri Evangelio, —xcha 
chque ri winak. 


Ri Jesús queusiq'uij quiejeb chapal tak car 


16O0c'owem cuban ri Jesús chuchi' ri mar re Galilea, xril ri tat Simón 
rachi'l ri tat Andrés ru chak'. Tajin cáquiq'uiák bi jun c'at chapábal tak 
car pa ri mar rumal chi e chapal tak cár ri e are!. 17 Xubij c'u ri Jesús 
chque: Chixsa'j wuc'. Quinban c'u na chiwe chi quixoc che qui mulixic 
winak chuq'uexwách ri car, —xcha chque. 

18 Chanim xequiya can ri qui cat, xebe! ruc! ri Jesús. 

19Xbin chi c'u apan jubik! ri Jesús, xril ri tat Jacobo rachi'l ri tat Juan 
ru chak! e u c'ojol ri tat Zebedeo wa'. E c'o pa ri qui barco, quequic'ojoj 





^ 1:6 Ri camello are jun awaj ri cuya! cáquiejen jun chrij, más c'ut cácoj che tak eka'n. Nim 
na ri' chuwách jun quiej. 

c'u ri qui c'at. 20Xeusiq'uij ri Jesús. Ri e are! c'ut chanim xquiya can ri 
Zebedeo ri qui tat pa ri barco cuc! ri ajchaquib, xebe! c'u ruc! ri Jesús. 


Jun achi ri c'o jun itzelalaj espíritu che 


21 Xeopan c'u pa ri tinimit Capernaum. Are c'u pa ri k'ij re uxlanem 
xoc ri Jesús pa ri rachoch Dios, xuchap qui tijoxic ri winak chila'. 22Ri 
winak c'ut sibalaj cáquicajmaj ru tijonic ri Jesás rumal chi queutijoj je' 
jas jun achi ri c'o u takanic pa qui wi', man junam taj jas ri cáca'n ri 
tijonelab re ri Pixab. 23Xoc c'u bi pa ri rachoch Dios jun achi ri c'o jun 
itzelalaj espíritu che. Are chi' ri tajin cách'aw ri Jesüs, ri achi xurak u 
chi!, 24xubij: ¡Aa! ¿Jas caj la chke uj, Jesús aj Nazaret? —cácha ri'. ¿A 
xa petinak la chusachic ka wách? In wetam wách la, chi lal ri! ri lok'alaj 
achi takom lok rumal ri Dios, —xcha che ri Jesús. 

25 Are c'u ri Jesús xuyajo, xubij che: iChatz'apij u pa chi', chatel che we 
achi ri'! —xcha che. 

26Ri itzelalaj espíritu xuban che ri achi chi xtzakic, xuyacya rib, co xurak 
u chi!, xel bi che. 27 Conojel c'ut xquicajmaj wa!, xquichapla u tzijobexic 
quib, xquibij: ¿Jas wa"? ¡Jun c'ac! tijonic ne lo wa'! We achi ri! yo'm pu k'ab 
queutak ri itzelalaj tak espíritus, queniman c'u che, —xecha ri winak. 

28 Chanim c'ut ri tajin cában rumal ri Jesús xel u tzijol wa! pa tak 
conojel ri tinimit ri e c'o pa Galilea, xukuje! pa tak ri tinimit ri nakaj e 
c'o wi che ri Galilea. 


Ri Jesús cucunaj ru ji' chichu' ri tat Pedro 


29 Aretak ri Jesús xel bi pa ri rachoch Dios, xe! chanim cho rachoch ri tat 
Simón, ri tat Andrés, e rachi!l c'u ri tat Jacobo, ri tat Juan. 30Are c'u ru ji! 
chichu! ri tat Simón kajinak che jun nimalaj k'ak'. Chanim c'ut xquitzijoj wa! 
che ri Jesús. 31 Ri Jesús xkeb ruc' ri chichu', xuchap che ru k'ab, xuwalijisaj 
c'ut. Chanim xtáni ri k'ak! chrij ri chichu'. Xuchap c'u ri qui patánixic. 


Ri Jesús queucunaj ri yawabib 


32Aretak xk'ekal chic, kajem cuban ri k'ij, xequic'am bi conojel ri yawabib 
cho ri Jesús, xukuje' conojel ri e c'o itzel tak espíritus chque. 33 Conojel ri 
winak ri quebel pa ri tinimit Capernaum xquimulij quib chi! ri ja, rachoch ri 
tat Simón. 34Ri Jesús xeucunaj q'uia yawabib ri e c'o q'uia u wách yabil chque, 
xukuje! xeresaj bi q'uia itzel tak espíritus chque ri winak. Man cuya tà c'u ri 
Jesús chque ri itzel tak espíritus chi quech'awic, rumal chi quetam u wách. 


Pa Galilea ri Jesús cutzijoj ri Utzalaj Tzij re ri 
Evangelio chrij ru takanic ri Dios 


35Sibalaj ak'ab c'ut xwalij ri Jesús, c'à májok cásakiric. Xel bic, xe! pa ri 
juyub ri cátz'inowic, xuban c'u orar chila'. 36 Are c'u ri tat Simón, xukuje' 

ri e c'o ruc! xebe'c, xquitzucuj ri Jesús. 37 Aretak xquiriko, xquibij che: 
Conojel ri winak quetzucun che la, —xecha che. 

38Xubij c'u ri Jesás chque: Jo! pa ri jule' tak tinimit chic ri e c'o 
chkanakaj, rech chila! xukuje' quintzijon wi. Che c'u wa! in elinak wi lok, 
—xcha chque. 

39Ri Jesüs cusolij c'u tak ri tinimit pa ronojel Galilea. Pa tak ri rachoch 
Dios ri cáquimulij wi quib ri winak, cutzijoj ri Utzalaj Tzij re ri Evangelio 
chrij ru takanic ri Dios pa qui wi' ri winak, xukuje!' queresaj bi itzel tak 
espíritus chque. 


Ri Jesús cucunaj jun achi ri c'o itzel ch'a'c che 


40 Xopan c'u ruc! ri Jesús jun achi ri c'o itzel ch'a'c* che. Xuchap u 
bochi'xic ri Jesús, xxuqui'c, xubij che: Tat, ri in wetam chi ri lal cácowin 
la che nu cunaxic we caj la, —xcha che. 

41 Xel c'u u c'ux ri Jesús che. Xuyuk ru k'ab, xuchap cok ri achi, xubij 
che: Cwaj, —cácha'. Chutzir ba! la, —xcha che. 

42Xuwi wa! xubij, chanim xel ri itzel ch'a'c che ri achi, xutziric. ^3Ri 
Jesús sibalaj xupixbaj ri achi c'á mája! cutak bic, 44xubij bi che: iTampe 
la! C'o jas mábij la che jachin jun. Oj la, jec'utu ib la cho ri sacerdote. Ya 
la ri sipanic ri takom can rumal ri ka mam Moisés ojer chi cáyi'c aretak 
cácunataj jun ri c'o itzel ch'a'c che. Are c'u k'alajisabal wa! chquiwách ri 
winak, —xcha che. 

45Xel c'u bi ri achi, sibalaj cutzijoj ri xban che. Xresaj c'u u tzijoxic wa!, 
je c'u ri! chi ri Jesús man cácowin tá chic coc chi sakil pa tak ri tinimit. 
Kane zak pa tak juyub ri cátz'inowic các'oji wi ri Arel, Quepe c'u ri winak 
pa ronojel tinimit, queopan ruc! ri Jesús. 


Ri Jesás cucunaj jun achi ri càminak u cuerpo 


2 1Xopan jumul chic ri Jesús pa ri tinimit Capernaum. Xque! c'u 
quieb ozib Km, xtatajic chi c'o chi cho ja. 2Chanim c'ut xquimulij 
quib q'uia winak, je ri' chi man c'o tá chi jawije' quec'oji wi, pune ta 
ne xa chuchi! ri ja. Are c'u ri Jesús cutzijoj ru Lok! Pixab ri Dios chque. 
3Xeopan c'u quiejeb achijab ruc! ri Jesús, qui telem jun achi ri cáminak 
u cuerpo. ^Man quecowin tá c'ut queboc chuwách ri Jesús, qui mac ri 
sibalaj q'uia winak. Xquesaj c'u apan ru xo'til ri ja. Xquic'ot jun jul puwi' 
ri ja chusiq'uel ri c'o wi ri Jesús, xquikasaj cu bi ri alaj ch'at ri k'oyol wi 
ri cáminak u cuerpo. 5Aretak ri Jesús xrilo chi sibalaj quecojon che, xubij 
che ri achi ri cáminak u cuerpo: Tat, ixesachtaj ri mac la! —xcha che. 
SE t'uyul c'u chila' jujun chque ri tijonelab re ri Pixab, tajin 
quechomanic, quetzijon c'u pa canima!, 7cáquibij: “¿Jas che je! cátzijon 





* 1:40 Ri itzel ch'a'c are jun yabil ri sibalaj c'áx ri cusipaj rib. 


El Nuevo Testamento en K'iche' Centro-Occidental de Guatemala, 2da ed. € 2011, Wycliffe Bible Translators, Inc. 


79 SAN MARCOS 2 


wa! we achi ri'? Cubij ri sibalaj àwas u bixic,” —guecha'. “¿Jachin ta lo ri 
cácowin chusachic mac xane xak xuwi ri Dios?” —xecha ri!. 

8Chanim xuna! wa! ri Jesús pa ranima!, ya retam chic jas ri tajin 
cáquichomaj, xubij c'u chque: ¿Jas che je! cáchomaj alak wa! pa anima! 
alak? —cácha chque. ?éJachique ri man c'áx tà u bixic che ri achi, ri u 
bixic: “Ri mac la xesachtajic", o ri u bixic: ^Walij ba! la, clama la bi ri soc 
la, bin ba! la”? —cácha ri Jesús. 10 Rech ba! quetamaj alak chi ri in, in ri' 
ri Ralc'ual ri Dios ri Kas Winak,? c'o nu takanic pa qui wi! ri winak cho 
ruwáchulew, xukuje! rech quetamaj alak chi ya'tal chwe in chi quinsach 
ri qui mac, itampe alak ri quinbij! —xcha chque. 

Xubij c'u ri Jesús che ri achi ri cáminak u cuerpo: !! Quinbij che la, 
iwalij ba! la! Oj la cho ja, c'ama la bi ri soc la, —xcha ri Jesús che ri achi. 

12Chanim xwalij ri achi, xutelej bi ri alaj u ch'at. Xel bi chquiwách 
conojel, je ri! chi conojel xquicajmaj ri xbantajic, xquinimarisaj u ktij ri 
Dios, xquibij: ¡Man do tà jumul ri je! kilom wa'! —xecha!. 


Ri Jesús cusiq'uij ri tat Levi rech que! ruc' 


13Ri Jesus xe! chi jumul chuchi! ri mar, sibalaj e q'uia c'u ri winak ri 
xeopan ruc!. Are c'u ri Are! xeutijoj che ru Lok! Pixab ri Dios. 140ctowem 
cuban ri Jesús jawije' ri cátoj wi ri alcabal, xril c'u ri tat Leví, u c'ojol ri 
tat Alfeo, t'uyul chila'. Xubij c'u che: Sait la wuc', —xcha che. 

Xwalij c'u ri tat Leví, xe! ruc' ri Jesús. 

15Pa jun ktij c'ut t'uyul ri Jesús chi! ri mesa cho rachoch ri tat Leví 
e rachi'l ru tijoxelab. E q'uia c'u ri tok'il tak alcabal, xukuje! niq'uiaj 
ajmaquib e t'uyut'oj chi! ri mesa ruc! ri Jesús, cuc! ru tijoxelab. E q'uia 
c'u ri winak e tereninak lok. 16Xepe c'u ri tata'ib fariseos,* xukuje! ri 
tijonelab re ri Pixab. Xquilo chi ri Jesús tajin cáwi' cuc! tok'il tak alcabal 
xukuje' niq'uiaj ajmaquib chic, xquita! c'u chque ru tijoxelab, xquibij: ¿Jas 
che cáwi! ri Jesús cuc! tok'il tak alcabal xukuje' niq'uiaj ajmaquib chic? 
—xecha chque. 

17 Aretak xuta ri Jesús wa!, xubij chque: Ri winak ri utz qui wách, ri c'o 
qui chuk'ab, man rajwaxic tá cunal que, xane are rajwaxic wa! chque ri 
yawabib, —cácha chque. Man in petinak tá che qui siq'uixic ri winak ri 
jicom canima! cho ri Dios, xane in petinak che qui siq'uixic ri ajmaquib ri 
maja' cáquiq'uex canima', mája! cáquiq'uex qui chomanic, —xcha ri Jesús 
chque. 





42:10 Ri Jesus xucoj we bi'aj ri' chbil rib chuc'utic chi are ri Cristo o ri Mesías ri xtz'ibax 
ojer pa ru Lok! Pixab ri Dios chi cápetic. *2:16 Ri tata'ib fariseos e are! winak wa! aj 
Israel ri sibalaj xquikatej u nimaxic ru Pixab ri Moisés. Xca'n c'u nimal, xquichomaj c'ut 
chi e utz na chquiwách conojel ri winak. Q'uia qui nak'atisam wi quib ri man kas tà are ri 
cubij ru Tzij ri Dios. 

E c'o winak ri caguita' che ri Jesús chrij ri u banic ayunar 


18Pa jun k'ij ri! tajin cáca'n ayunar ru tijoxelab ri Juan Kasal Ja! 
xukuje! ri qui tijoxelab ri tata'ib fariseos. E c'o c'u jujun winak xeopan 
ruc! ri Jesús, xquibij che: Ru tijoxelab ri tat Juan xukuje! ri qui tijoxelab 
ri tata'ib fariseos cáca'n ayunar. ¿Jas c'u che man cáca'n tà ayunar ri 
tijoxelab la? —xecha che. 

19Xch'aw c'u ri Jesus, xubij chque: ¿A cuya! ne lo cáca'n ayunar ri e 
c'o pa jun c'ulanem aretak ri achi ri te! xc'uli'c c'o can cuc'? Aretak c'o ri 
achi ri! cuc! man cuya! taj cáca'n ayunar, —cácha'. 20 Copan c'u na ri Ki 
aretak quesax bi ri achi chquixol. Te c'u ri' cáca'n na ayunar pa ri k'ij ri', 
—xcha chque. 

21Xukuje! xubij ri Jesús: Man c'o tá jun winak ri cut'is jun pimalaj c'ojobal 
chrij jun k'el atz'iak. We ta je ri!, ri c'ac! atz'iak cuc'ol rib, cáresaj bi jubik' 
che ri Kiel atz'iak, cánimar c'u ru tek'tobic, —cácha'. 22 Man do tá jun ri 
cuya c'ac! vino pa tak kel tak k'ebal re tz'um. We ta je ri', ri vino queuttubij 
ri! ri tz'um, quetzeletaj c'u na can ri vino xukuje! tak ri tz'um. Rajwaxic c'ut 
chi ri c'ac! vino cáyi' pa tak c'ac! tak k'ebal re tz'um, —xcha ri Jesús. 


Ri tijoxelab cáquich'up ri u jolom trico pa jun k'ij re uxlanem 


23Pa jun Ku re uxlanem oc'owem re ri Jesús pa tak ri tico'n. Are chi! ri 
tajin quebin ru tijoxelab ruc', xquichaplej qui ch'upic ru jolom tak ri trico. 
24Ri tata'ib fariseos xquibij che ri Jesús: ¡Chilampe la! ¿Jas che ri tijoxelab la 
cáca'n chac ri áwas u banic pa tak ri k'ij re uxlanem? —xecha che. 

25Xubij c'u ri Jesús chque: ¿A man c'o tà jumul ri siq'uim alak ri xuban ri 
ka mam David ojer aretak ri c'o rajwaxic che, xuna' numic, xukuje! ri xca'n 
ri e c'o ruc'? 26Xoc c'u bi ri ka mam David pa ri rachoch Dios aretak ri tat 
Abiatar are qui nimal sacerdotes, xutij c'u re ri wa ri yo'm cho ri Dios, xuya 
c'u que ri e c'o ruc' xukuje'. Awas c'u u tijic wa! cumal zak jachinok, xane 
xak xuwi chque ri sacerdotes! ya'tal wi wa!, —xcha chque. 

27 Xukuje! xubij ri Jesús chque: Ri k'ij re uxlanem xbantaj wa! ojer rech 
ri winak cáquirik utzil rumal, man xeban tà c'u ri winak rech cáca'n 
jun utzil che ri k'ij re uxlanem. 28Je c'u ri! ri in, in ri' ri Ralc'ual ri Dios 
ri Kas Winak, do nu takanic puwi! ri k'ij re uxlanem xukuje!, —xcha ri 
Jesús chque ri tata'ib fariseos. 


Ri Jesús cucunaj jun achi ri cáminak jun u k'ab 


3 1Xoc chi jumul ri Jesús pa ri rachoch Dios, c'o chu jun achi chila' 
ri cáminak jun u k'ab. 2Caluchi'x c'u ri Jesús cumal jujun tata'ib 





12:26 “Sacerdote aj Israel”: Chawila' ri San Lucas 1:8, xukuje! ri Diccionario, q'uisbal re we 
Nuevo Testamento. 

che rilic we cárutzirisaj ru k'ab ri achi pa ri k'ij re uxlanem rech cuya! 
cáquibij chi cto u mac ri Jesús. 3Xubij c'u ri Jesús che ri achi ri cáminak 
jun u k'ab: iWalij ba! la! iTac'al la chkawách! —xcha che. 

4Xubij c'u ri Jesus chque ri achijab ri tajin cácaluchi'j: ¿Jachique ri man 
áwas tà u banic pa ri k'ij re uxlanem, ri u banic utzil o ri u banic etzelal? 
¿A utz ru to'ic ru c'aslemal jun winak o ru cámisaxic wa? —xcha chque. 

Man xech'aw tà c'u ri tata'ib. 5Xpe royowal ri Jesús chque ri achijab 
ri', queuca!yej conojel ri e c'o pa tak u xcut, cubisoj qui wách rumal chi 
sibalaj abajarinak ri canima'. Xubij c'u che ri achi: iYuku ri k'ab la! — 
xcha che. 

Xuyuk c'ut, xutzir c'u ru k'ab. 6Xebel c'u bi ri tata'ib fariseos, chanim 
xquirik quib cuc! ri rachi'l ri tat Herodes, xquitala' qui no!j chbil tak quib 
jas ri cáca'n chucámisaxic ri Jesús. 


E c'o q'uia winak chuchi' ri mar 


7 Are c'u ri Jesús xe! apan chquiwách ri winak chuchi' ri mar, e rachi!l 
c'u ru tijoxelab. Sibalaj e q'uia ri winak aj Galilea ri xeteri bi chrij. 
8Xukuje! e q'uia ri winak aj Judea xepetic. E c'o ri aj Jerusalén, xukuje! ri 
quepe pa Idumea. Niq'uiaj quepe ch'ákáp che ri nima! Jordán, xukuje' pa 
tak ri tinimit Tiro, ri tinimit Sidón. Xa rumal chi xquita u tzijol ronojel ri 
tajin cuban ri Jesús, xeopan c'u ruc!. ?Xubij c'u ri Jesús chque ru tijoxelab 
chi xak chc'ol jun barco ri các'oji wi ri Arel, rech man cápitz! tà cumal 
ri q'uialaj winak. Je! xca'no. 10 Are ri Jesús xeucunaj q'uia winak, je ri! 
chi conojel ri yawabib cáquich'iquimij quib chrij ri Jesús rech cáquichap 
cok. 11 Ri winak ri e c'o itzelalaj tak espíritus chque, aretak xquil ri Jesús, 
xetzak c'u chuwách, xquirak qui chi', xquibij: ¡Lal ri' ri u C'ojol ri Dios! 
—xecha che. 

12Ri Jesús sibalaj xeupixbaj ri itzelalaj tak espíritus chi máquibij jachin 
ri Are'. 


Quecha! ri cablajuj apóstoles rumal ri Jesús 

13 Xpaki c'u ri Jesus puwi' jun juyub. Are c'u chila! ri xeusiq'uij wi 
jachin tak ri xraj xeucha'. Xeopan c'u ruc'. 14 Xeucoj c'u cablajuj achijab 
rech quec'oji ruc!', rech queutak bi chutzijoxic ru Lok! Pixab ri Dios. 
15Xukuje! xuya chque chi các'oji qui cuinem che qui cunaxic ri yawabib, 
xukuje! xuya takanic pa qui k'ab che quesaxic bi ri itzel tak espíritus 
chque ri winak. 16E are c'u wa! ri cablajuj ri xeucha! ri Jesús: ri tat Simón 
ri cábix Pedro che rumal ri Jesus, !7ri tat Jacobo u c'ojol ri tat Zebedeo, 
xukuje! ri tat Juan ru chak! ri tat Jacobo. E are! wa! ri xcoj Boanerges che 
qui bi! rumal ri Jesús. Ri bi'aj ri' quel cubij chi e junam ruc' ri quiákul 
ja. 18 Xeucha! xukuje! ri tat Andrés, ri tat Felipe, ri tat Bartolomé, ri tat 
Mateo, ri tat Tomás, ri tat Jacobo u c'ojol ri tat Alfeo, ri tat Tadeo, ri tat 

Simón ri cábix “u nimal tinimit” che. 19Ri tat Judas Iscariote, ri xjachow 
ri Jesús, xukuje! xcha'ic rumal. 


Ri Jesús cutzijoj ri mac ri man cásachtaj taj 


20 Te c'u ri! xe! ri Jesús cho ja. Jumul chic xquimulij quib q'uia winak, 
je ri' chi ri Jesús e rachi'l ru tijoxelab man quecowin tá ne quewi'c. 

21 Aretak ri rachalal ri Jesús xquito chi c'o chila!', xebe! chuchapic. 
iXquibij c'ut chi ch'ujarinak ri Are"! 

22Ri tijonelab re ri Pixab c'ut, ri e petinak pa Jerusalén, cáquibij chi c'o 
ri Beelzebú ruc! ri Jesús. (Ri Beelzebú are qui nimal ri itzel tak espíritus.) 
Cáquibij chi xa rumal wa! ri Jesús cácowin che quesax bi ri itzel tak 
espíritus, —quecha ri'. 

23Ri Jesús c'ut xeusiq'uij ri winak, xucoj jun c'utbal chquiwách, xubij: 
¿Jas ta c'u lo cuban ri Satanás che resaxic bi rib? —cácha chque. 24We 
jun k'atbal tzij u banom quieb, ri juch'ob k'atal tak tzij cuyac rib chrij 
ri juch'ob chic, cuq'uis na u wách ri k'atbal tzij ri' chbil rib. 25Xukuje' 
we jun achalaxic u banom quieb, ri juch'ob cuyac rib chrij ri juch'ob 
chic, cuq'uis c'u na u wách ri achalaxic ri' chbil rib, —cácha'. 26We ta u 
banom quieb ri Satanás, cuyac c'u rib chrij chbil rib, man cácowin tá ri! 
chujekbaxic rib, xane cuq'uis c'u na rib ri are!, —cácha!. 

27 Man c'o tà jun cácowinic coc pa ri rachoch jun achi ri sibalaj c'o u 
chuk'ab, querelak'aj bi ri jastak re, we ta mat nabe cuyut na ri achi ri c'o 
u chuk'ab, c'ä te c'u ri! cácowinic querelak'aj bi ri c'o pa rachoch, —cácha 
ri Jesás chque. 

28Kas tzij quinbij chech alak chi conojel ri mac ri cáca'n ri winak cuya! 
quesachtaj na wa, xukuje! apachique ta ne ri áwas u bixic chrij ri Dios, 
ri cáquibij ri winak, —cácha'. 29 Apachin c'u ri cubij ri áwas u bixic chrij 
ri Lok'alaj Espíritu, man cásachtaj tà u mac ri! pa tak ri ktij ri quepe na, 
rumal chi u banom jun mac ri man cuya! taj cásachtajic, —xcha chque. 

30Ri Jesús xubij wa! rumal chi ri winak xquibij: C'o jun itzelalaj 
espíritu che ri Arel, —xecha ri!. 


Ru nan ri Jesús xukuje' tak ru chak' queopan ruc' 


31 Xopan c'u ru nan ri Jesús ruc!, xukuje' tak ru chak!. Ri e are! ctut xa e 
tac'atoj apan chrij ri ja, xetakan c'u chusiq'uixic ri Jesús. 32E q'uia c'u ri 
winak ri qui sutim rij ri Jesús, xquibij che ri Arel: Ri nan la xukuje! tak ri 
chak! la zak e c'o apan cho ja, quetzucun che la, —xecha che. 

33Xch'aw ri Jesús, xubij chque: éJachin ri nu nan, jachin c'u tak ri kas 
nu chak'? —cácha'. 

34Xeucalyej ri e t'uyut'oj pa tak u xcut, xubij: Cheiwilampe ri nu nan, 
xukuje! tak ri nu chak'. 35 Apachin ta ne ri cábanow ru rayinic ri Dios, e are 
wa! ri kas wachalal, ri nu chak!, ri wanab, ri nu nan, —xcha ri Jesús chque. 

Ri Jesus cutzijoj ri c'utbal chrij ri ticol ija' 

1Ri Jesús xuchaplej chi na jumul qui tijoxic ri winak chuchi' ri mar. 

Xquimulij c'u quib q'uialaj winak ruc', je ri' chi xoc bi pa jun barco 
puwi' ri mar, xt'uyi c'u chupam. Conojel ri winak xecanaj can cho ri ulew 
chuchi' ri mar. 2Xeucoj c'u tak c'utbal che qui tijoxic ri winak chquij 
q'uia u wách tak no'j, xubij chque: 3iTampe alak! —cácha'. Xel bi jun 
ticol ija' cho rachoch, xe'c, xubana u tico'n. 4Aretak tajin cujopij ri ija!, 
xkaj jubik' pa ri be. Xeopan c'u ri chicop, querapapic quekajic, xa xquitij 
bi ri ija!. »Xkaj chi jubik! xol tak ri abaj, ri man c'o tá wi q'uia ulew. 
Chanim c'ut xq'uiy ri jubik! ija! ri! rumal chi man pim tá ri ulew. 6 Aretak 
c'ut xel lok ri ktij, xec'at ri alaj tak tico'n, xechaki'jic rumal chi c'à mája! 
nim qui xera!. 7 Xkaj chi c'u jubik' ri ija' pa tak ri k'ayes ri c'o qui q'uixol. 
Xq'uiy c'u ri k'ayes ri!, xujik'isaj ri tico'n, je ri! chi man xwáchin taj. 8 Are 
c'u ri niq'uiaj ija' chic xekaj pa utzalaj ulew. Xebel lok ri tux, xeq'uiyic, 
xewáchinic. E c'o jujun tico'n xquiya juwinak lajuj qui wách chupam ru 
jolom trico chquijujunal, e c'o jule! chic ri xquiya oxc'al qui wách chupam 
ru jolom chquijujunal. Ri niq'uiaj tico'n chic xquiya jun ciento qui wach 
chupam ru jolom chquijujunal, —xcha chque. 

9Te c'u ri! xubij chque ri winak: We do jun ri cujiquiba ranima' 

chutatabexic ri nu Gu, ichutatabej bail —xcha chque. 


Ri Jesús cubij chque ru tijoxelab jas qui patán ri c'utbal ri cucojo 


10 Aretak ri Jesús xak u tuquiel chic c'olic, xeopan jujun chque ri winak 
ruc!, cachi!l ri cablajuj u tijoxelab. Xquita' c'u che jas quel cubij ri c'utbal 
ri xutzijoj chque. 11 Xch'aw c'u ri Jesús, xubij: Ri ix, yo'm chiwe rumal ri 
Dios ri retamaxic ri man quetam ta ri niq'uiaj winak chic chrij ru takanic 
ri Dios pa qui wi! ri winak. Are cátzijox c'u wa! chque ri jule! winak chic 
xa cuc! tak c'utbal. 12Je ri', rumal chi pune jakal ri qui wak'ách, man 
quecowin tà chuch'obic ri cáquilo. Pune c'u cáquitatabej na ri kas tzij, 
man cáquich'ob tá ri! ri qui tatabem, rech man cáquitzelej tà quib ruc! ri 
Dios, man cásachtaj tà qui mac, —xcha chque. 


Ri Jesús cutzijoj chque ru tijoxelab jas quel 
cubij ri c'utbal chrij ri ticol ija' 
13Xubij chi c'u ri Jesús chque: ¿A mat lo quich'ob ri quel cubij wa! 
we c'utbal ri! ri xintzijoj chiwe? ¿Jas c'u quiwetamabej tak que conojel 
ri niq'uiaj tak c'utbal chic ri queintzijoj na chiwe? —cácha chque. 14Ri 
ticol ija! are junam ruc! ri winak ri cutzijoj ru Lok! Pixab ri Dios. 15Ri 
ija! ri xekaj pa ri be, e are c'u wa! jas ri winak ri cátic ru Tzij ri Dios pa 
canima!, cáquita c'u ri Tzij, chanim c'ut cápe ri Satanás, cáresaj ri Tzij 
ri xkaj pa canima!. 16Junam xukuje! ri ija! ri xekaj xol tak ri abaj. E are 

wa! jas ri winak ri cáquita ru Tzij ri Dios ruc! guicotemal, je'l cáquito. 

17 Man kas tà c'u c'o ri qui xera!, xane zak quieb oxib k'ij caguich'ijo. 
Aretak cáquichaplej u rikic c'áx, craj gueyok'ic rumal rech ru Tzij ri Dios, 
chanim quetzak canok. 18Ri jule' ija! chic ri xkaj pa tak k'ayes ri c'o qui 
q'uixol, e are wa! jas ri winak ri cáquita ru Tzij ri Dios. 1? Te c'u ri! are 
quequilij na ri jastak re we uwáchulew ri!, quesub rumal ri k'inomal, 
xukuje!' cáquirayij q'uia u wäch jastak chic, que! c'u canima! cuc'. Rumal 
c'u wa! cájik'isax ri Tzij pa canima', man cáwáchin tá c'u ri'. 20Ri ija! 

ri xekaj pa utzalaj ulew, e are c'u wa' jas ri winak ri cáquita ru Tzij ri 
Dios, cáquic'amowaj, cákaj wa! pa canima!, cáquiya c'u q'uia qui wách. 
Jujun cáquiya juwinak lajuj qui wách chquijujunal, jule' chic cáquiya 
oxc'al qui wách chquijujunal, ri niq'uiaj chic cáquiya jun ciento qui wách 
chquijujunal, —xcha chque. 


Man c'o tà jas ri c'u'talic ri mat cák'alajin na 

21 Xukuje! xubij ri Jesús chque: ¿A cátzij lo jun chàj pa ri ja, te c'u 
ri' cáyi' wa! chuxe! jun lak, o cáyi' chuxe! ri ch'at? Man je! tà ri', xane 
cáyi' wa! chicaj rech k'alaj ronojel, —cácha'. 22Man c'o tá jas ri ch'uktal 
u wi! ri mat cák'alajin na. Man c'o tà jas ri c'u'talic ri mat quel na chi 
sak, —cácha!. 23 We c'o jun ri cujiquiba ranima! chutatabexic ri nu tzij, 
ichutatabej ba'! —xcha chque. 

24Xukuje! xubij ri Jesús chque: iChitampe ri tajin quinbij chiwe! — 
cácha!. Jas ri pajbal ri quicoj ix, are je! ri pajbal ri coc na chiwe ix, 
xukuje! cáyi' na u wi' chiwe ix ri quitatabej ri nu tzij. 25Apachin c'u ri 
c'o c'o ruc!, cáyi' chi na niq'uiaj che. Apachin c'u ri man c'o tà c'o ruc!, 
quesax na che ri are! ri jubik! ri c'olic, —xcha chque. 


Cátzijox ri c'utbal chrij ri ija' jas cubano cáq'uiyic 
26Xubij chi c'u chque: Ru takanic ri Dios pa qui wi' ri winak, are 
jas jun achi ri cutic can ri ija! pa rulew. 27 Càwar chak'ab, cáwalij c'ut. 
Các'astaj chi pak, Je ri' queoc'ow tak ri ktij, ri ak'ab. Cátux c'u ri ija! ri 
c'o pa ulew, cáq'uiyic. Man retam ta c'u ri achi jas cuban ri ija! cáq'uiyic. 
28 Tzpa re wi ri ulew cubano chi queq'uiy ri tico'n, quewáchinic. Nabe 
quel lok ru tux, cáq'uiy c'u wa!. Te c'u ri! cápe ru jolom ri trico. C'à te ri! 
quechomakir ru jolom. 29 Aretak e chomak chic, chanim cácoj ri ixjos 
chquixe! rumal chi chaki!j chic, xopan ri k'ij rech ri k'atoj, —xcha chque. 


Cátzijox ri c'utbal chrij ri ija' re mostaza 


30Xubij chi ri Jesús: ¿Jas ruc! cákajunamaj wi ru takanic ri Dios? ¿Jas 
u wách c'utbal cákacoj chuc'utic wa!? —cácha!. 31 Are je! jas ri ija! re ri 
tico'n ri cábix “mostaza” che. Aretak cátiquic, xa i nitz! wa! chquiwách 
conojel ri ija! ri e c'o cho ruwáchulew. 32Aretak ticom chic, quel lok, 

nim na que! chquiwách conojel tak ri niq'uiaj tico'n. Quenimakir tak ru 
k'ab, je ri' chi ri chicop ajuwocaj quecowinic cáca'n ri qui soc, quemu'jan 
chupam ri tico'n ri', —xcha ri Jesús chque. 


Waral cátzijox wi ri qui patàn ri c'utbal ri quecoj rumal ri Jesüs 


33Je wa! xuban ri Jesús che qui tijoxic ri winak. Xucoj q'uia tak c'utbal 
chquiwách jas tak we ri! chutzijoxic ru Lok! Pixab ri Dios chque, xa jas ri 
quecowin chuch'obic. 34Xak xuwi cuc! tak c'utbal xeutzijobej ri winak. 
Xuquir c'u ronojel wa! we tijonic ri' chquiwách ru tijoxelab zak pa qui 
tuquiel wi. 


Ri Jesús cubano chi cátáni ri quiákik' 


35Pa ri ktij ri', aretak tajin coc ri ak'ab, xubij chque ru tijoxelab: 
Chujk'ax jela! ch'ákàp che ri mar, —xcha chque. 

36Xequiya c'u can ri q'uia winak. Ri tijoxelab xquic'am bi ri Jesús pa ri 
barco. T'uyul c'u wi ri Are! chupam. Xcachi'laj c'u bi niq'uiaj tak barcos 
chic. 37Xpe c'u jun nimalaj quiákik' ri sibalaj c'áx puwi' ri ja'. Are c'u ri 
nimak tak uwoja' tajin queboc pa ri barco, je ri' chi tajin cánoj ri barco 
che ri ja'. 38C!o c'u ri Jesús pa ri barco pa ri cu'lbal chrij. Tajin cáwaric, 
u yo!m ru jolom puwi' jun ch'ácataj. Xepe ru tijoxelab, xquic'asuj, xquibij 
che: iKajtij! ¿A mat cáxej ib la chke chi cujcámic? —xecha che. 

39 Xc'astaj c'u ri Jesús, xuyaj ri quiákik!, xubij che ri mar: ¡Chattánalok! 
iXak jun chatc'ol wi! —xcha che. 

Xtàni c'u ri quiákik!, xlilob c'u ronojel ru wi! ri mar. 40Te c'u ri! xubij 
ri Jesús chque ri tijoxelab: ¿Jas che sibalaj quixej iwib? ¿A mat quixcojon 
che ri Dios? —xcha chque. 

41 Xquicajmaj c'u ri xuban ri Jesús, isibalaj xquixej quib! Cáquibila! c'u 
chbil tak quib, cáquibij: ¿Jachin c'u lo we achi ri! chi ri quiákik!, xukuje' 
ri ja! re ri mar queniman che? —xecha'. 


C'o jun achi aj Gadara ri e c'o itzelalaj tak espíritus che 


5 1Xeopan ch'ákáp che ri mar pa ri qui tinimit ri winak aj Gadara. 
2Aretak elem cuban ri Jesus pa ri barco, chanim xrik rumal jun 
achi ri c'o jun itzelalaj espíritu che. Elinak lok ri achi pa ri campo santo 
chquixol ri mukubal. 3Chila' c'ut, xol tak ri mukubal, cájeki wi. Man c'o 
tà jachin jun ri cowininak chuyukbaxic, pune xquixim na cuc! ximibal re 
ch'ich'. 4Q'uia mul ximom cuc! chapbal akanaj, xukuje! cuc! ximibal re 
ch'ich'. Xeut'okopij c'u ri ximibal re ch'ich', xeupaxij ri chapbal akanaj. 
Man c'o tá jun ri c'o u chuk'ab chujekbaxic ri achi ri'. 5Chi chak'ab, chi 
pak'ij các'oji ri achi ri! xol tak ri mukubal xukuje! pa tak juyub, curak 
u chi!, cusoc c'u rib cuc! tak abaj. 6 Aretak c'ut ri achi xril apan ri Jesús 
chinaj, xutic anim, xe! ruc', xxuqui chuwách. 7 Xurak c'u u chi!, co 

xch'awic, xubij: ¿Jas caj la chwe, Jesús, lal ri' ru C'ojol ri Nimalaj Dios aj 
Chicaj? Quinbochi'n che la cho ri Dios, chi mában la c'áx chwe, —xcha 
che. 

8Xubij wa! rumal chi ri Jesús tajin cubij che: iItzelalaj espíritu, chatel 
bi che ri achi! —cácha che. 

9Xuta! c'u ri Jesus che, xubij: ¿Jas ra bi'? —xcha che. 

Xubij c'u che ri Jesús: Ri nu bi! are Q'uiyal. Je wa! ri nu bi! rumal chi 
sibalaj uj q'uia, —xcha che. 

10Sibalaj xubochi!j ri Jesús chi mátakanic chi chebel bi pa ri tinimit 
ri'. 1 E sibalaj q'uia c'u ri ak ri tajin queyuk'ux apan chila! pa ri juyub 
ri'. 12Ri itzelalaj tak espíritus tajin quebochi'n che ri Jesús, cáquibij: 
Chujtaka bi la cuc! ri ak rech cujoc bi chque, —quecha che. 

13Ri Jesús c'ut xuya chque chi je! cáca'no. Xebel c'u bi ri itzelalaj 
tak espíritus, xeboc bi chque ri ak. Conojel ri ak, craj e c'o quieb mil, 
xquiq'uiák bi quib chutza'm ri juyub, xekaj c'u pa ri mar, xejik'ic. 

ME are c'u ri ajyuk! tak ak xeanimajic, xebe'c. Xquiya u tzijol wa! pa 
ri tinimit, xukuje' pa tak ri juyub. Xepe c'u ri winak che rilic jas ri! ri 
xbantajic. 15Aretak xeopan ruc! ri Jesús, xquil ri achi ri nabe xec'oji na 
q'uia itzelalaj tak espíritus che. T'uyul c'u ri achi chila', cojom chi ri 
ratz'iak, ulinak chi putzil. Xquixej c'u quib ri winak. 16Ri winak ri xquilo 
jas ri xban che ri achi ri xec'oji ri itzelalaj tak espíritus che, xukuje' 
jas ri xquic'ulmaj tak ri ak, xquitzijoj c'u ronojel wa! chque ri winak ri 
xquimulij quib. 17 Xquibochi!j c'u ri Jesús chi quel bi chanim pa ri qui 
tinimit. 

18 Oguem cuban ri Jesus pa ri barco, ri achi ri xec'oji ri itzelalaj tak 
espíritus che xubochi'j ri Jesús chi cuya che chi que! ruc'. 1? Man xuya tá 
c'u ri Jesás che, xane xubij che: Oj la cho achoch la cuc! ri achalaxic la, 
tzijoj la chque ri e are! ronojel ru banom ri Kajaw Dios che la, chi sibalaj 
xel u c'ux che la, xutok'obisaj wach la, —xcha che. 

20Xe! c'u ri achi, xutzijoj c'u pa tak ri tinimit re Decápolis ronojel ru 
banom ri Jesús che. Xquicajmaj c'u wa! conojel ri winak. 


Cácunax jun ixok yawab, xukuje' các'astajisax ri 
u mia'l ri tat Jairo chquixol ri cáminakib 


21 Aretak ri Jesús xk'ax chi jumul ch'ákàp che ri mar pa ri barco, sibalaj 
q'uia winak xquimulij quib ruc'. C'o c'u ri Are! chuchi' ri mar. 22Xopan 
c'u jun achi ruc! ri Jesús. Are qui nimal ri winak re ri rachoch Dios ri 
tata! ri', Jairo u bi'. Aretak ri tat Jairo xril ri Jesús, xxuqui chuwách. 
23Sibalaj xubochi'j ri Jesús, xubij che: ¡Ri alaj nu mia!l tajin cácámic! ¡Sa! 
la wuc'! Ya la ri k'ab la puwi' rech cutziric, các'asi c'ut, —xcha che. 

24Xe! c'u ri Jesús ruc'. E q'uia ri winak ri xukuje! xebe! ruc', cáquipitz! c'u ri 
Jesús. 25C!o c'u jun ixok ri xque' cablajuj junab zak quel u quiq'uel. 26Sibalaj 

u rikom c'àx pa qui k'ab q'uia tak cunanelab, u sachom c'u ronojel ri c'o ruc!. 
Man c'o tà c'u utzil u rikom, xane xa tajin cánimatajic. 27 Aretak xuta u tzijol ri 
tajin cuban ri Jesús, xopan c'u ruc'. Xoc chquixol ri q'uialaj winak, xkeb chrij 
ri Jesús, xuchap cok ru k'u'. 28Cubij c'u pa ranima': “Kuwi ta ne we quinchap 
cok ru ktu!, iquinutzir na!" —cácha ri ixok. 29 Chanim c'ut, aretak xchaptaj ru 
k'u! ri Jesús rumal, xtáni ru quiq'uel ri quelic. Xuna! ri ixok pa ru cuerpo chi 
xcunataj che ri itzelalaj yabil ri u rikom. 30Ri Jesús c'ut xuna! chi xel jubik' 
ru chuk'ab chucunaxic ri ixok. Chanim xutzolk'omij rib chquixol ri q'uialaj 
winak, xca!y c'u chque, xubij: ¿Jachin ri xchapow ri watz'iak? —xcha'. 
31Xquibij c'u ru tijoxelab che: iQuil ya! la chi cápitz! la cumal ri q'uialaj 
tak winak! ¿Jas che cábij la: “¿Jachin ri xinchapowic?" —cácha la, — 
xecha che ri Jesús. 

32Cáca!ylob c'u ri Jesús che rilic jachin ri xbanow wa'. 33Are c'u ri ixok ri 
xchapowic, xuxej rib, xbirbitic, xe! ruc! ri Jesús, xxuqui c'u chuwách. Cuch'obo 
chi xcunatajic rumal ri Arel, xutzijoj c'u che ri Jesús ronojel ri kas tzij chrij ri 
c'ulmatajinak ruc'. 34Ri Jesús xubij che: Nan, xcunataj la rumal chi xcojon la 
chwe. Oj ba! la, chuxlan anima! la, xutzir c'u can la che ri yabil la, —xcha che. 

35Tajin cátzijon ri Jesus aretak xeopan jujun winak, e petinak pa 
rachoch ri qui nimal ri winak re ri rachoch Dios, xquibij che ri tat Jairo: 
¡Xcám ri mia!l la! Xak maya la latz! che ri Ajtij, —xecha che ri tata!. 

36 Aretak ri Jesús xuta ri xbixic, man nim tà xril wi wa!, xubij che ri qui 
nimal ri winak re ri rachoch Dios: Máxej ib la, xane zak xuwi cojon la 
chwe, —xcha che. 

37 Man xraj tá c'u ri Jesús chi c'o jachin chic xe! ruc', xane xak xuwi ri 
tat Pedro, ri tat Jacobo, xukuje! ri tat Juan u chak! ri tat Jacobo. 38 Aretak 
xeopan cho rachoch ri qui nimal ri winak re ri rachoch Dios, ri Jesús 
xrilo chi ri winak cáquituquij quib, xukuje! cáquiq'uis quib che ok'ej, 
sibalaj cáquirak qui chi'. 32Oquinak c'u bi ri Jesús pa ri ja, xubij chque: 
¿Jas che sibalaj cárak chi! alak, cáq'uis ib alak che ok'ej? Man cáminak tà 
ri ac'al, xane xa cáwaric, —xcha chque. 

40Ri e are! xa xquitze'j u wach ri Jesús. Ri Are! c'ut xeresaj bi conojel 
ri winak cho ja. Xeuc'am ru tat, ru nan ri ac'al, xukuje! tak ri rachi!l, 
xoc c'u bi jawije! tutz'ul wi ri ac'al. 44 Ri Jesús xuchap ri ali che ru k'ab, 
xubij che: iTalita, cumi! —xcha che. Ri tzij ri' quel cubij: iAlaj ali! Quinbij 
chawe, ichatwalijok! —cácha!. 

42 Chanim xwalij ri ali, xbinic. Cablajuj chi c'u u junab. Sibalaj 
xquicajmaj wa! ri winak. 43Ri Jesús sibalaj xeupixbaj chi máquitzijoj wa! 
chque niq'uiaj winak chic. Xubij chi chquiya che ri ali jas cutijo. 


Jumul chic ri Jesús c'o pa ri tinimit Nazaret 


6 1Xel bi ri Jesús chila!, xtzelej c'u bi pa ru tinimit ri Are!, xebe! c'u ru 
tijoxelab ruc'. 2Aretak xopan ri k'ij re uxlanem, ri Jesús xuchaplej qui 

tijoxic ri winak pa ri rachoch Dios. Xquicajmaj c'u wa! q'uia chgue ri winak 
ri xeto'wic, xquibij: ¿Jawije! xretamaj wi ronojel wa! ri Arel? —quecha!. ¿Jas 
u wách no!j wa! ri yo'm che? ¿Jas ta c'u lo cuban che qui banic ri nimalaj tak 
cajmabal ri tajin quebantaj rumal? —quecha!. 3Are ba! wa! ri kolol che',? ri 
ral ri nan María, catz ri a Jacobo, ri a José, ri a Judas, xukuje! ri a Simón. E 
c'o c'u ri ranab ri Jesús kuc! waral xukuje!, —xecha!. Tzel c'u xquita ru tzij. 

4Xubij c'u ri Jesús chque: Pa niq'uiaj tinimit chic nim quil wi ronojel 
k'alajisal re ru Lok! Pixab ri Dios. Xak xuwi pa ru tinimit ri are!, xukuje' 
chquixol ri rachalal, xukuje! cho rachoch, man nim tà quil wi wa!, —xcha 
chque. 

5Man xcowin tá c'u ri Jesús chubanic jun nimalaj cajmabal chila!, xane 
xak xuwi xuya ru k'ab pa qui wi! quieb oxib yawabib, xeucunaj. 6Ri Are! 
xucajmaj wa! chi man c'o tá jubik' ri qui cojonic ri winak che. Xeusolij c'u 
tak ri alaj tak tinimit ri e c'o chunakaj ri Nazaret, xeutijoj ri winak chila'. 


Ri Jesús queutak bi ri cablajuj u tijoxelab 
chutzijoxic ri Utzalaj Tzij re ri Evangelio 


7 Ri Jesus xeusiq'uij ri cablajuj u tijoxelab ruc', xuchaplej qui takic bi chi 
cacabil. Xuya takanic pa qui k'ab che quesaxic bi ri itzelalaj tak espíritus. 
8Xubij c'u chque chi c'o jas máquic'am bic, máquic'am bi qui chim, o qui wa, 
o puak pa ri c'olibal qui rajil, xane zak xuwi ri qui ch'imiy. ?Xukuje! xubij 
chque chi chquicojo bi qui xajáb, máquictam c'u bi quieb qui camixa!, xane 
xa jun cáquicoj bic. 10 Xubij xukuje! ri Jesús chque: Apachique ja ri quixoc 
wi, chila! chixcanaj wi canok c'á quixel na bi pa ri tinimit ri', —cácha!. 

11 Apachique tinimit ri man quixc'ulax tà wi, ri man cácaj taj cáquitatabej 

ri i tzij, aretak quixel bi chila!, chitota can ri ulew ri c'o che tak ri iwakan. 
Chibana wa! chuk'alajisaxic chquij ri winak re ri tinimit ri' chi man utz tá ri 
cáca'no, c'o qui mac. Kas tzij quinbij chiwe chi pa ri ktij ri cák'at na Gu pa 
qui wi! ri winak ri! rumal ri Dios, cátan na ri! ri cában chuc'ájisaxic qui wách 
ri winak re ri tinimit Sodoma, re ri tinimit Gomorra" chuwách ri cában 
chuc'ájisaxic qui wách ri winak re ri tinimit ri', —xcha chque. 

12Xebel c'u bi ri tijoxelab, xebe'c, xquitzijoj chi ri winak rajwaxic 
cáquiq'uex canima!, cáquiq'uex c'u qui chomanic. 13 Xequesaj c'u q'uia 
itzel tak espíritus chque ri winak. Xukuje! xquicoj aceite chque q'uia 
yawabib, xequicunaj c'ut. 


Cácámisax ri Juan Kasal Ja' 


14Ri nim takanel Herodes xretamaj ri tajin cuban ri Jesás rumal chi 
conojel ri winak qui tom u tzijol ronojel wa'. Xubij c'u ri tat Herodes: Are 





86:3 Ri kolol che! xukuje! cábix “ajanel” o “carpintero” che rumal ru chac. ^6:11 Ri quieb 
tzij “Sodoma” y “Gomorra” queriktaj pa ri Diccionario, q'uisbal re we Nuevo Testamento. 

ri Juan Kasal Ja! ri! ri xc'astaj lok chquixol ri cáminakib, rumal c'u ri' c'o 
u cuinem ri are! chubanic q'uia u wách cajmabal, —xcha!. 

15E c'o c'u niq'uiaj chic tajin cáquibij: Are ri tat Elías wa! ri ojer ka 
mam, —quecha!. 

Niq'uiaj chic cáquibij: Are wa! jun chque ri ojer k'alajisal tak re ru Lok! 
Pixab ri Dios, —xecha ri!. 

16 Aretak c'ut xuta wa! ri tat Herodes, xubij ri are': Are ri tat Juan wa! ri 
xinwesaj u jolom, xa c'astajinak lok chquixol ri cáminakib, —xcha!. 

17 (Xa c'u rumal rech ri nan Herodías xcámisax ri Juan Kasal Ja!.) Tzare 
c'u ri tat Herodes xtakan chuchapic ri tat Juan rech cáyutic cáyi! pa 
che!, xa rumal rech ri nan Herodías ri xc'uli ruc! ri tat Herodes, pune are 
rixokil ri tat Felipe ru chak! ri tat Herodes. 18Xchap c'u ri tat Juan rumal 
chi ri are! xubij che ri tat Herodes: Man takal tá che la chi cában ixokil la 
che ri rixokil ri chak! la, xane áwas ri cában la, —xcha che. 

19Sibalaj xpe royowal ri nan Herodías che ri tat Juan rumal ronojel ri 
xubij. Sibalaj craj u cámisaxic. Man cácowin tá c'ut rumal ri tat Herodes. 
20 Je ri', rumal chi ri tat Herodes nim cáril wi ri tat Juan, cuxej c'u rib 
chuwách. Retam c'ut chi are jun utzalaj achi ri jicom ranima! cho ri 
Dios. Xa rumal ri! cuchajij ri tat Juan rech man c'o tà c'áx cában che. 
Aretak c'ut ri tat Herodes cutatabej ru tzij, man curik taj jas cubano. 
Pune ta ne je ri!, sibalaj xkaj chuwách ri tat Herodes xutatabej ri xubij. 
21Xurik c'u ri nimak'ij re ri roc'owisaxic u junab ri tat Herodes. Ri are! 
xuban jun nimalaj wi'm chque ri winak ri nimak qui banic ri e c'o ruc!, 
xukuje!' chque ri qui nimakil ri soldados, cachi'l ri qui nimakil ri winak 
aj Galilea. 22Tajin quewi' ri rula' aretak ri ali ri ral ri nan Herodías xoc 
bi cuc', xuchap xojowem chquiwách, cáxojowic, cáxojowic. Xkaj c'u ri ali 
chuwách ri tat Herodes, xukuje! chquiwách ri tajin quewi' ruc'. Xubij c'u 
ri nim takanel che ri ali: Chata! ba! chwe jas ri cawaj, quinya c'u na wa! 
chawe, —xcha che. 

23Ri tat Herodes xuchi'j che ri ali ruc! juramento, xubij: Apachique ta 
ne ri cata! chwe quinya na chawe. Pune ta ne cata! chi quinya niq'uiaj 
chque tak ri tinimit ri quintakan wi, quinya na wa! chawe, —xcha che. 
24Xel c'u bi ri ali, xuch'abej ru nan, xubij: ¿Jas ta ne ri quinta! che? — 
xcha che. 

Xubij c'u ru nan: ¡Chata! chi cáyi' chawe ru jolom ri Juan Kasal Ja!! — 
xcha che. 

25 Aninak xoc chi bi ri ali ruc! ri nim takanel, xuta! che, xubij: iCwaj 
chi caya la chwe ru jolom ri Juan Kasal Ja! pa jun plato chanim ri'! — 
xcha che. 

26Sibalaj xbison c'u ri tat Herodes. Ri are! man craj taj cuq'uex ri 
xuchi!j che ri ali, rumal chi xubij wa! ruc! juramento chquiwách conojel ri 
rula!. 27 Chanim ri nim takanel xutak bi jun chque ri soldados chuc'amic 

lok ru jolom ri Juan Kasal Ja!. 28Xel c'u bi ri soldado, xe'c, xresaj u jolom 
ri tat Juan ri c'o pa che'. Xuc'am lok pa jun plato, xuya che ri ali, ri ali 
c'ut xuya che ru nan. 

29 Aretak xquita wa! ru tijoxelab ri tat Juan, zebe' che rilic, xquic'am 
c'u bi ru cuerpo, xquiya pa jun mukubal. 


Ri Jesús cuya qui wa job mil winak 

30Xquimulij c'u quib ruc' ri Jesús ri cablajuj apóstoles! ri takom bi 
rumal, xquitzijoj che ri Are! ronojel ri xca'no, xukuje' ronojel ri xequitijoj 
wi ri winak. 31Xubij c'u ri Jesús chque: Chixsa'j wuc! xa i tuquiel wi. Jo! 
jawije' ri man c'o tà wi winak, cujuxlan c'u jun rat chila', —xcha chque. 

Je! xubij wa! rumal chi e q'uia winak ri tajin queopan cuc', xukuje' 
e c'o ri tajin quebel bic, je ri! chi ri Jesús e rachi'l ru tijoxelab man 
quecowin taj quewi'c. 32Xebe! qui tuquiel wi pa jun barco, xeopan chila' 
pa ri juyub ri cátz'inowic. 33E q'uia c'u ri winak ri e petinak pa tak 
conojel ri tinimit chila'. Xquilo aretak ze' ri Jesús e rachi'l ru tijoxelab, 
xquich'ob c'u qui wách. Xa je ri! ri winak chi cakan xebe! ri e are! jela' 
jawije' ri xebe! wi ri Jesús, ru tijoxelab. Xquicowij bic, xeopan c'u nabe 
chquiwách. 34Aretak xel lok ri Jesús pa ri barco, xeril ri q'uialaj winak. 
Xel c'u u c'ux chque rumal chi je! ta ne e chij ri man c'o tà cajyuk'. Ri 
Jesús c'ut xuchaplej qui tijoxic. Q'uia c'ut ri xuc'ut chquiwách. 35Kajem 
c'u cuban ri k'ij, ru tijoxelab xekeb ruc', xquibij che: We juyub ri' ri uj c'o 
wi sibalaj cátz'inowic, benak chi c'u ri k'ij. 36 Chetaka la bi ri winak rech 
quebe! cho tak cachoch ri winak ri e sutininak chkij, xukuje' pa tak ri 
alaj tak tinimit ri nakaj e c'o wi, cáquilok' c'u na ri qui wa. Man c'o tà c'u 
ri cáquitijo, —xecha che. 

37 Xch'aw c'u ri Jesús, xubij chque: Chiya ix ri cáquitijo, —xcha chque. 
Xquibij ru tijoxelab che: ¿Jas ta c'u cáka'no? ¿A cujcowin ta lo cuje'c 
quekalok! quieb cientos quetzales caxlan wa che tzukubal que we winak 

ri'? —xecha che. 

38 Xuta! c'u ri Jesús, xubij chque: ¿Janipa! caxlan wa e c'o iwuc'? 
¡Jiwilampe'! —xcha chque. 

Aretak xquetamaj, xquibij: Xa job caxlan wa e c'olic, xukuje! quieb car, 
—xecha che. 

39Xtakan c'u ri Jesús chi quet'uyi ri winak pa tak mulaj cho ri ráxalaj 
uwosak. 40 Xet'uyi c'ut pa tak mulaj, pa tak ciento, pa niq'uiaj tak ciento. 
41 Ri Jesús xeuc'am c'u ri job caxlan wa xukuje! ri quieb car, xca!y chicaj, 
xeutewchij. Te c'u ri' xeupir ri caxlan wa, xeuya chque ru tijoxelab 
rech quequijach wa! chquiwách ri winak. Xukuje! ri quieb car xeujach 
chquiwách conojel. 42 Xewi' c'u conojel, xenoj c'ut. 43 Te ri! xequic'ol ri 





16:30 Ri tzij “apóstol” quel cubij “takom”. E cablajuj u tako'n ri Jesús ri e cha'tal rumal. 

ch'ákatak tak caxlan wa, zukuje' ri ch'ákatak car ri xecanaj canok. Xuban 
cablajuj chicách wa chi ronojel. 44E job mil achijab c'ut ri e c'o chquixol 
ri winak ri xewi'c, ri xquitij que ri wa. 


Ri Jesás cábin puwi' ri ja' 

45Te c'u ri' ri Jesús xubij chque ru tijoxelab chi utz we queboc pa 
ri barco rech quebe'c, quenabej apanok chuwách ri Are! pa ri tinimit 
Betsaida ch'ákàp che ri mar. Are c'u ri Jesás xcanaj can cuc! ri q'uialaj 
winak che qui jachic bic. 46E jachtajinak chi c'u bi ri winak rumal ri 
Jesús, xe! ri Are! pa ri juyub chubanic orar. 47 Are chi! ri tajin coc ri 
ak'ab, ri tijoxelab e c'o pa ri barco puw!! ri ja! pu niq'uiajal ri mar. Are 
c'u ri Jesús u tuquiel c'o can chuchi' ri mar. 48Xrilo chi ru tijoxelab tajin 
cáquirik däs chubinisaxic ri barco rumal chi chquiwách petinak wi ri 
quiäkik'. Xa jubik' craj man cásakiric aretak xopan ri Jesús cuc', tajin 
cabin puwi! ri ja'. U chomam ri Jesús chi xa coc'ow chquiwách. 49 Aretak 
ri tijoxelab xquilo chi cabin ri Jesús puwi' ri ja!, xquichomaj c'ut chi are 
jun xibinel wa, Xexibix c'u rumal, xquirak c'u qui chi". 50Je ri!, rumal 
chi conojel xquilo, sibalaj xquixej quib. Chanim ri Jesus xeuch'abej, xubij 
chque: In wa', imixej iwib, chichajij iwanima'! —xcha chque. 

51Xoc c'u bi ri Jesús pa ri barco cuc! ru tijoxelab, xtáni c'u ri quiákik!. 
Sibalaj c'u xquicajmaj wa! ri tijoxelab. 52Man oquinak tà c'u pa qui jolom 
jas quel cubij ri cajmabal ri xuban ri Jesus aretak xujach ri caxlan wa 
chque ri winak, xane xa abajarinak ri canima!. 


Ri Jesás queucunaj ri yawabib pa Genesaret 


53E k'axinak chi ch'ákáp che ri mar, xeopan chuchi! ri ulew pa 
Genesaret, xquixim c'u ri qui barco chila! chuchi' ri mar. 54Aretak xebel 
bi pa ri barco, ri winak chanim xquich'ob u wách ri Jesus. »»Xebinlobic, 
xequisolij conojel tak ri tinimit chila'. Are c'u ri winak xquichaplej qui 
c'amic lok ri yawabib cho tak alaj tak ch'at jawije! chi! ri cáquito chi c'o 
wi ri Jesús. 56 Apawije' chi! c'ut ri xopan wi ri Jesús, we pa tak alaj tak 
tinimit, we pa nimak tak tinimit, we c'u pa tak juyub, xeyi' ri yawabib pa 
tak ri be, xquibochi!j c'u ri Jesás chi xuwi ta ne cuya chque chi cáquichap 
cok u chi' ru k'u'. Conojel c'u ri xechapowic xeutzir canok. 


Cáriktaj c'áx rumal ri e nak'atal wi ri winak 


7 1 Ri tata'ib fariseos xukuje' jujun chque ri tata'ib tijonelab re ri Pixab 
ri e petinak pa ri tinimit Jerusalén xquimulij quib chrij ri Jesüs. 

2Xequil c'ut chi jujun chque ru tijoxelab ri Jesús cáquitij ri qui wa, man 

cáca'n tá c'u que ri e nak'atal wi ri fariseos. Are wa! ri u ch'ajic ri rij ri 

qui k'ab, na!l cáca'n che. Tzel c'u xquil wa! ri fariseos, xeyok'on chque 

ru tijoxelab ri Jesús. 3Je ri', rumal chi ri tata'ib fariseos, xukuje' conojel 

ri niq'uiaj winak aj Israel na'l cáquich'aj ri rij qui k'ab, te c'u ri! quewi'c. 
Xak are qui c'amom ri e nak'atal wi ri qui nan qui tat ojer. 4Xukuje' 
aretak quetzelej lok pa ri c'ayibal, we man cáquich'aj tà quib, man quewi' 
taj. E c'o c'u q'uia ri e nak'atal wi ri cáca'n ri e are!, je! jas ri qui ch'ajic 
ri vasos, ri t'uy, ri ch'ich' tak lak, xukuje! tak ri qui ch'at. (Xa rumal ri e 
nak'atal wi ri tata'ib fariseos, xquibij chi áwas ri! we man cáca'n tà que 
ri winak jas ri cáca'n ri e are'.) 5Rumal wa! ri fariseos xukuje! ri tijonelab 
re ri Pixab xquita! che ri Jesús, xquibij che: ¿Jas che man cáca'n tá ri 
tijoxelab la jas ri e nak'atal wi ri ka nan ka tat ojer? —quecha'. Kane 
quewi'c, man na'l taj cáca'n chuch'ajic ri rij ri qui k'ab nabe, —xecha che. 
6Xch'aw c'u ri Jesús, xubij chque: Kas Gurt xubij ri ka mam Isaías ri 
k'alajisal re ru Lok! Pixab ri Dios ojer chij alak. Are la! chi xa quieb wach 
alak, jas ri tz'ibtal rumal, ri cubij: 
We winak ri' xak che qui chi! 

cáquinimarisaj nu k'ij, man kas 

cáquijiquiba' ri canima' chwij, 
—cácha ri Dios. 

7 Yak lok! quek'ijilan chwe. 

Cáquiya che tijonic zak xuwi 

ri qui pixab ri winak, 
—cácha ri!, —xcha ri ka mam Isaías. 8Je ri', rumal chi ri alak yo'm can 
alak ru Lok! Pixab ri Dios. Chuq'uexwách c'u wa!, xa jiquibam anima! 
alak chquij ri e nak'atal wi ri winak, je! jas ri na!l qui ch'ajic ri t'uy, ri 
vasos, Xukuje! q'uia u wách ri eje! tak wa! ri nak'atal wi alak, —xcha 
chque. 

9Xukuje' xubij chque: Ri alak man nim tá chic quil wi alak ru takanic 
ri Dios. Man c'o tà chi u patán wa! chuwách alak. Chuq'uexwách wa! 
cában alak xa jas ri nak'atal wi alak, —cácha chque. 10 U bim c'u can ri 
ka mam Moisés: “Nim cheawila wi ra nan a tat," —cácha'. U bim xukuje': 
“Jachin c'u ri cuyok! ru nan u tat, tzrajwaxic cácámisax na wa!,” —cácha 
ri'. 1 Ri alak c'ut cábij alak: Xak xuwi rajwaxic chi cubij jun achi che ru 
nan u tat: “Are Corbán wa! ronojel ri quincowinic quincoj che to'ic alak,” 
—cácha chque. (Ri “Corbán” quel cubij: “Yo'm cho ri Dios", —cácha!.) 
12We je! cubij wa! ri achi ri', man cáya tà alak che chi c'o jas cuban che 
qui to'ic ru nan u tat. 13Je ri' man nim tà chic quil wi alak ru Tzij ri Dios, 
man c'o tá chi u patàn ru Lok! Pixab ri Dios chuwách alak. Xak xuwi 
chquij tak ri nak'atal wi alak cáya wi alak tijonic. Xukuje! q'uia ri je! tak 
wa! cában alak, —xcha ri Jesús chque ri tata'ib ri'. 

Ri Jesús xeusiq'uij ri winak ruc' jumul chic, xubij c'u chque: Alak, 
onojel alak, tatabej alak ri nu tzij, ch'obo alak ri quinbij, —cácha chque. 
15Man c'o ta ri cutij ri winak ri cácowinic cáretzelaj u wách ru c'aslemal. 
Kane are ri quel lok pa ranima! ri winak, are wa! ri quetzelan u wách 

ru c'aslemal. 16We c'o jun ri cujiguiba ranima' chutatabezic ri nu tzij, 
ichutatabej bail —xcha chque. 

17Oquinak chi ri Jesús pa ri ja, u yo'm c'u can ri winak, xepe ru tijoxelab, 
xquita' che ri Are! chrij ri c'utbal ri xutzijoj chque. 18 Xuta! c'u ri Jesús chque, 
xubij: ¿A xukuje! ne ri ix man quich'ob tá wa? —cácha!. ¿A mat iwetam chi 
ronojel ri cutij ri winak, ri coc chupam, man cácowin tà wa! che retzelaxic 
u wách ru c'aslemal? 19 Are je ri', rumal chi man coc tà pa ranima!, xane xak 
xuwi pa ri rixco!l, quel c'u canok aretak cuban ru chul, —xcha chque. 

Xubij wa! chque chuc'utic chi man c'o tá jun u wách wa ri áwas u tijic, 
ri quetzeletaj jun winak rumal. 20 Xukuje! xubij: Ri quel lok pa canima! ri 
winak are wa! ri quetzelan u wách ri qui c'aslemal. 21 Je ri', rumal chi pa 
canima! ri winak, quebel wi lok ri itzel tak qui chomanic, xukuje! ri etzelal 
ri cáca'n ri e are! ri e je! tak wa!: ru banic ri nimalaj mac ruc' ri rixokil o ri 
rachajil jun chic, ru banic jas ri cáca'n ri tz'i' ri xak cáquirik quib, man c'o tà 
qui pixab, xukuje! ru banic ri cámisanic, 22ri elak'anic, ru rayixic ri quech 
niq'uiaj winak chic, ri etzelal, ri subunic, ri sac'ajil chubanic ronojel u wach 
etzelal, ri c'àx cuna! jun chrij jun winak chic ri utz u rikom, ru yaquic tzij 
chrij jun chic, ru banic nimal, xukuje! ri man cuya! tá jun chi coc tzij pu 
jolom, xane xa cuban re ri are!. 23 Conojel wa! we etzelal ri! quebel lok pa 
canima! ri winak, quetzeletaj c'u ri qui c'aslemal cumal, —xcha chque. 


Jun ixok ri man are tá aj Israel cácojon che ri Jesús 


24 Xel bi ri Jesús chila', xe'c, xopan pa Fenicia chunakaj ri tinimit Tiro, 
xukuje! ri tinimit Sidón. Xoc c'u bi pa jun ja. Man craj taj chi ri winak 
cáquetamaj chi c'o chila', man cácowin tá c'ut chuc'u'ic rib. 25Chanim 
c'ut xretamaj jun ixok chi ri Jesús c'o chila'. Ri ixok ri! c'o jun alaj ral ali 
ri c'o jun itzelalaj espíritu che. Xopan c'u ruc! ri Jesús, xxuqui chuwách. 
26Ri ixok ri! man are tá aj Israel, xane ilom u wách pa Fenicia, ch'ákàp re 
ri Siria. Xubochi'j ri Jesús, xuta' tok'ob che chi cáresaj bi ri itzel espíritu 
che ri ral ali. 27 Xubij c'u ri Jesús che: Cheyej na la rech nabe cáyi! ri qui 
wa ri ac'alab, chenoj c'u na ri e are'. Man utz tá ru chapic ri qui wa ri 
ac'alab, cáq'uiák ta c'u chquiwách ri alaj tak rom, —xcha che. 

28Xch'aw c'u ri ixok, xubij che ri Jesús: iJe', Tat! Kukuje' ne ri alaj tak 
tz'i' ri queboc pa ja cáquitij ru xe'r tak ri qui wa ri ac'alab, —xcha che. 

29 Xubij c'u ri Jesús che ri ixok: Rumal we tzij ri! ri xbij la, cuya! que! la 
cho ja. Elinak chi c'u bi ri itzel espíritu che ri alaj ali ri al la, —xcha che. 

30Xe! c'u ri ixok cho ja. Aretak xopanic xurika ri ral k'oyol pa ru ch'at, 
elinak chi c'u bi ri itzel espíritu che ri alaj ali. 


Jun achi mem xukuje' so'r cácunax rumal ri Jesús 


31Xel c'u bi ri Jesus chila! chunakaj ri tinimit Tiro, xoc'ow pa ri tinimit 
Sidón, xukuje! pa tak ri tinimit re Decápolis, xopan c'u chuchi! ri mar re 

Galilea. 32Aretak c'o chila' xc'am lok jun so'r achi ri zukuje' mem ruc! ri 
Jesús. Ri xec'amow lok quebochi'nic, cáquita' tok'ob che ri Jesús chi cuya 
ru k'ab puwi! ri achi. 33 Ri Jesús xuc'am c'u bi ri achi chquiwách ri winak 
pu tuquiel wi. Xeunim ru wi! tak u k'ab pa tak ru xiquin ri achi, xukuje! 
xchubanic, xuchap cok ri rak'. 34 Xca!y c'u ri Jesús chicaj, xbik'bitic, xubij 
che ri achi: iEfata! —xcha'. Quel cubij wa": iChjaktajok! —cácha!. 

35Chanim c'ut xejaktaj ru xiquin ri achi, xukuje! xutzir ri rak'. Cácowin 
chi c'ut cátzijonic. 36 Ri Jesús c'ut queupixbaj ri winak chi c'o jun 
máquibij wi. Pune sibalaj queupixbaj na, xa sibalaj cáquesaj na u tzijol 
wa'. 37 Sibalaj c'u cáquicajmaj ri winak, cáquibij: iSibalaj utz cuban ri 
Jesús che ronojel! Cubano chi cáquita chic ri so'rab, xukuje' cubano chi ri 
memab quech'awic, —xecha ri winak. 


Quetzuk ri quiejeb mil winak rumal ri Jesüs 
1Pa tak ri ktij ri', qui mulim quib sibalaj q'uia winak jumul chic, 
man c'o tà c'u ri cáquitijo. Ri Jesús xeusiq'uij ru tijoxelab, xubij 

chque: 2Quel nu c'ux chque ri winak rumal chi oxib k'ij chi wa! e c'o 
wuc!, man c'o tá c'u jas cáquitijo. 3We quintakan chque chi quebe' cho 
cachoch, mája! c'u quewi'c, quetzak na pa tak ri be. Jujun c'u chque naj e 
petinak wi, —xcha chque. 

^Ru tijoxelab xech'awic, xquibij che: <Jawije' ta c'u lo cácowin wi 
jun curik ri wa che qui tzukic wa! we winak ri! waral pa we juyub ri! ri 
cátzlinowic? —xecha che. 

5Xuta! c'u ri Jesús chque: éJanipa! caxlan wa e c'o iwuc'? —xcha'. Ri e 
are! xquibij: ¡Wukub! —xecha che. 

6Xtakan c'u ri Jesus chque ri q'uialaj tak winak chi guecu'bi pulew. Te 
c'u ri! xeuc'am ri wukub caxlan wa, xmaltioxinic, xeupiro. Xeuya chque 
ru tijoxelab rech quequijach wa! chquiwách ri winak. Je c'u ri! xca'no. 
7Xukuje! e c'o quieb oxib alaj tak cár. Ri Jesús xeutewchij ri alaj tak car, 
xubij chque ru tijoxelab chi quequijach wa! xukuje! chquiwách ri winak. 
8Xewi' c'u conojel ri winak, xenojic. Xequimulij c'u ri ch'ákatak tak 
caxlan wa ri xecanaj canok, ronojel c'u wa! xuban wukub chicách wa. 
9Craj e c'o quiejeb mil winak ri xewi'c. Te c'u ri' xeutak bi ri Jesús cho 
cachoch. 10 Chanim c'ut xoc bi ri Jesús pa ri barco cuc! ru tijoxelab, xebe' 
pa Dalmanuta. 


Ri tata'ib fariseos cáquita' jun cajmabal etal che ri Jesús 


11Xeopan c'u ri tata'ib fariseos ruc' ri Jesús, xquichap tzij ruc'. Te ri! 
xquita! che chi cuc'ut chquiwách jun cajmabal etal ri cápe chicaj. Xquibij 
wa! che rech cákaj ri Jesús pa qui k'ab. 12Sibalaj xbik'bit c'u ri Jesús, xubij: 
¿Jas che cáquita! etal ri winak re we Ku junab ri'? —cácha!. Kas tzij ri 
quinbij chech alak chi man cáyi! tá chi na jun etal chque, —xcha ri Jesús. 

13Xel bi ri Jesús chquiwách. Xoc chi jumul pa ri barco, xe! c'u ch'akap 
che ri mar. 


Ri Jesús cátzijon chrij ri qui ch'amil ri tata'ib fariseos 


14Xsach pa qui jolom ri tijoxelab u c'amic bi qui wa. Xak xuwi jun 
caxlan wa c'o cuc! pa ri barco. 15Ri Jesus xeupixbaj, xubij chque: 
iChitampe'! iChichajij iwib chuwách ri qui ch'amil ri tata'ib fariseos, 
xukuje! chuwách ru ch'amil ri Herodes! —xcha chque. 

16Xquitzijobela c'u quib ri tijoxelab, xquibij: Ri Are! cubij wa! rumal chi 
man c'o tà ka wa ka clamom lok, —xecha'. 

17 Aretak ri Jesús xretamaj jas ri tajin cáquibij, xubij chque: ¿Jas che quitzijobela 
iwib chi man c'o tà i wa? —cácha chque. ¿A zak are mája! quich'obo, mája! 
quiwetamaj? ¿A xa abajarinak na ri iwanima'? —cácha' 18Pune do i waktách 
rech quixca!yic, iman quixca!y taj! Pune c'o i xiquin rech quito, iman quitatabej 
taj! ¿A mat cána'taj wa! chiwe ri xinbano? —cácha chque. 19 Aretak xinpir ri job 
caxlan wa, xinjach c'u wa! chquiwách ri job mil winak, ¿janipa! chicách nojinak 
chque ch'ákatak tak wa ri man xq'uis taj ri xeic'olo? —xcha chque. 

iE cablajuj! —xecha ri e are!. 

20 Aretak c'ut xinpir ri wukub caxlan wa, xinjach wa! chquiwách ri 
quiejeb mil winak, éjanipa! chicách nojinak chque ch'ákatak tak wa ri 
man xq'uis taj ri xeic'olo? —xcha chque. 

iE wukub chicách! —xecha che. 

21Xubij c'u ri Jesús chque: ¿Jas lo wa! chi c'à mája! quich'obo? —xcha chque. 


Ri Jesús cucunaj jun moy achi pa ri tinimit Betsaida 


22Te c'u ri! xopan ri Jesús pa ri tinimit Betsaida, e rachi!l c'u ru 
tijoxelab. Jujun winak xquic'am lok jun moy achi cho ri Jesás, xquibochi'j 
chi cuchap cok ri achi. 23Ri Jesás xuchap ri moy che ru k'ab, xuyukej 
bic, xebel c'u bi pa ri tinimit. Xchuban c'u pa tak u wak'ách ri moy, xuya 
ru k'ab puwi! ri achi, xuchap cok ru wakt'ách, te c'u ri! xuta! che: ¿A c'o 
ri quil la? —xcha che. 24Are c'u ri moy xca!y ak'anok, xubij: Quinwil ri 
winak chi je! ta ne e che', quinwil c'ut chi quebinic, —xcha'. 

25Ri Jesús xuya chi jumul ru k'ab puwi! ri achi, xuchap cok ru wak!ách. 
C'ä te ri! kas xca!yic. Xutzir can ru wak'àch, utz chic xcowin ri achi che 
rilic ronojel. 26 Te c'u ri! ri Jesús xutak bi cho rachoch, xubij bi che: Utz 
na we man coc tá la pa ri tinimit, man c'o tà c'u ri cátzijoj la apan che 
jun chic jas ri nu banom che la, —xcha che. 


Ri tat Pedro cuk'alajisaj chi ri Jesás are kas tzij ri Cristo 


27 Xe! c'u ri Jesus, e rachi'l ru tijoxelab, xeopan pa tak ri tinimit re 
Cesarea Filipo. Benam c'u que pa ri be, xuta! chque ru tijoxelab, xubij: 
éJachin ri in ri cáquibij ri winak? —xcha chque. 

28Xquibij c'u che: E c'o jujun winak caguibij chi lal ri' ri Juan Kasal Ja', 
—guecha'. Xukuje! cáquibij jule' chic chi lal ri! ri ka mam Elías. E c'o chi 
niq'uiaj cáquibij chi lal jun chque ri ojer k'alajisal tak re ru Lok! Pixab ri 
Dios, —quecha', —xecha che. 

29 Te ri! xch'aw ri Jesús jumul chic, xuta! chque: E c'u ri ix, éjachin ri in 
ri quibij ix? —xcha chque. 

Xch'aw c'u ri tat Pedro, xubij che: iLal ri' ri Cristo! —xcha che. 

30 Xeupixbaj c'ut ri Jesús chi máquitzijoj wa! che jachin jun. 


Ri Jesús cutzijoj chi cácám na 


31Ri Jesús xuchaplej qui tijoxic ru tijoxelab, xubij chque: Rajwaxic 
chi ri in, in ri! ri Ralc'ual ri Dios ri Kas Winak, quinrik na sibalaj c'áx, 
quinxutux na cumal ri qui nimakil ri winak, cumal ri qui nimakil 
sacerdotes, xukuje! cumal ri tijonelab re ri Pixab. Xukuje! rajwaxic 
chi quincámisax na, te ri' quinc'astaj chi c'u na churox k'ij chquixol 
ri cáminakib, —xcha chque. 32Utz u bixic wa! xuban ri Jesús rech 
cáquich'obo. Are c'u ri tat Pedro xuc'am bi ri Jesús u tuquiel wi, 
xuchaplej u yajic. 33Xutzolk'omij c'u rib ri Jesús, xeuca'yej ru tijoxelab, 
xuyaj ri tat Pedro, xubij che: iChatel chnuwách, Satanás! —cácha ri 
Jesús. ¡Man cach'ob tà c'u ru chomanic ri Dios, xane xak xuwi cach'ob ri 
qui chomanic winak! —xcha ri! chquiwách. 

34Ri Jesús xeusiq'uij ri q'uialaj winak junam cuc! ru tijoxelab, xubij 
c'u chque: We c'o jun craj cápe wuc! in, rajwaxic chi muban xa jas ri craj 
ri are!. Rajwaxic chutelej ru cruz, chpet wuc! in, —cácha'. (Quel cubij 
wa! chi ri winak ri' man nim tá chic cáril wi ru c'aslemal, pune ta ne 
curik ri cámical rumal rech ri Jesús.) 35 Apachin ta ne ri craj cuto! u wi! 
ru c'aslemal cho ruwáchulew, cácám c'u na wa! we winak ri', cutzak na 
ronojel. Man curik tà na ri' ri c'aslemal ri man c'o tà u q'uisic. Apachin ta 
ne ri cuya ru c'aslemal rumal wech in, xukuje! rumal rech ri Utzalaj Tzij re 
ri Evangelio, cuto! na u wi! ri kas u c'aslemal, —cácha'. 36¿Jas ta c'u lo ri! 
ri cuch'ac jun winak we cárechbej ronojel ruwáchulew, cutzak c'u na ri kas 
u claslemal? 37 ¿Jas ta c'u lo ri cácowin ri winak chuya'ic chuq'uexwách ri 
kas u c'aslemal? —cácha chque. 38Apachin c'ut ri cáq'uix chwe in xukuje! 
che ri nu tzij chquiwách ri itzelalaj tak winak rech we k'ij junab ri', ri man 
queniman tá chi che ri Dios, xane xa cáca'n jas ri cácaj ri e are!, in ri! ri 
Ralc'ual ri Dios ri Kas Winak, quinq'uix na xukuje! che ri winak ri! aretak 
quintzelej lok, quinpe c'u na ri! wachi!l ri lok'alaj tak ángeles, cánimarisax 
c'u na nu ki jas ru nimarisaxic u ktij ri nu Tat, —xcha chque. 
9 1Te c'u ri' xubij ri Jestis chque conojel: Kas tzij ri quinbij chiwe chi 

e c'o jujun chque ri e c'o waral chnuwách ri man quecàm taj c'à 

cáquil na chi ya petinak ri! ruc! nimalaj chuk'ab ru takanic ri Dios pa qui 
wi! ri winak, —xcha chque. 

Cag'ueztaj ru ca'yebal ri Jestis 


2Kgue' wakib k'ij chic u bim can wa! ri Jesús, aretak xeuc'am bi zak 
xuwi ri tat Pedro, ri tat Jacobo, xukuje! ri tat Juan qui tuguiel wi, xepaki 
c'u puwi' jun nimalaj juyub. Xq'uextaj c'u ru ca!yebal ri Jesús chquiwách. 
3Sibalaj xjuluw ri ratz'iak ri Jesús, sibalaj sakloloj je! jas ri sak tew, 
je ri' chi man c'o tá jun ch'ajal atz'iak cho ruwáchulew ri je! cácowin 
chusakarisaxic wa! cubano. ^Tzcajmabal chic, xquic'ut quib quieb achijab 
ri tajin quetzijon ruc! ri Jesüs, e are c'u ri ka mam Elías rachi'l ri ka mam 
Moisés. 5Xch!aw ri tat Pedro, xubij c'u che ri Jesús: Kajtij, isibalaj utz 
chi uj c'o waral! Ka'na oxib mo!/ jun che la, jun che ri ka mam Moisés, 
xukuje! jun che ri ka mam Elías, —xcha che. 

6Je! xubij wa! rumal chi man curik taj jas cubij, isibalaj c'u xquixej 
quib ri tijoxelab! 7 Te ri' xkaj jun sutz' chquij, xech'uktaj c'u rumal. 
Xch'aw c'u lok jun chupam ri sutz!, xubij: ¡Are lok'alaj nu C'ojol wa!! 
Chitatabej ri cubij, —xcha'. 

8Chanim xeca'ylobic, man c'o tà chi c'u jachin ri xquilo, xane xak xuwi 
ri Jesús c'o cuc!. 

9Kajem que cho ri juyub, ri Jesús xeupixbaj chi c'o máquitzijoj wi ri 
quilom, c'à aretak các'astaj na ri Arel, ri Ralc'ual ri Dios ri Kas Winak, 
chquixol ri cáminakib. 10Xeniman c'u che ri Jesús, man c'o tà xquibij 
che jun chic jas ri! ri xquic'ulmaj. Xa xquitzijobej quib chquixol chi jas ri! 
ri clastajic chquixol ri càminakib. 11 Xquita! c'u che ri Jesús, xquibij che: 
¿Jas che cáquibij ri tijonelab re ri Pixab chi rajwaxic cápe na ri ka mam 
Elías nabe? —xecha che. 

12Xch'aw ri Jesús, xubij chque: Tzij ri' chi cápe ri ka mam Elías nabe, 
rech cuban na u banic ronojel. ¿Jas c'u cubij ru Lok! Pixab ri Dios ri 
Tz'ibtalic chwij in, in ri' ri Ralc'ual ri Dios ri Kas Winak? Tz'ibam chi 
sibalaj quinrik na däs, quetzelax c'u na nu wách, —cácha ri'. 13 Quinbij 
c'u chiwe chi ya ulinak ri tat Elías, xca'n c'u ronojel u wách c'áx che ri 
are!, xa jas ri xcaj xca'no, je! jas ri cubij chrij pa ru Lok! Pixab ri Dios ri 
Tz'ibtalic, —xcha ri Jesús chque. 


Ri Jesús cárutzirisaj jun ala ri c'o jun itzel espíritu che 


14Te c'u ri' aretak xetzelej lok, xeopan cuc! ri niq'uiaj tijoxelab chic, 
xequil q'uialaj tak winak qui sutim quij ri tijoxelab, xukuje! e c'o jujun 
chque ri tijonelab re ri Pixab qui chapom tzij cuc'. 15 Aretak ri winak 
xquil ri Jesús, sibalaj xquicajmaj u wách, aninak xebe! chuch'abexic. 
16 Xuta! ri Jesús chque ru tijoxelab, xubij: ¿Jas wa! ri tajin quichomala 
cuc'? —xcha chque. 





j9:5 Man k'alaj tá wa! we are “mo!” o are “cábal”. 

17 Jun chgue ri winak xch'awic, xubij che: Ajtij, xinc'am lok ri nu c'ojol 
chuwách la, rumal chi c'o jun itzel espíritu che, ri u banom che chi man 
cácowin taj cách'awic. 18Apawije! ta ne ri c'o wi aretak ri itzel espíritu 
cuchapo, cuq'uiák pulew, chila! cuyacya wi, cápuluw c'u u pu cht, 
xukuje' cukuch'uch'ej u ware, cäche'r c'u u cuerpo. Xinta! tok'ob chque ri 
tijoxelab la rech cáquesaj bi ri itzel espíritu che, man xecowin tà c'ut, — 
xcha che. 

19Xch'aw chi ri Jesús, xubij: iAy, winak, alak ri! rech we ktij junab ri, 
man cácojon tá alak! —cácha'. ¿A are lo caj alak chi xak are! quinc'oji uc! 
alak ronojel k'ij, chi quinchajij paciencia uc! alak? —cácha'. iC'ama ba! 
alak lok ri ala chnuwách! —xcha chque. 

20Xquic'am c'u lok ri ala ruc'. Aretak ri itzel espíritu xril ri Jesús, 
chanim xuyacya ri ala, xtzak c'u ri ala pulew, xuwolkotij rib, xpuluw u 
pu chi'. 21 Xuta! ri Jesús che ru tat ri ala, xubij: ¿Jampa' xuchap wa! we 
c'áx ri'? —xcha che. 

Xubij ru tat: Tzpa ru ch'utinal, —xcha'. 22Q'uia mul ri itzel espíritu 
cuq'uiák ri ala pa ri k'ak!, pa ri ja! chucámisaxic. We c'u c'o jas ri cácowin 
la chubanic che, tok'obisaj la ka wách, ichujto! la! —xcha che. 

23Xubij c'u ri Jesús che: We cácowin la cácojon la chwe, ironojel cuya! 
cábanic rumal ri winak ri cácojonic! —xcha ri Jesus che. 

24Chanim ru tat ri ala co xch'awic, xubij: iTat, quincojonic! iChinto! ba! 
la rech quincojon na más! —xcha che. 

25 Aretak ri Jesús xrilo chi q'uia winak tajin cáquimulij quib chrij, 
xuyaj ri itzelalaj espíritu, xubij che: Itzelalaj espíritu ri caban mem, ri 
xukuje! caban so'r chque ri winak, catintako chi chatel che ri ala, imatoc 
chi jumul che! —xcha che. 

26Xurak c'u u chi ri itzelalaj espíritu, sibalaj xuyacya can ri ala, xel 
c'u bi che. Xcanaj can ri ala je! ta ne cáminak, je ri! chi e q'uia ri xquibij: 
iXcámic! —xecha!. 27Ri Jesús c'ut xuchap ri ala che ru k'ab, xuyaco. 
Xtaq'ui c'u ak'an ri ala. 

280quinak chi c'u ri Jesús pa jun ja, xepe ru tijoxelab, xquita! che ri 
Jesus pu tuquiel wi, xquibij: <Jas che ri uj man xujcowin tà che resaxic bi 
ri itzelalaj espíritu? —xecha che. 

29 Xubij c'u ri Jesús chque: Xak xuwi rumal ru banic orar xukuje! ri 
u banic ayunar quel bi jun itzelalaj espíritu ri je! u banic wa, —xcha ri 
Jesús chque ru tijoxelab. 


Ri Jesus cutzijoj apan jumul chic chi cácám na 


30 Aretak xebel bi chila', xebe'c, xeoc'ow chu pa Galilea. Man craj tá 
c'u ri Jesús chi c'o jun cáretamaj chi c'olic. 31 Je rt, rumal chi ri Jesús 
tajin queutijoj ru tijoxelab, xubij chque: Ri in, in ri! ri Ralc'ual ri Dios ri 
Kas Winak, quinjach c'u na in pa qui k'ab ri winak, quinquicámisaj na 


El Nuevo Testamento en K'iche' Centro-Occidental de Guatemala, 2da ed. O 2011, Wycliffe Bible Translators, Inc. 


99 SAN MARCOS 9 


ri e are!, —cácha'. Pune in cáminak chic, guinc'astaj c'u na churox Kn 
chquixol ri càminakib, —xcha chque. 32Ri e are! c'ut man xquich'ob tá ri 
tajin cubij chque, xquixej c'u quib chuta'ic che. 


Ri tijoxelab cáquichomala' quib chrij jachin chque ri nim na u banic 


33Xeopan chu pa ri tinimit Capernaum. Aretak ri Jesús ya c'o chic pa ri 
ja, xuta! chque ru tijoxelab, xubij: ¿Jas ri! ri tajin quichomala iwib chrij 
aretak uj petinak pa ri be? —xcha chque. 

34Man xech'aw tà c'ut rumal chi ri e are! tajin cáquichomala! quib 
pa ri be chrij jachin chque are ri nim na u banic. 35Xt'uyi c'u ri Jesús, 
xeusiq'uij ri cablajuj u tijoxelab, xubij chque: We c'o jun ri craj coc che 
qui nimal ri winak, rajwaxic cubano chi man nim tá u banic chquixol, 
kane coc na che patánil que conojel, —xcha chque. 

36Xuc'am c'u ri Jesus jun alaj ac'al, xutac'aba pa qui niq'uiajal ri 
tijoxelab. Xuk'aluj c'ut, xubij chque: 37 Apachin ri các'amow we ac'al ri! 
rumal wech in, in ri' quinuc'amo. Apachin c'u ri quinuc'am in, man xak 
xuwi tá ri in quinuc'amo, xane xukuje! are cuc'am ri xintakow lok, — 
xcha chque ru tijoxelab. 


Apachin ri man cujuc'ulelaj taj are jun kuc' 


38Xubij c'u ri tat Juan che ri Jesús: Ajtij, kilom jun achi ri man jun 
tà kuc! ri tajin cucoj ri bi! la che quesaxic bi ri itzel tak espíritus. Ri uj 
xkak'il c'u canok rumal chi man jun tà kuc', —xcha che. 

39 Xubij c'u ri Jesús: Mik'ila chic, —cácha!. Rumal chi man c'o tà jun ri 
cucoj ri nu bi' chubanic jun nimalaj cajmabal, te c'u ri' chanim cubij tzij 
ri man utz taj chwij in. 40 Apachin c'u ri man cujuc'ulelaj taj, are jun ri' 
kuc!, —cácha'. 41 Apachin ri cuya jun vaso joron chiwe pa ri nu bi! rech 
quitijo xa rumal chi ix rech ri Cristo, kas curik na ri tojbal re, —xcha 
chque. 


Cáquirik c'áx ri winak ri cáca'no chi jun 
winak chic curik ri be ri man utz taj 

42 Apachin c'u ri cubano chi jun chque we ch'utik ri! ri quecojon chwe curik 
ri be ri man utz taj, are utz ri' we ta cáxim jun ca! re molino chukul ri winak 
ri', cáq'uiák ta c'u bi pa ri mar. 43We ta ra k'ab cubano chi ri at carik ri be ri 
man utz taj, chak'ata apanok. Are utz na chawe we carik na ri kas a c'aslemal 
pune at cut, chuwách ri c'o quieb a k'ab cate! pa ri c'atic jawije! c'o wi ri k'ak' 
ri man cáchuptaj taj. ^^Chila' c'ut man quecám tá wi na ri ixjut ri cáquitij ri 
qui tijol ri winak, man cáchuptaj tà c'u ri k'ak'. 45We ta ri awakan cubano chi 
at carik ri be ri man utz taj, chak'ata apanok. Are utz na chawe we carik na 
ri kas a c'aslemal, pune xa jun awakan c'olic, chuwách ri c'o quieb awakan 
catq'uiàk bi pa ri c'atic jawije! c'o wi ri k!ak! ri man cáchuptaj taj. 46 Chila! c'ut 

man quecàm ta wi na ri ixjut ri cáquitij ri qui tijol ri winak, man cachuptaj 

tá c'u ri k'ak'. 47 We ta c'u ra wak'ách cubano chi ri at carik ri be ri man utz 
taj, chawesaj apanok. Are utz na chawe catoc chquixol ri winak ri cátakan ri 
Dios pa qui wi', pune xa jun a wak!ách c'olic, chuwách ri c'o quieb a wak'ách, 
catq'uiàk bi pa ri c'atic jawije! c'o wi ri k'ak! ri man cáchuptaj taj. 48 Chila! c'ut 
man quecàm tá wi na ri ixjut ri cáquitij ri qui tijol ri winak, man cáchuptaj tà 
c'u ri k'ak'. 

49 Conojel winak cáquirik na c'áx je! ta ne chi cäyi' k'ak' pa qui wi! 
junam jas ri cayi' ri atz'am puwi' ronojel awaj ri cácámisax chusipaxic 
cho ri Dios. 50Utz ri atzlam. We c'u man c'o tá chic u tzayil ri atzlam, ¿jas 
ta c'u lo quicoj chic chutzayixic? Chc'ol utzil pa iwanima! je! jas ri utzalaj 
atz'am, man quixch'ojin tà c'ut, —xcha ri Jesás chque. 


Ri Jesús cuya tijonic chrij ri qui jachic quib juc'ulaj winak 
10 1Xel c'u bi ri Jesús pa ri tinimit Capernaum, xe! pa Judea, 

xukuje! xe! ch'ákàp che ri nima! Jordán. Xquimulij c'u quib q'uia 
winak ruc' jumul chic. Ri Jesus jumul chic xeutijoj jas ri nak'atal wi ri 
Arel, 2Xeopan c'u jujun tata'ib fariseos ruc! ri Jesús, xquita! c'u che we 
takal che jun achi cujach bi ri rixokil. Xa xquibij wa! che ri Jesás rech 
cákaj ri Are! pa qui k'ab. 3Xch'aw ri Jesús, xubij chque: ¿Jas pu ri xtak wi 
alak rumal ri ka mam Moisés? —xcha'. 

4Xquibij c'u ri tata'ib fariseos: Ri ka mam Moisés xuya! chke chi jun 
achi cuya! cutz'ibaj jun wuj ri cubij wi chi ri achi cujach bi ri rixokil, xa 
je ri! c'ut cájach bi ri ixok, —xecha che. 

5Xubij c'u ri Jesús chque: Xa rumal chi sibalaj abajarinak ri anima! 
alak, are rumal ri! xtz'ibax wa! we takanic ri! chech alak rumal ri ka 
mam Moisés, —cácha chque. 6Tzpa ru chaplexic lok ronojel, aretak ri 
Dios xuchap u banic ruwáchulew, “chi achi chi ixok xeuban ri Dios”. 
7“Rumal wa! jun achi cuya can ru nan u tat, cátuni c'u na ruc' ri rixokil. 
8Xa e jun na ri quieb ri'," —cácha ri'. Je c'u ri' man e quieb tá chic, xane 
xa e jun wa!. ?Rumal c'u ri! jas ri xeutunuba ri Dios, májach qui wach wa! 
rumal ri winak, —xcha ri Jesás chque ri tata'ib fariseos. 

10 Aretak e c'o chic pa ja, ri tijoxelab xquita' che ri Jesús chi cubij chi na 
jumul chic jas quel cubij ri! ri xtzijox rumal. 11 Xubij c'u ri Jesús chque: Apachin 
ri cujach bi ri rixokil, cáctuli chi c'u na ruc' jun ixok chic, ri achi ri! cuban ri 
nimalaj mac ri àwas u banic chrij ri nabe rixokil. 12We are ri ixok cujach bi ri 
rachajil, các'uli chi c'u na ruc' jun achi chic, ri ixok ri' cuban ri nimalaj mac ri 
áwas u banic chrij ri rachajil, —xcha ri Jesás chque ru tijoxelab. 


Ri Jesás queutewchij ri ac'alab 


13Ri winak xequic'am lok ri ac'alab cho ri Jesús rech cuya ru k'ab pa 
qui wi'. Xeyaj c'u ri winak cumal ri tijoxelab. 14Aretak xril ri Jesús chi 

queyajon ri tijoxelab, xpe royowal, xubij chque: Chiya chque ri ac'alab 
chi quepe wuc!, meik'atej rumal chi ru takanic ri Dios pa qui wi! ri winak 
are quech ri e je! tak wa!, —cácha'. 15Kas tzij ri quinbij chiwe chi apachin 
ri man cuc'am tá ri! ru takanic ri Dios je! jas ri cuban jun alaj ac'al, man 
cáyi' tà c'u che chi cátakan ri Dios puwi!, —xcha chque. 

16Ri Jesús xeuk'aluj ri ac'alab, xuya c'u ru k'ab pa qui wi, xeutewchij. 


Copan jun k'inomalaj ala ruc' ri Jesús 


17 Aretak ri Jesús xutakej chi ru be, chanim xpe jun ac'al achi ruc', 
xxuqui chuwách, xuta! che, xubij: Utzalaj Ajtij, ¿jas quinban in rech 
quinrik ri c'aslemal ri man c'o ta u q'uisic? —xcha che. 

18Xubij c'u ri Jesús che: ¿Jas che cabij utz chwe? ¡Man c'o tà jun kas 
utz, xane xak xuwi ri Dios! —cácha che. 19 Awetam c'u ri cátakan wi ru 
Lok! Pixab ri Dios: “Matcámisanic, maban ri nimalaj mac ri áwas u banic 
ruc! ri rixokil jun winak chic, maban ri elak!, maban tzij chrij jun winak 
chic, maban subunic che jun winak chic che resaxic ri rech ri are', nim 
cheawil wi ra nan a tat," —cácha ri', —xcha ri Jesús che. 

20Xubij c'u ri achi che: Ajtij, ronojel wa! nu takem tzaretak in ac'al na, 
—xcha che. 

21 Ri Jesús co xca!y che ri achi, sibalaj lok! xril wi, xubij che: C'o jun 
jasach chic ri c'à mája! cabano. Cheaq'uiyij conojel ri jastak awe, chaya 
ri rajil chque ri meba'ib. Các'oji c'u na ra k'inomal chila' chicaj. Jo, tasa'j 
wuc', chatelej c'u ra cruz, —xcha che. (Quel cubij wa! chi man nim tà chic 
cáril wi ru c'aslemal, pune ta ne curik ri cámical rumal rech ri Jesús.) 

22Xq'uextaj c'u ru wách ri achi, xc'áxc'ob ri ranima! rumal ri xubij ri 
Jesus che. Xbisonic xe'c, rumal chi q'uia u k'inomal c'olic. 

23Xca!y ri Jesús pa tak u xcut, xubij chque ru tijoxelab: iSibalaj c'äx 
cáquitij ri k'inomab queopan ruc! ri Dios rech cátakan pa qui wi'! —xcha 
chque. 

24Ri tijoxelab xquicajmaj ri xubij chque, man xquirik tá chic jas xca'no. 
Xch'aw chi jumul ri Jesús, xubij chque: Kachalal, kas c'àx cáquitij ri 
winak ri cácu'bi ri canima' chrij ri k'inomal, queopan ruc! ri Dios rech 
cátakan pa qui wi'. 2» Are man c'àx tà ri roc'owisaxic jun quiej camello pa 
ru julil jun t'isombal bak chuwách ri ropanic jun k'inom ruc! ri Dios rech 
cátakan puwi!, —xcha chque. 

26Sibalaj xquicajmaj wa! ri tijoxelab, xquibij c'u chbil tak quib: ¿Jachin 
ta c'u lo ri cácowinic curik ru tobanic ri Dios? —xecha'. 

27 Ri Jesús tajin queuca/yej, xubij c'u chque: Man quecowin tá ri winak 
chubanic wa!, cácowin c'u na ri Dios che, rumal chi ri Dios cácowin 
chubanic ronojel, —xcha chque. 

28Ri tat Pedro xuch'abej ri Jesus, xubij: Tat, chilampe la chi ri uj ka 
yo'm can ri jastak ke, uj c'o uc! la, —xcha che. 

29 Xubij c'u ri Jesús: Kas tzij ri quinbij chiwe chi man c'o tá jun ri cuya 
can ri rachoch, ri rachalal, ru nan u tat, ri rixokil, ri ralc'ual, ri rulew 
rumal wech in, xukuje' rumal rech ri Utzalaj Tzij re ri Evangelio, 30ri mat 
curik na cámic pa tak we Ku junab ri! jun ciento mul ri e je! tak wa!, ri 
rachoch, rachalal, ru nan, ralc'ual, rulew, pune ruc' c'áx ri cábantaj che 
cumal ri winak. Xukuje! curik na ru c'aslemal ri man c'o tà u q'uisic pa 
tak ri k'ij ri junab ri quepe na, —cácha chque. 31E q'uia chque ri winak ri 
nim queil wi cámic, man nim tá chi na queil wi pa ri ktij ri', xukuje! e c'o 
ri man nim tá queil wi cámic, nim c'ut queil wi na, —xcha chque. 


Ri Jesüs cutzijoj jumul chic chi cácám na 


32E benak c'u pa ri be, pakalem cáca'n pa Jerusalén, nabejinak c'u ri 
Jesús chquiwách ru tijoxelab. Ri e are! sibalaj xquicajmaj u wách ri Jesús. 
Conojel ri e teren chrij sibalaj quixe'm quib. Ri Jesús xeusiq'uij jumul chic 
ri cablajuj u tijoxelab ruc' pa qui tuquiel wi, xuchaplej c'u u bixic chque 
ri cában na che. 33Xubij c'u chque: Chiwilampe!, benam ke, tajin cujpaki 
pa ri tinimit Jerusalén. Quinjach c'u na in, in ri' ri Ralc'ual ri Dios ri 
Kas Winak, pa qui k'ab ri qui nimakil ri sacerdotes, xukuje! pa qui k'ab 
ri tijonelab re ri Pixab. Cáquik'at na tzij pa nu wi' chi quincámisax na, 
quinquijach c'u na pa qui k'ab ri niq'uiaj winak chic. 34Cáquetz'bej na nu 
wách, xukuje' cáquichubaj na nu wach. Quinquirapuj na, quinquicámisaj. 
Quinc'astaj chi c'u na churox k'ij, —xcha ri Jesús chque. 


Ri tat Jacobo, ri tat Juan cáquita' jun tok'ob che ri Jesús 


35Xekeb c'u ru c'ojol ri tat Zebedeo ruc! ri Jesús, e are! ri tat Jacobo, ri 
tat Juan, xquibij c'u che: Kajtij, cákaj chi cában la chke apachique u wách 
tok'ob ri cákata! che la, —xecha che. 

36Xubij ri Jesús chque: ¿Jas c'u quiwaj chi quinban chiwe? —xcha 
chque. 

37 Xquibij c'u che: Aretak cánimarisax ri k'ij la, cátakan chi la pa qui 
wi! conojel, ya la chke chi cujt'uyi na uc! la, chi jun chke các'oji pa ri 
wiquiák'ab la, ri jun chic pa ri moxk'ab la, —xecha che. 

38Xubij c'u ri Jesús chque: ¡Man quich'ob taj jas u wách tok'ob ri quita' 
chwe! —cácha chque. ¿A quixcowinic quich'ij na ri c'äx ri quinrik na 
in, quitij c'u na iwe ri c'o pa ri vaso ri quintij na we in? ¿A quixcowinic 
cában i kasna! ix jas ri kasna! ri cában na chwe in? —xcha chque. 

39 Xquibij c'u che: Cujcowinic, —xecha che. 

Xubij c'u ri Jesás chque: Kas tzij quitij na iwe ri c'o pa ri vaso ri quintij 
na we in, xukuje' cában na i kasna! jas ri kasna! ri cában na chwe in, — 
cácha chque. 49 Are c'u ri t'uyulem pa ri nu wiquiák'ab, we ne pa ri nu 
moxk'ab, man cuya! taj quinya in chiwe. Are wa! quech ri e cha'tal rumal 
ri Dios chi quet'uyi pa tak ri t'uyulibal ri', —xcha chque. 

41 Aretak ri lajuj tijoxelab chic xquita u bixic ronojel wa', xpe coyowal 
ri e are! chque ri tat Jacobo, ri tat Juan. 42 Xeusiq'uij c'u ri Jesús, xubij 
chque: Ri ix iwetam chi ri winak ri ya'tal chque chi quetakan pa qui wi! 
ri niq'uiaj winak chic, kas tzij e c'o ri' pa qui k'ab. Ri qui nimakil winak 
quetakan pa qui wi! xukuje!, —cácha'. 43Man je! tà c'u wa! ri ix, kane 
apachin chiwe ri craj chi nim quil wi, rajwaxic chi coc na wa! che patánil 
iwe. 4^Apachin chiwe ri craj coc che i nimal ix, nabe rajwaxic chi coc 
na che patánil que conojel, —cácha'. 45 Are je ri', rumal chi ri in, in ri! 
ri Ralc'ual ri Dios ri Kas Winak, man in petinak taj rech quinpatànixic, 
xane rech quinpatánin chque niq'uiaj chic, xukuje! rech quinya ri nu 
c'aslemal che tojbal re ri qui tzokopixic q'uia winak, —xcha ri Jesús 
chque. 


Ri Jesús cucunaj ri moy achi, Bartimeo u bi' 


46Xeopan c'u pa ri tinimit Jericó. Elem chi c'u bic cuban ri Jesús pa 
Jericó, e rachi'l c'u ru tijoxelab zukuje' q'uialaj tak winak chic. C'o c'u 
jun moy achi, Bartimeo u bi, t'uyul chi! ri be, are c'u jun molonel wa!, u 
c'ojol ri tat Timeo. ^7 Aretak xuto chi tajin coc'ow ri Jesús aj Nazaret, co 
xch'awic, xubij: iTat Jesús, ralc'ual can ri ka mam David, tok'obisaj la nu 
wách! —xcha'. 

48E q'uia ri winak ri xquiyajo, xquibij che chi chutz'apij u pu chi'. Ri 
are! c'ut xa man cuta taj, xane más co na xch'awic, xubij: iRalc'ual can ri 
ka mam David," tok'obisaj la nu wách! —xcha!. 

49 Xtaq'ui c'u ri Jesus, xubij: Siq'uij ba! alak lok, —xcha chque. 

Xquisiq'uij c'u lok ri moy, xquibij che: iChachajij awanima'! 
iChatwalijok! Ri Jesús tajin catusiq'uij, —xecha che. 

50Ri are! c'ut xurokij can ru k'u! jela!, chanim xwalijic, vele, xopan ruc' 
ri Jesús. 51 Xch'aw c'u ri Jesus, xubij che: ¿Jas caj la chi quinban che la? 
—xcha che. 

Xubij ri moy che: Ajtij, cwaj quinca!y jumul chic, —xcha che. 

52Xubij ri Jesús che: Cuya! que! la. Ya xutzir la rumal chi xcojon la 
chwe, —xcha che. 

Chanim c'ut xcowinic xca!yic, xteri bi chrij ri Jesús pa ri be. 


Coc ri Jesús pa ri tinimit Jerusalén 


1 1 1Aretak nakaj chic e c'o wi che ri tinimit Jerusalén, chquiwách 
ri tinimit Betfagé ruc! ri tinimit Betania, tajin queoc'ow chuxe! 

ri Ujuyubal Olivos, ri Jesás xeutak bi quieb chque ru tijoxelab. 2Xubij 

chque: Jix pa ri alaj tinimit ri c'o apan chkawách. Aretak quixopan chila' 





k 10:48 Ri "Ralc'ual can ri ka mam David" quel cubij “To'l Ke", junam jas ri tzij “Cristo” o 
*Mesías". 

guirik na jun burro yukulic. Man c'o ta jun winak guiejeninak chrij, — 
cacha'. Chiguira', chic'ama lok, —cácha chque. 3 We c'o jun cubij chiwe: 
éJas che guiban wa!? —cácha ne chiwe. Chibij che: Xa cajwataj che ri 
Kajaw Jesús, chanim c'ut cutzelej chi na lok che la, —quixcha che. 

4Xebe! c'u ri tijoxelab, xequirika c'u ri burro pa ri be, yukul cok chuchi' 
ri porta. Xquiquir c'ut. 

5Jujun chque ri a tac'atoj chila! xquibij chque: ¿Jas quibano quiquir ri 
burro? —xecha chque. 

6Ri tijoxelab xquibij chque jas ru bim bi ri Jesús. Xyi' c'u chque chi 
cáquic'am bic. 7 Xquic'am c'u bi ri burro, xquiya che ri Jesús. Xquiya ri 
qui k'u! chrij, xquiejen c'u ri Jesús. 8E q'uia winak xquilic' ri qui k'u! pa ri 
be, xukuje' do jujun chic ri xequiya u zak tak che! ri xequich'upula pa tak 
ri juyub. 

9Ri winak ri e nabejinak chuwách ri Jesús, xukuje! ri e teretoj chrij, 
co xech'awic, xquibij: iChnimarisax u k'ij ri Dios! iUtz re ri petinak pa 
ru bi! ri Kajaw Dios! —quecha'. 10 iTewchim ba! ri! ri takanic ri cápe na 
pa ka wi'! Tzare wa! ri takanic ri xchaplex nabe rumal ri ka mam David. 
iChnimarisax uk ri Dios! —xecha!. 

11Xopan c'u ri Jesus pa ri tinimit Jerusalén, xoc pa ri nimalaj rachoch 
Dios. U ca!'ylobem chic ronojel, benak chi c'u ri ktij, xel bic, xe! pa 
Betania, e rachi'l ri cablajuj u tijoxelab. 


Ri Jesús cuyaj ri u che'al higos ri man c'o tà u wách 
y 


12Chucab ktij c'ut, aretak tajin quetzelej lok, e petinak pa ri tinimit 
Betania, xnum ri Jesús. 13Xril c'u apan chinaj jun u che'al higos, ráx c'u 
ru zak. Xe! ri Jesús che rilic we c'o u wách curika'. Aretak xopan ruc! ri 
che!, man c'o tá c'u u wách xuriko, xane xak xuwi ru xak c'olic. Je ri!, 
rumal chi maja' ru k'ijol ri higos. 14 Xch'aw c'u ri Jesús, xubij che ri che': 
C'o jun mátijow chic ra wách, —xcha che. 

Xquita c'u wa! ru tijoxelab. 


Ri Jesus cujosk'ij ri nimalaj rachoch Dios 


15 Te c'u ri', aretak xeopan pa Jerusalén, xoc bi ri Jesús pa ri nimalaj 
rachoch Dios, xuchaplej quesaxic bi ri ajc'ayib, xukuje' ri quequilok! tak 
jastak chupam ri nimalaj rachoch Dios. Xeutzak ri qui mesa ri q'uexal 
tak puak, xukuje! xeutzak ri qui tem ri ajc'ay tak palomáx. 16Man xuya' 
ta c'u ri Jesus chi c'o jun coc'ow chupam ri nimalaj rachoch Dios ri 
ruc'am reka'n. 17 Xeutijoj c'u ri winak, xubij chque: Tz'ibam c'u wa! pa 
ru Lok! Pixab ri Dios, cubij: “Ri wachoch in, are jun ja ri cában wi orar," 
—cuchixic. “Je c'u u cojic wa! cumal conojel winak,” —cácha ri'. Xukuje' 
xubij ri Jesás: Ri alak c'ut, jun cachoch elak'omab banom alak che, — 
xcha chque. 


El Nuevo Testamento en K'iche' Centro-Occidental de Guatemala, 2da ed. O 2011, Wycliffe Bible Translators, Inc. 


105 SAN MARCOS 11 


18Xquita c'u wa! ri qui nimakil sacerdotes zukuje' ri tijonelab re ri 
Pixab. Xa je ri! xquitzucuj jas cáca'n chucámisaxic. Je! xca'n wa! rumal 
chi xquixej quib cho ri Jesás, rumal chi conojel ri winak cáquicajmaj 
ru tijonic ri Arel, 19 Are chi! c'ut tajin coc ri ak'ab, xel bi ri Jesús pa ri 
tinimit. 


Cácàm ru che'al higos ri yajtajinak rumal ri Jesús 


20 Ak'ab c'ut, chucab ktij tajin queoc'ow pa ri be, xquilo chi ru che'al 
higos chaki'jarinak chic ronojel. 21 Xna'taj c'u wa! che ri tat Pedro, 
xubij che ri Jesus: Ajtij, ichilampe la! Ru che'al higos ri xyaj la, ya 
chaki'jarinak chic, —xcha che. 

22Xch'aw c'u ri Jesús, xubij chque ru tijoxelab: iTzrajwaxic ba! 
quijiquiba iwanima! chrij ri Dios! —cácha chque. 23Kas tzij ri quinbij 
chiwe chi apachin ri cubij che we nimalaj juyub ri': “Chawesaj awib chi', 
chaq'uiáka bi awib pa ri nimalaj ja," —we cácha che. We ta cubij wa!, 
man cáquieblan tà c'u u c'ux, xane cujiquiba u c'ux chi ri cubij cábantaj 
na, kas cábantaj c'u na wa'. 22Rumal wa! quinbij chiwe chi aretak c'o 
quita! che ri Dios aretak quiban orar, chijiquiba iwanima' che ri Dios 
chi quic'amo, cábantaj c'u na wa! chiwe, —cácha'. 25Amak'el c'ut aretak 
quiban orar, we c'o jun c'áx pa iwanima' chrij jun winak chic, chisacha u 
mac, rech ri i Tat ri c'o chicaj cuya! cusach ri i mac ix xukuje'. 26 We c'u 
man quisach tà qui mac niq'uiaj chic, ri i Tat ri c'o chicaj man cusach tà 
ri i mac ix, —xcha chque. 


C'o takanic pu k'ab ri Jesús 


27 Xetzelej chi bic, xebe! pa ri tinimit Jerusalén. Ri Jesús tajin cubinibej 
u pam ri nimalaj rachoch Dios, aretak ri qui nimakil sacerdotes, ri 
tijonelab re ri Pixab, xukuje! ri qui nimakil ri winak xeopan ruc'. 

28 Xquibij c'u che: ¿Jachin xtakow la chi cában la ronojel wa! we ri'? 
éJachin lo ri yo'winak che la chi je! cában la wa!? —xecha che. 

29 Xubij ri Jesús chque: Ri in xukuje! c'o ri quinta! chech alak. We 
cácowin alak chubixic chwe jas ri quinta', quinbij na chech alak jachin ri 
yo'winak chwe chi c'o takanic pa nu k'ab rech je! quinban wa', —cácha 
chque. 30Bij alak chwe jachin xtakow ri tat Juan chubanic ri kasna!, we 
are ri Dios o are ri winak, —xcha chque. 

31 Xquichapla u tzijobexic quib, xquibij: We cákabij chi are ri Dios 
xtakowic, cubij na ri Jesús chke: “¿Jas c'u che man xicoj taj?” —cácha na. 
32¿A cákabij ta c'ut chi e are ri winak xetakowic? —quecha!. 

Cáquixej c'u quib chquiwách ri winak rumal chi elinak chi sak 
chquiwách ri winak chi kas tzij ri tat Juan are k'alajisal re ru Lok! Pixab 
ri Dios. 33Rumal wa! xquitzelej u wách u tzij ri Jesús, xquibij che: ¡Man 
ketam taj! —xecha che. 

Ri Jesus xch'awic, xubij chque: Je c'u ri' ri in man quinbij tà chech alak 
jachin ri yo'winak chwe chi ri in quinban ronojel wa! we ri!, —xcha chque. 


Waral cákil wi ri c'utbal chquij ri ajchaquib ri man e utz taj 


1 2 1Ri Jesús xuchaplej qui tzijobexic ri winak cuc! tak c'utbal, xubij 
c'u chque: Oo jun achi ri xuban jun ticbal uvas, xucoralij rij, te 
c'u ri! xuc'ot jun jul ri cápitz! wi ri uvas, xuban xukuje! jun tac'aticalaj ja 
ri cácoj che chajibal re ronojel, xuya c'u can pa kajomal chque jujun tak 
ajchaquib, xe! naj pa jun tinimit chic, —cácha!. 
2Xopan c'u ri ktij ri cában ri cosecha rech uvas, ri ajchak'el xutak bi 
jun patánil re cuc! ri ajchaquib chuc'amic re ru wáchinic ri ticbal uvas. 
3Are c'u ri ajchaquib xquichap ri patáninel, xquich'ayo, xquitak bic, man 
c'o tà xquiya bi che, —cácha'. ^Ri ajchak'el ri ticbal uvas xutak c'u bi jun 
patáninel chic cuc! ri ajchaquib. Ri e are! c'ut xca'n chi abaj ri patáninel 
ri', xquisoc chujolom, xa etzelal xca'n bi che. 5Xutak chi c'u bi jun patánil 
re, ri ajchaquib c'ut xquicámisaj wa!, je ri! xukuje!' xca'n chque ri jule' u 
tako'n chic. Jujun chque xequich'ayo. Jujun chic xequicámisaj. 
6C!á c'o na jun tako'n chic ruc' ri ajchak'el, are c'u ri u c'ojol, ri sibalaj lok! 
chuwách. Chuq'uisbal ronojel xutak bi wa! cuc! ri ajchaquib, xubij c'ut: “Kas 
nim cáquil wi na ri nu c'ojol," —xcha ri ajchak'el. 7 Ri ajchaquib xquitzijobej 
quib, xquibij: “Are wa! ri quechben ronojel. iJo', kacámisaj c'ut, rech cák'ax 
ronojel wa! pa ka k'ab!” —xecha'. 8Xquichapo, xquicámisaj, xquesaj c'u bi ru 
cuerpo pa ri ticbal uvas, —xcha ri Jesús chque. 
9Te c'u ri! ri Jesús xuta! chque, xubij: ¿Jas c'u cuban na ri! ri ajchak'el 
ri ticbal uvas? —cácha ri Jesús. Copan na cuc!, queucámisaj na ri 
ajchaquib, cuya c'u na ru ticbal uvas chque jule! chic, —cácha chque. 
10 ¿A mat siq'uim alak wa! we tz'ibam ri! pa ru Lok! Pixab ri Dios? Je ri! cubij: 
Ri abaj ri man xcaj tà ri yacal tak ja, 
are abaj wa"! xcoj che tok'ebal re ri ja. 
11 Je! banom wa! rumal ri Kajaw Dios. 
Kas cajmabal c'u wa! chkawách, 
—cácha!, —xcha chque. 
12Ri qui nimakil ri winak aj Israel xquitzucuj c'ut jas cáca'n chuchapic 
ri Jesús rumal chi xquich'obo chi chquij ri e are! xutzijoj wa! we c'utbal 
ri'. Cáquixej c'u quib chquiwách ri q'uialaj winak, xa rumal ri! xquiya can 
ri Jesús, xebe'c. 


Cáta' che ri Jesús we rajwaxic cátoj alcabal 


13Xetak c'u bi jujun chque ri tata'ib fariseos ruc! ri Jesús, xukuje' jujun 
chque ri rachi'l ri tat Herodes che rilic we c'o jas quecowin chubanic rech 





112:10 We abaj ri! ri xubij ri Jesús are ri Jesús mismo. 

cákaj ri Jesús pa qui k'ab. 14Aretak xeopanic, xquibij che ri Jesús: Ajtij, 
ketam chi jicom anima! la, xukuje! chi man cáxej tá ib la chquiwách ri 
winak jas pu cáquichomaj ri e are! chij la. Man nim tà c'u quil wi la jun 
winak chuwách ri jun chic, xane kas Gu các'ut la u beyal ru rayinic ri 
Dios chquiwách conojel. ¿A takal chke cákatoj alcabal che ri César o a 
man takal taj? —quecha'. ¿A rajwaxic c'ut cákatojo o a man rajwaxic taj? 
—xecha che. 

15Retam c'u ri Jesús chi zak quieb qui wách, rumal ri' xubij chque: 
¿Jas che cáta! alak wa! chwe? ¿A mat xa caj alak chi quinkaj pa k'ab 
alak? —cácha'. C'amampe alak lok jun puak chnuwách rech quinwilo, — 
xcha chque. 

16Ri e are! xquic'am lok ri puak, xril c'u wa! ri Jesús, te ri' xubij chque: 
¿Jachin c'u ajchak'el we ca!yebal xukuje! we bi'aj ru? —xcha chque. 

Xquibij c'u che: Are rech ri César, —xecha che. 

17Xubij c'u ri Jesús chque: Ya ba! alak che ri César ri rech ri César. Ya 
c'u alak che ri Dios ri rech ri Dios, —xcha ri Jesús chque. 

Ri e are! xquicajmaj u wách ri Jesús rumal ri xubij chque. 





Cto jas cáquita' ri tata'ib saduceos che ri Jesús 
chrij ri qui c'astajibal ri càminakib 

18 Te ri! xeopan jujun tata'ib saduceos ruc! ri Jesus. Ri winak ri!, ri 
saduceos, cáquibij chi man quec'astaj tá chi na ri cáminakib. Xquita' 
c'u che ri Jesús, xquibij: 19 iAjtij! Tzlibam can chke rumal ri ka mam 
Moisés chi we cácám ru chak' jun achi, we cácám ri ratz, c'o c'u can ri 
rixokil, we c'u man e c'o tá can ralc'ual ruc! ri rixokil, rajwaxic c'ut chi 
ri rachalal ri c'o canok, các'uli ruc' ri ixok ri' ri malca'n rech quec'oji 
can ralc'ual ruc'. Ri ac'alab ri! je! ta ne e rech ri cáminak, —quecha che. 
20E c'o c'u wukub achijab e cachalal quib. Ri nabeal xc'uli'c, xcám c'ut, 
man c'o tà c'u can ralc'ual ruc! ri rixokil. 21 Ri ucab xc'uli ruc! ri rixnam 
malca'n, xukuje' xcám bic, man c'o tá can ralc'ual. Je! xukuje! xuban ri 
urox achi. 22 Je c'u ri! xca'n ri wukub achijab, cachalal quib, man xquiya 
tá can calc'ual. E cáminak chic conojel, xcám c'u bi ri ixok. 23 Aretak 
c'ut quec'astaj na ri cáminakib, ¿jachin chque wa! we wukub achijab ri! 
các'amow ri ixok che rixokil? Xc'oji c'u che quixokil ri wukub, —xecha 
che. 

24Xch'aw c'u ri Jesús, xubij chque: Ri alak xa sachinak alak rumal chi 
man etam tá alak ru Lok' Pixab ri Dios ri Tz'ibtalic. Man etam tá c'u alak 
ru chuk'ab ri Dios, —cácha chque. 25Aretak ri cáminakib quec'astajic, 
man quec'uli tá chic. Ri ka nan ka tat c'ut man cáquiya tá chi ri calc'ual 
che c'ulanem, xane e junam chi cuc! ri ángeles ri e c'o chicaj, —cácha!. 
26Chrij c'u wa! chi quec'astaj na ri cáminakib, c'o na ri cwaj quinbij 
chech alak: ¿A mat siq'uim alak pa ri wuj ri tz'ibam rumal ri ka mam 

Moisés jawije' ri cubij wi chi ri Dios do chupam ri juwi' q'uix ri tajin 
các'atic, xuch'abej lok ri ka mam Moisés? Je wa! xubij: “In ri! ru Dios ri 
Abraham, ru Dios ri Isaac, ru Dios ri Jacob," —xcha ri Dios, —cácha'. 
27Ri ka Dios man are tá Dios quech ri cáminakib, xane quech ri e clasctoj. 
Je ri! k'alaj chi xa sachinak alak, —xcha ri Jesús chque. 


Ri Jesús cutzijoj ri takanic ri nim na u banic 


28 Xopan c'u jun chque ri tijonelab re ri Pixab ri tajin cátatabenic aretak 
xquichomala quib. Retam c'ut chi ri Jesús utz u tzelexic u wách ri qui tzij 
u banom, rumal ri! xuta! che: ¿Jas ri takanic ri nim na u banic chquiwách 
conojel? —xcha che. 

29 Ri Jesús xch'awic, xubij che: Are wa! ri tznim na u banic: “Winak 
aj Israel, ichitatabej!” —cácha'. “Ri ka Dios ri Kajaw, xak xuwi ri Arel, 
are Kajaw," —cácha'. 30 “Sibalaj chiwaj ri i Dios ri Iwajaw, chijiquiba ri i 
c'ux, chijiquiba ri iwanima', chicojo ri i chomanic, chitija c'u ri i chuk'ab 
chubanic wa" —cácha'. Tzare c'u wa! ri nabe takanic ri sibalaj nim 
u banic. 3! Ri ucab takanic ri sibalaj nim na u banic are wa!: “Chiwaj 
ri iwach winak jas ri ix quiwaj iwib,” —cácha'. Man c'o tà chi c'u jun 
takanic ri nim na u banic chquiwách wa, —xcha ri Jesús che. 

32 Xubij c'u ri tijonel re ri Pixab che ri Jesús: ¡Utz ri cábij la, Ajtij! Kas 
tzij ri cábij la chi xa jun ri ka Dios, man c'o tá chi jun chuwách ri Are!, — 
cácha che. 33 Xukuje! rajwaxic chi jun winak sibalaj craj ri Dios, cujiquiba 
ru c'ux, cujiquiba ri ranima', cucoj ru chomanic, eut c'u u chuk'ab 
chubanic wa'. Xukuje' rajwaxic chi craj ri rach winak je! jas ri are! craj 
rib. Nim na u banic wa! chquiwách conojel ri sipanic ri queporox cho ri 
Dios, xukuje! chquiwách conojel ri awaj ri quecámisax che sipanic cho ri 
Dios, —xcha che. 

34 Aretak ri Jesús xuto chi sibalaj cána'w ri tata! chutzelexic u wách u 
tzij, xubij che: Xak jubik! craj man cátakan ri Dios puwi! la, —xcha che. 

Te c'u ri! man c'o tá chi jun xuchajij anima! chi c'o jas xuta! che ri Jesús. 


Ri Jesús cátzijon chrij ri ralc'ualaxic ri Cristo 


35Ri Jesüs tajin queutijoj ri winak pa ri nimalaj rachoch Dios, 
cách'awic, cubij: ¿Jas che cáquibij ri tijonelab re ri Pixab chi ri Cristo 
are xak xuwi ralc'ual can ri ka mam David? 36Tzare c'u ri ka mam David 
cubij rumal ri Lok'alaj Espíritu: 
Xubij ri Kajaw ri ka Dios che ri Kajaw: 
“Chatt'uyul pa ri nu wiquiák'ab,” 





m12:36 Ri cát'uyi jun pu wiquiák'ab jun nim takanel, we are ri Dios o jachin jun ri c'o 
takanic pu k'ab, quel cubij chi ri jun ri ttuyul pu wiquiák'ab, are cáyi' nim takanic pu k'ab 
ri are! xukuje!. 

c'ä quinya na chawe chi catch'acanic 

cattakan pa qui wi' conojel 

ri cáca'n qui c'ulel chawe," 
—cácha!. 37We ri ka mam David cubij: “Kajaw” che ri Cristo, ¿jas ta c'u 
che cáquibij ri e are! chi ri Cristo are xak xuwi ralctual can ri ka mam 
David? ¡Man je! tá ri'! —xcha chque. 

Ri winak c'ut, ri sibalaj e q'uia chic qui mulim quib, cáquicot canima' 

chutatabexic ru tzij ri Jesus. 


Ri Jesús cubij chi rajwaxic chi ri winak cáquichajij 
quib chquiwách ri tijonelab re ri Pixab 
38Ri Jesus tajin queutijoj ri winak, cubij chque: Chajij ib alak 
chquiwách ri tijonelab re ri Pixab. Ri e are! cákaj chquiwách quebinicat 
pa charchak tak catz'iak. Xukuje! cákaj chquiwách chi nim queil wi na, 
cáyi! c'u rutzil qui wách pa tak ri c'ayibal, pa tak ri be. 39 Cáquitzucuj ri 
t'uyulibal ri nimak qui banic pa tak ri rachoch Dios, xukuje! ri t'uyulibal 
ri nim queil wi pa tak ri ula'nem ri quewi' wi, —cácha chque. 40 Xukuje! 
cáquitokij tak ri cachoch ri malca'nib tak ixokib. Te ri! cáquiyuk u tza'm 
ri qui tzij aretak cáca'n orar rech man k'alaj tà ri etzelal ri tajin cáca'no. 
iKas nim na ri c'áx cáquirik ri tijonelab re ri Pixab aretak cák'at na tzij pa 
qui will —xcha ri Jesús chque ri winak. 


Kas nim ri cusipaj jun malca'n chichu' cho ri Dios 


41 T'uyul c'u ri Jesús pa ri nimalaj rachoch Dios chquiwách tak ri cáxon 
ri cáyi' wi ri puak ri cásipax cho ri Dios. Tajin cáca!y chque ri winak ri 
cáquiya ri qui rajil chupam tak ri cáxon ri'. E q'uia c'u chque ri k'inomab 
xequiya nimak tak qui rajil. 42Xopan c'u jun malca'n chichu! ri meba!, 
xuya xa quieb alaj tak puak, craj ne xa jun centavo rajil ri quieb puak 
ri'. 43Ri Jesús xeusiq'uij ru tijoxelab, xubij c'u chque: Kas tzij ri quinbij 
chiwe, chi we meba'laj malca'n chichu! ri', are nim na wa! ri xusipaj 
ri are! chquiwách conojel ri niq'uiaj winak ri qui yo'm qui rajil pa tak 
ri cáxon ri c'olibal puak. 44Ri e are! qui yo'm jubik! re ri q'uia ri c'o 
cuc'. Are c'u we malca'n chichu! ri! u yo'm ronojel ri c'o ruc', ronojel ri 
tzukubal re, —xcha chque. 


Ri Jesús cuk'alajisaj chi cáwulix na ri nimalaj rachoch Dios 


1 3 1Elem bi re ri Jesús pa ri nimalaj rachoch Dios, jun chque ru 
tijoxelab xubij che: iAjtij, chilampe la we je'lalaj tak abaj ri', 
xukuje' tak we ja ri yacom ri! ri sibalaj e cajmabal! —xcha che. 
2Xch'aw c'u ri Jesús, xubij che: ¿A cawil conojel we nimalaj tak ja ri 
e yacom ri'? —cácha'. Man cácanaj tà c'u can jun abaj puwi! ri jun abaj 
chic ri mat cáwulix na, —xcha che. 


El Nuevo Testamento en K'iche' Centro- Occidental de Guatemala, 2da ed. O 2011, Wycliffe Bible Translators, Inc. 


SAN MARCOS 13 110 


Ri Jesás queutzijoj ri etal re ri q'uisbal tak k'ij 


3Xe! c'u ri Jesús, e rachi!l ru tijoxelab, pa ri Ujuyubal Olivos ri cto apan cho 
ri rachoch Dios. T'uyul c'u ri Jesús chila!, ri tat Pedro, ri tat Jacobo, ri tat Juan, 
xukuje! ri tat Andrés xquita' che ri Are! pu tuquiel wi, ^xquibij: Cákaj chi cábij 
la chke jampa' cábantaj na wa'. ¿Jas u wách etal cában na chuc'utic chkawách 
chi xopan ri k'ij ri' ri quebantaj na conojel tak wa! ri bim la chke? —xecha che. 

5Ri Jesús xch'awic, xubij chque: ¡Chichajij iwib c'o jachin jun mixsubuwic! 
—cácha!. 6E q'uia c'ut ri quepe na, cáquicoj na ri nu bi, cáquibij: “¡In ri! ri 
Cristo!" —quecha na. E q'uia c'u ri! ri quequisub na, —cácha chque. 

7 Aretak quita nimalaj tak ch'oj, xukuje! quita u tzijoxic tak ch'oj 
jawije' tak chi', mixej iwib. Rajwaxic chi cábantaj na wa'. C'à májok c'u ri 
q'uisbal re ri Ku junab ri!, —cácha'. 8Cách'ojin c'u jun tinimit ruc' ri jun 
tinimit chic, xukuje! cách'ojin jun nim takanel ruc' jun nim takanel chic. 
Quepe c'u na q'uia cábrakan jawije! tak chi!, cápe na wi'jal xukuje!, ri 
winak c'ut sibalaj cáquituquij na quib. Xak c'u chaplebal wa' re ronojel ri 
c'áx ri cápe na pa qui wi! ri winak, —cácha chque. 

9 iChichajij ba! iwib! —cácha'. Quixjach c'u na pa tak qui k'ab ri qui nimakil 
winak ri quetakan pa qui wi', xukuje! quixch'ay na chquiwách ri qui nimakil 
ri winak pa tak ri rachoch Dios ri cáquimulij wi quib ri winak. Quixtac'abax 
na chquiwách k'atal tak tzij, xukuje! chquiwách takanelab ri nimak qui banic 
rumal wech in rech quik'alajisaj na ri Utzalaj Tzij re ri Evangelio chquiwách 
ri e are!, —cácha chque. 10 C'à májok c'u copan ri q'uisbal re ri ktij junab ri!, 
rajwaxic cátzijox na we Utzalaj Tzij ri' re ri Evangelio chque conojel qui wach 
winak cho ruwáchulew, —cácha'. 11 Aretak quixc'am na bic rech quixjach 
chquiwách ri k'atal tak tzij, mixej iwib, michomaj bic jas ri quibij na chque, 
xane chibij ri cáyi' chiwe rumal ri Dios pa ri ktij ri. Man ix tà c'ut ri quixtzijon 
na, xane are ri Lok'alaj Espíritu. 12Ri winak quequijach na ri cachalal pa 
cámisaxic, ri nan tat quequijach na ri calc'ual pa cámisaxic. Ri alc'ualaxelab 
cáquiyac na quib chquij ri qui nan qui tat, quequijach na pa cámisaxic. 
13iConojel ri winak cáquetzelaj na i wách xa rumal wech in! —cácha'. Are 
c'u ri cách'ijowic c'à cáq'uis na ronojel, curik na ri! ru tobanic ri Dios, —cácha 
chque. 

14Ri ka mam Daniel, jun chque ri k'alajisal re ru Lok! Pixab ri Dios, xutz'ibaj 
ojer chrij ri “itzelalaj áwas ri quetzelan ronojel.” iJachin ri cusiq'uij wa!, ri 
tz'ibtal waral, chuch'obo! jas ri! ri àwas ri cubij chi'! Aretak quiwil wa! các'oji 
chila! jawije! ri man ya'tal tá wi, rajwaxic chi ri winak ri e c'o pa Judea 
queanimaj bi pa tak ri juyub. 15Ri winak ri e c'o puwi' tak cachoch," aninak 
chekaj lok, meboc chi bi chupam ri ja chuc'amic bi jun jasach. 16Xukuje' ri e 





1 13:15 Pa tak ri ktij ri! are li'lic qui wi! ri cachoch ri winak. Chila! xeuxlan wi, xukuje' 
xechacunic. 

c'o pa ri juyub mátzelej bi cho ja chuc'amic ri qui k'u'. 17 iSibalaj c'äx que ri 
ixokib ri yawab tak winak chic pa tak ri ktij ri', xukuje! ri e c'o alaj tak cal ri c'à 
quetu'nic! 18 iChibana ba! orar, chixbochi'n che ri Dios chi mác'ulmataj ronojel 
wa! pa tak ri u k'ijol ri tew! 19Je ri', rumal chi cápe na nimalaj c'áxc'ol pa tak ri 
Km ri', ri man c'olinak tá ri! tzpa ru chaplexic lok ru banic ruwáchulew rumal 
ri Dios c'à pa tak we ktij ri'. Te c'u ri! man c'o tà jumul ri quepe chi na cláxalaj 
tak ktij junam ruc' ri c'áxc'ol ri'. 20 We ta ri Kajaw Dios mat cubano chi xak 
k'atatal Ki cáctoji we c'áxc'ol ri', mat c'o jun winak ri! ri các'asi canok. Ri Dios 
c'ut u banom chi xak k'atatal k'ij cáctoji wa! rumal chi queraj ri e cha'tal rumal 
ri Arel, 

21We c'u do jun ri cubij chiwe: “¡Chiwilampe', c'o ri Cristo chi ri'!” We 
cubij: *iChiwilampe!, c'o jela!!” —we cácha'. iMicoj bail —cácha chque. 
22Quepe na winak ri cáca'n che quib chi e are ri Cristo, xukuje' quepe chi 
na jule' chic ri cáca'n che quib chi e k'alajisal tak re ru Lok! Pixab ri Dios. 
Queca'n c'u na etal, xukuje! cajmabal che qui subic ri winak ri e cha'tal 
rumal ri Dios we quecowinic, —cácha'. 23 iChiwila ba! iwib! Nu bim chi 
c'u apan ronojel wa! chiwe, —xcha ri Jesús chque. 


Waral cátzijox wi jas ru petic ri Ralc'ual ri Dios ri Kas Winak 

24Pa tak ri k'ij ri! aretak oc'owinak chic ri nimalaj c'áx ri!, ri Ku 
cák'ekumar na, ri ic! c'ut man cátunun tá chic. 25 Quetzak c'u na lok ri 
ch'imil cho ri caj. Queslabisax c'u na conojel ri c'o qui chuk'ab ri e c'o 
cho ri caj, je! jas ri k'ij, ri ch'imil, ri ic', xukuje' niq'uiaj chic, —cácha'. 
26 Te c'u ri! quilitaj c'u na chi ri in, in ri! ri Ralc'ual ri Dios ri Kas Winak, 
quinpe pa tak ri sutz! ruc' nimalaj nu chuk'ab, cánimarisax c'u nu ktij, 
—cácha!. 27 Te ri' queintak na bi ri ángeles rech quequimulij ri winak ri e 
cha'tal rumal ri Dios pa ri relbal k'ij, pa ru kajbal k'ij, pa ri u moxk'ab ri 
relbal k'ij, pa ru wiquiák'ab ri relbal k'ij, tzpa ronojel ri cajulew, —xcha 
chque. 

28Chich'obo ba! ri c'utbal chrij ru che'al higos: Aretak queráxar ru k'ab, 
quetuxin c'u ru xak, iwetam ri! chi zak jubik! chic man copan ri k'alaj. 
29 Je ri! xukuje' ri ix aretak quiwil qui c'ulmaxic ronojel wa, quiwetamaj 
na chi zak jubik' chic man copan ri ktij ri quinpetic. Je! ta ne chi in c'o 
chu ri uchibe. 30Kas tzij ri quinbij chiwe chi quebantaj na ronojel wa! 
ri xinbij chiwe c'ä májok quecàm ri winak re we ktij junab ri', —cácha'. 
31 Cásach na u wách ri caj, xukuje! ruwáchulew, are c'u ri tzij ri nu bim 
chiwe quebantaj na wa!, —xcha chque. 

32Man c'o tá c'u jachin jun ri retam jampa! copan ri ktij ri', o ri hora. 
Man quetam tà ri ángeles, man retam tà ru C'ojol ri Dios, xane xak xuwi 
ri ka Tat Dios retam wa!, —cácha'. 

33Rumal wat, ichiwila ba! iwib, chixc'asc'atok, chibana orar! ¡Man 
iwetam tá c'ut jampa! copan ri ktij ri'! —cácha chque. 34Are je! jas 


El Nuevo Testamento en K'iche' Centro-Occidental de Guatemala, 2da ed. € 2011, Wycliffe Bible Translators, Inc. 


SAN MARCOS 13, 14 112 


jun achi benam cubano, naj que! wi. C'à maja' quel bic cho ja, cuya 

can ronojel pa qui k'ab ri patánil tak re, xukuje! cuya can ri qui chac 
chquijujunal. Cátakan can che ri chajil uchibe chi utz rilic ri ja cubano, 
—cácha chque. 35iChiwila ba! iwib, chixc'asc'atok! rumal chi man 
iwetam taj jampa! cápe ri ajchak'el ja, we tajin coc ri ak'ab aretak cápetic, 
we pa niq'uiaj ak'ab, we pa ri hora ri cok! ri ama! ác!, we tajin cápe chi 

ru sakiric. 36 Chiwila ba! iwib rech we xak te'talic cápetic mixulurika ne 
tajin quixwaric. 37 Ri quinbij chiwe, quinbij c'u chque conojel. iChiwila 
ba! iwib, chixc'asc'atok! —xcha chque. 


Cáquitzijobela quib jas cáca'n chucámisaxic ri Jesús 
1 4 1Xa quieb ktij chic craj che ri nimak'ij, Pascua? u bi, xukuje! ri 
nimak'ij re ri caxlan wa ri man cáyi' tà ch'ám ruc'. Ri qui nimakil 
sacerdotes, xukuje! ri tijonelab re ri Pixab cáquitzucuj jas cáca'n na 
chuchapic ri Jesús ruc' subunic rech cáquicámisaj. 2Xquibij c'ut: ¡Máchap 
pa ri nimak'ij rech metuquin ne ri winak! —xecha!. 


Jun ixok cuya c'oc'alaj cunabal pu jolom ri Jesús 


3Are c'u ri Jesás c'o pa ri tinimit Betania cho rachoch ri tat Simón, jun 
tata! ri xc'oji itzel ch'a'c che. T'uyul c'u ri Jesús chi' ri mesa, xopan jun 
ixok ruc'am jun c'olibal cunabal re alabastro, c'o c'oc'alaj cunabal re kas 
nardo chupam. Sibalaj pakal rajil wa! we cunabal ri'. Ri ixok xupaxij ri 
c'olibal cunabal, xutix c'u ri cunabal pu jolom ri Jesús. ^E c'o c'u jujun 
chila! ri xa xpe coyowal, xquibij chbil tak quib: ¿Jas che zak xtix wa! we 
cunabal ri'? —xecha!. 5iXq'uiyix ta c'u wa! che oxib cientos quetzales ruc' 
u wi, xyi' ta c'u ri puak chque ri meba'ib! —xecha!. 

Xeyok'on c'u che ri ixok. 

6Xubij c'u ri Jesús: ¿Jas che quiya latz! che ri ixok? iMiban wa! che! 
¡Jun nimalaj utzil c'ut ru banom chwe! —cácha chque. 7 Amaktel c'ut e 
c'o ri meba'ib iwuc!, cuya! c'ut quiban utzil chque aretak quiwaj u banic 
wa!. Are c'u ri in man in c'o tá iwuc! ronojel Ki. 8We ixok ri! u banom jas 
ri xcowin chubanic, ri xpe pa ranima'. U cojom c'u bi ri c'oc'alaj cunabal 
che ri nu cuerpo c!'á májok quinmukic. 9Kas c'u GU ri quinbij chiwe chi 
apawije! ta ne ri cátzijox wi na ri Utzalaj Tzij re ri Evangelio cho ronojel 
ruwáchulew, ri u banom we ixok ri' cátzijox na che na'tabal re, —xcha 
chque. 


Ri tat Judas cuchi'j u jachic ri Jesüs 


10Te c'u ri! xel bi ri tat Judas Iscariote, jun chque ri cablajuj tijoxelab, 
xe! ri are! cuc! ri qui nimakil sacerdotes chuchomaxic cuc! jas cuban 





?14:1 “Pascua”: Chawila! ri San Mateo 26:2, nota. 

chujachic ri Jesús pa qui k'ab. 11 Aretak xquito, xequicotic, xquibij c'u che 
ri tat Judas chi cáquiya na puak che. Ri tat Judas c'ut tajin cáreyej chi 
copan jun utzalaj k'ij chujachic ri Jesus pa qui k'ab. 


Cában ri wi'm re ri Kajaw Jesüs 


12Pa ri nabe ktij re ri nimak'ij re ri caxlan wa ri man cáyi! tà ch'äm 
ruc! aretak cácámisax ri chij che ri nimak'ij Pascua, ru tijoxelab ri Jesús 
xquibij che: ¿Jawije! caj wi la chi cáka'n wi ri wi'm re ri Pascua rech cátij 
la? —xecha che. 

13Xeutak c'u bi quieb chque ru tijoxelab, xubij c'u chque: iJix pa ri 
tinimit! Quixurika na jun achi ruc'am jun k'ebal joron. Chiterenej bic. 

14 Jawije! c'u ri coc wi ri achi, chibij c'u che ri ajchak'el ri ja: “Cuta! ri 
Kat che la, cubij: ¿Jawije! quinban wi ri wi'm re ri Pascua ri quintij 
junam cuc! ri nu tijoxelab?" —cácha rt, —quixcha che. 15Ri are! cuc'ut 
na chiwách jun nim ja pa ru cawik ja ri ya suc'umatal chic. Chibana u 
banic ri wi'm re ri Pascua chke uj chila!, —xcha chque. 

16Xebel c'u bi ri tijoxelab, xebe! pa ri tinimit, xquirika ronojel jas ri 
xubij bi ri Jesús chque. Xca'n c'u u banic ri wi'm re ri Pascua chila!. 

17 Aretak chak'ab chic xopan ri Jesus, e rachi'l c'u ri cablajuj tijoxelab. 
18E t'uyul chila! chi! ri mesa, tajin quewi'c aretak ri Jesús xubij chque: 
Kas tzij ri quinbij chiwe chi c'o jun chiwe ri quinujach na, are jun ri tajin 
cáwi! wuc!, —xcha chque. 

19Ru tijoxelab sibalaj xebisonic. Chquijujunal c'ut xquichaplej u ta'ic 
che ri Jesús: ¿A man xa in ri'? —xecha che. 

20 Xch'aw c'u ri Jesús, xubij chque: Are jun chque ri cablajuj tijoxelab ri 
curub ru wa wuc! pa ri lak, —cácha!. 21 Je! quinel na in jas ri tz'ibtal pa 
ru Lok! Pixab ri Dios chwij in, in ri! ri Ralc'ual ri Dios ri Kas Winak. iC'àx 
c'u curik na ri achi ri quinjachow na in! ¡Utz na re we achi ri! we ta mat 
xil u wách! —xcha chque. 

22 Aretak tajin quewi'c, ri Jesús xuc'am ri caxlan wa, xumaltioxij 
wa! che ri Dios, xuban orar puwi! chutewchixic. Te ri! xupiro. Kuya 
chquiwách ru tijoxelab, xubij: iChic'ama iwe! Je! ta ne are nu cuerpo wa!, 
—xcha chque. 

23Te c'u ri' xuc'am jun vaso, xumaltioxij c'u wa! che ri Dios. Xuya ri 
vaso chquiwách, xquitij c'u que conojel. 24Xubij c'u ri Jesús chque: Je! ta 
ne are nu quiq'uel wa! ri cujiquiba ri c'ac! trato ri u banom ri Dios cuc! 
ri winak. Cáturuw c'u na wa! ri nu quiq'uel rech cuban utzil chque q'uia 
winak, —cácha'. 25Kas tzij ri quinbij chiwe chi man quintij tá chi na 
we ri vino re uvas, c'à pa ri Ku ri quintij na ri c'ac! vino chila! jawije! ri 
cátakan wi ri Dios, —xcha chque. 





?14:12 "Ri caxlan wa ri man cáyi' tá ch'ám ruc'”: Chawila! Hechos 12:3, nota. 

Ri Jesús cutzijoj apanok chi ri tat Pedro cubij chi man retam tà u wách 


26Te c'u ri! xquibixoj jun bix ri cuya u k'ij ri Dios, xebel bic, xebe' pa 
ri Ujuyubal Olivos. 27 Xubij c'u ri Jesús chque: Ri ix iwonojel quibisoj na 
nu wách, quiniya na can cámic chak'ab. Je! c'u tz'ibam canok pa ru Lok! 
Pixab ri Dios: “Quinsoc na ri ajyuk', quejabun c'u na ri chij,” —cácha!. 
28 Aretak c'u in c'astajinak chic chquixol ri cáminakib, quinnabej na bi 
chiwách, quine! na pa Galilea, —xcha chque. 

29 Xubij c'u ri tat Pedro che ri Jesús: iPune conojel cáquiya la canok, ri 
in man je! tà ri' quinbano! —xcha!. 

30Xubij c'u ri Jesús che: Kas tzij ri quinbij chawe chi tzpa we ak'ab ri! 
cabij na at oxmul chi man awetam tá nu wách májok cok! camul ri ama! 
Sc, —xcha che. 

31Ri tat Pedro tzco na xch'awic, xubij: Pune rajwaxic chi quincám na 
uc! la, kas tzij chi man quinbij taj chi man wetam tá wách la, —xcha che. 

Je! c'u xquibij xukuje' conojel ri tijoxelab. 


Ri Jesús cuban orar pa Getsemaní 


32 Aretak xeopan pa ri ch'ákap ulew, Getsemaní u bt, xubij ri Jesús 
chque ru tijoxelab: Chixt'uyul can chi' c'a quinto'taj na chubanic orar, 
—xcha!. 

33 Xeuctam bi ri tat Pedro, ri tat Jacobo, ri tat Juan ruc!. Xuchaplej c'u 
t'ujuwem ri ranima! ri Jesús, xc'áxc'ob c'u wa'. 34 Xubij c'u chque: Da are 
cuq'uis rib ri wanima' chupam ri bis! Chixcanaj can chu, chixc'asc'atok, 
—xcha chque. 

35Te ri! xbin chi apan jubik! ri Jesús, xutzak rib pa ulew, tajin cuban 
orar, xutz'onoj che ri Dios chi we ta c'o banom wi, mat curik we c'àx ri' ri 
petinak chrij. 36 Aretak xuban orar, xubij: ¡Abba!* iTat! Ri lal cácowin la 
che ronojel. Chesaj bi la we vaso ri! chnuwách. Bana ba! la chi man cápe 
tà we c'áx ri' chwij. Mában c'u la xa jas ri cwaj in, xane jas ri caj la cában 
la chwe, —xcha che ri Dios. 

37 Xtzelej c'u lok ri Jesús cuc! ru tijoxelab, xeurika', tajin quewaric. 
Xubij c'u che ri tat Pedro: ¿A catwaric, Simón? ¿A mat catcowinic catc'asi 
jun hora wuc'? —cácha che. 38 Chiwila ba! iwib, chixc'asc'atok, chibana 
orar rech man quixtzak taj aretak quixtakchi'x che mac. Kas tzij ri 
iwanima! craj u banic utzil, man c'o tà c'u u chuk'ab ri i cuerpo chubanic 
wa!, —xcha chque. 

39 Xe! jumul chic ri Jesus, xubana orar, je! xubij jas ri xubij nabe. 40 Te 
c'u ri! xtzelej chi lok, xeurika ru tijoxelab chi jumul chic tajin quewaric 





4 14:36 Ri tzij "Abba" quel cubij “nu tat" pa ri ch'abal arameo, ri qui ch'abal ri winak aj 
Israel pa tak ri k'ij ri xc'oji ri Jesús cho ruwáchulew. 

rumal chi sibalaj c'áx qui waram. Man xquirik tà c'u ru tijoxelab jas 
cáquibij che ri Jesús. 41 Churoxmul xtzelej chi lok ri Jesús cuc', xubij 

c'u chque: Chixwar ba, chixuxlanok, —xcha'. Te ri! xubij: iRuc! wa!! — 
cácha!. Opaninak c'u ri hora. Quinjach c'u na in, in ri! ri Ralc'ual ri Dios 
ri Kas Winak, pa qui k'ab ri ajmaquib, —cácha'. 42iJo! ba!! iChixwalijok! 
Chiwilampe! xpe ri jachal we, —xcha chque. 


Ri tat Judas cujach bi ri Jesüs 


43C!á tajin cách'aw ri Jesús aretak xopan ri tat Judas, jun chque ri 
cablajuj u tijoxelab. E petinak ruc' ri are! q'uia winak, cuc'am machetes, 
cuc'am che'. E takom lok cumal ri qui nimakil sacerdotes, cumal c'u tak 
ri tijonelab re ri Pixab, xukuje! ri qui nimakil ri winak. 44Ri tat Judas, 
ri jachal re ri Jesus, u yo'm c'u can jun etal chque ri winak, xubij: Ri 
quintz'umaj, are ri! ri Jesús. ¡Chichapa'! Kas utz chibana bi chujat'ixic, — 
xcha chque. 

45 Aretak xopanic, chanim xkeb ruc' ri Jesús, xubij: iKajtij, Kajtij! — 
xcha che. 

Xutz'umaj c'ut. 46Xquichap c'u ri Jesús, xquiyut bic. 

47 Jun chque ri e tac'atoj chila! xuc'am ru machete, xusoc ri patànil re 
ri qui nimal sacerdotes, xuk'at apan ru xiquin. 48Xubij c'u ri Jesús chque 
ri winak: ¿Jas lo wa! chi je! ta ne chrij jun elak'om elinak wi alak lok? 
C'amom alak lok ri machetes alak, ri che! alak che nu chapic, —cácha 
chque. 49Ronojel k'ij in c'o uc! alak pa ri nimalaj rachoch Dios, tajin 
quinya tijonic chech alak, man xinchap tá c'u alak. Je! c'u cában na wa! 
chwe rech je! cában na jas ri tz'ibam chwij pa ru Lok! Pixab ri Dios, — 
xcha chque. 

50 Chanim c'ut conojel ru tijoxelab xquiya can ri Jesús, xeanimaj bic. 


Jun ala canimaj bic 


51C!o c'u jun ala teren chrij ri Jesús, xak jun sak atz'iak u k'u'm chrij. 
Xchap c'u ri! cumal ri winak. 52Ri are! c'ut xuya can ri ratzliak pa qui 
k'ab, ch'analic xanimaj bi chquiwách. 


Copan ri Jesús chquiwách ri qui nimakil sacerdotes 


53Te ri! xquic'am bi ri Jesús cho ri kas qui nimal sacerdotes. Xquimulij 
c'u quib conojel ri qui nimakil sacerdotes, ri qui nimakil ri winak, 
xukuje! ri tijonelab re ri Pixab. 54Ri tat Pedro c'ut xuterenej bi ri Jesús 
chinaj, xopan c'u pa ri uwoja re ri rachoch ri kas qui nimal sacerdotes. 
Xt'uyi c'u ri tat Pedro chila! cuc! ri chajil tak re ri nimalaj rachoch Dios, 
tajin cumik' rib chrij ri k'ak'. 

55Ri qui nimakil sacerdotes cuc! conojel ri qui nimakil ri winak tajin 
cáquitzucuj jas u wách mac ri cák'alajisax chrij ri Jesús rech cácámisaxic. 

¡Man xquirik tà c'ut! 56E q'uia c'u ri xca'n tzij chrij aretak xca'n k'alajisanic. 
Man zak tá c'u jun u wách ri xquibij. 57 Te ri! xewalij jujun ri cáca'n tzij chrij ri 
Arel, xquibij: 58 Ka tom ri xubij: “Ri in quinwulij na we nimalaj rachoch Dios ri' 
ri banom cumal ri winak, quinyac chi c'u na pa ozib ktij jun ri man banom tá 
wa! cumal winak,” —xcha ri!, —xecha chque. 

59 Man ruc' tá wa! xjunamataj u wách ri xquibij chrij. 

60Xwalij c'u ri kas qui nimal sacerdotes, xtaq'ui chquiwách conojel, xuta! che 
ri Jesús, xubij che: ¿A mat c'o jas jun tzij cabij chutzelexic u wách ri tajin cábix 
chawij? ¿Jas pu wa! we tajin cáquik'alajisaj we achijab ri! chawij? —xcha che. 

61 Man cách'aw tà c'u ri Jesús, man c'o tá wi jas cubij che. Ri kas qui 
nimal sacerdotes zuta' jumul chic che ri Jesús, xubij: ¿A kas at ri! ri 
Cristo, ru C'ojol ri Dios ri cákaya u k'ij? —xcha che. 

62 Xch'aw c'u ri Jesús, xubij che: ¡In ri!, tat! —cácha che. iQuinil c'u na 
alak ri in, in ri' ri Ralc'ual ri Dios ri Kas Winak, aretak in t'uyul pa ru 
wiquiák!ab ri Dios ri sibalaj c'o u chuk'ab, xukuje! quinil na alak aretak 
quinpe na cuc! tak ri sutz! chicaj! —xcha che. 

63 Are c'u ri kas qui nimal sacerdotes xurak'achij ru k'u! chuc'utic 
chi sibalaj c'áx cuna! ri cubij ri Jesús. Xubij c'u ri tata!: ¿Jas c'u che e 
rajwaxic chi niq'uiaj k'alajisanelab chrij? 64iI tom c'u ri ix chi xubij ri 
áwas u bixic chrij ri Dios! ¿Jas c'u quichomaj? —xcha chque. 

Conojel c'ut xquik'at tzij puwi', xquibij chi rajwaxic cácámisaxic. 

65E c'o c'u jujun xquichaplej u chubaxic. Xquich'uk ru palaj, xquich'ayo, 
xquibij c'u che: iChach'obo ne jachin ri xatuch'ayo! —xecha che. 

Xukuje' ri chajinelab xquicoj k'ab chupalaj. 


Ri tat Pedro cubij chi man retam tà u wách ri Jesús 


66 C'à c'o ri tat Pedro iquim pa ri uwoja aretak xpe jun chque ri 
alitomab, ri ajic' rech ri kas qui nimal sacerdotes. 67 Aretak xril ri tat 
Pedro chi tajin cumik' rib cho ri k!ak!, co xca!y che, xubij: ¡Ri at xukuje' 
xatc'oji ruc' ri Jesús aj Nazaret! —xcha che. 

68 Are c'u ri tat Pedro xresaj rib chupam, xubij: ¡Man wetam tá u wách 
ri', man quinch'ob tá c'u ri! ri tajin cabij! —xcha che. 

Xel c'u bi chila!, xopan chi! ri uchibe. Are chi! xok! ri ama! äc'. 69Ri ali 
xril ri tat Pedro jumul chic, xuchaplej chi na u bixic chque ri e tac'atoj 
chunakaj, xubij: ¡We achi ri! are jun chque ri e rachi'l ri Jesús! —xcha'. 

70Ri tat Pedro xresaj chi c'u rib jumul chic chupam, xubij chi man 
cuch'ob tà u wách ri Jesús. Man naj tà c'u ri! ri e tac'atoj chila! xquibij 
jumul chic che ri tat Pedro: Kas tzij at jun chque rumal chi at aj Galilea. 
Xukuje!' xak junam catch'awic jas ri winak aj Galilea, —xecha che. 

71 Co c'u xch'aw ri tat Pedro, xuban c'u jurar cho ri Dios, xubij: iKas 
tzij ri! chi ri in man wetam tá u wách ri achi ri! ri tajin quitzijoj! —xcha 
chque. 

72Xok! chi c'u na ri ama! ác! chucamul. Xna'taj c'u che ri tat Pedro ru 
bim ri Jesús che: “Cabij na at oxmul chi man awetam tà nu wach majok 


cok! camul ri ama! ác!” —xcha che. Aretak ri tat Pedro xna'taj wa! che, 
xutzokopij c'u ok'ej. 


Ri Jesás c'o chuwách ri tat Pilato 


1 5 1Sibalaj ak'ab c'u ri' xquimulij quib ri qui nimakil sacerdotes, 
ri qui nimakil ri winak, xukuje' ri tijonelab re ri Pixab cuc! 
ri niq'uiaj nimak tak tata'ib. Te c'u ri' conojel we nimak tak tata'ib 
ri' xquitala' qui no'¡ chuchomaxic jas cáca'no. Xquiyut c'u bi ri Jesús, 
xquic'am bic, xquijacha c'u cho ri tat Pilato. 2Xuta! c'u ri tat Pilato che, 
xubij: ¿A at ri! ri cattakan pa qui wi! ri winak aj Israel? —xcha'. 
Xch'aw c'u ri Jesús, xubij: Je ri! jas ri cábij la, —xcha che. 
3Q'uia tzij c'ut xca'n ri qui nimakil sacerdotes chrij ri Jesús. (Kuta! 
c'u ri tat Pilato jumul chic che ri Jesús, xubij: ¿A mat c'o jas ri cabij? 
¡Chatampe' chi q'uia ri cáquibij chawij! —xcha che. 
5Man c'o tá jun tzij chic xubij ri Jesús, je c'u ri' chi xucajmaj wa! ri tat 
Pilato, man xurik tà chic jas cubano. 


Cak'at tzij puwi' ri Jesús chi cácámisax na 


6Are c'u ri tat Pilato nak'atal wi chi pa ri nimakij ri' ri are! cuban jun 
tok'ob chque ri winak, cutzokopij bi jun ajpache!, apachin ta ne ri cáquita' 
che. 7C'o c'u jun achi, Barrabás u bt, yo'm pa che! junam cuc! ri rachi!l 
rumal chi xca'n cámisanic aretak ri winak re ri tinimit xquiwalijisaj quib 
chquij ri quetakan pa qui wi'. 8Xquimulij c'u quib ri winak chuwách ri 
tat Pilato, xquichaplej u tz'onoxic che chi chubana tok'ob chque, jas ri 
nak'atal wi ri are!. ?9Xch'aw c'u ri tat Pilato, xubij chque: ¿A quiwaj chi 
quinban tok'ob chiwe, quintzokopij bi ri tata! ri c'o u takanic pi wi! ix ri 
winak aj Israel? —xcha chque. 

10Cuch'ob c'u ri tat Pilato chi xa rumal chi c'áx cáquina! ri qui nimakil 
sacerdotes che ri Jesús qui jachom ri Are! pu k'ab. 1 Ri qui nimakil 
sacerdotes c'ut tajin cáca'no chi ri winak cáquituquij quib, xa cáquibij chi 
más utz na are cuban tok'ob chque, cátzokopix bi ri Barrabás. 12Xch'aw chi 
ri tat Pilato, xuta! c'u chque: ¿Jas c'u ri quiwaj chi quinban che ri achi ri 
quibij ix chi are c'o u takanic pi wi' ix ri ix winak aj Israel? —xcha chque. 

13Ri winak co xquirak qui chi!, xquibij: iChripok! —xecha'. 

14Xch'aw c'u ri tat Pilato, xuta! chque: ¿Jas che? ¿Jas etzelal u banom 
wa! we achi ri'? —xcha chque. 

Co c'u na xech'aw ri winak, xquibij: iChripok! —xecha'. 

15Ri Pilato are c'u craj u banic xa jas ri qui rayinic ri winak. Xuban 
chque ri tok'ob ri xquita!, xutzokopij c'u bi ri Barrabás. Xtakan c'ut chi 
cách'ay ri Jesüs, te c'u ri' xujach bic rech cáripic. 

16Xepe c'u ri soldados, xquic'am bi ri Jesús pa ri uwoja re ri rachoch ri 
nim k'atal tzij, xequisiq'uij ri niq'uiaj soldados chic rech cáquimulij quib 
cuc!. 17 Xquicoj c'u jun atz'iak morada chrij ri Jesús. Kukuje' xquicoj jun 
corona re quemom q'uix chujolom. 18Chanim c'ut xquichaplej u rakic 
qui chi' chrij, xquibij: Lal ri' ri cátakan la pa qui wi' ri winak aj Israel, 
ichnimarisax Ku la! —xecha che. 

19Xquich'ay c'u chujolom ruc' jun aj, xquichubaj, xexuqui chuwách, xak 
cáca'n che quib chi tajin cáquik'ijilaj. 20 Aretak xeto'taj che retz'bexic u 
wách, xquijolij ru k'u! ri morada chrij, xquicoj ri kas ratz'iak ri Are! chrij, 
te c'u ri' xquic'am bi churipic cho ri cruz. 


Cárip ri Jesús cho ri cruz 


21C!o c'u jun achi aj Cirene, Simón u bi', qui tat ri tat Alejandro, ri tat 
Rufo. Ri are! tajin coc'owic, u petic c'u ri' pa juyub. Xquicoj qui chuk'ab 
che rech cutelej bi ru cruz ri Jesus. 

22Xquic'am c'u bi ri Jesús chila' jawije! ri cábix Gólgota che. Quel cubij 
wa! ri bi'aj ri!: Ri Juyub re ru Bakil Jolomaj, —cuchixic. 23 Xquiya c'u vino 
yujtal ruc! mirra" chuwách ri Jesús rech cutijo. Man xutij tà c'ut. 24 Aretak 
qui ripom chic cho ri cruz, ri soldados xquijach ri ratz'iak ri Jesús chquiwách, 
xquesaj c'u suerte chrij rech cáquilo jas ri cáquic'am bi chquijujunal. 

25 Ak'ab c'ut xrip ri Jesús pa ri u belej hora. 26 Cojom c'u puwi' ri cruz 
jun tz'ibtalic ri cubij jas che cák'at tzij puwi' ri Jesús rech cáripic, cubij 
c'ut: RI NIM TAKANEL PA QUI WI' RI WINAK AJ ISRAEL, —cácha'. 

27 Xerip c'u quieb elak'omab ruc', jun pu wiquiák'ab, jun pu moxk'ab. 
28 Xbantaj c'u can ri tz'ibam chrij pa ru Lok! Pixab ri Dios ri cubij: “Je! ta 
ne chi are jun chque ri banal tak etzelal ri xk'at tzij puwi'," —cácha'. 

29 Ri queoc'owic cáquiyok'o, cáquisutisa! ri qui jolom, cáquibij: ¡Aa! 
iAt ri' ri cabij chi catcowinic cawulij ri nimalaj rachoch Dios, xa c'u pa 
oxib k'ij cayac chi na wa! jumul chic! —quecha che. 20 iChato! ba! awib, 
chatkaj c'u lok cho ri cruz! —xecha che. 

31 Je! xukuje! ri qui nimakil sacerdotes cuc! ri tijonelab re ri Pixab cáquitze'j 
u wách, cáquich'abej quib, cáquibij: iXtob chque niq'uiaj chic, man cácowin tà 
c'u ri Are! chuto'ic rib! —quecha!. 32 Chkaj ba! lok cho ri cruz ri Cristo “ri Nim 
Takanel quech ri winak aj Israel” rech cákilo, icujcojon c'u na che! —xecha!, 

Ri e ripom ruc! ri Jesús xukuje! xquitze'j u wách. 


Cácám c'u ri Jesüs 


33Aretak xurik ri cablajuj hora, xk'ekumar ronojel ruwáchulew 
oxib horas. 34Tzpa ri rox hora re ri benak k'ij xurak u chi! ri Jesús, co 





715:23 Are qui chomanic ri winak chi ri cunabal “mirra”, we yujtal ruc' ri vino, are cubano 
chi cátáni ri k'axom. 

xch'awic, xubij: Eloi, Eloi, ¿lama sabactani? —xcha'. Je! quel cubij wa': Nu 
Dios, nu Dios, ¿jas che in wonobam la canok? —cácha!. 

35 Jujun c'u chque ri e tac'atoj chila! xquita wa!, xquibij: ¡Chitampe'! — 
quecha!. Tajin cusiq'uij ri ka mam Elías ri ojer k'alajisal re ru Lok' Pixab 
ri Dios, —xecha ri'. 

36Te c'u ri' jun chque ri winak xutic anim, xe'c, xurubu jun estropajo 
pa ch'àm vino, zua wa! puwi' jun aj, kuya ak'an chuwách ri Jesús rech 
cutijo, xubij c'u apan chque ri winak: iChiweyej ba'! Chkila na we cápe ri 
ka mam Elías chukasaxic, —xcha chque. 

37Sibalaj co xurak u chi! ri Jesús, xel ranima!, xcám c'u ri Are!. 38 Are 
c'u ri tasbal u pam ri nimalaj rachoch Dios xjisjobic, quieb xubano, xpe 
ajsic c'à iquim. 39Ri qui nimal soldados aj Roma, ri tac'al cho ri Jesús, 
aretak xuto xurak u chi! ri Jesus, xukuje! xrilo jas xubano aretak xcámic, 
xubij: iKas tzij u C'ojol ri Dios wa! we achi ri'! —xcha'. 

40E c'o c'u jujun ixokib ri tajin queca'y apan chinaj. Chquixol ri e are! 
c'o ri nan María aj Magdala, xukuje! ri nan María u nan ri tat Jacobo 
ri más c'ac'al na, ri xukuje' are u nan ri tat José wa'. Clo xukuje! ri nan 
Salomé cuc'. 4! Aretak ri Jesús xc'oji pa Galilea, we ixokib ri! xebin ruc!, 
xepatànin che. Xukuje! e c'o chila' q'uia chque ri niq'uiaj ixokib chic ri e 
opaninak ruc! ri Jesús pa Jerusalén. 


Càmuk ru cuerpo ri Jesús 

42Benak chi ri ktij pa ri ktij ri cában u banic ronojel che ri k'ij re 
uxlanem, are c'u víspera wa! re ri k'ij ri'. 43Xopan c'u ri tat José aj 
Arimatea, jun chque ri qui nimakil ri winak aj Israel ri tznim quil wi. 
Ri are! xukuje! cu'l u c'ux che reyexic chi cápe na ri Dios rech cátakan 
na pa qui wi' ri winak. Xuchajij c'u anima!, xoc cho ri tat Pilato chuta'ic 
chi cáyi' ru cuerpo ri Jesús che. 44Xucajmaj wa! ri tat Pilato chi sibalaj 
chanim xcám ri Jesús. Xtakan c'u chusiq'uixic ri qui nimal ri soldados 
chuwách, xuta! che we kas tzij càminak chic. 45 Aretak ri qui nimal 
soldados xubij chi kas tzij cáminak chic ri Jesús, ri tat Pilato xuya ru 
cuerpo che ri tat José. 46Ri tat José c'ut xulok! jun payu!, xukasaj ru 
cuerpo ri Jesús, xupis c'u chupam ri payu'. Te ri! kuya chupam jun 
mukubal ri c'otom cok pa ri abaj. Xuwolkotij c'u jun abaj chuchi! ri 
mukubal. 47Ri nan María aj Magdala ruc! ri nan María u nan ri tat José 
tajin cáquilo jawije! ri cáyi' wi can ru cuerpo ri Jesús. 


Các'astaj ri Jesús chquixol ri cáminakib 


1 6 1Oc'owinak chi c'u ri ktij re uxlanem, ri nan María aj Magdala, 
xukuje! ri nan María u nan ri tat Jacobo ruc! ri nan Salomé, 

xquilok! c'oc'alaj tak cunabal rech quequibila chrij ru cuerpo ri Jesús. 

2Sibalaj ak'ab c'ut pa ri nabe Hü re ri semana xebe' ri ixokib chuchi' 

ri mukubal. Elinak chi c'u lok ri k'ij aretak xeopanic. 3Xquich'abej c'u 
quib, xquibij: ¿Jachin ta c'u lo ri càwolkotin na apan ri abaj chkawách? 
iTzchuchi' ri mukubal c'ut co wi! —xecha'. 

4Aretak c'ut xeca!yic, c'à te! xquilo chi wolkotim chi apan ri nimalaj 
abaj ru. »Xeboc c'u bi pa ri mukubal, xquil jun ac'al achi t'uyul pa ru 
wiquiák!ab ri mukubal. Sakloloj c'u ri ratz'iak ri achi. iXquixej c'u quib 
ri ixokib, xquicajmaj wall 6Xubij c'u ri achi chque: iMixej iwib! Ri ix 
quitzucuj ri Jesús aj Nazaret, ri xrip cho ri cruz. C'astajinak c'u bi ri Are! 
chquixol ri cáminakib, man c'o tà chic waral. Chiwilampe! jawije! ri xyi' 
wi, —cácha chque. 7 Jix bat, chitzijoj c'u wa! chque ru tijoxelab, xukuje' 
che ri tat Pedro, chibij: *Nabejinak ri Jesús chiwách, benam re pa Galilea. 
Chila' quiwila wi na u wách ri Are! je! jas ri xubij chiwe," —xcha chque ri 
ixokib. 

8Te ri' xebel bi ri ixokib, xeanimaj bi chuchi! ri mukubal. Sibalaj 
xebirbitic, qui xibim c'u quib. Man c'o tà c'u jas cáquibij che jachin jun 
rumal chi sibalaj qui xem quib. 


Ri Jesús cuc'ut rib cho ri nan María aj Magdala 
9 C'astajinak chi c'u ri Jesús chquixol ri càminakib sibalaj ak'ab pa ri 
nabe k'ij re ri semana, xuc'ut rib nabe chuwách ri nan María aj Magdala 
ri e resam bi wukub itzel tak espíritus che. 10 Xe! c'u ri are!, xutzijoj wa! 
chque ri niq'uiaj chic ri xec'oji ruc! ri Jesus. Ri e are! sibalaj quebisonic, 
tajin quebok'ic. 11 Aretak xquito chi c'asal chi ri Jesús, chi ilom chi u 
wách rumal ri nan María, iman xquicoj taj! 


Ri Jesús cuc'ut rib chquiwách quieb chque ru tijoxelab 


127Te c'u ri! jun chi wi u c'utic rib ri xuban ri Jesús chquiwách quieb 
chque ru tijoxelab ri benam que pa juyub. 13Xetzelej c'u bi ri e are!, 
xebe'c, xquitzijoj wa! chque ri niq'uiaj chic. Man xquicoj tà c'u ri qui tzij 
ri e are!. 


Ri Jesus cátakan chutzijoxic ri Utzalaj Tzij re ri Evangelio 


14 Chuq'uisbal ri Jesús xuc'ut rib chquiwách ri julajuj u tijoxelab, 
aretak e t'uyul chi' ri mesa. Xeuyajo rumal chi man xecojon taj, chi xa 
abajarinak ri canima'. Je! xuban wa! rumal chi man xquicoj tá ri qui 
tzij ri winak ri quilom u wách ri Are! chi c'asal chic. 15 Xubij c'u ri Jesús 
chque: Jix cho ronojel ruwáchulew, chitzijoj ri Utzalaj Tzij re ri Evangelio 
chque conojel ri winak, —cácha'. 16Apachin c'u ri cácojonic, cában c'u na 
u kasna!, curik na ri' ru tobanic ri Dios. Ri man cácojon taj, cák'at na tzij 
puwi' chi các'ájisax na u wach, —cácha'. 17 Ri quecojonic cáca'n na wa! 
we cajmabal tak etal ri': Pa ri nu bi! quequesaj na bi itzel tak espíritus, 
quech'aw c'u na pa jule' tak ch'abal chic. 18 Cáquichap na cumátz, xukuje' 

we cäquitij càmisanel cunabal, man c'o tà c'äx cáquiriko. Cäquiya na qui 
k'ab pa qui wi' ri yawabib, queutzir c'u na canok, —xcha ri Jesás chque. 


Cápaki ri Jesús chicaj 


19Te c'u ri', aretak ri Kajaw Jesús xto'taj che tzijonem cuc! ru tijoxelab, 
xc'am bi chicaj, xt'uyi c'u pa ru wiquiák'ab ri Dios. 20 Are c'u ru tijoxelab 
xebel bic, xquitzijoj ri Utzalaj Tzij re ri Evangelio apawije! chi! ri xeopan 
wi. Tzare c'u ri Kajaw Jesús xtob chque, xujiquiba chquiwách ri winak 
chi kas tzij ri tajin cáquitzijoj rumal chi xuya chque chi cáca'n cajmabal 
tak etal junam ruc! ri tajin cáquitzijoj. Amen. 

1 1Lok'alaj tat Teofilo: E q'uia ri winak ri xcaj xquitz'ibaj pa cholaj 

ri tzijobelil chrij ri kas xbantaj waral chkaxol. 2Ri xbantaj na are 
je! jas ri c'utum chkawách cumal ri winak ri xquil ronojel wa! kas pa ri 
u chaplexic lok. We winak ri! e are! ri xetob chutzijoxic ru Lok! Pixab ri 
Dios. 3Ri in xukuje' sibalaj utz rilic wa! nu banom in rech quinwetamaj 
ronojel wa! kas pa ru chaplexic lok. Rumal rech wa! xinchomaj in chi are 
utz we ri in xukuje! quintz'ibaj bi pa ru cholajil ronojel ri xbantajic. 4Je ri 
quinban na rech quetamaj la ri kas tzij chrij ri tijonic ri yo'm che la. 


Jun ángel cubij lok chi quil na u wách ri Juan Kasal Ja' 


5Aretak ri tat Herodes are nim takanel pa qui wi! ri winak aj Judea, 
xc'oji jun tata! chic chila!, Zacarías u bi'. Ri tata! ri! are sacerdote” aj 
Israel ri jun cuc! ri juch'ob sacerdotes aj re ri mam Abías. Ri rixokil, 
Elisabet u bi', are jun chque ri rachalaxic ri mam Aarón. 6E utzalaj tak 
winak wa! we juc'ulaj ri', jicom c'u canima' cho ri Dios. Xeniman che ri 
Dios pa ronojel ri xtakan wi, pa ronojel ru Lok! Pixab ri Kajaw. Man co 
tá etzelal ri xca'no. 7Man c'o tá c'u calc'ual rumal chi ri nan Elisabet man 
calc'ualan taj. E nimak tak winak chi c'ut ri quieb ri'. 

8Pa jun ktij ri tat Zacarías tajin cápatánin ri are! pa ri nimalaj rachoch 
ri Dios rumal chi cáquirik u banic wa! ri achijab ri e jun cuc! ri juch'ob 
sacerdotes aj re ri mam Abías pa tak ri k'ij ri'. Ri u chac ri tat Zacarías are 
la! chi cách'aw pa qui wi! ri winak ruc' ri Dios. 9 Je! jas ri qui nak'atisam 
wi quib ri sacerdotes, xquicha! ri tat Zacarías rech coc bi pa ri lok'alaj 
clolibal ri sibalaj áwas chi coc bi xa apachinok chuporoxic ri incienso. 
10 Conojel ri winak xquimulij apan quib cho ja chubanic orar aretak tajin 





21:5 “Sacerdote aj Israel”: Chawila! ri versículo 8, xukuje! ri Diccionario, q'uisbal re we 
Nuevo Testamento. 

cáporox ri incienso. 1 Te!talic c'ut xuc'ut rib jun ángel cho ri tat Zacarías, 
ri takom lok rumal ri Dios. Xtaq'ui c'u chuxcut ri cáporox wi ri incienso. 
12Aretak ri tat Zacarías xril ri ángel, man xurik taj jas xubano, xane 
sibalaj xuxej rib. 

13Xubij c'u ri ángel che ri tat Zacarías: Maxej awib. Ri a bochi'nic xta'taj 
rumal ri Dios. Quil c'u na u wách jun a c'ojol rumal ri nan Elisabet ri awixokil. 
Cacoj c'u na a Juan che ru bi', —cácha che. 14Xukuje' xubij: Sibalaj catquicot na 
rumal ri ac'al, xukuje! e q'uia chque ri jule! winak chic ri quequicot na aretak 
quil u wách, —cácha ri ángel che. 15Cánimar na u ktij cho ri Kajaw Dios. Man 
cutij tà na vino, man cutij tà c'u tzam. Cátakan na ri Lok'alaj Espíritu pa ranima' 
ri ac'al c'a májok quil u wách, —cácha!. 16Cuban c'u na ri a Juan chi q'uia chque 
ri winak aj Israel quetzelej na ruc' ri Kajaw ri qui Dios, —cácha ri ángel che ri 
tat Zacarías. 17Ri a Juan cánabej na cho ri Kajaw Jesús. Cáctoji c'u na ru no! 
xukuje! ru chuk'ab je! jas ri xc'oji che ri mam Elías, k'alajisal re ru Lok! Pixab ri 
Dios ojer. Cuban na chi ri nan tat quetzelejic queutzir cuc! ri calc'ual, xukuje' 
chi ri winak ri cáquiyac quib chrij ri Dios cáquiq'uex na canima!, cáquiq'uex ri 
qui chomanic, cáquetamaj na ri nimanic, quetzelej qui wach cuc! ri utzalaj tak 
winak, cáca'n na que ri e are'. Ri a Juan cuban na chque ri winak chi quecowin 
na chuc'ulaxic ri Kajaw, —xcha ri ángel che ri tat Zacarías. 

18 Xuta! c'u ri tat Zacarías che ri ángel, xubij: ¿Jas ta quinban che 
retamaxic wa! chi kas tzij ri cátzijoj la chwe? Ri in, in rij acht chic, 
xukuje! ri wixokil are nim winak chic, —xcha che. 

19Xch'aw chi na jumul ri ángel, xubij che: In ri! ri Gabriel, in patánil re 
ri Dios. In takom c'u lok che a tzijobexic, che qui tzijoxic we utzalaj tak 
tzij ri! chawe, —cácha che. 20 Tzche we cámic ri! man catcowin tá chic 
catch'awic c'ä copan na ri Ku ri cábantaj na wa! ri xinbij chawe, c'à quil 
na u wách ri a c'ojol rumal rech wa! chi man xacoj tà ri nu tzij, —cácha 
ri'. Cábantaj na wa! we nu tzijom ri! tzpa ru k'ijol, —xcha ri ángel che. 

21Ri winak c'ut queye'm ri tat Zacarías. Xquicajmaj wa! chi sibalaj 
xbeytaj pa ri lok'alaj c'olibal ri sibalaj àwas chi coc bi xa apachinok. 

22 Aretak xel lok ri tat Zacarías, man xcowin tà chic che qui ch'abexic ri 
winak. Xquetamaj chi c'o jas ri xuc'ut rib chuwách ri tat Zacarías pa ri 
lok'alaj c'olibal. Xak pa memal chic xeuch'abej, rumal chi xmemar canok. 

23 Aretak xetz'akat ri k'ij ri cipatánin ri tat Zacarías pa ri nimalaj 
rachoch Dios, xe! ri are! cho rachoch. 24Te c'u ri! ri nan Elisabet xcanaj 
yawab winak chic, xcanaj c'u job ic! cho rachoch. Xubij ri nan Elisabet pa 
ranima': 25“Xca!y ri Kajaw Dios chwe, xutok'obisaj c'u nu wách rech man 
quinquiyok! tà chi ri winak," —xcha ri nan Elisabet. 


Jun ángel cubij lok chi quil na u wách ri Jesucristo 


26 Chuwak ic! chi c'ut ri Dios xutak bi ri ángel Gabriel pa ri tinimit 
Nazaret re Galilea. 27 Xopan c'u ruc' jun k'apoj ali, María u bi, ri tzlonom 

chic rumal jun achi, José u bi'. We achi ri' rachalaxic can ri nim takanel 
David ojer. 28Ri ángel xoc bi chila! jawije! c'o wi ri k'apoj al María, xubij 
che: ¿A utz a wách, María? —cácha!. ¡At ri' ri at cha'tal rumal ri Dios! 
Kas c'o ri Kajaw Dios awuc!, —cácha che. Ri at c'ut, at tewchim na rumal 
ri Dios chquiwách conojel ixokib, —xcha ri ángel che ri al María. 

29 Aretak ri al María xril ri ángel, xutatabej ru tzij, xt'ujuw c'u ri 
ranima! rumal ri xbix che. Xuchomaj pa ranima!, xubij: ¿Jas wa! ri cubij 
chwe? —xcha ri!. 30 Xch'aw chi ri ángel, xubij che ri k'apoj al María: 
Maxej awib, María, —cácha che. Ri at sibalaj at lok! cho ri Dios. 31Ri at 
c'ut catcanaj can yawab winak. Cawil na u wách jun awal ala ri cacoj 
na “Jesús” che ru bi', —cácha'. 32Cánimar na u ktij ri a Jesús. Cábix na 
u C'ojol ri Dios aj Chicaj che. Ri Kajaw Dios cucoj na che nim takanel je' 
jas ra mam David. 33Je ri' rech cátakan na puwi' ri tinimit Israel pa tak ri 
k'ij ri junab ri quepetic. Ru takanic ri Arel, man c'o tà u q'uisic, —xcha ri 
ángel che ri al María. 

34Te ri! ri al María xuta' che ri ángel, xubij: ¿Jas lo quinc'ulmaj wa'? — 
cácha!. Mája! quinc'oji ruc' achi, —xcha che ri ángel. 

35Xch'aw c'u ri ángel, xubij che: Cákaj na lok ri Lok'alaj Espíritu pa 
wi'. Ri Dios aj Chicaj cárokxanej na wa! awuc' rumal ru chuk'ab. Rumal 
ri' we lok'alaj ac'al ri! ri quil na u wách cábix na u C'ojol ri Dios che, — 
cácha che. 36Xukuje! ri nan Elisabet ri awachalal are! cáril na u wach 
jun ac'al pune ri'j chic. Are c'u wakib ic! wa! cámic yawab winak chic ri 
nan Elisabet pune xbix canok che chi man cácowin tà che ri alc'ualanic. 
37 Man c'o tà c'u jas ri mat cácowin ri Dios chubanic, —xcha ri ángel. 

38Xubij c'u ri k'apoj al María: In ri' ri patánil re ri Kajaw Dios. Chubana 
ba! ri Are! chwe jas ri tzijom la chwe, —xcha che. 

Xel c'u bi ri ángel chuwách. 


Ri al María copan cho rachoch ri nan Elisabet 


39Pa tak ri k'ij ri' xel bic ri al María cho ja, xe' aninak pa jun tinimit ri 
c'o pa tak ri u juyubal ri Judea. 49 Xoc c'u bic pa rachoch ri tat Zacarías, 
xuya rutzil u wách ri nan Elisabet ri rixokil. 4! Ri nan Elisabet, aretak 
xuta ru tzij ri al María, xslab c'u ri ral pa ru c'ux. Xkaj ri Lok'alaj Espíritu 
puwi' ri nan Elisabet, xtakan c'u pa ranima'. 42Co xch'aw ri nan Elisabet, 
xubij che ri al María: Ri at c'ut at tewchim na rumal ri Dios chquiwách 
conojel ixokib. U tewchim na ri awal at xukuje!, —cácha'. 43¿Jas lo wa! 
chi ri Dios cuban jun nimalaj utzil chwe in, chi ru nan ri Kajaw xpe wuc'? 
—cácha ri nan Elisabet. 44 Chanim ri! aretak xinto chi xatch'awic, ri wal 
xquicotic, xslab pa nu c'ux. 45Utz awe at ri xatcojon che ri Kajaw Dios, 
rumal chi kas tzij cábantaj na ri xbix chawe rumal ri Dios, —xcha ri nan 
Elisabet che ri al María. 

46 Xubij ri k'apoj al María: 

Quinnimarisaj u k'ij ri Kajaw Dios. 

47 Cáquicot c'u ri wanima' 
rumal ri Dios ri To'l We. 

48 Quinquicotic rumal chi ri Dios 
xca!y chwe in ru patáninel ri man 
nim tà nu banic. 

Conojel winak cáquibij na chwe 
pa tak ri ktij ri junab ri quepetic 
chi utz we. 

49 Je ri' cáquibij na rumal rech wa' 
chi ri Dios ri sibalaj c'o u chuk'ab 
u banom nimak tak utzil chwe. 

Sibalaj lok! ri Dios, sibalaj lok! 
ru bi! ri Are, 

—cácha ri al María. 

50 Amak'el ronojel k'ij cutok'obisaj na 
qui wách conojel winak 
ri nim cáquil wi ri Arel, 
ri cáquixej quib chuwách. 

51 U c'utum ri nimalaj u chuk'ab 
chquiwách conojel. Xukasaj qui k'ij 
ri winak ri cáquichomaj 
chi sibalaj nim qui banic, 

—cácha!. 

52 Xeresaj ri takanic pa qui k'ab 
ri nimak qui banic, 
xuya clu wa! chque ri winak 
ri man nim tá queil wi. 

53 E q'uia ri utzil ri xuban ri Dios 
chque ri meba'ib, 
ri winak ri quenumic. 

Ri Dios xubij chque ri k'inomab: 
Jix, man c'o tà iwe ix, 

—xcha chque, —cácha!. 

54 Xtoban chque ri winak aj Israel, 
ri patánil tak re ri Dios. 

Man xsach tá pu jolom ri Dios 
ru tok'obisaxic qui wách. 

55 Je! xuban wa! rumal chi je! xuchi!j 
chque ri kati't ka mam, 

che ri ka mam Abraham 
xukuje! ri rachalaxic ri are! 


SAN LUCAS 1 

amak'el pa tak ri ktij ri junab 
ri quepetic, 
—xcha ri al María. 
56Craj oxib ic! xcanaj na can ri al María ruc' ri nan Elisabet. Te c'u ri! 
xtzelej bic, xe! cho rachoch. 


Quil u wách ri a Juan Kasal Ja' 


57 Aretak xopan ri k'ij ri cutzir ri nan Elisabet, xril c'u u wách jun ral 
ala. 58Ri u c'ul tak ja ri nan Elisabet xukuje! ri rachalaxic, aretak xquito 
chi ri Kajaw Dios sibalaj xutok'obisaj u wách ri nan Elisabet, xequich'abej, 
xequicot c'u ruc'. 59 Chuwajxak ktij c'ut xebe! chucojic ri retal ri ojer u 
trato? ri Dios che ru cuerpo ri ac'al. Xcaj c'ut xquicoj Zacarías che ru bi, 
junam ruc' ru bi! ru tat. ep Xch'aw c'u ru nan, xubij chque: ¡No! —cácha!. 
Ru bi' ri cákacoj chrij ri ac'al are Juan, —xcha chque. 

61 Xquibij c'u che: ¿Jas che? Man do tá jun chque ri achalal la ri je! u 
bi! wa', —xecha che. 

62Xak pa memal xquich'abej ru tat ri ac'al, xquita' che: ¿Jas u bi! 
ri ac'al cácoj la? —xecha che. 63Ri tat Zacarías xuta! jun wuj rech 
cátz'ibanic. Xutz'ibaj c'u wa!, xubij: “Juan ru bi! ri ac'al," —xcha pa ri 
tz'ibanic. Conojel xquicajmaj wa'. 64Xak c'u te'talic xtzelej ru ch'abal 
ri tat Zacarías, xcowin chic cátzijonic. Xtzijon c'ut, xunimarisaj u k'ij 
ri Dios. 65Sibalaj xquixej quib conojel ri qui cul tak ja, xquicajmaj wa!. 
Ronojel ri xuc'ulmataj jela' xtzijox apan pa tak ronojel ri juyub re Judea. 
66 Conojel ri winak ri xetowic xechoman pa que wi, xquibij: <Jas lo cuban 
wa! we ac'al ri'? —xecha'. 

Je! xquibij wa! rumal chi k'alaj chi c'o ri Kajaw Dios ruc! ri ac'al. 


Ri tat Zacarías cubixoj jun bix rech k'alajisanic 


67 Kajinak ri Lok'alaj Espíritu puwi' ri tat Zacarías ru tat ri ala, 
xk'alajisanic, xubij: 
68 Quinya ba! u k'ij ri Kajaw 
ri ka Dios uj, uj ri' ri winak 
aj Israel, rumal chi xulic, 
xpe che ka to'ic uj, uj c'u ri' 
ri winak re ri u tinimit. 
69 Xuya c'u chke jun To'l Ke 
ri sibalaj c'o u chuk'ab. 
Are c'u wa! jun chque ri rachalaxic 
ri ka mam David, patànil re ri Dios, 
—cácha ri!. 





b 1:59 “Circuncisión”: Chawila' Hechos 7:8, nota. 

70 Are wa! ri xuchi'j lok ri Dios 
cumal ri lok'alaj tak k'alajisal tak 
re ru Lok! Pixab 
pa ri ojer tak k'ij canok. 
71 Xubij chi cujuto' na chquiwách 
ri ka c'ulel, che ka to'ic 
pa qui k'ab, 
xukuje! pa qui k'ab conojel 
ri queetzelan ka wách, 
—cácha ri tat Zacarías. 
72 Xukuje! xubij chi cutok'obisaj na 
qui wách ri kati't ka mam, 
xukuje! chuc'utic chquiwách 
chi xna'taj che ri Are! ri Lok'alaj Trato 
ri xuchi'j chque. 
73 Are c'u wa! ri Kas Tzij ri u bim 
che ri ka mam Abraham, 
—cácha!. 
74 Je ri' rech aretak uj esam chic 
pa qui k'ab ri ka c'ulel, 
cuya! cujpatánin che ri Dios, 
man cákaxej tà chi kib, 
75 xukuje! rech jicom ri kanima! 
cujpatánin che, ka jachom kib 
pu k'ab ri Dios pa tak ronojel 
ri k'ij re ri ka c'aslemal, 
—cácha ri!. 
76 At c'ut, alaj ac'al, cábix na 
k'alajisal re ru Lok! Pixab 
ri Dios aj Chicaj chawe, 
rumal chi catnabej na chuwách ri Kajaw 
chubanic jicom che ru be. 
77 At c'ut catyo'w na retamaxic 
ri u tobanic ri Dios chque ri winak 
re ri u tinimit, xukuje' 
chi cásach na ri qui mac, —cácha'. 
78 Ri ka Dios sibalaj quel u c'ux chke. 
Rumal ri! cutak na lok ri Kajaw Jesús 
kuc' uj. Sibalaj je'l c'u ri Are! je! 
jas ru sakilal ri k'ij aretak cásakiric. 
79 Cuya na sakilal pa canima! ri winak 
ri je' ta ne e c'o pa ri k'ekumal 

rumal ri gui mac, 

caguizej c'u guib cho ri camical. 

Cac'oji na che c'amal ka be 

pa ri be ri cuxlan wi ri kanima', 
—xcha ri tat Zacarías. 

80Ri a Juan xq'uiyic, sibalaj c'o u chuk'ab ri xyi' che rumal ri Lok'alaj 

Espíritu. Xcanaj can pa tak ri juyub ri sibalaj cátz'inowic c'à pa ri k'ij ri 
xuc'ut rib chquiwách ri winak aj Israel. 


Quil u wách ri a Jesús 


2 1Pa tak ri k'ij ri', ri nimalaj takanel Augusto César xuya takanic 
chque conojel winak chi cátz'ibax ri qui bi'. 2Aretak ri tat Cirenio 
are k'atal tzij re ri tinimit Siria, xbantaj we nabe tz'iban bi'aj ri'. Are jun 
censo wa'. 3Xebe! c'u conojel ri winak chquijujunal pa tak ri qui tinimit 
rech cátz'ibax ri qui bi'. ^Xa je ri' xel lok ri tat José pa ri tinimit Nazaret 
re Galilea, xe'c, xopan pa jun tinimit re Judea, Belén u bi'. Chila' xe! wi 
ri tat José rumal chi are rachalaxic ri mam David. Ri tinimit Belén are u 
tinimit ri mam David pa ojer tak k'ij canok. 5Aretak xe! ri tat José rech 

cátzlibax ru bi', xuc'am bi ri al María ri u to'm chic che rixokil, yawab 
winak chi c'ut. 6Aretak e c'o chila! pa Belén, xopan ri ktij ri cutzir ri al 
María. 7 Xril c'u u wách ru nabeal, jun ala. Xucoj atz'iak rech nu'ch ac'al 
che. Xuk'oyoba pa jun echa'bal rumal chi man co tá chi jawije! ri quec'oji 
wi pa ri mesón. 


Ri ángeles cáquich'abej ri ajyuk'ab 

8E c'o c'u ajyuk'ab pa tak ri juyub chunakaj ri tinimit Belén ri 
quequiwaraj ri cawaj chila'. ?Xak te'talic c'ut jun ángel takom lok rumal 
ri Kajaw Dios xtaq'ui chquiwách. Xjuluw c'u ri je'lalaj u juluwem ri Dios 
pa qui wi!. Sibalaj c'u xquixej quib ri ajyuk'ab. 

10Xubij c'u ri ángel chque: Mixej iwib, —cácha'. Kas tzij quinbij na jun 
utzalaj Gu chiwe. Ri u patán wa! we utzalaj tzij ri' are chi cuya nimalaj 
quicotemal chque conojel winak. 11 Are quinbij chiwe chi cámic ri! xil u 
wách jun To!l Iwe pa ru tinimit ri mam David. Are Cristo“ wa! ri Kajaw, 
—cácha'. 12Are c'u retal wa! chiwe: Quirik na jun alaj ne!, cojom c'u 
atz'iak rech nu'ch ac'al chrij, k'oyobam pa jun echa'bal, —xcha chque. 

13Xak te'talic c'ut e c'o chic ruc! ri ángel q'uialaj tak ángeles ajchicaj. 
Cáquinimarisaj c'u u k'ij ri Dios, cáquibij: 

14 iKanimarisaj ba! u ktij ri Dios 

ri c'o chicaj! iChuxlan na canima' 
ri winak cho ruwáchulew, e are c'u 





c 2:11 Ri tzij “Cristo” o “Mesías” quel cubij “cha'tal rumal ri Dios". 

winak wa! ri utz queril wi ri Dios! 

—xecha ri ángeles. 

15Te c'u ri' aretak xebe! ri ángeles chicaj, ri ajyuk'ab xquitzijobela quib, 
xquibij: Jo! pa Belén, —quecha!. Jekila na we xc'ulmatajic ri! ri u tzijom ri 
Kajaw Dios chke, —xecha ri! 

16 Aninak xebe'c. Xequirika c'u ri nan María, ri tat José ruc! ri alaj 
ne!. K'oyobam c'u ri ne! pa jun echa'bal. 17 Aretak xquilo, xquitzijoj ri 
xubij ri ángel chque chrij ri ac'al. 18Xquicajmaj c'u wa! conojel ri winak 
ri xetow ri qui GU ri ajyuk'ab. 19 Are c'u ri nan María zak xuc'ol conojel 
we tzij ri! pa ranima!, xchoman c'u chquij. 20 Xetzelej c'u bic ri ajyuk'ab, 
tajin cáquiya u k'ij, cáquinimarisaj c'u u ktij ri Dios rumal ri xbix chque, 
xukuje' rumal chi xquilo chi kas je! jas ri xutzijoj ri ángel chque. 


Ri a Jesús cáyi' chuwách ri Dios 


21 Chuwajxak k'ij c'ut, xquicoj ri retal ri ojer trato che ru cuerpo ri 
ac'al, xquicoj c'u Jesús che ru bi'. Are u bi! wa! ri xucoj can ri ángel 
aretak májok calc'ualax chuc'ux ri k'apoj al María. 

22Xopan ri k'ij ri quesax ri rawasil ri nan María. Je! jas ri cubij chupam 
ru Pixab ri mam Moisés, xquic'am lok ri ac'al chuyi'c chuwách ri Kajaw 
Dios pa ri tinimit Jerusalén. 23Je ri' xca'no rumal chi tz'ibam wa! pa ru 
Pixab ri Kajaw Dios, cubij: “Ronojel nabeal ala cátas wa! chupatánixic ri 
Kajaw Dios," —cácha'. 24 Xebe! c'u ri tat José, ri nan María pa Jerusalén 
chusipaxic ri cábix pa ru Pixab ri Kajaw Dios: Are juc'ulaj ut wa'. We man 
clo tá ri ut cuya! queyi' quieb alaj tak tucumux che sipanic. 

25 Xc'oji c'u pa ri tinimit Jerusalén jun tata!, Simeón u bi. We tata! ri' 
are utzalaj achi wa! ri cániman che ri Dios pa ronojel, jicom c'u ranima' 
chuwách. Ri are! reye'm ri Dios chi queuto! ri winak aj Israel. C'o c'u ri 
Lok'alaj Espíritu ruc'. 26Xk'alajisax che ri tat Simeón rumal ri Lok'alaj 
Espíritu chi man cácám tá na chanim, xane nabe cáril na ri Cristo ri 
cha'tal rumal ri Kajaw Dios. 27 Xuna! c'u ru rayinic ri Lok'alaj Espíritu 
pa ranima!, xe! pa ri nimalaj rachoch Dios. Aretak ru tat, u nan ri alaj 
a Jestis xquic'am bic, xeopan pa ri nimalaj rachoch Dios chubanic che 
ri ac'al jas ri cubij pa ri Pixab chi rajwaxic u banic wa'. 28Ri tat Simeón 
xuk'aluj ri ala, xuya u ktij ri Dios. Xuban orar, xubij: 

29 Kajaw Dios, ya la chwe cámic 

chi ri in, ri in patánil e la, 
chi quincám na, cuxlan ri wanima!, 
je! jas ri bim la lok chwe, 
—cácha!. 

30 Wilom c'u in ri To!l Ke, 

31ri takom la lok chquiwách conojel winak. 

32 Are je! jas jun cháj, jun candela 

ri cátununic. Cuya na ri sakil 
re ri Pixab la pa canima! ri niq'uiaj 
winak chic ri man e aj Israel taj. 
Rumal wa! ri takom la lok, cánimarisax 
na u ktij ri tinimit la, ri Israel, 
—xcha ri tat Simeón. 
33Ri tat José ruc' ru nan ri ac'al xquicajmaj ronojel ri cátzijox chrij ri a 
Jesús. 
34Ri tat Simeón xeutewchij, xubij che ri nan María, u nan ri ac'al: 
Chilampe la we ac'al ri', —cácha!. Cácoj na wa! rech quetzak q'uia winak 
aj Israel, cásach c'u na qui wách. Queto! c'u na ri jule! winak chic aj 
Israel rumal ri Are', quewalijisax na. Xukuje! we ac'al ri! cácoj na rumal ri 
Dios che etal chquiwách ri winak. Cáquetzelaj c'u na u wách, —cácha ri'. 
35Cuban na ri Kajaw Jesús chi cák'alajinic jas ri quechoman ri winak pa 
canima', —cácha chque. Ri lal, nan, cáq'uis na ib la che ok'ej, —xcha che 
ri nan María. 
36Xukuje! xc'oji chila! jun chichu! k'alajisanel, Ana u bi'. Are u mia!l ri 
tat Fanuel re ri rachalaxic ri mam Aser. Sibalaj nim winak chic ri chichu' 
ri'. Xa wukub junab xc'oji ruc! ri rachajil, xcám c'u ri tata!. 37 Jumuch' 
quiejeb junab malca'n canok. Man quel tá chi bi pa ri nimalaj rachoch 
Dios. Cápatánin c'u che ri Dios chila' chi pak'ij chi chak'ab. Cuban orar, 
xukuje! cuban ayunar. 38Xtac'atob c'u wa! chquiwách ri tat José, ri nan 
María pa we hora ri', xuban maltioxinic che ri Dios. Xtzijon chrij ri a 
Jesús chquiwách conojel ri winak ri e eyeninak che ri Dios chi cuto! ri 
tinimit Israel. 


Quetzelej c'u bic, guebe' pa ri tinimit Nazaret 


39 Qui banom c'u ronojel ri cábix pa ru Pixab ri Kajaw Dios, xetzelej c'u 
bic, xebe! pa Galilea, pa ri qui tinimit Nazaret. 49 Q'uiyem re ri ac'al, tajin 
cácowiric, sibalaj c'o ru no'j. Ri Dios sibalaj tajin cátewchin ri a Jesús. 


Ri a Jesús c'o pa ri nimalaj rachoch Dios cuc! ri ajtijab 


41 Ronojel junab c'ut xebe! ru tat, ru nan pa ri tinimit Jerusalén che ri 
nimak!ij ri cábix Pascua? che. 42Aretak cablajuj u junab chic ri a Jesús, 
xepaki bic, xebe! pa Jerusalén jas ri qui nak'atisam wi quib pa ri nimak'ij 
ri'. 43Xq'uis c'u ri nimak'ij, tzelejem cáca'n bic ri tat José, ri nan María. 
Xcanaj can ri alaj a Jesús pa Jerusalén, man c'o tà c'u quetam ru tat, u 
nan chrij wa'. 44Xquichomaj chi c'o cuc! ri each E benak jun Ku pa ri 
be, xquitzucuj ri a Jesús chquixol ri cachalal, chquixol ri cachi'l. Aë Man 
xquirik tà c'ut. Xa je ri' xetzelej chic pa Jerusalén. Xquitzucuj ri ala chila!. 





42:41 “Pascua”: Chawila' ri San Mateo 26:2, nota. 

46Qui tzucum c'u oxib k'ij, xquirik c'u pa ri nimalaj rachoch Dios. 
T'uyul ri a Jesás chquixol ri tijonelab re ri Pixab, tajin cutatabej ri qui 
tijonic. Cuc'ot c'u qui chi! ri tata'ib. 47 Conojel ri quetowic xquicajmaj chi 
utz cáchoman ri ala, chi retam jas cubij chque ri tijonelab. 

48 Aretak ru tat, u nan xquil u wách ri ac'al, xquicajmaj wa'. Xubij ru 
nan che: Wal, ¿jas che je! a banom wa! chke? —cácha'. ¿A mat cawilo chi 
ra tat, ri in, uj elinak ch'uj chatzucuxic? —xcha che. 

49 Xubij c'u ri a Jesús chque: ¿Jas che quintzucuj alak? ¿A mat etam 
alak chi rajwaxic chi quinban ri u rayinic ri nu Tat? —xcha chque. 

50Ri e are! man xquich'ob tà c'u ri cubij ri ac'al chque. 

51Xe! c'u ri a Jesús ruc! ri tat José, ruc! ru nan pa ri tinimit Nazaret. U 
yo'm c'u rib pa takic chque. Ru nan xuc'ol pa ranima' ronojel ri xbantajic. 
52Xq'uiy ri a Jesús, c'o na ru no'j, xukuje! xcowiric. Ri a Jesús sibalaj utz 
cuban cho ri Dios, xukuje! utz cáquil wi ri winak. 


Ri Juan Kasal Ja! cutzijoj ru Lok' Pixab ri Dios 


3 1Pa ri ro'lajuj junab ri tajin cátakan ri tat Tiberio César ri nimalaj 
takanel, aretak ri tat Poncio Pilato are k'atal tzij puwi' ri Judea, ri 
tat Herodes c'ut are nim takanel puwi' ri Galilea. Ri tat Felipe, rachalal ri 
tat Herodes, are k'atal tzij pa Iturea xukuje' pa Traconite. Ri tat Lisanias 
are k'atal tzij pa Abilinia. 2Ri tat Anás, ri tat Caifás e are! qui nimakil 
sacerdotes quech ri winak aj Israel. Pa tak ri k'ij ri! ri Dios xutzijobej 
ri tat Juan, ru c'ojol ri tat Zacarías. C'o c'u ri tat Juan pa tak juyub ri 
cátz'inowic. 3Ri tat Juan xubinibej conojel tak ri juyub ri e c'o chunakaj 
ri nima! Jordán, cutzijoj c'u chque ri winak chi rajwaxic cáquiq'uex 
qui chomanic, cáq'uex c'u canima!, te c'u ri! cában qui kasna! rech 
cák'alajinic chi je! qui banom wa'. Xa je ri! cásachtaj ri qui mac. 4Je! jas 
ri cubij pa ri wuj ri tzlibam wi ru tzij ri ojer k'alajisal re ru Lok! Pixab ri 
Dios, ri Isaías: 
C'o jun ri co cách'aw pa tak ri juyub 
ri quetz'inowic, cubij: “Chibana u banic 
ri nim be ri cábin wi ri Kajaw. 
Chibana sibalaj jicom 
che ri alaj tak u be,” 
—cácha!. 
5 “Quenojisax na conojel tak ri siwan, 
quelianisax na conojel tak ri juyub, 
ri nimak xukuje! ri ch'utik. 
Ri be ri e cotaquic quejicomisax na. 
Ri be ri sibalaj e c'áx na chelianisaxok,” 
—cácha!. 
6 “Conojel winak cáquil c'u na 

jas cuban ri Dios che qui to'ic 
ri winak ajmaquib,” 
—xcha ri mam Isaías. 

7 Xubij c'u ri tat Juan chque ri q'uia winak ri xeopan ruc! rech cában 
qui kasna': iAlak subanelab tak winak, cachalaxic tz!i'!* ¿Jachin c'u ri! ri 
xc'utuw chuwách alak chi rajwaxic canimaj alak bi cho ri royowal ri Dios? 
—cácha chque. 8Bana ba! alak ri takal u banic ri cuk'alajisaj chi kas tzij 
xq'uextaj anima! alak. Máchaplej alak u bixic xol tak alak: “Utz ke rumal chi 
ri uj, uj rachalaxic ri ka mam Abraham," —mácha ne alak. Quinbij na chech 
alak chi ri Dios cácowin chubanic chque tak we abaj ri' chi e rachalaxic chic 
ri ka mam Abraham, —cácha'. ? Chanim ri! tajin cácoj ri iquiáj chque tak ri 
qui xera! ri che! rech quet'oyic. Ronojel che! ri man cuya tà utzalaj u wách 
cát'oy na, queq'uiàk c'u bi pa ri k'ak', —xcha ri tat Juan chque. 

10Xquita! c'u ri q'uia winak che, xquibij: ¿Jas ta c'u lo cáka'n na? — 
xecha che. 

11 Xch'aw chi ri tat Juan, xubij chque: Apachin c'u ri c'o quieb u Ku, 
chuya jun re che ri winak ri man c'o tá re. Apachin ri c'o cutijo, chuya re 
ri winak ri man c'o tà cutijo, —xcha!. 

12Xeopan xukuje' jujun chque ri tok'il tak alcabal rech cában qui 
kasna!, xquibij c'u che ri tat Juan: Kajtij, ¿jas cáka'n na uj? —xecha che. 

13 Xubij ri tat Juan chque: Mitok'ij u wi! ri ix takom wi chutok'ixic, — 
xcha chque. 

14 Xukuje! ri soldados xquita' che, xquibij: E c'u ri uj, ¿jas cáka'n na? — 
xecha che. 

Xubij ri tat Juan chque: Miban elak! che jachin jun winak, mibana c'u 
c'äx chque. Mibij jalum k'abam chquij ri winak. Chicu'ba c'u i c'ux rue! ri 
tojbal iwe, —xcha chque. 

15Ri winak c'ut tajin quechoman pa canima! chrij ri tat Juan, tajin 
queye'n che rilic we ne ri tat Juan are ri Cristo. 16Kch'aw chi ri Juan 
Kasal Ja!, xubij chque conojel: Petinak jun achi ri c'o na u chuk'ab 
chnuwách in. Man takal tà c'u chwe in chi quinquir ru c'amal u xajáb. 

Ri are! cuya na ri Lok'alaj Espíritu chech alak je! jas ri in quinban kasna! 
alak ruc' joron. Cuban c'u na kasna! alak ruc! k'ak', —cácha chque. 

17 Ri achi ri! cuc'am ru jopibal rech cujosk'ij ri trico, xukuje! rech 
cumulij bic ru trico, cuya c'u pa tak ru c'uja. Xukuje! ne cuporoj ri pajo, 
cuban jun k'ak' ri man cácowin tá jun chuchupic, —cácha'. Jas ri cuban 
ri achi ajchac che ri trico, je ri' xukuje! cuban na ri Kajaw Dios chque tak 
winak, —xcha chque. 

18 Je ri! xubij ri tat Juan, xukuje!' xeupixbaj ri winak cuc! q'uia pixab 
chic, xutzijoj c'u ri Utzalaj Tzij re ri Evangelio chque. 1%Xukuje! ri tat 





*3:7 Ri mero tzij waral are “Ri alak, alak ralc'ual ri cumátz". 

Juan zuyaj ri k'atal tzij Herodes rumal chi ri tat Herodes zuch'abej ri 
nan Herodías, rixokil ri tat Felipe ru chak' ri Herodes. Xuyaj c'u ri tat 
Herodes xukuje! cumal conojel ri etzelal ri u banom. 20 Ri tat Herodes xa 
xunimarisaj u banic ri man utz taj puwi' ronojel ri u banom, chi xucoj ri 
tat Juan pa che!. 


Cában u kasna' ri Jesús 


21Pa jun k'ij aretak ri tat Juan tajin cuban qui kasna' conojel ri winak, 
xuban u kasna! ri Jesús xukuje'. Pa ri kasna! ri Jesús tajin cuban orar, 
xjaktaj c'u ri caj. 22Xkaj c'u lok ri Lok'alaj Espíritu puwi' ri Jesús je! ta ne 
chi ri Lok'alaj Espíritu are jun palomáx. Te c'u ri! xch'aw lok Jun chicaj, 
xubij: At ri! ri lok'alaj nu C'ojol. Sibalaj cáquicot ri wanima' awumal, — 
xcha ri'. 


Waral cátzijox wi ri rachalaxic ri Jesús 


23Craj ne juwinak lajuj u junab ri Jesús aretak xuchaplej patáninem 
cho ri Dios. Xquichomaj ri winak chi ri Jesús are ralc'ual ri tat José. Ri 
tat José c'ut are rachalaxic ri tat Elí, 24ri tat Elí are ralc'ual ri tat Matat, 
ri tat Matat ralc'ual ri tat Levi, ri tat Levi are ralc'ual ri tat Melqui, ri 
tat Melqui are ralc'ual ri tat Jana, ri tat Jana ralc'ual ri tat José, 25ri 
tat José ralc'ual ri tat Matatías, ri tat Matatías ralc'ual ri tat Amós, ri 
tat Amós ralc'ual ri tat Nahum, ri tat Nahum ralc'ual ri tat Esli, ri tat 
Esli ralc'ual ri tat Nagai, 26ri tat Nagai ralc'ual ri tat Maat, ri tat Maat 
ralc'ual ri tat Matatías, ri tat Matatías ralc'ual ri tat Semei, ri tat Semei 
ralc'ual ri tat José, ri tat José ralc'ual ri tat Judá, 27 ri tat Judá ralc'ual 
ri tat Joana, ri tat Joana ralc'ual ri tat Resa, ri tat Resa ralc'ual ri tat 
Zorobabel, ri tat Zorobabel ralc'ual ri tat Salatiel, ri tat Salatiel ralc'ual 
ri tat Neri, 28ri tat Neri ralc'ual ri tat Melqui, ri tat Melqui ralc'ual ri tat 
Adi, ri tat Adi ralc'ual ri tat Cosam, ri tat Cosam ralc'ual ri tat Elmodam, 
ri tat Elmodam ralc'ual ri tat Er, 29ri tat Er ralc'ual ri tat Josué, ri tat 
Josué ralc'ual ri tat Eliezer, ri tat Eliezer ralc'ual ri tat Jorim, ri tat Jorim 
ralc'ual ri tat Matat, 30ri tat Matat ralc'ual ri tat Levi, ri tat Levi ralc'ual 
ri tat Simeón, ri tat Simeón ralc'ual ri tat Judá, ri tat Judá ralc'ual ri tat 
José, ri tat José ralc'ual ri tat Jonán, ri tat Jonán ralc'ual ri tat Eliaquim, 
31ri tat Eliaquim ralc'ual ri tat Melea, ri tat Melea ralc'ual ri tat Mainán, 
ri tat Mainán ralc'ual ri tat Matata, ri tat Matata ralc'ual ri tat Natán, ri 
tat Natán ralc'ual ri tat David, 32ri tat David ralc'ual ri tat Isaí, ri tat Isaí 
ralc'ual ri tat Obed, ri tat Obed ralc'ual ri tat Booz, ri tat Booz ralc'ual ri 
tat Salmón, ri tat Salmón ralc'ual ri tat Naasón, 33ri tat Naasón ralc'ual ri 
tat Aminadab, ri tat Aminadab ralc'ual ri tat Aram, ri tat Aram ralc'ual 
ri tat Esrom, ri tat Esrom ralc'ual ri tat Fares, ri tat Fares ralc'ual ri tat 
Judá, 34ri tat Judá ralc'ual ri tat Jacob, ri tat Jacob ralc'ual ri tat Isaac, ri 

tat Isaac ralc'ual ri tat Abraham, ri tat Abraham ralc'ual ri tat Taré, ri tat 
Taré ralc'ual ri tat Nacor, 35ri tat Nacor ralc'ual ri tat Serug, ri tat Serug 
ralc'ual ri tat Ragau, ri tat Ragau ralc'ual ri tat Peleg, ri tat Peleg ralc'ual 
ri tat Heber, ri tat Heber ralc'ual ri tat Sala, 36ri tat Sala ralc'ual ri tat 
Cainán, ri tat Cainán ralc'ual ri tat Arfaxad, ri tat Arfaxad ralc'ual ri tat 
Sem, ri tat Sem ralc'ual ri tat Noé, ri tat Noé ralc'ual ri tat Lamec, 37ri 
tat Lamec ralc'ual ri tat Matusalén, ri tat Matusalén ralc'ual ri tat Enoc, 
ri tat Enoc ralc'ual ri tat Jared, ri tat Jared ralc'ual ri tat Mahalaleel, ri 
tat Mahalaleel ralc'ual ri tat Cainán, 38ri tat Cainán ralc'ual ri tat Enós, 
ri tat Enós ralc'ual ri tat Set, ri tat Set ralc'ual ri tat Adán, ri tat Adán are 
ralc'ual ri Dios. 


Cátakchi'x ri Jesús che mac 


1Xel bi ri Jesús pa ri nima' Jordán, xtzelej c'u lok kajinak ri Lok'alaj 
Espíritu puwi!. Te ri' ri Espíritu xuc'am bi ri Jesús pa tak juyub ri 
cátz'inowic. 2Xc'oji c'u chila! cawinak k'ij, cátakchi'x c'u che mac rumal 
ri Itzel. Man c'o tà c'u jas xutij pa tak ri k'ij ri'. Te c'u ri' sibalaj xnumic. 
3Xubij c'u ri Itzel che: We lal ri! ri u C'ojol ri Dios, bij la che we abaj ri' 
chi cuban na wa che la, —xcha che. 
4Ri Jesús xch'awic, xubij che: Tz'ibam can wa! pa ru Lok! Pixab ri Dios 
ri Tz'ibtalic, cubij: *Man xak tà xuwi rumal ri wa quec'asi na ri winak, 
xane xukuje! rumal ronojel ru Tzij ri Dios," —cácha ri!, —xcha ri Jesús 
che. 
5Te c'u ri! ri Itzel xuc'am bi ajsic puwi' jun nimalaj juyub. Xeuc'utuxtaj 
conojel ri tinimit re ruwáchulew chuwách. 6Xubij c'u che ri Jesús: Quinya 
na che la chi cátakan la pa qui wi! conojel we tinimit ri! xukuje! chi 
cánimarisax Ku la rumal wa!', —cácha!. Yo'm c'u ronojel wa! chwe in. Ri 
in c'ut cuya! quinya wa! che apachin ri quinwaj quinya wi, —xcha ri Itzel 
che. 7We cáxuqui la quink'ijilaj la quinya wa! che la, —xcha che. 
8Ri Jesús xch'awic, xubij: ¡Satanás! Chatel chnuwách, —xcha'. Rumal 
chi tz'ibam pa ru Lok! Pixab ri Dios, cubij: “Chatk'ijilan na chwe in ri 
Awajaw ri a Dios. Chatpatánin zak xuwi chwe in," —cácha ri u Tzij ri 
Dios, —xcha ri Jesús che. 
9Ri Itzel xuc'am bic ri Jesús pa ri tinimit Jerusalén, xutac'aba puwi' ri 
nimalaj rachoch Dios, xubij che: We lal ri! ri u C'ojol ri Dios, q'uiáka bi ib 
la iquim, —cácha'. 10Rumal chi ru Lok! Pixab ri Tz'ibtalic cubij: 
Queutak na lok ri ángeles 
che a chajixic, 
—cacha', —xcha ri Itzel che. 11 Xukuje! cubij pa ru Lok! Pixab ri Dios: 
Catquichap na che ra k'ab che a to'ic 
rech man cachák'ij tá rawakan 
cho jun abaj, 

—cácha ri!. 

12Xch'aw chi na jumul ri Jesús, xubij: Xukuje! cubij pa ru Lok! Pixab ri 
Dios ri Tz'ibtalic: *Mayac royowal ri Kajaw ri ka Dios," —cácha!, —xcha 
ri Jesús che. 

13 Aretak ri Itzel xto'taj chutakchi'xic ri Jesús che mac, xel bi ruc!. 
Cátzelej chi na lok jumul pa jun k'ij chic. 


Ri Jesás cuchaplej tijonem 


14Xtzelej c'u bi ri Jesús, c'o c'u ru chuk'ab ri Lok'alaj Espíritu ruc'. Ke! 
pa Galilea. Ri winak ajchila' xetzijon chrij ri Jesús pa ronojel tinimit. 15Ri 
Jesús xuya tijonic pa tak ri rachoch Dios ri cáquimulij wi quib ri winak aj 
Galilea. Conojel xquinimarisaj u k'ij. 


Que! ri Jesús pa ri tinimit Nazaret 
16Xtzelej bi ri Jesús, xe! pa ri tinimit Nazaret jawije! xq'uiyisax wi. Pa ri 
k'ij re uxlanem xoc bi pa ri rachoch Dios jas ru nak'atisam wi rib, xtaq'ui 
c'ut chusiq'uixic ru Lok! Pixab ri Dios. 17 Xyi' c'u ri wuj che ri zutz'ibaj ri 
mam Isaías, k'alajisal re ru Lok! Pixab ri Dios ojer. Aretak xujak ri wuj, 
xuriko jawije! ri tz'ibtal wi ri!, ri cubij: 
18 Ri Espíritu rech ri Kajaw Dios c'o wuc!. 
In cha'tal c'ut rech queintzijoj utzalaj 
tak ru chque ri meba'ib. 
In u takom u lok che qui cu'bisaxic 
canima! ri quebisonic, 
chutzijoxic ri qui tzokopixic ri e tz'apim, 
chubanic c'ut chi gueca'y ri moyab, 
xukuje! che qui tzokopixic 
ri man e tzokopim taj, 
—cácha!. 
19 Xukuje' in takom lok chutzijoxic wa! 
chi ri Kajaw Dios xucha! we k'ij 
junab ri' chubanic utzil 
chque conojel winak, 
—cácha ri ka mam Isaías, —xcha ri Jesús chque. 
20Ri Jesús xutz'apij ri wuj, xutzelej wa! che ri chajil re ri rachoch Dios, 
xt'uyi'c. Conojel ri winak ri e c'o pa ri rachoch Dios naj qui wi' che. 21 Xubij 
c'u chque: Cámic ri! xbantaj wa! we Tz!ibtalic ri' chuwách alak, —xcha chque. 
22 Conojel ri winak utz quech'aw chrij ri Jesús, xukuje! xquicajmaj ri je'lalaj 
tak tzij ri xutzijoj chque, xquibij: ¿A mat are ru c'ojol ri tat José? —xecha!. 
23Xubij chque: Wetam ri cábij na alak chwe in: “Ajcun, cunaj ib la,” 
—cácha na alak chwe. “Ri ka tom chi xeban la pa ri tinimit Capernaum, 
chebana c'u la waral pa ri tinimit la," —cácha na alak, —xcha chque. 


El Nuevo Testamento en K'iche' Centro-Occidental de Guatemala, 2da ed. O 2011, Wycliffe Bible Translators, Inc. 


SAN LUCAS 4 136 


24Xukuje! xubij chque: Kas tzij ri quinbij chech alak chi sibalaj nim quil 
wi ronojel k'alajisanel. Xak xuwi pa ru tinimit ri are! man nim tà quil wi 
wa!, —cácha ri Jesús. 25 Tzij ri! ri quinbij chech alak chi xec'oji q'uia ri 
chuchuib malca'nib pa ri tinimit Israel pa tak ru k'ij ri ka mam Elías, jun 
k'alajisal re ru Lok! Pixab ri Dios ojer. Oxib junab ruc' wakib ic! man c'o tà 
jab xubano. Xc'oji c'u jun nimalaj wi'jal pa ronojel ruwáchulew pa tak ri 
ktij ri'. 26Man xtak tá c'u bi ri tat Elías cuc! conojel ri malca'nib, xane xak 
xuwi ruc' ri jun chichu! malca'n pa ri tinimit Sarepta re Sidón, —cácha!. 
27Xukuje! xec'oji q'uia yawabib ri c'o ri itzel tak ch'a'c chquij pa ru k'ij 
ri Eliseo, jun k'alajisal re ru Lok! Pixab ri Dios ojer. Man c'o tà c'u jun ri 
xcunaxic, xane xak xuwi ri tat Naamán ri aj Siria, —xcha ri Jesús chque. 

28 Aretak ri winak xquita ri xubij chque, conojel ri e c'o pa ri rachoch Dios 
sibalaj xpe coyowal che ri Jesús. 29 Xewalij c'ut, xquesaj bi pa ri tinimit. 
Xquic'am bi chutza'm ri juyub ri yacom wi ri qui tinimit. Xcaj u q'uiákic bi ri 
Jesús iquim. 30 Xk'atàn c'u bi ri Jesús pa qui niq'uiajal ri winak, xe'c. 


Ri Jesús curik jun achi ri c'o jun itzelalaj espíritu che 


31Xkaj bi ri Jesús, xe' pa Capernaum, jun tinimit re Galilea. Xeutijoj 
ri winak chila' ronojel k'ij re uxlanem. 32Ri winak xquicajmaj ru tijonic 
rumal chi xeutzijobej je! jas ri cuban jun ri cátakan pa qui wi'. 

33 Xoc c'u bi pa ri rachoch Dios jun achi ri c'o jun itzelalaj espíritu che. 
Xurak u chi! ri achi, co xch'awic. 34Xubij c'ut: ¡Aa! ¿Jas ke uj uc! la, Jesús 
aj Nazaret? ¿A petinak la chusachic ka wách? In wetam wách la, chi lal 
ri! ri Lok'alaj Achi ri takom lok rumal ri Dios, —xcha che. 

35Ri Jesús xuyajo, xubij: iChatz'apij u pa chi!, chatel che ri achi! —xcha 
che. 

Te c'u ri! ri itzelalaj espíritu xuq'uiàk ri achi cho ulew chquixol ri 
winak, xel bic, man c'o tà c'áx xuban can che. 36 Conojel xecajmanic. 
Cáquitzijobela quib, cáquibij: ¿Jas wa! we tzij ri' ri cucoj ri tata'? ¡Cácowin 
ri Are! che qui takic ri itzel tak espíritus, quebel chque ri winak! —xecha'. 

37 Quetzijon c'u chrij ri Jesás pa ronojel c'olibal chunakaj ri tinimit ri'. 


Ri Jesús cucunaj ru ji' chichu' ri tat Simón Pedro 


38Xel c'u lok ri Jesús pa ri rachoch Dios, xoc bic pa ri rachoch ri tat 
Simón. Ru ji' chichu' ri tat Simón kajinak che jun nimalaj k'ak', xebochi'n 
c'u ri winak che ri Jesús puwi' ri chichu'. 3? Xnakajin che ri chichu!, 
xtaq'ui c'u chuxcut. Xuyaj ri k!ak!, xtáni c'u che. Chanim xwalij ri chichu!, 
xeupatànij c'ut. 


Ri Jesás queucunaj q'uia yawabib 


40 Aretak kajem cuban ri ktij, conojel ri e c'o yawabib cuc! xequic'am 
lok chuwách ri Jesús. Pune q'uia u wách ri yabil ri e c'o chque ri winak, 

xcowin ri Jesús che qui cunaxic. Kuya ru k'ab pa qui wi' chquijujunal 
rech queutziric. ^! E q'uia c'ut ri xebel itzel tak espíritus chque. Xquirak 
qui chi!, xquibij: Lal ri' ri u C'ojol ri Dios, —xecha che. 

Queuyaj c'u ri Jesás, man cuya tà chque chi quetzijonic, rumal chi 
quetam u wách chi are ri Cristo. 


Ri Jesus cutzijoj ri Utzalaj Tzij re ri Evangelio pa Galilea 

42 Aretak xsakiric, xel bi ri Jesús pa ri tinimit, xe! pa juyub jawije! ri 
xak cátz'inowic. Ri winak sibalaj xquitzucuj, xquiriko. Xquik'atej c'ut rech 
man quel tá bi chquixol. 43Ri Jesús xubij chque: Rajwaxic chi quine'c 
quintzijoj ri Utzalaj Tzij re ri Evangelio chrij ru takanic ri Dios chque 
ri winak pa tak ri niq'uiaj tinimit chic, are c'u wa! ri in takom wi lok, 
—xcha'. 

44Xtzijon c'u ri Jesús pa tak ri rachoch Dios ri e c'o pa Galilea. 


Waral cátzijox wi ri cajmabal ri xban che qui chapic ri cár 


5 1 Aretak ri Jesús c'o chuchi' ri nimalaj ja! re ri mar re Genesaret, 

xeopan q'uia winak ruc' chutatabexic ru Tzij ri Dios. 2Ri Jesús xeril 
quieb barcos ri e c'o chuchi! ri mar. E elinak lok ri chapal tak car pa ri 
barcos che qui ch'ajic ri qui cat, 3Xoc c'u bic ri Jesús pa jun chque ri 
barcos, ri re ri tat Simón. Xt'uyi pa ri barco, xuta! tok'ob che ri tat Simón 
chi cukebisaj apan jubik' ri barco chuchi! ri ulew rech man cápitz! tà ri 
Are! cumal ri q'uia winak. Chila! c'ut xuya lok tijonic chque ri winak. 
^ Aretak xutánaba ri u tijonem, xubij che ri tat Simón: Chakebisaj ri barco 
pa ri mar. Chikasaj ri i c'at che qui chapic cár, —xcha che. 

5Ri tat Simón xch'awic, xubij che: Kajtij, xujchacun ronojel ri jun ak'ab 
mier. Man c'o tà c'u ka chapom, —cácha'. We c'u je! cábij la, quinban chi 
na wa!, queinkasaj ri nu cat, —xcha che. 

6Aretak xbantaj wa!, xenoj c'u ri qui dat chapábal car, je ri! chi 
quet'okopitaj chque tak ri car. 7 Ri tat Simón cuc! ri to'l tak re xequisiq'uij 
ri cachi'l ri e c'o pa ri jun barco chic, rech queopan che qui to'ic. Xebe! 
cuc! che qui to'ic, xequinojisaj c'u ri quieb barcos, je ri' chi tajin quesach 
pa ri ja'. 8Aretak ri tat Simón Pedro xril ri xbanic, xubij: Kajaw Jesüs, 
man takal tà chwe chi các'oji la wuc' rumal chi ri in, sibalaj in ajmac, — 
xcha che. 

9Xubij wa! rumal chi xuxej rib ri tat Simón xukuje! ri e c'o ruc! rumal ri 
q'uialaj car ri xequichapo. 10 Xukuje! xecajman ri tat Jacobo, ri tat Juan, u 
c'ojol ri tat Zebedeo, cachi'l quib ruc! ri tat Simón. Xubij ri Jesús che ri tat 
Simón: Maxej awib. Jas ri caban chque tak ri car, queamulij, je' caban na 
chque ri winak, —xcha che. 

11 Xequesaj c'u lok ri qui barcos pa ri mar, xquiya cho ri ulew. Te ri! 
xquiya can ronojel, xebe! ruc! ri Jesús. 

Ri Jesús cucunaj jun achi ri c'o itzel ch'a'c che 


12 Aretak ri Jesús do pa jun tinimit chic, xopan jun achi ruc!, ri sibalaj 
yawab, ri c'o itzel ch'a'c? che. Ri achi, aretak xril ri Jesús, xupachba rib 
chuwách. Xuchap u bochi'xic, xubij: Tat, we caj la cácowin la che nu 
cunaxic, —xcha'. 

13Ri Jesus xuyuk ru k'ab, xuchap cok. Xubij che: Cwaj, —cácha'. 
Chutzir ba! la, —xcha che. 

Chanim c'ut xel ri itzel ch'a'c che ri achi, xutziric. 14Xutak c'u ri Jesús 
chi mutzijoj wa! che apachin jun winak. Te ri! xubij che: ¡Oj la! Jec'utu 
ib la cho ri sacerdote. Ya ba! la ri takom can rumal ri ka mam Moisés 
chi cáyi' che u cunaxic jun ri c'o itzel ch'a'c che. Are cu k'alajisabal wa! 
chquiwách ri winak, —xcha che. 

15Xesax c'u na u tzijoxic wa! pa ronojel tinimit. Cáquimulij c'u quib 
q'uialaj tak winak chutatabexic ru tijonic ri Jesús, xukuje! rech queucunaj 
chque tak ri qui yabil. 16Xel bi ri Jesús chila', xe! pa tak juyub ri 
quetz'inowic chubanic orar. 


Ri Jesás cucunaj jun achi ri càminak u cuerpo 

17Pa jun ktij ri Jesús tajin cuya tijonic. E t'uyut'oj c'u ri tata'ib fariseos 
xukuje! ri tijonelab re ri Pixab chunakaj ri Jesús. E elinak c'u lok ri e 
are! pa ronojel tinimit re Galilea, re Judea, xukuje! e c'o jujun ri xepe pa 
Jerusalén. Are c'u ri Jesús, sibalaj c'o ru chuk'ab ri Dios ruc! che cunanic. 
18Xeopan c'u jujun achijab cuc'am lok jun achi ri cáminak u cuerpo. 
K'oyol cho jun alaj u ch'at. Ri achijab xquitzucuj ri roquisaxic bi ri yawab 
pa ri ja chuya'ic cho ri Jesús. 1? Man xquirik tà c'ut jawije! queboc wi 
bic cumal ri q'uialaj winak. Xepaki c'u puwi! ri ja. Xquesaj apan jubik' 
ru xo'til ri ja, xquiban jun jul puwi' ri ja, xquikasaj c'u bi ri achi pa ri 
alaj ch'at chquixol ri winak cho ri Jesús. 20 Aretak ri Jesús xrilo chi kas 
quecojon che, xubij che ri achi ri cáminak u cuerpo: Tat, quesachtaj ri 
mac la, —xcha che. 

21Te c'u ri! xpe coyowal ri fariseos xukuje! ri tijonelab re ri Pixab. 
Cáquichomaj pa canima!, cáquibij: “¿Jachin lo wa! we achi ri! ri cubij 
ri áwas u bixic chrij ri Dios?” —quecha!. “Xak xuwi ri Dios cácowin 
chusachic u mac jun,” —xecha!. 

22Ri Jesús chanim xuna! ri tajin cáquichomaj pa canima!. Xch'aw 
c'ut, xubij chque: Ri in wetam ri tajin cáchomaj alak pa anima! alak, — 
cácha chque. 23 ¿Jachique ri man c'àx tá u bixic che ri yawab: “Ra mac 
xesachtajic”, o ri u bixic: “Chatwalijok, chatbinok”? —cácha ri Jesús 
chque. (C'áx na u banic ri jun xukuje' ri jun chic.) 24Rech ba! quetamaj 





15:12 Ri itzel ch'a'c are jun yabil ri sibalaj c'áx ri cusipaj rib. 

alak chi ri in, in ri' ri Ralc'ual ri Dios ri Kas Winak, c'o nu takanic pa qui 
wi! ri winak cho ruwáchulew chusachic qui mac, quinban na wa!, —xcha 
chque. 

Xubij che ri achi ri cáminak u cuerpo: Quinbij che la, walij ba! la. 
C'ama la bi ri soc la, oj la cho ja, —xcha che. 

25 Chanim xwalij ri achi, xtaq'ui chquiwách ri winak. Xutelej bi ri u soc 
ri k'oyol wi, xe! cho rachoch, tajin cunimarisaj u k'ij ri Dios. 26 Conojel 
ri winak sibalaj xquicajmaj ri xubano, xquinimarisaj c'u u k'ij ri Dios. 
Sibalaj cáquixej quib ri winak, cáquitzijobela quib, cáquibij: Cámic ri! e 
c'o cajmabal ri kilom, —xecha'. 


Ri Jesús cusiq'uij ri tat Leví rech que! ruc' 


27 Te c'u ri! xel bi ri Jesús chila', xril jun tok'il alcabal, Leví u bi, t'uyul 
jawije' cátoj wi alcabal. Xubij c'u che: Sa'j la wuc!, —xcha che. 

28Ri tat Leví xwalijic, kuya can ronojel, xe! ruc! ri Jesús. 

29 Ri tat Levi xuban c'u jun nimalaj ula'nem che ri Jesús cho rachoch. 
Xeopan q'uia chque ri tok'il tak alcabal, xukuje! niq'uiaj tak winak 
chic. Xet'uyi c'u junam chi! ri mesa cuc! ru tijoxelab ri Jesús. 30 Xepe 
ri tijonelab re ri Pixab cachi!l ri fariseos. Xequiyaj ri tijoxelab, xquibij 
chque: ¿Jas che quixwi! cuc! tok'il tak alcabal xukuje' cuc! ajmaquib? — 
xecha chque. 

31Ri Jesus xch'awic, xubij chque: Ri winak ri utz qui wách ri c'o qui 
chuk'ab man rajwaxic tá cunal que. Kane are rajwaxic wa! chque ri 
yawabib, —cácha'. 32 Man in petinak tá che qui siq'uixic ri utzalaj tak 
winak rech cáquiq'uex canima!, cáquiq'uex c'u qui chomanic, xane che 
qui siq'uixic ajmaquib, —xcha chque. 


Cáquita' che ri Jesús chi jas che man cáca'n tá ayunar ru tijoxelab 


33 Xquibij c'u che ri Jesús: Ru tijoxelab ri tat Juan amak'el cáca'n ri 
ayuno, amak'el c'ut cáca'n orar. Je! c'u cáca'n ri qui tijoxelab ri fariseos 
xukuje'. ¿Jas c'u che ri tijoxelab la amak'el quewi'c, man cáca'n tà c'u ri 
ayuno? —xecha che. 

34Xubij c'u ri Jesús chque: ¿A cuya! lo ri e c'o pa jun c'ulanem cáca'n 
ayunar aretak c'o ri jia'xel cuc'? —cácha!. 35 Copan c'u na ri k'ij ri man 
c'o tà chi ri jia'xel chquixol. Te dur cáca'n na ayunar pa ri ktij ri', — 
xcha chque. 

36Xukuje! xucoj jun c'utbal chquiwách, xubij chque: Man c'o tá jun 
winak ri cutis jun c'ac! c'ojbal chrij ri k'el atz'iak. We je ri', ri clac' 
cutek'tobisaj na ri' ri k'el, xukuje' ri c'ojbal ri esam che ri c'ac! atz'iak 
man cuc'ulajij tà rib ruc! ri k'el, —cácha!. 37 Man c'o tà c'u jun winak 
ri cuya c'ac! vino pa tak k'el tak k'ebal re tz'um. We je ri!, ri clac! vino 
queut'ubij ri! ri tz'um, cátix c'u na ri! ri vino, queetzeletaj can ri! ri tz'um. 

38 Are ri c'ac' vino cayi' na pa c'ac' tak k'ebal re tz'um. Je ri' man cásach 
ta u wách ri vino, o ri c'olibal re. 32Man c'o tá jun winak ri craj cutij re ri 
c'ac! vino we nabe u tijom re ri k'el vino. Cubij na ri! ri winak chi are utz 
na ri k'el vino, —xcha ri Jesás chque. 


Ru tijoxelab ri Jesús quequich'up ru jolom trico pa jun k'ij re uxlanem 


6 1Pa jun k'ij re uxlanem oc'owem re ri Jesús pa tak ri tico'n. Ru 

tijoxelab tajin quequich'up ru jolom trico, quequik'ich pa qui k'ab, 
quequitijo. 2Jujun tata'ib fariseos xquibij: ¿Jas che cában alak ri áwas u 
banic pa ri k'ij re uxlanem? —xecha chque. 

3Ri Jesús xch'awic, xubij chque ri fariseos: ¿A mat ne siq'uim alak jas 
ri xuban ri ka mam David aretak xnumic, xukuje! ri xca'n ri e c'o ruc'? 
—cácha'. 4Xoc c'u bi ri ka mam David pa ri rachoch Dios, xuchap ri wa 
ri e yo'm cho ri Dios, xutijo, xuya que ri e c'o ruc! xukuje'. Áwas c'u ne u 
tijic wa! cumal zak jachinok. Kane zak xuwi chque ri sacerdotes ya'tal wi 
wa!, —xcha chque. 

5Xukuje' xubij chque: Ri in, in ri! ri Ralc'ual ri Dios ri Kas Winak,? c'o 
nu takanic puwi! ri k'ij re uxlanem xukuje!', —xcha chque. 


Cácunax jun achi ri cáminak jun u k'ab 


6Pa jun k'ij re uxlanem chic xoc bi ri Jesús pa ri rachoch Dios, xuchap 
c'u u ya'ic tijonic chque ri winak. C'o jun achi chila' ri cáminak jun u 
k'ab, ri u wiquiák'ab. 7 Caluchi'x c'u ri Jesús cumal ri tijonelab re ri Pixab, 
xukuje! cumal ri tata'ib fariseos, che rilic we ri Are! cárutzirisaj ru k'ab 
ri achi pa ri ktij re uxlanem rech cuya! cáquibij chi c'o u mac. 8Ri Jesús 
xretamaxtaj ri qui chomanic. Xubij c'u che ri achi ri cáminak u k'ab: 
Walij ba! la, tac'al la pa ka niq'uiajal, —xcha che. 

Xwalij c'ut, xtaq'ui chila!. ? Xubij ri Jesús chque ri niq'uiaj winak ri e 
c'olic: C'o ri cwaj quinta! chech alak, —cácha chque. ¿Jachique ri ya'tal u 
banic pa ri k'ij re uxlanem? £A are ri u banic utzil? iWe ne are ri u banic 
etzelal! ¿A ya'tal ri u to'ic ru c'aslemal jun o ri u cámisaxic? —xcha chque. 

10Ri Jesús co xca!y chque conojel ri e c'o pa tak u xcut, xubij c'u che ri 
achi: Yuku ri k'ab la, —xcha che. 

Je! xubano, xutzir c'u can ru k'ab. 1 Ri u c'ulel ri Jesús sibalaj xejik' che 
ri coyowal, xquich'abla c'u quib jas ri quecowin chubanic chrij ri Jesüs. 


Quecha! ri cablajuj apóstoles rumal ri Jesús 


12Pa ri ktij ri! xe! ri Jesús pa jun juyub chubanic orar. Xroc'owisaj ronojel jun 
ak'ab pa oración cho ri Dios. 13Aretak xsakiric, xeusiq'uij ru tijoxelab, xeucha! 





86:5 Ri Jesús xucoj we bi'aj ri! chbil rib chuc'utic chi Are ri Cristo o ri Mesías ri xtz'ibax 
ojer pa ru Lok! Pixab ri Dios chi cápetic. 

cablajuj, xubij apóstoles? chque (ri quel cubij “nu tako'n"). 14E are tak wa! ri 
xeucha! ri Jesús: Ri tat Simón ri xukuje! cábix Pedro che, ri tat Andrés u chak! ri 
tat Pedro, ri tat Jacobo xukuje! ri tat Juan, ri tat Felipe xukuje' ri tat Bartolomé. 
15Xeucha' c'u ri tat Mateo xukuje! ri tat Tomás, ri tat Jacobo ru c'ojol ri tat Alfeo, 
xukuje! ri tat Simón ri cábix “u nimal tinimit" che. 16Xukuje! xeucha! ri tat 
Judas ru chak ri tat Jacobo, xukuje! ri tat Judas Iscariote ri xjachow ri Jesús. 


Ri Jesús cuya tijonic chque q'uia winak 


17E rachi'lam ru tijoxelab, ri Jesás xkaj lok pa ri juyub, xtaq'ui c'u pa 
jun lianic. Sibalaj e q'uia ri winak ri xebel lok pa conojel tak ri tinimit 
re Judea, pa ri tinimit Jerusalén, xukuje! pa tak ri tak'aj re Tiro xukuje' 
re ri Sidón. Xeopan cu ruc! ri Jesús chutatabexic ri cubij, xukuje! rech 
quecunax che tak ri qui yab. 18Xukuje! xerutzirisaj ri winak ri cáquirik 
c'áx cumal ri itzel tak espíritus. 1? Conojel ri winak cáquitzucuj cáquichap 
cok ri Jesás rumal rech chi quel chuk'ab ruc' che qui cunaxic conojel. 


Ri Jesús cuya tijonic chrij jachin ri! ri curik ri kas utzil 


20Xca!y c'u ri Jesús chque ru tijoxelab, xubij chque: Utz iwe ix ri ix 
meba'ib rumal chi ri Dios cátakan pi wi". 
21Utz iwe ix ri quixnum cámic rumal chi sibalaj c'o ri quitij na. 

Utz iwe ix ri quixok! cämic rumal chi quixtze'n na ruc' quicotemal. 
22Utz iwe ix aretak quetzelax i wách cumal ri winak, xukuje' aretak 
quixquesaj bi cuc', quixquiyok'o, xukuje' aretak quetzijon chiwij je! ta ne 
chi ix lawalo tak winak. Utz iwe aretak ri winak cáca'n ronojel wa! chiwe 
xa rumal wech in, in ri' ri Ralc'ual ri Dios ri Kas Winak, —cácha ri Jesús. 
23Sibalaj chixquicot pa ri k'ij ri', chixtze'nok, rumal chi nim ri tojbal iwe 

ri quirik na pa ri caj. Xukuje' ne ri cati't qui mam we winak ri! je! xca'n 
chque ri k'alajisal tak re ru Lok! Pixab ri Dios ojer, —xcha chque. 

24Tok'ob c'u i wách ix, ri ix k'inomab, rumal chi ya xixquicot ix waral. 

25Tok'ob i wách ix ri sibalaj c'o quitij càmic rumal chi cápe ri k'ij ri 
sibalaj quixnum na. 

Tok'ob i wách ix ri xa quixtze'n ruc' quicotemal cámic rumal chi 
quixbison na, quixoktic. 

26Tok'ob i wách ix aretak conojel ri winak sibalaj utz quetzijon chiwij, 
rumal chi je! xca'n ri cati't qui mam we winak ri' ojer chque ri xquijaluj 
quib chi e k'alajisal tak re ru Lok! Pixab ri Dios, —xcha chque. 


Cheiwaj ri winak ri cáca'n qui c'ulel chiwe 
27 Quinbij c'u chiwe ix ri tajin quitatabej ri nu tzij: Cheiwaj ri cáca'n 
qui c'ulel chiwe. Chibana utzil chque ri queetzelan i wách. 28 Chibij: 





^ 6:13 Ri tzij “apóstol” quel cubij *takom". E cablajuj u tako'n ri Jesús ri e cha'tal rumal. 

Ri Dios c'o pi wi', —quixchok chgue ri winak ri caguitzak itzel tzij pi 
wi'. Chibana orar pa qui wi' ri queyok'on chiwe, —cácha'. 29 We c'o jun 
catch'ayow che ri juperaj a palaj, chaya ri juperaj chic chuwách. We 
c'o jun cumaj ra chaquet, chaya che chi cuc'am bic xukuje! ra camixa!. 
30 Chaya che apachin ri c'o jas cuta! chawe. Mata! chi ri jastak awe che ri 
jun ri xuc'am bic. 31 Ri quiwaj chi cáca'n na ri winak chiwe, je! chibana ix 
chque xukuje!', —cácha!. 

32We zak xuwi queiwaj ri winak ri quixcaj ix, ¿jas ta c'u che quichomaj 
chi i banom jun nimalaj utzil? Xukuje! ne ri ajmaquib cácaj quib. 33 We 
xak xuwi quiban utzil chque ri winak ri quebanow utzil chiwe, éjas c'u 
che quichomaj chi c'o nimalaj utzil i banom? Are je! cáca'n ri ajmaquib 
xukuje!, —cácha!. 34We zak xuwi quiya qui jalomal ri cu'l i c'ux chquij 
chi cáquitzelej chi na wa!, ¿jas ta che ri' quibij chi i banom utzil? Xukuje' 
ne ri ajmaquib cáquiya ri qui jalomal ri cach tak ajmaquib ri cu'l qui 
c'ux chquij chi cáquitzelej chi na wa!. 35 Cheiwaj ri cáca'n qui c'ulel 
chiwe. Chibana utzil. Chiya jalomal, micu'ba iwanima! chrij chi cátzelex 
chi na wa! jumul chic. Nim c'u ri tojbal iwe, cák'alajin c'u na chi kas ix 
ralc'ual ri Dios aj Chicaj, rumal chi sibalaj utz cuban ri Dios chque ri man 
quemaltioxin taj, xukuje' chque ri lawalo tak winak. 36Chitok'obisaj qui 
wách ri winak je! jas ri Dios ri i Tat u tok'obisam i wách ix, —xcha ri 
Jesüs. 


Mik'at tzij pa qui wi' niq'uiaj winak chic 

37 Mik'at tzij pa qui wi' niq'uiaj winak chic, man cák'at tà c'u na tzij pi 
wi! ix rumal ri Dios. Mibij tzij chquij ri winak, man cábix tá na tzij chiwij 
ix rumal ri Dios. Chisacha ri qui mac jule! chic, cásach c'u na i mac ix. 
38Chiya ix chque niq'uiaj chic, ri Dios c'ut cuya na chiwe ruc! jun utzalaj 
pajanic, t'icom, cánoj ra c'olibal, cájat'jatic, —cácha'. Rumal chi jas ri 
pajanic ri quiya ix, je! ri pajanic ri cuya na ri Dios chiwe, —xcha ri Jesús 
chque. 

39Ri Jesús xucoj chi na jun c'utbal chic rech tijonic, xubij: ¿A cácowin 
lo jun winak ri man cáca!y taj chuc'amic u be jun winak chic ri man 
cáca!y taj? ¿A mat junam ri! quetzak bi pa jun jul? —cácha chque. 20 Man 
c'o tá jun tijoxel ri nim na u banic chuwách ri rajtij. Pune ta ne aretak 
cátijotaj ri tijoxel, junam c'u na ruc! ri rajtij, —cácha!. 

41 ¿Jas che c'o cabij chquij niq'uiaj winak chic? Je! ta ne chi caca!yej 
jun alaj mes ri c'o pa ru wak!ách ri awachalal, man cawil tà c'u ri a 
mac at ri je! ta ne jun tem ri c'o pa ri a wak!ách. 42Je! ta ne chi cabij 
che ri awachalal: “Chaya chwe chi quinwesaj cok ri alaj mes ri c'o pa ra 
wak'àch," —catcha che. iXak quieb a wách! Man cawil tà c'u ri tem ri c'o 
pa ra wak'ách at. Nabe rajwaxic casuc'umaj ri a c'aslemal at je! ta ne chi 
cawesaj bi jun tem pa ra wak'àch. Te c'u ri! kas utz catca!y na che resaxic 

cok ri alaj mes pa ru wak'ách ri awachalal ri je! ta ne xa jun mac ri man 
nim taj, —xcha ri Jesüs. 


Are etamtal jun che' rumal ri u wáchinic 


43 Man c'o tá jun che! ri man utz taj ri cuya utz u wáchinic. Man c'o 
tà c'u jun utzalaj che! ri cuya u wáchinic ri man utz taj. ^^Are etamtal 
ri jun che! rumal ru wáchinic. Man quetam tá higos chrij ri q'uix, man 
quetam tá c'u uvas chquij ri juwi' q'uix, —cácha'. 45 Jun utzalaj winak 
are cutzijoj ri utzil ri cto pa ranima!. Jun winak ri man utz taj are cutzijoj 
ri! ri lawaloyil ri c'o pa ranima'. Xak xuwi cutzijoj jun winak jas ri c'o pa 
ranima!, —xcha ri Jesús. 


Waral cátzijox wi ri quieb u wách tac'alibal ja 


46 Jas che quibij chwe: “Kajaw, Kajaw," —quixcha chwe. Man 
quinimaj tà c'u ri quinbij, —cácha!. ^7 Quinc'ut na chiwách jachin ruc' 
quinjunamaj wi ronojel winak ri cápe wuc' in, ri cutatabej ri quinbij 
xukuje! cánimanic, —cácha'. 48Junam wa! we winak ri! ruc! jun winak 
ri cuyac rachoch. Cuc'ot ri ulew, naj cukasaj. Cuban ri tac'alibal re ri ja 
puwi! ri abaj. Aretak cápe jun nimalaj u wo ja!, ri ja! cupuq'uij rib chrij ri 
ja ri', man cácowin tà c'u chuyico'misaxic rumal chi yacom wa! puwi' ri 
abaj, —cácha'. 49 Ri winak c'ut ri quetataben ri nu tzij, man queniman tá 
c'u ri!, e are! junam ruc! ri winak ri cuyac ri rachoch puwi' ri ulew, man 
cuban ta c'u ru tac'alibal ri ja. Aretak cáq'uiy ri ja', cupuq'uij rib chrij ri 
ja, chanim cátzakic, cáyojyob c'u ri ja, —xcha ri Jesús chque. 


Ri Jesús cucunaj ri patánil re jun chque ri qui nimakil soldados 


7 1Aretak xto'taj ri Jesús che qui tzijobexic ri winak, xe! ri Are! pa 

ri tinimit Capernaum. 2Chila! c'ut c'o jun achi qui nimal soldados. 
C!o jun patánil re ri tata! ri sibalaj lok! chuwách. Ri achi patáninel are 
sibalaj yawab, cámic cubano. 3Aretak ri tata! xuta u tzijol ri Jesús, xeutak 
bi jujun chque ri nimak tak tata'ib que ri winak aj Israel ruc' ri Are! rech 
cáquibochi'j chi copan ruc! chucunaxic ri patánil re. ^Xebe'c, xeopan c'u 
ruc! ri Jesús, sibalaj xebochi'n che, xquibij: Takal che ri tata! ri! chi cáto! 
la che, Srumal chi are jun winak ri sibalaj lok! ouer! ri ka winakil uj, 
xuban c'u ke ri rachoch Dios ri cákamulij wi kib, —xecha che. 

6Xe! ri Jesús, xerachi'laj bic. Nakaj chi c'ut c'o wi che ri rachoch ri qui 
nimal soldados, aretak ri are! xeutak bi jujun tak rachi'l chubixic che ri 
Jesüs: Tat, mácos ib la. Man takal tà chwe chi coc la lok pa ri wachoch. 
7Rumal ri' xinchomaj in chi man takal ta chwe chi quinopan in uc! la. 
Kane zak xuwi we cábij la lok ri tzij, cácunataj na ri patánil we, —cácha 
ri'. 8Rumal rech chi ri in, in winak ri c'o jun pa nu wi', ri in c'ut xukuje' 
quintakan in pa qui wi' ri nu soldados. Quinbij che jun: iJat! —quincha 

che. Que! c'ut. Quinbij che ri jun chic: iSa'j! —quincha che. Ri are! 
cápetic. Quinbij che ri patánil we: iChabana wait —quincha che. Cuban 
c'ut, —xcha'. 

9 Aretak xuta wa! ri Jesús, sibalaj xucajmaj. Xutzolk'omij rib, xubij 
chque ri winak ri e teretoj chrij: Tzij ba! chi chquixol ri winak aj Israel 
man c'o tà jumul nu rikom in jun achi junam ruc! ri tata! ri! ri sibalaj 
cácojonic, —xcha chque. 

10 Aretak xetzelej bic ri u tako'n ri tata! cho ja, xquirik chi ri patánil re 
ri tata! ya utz chic ri are!. 


Ri Jesús cuya chi ru c'aslemal ri ral ala jun chichu' malca'n 


11Te c'u ri! xe! ri Jesús pa jun tinimit chic, Naín u bi', xukuje' e benak 
ruc! q'uia chque ru tijoxelab cuc! niq'uiaj winak chic. 12Nakaj chic c'o wi 
ri Jesús che ri tinimit, te! xrilo chi c'o jun cáminak telem lok rech các'am 
bi pa mukic. Ri cáminak ri' are xa jun chi ala, ral jun malca'n chichu'. 
E c'o q'uia winak re ri tinimit e teren chrij. 13Aretak ri Jesús xril ri 
malca'n, xel ranima! che, xubij: Man cok! tá chi la, nan, —xcha che. 

14Xkeb ri Jesús ruc' ri cáminak, xuchap cok ri u cáxon. Xetaq'ui 
c'ut ri e teleninak. Xubij c'u ri Jesús: Ala, —xcha che. Quinbij chawe, 
ichatwalijok! —xcha che ri cáminak. 

15Xwalij c'u ri ala ri xcám na, xuchaplej ch'awem. Ri Jesús xujach can 
che ru nan. 16Sibalaj xquixej quib conojel ri winak, cáquinimarisaj c'u u 
Ku ri Dios. Cáquibij xukuje': C'o jun k'alajisal re ru Lok! Pixab ri Dios ri 
sibalaj nim u banic chkaxol. 

Xukuje! xquibij: Petinak ri Dios chubanic utzil che ru tinimit, —xecha 
ri winak. 

17Ri xuban ri Jesús cátzijox wa! cumal conojel ri winak aj Judea 
xukuje! pa ronojel ri tinimit ri e c'o nakaj che ri Judea. 


Ru tako'n ri tat Juan Kasal Ja! queopan ruc' ri Jesús 


18Ru tijoxelab ri tat Juan xquiya u tzijoxic ronojel wa! che. Are c'u ri 
tat Juan xeuch'abej quieb chque ru tijoxelab. 1? Xeutak bi ruc! ri Jesús 
rech cáquita! che ri Are! we kas tzij Are ri Cristo ri cápe na, o we are 
rajwaxic chi cáqueyej na Jun chic. 20 Xeopan c'u ri achijab ruc' ri Jesús, 
xquibij che: Ri tat Juan Kasal Ja! uj u takom lok uc' la, chuta'ic che la 
we lal ri! ri Cristo ri cápe na, o we rajwaxic cákeyej na Jun chic, —xecha 
che. 

21 Che we chanim ri!, aretak xeopanic, ri Jesús xerutzirisaj q'uia winak 
che ri qui yab, xukuje! xeresaj bi ri itzel tak espíritus ri e c'o chque 
jujun winak. Xuban c'ut chi xeca!y q'uia moyab. 22Te ri! xch'aw ri Jesús, 
xubij chque ru tijoxelab ri tat Juan: Jitzijoj che ri tat Juan ri iwilom, ri 
i tatabem, chi ri moyab queca!y chic, ri ch'ocojib quebinic, ri winak ri 

c'o itzel ch'a'c chgue queutzirisaxic, ri so'rab cáquita chic, ri càminakib 
quec'astajisaxic, xukuje! cátzijox ri Utzalaj Tzij re ri Evangelio chque ri 
meba'ib. 23Utz re ri winak ri man cuban tà quieb u c'ux chwij, xane kas 
tzij cácojon chwe, —xcha chque. 

24 Aretak xebe! ru tako'n ri tat Juan, ri Jesús xuchaplej u tzijoxic ri tat 
Juan chque ri winak, xubij: ¿Jas ri! ri xe! alak che rilic pa tak ri juyub ri 
quetz'inowic? —cácha!. ¿A xe! alak che rilic jun winak ri xa cáquieblan 
ranima' je! ta ne chi are jun aj ri cáslabisax rumal ri quiákik!? —cácha'. 
Man are taj, —cácha'. 25¿Jas c'u ri xe! alak che rilic? ¿A xe! alak che rilic 
jun achi ri u cojom utzalaj tak ratz'iak? Ri winak ri c'o je'lalaj tak catz'iak, 
ri quequicot ruc! ri qui k'inomal, queriktaj wa! pa tak cachoch ri nimak tak 
takanelab, —cácha!. 26¿Jas c'u lo ri xe! alak che rilic? ¿A xe! alak che rilic 
jun k'alajisal re ru Lok! Pixab ri Dios? —cácha!. Je ri', —cácha'. Ri tat Juan 
c'ut, are nim na u banic chquixol ri k'alajisal re ru Lok! Pixab ri Dios, — 
cácha!. 27 Are wa! ri achi ri tz'ibam chrij pa ru Lok! Pixab ri Dios, cubij: 

Quintak bic ri nu tako'n 

ri cánabej c'u na chawách, 

ri cusuc'umaj na ra be chawách, 
—cácha ri Tz'ibtalic, —xcha ri Jesús. 28Quinbij chiwe chi man c'olinak tá 
jun k'alajisal re ru Lok! Pixab ri Dios ri kas nim na u banic cho ri tat Juan 
ri Kasal Ja! chquixol conojel ri winak cho ruwáchulew, —cácha'. Pune 
ta ne ri tat Juan are jun qui nimal winak, ri man kas nim u banic jawije' 
cátakan wi ri Dios, are nim na u banic wa! cho ri tat Juan. 

29 Aretak xquita wa! ri tok'il tak alcabal xukuje! ri niq'uiaj winak chic 
ri banom qui kasna! rumal ri tat Juan, xquibij chi ri Dios kas tzij cuban 
jicomal tzij. 30 Are c'u ri tata'ib fariseos xukuje! ri tijonelab re ri Pixab ri 
man banom tá qui kasna! rumal ri tat Juan, man nim tà xquil wi ri u Tzij ri 
Dios ri tzijom chque. 3! Xubij c'u ri Kajaw Jesüs: éJas c'u ruc! queinjunamaj 
wi ri winak re we ktij junab ri'? ¿Jas c'u ruc! e junam wi? —cácha!. 32Xak 
e junam cuc! ri alabom ri e tac'atoj pa tak ri c'ayibal, ri cáquich'abela 
quib, cáquibij: ^Xkok'esaj ri su! chiwe, man xixxojow taj. Xkaban u k'ojom 
cáminak, man xixok! tà ctut,” —quecha ri'. 33Xul c'u ri tat Juan ri Kasal 
Ja! ri man wi'j taj, ri man cutij tà vino. Quixtzijon c'u chrij, quibij: Xa c'o 
jun itzelalaj espíritu che, —quixcha'. 34Xinpe c'u ri in, in ri! ri Ralc'ual 
ri Dios ri Kas Winak. Quinwi'c, quintij vino. Quixtzijon c'u chwij, quibij: 
Chiwilampe!, are jun jik'alaj achi, jun k'abarel ri cachi'l tok'il tak alcabal 
xukuje! ajmaquib, —quixcha chwe. 35Ri winak c'ut ri cáca'n ronojel ruc' 
no'j, cáquic'ut chkawách chi kas utz ri! ri no'j ri cuya ri Dios, —xcha chque. 


Ri Jesús cáwi' ruc' jun tata! fariseo 


36 Jun chque ri tata'ib fariseos xuta' tok'ob che ri Jesús chi cáwi! ruc'. 
Xoc c'u bi pa rachoch ri fariseo, xt'uyi chi! ri mesa. 37 Jun ixok re be, ri 

quel pa ri tinimit, xuto chi tajin cáwi' ri Jesus pa ri rachoch ri fariseo. 
Xe'c, xuc'am bi jun c'olibal cunabal re alabastro nojinak che c'oc'alaj 
cunabal. 38Xc'oji c'u pa rakan ri Jesús, tajin cok'ic. Xuchaplej qui ja'xic ri 
rakan ruc' ri u wal u wách, queusu! c'u che ru wi, Xeutz'umaj ri rakan, 
xutix ri c'oc'alaj cunabal chquij. 39 Aretak ri tata! fariseo ri xula'n ri Jesús 
xril ri xuban ri ixok, xchoman pa ranima!, xubij: “We ta are k'alajisal 
re ru Lok! Pixab ri Dios we achi ri', cuch'ob ta ri Are! jachin ri ixok ri'. 
Xukuje! cuch'ob ta na jas u banic ri ixok ri cáchapow cok, chi are jun ixok 
re be wa!” —xcha ri fariseo pa ranima'. 

40 Xch'aw ri Jesús, xubij che ri fariseo: Tat Simón, c'o ri cwaj quinbij na 
che la, —xcha!. 

Xch'aw ri tat Simón, xubij che: Ajtij, bij ba! la chwe, —xcha che. 

41 Cubij c'u ri Jesús: E c'o quieb winak c'o qui das ruc! jun ya!l jalomal. 
Jun chque c'o jun ciento quetzales u c'as ruc' ri tata'. Ri jun chic xa 
lajuj quetzales u c'as, —cácha'. 2Rumal chu rech chi man c'o tá qui rajil 
chutojic ri qui c'as, ri ya'l jalomal xubij chque chi utz la! we man cáquitoj 
tà chic, —cácha ri' chque. ¿Jachin c'u chque ri ajc'asib ri kas lok' xril wi 
ri ya'l jalomal? —xcha ri Jesús. 

43 Xch'aw c'u ri tat Simón, xubij: Quinchomaj in chi are ri jun ri nim na 
u c'as, ri man xutoj tá chic, —xcha'. 

Xubij ri Jesús che: Utz u ch'obic xban la, —cácha che. “Ri in xinoc 
lok pa ri achoch la. Man xya tà la joron chwe che qui ch'ajic ri wakan. 
Ri ixok ri! u ja'm ri wakan che ri u wal u wách, xeusu! c'u che ru wi', — 
cácha'. Aë Man xintz'umaj tá la. Are c'u ri ixok aretak xinoc lok, xuchap u 
banic wa! chwe, man u tánabam tá qui tz'umaxic ri wakan. 46Man xya tá 
la aceite pa nu wi'. Ri are c'ut u yo'm c'oc'alaj cunabal chquij ri wakan. 
47 Quinbij che la chi quesachtaj na ri q'uialaj tak u mac rumal chi sibalaj 
lok' quinrilo. Apachin c'ut ri cuna! pa ranima! chi man nim tà más ru mac 
ri quesachic, man lok! tá más ri Dios chuwách, —xcha ri Jesús che. 

48Xubij c'u che ri ixok: Quesachtaj ba! ra mac, —xcha che. 

49Ri e c'o ruc! ri Jesús chi' ri mesa cáquitzijobela quib, cáquibij: 
éJachin lo wa! we achi ri! ri cisachow mac? —xecha ri'. 

50Xubij c'u ri Jesús che ri ixok: Nan, a rikom ru tobanic ri Dios rumal 
chi kas tzij catcojonic. Cuya' cate'c, chuxlan ba! ri awanima!, —xcha ri 
Jesüs che. 


Jujun ixokib quetob ruc' ri Jesüs 


8 1Te c'u ri! ri Jesús xusolij conojel ri tinimit xukuje' conojel ri 
niq'uiaj c'olibal ri e c'o wi winak, xutzijoj ru Lok! Pixab ri Dios 
chque. Cuya retamaxic ri Utzalaj Tzij re ri Evangelio chrij ru takanic ri 
Dios pa qui wi' winak. E c'o c'u ri cablajuj u tako'n ruc'. 2E benak ruc' 
xukuje! jujun ixokib ri e utzirisam chque itzelalaj tak espíritus xukuje! 

chque tak ri qui yab. E are c'u wa': Ri nan María ri cábix Magdalena che. 
Esam c'u bic wukub itzelalaj tak espíritus che. 3C!o ri nan Juana, rixokil 
ri tat Chuza, ru mayordomo ri tat Herodes. Oo c'u ri nan Susana, xukuje! 
q'uia ixokib chic ri xquicoj ri jastak que chuto'ic ri Kajaw Jesús. 
Ri Jesús cuya tijonic chrij ri ticol ija' 

^Xquimulij c'u quib q'uia winak. Xeopan winak ruc' ri Jesús ri xepe pa 
ronojel tinimit. Ri Are! xucoj jun c'utbal chuya'ic tijonic chque, xubij: 5Jun 
ticol ija' xel bi cho ja, xe! c'u pa ticonijic. Aretak xjopinic, xkaj jubik! ri ija! 
pa ri be, xtac'alexic. Kukuje' xekaj lok ri chicop ajuwocaj, xquitij bi ri ija'. 
6Xkaj xukuje! jubik' ri ija! pa tak abaj. Xuchaplej q'uiyem. Xchaki'jar c'ut 
rumal chi man c'o tà u ráxil ri ulew. 7Xkaj chi jubik' pa tak ri k'ayes ri c'o 
qui q'uixol. Xq'uiy ri ija' junam ruc! ri k'ayes. Xjik'isax c'u ri tico'n rumal. 
8Xkaj chi jubik' pa utzalaj ulew, xebel c'u lok, xeq'uiyic. Xquiya jun ciento 
qui wách chquijujunal chupam ru jolom trico, —xcha chque. 

Aretak ri Jesús xto'taj chutzijoxic wa!, co xch'awic, xubij: ¡Ri ix ri i 
jiquibam ri iwanima! chutatabexic ri nu tzij, chitatabej ba'! —xcha chque. 


Ri Jesús cubij chque ru tijoxelab jas qui patán ri c'utbal ri cucojo 


9Ru tijoxelab xquita! che ri Jesús, xquibij: ¿Jas quel cubij wa! we c'utbal 
ri'? —xecha che. 10 Xch'aw chi ri Jesús, xubij chque: Yo'm chiwe ix ri 
retamaxic ri man quetam ta ri niq'uiaj winak chic chrij ri u takanic ri 
Dios. Queincoj c'u c'utbal che qui tijoxic ri niq'uiaj winak chic rech pune 
queca!yic, je! ta ne chi man c'o tá cáquilo, pune cáquitatabej ri tzij, man 
cáquich'ob tá ri! ri qui tatabem, —cácha'. 


Ri Jesús cutzijoj chque ru tijoxelab jas quel 
cubij ri c'utbal chrij ri ticol ija' 

I1 Are chu wa! ri quel cubij ri xintzijoj chiwe: Ri ija! are ru Tzij ri Dios. 
12Ri ija! ri xekaj pa ri be, e are junam jas ri winak ri cáquita ri Tzij. 
Copan c'u ri Itzel, cáresaj ri Tzij pa canima! rech man quecojon taj, man 
cáquirik tá ru tobanic ri Dios. 13Ri ija! ri xkaj pa tak abaj, e are! junam 
jas ri winak ri cáquic'amowaj ri Tzij. Aretak cáquito, quequicotic. Man 
c'o tà c'u ri qui xera'. Xa quieb oxib k'ij cáquicojo. Aretak c'ut cáquichap 
u rikic c'áx, quetzelej canok, —cácha!. 14Ri ija! ri xkaj pa tak ri k'ayes e 
are! junam jas ri winak ri cáquita ri Tzij. Te c'u ri' cáquitakej chi na jumul 
ri qui be. Sibalaj que! canima! ruc! ri k'inomal ajuwáchulew, que! canima! 
cuc! tak ri nimak'ij, xukuje! ruc! ri qui chac. Cájiktisax c'u ru Tzij ri Dios 
pa canima!, man cáquiya tà c'u ri qui wáchinic, —cácha'. 15Ri ija! c'ut ri 
xkaj pa utzalaj ulew, quinjunamaj cuc! ri winak ri utz canima!, ri cáca'n 
ronojel ruc' jicomal, cáquijiquiba canima! chrij ri Tzij ri xquitatabej. 
Cáquitakej c'ut, sibalaj quewáchinic, —xcha ri Jesús chque. 

Man c'o tà jas ri c'u'talic ri mat cák'alajin na 

16Xubij chi na ri Jesús: Man c'o tà jun winak ri cutzij jun cháj o jun 
candela, te ri' cuch'uk wa! che jun lak. Man cuya tà c'u wa! chuxe! jun 
ch'at. Xane cuya wa! chicaj rech quilitaj ru sakil cumal ri winak ri queboc 
bi pa ja, —cácha'. 17 Ronojel ri c'u'talic cák'alajin na. Ronojel ri ch'uktal u 
wi! quel na chi sak rech quetamaxic. 

18Kas chitatabej ba! na ri quinbij, rumal chi apachin ri c'o c'o ruc! 
cáyi' na niq'uiaj che. Apachin c'u ri man c'o tà c'o ruc', quesax na jas ri 
cuchomaj chi c'olic, —xcha chque. 


Ri u nan xukuje' niq'uiaj tak rachalal ri Jesús queopan ruc' 


19Xopan c'u ru nan ri Jesús, xukuje! tak ri u chak!, ri ranab. Man 
quecowin tà c'ut quekeb ruc' rumal quech ri q'uialaj winak. 20 Xbix 
c'u wa! che ri Jesús: Ri nan la xukuje' ri achalal la e tac'atoj cho ja. 
Cách'abex la cumal, —xecha che. 

21Xch'aw ri Jesús, xubij chque: Ri winak ri cáquitatabej ru Tzij ri Dios, 
cáca'n c'u ri cubij, e are! nu nan wa!, xukuje! e are! wa! ri kas wachalal, 
—xcha chque. 


Ri Jesús cubano chi cátàni ri quiákik' 


22Pa jun k'ij xoc ri Jesús pa jun barco, e rachi'lam c'u ru tijoxelab. 
Xubij ri Jesús chque: Chujk'ax jela! ch'ákàp che ri mar, —xcha chque. 

Xebe! c'ut. 23E benak puwi' ri mar, xwar ri Jesús. Xpe c'u jun nimalaj 
quiákik! ri sibalaj c'äx puwi' ri mar. Ri barco tajin cánoj che ja', je ri! chi 
xak quieb cubij pa qui wi, 24 Xebe! ri tijoxelab ruc' ri Jesús, xquic'asuj. 
Xquibij che: ¡Kajtij, Kajtij, tajin cujcámic! —xecha che. 

Xc'astaj c'u ri Jesús, xuyaj ri quiákik! xukuje! ri nimak tak uwoja!. 
Xtáni c'u ri quiákik!, xlilob u wi! ri ja!. 25Xubij ri Jesús chque ru tijoxelab: 
¿Jas che man quixcojon taj? —xcha chque. 

Xquixej quib, xquicajmaj ri xubano, cáquibila c'u chbil quib: ¿Jachin lo wa! ri 
c'o u takanic puwi' ri quiákik! xukuje! ri ja! je ri! chi queniman che? —xecha ri. 


Ru cunaxic jun aj Gadara ri e c'o itzelalaj tak espíritus che 


26Xeopan c'u pa ri tinimit Gadara, ri c'o apan chuwách ri Galilea 
chuchi' ri mar. 27 Aretak ri Jesús xel lok pa ri barco, xriktaj rumal jun 
achi re ri tinimit. Tzq'uia junab chic e c'o itzelalaj tak espíritus che ri 
achi. Man cucoj tà chi ratz'iak. Man cájeki tá cho rachoch, xane chquixol 
ri mukubal các'oji wi we achi ri'. 28Aretak xril apan ri Jesús, xurak u ch, 
xutzak rib chuwách. Co xch'awic, xubij c'u che ri Jesús: ¿Jas caj la chwe, 
tat Jesus? Lal ri' ri u C'ojol ri Nimalaj Dios aj Chicaj, —cácha che. iBana 
ba! la tok'ob, maban la c'áx chwe! —xcha che ri Jesüs. 

29 Xubij wa! rumal chi ri Jesus tajin cátakan che ri itzelalaj espíritu chi 
quel bi che ri achi. Tzq'uia junab c'o u takanic ri itzelalaj espíritu puwi' 
ri achi. Pune cáchajixic, cáxim c'u cuc! ximibal re ch'ich!', xukuje! chapbal 
akanaj, ri achi xa queut'okopij wa!, quel bic. Ri itzelalaj espíritu cáresaj bi 
ri achi, cuc'am bi pa tak juyub ri quetz'inowic. 39 Xuta! ri Jesús che, xubij: 
éJas ri a bi'? —xcha che. 

Xubij che ri Jesús: Ri nu bi' are Q'uiyal, —xcha!. 

Xubij wa! rumal chi sibalaj e q'uia ri itzelalaj tak espíritus ri e oquinak 
che ri achi. 31 Ri itzelalaj tak espíritus xquibochi!'j ri Jesús chi meutak 
bi pa ri k'ekumalaj jul. 32E q'uia c'u ri ak ri tajin queyuk'ux apan pa ri 
juyub. Xquibochi'j chi chuya chque chi queboc chque ri ak. Je'ey, —xcha 
ri Jesus chque. 33Xebel c'u bi ri itzelalaj tak espíritus che ri achi, xeboc 
chque tak ri ak. Conojel ri ak junam xquiq'uiák bi quib chutza'm ri juyub, 
xetzak bi pa ri mar, xejik'ic. 

34 Aretak ri ajyuk'ab xquil ri xbantajic, xeanimajic, xebe'c. Xquiya u 
tzijol wa! chque ri winak pa ri tinimit, xukuje! pa tak ri juyub. 35Xebel 
lok ri winak che rilic ri xbantajic. Xeopan ruc' ri Jesús. Xquirik c'u ri achi 
ri xebel wi ri itzelalaj tak espíritus, cojom chi ri ratz'iak, man ch'uj tá 
chic. T'uyul c'u ri are! chuwách ri Jesus. Xquixej c'u quib ri winak. 36Ri 
winak ri xeilow wa! ri xbanic xquitzijoj wa! chque ri jule! winak chic jas 
ri rutzirisaxic ri achi ri xec'oji na q'uia itzelalaj tak espíritus che. 37Te c'u 
ri! conojel ri winak ri e jekel wi jela! chrij ri tinimit Gadara, xquibochi!j 
ri Jesús chi chel bic cuc! rumal chi sibalaj xquixej quib. Xoc chi bi ri 
Jesüs pa ri barco, xtzelejic. 38Ri achi ri xebel wi ri itzelalaj tak espíritus 
sibalaj xubochi'j ri Jesús chi cuya che chi que! ruc'. Ri Jesús xutak bi cho 
rachoch, xubij che: 39 Chattzelej bi cho awachoch, cheatzijoj conojel ri 
nimak tak utzil ri u banom ri Dios chawe, —xcha che. 

Xe! c'u ri achi, xuchap qui tzijoxic chque conojel ri winak re ri u tinimit 
ri nimak tak utzil ri u banom ri Jesús che. 


Waral cákil wi ri xuban ri u mia!l ri tat Jairo xukuje' 
ri ixok ri xuchap cok ri ratz'iak ri Jesús 


40 Aretak xtzelej bi ri Jesús, e c'o q'uia winak ri xlec'ulanok, xequicotic. 
Conojel queye'm ru tzelejic. 4! Xopan c'u jun achi ruc! ri Jesús, tat Jairo u 
bi! ri achi ri'. Are qui nimal ri winak wa! pa ri rachoch Dios. Xupach ba 
rib cho ri Jesús, xubochi'j chi copan cho rachoch. 42Xa jun chi u mia!l ri 
achi ri, craj cablajuj u junab. Cámic c'u cubano. Xe! ri Jesús ruc'. Benak 
c'u pa ri be, sibalaj cápitz! cumal ri q'uialaj winak. 

43C!o c'u jun ixok ri u rikom c'áx cablajuj junab rumal ru quiq'uel ri xa 
quelic, man cátáni tà che. U sachom c'u ronojel ru rajil cuc! cunanelab. 
Man do tà jun ri cowininak che rutzirisaxic. 44Xkeb c'u chrij ri Jesús, 
xuchap cok ru chi! ru k'u'. Chanim c'ut xtáni ru quiq'uel ri quelic. 


El Nuevo Testamento en K'iche' Centro-Occidental de Guatemala, 2da ed. O 2011, Wycliffe Bible Translators, Inc. 


SAN LUCAS 8, 9 150 


45Xubij c'u ri Jesús: ¿Jachin ri' ri xinchapowic? —xcha!. 

Conojel ri winak xquibij chquijujunal: Man in tá ri', —xecha che. Xubij 
c'u ri tat Pedro xukuje! ri e c'o ruc': Kajtij, ¿a mat quil la chi e q'uia ri 
winak ri e c'o chij la? Cápitz! ba! la cumal conojel. ¿Jas che cábij la: 
“¿Jachin ri' ri xinchapowic?” —cácha la, —xcha ri tat Pedro che. 

46Xubij c'u ri Jesús che: C'o jun winak ri xinchapowic. Kinna' chi xel 
jubik' ri nu chuk'ab chucunaxic jun winak, —xcha chque. 

47 Aretak ri ixok xrilo chi man xc'u'taj taj, xkeb ruc! ri Jesús, cábirbitic. 
Xxuqui chuwách. Xuk'alajisaj chquiwách conojel ri winak jas che xuchap 
cok ri Jesás, xukuje! chi xcunatajic. 48Xubij ri Jesás che: Nan, xcunataj la 
rumal chi cácojon la chwe, —cácha'. Cuya! que! la, chuxlan ba! anima! la, 
—xcha ri Jesús che. 

49C!á tajin cátzijon na ri Jesús, aretak xopan jun ajuworachoch ri qui 
nimal ri winak re ri rachoch Dios. Xubij che ri tat Jairo: Xcàm ri mia!l la, 
—cácha che. Xak maya chi la latz! che ri Ajtij, —xcha che. 

50 Aretak ri Jesús xuta ri xbixic, xch'awic, xubij che ri tat Jairo: Máxej 
ib la, —cácha'. Kane cojon la chwe. Cutzir c'u na ri ali, —xcha che. 

51 Aretak xopan cho rachoch ri tat Jairo, man xraj tá ri Jesús chi c'o 
jachin coc bi ruc', xak xuwi ri tat Pedro, ri tat Juan, ri tat Jacobo, xukuje' 
ru nan tat ri ali. 5»2Conojel ri e c'o chila' tajin quebok'ic, cáquiq'uis quib 
che ok'ej. Xubij ri Jesús chque: Man cok! tá chi alak. Man cáminak tá ri 
ali, xane xak cáwaric, —xcha chque. 

53Ri winak c'ut xa cáquetze!j u wách ri Jesús rumal chi quetam chi 
cáminak chi ri ali. 54Ri Jesús xuchap ri ali che ru k'ab, co xch'awic, xubij: 
Ali, chatwalijok, —xcha che. 

55Xtzelej c'u lok ri ranima!'. Chanim xwalijic. Xtakan c'u ri Jesús 
chque chi chquiya che ri cutijo. 56 Xquicajmaj wa! ru tat u nan. Ri Jesús 
xeupixbaj chi c'o máquibij wi wa! ri xbantajic. 


Ri Jesús queutak bi ri cablajuj u tijoxelab chutzijoxic ri 
Utzalaj Tzij re ri Evangelio, xukuje' che cunanic 


9 1Ri Jesús xeusiq'uij ri cablajuj u tijoxelab ruc'. Kuya chgue chi cac'oji 

gui takanic pa gui wi' conojel ri itzelalaj tak espiritus rech gueguesaj 
bi chque ri winak. Kukuje' xuya chgue chi gueguicunaj ri yawabib. 
2Xeutak bic chutzijoxic ru Lok! Pixab ri Dios chrij ru takanic ri Dios pa qui 
wi! ri winak. Xeutak bi xukuje! che qui cunaxic ri yawabib. 3Xubij ri Jesús 
chque: C'o mic'am bic che ri be. Mic'am bi i ch'imiy, i chim, i wa, o rii 
rajil. Xa jun iwatz'iak chijujunal quic'am bic, —cácha chque. ^Apachique 
ja ri quixoc wi, chixcanaj can chila! c'à quitakej chi na bi jumul ri i be. 
5We c'o jun tinimit ri man quixc'ulax tà wi, chixel bi chila!, chitota! can ri 
ulew ri c'o chque ri iwakan chuk'alajisaxic chquij ri winak re ri tinimit ri! 
chi man utz tà ri cáca'no, c'o qui mac, —xcha chque. 

6 Xebe! c'ut, xebe! pa tak conojel ri alaj tak tinimit. Xquitzijoj ri Utzalaj 
Tzij re ri Evangelio, xukuje' xca'n cunanic pa tak conojel ri tinimit. 


Cácámisax ri Juan Kasal Ja! 


7Ri nim takanel Herodes xretamaj ronojel ri tajin cuban ri Jesús. Man 
curik taj jas cubano rumal chi e c'o jujun cáquibij chrij ri Jesús: Xc'astaj 
lok ri tat Juan Kasal Ja! chquixol ri cáminakib, —quecha'. 8Xukuje' e c'o 
jule! chic cáquibij chrij ri Jesús: Ri Elías, k'alajisal re ru Lok! Pixab ri Dios 
ojer u c'utum rib chkawách, —quecha'. Cáquibij c'u jujun winak chic: Jun 
chic chque ri ojer tak k'alajisal tak re ru Lok! Pixab ri Dios xc'astaj lok 
chquixol ri ciminakib, —xecha ri'. 9 Xubij c'u ri tat Herodes: In xintakan 
che resaxic u jolom ri tat Juan. ¿Jachin ta c'u lo ri! ri je! tak wa! nu tom 
chrij? —xcha'. 

Cutzucuj c'u rilic u wách ri Jesús. 


Ri Jesús cuya qui wa job mil winak 


10Aretak xetzelej lok ri u tako'n ri Jesús, xquibij che ri Are! ronojel ri 
qui banom. Ri Jesús xeuc'am bic, xebe! c'u qui tuquiel wi pa jun tinimit, 
Betsaida u bt. 11 Aretak xquetamaj ri winak chi xel bi ri Jesús, xeteri bi 
chrij. Xeuc'ulaj c'u ri Jesús, xeutzijobej chrij ru takanic ri Dios pa qui wi' 
winak, xukuje! xeucunaj ri yawabib. 

12Kajem c'u cuban ri Ki, xekeb ri cablajuj u tijoxelab ruc' ri Jesús, 
xquibij che: Chetaka la bi ri winak rech quebe! pa tak ri tinimit, xukuje' 
cho tak ri cachoch ri winak ri e c'o chunakaj ri tinimit, che rokxanexic 
quib churikic ri cáquitijo. Uj c'o c'u waral pa tak juyub ri cátz'inowic, — 
xecha che. 

13 Xubij ri Jesús chque: Chiya ix ri cáquitijo, —xcha chque. 

Xquibij c'u ru tijoxelab che: Man c'o tà c'o kuc! xane xa job caxlan wa 
cuc! quieb cár. ¿A cuje! ta c'u lo chuloktic ri qui wa conojel we winak o? 
—xecha che. 

14Craj c'u e c'o job mil achijab. Xubij ri Jesús chque ru tijoxelab: Chibij 
chque ri winak chi quecu'bi pa tak mulaj re niq'uiaj tak ciento, —xcha 
chque. 

15Je! xca'no, xecu'bi c'u conojel ri winak. 16Ri Jesus xeuc'am ri job wa 
cuc! ri quieb car, xca!y c'u chicaj, xeutewchij. Te ri' xeupiro, xeuya chque 
ru tijoxelab rech cáquijach wa! chquiwách ri winak. 17 Conojel xewi'c, 
xenojic. Xquimulij c'u ri ch'ákatak wa. Are cablajuj chicách ri xec'oltajic. 


Ri tat Pedro cuk'alajisaj chi ri Jesús are ri Cristo 


18Pa jun k'ij ri Jesús tajin cuban orar. E c'o ru tijoxelab ruc' pa qui 
tuquiel wi. Ri Jesús xuchap u ta'ic chque, xubij: ¿Jas cáquibij ri winak chi 
jachin ri' ri in? —xcha chque. 

19Xech'awic, xquibij che: E c'o jujun cáquibij chi lal ri! ri tat Juan Kasal 
Ja!. Jule! chic cáquibij chi lal ri! ri Elías, k'alajisal re ru Lok! Pixab ri Dios 
ojer. E c'o chi niq'uiaj cáquibij chi lal jun chic chque ri ojer tak k'alajisal 
tak re ru Lok! Pixab ri Dios ri xc'astaj lok chquixol ri cáàminakib, —xecha 
che. 

20Xubij c'u ri Jesús chque: ¿Jas c'u quibij ix chi jachin ri in? —xcha 
chque. 

Ri tat Pedro xch'awic, xubij: Lal ri' ri Cristo ri takom la lok rumal ri 
Dios, —xcha che. 


Ri Jesús cutzijoj chi cácám na 

21Ri Jesús sibalaj xeupixbaj ru tijoxelab chi c'o máquibij wi wa! chi are 
ri Cristo. 22Xubij chque: Rajwaxic chi ri in, in ri! ri Ralc'ual ri Dios ri Kas 
Winak, quinrik na sibalaj c'áx, quinxutux na cumal ri nimak tak tata'ib, 
cumal ri qui nimakil sacerdotes aj Israel xukuje! cumal ri tijonelab 
re ri Pixab, —cácha'. Xukuje' rajwaxic chi quincámisax na. Te c'u ri' 
quinc'astaj chi c'u na churox Ki chquixol ri càminakib, —xcha chque. 

23Xubij c'u ri Jesús chque conojel: We do jun craj cápe wuc! in, 
rajwaxic chi muban xa jas ru rayinic ri are'. Rajwaxic chi cutelej lok 
ru cruz ronojel k'ij, chpet wuc' in. 24 Apachin ta ne ri nim cril wi ru 
claslemal cho ru wáchulew, cásach na u wách wa'. Apachin ta ne ri cuya 
na ru c'aslemal rumal wech in, các'oji na u c'aslemal ri man c'o tá u 
q'uisic, —cácha chque. 25 ¿Jas lo ri utzil curik jun winak we cárechbej 
conojel ri jastak ajuwáchulew, cuya c'u ri ranima' che tojbal que, cásach 
c'u u wách we winak ri'? —cácha chque. 26Apachique winak ri xa cáq'uix 
chwe in, xukuje! che ri nu tzij, in ri! ri Ralc'ual ri Dios ri Kas Winak, 
quinq'uix na xukuje! che ri winak ri! aretak quintzelej lok ruc! nimalaj 
chuk'ab jas ru petic jun nim takanel. Cánimarisax na nu ktij pa ri ktij ri! 
junam jas ru nimarisaxic u k'ij ri nu Tat xukuje! ri lok'alaj tak ángeles, 
—cácha!. 27 Are kas tzij ri quinbij in chiwe chi e c'o jujun chque ri e c'o 
waral chnuwách ri man quecám tá na c'à cáquil na ru takanic ri Dios pa 
qui wi' ri winak, —xcha chque. 


Cáq'uextaj ru ca'yebal ri Jesús 

28 Craj xque' wajxakib k'ij u bim chi can wa! ri Jesús, te c'u ri' xeuc'am 
bi ri tat Pedro, ri tat Juan xukuje! ri tat Jacobo, xepaki c'u puwi! ri 
juyub chubanic orar. 29 Aretak tajin cuban orar, xq'uextaj ru ca!yebal ri 
Jesús. Sibalaj xjuluw ri ratz'iak, sibalaj sakloloj xubano je! jas ri sak tew. 
30 Tzcajmabal chic, e c'o c'u quieb achijab xetac'tobic, tajin quetzijon ruc! ri 
Jesús, e are ri mam Moisés rachi'l ri mam Elías. 31 Sibalaj je'l ru juluwem 
qui wách. Cáquitzijobej c'u ri Jesús chrij ri relic bic cho ru wáchulew, are 
la! ru cámical ri curik na pa Jerusalén. 32Pune ri tat Pedro xukuje' ri e 

c'o ruc' sibalaj c'áàx qui waram, man xewar taj. Xquilo chi sibalaj je'l ru 
juluwem ru wách ri Jesus xukuje! ri qui wách ri quieb achijab ri e c'o ruc'. 
33 Elem cáca'n bi ri achijab, xubij ri tat Pedro che ri Jesús: Kat, isibalaj 
utz chi uj cujc'oji na waral! Ka'na oxib cábal, jun che la, jun che ri ka mam 
Moisés, xukuje! jun che ri ka mam Elías, —xcha che. 

Je! xubij wa! ri tat Pedro rumal chi man curik taj jas cubij. 34Je' tajin 
cubij wa! aretak xkaj jun sutz! chquij, xech'uktaj c'ut. Xquixej quib ri 
tijoxelab aretak ri sutz xeuch'uku. 35Xch'aw c'u lok jun chupam ri sutz), 
xubij: iAre lok'alaj nu C'ojol wa'! Chitatabej ri cubij, —xcha'. 

36 Aretak xtàni ri ch'awem, xcanaj can ri Jesús u tuquiel. Man xech'aw 
tá chi c'u ru tijoxelab. Xukuje! pa tak ri ktij ri! man xquitzijoj tá che jachin 
jun winak ri xquilo. 


Ri Jesús cárutzirisaj jun ala ri c'o jun itzelalaj espíritu che 


37 Chucab ktij aretak xekaj lok puwi' ri juyub, e c'o q'uia winak ri xebel 
lok churikic ri Jesús. 38C'o c'u jun achi cuc! ri winak, co xch'awic, xubij: 
Ka, bana la tok'ob chwe, —xcha'. Chilampe la ri nu c'ojol xa jun chi ala 
ri c'o wuc!. 3Amak'el cáchap rumal jun itzelalaj espíritu. Curak u chi! ri 
ala. Ri itzelalaj espíritu cubak'atila', cupuluwisaj u pu chi', xukuje! cutota!, 
—cácha'. Tzman craj taj quel che ri ala, —xcha ri tata'. 40 Xeinbochi'j ri 
tijoxelab la che resaxic ri itzelalaj espíritu, man xecowin tà c'u che, —xcha!. 

41 Xch'aw ri Jesús, xubij: iAy, winak! Man alak nimanelab tak winak taj, 
tzman cácojon tà alak, —xcha chque. ¿A are caj alak chi zak quinc'oji in 
uc! alak ronojel ktij che to'ic alak? Xque! q'uia ri Ki nu cuyum ri mac alak, 
—xcha chque. Xubij c'u che ri achi: C'ama la lok ri c'ojol la, —xcha che. 

42 Aretak tajin cákeb ri ala ruc' ri Jesús, ri itzelalaj espíritu xuq'uiák 
pulew, xubak'atila'. Ri Jesús xuyaj ri itzelalaj espíritu, xrutzirisaj ri ala. 
Xujach bic che ru tat. 43 Conojel ri winak xquicajmaj ri nimalaj u chuk'ab 
ri Dios. 

Ri Jesús cutzijoj chi na jumul chi cácámic 

Ri winak sibalaj tajin cáquicajmaj ri xubano, xch'aw chi ri Jesús, xubij 
chque ru tijoxelab: 44Chicojo retal wa! ri quinbij chiwe, —cácha chque. 
iRi in, in ri' ri Ralc'ual ri Dios ri Kas Winak, quinjach na bi pa qui k'ab ri 
winak! —xcha!. 

45Man xquich'ob tä c'u ru tijoxelab jas ri xubij chque. Man xyi' tà 
chque chi cáquich'ob we tzij ri'. Xquixej c'u quib chuta'ic che jas quel 
cubij wa! ri xubij chque. 


Ri tijoxelab cáquichomala quib chrij jachin chque are nim na u banic 


46Te c'u ri! ri tijoxelab xquichap u chomalaxic quib chrij jachin chque 
are ri nim na u banic chquixol. 47 Aretak ri Jesús xretamaj ri xquichomaj 

pa canima', xuc'am apan jun ac'al, xutac'aba ruc'. 48Xubij c'u ri Jesús 
chque: Apachin jun winak ri kas các'amow we ac'al ri' rumal wech in, in 
ri' quinuc'amo xukuje'. Apachin c'u ri quinc'amow in, cuc'am ri' xukuje' 
ri xintakow lok. Apachin c'u chiwe ri man nim tà u banic, tzare wa! ri 
nim na quinwil in, —xcha chque. 


Apachin jun winak ri man cuban tá u c'ulel chke, are ri' cujuto' na 


49 Xubij c'u ri tat Juan che ri Jesús: Kajtij, kilom jun ri queresaj itzelalaj 
tak espíritus pa ri bi' la. Xkak'il c'u canok rumal chi man are tà jun kuc', 
—xcha che. 

50Xubij ri Jesús che: iMik'ila chic! —xcha!. Apachin jun winak ri man 
cuban tà u c'ulel chke, cujuto' na ri', —xcha chque. 


Ri Jestis queuyaj ri tat Jacobo, ri tat Juan 


51Xketet c'u lok ri k'ij re ru c'amic bi ri Jesus chicaj, xujiquiba c'u ri 
ranima! che ru binem pa ri tinimit Jerusalén. 52Ri Jesás xeutak bi u 
tako'n rech quenabej bi chuwách pa ri be. Kebe' c'ut, xeopan pa jun alaj 
tinimit re Samaria, xquitzucuj jawije! ri cáwar wi ri Arel, xukuje! ri cáwi! 
wi chila!. 53Ri winak ajchila' man xquic'ulaj tà c'ut, rumal chi xquilo chi 
benam re ri Jesús pa Jerusalén. 54Aretak ri tijoxelab, ri tat Jacobo, ri 
tat Juan xquil wa! jas ri xquiban ri ajtinimit, xquibij: Kajaw, ¿a caj la chi 
cujtakan chukasaxic k'ak' chicaj rech cáq'uis qui wách we winak ri', je! 
jas xuban ri Elías, ri k'alajisal re ru Lok) Pixab ri Dios ojer? —xecha che. 

55Xutzolk'omij rib ri Jesús, xeuyajo, xubij chque: ¿A xa man quich'ob 
taj chi are ri Lok'alaj Espíritu rech ri Dios ri cátakan pi wi'? Man are tà 
c'u ru rayinic ri Are! chi je! quiban wa!. 56Ri in c'ut, in ri! ri Ralc'ual ri 
Dios ri Kas Winak, man xinpe tà chusachic qui wách ri winak, xane che 
qui to'ic, —xcha chque. 

Xebe! c'u pa jun alaj tinimit chic. 


Ri Jesús queupixbaj oxib winak ri cácaj queboc che u tijoxelab ri Are! 


57E benak c'u pa ri be, c'o jun achi xubij che ri Jesús: Kajaw, quine! uc! 
la apawije' ta ne ri que! wi la, —xcha che. 

58Xubij ri Jesús che: Ri yac e c'o tak ri qui jul, xukuje! e c'o ri qui soc ri 
chicop ajuwocaj. Are c'u ri in, in ri' ri Ralc'ual ri Dios ri Kas Winak, man 
c'o tà jawije! quinwar wi, —xcha'. 

59 Xubij ri Jesús che ri jun chic: Sait wuc', —xcha che. 

Xubij ri are': Kajaw, ya la chwe chi nabe quine'c, quinmuk na can ri nu 
tat aretak cácámic, —xcha che. 

60Xch'aw chi ri Jesús, xubij che: Cheaya can ri cáminakib pa ri qui mac 
chequimuku ri qui cáminak. Ri at c'ut, jatzijoj ru Lok! Pixab ri Dios chrij 
ru takanic ri Dios pa qui wi' ri winak, —xcha ri Jesús che. 

61 Jun achi chic xubij: Kajaw, guine' na uc! la, —cacha'. Nabe c'ut ya la 
chwe chi quine'c, queinch'abej na can ri ajuwowachoch, —xcha che. 

62 Xubij ri Jesás che: Jun winak ri cuchap u banic taji'n, we cusak'orij 
ru chac, man cuq'uis taj, man c'o tà u patán wa'. Xukuje' jun winak ri 
craj coc che tijoxel we, ri xa cuban quieb ranima', man co tà c'u u patán 
wa! che ri Dios pa ru takanic pa qui wi! ri winak, —xcha chque. 


Oxc'al lajuj u tijoxelab ri Jesás quetak bic 


10 1Te c'u ri! ri Jesús xeucha' oxc'al lajuj u tijoxelab chic. Pa cacabil 
xeutak bic rech quenabej bi chuwách. Xebe! c'u pa ronojel 
tinimit, xukuje! jawije' chi! ri rajwaxic que! wi na ri Jesús. 2Xubij ri Jesús 
chque: Kas nim ri jach!, xa c'u e quieb oxib ri ajchaquib. Chibochi'j ba! 
ri Rajaw ri jach' chi cheutaka bi ajchaquib pa ru jach', —cácha chque. 
3iJix ba'! Quixintak bic je! ta ne chi ri ix, ix alaj tak chij chquixol ri utiw. 
4Miwuc'aj bi i borxa che ri i rajil. Mic'am bi ri i chim, mic'am c'u bi ri i 
xajáb. Mixtaq'ui che tzij pa tak ri be rech man quixbeytaj taj. »Apachique 
ja ri quixoc wi, chibij nabe: Chuxlan ba! canima! ri winak ri e c'o pa we 
ja ri', —quixcha chque. $We c'o jachin jun winak cho ri ja ri! ri kas craj 
chi cuxlan ranima!, cuc'amowaj na wa! ri i tzij re tewchibal, cuxlan c'u 
na ranima'. Are c'u we man c'olic, man cácanaj tà can ri tewchibal pa qui 
wi! ri winak re ri ja ri'. 7 Chixcanaj can pa ri jun ja ri'. Xak mixbin chi! tak 
ja. Quitij na ri cáyi' chiwách, rumal chi ya'tal che ri ajchac chi cuc'am 
ri tojbal re ru chac, —cácha chque. 8Apachique tinimit ri quixopan wi, 
we quixquic'ulaj, chitija ri cáquiya chiwách. 9 Chicunaj ri yawabib ri e 
c'olic, chibij c'u chque: *Nakaj ix c'o wi che ru takanic ri Dios pa qui 
wi! ri winak," —quixcha chque. 10 Apachique tinimit ri quixopan wi, ri 
man quixquic'ulaj tà wi ri winak, chibij can wa! chque aretak quixel bic: 
1“Xukuje! ne ri ulew re ri tinimit alak ri nac'al chque ri kakan, cákatota! 
na can che k'alajisabal chij alak chi man utz tá ri cában alak. Chich'obo 
ba! chi nakaj chech alak c'o wi ru takanic ri Dios pa qui wi! ri winak," 
—quixcha chque. 12Quinbij c'u chiwe chi pa ri ktij ri cápetic, ri cuk'at na 
tzij ri Dios, cátan na ri! ri c'ájisabal u wách ri tinimit Sodoma! chuwách ri 
clájisabal u wách ri tinimit ri', —xcha ri Jesús. 


Waral cátzijox wi ri cáca'n ri winak ri man queniman taj 
13jC'àx iwe, winak re ri tinimit Corazín! iC'àx iwe, winak re ri tinimit 
Betsaida! We ta xeban ri cajmabal ri! pa ri tinimit Tiro, pa ri tinimit Sidón, jas ri 
xebantaj iwuc' ix, q'uextajinak ta chi na ri canima! ri winak jela!, qui cojom ta 
chi catz'iak ri cuk'alajisaj chi quebisonic. Xukuje! c'o ta banom wi ri cuk'alajisaj 





110:12 Ri quieb tzij “Sodoma” y “Gomorra” queriktaj pa ri Diccionario, q'uisbal re we 
Nuevo Testamento. 

chi are ri qui mac ri guebison che, —cácha'. 14Rumal ri! cátan na ri c'äjisabal 
qui wách ri winak aj Tiro, aj Sidón chuwách ri c'ájisabal i wàch ix aretak cák'at 
na tzij pi wi'. 15Ri ix c'ut, winak re ri tinimit Capernaum, ri sibalaj xinimarisaj 
iwib, c'à pa ri k'ak! quixkasax wi na, —xcha chque. 

16Xch'aw chi ri Jesus, xubij: Apachique winak ri cutatabej ri i tzij ix, 
in ri' ri quinutatabej. Apachin ri man nim tà quixrilo, in ri' ri man nim tà 
quinril wi xukuje'. Apachin c'u ri man nim ta quinrilo, man nim tà cáril 
wi ri' ri xintakow lok, —xcha chque ru tijoxelab. 


Quetzelej lok ri oxc'al lajuj tijoxelab 


17Ruc! quicotem c'ut xetzelej lok ri oxc'al lajuj tijoxelab ruc' ri Jesús, 
xquibij: Kajaw, xukuje! ri itzelalaj tak espíritus queniman chke aretak 
cákacoj ri bi' la, —xecha che. 

18Xubij ri Jesás chque: Ri in xinwil ri xuban ri Satanás, aretak 
xtzak lok chicaj jas cuban ri caypa'. 19 Ri in nu yo'm ri i chuk'ab rech 
quixcowinic quitac'alej tak cumátz xukuje! tak ixterix. Nu yo'm xukuje' 
ri i chuk'ab chrij ronojel ri cuban ri ka C'ulel, rech quixch'acan na 
puwi!, man c'o tà c'u jas jun c!áx ri cácowin chubanic chiwe ix, —cácha!. 
20 Mixquicot ba! rumal chi ri itzel tak espíritus queniman chiwe, xane are 
chixquicot na rumal chi e tz'ibam ri i bi' chicaj, —xcha chque. 


Caguicot ri ranima! ri Jesús 


21Kas pa ri hora ri' sibalaj xquicot ri Jesus rumal ri Lok'alaj Espíritu, 
xubij: Maltiox che la, Tat, lal Rajaw ri cajulew, chi xban la chi ri ajno'jab, 
xukuje! ri cto quetambal man cáquich'ob tá wa! we tzij ri'. Kane xec'ut la 
chquiwách winak ri man c'o tà quetambal je! ta ne e are! alaj tak ac'alab. 
Je!, Tat, je ri! ri utzalaj rayinic la, —xcha ri Jesús che. 

22Xubij xukuje': Ronojel ri c'olic are jachom chwe in rumal ri nu Tat. 
Man c'o tá jun ri kas retam jachin ri! ri u C'ojol ri Dios. Xak xuwi ri ka 
Tat retam. Man c'o tá c'u jun ri kas retam jachin ri! ri Dios ka Tat, xane 
xak xuwi ri u C'ojol. Apachin c'u chuwách ri craj ri u C'ojol ri Dios cuc'ut 
wi wa!, xukuje! ri winak ri' retam jachin ri' ri Dios ka Tat, —xcha ri Jesús. 

23Ri Jesús xutzolk'omij rib cuc! ru tijoxelab, xubij chque pa qui tuquiel wi: Utz 
que ri winak ri cáquil ronojel wa! ri tajin quiwil ix, —cácha!. 24 Je! quinbij chiwe 
chi e c'o q'uia chque ri ojer tak k'alajisal re ru Lok! Pixab ri Dios, xukuje! nimak 
tak takanelab ri xquirayij ri rilic jas ri quiwil ix, man xquil tà c'ut. Xquirayij u 
tatabexic jas ri quitatabej ix, man xquita tà ctut, —xcha ri Jesús chque. 


Ri xban rumal ri utzalaj tata! aj Samaria 


25Xtaq'ui c'u ak'an jun tijonel re ri Pixab che resaxic u pu chi! ri Jesús, 
xuta! che, xubij: Ajtij, ¿jas c'u quinban in rech quinrik na ri c'aslemal ri 
man c'o tà u q'uisic? —xcha che. 


El Nuevo Testamento en K'iche' Centro-Occidental de Guatemala, 2da ed. O 2011, Wycliffe Bible Translators, Inc. 


157 SAN LUCAS 10 


26Xubij ri Jesús che: ¿Jas ri! ri tz'ibam pa ri Pixab? ¿Jas pu ri cásiq'uij 
la u wách? —xcha'. 

27 Xch'aw chi ri tijonel re ri Pixab, xubij: “Sibalaj chiwaj ri i Dios ri 
Iwajaw, chijiquiba ri i c'ux, chijiquiba ri iwanima! chrij, chicojo ri i 
chomanic, chitija c'u i chuk'ab chubanic wa!,” —cácha'. “Chiwaj c'u ri 
iwach winak jas ri ix quiwaj iwib," —cácha ri Lok! Pixab, —xcha ri tata'. 

28 Xubij ri Jesús che ri tata': Kas tzij ri bim la. Bana ba! la wa!, c'o c'u na 
ri c'aslemal la, —xcha che. 

29 Are c'u ri tata! craj cuk'alajisaj rib chi jicom ranima', xubij c'u che ri 
Jesüs: éJachin ri' ri wach winak? —xcha che. 

30Xch'aw chi ri Jesús, xubij che: Jun achi xel bi pa ri tinimit Jerusalén, 
benam c'u re pa ri tinimit Jericó. Xchap c'u cumal elak'omab pa ri be. Ri 
e are! xquesaj bi ri ratz'iak, xquich'ayo. Xebe! c'ut, xquiya canok. Xa c'u 
jubik! man xcám ri achi, —cácha'. 31 Xkaj c'u bi jun chque ri sacerdotes aj 
Israel pa ri be ri'. Aretak xril ri achi, naj xoc'ow wi che. 32Xopan xukuje' 
jun tata! Levita jawije! c'o wi ri achi. Aretak xril ri achi soctajinak, ri are! 
naj xoc'ow wi che xukuje'. 33Benak c'u jun tata! aj Samaria pa ri be ri". 
Aretak xril ri achi ri soctajinak pol pa ri be, xel ranima! che, xutok'obisaj 
u wách. 34 Xkeb ruc' ri achi, xucoj cunabal chque ru soctajic, xupiso. Te 
ri! xuya ri achi chrij ru quiej, xuc'am bi pa jun ja warbal, xrilij c'u chila!, 
—cácha'. 35 Chucab Ku aretak xel bic ri tata! aj Samaria, xresaj lok ru 
rajil, xuya niq'uiaj che ri rajaw ri warbal, xubij che: “Bana ba! la tok'ob 
chwe, chilij la we achi ri'. Ronojel ri cásach na la chrij, quintoj na che la 
aretak quintzelej lok,” —xcha che, —cácha ri Jesús. 36Ri Jesús xuta!' che 
ri tijonel, xubij: ¿Jas ri chomanic la? ¿Jachin chque ri oxib winak ri! are 
ri kas rach winak ri achi ri xchap cumal ri elak'omab? —xcha che. 

37 Xch'aw chi ri tijonel re ri Pixab, xubij: Ri xutok'obisaj u wách, are kas 
rach winak, —xcha!. 

Xubij c'u ri Jesús che: Ri lal, bana bai la junam jas ri xuban ri tata! aj 
Samaria, —xcha che. 


Ri Jesús copan cho cachoch ri nan María, ri nan Marta 


38Xutakej ru be ri Jesús, e rachi'l c'u ru tijoxelab. Xeopan pa jun alaj 
tinimit. Jun ixok, Marta u bi', xeuc'ulaj cho rachoch. 39Ri nan Marta 
c'o jun u chakt, María u bi'. Xt'uyi c'u ri nan María chuwách ri Jesús 
chutatabexic ri cubij. 49 Sibalaj latz' c'u u wách ri nan Marta rumal rech ri 
q'uia u chac. Xopan ruc! ri Jesús, xubij che: Kajaw, ¿a zak quil la chi ri nu 
chak! quinuya can nu tuquiel chubanic ri chac? Bij ba la che chi chinuto', 
—xcha che. 

41 Xch'aw ri Jesus, xubij che: Marta, Marta, sibalaj are cachomaj ri a 
chac. Tzbenak awanima! uc, 42C'o c'u ri kas rajwaxic. Are c'u ri María 
are xucha! ri utz na, man quesax tá c'u wa! che, —xcha ri Jesús che. 


El Nuevo Testamento en K'iche' Centro-Occidental de Guatemala, 2da ed. O 2011, Wycliffe Bible Translators, Inc. 


SAN LUCAS 11 158 


Ri Jesús cuc'utu jas u banic orar 


1 1 1Ri Jesús tajin cuban orar pa jun c'olibal chic. Aretak xto'tajic, 
jun chque ru tijoxelab xubij che: Kajaw, chujitijoj la chubanic 
orar, je! jas ri tat Juan xuc'ut chquiwách ru tijoxelab, —xcha che. 

2Xubij ri Jesás chque: Aretak quiban orar, chibij: 

Ka tat, ri lal c'o la pa ri caj, 
chnimarisax ta na u ktij ri bi! la. 
Chtakan ta na la pa qui wi' 
conojel winak. 
Chban ta ba! ri rayibal la 
cho ruwáchulew, 
jas ri cában uc! la chila' chicaj. 
3 Ya la ri ka wa ronojel k'ij. 
4 Sacha la ri ka mac, 
je' jas ri uj xukuje! cákasach 
ri qui mac ri cáca'n c'áx chke. 
Maya la chke chi cujtakchi'x che mac, 
xane chujto' la cho ri Itzel, 
—quixcha na, —xcha ri Jesús chque. 

5Xukuje' xubij ri Jesús chque: We c'o jun chiwe ri c'o jun awachi!l, 
copan ta awuc! pa niq'uiaj ak'ab, cubij chawe: "Wach, quinjal ta na oxib 
caxlan wa chawe. 6Xa c'o jun wachi'l chic petinak pa ri be, opaninak 
c'u wuc! cho wachoch. Man c'o tá c'u jas quinya che,” —cácha!. 7 Are c'u 
ri at catch'aw ta lok, cabij che: “Maya latz! chwe. Tz'aptal chi ri uchibe. 
Ri walc'ual c'ut e k'oyol chi wuc' in. Man quincowin taj quinwalijic 
chutzucuxic jas quinya chawe," —catcha che. 8Pune man cawaj catwalij 
ri! chuya'ic ri wa che rumal c'u rech chi are ri awachi!l ri cuta! tok'ob 
chawe, kas catwalij na ri! rumal chi ri awachi'l man cutánaba ta ru tatic 
tok'ob, caya na ronojel ri rajwaxic che, —cácha!. 9Je ri! quinbij chiwe: 
Chita! ba!, c'o c'u cáya'taj na chiwe. Chitzucuj na, c'o na ri quiriko. 
Chixc'orc'otok, cájakataj na ri uchija chiwách. 10 Apachin c'u ri c'o jas 
cuta', cuc'am c'u na wa'. Ri winak ri c'o cutzucuj, c'o na ri curiko. Ri 
winak ri các'orc'otic, cájakataj na ri uchija chuwách, —xcha ri Jesüs 
chque. 

11 CA c'o lo jun chiwe ix, ri ix tata'ib, we ta ri a c'ojol cuta! ru wa, ri at 
c'ut caya jun abaj che? We ta cuta! jun u car, ¿a caya lo jun cumátz che 
chuq'uexwách ri car? 12We cuta! jun u sakmol, ¿a caya ne lo jun ixterix 
che? ¡Man je! taj! —cácha!. 13We ri ix ri ix ajmaquib iwetam ri qui sipaxic 
utzalaj tak jastak chque ri iwalc'ual, ¿a ma tá ne ri i Tat ri c'o chila! 
chicaj cuya na ri Lok'alaj Espíritu chque ri winak ri cáquita! wa! che? — 
xcha ri Jesus chque. 

Cában tzijtal chrij ri Jesús chi c'o u chuk'ab rumal ri Beelzebú 


14Ri Jesús tajin cáresaj bi jun itzelalaj espíritu ri cuban memal. 
Aretak xel bi ri itzelalaj espíritu, xcowinic xch'aw ri achi ri mem nabe. 
Xquicajmaj c'u wa! ri winak. 15E c'o jujun chque ri winak xquibij: Wa! we 
achi ri! queresaj bi ri itzel tak espíritus ruc' ru chuk'ab ri Beelzebú’ ri qui 
nimal ri itzel tak espíritus, —xecha'. 

16E do jule! chic ri xquicoj qui chuk'ab che resaxic u pu chi! ri Jesús 
che rilic jas ri cubano. Xquita!' che chi cuban jun cajmabal c'utbal ajchicaj 
chquiwách. 17Ri Jesús retam ri qui chomanic, xubij chque: Jun tinimit 
ri u banom quieb, ri cách'ojin na ri juch'ob chrij ri juch'ob chic, cuq'uis 
c'u na rib ri tinimit ri'. Quewulix na conojel tak ri ja pa ri ch'oj. Xukuje' 
jun achalaxic ri u banom quieb, ri quech'ojinic, cusach c'u na rib qui 
wách. 18Xukuje! we ri Satanás cách'ojin chrij chbil rib, ¿jas c'u lo cuban 
ri' chujekbaxic ri u takanic ri are'? —cácha ri Jesús. Quinbij wa! rumal 
chi ri alak cábij alak chi quinwesaj bi ri itzel tak espíritus rumal ri 
Beelzebú. 19 We ri in quinwesaj bi ri itzel tak espíritus ruc' ru chuk'ab ri 
Beelzebú, éjachin c'u cuya ri qui chuk'ab ri tijoxelab alak rech je! cáca'n 
wa! xukuje'? Ri e are! je! cáquic'ut na chi sachinak ri alak. 20 We ri in 
quinwesaj bi ri itzel tak espíritus ruc! ru chuk'ab ri Dios, quel cubij wa! 
chi cámic ri' ri Dios u chaplem takanic waral, —xcha ri Jesús chque. 

21We c'o jun achi ri sibalaj c'o u chuk'ab, utz c'u cuban chuchajixic 
ri rachoch cuc! ch'ojibal re ch'ich', man c'o tá ri cábanow c'àx ri! chque 
ri jastak re. 22We copan ne jun ri c'o na u chuk'ab chuwách ri achi ri', 
cách'acan c'u puwi', queresaj c'u bi conojel ru ch'ojibal tak ch'ich! ri 
xucu'bisaj wi u c'ux chquij. Queujach na bi ri jastak ri xeutokij chquiwách 
ri rachi'l, —cácha'. (Je! xinch'acan in puwi! ri Satanás,) —xcha ri Jesús 
chque. 

23 Apachique winak ri man craj tà cubano jas ri quinbij, cuban u c'ulel 
ri' chwe. Apachin c'u ri man quinuto! tá che qui mulixic ri nu chij, wa! we 
winak ri! are junam ruc' jun winak ri xa queujabuj, —xcha chque. 


Waral cátzijox wi ri cuban jun itzelalaj espíritu cátzelejic 


24 Aretak jun itzelalaj espíritu quel bi che jun winak, zak cáwacatalob 
chi pa tak ri juyub ri quetz'inowic ri man c'o tá wi joron, cutzucuj c'u ri 
cuxlan wi. Man curik tà c'ut, xa je ri' cuchomaj: “Quintzelej na bi cho 
wachoch jawije! ri xinel wi lok,” —cácha'. 25 Aretak copanic, curik c'u 
ri ranima! ri winak je! ta ne jun ja ri ya mesom chic, ri ya banom chi u 
banic wa'. 26Que! c'ut, queuc'ama chi lok wukub itzelalaj tak espíritus 
ri e c'áàx na chuwách ri are'. Conojel queboquic, quejeki c'u chila'. 





j11:15 Ri tzij “Beelzebú” are jun chque ru bi! ri Satanás. 

Chug'uisbal ri u bantajic ri winak ri' ri e c'o ri itzelalaj tak espíritus che, 
sibalaj cánimataj na chuwách ri nabe u banic, —xcha chque. 


Waral cátzijox wi jas ri' ri kas utzil 


27 Ri Jesús tajin cutzijoj wa! we tzij ri', co xch'aw jun ixok chquixol ri 
winak, xubij: iUtz re ri chichu! ri xil wách la rumal, ri xq'uiyisan la! — 
xcha ri'. 

28Xubij c'u ri Jesús: ¡Are utz na que ri winak ri quetow ru Toi ri Dios, 
queniman c'u che! —xcha chque. 


Ri lawalo tak winak cáquita' jun etal cajmabal che ri Jesús 


29 Aretak ri winak xquimulij quib cho ri Jesás, xuchaplej qui tzijobexic, 
xubij chque: Xa e lawalo tak winak ri winak re ri k'ij junab ri'. Xak cácaj 
chi quinban jun etal ri cajmabal chquiwách. Man cábantaj tà c'u na jun 
etal chquiwách, xane zak xuwi ri etal re ri ka mam Jonás, k'alajisal re 
ru Lok! Pixab ri Dios ojer. 30Ri in, in ri' ri Ralc'ual ri Dios ri Kas Winak, 
in ri' ri etal chque ri winak re we k'ij junab ri', je! jas ri ka mam Jonás 
are xoc che jun etal chquiwách ri winak ri xec'oji pa ri tinimit Nínive, — 
cácha'. 31Ri chichu! ri xc'oji che nim takanel pa qui wi! conojel ri winak 
aj Seba cátaq'ui na cuc! ri winak re we k'ij junab ri! pa ri k'atàn tzij ri 
cápetic. Cách'aw c'u na ri ixok ri' chiwij ix rumal chi xel lok ri are! pa 
ru tinimit ri sibalaj naj c'o wi, xopan c'u ruc' ri nim takanel Salomón 
ojer chutatabexic ri nojibal u tijonic. Chiwilampe ix chi c'o Jun* waral 
ri nim na u banic chuwách ri nim takanel Salomón. 32Ri winak c'ut aj 
Nínive, quetaq'ui na junam cuc! ri winak re we k'ij junab ri! pa ri k'atän 
tzij. Quech'aw c'u na ri winak aj Nínive chiwij ix rumal chi xquiq'uex 
canima!, xquiq'uex c'u qui chomanic rumal ri xutzijoj ri ka mam Jonás 
chque. C'o c'u jun waral ri nim na u banic chuwách ri ka mam Jonás, — 
xcha ri Jesus. 

Waral cákil wi ri tijonic chrij ri sakil 

33Man c'o tá jun winak ri cutzij jun cháj, o jun candela, te c'u ri! 
cuch'uku, cuya wa! chuxe! jun chicách. Kane cutzuc'uba wa! chicaj rech 
cuya sakil chquiwách ri winak ri queboc pa ja, —cácha'. 34Ri a wak'ách 
e are je! jas jun chàj ri cuya sakil chawe. We utz ri a wak'àch, k'alaj 
ri be chawách. We man utz ri a wak'ách, man k'alaj tá ri be chawách. 

35 Chawila ba! chi ri sakil ri c'o awuc! man cáq'uextaj tá ri! pa k'ekumal. 
36We c'o ri sakil chawách, man c'o tà ne jubik! ri k'ekumal, cawil ba! 
na ronojel pa sakil, je! jas ri cuban jun cháj, o jun candela chawách, 
cátununic, —xcha ri Jesús. 





k11:31 Ri Jun ri' are ri Jesús mismo. 

Ri Jesús queuyaj ri tata'ib fariseos zukuje' ri tijonelab re ri Pixab 


37 Aretak ri Jesús xto'taj chubixic wa!, xch'aw jun tata! fariseo, 
xubochi'j chi cáwi' ruc' cho ja. Xe! c'u ri Jesús, xoc bi pa ri ja, xt'uyi chi! 
ri mesa. 38Ri fariseo xrilo chi aretak xoc ri Jesús che ri wi'm, man xuban 
tá ri cubij pa ri qui pixab ri fariseos, ri e nak'atal chubanic aretak cában 
ri ch'ajow k'abaj. Ri fariseo jun wi xrilo. 39 Xubij ri Kajaw Jesús che: Ri 
alak fariseos, cách'aj alak ri rij ri lak xukuje! ri rij ri vaso. Are c'u pa 
anima! alak c'o wi ri lawaloyil, c'o ri itzel rayinic alak, —cácha'. 49iCon 
tak winak! ¿A mat etam alak chi ri Dios ri xbanow ri rij jun winak are ri! 
ri xbanow ri ranima! xukuje'? 4! Bana ba! alak utzil rech quel na ri etzelal 
pa ri anima! alak. Je ri' ronojel cácanaj na can ch'ajch'oj, —cácha!. 

42iC'àx ech alak, fariseos! Ri alak cáya alak ru lajujil ri k'ebun, ri ruda, 
xukuje!' ronojel u wách ichaj. Cáya c'u can alak ri u banic ri utzil, man 
kas tà c'u lok! ri Dios chuwách alak. Are c'u wa! ri rajwaxic cában na 
alak, man cáya tá c'u can alak ru banic ri jule' chic, —cácha!. 

43 jC'àx ech alak, fariseos! Caj alak ri t'uyulibal quech nimak qui 
banic pa ri rachoch Dios, xukuje! caj alak chi nim quil wi alak, chi utz 
ch'abexic alak cában pa tak ri be, —cácha!. 

44 iC'àx ech alak, fariseos, xukuje! ri alak tijonelab re ri Pixab! Ri alak 
onojel alak zak quieb wách alak. Ri alak junam alak cuc! ri mukubal ri 
man queilitaj taj. Quebin c'u ri winak pa qui wi' ri mukubal, man quetam 
taj chi c'o k'ayinak tak bak chupam, —xcha!. 

45 Jun chque ri tijonelab re ri Pixab xch'awic, xubij che: Ajtij, aretak 
cábij la wa!, uj xukuje! cujyok' la, —xcha che. 

46 Xubij c'u ri Jesús chque: ¡C'áx ech alak xukuje', alak tijonelab re ri 
Pixab! Rumal chi cáya alak q'uia tak pixab chque ri winak je! ta ne chi e 
nimak tak eka'n ri cáya alak chquij. C'áx c'u ri queka!'xic cumal ri winak. 
Ri alak c'ut man c'o tá jas cában alak che qui to'ic ri e are!, —cácha'. 

47 iC'äx ech alak! Queyac alak ri mukubal tak ja ri e mukum wi ri ojer 
tak k'alajisal re ru Lok! Pixab ri Dios ri xecámisax cumal ri mam alak. 
48Kas tzij chi ri alak, alak k'alajisal tak que ri xca'n ri mam alak, xukuje' 
junam wách alak cuc! ri mam alak. E are! xecámisanic, ri alak c'ut 
queyac alak ri mukubal tak ja ri e mukum wi, —cácha!. 

49 Rumal rech wa! cubij ri Dios ruc! ru nojibal: *Queintak na bic 
k'alajisal tak re ri Lok'alaj nu Pixab, xukuje' jule! tak nu tako'n chic. Ri 
winak c'ut quequicámisaj na jujun chque ri nu tako'n. Jujun c'ut cáca'n 
na c'áx chque,” —xcha ri Dios, —cácha'. 50U bim wa! ri Dios rech ri 
winak re tak we KO junab ri! các'ájisax qui wách rumal ri qui cámisaxic 
conojel ri u k'alajisanelab ri Dios ri e càmisam tzpa ru banic ru wáchulew 
petinak lok. 5! Are c'u tzje wa! ru cámisaxic ri tat Abel, xukuje! ru 
cámisaxic ri tat Zacarías ri xcám chquixol ri ta'bal tok'ob ruc' ri lok'alaj 

c'olibal ri sibalaj áwas chi coc bi xa apachinok, ri c'o pa ri nimalaj 
rachoch ri Dios. Je! quinbij wa! che alak chi ri winak re we k'ij junab ri', e 
are wa! ri quequeklej na wa!, —xcha!. 

52iC'àx ech alak, tijonelab re ri Pixab! Etam alak jas u rikic ronojel 
u wách not, C'u'm c'u alak wa! we etamanic ri! chquiwách ri jule! tak 
winak chic. Ri alak c'ut, man cában tà alak jas u beyal ri etamanic ri', — 
xcha ri Jesús chque. 

53 Elem c'u cuban bi ri Jesús, ri tijonelab re ri Pixab xukuje! ri fariseos 
sibalaj xpe coyowal che. Xquicoj qui chuk'ab. Xquichap u c'otic u chi! 
chquij q'uia tak tzij. 54Xquictac'lebej c'u u ta'ic jun GU pu chi! rech cáca'n 
tzijtal chrij. 

Ri Jesús cuya tijonic chrij ri cawáchil 

1 2 1Xquimulij c'u quib sibalaj q'uia winak je ri' chi caguitac'alela 

quib. Ri Jesus xeutzijobej ru tijoxelab nabe, xubij chque: 
Chichajij iwib chuwách ri qui ch'amil ri tata'ib fariseos. Ri ch'ám ri 
quinbij chiwe man kas tà ch'ám wa!, xane are ri qui no!j ri fariseos ri 
xak quieb qui wách ri quinjunamaj ruc! ri ch'áàm, —cácha'. 2Man c'o 
tà c'u ri ch'uktalic ri mat cák'alajin na. Man c'o tà c'u ri c'u'talic ri mat 
quetamataj na. 3Ri i tzijom pa k'ekum, cátatabex na wa! pa sakil. Ri i 
jasjatem xukuje! ri quiban pa ri ja, cátzijox na wa! pa ri be, —xcha chque. 


Waral cátzijox wi jachin chuwách ri rajwaxic cákaxej wi kib 


^Quinbij c'u chiwe ix, kachalal, chi mixej iwib chquiwách ri 
quecámisan ri cuerpo, te c'u ri' man c'o tà chi ri quecowin chubanic 
chiwe. 5Quinc'ut na in jachin chuwách ri rajwaxic quixej wi iwib. Are 
chixej iwib ri! chuwách ri jun ri cácowinic quixuq'uiák bi pa ri k'ak! 
aretak ix u cámisam chic. Je! quinbij chiwe, are chixej iwib chuwách wa!, 
—xcha chque. 

66A mat quieb centavos queq'uiyix wi job chi'ch? Man c'o tá cu jun 
chque we alaj tak chicop ri! ri cásach pu jolom ri Dios. 7 Xukuje! retam 
ri Dios joropa! ri rismal i wi' e c'olic. Mixej ba iwib. Más ix lok' na ix 
chquiwách q'uia tak chi'ch, —xcha ri Jesás chque. 


Ri Jesus cutzijoj jas cáca'n ri winak ri cuk'alajisaj 
ri Are! chquiwách niq'uiaj winak chic 

8Je! quinbij chiwe chi apachin ri cutzijoj chquiwách ri winak chi are 
wachi!l in, in ri! ri Ralc'ual ri Dios ri Kas Winak, quinbij na chquiwách 
ri ángeles re ri Dios chi wech in we winak ri'. 9Apachin c'u ri cubij 
chquiwách ri winak chi man retam ta nu wách in, quinbij c'u na in 
chquiwách ri ángeles re ri Dios chi man wetam tà u wách we winak ri', 
—cácha chque. 

10 Apachigue winak ri cayok'on chwe in, in ri' ri Ralc'ual ri Dios ri Kas 
Winak, cásach na u mac wa'. Apachin c'u ri cubij ri áwas u bixic chrij ri 
Lok'alaj Espíritu re ri Dios, man cásach tà na u mac ri', —cácha!. 

11 Aretak quixquichap ri winak, quixquic'am bi chquiwách ri qui 
nimakil ri winak re ri rachoch Dios o chquiwách ri k'atal tak tzij, xukuje' 
chquiwách ri niq'uiaj tak takanelab, mixej iwib che jas ri rajwaxic quibij 
o jas quito'bej iwib. 12Are c'u ri Lok'alaj Espíritu cuya na chiwe pa we 
hora ri! jas ri rajwaxic u bixic iwumal, —xcha ri Jesús chque. 


Waral cátzijox wi ri k'inomalaj achi ri cuchomaj ri man jicom taj 


13Jun chque ri winak xubij che ri Jesás: Bij la che ri wachalal chi cuya 
we ri echbal, —xcha ri'. 

14Xch!aw ri Jesús, xubij che: Tat, man in cojom tá che k'atal tzij puwi' 
alak. Kukuje' man in c'o tà che jachal echbal, —xcha che. 

15Xubij c'u chque conojel: Chilampe alak chi cáchajij ib alak chuwách 
ru rayixic q'uia u wách jastak ajuwáchulew. Pune e c'o q'uia ri jastak re 
jun winak, man are tá ri! ri cáyo'w ru c'aslemal, —xcha chque. 

16Ri Jesús xucoj chi na jun c'utbal chquiwách, xubij: C'o jun achi ri 
sibalaj k'inom. Sibalaj nim ru wáchinic ri rulew xuya'. 17 Cáchoman 
c'u ri achi pa ranima', cubij: “¿Jas quinban na? Man c'o tà chi c'olibal 
jawije' quinya wi ri nu jal,” —cácha ri'. 18Xuchomaj pa ranima!, xubij: 
“Are wa! ri quinban na. Queinyojij na ri nu c'uja, queinyac na jujun chic 
más nimak. Quinya na ri nu jal, xukuje! tak ri jastak we chquipam wa'. 
19Te c'u ri! aretak quinto'taj chubanic wa! quinbij na chwe chbil wib: 
Tuxlanok, two'k, chabana a nimak'ij rumal chi e q'uia ri jastak awe ri a 
c'olom. Cuban na wa! che q'uia junab,” —quincha na in, —cácha ri Jesús. 
20 Xubij c'u ri Dios che: *iConalaj achi! Cámic chak'ab catcámic, quel na 
rawanima!. ¿Jachin lo ajchak'el can ri jastak ri a c'olom?" —xcha ri Dios 
che, —cácha ri Jesús. 21 Je ri! ri cuc'ulmaj ri winak ri cumulij k'inomal 
che chbil rib, man k'inom tà c'u wa! cho ri Dios, —xcha ri Jesús chque. 


Ri Dios queuchajij ri ralc'ual 


22Xubij c'u ri Jesás chque ru tijoxelab: Rumal ri' quinbij chiwe chi 
mixoc il che ri i c'aslemal, jas ri quitijo, jas ri iwatz'iak quicojo. 223 Nim 
c'u na u banic ri i c'aslemal chuwách ri wa. Nim na u banic ri i cuerpo 
chuwách ri atz'iak, —cácha'. 24 iCheiwilampe ri joj! Man cáquitic tá abix, 
man c'o tà c'u jach' cáca'no. Man c'o tá jawije! quequic'ol wi ri jastak que, 
man c'o tá c'u qui c'uja. Are c'u ri Dios quetzukuwic. Ri ix c'ut más ix lok! 
na chquiwách ri chicop ajuwocaj, —cácha'. 25 ¿Jachin ta c'u ne chiwe ix 
cácowinic các'asi na quieb oxib junab chic xak pa re wi? Man c'o taj, — 
cácha'. 26 We man quixcowin tá chubanic jun jasach ri nitz' na, ¿jas che 
quixoc il chque ri jule' jastak chic? —cácha'. 

27 Chiwilampe ri cotz'ij, jas cáca'no gueg'uiyic. Man quechacun taj, 
man c'o tä c'u quiem cáca'no. Pune ta ne je ri', quinbij chiwe chi ri nim 
takanel Salomón ojer ruc' ronojel ru k'inomal man je! tà ratz'iak wa! 
xucojo jas jun chque we cotz!ij ri'. 28 We ri Dios je! cuban wa! che catz'iak 
ri k'ayes ri e c'o cámic pa juyub, chuwek c'ut queyi' pa ri k!ak!, ¿a mat 
cárilij ri! ri Dios ri iwatz'iak ix? —cácha!. ¡Ay ri ix, ix achijab ri xak jubik' 
quixcojonic! 29iMixoc ba! il che jas quitijo, mixej c'u iwib rumal wa!! 

30 Conojel we jastak ri' ronojel k'ij kas cáquitzucuj ri niq'uiaj winak chic 
ajuwáchulew. Ri i Tat c'ut retam jachique ri cajwataj chiwe ix, —cácha'. 
31 Chixchacun ba! nabe chujiquiba'xic ru takanic ri Dios, quirik c'u na 

xukuje! ri niq'uiaj jastak chic ri e rajwaxic chiwe, —xcha ri Jesás chque. 


Cto ba! i k'inomal chicaj 

32Pune ri ix man ix q'uia taj, mixej ba! iwib. Rumal chi cáquicot 
ranima! ri ka Tat chuya'ic chiwe chi quixc'oji na pa ru takanic ri Dios. 
33Chiq'uiyij ri jastak iwe, chisipaj ri rajil chque ri meba'ib. Je ri! cáyi' 
na chiwe jun iwechbal pa ri caj ri man cák'elob taj. Cáyi' na xukuje! jun 
k'inomal chicaj ri man c'o tà u q'uisic. Man copan tá c'u elak'om chila', 
man cáchicopir tà wa!, —cácha'. 34Jun winak are amak'el cuchomaj ri 
jastak re. We c'o ri iwech ix pa ri caj, are quichomaj na ri c'o chicaj, man 
xuwi tà ri! ri cto cho ruwáchulew, —xcha ri Jesús chque. 


Chiweyej na ru petbal ri Jesucristo 


35 Chisuc'umaj ba! iwib, chitzija c'u ri i candela chuc'ulaxic ri Iwajaw. 
36 Je! quibano jas ri cáca'n ri patáninelab ri queye'm u c'ulaxic ri qui 
patrón cátzelej lok pa jun c'ulanem, rech aretak culte, cách'aw chi! ri 
porta, chanim cáquitor chuwách. 37Utz que ri patáninelab ri! ri queriktaj 
na rumal ri qui patrón chi e c'aslic aretak cátzelej lok. Kas tzij quinbij 
chiwe chi ri qui patrón queut'uyuba! na chi' ri mesa, cusuc'umaj na rib 
rech cuya que ri qui wa, —cácha'. 38Pune ta c!á te! cul ri qui patrón 
pa niq'uiaj ak'ab, pune sibalaj ak'ab, we cárilo chi e c'aslic, utz que ri 
patáninelab ri!, —xcha!. 39 Chich'obo ba! wa! chi we ta jun ajchak'el ja 
cáretamaj jachique hora copan ri elak'om, các'asc'at na ri', man cuya! tá 
ri! chi cocbex ri rachoch, —cácha'. 49 Chiwila ba! chi ri ix, ix suc'umatal 
chic rumal chi cátzelej na lok ri Ralc'ual ri Dios ri Kas Winak pa ri hora 
ri man quichomaj taj, —xcha ri Jesús chque. 


Ri utzalaj patáninel ruc' ri patáninel ri man utz taj 


41 Te ri! xubij ri tat Pedro che: Kajaw, ¿a xtzijoj la wa! we c'utbal ri! xak 
xuwi chke uj? ¿A mat chque conojel? —xcha che. 

42Xubij ri Kajaw Jesús: ¿Jachin lo ri jun utzalaj patáninel ri sibalaj c'o u no" 
We patáninel ri' are cácoj na rumal ru patrón pa qui wi! ri niq'uiaj patáninelab 

chic rech cuya ri qui wa ronojel k'ij. 43Utz re ri pataninel ri' ri cáriktajic chi 
tajin cuban ru chac aretak copan ru patrón, —cácha!. Are kas tzij ri quinbij 
chiwe chi ri patrón cucoj na ri patáninel ri' pa qui wi! conojel ri jastak re. 
45Kachomaj ba! jas cuc'ulmaj na we man utz tà cuban ri patáninel ri', xane ri 
are! cuchomaj chi xa cábeytaj ru patrón, cuchaplej c'u ri u banic c'äx chque ri 
niq'uiaj ajchaquib chic xukuje! chque ri ajic'ab, xukuje! ne cuchaplej u banic 
nimak'ij. Xa sibalaj cáwi'c, xukuje! cák'abaric. 46 Xak te'talic c'ut cul ru patrón 
pa jun k'ij ri man cuchomaj tá ri! ri patáninel, pa jun hora ri man retam taj. Kas 
tzij chi sibalaj cáctájisax na u wách ri patáninel ri' rumal chi man jicom tá ri 
ranima! chubanic ronojel ri xtakan wi ri rajaw, —cácha'. 

47 Ri patáninel ri cuch'obo jas ru rayinic ru patrón, te c'u ri! man cujiquiba 
tà c'u rib, man cániman tá c'u che, are c'u wa! we winak ri! sibalaj cáctájisax 
na u wách. 48Ri patáninel c'ut ri man cuch'ob tá ru rayinic ru patrón, cuban 
c'ut jachique ri takal wi u c'ájisaxic u wách, cátan na ri! ri c'ájisabal u wách ri 
cában na che. We jun winak cuya rib pa c'olibal re ekle'n, nim wa! ri cáta! na 
che cumal ri niq'uiaj winak chic. We ri winak qui jiquibam wi canima! che jun 
winak chic, q'uia c'u ri utzil cáquita' che we winak ri', —xcha ri Jesús chque. 


Ri Jesús cutzijoj ri ch'oj ri cápe cho ruwáchulew rumal 


49Xinpe in rech quinya tijonic chque ri winak ajuwáchulew. We tijonic ri' are 
je! jas ru t'ikic k'ak! cho tak ri juyub. Cwaj ta na chi ya tajin cáctat chi we k'ak! 
ri', —cácha chque. 50C!o na jun nimalaj c'äx ri rajwaxic quinriko. Cwaj ta na chi 
xbantaj ta can ri c'áx ri!, xinto'taj ta c'u che, —cácha ri Jesús. 51 ¿A quichomaj ix 
chi in petinak rech xa các'oji utzil chquixol ri winak ajuwáchulew? ¡Man je! taj! 
Kane xinpe in chubanic ch'oj. »2 Tzcámic ri! cáchap na bi u banic we ch'oj ri'. Job 
winak ri e c'o pa jun ja cáquic'ulelaj na quib, ri oxib chquij ri quieb, ri quieb chic 
chquij ri oxib. 53 Cábantaj na ch'oj, jun tata! cuc'ulelaj na ru c'ojol, ru c'ojol c'ut 
cuc'ulelaj na ru tat, xukuje! ri chichu! cuctulelaj na ri ral ali, ri ali cuctulelaj na 
ru nan, xukuje! ne ri jun ali chic cuc'ulelaj na ri ralib chichu' ri ralib chichu! c'ut 
cuc'ulelaj na ri are!, —xcha ri Jesús chque. 


Ri Jesús cuya tijonic chrij ri ku junab ri! 
54Xubij c'u ri Jesús chque ri q'uialaj winak: We quiwil ri sutz! ri cápaki 
lok, chanim quibij: Craj cápe jáb, —quixcha'. Je! c'u cáctulmatajic, — 
cácha'. 55Aretak cáxuli ri quiákik!, quibij: Cape na ri sak'ij, —quixcha!. 
Je! các'ulmatajic, —cácha!. 56iRi alak, xa quieb wách alak! Cáchob alak ri 
u wo ri caj xukuje! ruwáchulew. ¿Jas che man cách'ob tá alak jas u wách 
wa! we ktij junab ri'? —xcha chque. 


Rajwaxic chi jun winak cárutzirisaj rib ruc' ru c'ulel 


57 ¿Jas che man cáchomaj tá alak jas ri' ri kas jicom, jas ri' ri man kas 
jicom taj? 58 Aretak que! alak cho ri k'atal tzij achi'l alak ri c'ulel alak, 

tija! ba! k'ij alak che rutzirisaxic ib alak pa ri be, rech man các'am tá bi 
alak cho ri k'atal tzij. Are c'u ri k'atal tzij cájachow alak pu k'ab ri mayor. 
Ri mayor c'ut cáyo'w can alak pa che!. 59Kas tzij ri quinbij chi man quel 
tá na alak pa che! c'à cátoj na alak ri q'uisbal centavo re ri multa, —xcha 
ri Jesás chque. 


Rajwaxic u q'uexic ri ranima' jun rech man cásach tà u wách 

1 3 1Pa ri ktij ri! e c'o jujun winak chila! ri xquitzijobej ri Jesús 
chquij ri winak aj Galilea ri xeucámisaj ri tat Pilato, xuyuj c'u ri 

qui quiq'uel ruc' ri qui quiq'uel ri awaj ri xecámisax che qui sipaxic cho 
ri Dios. 2Xch'aw chi ri Jesús, xubij chque: ¿A cáchomaj alak chi ri winak 
aj Galilea xquirik wa! we nimalaj c'áx ri! xa rumal chi más e ajmaquib 
na chquiwách ri niq'uiaj qui winakil chic? 3Man je! ta wa!, —cácha!. We 
ri alak man cáq'uex tà ri anima! alak, xukuje! ri chomanic alak, cásach 
na wách alak onojel alak xukuje!, —xcha chque. 4Xukuje!' e c'o ri wajxak 
lajuj winak ri xecám pa Siloé rumal jun nimalaj ja ri xtzak pa qui wi'. ¿A 
cáchomaj alak chi más e lawalo na we winak ri' chquiwách ri niq'uiaj 
winak chic ri e c'o pa Jerusalén? 5Man je! taj, —cácha'. We ri alak man 
cáq'uex tà anima! alak, xukuje! man cáq'uex tá chomanic alak, cásach na 
wách alak onojel alak xukuje', —xcha ri Jesús chque. 


Ri Jesús cutzijoj ri c'utbal chrij ri u che'al higos ri man cáwáchin taj 
6Ri Jesús xutzijoj xukuje! we c'utbal ri! chuya'ic tijonic chque, xubij: 
Jun achi, c'o jun u che'al higos ruc', tictal c'ut pa ru ticbal uvas. Xe! c'u ri 
achi chutzucuxic ri u wách ri che! o, man c'o tà c'u xuriko. 7 Xubij che ri 
chajil ticbal uvas: “Chawilampe' chi xque' oxib junab quinpe chutzucuxic 

u wách ri che! ri', man c'o tà c'u quinriko,” —xcha', —cácha ri Jesús. 
"Chat'oyo bal, Xak c'u lok! các'oji waral pa ri wulew,” —cácha'. $Xch'aw 
chi ri chajinel, xubij che: “Tat, ya la canok xak xuwi che we junab chic ri". 
Quinc'ot na rij, quinmesaj na. ?We ne cáwáchin ne pa we jun junab chic 
ri', utz u banom. We c'u man cáwáchin taj, cákat'oy na apanok," —xcha 
che ru patrón, —xcha ri Jesús chque. 


Ri u cunaxic jun ixok ru k'usum rib pa ri k'ij re uxlanem 

10Pa jun k'ij re uxlanem ri Jesás tajin cuya tijonic pa jun chque ri 
rachoch Dios. 11 C!o c'u jun chichu! chila! ri wajxak lajuj junab yawab 
rumal jun itzelalaj espíritu. U k'usum rib cábinic, man cácowin tà chic 
chujicomisaxic rib. 12Aretak ri Jesús xrilo, xusiq'uij ri chichu!, xubij che: 
Nan, cunam chi la che ri yabil la, —xcha che. 

13Xuya ru k'ab puwi! ri chichu'. Chanim c'ut xcowinic xujicomisaj 
rib. Xunimarisaj c'u u k'ij ri Dios. 14Ri qui nimal ri winak pa ri rachoch 
Dios sibalaj xpe royowal rumal chi ri Jesús xuban cunanic pa ri k'ij re 

uxlanem. Xubij ri achi chque ri winak: Xak xuwi wakib k'ij rajwazic 
quixchacunic. Chixpet pa tak we Ki ri! rech quixcunaxic, mixpe c'u pa ri 
k'ij re uxlanem, —xcha chque. 

15Xch'aw chi ri Jesús, xubij che: ¡Ri alak zak quieb wách alak! 
Chjujunal alak cáquir alak ri wacáx, ri burro pa ri recha'bal pa ri ktij 
re uxlanem, các'am c'u bi alak rech cutija u joron. 16 Wa! we ixok ri', 
rachalaxic ri ka mam Abraham, yututal c'u rumal ri Satanás wajxak lajuj 
junab. ¿A mat rajwaxic u quiric wa! che we yabil ri! pa ri ktij re uxlanem? 
—xcha che. ¡Je!, je ri"! 

17 Aretak ri Jesús xubij wa!, conojel ri quec'ulelanic xeq'uixic. Are c'u 
conojel ri niq'uiaj winak chic sibalaj xequicotic cumal tak ri cajmabal ri 
tajin cuban ri Jesús. Sibalaj nim xequilo ri xuban ri Jesús. 


Ri Jesús cuya tijonic chrij jun ija' re mostaza 


18 Xubij c'u ri Jesús: ¿Jas ruc' junam wi ru takanic ri Dios pa qui wi! ri 
winak? ¿Jas ta ruc! quinjunamaj wi wa'? —cácha'. 1%Are je! jas jun ija! re 
mostaza. Jun winak cuc'am bi ri ija! ri', cutic pa rulew. Cáq'uiyic, cuban 
nim je! jas cuban jun che! cáq'uiyic. Ri chicop ajuwocaj cáca'n ri qui soc 
pa tak ri u k'ab ri che! ri', —xcha chque. 


Ri Jesús cuya tijonic chrij ri ch'àm 
20Xubij ri Jesús xukuje': ¿Jas ta rue) quinjunamaj wi ru takanic ri Dios? 
—cácha'. 21 Are je! jas ri ch'ám ri cuya jun chichu! ruc' oxib pajbal c'aj re 
caxlan wa, rech cách!ámir ronojel ri Kor, —xcha chque. 


Katij ba' ka chuk'ab rech cujoc bi pa ri uchija ri latz' u wách 


22Benam re ri Jesus pa Jerusalén, xeusolij can ronojel tinimit, ri nimak 
xukuje! ri ch'utik, xuya c'u tijonic chila'. 23C'o c'u jun ri xuta! che ri 
Jesús: Tat, ¿a xa e quieb oxib ri' ri winak ri cáquirik ri u tobanic ri Dios? 
—xcha che. 

Xch'aw chi ri Jesús, xubij chque ri winak: 24Cátij chuk'ab alak rech coc 
alak pa ri uchija ri sibalaj latz' u wách. Je! quinbij chi e q'uia ri cáquitij 
na qui k'ij rech queboquic, man quecowin tà c'ut, —xcha chque. 25Te c'u 
ri', aretak ri ajchak'el ja u tz'apim ri porta, ri alak ri xak tac'atoj alak cho 
ri ja, cách'aw na alak chuchi' ri ja, cábij na alak: *Kajaw, Kajaw, toro la 
ri porta chkawách,” —cácha na alak che. Cách'aw c'u na lok ri ajchak'el 
ja, cubij na: “Ri in man quinch'ob tà wách alak, xukuje! man wetam taj 
jawije! quel wi alak,” —cácha ri'. 26 Càchaplej c'u na alak cách'aw alak, 
cábij alak che: “Uj wokinak ya! uc! la, xukuje! ri lal yo'm la tijonic pa tak 
ri be re ri ka tinimit," —cácha na alak. 27 Cubij na ri ajchak'el ja: “Xinbij 
chech alak chi ri in man wetam taj jawije!' ri quel wi alak chi'. Chel bi 
alak, alak banal tak etzelal," —cácha na ri are!. 28Are chi! c'ut caban wi 

na alak ri ok'ej, xukuje' ri kuch'uch'em wareyaj rumal ri c'áx aretak quil 
alak chi ri ka mam Abraham, ri ka mam Isaac, ri ka mam Jacob, xukuje' 
conojel ri k'alajisal tak re ru Lok! Pixab ri Dios e c'o chila' jawije! ri Dios 
cátakan wi. Ri alak c'ut, man c'o tà alak cuc! rumal chi esam chi alak 
apanok. 2? Queopan c'u na winak ajrelbal Ki, aj u kajbal k'ij, xukuje' 
winak aj u wiquiák'ab ri relbal Ku, aj u mox relbal k'ij, quet'uyi na chi! ri 
mesa che wi'm jawije! cátakan wi ri Dios, —cácha'. 30 Jujun c'u chque ri 
winak ri man nim tà queil wi cámic sibalaj nim queil wi na pa ri ktij ri'. 
Are c'u jujun chque ri winak ri sibalaj nim queil wi cámic, man nim tà 
chi na queil wi pa ri k'ij ri!, —xcha ri Jesús. 


Ri Jesús cárok'ej qui wách ri winak re ri tinimit Jerusalén 

31Pa ri ktij ri! xeopan niq'uiaj tata'ib fariseos ruc! ri Jesús, xquibij che: iChel bi 
la waral! iChanej la! Are ri k'atal tzij Herodes craj cucámisaj la, —xecha che. 

32 Xubij c'u ri Jesús chque: Jebij alak che we subanel Herodes chi cámic 
xukuje! chuwek quinwesaj na itzel tak espíritus, xukuje' quincunanic. C'à 
te! pa ri urox k'ij quinto'taj na che ri nu chac, —cácha!, —cácha alak che. 
33Rajwaxic c'ut chi cámic, chuwek, cábij quinban na u banic ri nu chac, 
—cácha'. ¿A cuya lo cácámisax jun k'alajisal re ru Lok! Pixab ri Dios pa 
jun tinimit chic, mat pa Jerusalén? Man je! taj, —xcha ri Jesús chque. 

34¡Ay, winak aj Jerusalén! Are quecámisaj alak ri k'alajisal tak re ru Lok! Pixab 
ri Dios, queban alak che abaj ri quetak bi uc! alak. iQ'uia mul nu rayim ri mulixic 
alak jas cuban jun ati't àc! cumulij ri alaj tak ral chuxe! ru xic', man caj tá c'u 
alak! —cácha' 35Tampe alak, cácanaj na can ri achoch alak, cáwonobax c'u na 
canok. Man quinil tá chi na alak c'à copan na ri ktij ri cábij alak: “Nim ba! ru ktij 
ri Jun ri u takom lok ri Kajaw Dios,” —cácha na alak, —xcha ri Jesús chque. 


Ri Jesús cucunaj jun achi ri c'o sipoj che 


1 4 1Pa jun k'ij re uxlanem xe! ri Jesús cho rachoch jun chque ri qui nimal ri 
winak, jun tata! fariseo. Jela! xe! wi che wi'm, tajin c'u caluchi'x cumal ri 

niq'uiaj tata'ib fariseos. 2Jun achi c'ut ri c'o sipoj che c'o chila! chuwách ri Jesús. 
3Xch'aw ri Jesús, xeuch'abej ri tijonelab re ri Pixab xukuje! ri fariseos, xubij: ¿A 
takal u banic cunanic pa jun Kit re uxlanem? We ne man takal taj, —xcha chque. 

^Man xech'aw tà c'u ri e are'. Ri Jesús xuc'am bi ri yawab ruc!, 
xucunaj, xutak bic. 5Xubij c'u chque ri tata'ib: We c'o ri burro alak, ri 
wacáx alak, ri cátzak bi pa jun c'ua! pa ri k'ij re uxlanem, ¿a mat quesaj 
alak wa! chanim? —xcha chque. iJe!, je ri"! 

6Man xquirik tà c'ut jas xquibij che. 


Ri Jesús cuya tijonic chrij ru banic nimal 


7Xril ri Jesús jas xca'n ri winak ri e ula'm, chi ri e are! xquicha! ri 
t'uyulibal quech ri nimak qui banic chi! ri mesa. Xucoj jun c'utbal chuyi'c 

tijonic chque, xubij: 8We casig'uiz alak che jun c'ulanem, mat'uyi wi 
alak pa tak ri t'uyulibal quech ri nimak qui banic. We ne cápe na jun 
winak ri nim na u k'ij chuwách alak ri xukuje' ula'm rumal ri achi. ?Craj 
cápe ri tata! ri xerulaj alak ri xukuje' xrulaj ri jun winak chic, cubij che 
alak: “Ya la ri t'uyulibal la che we achi ri!” —cácha na. Ri alak c'ut, 
pune sibalaj cáq'uix alak, cák'ax na alak ri! pa ri t'uyulibal ri man kas tá 
nim u banic, —cácha ri Jesús chque. 10 Xane aretak cula'x alak, tzucuj 
alak ri t'uyulibal ri man kas tà nim u banic, t'uyul alak chila!, rech we 
cape ri tata! ri xerulaj alak, cubij ta na ri! che alak: “Wachi!l, c'o jun 
t'uyulibal ja le! ri utz na che la,” —cácha na ri'. Kas cánimarisax na ktij 
alak chquiwách conojel ri e c'o uc! alak chi! ri mesa. 11 Ronojel winak ri 
cunimarisaj rib, cákasax na u ktij ri are'. Ri winak ri man cunimarisaj tá 
rib, are c'u wa! cánimarisax na u k'ij, —xcha chque. 

12Xubij c'u ri Jesus che ri tata! ri xula'nic: Aretak cában la jun ula'nem, 
we ne jun nimak'ij, me'ulaj la xak xuwi ri achi'l la, man xak xuwi tà ri 
achalal la, o ri c'ul tak ja la ri e k'inomab. We je ri' craj ne je! cáca'n na 
wa! che la xukuje! chutojic u q'uexel ri xban la chque. 13Xane aretak 
cában la jun ula'nem, che'ulaj la ri winak meba'ib, ri winak cutucak 
quebinic, ri ch'ocojib xukuje! ri man gueca'y taj. 14Utz c'u na ri e la rumal 
chi man quecowin tà ri e are! chutojic u q'uexel wa! che la. Cayi' c'u 
na u q'uexel che la pa ri ktij re ri qui c'astajic ri winak ri jicom canima' 
chquixol ri càminakib, —xcha ri Jesus che. 


Ri Jesús cuya jun c'utbal chrij jun nimalaj wi'm 


15Xuta c'u wa! jun chque ri e t'uyul ruc! ri Jesús chi! ri mesa, xubij che: 
Utz re ri coc na che wi'm chila! jawije! ri cátakan wi ri Dios, —xcha che. 

16Xch!aw chi ri Jesús, xubij che: Jumul ri! jun achi xuban jun nimalaj 
ula'nem. E q'uia c'u ri xeusiq'uij. 17Pa ri hora re ri wi'm ri achi xutak bic 
jun patánil re chubixic chque ri e siq'uim: “Sa!j alak, ya xutzir ronojel,” — 
xcha chque. 18Junam c'ut xquichaplej resaxic quib conojel. Xubij ri nabe 
winak che ri patáninel: “Nu lok'om ch'ákap wulew,” —cácha!. “Rajwaxic 
chi quine! che rilic. Chabij che ri a patrón chi chubana tok'ob chwe, 
chusacha nu mac, man quine! taj,” —xcha'. 1?Xubij jun winak chic: “Nu 
lok'om job c'ulaj wacáx, quinwil na jas cáca'no quechacunic,” —cácha'. 
“Chubana tok'ob chwe, chusacha nu mac, man quine! taj," —cácha 
ri'. 20 Xubij ri jun winak chic: “Man cuya! taj quine'c rumal chi c'ä te! 
xinc'uli'c," —cácha'. 21 Xtzelej bi ri patáninel, xutzijoj ronojel wa! che ri u 
patrón. Xpe royowal ri u patrón, xubij c'u che ri patánil re: “Jat chanim 
pa tak ri be, pa tak ri c'ayibal re ri tinimit, cheatzucuj ri winak meba'ib, 
ri winak cutucak, ri man quecowin taj queca!yic, xukuje! ri ch'ocojib, 
cheac'ama c'u lok,” —cácha che. 22Te c'u ri' xubij ri patáninel che ri u 
patrón: “Xbantaj canok ri xtakan wi la. C'o c'u na c'olibal chque niq'uiaj," 

—cácha che. 23Xubij c'u ri patrón che ru patáninel: “Jat naj pa tak ri be, 
pa tak ri juyub, chacojo a chuk'ab rech quepe ri winak, cánoj c'u na ri 
wachoch. 24Quinbij chiwe ix ri ya ix c'o chic chi man c'o tà jun chque ri 
xewula'j nabe ri cutij na jubik' re ri nu wi'm ri xinbano,” —xcha chque. 


C'o c'áx ri curik jun winak we que! ruc' ri Cristo 


25E q'uia winak c'ut e benak ruc' ri Jesús. Xutzolk'omij rib cuc!, xubij 
chque: 26We c'o jun ri kas craj các'oji wuc! in, nim c'u na queril ru tat u 
nan chnuwách in, xukuje! ri rixokil, ri ralc'ual, ri ratz, ru chak!, we c'u ne 
ri ranab, man cuya! taj coc che tijoxel we, —cácha'. Xukuje' ne we nim na 
cáril ru c'aslemal chbil rib chnuwách in, man cuya! tá ri! coc che tijoxel 
we, —cácha ri Jesús. 27Ri winak ri man cutelej tà ru cruz, te ri' cápe 
wuc! in, man cuya! taj coc che tijoxel we, —xcha chque. 

286A c'o jun chiwe ri craj cuyac jun nimalaj ja, ri mat nabe cát'uyi na 
chubanic rakan, cárajilaj ru rajil joropa' ri c'olic che rilic we cuban ri 
puak chuq'uisic u banic ri ja? —cácha'. 29Je ri' cubano rech aretak cojom 
chic ri tac'alibal re ri ja, cácowin c'u ri' chuq'uisic ri xuchaplej. We ta mat 
je ri! conojel ri winak ri queilowic cáquichap na u tze!'xic u wách, 30craj 
ne cáquibij: ^We achi ri' xuchaplej u yaquic jun nim ja, man xcowin tà 
c'ut chubanic ronojel,” —quecha ne. 31 We c'u ne c'o jun nim takanel ri 
que! che ch'oj chrij ri nim takanel re jun tinimit chic, ¿a mat nabe cuta' 
u no!j che retamaxic we cuban na ri u soldados? Craj c'o xa lajuj mil u 
soldados. Ri jun nim takanel chic craj e c'o juwinak mil u soldados. Ri 
tata! ri c'o xa lajuj mil u soldados cuchomaj na we quecowin ri e are! 
che qui ch'aquic ri juwinak mil soldados ri quepe na chrij. 32We ne man 
cácowin tà che, aretak c'à naj e c'o wi ru c'ulel che, queutak bi ru tako'n 
chutz'onoxic chi cutzir ruc!, —cácha!. 33Je c'u ru apachin chiwe ix ri man 
cuya tá can ronojel ri rech are!, man cuya! tá ri! coc che tijoxel we, — 
xcha ri Jesús chque. 


Man c'o tá chi u patán ri atzlam we cásach u tzayil 


34Utz ri atzlam. Are c'u we man c'o chic ru tzayil ri atzlam, ¿jas lo ruc' 
cátzayix wi ri riquil? —cácha!. 35 Man c'o tá chi u patán. Man utz tá che 
ri ulew, man utz tà c'u chumesaxic. Ri winak xa cáquesaj na bi pa mes, 
—cácha'. Apachin ri cujiquiba ranima! che nu tatabexic, chutatabej, — 
xcha ri Jesús chque. 


Ri Jesús cucoj che c'utbal jun chij ri xtzakic 


1 5 1Xenakajin c'u conojel ri tok'il tak alcabal zukuje' ri niq'uiaj 

ajmaquib ruc! ri Jesús chutatabexic. 2Xewixwit c'u ri tata'ib 
fariseos xukuje! ri tijonelab re ri Pixab, xquibij: We achi ri! queuc'ulaj ri 
ajmaquib, cáwi! c'u cuc!, —xecha'. 

3Ri Jesús xucoj we c'utbal ri! chuya'ic tijonic chque, xubij: ^We c'o 
jun chech alak ri c'o jun ciento ru chij, cátzak c'u jun chque, queuya na 
can ri jumuch' belej lajuj pa tak ri juyub, que! c'u chutzucuxic ri xtzak 
canok c'à curika na wa!, —cácha'. 5Aretak curiko, cuya na lok chrij u wi, 
cáquicotic. 6 Aretak copan chic cho ja, queusiq'uij na ri rachi'l xukuje' 
ru c'ul tak ja, cubij chque: *Chixquicot wuc!, rumal chi xinrik ri nu chij 
ri xtzak na canok," —cácha na chque. 7 Je c'u ri! quinbij chiwe chi c'o 
na quicotemal chicaj rumal jun ajmac ri cuq'uex ranima', cuq'uex c'u u 
chomanic, chquiwách ri jumuch' belej lajuj ri man cajwataj tà u q'uexic 
canima!, —xcha ri Jesús chque. 


Ri Jesús cutzijoj ri puak ri xtzakic 


8We c'o jun ixok ri e c'o lajuj quetzales ruc!, cátzak c'u jun quetzal, 
ri ixok cutzij na jun u candela, cumes na ri upaja, cárilij na u tzucuxic 
c'ä curik na ri puak. 9Aretak curiko, queuch'abej na ri rach tak ixokib 
xukuje! ri u c'ul tak ja, cubij chque: “Chixquicot wuc!, rumal chi xinrik 
ri nu puak ri xtzakic,” —cácha na chque. 10Je c'u ri' quinbij chiwe chi 
quequicot na ri ángeles re ri Dios aretak jun ajmac cuq'uex ranima!, 
cuq'uex c'u u chomanic, —xcha ri Jesús chque. 


Cátzak ru c'ojol jun tata' 

11 Ri Jesús xukuje! xutzijoj wa! chque: Jun achi e do quieb u c'ojol. 12Ri 
ch'ut u c'ojol xubij che ru tat: “Tat, ya la ri quinwechbej in re ri k'inomal 
la," —xcha che. Ri qui tat c'ut xujach ri jastak re chquiwách ri quieb u 
c'ojol. 13 Xque! quieb oxib ktij, ri ch'ut u c'ojol xumulij bi conojel ri jastak 
re, xe! naj pa jun tinimit chic. Chila! c'ut zak xusachila wi il ri c'o ruc', 
xtzak pa mac, man utz tá chic ru c'aslemal. 14 Aretak ronojel u sachom 
chic, xpe jun nimalaj wi'jal pa ri tinimit ri'. Xurik c'àx ri ala, sibalaj 
xnumic. 15Xe'c, xutzucuj u chac ruc! jun chque ri winak re ri tinimit ri'. 
Xyi' c'u u chac. Xtak bi ri ala rumal ri achi che qui yuk'uxic ri ak pa ri 
juyub. 16Sibalaj xurayij u tijic re ri rij tak pru't ri cáquitij ri ak. Man c'o 
tà c'u jun winak ri c'o jas cuya che. 17 Xul c'u ri ala pa sak, xubij: “E c'o 
q'uia ri ajchaquib cho rachoch ri nu tat ri sibalaj c'o ri qui wa. Ri in c'ut 
quincám waral rumal ri wi'jal. 18Quinwalijic, quine! na ruc' ri nu tat, 
quinbij na che: Tat, ri in, in macuninak chuwách ri Dios, xukuje' chuwách 
la, tat. 19Ri in, man ya'tal tà chwe chi cában chi na la c'ojol la chwe. 
Bana ba! la chi quinoc che jun ajchac la," —quincha na che, —cácha!. 

20 Xwalijic, xe! c'u ruc' ru tat. 

Tajin cábinic, nakaj chic c'o wi che ri rachoch. Ru tat xril apan chinaj. 
Xel ranima! ru tat che. Xutic anim, xe'c, xuk'aluj ri ala, xukuje' xutz'umaj. 
21 Xubij c'u ru c'ojol che: “Tat, ri in, in macuninak chuwách ri Dios, 
xukuje' chuwách la, tat. Man ya'tal tá chic chwe in chi cában la c'ojol 

la chwe,” —xcha che ru tat. 22Xubij c'u ru tat chque tak ri patànil re: 
“Chiwesaxtaj lok ri atz'iak ri más utz na, chicojo che, chicojo xukuje! jun 
mulk'ab che ru k'ab, xukuje' xajáb chque ri rakan. 23Jic'ama lok xukuje' 
ri alaj ama! wacáx ri sibalaj chom, chipila ba!” —xcha chque. “¡Chujwok, 
kabana nimak'ij! 22Rumal chi we nu c'ojol ri! je! ta ne chi xcámic, 
xc'astaj c'u lok jumul chic. Xtzak na, xriktaj cut,” —xcha ri tata! chque. 
Xquichaplej c'u quicotem. 

25Ri u c'ojol nabeal ri tata! benak pa juyub. Tzelejem re cho ja, 
xnakajin c'u che ri rachoch, xuta ri k'ojom xukuje! ri xojowem. 
26Xusiq'uij c'u jun patànil re ru tat, xuta! che: “¿Jas wa! ri quinto?" — 
xcha che. 27 Xubij c'u ri patáninel che: “Ulinak ri chak' la. Ri tat la xtakan 
c'u chupilic ri alaj ama! wacáx ri sibalaj chom, rumal chi ulinak ri ala utz 
u wách,” —xcha che. 28 Te c'u ri! sibalaj xpe royowal ri nabeal, man vrai 
taj coc bic pa ri ja. Xel c'u lok ru tat chubochi'xic. 29Ri nabeal xch'awic, 
xubij che ru tat: “Kas q'uia junab in patáninak che la. Ronojel k'ij nu 
nimam jas ri cábij la chwe. Man c'o tà c'u jumul ri yo'm la xa ta ne jun 
alaj q'uisic! chwe in rech quinban nimak'ij cuc! ri wachi!l,” —cácha'. 
30“Aretak xul we c'ojol la ri!, ri xusachila ri jastak e la cuc! ixokib re be, 
xcámisaj la ri alaj ama! wacáx ri sibalaj chom chubanic nimak'ij che,” — 
xcha che ru tat. 31 Xubij c'u ru tat che: “Nu c'ojol, ri at ronojel k'ij at c'o 
wuc! in, conojel c'u ri jastak we xukuje! awech at wa'. 32Rajwaxic u banic 
nimak'ij, xukuje' cujquicotic rumal chi we a chak! ri! je! ta ne cáminak 
chic, xc'astaj c'u lok jumul chic. Xtzak na wa!, xriktaj c'ut," —xcha che ru 
c'ojol, —xcha ri Jesás chque. 


Ri Jesús cutzijoj ri tata! mayordomo ri man utz taj 

1 6 1Xukuje! xutzijoj wa! ri Jesús chque ru tijoxelab: C'o jun k'inom 

achi, ri c'o jun u mayordomo. Xbix c'u che ri k'inom chi ri u 
mayordomo tajin queuq'uis bi ri jastak re. 2Ri k'inom achi xusiq'uij ri 
tata! mayordomo, xubij che: “¿Jas wa! ri nu tom chawij? Chabana cuenta 
che ri a patáninic chnuwách. Man cuya! tà chi c'ut catc'oji wuc! che ri 
nu mayordomo," —xcha ri tata! che. 3Xuchomaj c'u ri mayordomo pa 
ranima!, xubij: “¿Jas ta c'u ne quinbano?" —cacha'. “Man craj tá chi ri 
nu patrón chi quinchacun na ruc'. Man c!o tà c'u nu chuk'ab chubanic 
taji'n. Quinq'uix c'ut che ri molonic,” —cácha'. ^*Quinchomaj na ri 
quinbano rech quinquic'ulaj na ri winak pa tak cachoch aretak quesax 
ri nu chac chwe,” —xcha'. 5Ri mayordomo xeusiq'uij ri rajc'asib ri rajaw 
chquijujunal. Xubij che ri nabe ajc'as: “¿Joropa! ri c'as la ruc' ri nu 
patrón?” —xcha che. 6Xubij ri ajc'as che: “Are jun ciento toneles aceite 
nu c'as," —xcha'. Xubij c'u ri mayordomo che: “Waral c'o wi ru wujil ri 
c'as la. T'uyul ba la chanim ri', tz'ibaj la niq'uiaj ciento," —xcha che. 7 Te 
ri' xubij ri mayordomo che jun ajc'as chic: “Ri lal, éjoropa ri' ri c'as la?" 

—xcha che. Xch'aw ri ajc'as, xubij che: ^Wajxakib quintales trico ri nu 
c'as," —xcha'. Xubij ri mayordomo che: *Waral c'o wi ru wujil ri c'as la. 
Tz'ibaj la wakib ruc! ri niq'uiaj," —xcha che. 8Ri u patrón ri mayordomo 
xubij chi sibalaj c'o u no!j ri mayordomo ri man utz taj rumal chi xna'w 
chubanic ronojel wa!. Are c'u ri winak ajuwáchulew, ri man e cojonelab 
taj, c'o na quetam chquij tak wa! we jastak ri! chquiwách ri cojonelab ri 
c'o ri u sakil re ru Lok! Pixab ri Dios pa canima', —xcha ri Jesús. 

9Quinbij in chiwe: Chicojo ba! ri i rajil ri ajuwáchulew rech e c'o 
na iwachi'l. Aretak cáq'uis ri i rajil, quixc'ulax pa tak jekilibal ri man 
queq'uistaj tà ri', —xcha'. 

10 Apachin jun winak ri jicom ranima' chubanic ri man nim tà u banic, 
xukuje! are jicom ranima' chubanic ri nim na u banic. Apachin ri man jicom 
tá ranima! chubanic ri man nim tà u banic, man jicom tá c'u ri' chubanic 
ri nim u banic, —cácha'. 11 We ri ix man jicom tá iwanima' ix chucojic ri 
k'inomal ajuwáchulew, ¿jachin ta lo ri cáyo'w ri kas k'inomal ajchicaj chiwe? 
Man c'o taj, —cácha!. 12We ri ix man jicom tà iwanima! ix chrij ri rech jun 
winak chic, éjachin ta lo cáyo!'w chiwe ri kas iwe ix? Man do taj, —xcha'. 

13Xubij xukuje': Man c'o tà jun patàninel ri cácowin che qui patánixic 
quieb u patrón, —cácha'. Cáretzelaj na u wách ri jun, lok! c'u na cáril 
na ri' ri jun chic. Utz cuban na che ri jun u patrón, man nim tà c'u cáril 
wi ri jun chic, —cácha!. Man quixcowin taj quipatánij ri Dios we benak 
iwanima! ruc! ri puak, —xcha ri Jesüs. 

14Xquita c'u ronojel wa! ri tata!ib fariseos ri sibalaj lok! cáquil wi ri 
qui rajil. Xquetze'j c'u u wách ri Jesus. 15Xubij c'u ri Jesus chque: Ri alak 
cák'alajisaj ib alak chquiwách ri winak chi jicom anima! alak. Are c'u ri 
Dios retam jas c'o pa anima! alak, —cácha'. Ri sibalaj nim quil wi cumal 
ri winak, are xabibal wa! cho ri Dios, —xcha chque. 


Waral cátzijox wi ri ojer Pixab zukuje' ru 
takanic ri Dios pa qui wi' ri winak 


16Xubij xukuje': Takal chque ri winak chi queniman che ri ojer Pixab 
rech ri ka mam Moisés xukuje! chque ri qui tijonic ri k'alajisal tak re ru Lok! 
Pixab ri Dios c'á mája! xul ri tat Juan Kasal Ja'. Cámic c'ut ri xul ri tat Juan, 
xchaplex u tzijoxic ri Utzalaj Tzij re ri Evangelio chrij ru takanic ri Dios pa 
qui wi' ri winak. Conojel ri winak tajin cáquitij qui chuk'ab rech queboquic. 

17Man c'áx tá ru sachic qui wách ri cajulew chuwách ri u sachic jun tzij 
re ru Lok! Pixab ri Dios rumal chi tzrajwaxic wi chi cábantaj na ronojel ri 
cubij ru Lok! Pixab ri Dios, —xcha ri Jesús. 


Ri Jesús cuya tijonic chrij ri tasow ib 


18Ronojel achi ri cujach bi ri rixokil, cuc'ama chi na jun ixok chic, 
cuban ri nimalaj mac ri áwas u banic cho ri Dios xukuje! chrij ri rixokil. 

Xukuje! ri achi ri cuc'am jun ixok ri jachom bic rumal ri rachajil cuban ri! 
ri nimalaj mac ri àwas u banic cho ri Dios xukuje! chrij ri nabe rixokil, — 
xcha ri Jesüs. 


Waral cákil wi ri xuban jun achi ri sibalaj 
k'inom che ri tat Lázaro ri meba' 

19 Xc'oji jun achi ri sibalaj k'inom, ri cucoj je'lalaj tak atz'iak ri sibalaj 
pakalic. Ronojel Ki c'ut xuban c'oc'alaj tak wi'm ri sibalaj nimak, —cácha'. 
20C!o c'u jun winak meba', tat Lázaro u bi!, k'oyol chuchi! ri rachoch ri 
k'inom. Oo c'u q'uia ri itzel tak ch'a'c che. 21 Ri meba! curayij u tijic ri 
ch'ákatak wa ri quetzak chuxe! ru mesa ri k'inom. Quenakajin c'u ri tz'i' 
ruc! ri tat Lázaro, quequirik! ri u ch'a'c, —cácha'. 22Xcàm c'u ri meba! 
tata'. Ri ángeles xquic'am bic, xquiya can ruc' ri ka mam Abraham. Xcám 
xukuje! ri k'inom achi, xmuk c'ut, —cácha!. 23C!o c'u ri k'inom pa ri c'olibal 
ri quebe! wi ri canima! ri winak aretak quecámic. Sibalaj c'áx tajin curiko. 
Xca!y apanok, xril ri ka mam Abraham chinaj, xukuje! chi ri tat Lázaro c'o 
ruc'. 24Co xch'awic, xusiq'uij, xubij: “Tat Abraham,” —cácha'. ^Tok'obisaj 
la nu wách, taka la lok ri tat Lázaro, curub c'u u k'ab pa joron rech cápetic, 
cuya jubik! chwe rech quinjororic. Xa quinel ch'uj pa we k!ak! ri!” —xcha'. 
25Xubij c'u ri ka mam Abraham: "Tat, chna'taj chawe chi xarik ri utzalaj 
tak jastak at pa ri a c'aslemal cho ruwáchulew. Are c'u ri tat Lázaro, man 
c'o tà utzil xuriko. Cámic c'ut are cu'bisam ranima! wuc! in waral, ri at c'ut, 
at c'o pa cláxctol,” —cácha che. 26“Cojom c'u jun nimalaj siwan chkaxol 
rech ri cácaj quek'ax bi awuc! man quecowin tá che. Ri ajchila! c'ut ri e c'o 
awuc!, man quecowin taj quek'ax lok kuc'," —xcha che. 27 Xubij ri k'inom 
tata! che ri tat Abraham: “Quinbochi'n ba! che la, tat Abraham, chi cátak 
la bic ri tat Lázaro cho rachoch ri nu tat. 28E c'o job ri wachalal chila!,” 
—cácha!. “Cwaj chi ri tat Lázaro cutzijoj wa! we c'áxc'ol ri! chque rech 
man quepe tá waral ri sibalaj cáquirik wi c'áx," —xcha che. 29 Xubij c'u ri 
ka mam Abraham: “Cto ri tz'ibam can rumal ri ka mam Moisés, xukuje! 
ri tz'ibam cumal ri ojer tak k'alajisal re ru Lok! Pixab ri Dios. C'o que ri 
wuj ri'. Chquitijoj quib chquij,” —xcha che. 30Xubij c'u ri k'inom: “¡Kas 
tzij, tat Abraham! Man quecojon tà c'u chque. We ta c'u c'o jun cáminak 
ri các'astajic, ri que! cuc!, cáquiq'uex na ri! ri canima!, cáquiq'uex ri qui 
chomanic,” —xcha!. 31 Xubij ri mam Abraham che: “We man cáquinimaj tà 
ri ka mam Moisés xukuje! ri ojer tak k'alajisal re ru Lok' Pixab ri Dios, man 
quecojon tá na ri' pune che jun winak ri các'astaj bi chquixol ri cáminakib,” 
—xcha ri ka mam Abraham che, —xcha ri Jesús chque ri tata'ib fariseos. 


Ri Jesús cubij chi cákachajij kib rech man cujtzak tá pa mac 


17 1Xubij ri Jesás chque ru tijoxelab: Tzc'o wi jachique ri cubano chi 
jun winak chic curik ri be ri man utz taj, cátakchi'x c'u che mac. 

iC'àx re ri winak ri! ri rumal rech cábantaj wa!! —cácha'. 2Are utz na 
we ta cáxim jun ca! re molino chukul ri winak ri', cáq'uiàk ta c'u bi pa ri 
mar, iutz c'u na ri' chuwách ru banic chi jun chque we alaj tak ch'utik ri! 
curik ri be ri man utz taj! 3Chiwila ba! iwib, —xcha chque. 

Xubij c'ut: We cámacun ri awachalal, cuban jun c'áx chawe, chapixbaj 
wa!. We cuq'uex ranima!, cuq'uex c'u u chomanic, chasacha ru mac, — 
cácha'. 4We cámacun chawij wukub mul pa jun ktij, cátzelej c'u awuc!, 
cubij: “Man quinban tà chic," —cácha'. Rajwaxic c'ut chi ri at casach ru 
mac, —xcha ri Jesus chque. 


Waral cákil wi ri cácowin jun winak chubanic we kas tzij cácojonic 


5Xquibij ri apóstoles che ri Kajaw Jesús: Bana ba! la chke chi sibalaj 
cujcojon na, —xecha che. 

6Xubij ri Kajaw Jesús chque: We ta quixcojonic xa ta ne jubik! je! jas ru 
nimal jun alaj ija' re mostaza, cuya! quibij na ri! che we che! sicómoro ri': 
“Chaboko' awib, chatica awib pa ri mar," —quixcha che. Cániman c'u na 
wa! we che! ri' chiwe, —xcha chque. 


Waral cákil wi ri qui banic ri quepatàninic 


7We c!o jun chiwe ri c'o jun patànil re ri cuban taji'n, we ne que! pa 
yuk!, aretak c'ut cátzelej lok iwuc! cho ja, ¿jas quibano? ¿A c'o lo jun 
chiwe ri cubij na che ri ajchac: “Tasa!¡ chanim, chatt'uyul chi! ri mesa, 
chatwok"? —quixcha che, —cácha ri Jesús. 8Man je! taj. Kane quibij ri! 
che ri patáninel: *Chabana ri quintijo. Chasuc'umaj awib, chaya ri nu wa 
rech quinwi'c. Te ri! cuya! catwi' at," —quixcha che, —cácha'. 9¿A c'o 
maltioxinic ri! che ri patáninel rumal chi xuban ri xtak wi? Man c'o taj, 
—cácha!. 10 Je ri! ri ix xukuje', aretak i banom chic ronojel ri ix takom wi, 
chibij na chbil iwib: “Ri uj, uj patáninelab ri man c'o tá ka patán, rumal 
chi xka'n zak xuwi ri' ri tzrajwaxic u banic," —quixcha na, —xcha ri 
Jesüs. 


Lajuj achijab ri c'o itzel ch'a'c chquij quecunax rumal ri Jesús 


11 Benak c'u ri Jesús pa Jerusalén, oc'owem cuban chquixol ri Galilea 
ruc! ri Samaria. 12Aretak xopan pa jun alaj tinimit, xriktaj ri Jesus 
cumal lajuj achijab ri c'o itzel tak ch'a'c chquij. Xetaq'ui c'u chinaj. 13Co 
xech'awic, xquibij: ¡Tat Jesús! iAjtij! iTok'obisaj la ka wách! —xecha che. 

14Xerilo, xubij chque: Jictutu iwib chquiwách ri tata'ib sacerdotes, — 
xcha chque. 

Pa ri qui bic c'ut, are chi! xecunaxic. 15Aretak jun chque xrilo chi 
cunam chic, xtzelejic, co xch'awic, xunimarisaj u k'ij ri Dios. 16Xuxuc rib 
cho ri Jesús, sibalaj xmaltioxin che. Aj Samaria c'ut we achi ri'. 17 Xubij 
c'u ri Jesús: ¿A mat ne e lajuj ri xecunaxic? E c'u ri belejeb, ¿jawije! e c'o 

wi? —cácha!. 18 Yak xuwi wa! we achi ri! ri man ka winakil taj xtzelej lok, 
cunimarisaj c'u u Kn ri Dios, —xcha ri Jesús. 

19Xubij ri Jesús che: Chatwalijok, cuya! cate'c. At cunam chic rumal chi 
xatcojonic, —xcha che. 


Ri Jesus cubij jas cuban ru takanic ri Dios cápetic 


20 Aretak ri tata'ib fariseos xquita!' che ri Jesús jampa' cápe ru takanic 
ri Dios cho ruwáchulew, xubij ri Jesús chque: Ri u petic ru takanic ri Dios 
cho ruwáchulew man quilitaj tà ri!, —cácha chque. 21 Man cábix tá na 
che: “Chawilampe', c'o chi ri'. Jawilampe!, c'o chila!,” —cácha'. Man je! 
taj rumal chi ya ulinak chi ri Dios iwuc' che takanic, —xcha chque. 

22Xubij c'u ri Jesás chque ru tijoxelab: Copan na ri k'ij ri sibalaj 
quirayij chi ri in, in ri! ri Ralc'ual ri Dios ri Kas Winak, do iwuc!, man 
in c'o tá chic, —cácha!. 23Ri winak cáquibij na chiwe: *Chiwilampe!, c'o 
chi ri'. Jiwilampe', c'o chila'," —quecha na. Mixe! c'ut, mixteri bi cuc!, 
—xcha ri Jesús chque. 24Je! jas ri caypa' cusakirisaxtaj ronojel ri caj, 
k'alaj wa! chquiwách conojel ri winak, je ri' xukuje! ri k'ij aretak ri in, in 
ri' ri Ralc'ual ri Dios ri Kas Winak, quinpetic, —cácha!. 2» Rajwaxic c'ut 
chi nabe sibalaj quinrik na c'äx, quetzelax na nu wách cumal ri winak 
re we ktij junab rt, —cácha'. 26 Jas ri xca'n ri winak ojer pa ru ktij ri ka 
mam Noé, je ri' xukuje' cábantaj na pa tak ri k'ij ri quintzelej lok, in ri' ri 
Ralc'ual ri Dios ri Kas Winak. 27 Xewi! ri winak, xca'n nimak'ij, xec'uli'c, 
xquiya c'u ri calc'ual pa tak c'ulanem c'ä pa ri ktij ri xoc bic ri ka mam 
Noé pa ri nimalaj barco. Xpe c'u ri nimalaj k'ekal jab, xusach c'u qui 
wách conojel, —cácha!. 28Je ri! xukuje' jas ri xca'n ri winak ojer pa ru k'ij 
ri ka mam Lot, xewi! ri winak, xca'n nimak'ij, xelok'omanic, xeq'uiyinic, 
xetico'nic, xquiyac tak cachoch. 29Pa ri k'ij ri xel bic ri ka mam Lot pa 
ri tinimit Sodoma, xkaj lok k'ak! ruc! Kol chicaj, xusach c'u qui wach 
conojel ri winak. 30 Je! cában na wa! pa ri k'ij ri cák'alajin na jachin ri! ri 
Ralc'ual ri Dios ri Kas Winak, —xcha chque. 

31Pa ri ktij ri', ri winak ri c'o puwi' ri ja, moc chi bic che qui c'amic bi 
ri jastak re ri e c'o can chupam ri ja. Xukuje! ne ri c'o pa juyub mátzelej 
chi na cho ja, —cácha'. 32Chna'taj ri rixokil ri mam Lot chiwe. 33Ri 
cutzucuj u chajixic rib, cutzak na ronojel, cácám c'u na wa!. Apachin c'u 
ri cutzak ru c'aslemal, cáto'taj na wa!, —xcha chque. 

34Kas tzij quinbij chiwe chi pa ri ak'ab ri', quec'oji na quieb pa jun 
ch'at. Jun chque các'am na bic, ri jun chic cáyi! na canok. 35Quec'oji na 
quieb ixokib ri tajin quequie'n junam. Jun chque các'am na bic, ri jun 
chic cáyi' na canok. 36 Quec'oji na quieb achijab cachi!'l quib pa tak juyub. 
Jun chque các'am na bic, ri jun chic cáyi! na canok, —xcha ri Jesús 
chque. 

37 Xquibij c'u che ri Jesús: éJawije! cában wi wa!, Kajaw? —xecha che. 

Xch'aw chi ri Jesús, xubij: Ri cäc'oji wi na ri qui bakil ri cáminakib, 
chila! c'ut cáquimulij wi na quib ri c'uch, —xcha chque. 


Waral cátzijox wi ri chichu' malca'n ruc' ri 
k'atal tzij ri man jicom tà ranima' 


1 8 1 Ri Jesús xutzijoj chi na jun c'utbal chuya'ic tijonic chque ru 
tijoxelab chuc'utic chquiwách chi rajwaxic u banic orar amak'el 
ronojel k'ij, máq'uistaj c'u qui c'ux. 2Xubij c'u chque: Pa jun tinimit c'o wi 
jun k'atal tzij ri man cuxej tà rib cho ri Dios, man nim tà c'u queril wi ri 
winak. 3Xukuje! c'o jun chichu! malca'n pa ri tinimit ri', ri amak'el copan 
ruc!, cutz'onoj che: Chinto! la pu k'ab ri nu c'ulel, —cácha che. ^Xque! 
q'uia ri k'ij ri k'atal tzij man craj taj cuto! ri chichu!. Te c'u ri' xchoman 
pa ranima!, xubij: “Pune man quinxej tà wib cho ri Dios, man nim tá 
c'u quinwil wi jun winak, 5quinto! na we chichu! malca'n ri! rumal chi 
sibalaj cuya latz! chwe. We man quinban k'atow tzij puwi' ruc' jicomal, 
cápe na ri chichu! amak'el ronojel k'ij, sibalaj quinucos na," —xcha ri'. 
6Xubij c'u ri Kajaw Jesus: Chitatabej ba! jas ri xubij ri k'atal tzij ri man 
jicom tà ranima', —cácha'. 7¿A mat ri Dios cuban na k'atow tzij ruc' 
jicomal pa qui wi! ri winak ri xeucha! che qui to'ic, ri quebochi'n che chi 
pak'ij chi chak'ab? ¿A mat chanim queuto! na wa!? —cácha!. 8 Je!, quinbij 
chiwe chi chanim cátoban na chque, —cácha'. Aretak c'ut ri in, in ri! ri 
Ralc'ual ri Dios ri Kas Winak, quintzelej na lok, ¿a queinrik ne lo winak 
ri kas quecojon chwe? —xcha chque. 


Waral cátzijox wi ri tata! fariseo ruc' ri tok'il alcabal 


9Xutzijoj c'u we c'utbal rech tijonic ri' chque jujun winak ri quechoman 
chquij chbil quib chi sibalaj e utz na, ri cáquetzelaj c'u qui wách ri jule' 
chic. 

10Xubij chque: E c'o quieb achijab. Jun chque are jun tata! fariseo. Ri jun 
chic are tok'il alcabal. Xeboc c'u bi pa ri nimalaj rachoch Dios rech cáca'n 
orar. 11 Tac'al c'u ri fariseo, xuban orar chbil rib, xubij: ^O Dios, maltiox 
che la chi ri in man in tá junam cuc! ri niq'uiaj winak chic, ri elak'omab, ri 
winak ri man cáquibij tà jicomal tzij, ri cáca'n nimalaj mac, man in junam 
tä c'u ruc! we jun tok'il alcabal ri'. 12Ri in quinban ayunar camul ronojel 
semana. Quinya c'u ru lajujil joropa! ri quinriko,” —xcha ri tata! fariseo. 
13 Are c'u ri tok'il alcabal, tac'al chinaj, man craj tà c'u cáca!y chicaj, kane 
cut'oc u wo u c'ux chuc'utic chi cábisonic, cubij: “¡Ay, Dios! We ne cápax 
c'ux la chwe in, in wa! sibalaj in ajmac," —xcha'. 14Kas tzij quinbij chiwe 
chi we achi ri! xe! cho rachoch jicom chic ri ranima! cho ri Dios. Man je! 
tá c'u ri jun chic, ri tata! fariseo. Are c'u ri winak ri cunimarisaj rib cho ri 
Dios, cákasax na u k'ij. Apachin c'u ri cuban che chbil rib chi man nim tá u 
banic, cánimarisax na u k'ij wa, —xcha ri Jesús chque. 

Ri Jestis gueutewchij ri alaj tak ac'alab 


15Xec'am c'u bi ri ac'alab cho ri Jestis rech cuya ru k'ab pa qui wi'. Ru 
tijoxelab xquilo, xequiyaj ri winak. 16Ri Jesús xeusiq'uij ru tijoxelab, xubij 
chque: Chiya chque ri ac'alab chi quepe wuc!, meik'atej, —cácha'. Xak 
xuwi chque ri winak ri e je! jas ri ac'alab ri! cáyi' wi chi cátakan ri Dios 
pa qui wi!. 17Kas tzij ri quinbij chiwe chi ri winak ri man cáquina! tá pa 
canima! chi ri e are! je! ta ne ac'alab cho ri Dios, man cáquic'ulaj tá c'u ru 
takanic ri Dios, man cáyi' tá chque chi queboquic, —xcha ri Jesús chque. 


Jun ala sibalaj k'inom cátzijon ruc' ri Jesús 


18 C!o c'u jun chque ri qui nimakil ri winak xuta! che ri Jesús, xubij: 
Utzalaj Ajtij, ¿jas quinban in rech quinrik ri c'aslemal ri man cáq'uistaj 
taj? —xcha che. 

19Xubij c'u ri Jesús: ¿Jas che cabij utz chwe? Man c'o tá jun ri kas utz, 
xane xak xuwi ri Dios, —cácha ri'. 20Awetam c'u ru Lok! Pixab ri Dios 
ri cubij: “Matcámisanic, maban ri nimalaj mac ri àwas u banic ruc! ri 
rixokil jun winak chic, maban elak', maban tzij chrij jun winak chic, nim 
cheawila wi ra tat, ra nan," —cácha ri Pixab, —xcha ri Jesús che. 

21Xubij ri achi che ri Jesús: Ronojel wa! nu nimam tzpa ri wac'alal, — 
xcha che. 

22Xuta wa! ri Jesús, xubij che: C'o na ri mája! cabano. Jaq'uiyij conojel 
ri jastak awe, chaya ri rajil chque ri meba'ib. Các'oji c'u na ra k'inomal 
chila' chicaj, —cácha!. Te c'u ri! cuya! catteri wuc'. Jo! ba, —xcha che. 

23 Aretak ri achi xuta wa!, sibalaj xq'uextaj ru wách pa bis, xc'áxc'ob 
ri ranima! rumal chi sibalaj nim ru k'inomal c'olic. 24Ri Jesús xrilo chi 
sibalaj cábisonic, xubij: iSibalaj c'áx ri queboquic ri k'inomab ruc! ri Dios 
rech cátakan pa qui wi'! —cácha!. 2» Are man c'äx taj ri roc'owisaxic jun 
quiej camello! pa ri u julil jun t'isombal bak chuwách ri roquic jun winak 
k'inom ruc! ri Dios rech cátakan puwi!', —xcha chque. 

26Ri winak ri xetowic xquibij che ri Jesús: We je ri', éjachin ta c'u lo ri 
cácowin churikic ru tobanic ri Dios? —xecha che. 

27 Xubij c'u ri Jesás chque: Ri man quecowin tà ri winak chubanic, are 
c'u wa! cácowin ri Dios che, —xcha chque. 

28Xubij ri tat Pedro: Kajaw, chilampe la chi ri uj ka yo'm can ri jastak 
ke rech cujc'oji uc! la, —xcha ri'. 

29 Ri Jesús xubij che: Kas tzij ri quinbij chiwe chi we c'o jun winak ri u 
yo'm can ri rachoch, ri rixokil, ri rachalal, ru tat, u nan, ri ralc'ual rech 
quinuto! chutzijoxic ru takanic ri Dios, 30 curik na q'uia chuwách wa! pa 





118:25 Ri camello are jun awaj ri cuya! cáquiejen jun chrij, más c'ut cácoj che tak eka'n. 
Nim na ri' chuwách jun quiej. 

tak we ktij junab ri'. Curik c'u na ri c'aslemal ri man c'o tà u q'uisic pa 
tak ri junab ri quepe na, —xcha chque. 


Ri Jesús cutzijoj chi na jumul ru cámical 


31Ri Jesús xeuc'am bi ri cablajuj u tako'n pa qui tuquiel wi, xubij 
c'u chque: Cujpaki na bic, cuje! na pa ri tinimit Jerusalén. Ronojel 
c'u ri tz'ibam can cumal ri ojer tak k'alajisal re ru Lok! Pixab ri Dios 
chwij in, in ri! ri Ralc'ual ri Dios ri Kas Winak, cábantaj na wa! chwe, 
—cácha'. 32Quinquijach c'u na bic pa qui k'ab ri niq'uiaj winak chic. 
Cáquetz'bej na nu wách, quinquiyok' na, xukuje! cáquichubaj na nu palaj. 
33 Quinquirapuj na, te c'u ri! quinquicámisaj. Churox KI c'ut quinc'astaj 
na chquixol ri cáminakib, —xcha ri Jesús chque. 

34Ri tijoxelab man c'o tà c'u jun chque ri cuch'ob ri u tzij ri Jesus. 
Xban c'u chque chi man quek'alajin tá wa! we tzij ri' chquiwách. Are c'u 
ri xbix chque man cuya! taj cáquich'obo. 


Jun moy achi cáca!yic 


35Benam re ri Jesús, tajin cánakajin che ri tinimit Jericó. C'o c'u jun 
moy achi t'uyul chuchi ri be ri tajin cámolonic. 36Aretak xuto chi q'uia 
winak tajin queoc'owic, xuta! jas tajin cábanic, xubij: ¿Jas ri'? —xcha!. 
37 Xquibij che: Are ri tat Jesús aj Nazaret ri tajin coc'owic, —xecha che. 
38Co xch'aw ri moy achi, xubij: ¡Tat Jesús! —cácha'. ¡Lal ri! ralc'ual can ri 
ka mam David, tok'obisaj la nu wach! —xcha che. 

39Ri winak ri e tac'atoj chuwách xeyajon che, xquibij chi mách'aw chic. 
Ri are! c'ut co na xurak u chi!, xubij: iTat, ri lal ralc'ual can" ri ka mam 
David, tok'obisaj la nu wách! —xcha che. 

40Xtaq'ui c'u ri Jesús, xtakan chuc'amic lok ri tata! ruc!. Aretak ri moy 
achi c'o chi ruc' ri Jesús, xubij ri Are! che: 41¿Jas caj la chi quinban che 
la? —xcha che. 

Xubij c'u ri moy achi: Tat, cwaj quinca!y chic, —xcha che. 

42Xubij c'u ri Jesús che: ¡Ca!y ba! la! —cácha che. Rumal chi cácojon 
la, xcunataj la canok, —xcha che. 

43 Chanim c'ut ri moy achi xca!yic, xteri bi chrij ri Jesús, cunimarisaj 
uk ri Dios. Kukuje' conojel ri winak xquinimarisaj u k'ij ri Dios aretak 
xquilo ri xban che ri moy achi. 


Ri Jesus curik rib ruc' ri tat Zaqueo 


19 1Opaninak chi c'u ri Jesus pa Jerico, oc'owem tajin cuban 
chupam ri tinimit. 2C'o jun achi, Zagueo u bi', jun chgue ri gui 





m18:39 Ri “Ralc'ual can ri ka mam David" quel cubij “To'l Ke", junam jas ri tzij “Cristo” o 
*Mesías". 

nimakil ri tok'il tak alcabal. K'inom c'u wa! we achi ri'. 3Xutzucuj rilic 
u wách ri Jesus che retamaxic jachin ri'. Man cácowin tà c'ut rumal chi 
e q'uia ri winak, xak c'u co'l rakan ri tat Zaqueo. ^Xutic anim, xnabej bi 
chquiwách ri winak, xpaki c'u puwi' jun che! sicómoro che rilic ri Jesús, 
rumal chi chila' coctow wi na ri are'. 5Xopan c'u ri Jesús pa ri c'olibal 
ri', xca!y ak'an ajsic, xril ri tat Zaqueo, xubij che: Chanej la, kaj la lok. 
Rajwaxic chi cámic quincanaj can cho achoch la, —xcha che. 
6Te c'u ri! xkaj lok ri tat Zaqueo puwi! ri che'. Xuc'ulaj ri Jesús, sibalaj 
xquicotic. 7 Xilitaj c'u wa! cumal conojel ri winak, xewixwitic, xquibij: 
Ula'm ri tat Jesús rumal jun achi sibalaj ajmac, xe! c'u ruc!, —xecha ri'. 
8Xtaq'ui c'u ri tat Zaqueo, xubij che ri Jesás: Tampe la ri quinbano. Pa 
niq'uiaj ri jastak we quinya na chque ri meba'ib. Xukuje! we c'o jas nu 
k'ipom chrij jun winak, quincajmulij na u tzelexic wa! che, —xcha!. 
9Xubij ri Jesús che: Cámic xrik la ru tobanic ri Dios, xukuje! ri winak ri 
e c'o cho achoch la, rumal chi cák'alajinic chi lal ri! are kas rachalal ri ka 
mam Abraham, —cácha'. 10Ri in, in ri! ri Ralc'ual ri Dios ri Kas Winak, 
in petinak che qui tzucuxic ri winak ri e tzakinak, xukuje! che qui to'ic, 
—xcha ri Jesús. 


Ri Jesús cutzijoj ri c'utbal chrij ri puak ri jachom chque ri patáninelab 


11 Ri winak qui tatabem we tzij ri!, ri Jesús xuchaplej u tzijoxic jun 
c'utbal chic re tijonic chque rumal chi quenakajin chic che ri tinimit 
Jerusalén. Xquichomaj ri winak chi ri Dios cuc'ut na rib chquiwách 
chanim, cuchaplej c'u takanic pa qui wi'. 12Xubij c'u ri Jesús chque: C'o 
jun achi, nim u banic, ri xe' naj pa jun tinimit chic rech coc che nim 
takanel pa qui wi! ri winak re ri tinimit ri'. Cuchomaj ri tata! chi aretak 
cáto'taj chila!, cátzelej chi na lok cho ja. 13Ri achi c'ut xeusiq'uij lajuj 
chque ri patánil re, xeuya juwinak quetzales chque chquijujunal. Xubij 
c'u chque: ^Chicojo wa! we puak ri' rech c'o quich'ac na chrij. Chibana 
wa! c'ä copan na ri ktij ri quintzelej lok,” —xcha chque. 14Are c'u ri winak 
re ri tinimit ri que! wi, sibalaj cáquetzelaj u wách, xequitak c'u bi nimak 
tata'ib chrij chubixic: “Man cákaj tà wa! we achi ri! che nim takanel pa ka 
wi'," —xecha che. 15Pune je ri! xoc c'u na che nim takanel. Aretak xtzelej 
lok cho ja, xtakanic chi quesiq'uix lok ri patáninel tak re, ri xec'amow ri 
puak, rech cáretamaj na jas ri qui ch'acom chquijujunal. 16Xopan c'u ri 
nabe patánil re ruc!, xubij: “Tat, ri rajil la xuch'ac chi lajuj mul je! jas ri 
xya la chwe,” —xcha'. 17Xubij c'u ru patrón che: “Utz a banom, utzalaj 
patánil we," —cácha'. *Catincoj na che takanel pa qui wi! lajuj tinimit 
rumal chi utz a banom at chrij ri jun alaj chac,” —xcha che. 18Xopan c'u 
rucab patánil re, xubij che: “Tat, ri rajil la u ch'acom chi job mul je! jas ri 
yo'm la chwe,” —xcha che. 19 Xubij c'u ru patrón che: “Ri at c'ut catcoj na 
che takanel pa qui wi' job tinimit," —xcha che. 20 Xopan chi c'u jun chic 

patànil re, xubij: “Tat, ri' ri rajil la ri c'o wuc', nu c'olom c'u wa! pa jun 
su't," —cácha!. 21 “Je! nu banom wa! rumal chi quinxej wib chuwách la. 
Ri lal c'ut sibalaj c'a'n la. Các'am la ri man ech tà la, cák'at c'u la ri man 
ticom tá la," —xcha che. 22Xubij c'u ri nim takanel che: “¡Ay, patánil we 
ri sibalaj man utz taj! Quink'at na tzij pa wi! ruc! ri tzij ri a bim chwe. 
Awetam c'ut chi ri in sibalaj in c'a'n, chi quinc'am ri man wech taj, 
quink'at c'u ri man nu ticom taj,” —cácha'. 23“¿Jas che man xaya tá ri nu 
rajil rue) jun winak ri cáyo'w pa jalomal rech quintok'ij ruc' ral aretak 
quinulic?" —xcha che. 24Xubij c'u chque ri e tac'atoj chunakaj: “Chiwesaj 
ri puak ri c'o ruc!, chiya che ri patànil we ri c'o ri lajuj cientos quetzales 
ruc'," —xcha chque. 25 Xquibij c'u che: “Tat, ya c'o chic lajuj cientos 
quetzales ruc'," —xecha che. 26Xubij c'u chque: *Quinbij chiwe chi 
ronojel jachin ri c'o c'o ruc', cáyataj na más che. Apachin c'u ri man c'o tá 
c'o ruc!, quesax na che ri jubik! ri c'olic," —cácha chque. 27“Are c'u ri nu 
c'ulel, ri man xcaj taj chi quintakan pa qui wi', chic'ama lok, chicámisaj 
wa! chnuwách," —xcha chque, —xcha ri Jesús chque ri winak. 


Coc ri Jesús pa ri tinimit Jerusalén 


28 Aretak xbitaj wa! rumal ri Jesús, xnabej chquiwách, xutakej ru be, 
xe! c'u pa ri tinimit Jerusalén. 29 Nakaj chi c'u e c'o wi che ri tinimit 
Betfagé, xukuje! ri tinimit Betania chuwách ri juyub u bi'am Ujuyubal 
Olivos, xeutak bic quieb chque ru tijoxelab. 30 Xubij c'u chque: Jix pa ri 
alaj tinimit ri c'o apan chkawách. Aretak ix opaninak chi chila!, quirika 
na jun burro yukulic, ri man c'o tà jumul jun winak quiejeninak chrij. 
Chiquira wa, chic'ama lok, —cácha chque. 31 We c'o jun cuta! chiwe: ¿Jas 
che quiquiro? —cácha ne. Je! quibij wa! che: Xa cajwataj wa! che ri Kajaw 
Jesús, —quixcha che, —xcha ri Jesús chque. 

32 Xebe! c'u ri tijoxelab ri xeutak bic, je! xequirika jas ri xubij ri Jesús 
chque. 33 Tajin cáquiquir ri burro aretak ri ajchak'el xquita! chque, 
xquibij: ¿Jas che tajin quiquir ri burro? —xecha chque. 

34Ri e are! xquibij: Xa cajwataj wa! che ri Kajaw Jesús, —xecha chque. 

35Xquic'am c'u bic, xquiya c'u che ri Jesús. Xquicoj ri qui k'u! chrij, 
xquiya c'u ri Jesús chrij. 36Quiejeninak ri Jesús, tajin cábinic. Xquilic' 
ri qui k'u! pa ri be. 37 Nakaj chi c'u e c'o wi che ri Jerusalén, xeopan 
pa ri xulanic re ri Ujuyubal Olivos. Conojel ri q'uialaj tak u tijoxelab 
xquichaplej quicotem, co xech'awic, xquinimarisaj u k'ij ri Dios rumal 
conojel ri nimak tak cajmabal ri quilom. 38 Cáquibij c'ut: ¡Tewchim ba' 
ri Nim Takanel ri petinak pa ru bi! ri Kajaw Dios! —quecha'. Cuxlan na 
kanima' rumal ri Dios chicaj. iChnimarisax ba! u ktij ri Dios ajchicaj! — 
xecha ri winak. 

39 Jujun chque ri tata'ib fariseos ri e c'o chquixol ri q'uialaj winak 
xquibij che ri Jesús: Ajtij, cheyaja la ri tijoxelab la, —xecha che. 


El Nuevo Testamento en K'iche' Centro-Occidental de Guatemala, 2da ed. O 2011, Wycliffe Bible Translators, Inc. 


SAN LUCAS 19, 20 182 


40Ri Jesús xch'awic, xubij chque: Kas tzij, we ta mat quech'aw wa! we 
winak ri, are co quech'aw na ri abaj, —xcha chque. 

41 Aretak xenakajin che ri tinimit, ri Jesús xok' pa qui wi! ri winak 
aj Jerusalén. 2Xubij: Cwaj ta ne chi pa we ktij ri' quiwetamaj jachin ri! 
ri cácowinic cuya utzil chixol. C'u'tal c'u wa! cámic chiwách, —cácha'. 
43Quepe c'u na ri ktij chiwij aretak ri q'uialaj i c'ulel cáca'n na jun c'otom 
chrij ri tinimit, cáquisutij na rij, sibalaj c'u cáquilatz'obisaj na wa!, — 
cácha'. 4^Quequiwulij na can ri iwachoch cho ulew, quixquicámisaj na. 
Man cácanaj tà c'u na can jun abaj puwi' jun abaj chic, —cácha'. Are c'u 
rumal wa! chi man iwetam taj chi pa we k'ij ri! ri Dios xixusolij, —xcha 
chque. 


Ri Jesüs cáresaj ri man utz taj pa ri nimalaj rachoch Dios 


45 Xoc c'u bic ri Jesús pa ri nimalaj rachoch Dios, xuchaplej quesaxic 
bic ri ajc'ayib, xukuje! ri lok'omanelab. 46Xubij c'u chque: Tz'ibam c'ut pa 
ru Lok! Pixab ri Dios: “Ri wachoch in are ja ri cában wi orar," —cácha 
ri Tz'ibtalic. Ri alak c'ut, cachoch elak'omab banom alak che, —xcha ri 
Jesüs chque. 

^7 Ronojel k'ij ri Jesús xuya tijonic pa ri nimalaj rachoch Dios. Are cu 
ri qui nimakil sacerdotes, ri tijonelab re ri Pixab, xukuje! ri qui nimakil 
ri winak re ri tinimit xquitzucuj u cámisaxic. 28 Man xquirik tà c'ut jas 
cáca'n che, rumal chi conojel ri winak qui jiquibam canima! chutatabexic 
ri cubij chque. 


Cátzijox ru takanic ri Jesús 
2 O 1Pa jun k'ij ri Jesus tajin queutijoj ri winak pa ri nimalaj rachoch 
Dios, tajin cutzijoj ri Utzalaj Tzij re ri Evangelio chque. Xeopan 

c'u ri qui nimakil tak sacerdotes cuc! ri tijonelab re ri Pixab xukuje' ri qui 
nimakil ri winak. 2Xquibij c'u che: éJachin xtakow la chi ri lal cában la 
wa! we ri'? éJachin lo ri yo'winak takanic pa k'ab la chi je! cában la wa'? 
—xecha che. 

3Xch'aw ri Jesús, xubij chque: Ri in xukuje!' c'o jas quinta! chech alak, 
—cácha'. Bij alak chwe: 4¿Jachin xtakow ri tat Juan chubanic kasna'? ¿A 
are ri Dios, o are ri winak? ¿Jachin xyo'w che chi je! cuban wa'? —xcha 
chque. 

5Xquitzijobela quib, xquibij: We cákabij chi are ri Dios, ri are! cubij 
na chke chi jas che man xkacoj tá wa!, —quecha'. 6We cu cákabij chi 
xa are ri winak, conojel ri winak cujca'n na che abaj. Elinak c'u chi sak 
chquiwách ri winak chi ri tat Juan are k'alajisal re ru Lok! Pixab ri Dios, 
—xecha ri!. 

7Xech'aw chic, xquibijche ri Jesús chi man cáquich'ob tá wa! chi 
jachin ri! ri xyo'w che ri tat Juan chi cuban kasna'. 8 Xubij c'u ri Jesús 

chque: Xukuje! ri in man quinbij tá in chech alak jachin ri yo'winak chwe 
chi in quinban wa! wer, —xcha ri Jesús chque. 


Waral cátzijox wi ri c'utbal chquij ri ajchaquib ri man e utz taj 


9Ri Jesás xuchaplej u tzijoxic wa! we c'utbal ri' re tijonic chque ri 
winak: C'o jun achi ri xuban jun ticbal uvas. Xticonijic, Kuya c'u can ri 
ulew pa kajomal chque jujun tajinelab. Te c'u ri! xe! naj pa jun tinimit 
chic, naj xsachic. 10 Xopan c'u ri ktij re ru yaquic ri wáchinic, xutak bi jun 
patánil re cuc! ri ajchaquib rech cáquiya bi niq'uiaj re ri u wách ri ticbal 
uvas. Are c'u ri ajchaquib xquich'ayo, xquitak bic, man c'o tà xquiya bi 
che, —cácha'. 11 Xutak c'u bi jun u patáninel chic. Xukuje! wa! xquich'ayo, 
xquetzelaj u wach, xquitak bic, man c'o tà xquiya bi che, —cácha!. 
12Churox mul xutak bic jun patánil re cuc'. Xquisoc wa', xukuje! xquesaj 
bi pa ri ticbal uvas, —cácha'. 

13Te c'u ri' xuchomaj ri rajaw ri ticbal uvas, xubij: “¿Jas ta c'u lo 
quinbano?" —cácha!. “Quintak na bic ri lok'alaj nu c'ojol. Craj ne nim 
cáquil wi ri are! aretak cáquilo,” —xcha ri'. 14 Ri ajchaquib, aretak 
xquilo, xquich'abej quib, xquibij: *iChawilampe'! Are wa! ri quechben na 
ronojel," —quecha'. “Chixsa'j, kacámisaj ri achi rech cákechbej na wa! we 
ulew ri^" —xecha ri'. 15Xquesaj c'u bi ru c'ojol ri ajchak'el ri ticbal uvas, 
xquicámisaj c'ut, —xcha ri Jesús chque. 

Te ri! xuta! ri Jesús chque, xubij: ¿Jas c'u cuban na ri rajaw ri ticbal 
uvas chque? —cácha ri'. 16 Cápe na ri are!, queucámisaj na ri ajchaquib ri, 
cuya na ri rulew chque jule! chic, —xcha ri Jesús chque. 

Aretak xquita wa!, xquibij ri winak: iAy, mábantaj wall —xecha che. 

17Xca!y c'u ri Jesús chque, xubij: ¿Jas quel cubij wa! ri tz'ibam canok 
pa ru Lok' Pixab ri Dios? cubij: 

Ri abaj ri man xcaj tá ri yacal tak ja, 
we abaj ri!" are xcoj che tok'ebal 
re ri ja, 
—cácha ri Tz'ibtalic, —xcha ri Jesús. 18Ronojel winak jachin ri cátzak 
puwi' ri abaj ri', cásoctaj na. We c'u cátzak we abaj ri! chrij jun, cuc'ájij 
na, —xcha chque. 


Waral cákil wi we rajwaxic u tojic ri alcabal 


19Ri tijonelab re ri Pixab cuc! ri qui nimakil sacerdotes aj Israel 
xquichaplej u tzucuxic jas cáca'n chuchapic ri Jesús pa ri hora ri', xquixej 
c'u quib chquiwách ri winak. Xquich'ob c'ut chi ri c'utbal ri!, xtzijox wa! 
chquij ri e are'. 20 Xcaluchij ri Jesús, xequitak bi winak chuyuxlexic. Ri 
winak ri' xca'n che quib chi e utzalaj tak winak rech cáquirik jun tzij pu 





n 20:17 We abaj ri! ri xubij ri Jesús are ri Jesús mismo. 


El Nuevo Testamento en K'iche' Centro- Occidental de Guatemala, 2da ed. O 2011, Wycliffe Bible Translators, Inc. 


SAN LUCAS 20 184 


chi' ri Jesus rech cáquijach bi ri Are! pu k'ab ri k'atal tzij, cák'at c'u na 
tzij puwi'. 21 Rumal wa! xquic'ot u chi! ri Jesús, xquibij: Ajtij, ketam chi 
utz wa! ri cátzijon la xukuje! ruc' jicomal cátijon la. Ketam c'ut chi man 
nim tà quil la jun winak chuwách jun chic. Kane các'ut la ri kas u rayinic 
ri Dios, —quecha che. 22¿A rajwaxic cákatoj alcabal che ri nimalaj 
takanel aj Roma? We ne man rajwaxic taj, —xecha che. 

23Xretamaxtaj c'u ri Jesús ri qui chomanic, xubij chque: ¿Jas che cáta! 
alak wa! chwe? 24C'utu ba! alak jun puak chnuwách, —cácha chque. 
éJachin c'u rech we ca!yebal ri! xukuje! ri bi'aj ri! ri c'o chuwách ri puak? 
—xcha ri Jesús. 

Xech'aw chi na ri winak, xquibij che: Are rech ri César ri nimalaj 
takanel, —xecha che. 

25Xubij c'u ri Jesás chque: Ya alak che ri tat César ri rech ri César. Ya 
ba! alak che ri Dios ri rech ri Dios, —xcha chque. 

26Man c'o tá c'u jun tzij xecowin churikic pu chi! ri Jesús ri xkaj ta wi 
pa qui k'ab chquiwách ri winak. Kane xquicajmaj ri xubij ri Jesús chque, 
man xech'aw tà c'u chic. 


Waral cátzijox wi jubik' chrij ri c'astajibal chquixol ri càminakib 


27 Xeopan c'u jujun chque ri tata'ib saduceos, ri cáquibij chi man 
quec'astaj tá chi na ri cáminakib. Ri tata'ib ri! xquic'ot u chi! ri Jesús. 

28Xquibij che: Ajtij, tz'ibam can chke rumal ri ka mam Moisés chi we 
cácàm jun achi, c'o c'u can rixokil, man e c'o tà c'u can ralc'ual chrij are', 
rajwaxic chi ri rachalal ri cáminak cáctuli ruc! ri ixok malca'n ri' rech 
quec'oji can ralc'ual ruc'. Ri ac'alab ri quil qui wách je! ta ne e rech ri 
cáminak, —quecha'. 2? Xquibij c'ut: E cto wukub achijab cachalal quib. 
Ri nabeal xc'uli'c, xcám c'ut, man xc'oji tà can ralc'ual ruc! ri rixokil. 
30Ri ucab xc'uli ruc' ri rixnam malca'n, xukuje! xcám bic, man xc'oji tà 
can ralc'ual ruc'. 31 Ri urox xukuje! xc'uli ruc! ri malca'n. Je c'u ri! xca'n 
ri wukub achijab chquijujunal, xecámic, man xec'oji tá can calc'ual. 
32Q'uisbal c'ut xcàm ri ixok, —quecha!. 33Aretak c'ut quec'astaj chi ri 
cáminakib, éjachin lo chque ri wukub achijab ri' các'oji na che rachajil ri 
chichu'? Xoc c'u che quixokil ri wukub, —xecha che ri Jesüs. 

34Xch'aw chi ri Jesus, xubij chque: Ri winak ajuwáchulew quec'uli'c, 
cáquiya ri calc'ual pa c'ulanem. 35Ri winak ri ya'tal chque chi quec'astaj 
bic chquixol ri cáminakib, xukuje! chi các'oji qui c'aslemal ri man cáq'uis 
taj, man quec'uli tà chic, man queyi' tà c'u che c'ulanem, —cácha'. 36E 
junam chic jas ri ángeles. Man quecowin tá chic quecámic. E are c'u 
ralc'ual ri Dios wa!, ri e c'astajinak chic chquixol ri cáminakib, —cácha'. 
37Ri ka mam Moisés xutzijoj chi ri cáminakib quec'astaj na, —cácha!. 
Are wa! ri cuk'alajisaj ri Gu ri xutz'ibaj chrij ri q'uix ri cáctatic. Chila! 
c'ut cubij wi xukuje! chi ri Kajaw Dios are ri u Dios ri ka mam Abraham, 

u Dios ri ka mam Isaac, u Dios ri ka mam Jacob, —cácha'. 38Ri Dios c'ut, 
man are tá Dios quech cáminakib, xane quech ri winak ri e c'asc'oj. Ri e 
c'aslic, e c'asc'oj c'u wa! rumal ri Dios, —xcha ri Jesús chque. 

39 Xech'aw chi na jujun chque ri tijonelab re ri Pixab, xquibij: Ajtij, kas 
utz ri bim la, —xecha che. 

40Man xquichajij tà chi c'u anima! chuc'otic u chi! ri Jesús jumul chic. 


Cátzijox chi jachin ri' ru Tat ri Cristo 


41 Xubij c'u ri Jesús chque: ¿Jas che cábixic chi ri Cristo are ralc'ual can 
ri ka mam David? 42Are c'u ri ka mam David cubij pa ri wuj Salmos: 
Xubij ri Kajaw Dios che ri Wajaw: 
"Chatt'uyul pa nu wiquiák!ab 
43 c'ä quinya na chawe chi catch'acanic, 
cattakan c'u na pa qui wi! 
ri cáca'n qui c'ulel chawe,” 
—cácha'. 44 We ri ka mam David cubij Wajaw che, ¿jas ta c'u che cábij 
alak chi are xa ralc'ual can ri ka mam David? —xcha ri Jesús chque. 


Ri Jesás queutzujuj ri tijonelab re ri Pixab 


45 Conojel ri winak xetowic aretak xubij wa! chque ru tijoxelab. 
46 Je wa! xubij: Chichajij iwib chquiwách ri tijonelab re ri Pixab. Cákaj 
chquiwách quebinicat pa chárchák tak catz'iak. Xukuje! je'l cáquilo, nim 
c'u queil wi ri cáyi' rutzil qui wách pa tak ri c'ayibal. Cáquitzucuj c'u ri 
t'uyulibal ri nim qui banic pa tak ri rachoch Dios, xukuje! ri t'uyulibal ri 
nim queil wi pa tak ula'nem, —cácha chque. 47 Xukuje! cáquitokij tak ri 
cachoch ri ixokib malca'nib. Te ri' cáquiyuk rakan ri qui tzij aretak cáca'n 
orar rech man k'alaj tà ri etzelal ri cáca'no. Kas nim na ri c'äx cáquirik na 
ri tijonelab re ri Pixab aretak cák'at tzij pa qui wi', —xcha ri Jesüs. 


Waral cákil wi ri cusipaj jun malca'n ixok ri sibalaj meba' 


2 1 1Pa ri nimalaj rachoch Dios ri Jestis zeril ri k'inomab ri tajin 
cáquiya ri qui rajil pa ri c'olibal ri cáyi' wi ri cuchuj. 2Xril xukuje' 
jun chichu! malca'n ri sibalaj meba'. Xeuya c'u quieb puak ri man nim tá rajil 
pa ri c'olibal cuchuj, craj ne xa jun centavo rajil ri quieb puak ri'. 3Xubij c'u 
ri Jesús: Kas tzij ri quinbij chiwe chi we meba'laj chichu! malca'n ri', are nim 
na wa! ri xuya ri are! chquiwách conojel ri jule! winak ri qui yo'm que. 4Ri 
jule! winak chic qui yo'm jubik! che ri q'uia ri c'o cuc!. Are c'u we chichu! 
malca'n ri!, pune sibalaj meba', u yo'm ronojel ri tzukubal re, —xcha chque. 


Ri Jesús cutzijoj chi cáwulix na ri nimalaj rachoch Dios 


SE c'o c'u jujun chque ri winak tajin quetzijon chrij ri nimalaj rachoch 
Dios chi wiktal cuc! je'lalaj taj abaj, xukuje! cuc! lok'alaj tak sipanic. Xubij 

c'u ri Jestis: 6Copan na ri k'ij ri man cácanaj tà na can jun abaj puwi' jun 
abaj chic re we ja ri' ri quiwilo. Conojel quewulix na, —xcha chque. 


Queilitaj na q'uia tak etal c'à májok ri q'uisbal re ronojel 

7 Xquita! c'u che ri Jesús, xquibij: Kat, ¿jampa' cábantaj na wa? ¿A c'o 
etal ri cuk'alajisaj chkawách chi are Ku ri! ri cában na ri xbij la chke? — 
xecha che. 

8Xubij ri Jesús: Chichajij iwib rech mixsubtajic. E q'uia ri quepe na 
ri cáquicoj na ri nu bi, cáquibij: “In ri! ri Cristo," —quecha na. Xukuje' 
cáquibij: “Ketetinak chi lok ri k'ij,” —quecha ri', —cácha ri Jesús. Mixe' 
c'u cuc! ri e are!, —cácha ri Jesús chque. 9 Aretak quita u tzijol nimalaj 
ch'oj xukuje! chi cáquiwalijisaj quib ri winak chquij k'atal tak tzij, mixej 
iwib. Rajwaxic chi nabe cábantaj na wa! we ri!, —cácha chque. C'à májok 
ri q'uisbal re we k'ij junab ri', —xcha ri Jesús. 

10Te ri' xubij chi ri Jesús chque: Quech'ojin na ri winak, ri juch'ob 
winak cuc! ri juch'ob chic. Xukuje! cách'ojin na jun tinimit ruc! jun 
tinimit chic, —cácha'. 11 Cape na nimalaj wi'jal pa tak jujun tinimit. Pa 
tak niq'uiaj tinimit chic quepe na lawalo tak yabil. Quepe c'u na nimak 
tak cábrakan. Queilitaj na xibibalalaj tak jastak xukuje' nimalaj tak etal 
chicaj, —xcha chque. 

12Nabe c'ut chquiwách wa! we jastak ri! quixquichap na ri winak, 
quixquijach na pa qui k'ab ri qui nimakil ri winak, xukuje!' quixquicoj 
na pa che'. Quixquic'am na bi chquiwách nimak tak tata'ib ri quetakan 
pa qui wi! ri winak, xukuje! chquiwách k'atal tak tzij rumal wech in, — 
xcha chque. 13 Are k'ij wa! rech quinik'alajisaj na in chquiwách, —cácha!. 
14C!ol ba! pa iwanima! chi michomaj na bic jas ri! ri quibij na chuto'ic 
iwib. 15Ri in quinya na chiwe ri rajwaxic u tzijoxic, xukuje' quinya ri i 
no'j. Ri i c'ulel man cáquirik tá chi na jas cáquibij chiwe, man quech'acan 
tá pi wi', —cácha!. 16Cában na tzijtal chiwij cumal ri i tat, i nan, ri 
iwachalal, ri iwachi'l rech quixjach bic. Quecámisax na jujun chiwe. 

17 Conojel cáquetzelaj na i wách xa rumal wech in, —cácha'. 18Man 
cásach tà c'u na u wách jun chiwe. 19 We quich'ij wa!, quixto'taj na, c'o na 
ri i c'aslemal ri man c'o tà u q'uisic, —xcha ri Jesús chque. 

20 Aretak quiwil ri tinimit Jerusalén sutim rij cumal soldados, 
chich'obo! chi cásach na u wách ri tinimit chanim. 21Pa ri ktij ri! ri winak 
ri e c'o pa Judea cheanimaj bi pa tak ri juyub. Ri e c'o pa ri tinimit, 
chebel bic. Ri e c'o pa tak ri juyub, meboc chi bi pa ri tinimit, —cácha'. 
22 Are clu wa! ri k'ij ri cátoj na u q'uexel ri qui mac ri winak aj Jerusalén 
cho ri Dios. Cábantaj na ronojel ri tz'ibam chrij we tinimit ri', —cácha!. 
23¡Tok'ob c'u qui wách ri ixokib ri yawab tak winak chic, xukuje! ri e 
c'o alaj tak cal ri c'ä tajin quetu'nic pa ri ktij ri'! Cáctoji c'u na nimalaj 
c'áxc'ol cho ruwáchulew. Are cápe na ri nimalaj royowal ri Dios pa qui 

wi! ri winak re ri tinimit ri', —cächa'. 24E q'uia ri quecámisax na cuc! tak 
ch'ich'. Quechap c'u niq'uiaj, quec'am c'u na bi naj pa tak ronojel tinimit. 
Ri tinimit Jerusalén cában na pa tak akan cumal ri winak ri man e aj 
Israel taj, c'a cátz'akat na ri k'ij ri yo'm chque we winak ri' chi je! cáca'n 
wa!, —xcha ri Jesús chque. 


Waral cákil wi jas ru petic ri Ralc'ual ri Dios ri Kas Winak 

25 Quec'oji na etal ajsic chrij ri k'ij, chrij ri ic', chquij tak ri ch'imil. 
Sibalaj c'áx cáquirik na ri winak ri e c'o cho ruwáchulew. Man cáquirik tà 
chic jas cáca'no, xane sibalaj cáquixej na quib rumal ri nimalaj rok'ebal ri 
cuban ruwoja! re ri mar, —cácha'. 26 Cábirbit na ri canima! ri winak rumal 
ri xibriquil xukuje! rumal ru chomaxic wa! ri cábantaj na cho ruwáchulew. 
Queyicopisax na ri u chuk'ab ri caj, —xcha'. 27 Te c'u ri' quilitaj na chi 
quinpetic, in ri' ri Ralc'ual ri Dios ri Kas Winak, pa jun sutz' ruc' nimalaj 
nu chuk'ab, cánimarisax chu na nu k'ij, —cácha'. 28 Aretak quechap qui 
banic wa! we ri! ri nu bim chiwe, chiwilampe! chixca!y chicaj. Cáketet chi 
c'u lok ri ktij ri quixutor na ri Dios, —xcha chque. 

29 Xutzijoj c'u jun c'utbal chic re tijonic chque, xubij: Chiwilampe ri u 
che'al higos, xukuje' ronojel u wách che'. 30 Aretak quiwilo chi quetux ri 
qui zak, quich'ob pa iwe wi chi ketetinak chi lok ri k'alaj. 31 Je ri! xukuje' 
ri ix aretak quiwilo chi cábantaj wa! ri nu tzijom chiwe, chich'obo! chi xak 
jubik! craj chi cápe ri Dios che takanic pa qui wi! ri winak, —xcha chque. 

32Kas tzij quinbij chiwe chi man coc'ow tá na we Ki junab ri! c'à 
cábantaj na ronojel. 33 Cásach c'u na u wách ri caj, xukuje' ruwáchulew, 
are c'u ri nu tzij ri nu bim chiwe, quebantaj na wa!, —xcha ri Jesús chque. 

34Chichajij ba! iwib rech man que! tà iwanima! cuc! tak nimaktij, 
k'abaric, rech man que! tá ne cuc! niq'uiaj jastak chic ajuwáchulew pune 
are ri i chac, pune are ri qui tzukic iwalc'ual. Te'talic c'ut cápe na ri k'ij 
ri! chiwij jas jun awanel. 35Je! u petic wa! ri ktij ri! pa qui wi! conojel 
winak ri e c'o cho ruwáchulew, —cácha!. 36 Chiwila ba! iwib amak'el 
ronojel KO jas ri quibano, chibana orar amak'el che ri Dios rech cáyi' na 
chiwe chi quixresaj na chuwách ronojel wa! ri cápe na cho ruwáchulew. 
Chibana wa! rech cuya! quixtaq'ui na chnuwách in pa utzil, in ri! ri 
Ralc'ual ri Dios ri Kas Winak, —xcha ri Jesús chque. 

37 Ri Jesus xuya tijonic ronojel k'ij pa ri nimalaj rachoch Dios. Chak'ab 
c'ut xel bic, xcanaj can pa ri juyub ri cojom Ujuyubal Olivos che ru bi!. 
38Sibalaj ak'ab cáquimulij quib ri winak chuwách ri Jesús pa ri nimalaj 
rachoch Dios chutatabexic ru tzij. 


Cátzucux u chapic ri Jesús 


2 2 1Xketet chic ri nimak!ij re ri caxlan wa ri man cáyi' tá ch'àm 
ruc!. “Pascua” u bi! ri nimak'ij ri'. 2Ri qui nimakil ri sacerdotes 

aj Israel, xukuje! ri tijonelab re ri Pixab tajin cáquitzucuj jas cáca'n 
chucámisaxic ri Jesús. Cáquixej c'u quib chquiwách ri winak. 

3Xoc c'u ri Satanás pa ranima! ri tat Judas ri xukuje! cácoj Iscariote che 
ru bt. Are jun chque ri cablajuj apóstoles. 4Xe! ri tat Judas, xeutzijobej c'u 
ri qui nimakil sacerdotes, xukuje! ri qui nimakil soldados rech cárilo jas 
cuban na chujachic ri Jesús pa qui k'ab. 5Xequicot c'ut, xquiya qui tzij chi 
cáquiya na puak che ri tat Judas chutojic wa!. 6Xuchi'j c'u ri tat Judas u 
jachic ri Jesús aretak man e c'o tà q'uia winak. 


Cában u banic ri wi'm re ri Kajaw 


7Xopan c'u ri nimaktij re ri caxlan wa ri man cáyi' tá ch'ám ruc'. Pa 
ri ktij ri! rajwaxic u cámisaxic ri alaj chij re ri Pascua rech cáquitijo. 8Ri 
Jesüs xeutak bi ri tat Pedro, ri tat Juan, xubij chque: Jibana u banic ri 
wi'm re ri Pascua rech cákatijo. 

9 Xquita! c'u che ri Jesús, xquibij: ¿Jawije! caj wi la chi cáka'n wi ri 
wi'm? —xecha che. 

10Xubij ri Jesús chque: Aretak quixopan pa ri tinimit, quirika na jun 
achi ruc'am jun k'ebal joron. Chiterenej bic c'à quixopan na pa ri ja ri 
coc wi. 11 Chibij che ri rajaw ja: “Cuta! ri Kajtij che la: ¿Jawije! do wi ri 
cuarto ri quintij wi ri wi'm re ri Pascua cuc! ri nu tijoxelab?" —quixcha 
che. 12Cuc'ut na chiwách jun nimalaj cuarto suc'umatal chic pa ri cawik 
ja. Chibana u banic ri wi'm re ri Pascua chila', —xcha chque. 

13 Xebe! c'ut, xequirika ronojel je! jas ri u bim bi ri Jesús chque. 
Xquichap u banic ri wi'm re ri Pascua. 

14 Aretak xopan ri hora, xt'uyi ri Jesús chi! ri mesa. E c'o ri cablajuj 
apóstoles ruc'. 15Xubij chque: Sibalaj nu rayim u tijic wa! we wi'm ri! re ri 
Pascua iwuc! c'à mája! quinrik c'àx. 16Quinbij c'u chiwe chi man c'o tá chi na 
jumul ri quintij na wa! c'a cábantaj na wa! pa ru takanic ri Dios, —xcha chque. 

17Xuc'am c'u ri vaso, xumaltioxij wa! che ri Dios, xubij chque ru 
tijoxelab: Chic'ama wa'. Chijacha wa! chiwách, chitija bai, 18Quinbij c'u 
chiwe chi man quintij tá chi na we ri u wa!l uvas c'à cápe na ri Dios che 
takanic pa qui wi' ri winak, —xcha chque. 

19 Aretak ri Jesús xuc'am ri wa, xumaltioxij wa! che ri Dios. Xupiro, 
xuya chque ru tijoxelab, xubij: Are je! jas ri nu cuerpo ri cájach na rumal 
iwech ix. Chitija wa! che natabal we, —xcha!. 

20 Aretak e wokinak chic, xuc'am xukuje! ri vaso junam jas ri xuban 
che ri wa, xubij: Ri c'o chupam we vaso quinjunamaj ruc! ri nu quiq'uel 
ri cáturuwisax na rumal iwech ix. Cában c'u na ri c'ac! trato rumal we nu 
quiq'uel ri', —cácha ri Jesús chque. 

21iChiwilampe'! Ri jachal we tajin cáwi' wuc! chi! we mesa ri'. 22Kas 
tzij quincám na in, in ri' ri Ralc'ual ri Dios ri Kas Winak, je! jas u beyal ru 
chomanic ri Dios. iC'àx c'u re ri achi ri quinjachowic! —xcha chque. 

23Te ri' xquichap u c'otic qui chi' chbil quib chrij jachin chque ri 
cábanow na wa'. 


Waral cátzijox wi ri qui chomanic ri cablajuj 
chrij jachin chque ri nim na u banic 


24Te c'u ri! ri tijoxelab xquichaplej u chomalaxic quib chrij jachin 
chque ri nim na u banic. 25Xubij c'u ri Jesús chque: Ri k'atal tak tzij 
quetakan wa! pa qui wi! ri winak. Ri e c'o pa qui wi! ri winak cábix 
"Banal tak Utzil" chque. 26Man je! tà c'u wa! ri ix. Xane ri nabeal chiwe 
are je! ta ne ri más ac'al. Are c'u ri nim u banic chixol are junam jas 
ri patánil iwe. 27 ¿Jachin c'u ri nim na u banic? ¿A are ri cát'uyi chi! ri 
mesa, o are ri patànil iwe? ¿A mat are ri cát'uyi chi' ri mesa? Are c'u ri 
in, in c'o iwuc! je! jas ri patánil iwe, —xcha chque. 

28Ri ix c'ut, ronojel Ki xixc'oji wuc' in. I rikom c'áx junam wuc' in. 
29Rumal wa! quinya na chiwe chi quixtakan na je! jas ri xuya ri Dios ri 
nu Tat chwe in chi ri in quintakanic. 39 Quinban na wa! rech quixwi' wuc! 
in chi' ri nu mesa pa ri nu takanic in. Ri ix c'ut cáyi' na chiwe chi quik'at 
na tzij pa qui wi' ri winak re ri cablajuj juch'ob winak re ri tinimit Israel, 
—xcha chque. 


Ri Jesús cutzijoj apanok chi ri tat Pedro 
cubij na chi man retam tà u wàch 

31Xukuje! xubij ri Kajaw Jesús: Simón, Simón, chawila! chi ix iwonojel 
ix u tz'onom ri Satanás rech quixutakchi'j che mac che rilic we kas 
tzij quich'ij wa'. Junam cuban na ri are! chiwe jas ri cuban jun winak 
cuseysa! ri trico rech cátzak na canok ri man utz taj, —cácha'. 32In 
bochi'm c'u ri Dios pa wi! at rech catcojon na, rech man cattzak taj. Ri at 
c'ut, aretak caq'uex awanima!, catzelej awib, queato! ba! ri awachalal, — 
xcha che. 

33Xubij ri Simón Pedro che: Kajaw, nu jiquibam ri wanima!' in chi 
quine! uc! la, pune ba! pa che!, pune ba! quincám uc! la, —xcha che. 

34Xubij ri Jesús che: Pedro, kas tzij quinbij chawe chi c'a májok 
cátzintzirikin ri ama! ác! cámic, cabij na at oxmul chi man awetam tá nu 
wách, —xcha che. 


Cáketet c'u ri hora ri curik c'áx ri Jesús 


35Xubij ri Jesás chque conojel: Aretak xixintak bic, man c'o tà i bolsa 
re puak, man c'o tà i chim, man xic'am tá bic i xajáb. ¿A c'o lo jas 
xajwataj chiwe? —xcha chque. 

Man c'o taj, —xecha che. 

36Xubij c'u chque: Camic c'ut, apachin ri c'o u bolsa re puak, chuc'ama 
bic, xukuje! chuc'ama bi ru chim. We man c'o tà u machete, chuq'uiyij ru 

k'u! chulok'ic jun re, —cácha chque. 37 Quinbij c'u chiwe chi tzrajwaxic 
wi chi cábantaj ri tz'ibam chwij pa ru Lok! Pixab ri Dios, —cácha'. Are 
wa! ri cubij: “Xbix che chi are jun chque ri itzel tak winak," —cácha'. 
Ronojel c'u ri tz'ibtal chwij, rajwaxic chi cábantaj na wa!, —xcha ri Jesús 
chque. 

38Xquibij ru tijoxelab che: Kajaw, ichilampe la! E c'o quieb machetes 
waral, —xecha che. 

Ruc! wa!, —xcha chque. 


Ri Jesús cuban orar pa Getsemaní 


39 Xel bi ri Jesús, xe! pa ri Ujuyubal Olivos je! jas ru nak'atisam wi rib. 
Xukuje! ru tijoxelab xeteri bi chrij. 40 Aretak xeopan jela', xubij chque ru 
tijoxelab: Chibana orar rech man quixtzak taj aretak quixtakchi'x che 
mac, —xcha chque. 

41 Ri Jesus c'ut xutas apan rib chque. Je! xec'ol wi apanok jas ru najil 
jun abaj ri cusirirej apan jun. Xxuqui'c, xuban orar. 42Xubij: Tat, we caj 
la, bana bai la chi man rajwaxic taj chi quinrik we nimalaj c'àx ri cápetic, 
—cácha'. Mában c'u la ri nu rayibal in, xane ri rayibal la, —xcha ri Kajaw 
Jesüs. 

43 Xuc'ut c'u rib jun ángel ajchicaj chuwách ri xyo'w u chuk'ab. 44Ri 
Jesús, rumal chi sibalaj nim ri c'äx ri tajin cuno!, sibalaj xucoj u chuk'ab 
chubanic orar. Sibalaj xubok ja! je! ta ne chi are nimak tak tz'uj re quic! ri 
cákaj cho rulew. 

45 Aretak xto'taj ri Jesús chubanic orar, xe! cuc! ru tijoxelab. Xeurika'. 
Tajin quewar rumal ri qui bis. 46 Xubij ri Jesús chque: ¿Jas che quixwaric? 
Chixwalijok, chibana orar rech man quixtzak taj aretak quixtakchi'x che 
mac, —xcha chque. 


Waral cákil wi ru chapic ri Jesüs 


47 Tajin cátzijon ri Jesus aretak xeopan q'uia winak. Ri tat Judas, jun 
chque ri cablajuj u tijoxelab ri Jesás u c'amom ri qui be. Xnakajin ri tat 
Judas che ri Jesús chutz'umaxic. 48Xubij c'u ri Jesús che: Judas, —cácha!. 
¿A quinatz'umaj che nu jachic bic? ¿A je! caban chwe in, in ri! ri Ralc'ual 
Dios ri Kas Winak? —xcha ri Jesús che. 

49Ri e sutininak rij ri Jesús, aretak xquil ri xuc'ulmaj, xquibij che: 
Kajaw, ¿a quekach'ay na che machete? —xecha che. 

50 Jun chque ri tijoxelab xusoc jun achi ri patánil re ri qui nimal 
sacerdotes aj Israel, xresaj c'u ru xiquin re u wiquiák!ab. 51 Xch'aw chi ri 
Jesús, xubij: Ruc! wa!, —xcha'. Chiya can ri ch'oj, —xcha chque. 

Xuchap c'u cok ru xiquin ri achi, xucunaj. »2Te ri! xch'aw ri Jesús jumul 
chic, xubij chque ri qui nimakil sacerdotes, xukuje! chque ri qui nimakil 
soldados ri chajinelab re ri nimalaj rachoch Dios, xukuje! chque ri qui 

nimakil ri winak, e are! c'u tak wa! ri e petinak chrij chuchapic: Je! ta 

ne chrij jun elak'om ri elinak wi lok alak cuc! machetes, cuc! che!, — 
cácha!. 53In c'o c'u uc! alak ronojel k'ij pa ri nimalaj rachoch Dios, man 
xinchap tà alak. Are c'u hora wa! ri yo'm chech alak chi cában alak wa'. 
Ri chuk'ab alak are re ri Itzel wa! ri cátakan pa ri k'ekum, —xcha ri Jesüs 
chque. 


Ri tat Pedro cubij chi man retam tà u wách ri Jestis 


54Xquichap c'u ri Jesús, xquic'am bi cho rachoch ri qui nimal 
sacerdotes aj Israel. Ri tat Pedro u terenem chinaj. Së Aretak xquinuc' 
k'ak' pu niq'uiajal ruwoja, conojel xquimulij quib chrij, xet'uyi'c. Xukuje! 
ri tat Pedro xt'uyi chquixol. 56Te ri! jun ali ajic' xril ri tat Pedro t'uyul 
chrij ri k'ak'. Co xca!y che, xubij: Ri achi ri! are jun ruc' ri Jesús xukuje', 
—xcha ri ali. 

57 Ri tat Pedro xresaj rib chupam, xubij: Man je! taj, ali, —xcha!'. Man 
wetam tà u wach, —xcha ri'. 

58Man naj tà chi c'ut, c'o jun chic xilow ri tat Pedro, xubij che: Ri at 
xukuje!, at jun chque ri e c'o ruc' ri tat Jesús, —xcha che. 

Xubij ri tat Pedro: Man in tá ri', tat, —xcha che. 

59 Craj oc'owinak jun hora chic, c'o chi jun xujiquiba u bixic, xubij: Kas 
tzij ri are! jun ruc' rumal chi are aj Galilea, —xcha!. 

60 Xubij c'u ri tat Pedro: Tat, man quinch'ob taj jas ri cábij la, —xcha 
che. 

C'à tajin cátzijon ri tat Pedro aretak xtzintzirikin jun ama! ác!. 61 Te ri! 
xutzolk'omij rib ri Kajaw Jesús, xca!y che ri tat Pedro. Xna'taj c'u ri tzij ri 
u bim ri Kajaw Jesús che: “C!á májok cátzintzirikin ri ama! ác!, cabij na at 
oxmul chi man awetam tà nu wách,” —xcha ri Jesús. 62Xel c'u apan ri tat 
Pedro chrij ri ja, xuq'uis rib che ok'ej. 


Cáquetz'bej u wách ri Jesús 


63Ri achijab c'ut, ri e chajininak ri Jesús, cáquetz'bej u wách, xukuje' 
cáquich'ayo. 64Xquich'uk ru wak'ách, xquibij c'u che: iChach'obo!! 
éJachin ri' ri xatch'ayowic? —xecha che. 

65Q'uia ri málom tak Gu ri xquibij che, sibalaj xquiyok!o. 


Cac'am bi ri Jesás chquiwách ri qui nimakil ri winak 


66 Aretak xsakiric, xquimulij quib ri qui nimakil ri winak aj Israel, ri 
qui nimakil sacerdotes aj Israel, xukuje! ri tijonelab re ri Pixab. Xc'am bi 
ri Jesús chquiwách. 67 Xquibij c'u che: ¿A lal ri! ri Cristo? Bij ba! la chke, 
—xecha che. 

Xch'aw chi ri Jesás, xubij chque: Pune ta ne quinbij chech alak, man 
cácoj tà alak ri nu tzij, —cácha'. 68 We ta c'u c'o jas quinta! chech alak, 

man cabij tà alak chwe jas ri quinta! chech alak. Man quintzokopij tà 
bi alak, —cácha'. 69? Tzcámic ri', in ri! ri Ralc'ual ri Dios ri Kas Winak, 
quint'uyi na pu wiquiák'ab ri Dios ri sibalaj c'o u chuk'ab, —xcha chque. 

70 Chanim c'ut xquita! che, xquibij conojel: ¿A lal ne lo ri! ru C'ojol ri 
Dios? —xecha che. 

Xch'aw chi ri Jesús, xubij chque: Je ri' jas ri cábij alak chwe chi in ri', 
—xcha chque. 

71 Xquibij c'ut: ¿A cajwataj ta c'u lo jun k'alajisanel chic chkawách? 
¡Man rajwaxic taj! Ri uj c'ut, uj xujtow pu chi! jas ri cubij chbil rib, — 
xecha ri tata!ib. 


Ri Jesús c'o cho ri k'atal tzij Pilato 


2 3 1Te c'u ri' xewalij conojel ri winak ri xquimulij quib. Kguic'am 
bi ri Jesus cho ri k'atal tzij Pilato. 2Xquichaplej u banic tzij chrij 

ri Jesus, xquibij: Ka rikom chi we achi ri' tajin cusach qui c'ux ri winak, 
xukuje' xujutijoj chi man rajwaxic taj cákaya alcabal che ri tat César. 
Cubij c'u chbil rib chi ri are!, are ri Cristo, jun nim takanel. 

3Xuta! c'u ri tat Pilato che: ¿A at ri! ri cattakan pa qui wi! ri winak aj 
Israel? —xcha ri'. 

Xch'aw ri Jesüs, xubij: Je ri' jas ri cábij la, —xcha che. 

4Xubij c'u ri tat Pilato chque ri qui nimakil sacerdotes, xukuje! chque 
ri niq'uiaj winak chic: Man c'o tà mac quinrik chrij we achi ri', —xcha 
chque. 

5Co c'ut xquijiquiba u bixic wa! conojel, xquibij: Xa cusach qui c'ux ri 
winak, cuya tijonic pa ronojel tinimit rech Judea. Xuchaplej lok tijonic pa 
Galilea, u takem u banic wa, xul waral pa Jerusalén, —xecha che. 


Ri Jesüs các'am bi cho ri nim takanel Herodes 


6Aretak ri tat Pilato xuta wa!, xuta! we ri achi ri! are aj Galilea. 7 Aretak 
xretamaj chi jela! quel wi lok ri Jesús jawije! cátakan wi ri tat Herodes, 
xutak bi ri Jesús cho ri are'. Ri tat Herodes c'o apan pa Jerusalén pa tak 
ri k'ij ri'. SAretak ri tat Herodes xril ri Jesús, sibalaj xquicotic. Xque' c'u 
q'uia k'ij u rayim rilic u wách. Craj ta c'u na cáril jun cajmabal rumal 
ri Jesás, rumal chi q'uia tak tzijobelil u tom chrij. 9Ri tat Herodes 
sibalaj xuc'ot u chi! ri Jesús. Man c'o tà c'u jas xubij ri Jesús che. 1° Ri 
qui nimakil sacerdotes aj Israel xukuje! ri tijonelab re ri Pixab sibalaj 
xquitzucuj jas cáca'n chubanic tzij chrij. 11 Are c'u ri tat Herodes xukuje' 
ru soldados xquetzelaj u wách ri Jesús. Xquetz'bej c'u u wách xukuje'. 
Xquicoj jun je'lalaj atz'iak che je! jas ri cucoj jun nim takanel. Te ri! ri tat 
Herodes xutak chi bi ri Jesús ruc' ri tat Pilato. 12Xutzir c'u ri qui ch'oj 
ri tat Herodes ruc! ri tat Pilato pa we ktij ri'. Xjunamataj c'u qui wách. 
Xebux cachi'l quib. 

Càk'at tzij puwi' ri Jesús chi cácámisaxic 

13 Te ri' ri tat Pilato xeusiq'uij ri qui nimakil sacerdotes, ri qui nimakil 
ri winak, xukuje' conojel ri winak rech cáquimulij quib chuwách. 14 Xubij 
c'u chque: Ri ix, i c'amom lok ri achi ri' chnuwách. Xibij chi xa cusach 
qui c'ux ri winak. Aretak xinc'ot u chi' chiwách, man c'o tà mac xinrik 
chrij we achi ri! jas ri quibij ix. 15Xukuje' ri tat Herodes man xurik tá mac 
chrij. U takom chi c'u lok kuc'. Chiwilampe' chi man c'o tá jas u banom 
we achi ri! ri takal u cámisaxic. 16Quinc'ájisaj ba! u wach. Te c'u ri! 
quintzokopij bic, —xcha chque. 

17 Ri k'atal tzij, jas ri qui nak'atisam wi ri winak, ronojel nimak'ij 
rajwaxic cutzokopij bi jun ajpache'. 18Conojel ri winak juntir xquirak qui 
chi', xquibij: iChesaj la bi wa'! iTzokopij ba! la ri tat Barrabás chke! — 
xecha che. 

19 Are c'u ri tat Barrabás c'o pa che! rumal chi u cámisam jun winak, 
xukuje' xeumulij ri winak re ri tinimit rech cáquiyac quib chrij ri k'atal 
tzij. 20Ri tat Pilato xeuch'abej ri winak jumul chic. Are c'u ri are! craj 
cutzokopij ri Jesás. 21 Ri winak xquirak qui chi' jumul chic, xquibij: 
iChripok! iChripok! —xecha!. 

22Churox mul xubij chque: ¿Jas etzelal u banom wa! we achi ri'? Man 
c'o tá jun mac nu rikom chrij rech cácámisaxic. Quinc'ájisaj ba! u wách, 
quintzokopij c'u bic, —xcha chque. 

23Ri winak c'ut xquicoj qui chuk'ab junam cuc! ri qui nimakil 
sacerdotes aj Israel. Sibalaj xquirak qui chi' chubixic chi cárip ri Jesüs. 
Xecowinic, xech'acan che ri tat Pilato. Xyi' c'u chque jas ri xquirayij. 
24Te c'u ri! ri tat Pilato xuk'at tzij chi cábantaj na jas ri xquita! che. 

25 Xutzokopij c'u ri tata! ri xquita!, are ri ajpache!, ri achi cámisanel ri 
xeumulij ri winak re ri tinimit rech cáquiyac quib chrij ri k'atal tzij. Are 
c'u ri Jesás xujach pa qui k'ab. 


Cárip ri Jesús cho ri cruz, cácámisaxic 


26 Aretak tajin cáctam bi ri Jesús churipic, xquichap apan jun achi aj 
Cirene, Simón u bi', ri petinak pa juyub. Xquiya c'u ri cruz chrij rech 
cutelej bic, cuterenej bi ri Jesús. 

27 Xeteri c'u bic q'uialaj winak, xukuje! jujun tak ixokib ri cáquiq'uis 
quib che ok'ej, cácok'ej u wách ri Jesús. 28Xutzolk'omij rib ri Jesús, 
xerilo, xubij c'u chque: Ixokib aj Jerusalén, —cácha!. Mok'ej chi alak 
nu wách in, are c'u chok'ej ib alak, xukuje! cheok'ej alak qui wách ri al 
alak, —cácha chque. 29 Copan c'u na ri k'ij aretak cábixic: “Utz que ri 
chuchuib ri man quealc'ualan taj, ri man quecowin tà che alc'ualanic. Utz 
que ri chuchuib ri man c'o tá cal ri quetu'nic," —cácha na. 30Pa ri ktij ri! 
cáquibij na ri winak chque ri nimak tak juyub: “Chixtzak lok pa ka wi',” 

—guecha na ri'. Kukuje' caguibij chgue ri juyub: “Chujich'uku,” —guecha 
na chque. 31 We cában wa! we c'àx ri! aretak ráx ri che', ¿jas ta ne ri 
cáca'n na aretak chaki'j chic ri che'? —xcha chque. 

32Xukuje! xequic'am bi ruc' ri Jesús quieb banal tak etzelal rech 
quecámisaxic. 33Aretak xeopan pa ri c'olibal ri cojom U Bakil Jolomaj 
che ru bi, chila' xquirip wi ri Jesus, xukuje! ri quieb banal tak etzelal 
junam ruc!, jun pu wiquiák'ab, ri jun chic pu moxk'ab ri Jesús. 34Xubij 
c'u ri Jesus: Tat, sacha la qui mac. Xa man cáquich'ob tà ri' jas ri tajin 
cáca'no, —xcha'. 

Ri soldados c'ut xquesaj qui suerte chrij ri ratz'iak ri Jesús, xquijach cu 
wa! chquiwách. 35E tac'atoj c'u ri winak, tajin queca!y che ri Jesús. Ri qui 
nimakil ri winak xquetz'beju wách, xquibij: Xuto' ri jule! winak chic. We 
kas tzij are ri Cristo ri cha'tal rumal ri Dios, chuto! ba! rib, —xecha'. 

36Xukuje! ri soldados xquetz'bej u wach. Xekeb ruc' ri Jesús, xquiya 
ch'ám vino chuwách. 37 Xquibij che: ¡We at ri! ri cattakan pa qui wi! ri 
winak aj Israel chato! ba! awib! —xecha che. 

38Cojom c'u jun tz'ibtalic puwi' ri cruz ri xrip wi ri Jesús. Are tz'ibam wa! 
pa qui ch'abal ri winak aj Israel, ri winak latinos, xukuje! ri winak griegos, 
cubij: ARE NIM TAKANEL PA QUI WT! RI WINAK AJ ISRAEL, —cácha!. 

39 Jun chque ri banal tak etzelal, ri e tzàyebam ruc!, xuyok!o, xubij: We 
kas tzij lal ri! ri Cristo, chto' ib la. Chujto! la uj xukuje', —xcha ri'. 

40Xch'aw ri jun achi chic, xuyaj ri rachi'l. Xubij che: ¿A mat caxej awib 
at cho ri Dios, at c'ut junam tajin carik cláx ruc'? 4! Ri uj takal chke chi je! 
cában wa! chke. Tajin cákatoj u q'uexel ri ka'nom. Are c'u wa! we achi ri', 
man c'o tà etzelal u banom, —xcha che ri rachi!l. 

42Xubij che ri Jesús: Tat, chinnataj che la aretak cáchaplej la takanic, 
—xcha che. 

43 Xch'aw ri Jesús, xubij: Kas tzij ri quinbij chawe chi cámic ri! catc'oji 
na wuc! in pa ri je'lalaj c'olibal ^paraíso" u bi', —xcha che. 





Cácám ri Jesús 


44Craj pa ri cablajuj hora xk'ekumar ruwáchulew c'á pa ri urox hora 
re benak ktij. 45Xatin c'u ri k'ij, xukuje! xjisjob ri tasbal u pam ri nimalaj 
rachoch Dios. 46Te ri! xurakakej u chi! ri Jesús, co xch'awic, xubij: iTat! 
—xcha'. Quinjach ri wanima' pa k'ab la, —xcha!. 

U bim wa!, xel ranima!. 

47 Aretak ri qui nimal soldados xril ri xbantajic, xunimarisaj u k'ij ri 
Dios, xubij: Kas utzalaj achi wa! we achi ri', —xcha!. 

48Conojel ri winak xquimulij quib che rilic. Aretak xquil ri xbantajic, 
xetzelejic, sibalaj quebisonic, quebok'ic. 49 Conojel ri etamaninak u wách 
ri Jesús, xukuje! ri ixokib ri tereninak u lok pa Galilea xecanaj can chinaj 
che rilic ri xban che. 

Cámuk ri Jesús 


50Te ri! xopan jun achi, José u bi'. Are jun chque ri qui nimakil ri 
winak, utzalaj achi c'u wa! ri jicom ranima'. 51 Ri are! are aj Arimatea, jun 
tinimit re Judea. Are jun achi ri cu'l na u c'ux che reyexic ru takanic ri 
Dios pa qui wi' ri winak. Man xuc'ul tá c'u re ri are! ri ca'nom ri niq'uiaj 
qui nimakil ri winak chic. 52Xopan c'u ri are! cho ri tat Pilato chuta'ic 
chi cáyi' ru cuerpo ri Jesús che. 53Aretak xukajsaj, xubolk'otij pa jun 
manta. Kuya c'u pa jun mukubal ri mája! c'o jun winak yo'm chupam. Ri 
mukubal ri' are jun pec c'otom cok cho ri abaj. 54We ktij ri! are ri víspera 
wa! re ri Pascua. Xak jubik' craj chi cáchaplex ri k'ij re uxlanem. 

55Ri ixokib ri xeteri lok ruc! ri Jesás pa Galilea, xquiterenej bic, xquil 
ri mukubal. Xquilo jas ri xban can chuya'ic ri cáminak chupam. 56 Aretak 
xetzelej bi cho ja, xca'n u banic c'oc'alaj tak cunabal. Xeuxlan c'u pa ri 
Ku re uxlanem, je! jas ri cubij ri Pixab. 


Các'astaj bi ri Jesús chquixol ri càminakib 


2 4 1Pa ri nabe k'ij re ri semana, sibalaj ak'ab xebe! ri ixokib, xeopan c'u 
chuchi' ri mukubal. Xquic'am bi ri c'oc'alaj tak cunabal ri ca'nom. 

2Xquirik ri abaj wolkotim chi apan lat chuchi! ri mukubal. 3Xeboc bic, man 
xquirik tà c'u ru cuerpo ri Kajaw Jesús. *Xquixej c'u quib, man xquirik taj jas 
cáca'no rumal ri xbantajic. Xak te'talic c'ut xetaq'ui quieb achijab chquinakaj, 
ri sibalaj cájuluw ri catz'iak. 5Xquixej c'u quib ri ixokib, xquipachba quib 
pulew. Xquibij c'u ri achijab chque: ¿Jas che quitzucuj ri c'aslic chquixol ri 
cáminakib? 6Man c'o tà waral, xc'astaj bi ri', —quecha chque. Chna'taj chiwe 
jas ri xutzijoj can ri Jesús chiwe aretak c'à c'o ri Are! pa Galilea, —quecha!. 
7 Je! xubij wa! chiwe: “Rajwaxic chi ri in, in ri! ri Ralc'ual ri Dios ri Kas Winak, 
quinjach na pa qui k'ab ajmaquib, quinrip na cho ri cruz, quinc'astaj c'u na bi 
chquixol ri cáminakib churox Ki." —xcha ri!, —xecha chque ri ixokib. 

8Te c'u ri! xna'taj ru tzij ri Jesús chque ri ixokib. 9Aretak tzelejem lok que, 
qui petic pa ri mukubal, xquitzijoj chque ri tijoxelab, xukuje! chque ri niq'uiaj 
cachi'l chic ronojel ri xquic'ulmaj. 10 Ri xquitzijoj ri GU ri! chque ri apóstoles, 
ru tako'n ri Jesús, e are! ri nan María Magdalena, ri nan Juana, ri nan María 
ru nan ri Jacobo, xukuje' ri jule! ixokib chic. !! Ri apóstoles man xquicoj tá ri 
qui tzij ri ixokib. Xel chquiwách chi xak con tak tzij ri cáquibij. 

12Pune ta ne je ri', ri tat Pedro xwalij bic. Xutic anim, xe! chuchi' ri 
mukubal. Xpachi'c, xca'y cok chupam. Xuwi ri manta xrilo. Xucajmaj c'u 
ri xc'ulmatajic. 


Ri xc'ulmataj pa ri be ri que! pa ri tinimit Emaús 


13Pa we k'ij ri' e benak pa ri be quieb chque ri tijoxelab. Benam que pa 
jun alaj tinimit, Emaús u bt. Craj julajuj kilómetros u xol ruc! ri tinimit 

Jerusalén. 14 Cáquitzijobela quib chrij ri xbantaj pa Jerusalén. 15Tajin 
c'u cáquich'abej quib, cáquic'otola tak qui chi! aretak ri Jesús xurik bi 
rib cuc!, xerachi'laj bi junam. 16Xban c'ut chi man xquich'ob tà u wách. 
17 Xubij c'u chque: ¿Jas ri quitzijobela chbil tak iwib pa we be ri'? — 
cácha'. ¿Jas che quixbisonic? —xcha chque. 

18 Jun chque ri achijab, Cleofas u bi!, xch'awic, xubij che: ¿A zak lal jun 
oc'owel pa Jerusalén? Craj ne xak xuwi ri lal man etam tà la ri xbantaj 
jela! pa tak ri k'ij ri', —xcha che. 

19Xubij c'u chque: ¿Jas ri! ri xbanic? —xcha ri Jesús chque. 

Xquibij che: Are ri xban che ri Jesús aj Nazaret. We achi ri' are jun 
k'alajisal re ru Lok! Pixab ri Dios, ri sibalaj cto u chuk'ab ru tzij ri xukuje' 
cuban cajmabal. Nim c'u u banic cho ri Dios, xukuje' chquiwách ri winak, 
—quecha che. 20 Xjach c'u bic, xk'at tzij puwi' chi cácámisaxic ri Are! cumal 
ri qui nimakil sacerdotes aj Israel, xukuje! cumal ri qui nimakil ri ka winak 
uj. iXquirip c'u cho ri cruz! —quecha'. 21 Are c'u ri uj xkachomaj chi are wa! 
ri cutor na ri ka tinimit Israel. Ya xque' oxib k'ij cámic ri xban wa!, —quecha 
che. 22Xkacajmaj c'ut jas ri xquitzijoj jujun tak ixokib chkaxol. Ak'ab xebe' 
chuchi! ru mukubal ri Jesús. 22Man xquirik tá chi c'u ru cuerpo, —quecha'. 
Aretak xetzelej bic, xquitzijoj chke chi xequil ángeles ri xquibij chi xc'astaj bi 
ri Jesús, —quecha!. 24Te ri! xebe! jujun chque ri kacht chuchi! ri mukubal, je! 
xquilo jas ri xquibij ri ixokib. Man xquil tà chi u wách ri Jesús, —xecha che. 

25Te ri! xubij ri Jesús chque: iAy, con tak achijab! iMan quixcojon tá 
che ri qui tzijom can ri ojer tak k'alajisal re ru Lok! Pixab ri Dios! 26 ¿A 
mat iwetam ix chi rajwaxic chi ri Cristo curik wa! we c!áx ri! clá májok 
cánimarisax u k'ij? —xcha chque. 

27 Xuchaplej c'u u k'alajisaxic chquiwách ri u tzij ri mam Moisés xukuje' 
ri qui tzij ri ojer tak k'alajisal re ru Lok! Pixab ri Dios jas ri qui tz'ibam 
can chrij ri Cristo. 

28Xenakajin c'u che ri alaj tinimit jawije! e benam wi que. Ri Jesús 
xubano chi je! ta ne chi naj ri que! wi na, man xtaq'ui taj. 29Ri tijoxelab 
xquicoj qui chuk'ab rech cácanaj can cuc!, xquibij che: Canaj can la kuc'. 
Kajem c'u cuban ri k'ij, coc c'u na ri ak'ab, —xecha che. 

Xoc c'u bi ri Jesús, xcanaj can cuc'. 30 Aretak xt'uyi cuc! chi! ri mesa, 
xuc'am ri wa. Xutewchij, xupiro, zua chque. 31 Te c'u ri! xyi' chque chi 
xecowinic xquich'ob u wách. Xak te'talic c'ut xsach ri Jesús chquiwách. 
32Xquibila c'u ri jun che ri jun chic: ¿A mat c'o jas xkana! pa kanima' 
aretak xujuch'abej pa ri be, aretak xuk'alajisaj ru Lok! Pixab ri Dios ri 
Tz'ibtalic chkawách? —xecha!. 

33Pa ri hora ri' xewalijic, xetzelej bi pa Jerusalén. Xequirika ri julajuj 
tijoxelab qui mulim quib xukuje! ri niq'uiaj cachi'l chic. 34Xquibij c'u 
chque: Kas tzij xc'astaj ri Kajaw Jesús, u c'utum chu rib chuwách ri tat 
Simón, —xecha chque. 

35 Te ri! xquitzijoj ri xquic'ulmaj pa ri be, xukuje! xquitzijoj jas 
xquetamabej u wách ri Jesús aretak xupir ri wa. 


Ri Jesús cuc'ut rib chquiwách ru tijoxelab 


36Aretak tajin cáquitzijobela quib chrij ri xquic'ulmaj, xuc'ut rib 
ri Jesús chquiwách, xtaq'ui c'u chquixol. Xubij chque: Chuxlan ba! ri 
iwanima! —xcha chque. 

37 iSibalaj c'u xquixej quib! Xquichomaj chi are jun xibinel ri tajin 
cáquilo. 38 Xubij c'u ri Jesús chque: ¿Jas che quixbirbit pa iwanima!, 
cuban c'u quieb i c'ux? —cácha'. 39 Chiwila ri wakan xukuje! ri nu k'ab 
chi kas in ri! ri Jesús. Chinina!, chiniwila', —cácha'. Jun xibinel man 
c'o tà u tijal, man c'o tá c'u u bakil je! jas ri wech in ri quica'yej, —xcha 
chque. 

40 Aretak xubij wa! xuc'ut ru k'ab xukuje! ri rakan chquiwách. 41 Cácaj 
cáquicojo, cácaj man cáquicoj taj rumal chi quicajmam quib. Jubik' 
quequicotic, jubik! c'u cáquixej quib. Xubij c'u ri Jesús chque: ¿A c'o 
waral jas quintijo? —xcha chque. 

42Xquiya c'u jun ch'ákap bolom car che. 43 Xuc'amo, xutij chquiwách. 
44 Xubij c'u chque: Aretak ri in xinc'oji iwuc!, xintzijoj chiwe chi rajwaxic 
quebantaj conojel ri tz'ibam chwij pa ru Pixab ri ka mam Moisés, xukuje' 
ri tz'ibam cumal ri ojer tak k'alajisal re ru Lok! Pixab ri Dios, xukuje! pa 
tak ri salmos, —xcha ri Jesús chque. 

45Te c'u ri! xuya chque chi xquich'ob na ri Tz'ibtalic. 46Xubij chque: 
Je! tz'ibam wa! chi curik na c'àx ri Cristo, các'astaj c'u na bi chquixol ri 
cáminakib churox k'ij, —cácha'. ^7 Xukuje! tz'ibam chi rajwaxic u tzijoxic 
ru Tzij ri Dios chque conojel tinimit pa ri u bi' ri Cristo chubixic chque 
chi rajwaxic cáquiq'uex canima!, cáquiq'uex c'u qui chomanic ri winak 
rech quesachtaj na ri qui mac. Are cáchapletaj na bi u tzijoxic wa! pa 
ri tinimit Jerusalén, —cácha chque. 48Ri ix c'ut, ix k'alajisanelab chrij 
ronojel wa! we ri'. 4%Quintaka na lok pi wi! jas ri xubij ri Dios ri nu Tat 
chi cuya na chiwe. Chixcanaj ba! can pa ri tinimit Jerusalén c'à cáyi! na 
chiwe ri i chuk'ab ajchicaj. 


Ri Jesús các'am bi chicaj 
50Te c'u ri! ri Jesús xeuc'am bi apan chrij ri tinimit Betania. Chila! 
xuwalijisaj ru k'ab, xeutewchij. 51 Aretak tajin queutewchij, xel bi 
chquiwách, xc'am bi chicaj. »2Xnimarisax na u k'ij cumal chila!. Te ri' 
xetzelej lok pa Jerusalén, sibalaj c'u quequicotic. 53 Amak'el ronojel Ki e 
c'o pa ri nimalaj rachoch Dios, tajin cáquiya c'u u ktij ri Dios. Amén. 

Ri Cristo, ri Lok'alaj u Tzij ri Dios, c'o wi ri Are' petinak lok 


1 1 Aretak májok cában ri cajulew, ri Cristo, ri cábix “u Tzij ri Dios" 

che, ya c'o chic ri Arel, Ri Are! ri cábix “u Tzij ri Dios” che do 
chic ruc! ri Dios, are c'u kas Dios wa 2Ri Are! c'ut c'o ruc! ri Dios ojer 
tzaretak xchaptaj lok u banic ronojel. 3Rumal ri Are! ri Dios xuban 
ronojel ri c'olic. Man c'o tá c'u jas ri c'olic ri mat xban rumal ri Are!. 
4Ruc! ri Are! c'o wi ri kas c'aslemal ri man c'o tà u q'uisic. We c'aslemal 
ri' are wa! ri kas sakil chque conojel ri winak cho ruwáchulew. 5Ri sakil 
ri' cájuluw pa ri k'ekum, man cácowin tà c'u ri k'ekum chusachic u wách. 

6C'o jun tata! ri xtak lok rumal ri Dios. Ri tata! ri! are Juan“ u bi'. 
7Xpe c'u ri are! chuk'alajisaxic ri sakil chquiwách ri winak rech conojel 
quecojon ta che ri sakil rumal ri u tzij ri are'. 8Ri tat Juan man are tà 
ri sakil, xane xa takom lok rech cuk'alajisaj ri kas tzij chrij ri sakil. 9Ri 
kas sakil c'ut, ri cájuluw pa qui wi' conojel ri winak, tajin cápe cho 
ruwáchulew. 

10Ri Jun ri cábix “u Tzij ri Dios" che do chic cho ruwáchulew. Pune 
c'u rumal ri Are! ri Dios xuban ruwáchulew, ri winak c'ut ri e c'o cho 
ruwáchulew man kas xquich'ob tá u wách. 11 Xopan pa ru tinimit, ru 
winakil c'ut man xquic'ulaj taj. 12Pune je ri' e c'o c'u jujun ri utz u 
c'ulaxic xca'no, xecojon che ri Arel, E are cu tak wa! ri xyi' chque chi 
queboc che ralc'ual ri Dios. 13Ri xecojonic, ri xeboc che ralc'ual ri Dios, 
man je! tà xban che calc'ualaxic jas ri calc'ual ri winak ri zak quil qui 
wách rumal chi je wa! xquichomaj ri qui nan qui tat, o rumal ru rayibal 
jun winak. Kane ri Dios are ri kas qui Tat ri e are'. 





21:6 Ri Juan ri! man are tá ri Juan ri xutz'ibaj we Evangelio, xane are ri Juan Kasal Ja! ri 
cábix waral. 

14Ri Jun ri cábix *u Tzij ri Dios” che xuban winak, xc'oji c'u chkaxol 
waral cho ruwáchulew. Lok! xeril wi conojel winak, xubij c'u ri kas tzij 
chque. Xkil ri quelic, k'alaj chi kas are ru C'ojol ri ka Tat ri sibalaj nim u 
k'ij, ri xuwi wa! u C'ojol c'olic. 15Ri tat Juan xuk'alajisaj ri kas tzij chrij ri 
Arel, xubij: Are wa! ri xinbij, chi ri Jun chic ri cápe na, are nim na u ktij 
chnuwách in rumal chi ri Are! c'o chic aretak ri in mája! quil nu wách, 
—xcha!. 

16Konojel ka c'amom ke ri nimalaj u k'inomal, ka rikom c'u tewchibal 
k'ij chi k'ij. 17Ri ka mam Moisés xutz'ibaj can ri Pixab ri xuya ri Dios 
che. Are c'u ri Jesucristo xuc'ut can chkawách chi kas cujraj ri Dios, 
xuk'alajisaj ri kas tzij chkawách. 18Man c'o tá wi jun winak ilowinak u 
wách ri Dios. Kane zak xuwi ru C'ojol ri Dios ri c'o ruc' ri ka Tat, ri zak 
xuwi wa! u C'ojol c'olic, are ri Are! xulk'alajisan chkawách ru banic ri 
Dios. 


Ri Juan Kasal Ja' cuk'alajisaj ri kas tzij chrij ri Jesucristo 


19Ri winak aj Israel pa Jerusalén xequitak bi sacerdotes xukuje! levitas? 
ruc! ri tat Juan chuta'ic che jachin ri are'. 20Ri are! kas xuk'alajisaj 
chquiwách chi sakil, xubij: Ri in, man in tà ri Cristo, —xcha chque. 

21 Xquita! chi c'u jumul che, xquibij: ¿Jachin c'u ri lal? ¿A lal ri! ri ka 
mam Elías ri k'alajisal re ru Lok! Pixab ri Dios? —xecha che. 

Ri tat Juan xubij: Man in tà ri', —xcha chque. 

Jumul chic xquita! che, xquibij: ¿A man lal c'u ri! ri k'alajisal u Tzij ri 
Dios ri cábixic chi cápe na? —xecha che. 

Ri are! xch'awic, xubij: Man in tà ri', —xcha chque. 

22Xquibij c'u che: ¿Jachin c'u ri lal? Rajwaxic chi cuje'c, c'o jas ri 
que'kabij chque ri xujtakow lok. ¿Jas ri cábij la chke chij ib la? —xecha 
che. 

23Ri tat Juan xch'awic, xubij: In ri! ri jun ri co cách'aw pa tak ri juyub 
ri cátzlinowic, cubij: ^Chibana u banic ri nim be ri cabin wi ri Kajaw, 
chibana jicom che," —cácha'. Je! jas ri xubij lok ri ka mam Isaías ri 
k'alajisal re ru Lok! Pixab ri Dios, —xcha chque. 

24Ri achijab ri! ri xeopan ruc' ri tat Juan chuch'abexic, e are! qui tako'n 
ri tata'ib fariseos* wa!. 25 Xquita' c'u che ri tat Juan: We ri lal, man lal tá 
ri' ri Cristo, man lal tà ri' ri ka mam Elías, man lal tà c'u ri! ri k'alajisal re 
ru Lok! Pixab ri Dios, éjas che cában la kasna'? —xecha che. 





^ 1:19 Ri levitas e are! aj re ri achalaxic sacerdotal re Leví ri xetob chque ri sacerdotes pa ri 
nimalaj rachoch Dios. “1:24 Ri tata'ib fariseos e are! winak wa! aj Israel ri sibalaj 
xquikatej u nimaxic ru Pixab ri Moisés. Xca'n c'u nimal, xquichomaj c'ut chi e utz na 
chquiwách conojel ri winak. Q'uia qui nak'atisam wi quib ri man kas tà are ri cubij ru Tzij 
ri Dios. 

26Ri tat Juan zubij chgue: Ri in guinban kasna' ruc' joron. C'o c'u Jun 
chxol alak ri man etam tá alak u wách ri Arel, 27 Are c'u wa! ri Jun ri 
teren lok chwij, pune nim c'u na u banic chnuwách in. Man takal tà c'u 
chwe in quinquir ru c'amal u xajáb, —xcha chque. 

28Ronojel wa! we ri! xc'ulmataj pa Betábara ri c'o chrelbal k'ij che ri 
nima! Jordán jawije! ri tajin cuban wi kasna! ri tat Juan. 


Ri Jesús are ri Jun ri cácámisax na cho ri Dios je! ta ne jun alaj chij 


29 Chucab k'ij ri tat Juan xril ri Jesús tajin cánakajin lok ruc', xubij: 
iChilampe alak! —cácha'. Are wa! ri Jun ri cácámisax na cho ri Dios je! ta ne 
jun alaj chij che resaxic bi ri qui mac ri winak ri e c'o cho ruwáchulew, — 
cácha!. 30 Chrij c'u ri Are! xintzijon wi aretak xinbij: Cape chi na Jun ri nim na 
u banic chnuwách in. Je ri', rumal chi ri Are! ya c'o chic májok quil nu wach 
in. 31 Ri in xukuje! man wetam tà u wách nabe, tajin c'u quinban qui kasna! ri 
winak rech conojel ri winak aj Israel cáquetamaj u wách, —xcha ri tat Juan. 

32Xukuje! xubij ri tat Juan: Xinwil ri Lok'alaj Espíritu xkaj lok chicaj 
je! u banic jun palomáx, xcanaj c'u can puwi' ri Jesús. 33Ri in nabe man 
wetam taj jachin ri Arel, ri Dios c'ut ri xintakowic chi quinban kasna! 
ruc' joron, are xubij chwe: “Jachin ri cawilo chi cákaj ri Lok'alaj Espíritu 
puwi!, cácanajic, are ri! ri Jun ri cuban na kasna! ruc! ri Lok'alaj Espíritu,” 
—xcha chwe. 34Ri in wilom ri xuc'ulmaj, quink'alajisaj c'ut jas ri xinwilo 
chi are wa! ru C'ojol ri Dios, —xcha ri tat Juan chque ri winak. 


Waral quekil wi ri nabe tak u tijoxelab ri Jesüs 


35 Chucab Ku ri tat Juan c'o chila' jumul chic e rachi'l quieb chque 
ru tijoxelab. 36Aretak ri tat Juan xrilo chi tajin coc'ow ri Jesús, xubij: 
¡Chiwilampe'! —cácha!. Are wa! ri Jun ri cácámisax na cho ri Dios je! ta 
ne jun alaj chij, —xcha chque. 

37 Ri quieb u tijoxelab ri tat Juan, aretak xquita ri xubij, xebe! ruc! ri 
Jesús. 38Ri Jesús xca!y can chrij, xrilo chi terenem ri Are! cumal ri quieb 
tijoxelab, xubij chque: ¿Jas tajin quitzucuj? —xcha!. 

Ri e are! xquibij che: Ajtij, ¿jawije! jekel wi la? —xecha che. 

39Ri Jesús xch'awic, xubij chque: iChixsajmpe'! Jo! ba, quiwila c'u na, 
—xcha ri' chque. 

Xebe! c'u ruc! ri Arel, xquil na jawije! ri jekel wi. Chila! c'ut xecanaj wi 
can pa ri ktij ri', rumal chi craj are ucaj hora ri! re ri benak Km. 

40 Jun c'u chque ri quieb achijab ri xquita ri xubij ri tat Juan, ri xebe! 
ruc! ri Jesús, are ri tat Andrés ri ratz ri tat Simón Pedro. 41 Xe! ri tat 
Andrés chanim chutzucuxic ri tat Simón ru chak', xubij c'u che: Xkarik ri 
Mesías, —xcha che. (Ri tzij ri! quel cubij "Cristo" jd 





41:41 Ri tzij “Cristo” o “Mesías” quel cubij “cha'tal rumal ri Dios". 

42'Te c'u ri! ri tat Andrés xuc'am bi ri tat Simón ruc' ri Jesús. Ri Jesús 
c'ut, aretak xrilo, xubij che: At ri' ri tat Simón ru c'ojol ri Jonás. Cefas 
chic cábix na chawe (ri quel cubij Pedro),* —xcha che. 


Ri Jesús queusiq'uij ri tat Felipe rachi'l ri tat Natanael rech quebe! ruc' 


43 Chucab k'ij chic ri Jesús xuchomaj chi que! pa Galilea. Xurik c'u ri tat 
Felipe, xubij che: Tasa!j wuc!, —xcha che. 

^^Ri tat Felipe jela' cápe wi pa ri tinimit Betsaida ri qui tinimit ri tat 
Andrés, ri tat Pedro. 45Ri tat Felipe xe! chutzucuxic ri tat Natanael, xubij 
che: Xkil u wach ri achi ri c'o xutz'ibaj ri ka mam Moisés chrij pa tak ri 
wuj re ri Pixab, xukuje! ri c'o xquitz'ibaj ri k'alajisal tak re ru Lok! Pixab 
ri Dios chrij pa ri qui wuj. Are wa! ri Jesús ru c'ojol ri tat José aj Nazaret, 
—xcha che. 

46Ri tat Natanael xubij che: ¿A c'o pu lo jun winak nim u banic ri cápe 
pa Nazaret? —xcha che. 

Ri tat Felipe xubij che: Tasa!j bal, cawil c'u na at, —xcha che. 

47 Ri Jesus, aretak xrilo chi petinak ri tat Natanael, xubij: Xpe jun achi 
ri kas aj Israel, ri man c'o tá subunic pa ranima', —xcha'. 

48Te ri! ri tat Natanael zuta' che ri Jesús: ¿Jas xban la che retamaxic nu 
wách? —xcha che. 

Ri Jesús xubij che: Xatinwilo aretak mája! catsiq'uix rumal ri tat Felipe, 
aretak at c'o chuxe! ri jun u che'al higos, —xcha che. 

49Ri tat Natanael xubij che: Am, lal ri! ri u C'ojol ri Dios, ri Nim 
Takanel pa qui wi' ri winak aj Israel, —xcha che. 

50Ri Jesús xch'awic, xubij che: E ri at, ¿a cacoj wa! xa rumal chi xinbij 
chawe chi xatinwilo aretak ri at c'o chuxe! ru che'al higos? Cawil c'u na 
nimak tak cajmabal chuwách wa! we ri', —xcha che. 

51Xukuje! xubij ri Jesús: Kas tzij ri quinbij chiwe chi quiwil na ri caj 
jaktalic. Quiwil c'u na ri ángeles rech ri Dios quepaki'c, quexuli pa nu wi' 
in, in ri' ri Ralc'ual ri Dios ri Kas Winak,/ —xcha ri Jesús chque. 


Càban jun c'ulanem pa ri tinimit Caná re Galilea 


2 1 Churox ktij xban jun c'ulanem pa ri tinimit Caná re Galilea. Ru nan 
ri Jesús c'o pa ri c'ulanem. 2Xukuje! ri Jesús e rachi'l ru tijoxelab 
xesiq'uix pa ri c'ulanem. 3Xq'uis c'u ri vino. Xpe ru nan ri Jesus, xubij che 
ri Are': Man c'o tá chi vino, —xcha che. 
4Ri Jesús c'ut xch'awic, xubij che: Nan, ¿jas che cabij wa! chwe in? 
Maja' curik ri k'ij chwe, —xcha che ru nan. 





* 1:42 Ri quieb tzij ri', “Cefas” pa ri ch'abal arameo, rachi'l ri jun chic, “Pedro” pa griego, 
quel cáquibij “abaj”. /1:51 Ri Jesús xucoj we bi'aj ri! chbil rib chuc'utic chi are ri Cristo o 
ri Mesías ri xtz'ibax ojer pa ru Lok! Pixab ri Dios chi are ri To!l Ke ri cápetic. 

5Xubij c'u ru nan chque ri tajin quecojow ri vino: Chibana ronojel ri 
cubij na chiwe, —xcha chque. 

6C'o c'u wakib nimak tak k'ebal re abaj chila!, c'olibal joron ri cáquicoj 
ri winak aj Israel che ch'ajbal quib aretak cáquesaj ri àwas chquij. 
Chquijujunal ri k'ebal cáquich'ij jumuch! o cien litros joron. 7Ri Jesús 
xubij chque ri tajin quepatánin chque ri winak: Nojisaj alak we k'ebal ri! 
che joron, —xcha chque. 

Xquichap c'u qui nojisaxic ri nimak tak k'ebal c'à xenoj na. 8Xubij c'u 
ri Jesús chque: Chesaj alak bi jubik!, c'ama bi alak che ri c'amal be pa ri 
nimak'ij, —xcha chque. 

Je! c'u xca'no. ?Aretak ri c'amal be pa ri nimak'ij xuna! ri joron ri 
q'uextajinak chi pa vino, man retam tá c'ut jawije! xe'c'am wi. Xak xuwi 
ri patáninelab c'o quetam chic che ri vino jawije! quesam wi bic. Ri 
c'amal be xusiq'uij ri ala (ri novio). 19 Xubij c'u che: Conojel ri winak are 
cáquicoj nabe ri utzalaj vino. Aretak c'ut e nojinak chi ri ula!, te c'u ri! 
coc ri vino ri man kas tà pakal rajil. Are c'u ri at a c'olom can ri utzalaj 
vino rech c!á te! coc wa! q'uisbal, —xcha che. 

Ri xuban ri Jesús pa Caná re Galilea, are wa! ri nabe cajmabal etal. 
Ruc! wa! xuc'utu chi sibalaj nim u ktij ri Arel, Xecojon c'u ru tijoxelab che. 

12'Te c'u ri! xel bi chila!, xe! pa ri tinimit Capernaum, rachi!l ru nan, ru 
tijoxelab, xukuje' tak ru chak!. Xecanaj c'u na can quieb oxib ktij chila'. 


Ri Jesús queresaj bi ri ajc'ayib pa ri nimalaj rachoch Dios 

13Xa jubik! craj man curik ri Pascua,’ jun chque ri qui nimak!ij ri winak 
aj Israel. Rumal ri! ri Jesús xe! pa ri tinimit Jerusalén. 14Chila! pa ri nimalaj 
rachoch Dios xeurik ajc'ay tak wacáx, ajc'ay tak chij, xukuje! ajc'ay tak 
palomáx. Xukuje! xeurik ri q'uexel tak qui rajil ri winak t'uyut'oj pa tak ri 
qui tem. 15Ri Jesús aretak xeril wa!, xuban u banic jun colob che u ch'ayibal, 
xuchaplej quesaxic bi conojel ri winak ri' pa ri nimalaj rachoch Dios, junam 
cuc! ri qui chij, ri qui wacáx. Xujabuj ri qui rajil ri q'uexel tak puak, xupakchij 
apan ri qui mesa. 16 Xubij chque ri ajc'ay tak palomáx: iChesaj bi alak ronojel 
wa! waral! Mában alak jun c'ayibal che ri rachoch ri nu Tat, —xcha chque. 

17 Are c'u ru tijoxelab, xna'taj chque ru Lok! Pixab ri Dios ri Tz'ibtalic, 
ri cubij: “Je! ta ne tajin các'at ri wanima! rumal ri u lok'al ri achoch la,” 
—cácha!. 

18Te ri! ri winak aj Israel xquita! che ri Jesús: ¿Jas etal cáctut la chkawách 
rech cákilo chi c'o takanic pa k'ab la chubanic ronojel wa'? —xecha che. 

19Xch'aw ri Jesús, xubij chque: We ta ri alak cáwulij alak ri nimalaj 
rachoch Dios ri', xa oxib Ku quinsachi na chuyaquic wa! jumul chic, — 
xcha chque. 





82:13 “Pascua”: Chawila! ri San Mateo 26:2, nota. 

20Xquibij c'u ri winak aj Israel che: Cawinak wakib junab xbeytaj u 
banic wa! we nimalaj rachoch Dios ri', te c'u ri! cábij la chi xa choxib k'ij 
cáyac ta chi la jumul, —xecha che. 

21 Are c'u ri nimalaj rachoch Dios ri xubij ri Jesús, are ru cuerpo ri Arel, 
22Rumal ri! aretak xc'astaj ri Jesús chquixol ri cáminakib, xna'taj wa! 
we GU ri! ri xubij ri Jesús chque ru tijoxelab, xquicoj c'ut ri cubij ru Lok! 
Pixab ri Dios ri Tz'ibtalic, xukuje! xecojon che ru tzij ri Jesús. 


Ri Jesús retam ri c'o pa tak ri canima' conojel winak 


23 Aretak ri Jesús xc'oji pa Jerusalén pa ri nimak'ij re ri Pascua, e 
q'uia xecojon che aretak xquil ri cajmabal tak etal ri xubano. 24Ri 
Jesús c'ut man xcu'bi tà u c'ux chquij rumal chi ri Are! retam ri c'o pa 
canima! conojel winak. 25Man rajwaxic taj chi c'o jachin jun cabin che ri 
cáquichomaj ri winak rumal chi ri Are! retam ri c'o pa tak ri canima'. 


Ri Jesús cátzijon ruc' ri tat Nicodemo 


3 1C'o jun tata! fariseo, Nicodemo u bi'. Ri tata! ri' nim u banic 
chquixol ri winak aj Israel. 2Ri tat Nicodemo xopan ruc! ri Jesús 

chak'ab chuch'abexic, xubij che: Ajtij, —xcha che. Ketam chi are ri 
Dios takowinak la lok che ka tijoxic rumal chi man c'o tá jun cácowin 
chuc'utic ri u chuk'ab cuc! cajmabal tak etal jas ri tajin cában la we ta 
mat c'o ri Dios ruc!', —xcha che ri Jesús. 

3Te ri! ri Jesús xubij che: Kas tzij quinbij che la chi we jun winak man 
quil chi na u wách jumul chic, man cuya! taj que'rila' jawije! ri cátakan 
wi ri Dios, —xcha che. 

4Ri tat Nicodemo xuta! che, xubij: ¿Jas ta c'u lo cuban jun achi ri rij 
chic rech quil chi na u wách jumul chic? ¿A cácowin ta c'u lo coc ri are! 
jumul chic chupam ru nan rech quil chi na u wách chucamul? —xcha 
che. 

5Ri Jesús xch'awic, xubij che: Kas tzij quinbij che la chi ri winak ri man 
quil ta na u wách ruc! joron, xukuje! ruc' ri Lok'alaj Espíritu, man cuya! 
taj copan chila' jawije! ri cátakan wi ri Dios, —cácha che. 6Ri winak ri 
calc'ualax cumal ru nan u tat, zak winak ri'. Are c'u ri winak ri calctualax 
rumal ri Lok'alaj Espíritu, ralc'ual ri Dios ri'. 7 Mácajmaj ba! la chi quinbij 
che la: “Rajwaxic chi quil chi na u wách jun winak jumul chic,” —cácha 
che. 8Je' jas ri quiákik! xa apawije' cájich'ich! wi, cátataj ru jininem, man 
k'alaj tà c'ut jawije! ri cape wi, o jawije! ri que! wi. Are c'u je ri! ri winak 
ri quil u wách rumal ri Lok'alaj Espíritu, —xcha ri Jesús che. 

9Ri tat Nicodemo xuta! chi jumul che ri Jesús, xubij: ¿Jas c'u ru banic 
wa'? —xcha che. 

10Ri Jesús xch'awic, xubij che: Ri lal, lal jun nimalaj ajtij pa Israel. ¿A 
mat cách'ob la wa! ri tajin quinbij? —cácha che. 11Kas tzij quinbij che la, 

chi ri uj cákabij ri ketam, cákak'alajisaj c'u ri kilom. Are c'u ri alak man 
cácoj tá alak ri cákabij chech alak. 12 We man cácoj alak ri quinbij chrij 
ri các'ulmataj waral cho ruwáchulew, ¿a are ta c'u lo cácoj alak ri! we 
quintzijon chrij ri cáctulmataj pa ri caj? —cácha che. 

13Man c'o tá jun winak pakalinak bi chila! chicaj, xane xak xuwi ri kajinak 
lok chicaj. Are c'u ri in, in ri' ri Ralc'ual ri Dios ri Kas Winak, —cácha ri Jesús. 
14Jas ri xbantaj pa ri juyub ri cátz'inowic aretak ri ka mam Moisés xuyac ri jun 
cumátz re ch'ich' bronce puwi' jun che! chquiwách ri winak, je c'u ri! cában 
na chwe in, in ri' ri Ralc'ual ri Dios ri Kas Winak. Quinyac na in chquiwách ri 
winak. 15Je ri! rech apachin ri cácojon chwe in man cásach tà u wách, xane 
curik ri c'aslemal ri man c'o tà u q'uisic, —xcha ri Jesús che ri tat Nicodemo. 


Waral cákil wi ri nimalaj rutzil ranima' ri Dios chque conojel winak 


16Ri Dios c'ut sibalaj queraj ri winak cho ruwáchulew chi xusipaj lok ru 
C'ojol ri zak xuwi wa! u C'ojol c'olic, rech apachin ri cácojon che ri Are! 
man cásach tà u wách, xane curik ri c'aslemal ri man c'o tà u q'uisic. !17 Ri 
Dios man xutak tá lok ru C'ojol cho ruwáchulew chuk'atic tzij pa qui wi! 
ri winak chi c'ájisaxic qui wách, xane che qui totic. 

18 Jachin ri cácojon che ru C'ojol ri Dios, man cák'at tà tzij puwi' chi 
các'ájisax u wách. Jachin c'u ri man cácojon tà che, ya k'atom chi tzij 
puwi' chi các'ájisax u wach rumal chi man cácojon tà che ru C'ojol ri 
Dios ri zak xuwi u C'ojol wa! c'olic. 19Ri man quecojon taj k'atom chi 
tzij pa qui wi chi các'ájisax qui wách rumal chi aretak ri sakil xpe cho 
ruwáchulew, ri winak are utz xquil wi ri k'ekum rumal chi man utz taj ri 
tajin cáca'no. 20Conojel ri cáca'n etzelal cáquetzelaj u wách ri sakil. Man 
cácaj tá c'u quekeb cho ri sakil rumal chi man cácaj taj chi cák'alajin ri 
etzelal ri tajin cáca'no. 21 Jachin c'u tak ri cáca'n ri kas tzij, quekeb ri! cho 
ri sakil rech cák'alajinic chi ronojel ri tajin cáca'no are wa! ri craj ri Dios. 


Ri Juan Kasal Ja! cách'aw chi jumul chrij ri Jesús 


22Te c'u ri! ri Jesús xel bi chila', xe! pa Judea junam cuc! ru tijoxelab. 
Naj c'ut xcanaj na chila' cuc! ri e are!, xuban cu kasna'. 23Ri tat Juan 
xukuje' tajin cuban kasna! pa Enón, chunakaj ri Salim, jawije! c'o wi q'uia 
joron. Xeopan ri winak ruc!, xuban c'u qui kasna'. 24 Mája! c'u coc ri tat 
Juan pa che! aretak xbantaj wa!. 

25Te ri' xchaptaj jun ch'oj chquixol ru tijoxelab ri tat Juan cuc! jujun aj 
Israel chrij ri resaxic ri áwas chquij. 26Xe!quibij c'u che ri tat Juan: Ajtij, 
chilampe la chi ri Jun ri xc'oji uc! la chrelbal k'ij che ri nima! Jordán, ri 
Jun ri xk'alajisaj la chkawách, ri Are! tajin cuban kasna! cámic, conojel 
c'u ri winak tajin quebe! ruc!, —xecha che. 

27 Ri tat Juan xubij chque: Man c'o tá jun winak c'o jas cácowin 
chubanic, we man yo'm che rumal ri Dios. 28Ri ix, kas zita ri' jas ri 

xinbij, chi man in taj ri Cristo, xane xa in takom lok nabe chuwach ri 
Arel, 29Pa jun c'ulanem, ri c'amowinak bi ri ali are ri ala. Are c'u ri 
rachi!'l ri ala ri c'o chila! cutatabej ri ala cátzijonic, cáquicot c'u ruc' 
aretak cuto. Je c'u ri! ri in cámic sibalaj quinquicotic. 30 Ri Are! rajwaxic 
are cánimar na u ktij, are c'u ri in, rajwaxic chi nojim man nim tä chic 
quinil wi, —xcha ri tat Juan chque ru tijoxelab. 


C'o Jun ri cápe chila' chicaj 


31Ri Jun ri cape chila! chicaj are c'o pa qui wi! conojel. Are c'u ri jun 
ri xak ajuwáchulew, xuwi cutzijoj ri cábantaj waral cho ruwáchulew. 
Are c'u ri Jun ri cápe chila! chicaj are c'o pa qui wi! conojel. 32Ri Arel 
c'ut, are cutzijoj ri rilom, ri u tom. Man c'o tà c'u jun cucojo jas ri cubij. 
33 Jachin c'u ri cucojo, ruc! wa! cujiquiba u bixic chi ri Dios cubij ri kas 
tzij. 34Ri Jun ri takom lok rumal ri Dios, cutzijoj ru Tzij ri Dios, rumal chi 
ri Dios man zak tà jubik! ri Espíritu rech Are! u yo'm che. 35Ri Dios ka 
Tat lok! ru C'ojol chuwách, u yo'm c'u ronojel pu k'ab. 36Jachin ri cácojon 
che ru C'ojol ri Dios c'o u c'aslemal ri man c'o tà u q'uisic. Jachin c'u ri 
man craj taj cácojon che ru C'ojol ri Dios, man c'o tà u c'aslemal ri', xane 
ri nimalaj royowal ri Dios cápe na puwi', các'ájisax c'u na u wách. 


Ri Jesús cátzijon ruc' jun ixok aj Samaria 


1 Ri tata'ib fariseos xquetamaj chi ri Jesús e q'uia na ru tijoxelab ri 
Arel, xukuje' e q'uia na ri xban qui kasna! rumal ri Are! chuwách 

ri xban qui kasna! rumal ri tat Juan. 2Kas tzij c'ut, man are tá ri Jesús 
ri xbanow ri kasna', xane e are ru tijoxelab xebanowic. 3 Aretak ri Jesús 
xuta wa!, ri tajin cábixic, xel bi pa Judea, xtzelej chic pa Galilea. 

4Pa ru tzelejic c'ut rajwaxic chi coc'ow pa tak ri juyub re Samaria. 
5Xopan c'u pa jun tinimit re Samaria, Sicar u bi', chunakaj ri ulew ri u 
yo'm ri Jacob che rechbal ri José ru c'ojol. 6 Chila! c'ut c'o wi ri ctua! ri 
cábix “ru ctua! ri Jacob" che. Ri Jesús cosinak chic che ri binem, xt'uyi 
chuchi' ri c'ua'. Xa c'u jubik! man curik ri niq'uiaj k'ij. 7E benak c'u ru 
tijoxelab pa ri tinimit chulok'ic ri cáquitijo, 8aretak xopan jun ixok aj 
Samaria chuchi! ri c'ua! chuc'amic u joron. Ri Jesús xubij che: Ya la jubik' 
nu joron, —xcha che. 

2Man cáquich'abej tá c'u quib ri winak aj Israel cuc! ri winak aj 
Samaria, rumal ri' ri ixok xubij che ri Jesús: ¿Jas che ri lal cáta! la joron 
la chwe in? Ri lal c'ut, lal aj Israel. Ri in, in aj Samaria, —xcha che. 10Ri 
Jesús xch'awic, xubij che: We ta etam la jas ri cusipaj ri Dios, xukuje' we 
ta etam la jachin ri in ri tajin quinta! nu joron che la, ri lal kas tzij cáta! 
la joron la ri' chwe in, quinya c'u na c'aslic joron che la, —xcha che. 

I1 Ri ixok xubij che: Tat, man c'o tá ne jas cácoj la che resaxic ri joron, 
sibalaj naj c'ut kajinak ri c'ua'. ¿Jawije! ta c'u ne que'clama wi la ri 

c'aslic joron ri cáya la chwe? —cácha che. 12Ri Jacob ri ka mam ojer are 
yo'winak can wa! we c'ua! ri! chke, ri xresaj wi u joron ri are!, ri ralc'ual, 
xukuje! ri xresaj wi qui joron ri rawaj. ¿A lal ta c'ut ri nim na banic la 
chuwách ri are'? —xcha ri ixok che ri Jesús. 

13Ri Jesús xch'awic, xubij che: Conojel ri cáquitij que we joron ri! 
cáchaki!j chi na qui chi! jumul chic. 14Jachin c'u ri cutij re ri joron ri 
quinya in, man c'o tá chi na jumul cáchaki'j chi u chi'. Je ri', rumal chi ri 
joron ri quinya in che cábulbut na pa ranima! je! jas jun u q'uiyibal ja! ri 
cuya c'aslemal ri man c'o tà u q'uisic, —xcha che. 

15Ri ixok xubij che: Tat, ya la we ri joron ri! rech man cáchaki!j tá chi 
nu chi', rech man rajwaxic tà chi quinpe chi waral chuc'amic nu joron, 
—xcha che. 

16Ri Jesús xubij che: Oj ba! la, jesiq'uij la lok ri achajil la, cápe chi c'u 
na la waral, —xcha che. 

17 Ri ixok xch'awic, xubij: Man c'o tá wachajil, —xcha che. 

Xubij c'u ri Jesus che: Tzij ri cábij la chi man c'o tà achajil la. 18E job 
c'u ne ri achajil la e c'olinak. Are c'u ri jun ri c'o uc! la cámic, man are tá 
kas achajil la. Kas tzij ba! ri bim la, —xcha ri Jesús che ri ixok. 

19 Aretak xuta ri ixok wa!, xubij che ri Jesús: Tat, quinwilo chi lal jun 
k'alajisal re ru Lok! Pixab ri Dios. 20Ri ka mam uj ojer, ri uj aj Samaria, 
xquik'ijilaj ri Dios waral pa we juyub ri'. Are c'u ri alak, ri alak aj Israel, 
cábij alak chi pa ri tinimit Jerusalén rajwaxic cák'ijilax wi ri Dios, —xcha 
che. 

21Ri Jesús xch'awic, xubij: Nan, cojo ba! la ri quinbij chi copan na ri 
k'ij aretak ri alak cák'ijilaj na alak ri ka Tat, man rajwaxic tà c'u na chi 
cápe alak waral pa we juyub ri' o chi que' alak pa Jerusalén chuk'ijilaxic 
ri ka Tat, —xcha che. 22Ri alak, alak aj Samaria man kas etam alak 
jachin ri cák'ijilaj alak. Are c'u ri uj ketam jachin ri cákak'ijilaj, rumal 
chi ru tobanic ri Dios cápetic cumal ri winak aj Israel. 23Curik c'u na ri 
k'ij, are cámic c'ut, aretak ri winak ri kas GU cáquik'ijilaj ri ka Tat, kas 
cáquik'ijilaj na ri Are! ruc! ru takanic ri Lok'alaj Espíritu pa canima'. 

Ri ka Tat c'ut, craj chi je' cában wa! cumal ri winak ri quek'ijilan che. 
24Ri Dios are Espíritu, jachin c'u tak ri quek'ijilan che, rajwaxic kas tzij 
cáquik'ijilaj na ruc' ru takanic ri Lok'alaj Espíritu pa canima!. 

25Ri ixok xubij che: Ri in wetam chi cápe na ri Mesías ri xukuje! cábix 
Cristo che. Aretak cápe ri Arel, cuk'alajisaj na ronojel chkawách, —xcha 
che. 

26Ri Jesús xubij che: In ri!, ri tajin quintzijon uc! la, —xcha che. 

27 Kas je! tajin cubij wa! ri Jesús aretak xeopan ru tijoxelab. Xquicajmaj 
c'ut chi tajin cátzijon ruc! jun ixok. Man c'o tà c'u jun xucoch'o xuta! che 
ri Jesus jas ri craj ri ixok o jas ri tajin cubij che. 28Ri ixok c'ut xuya can 
ru k'ebal, xe! pa ri tinimit, xubij chque ri winak: 29 Chixsajmpe!, jiliwila 

c'u jun achi ri u bim chwe ronojel ri nu banom. ¿A mat are wa! ri Cristo? 
—xcha chque ri winak. 

30Xebel c'u bi ri winak pa ri tinimit, xebe! jela' jawije! c'o wi ri Jesús. 
31 Are c'u ri tijoxelab tajin cáquibij che ri Jesús: Ajtij, wok ba! la, —xecha 
che. 

32 Ri Jesús c'ut xubij chque: Ri in c'o ri nu wa ri quintijo ri man iwetam 
tà ix jasach, —xcha chque. 

33Ri tijoxelab xquichaplej u ta'ic chbil tak quib, xquibij: <A xa ta c'u lo 
c'o jachin xc'amow lok ri cutijo? —xecha!. 

34Ri Jesus xubij chque: Ri nu wa are ru banic ru rayibal ri Jun ri 
xintakow lok, ru q'uisic c'ut ru chaplem lok u banic. 35Ri ix quibij: 
“Craj na quiejeb ic! ri cosecha." Ri in c'ut quinbij chiwe: Chica!yej tak ri 
tico'n, e chaki'j chi c'ut, e utz chic che ri cosecha. 36Ri cáchacun pa ri 
cosecha, cáyi' na ri tojbal re. Are c'u ri cosecha ri cuyaco are re c'aslemal 
wa! ri man c'o tá u q'uisic, rech ri quetico'nijic, xukuje! ri queyacowic, 
junam quequicotic. 37 Kas tzij c'ut ri cábixic: “Jun winak cático'nijic, 
are c'u jun winak chic ri cáyacowic,” —cácha!. 38Ri in xixintak bic rech 
quiyac u wách ri tico'n ri man xirik tà c'äx chutiquic. Jule! winak chic 
ri xechacunic, are c'u ri ix xak xuwi quixquicot chuyaquic u wách ri qui 
tico'n, —xcha chque ru tijoxelab. 

39E q'uia c'u chque ri winak pa ri alaj tinimit ri! re Samaria ri xecojon 
che ri Jesás rumal ri xuban ri ixok, xujiquiba c'u u bixic chque: ^U bim 
chwe ronojel ri nu banom,” —xcha ri'. 49Je ri! chi aretak xeopan ri winak 
aj Samaria ruc! ri Jesús, xquibochi'j chi cácanaj na can cuc'. Xcanaj c'u 
na can quieb k'ij cuc'. NE q'uia c'u na ri xecojonic aretak xquita ri tzij 
ri xubij ri Jesús. 42 Xquibij c'u che ri ixok: Cámic cákacojo, man xuwi tá 
rumal ri xabij at chke, xane rumal chi ka tom uj ri cubij. Ketam c'ut chi 
kas tzij are wa! ri Cristo ri To'l Que ri winak cho ruwáchulew, —xecha 
che. 


Ri Jestis cucunaj ru c'ojol jun tata' ri nim u banic 


43 Churox k'ij ri Jesús xel bi pa Samaria, xutakej ru be, xe! pa Galilea. 
44 Je ri', rumal chi jun k'alajisal re ru Lok! Pixab ri Dios man nim tà quil 
wi ri are! pa ri kas u tinimit je! jas ri xubij ri Jesus. 45Aretak xopan pa 
Galilea ri winak chila! utz u c'ulaxic xca'no. Ri e are! c'ut e petinak pa ri 
nimak'ij Pascua ri cában pa ri tinimit Jerusalén, quilom c'u ronojel ri u 
banom ri Are! chila' pa ri nimak'ij. 

46Te ri! ri Jesús xe! chi jumul pa ri tinimit Caná pa Galilea jawije! ri 
xuq'uex wi ri joron pa vino. C'o c'u jun tata! chila! ri nim u banic pa ri 
tinimit Capernaum. Jun to'l re ri nim takanel wa!. Yawab c'u ri u c'ojol. 
47 Aretak ri tata! ri' xuto chi ri Jesús xpe pa Judea, xopan c'u pa Galilea, 
xe! ri are! che rilic. Xuta' tok'ob che chi que! cho rachoch chucunaxic ri 


El Nuevo Testamento en K'iche' Centro-Occidental de Guatemala, 2da ed. O 2011, Wycliffe Bible Translators, Inc. 


SAN JUAN 4, 5 208 


u c'ojol, ri xa jubik! man cácámic. 48Ri Jesús c'ut xubij che: Ri alak man 
cácojon tà alak we ta mat quil alak cajmabal, xukuje! etal, —xcha ri 
Jesüs. 

49 Xubij c'u ri tata! ri nim u banic che: Tat, sa'j la chanim cho wachoch 
mája! c'u cácám ri nu c'ojol, —xcha che. 

50 Xubij c'u ri Jesús che: ¡Oj la cho ja, các'asi c'u na ri c'ojol la! —xcha 
che. 

Xucoj c'u ri tata! ri xbix che rumal ri Jesús, xe! c'ut. 51 Aretak xa jubik' 
man copan ri tata! cho rachoch, xepe ri patánil tak re chuc'ulaxic, xquibij 
c'u che: iC'asal ri c'ojol la! —xecha che. 

52Ri tata! xuta! chque jas hora xuchap rutziric ri u c'ojol. Ri e are! xquibij 
che: Iwir pa ri nabe hora re ri benak ktij xel ri k'ak! chrij, —xecha che. 

53Ru tat ri ala xuch'obo chi pa ri hora ri' xubij ri Jesús che: “Ri c'ojol 
la các'asi na," —xcha ri Jesús. Xcojon c'u ri tata! che ri Jesús, xukuje' 
conojel ri e c'o pa rachoch. 

54Are wa! ri ucab cajmabal etal ri xuban ri Jesús aretak xtzelej lok pa 
Judea, xopan c'u pa Galilea. 


Ri Jesús cucunaj jun achi pa Betesda ri cáminak u cuerpo 


1Te c'u ri! ri winak aj Israel xca'n jun qui nimak'ij chic pa Jerusalén. 
Ri Jesús c'ut xe! chi na jumul jela'. 2Pa ri tinimit Jerusalén chunakaj 

ri uchibe ri cábix *Uchibe ri Queboc wi Chij" che, c'o jun atinibal ri cábix 
Betesda che ru bi! pa ri ch'abal hebreo. E c'o job rakan ja chrij. 3Pa tak 
ri rakan ja ri! e k'oyok!'oj q'uia yawabib. E c'o moyab, ch'ocojib, xukuje' 
winak ri cáminak qui cuerpo. Tajin cáqueyej chi cáslab ri joron. ^Jun tak 
pa! c'ut cákaj lok jun ángel pa ri atinibal, cuslabisaj c'u ri joron. Jachin 
ri nabe cákaj pa ri joron aretak cáslabtaj can rumal ri ángel cácunataj 
che apachique u wách yabil ri c'o che. 5C!o c'u jun achi chila! ri xque' 
juwinak lajuj rue) wajxakib junab yawab. 6Aretak ri Jesús xrilo k'oyol cho 
ri ulew, xukuje' xretamaj chi q'uia junab chic yawab, xuta!' che: ¿A caj la 
cutzir la? —xcha che. 

7Ri yawab xch'awic, xubij che: Tat, man c'o tà jun quinkasan pa ri 
atinibal aretak cáslab ri joron. Amak'el aretak cwaj quinkajic, jun chic 
cákaj bi nabe chnuwách in, —xcha che. 

8Ri Jesús xubij che: iWalij ba! la, yaca la bi ri soc la, bin ya! la! —xcha 
ri Jesus che. 

2Chanim xutzir ri achi. Xuyac bi ru soc, xuchaplej binem. Are c'u ktij 
re uxlanem aretak xbantaj wa!. 19 Ri winak aj Israel xquibij che ri achi ri 
xutziric: Cámic c'ut are k'ij re uxlanem. Man ya'tal taj cawekaj bi ra soc, 
—xecha che. 

H1 Ri achi xch'awic, xubij chque: Ri jun ri xincunanic xubij chwe: *iYaca 
la bi ri soc la, bin ya! la!" —xcha ri! chwe, —xcha ri achi chque ri winak. 

12Ri e are! xquita! che, xquibij: ¿Jachin ri! ri xbin chawe: “iYaca la bi ri 
soc la, bin ya! la!”? —xecha che. 

13 Are c'u ri achi man xuch'ob tá chi u wách jachin ri xcunanic rumal 
chi ri Jesús xsach chquixol ri q'uialaj winak ri e c'o chila'. 14 Te ri! ri Jesús 
xurik ri achi pa ri nimalaj rachoch Dios, xubij che: iChilampe la! —xcha'. 
Cámic ri lal utz chic. Mámacun chi ba! la, mape chi ne jun c'àx chic chij 
la ri más nim na, —xcha ri Jesús che. 

15Xe! c'u ri achi, xubij chque ri winak aj Israel chi ri xcunanic are ri 
Jesús. léRumal ri! ri winak aj Israel xquitzucuj u chapic ri Jesús rech 
cáquicámisaj, rumal chi cuban tak wa! we ri! pa ri k'ij re uxlanem. 

17 Xubij c'u ri Jesás chque: Ri nu Tat amak'el chacuninak petinak lok. 
Rajwaxic c'ut chi ri in xukuje! quinchacunic, —xcha chque. 

18Rumal ri! ri winak aj Israel xa sibalaj xpe na coyowal, xcaj 
xquicámisaj ri Jesús rumal chi man nim tá xril wi ri cubij ri Pixab chrij 
ri k'ij re uxlanem. Man xuwi tà c'u ri', xane xukuje' xujunamaj rib ruc' ri 
Dios aretak xubij chi ri Dios Are ru Tat. 


Ru C'ojol ri Dios c'o takanic pu k'ab 


19Te ri! ri Jesús xubij chque: Kas tzij quinbij chech alak chi ri u C'ojol ri 
Dios man cácowin taj c'o jas cubano xak pa re wi. Xuwi cubano jachique 
ri cárilo chi cuban ri u Tat. Ronojel ri cuban ri u Tat, cuban c'u ri u C'ojol 
xukuje'. 20 Ri ka Tat sibalaj lok' ri u C'ojol chuwách, cuc'ut c'u chuwách 
jachique ri cuban ri Arel, Cuc'ut c'u na nimak tak cajmabal chuwách ru 
C'ojol, ri sibalaj cácajmaj na alak. 21 Je! jas ri ka Tat queuc'astajisaj ri 
cáminakib, cuya c'u qui c'aslemal, je ri' xukuje! ri u C'ojol cuya c'aslemal 
chque jachin tak ri craj cuya wi. 22Ri ka Tat man cuk'at tà tzij puwi' 
jachin jun, xane u yo'm ronojel u wách takanic pu k'ab ru C'ojol rech ri 
Are! cák'atow tzij. 23Je ri! rech conojel ri winak cáquiya u k'ij ri u C'ojol 
ri Dios junam jas ri cáca'n chuya'ic u ktij ri ka Tat. Jachin ri man cuya tá 
u ktij ri u C'ojol ri Dios, man cuya tá ri! u k'ij ri ka Tat ri xutak lok ri Are!. 

24Kas tzij quinbij chech alak chi jachin ri cutatabej ri nu tzij, cácojon 
c'u che ri Dios ri xintakow lok, curik na ri! ri c'aslemal ri man c'o tá u 
q'uisic. Man cák'at tà c'u tzij puwi' chi các'ájisax u wách rumal chi elinak 
chic pa ri cámical re ri ojer c'aslemal, c'o chic ri kas u c'aslemal. 25Kas 
tzij quinbij chech alak chi cápe na ri k'ij, cámic c'ut ri ktij ri! aretak ri 
cáminakib cáquita na chi quinch'awic, in ri! ri u C'ojol ri Dios. Jachin tak 
ri cáquinimaj ri quinbij quec'asi na. 26Ri ka Tat c'o cuinem pu k'ab pa 
re wi chuya'ic c'aslemal, xukuje! u yo'm pa nu k'ab in, in ri' ri u C'ojol, 
chi quincowinic quinya c'aslemal. 27 Xukuje! u yo'm takanic pa nu k'ab 
rech quink'at tzij rumal chi ri in, in ri' ri Ralc'ual ri Dios ri Kas Winak. 
28 Mácajmaj alak wa! rumal chi copan na ri ktij aretak conojel ri cáminakib 
cáquita na chi quinch'awic. 29 Quebel na lok pa tak ri mukubal. Ri ca'nom 

ri utzil quec'astajic rech các'oji na qui c'aslemal. Are c'u ri ca'nom ri man 
utz taj quec'astajic rech cák'at na tzij pa qui wi! chi cac'ajisaz na qui wách. 


C'o ri các'utuwic chi c'o takanic pu k'ab ri Jesús 


30Ri in man c'o tà jas quincowin chubanic xak pa we wi. Ri in quink'at 
tzij xa jas ri quintak wi. Jicom c'u quinban in chuk'atic tzij. Man are tà c'u 
quinban xa jas ri cwaj in, xane are quinban jas ri craj ri nu Tat ri xintakow 
lok. 31 We ri in quink'alajisaj ri kas tzij chwij chbil wib, man c'o tà u patán 
ri' ri quinbij. 32C'o c'u Jun chic ri c'o jas cuk'alajisaj chwij, wetam c'ut chi 
ri cubij ri Are! chwij are kas tzij. 33Ri alak xtak alak u tatic che ri tat Juan. 
Ri xubij c'u ri are! chech alak are kas tzij. 34Ri in c'ut man are tà cu!l nu 
c'ux chrij ri cuk'alajisaj jun winak chwij. Xuwi quinbij wa! rech ri alak 
cárik na alak ru tobanic ri Dios. 35Ri tat Juan are junam ruc' jun cháj o 
jun candela ri các'atic, ri cájuluwic. Ri alak c'ut xquicot alak quieb oxib Km 
ruc! ri sakil o. 36C'o c'u na ri các'utuwic chi kas tzij ri quinbij. Are utz na 
wa! chuwách ri xuk'alajisaj ri tat Juan chwij. Ri tajin quinbano, are wa! ri 
xinutak ri nu Tat chubanic. Are c'u wa! ri cáctutuwic chi kas tzij are ri nu 
Tat ri in takowinak lok. 37 Xukuje! ri nu Tat ri xintakow lok cuk'alajisaj ri 
kas tzij chwij, pune ta ne ri alak man tom tà alak ri Are! cách'awic, man 
ilom tà c'u alak u wách. 38Man kajinak tà c'u ru Tzij ri Dios pa anima! alak 
rumal chi man cácojon tà alak che ri Jun ri takom lok rumal ri ka Tat. 39Ri 
alak na!l cásiq'uij alak u wách ru Lok! Pixab ri Dios ri Tz'ibtalic rumal chi 
cáchomaj alak chi chila! cárik wi alak ri cáyo'w ri c'aslemal ri man c'o tá 
u q'uisic. Are c'u ru Lok! Pixab ri Dios ri Tz'ibtalic ri cuk'alajisaj ri kas tzij 
chwij in. Pune je ri', ri alak man caj tà alak cápe alak wuc' rech cárik 
alak we c'aslemal ri' ri man c'o ta u q'uisic. 

4! Ri in man cwaj taj chi cáyi' nu Ki cumal ri winak. 42Wetam c'u in 
ri anima! alak, wetam chi man caj tà alak ri Dios. 43Ri in, in petinak 
chuq'uexwách ri nu Tat. Ri alak c'ut man xinc'ulaj tà alak. Are c'u we ta 
cápe jachin jun chic xak pa re wi, iare ri are! cáctulaj na alak! 44¿A cácowin 
lo alak ri' cácojon alak chwe we xa cátzucuj alak u ya'ic ktij alak chbil tak 
ib alak, man are tà cátzucuj alak chi cáyi' k'ij alak rumal ri Dios ri xak 
xuwi Dios wa! c'olic? 4» Máchomaj alak chi ri in quinchap u bixic ri man utz 
taj chij alak cho ri nu Tat. Ri cábin na wa! chij alak are ri ka mam Moisés, 
ri cu'bam c'ux alak chrij. 46 We ta ri alak kas xcojon alak che ri xubij ri ka 
mam Moisés, cácojon ta c'u alak ri' chwe in rumal chi ri ka mam Moisés co 
ri u tzlibam chwij in. 47 We c'u man xcojon alak che ri xutz'ibaj ri are!, ¿jas 
ta c'u lo cában alak chucojic ri quinbij in? —xcha ri Jesús chque. 


Ri Jesús cuya qui wa job mil winak 


6 1Te c'u ri! ri Jesús xk'ax ch'ákáp che ri mar ri cábix “Mar re Galilea” 
che, ri xukuje! cácoj “Mar re Tiberias" che ru bi'. 2E q'uia winak c'ut 

xeteri bi chrij ri Jestis rumal chi quilom ri cajmabal tak etal ri xubano 
aretak xeucunaj tak ri yawabib. 3Te ri' xpaki ri Jesás puwi' jun juyub, 
chila! c'ut xt'uyi wi junam cuc! ru tijoxelab. 4Xa c'u jubik! craj man curik 
ri nimak'ij ri cábix “Pascua” che, jun chque ri qui nimak!ij ri winak aj 
Israel. 5Aretak ri Jesús xeril ri q'uialaj winak ri e benak ruc!, xubij che 

ri tat Felipe: éJawije! ta ne quekalok! wi ri wa ri cákaya chque ri q'uialaj 
winak ri'? —xcha che. 

6Xubij wa! ri Jesús xa rech cárilo jas cubij ri tat Felipe. Kas retam c'u 
ri Are! jas ri cuban na. 7 Xch'aw c'u ri tat Felipe, xubij: Quieb cientos 
quetzales caxlan wa man cuban tá ri' rech c'o ju tak bik' que conojel 
chquijujunal, —xcha che. 

8Are c'u ri tat Andrés, ratz ri tat Simón Pedro, jun chque ru tijoxelab 
ri Jesús, xubij che: ?9Waral c'o wi jun ala ruc'am job caxlan wa re cebada 
ruc! quieb car. ¿Jas ta c'u lo u patàn wa! che qui tzukic ri q'uialaj winak 
ri e c'olic? —xcha che. 

10Xubij c'u ri Jesús chque ru tijoxelab: Chibij chque conojel ri winak 
chi quet'uyi'c, —xcha chque. 

Sibalaj q'uia c'u ri ráx k'ayes c'o cho ri juyub ri', xet'uyi c'ut. Craj e c'o 
job mil achijab. 11 Te ri! ri Jesus xeuc'am ri caxlan wa. Aretak xetewchitaj 
wa! rumal, xeuya chque ru tijoxelab, ri tijoxelab chic xequijach wa' 
chquiwách conojel ri winak ri e t'uyut'oj. Xukuje! je! xuban chque ri car, 
xeuya chque jampa! ri xcaj. 12Aretak e nojinak chic, ri Jesús xubij chque 
ru tijoxelab: Cheiyaca ri ch'ákatak ri xecanaj canok rech man xak tà 
quebe! pa mes, —xcha chque. 

13Xequiyac c'ut, xequinojisaj cablajuj chicách cuc! ri ch'ákatak ri 
xecanaj can chque ri job caxlan wa re cebada. 14Ri winak, aretak xquil 
we cajmabal etal ri! ri xuban ri Jesús, xquibij: Kas tzij are wa! ri k'alajisal 
re ru Lok! Pixab ri Dios ri cábixic chi cápe na cho ruwáchulew, —xecha 
ri'. 

15Ri Jesús c'ut xrilo chi cácaj cáquicoj qui chuk'ab chuc'amic bic rech 
cáquicoj che nim takanel pa qui wi', rumal c'u ri! xa xel bi chquiwách, xe' 
chi jumul puwi' ri juyub rech các'oji chila! u tuquiel. 


Ri Jesús cabin puwi' ri ja! 

16 Aretak chak'ab chic, ru tijoxelab ri Jesús xekaj bi chuchi! ri mar. 
17 Xeboc c'u pa jun barco, xquichaplej binem puwi' ri mar rech quek'ax 
pa Capernaum. Sibalaj k'ekum chic, ri Jesús c'ut maja' cátzelej lok pa 
ri juyub. 18Xak te'talic xpe jun nimalaj quiákik'. Xewalij c'u nimak 
tak uwoja! puwi' ri mar rumal. 19 Aretak qui binibem chi job o wakib 
kilómetros, xquil ri Jesás petinak tajin cábin puwi! ri ja'. Nakaj chic c'o 
wi che ri barco, xquixej c'u quib che. 20 Are c'u ri Jesús xubij chque: ¡In 
ri', mixej ba! iwib! —xcha ri' chque. 


El Nuevo Testamento en K'iche' Centro-Occidental de Guatemala, 2da ed. O 2011, Wycliffe Bible Translators, Inc. 


SAN JUAN 6 212 


21Te ri' ri e are! xequicotic, xquibij che ri Jesus chi cápaki cuc' pa ri 
barco. Chanim c'ut xeopan pa ri tinimit jawije' ri benam wi que. 


Ri winak cáquitzucuj ri Jesús 


22Chucab Ku ri winak ri xecanaj can ch'ákáp che ri mar xquilo chi ri 
tijoxelab xebe! pa ri jun barco ri xuwi barco wa! c'o chila!, man xe! tá c'u 
ri Jesús cuc'. 23Xurika c'ut chi xeopan niq'uiaj barcos chic ri qui petic 
pa ri tinimit Tiberias. Xeopan chila' chunakaj ri uwosak jawije! ri winak 
xquitij wi ri caxlan wa aretak xmaltioxitaj wa! rumal ri Kajaw Jesús. 24Je 
ri' chi ri winak aretak xquilo chi man c'o tà chi ri Jesús chila!', xukuje' 
chi man e c'o tá chi ru tijoxelab, xeboc pa tak ri barcos, xebe! c'u pa ri 
tinimit Capernaum chutzucuxic ri Jesús. 


Waral cákil wi chi ri Jesús, are ri Are' ri wa ri cuya ri kas c'aslemal 


25 Aretak ri winak xeopan ch'ákáp che ri mar, xquirik ri Jesús, xquita' 
c'u che, xquibij: Ajtij, ¿jampa' xul la waral? —xecha che. 

26Xubij c'u ri Jesás chque: Kas tzij ri quinbij chech alak chi ri alak 
quintzucuj alak xa rumal chi xwi' alak, xnoj c'u alak. Man quintzucuj 
tà alak rumal chi cách'ob alak u beyal ri cajmabal tak etal ri quinbano. 
27 Moc il alak chutzucuxic ri wa ri xa cásach u wách, xane are rajwaxic 
chi coc il alak chutzucuxic ri wa ri man cásach tá u wách, ri cuya chech 
alak ri kas c'aslemal ri man c'o tà u q'uisic. Are wa! ri wa ri quinya na in 
chech alak, in ri! ri Ralc'ual ri Dios ri Kas Winak. Rumal wa! u c'utum ri 
Dios ka Tat chi ruc' Are! in petinak wi, —xcha ri Jesús chque. 

28Te ri' ri winak xquita' che ri Jesús, xquibij: ¿Jas c'u ri' ri rajwaxic 
cáka'no rech cujcowinic cáka'no jachique ri craj ri Dios? —xecha che. 

29 Ri Jesús xch'awic, xubij chque: Ri craj ri Dios chi cában alak are la! 
chi cácojon alak che ri Jun ri u takom lok, —xcha chque. 

30Xquita' chi che ri Jesús, xquibij che: ¿Jas u wách etal cában la 
chkawách rech cákilo, cujcojon c'u che la? ¿Jas ri cácowin la chubanic? 
—quecha che. 31Ri ka nan ka tat ojer xquitij ri maná pa ri juyub ri 
cátzlinowic, je! jas ri cubij ru Lok! Pixab ri Dios ri Tz'ibtalic: “Ri Dios xuya 
chutijic ri qui wa ri xpe chila! chicaj,” —xecha che ri Jesús. 

32 Xch'aw c'u ri Jesús, xubij chque: Kas tzij ri quinbij chech alak chi 
man are tá ri ka mam Moisés ri xyo'w ri wa chque ri cápe chila' chicaj, 
xane are ri nu Tat ri cáyo'w ri kas wa ri cápe chila' chicaj. 33Ri wa ri 
cuya ri Dios are wa! ri kajinak lok chicaj, ri cuya ri kas c'aslemal chque 
conojel winak, —xcha ri Jesús chque. 

34Xquibij c'u che ri Jesús: Tat, ya la ke ri wa ri' amak'el ronojel k'ij, — 
xecha che. 

35Ri Jesús xubij chque: In ri! ri wa ri cuya ri kas c'aslemal. Jachin ri 
cápe wuc!, man c'o ta jumul ri cánum chic. Jachin ri cácojon chwe man 

c'o ta jumul ri cáchaki'j chi u chi'. 36Nu bim chi c'u chech alak chi ri alak 
man cácojon tá alak chwe pune (om alak nu wách. 37 Conojel ri queyi' 
chwe rumal ri nu tat quepe na wuc in. Apachin c'u ri quepe wuc man 
queintzelejisaj tá bic. 38Ri in c'ut man xinpe tà chila' chicaj xa chubanic 
jachique ri cwaj in, xane chubanic ru rayibal ri xintakow lok. 39Ri u 
rayibal ri nu Tat ri xintakow lok are la! chi man c'o tà jun chque ri xeuya 
chwe ri quintzako, xane chi queinc'astajisaj na chquixol ri cáminakib 
pa ri q'uisbal ktij. 49 Ri u rayibal ri xintakow lok are la! chi conojel ri 
cáquil nu wách in, in ri' ri u C'ojol ri Dios, quecojon c'u chwe, cáquirik 
ri c'aslemal ri man c'o tà u q'uisic. Queinc'astajisaj c'u na in chquixol ri 
cáminakib pa ri q'uisbal k'ij, —xcha ri Jesús chque. 

4^ Ri winak aj Israel, aretak xquita wa! we tzij ri', xquichap u bixic c!áx 
tak tzij chrij ri Jesús rumal ri xubij: “In ri! ri wa ri cápe chila! chicaj," — 
xcha chque. 42Xquibij c'ut: ¿A mat are wa! ri Jesús ru c'ojol ri tat José? 
Ri uj ketam qui wách ru nan u tat. ¿Jas lo wa! ri cubij chi petinak chila' 
chicaj? —xecha ri. 

43 Are c'u ri Jesús xubij chque: iTanal alak che ri yok'onic! —cácha!. 
44 Man do tá jun ri cuya! cápe wuc' in we ta mat các'am lok rumal ri nu 
Tat ri xintakow lok. Ri in c'ut quinc'astajisaj na chquixol ri cáminakib pa 
ri q'uisbal k'ij, —cácha'. 45Cubij pa tak ri wuj ri xquitz!ibaj ri k'alajisal 
tak re ru Lok! Pixab ojer: “Ri Dios cuya na tijonic chque conojel,” — 
cácha ri'. Rumal ri' conojel ri cáquitatabej ri cubij ri ka Tat, c'o c'u ri 
cáquetamaj na ruc', quepe na ri e are! wuc' in, —cácha chque. 

46 Are kas GU chi man c'o tá jun winak ilowinak u wách ri ka Tat. Ri 
Jun ri ilowinak u wách are xak xuwi ri petinak ruc! ri Dios, —cácha'. 
47 Kas tzij ri quinbij chech alak chi jachin ri cácojon chwe in c'o na ru 
c'aslemal ri man c'o tà u q'uisic. 48In ri! ri wa ri kas cuya c'aslemal, — 
cácha chque. 49Ri nan tat alak ojer xquitij ri wa ri cábix “maná” che pa 
ri juyub ri cátz'inowic, conojel c'ut xecámic. 50 Are c'u ri in tajin quintzijoj 
chech alak jas ri' ri kas wa ri petinak chila' chicaj. Jachin c'u ri cutij re 
we wa ri', man cácám tá ri', —cácha!. 51In c'u ri! ri c'aslic wa, ri kajinak 
lok chicaj. Jachin ri cutij re we wa ri',! các'asi na pa tak ri k'ij ri junab ri 
quepetic. Ri wa ri quinya in are ri nu cuerpo. Quinya wa! rech c'o ri qui 
c'aslemal conojel winak cho ruwáchulew,! —xcha ri Jesús chque. 

52Ri winak aj Israel xquichaplej u tzijobexic quib chquixol, xquibij: <Jas 
ta c'u lo cuban we achi ri' chuya'ic ru tijal chke pa tijic? —xecha!. 

53Ri Jesús xubij chque: Kas tzij ri quinbij chech alak chi we ri alak 
man cátij tà alak ri nu cuerpo, in ri! ri Ralc'ual ri Dios ri Kas Winak, 





^ 6:49 “Mana”: Chawila! ri versículo 31 pa we capítulo. /6:51a Quel cubij chi cácojon che 
ri Jesús (6:48 ). j6:51b Quel cubij wa! chi cuya rib pa cámisaxic cho ri Dios che qui 
q'uexwách ri winak. 

man cátij tà alak ri nu quiq'uel, te c'u ri' man cac'oji ta na ri c'aslemal 
alak ri'. 54 Jachin ri eu ri nu cuerpo xukuje! cutij ri nu quiq'uel, cto c'u 
u c'aslemal ri man c'o tà u q'uisic. Ri in c'ut quinc'astajisaj na chquixol 
ri cáminakib pa ri q'uisbal k'ij. 55Ri nu cuerpo c'ut are ri kas wa, ri nu 
quiq'uel are kas je! jas ri vino ri cátijowic. Se Jachin ri cutij ri nu cuerpo, 
xukuje! eut ri nu quiq'uel kas các'oji ri are! wuc' in, ri in xukuje! kas 
quinc'oji ruc' are!, 57 Ri nu Tat ri xintakow lok c'o u c'aslemal. Ri in 
xukuje! in c'asal rumal ri Arel, Je ri' xukuje! jachin ri cutzuk rib chwe in, 
các'asi na wumal in. 58Are tajin quintzijon chrij ri wa ri petinak chila' 
chicaj. We wa ri' man junam tà ruc' ri mana ri xquitij ri nan tat alak ojer, 
xecám c'u ri e are'. Are c'u ri cutij re we wa ri! các'asi na pa tak ri ktij ri 
junab ri quepetic, —xcha ri Jesás chque ri winak aj Israel. 

59 Ri Jesús xubij wa! we tzij ri' chque ri winak ri qui mulim quib pa ri 
rachoch Dios pa Capernaum che qui tijoxic. 


Ri Jesús cách'aw chrij ri tzij ri cuya c'aslemal ri man c'o tá u q'uisic 


60 Aretak xquita wa! we tijonic ri', e q'uia chque ri winak ri e c'o 
ruc' xquibij: Sibalaj c'az wa! ri tzij ri xubij. ¿Jachin ta lo ri cácowinic 
cutatabej? —xecha!'. 

61 Ri Jesús c'ut xretamaj chi c'äx tajin quech'aw chrij rumal ri tzij ri 
xubij, xuta! c'u chque: ¿A Gel cáta alak ri xinbij? —xcha chque. 62 ¿Jas 
c'u ri các'ulmataj ri! we ta quinil alak in, in ri! ri Ralc'ual ri Dios ri Kas 
Winak, quintzelejic quinpaki c'u chicaj jawije! ri in c'o wi nabe? 63Ri 
Lok'alaj Espíritu are ri cáyo'w ri c'aslemal. Ri cuerpo zak u tuquiel man 
c'o tá u patàn. Ri tzij c'ut ri nu bim chech alak e are! kas tzij ri quepe ruc' 
ri Dios, xukuje' cáquiya c'aslemal. 64E do c'u jujun chech alak ri man 
quecojon taj, —xcha chque. 

Kas c'u retam ri Jesus petinak lok jachin tak ri man quecojon tà che, 
xukuje! jachin ri! ri cájachow na. 65 Xubij c'ut: Rumal ri! nu bim chech alak 
chi man c'o tá jun ri cuya! cápe wuc! in we ta mat cac'am lok rumal ri nu Tat. 

66 Tzare chi! c'ut e q'uia chque ri e c'o ruc! ri Jesús xquiya canok, man 
xec'oji tá c'u ruc!. 67Te ri! ri Jesús xuta! chque ri cablajuj u tijoxelab, xubij: 
¿A quiwaj ix xukuje! quixe! cuc!'? —xcha chque. 

68Xch'aw c'u ri tat Simón Pedro, xubij: Kajaw, ¿jachin chi ruc' cuje! wi? 
Ri tzij la e are tzij ri cáquiya c'aslemal ri man c'o tà u q'uisic. 69Ri uj, uj 
cojoninak che la, ketam chi lal ri! ri Cristo, ru C'ojol ri c'aslic Dios, — 
xcha che. 

70Ri Jesús xch'awic, xubij: ¿A mat ix cablajuj xixincha' rech quixc'oji 
wuc"? Pune je ri! jun chiwe are c'o ri Itzel pa ranima!, —xcha chque. 

71Ri Jesús aretak xubij wa! are tajin cách'aw chrij ri Judas Iscariote ru 
c'ojol ri tat Simón. Je ri', rumal chi ri tat Judas are ri cájachow na, pune 
are jun chque ri cablajuj u tijoxelab. 

Waral cákil wi chi ru chak' ri Jesús nabe man xecojon tá che 


7 1Te c'u ri! ri Jesús xubinibej ri Galilea. Man craj taj các'oji pa Judea 
rumal chi ri winak aj Israel cácaj cáquicámisaj. 2Xa c'u jubik! craj 

man curik ri nimak'ij que ri Cábal,* jun chque ri qui nimak'ij ri winak 
aj Israel. 3Ru chak' ri Jesus xquibij che: Mat canaj waral. Jat pa Judea 
rech xukuje! ra tijoxelab ri e c'o chila' cáquil na ri cajmabal ri cabano. 
^We jun winak craj chi kas quetamax u wách, man cuban tá ri' chic'uyal 
ri cubano. We ri at caban tak ri cajmabal ri', chabana wa! chquiwách 
conojel ri winak, —xecha che. 

5K'alaj c'ut chi ru chak! ri Jesús xa man xecojon tá che. 6Te ri! xubij 
ri Jesús chque: Ri in mája! curik ri ku chwe, are c'u ri ix apachique 
Ki utz chiwe cuya! quixe'c. 7Ri winak ajuwáchulew man quecowin 
taj cáquetzelaj i wách ix. Are c'u ri in cáquetzelaj nu wách rumal chi 
quink'alajisaj chquiwách chi man utz tá ri cáca'no. 8Ri ix c'ut, jix pa ri 
nimak'ij. Ri in man quine! taj, rumal chi maja' curik ri k'ij chwe. 

9 Aretak xbitaj wa! we GU ri! chque, xcanaj ri Are! pa Galilea. 


Ri Jesús copan pa ri nimak'ij que ri Cábal 


10 Aretak c'ut e benak chi ru chak! ri Jesús pa ri nimak'ij, ri Are! 
xukuje! xe! na pa ri nimak'ij, pune man xuc'ut tà rib chquiwách ri winak. 
Kane zak chic'uyal xe! ri Arel, 11 Ri winak aj Israel xquitij u tzucuxic pa ri 
nimak'ij, xquibij: ¿Jawije! c'o wi ri achi ri'? —xecha!. 

12Chquixol c'u ri winak, q'uia ri cábix chrij ri Jesás. Jujun cáquibij: 
“Are jun utzalaj achi,” —quecha'. Niq'uiaj chic cáquibij: “Man are tá 
utzalaj achi, rumal chi queusub ri winak," —quecha!. 

13Man c'o tà c'u jun ri cucoch'o cáresaj u tzijol ri Jesús rumal chi 
cáquixej quib chquiwách ri qui nimakil ri winak aj Israel. 

14Niq'uiajirinak chi c'u ri nimak'ij aretak ri Jesús xoc bi pa ri nimalaj 
rachoch Dios, xuchaplej c'u qui tijoxic ri winak. 15Are c'u ri winak aj 
Israel sibalaj tajin cáquicajmaj wa!, xquibij: ¿Jas lo wa! chi sibalaj q'uia 
retam we achi ri', man c'o tà c'u jawije! u tijom wi rib? —xecha!. 

16Ri Jesus xch'awic, xubij chque: Ri tijonic ri quinya man wech tà in, 
xane rech ri Jun ri xintakow lok. 17 We c'o jun kas curayij u banic ri craj 
ri Dios, cáretamaj na we ri nu tijonic kas cápe ruc' ri Dios, o xak pa we 
wi quintzijonic. 18Ri winak ri zak pa re wi cátzijonic, xa are craj ri' chi 
cánimarisax u k'ij cumal ri winak. Jachin c'u ri craj chi are cánimarisax 
u ktij ri xtakow lok, cubij ri! ri kas tzij, man are tà jun banal tzij, —xcha 
chque. 





k7:2 *Nimak'ij que ri Cábal”: Chawila! ri tzij “Cábal” pa ri Diccionario, q'uisbal re we 
Nuevo Testamento. 

19¿A mat kas tzij chi ri ka mam Moisés xuya ri Pixab chech alak? Pune 
je ri', man c'o tà c'u jun chech alak ri cunimaj ri Pixab ri'. ¿Jas che caj 
alak quincámisaj alak? —xcha chque. 

20Ri winak xech'awic, xquibij: iXa c'o jun itzel espíritu chawe! ¿Jachin 
lo ri craj catcámisanic? —xecha che. 

21Ri Jesús xubij chque: Xa ruc' jun cajmabal ri xinban pa ri k'ij 
re uxlanem, ri alak sibalaj cácajman alak che. 22Ri ka mam Moisés 
xunak'atajisaj alak chucojic retal ri ojer trato.' Pune ta ne man are tari are! 
xchapow lok u banic wa!, xane are qui tijonic can ri nan tat alak ojer. Ri alak 
ctut cácoj alak retal ri ojer trato che jun alaj ala pune pa ri k'ij re uxlanem. 
23We c'u ri alak rumal ri u nimaxic ri Pixab ri xutz'ibaj ri ka mam Moisés 
cácoj alak retal ri ojer trato che ri ala pune pa ri k'ij re uxlanem, éjas c'u che 
xpe oyowal alak chwe in aretak xincunaj ronojel ru cuerpo jun achi pa ri k'ij 
re uxlanem? —cácha'. 24C!o jas mábij alak chrij ri winak we utz cápetic o 
man utz tà cápetic. Aretak c'o jas cábij alak chrij jun winak chic, kas chomaj 
na alak jas ri cában alak, bana c'u alak wa! ruc! jicomal. 


Ri Jesús cubij jawije' chi' petinak wi ri Are! 

25Te c'u ri! jujun chque ri winak aj Jerusalén xquichapla u ta'ic, xquibij: 
¿A mat are wa! we achi ri! ri tajin cátzucuxic rech cácámisaxic? — 
quecha'. 26 Chiwilampe!, cátzijon cuc! ri winak, man c'o tà c'u jun c'o jas 
cubij che. ¿A xa ta c'u lo kas cáquicoj ri k'atal tak tzij chi we achi ri! are 
ri Cristo? —quecha!. 27Ri uj c'ut ketam jawije! petinak wi wa! we achi ri! 
Aretak c'ut cápe ri' ri Cristo, man c'o tà jun ri' etamaninak jawije! cápe 
wi, —xecha ri winak. 

28 Aretak ri Jesüs, ri tajin cuya tijonic pa ri nimalaj rachoch Dios, xuta 
wa! co xch'awic, xubij: Cábij alak chi etam alak nu wách, xukuje! chi 
etam alak jawije! chi! quinpe wi. Man in petinak tà c'ut xak pa we wi, 
xane in takom lok rumal ri Jun ri kas jicom ranima'. Ri alak c'ut man 
etam tà alak u wách. 29Ri in wetam u wách rumal chi in petinak ruc!, 
xukuje! are ri Are! in takowinak lok, —xcha chque. 

30Xcaj c'ut xquic'am bi pa che', man c'o tà c'u jun xchapowic rumal chi 
maja' curik ru k'ij. 31E q'uia c'ut xecojon che, xquibij c'ut: Aretak cápe ri 
Cristo, ¿a cuban ta c'u lo más cajmabal tak etal chic chuwách ri u banom 
we achi ri'? —xecha'. 


Ri tata'ib fariseos cáquitak u c'amic bi ri Jesús pa che! 


32Ri tata!ib fariseos xquita ri cáquibij ri winak ch ri Jesús. Xa je ri! ri e 
are! cuc! ri qui nimakil sacerdotes" xequitak bi jujun chajinelab re ri nimalaj 





17:22 “Circuncisión”: Chawila' Hechos 7:8, nota. "7:32 “Sacerdote aj Israel": Chawila! ri 
San Lucas 1:8, xukuje' ri Diccionario, q'uisbal re we Nuevo Testamento. 

rachoch Dios chuc'amic bi ri Jesús pa che'. 33Te ri! xubij ri Jesús: Xak quieb 
oxib k'ij chic quinc'oji na uc! alak, te c'u ri' quintzelej na ruc! ri xintakow 
lok. 34Ri alak quintzucuj na alak, man quinrik tà chi c'u alak rumal chi man 
cácowin tà alak copan alak chila!' jawije' ri quinec'ol wi in, —xcha chque. 

35Ri qui nimakil ri winak aj Israel c'ut, xquichaplej u ta'ic chbil tak 
quib, xquibij: ¿Jawije! ta c'u que! wi wa! we achi ri' chi man cujcowin tá 
uj quekarika'? ¿A xa ta c'u lo que! cuc! ri winak aj Israel ri e jabuninak 
chquixol ri winak aj Grecia che qui tijoxic ri winak aj Grecia? 36¿Jas quel 
cubij wa! ri xubij chke: *Quintzucuj na alak, man quinrik tà chi c'u alak 
rumal chi man cácowin tà alak copan alak chila' jawije' ri quinec'ol wi"? 
—xcha ri', —xecha'. 


Ri Kajaw Jesús cubij chi Are je' ta ne joron ri cuya c'aslemal 

37 Pa ri q'uisbal Ku re ri nimak'ij, ri Ku ri sibalaj nim na u banic, ri 
Jesús xtaq'ui ak'anok chquixol ri winak, co xch'awic, xubij: We c'o jun 
cáchaki'j u chi', chpet wuc!, chutija u joron. 38Je! jas ri cubij ru Lok) Pixab 
ri Dios ri Tz'ibtalic: Jachin ri cácojon chwe, cáq'uiy na lok pa ranima! 
joron ri cuya ri kas c'aslemal, —cácha!, —xcha ri Jesús chque ri winak. 

39 Ri Jesús c'ut, are tajin cách'aw chrij ri Lok'alaj Espíritu ri cáquic'am 
na ri winak ri quecojon che ri Arel, Mája! c'u cayi' lok ri Lok'alaj Espíritu 
rumal chi mája! cátzelej ri Jesús chila' chicaj rech cánimarisax u Ki. 

Ri winak jalajoj ri cáquichomaj chrij ri Jesús 

40 Jujun chque ri winak, aretak xquita ri xubij ri Jesus, xquibij: Kas tzij 
we achi ri! are wa! ri k'alajisal re ru Lok! Pixab ri Dios ri cábixic chi cápe 
na, —xecha'. 

41 Niq'uiaj chic xquibij: Are wa! ri Cristo, —xecha!. 

Niq'uiaj chi c'ut xquibij: <A xa ta c'u lo pa Galilea cápe wi ri Cristo? 

42 Ru Lok! Pixab ri Dios ri Tz'ibtalic cubij chi ri Cristo rajwaxic chquixol ri 
rachalaxic ri ka mam David ri nim takanel cápe wi na. Pa Belén c'ut cápe 
wi na, ri tinimit ri xc'oji wi ri ka mam David, —xecha!. 

43 Je c'u ri! ri winak xquitasala quib rumal rech ri Jesús. 44E c'o jujun ri 
xcaj xquic'am bi pa che', man c'o tà c'u jun xchapowic. 


Ri k'atal tak tzij man quecojon tà che ri Jesüs 


45Xetzelej c'u ri chajinelab re ri nimalaj rachoch Dios, xeopan chila! 
jawije! e c'o wi ri tata'ib fariseos xukuje! ri qui nimakil ri sacerdotes. Ri e 
are! c'ut xquita! chque: ¿Jas che man xic'am tá lok ri Jesús? —xecha'. 

46Ri chajinelab xech'awic, xquibij: ¡Man c'o tá jun achi ka tom je! 
cátzijonic jas ri cátzijon ri achi ri'! —xecha'. 

47 Are c'u ri tata'ib fariseos xquibij chque: Ri ix xukuje! xa xiya iwib pa 
subic. +8 ¿A c'o pu lo jun chque ri ka nimakil ri cojoninak che, o jun ne 

chque ri tata'ib fariseos? ¡Man c'o taj! —xecha'. 49 Xquiq'uiák itzel tzij pa 
qui wi!, xquibij: ¡We winak ri' man quetam tá ri Pixab! —xecha chque. 

50 Are c'u ri tat Nicodemo ri xopan ruc! ri Jesús chak'ab, are jun chque 
ri tata'ib fariseos. Xubij c'u chque: 51Ri ka Pixab cubij chi man cuya! taj 
cákak'at tzij puwi' jun winak chi các'ájisax u wach we ta mat nabe cákata 
na jas ri cubij che retamaxic jas ri u banom, —xcha chque. 

52 Te ri! xech'aw ri e are!, xquibij che ri tat Nicodemo: E c'u ri lal, ¿a 
lal aj Galilea xukuje'? —xecha che. Na!l siq'uij la ru Lok! Pixab ri Dios ri 
Tz'ibtalic, quil c'u na la chi man c'o tà jun k'alajisal re ru Lok! Pixab ri 
Dios ri petinak pa Galilea, —xecha che. 

53 Chquijujunal c'ut xebe! cho tak cachoch. 


Waral cákil wi ri ixok ri xuban ri nimalaj mac chrij ri rachajil 


8 1 Are c'u ri Jesús xe! pa ri nimalaj juyub ri cábix “Olivos” che. 2Aretak 

xsakir chucab ktij, ri Jesús xtzelej lok, xe! pa ri nimalaj rachoch Dios. 
Conojel ri winak xquimulij quib ruc!. Ri Are! c'ut xt'uyi'c, xuchaplej qui tijoxic. 
3Te ri' ri tijonelab re ri Pixab xukuje' ri tata'ib fariseos xquic'am lok jun ixok 
ri xquiriko tajin cuban ri nimalaj mac ri àwas u banic chrij ri rachajil. Xquiya 
c'u chquixol ri winak ri e c'o chila!. ^Xquibij c'u che ri Jesús: Ajtij, we ixok ri! 
xriktajic tajin cuban ri nimalaj mac ri áwas u banic chrij ri rachajil. 5Ri Pixab 
ri xutz'ibaj ri ka mam Moisés cubij chi rajwaxic cákacámisaj chabaj jun ixok ri 
je! cuban wa'. E ri lal, ¿jas c'u cábij la? —xecha che. 

6Xquibij wa! che xak rech cákaj pa qui k'ab, je c'u ri! quecowinic cáquibij 
chi c'o u mac ri Jesús. Are c'u ri Jesús xa xpachi'c, xuchaplej tz'ibanic cho 
ri ulew ruc! ri u wi! u k'ab. 7 Xquitakej c'u u c'otic u chi! ri Jesús. Xa je ri! ri 
Are! xujicomaj rib, xubij c'u chque: Apachin chech alak ri man c'o tá u mac, 
chuq'uiáka ri nabe abaj chrij we ixok ri', —xcha chque. 

8Xpachi chi jumul ri Jesús, xutakej tzlibanic cho ri ulew. ? Aretak c'ut xquita 
ri xubij ri Jesús, xquina' quib pa canima!' chi c'o qui mac. Chquijujunal c'ut 
xquichap elem bic. Nabe xebel bi ri ri'jab. Aretak conojel e elinak chi bic, xak 
xuwi chi ri Jesús c'o canok ruc! ri ixok ri canajinak can chila'. 10 Te ri! ri Jesús 
xujicomaj rib. Man c'o tá c'u jun xrilo, xane zak xuwi ri ixok. Ri Are! xubij 
che: Nan, ¿jawije! e c'o wi ri cáquibij chi c'o mac la? ¿A mat c'o jun xcanaj can 
chuk'atic tzij puwi! la chi các'ájisax wach la? —xcha che. 

11 Ri ixok xubij che ri Jesús: Man c'o tà jun, Tat, —xcha che. 

Are c'u ri Jesús xubij che: Ri in xukuje! man quink'at tà tzij puwi! la chi 
các'ájisax wách la. ¡Oj ba! la chanim, mámacun chi c'u la! —xcha che. 


Ri Jesús are je' jas jun candela ri cuya sakil 
chque ri winak cho ruwáchulew 


12Xtzijon chi jumul ri Jesás cuc! ri winak, xubij chque: In ri!, ri in 
quinya sakil chque ri winak cho ruwáchulew. Jachin ri cápe wuc!, các'oji 


El Nuevo Testamento en K'iche' Centro-Occidental de Guatemala, 2da ed. O 2011, Wycliffe Bible Translators, Inc. 


219 SAN JUAN 8 


na ri sakil ruc' ri cuya c'aslemal, man cabin tà chi c'u pa ri k'ekum, — 
xcha chque. 

13 Te ri! ri tata'ib fariseos xquibij che ri Jesús: Ri lal xak tuquiel la tajin 
cák'alajisaj la ri utz chij ib la. Rumal ri' ri tajin cák'alajisaj la man c'o tà u 
patán, —xecha che. 

14Ri Jesús xch'awic, xubij chque: Ri tajin quink'alajisaj chwij in, kas 
tzij c'o u patán, pune zak nu tuquiel quink'alajisaj ri utz chwij chbil wib. 
Wetam c'ut jawije! ri in petinak wi, xukuje! jawije!' ri quine! wi. Ri alak 
c'ut man etam tà alak jawije! ri quinpe wi, man etam tá c'u alak jawije' 
ri quine! wi. 15Ri alak je! cák'atow tzij alak jas ri guek'atow tzij ri winak 
ajuwáchulew. Ri in c'ut man quink'at tá tzij puwi' jachin jun. 16We c'u 
quink'at tzij, jicom quinban chuk'atic tzij. Je ri', rumal chi man xak tà 
nu tuquiel quink'at tzij, xane ri nu Tat ri xintakow lok Are cuk'at tzij 
junam wuc!. 17Pa ri Pixab alak tz'ibtal wi chi aretak quieb winak junam 
ri cáquibij chrij ri xquilo o chrij ri xquito, rajwaxic ri! cácojic chi kas tzij 
ri cáquibij. 18Ri in c'ut quink'alajisaj ri kas tzij chwij chbil wib, xukuje! ri 
nu Tat ri xintakow lok cuk'alajisaj ri kas tzij chwij, —xcha ri Jesás chque. 

19Te ri! ri tata'ib fariseos xquita!' che ri Jesús: ¿Jawije! c'o wi ri tat la? 
—xecha che. 

Ri Jesús xch'awic, xubij chque: Ri alak man kas tà etam alak nu wách, 
xukuje! man etam tà alak u wách ri nu Tat. We ta kas etam alak nu wách 
in, etam ta alak u wách ri! ri nu Tat xukuje!, —xcha chque. 

20Ri Jesus xubij wa' we tzij ri' aretak tajin cuya tijonic pa ri nimalaj 
rachoch Dios chunakaj ri c'olibal re tak ri cuchuj. Man c'o tà c'u jun 
xc'amow bi pa che! rumal chi mája! curik ru k'ij. 


Ri Jesús cubij chi ri Are! are ajchila' chicaj 

21Ri Jesús xch'aw chi jumul, xubij chque: Ri in quine'c. Ri alak c'ut 
quintzucuj na alak. Pa ri mac alak c'ut cácám wi alak, rumal chi man 
cácowin tà alak que! alak chila! jawije! ri quine! wi, —xcha chque. 

22Te ri' ri winak aj Israel xquibij: ¿A xa ta lo cucámisaj rib, rumal c'u 
ri! cubij chi man cujcowin taj cuje! chila' jawije! ri que! wi? —xecha ri e 
are'. 

23Te ri! xubij ri Jesús chque: Ri alak, xak alak ajwaral, are c'u ri in 
chila' chicaj quinpe wi. Ri alak, xak alak ajuwáchulew. Are c'u ri in man 
in ajuwáchulew taj. 24Rumal ri! xinbij chech alak chi pa ri mac alak 
cácám wi alak. Rumal chi we man cácoj tà alak chi in ri! ri tajin quinbij, 
pa ri mac alak cácám wi na alak, —xcha chque. 

25Te ri! xquita! che ri Jesús, xquibij: ¿Jachin c'u ri lal? —xecha che. 

Ri Jesús xch'awic, xubij chque: Ojer ri! nu bim chech alak jachin ri in, 
—xcha chque. 26Q'uia ri cwaj quinbij chech alak chrij ri tajin quinwilo 
chuk'atic Gu chrij ri cában alak. Are c'u ri xintakow lok cubij ri kas tzij. 

Ri in c'ut, jachique ri nu tom chuchi' ri Are', are wa! ri quinbij chque ri 
winak ajuwáchulew, —xcha chque. 

27 Ri e are! c'ut man xquich'ob taj chi ri Jesús are tajin cách'aw chrij ri 
ka Tat chila! chicaj. 28Rumal ri! xubij chque: Aretak ri in, in ri! ri Ralc'ual 
ri Dios ri Kas Winak, quinyac na chicaj umal alak chquiwách ri winak, 
quetamaj c'u na alak chi In Ri'. Man c'o tà c'u jas quinbano xak pa we 
wi, xane xak xuwi quinbij ri u c'utum ri ka Tat chnuwách, —xcha chque. 
29 Are c'u ri xintakow lok c'o wuc! in. Ri nu Tat man in u yo'm tá can nu 
tuquiel rumal chi amak'el ronojel Ki are quinban ri utz cáril wi ri Arel, 
—xcha chque ri winak aj Israel. 

30 Aretak ri Jesús xubij wa! we tzij ri!, e q'uia xecojon che ri Arel, 


Ru C'ojol ri Dios cujresaj pu k'ab ri Itzel 


31Xubij c'u ri Jesás chque ri winak aj Israel ri xecojon che: We ri alak 
cátakej alak u banic ri nu bim chech alak, kas tzij alak nu tijoxelab, — 
xcha chque. 32 Quetamaj c'u na alak ri kas tzij, ri kas tzij c'ut cubano chi 
tzokopital chi alak, —xcha chque. 

33Ri winak aj Israel xech'awic, xquibij: Ri uj are ka mam ri Abraham 
ojer, man uj cojom tà c'u zak che patánil re jun winak. ¿Jas lo wa! chi 
cábij la chke chi cujtzokopitaj na? —xecha che. 

34Ri Jesus xubij chque: Kas tzij quinbij chech alak chi conojel ri 
quemacunic e cojom ri' che patànil tak re ri mac. 35Jun ri cojom che 
patáninel man are tà kas ajpaja. Are c'u ri u c'ojol ri rajaw ja kas ajpaja ri! 
amak'el ronojel k'ij. 36Je c'u ri', we ri in, in u C'ojol ri Dios quintzokopin 
chech alak, kas tzij ri' chi tzokopital chi alak, —xcha chque. 37Ri in 
wetam chi ri mam alak are ri Abraham ojer. Caj c'u alak quincámisaj 
alak rumal chi man cácoj tà alak ri quinbij chech alak. 38Ri in are quinbij 
ri u c'utum ri nu Tat chnuwách. Are c'u ri alak are cában alak jachique ri 
bim chech alak rumal ri tat alak, —xcha ri Jesús chque. 

39Ri e are! xech'awic, xquibij: Ri ka tat uj are ri ka mam Abraham ojer, 
—xecha!. 

Ri Jesús xubij chque: We ta kas tzij are tat alak ri ka mam Abraham, 
are ta cában alak ri! jas ri xuban ri are!. 20 Dune nu bim ri kas tzij chech 
alak ri u c'utum ri Dios chnuwách, ri alak caj alak quincámisaj alak. Ri 
ka mam Abraham man c'o tà jumul ri je! xuban wa ^! Ri alak c'ut je! 
cában alak jas ri cuban ri tat alak, —xcha ri Jesús chque. 

Ri e are! c'ut xquibij che: Ri uj, man uj alc'ualaxelab taj ri mat k'alaj u 
wách ka tat. Ri ka Tat xa jun c'olic, are c'u ri Dios, —xecha'. 

42Ri Jesús c'ut xubij chque: We ta kas tzij chi ri Dios are Tat alak, 
quinaj ta alak ri! rumal chi ri in ruc' ri Dios in petinak wi, waral c'ut in 
c'o wi. Man in petinak taj xak pa we wi, xane are ri Dios xintakow lok. 
43 ¿Jas che ri alak man cácowin tà alak chuch'obic ri quinbij? Xa rumal 

chi man caj tà alak cátatabej alak ri nu tzij. “Ri tat alak are ri Itzel. Ri 
alak, alak rech ri are, are c'u caj alak cában alak jachique ri craj ri are!. 
Ri Itzel are jun cámisanel ojer lok. Ri are! man cuban tá ri kas tzij, man 
cubij tà c'u ri kas tzij. Aretak cuban tzij, are cubij ri u banic ri are'. Are 
jun banal tzij, qui tat c'ut ri banal tak tzij. 45Ri in c'ut quinbij ri kas tzij, 
rumal c'u ri! ri alak man cácoj tà alak ri nu tzij. *6¿Jachin chech alak 
cácowinic cuk'alajisaj chi kas tzij c'o mac nu banom? We c'u quinbij ri 
kas tzij, éjas c'u che man cácoj tà alak ri quinbij? ^7 Apachin ri rech ri 
Dios cutatabej ri' ru Tzij ri Dios. Are c'u ri alak man alak tà rech ri Dios. 
Rumal ri' man caj tà alak cátatabej alak ru Tzij ri Dios, —xcha ri Jesüs 
chque ri winak aj Israel. 


Waral cákil wi chi ri Cristo cto chic májok các'oji ri Abraham 


48Ri winak aj Israel xquibij che ri Jesüs: Kas tzij ri xkabij aretak xkabij 
chi ri lal, xa lal aj Samaria," xukuje! chi ri lal c'o jun itzel espíritu che la, 
—xecha che ri Jesús. 

49 Ri Jesús xch'awic, xubij chque: Man c'o tà jun itzel espíritu chwe. Ri 
tajin quinbano, xa tajin quinya u k'ij ri nu Tat, are c'u ri alak xa quesaj 
alak nu q'uixbal. 50 Ri in c'ut man cwaj taj chi cáyi' nu ktij, pune ta ne 
c'o Jun ri craj chi cáyi' nu ktij, cuk'at c'u na tzij ri Are! pa qui wi! ri 
cáquetzelaj nu wách. 51Kas tzij quinbij chech alak chi jachin ri cunimaj ri 
quinbij, man cácám tà na ri are!, —xcha chque. 

52 Te ri! ri winak aj Israel xech'awic, xquibij: Cámic kas xel chi sak chkawách 
chi xa clo jun itzel espíritu che la, —xecha che ri Jesús. Ri ka mam Abraham, 
xukuje' conojel ri k'alajisal tak re ru Lok! Pixab ri Dios xecámic, te c'u ri! cábij la: 
“Jachin ri cunimaj ri quinbij man cácám taj,” —cácha la. 53£A lal ta c'ut nim na 
ri ktij la chuwách ri ka mam Abraham? Ri are! xcámic, xukuje! xecám ri k'alajisal 
tak re ru Lok! Pixab ri Dios. ¿Jachin ta c'u ri lal ri cában che ib la? —xecha che. 

54Ri Jesus xch'awic, xubij chque: We ta xak in quinya nu k'ij chbil wib, 
man c'o tá u patán ri'. Are c'u ri cáyo'w nu ktij are ri nu Tat, ri cábij alak 
chi are Dios alak. 55Ri alak c'ut man etamam tà alak u wách. Ri in kas 
tzij wetam u wách. We ta quinbij chi man wetam tá u wách, in banal tzij 
ta ri! je! jas ri alak. Ri in c'ut kas tzij wetam u wách, quinnimaj c'ut ri 
cubij. 56Ri Abraham ri mam alak xquicotic aretak xuto chi cáril na ri nu 
k'ij. Xril c'ut, kas c'u xquicotic, —xcha chque. 

57 Ri winak aj Israel xquibij che ri Jesús: Maja' ne niq'uiaj ciento junab 
la, te c'u ri' cábij la chi xil la u wách ri ka mam Abraham, —xecha che. 

58Ri Jesus xch'awic, xubij: Kas tzij quinbij chech alak chi ri in, in c'o 
chic ojer, c'à májok các'oji ri Abraham, —xcha chque ri winak aj Israel. 





28:48 Ri winak aj Israel sibalaj xquetzelaj qui wách ri winak aj Samaria. Ri u bixic ri tzij 
ri!, “xa lal aj Samaria", che jun winak are junam ruc' ru q'uiákic itzel tzij puwi!. 

59 Xepe c'u ri winak aj Israel, xquic'am abaj rech cáquiq'uiàk chrij ri 
Jesús. Ri Are! c'ut, xuc'u! rib chquiwách, xel lok pa ri nimalaj rachoch 
Dios, xoc'ow chquixol ri winak, xe'c. 


Ri Jesús cucunaj jun achi ri moy tzaretak xil u wách 


1Ri Jesus benak pa ri be aretak xril jun achi ri moy tzaretak xil u 

wách. 2Ru tijoxelab xquita!' che ri Jesús: Ajtij, —xecha che. ¿Jas che 
moy we achi ri! tzaretak xil u wách? ¿A xa rumal ri qui mac ru nan u tat 
o xa rumal ru mac ri are'? —xecha che. 

3Ri Jesus xubij chque: Man rumal tà rech ru mac ri are', man rumal 
tà c'u rech ri qui mac ru nan u tat, xane rech rumal ri are! cák'alajin 
ri cácowin ri Dios chubanic, —xcha chque. 4^Chanim ri! ri c'o na ri ktij, 
rajwaxic chi quinban na ri xintak chubanic rumal ri xintakow lok. Coc 
c'u na ri ak'ab aretak man c'o tá chi jun cácowinic cáchacunic. 5Pa tak 
we ktij ri! aretak in c'o cho ruwáchulew, ri in quinya sakil chque ri winak 
ajuwáchulew, —xcha ri Jesús chque ru tijoxelab. 

6Aretak xbitaj wa! we GU ri! rumal ri Jesús, xutzak u chub pulew, 
xuban jubik' xok'ol ruc' ru chub, xubil c'u chrij tak ru wak!ách ri moy. 
7Te c'u ri! xubij che: ¡Oj la! Ch'aja la ri wách la pa ri atinibal ri cábix 
“Siloé” che. (We bi'aj ri! quel cubij “Takom”.) 

Ri moy achi xe'c, xuch'aj ru wách. Aretak xtzelej lok, xcowinic xca!y 
chic. 8Are c'u ri u c'ul tak ja, xukuje! ri winak ri quetamam u wách chi 
moy nabe, xquibij: ¿A mat are wa! we achi ri! ri cát'uyi chi! tak ri be 
chuta!'ic u limosna? —xecha!. 

9 Jujun xquibij: Je!, are wa, —xecha'. 

Niq'uiaj chic xquibij: Man are taj. Xak c'u junam quel ruc!, —xecha!. 

Are c'u ri achi ri moy can nabe xubij: Je!, in ri', —xcha chque ri winak. 

10Te ri! ri winak xquita! che ri achi: ¿Jas lo wa! chi catcowin chic 
catca!yic? —xecha che. 

11 Ri are! xch'awic, xubij chque: Ri achi ri Jesús u bi! xuban jubik' 
xok'ol, xubil chrij tak ri nu wak'ách, te c'u ri' xubij chwe: “Oj la chi! ri 
atinibal ri cábix “Siloé” che, ch'aja la ri wách la chila',” —xcha chwe. 
Xine! c'ut. Aretak xch'ajtaj ri nu wách, xincowinic xinca!yic, —xcha 
chque. 

12Te ri! ri winak xquibij: ¿Jawije! c'o wi ri achi ri'? —xecha che. 

Ri are! xubij chque: Man wetam taj, —xcha chque. 


Ri tata'ib fariseos cáquic'ot u chi' ri moy achi ri xutziric 


13Te ri! xquic'am bi ri achi ri moy can nabe, xequiya chquiwách ri 
tata'ib fariseos. 14Are c'u jun k'ij re uxlanem aretak ri Jesús xuban ri 
jubik' xok'ol, xucunaj ri achi ri moy. 15Ri tata'ib fariseos xukuje! xquita! 
che ri achi chi jas lo wa! chi cácowin chic cáca!yic. Ri are! xubij chque: 

Xubil xok'ol chrij tak ri nu wak'ach, te c'u ri! xinch'aj ri nu wách. 
Quinca'y chi c'u cámic, —xcha chque. 

16Te ri! jujun chque ri tata'ib fariseos xquibij: Ri achi ri xbanow wa! we 
cunanic ri! man rech tá ri Dios, rumal chi man nim tá cáril wi ri ktij re 
uxlanem, —xecha'. 

Niq'uiaj chi c'ut xquibij: ¿Jas ta c'u lo wa! chi cácowinic cuban tak we 
cajmabal etal ri' we ta kas tzij ajmac? —xecha!. 

Je ri' chi man xjunamataj tà ri qui chomanic, xquitasala c'u quib. 

17 Xquita' chi c'u jumul che ri achi ri moy can nabe: E ri at, ¿jas cabij at 
chrij ri achi ri xcunan ra wak'ách? —xecha che. 

Ri are! c'ut xubij: Ri in quinbij chi are jun k'alajisal re ru Lok! Pixab ri 
Dios, —xcha chque. 

18 Are c'u ri winak aj Israel man xquicoj taj chi ri achi ri' are wa! ri moy 
can nabe, cámic c'ut cáca!y chic. C'à te! xquicojo aretak xesiq'uix na lok 
ru nan u tat ri achi ri xcunatajic. 1? Xquita! c'u chque: ¿A are wa! ri alc'ual 
alak ri cábij alak chi moy xil u wách? ¿Jas lo wa! chi cámic cácowin chic 
cáca!yic? —xecha chque. 

20Ru nan u tat xech'awic, xquibij: Ketam chi are wa! ri kalc'ual ri moy 
xil u wách. 21 Man ketam tà c'ut jas wa! chi cámic cácowin chic cácatyic, 
man ketam tá c'u jachin ri xcunan ru wak'ách. Ta! alak che ri are'. Achi 
chi ya', cubij c'u na chech alak jas wa! chi cácowin chic cáca!yic, —xecha 
chque. 

22 Je wa! xquibij ru nan u tat rumal chi xa xquixej quib chquiwách ri 
winak aj Israel. Ri e are! c'ut qui chomam chic junam chi jachin ri cucojo 
chi ri Jesús are ri Cristo cáquesaj na bi pa ri rachoch Dios. 23 Rumal ri! ru 
nan u tat ri achi ri xcunax ru wak'ách xquibij: “Ta! alak che ri are!. Achi 
chi ya!,” —xecha ri!. 

24 Te c'u ri! ri winak aj Israel xquisiq'uij chi jumul ri achi ri moy can 
nabe, xquibij che: Chabij ba! ri kas tzij chke chuwách ri Dios. Ri uj ketam 
chi ri achi ri' are jun ajmac, —xecha che. 

25 Ri achi xch'awic, xubij chque: Ri in man wetam taj we are jun ajmac 
o man are taj, xuwi wetam chi nabe canok in moy, cámic c'ut quinca!y 
chic, —xcha chque. 

26Xquita! chi c'u jumul che: ¿Jas xuban chawe? ¿Jas xuban chucunaxic 
ri a wak'ách? —xecha che. 

27 Xch'aw ri achi, xubij chque: Xinbij chech alak, ri alak c'ut xa man 
cáta tà alak. ¿Jas che caj alak chi quinbij wa! jumul chic? ¿A xa caj alak 
coc alak che u tijoxel? —xcha chque. 

28Te ri! ri e are! xquitze'j u wach, xquibij c'u che: Ri at, at jun ruc' we 
achi ri', are c'u ri uj, uj jun ruc' ri ka mam Moisés. 29Ri uj ketam chi ri 
Dios xch'aw ruc' ri ka mam Moisés. Are c'u we achi ri! man ketam taj 
jawije! ri cape wi, —xecha che. 

30Ri achi c'ut xch'awic, xubij chque: iCo!l ta neri'! Ri alak man etam 
tà alak jawije! cápe wi, ri in c'ut xucunaj ri nu wak!ách. 31Kas ketam chi 
ri Dios man cuta tá ri qui tz'onobal tok'ob ri ajmaquib, xuwi cuta ri qui 
tz'onobal tok'ob ri winak ri quek'ijilan che, ri cáca'n ru rayibal. 33Man 
c'o tá jumul ka tom cábixic chi c'o jun cácowin chucunaxic ru wak'ách 
jun achi ri moy xil u wach. 33We ta ri achi ri! mat ruc' ri Dios petinak wi, 
mat c'o jas cácowin ri' chubanic, —xcha chque. 

34Te ri' xquibij che: Ri at, xa at ajmac xil a wách. ¿A are cawaj 
cujatijoj? —xecha che. 

Xquesaj c'u bic pa ri rachoch Dios. 


E c'o ri queca'yic ri e moy chuwách ri Dios 


35Ri Jesus xretamaj chi xesax bic ri achi ri moy can nabe. Aretak ri 
Jesús xuriko, xubij che: ¿A cácojon la che ru C'ojol ri Dios? —xcha che. 

36Ri achi xubij che: Tat, bij la chwe jachin ri' rech ri in quincojon che, 
—xcha che. 

37 Ri Jesús xch'awic, xubij che: Ilom chi la u wàch wa!. In ri', ri tajin 
quintzijon uc' la, —xcha che. 

38Te c'u ri! ri achi xxuqui chuwách ri Jesús, xubij che: Quincojon che 
la, Kajaw, —xcha che. 

39 Xubij c'u ri Jesús: Ri in, in petinak cho ruwáchulew chuk'atic tzij, 
rech ri moyab cájaktaj ri qui wak'ách, xukuje! rech ri queca!yic quecanaj 
moy, —xcha!. 

40Te ri! jujun chque ri tata'ib fariseos ri e c'o chila! ruc! ri Are!, aretak 
xquita ri xubij ri Jesús, xquibij che: ¿A uj moy ta c'u lo uj xukuje'? — 
xecha che. 

41 Ri Jesús xch'awic, xubij chque: We ta alak moy, mat c'o mac alak 
ri'. Rumal c'u rech chi cábij alak chi cáca!y alak, c'o mac alak, —xcha ri 
Jesús chque. 


Waral cákil wi ri c'utbal chrij ri qui corral chij 


10 1Kas tzij quinbij chech alak chi jachin ri man coc ta bi chuchi'ri 
qui corral ri chij, xane xa cutzucuj jawije' cunim wi bi rib, ri achi ri! 
xa jun elak'om, jun t'orinel. 2Are c'u ri coc bi chuchi' ri corral are ajyuk ri', 
ri chajil que ri chij. 3Ri chajil u chi! ri corral cujak ri' chuwách rech coquic. 
Ri chij c'ut cáquich'ob u wách aretak cách'awic. Ri ajyuk' queusiq'uij ru chij 
chquijujunal ruc' ri qui bi', queresaj c'u bi pa ri corral. 4Aretak e resam chi 
bic conojel ri chij pa ri corral, cánabej bi chquiwách, are c'u ri chij queteri 
bi chrij rumal chi cáquich'ob u wách aretak cách'awic. »Man queteri tà 
c'u chrij jun winak ri man quetam tà u wách, xane xa queanimaj chuwách 
rumal chi man cáquich'ob taj aretak cách'aw jun winak ri man quetam tá u 
wách, —xcha ri Jesús chque ri winak aj Israel. 

6Ri Jesús xucoj wa! we c'utbal ri' chguiwach, ri e are! c'ut man 
xquich'ob taj jas ri xraj xubij chque. 


Waral cákil wi chi ri Jesús are ri Utzalaj Ajyuk' 


7Te ri! ri Jesús xubij chi jumul chque: Kas tzij quinbij chech alak. 

Ri in, in ru chi! ri corral ri queboc wi bi ri chij. 8 Conojel ri nabe xebul 
chnuwách in, e elak'omab ri', e t'orinelab. Ri chij c'ut man xquitatabej taj 
ri xquibij. 9Ri in, in ru chi! ri corral. Jachin ri wumal in coc pa ri corral 
curik ru tobanic ri Dios. Ri winak ri' junam ruc! jun chij ri coc pa ri 
corral, te c'u ri' quel bic, curik utzalaj echa'. 

10Ri elak'om xuwi petinak rech querelak'aj bi ri chij, queucámisaj, 
cusach qui wách. Ri in c'ut in petinak chuya'ic qui c'aslemal, rech c'o 
qui c'aslemal ri kas utz na. !1Tn ri! ri utzalaj ajyuk'. Ri utzalaj ajyuk' 
cuya ru c'aslemal pa cámical rumal quech ri chij. 12Are c'u ri ajyuk! ri 
xuwi cuchomaj ri tojbal re, aretak cárilo cápe ri utiw, queuya can ri chij, 
canimajic. Je ri' cubano rumal chi man are tà kas cajyuk! ri chij, xukuje' 
ri chij man e rech tà ri are'. Cape c'u ri utiw queuchap ri chij, queujabuj. 
13Ri achi ri' canimajic rumal chi xuwi cuchomaj ri tojbal re. Man querilij 
tà ri chij. 

14In ri! ri utzalaj ajyuk', wetam qui wách ri nu cht, xukuje! ri e are! 
quetam nu wách in. 15Je! jas ri nu Tat retam nu wách in, ri in xukuje' 
wetam u wách ri nu Tat. Quinya c'u ri nu c'aslemal pa cámical rumal 
quech ri chij. 16Xukuje' e c'o chi niq'uiaj nu chij ri man e c'o ta pa we 
corral ri'. Rajwaxic c'ut queinc'ama na lok xukuje'. Ri chij ri' cáquinimaj 
na ri quinbij. Xa c'u jumulaj chij các'oji na, xukuje! xa jun ri cajyuk'. 

17Ri ka Tat quinraj in rumal chi quinya ri nu c'aslemal pa cámical, 
quinc'astaj chi c'u na rech các'oji chic ri nu c'aslemal. 18Man c'o tà jun 
quesan ri nu c'aslemal chwe, xane ri in pa wanima! cápe wi quinya ri nu 
c'aslemal. Pa nu k'ab c'o wi ru ya'ic ri nu c'aslemal, xukuje! pa nu k'ab c'o 
wi ru c'amic jumul chic. Are wa! ri xintak wi rumal ri nu Tat, —xcha ri 
Jesüs. 

19 Aretak ri winak aj Israel xquita wa! we tzij ri', xquichapla u tasic quib 
jumul chic. 20 E q'uia chque xquibij: ¿Jas che cátatabej alak ri cubij? We 
achi ri' c'o jun itzel espíritu che, xukuje! ch'ujarinak wa!, —xecha'. 

21Niq'uiaj chi c'ut xquibij: Man c'o tà jun winak ri c'o jun itzel espíritu 
che ri je! cátzijon wa! we ri'. ¿A cácowin pu lo jun itzel espíritu cujak ri 
qui wak'ách ri moyab? —xecha'. ¡Man cuya! taj! —xecha ri!. 


Ri winak aj Israel man quecojon tá che ri Jesús 
22pa tak ri k!ij ri! xurik ri k'alaj. Are chi! tajin cában ri nimak'ij pa ri 
tinimit Jerusalén, natabal re ri k'ij ri xq'uis u yaquic ri nimalaj rachoch 
Dios, xjach c'u pu k'ab ri Dios. 23Ri Jesús tajin cáwacat pa ri nimalaj 

rachoch Dios, pa ri rakan ja re Salomon. 24Xepe c'u ri winak aj Israel 
xquimulij quib chrij, xquibij che: ¿C!á jampa! cujya la pa sak? We lal ri! ri 
Cristo, bij ba! la ri kas tzij càmic, —xecha che. 

25Ri Jesus xch'awic, xubij chque: Ya nu bim chic. Ri alak c'ut man 
cácoj tà alak ri xinbij. Ronojel ri u takom ri nu Tat chwe chi quinbano, 
are các'utuw na ruc! sakil. 26Ri alak c'ut man cácojon tá alak rumal chi 
ri alak man jun tà cuc! ri nu chij, jas ri xinbij chech alak nabe. 27Ri nu 
chij quetam nu wách aretak quinch'awic. Ri in xukuje! wetam qui wách, 
queteri c'u chwij. 28Ri in quinya c'aslemal chque ri man c'o tà u q'uisic. 
Man cásach tá qui wách, man c'o tà c'u jachin queesan pa nu k'ab. 29Ri 
nu Tat, ri nim na u k'ij chquiwách conojel, are ri xeyo'w chwe. Man c'o tà 
c'u jachin jun queesan pu k'ab ri Are!. 30Ri in, xukuje! ri nu Tat, xa uj jun, 
—xcha chque. 

31Te ri! ri winak aj Israel jumul chic xquic'am abaj rech cáquiq'uiák 
chrij ri Jesús. 32Ri Jesús xubij chque: Q'uia u wách utzil nu banom 
chuwách alak rumal ru chuk'ab ri nu Tat. ¿Rumal c'u jachique chque we 
utzil ri nu banom quinq'uiák alak chabaj? —xcha chque. 

33Ri winak aj Israel xech'awic, xquibij: Man cákaq'uiák tá la chabaj 
rumal jun chque ri utzil ri banom la, xane rumal chi bim la ri áwas u 
bixic chrij ri Dios. Ri lal zak lal jun achi, banom c'u ib la chi lal Dios, — 
xecha che. 

34Ri Jesús c'ut xubij chque: Pa ri Pixab alak tz'ibtal wi ri xubij ri Dios: 
“Ri ix, ix dioses," —cácha!, —xcha ri Arel, 35Ketam chi ri cubij ru Lok! 
Pixab ri Dios ri Tz'ibtalic, man cuya! taj cásach u wách. Ri Dios xubij “dios” 
chque ri winak ri xecojon che ru Lok! Pixab. 36We ri Dios xinucha! in, te 
c'u ri! xinutak lok cho we uwáchulew, ¿jas lo wa! ri cábij alak chi nu bim ri 
áwas u bixic chrij ri Dios rumal chi xinbij chi in u C'ojol ri Dios? 37We man 
quinbano jachique ri cuban ri nu Tat, ri alak man rajwaxic taj cácojon alak 
chwe. 38We c'u quinbano, pune ba! man cácojon tá alak chwe, cojon ba! 
alak che ri quinbano rech je ri' kas quetamaj alak, xukuje! cácoj alak chi ri 
ka Tat c'o pa wanima!' in, xukuje!' ri in, in c'o pa ranima! ri ka Tat. 

39 Jumul chic are ta xcaj xquic'am bi pa che'. Ri Jesus c'ut xresaj rib pa 
qui k'ab. 

40Te ri! ri Jesús xe! jumul chic ch'akap che ri nima! Jordán chrelbal 
k'ij jawije! ri xuban wi kasna! ri tat Juan nabe, xcanaj c'u chila'. NE q'uia 
winak c'ut xebe! che rilic, xquibij c'ut: Kas tzij ri tat Juan, pune man xuban 
tà cajmabal tak etal, ronojel ri xubij chrij we achi ri! are kas tzij, —xecha'. 

42E q'uia winak c'ut xecojon che ri Jesus chila'. 


Waral cákil wi ru cámical ri tat Lázaro 


1 1 1C!o jun achi yawab, Lázaro u bi', ri cápe pa ri tinimit Betania, 
ri tinimit ri e jekel wi ri nan María xukuje! ri nan Marta ri ratz. 

2We nan María ri!, ri ranab ri tat Lázaro ri yawab, are wa! ri xk'ijow ri 
c'oc'alaj aceite chrij ri rakan ri Kajaw Jesús, ri xusu! c'u ruc! ru wi'. 3We 
quieb ixokib ri' ri cachalal quib, xquitak u bixic che ri Jesús: Kajaw, ri 
Lázaro ri sibalaj utz la ruc!, yawab ri are!, —xecha bic. 

4Aretak xuta ri Jesús wa, xubij: Ri cámical ri cuc'am lok we yabil ri! 
man are tá q'uisbal re ru c'aslemal, xane xa rech cák'alajinic chi nim u 
k'ij ri Dios, xukuje! rech rumal we yabil ri! cáctutunic chi nim u ktij ru 
C'ojol ri Dios, —xcha'. 

5Ri Jesús, pune sibalaj lok! ri nan Marta chuwách, xukuje! ru chak!, 
xukuje' ri tat Lázaro, 6aretak xbix che chi yawab ri tat Lázaro, xcanaj na 
can quieb Kit chila' jawije! ri cto wi. 7 Te c'u ri! xubij chque ru tijoxelab: 
Jo! chi jumul pa Judea, —xcha chque. 

8Xquibij c'u ru tijoxelab che: Ajtij, mája! naj ri' ri winak aj Israel ri e 
c'o chila' xcaj xquicámisaj la che abaj. ¿Te ri' are caj la que! chi la jumul 
jela'? —xecha che. 

9Ri Jesus xubij chque: <A mat cablajuj hora u pam ri jun k'ij? We jun 
winak cabin pak'ij, man cátzak taj, rumal chi cáril ru sakil ri ktij ri cáca!y 
puwi' ruwáchulew. 19 We c'u ri winak chak'ab cábinic, cátzakic, rumal chi 
man c!o tà ri sakil pa ru be, —xcha chque. 

(fe c'u ri! xubij chi ri Jesús chque: Ri tat Lázaro, ri sibalaj uj utz ruc', 
xwaric, quine! c'ut quinc'asuj na, —xcha chque. 

127Te ri! ri tijoxelab xquibij che ri Jesús: Kajaw, we cáwaric quel cubij 
wa! chi cutzir na, —xecha che. 

13Ri Jesus c'ut are tajin cubij chi ri tat Lázaro xcámic. Are c'u ri 
tijoxelab xquichomaj e are! chi are tajin cubij ri waram ri cuban jun 
winak. 14Te ri' xubij ri Jesús chque chi sakil: Ri tat Lázaro ya xcámic, 
—xcha'. 15Ri in quinquicotic chi man in c'o tá chila'. Are c'u utz na wa! 
chiwe ix rech quixcojonic. Jo! ba! jekila', —xcha chque. 

16 Are c'u ri tat Tomás ri “Gemelo” cuchixic, xubij chque ri niq'uiaj 
tijoxelab chic ri e rachi'l: Jo! uj xukuje' rech cujecám ruc!, —xcha chque. 


Ri Jesús queuc'astajisaj ri càminakib, cuya qui c'aslemal 


17 Aretak xopan ri Jesús, te! xuto chi xque' quiejeb k'ij mukutal chi ri tat 
Lázaro. 18Ri alaj tinimit Betania nakaj c'o wi che ri tinimit Jerusalén. Craj c'o 
niq'uiaj legua u najal. 19E q'uia c'u chque ri winak aj Israel e opaninak cho 
rachoch ri nan Marta, ri nan María, chucu'bisaxic qui c'ux rumal ru cámical 
ri qui xibal. 20 Aretak ri nan Marta xretamaj chi opanem cuban ri Jesús, xe! 
chuc'ulaxic, are c'u ri nan María xcanaj can cho ja. 21 Ri nan Marta xubij che 
ri Jesús: Kajaw, we ta c'o la waral, mat xcám ri nu xibal, —xcha che. 22Wetam 
c'ut chi ronojel ri cáta! la che ri Dios, ri Are! cuya na wa! che la, —xcha che. 

23Ri Jesús xubij che: Ri a xibal các'astaj na chquixol ri cáminakib, — 
xcha che. 

24Ri nan Marta xubij che ri Jesús: Je', wetam chi các'astaj na chquixol 
ri cáminakib pa ri q'uisbal k'ij, —xcha che. 

25Te ri! xubij ri Jesús che: Ri in, in ri! quinc'astajisaj ri cáminakib 
xukuje!' quinya qui c'aslemal. Jachin ri cácojon chwe in, pune cácámic, 
các'asi chi c'u na. 26 Conojel c'u ri c'à e c'aslic ri quecojon chwe, man 
quecám tá wi. ¿A cacoj wa'? —xcha che ri nan Marta. 

27 Ri nan Marta xubij che: Je', Wajaw, ri in quincojo chi lal ri! ri Cristo, 
ru C'ojol ri Dios, ri ulinak la waral cho ri uwáchulew, —xcha che. 


Ri Jesús cok' chuchi' ri mukubal ri c'o wi ri tat Lázaro 


28 Aretak xbitaj wa! we tzij ri' rumal ri nan Marta, xe'c, xusiq'uij lok ri 
nan María ru chak'. Xak chc'uyal xubij che: Ri Ajtij c'o waral, catusiq'uij, 
—xcha che. 

29Ri nan María, xuwi xuto ri xbix che, chanim c'u xwalijic, xe! 
chuch'abexic ri Jesús. 30 Màja! c'u kas copan ri Jesús pa ri tinimit. C'à 
clo chila' jawije! ri xc'ulax wi rumal ri nan Marta. 31 Ri winak aj Israel, 
ri e c'o cuc! pa ja chucu'bisaxic qui c'ux, aretak xquilo chi aninak xwalij 
bi ri nan María, xebe! ri e are! ruc'. Xquichomaj chi jela' que! chuchi! ri 
mukubal che ok'ej. 

32 Aretak c'ut xopan ri nan María ruc! ri Jesás, xxuqui chuwách, xubij 
che: Wajaw, we ta c'o la waral, mat xcám ri nu xibal, —xcha che. 

33Ri Jesús, aretak xrilo chi xuchap ok'ej ri nan María, xukuje! ri winak 
aj Israel ri e petinak ruc!, sibalaj xbisonic, c'äx xuna! pa ranima!. 34Xuta' 
c'u chque: ¿Jawije! ri mukutal wi? —xcha chque. 

Ri e are! xquibij che: Kajaw, sa'jmpe la, je'ila la, —xecha che. 

35Ri Jesús c'ut xok'ic. 36Xquibij c'u ri winak aj Israel: Chiwilampe! chi 
sibalaj lok' chuwách, —xecha'. 

37 Jujun c'u chque xquibij: We achi ri! ri xjakow ru wak'ách ri moy, ¿a 
mat xcowin ta wa! chubanic jun tok'ob che ri tat Lázaro rech mat xcámic? 
—xecha!. 


Các'astaj ri tat Lázaro chquixol ri cáminakib 


38Ri Jesús, jumul chic sibalaj c'àx tajin cuna! pa ranima', xnakajin 
chuchi! ri jul ri mukutal wi ri tat Lázaro. Are jun pec, cojom c'u jun abaj 
che tz'apibal re ru chi". 39Ri Jesús xubij: Chesaj alak ri abaj, —xcha chque 
ri winak. 

Are c'u ri nan Marta, ri ranab can ri cáminak, xubij che ri Jesús: Kajaw, 
c'o chi ruxlab ri! rumal chi xque' quiejeb Ku wa! cáminak chic, —xcha che. 

40Xubij c'u ri Jesús che: ¿A mat nu bim chawe chi we catcojonic cawil 
na u nimarisaxic u k'ij ri Dios? —xcha che. 

41 Te ri! xquesaj ri abaj. Ri Jesús xca!y chicaj, xuban orar, xubij: Tat, 
quinmaltioxij che la chi xintatabej la. 42Wetam chi amak'el ronojel ktij 

quintatabej la. Xa c'u rumal quech we winak ri' ri e c'o waral, quinbij wa' 
rech cáquicojo chi are ri lal in takowinak la lok, —xcha!. 

43 Aretak xbitaj wa! rumal, co xch'awic, xubij: iLázaro, chatel lok! 
—xcha'. 

44Xel c'u lok ri càminak, botz'om ri rakan u k'ab ruc' tak atz'iak. 
Ru palaj pistal ruc! jun su't. Ri Jesús xubij chque ri winak: Solo! alak, 
tzokopij alak bic, —xcha chque. 





Cáquitzijobela quib ri winak aj Israel jas cáca'n chucámisaxic ri Jesüs 


45Ruc! wa! ri xbantajic, e q'uia chque ri winak aj Israel ri e opaninak 
chucu'bisaxic u c'ux ri nan María, xecojon che ri Jesás. Xquil c'u ri 
cajmabal ri xubano. 46E c'o c'u jujun chque xebe! cuc! ri tata'ib fariseos 
chubixic chque ri u banom ri Jesús. 47 Are c'u ri tata'ib fariseos, xukuje' 
ri qui nimakil ri sacerdotes xe'quimulij quib cuc! ri qui nimakil ri winak, 
xquibij: ¿Jas cáka'no? We achi ri! tajin cuban q'uia cajmabal tak etal, — 
quecha'. 48We cákaya can xak chi je ri', conojel ri winak quecojon na che 
ri Are'. Quepe c'u na ri k'atal tak tzij aj Roma, cáquiwulij na ri nimalaj 
rachoch Dios ri cákamulij wi kib, cáquisach na u wách ri ka tinimit, 
—xecha'. 

49 Are c'u ri tat Caifás, ri qui nimal ri sacerdotes pa ri junab ri', xubij 
chque: Ri ix, xa man c'o tá iwetam, —cácha'. 59 £A mat quich'obo chi 
are utz na chke uj chi cácám xa jun achi che qui g'uezwach ri winak, 
chuwách ri cásach u wách ronojel ri tinimit? —xcha chque. 

51Man zak tá c'u pa ru chomanic ri tat Caifás xpe wi wa! we tzij ri! ri 
xubij, kane rumal chi are qui nimal ri sacerdotes pa ri junab ri! ri Dios 
xyo'w wa! pa ranima' chi cubij chi ri Jesús cácám na rumal quech ri 
winak aj Israel. 52 Man xuwi tà c'u rumal quech ri winak aj Israel cácám 
na ri Jesús, xane che qui mulixic conojel ri ralc'ual ri Dios ri e jabuninak 
cho ronojel ruwáchulew. 53Xa je ri! ri qui nimakil ri winak aj Israel tzpa 
ri ktij ri' xquichap u chomaxic jas cáca'n chucámisaxic ri Jesús. 

54Rumal ri! ri Jesús ya man xuc'ut tà chi rib chquiwách ri winak aj 
Israel. Xel bi pa Judea, xe! jela' chunakaj ri juyub ri cátz'inowic, pa jun 
tinimit Efraín u bi'. Chila! xc'oji wi cuc! ru tijoxelab. 

55Xa c'u jubik' craj man curik ri Pascua, jun chque ri qui nimak'ij ri 
winak aj Israel. E q'uia winak c'ut pa tak ri niq'uiaj tak tinimit chic xebe' 
pa ri tinimit Jerusalén, májok ri Pascua, chuch'ajic quib che resaxic ri 
áwas chquij. 56 Tajin c'u cáquitzucuj ri Jesús. Aretak e c'o pa ri nimalaj 
rachoch Dios cáquitala u tzijol chbil tak quib, cáquibij: ¿Jas cábij alak? ¿A 
cápe ri! pa we nimak'ij o man cápe taj? —quecha!. 

57 Ri tata'ib fariseos, xukuje! ri qui nimakil ri sacerdotes, qui yo'm 
takanic chi we c'o jun winak retam jawije! c'o wi ri Jesús, chubij wa! 
chque rech quecowinic quequichapa lok. 

Jun izok cuk'ij c'oc'alaj cunabal chrij ri rakan ri Jestis 


1 2 1Wakib k'ij craj na che ri nimak'ij Pascua aretak ri Jesús xe! pa 
Betania, ri tinimit ri jekel wi ri tat Lázaro ri xc'astajisax rumal ri 

Jesús chquixol ri cáminakib. 2Chila! c'ut xca'n u banic jun wi'm re benak 
Ki chuya'ic u ktij ri Jesús. Ri nan Marta tajin cucoj ri wa puwi' ri mesa, 
are c'u ri tat Lázaro jun ri are! t'uyul chi! ri mesa ruc! ri Jesús. 3Te ri! xpe 
ri nan María ruc'am niq'uiaj litro c'oc'alaj cunabal re kas nardo.? Sibalaj 
c'u pakal rajil wa! we cunabal ri'. Xuk'ij chrij ri rakan ri Jesús, te c'u ri! 
xusu' ruc! ru wi'. Ronojel c'u ru pam ri ja xnoj che ru c'oc'al ri cunabal. 
4Te ri! jun chque ru tijoxelab ri Jesús, ri jun ri cájachow na, ri Judas 
Iscariote ru c'ojol ri tat Simón, xubij: 5¿Jas che man xq'uiyix ta wa! we 
c'oc'alaj cunabal ri! che oxib cientos quetzales, xyi' ta c'u ri puak chque ri 
meba'ib? —xcha'. 

6Man kas tzij tá c'ut chi ri tat Judas xa cutok'obisaj qui wách ri meba'ib 
chi je! xubij wa', xane rumal chi are jun elak'om. Pu k'ab c'u ri are! c'o wi 
ri c'olibal puak. Xa je ri! xcowinic xrelak'aj ri puak ri c'o ruc!. 7Te ri! xubij 
ri Jesús che: iMaban wa! che ri ixok! U c'olom c'u bi ri c'oc'alaj cunabal 
ri' c'à májok quinmukic. 8SAmak'el c'ut e c'o ri meba'ib iwuc!, are c'u ri in 
man in c'o tá iwuc! amak'el ronojel k'ij, —xcha chque. 


Cáquitzijobela quib ri qui nimakil ri winak aj Israel 
jas cáca'n chucámisaxic ri tat Lázaro 


9E q'uia c'u chque ri winak aj Israel xquito chi ri Jesús c'o pa ri alaj 
tinimit Betania, xebe! c'u jela' man xuwi tà che rilic ri Jesús, xane xukuje' 
che rilic ri tat Lázaro ri xc'astajisax rumal ri Jesús chquixol ri cáminakib. 
10 Are c'u ri qui nimakil sacerdotes xjunamataj ri qui chomanic 
chucámisaxic ri tat Lázaro xukuje'. !! Rumal c'u rech ri are! e q'uia chque 
ri winak aj Israel tajin cáquitas quib chquij ri qui nimakil sacerdotes rech 
quecojon che ri Jesüs. 


Coc ri Jesüs pa ri tinimit Jerusalén 


12E q'uia winak e benak pa ri tinimit Jerusalén che ri nimak'ij 
Pascua. Chucab ktij xquito chi ri Jesús copan na pa ri tinimit. 13Te ri! 
xquijol u xak tak palmas, xquic'am bic, xebe! c'u chuc'ulaxic ri Jesús. Co 
xech'awic, xquibij: iChnimarisax u ktij ri Dios! iUtz re ri petinak pa ru bi! 
ri Kajaw Dios! iTewchital ba! ri nim takanel pa qui wi! ri winak aj Israel! 
—xecha!. 

14Ri Jesús xurik jun burro, xquiejen c'u chrij, jas ri cubij ru Lok! Pixab 
ri Dios ri Tz'ibtalic: 





° 12:3 “Nardo”: Ru bi! jun k'ayes ri xcoj chubanic jun c'oc'alaj cunabal ri sibalaj pakal rajil. 

15 Mizej iwib, winak aj Sion. 
¡Chiwilampe'! Petinak ri Jun 
ri cátakan na pi wi', 
quiejeninak chrij jun burro, 
—cácha'. 
16Pa tak ri k'ij ri! ru tijoxelab ri Jesús man xquich'ob tá ri tajin 
cábantajic. Te c'u ri' aretak xnimarisax u ktij ri Jesús, xna'taj chque chi 
ronojel wa! ri quilom are tz'ibtal lok chrij ri Are', ronojel c'ut bantajinak. 
17Ri winak ri e c'o ruc! ri Jesús aretak xusiq'uij lok ri tat Lázaro pa ri 
mukubal, xuc'astajisaj c'u chquixol ri cáminakib, xquitzijoj wa! ri xquilo. 
18Rumal ri' ri winak xebel lok chuc'ulaxic ri Jesás, rumal chi xquetamaj 
we cajmabal etal ri! ri xubano. 1%Are c'u ri tata'ib fariseos xquibij chbil 
tak quib: Quil ba! alak chi man c'o tà jas cujcowin chubanic. iChilampe 
alak! Conojel ri winak quebe! ruc!', —xecha!. 


Jujun winak aj Grecia quetzucun che ri Jesüs 


20 Chquixol ri winak ri e benak pa ri tinimit Jerusalén che k'ijilanic pa 
ri nimak'ij, e c'o jujun winak aj Grecia. 21 We winak ri! xeopan ruc! ri tat 
Felipe ri aj Betsaida re Galilea, xquibochi'j, xquibij che: Tat, cákaj cákil u 
wách ri Jesás, —xecha che. 

22 Ri tat Felipe xe'c, xubij che ri tat Andrés. Te c'u ri! ri quieb chic 
xebe'c, xe'quibij che ri Jesús. 23Te ri! ri Jesús xubij chque: Xurik ri ktij ri 
cánimarisax nu Ki in, in ri! ri Ralc'ual ri Dios ri Kas Winak. 24Kas tzij 
quinbij chiwe, chi we man cákaj ri jun u wak'àch trico pa ri ulew rech 
cák'ayic, tajin wi ri! xak jun u wak'ách trico. We c'u cák'ayic, cátux na 
ri', cuya c'u na q'uia u wách. 25 Apachin ta ne ri lok! cáril wi ru c'aslemal, 
cácám na wa! ri winak ri!, cutzak na ronojel. Apachin c'u ri man lok! taj 
cáril wi ru c'aslemal cho we uwáchulew, cuto! na u wi! ri', curik c'u na ri 
c'aslemal ri man c'o tá u q'uisic. 26 We c'o jun ri craj cápatánin chwe, chpet 
wuc!. Jawije! c'u ri quinc'oji wi, chila! xukuje! các'oji wi na ri patánil we. 
We c'o jun ri cápatànin chwe, cáyi' na u k'ij rumal ri nu Tat, —xcha chque. 


Ri Jesús cutzijoj chi cácám na 


27 Sibalaj c'áx quinna' pa wanima' cámic. ¿Jas ta c'u lo ri quinbij na? 
¿A quinbij ta c'ut: “Tat, chinto' la chuwách ri cápe na pa nu wi' cámic”? 
Are c'u wa! nu patàn in petinak, —xcha ri Jesús. 28 Tat, nimarisaj ba! lau 
k'ij ri bi' la, —xcha'. 

Te c'u ri' c'o Jun ri xch'aw lok chicaj ri xubij: Nu nimarisam u k'ij, 
quinnimarisaj c'u na u k'ij jumul chic, —xcha!. 

29 Are c'u ri winak ri e c'o chila! ri tajin quetatabenic xquibij chi are jun 
quiákulja ri xtatajic. Niq'uiaj chic xquibij: Are jun ángel ri xch'aw ruc!, 
—xecha!. 

30 Te ri! ri Jesús xubij chque: Man rumal tà wech in xtatajic chi c'o Jun 
ri xch'aw lok chicaj, xane rumal iwech ix. 31 Cámic wa! ri ktij ri cäk'at tzij 
puwi' we uwáchulew ri'. Cámic ri k'ij ri cipakchix apan ri jun ri cátakan 
puwi' we uwáchulew. 32Aretak c'ut ri in quinwalijisax chicaj, conojel 
queca!y na chwe, sibalaj cáquicajmaj c'u na nu wach, —xcha ri Jesús 
chque. 

33Xubij wa! we tzij ri' chuk'alajisaxic jas u wách cámical curik na. 
34Xech'aw c'u ri winak, xquibij che: Ri uj ka tom u siq'uixic pa tak ri ka 
wuj re ri Pixab chi ri Cristo các'asi na pa tak ri ktij ri junab ri quepetic. 
éJas c'u che cábij la chi ri Ralc'ual ri Dios ri Kas Winak cáwalijisax na 
chicaj? ¿Jachin chi c'u ri! ri Ralc'ual ri Dios ri Kas Winak? —xecha che. 

35Te ri! ri Jesús xubij chque: Cámic ri! c'ä c'o na ri sakil iwuc!, xa c'u 
quieb ozib Ku chic c'olic. Chixbin ba! chanim ri c'à c'o ri sakil iwuc!, rech 
man quixcanaj tà can pa k'ekum. Jachin c'u ri cábin pa k'ekum, man 
cuch'ob tá ri! jawije! ri que! wi. 36Chixcojon che ri sakil cámic, ri c'à co 
na ri sakil iwuc!. Je ri! rech ri ix, ix winak chic rech ri sakil, —xcha ri 
Jesús chque. 

Xuwi xbitaj wa! we GU ri! rumal ri Jesús, xe! ri Arel, xuc'u' rib 
chquiwách. 


Ri winak aj Israel man quecojon tá che ri Jesús 


37 Ri Jesús, pune xuban q'uia cajmabal tak etal chquiwách ri winak aj 
Israel, ri e are! man xecojon tà che. 38Rajwaxic c'ut chi cábantaj na wa! 
jas ri u tz'ibam can ri ka mam Isaías ri k'alajisal re ru Lok! Pixab ri Dios 
ri cubij: 

Kajaw Dios, éjachin ta lo ri cojoninak 
che ru Lok! Pixab ri Dios ri ka bim? 
éJachin ta lo chuwách u c'utum wi 
ri Kajaw Dios ru chuk'ab? 
—cácha ri'. 32Rumal ri! man xecowin taj xecojonic, rumal chi xukuje' 
xutz'ibaj can ri ka mam Isaías: 
40 Ri Dios xuban moy chque, xukuje' 
xubano chi xeabajir ri canima!, 
rech man cáquil tà ruc' ri qui wak!ách, 
man cáquich'ob tà ruc! ri qui chomabal, 
man quetzelej tà c'u wuc! in 
rech quecunatajic, —cácha ri Dios, 
—cácha'. 4! Ri ka mam Isaías xubij wa! we tzij ri! rumal chi ri are! xrilo 
xnimarisax u ktij ri Jesús, xch'aw c'u chrij. 

42Pune je ri', e q'uia chque ri winak aj Israel xecojon na che ri Jesús, 
xukuje! ne jujun chque ri nimak qui banic. Man xquik'alajisaj tà c'u quib 
chquiwách ri winak rumal chi xquixej quib chquiwách ri tata'ib fariseos, 

rech man queesax tá bi pa ri rachoch Dios. 43Ri e are! c'ut are utz xquil 
na chi cáyi' qui k'ij cumal ri winak chuwách ri cayi' qui k'ij rumal ri Dios. 


Ru tzij ri Jesús are cák'atow na tzij pa qui wi! ri winak 


44 Ri Jesús sibalaj co xch'awic, xubij: Jachin ri cácojon chwe in, man xuwi 
tà chwe in cácojon wi, xane xukuje! cácojon ri' che ri ka Tat ri xintakow 
lok. 45Jachin c'u ri quinril in, cáril ri! xukuje!' ri xintakow lok. 46In ri! ri 
quinya sakil, in petinak cho ruwáchulew rech jachin tak ri quecojon chwe, 
man quecanaj tá can pa ri k'ekum. 47 Jachin c'u ri cuta ri nu tzij, te c'u 
ri! man cunimaj taj, man in tá ri! ri quink'atow tzij puwi' chi cáclájisax u 
wách. Je ri', rumal chi ri in man in petinak tà chuk'atic tzij pa qui wi! ri 
winak ajuwáchulew, xane in petinak che qui to'ic. 48 Jachin ri xa cáretzelaj 
nu wách, man cunimaj ta c'u ri nu tzij, c'o ri cák'atow na tzij puwi' chi 
các'ájisax u wach. Ri tzij ri nu bim e are ri! ri quek'atow na tzij puwi' pa ri 
q'uisbal k'ij. 49Man zak tà c'u pa we wi in quinch'awic. Ri ka Tat ri xintakow 
lok, are ri Are! u bim chwe jachique ri quinbij xukuje! jachique ri quinc'utu. 
50Wetam c'ut chi ru takanic ri nu Tat are re c'aslemal ri man c'o tà u q'uisic. 
Xa je ri!, ri quinbij, are quinbij jas ri in takom wi rumal ri ka Tat. 


Ri Jesús cuch'aj ri cakan ru tijoxelab 


1 3 1Xa c'u jun ktij chic craj che ri nimak'ij, Pascua u bt. Retam chi 
c'u ri Jesús chi xurik ri k'ij ri cuya na can ruwáchulew, cátzelej 

c'u ruc' ru Tat. Ri Are! amak'el ronojel Ki sibalaj lok! xeril wi ru tijoxelab 
cho ruwáchulew. Pa ri ktij ri' tajin cuc'ut chquiwách chi sibalaj lok' 
querilo, chi man c'o tà u q'uisic ri qui lok'al chuwách. 

2Tajin cáca'n ri wi'm re benak ktij. Ri Itzel c'ut u yo'm chi pa ranima' 
ri tat Judas Iscariote ru c'ojol ri tat Simón chi pa ri ak'ab ri' cujach na ri 
Jesús. 3Retam c'u ri Jesús chi ronojel takanic yo'm pu k'ab rumal ru Tat. 
Retam chi ruc! ri Dios petinak wi ri Arel, xukuje! chi ruc' ri Dios cátzelej 
wi. ^Xwalij c'u ri Jesús chi! ri mesa, xresaj ru k'u', xuc'am jun toalla, 
xuxim c'u wa! xe! ru pam. 5 Te ri! xuya joron pa jun palangana, xuchap u 
ch'ajic cakan ru tijoxelab, xusu' c'u ruc! ri toalla ri ximital xe! ru pam. 

6Aretak craj cuch'aj rakan ri tat Pedro, ri are! xubij che ri Jesús: 
Wajaw, ¿a cách'aj c'u la ri wakan in? —xcha che. 

7Ri Jesús xch'awic, xubij che: Cámic ri' man cach'ob taj jas ri tajin 
quinbano, c'à te! ba! pa jun Ki chic cach'ob na, —xcha che. 

8Are c'u ri tat Pedro xubij che: Ri in, man c'o tá jumul quinya che la 
chi cách'aj la ri wakan in, —xcha che. 

Ri Jesús xubij che: We man quinch'aj tá ri awakan, man cuya! taj 
catc'oji wuc!, —xcha che. 

9Ri tat Simón Pedro xubij che: Wajaw, man xuwi tá ba! ri wakan, xane 
ch'aja la ri nu k'ab xukuje' ri nu jolom, —xcha che. 

10 Are c'u ri Jesús xubij che: Jachin ri te! xto'taj che ri atinem man 
rajwaxic tà chic cuch'aj rib, xane zak xuwi chi ri rakan, rumal chi ronojel 
ru cuerpo ch'ajch'oj chic. Ri ix, ix ch'ajch'oj chic, pune man iwonojel taj, 
—xcha che. 

11Ri Jesús ya retam chic jachin ri cájachow na. Rumal ri! xubij: “Man 
iwonojel tà ri ix, ix ch'ajch'oj," —xcha chque. 

12Aretak ri Jesús xto'taj chuch'ajic ri cakan ru tijoxelab, xuc'am ru 
k'u', xucoj chrij, xt'uyi chi c'u jumul chi! ri mesa. Xubij c'u chque: ¿A 
quich'obo jas quel cubij wa! ri xinban chiwe? —xcha chque. 13Ri ix quibij 
Kajtij, xukuje' Kajaw, —quixcha chwe. Kas tzij ri quibij, rumal chi in c'u 
ri!. 14We in, ri in Iwajtij, ri in Iwajaw nu ch'ajom ri iwakan, ri ix xukuje' 
rajwaxic ba! quich'aj ri iwakan chbil tak iwib. 15 Ri in nu yo'm jun c'utbal 
chiwách rech ri ix xukuje' je! quibano jas ri nu banom in chiwe. 16Kas 
tzij quinbij chiwe chi man c'o tá jun patáninel ri nim na u banic chuwách 
ru patrón, xukuje! man c'o tà jun tako'n ri nim na u banic chuwách ri 
takowinak bic. 17We quich'ob wa! we ri', quitakej c'u u banic, utz c'u iwe 
ri', —xcha chque. 

18Ri tajin quinbij chanim, man quinbij tá wa! chiwij iwonojel ri ix. Ri 
in wetam jachin tak ri e cha'tal wumal. Rajwaxic c'ut je! cábantaj na jas 
ri cubij ru Lok! Pixab ri Dios ri Tz'ibtalic: “Ri jun ri cáwi' junam wuc' 

u banom u c'ulel chwe,” —cácha ri'. 1? Quinbij wa! chiwe chanim c'à 
mája' cábantajic, rech aretak cábantaj wa, ri ix quicojo chi In Ri!. 20Kas 
tzij quinbij chiwe, chi jachin ri cuc'ulaj ri quintak bic, in ri' quinuc'ulaj. 
Jachin c'u ri quinuc'ulaj in, cuc'ulaj ri' ri xintakow lok, —xcha ri Jesüs 
chque ru tijoxelab. 


Ri Jesús cubij chi cájach na rumal ri tat Judas 


21 Aretak xbitaj wa! we GU ri! rumal ri Jesús, sibalaj xuna! c'áx pa 
ranima'. Kas chi sakil xubij chquiwách ru tijoxelab: Kas tzij quinbij chiwe 
chi jun chiwe are quinjachow na, —xcha chque. 

22Te ri! ri tijoxelab xquichap u ca'yexic quib ri jun ruc! ri jun chic, man 
xquich'ob tà c'u jachin ri tajin cubij ri Jesús. 23Jun chque ru tijoxelab ri 
Jesús, ri jun ri sibalaj lok' chuwách? tajin cáwi' chuxcut chi! ri mesa. 24Ri 
tat Simón Pedro xubij che rare! pa memal chi cuta! che ri Jesús jachin ri 
tajin cubij. 25Te ri! ri are! xkeb ruc' ri Jesús, xuta! che: Wajaw, ¿jachin ri! 
ri cábij la? —xcha che. 

26Xch'aw c'u ri Jesus, xubij che: Quinrub na jun ch'ákap caxlan wa. 
Jachin c'u che ri quinya wi wa!, are ri are', —xcha che. 





P 13:23 Pa ri wuj ri! ri xtz'ibax rumal ri San Juan, aretak ri Juan cách'aw chrij chbil rib, 
amak'el cubij chi are “ri tijoxel ri sibalaj lok' quil wi rumal ri Jesús” o “ri sibalaj lok' 
chuwách”. 

Xurub c'u ri ch'ákap caxlan wa, xuya che ri tat Judas Iscariote, u c'ojol 
ri tat Simón. 27 Xuwi xc'amtaj ri ch'ákap caxlan wa rumal ri tat Judas, 
xoc ri Satanás pa ranima'. Xubij c'u ri Jesús che: Ri cachomaj cabano, 
chabana wa! chanim, —xcha che. 

28Man c'o tà c'u jun chque ri tajin quewi' chi! ri mesa ri xuch'obo jas 
che ri Jesús xubij wa! we tzij ri! che. 22Quetam c'ut chi ri tat Judas pu 
k'ab c'o wi ri c'olibal puak, rumal ri' jujun xquichomaj chi ri Jesus are 
tajin cubij che chi culok! ri rajwaxic chque che ri nimak'ij o cuya jubik' 
puak che qui to'ic ri meba'ib. 30 Xuwi c'u xc'amtaj ri ch'ákap caxlan wa 
rumal ri tat Judas, xel bi ri are'. Chak'ab chi c'u ri'. 


Ri c'ac! takanic ri xuya ri Jesús 


31 Aretak elinak chi bi ri tat Judas, xubij ri Jesús: Cámic cák'alajin 
na chi kas nim nu k'ij in, in ri' ri Ralc'ual ri Dios ri Kas Winak. Rumal 
c'u wech in cánimarisax na u ktij ri Dios. 32We rumal wech in, in ri! ri 
Ralc'ual ri Dios ri Kas Winak, cánimarisax na u ktij ri Dios, xukuje! ri 
Dios cunimarisaj na nu k'ij in. Chanim c'ut cuban na wa!. 33Ix ri!, ix je! 
ta ne alaj tak walc'ual, man naj tá chic in c'o iwuc'. Ri ix quinitzucuj na. 
Jas c'u ri xinbij chque ri winak aj Israel, je! xukuje' quinbij chiwe ix: Man 
quixcowin taj quixe! chila' jawije! ri quine! wi in. 34Quinya c'u can we 
c'ac! takanic ri! chiwe: Chiwaj iwib chbil tak iwib. Je! jas ri in quixwaj, 
je! ba! chibana ix, chiwaj iwib chbil tak iwib. 39 We quiwaj iwib chbil tak 
iwib, conojel ri winak cáquetamaj na chi ri ix, ix nu tijoxelab, —xcha ri 
Jesüs chque. 


Ri Jesús cutzijoj apanok chi ri tat Pedro 
cubij na chi man retam tà u wàch 


36Ri tat Simón Pedro zuta' che ri Jesús: Kajaw, ¿jawije! que! wi la? — 
xcha che. 

Ri Jesús xch'awic, xubij che: Jawije! ri quine! wi, ri at man catcowin taj 
cate! wuc! cámic. C'à te c'u ri! cate! na wuc!, —xcha che. 

37 Xubij c'u ri tat Pedro che: Wajaw, ¿jas che man quincowin taj quine' 
uc' la cámic? Ri in quinya nu tzij chi quincám rumal ech la, —xcha che. 

38Ri Jesús xch'awic, xubij che: ¿A kas tzij caya a tzij chi catcám rumal 
wech in? —xcha che. Kas tzij quinbij chawe chi cabij na oxmul chi man 
awetam tà nu wách májok cok! ri ama! ác!, —xcha che. 


Waral cákil wi chi ri Jesús are je' jas jun be 
ri copan ruc' ri ka Tat chila' chicaj 
1 4 1Xak mák'oxow iwanima'. Chicu'ba i c'ux chrij ri Dios, xukuje' 
chicu'ba i c'ux chwij in. 2Cho rachoch ri nu Tat c'o q'uia ri je'l 
tak ja ri cuya! quixc'oji wi. We ta mat je ri', nu bim ta ri! chiwe. Ouine' 

ba', guinbana u banic jun ja ri cuya! quixc'oji wi. 3Aretak in benak chic, 
bantajinak chi u banic ri ja ri quixc'oji wi, quinpe chi na che i c'amic bi 
wuc! rech ri ix quixec'ol chila' jawije! ri in c'o wi. ^Ri ix iwetam jawije! ri 
quine! wi, xukuje! iwetam ri be ri copan chila!, —xcha ri Jesús chque ru 
tijoxelab. 

5Ri tat Tomás xubij che: Kajaw, man ketam taj jawije' ri que! wi la. ¿Jas 
ta c'u cáka'n che retamaxic ri be? —xcha che. 

6Ri Jesús xch'awic, xubij che: In ri! quinc'ut ri be, ri in quinc'ut ri kas 
tzij, xukuje! ri in quinya na ri c'aslemal.? Xak xuwi rumal wech in jun 
winak cácowinic copan ruc! ri ka Tat. 7We ta ri ix kas iwetam nu wách, 
iwetam ta u wách ri! ri nu Tat xukuje'. Iwetam chi c'u u wách ri! cámic 
rumal chi amak'el tajin quiwil u wach ri Arel, —xcha che ri tat Tomás. 

8Te ri' xubij ri tat Felipe che: Kajaw, c'utu ba! la ri ka Tat chkawách, 
xuwi wa! rajwaxic chke, —xcha che. 

9Ri Jesús xch'awic, xubij che: Felipe, ojer chi ri! in c'o iwuc', ¿te c'u ri! 
man awetam tá nu wách? Jachin ri rilom nu wach in, rilom u wách ri! 
ri nu Tat. ¿Jas che cata! chwe chi quinc'ut ri ka Tat chiwách? 10¿A mat 
quicojo chi ri in, in c'o ruc! ri ka Tat, xukuje! chi ri ka Tat c'o wuc! in? Ri 
tzij ri quinbij chiwe man xak tá in quinbinic. Ri ka Tat ri cájeki wuc' in, 
are ri Are! ri cábanow ri chac. 11 Chicojo! chi ri in, in c'o ruc! ri ka Tat, 
xukuje! chi ri ka Tat, Are do wuc' in. We man je rt, chixcojon ba! chwe 
rumal ri quinbano. 12Kas tzij quinbij chiwe, chi jachin ri cácojon chwe, 
cuban na re xukuje! ri cajmabal ri quinban in. Nimak tak cajmabal c'ut 
chuwách wa! cuban na rumal chi ri in quine'c jawije! ri c'o wi ri ka Tat. 
13Ronojel c'u ri quita! che ri ka Tat pa ri nu bi!, ri in quinban na rech ri in 
u C'ojol ri Dios quink'alajisaj chi nim na u k'ij ri ka Tat. 14Ri in quinban 
na apachique ri quita! chwe pa ri nu bi'. 


Ri Jesus cubij chi cutak na lok ri Lok'alaj Espíritu 


15We ri ix kas quiniwaj, quinimaj na ri! ri nu takanic. 16Ri in c'ut 
quinbochi'j na ri nu Tat chi cutak lok Jun ri quixuto!, ri cuwalijisaj na 
iwanima!, rech các'oji iwuc! amak'el ronojel Ki. 17 Are wa! ri Lok'alaj 
Espíritu ri cubij ri kas tzij. Ri winak ajuwáchulew man quecowin taj 
cáquic'amo rumal chi man quilom tà u wách, xukuje! man quetam tà 
u wách. Are c'u ri ix iwetam u wách rumal chi ri Are! c'o iwuc!, cájeki 
c'u na pa ri iwanima! amak'el ronojel k'ij. 18Man quixinya tá canok zak 
i tuquiel. Quintzelej na lok rech quinc'oji iwuc'. 19 Xak quieb oxib Ki 
chic, ri winak man cáquil tà chi na nu wách. Are c'u ri ix, ix quiwil na 
nu wách. Ri ix c'ut quixc'asi na rumal chi ri in, in c'aslic. 20Pa ri k'ij ri! 
ri ix quiwetamaj na chi ri in, in c'o ruc! ri nu Tat, xukuje! chi ri ix, ix c'o 





4 14:6 Ri tzij pa griego are wa': “In ri! ri be, in ri! ri kas tzij, in ri! ri c'aslemal". 

wuc' in. Quiwetamaj na chi ri in, in c'o iwuc' ix. 21 Jachin ri retam ri nu 
takanic xukuje! cunimaj wa!, cuc'ut ri' chi kas tzij quinraj. Lok! c'ut quil 
wi na rumal ri nu Tat jachin ri quinraj. Ri in xukuje' lok! quinwil wi, 
quinc'ut c'u na wib chuwách. 

22Ri tat Judas (man are ta ri Judas Iscariote) xuta! che ri Jesus, xubij: 
Kajaw, ¿jas lo wa! chi chkawách uj cáctut wi ib la, man chquiwách tà c'u 
ri winak ajuwáchulew? —xcha che. 

23Ri Jesús xch'awic, xubij che: Jachin ri quinraj cunimaj ri! ri quinbij. 
Lok! c'ut quil wi na ri are! rumal ri nu Tat. Ri nu Tat, xukuje! ri in cujpe 
na, cujjeki' na ruc!. 24Jachin ri man quinraj taj man cunimaj tá ri! ri 
quinbij. Ri tzij ri tajin quitatabej man are tà nu tzij in, xane u tzij ri nu 
Tat ri xintakow lok. 

25Tajin quinbij ronojel wa! we tzij ri! chiwe che tak ri ktij ri! ri c'ä in 
c'o iwuc'. 26 Are c'u ri Lok'alaj Espíritu ri cutak na lok ri nu Tat pa ri 
nu bi! rech quixuto!, rech cucu'bisaj i c'ux, ri Are! c'ut cuc'ut na ronojel 
chiwách. Cuna'taj c'u na chiwách ronojel ri nu bim chiwe. 

27 Ruc! utzil quixinya canok. Quinya chiwe chi cuxlan ri iwanima', man 
junam tá c'u wa! ruc! ri cáquiya ri winak ajuwáchulew. Mák'oxow ba! 
iwanima!, mixej c'u iwib. 28Ri ix zito aretak xinbij chi quine'c, quinpe chi 
c'u na jumul chic rech quinc'oji iwuc'. We ta kas GU quiniwaj, xixquicot 
ta ri' aretak xinbij chi quine! ruc' ri nu Tat. Je ri', rumal chi ri nu Tat are 
nim na u k'ij chnuwách in. 2?Quinbij apan wa! we ri! chiwe c'à mája! 
cábantajic, rech aretak cábantaj wa', quixcojon na. 

30Man c'o tà chi q'uia tzij quinbij chiwe. Cape c'u ri jun ri c'o u takanic 
puwi' we uwáchulew. Man cácowin tá c'u ri are! cátakan pa nu wi! in. 

31 Rajwaxic wi chi je! cábantaj na wa!, rech ri winak cáquetamaj chi lok' 
ri nu Tat chnuwách, quinban c'ut jas ri in u takom wi. iChixwalijok! 
Chujel bi waral, —xcha ri Jesás chque ru tijoxelab. 


Waral cákil wi ri c'utbal chrij ri juwi' uvas 


1 5 lln ri! ri juwi' uvas, ri kas utzalaj tico'n. Ri nu Tat c'ut, Are ri 
ajchac ri queilow ri juwi' tak uvas. 2Conojel ri alaj tak u k'ab 
ri juwi' uvas ri man cáquiya tà qui wách que'resaj na apanok. Are c'u 
ri cáquiya qui wách querilo queuban qui banic rech sibalaj quewáchin 
na. 3Ri ix ch'ajch'oj chi ri iwanima' rumal ri tijonic ri nu yo'm chiwe. 
4Chibana ba! xa jun wuc' in, jas ri in nu banom xa jun iwuc' ix. Je! jas 
jun alaj u k'ab ri juwi' uvas man cácowin taj cuya u wách xak u tuquiel 
we man tikil che ri rakan, je ri! xukuje! ri ix, ix je! jas jun tico'n ri man 
cáwáchin taj we man quiban xa jun wuc! in. 
5In ri' ri juwi' uvas. Are c'u ri ix, ix ri alaj tak u k'ab ri juwi' uvas. 
Jachin ri cuban xa jun wuc' in, quinban c'u xa jun in ruc! ri are!, are ri! 
sibalaj cáwáchin na. Man c'o tà c'u jas quixcowin ix chubanic we man in 

c'o in iwuc'. 6Jachin ri man cuban tá xa jun wuc' in, cag'uiak na apanok, 
cáchaki'j c'u na je! jas ru k'ab tak ri che! ri quemolic, queporox pa k'ak'. 
7We ri ix xa ix jun wuc! in, man cásach tà c'u ri nu tijonic chiwe, 
cuya! quita! jachique ri quiwaj, cáya'taj c'u na wa! chiwe. 8Ri nu Tat 
cánimarisax na u k'ij aretak ri ix je! quiban wa! jas juwi' uvas ri sibalaj 
cáwáchinic. Je wa! ri! kas tzij quixoc che nu tijoxelab. 9Ri in quixwaj ix 
jas ri nu Tat quinraj in. Chitakej ba! quiwaj iwib jas ri nu banom in chiwe. 
10 We quinimaj ri nu takanic, quitakej na ri! quiwaj iwib jas ri nu banom 
in chiwe je! jas ri in quinnimaj ru takanic ri nu Tat, ri Are! c'ut tajin wi 
lok! quinrilo. 

11 Je! quintzijoj wa! chiwe rech quixquicot wuc!, je c'u ri! kas cáquicot 
na ri iwanima!. 12Ri nu takanic are wa': Chiwaj iwib chbil tak iwib, je! 
jas ri in quixwaj ix. 13Ri rutzil ranima! jun winak ri más nim ri cuya! 
các'oji pa ranima! are la! chi cuya ri! ru c'aslemal che qui q'uexwách ri 
e utz ruc'. 14Ri ix kas ix utz wuc! in we quibano jas ri quixintak wi. 15Ya 
man quinbij tà patánil tak we chiwe, rumal chi ri patáninel man retam 
tà ri! jas ri cuban ru patrón. Kane quinbij chiwe chi kas ix utz wuc! in 
rumal chi nu c'utum chiwách ronojel ri u bim ri nu Tat chwe. 16Ri ix man 
xinicha' tá in, xane in ri! ri xixincha! ix. Xinya c'u pi k'ab chi je! quibano 
jas juwi' uvas ri sibalaj cáwáchinic. Ri wáchinic ri quiya man cásach tá u 
wách. Je c'u ri! ri nu Tat cuya na chiwe jachique ri quita! che pa ri nu bi". 
17 Are ba! wa! ri quixintak wi: Chiwaj iwib chbil tak iwib ri jun ruc' ri jun 
chic, —xcha chque. 


Ri winak ajuwáchulew cáquetzelaj u wách 
ri Jesús xukuje' ri e rech ri Are! 


18We ri winak ajuwáchulew cáquetzelaj i wách, chiwetamaj chi in ri! 
xquetzelaj nu wách nabe. 19 We ta ri ix, ix rech ruwáchulew, ri winak 
ajuwáchulew quixcaj ta ri!, je! jas ri e are! sibalaj quecaj ri cachi'l. Ri 
in c'ut xixincha! chquixol ri winak ajuwáchulew, rumal c'u ri! ri winak 
ajuwáchulew cáquetzelaj i wäch rumal chi man ix jun tà chi cuc!. 
20 Chna'taj ba! chiwe jas ri xinbij chiwe: “Man c'o tá jun patáninel ri nim 
na u banic chuwách ru patrón.” We ri in cában c'äx chwe cumal ri winak, 
ri ix xukuje! cában na c'àx chiwe cumal. We c'u qui nimam ri nu tijonic 
in, xukuje! cáquinimaj na ri i tijonic ix. 21 Ronojel wa! we c'àx ri! cában na 
chiwe cumal ri winak rumal wech in, rumal chi man quetam tà u wách ri 
xintakow lok. 

22Mat c'o qui mac we winak ri! we ta mat xinpe che qui tzijobexic. 
Càmic c'ut man cuya! taj cáquibij chi man c'o tá qui mac. 23Jachin c'u tak 
ri cáquetzelaj nu wách in, cáquetzelaj u wách ri! ri nu Tat xukuje'. 22Mat 
c'o qui mac ri! we ta mat c'o ri nu banom chquixol ri man c'o tá chi jun 
banowinak. Ri e are! c'ut quilom ronojel ri nu banom. Pune je ri' cáquetzelaj 

nu wách in, xukuje! cáquetzelaj u wách ri nu Tat. 25Rajwaxic c'ut chi je! 
cábantaj na wa! rumal chi kas je! quel na jas ri tz'ibtal can pa ri qui Pixab: 
“Xquetzelaj nu wach, man c'o tà c'u mac xinban chquij,” —cácha!. 

26 Aretak c'ut cápe ri Jun ri cátoban chiwe, ri cuwalijisaj iwanima!, 
ri Lok'alaj Espíritu ri cubij ri kas Gu, ri quintak na lok aretak in c'o chi 
ruc! ri ka Tat, ri Are! cuk'alajisaj na ri kas tzij chwij. 27 Ri ix xukuje' 
quik'alajisaj na ri kas tzij chwij, rumal chi ri ix c'olinak wuc' petinak lok, 
—xcha ri Jesús chque ru tijoxelab. 
1 6 1Quinbij wa! we tzij ri' chiwe rech man cuban tá quieb i c'ux, 

quixtzak c'ut. 2Quixesax c'u na lok pa tak ri rachoch Dios. Je 

ri! chi copan na ri Ki aretak apachin ri quixcámisanic cuchomaj na chi 
tajin cápatánin che ri Dios. 3Je! cáca'n na wa! rumal chi man c'o tà jumul 
ri kas xquetamaj u wách ri nu Tat, man c'o tà c'u jumul ri xquetamaj nu 
wách in. ^Quinbij apan ronojel wa! chiwe, rech aretak curik ri k'ij ri', 
cána'taj chiwe chi ri in nu bim chi wa! chiwe, —xcha ri Jesús. 


Waral cákil wi ri cuban ri Lok'alaj Espíritu 


Man xinbij tá wa! chiwe petinak lok rumal chi ri in, in c'o iwuc'. »Cámic 
c'ut quine'c rech quinec'ol ruc! ri Jun ri xintakow lok. Man c'o tà c'u jun 
chiwe cuta! chwe jawije! ri quine! wi. 6Xa c'u xixbisonic rumal chi xinbij 
wa! we tzij ri' chiwe. 7 Quinbij c'u ri kas tzij chiwe: Are utz na chiwe ix chi 
quine'c. We ta c'u man quine'c, man cápe tá ri! ri Jun ri các'oji iwuc! che i 
toic, ri cuwalijisaj iwanima'. We c'u quine'c, quintak na lok. 8Aretak cápe 
ri Are! cuya na pa canima! ri winak chi cáquich'obo chi c'o qui mac, chi 
rajwaxic cáca'n ri jicomal pa ri qui c'aslemal, xukuje! chi ri Dios cuk'at na 
tzij pa qui wi'. 9C'o qui mac rumal chi man quecojon tá chwe. 10 Cáquetamaj 
c'u na chi rajwaxic u banic ri jicomal pa ri qui c'aslemal rumal chi ri in 
quine! ruc! ri nu Tat, ri ix c'ut man quiwil tá chi na nu wách. 11 Cáquetamaj 
na chi ri Dios cuk'at na tzij pa qui wi! rumal chi ri jun ri cátakan puwi' 
ruwáchulew k'atom chi Gu puwi' chi các'ájisax u wách. 

12Q'uia na ri cwaj quinbij chiwe, man quixcowin tà c'u chuch'obic wa! 
cámic. 13Aretak c'ut cápe ri Lok'alaj Espíritu ri cubij ri kas tzij, cuc'ut na 
ronojel ri kas tzij chiwách. Man xak tà c'u pa re wi cách'awic, xane are cubij 
ronojel ri cuto, cuc'ut c'u na chiwách jas ri cábantaj na. 14Ri Are! cunimarisaj 
na nu k'ij in rumal chi cuc'am na ri wech in, cuc'ut c'u na wa! chiwách ix. 
15Ronojel ri c'o ruc' ri nu Tat are wech in xukuje'. Rumal ri' xinbij chi ri 
Lok'alaj Espíritu cuc'am na ri wech in, cuc'ut c'u na wa! chiwách ix. 


Ri bis cujala na pa quicotem 


16Xak jubik' chic, te c'u ri! ri ix man quiwil tá chi na nu wách. C'à te 
c'u ri! quiwil chi na jumul nu wách pa quieb ozib k'ij, rumal chi quine'c 
rech quinec'ol chila! jawije! ri c'o wi ri ka Tat, —xcha chque ru tijoxelab. 

17 Te ri! jujun chque ru tijoxelab xquitala chbil tak quib, xquibij: ¿Jas 
quel cubij wa'? Cubij chke chi zak jubik' chic, te c'u ri' man cákil tà chi u 
wách. C'à te c'u cákil chi na u wách jumul chic pa quieb oxib k'ij rumal 
chi que! jela! jawije! ri c'o wi ri ka Tat. 18¿Jas lo wa! ri craj cubij chi “xak 
jubik' chic”? Man cákach'ob taj jas ri tajin cubij, —xecha!. 

19Ri Jesús xuch'obo chi c'o jas ri cácaj cáquita! che, xubij c'u chque: 

Ri in xinbij chiwe chi xak jubik! chic, te c'u ri! man quiwil tá chi nu 
wách. C'à te c'u quiwil chi na jumul nu wách pa quieb oxib k'ij. ¿A are 
wa! ri tajin quitala chixol chbil tak iwib? 20Kas tzij quinbij chiwe chi 

ri ix quixok! na, quixbison na, are c'u ri winak ajuwáchulew quequicot 
na. Pune c'u je ri', chi ri ix quixbison na, ri i bis cujala na pa quicotem. 
21 Aretak cápe ri Ku ri quil na u wách ri ral jun ixok, cábisonic rumal chi 
xurik ri k'ij re ri k'oxom. Aretak c'ut rilom chi u wách ri ral, man cána'taj 
tá chi ri k'oxom che rumal ri quicotemal ri cuna! chi ilom u wách jun 
alaj ac'al cho ruwáchulew. 22Je c'u ri! ri ix, cámic quixbisonic. Ri in c'ut 
quinwil chi na i wách jumul chic, te c'u ri! cáquicot c'u na ri iwanima!. 
Are jun quicotemal wa! ri man c'o tà jun cácowinic quesan chiwe. 

23Pa ri k'ij ri' man c'o tà chi jas quita! na chwe. Kas tzij quinbij chiwe 
chi ri ka Tat cuya na chiwe ronojel ri quita! che pa ri nu bi!. 24C!á we 
cámic ri! ri ix man c'o tá jas ri i tom pa ri nu bi'. Chita! ba', cáya'taj c'u na 
chiwe rech kas cáquicot ri iwanima!, —xcha chque. 


Ri Jesucristo ch'acaninak na puwi' ruwáchulew 


25Nu bim wa! we tzij ri' chiwe cuc! tak c'utbal. Curik c'u na ri k'ij aretak 
man quintzijon tà chi iwuc! cuc! tak c'utbal. Kane chi sakil chic quintzijon 
na iwuc! chrij ri ka Tat. 26Pa ri k'ij ri! c'o ri quita! na che ri Are! pa ri nu 
bi'. Man quinbij tà c'u chiwe chi quinbochi'j ri nu Tat pi wi, 27 Je ri!, rumal 
chi ri ix, ix lok! chuwách ri nu Tat. Ix lok! chuwách rumal chi ri in, in lok! 
chiwách ix, quicoj c'ut chi ruc! ri Dios in petinak wi. 28Xinel lok ruc! ri ka 
Tat rech quinpe waral cho we uwáchulew, cámic chi c'ut tajin quinya can 
ruwáchulew rech quintzelej ruc! ri ka Tat, —xcha ri Jesús chque. 

29 Te ri! xquibij ru tijoxelab ri Jesús: Càmic kas chi sakil tajin cátzijon 
la, man tajin tà cácoj la c'utbal. 39 Càmic ketam chic chi etam la ronojel. 
Man rajwaxic taj chi c'o jun c'o jas cuta! che la. Rumal ri! cákacojo chi 
ruc! ri Dios petinak wi la, —xecha che. 

31Ri Jesús xch'awic, xubij chque: ¿A tzij ri' chi cámic kas quixcojonic? 
—cácha'. 32Petinak c'u ri k'ij, cámic c'u ri! aretak ri ix quixjabun na. 
Chijujunal quitzucuj na jawije' quixe' wi, quiniya c'u na can nu tuquiel. 
Man quincanaj tà c'u na can nu tuquiel rumal chi ri ka Tat are c'o wuc'. 
33Quinbij wa! we tzij ri! chiwe rech cuxlan ri iwanima! rumal chi xa ix 
jun wuc'. Cho ruwáchulew quirik na c'áx. iMixej ba! iwib! Ri in c'ut, in 
ch'acaninak puwi' ruwáchulew. 

Ri Jesús cuban orar pa qui wi' ru tijoxelab 


17 1 Aretak xbitaj wa! we tzij ri! rumal ri Jesús, xca!y chicaj, xubij: 

Tat, xurik ri k'ij. Nimarisaj ba! la u ktij ri C'ojol la, rech xukuje! ri 
C'ojol la cunimarisaj ri k'ij la. 2Yo'm c'u la takanic pu k'ab ri C'ojol la pa 
qui wi! conojel winak rech cuya ri c'aslemal ri man c'o tá u q'uisic chque 
ri xeya la che. 3Ri c'aslemal ri man c'o tà u q'uisic are wa! chi cáquetamaj 
wách la chi xuwi ri lal, lal kas Dios, xukuje' chi cáquetamaj u wách ri 
Jesucristo ri xtak la lok. 

4Ri in, nu nimarisam k'ij la waral cho ruwáchulew xukuje! nu 
q'uisom u banic ri xintak la chubanic. »Cámic c'ut, Tat, ya la chwe 
chi cánimarisax nu Ku uc! la jas ri nu banom nabe aretak májok xban 
ruwáchulew. 

6Ri winak ri xecha! la chquixol ri winak cho ruwáchulew rech queya 
la chwe, nu bim chque jachin ri lal. E ech la wa!, xeya c'u la chwe. Ri e 
are! c'ut qui nimam ri tzij la. 7 Càmic ri e are! quetam chi ronojel ri xya 
la chwe uc! la petinak wi. 8Nu yo'm c'u ri tzij la chque ri xya la chwe, 
xquicoj c'u pa canima'. Xquich'obo chi kas tzij uc! la in petinak wi, 
xukuje' xquicojo chi ri lal xintakow la lok. 

9Quinbochi'n che la pa qui wi'. Man quinbochi'n tá che la pa qui wi! ri 
winak ajuwáchulew, xane pa qui wi' ri winak ri xeya la chwe, rumal chi 
e ech la wa'. 19 Ronojel ri wech in ech la wa!, are c'u ri ech la wech in wa. 
Cumal c'u ri e are! cák'alajinic chi sibalaj nim na nu Ku. 

1 Ri in man quincanaj tá chic cho ruwáchulew. Ri e are! c'ut quecanaj 
na can cho ruwáchulew. Ri in quine'c rech quinc'oji uc! la. Lok'alaj ka 
Tat, chechajij bai la ruc' ri chuk'ab la ri winak ri xeya la chwe, rech kas 
cáca'n xa jun, jas ri in, ri lal xa uj jun. 12Aretak xinc'oji cuc! ri e are! 
waral cho we uwáchulew, xeinchajij xukuje! xeinto! ruc! ri chuk'ab la 
conojel ri xeya la chwe. Man c'o tà jun chque ri xsachic, xane xak xuwi ri 
jun ri yo'm chrij chi cásachic rech je! cábantajic jas ri cubij ri Lok! Pixab 
la ri Tz'ibtalic. 

13Càmic c'ut quine! chila! jawije! ri c'o wi la. Che c'u we chanim ri! ri in c'o 
na cho ruwáchulew, quinbij can wa! we tzij ri! chque rech ri e are! kas cáquina' 
pa canima! ri quicotemal ri quinna! in pa ri wanima!. 14Nu yo'm ri tzij la 
chque. Quetzelax c'u qui wách ri e are! cumal ri winak ajuwáchulew, rumal 
chi ri e are! man e rech tá ruwáchulew je! jas ri in man in rech tà ruwáchulew. 
15Man quinta! tá che la chi queesaj la bi cho ruwáchulew, xane quinbochi'n 
che la chi queto! la chuwách ri Itzel. 16Je! jas ri in man in rech tá ruwáchulew, 
ri e are! xukuje! man e rech tá ruwáchulew. !7 Chetasa la chrij ronojel u wách 
mac ruc! ri kas tzij rech cáquijach quib pa k'ab la. Ri Lok! Pixab la are ri kas 
tzij. 18Jas ri lal xintak la lok chquixol ri winak ajuwáchulew, ri in xukuje' 
queintak na bi ri e are! chquixol ri winak ajuwáchulew. 1? Rumal c'u quech ri e 

are! ri in quinjach wib pa k'ab la, rech ri e are! xukuje! cáquijach quib pa k'ab 
la rumal ri kas tzij, cáquitas c'u quib chrij ronojel u wach mac. 

20Man quinbochi'n tà c'u che la xak xuwi pa qui wi! ri e are!, xane xukuje' 
pa qui wi! ri c'à te! quecojon na chwe, aretak cáquita ri tzij ri cáquitzijoj na ri 
e are. 21 Quinbochi'n che la chi conojel ri e are! kas cáca'n na xa jun, chi kas 
cáca'n ta na xa jun junam kuc' uj, Tat, je! jas ri lal cto la wuc' in, xukuje! ri in, 
in c'o uc! la. Kas tzij ta ba! cáca'n xa jun rech ri winak ajuwáchulew cáquicojo 
chi lal xintakow la lok. 22Ri in nu nimarisam qui k'ij jas ri u nimarisaxic nu 
ktij in banom la, rech xa e jun, je! jas ri lal ri in xa uj jun. 23Ri in, in c'o cuc! ri 
lal c'ut c'o la wuc! in, rech ri e are! kas cáca'n na xa e jun, rech je ri' ri winak 
ajuwáchulew cáquich'obo chi lal xintakow la lok, xukuje! chi e lok! chuwách 
la jas ri in, in lok! chuwách la. 

24Tat, lal xeyo'w la chwe, cwaj c'ut chi quec'ol na wuc' in jawije' ri 
quinc'oji wi na in rech cáquilo chi yo'm la chwe chi sibalaj nim nu k'ij in. 
Ojer c'ut in lok! chuwách la tzaretak májok cában ruwáchulew. 25Tat, lal 
ri jicom anima! la, ri winak ajuwáchulew man kas quetam tà wách la, ri 
in c'ut wetam wách la. Ri winak c'ut ri e yo'm la chwe quetam chi lal ri! 
xintakow la lok. 26Nu bim chque jachin ri lal, quintakej c'u na u bixic wa! 
chque, rech jas ri nu lok'al in chuwách la, je! qui lok'al ri e are! chuwách 
la. Je ri' rech ri in kas quinc'oji na cuc!, —xcha ri Jesús che ri ka Tat. 


Cáchap ri Jesús cumal ri winak 


1 8 1 Aretak xbitaj we tzij ri' rumal ri Jesús, xel bi ri Are'. Junam 
cuc! ru tijoxelab xe! ri Are! ch'ákàp che ri binel ja', Cedrón u bi". 
Chila! c'o wi jun ch'ákap ulew ri e tictal wi ri che', chila! c'ut xoc wi ri 
Jesús e rachi'l ru tijoxelab. 2Ri tat Judas ri tajin cájachow ri Jesús xukuje' 
retam are! ri ch'ákap ulew ri' rumal chi ri Jesás q'uia mul c'olinak 
chila! cuc! ru tijoxelab. 3Je ri! ri tat Judas xopan chila! e rachi'l jumulaj 
soldados, xukuje! jujun chajinelab re ri nimalaj rachoch Dios ri e takom 
bi cumal ri qui nimakil ri sacerdotes xukuje! ri tata'ib fariseos. We winak 
ri' cuc'am qui machetes, cuc'am qui lámpara, cuc'am c'u qui cháj. ^Retam 
chi c'u ri Jesús ronojel ri cában na che. Rumal ri! xel apan chquiwách ri 
winak, xuta! chque: ¿Jachin ri cátzucuj alak? —xcha chque. 

5Ri e are! xech'awic, xquibij che: Ri Jesús ri aj Nazaret, —xecha!. 

Ri Jesus xubij: In ri', —xcha chque. 

Ri tat Judas ri tajin cájachowic c'o chila! chquixol. 6Aretak ri Jesús 
xubij: “In ri", pac'alic xebe'c, xetzak c'u pulew. 7 Te ri! ri Jesús xuta! chi 
jumul chque: ¿Jachin ri cátzucuj alak? —xcha chque. 

Xquibij c'u ri e are': Ri Jesús ri aj Nazaret, —xecha!. 

8Te ri' xubij ri Jesús chque: Nu bim chi chech alak chi in ri!, —cácha 
chque. We are ri in ri quintzucuj alak, ya alak chque we niq'uiaj ri' chi 
quebe'c, —xcha chque. 

9Je! xubij wa! ri Jesús rech je! cábantajic jas ri xubij ri Are!: “Ri xeuya 
ri nu Tat chwe, man c'o tà jun chque xsachic,” —xcha!. 10Te ri! ri tat 
Simón Pedro ri c'o ru machete xuc'amo, xuk'at c'u apan ru xiquin ri tat 
Malco ri patánil re ri qui nimal sacerdotes. !! Xubij c'u ri Jesús che ri tat 
Pedro: Chaya chi jumul ri a machete pa ri c'olibal re. We ri nu Tat cuban 
chwe chi quintij ri c'a ri c'o pa ri vaso, ¿a mat rajwaxic wi chi cápe wa! 
we c!áx ri! chwij? —xcha che. 


Copan ri Jesús chuwách ri qui nimal sacerdotes 


12Xepe c'u ri jumulaj soldados cachi'l ri qui nimal ri e are!, xukuje' 
ri chajinelab re ri nimalaj rachoch Dios ri aj Israel, xquichap ri Jesüs, 
xquiyutu. 13Te ri! xquic'am bi cho rachoch ri tat Anas. Ri tat Anás are u 
ji! ri tat Caifás ri qui nimal sacerdotes pa ri junab ri'. 14Are ri tat Caifás 
wa! ri u bim can nabe chque ri winak aj Israel chi are utz na chque ri e 
are! chi cácám xa jun achi che qui q'uexwách conojel ri winak. 


Ri tat Pedro cubij chi man retam tà u wách ri Jesús 


15Ri tat Simón Pedro, rachi!l jun tijoxel chic, e benak ruc' ri Jesús. Ri 
jun tijoxel chic ri! etamtal u wách rumal ri qui nimal sacerdotes, rumal 
ctu ri! xoc bi ri are! ruc! ri Jesús pa ri uwoja rech ri rachoch ri qui nimal 
sacerdotes. 16 Are c'u ri tat Pedro xcanaj can chrij ri ja chi! ri uchibe. Xa je 
ri' xel lok ri tijoxel ri etamtal u wách rumal ri qui nimal sacerdotes, xch'aw 
ruc! ri chajil uchibe, xrocsaj c'u bi ri tat Pedro. !7 Ri chajil uchibe xuta! che 
ri tat Pedro, xubij: ¿A mat lal jun chque ru tijoxelab we achi ri'? —xcha che. 

Ri tat Pedro xch'awic, xubij: No, man in jun tá chque, —xcha che. 

18Sibalaj c'äx tew tajin cubano. Rumal ri! ri patáninelab xukuje! ri 
chajinelab qui nuc'um jun k'ak!, E tac'atoj c'u chila!, tajin cáquimik! quib. 
Ri tat Pedro xukuje! c'o cuc!, tajin c'u cumik! rib chrij ri k'ak'. 


Ri qui nimal sacerdotes cuc'ot u chi' ri Jesús 


19Ri qui nimal sacerdotes xuchap u ta'ic che ri Jesús jachin tak ru 
tijoxelab, xukuje! jas ri tajin cuc'ut chquiwách ri winak. 20Ri Jesús xubij 
che: Ri in, in tzijoninak chquiwách conojel ri winak chi sakil. Amak'el 
nu yo'm tijonic pa tak ri rachoch Dios xukuje' pa ri nimalaj rachoch Dios 
jawije' ri cáquimulij wi quib conojel ri winak aj Israel. Je ri' chi man c'o 
tá jun tzij nu bim xak chi c'uyal, —cácha che. 21 ¿Jas che cáta! la chwe 
in? Ta! la chque ri winak ri qui tom ri nu tzij, chquibij c'ut jas chrij in 
tzijoninak wi. Ri e are! quetam jas ri nu bim, —xcha che. 

22 Aretak xbitaj wa! we tzij ri' rumal ri Jesús, jun chque ri chajinelab 
rech ri nimalaj rachoch Dios ri c'o chila' xuya jun k'ab chupalaj ri Jesús, 
te c'u ri! xubij che: ¿A je! u ch'abexic wa! ri qui nimal sacerdotes cabano? 
—xcha che. 

23Ri Jesús xch'awic, xubij che: We c'o jun tzij xinbij ri man utz taj, 
bij la chwe jachique ri tzij ri man utz taj. We c'u utz ri xinbij, ¿jas che 
quinch'ay la? —xcha che. 

24 Yutum c'u ri Jesús, xpe ri tat Anas, xutak bi ruc' ri tat Caifás, ri qui 
nimal ri sacerdotes. 


Ri tat Pedro cubij jumul chic chi man retam tà u wach ri Jesüs 


25 Are c'u ri tat Pedro tac'alic tajin cumik' na rib chrij ri k'ak'. Xquita! 
c'u che, xquibij: ¿A mat at jun chque ru tijoxelab we achi ri'? —xecha che. 

Ri tat Pedro c'ut xresaj rib chupam, xubij: iNo, man in jun tá chque! — 
xcha chque. 

26Te ri! xta! che rumal jun chque ri patánil tak re ri qui nimal 
sacerdotes, ri alaxic ruc! ri achi ri xk'at apan u xiquin rumal ri tat Pedro, 
xubij che: ¿A mat xinwilo chi at c'o ruc' ri Are! pa ri ch'ákap ulew ri e 
tictal wi ri che'? —xcha che. 

27 Ri tat Pedro xresaj chi jumul rib chupam, tzare chi! c'ut xok! ri ama! 
ac! 


Ri Jesús c'o chuwách ri tat Pilato 


28 Te c'u ri! xquic'am bi ri Jesús cho rachoch ri tat Caifás, xebe! cho 
ri nimalaj ja re ri nim k'atal tzij. Xak jubik' chic craj man cásakiric, ri 
winak aj Israel c'ut man xeboc ta pa ri nimalaj ja rech man cáca'n tà ri 
áwas u banic. We je ri' man cuya! tà ri' cáquitij ri wi'm rech ri Pascua. 
29Rumal ri' ri tat Pilato xel lok che qui tzijobexic, xubij chque: ¿Jas u mac 
we achi ri' ri quibij ix? —xcha chque. 

30Ri e are! xech'awic, xquibij: We ta mat are jun banal etzelal mat 
xkajach wa! pa k'ab la, —xecha che. 

31Xubij c'u ri tat Pilato chque: Chic'ama bi ix, chik'ata tzij puwi'. 
Chibana! jas ri cubij ri i pixab ix, —xcha chque. 

Ri winak aj Israel xech'awic, xquibij: Ri uj, ri uj aj Israel, man ya'tal tà 
chke chi cákacámisaj jun winak, —xecha che. 

32 Je ri! xbantajic jas ru bim can ri Jesús chrij ri cában na che 
chucámisaxic. 33Ri tat Pilato xoc chi bi jumul pa ri nimalaj ja, xusiq'uij 
ri Jesús, te c'u ri! xuta! che: ¿A at ri! ri cattakan pa qui wi! ri winak aj 
Israel? —xcha che. 

34Ri Jesús xubij che: ¿A zak lal cabin la wa! o niq'uiaj chic xebin che la 
chwij in? —xcha che. 

35Ri tat Pilato xch'awic, xubij: ¿A in pu lo jun aj Israel? Ri awinakil at, 
xukuje! ri qui nimakil ri sacerdotes e are tak wa! ri xatjachow pa nu k'ab. 
éJas c'u ri a banom? —xcha che. 

36Te ri! xch'aw ri Jesús, xubij che: Ri nu takanic man rech tà we 
uwáchulew ri'. We ta rech ruwáchulew, ri nu tijoxelab xech'ojin ta ri! rech 

mat xinjach pa qui k'ab ri winak aj Israel. Ri nu takanic c'ut man ajwaral 
taj, —xcha che. 

37 Xubij c'u ri tat Pilato che: Je ri' chi ri at, éa at nim takanel? —xcha 
che. 

Ri Jesus xch'awic, xubij: In nim takanel, jas ri cábij la, —xcha che. Ri 
in xil nu wách waral cho ruwáchulew chubixic jas ri' ri kas tzij. Conojel 
c'u ri queniman che ri kas tzij cáquitatabej ri quinbij, —xcha che. 

38Ri tat Pilato xubij che: ¿Jas c'u ri' ri kas tzij? —xcha che. 


Cák'at Gu puwi' ri Jesús chi cácámisax na 


Xuwi xta'taj wa! che ri Jesús rumal ri tat Pilato, ri are! xel chi lok 
jumul che qui tzijobexic ri winak aj Israel, xubij chque: Ri in, man c'o tà 
jun mac quinrik chrij we achi ri', —cácha chque. 39Ri ix c'ut ix nak'atalic 
chi quinban tok'ob chiwe, quintzokopij bi jun ajpache! pa ri nimak'ij re ri 
Pascua. ¿A quiwaj chi quintzokopij bi ri tata! ri! ri c'o u takanic pi wi! ix, 
ix winak aj Israel? —xcha chque. 

40Te ri! conojel co xech'awic, xquibij: iMátzokopij la bi ri are'! ¡Are 
tzokopij la bi ri Barrabás! —xecha!. 

Are! c'u jun elak'om wa! ri Barrabás. 

19 1Te ri! ri tat Pilato xuc'am bi ri Jesús, xtakan c'u chuch'ayic. 2Ri 

soldados xquicoj jun corona re quemom q'uix chujolom ri Jesüs, 
xquicoj c'u jun atz'iak morada chrij. 3Te c'u ri! xekeb ruc!, xquibij c'ut: Lal 
ri' ri cátakan la pa qui wi! ri winak aj Israel, ichnimarisax k'ij la! —xecha 
che. 

Xquich'ay c'u chupalaj. 

4Ri tat Pilato xel lok jumul chic, xubij c'u chque ri winak: Chiwilampe!, 
quinwesaj lok we achi ri! chiwách rech quiwetamaj chi man co tà jubik' 
mac quinrik in chrij, —xcha chque. 

5Xel c'u lok ri Jesús, cojom c'u ri corona re quemom q'uix chujolom, 
cojom xukuje! ri atz'iak morada chrij. Te c'u ri! xubij ri tat Pilato chque: 
iWaral c'o wi ri achi! —xcha chque. 

6Aretak ri qui nimakil sacerdotes, xukuje! ri chajinelab re ri nimalaj 
rachoch Dios xquilo, co xech'awic, xquibij: iChripok! iChripok! —xecha!. 

Ri tat Pilato xubij chque: iChic'ama bi ix, chiripa'! Ri in man c'o tá 
jubik! mac quinrik in chrij, —xcha chque. 

7Ri winak aj Israel xech'awic, xquibij: Ri uj c'o jun ka pixab, ri ka pixab 
c'ut cubij chi rajwaxic cácámisaxic rumal chi xuban che rib chi areu 
C'ojol ri Dios, —xecha!. 

8Ri tat Pilato, aretak xuta wa! ri xquibij, sibalaj xuxej na rib. ?Xoc chi 
bi jumul pa ri nimalaj ja, xuta! che ri Jesús: ¿Jawije! ri catpe wi? —xcha 
che. 

Are c'u ri Jesús man xch'aw taj, man c'o tà c'u jas xubij che. 

10Xubij c'u ri tat Pilato che: ¿Jas che man quinach'abej taj? ¿A 
mat awetam chi c'o takanic pa nu k'ab che a ripic cho ri cruz o che a 
tzokopixic bic? —xcha che. 

I1 Ri Jesús xch'awic, xubij che: Man co tà jubik' takanic la pa nu wi! we 
ta mat yo'm che la rumal ri Dios. Rumal ri', jachin ri xinjachow pa k'ab la 
nim na u mac ri! chuwách la, —xcha che. 

12Tzare chi! c'ut ri tat Pilato xutzucuj jas xubano rech cutzokopij bi ri 
Jesús. Are c'u ri winak aj Israel co xech'awic, xquibij: ¡We cátzokopij la 
bic, man utz tà anima! la ri! ruc! ri nimalaj takanel! iJachin ri cuban che 
rib chi are nim takanel, u c'ulel ri' ri nimalaj takanel! —xecha che. 

13Ri tat Pilato aretak xuta ri xquibij, xtakan che resaxic lok ri Jesús. 
Ri are! c'ut xt'uyi cho ri k'atbal tzij pa ri c'olibal ri cábix “Gabata” che 
pa hebreo, ri quel cubij *Lajom Abaj”. 14Xa c'u chuwek chic ri nimak!ij 
Pascua. Craj are ri niq'uiaj k'ij. Ri tat Pilato c'ut xubij chque ri winak aj 
Israel: iWaral c'o wi ri tata! ri c'o u takanic pi wi'! —xcha chque. 

15Ri e are! c'ut co xech'awic, xquibij: iChcámisaxok! iChcámisaxok! 
iChripok! —xecha'. 

Ri tat Pilato xubij chque: ¿A quinrip ta c'u cho ri cruz ri tata! ri clo u 
takanic pi wi? —xcha chque. 

Are c'u ri qui nimakil ri sacerdotes xech'awic, xquibij che: Ri uj man 
c'o tá chi jun achi chic ri cátakan pa ka wi!, xane zak xuwi ri nimalaj 
takanel, —xecha'. 

16Ri tat Pilato xuwi xuta wa!, xujach bi ri Jesús pa qui k'ab rech 
cáquirip cho ri cruz. Xquic'am c'u bic. 


Cárip ri Jesús cho ri cruz chucámisaxic 


17Xel c'u bi ri Jesús, xuc'am bi ru cruz, xe! pa ri juyub ri cábix U Bakil 
Jolomaj che. (Pa ri ch'abal hebreo are cábix Gólgota che.) 18Chila! xquirip 
wi cho ri cruz junam cuc! quieb achijab chic, jujun pa tak u xcut. Ri Jesús 
xcanaj pa qui niq'uiajal. 19Ri tat Pilato xtakan chucojic jun tz'ibtalic 
puwi' ri cruz ri cubij: JESUS AJ NAZARET RI NIM TAKANEL PA QUI WI 
RI WINAK AJ ISRAEL. 20E q'uia chque ri winak aj Israel xquisiq'uij u 
wách ri tz'ibtalic ri' rumal chi ri juyub ri xrip wi ri Jesús nakaj cto wi che 
ri tinimit Jerusalén. Ri tz'ibtalic, tz'ibtal wa! pa ri hebreo, griego, xukuje' 
pa ri latín. 21 Rumal ri! ri qui nimakil sacerdotes quech ri winak aj Israel 
xquibij che ri tat Pilato: Mátz'ibaj la: *Ri Nim Takanel quech ri winak 
aj Israel." Xane tz'ibaj la: ^Ri cubij che rib chi are Nim Takanel quech ri 
winak aj Israel," —xecha che. 

22 Are c'u ri tat Pilato xch'awic, xubij chque: Ri xintz'ibaj, xak je wa! 
cácanajic, —xcha chque. 

23Te ri!, aretak xeto'taj ri soldados churipic ri Jesús cho ri cruz, 
xquic'am ri ratz'iak, xca'n c'u quiejeb che, jujun que ri jujun soldados. 

Kukuje' xquic'am ri camixa'. Man t'isom tà c'u wa', xane xa jun u banom, 
quemom petinak ajsic c'ä iquim. 24Ri soldados xquibij chbil tak quib: 
Man cákarak'atij taj. Chkesaj suerte chrij rech cákilo jachin cách'acowic, 
—xecha'. 

Je ri! xbantajic jas ri tz'ibtal pa ru Lok) Pixab ri Dios ri cubij: “Xquijach 
ri watz'iak chquiwách, xquesaj suerte chrij," —cácha'. Are wa! ri xca'n ri 
soldados. 

25 Chunakaj ri cruz ri ripom wi ri Jesús c'o ru nan, c'o ru chak! ru 
nan, c'o ri nan María ri rixokil ri tat Cleofas, xukuje! c'o ri nan María ri 
aj Magdala. 26 Aretak ri Jesús xril ru nan xukuje! ri tijoxel ri sibalaj lok' 
chuwách tac'al chuxcut, xubij che ru nan: Nan, chabana awal che we achi 
ri', —xcha che. 

27 Te c'u ri' xubij che ru tijoxel: Chabana a nan che ri nu nan, —xcha 
che. 

Tzare chi! c'ut ri tijoxel ri! xuc'am bi ru nan ri Jesús cho rachoch. 


Cácám ri Jesús 


28Te c'u ri' rumal chi ri Jesús retam chi ronojel ri tz'ibtal chrij 
bantajinak chic, xukuje! rech kas cábantajic jas ri cubij ru Lok! Pixab ri 
Dios, xubij: Cächak nu chi', —xcha!. 

29C!o c'u apan jun lak nojinak che ch'ám vino. Xquirub c'u jun 
estropajo chupam ri vino ri', xquiya puwi' jun aj, te c'u ri' xquiya ak'an 
chuchi! ri Jesús. 30 Ri Jesús xutij ri ch'ám vino, te c'u ri! xubij: Ronojel 
xbantajic, —xcha!. 

Xupachba c'u ru jolom, xel ranima!. 


Jun chque ri soldados cujak ru c'alc'ax ri Jesús ruc' ru lanza 


31Xa c'u chuwek chic ri nimak'ij Pascua. Man cácaj tá c'u ri winak aj 
Israel chi ri qui cuerpo ri winak quecanaj can cho tak ri cruz pa ri k'ij 
re uxlanem. Ri k'ij re uxlanem ri' are jun KI wa! nim u banic. Rumal ri! 
xquita' che ri tat Pilato chi cátakan chuk'ajisaxic ri cakan ri e ripil cho 
tak ri cruz, xukuje! chi cákasax ri qui cuerpo cho ri cruz. 32Te ri' xebe! ri 
soldados, xquik'ajisaj ri rakan ri nabe xukuje! ri jun chic ri e ripom ruc! ri 
Jesús. 33 Aretak c'ut xekeb ruc' ri Jesús, xquilo chi cáminak chic, xa je ri' 
man xquik'ajisaj tà ri rakan ri Are!. 

34Pune je ri' jun chque ri soldados xujak ru c'alc'ax ri Jesús ruc' jun 
lanza, chanim c'ut xel lok quic! xukuje! joron. 35Ri cabin wa! we tzij ri!, 
are jun ri kas xrilo, kas tzij c'u ri cubij. Ri are! cubij ri kas tzij ri retam 
rech ri ix xukuje! quixcojonic. 36Je c'u xc'ulmataj wa! rech cábantajic jas 
ri tz'ibtal pa ru Lok! Pixab ri Dios ri cubij: “Man c'o tá jun bak xquik'ajisaj 
che," —cácha'. 37 Cubij xukuje! ru Lok! Pixab ri Dios pa jun u xak chic: 
“Cáquil na ri xquisoco,” —cácha!. 

Camuk ru cuerpo ri Jestis 


38Te c'u ri! xpe ri tat José ri quel pa ri tinimit Arimatea, xuta! che ri tat 
Pilato chi cáyi' che chi cukasaj ru cuerpo ri Jestis. Ri tat José are jun u 
tijoxel ri Jesús, xa c'u chi c'uyal rumal chi cuxej rib chquiwách ri winak 
aj Israel. Xyi' c'u che rumal ri tat Pilato. Xa je ri! xe! ri tat José, xukasaj ru 
cuerpo ri Jesús, xuc'am c'u bi pa mukic. 32Xpe xukuje! ri tat Nicodemo ri 
nabe canok xopan ruc! ri Jesús chak'ab chutzijobexic. Ri are! ruc'am jun 
cunabal, are mirra ri yujtal ruc' áloes, ri cápajan cien libras. 40 Je ri! ri tat 
José rachi'l ri tat Nicodemo xquic'am bi ru cuerpo ri Jesús, xquipis c'u pa 
tak manta re lino ri yo'm ri c'oc'alaj tak cunabal chrij. Je! xca'n che jas ri 
e nak'atal wi ri winak aj Israel che qui mukic ri cáminakib. 41 Pa ri juyub 
ri xrip wi ri Jesús cho ri cruz, c'o jun ch'ákap ulew ri e tictal wi ri che!. 
Pa ri ulew ri! c'o jun c'ac! mukubal ri mája! yo'm jun cáminak chupam. 
42 Chupam c'ut xquiya wi ru cuerpo ri Jesús, rumal chi ri mukubal o 
nakaj c'o wi, xukuje! rumal chi xa jubik' craj man cáchaptaj ri k'ij re 
uxlanem chque ri winak aj Israel. 


Các'astaj ri Jesús chquixol ri cáminakib 


20 1Pa ri nabe k'ij re ri semana, sibalaj ak'ab, k'ekum na, ri nan 

María ri aj Magdala xe! chuchi! ri mukubal. Xril eut chi esam 
chi apan ri abaj ri tz'apibem u chi! ri mukubal. 2Xa je ri! xutic anim, 
xe!c, xurika ri tat Simón Pedro, xukuje' ri jun tijoxel chic ri sibalaj lok! 
chuwách ri Jesús, xubij chque: Ri Kajaw Jesús xesax bi pa ri mukubal, 
xc'am bic, man ketam tá c'ut jawije! ri xyi' wi, —xcha chque. 

3Te ri! ri tat Pedro rachi!l ri jun tijoxel chic xebel bic, xebe! chuchi' 

ri mukubal. ^Ri quieb xquitic anim, junam e benak. Are c'u ri jun chic 
sibalaj xutic na anim chuwách ri tat Pedro. Ri are! xopan nabe chi! ri 
mukubal. »Man xoc tà c'u pa ri mukubal, xane xak xuwi xpachi cok che 
rilic. Te! xrilo chi e c'o can ri manta chila'. 6Te c'u ri! xopan chi ri tat 
Simón Pedro, ri teren lok chrij. Ri are! c'ut xoc bi pa ri mukubal. Xukuje' 
xeril ri manta ri e c'o can chila'. 7Xukuje! xrilo chi ri manta ri xpispex u 
jolom ri Jesás man junam taj c'o cuc! ri niq'uiaj manta chic, xane botom 
wa!, yo'm c'u apan jela'. 8Te c'u ri! xoc chi bi ri jun tijoxel chic ri xopan 
nabe chuchi! ri mukubal. Xrilo ri bantajinak, xcojon c'u ri are!'. *Mája! c'u 
cáquich'obo jas ri cubij ru Lok! Pixab ri Dios ri Tz'ibtalic chi are rajwaxic 
chi ri Jesús các'astaj na chquixol ri cáminakib. 10 Te ri! xetzelej we quieb 
tijoxelab ri' cho cachoch. 


Ri Jesús cuc'ut rib cho ri nan María ri aj Magdala 


11 Are chu ri nan María xcanaj can chuchi! ri mukubal, tajin cok'ic. C'à 
tajin cok'ic aretak xpachi'c rech cáca!y cok chupam ri mukubal. 12 Te! 

xrilo chi e c'o quieb ángeles, ri e t'uyut'oj jawije! ri xyi' wi ru cuerpo ri 
Jesus, sakloloj c'u ri catz'iak. Ri jun t'uyul pu jolom, ri jun chi c'ut t'uyul 
pa rakan. 13Ri ángeles xquita' che ri nan María, xquibij: Nan, ¿jas che 
tajin cok' la? —xecha che. 

Ri nan María xubij chque: Rumal chi xquic'am bi ri Wajaw Jesus, man 
wetam tà c'ut jawije! ri xyi' wi, —xcha chque. 

14 Te! xbitaj wa! rumal, aretak xca!y chrij, xrilo chi c'o ri Jesús chila'. 
Man xuch'ob tà c'ut chi are ri Jesús. 

15Xpe c'u ri Jesús, xuta! che, xubij: Nan, ¿jas che tajin catok'ic? ¿Jachin 
c'u ri tajin catzucuj? —xcha che. 

Ri nan María xuchomaj chi are ri chajinel re ri ulew ri', xubij che: Tat, 
we lal xc'amow la bic, bij la chwe jawije! ri xya wi la rech ri in quinc'am 
bic, —xcha che. 

16Te ri! xubij ri Jesús che: ¡María! —xcha che. 

Ri are! xca!y chrij, te c'u ri' xubij che pa hebreo: iRaboni! —xcha che. 
Ri tzij ri' quel cubij “Ajtij”. 

17Ri Jesús xubij che: Minachapo rumal chi dä mája! quinpaki chila' 
jawije! ri c'o wi ri nu Tat, —xcha'. Jat ba!, jabij c'u chque ri wachalal chi 
quinpaki chila' jawije! cto wi ri nu Tat, ri xukuje! ri i Tat ix, ri nu Dios 
c'ut, ri xukuje! are ri i Dios ix, —xcha che. 

18Te ri! xe! ri nan María ri aj Magdala, xubij c'u chque ri tijoxelab chi 
ri are! xril u wách ri Kajaw Jesús, xukuje! chi ri Jesús xubij wa! we tzij ri! 
che. 





Ri Jesús cuc'ut rib chquiwách ru tijoxelab 


19Kas pa ri k'ij ri', ri nabe k'ij re ri semana, chak'ab chic qui mulim 
quib ri tijoxelab. Qui tz'apim c'u ri u chi' tak ja rumal chi xquixej quib 
chquiwách ri winak aj Israel. Xoc bi ri Jesús, xtaq'ui c'u chquixol. Kuya 
rutzil qui wách, xubij chque: Chuxlan ba! ri iwanima!, —xcha chque. 

20 Aretak xbitaj wa! we tzij ri' rumal, xuc'ut ru k'ab chquiwách xukuje' 
ru c'alc'ax. Ri tijoxelab xequicotic aretak xquil u wách ri Kajaw Jesús. 
21 Te c'u ri! ri Jesús xubij chi jumul chque: Chuxlan ba! ri iwanima!', — 
xcha!. Je! jas ri nu Tat xinutak lok in, je ri! ri in xukuje' quixintak bi ix, 
—xcha chque. 

22Te c'u ri' xuya ri ruxlab pa qui wi!, xubij: Chic'ama ri Lok'alaj 
Espíritu, —xcha chque. 23 Jachin tak ri quisach ri qui mac, cásachtaj na ri 
qui mac. Jachin tak ri man quisach tá ri qui mac, man cásachtaj tá na ri 
qui mac, —xcha chque. 


Ri tat Tomás cáril ri Kajaw Jesús c'astajinak chi chquixol ri cáminakib 


24Ri tat Tomás, jun chque ri cablajuj u tijoxelab ri Jesús ri cábix 
Gemelo che, man c'o tá ri are! aretak xopan ri Jesús. 25 Te c'u ri! ri 

niq'uiaj tijoxelab chic xquibij che ri tat Tomás: Xkil u wach ri Kajaw 
Jesús, —xecha che. 

Are c'u ri tat Tomás xubij chque: We man quinwil ri soctajinak ri xuban 
ri clawux pu k'ab, te c'u ri' quinnim ru wi' nu k'ab pa tak ri jul, xukuje' 
quinnim ri nu k'ab pa ru c'alc'ax, man quincoj taj, —xcha chque. 

260c!owinak chi wajxakib Ki. Ri tijoxelab qui mulim quib jumul chic 
pa jun ja, c'o chi c'u ri tat Tomás cuc! ri e are'. Te ri', pune e tz'apil ru chi! 
tak ja, ri Jesús xoc bic, xtaq'ui c'u chquixol. Kuya rutzil qui wách, xubij: 
Chuxlan ba! ri iwanima!, —xcha chque. 

27 Te c'u ri! xubij che ri tat Tomás: Chawilampe ri nu k'ab, chanima c'u 
bi ru wi' a k'ab waral. Chayuku ra k'ab, chanima c'u bi pa ri nu c'alc'ax. 
Muban chi quieb a c'ux, xane chatcojon chwe, —xcha che. 

28Te ri! xch'aw ri tat Tomás, xubij che: iWajaw, nu Dios! —xcha che. 

29 Ri Jesús xubij che: Tomás, ri at cámic xatcojon chwe rumal chi xawil 
nu wách. Utz c'u que ri quecojon chwe pune man cáquil nu wách, —xcha 
che. 


Waral cákil wi ru patán we wuj ri' xtz'ibaxic 


30Q'uia c'u cajmabal tak etal xuban na ri Jesús chquiwách ru tijoxelab 
ri man xetz'ibax tá pa we wuj ri'. 31 Xetz'ibax c'u wa! ri c'o waral rech ri ix 
quicojo chi ri Jesús are ri Cristo, ru C'ojol ri Dios, rech aretak quixcojon 
che ri Arel, quirik na ri c'aslemal ri man c'o tà u q'uisic, —xcha chque. 


Ri Jesás cuc'ut rib chquiwách wukub chque ru tijoxelab 


2 1 1 Te c'u ri! ri Jesús xuc'ut rib jumul chic chquiwäch ru tijoxelab 

chi! ri mar re Tiberias.” Je wa! xuban chuc'utic rib: 2Conojel wa! 
junam e c'olic. Ri tat Simón Pedro, ri tat Tomás ri cábix Gemelo che, ri 
tat Natanael ri aj Caná re Galilea, ri quieb u c'ojol ri tat Zebedeo, xukuje' 
quieb chic chque ru tijoxelab ri Jesás. 3Ri tat Simón Pedro xubij chque: 
Quine! chuchapic car, —xcha chque. 

Ri e are! xquibij che: Ri uj xukuje! cuje! awuc!, —xecha che. 

Xebe! c'ut, xeboc pa jun barco, man c'o tá c'u cár xquichap pa ronojel ri 
jun ak'ab ri'. ^Aretak tajin cápe ru sakiric, ri Jesús xuc'ut rib chquiwách 
chu ri mar, are c'u ru tijoxelab man xquich'ob taj chi are ri Arel, 5Te ri! 
xubij chque: ils achijab! ¿A mat c'o ri i chapom? —xcha chque. 

Ri e are! xech'awic, xquibij: Man c'o taj, —xecha!. 

6 Te ri! xubij ri Jesús chque: Chiq'uiáka ri dat pa ru wiquiák'ab ri barco, 
c'o c'u na ri quichapo, —xcha ri' chque. 

Je! c'u xca'no. Te ri' man xecowin tà chi c'u che resaxic lok ri c'at 
chapábal cár pa ri ja! rumal chi sibalaj xnoj ri cat che tak car. 7 Te ri! ri 





721:1 Xukuje! cábix “mar re Galilea" che we mar ri'. 

tijoxel ri sibalaj lok' chuwách ri Jesús xubij che ri tat Pedro: ¡Are ri Kajaw 
Jesús! —xcha che. 

Xuwi xuta wa! ri tat Simón Pedro chi are ri Kajaw Jesús, xucoj ri 
ratz'iak rumal chi resam wa'. Xuq'uiák c'u bi rib pa ri ja'. 8Ri niq'uiaj 
tijoxelab chic xeopan chi' ri ulew chupam ri barco, qui jururem ri c'at 
nojinak che tak car. Xa c'u cien metros xec'oji wi che ru chi! ri ulew. 

9 Aretak xebel pa ri barco, te! xquilo c'o jun k'ak' nuc'um, c'o c'u jun car 
pa ri rachak k!ak!, xukuje! e c'o jujun caxlan wa. 10Ri Jesús xubij chque: 
Cheic'ama lok jujun chque ri car ri c'à te! xechaptaj iwumal, —xcha 
chque. 

11Xpaki c'u ri tat Simón Pedro pa ri barco, xresaj c'u lok ri jun c'at 
chapábal car nojinak che tak cár. Xujururej c'u lok wa! chi! ri ulew. 
iNojinak c'u ri c'at! E c'o jun ciento ruc' cawinak oxlajuj nimak tak car 
chupam. Pune sibalaj e q'uia ri car, ri c'at man xt'okopin taj. 12Te ri' xubij 
ri Jesús chque: Chixsa'j, chixwok ba, —xcha chque. 

Man c'o tà c'u jun chque ru tijoxelab xuchajij anima! xuta! che jachin ri 
Are! rumal chi conojel quetam chi are ri Kajaw Jesús. 13Te c'u ri! ri Jesús 
xkeb cuc!, xuc'am c'u ri caxlan wa, xuya chque. Je! xukuje!' xuban ruc! ri 
cár. 

14 Are urox mul wa! ri xuc'ut rib ri Jesús chquiwách ru tijoxelab aretak 
ya c'astajinak chic chquixol ri cáminakib. 


Ri Jesús cátzijon ruc' ri tat Simón Pedro 


I5 Aretak xtijtaj ri qui wa re ak'abil, ri Jesús xuta! che ri tat Simón 
Pedro, xubij che: Simón, u c'ojol ri tat Jonás, ¿a kas lok! na quinawil in 
chquiwách conojel tak wa'? —xcha che. 

Ri tat Pedro xch'awic, xubij: Je!, je ri', Wajaw. Etam ya! la chi cwaj la, 
—xcha che. 

Ri Jesus xubij che: Cheayuk'uj ba! ri alaj tak nu chij, —xcha che. 

16Chucamul chic xuta! che: Simón, u c'ojol ri tat Jonás, ¿a kas lok! na 
quinawilo? —xcha che. 

Ri tat Pedro xch'awic, xubij che: Je', Wajaw. Etam ya' la chi cwaj la, — 
xcha che. 

Ri Jesús xubij che: Cheayuk'uj ba! ri nu chij, —xcha che. 

17 Churox mul chic xuta! che: Simón, u c'ojol ri tat Jonás, ¿a kas 
quinawaj? —xcha che. 

Ri tat Pedro xbisonic rumal chi xuta! che churox mul we kas lok! 
chuwách, xubij c'u che: Wajaw, etam la ronojel. Etam ya! la chi kas cwaj 
la, —xcha che. 

Ri Jesús xubij che: Cheayuk'uj ba! ri nu chij, —xcha che. 18Kas tzij 
quinbij chawe, chi aretak at ala na, ri at xacoj ri awatz'iak, xate!c jawije! 
ri xawaj xate! wi. Aretak c'ut catrijobic, cayuk na ri a k'ab, jun chi c'ut 

cácojow na ri awatz'iak chawij, catuc'am c'u na bi chila' jawije! ri man 
cawaj tà wi, —xcha che. 

19Ri Jesús xubij wa! we tzij ri' chubixic che jas u wàch cámical ri curik 
na ri tat Pedro, cunimarisaj c'u na u k'ij ri Dios. Te c'u ri' xubij che: 
¡Tasa!j wuc!! —xcha che. 


Waral cákil wi ri tijoxel ri sibalaj lok! quil wi rumal ri Jesús 


20 Aretak xca!y ri tat Pedro chrij, xrilo chi teren ri tijoxel chquij ri 
sibalaj lok! chuwách ri Jesús, ri xt'uyi chuxcut ri Jesús chi! ri mesa aretak 
xca'n ri q'uisbal wi'm re benak ktij, ri xuta! che ri Jesús, xubij: “Wajaw, 
¿jachin ri! ri cájachow na la?" —xcha ri'. 21 Aretak ri tat Pedro xrilo, xubij 
che ri Jesús: Kajaw, wa! we jun ri', ¿jas ri cuc'ulmaj na ri are'? —xcha 
che. 

22Ri Jesús xch'awic, xubij che: We ri in cwaj chi các'asi na ri are! c'à 
quintzelej na lok, ¿jas awe at che? Ri at tasa!¡ wuc!, —xcha che. 

23Xel c'u u tzijol wa! chquixol ri kachalal chi ri tijoxel ri! man cácám 
taj. Man xubij tá c'u ri Jesús che chi man cácám taj, xane xubij: “We cwaj 
chi các'asi na ri are! c'ä quintzelej na lok, ¿jas awe at che?” —xcha ri 
Jesús che ri tat Pedro. 

24 Are c'u wa! ri tijoxel ri xuk'alajisaj chi kas GU wa! ri xutz'ibaj canok. 
Ketam c'ut chi cubij ri kas GU. 

25Sibalaj q'uia chi c'u na ri xuban ri Jesús. We ta quetz'ibax wa! 
chquijujunal, quinchomaj chi man cubana tá ronojel ruwáchulew che 
clolibal que ri wuj ri quetz'ibax na. Amén. 

RI WUJ RI CATZIJOX 
WI RI QUI BANOM 
RI APÓSTOLES 





Ri Jesus cubij chi cáqueyej na ru petbal ri Lok'alaj Espíritu 


1 1Lok'alaj tat Teofilo: Pa ri nabe nu wuj* ri zintz'ibaj che la, xintzijon 

chrij ronojel ri xuban ri Jesús, xukuje! chrij ronojel ri xuc'ut canok 
chquiwách ri winak aretak xuchaplej u patánixic ri Dios waral chkaxol. 
2Pa ri nabe nu wyj xintzijon chrij nimalaj ronojel ri xuban ri Are! c'à 
xc'am na bi chicaj. Aretak maja' que! chicaj, xuya takanic, xeupixbaj can 
ri apóstoles? ri xeucha'. Rumal ri Lok'alaj Espíritu ri c'o ruc', xubij can 
chque jas ri rajwaxic cáca'no. 3Xurik c'àx ri Jesús, xcámisaxic, te c'u ri! 
xuc'ut rib chquiwách ri apóstoles chwinakil rech k'alaj chi c'astajinak 
chic chquixol ri cáminakib. Q'uia ri xuban chquiwách rech cáquicojo 
chi kas tzij c'asal chic ri Arel, Cawinak ktij ri! xuc'ut na rib chquiwách 
amak'el. Xukuje' xtzijon cuc! chrij ri cuban na ri Dios aretak cátakan pa 
qui wi! ri winak. 

^Aretak ri Jesús c'à do cuc! ri apóstoles, xubij chque chi mebel bic pa 
ri tinimit Jerusalén chanim, xane chi queye'nic. Je wa! xubij: Chiweyej na 
chi cáyataj chiwe ri bim lok rumal ri nu Tat, jas ri xinbij chiwe, —xcha 
chque. 5Kas tzij, ri tat Juan xuban qui kasna! ri winak ruc! ja!, are c'u ri 
ix xa pa quieb oxib k'ij cában na i kasna' ruc! ri Lok'alaj Espíritu, —xcha 
chque. 


Cápaki ri Jesús chicaj chquiwách ri apóstoles 


6 Are c'u ri apóstoles qui mulim quib ruc! ri Jesús, xquita! c'u che ri 
Arel, xquibij: Kajaw, ¿a mat xopan ri k'ij ri cáya la chque ri ka winakil chi 





21:1 Ri “nabe nu wuj” ri cubij waral are RI UTZALAJ TZIJ RE RI EVANGELIO RI 
XUTZ'IBAJ RI SAN LUCAS (San Lucas 1:1-4).  ^1:2 Ri tzij “apóstol” quel cubij “takom”. E 
cablajuj u tako'n ri Jesús ri e cha'tal rumal. Jun “apóstol” rajwaxic ri! chi cácowin 
chuk'alajisaxic chi xc'astaj ri Jesús chquixol ri ciminakib (Hechos 1:21-26). 

quetakan chi na jumul puwi' ri ka tinimit Israel rech man cáquitakej ta 
takanic ri niq'uiaj winak chic pa ka wi'? —xecha che. 

7 Xch'aw c'u ri Jesús, xubij chque: Ri ktij, ri ajilabal, man ya'tal tà chiwe 
ix chi quiwetamaj, xane xak xuwi pu k'ab ri ka Tat c'o wi ronojel wa'. 
8 Aretak c'ut cape ri Lok'alaj Espíritu pi wi, các'oji na i chuk'ab. Te c'u ri! 
quixe'c, quitzijoj na jas ri i wilom chi xinban che qui to'ic ri winak, jas 
ri xinc'ulmaj aretak xincámisaxic, xukuje' aretak xinc'astaj chquixol ri 
cáminakib. Ronojel wa! quitzijoj na pa Jerusalén, pa tak conojel ri tinimit 
re Judea, re Samaria, xukuje! c'à pa tak ri qui tinimit ri winak ri sibalaj 
naj e c'o wi cho ruwáchulew, —xcha chque. 

9 Aretak ri Jesús xto'taj chubixic wa! we tzij ri! chque ri apóstoles, 
xyac bi chicaj chquiwách. Ri e are! tajin queca!y che aretak xpaki chicaj, 
xch'uktaj c'u rumal jun sutz!, man xecowin tá chic xquilo. 10Ri e are! tajin 
queca!y chicaj che ri Jesús, xak c'u te'talic xquic'ut quib quieb achijab 
pa qui xcut ri sibalaj sak ri catz'iak.* 11 We achijab ri! xech'awic, xquibij 
chque ri apóstoles: Tata'ib, alak ri! ri aj Galilea, ¿jas che xak c'o alak ch, 
tajin cáca!y alak chicaj? —quecha chque. We Jesús ri! ri xyac bi chxol 
alak, xpaki chicaj, cápe chi na ri Are! jumul chic. Je c'u wa! ru petic jas ri 
xubano, xe! chicaj, —xecha ri achijab chque ri apóstoles. 


Cácha' ri tat Matías chuq'uexel ri apóstol Judas 

12Te c'u ri' xekaj lok ri apóstoles cho ri juyub ri xec'oji wi, ri cábix 
Ujuyubal Olivos che. Xetzelejic, xebe! pa ri tinimit Jerusalén. Nakaj c'o 
wi ri juyub ri' che ri Jerusalén, man naj tà c'u ri cábinibaxic, xuwi ri 
ya'talic chi cabin jun pa ri k'ij re uxlanem (craj are jun kilómetro wa"). 
13 Aretak xeopan pa ri tinimit, xepaki pa ru cawik ja re ri ja ri e jekel 
wi. Ri e c'olic e are! ri tat Pedro, ri tat Jacobo, ri tat Juan, ri tat Andrés, 
ri tat Felipe, ri tat Tomás, ri tat Bartolomé, ri tat Mateo, ri tat Jacobo u 
c'ojol ri tat Alfeo, ri tat Simón ri cábix “U Nimal Tinimit" che, rachi!l ri 
tat Judas, rachalal ri tat Jacobo. 14Conojel wa! we apóstoles ri! junam ri 
qui chomanic xquimulij quib amak'el rech cáca'n orar junam cuc! jujun 
ixokib cojonelab, cachi'l ri nan María ru nan ri Jesús, xukuje! tak ri 
rachalal. 

15Pa tak ri Kg ri' qui mulim quib ri cojonelab. Craj e are! jun ciento 
ruc! juwinak ri! ri qui mulim quib. Xwalij c'u ri tat Pedro, xtaq'ui 
chquiwách ri kachalal che qui ch'abexic, xubij chque: 16Kachalal, 
tzrajwaxic wi chi cábantajic jas ri cubij ru Lok! Pixab ri Dios ri Tz'ibtalic, 
ri xubij lok ri Lok'alaj Espíritu chuchi' ri ka mam David ojer, —cácha'. Ri 
ka mam David xch'aw chrij ri Judas ri xc'amow qui be ri jumulaj winak 
ri xechapow ri Kajaw Jesús. 17 Ri Judas jun ri are! chkaxol nabe, xyi' che 





* 1:10 Ri “quieb achijab” ri', e are! ángeles wa! ri e takom lok rumal ri Dios. 

chi cáchacun junam kuc'. 18Are c'u ri are! xulok! jun rulew ruc' ri puak, 
ri tojbal re ri etzelal ri xubano. Ch'iquilic xkajic, xtzak pulew, xrak'atin ru 
pam, xel lok juntir ri rixco'l, —cácha!. 19Xel c'u u tzijol wa! ri xuc'ulmaj ri 
Judas chquixol conojel ri winak pa ri tinimit Jerusalén. Xa je ri' ri winak 
xquicoj ri GU Acéldama che ru bi' ri ulew ri". Ri tzij ri' pa ri qui ch'abal ri 
winak quel cubij Ulew re Quic!. 20 Tz'ibtal c'u pa ri wuj Salmos, cubij: 
Chtoli' can u pam ri rachoch, chwonobax canok, 
mat c'o chi na jun các'oji chupam, —cácha!. 
Xukuje! cubij: 
Ri rekle'n ri are!, chyo'k che jun winak chic, —cácha!, 
—xcha ri tat Pedro chque. 
21E c'o c'u achijab chkaxol ri xujcachi'laj amak'el aretak xc'oji ri 
Kajaw Jesús kuc'. 22 Tzaretak ri xban u kasna! ri Jesús rumal ri tat Juan, 
c'á aretak xc'am bi ri Are! chicaj chkaxol, e c'olinak we achijab ri! kuc'. 
Tzrajwaxic c'ut chi jun chque ri e are! coc kuc! chutzijoxic chi kas tzij 
xc'astaj bi ri Kajaw Jesús chquixol ri càminakib, —xcha ri tat Pedro 
chque. 
23Xquichomaj c'u quij quieb achijab: E are! ri tat José ri cábix Barsabás 
che, ri xukuje! cábix Justo che, rachi'l ri tat Matías. 24Xca'n orar, xquibij: 
Kajaw, etam la ri canima! conojel ri winak, c'utu ba! la chkawách jachin 
chque we quieb achijab ri' are cha'tal umal la, 25rech coc ri! che apóstol, 
cuc'am c'u ri ekle'n ri xuya can ri Judas aretak xkaj pa mac, xe! c'u chila! 
jawije! ri ya'tal wi che, —xecha che ri Dios. 
26Xquesaj c'u suerte che rilic jachin ri cácanajic. Are c'u ri suerte xkaj 
chrij ri tat Matías. Xoc c'u ri are! cuc! ri julajuj apóstoles. 


Ri Lok'alaj Espíritu cákaj pa qui wi' ri kachalal cojonelab 


2 1Aretak xurik ri nimak'ij ri cábix Pentecostés? che, conojel ri 
cojonelab junam qui wách qui mulim quib pa jun ja. 2Xak te'talic 
xquita jun nimalaj jininem ri xpe chicaj, je! jas jun nimalaj quiákik' ri 
xjinin pa ronojel ri ja jawije' ri e t'uyul wi ri cojonelab. 3Te ri' c'o ri 
xquilo, je! ta ne jas jujun u xak k'ak! ri xkaj pa qui jolom chquijujunal. 4Je 
ri! ri Lok'alaj Espíritu xuchap canima' conojel, xquichaplej ch'awem pa 
jule' tak ch'abal chic ri xeuya ri Lok'alaj Espíritu chque. 
5Pa tak ri ktij ri! e jekel pa ri tinimit Jerusalén achijab aj Israel 
ri queniman che ri Dios, ri e petinak pa conojel tak ri tinimit cho 
ruwáchulew. 6Aretak xquita wa! jas ri xquic'ulmaj ri cojonelab, xquimulij 
quib q'uia winak. Man xquirik taj jas cáca'no rumal chi chquijujunal ri 





42:1 Ri winak aj Israel c'o jun qui nimak'ij, Pentecostés u bi'. Are ri k'ij ri que'to'taj che ru 
molixic ri cebada (jun grano ri je! quelic jas ri trigo). Cában u banic wa! aretak oc'owinak 
50 k'ij ri nimak'ij Pascua. 

winak xquito chi ri cojonelab quech'aw pa ri jalajoj tak qui ch'abal ri e 
are'. 7 Xquixej c'u quib, sibalaj xquicajmaj ri tajin cábanic. Xquitzijobela 
quib, xquibij: ¡Chiwilampe'! ¿A mat aj Galilea conojel wa! we winak ri! ri 
tajin quech'awic? 8 ¿Jas lo u banic wa! chi quech'aw pa ri ka ch'abal uj ri 
ketamam lok tzpa ri ka ch'utinal? —quecha ri'. ?Q'uia u wach ri tinimit 
ri uj petinak wi. Chkaxol uj, ri uj c'o waral, e c'o winak ri aj Partia, aj 
Media, aj Elam, aj Mesopotamia, aj Judea, aj Capadocia, aj Ponto, aj Asia. 
10 Xukuje! e c'o kuc! ri aj Frigia, aj Panfilia, aj Egipto. E c'o c'u niq'uiaj 
chic ri ajchila! pa África, ri e petinak jela' chrij ri tinimit Cirene. E c'o 
xukuje! winak aj Roma chkaxol. Jujun chque ri e are! e kas aj Israel, ri 
kas winak aj Israel ri qui nan qui tat. Jujun chic c'ut xa e oquinak cuc! 
ri aj Israel winak, junam ri qui chomanic chrij ri Dios. 11 Xukuje! e c'o 
winak aj Creta, xukuje! aj Arabia, —quecha'. Konojel c'ut quekato chi 
cáquitzijoj tzpa ri ka ch'abal uj chkajujunal ri nimak tak cajmabal ri u 
banom ri Dios, —xecha'. 

12Sibalaj qui cajmam quib conojel ri winak, man xquirik tà c'u jas 
cáca'no. Xquitzijobela quib, xquitala chbil tak quib, xquibij: ¿Jas lo u 
banic wa? —xecha!. 

13E c'o jujun ri xa xquitze!j qui wách ri cojonelab, xquibij c'ut: ¡Wa! we 
winak ri! xa e k'abarelab! —xecha ri'. 


Ri apóstol Pedro cutzijoj ru Lok' Pixab ri Dios chque ri winak 


14Te c'u ri! ri tat Pedro, junam cuc! ri julajuj apóstoles chic, xwalijic, 
xtaq'ui chquiwách ri winak che qui ch'abexic. Co xch'awic, xubij chu 
chque conojel ri e c'olic: Tata'ib, alak aj Judea, xukuje' onojel alak ri jekel 
alak waral pa Jerusalén, tatabej na alak ri quinbij, chetamaj alak wa, 
—cácha chque. 15Konojel ri uj ri ka mulim kib waral, man uj k'abarelab 
taj jas ri cáchomaj alak. C'à te ne u belej hora rech ri ak'abil chanim ri". 
16 Xane ri tajin quil alak cámic ri! are wa! ru bim lok ri ka mam Joel ri 
k'alajisal re ru Lok! Pixab ri Dios. Are c'u wa! ri xubij: 
17 Ri Dios cubij: Pa ri q'uisbal tak k'ij 
quintak na bi ri Lok'alaj Espíritu wech in 
pa qui wi! conojel winak, —cácha'. 
Ri i c'ojol xukuje! ri i mia'l 
cáquik'alajisaj na ri tzij 
ri quinya chque. 
Ri alabom ri e c'o chixol 
c'o ri cáquil na ri quinc'ut chquiwách, 
ri tata'ib c'ut ri c'o chi ri qui junab 
c'o ri cáquil na pa ri cachic', —cácha!. 
18 Xukuje! pa tak ri k'ij ri' quintak na bi 
ri Espíritu wech in pa qui wi! 

ri patànil tak we, chi achijab chi ixokib, 
cáquik'alajisaj c'u na ri tzij 
ri quinya chque, —cácha!. 
19 Quinban tak na cajmabal cho ri caj 
xukuje! cho ruwáchulew. 
Ri quinbano e are! etal wa! chiwe. 
Xak apawije! quilitaj wi na ri quic', 
ri k'ak', xukuje! nimak tak sib 
je! jas ri sutz!, —cácha'. 
20 Ri KO cák'ekumar na, 
ri ic! cáquiákar na je! jas ri quic!, 
các'ulmataj c'u wa! clá májok curika na 
ri nimalaj u k'ij ri Kajaw Dios. 
Ri k'ij ri' kas tzij sibalaj nim u banic. 
21 Conojel c'u ri cáquita! na tok'ob 
che ri Kajaw Dios, cáquirik na 
ru tobanic ri Arel, —cácha!, 
—xcha ri apóstol Pedro chque ri winak. 
22Xutakej tzij ri tat Pedro, xubij: Tata'ib, alak aj Israel, tatabej na alak 
ri quinbij, —cácha chque. Ri alak, etam alak chi ri Jesús aj Nazaret are 
wa! ri achi ri xyi' u k'ij rumal ri Dios chuc'utic chi are ri Are! takowinak 
lok. K'alaj wa! chuwách alak cumal tak conojel ri cajmabal ri xubano, 
ri nimak tak c'utbal, zukuje' ri etal ri xeuban ri Dios chxol alak rumal 
ri Are!, —cácha'. 23Pune ta ne je ri', aretak xjach ri Jesús pa k'ab alak, 
xchap alak, xya alak pa qui k'ab itzel tak achijab chucámisaxic, xquirip 
c'u cho ri cruz. Je! xban alak wa! che rumal chi je wa! ru chomam lok ri 
Dios chrij ojer, —cácha ri tat Pedro chque. 24Pune c'u je wa! ri xbantajic, 
xpe ri Dios, xresaj pu k'ab ri cámical, xuc'astajisaj chi na ri Jesús chquixol 
ri cáminakib, rumal chi man c'o tà jas cácowin ri cámical chubanic che. 
25Kas ojer c'ut ch'awinak lok ri ka mam David chrij ri Kajaw Jesus, xubij: 
Ri in amak'el quinwil ri Kajaw c'o wuc'. 
C'o pa nu wiquiák'ab rech man c'o tá 
jas ri cácowin jun chubanic chwe 
chi quinxej wib, —cácha!. 
26 Rumal ri! sibalaj cáquicot ri wanima!, 
amak'el quintzijoj tzij 
re quicotemal, 
cu'l c'u nu c'ux chrij ri Dios 
chi man c'o ta jun kas c'áxc'ol 
quinriko, cuxlan c'u ri wanima'. 
27 Man quinya tà la can chquixol 
ri càminakib, 

man cáya tà la chi cak'ay 
ri nu cuerpo in, 
in ri! ri lok'alaj patánil e la. 
28 C'utum la ri be chnuwách ri các'aman 
bi pa ri kas c'aslemal, 
c'o c'u na nimalaj nu quicotemal 
aretak ri in c'o chi uc! la, —cácha!, 
—xcha ri tat Pedro. 

29 Kachalal, ri alak aj Israel, tampe alak ri quinbij: K'alaj ri! chi ri ka 
mam David xcàm ri! ri are', xmuktajic. Ri jul ri xmuk wi xak are c'o 
waral kuc! uj cámic, —cácha!. 30 Ketam c'ut chi ri ka mam David are jun 
k'alajisal re ru Lok! Pixab ri Dios, ri are c'ut xucoj ri tzij ri xubij ri Dios 
che ruc' juramento, chi jun chque ri rachalaxic ri quil na u wách pa tak 
ri k'ij ri quepe na, are ri Cristo* ri cáyi' na takanic pu k'ab. Coc che Nim 
Takanel je! jas ri ka mam David. 31Ri ka mam David je! ta ne chi ojer 
tajin cáril lok ri cuc'ulmaj ri Cristo, xch'aw chrij ru c'astajibal. Xubij 
c'ut chi man cácanaj tà can chquixol ri cáminakib, man cák'ay tá na ru 
cuerpo, —cácha'. 32Are c'u wa! we Jesús ri! ri xc'astajisax rumal ri Dios, 
ri uj konojel kas xkilo chi xc'astaj wa! chquixol ri cáminakib. 33Xwalijisax 
rumal ri Dios, xnimarisax u k'ij aretak xut'uyuba pa ru wiquiák'ab. 
Aretak c'ut u c'amom chic pu k'ab ru Tat ri Lok'alaj Espíritu ri xuchi'j 
canok, xutak lok pa ka wi!, are c'u wa! ronojel ri tajin quil alak, ri tajin 
cáta alak, —cácha!. 34Pune c'u man xpaki ri ka mam David chicaj, jas ri 
xuban ri Kajaw Jesus, tzare c'ut xbinic: 

Xubij ri Kajaw ri ka Dios che ri Wajaw: 
"Chatt'uyul pa ri nu wiquiák'ab, 

35 c'ä quinya na chawe chi catch'acanic, 

cattakan pa qui wi' conojel 
ri cáca'n qui c'ulel chawe," —cácha ri Dios, 
—xcha ri ka mam David. 

36Kas rajwaxic chi conojel ri winak aj Israel chquetamaj chi we Jesüs 
ri' ri xcámisaj alak cho ri cruz, are wa! xcha'ic, xban Cristo che rumal ri 
Dios, xoc c'u che Rajaw ronojel, —xcha ri tat Pedro chque. 

37 Aretak ri winak xquita wa! we tzij ri!, sibalaj c'àx xquina! pa canima', 
xquita! c'u che ri tat Pedro xukuje' chque ri niq'uiaj apóstoles chic, 
xquibij: Kachalal, ¿jas rajwaxic cáka'no? —xecha chque. 

38Ri tat Pedro xubij chque: Chq'uexa ri anima! alak, xukuje! ri 
chomanic alak. Rajwaxic chi cában kasna! alak chjujunal alak pa ru bi! 
ri Jesucristo, xa je ri' cásach mac alak rumal ri Dios, ri Are! c'ut cusipaj 
ri Lok'alaj Espíritu chech alak. 39 Are chech alak ri Dios xuchi'j wi wa!, 





e 2:30 Ri tzij “Cristo” o “Mesías” quel cubij “cha'tal rumal ri Dios". 

chque ri alc'ual alak, xukuje' chgue ri winak ri naj e c'o wi, chque cu 
conojel ri quesiq'uix na rumal ri Dios ri Kajaw rech quec'oji na ruc', — 
xcha chque. 

40Ri tat Pedro q'uia xubij chque. Cuc! tak wa! we tzij ri' xeuch'abej, 
xeupixbaj, xubij chque: Chto' ib alak, ya! alak can ri itzel tak winak re we 
k'ij junab ri', ri man jicom tà ri qui c'aslemal, —xcha ri tat Pedro chque. 

41 Conojel c'u ri xquic'am pa canima! ru Lok! Pixab ri Dios ri xutzijoj ri 
tat Pedro, xban c'u qui kasna'. Craj e oxib mil ri! ri xeboc cuc! ri cojonelab 
pa ri ktij ri'. 42 Conojel c'u ri xecojonic, xquitakej u banic jas ri xquic'ut ri 
apóstoles chquiwách, xquimulij quib ruc' quicotemal, junam xca'n orar, 
junam c'ut xquitij ri qui wa. 


Waral cákil wi jas ri qui c'aslemal ri nabe tak cojonelab 


43Sibalaj xquixej quib conojel ri winak, rumal chi q'uia u wach 
cajmabal xukuje! tak etal xeban cumal ri apóstoles. ^*Conojel ri e 
cojoninak che ri Cristo xa jun qui chomanic, xquijachala ri jastak que 
chbil tak quib. 4» Xquiq'uiyij ri culew, xukuje! ri jastak que. Are c'u ri 
rajil xquijachala chquiwách ri c'o qui rajwaxic. 46Ronojel k'ij xquimulij 
quib pa ri nimalaj rachoch Dios, xukuje! xquimulij quib cho tak cachoch 
ri cojonelab, xquijach ri wa chquiwách conojel. Junam c'ut xewi'c, 
xequicotic, man c'o tà jun cuna! pa ranima! chi nim u banic. 47 Xquiya 
c'u u Ku ri Dios, nim xe'il wi cumal conojel ri winak. Ri Dios xubano chi 
ronojel k'ij e cto niq'uiaj winak chic ri cáquirik ru tobanic ri Are'. Xeuya 
c'u ri winak ri! cuc! ri kachalal cojonelab. 


Cto jun achi ri man cácowin taj cábinic, cácunax cumal ri apóstoles 


3 1 Jun k'ij xepaki'c, xebe! ri tat Pedro rachi'l ri tat Juan pa ri nimalaj 

rachoch Dios pa ri u rox hora re ri benak k'ij, ri hora ri cában ri 
oración. 2Chila! c'ut c'o jun achi ri man xcowin taj xbinic rumal ri c'áx 
ri c'o che ri rakan tzpa tak ri k'ij ri xil u wách. Xyi! c'u wa! chuchi! ri 
nimalaj rachoch Dios chi! ri uchibe ri cojom Sibalaj Je'lic che ru bil. Je! 
c'u xban wa! che ri achi ronojel k'ij rech cuta! u limosna chque ri winak 
ri queboc bi pa ri nimalaj rachoch Dios. 3Aretak ri achi xeril ri quieb 
apóstoles, ri tat Pedro, ri tat Juan oquem que pa ri rachoch Dios, xuta! 
jun u limosna chque. 4Ri e are! c'ut co xeca!y che, xubij c'u ri tat Pedro: 
Chatca!y chke, —xcha che. 

5Ri achi co xca'y chque, xuchomaj are! chi c'o jas cayi' can che cumal. 
6 Are c'u ri tat Pedro xubij che: Man c'o tá nu rajil, man c'o tá sak puak, 
man c'o tà kän puak. Are c'u ri c'o wuc! quinya na chawe. Rumal ri 
Jesucristo aj Nazaret, pa ru bi' ri Are!, chatwalijok, chatbinok, —xcha che. 

7Ri tat Pedro xuchap che ru wiquiák'ab, xuyaco. Chanim c'ut xecowir 
ri rakan ri achi, xukuje! ru kul tak rakan. 8Xa je ri' ri achi ri u banom 

c'äx ri rakan xuq'uiák rib, xtaq'uic, xuchaplej binem. Xoc c'u bi junam 
cuc! ri apóstoles pa ri nimalaj rachoch Dios, xbinic, xuq'uiák rib, kuya u 
k'ij ri Dios. ?Conojel c'u ri winak xquilo chi tajin cábinic, xukuje! chi tajin 
cuya u k'ij ri Dios. 10Sibalaj c'u xquicajmaj wa! ri xuc'ulmaj ri achi, man 
xquirik tà c'ut jas cáca'no rumal chi xquetamaj u wách ri achi chi are ri 
cát'uyi ronojel k'ij chuta'ic u limosna chuwách ri nimalaj rachoch Dios pa 
ri porta ri cojom Sibalaj Je'lic che ru bi'. 


Ri apóstol Pedro cutzijoj ru Lok' Pixab ri Dios 
chuwách ri nimalaj rachoch Dios 


11 Ri achi ri u banom c'àx ri rakan nabe, ri xcunatajic, ri are! man 
xutzokopij tà ri tat Pedro, ri tat Juan. Conojel c'u ri winak sibalaj qui 
cajmam quib, xquitij anim, xquimulij quib chquij ri quieb apóstoles pa ri 
rakan ja ru bi! Rakan Ja re Salomón ri e c'o wi ri e are!. 12Aretak ri tat 
Pedro xrilo chi xquimulij quib ri winak, xubij chque: Kachalal, alak aj 
Israel, ¿jas che cácajmaj alak wa! ri xbantajic? ¿Jas che co cujca!yej alak? 
¿A xa cáchomaj alak chi ruc! ri ka chuk'ab uj o xa rumal chi sibalaj uj 
nimanelab che ri Dios xka'no chi cabin we achi ri'? 13Man je! tà ri', xane 
are ru Dios ri ka mam Abraham, ri ka mam Isaac, xukuje! ri ka mam 
Jacob, are Dios wa! xa xunimarisaj u k'ij ri Jesús, ri lok'alaj u C'ojol ri 
xjach alak pa qui k'ab ri k'atal tak tzij. Aretak ri tat Pilato xuchomaj u 
tzokopixic bic, ri alak man xaj tà alak. 14Man xaj tà alak chi cátzokopix 
ri lok'alaj u C'ojol ri Dios ri kas jicom ranima!, xane xbij alak chi are utz 
cátzokopix jun cámisanel chuq'uexwách ri Arel, 15Xak je ri! xcámisaj 
alak ri Jesus, ri jun ri cáyo'w ri kas c'aslemal chque ri winak. Ri Dios 
c'ut xuc'astajisaj ri Are! chquixol ri cáminakib. Ri uj c'ut xkilo chi kas 
tzij xc'astajic. 16Rumal c'u ri cojonic che ru bi! ri Jesús xutzir we achi 
ri' ri quil alak, ri etam alak u wách. Ri cojonic ri' che ri Jesus, are wa' 
xbanowic chi xutzir canok we achi ri! chuwách onojel alak, —cácha ri tat 
Pedro. 

17Wetam c'u in, kachalal, chi ri alak, xukuje! ri c'amal tak be alak, 
xcámisaj alak ri Jesús rumal chi man kas cách'ob alak ri tajin cában 
alak. 18Ri Dios c'ut xuya' chi je wa! xbanic, rech je! quel wi ri u bim lok 
ri Are! cumal conojel ri ojer tak k'alajisal re ru Lok! Pixab, chi ri Cristo 
ri cha'tal rumal ri Dios curik na c'áx. 19Rumal ri! chq'uexa anima! alak, 
tzelej ba! alak ruc' ri Dios rech quesachtaj ri mac alak, —cácha'. We je! 
cában alak wa!, ri Dios cubano chi quepe na k'ij re jororemal rech cuxlan 
anima! alak. 20 Xukuje! cutak na lok ri Jesús ri ojer ri! cha'talic rech coc 
che Cristo che to'ic alak. 21 Che we chanim ri! rajwaxic chi ri Jesucristo 
các'oji na can pa ri caj c'à cutzirisax c'u na ronojel rumal ri Dios, cában 
na u banic ronojel wa! jas ri u banom nabe, je! jas ri xubij lok ri Dios 
chquichi' ri lok'alaj tak k'alajisal re ru Lok! Pixab ojer, —cácha ri tat 

Pedro. 22Rumal ri' ri ka mam Moisés xubij chque ri ka nan ka tat ojer: 
“Ri Kajaw ri ka Dios cucha! na jun chque ri i winakil, cutak c'u na rech 
coc che k'alajisal re ru Lok! Pixab, je! jas ri xinutak in. Rajwaxic c'ut chi 
quinimaj ronojel ri cubij chiwe,” —cácha'. 23“Apachin c'u ri man cuta tá 
ri cubij ri k'alajisal re ru Lok! Pixab ri Dios ri', quesax na bi pa ri tinimit 
Israel, cásachisax c'u na u wach,” —xcha ri ka mam Moisés, —cácha ri 
tat Pedro. 

24 Conojel c'u ri k'alajisal re ru Lok! Pixab ri Dios, cáchapletaj lok ruc' ri 
ka mam Samuel, xukuje! ri c'á te xepe chic, conojel wa! ri xek'alajisanic, 
xquiya lok u bixic wa! ri tajin cáctulmataj cámic, —cácha'. 25 Ronojel 
ri xuchi'j lok ri Dios cumal tak ri k'alajisal re ru Lok! Pixab ri Arel, ech 
alak wa'. Ri Dios c'ut xuban jun trato cuc! ri ka mam ojer chubanic utzil 
chech alak, aretak xubij che ri ka mam Abraham: “Conojel ri winak cho 
ruwáchulew quetewchitaj c'u na cumal ri awachalaxic ri quil na qui 
wách,” —xcha ri Dios. 26 Aretak ri Dios xuc'astajisaj ru C'ojol chquixol 
ri cáminakib, nabe xutak bi uc! alak, alak ri' ri winak aj Israel, rech 
cátewchix na alak, rumal chi ri Are! cubano chi chjujunal alak cátas ib 
alak chrij ri etzelal, —xcha ri tat Pedro chque. 


Ri tat Pedro rachi!l ri tat Juan xec'am bic chquiwách ri k'atal tak Gu 


4 1Ri tat Pedro rachi!l ri tat Juan c'a tajin cáquitzijobej ri winak 

aretak xepe ri sacerdotes aj Israel, cachi'l ri qui nimakil ri chajil 
tak re ri nimalaj rachoch Dios, xukuje! ri tata'ib saduceos,? xeopan c'u 
cuc!. 2Sibalaj yactajinak coyowal, rumal chi ri tat Pedro, ri tat Juan tajin 
quequitijoj ri winak, cáquibij chi kas tzij quec'astaj chi na ri cáminakib. 
Cáquibij c'ut chi are c'utbal wa! chque conojel chi xc'astaj ri Jesús 
chquixol ri càminakib. 3 Xequichapo, xequic'am bic, xequicoj c'u pa che! 
c'á chucab Ku, rumal chi ya na'tam chic. ^E q'uia chque ri xquita ru Lok! 
Pixab ri Dios ri xecojonic. We queajilax xak xuwi ri achijab, craj e job mil 
ri e are'. 

5Chucab k'ij c'ut xquimulij quib pa Jerusalén ri c'amal tak qui be ri 
winak aj Israel, ri qui nimakil ri winak, xukuje! ri tijonelab re ri Pixab. 
6Xquirik quib cuc! ri tat Anas rachi!l ri tat Caifás, ri kas qui nimakil 
sacerdotes. E c'o ri tat Juan, ri tat Alejandro, xukuje' conojel ri cachalal 
ri qui nimakil sacerdotes. ? Xquitac'aba c'u ri tat Pedro, ri tat Juan 
chquiwách, xquic'ot qui chi!, xquibij chque: ¿Jachin ri yo'winak pa i k'ab 
chi quiban ri tajin cákilo? ¿Jas u bi! ri quicojo rech quixcowinic quiban 
wa!? —xecha chque. 





/4:1a “Sacerdote aj Israel”: Chawila! ri San Lucas 1:8, xukuje! ri Diccionario, q'uisbal re we 
Nuevo Testamento. ¿4:1b Ri tata'ib “saduceos” e are! winak wa! aj Israel ri nim qui banic 
ri man cáquicoj c'ut chi kas GU quec'astaj na ri cáminakib. 

8Ri tat Pedro, kajinak ri Lok'alaj Espíritu puwi', xubij chque: Tata'ib, 
alak ri c'amal tak qui be ri winak, alak ri' ri qui nimakil ri winak aj Israel, 
9cámic các'ot alak ka chi! rumal ri utzil ri xbantaj che jun achi yawab che 
retamaxic jas ri xban chucunaxic. 19 Chetamaj ba! alak xukuje! conojel ri 
winak aj Israel chi rumal ri Jesucristo aj Nazaret, pa ru bi! ri Arel, xcunataj 
wa! we achi ri' ri cto chuwách alak. Ri Jesús ri xcámisaj alak cho ri cruz, 
ri xc'astajisax rumal ri Dios chquixol ri cáminakib, are ri Are! xcunan we 
achi ri'. 1 We Jesús ri! are wa! ri abaj ri man xaj tà alak, alak ri! ri yacal 
tak ja, are abaj wa! xcoj che tok'ebal re ri ja." 12Man cáriktaj tá ru tobanic 
ri Dios rue) jachin jun winak, xane xak xuwi ruc! ri Jesús. Je ri', rumal chi 
ri Dios man u yo'm tà chke ru bi' jachin jun chic cho ronojel ruwáchulew, 
ri ya'tal che chi rumal ri are! cuya! cákarik na ru tobanic ri Dios, —xcha!. 

13 Aretak ri k'atal tak tzij xquilo chi ri tat Pedro, ri tat Juan man 
cáquixej tà quib quech'awic, xukuje! xquilo chi xak e winak ri man 
c'o tá ri q'uia quetamam chrij wuj, sibalaj xquicajmaj wa!. Te c'u ri! 
xquich'obo chi e are! tak wa! jujun chque ri xerachi'laj ri Jesús. 14Xukuje' 
xquilo chi c'o ri achi ri xcunatajic tac'al cuc! ri apóstoles, xa je ri! man 
xquirik tà chic jas cáquibij. 15 Xquibij c'u chque ri apóstoles chi quebel bi 
chquiwách, are c'u ri e are! xecanajic, xquitzijobela c'u quib. 16Xquibij: 
éJas cáka'n chque we achijab ri'? Kas tzij c'ut etamtal chic cumal conojel 
ri winak pa ri tinimit Jerusalén ri cajmabal etal ri ca'nom. Man cuya! tá 
c'ut cákabij chi man kas tzij taj. 17 Je ba! ka'na wa!, rech man cabin tá más 
u tzijol ri xbantajic. Chekaxibij rech man quetzijon tà chic chuwek cábij 
chrij ri Jesás che jachin jun, —xecha'. 

18Xequisiq'uij c'ut, xetakan chque chi man co tá chi jumul cáquitzijoj 
chic ri Jesás, man cáquiya tà chi c'u tijonic pa ru bi' chque ri winak. 
19Xech'aw c'u ri tat Pedro rachi'l ri tat Juan, xquibij: Kas chomaj alak ri', 
¿a are utz lo cáril ri Dios chi are cujniman chech alak chuq'uexwách ri 
cákanimaj ri Are'? 20Ri uj c'ut man cujcowin taj ri mat cákabij chi na ri 
kilom xukuje! ri ka tom, —xecha chque. 

21 Ri k'atal tak Gu xcaj xequixibij ri apóstoles, q'uia ri xquibij chque, 
xequitzokopij c'u bic. Man xquirik taj jas cáca'n chuc'ájisaxic qui wach, 
rumal chi conojel ri winak tajin cáquiya u Ku ri Dios rumal ri xbantajic. 
22Ri achi ri xbantaj wi ri cajmabal cunanic c'o chi na cawinak u junab 
ruc! u wi'. 

Ri cojonelab cáquita' che ri Dios chi cáyi' qui 
chuk'ab, xukuje' chi man cáquixej tà quib 


23 Aretak ri tat Pedro, ri tat Juan e tzokopital chic, xebe! cuc! ri niq'uiaj 
cojonelab chic, xquitzijoj ronojel ri xbix chque cumal ri qui nimakil ri 





^ 4:11 We abaj ri' are ri Jesús mismo. 

sacerdotes zukuje' conojel ri qui nimakil ri winak. 24Aretak xquita wa', 
junam xca'n orar, xquibij che ri Dios: Nimalaj Kajaw, lal ri! ri kas Dios 
ri xbanow ri caj, ri ulew, ri mar. Ronojel ri c'olic, xbantaj c'u wa! umal 
la. 2» Tzojer c'ut bim la lok rumal ri Lok'alaj Espíritu chuchi! ri ka mam 
David ri patànil e la, xbij la: 
¿Jas lo wa! chi ri winak cho ruwáchulew yactajinak coyowal, zak 
quetontiric, cáca'n c'u nimal? 
¿Jas che wa! chi ri winak cáquichomaj u banic ch'oj ri man c'o tá u 
beyal? 
26 Ri nimak tak takanelab cho ri uwáchulew junam xquiwalijisaj quib, 
ri qui nimakil ri winak xquimulij quib 
rech cáquiyac quib chrij ri Kajaw Dios, xukuje! chrij ri Cristo ri 
cha'tal rumal ri Dios, 
—xcha la, —quecha ri cojonelab. 

27 Xquitakej oración, xquibij: Kas c'u tzij wi xquirik quib ri nim takanel 
Herodes ruc! ri tat Poncio Pilato waral ri! pa we tinimit junam cuc! ri 
niq'uiaj winak chic cachi'l ri winak aj Israel, xquimulij c'u quib chrij 
ri lok'alaj C'ojol la, ri Jesús, ri cha'tal umal la. 28Je' xca'n wa! rech je! 
cábantajic jas ri chomam la lok chi rajwaxic cábanic. 22Kajaw, chilampe 
la cámic ri' chi q'uia ri tajin cáquibij we winak ri' chkij. Ya la chke uj, 
ri uj patánil tak e la, chi cujcowinic cákatzijoj ri Lok! Pixab la, man c'o 
tà cákaxej wi kib. 30 Xukuje! cákata! che la chi các'oji ke ri chuk'ab la 
chubanic cunanic chque ri yawabib, xukuje! che qui banic ri cajmabal tak 
etal, xukuje! nimak tak c'utbal pa ru bi! ri lok'alaj C'ojol la, ri Jesús, — 
xecha che ri Dios. 

31Aretak xeto'taj chubanic orar, ri ja ri e c'o wi xslabisaxic, conojel c'ut 
xkaj ri Lok'alaj Espíritu pa qui wi', man xquixej tà quib xquitzijoj ru Lok! 
Pixab ri Dios. 


Conojel ri jastak que ri cojonelab are quech conojel wa' 


32Ri q'uia winak ri e cojoninak che ri Cristo, xa jun qui chomanic 
conojel, cáquina! pa canima' chi xa e jun. Man c'o tá jun cubij chi xak 
xuwi rech are! ri c'o ruc!, xane conojel ri jastak que, are quech conojel 
wa'. 33Ri apóstoles ruc' nimalaj chuk'ab xquitakej u tzijoxic chi kas tzij 
xc'astaj ri Kajaw Jesús chquixol ri cáminakib. Ri Dios c'ut cuya nimalaj 
tak tewchibal pa qui wi' conojel ri cojonelab. 34Xa je ri' man c'o tà jun 
chquixol ri c'o u rajwaxic, rumal chi conojel ri c'o culew o ri c'o cachoch 
xquiq'uiyij wa'. Are c'u ri rajil xquic'am bi cuc! ri apóstoles. 35 Cáquiya 
wa! we puak ri' pa qui k'ab, ri e are! c'ut cáquijach wa! chquiwách ri c'o 
qui rajwaxic. 36 Xak je ri!, c'o jun tata!, jun chque ri levitas, José u bi, 
ri xil u wách pa Chipre, jun ch'ákap ulew wa! ri c'o pa ri mar. Ri tata! 
ri' xukuje! cábix Bernabé che cumal ri apóstoles. Quel cubij wa! chi are 

jun ri cucu'bisaj qui c'ux ri winak. 37 We achi ri' c'o jun ch'akap rulew 
xuq'uiyij, xuc'am c'u bi ri rajil, xujach pa qui k'ab ri apóstoles. 


Ri tat Ananías rachi'l ri nan Safira ri rixokil 
cáca'n jun mac re subunic cho ri Dios 


5 1C!o c'u jun achi chic u bi' Ananías, ri rixokil are Safira u bi'. Junam 

xquichomaj u q'uiyixic jun ch'ákap culew. 2Ri achi xresaj can jubik! 
che ri puak ri rajil ri ulew, retam c'u wa! ri rixokil. Je ri! xa niq'uiaj ri 
puak xuc'am bic, xujach pa qui k'ab ri apóstoles, je! ta ne chi are tz'akat 
ri puak ri xyi' cumal. 3Xpe c'u ri tat Pedro, xubij che ri tat Ananías: 
Ananías, ¿jas che xya la che ri Satanás chi coc pa ri anima! la, xban la tzij 
che ri Lok'alaj Espíritu ruc' ri subunic ri xban la, xesaj c'u la can niq'uiaj 
che ri rail ri ulew ri xq'uiyij la? 4¿A mat ech la ri ulew aretak májok 
cáq'uiyij la? Aretak xq'uiyij la ri ulew, ¿a mat ech la ri puak? —cácha!. 
¿Jas c'u che xchomaj la wa! pa anima! la? Man are tà chque ri winak ri 
xban wi la tzij ruc' ri subunic, xane are che ri Dios ri xban wi la, —xcha 
ri tat Pedro che. 

5Aretak ri tat Ananías xuta wa! we tzij ri', xtzak pulew, xcámic. Conojel 
c'u ri xetow ri xbantajic sibalaj xquixej quib. 6Xepe c'u ri alabom, xquipis 
ru cuerpo pa jun payu', xquic'am bic, xe'quimuku canok. 

7 Craj oc'owinak chi oxib horas xopan ri rixokil ri tat Ananías. Man 
retam tá c'ut jas ri xbantajic. 8Xubij c'u ri tat Pedro che: Bij la chwe, ¿a 
je! puak wa! ri xbij alak chi xyi' che ri ulew ri xq'uiyij alak? —cácha!. 

Xubij c'u ri ixok: Je, jela! ri puak, —xcha che ri tat Pedro. 

9Ri tat Pedro xubij che ri ixok: ¿Jas che xchomaj alak junam chi 
cácowin alak chubanic ri subunic che ri Lok'alaj Espíritu rech ri Kajaw? 
—cácha'. Chilampe la, xak chi! ri porta chic e c'o wi ri alabom ri 
xe'quimuku can ri achajil la, các'am na bi la xukuje! cumal ri e are!, — 
xcha ri tat Pedro che. 

10Chanim xtzak ri nan Safira pulew chuwách ri tat Pedro, xcámic. 
Aretak xeboc bi ri alabom, c'á te xquilo cáminak ri nan Safira. Xquic'am 
c'u bic, xe'quimuku can chuxcut ri rachajil. 11 Conojel ri kachalal 
cojonelab, xukuje! conojel ri xquita wa! ri xbantajic, sibalaj xquixej quib. 


Ri apóstoles cáca'n q'uia u wách tak cajmabal 


12Sibalaj c'u q'uia u wách tak cajmabal, xukuje' nimak tak c'utbal tajin 
quebantaj chquixol ri winak cumal ri apóstoles. Conojel ri cojonelab c'ut 
tajin cáquimulij quib amak'el pa ri rakan ja re ri nimalaj rachoch Dios, ri 
cábix Rakan Ja re Salomón che. 13Man c'o tà jun chque ri niq'uiaj winak 
chic cucoch'o coc cuc! ri cojonelab, pune sibalaj nim que'il wi cumal 
ri winak re ri tinimit. 14E q'uia c'u ri xecojon che ri Kajaw Jesüs, chi 
achijab chi ixokib, je ri' chi sibalaj xeq'uiar ri cojonelab. 15Xa cumal ri 

cajmabal ri tajin cáca'n ri apóstoles, ri winak xequesaj lok ri qui yawab 
pa tak ri be, xequiya pa tak ch'at, cho tak pop rech aretak coc'ow ri tat 
Pedro chquixcut, xuwi ta ne ru nanoch' cákaj pa qui wi' rech queutziric. 
16Xukuje' ne ri winak ri quebel pa tak ri tinimit ri e c'o chunakaj ri 
Jerusalén, xquic'am lok ri qui yawab cachi!l ri tajin cáquirik c'äx cumal ri 
itzelalaj tak espíritus ri e c'o chque. Conojel c'ut xecunatajic. 


Ri tat Pedro, ri tat Juan queocsax pa che' 


17 Are c'u ri qui nimal sacerdotes, xukuje! conojel ri rachi'l, ri winak 
ri cábix saduceos chque, sibalaj c'áx caguina' chquij ri apóstoles rumal 
chi sibalaj nim que'il wi cumal ri winak. 18Xequichapo, xequicoj pa che! 
jawije! e c'o wi ronojel u wách ajpache!. 19Xpe c'u jun ángel ri xtak lok 
rumal ri Kajaw Dios, chak'ab c'ut xujak ri porta rech ri che!, xeresaj lok, 
xubij chque: 20Jix pa ri nimalaj rachoch Dios, chixtac'al chila! che qui 
tzijobexic ri winak chrij wa! we c'ac! c'aslemal ri', —xcha ri ángel chque. 

21 Xquita ri xbix chque rumal ri ángel. Je c'u ri! chucab k'ij xeboc pa ri 
nimalaj rachoch Dios, xquichap c'u qui tijoxic ri winak. 

E c'o ri apóstoles chila' aretak ri qui nimal sacerdotes cuc! ri rachi!l 
xequisiq'uij conojel ri qui nimakil ri winak aj Israel xukuje' conojel ri 
nimak tak tata'ib rech cáquimulij quib. E are! tak wa! xetakan bi che qui 
c'amic lok ri apóstoles pa che'. 22Aretak c'ut xeopan ri tako'n pa che', 
man xequirik tà c'u ri apóstoles. Xetzelejic, xequiya u bixic wa!. 23 Je wa! 
xquibij: Aretak ri uj xujopanic xkilo chi ri che! utz banom che u tz'apixic, 
xukuje! chi ri chajinelab e doch tak ri porta. Aretak c'ut xkajako, c'à te 
xkilo chi man c'o ta jun chupam, —xecha chque. 

24 Aretak xquita wa! we tzij ri', ri kas qui nimal sacerdotes, xukuje' 
ri c'amal qui be ri chajil tak re ri nimalaj rachoch Dios, xukuje! ri qui 
nimakil ri sacerdotes xquita'la chbil tak quib, xquibij: ¿Jas ta lo ri 
các'ulmataj chi na? —xecha'. 2» Chanim c'ut xopan jun achi, xubij chque: 
Ri achijab ri xcoj alak pa che', chanim e c'o pa ri nimalaj rachoch Dios, 
tajin quequitijoj ri winak, —xcha chque. 

26Chanim ri c'amal qui be ri chajil tak re ri nimalaj rachoch Dios, xe! che 
quilic ri apóstoles, xeuc'am chu bi ri chajinelab che rachi'l. Xeuc'am lok ri tat 
Pedro, ri tat Juan ruc' utzil, man c'o tá c'u jas xuban chque rumal chi cuxej rib 
chquiwách ri winak, we ne ri are! cában che abaj cumal. 27 Aretak xec'amtaj 
lok, xequiya chquiwách ri qui nimakil ri winak ri qui mulim quib. Xpe ri qui 
nimal sacerdotes, xuctot qui chi', xubij: 284A mat xkabij chiwe ruc' pixbenic 
chi man queitijoj tà chic ri winak chrij ri Jesus? iChiwilampe ri i banom! 
Càmic c'ut i jabum ri i tijonic pa ronojel we tinimit Jerusalén. Xukuje' quibij 
chi uj ri uj ajchak! mac che ru cámical we achi ri! ri Jesús, —xcha chque. 

29 Ri tat Pedro, xukuje! ri niq'uiaj apóstoles chic xech'awic, xquibij che: 
Tzrajwaxic wi are cákanimaj ri cubij ri Dios nabe chuwách ri cáquibij 

ri winak. 30Ri qui Dios ri ka mam ojer xuc'astajisaj ri Jesús ri xcámisaj 
alak, ri xrip alak cho ri cruz. 31 Tzare wa! we Dios ri' xunimarisaj u 

k'ij ri Jesás, xut'uyuba pa ru wiquiák'ab, xucoj che C'amal Be chque ri 
winak, xukuje! xucoj che To'l Que. Je! xuban wa! rech ri winak aj Israel 
cáquiq'uex canima!, cáquiq'uex qui chomanic, cáquirik c'u ri sachbal qui 
mac. 32Ri uj xkilo chi xc'astaj ri Jesús, rumal ri' ri Dios uj u cojom che 
k'alajisal tak re chquiwách ri winak junam ruc! ri Lok'alaj Espíritu ri u 
yo'm ri Dios chque ri queniman che, —xecha chque. 

33Ri qui nimakil ri winak, aretak xquita wa! sibalaj xpe coyowal. Are 
cácaj quequicámisaj ri apóstoles. 34C'o c'u jun tata! chquixol ri qui nimakil 
ri winak, Gamaliel u bi, are tijonel re ri Pixab, jun fariseo.* Nim quil wi ri 
are! cumal ri winak. Ri are! xtaq'ui ak'anok, xubij chi que'esax na bi jun 
rat ri apóstoles. 35Te c'u ri! xubij chque ri qui nimakil ri winak: Kachalal, 
alak aj Israel, kas chomaj na alak jas ri cában alak chque we achijab ri". 

36 Chna'taj chech alak chi xque' quieb oxib junab wa', xwalij jun achi, 
Teudas u bi', ri xuban che rib chi nim u banic. E quiejeb ciento achijab 

ri xeboc ruc'. Xcámisax c'u ri are!, xa je ri! conojel ri e c'o ruc! xejabunic, 
xq'uis c'u u wách juntir. 37 Bantajinak chi wa, xwalij chi jun tata!', Judas 
u bi!, aj Galilea, aretak tajin cában ri censo, queajilax c'u ri winak. E q'uia 
c'ut ri xeboc ruc'. Xcámisax c'u ri are! xukuje'. Xa je ri! conojel ri e c'o ruc' 
xejabunic. 38Rumal ri' quinbij chech alak chi are utz na we cáya can alak 
we achijab ri', mánim ib alak cuc'. We ri tajin cáquitzijoj o ri tajin cáca'no 
are quech ri winak, cásach na u wách wa'. 39 We c'u ne rech ri Dios, man 
cácowin tá alak cásach alak u wách. Chilampe alak chi máyac ne ib alak 
chrij ri Dios, mách'ojin alak ruc' ri Are', —xcha chque. 

40 Conojel ri qui nimakil ri winak xquinimaj ri xubij ri tat Gamaliel. 
Xequisiq'uij c'u ri apóstoles, xequich'ayo, xequirapuj. Te c'u ri' xquiya 
takanic chque chi man c'o tà chi jumul cáquitzijobej ri winak pa ru bi! ri 
Jesús. Te c'u ri! xequitzokopij bic. 4! Ri apóstoles c'ut xebel bi chquiwách 
ri qui nimakil ri winak, xequicotic rumal chi ri Dios xuya chque chi 
cáquirik q'uixbalalaj c'áxc'ol rumal ri Jesús. 42Man xquitanaba tá c'u 
u tzijoxic ri Utzalaj Tzij re ri Evangelio chrij ri Jesucristo ronojel ktij. 
Xequitijoj c'u ri winak pa ri nimalaj rachoch Dios, xukuje! cho tak ja. 


Ri apóstoles quequicha' wukub diáconos! 


6 1Pa tak ri k'ij ri! sibalaj xeq'uiar ri cojonelab. Are c'u ri cojonelab 
ri quech'aw pa griego xquichap u yaquic tzij chquij ri cojonelab 





15:34 Ri tata!ib “fariseos” e are! winak wa! aj Israel ri sibalaj xquitakej u nimaxic ru Pixab 
ri Moisés. Xca'n c'u nimal, xquichomaj c'ut chi e utz na chquiwách conojel ri winak. Q'uia 
qui nak'atisam wi quib ri man kas tá are ri cubij ru Tzij ri Dios. Capítulo 6, Título: Ri 

diáconos e are! wa! c'o quekle'n che qui to'ic ri niq'uiaj cojonelab chic (1 Timoteo 3:8-13). 

ri quech'aw pa hebreo. Ri winak ri quech'aw pa griego cáquibij chi ri 
malca'nib ri e c'o cuc! man junam tà cában che quilic aretak cájach ri wa. 
2Are c'u ri apóstoles xequimulij conojel ri cojonelab, xquibij c'u chque: Uj 
ri', ri uj apóstoles, man utz taj chi mat cákatakej u tzijoxic ru Lok! Pixab 
ri Dios mac rech uj cujjachow ri wa. 3Kachalal, tzucuj ba! alak wukub 
achijab chxol alak. We achijab ri' rajwaxic chi utz ri qui c'aslemal, k'alaj 
chi cátakan ri Lok'alaj Espíritu pa canima'!, c'o quetambal, cákaya c'u 
pa qui k'ab ru jachic ri wa. +Are c'u ri uj cákatakej u banic orar, xukuje' 
cákatakej u tzijoxic ru Lok! Pixab ri Dios, —xecha ri apóstoles chque ri 
cojonelab. 

5Conojel c'ut utz xquita ri xquibij ri apóstoles. Xquicha! c'u ri tat 
Esteban. Ri are! are jun tata! ri sibalaj cácojon che ri Dios, xukuje! k'alaj 
chi ri Lok'alaj Espíritu cátakan pa ranima'. Xukuje! xquicha! ri tat Felipe, 
ri tat Prócoro, ri tat Nicanor, ri tat Timón, ri tat Parmenas, xukuje! ri tat 
Nicolás ri aj Antioquía ri ojer oquinak cuc' ri winak aj Israel, junam ru 
chomanic chrij ri Dios. 6Te c'u ri! xequiya we achijab ri! chquiwách ri 
apóstoles. Ri e are! c'ut xquiya qui k'ab pa qui wi!, xca'n orar. 

7 Are c'u ru Lok! Pixab ri Dios xjabun u wách, sibalaj xeq'uiar ri 
cojonelab pa ri tinimit Jerusalén. Xukuje! sibalaj e q'uia chque ri 
sacerdotes aj Israel xeniman che ri Utzalaj Tzij re ri Evangelio. 


Ri tat Esteban cáchapic, các'am bic, cayi' c'u 
chquiwách ri qui nimakil ri winak 


8Sibalaj nim c'u ru tok'ob ri Dios c'o puwi! ri tat Esteban, xukuje! yo'm 
nimalaj u chuk'ab rech cuban nimak tak etal chquixol ri winak, xukuje' 
nimak tak cajmabal. ?Xewalij c'u jujun achijab ri quepe pa jun rachoch 
Dios ri cojom *Quech Tzokopim Achijab" che ru bt, xquichap c'u tzij ruc' 
ri tat Esteban. Xepe chi c'u niq'uiaj achijab chic chrij. E c'o ri aj Cirene, aj 
Alejandría, aj Cilicia, xukuje! niq'uiaj chic ri e petinak pa tak ri tinimit re 
Asia. 10 Man xecowin tà c'ut xquik'atej u wách ru tzij ri tat Esteban, rumal 
chi ri are! c'o u no'j, cách'aw c'u ruc! ri etamanic ri yo'm che rumal ri 
Lok'alaj Espíritu. 11 Xequitoj c'u jujun achijab rech cáquibij chi kas tzij qui 
tom ri tat Esteban cubij ri àwas u bixic chrij ri ka mam Moisés xukuje! chrij 
ri Dios. 12Je ri' xca'no, xquicojola qui c'ux ri winak xukuje! ri nimak tak 
tata'ib cachi!l ri tijonelab re ri Pixab rech cápe coyowal chrij ri tat Esteban. 
Xquimajij c'u ri tat Esteban, xquichapo, xquic'am bi chquiwách ri qui 
nimakil ri winak. 13Xukuje! xequitzucuj achijab rech cáquibij ri man kas 
tzij taj chrij ri tat Esteban. We winak ri' cáquibij: We achi ri' man cácos tà 
chubixic ri áwas u bixic chrij we lok'alaj rachoch Dios ri! ri kech uj, xukuje' 
chrij ru Pixab ri ka mam Moisés. 14Ka tom c'ut ri are! cubij chi we Jesús ri! 
ri aj Nazaret cusach na u wách we nimalaj rachoch Dios ri', xukuje! cuq'uex 
na ronojel ri uj u nak'atajisam wi can ri ka mam Moisés, —xecha ri'. 

15Te c'u ri! ri qui nimakil ri winak xukuje! conojel ri e t'uyul pa ri 
k'atbal tzij, aretak xeca!y che ri tat Esteban, xquilo chi ru palaj are je! jas 
ru palaj jun ángel. 


Ri tat Esteban cuk'alajisaj ru Lok! Pixab ri Dios 
chquiwách ri qui nimakil ri winak 


1Xpe ri qui nimal sacerdotes, xuta! c'u che ri tat Esteban, xubij: ¿A 
kas tzij wa! ri tajin cábix chawij? —xcha che. 

2Xch'aw c'u ri tat Esteban, xubij chque conojel: Lok'alaj tak kachalal, 
alak c'amal tak ka be, tampe alak ri quinbij, —cácha'. Ri ka Dios, ri 
sibalaj nim u k'ij, xuc'ut rib chuwách ri ka mam Abraham ojer aretak 
c'o pa tak ri juyub re Mesopotamia, c'ä májok cák'ax are! pa ri tinimit 
Harán. 3Xubij che: “Chaya can ra tinimit, xukuje! conojel ri awachalaxic, 
rech cate! pa ri ulew ri quinc'ut na chawách,” —xcha che. 4Xel c'u bi 
ri ka mam Abraham pa ri qui tinimit ri winak aj Caldea, xe'c, xc'oji pa 
Harán. Te c'u ri!, aretak cáminak chi ru tat, xc'am lok rumal ri Dios waral 
pa we tinimit ri c'o wi alak cámic. »Man xyi' tà c'u ch'ákap ulew che 
rechbal ri ka mam Abraham pa we tinimit ri' rumal ri Dios, man c'o tà 
c'u ne jun alaj ch'ákap ri cuya! các'oji wi. Xubij c'u ri Dios che chi cápe 
na ri k'ij aretak ri are! cárechbej na ri ulew, cácanaj can wa! we ulew ri! 
chque ri ralc'ual aretak cácám ri are!, pune ta ne mája! c'o ralc'ual ri ka 
mam Abraham pa tak ri k'ij ri'. eXukuje! xubij ri Dios che chi ri ralc'ual 
ri quil na qui wách quec'oji na pa jun tinimit chic, ri man qui tinimit taj. 
Quec'oji na pa qui k'ab ri winak jela!, quepatánin na chque. Are quiejeb 
ciento junab cáquirik na c'àx chila!, —xcha ri Dios. 7 Xukuje! xubij ri Dios 
che: “Ri in quink'at na tzij pa qui wi' ri niq'uiaj winak chic ri quecojow 
na che patánil tak que. Quebel c'u na lok chila!, quinquipatànij na waral 
ri," —xcha ri Dios che. 8Xukuje' xuban jun trato ri Dios ruc' ri ka mam 
Abraham. Che retal ri trato xtakan ri Dios chi cák'at ru cuerpo jun achi 
o jun ala.* Rumal ri' ri ka mam Abraham, aretak ilom chi u wách ri alaj 
a Isaac ru c'ojol, chuwajxak k'ij xucoj ri etal che ru cuerpo. Xukuje' je! 
xuban ri tat Isaac che ri a Jacob ru c'ojol, ri tat Jacob xukuje! xucoj ri 
retal ri trato chque ru c'ojol ri are!, xk'at ri qui cuerpo. Ri cablajuj u c'ojol 
ri tat Jacob e are wa! ri ojer tak qui mam conojel ri winak aj Israel cámic, 
—cácha!. 

9Ri ralc'ual ri tat Jacob, ri ka mam ojer, c'àx xquina' che ri a José ri 
qui chak',! xquiq'uiyij ctut rech các'am bi pa Egipto. Ri Dios c'ut, c'o ri 





* 7:8 Ri u cojic ri etal ri! che ru cuerpo jun ala o jun achi are wa! cábix “circuncisión” che, 
retal ri trato ri xuban ri Dios ruc' ri Abraham ri ojer qui mam ri winak aj Israel. !7:9Ria 
José ri qui chak! ru c'ojol ri Jacob, are xukuje' jun chque ri ojer qui mam ri winak aj Israel 
cámic. 

Are! ruc! ri a José. 10 Xuto! c'ut pa conojel tak ri c'áxc'ol ri xuriko. Kuya 
u nol, xuya che chi utz quil wi rumal ri Faraón ri nim takanel puwi' ri 
Egipto. Aretak achi chic ri a José, ri Faraón xucoj ri are! che k'atal tzij 
puwi' ronojel ri Egipto, xukuje! xucoj ri are! che takanel puwi' ri rachoch. 
Ronojel c'ut xuya pu k'ab, —cácha'. 

11Xpe chu wi'jal xukuje! nimalaj c'áxc'ol puwi' ronojel ri Egipto, xukuje' 
puwi' ronojel ri Canaán. Ri ka nan ka tat ojer man c'o tà chi ri cáquitijo. 
12Are c'u ri tat Jacob, aretak xuto chi c'o trico pa Egipto, xeutak bi ri 
u c'ojol jela'. Ri cablajuj u c'ojol ri tat Jacob, e are c'u wa! ri ka mam 
ojer. Are c'u nabe mul wa! ri xebe! pa Egipto. 13 Chucamul chic ri xebetc, 
are chi! ri tat José xuc'ut rib chquiwách ri rachalal, xretamaj c'u ri nim 
takanel, ri Faraón, jachin tak ri rachalaxic ri tat José. 14Xtakan c'u ri tat 
José chuc'amic ri Jacob ru tat, xukuje' conojel ri niq'uiaj rachalaxic. E 
oxc'al olajuj winak cu wa! chconojel. 15Je! u k'axic wa! ri tat Jacob pa 
Egipto junam cuc! ri rachalaxic, chila! c'ut xcàm wi. Xukuje! chila! xecám 
wi ri cablajuj u c'ojol, ri ojer tak ka mam. 16Xc'am c'u lok ri qui cuerpo 
pa Siquem rech quemuk pa ri mukubal ri xulok! ri ka mam Abraham 
chque ru c'ojol ri tat Hamor aj Siquem ruc! ru rajil ri are', —cácha!. 

17 Aretak c'ut xa jubik' craj man copan ri Ku ri cábantajic jas ru bim ri 
Dios ruc' juramento che ri ka mam Abraham, ri tinimit Israel xnimaric, 
sibalaj xeq'uiar c'u ri ka winakil pa Egipto. 18Are chi! c'ut xoc chi na jun 
takanel chic puwi' ri Egipto ri man retam tà u wách ri tat José. 19We nim 
takanel ri! xna'w che qui subic ri ka winakil, xuban c'u etzelal chque ri 
ka nan ka tat ojer. Xuban c'àx chque, xeutako rech quequiwonoba can 
ri alaj tak calc'ual ri te! xil qui wach rech zak quecámic. 20Pa tak c'u ri 
k'ij ri' xil u wách ri alaj a Moisés. Are sibalaj utz xil wi rumal ri Dios. Ru 
nan u tat xecowinic xquiq'uiyisaj na oxib ic! cho cachoch. 21 Aretak c'ut 
xajwatajic chi xquiya canok, xriktaj rumal ru mia!l ri Faraón ri takanel 
puwi! ri Egipto, xuc'am bi cho rachoch, xuq'uiyisaj, xuban ralbal che. 

22 Je ri! ri a Moisés xc'ut ronojel u wách etambal re Egipto chuwách, 
xukuje' ronojel u wách no'j. Rumal wa! ri a Moisés xc'oji nimalaj u no!j. 
Nim chi c'u u ktij ri are'. Xk'alajin c'u wa! aretak xch'awic, xukuje! pa 
ronojel ri xubano, —cácha'. 

23 Aretak tz'akat chic cawinak u junab, xpe pa ranima! ri qui solixic 
ru winakil, ri winak aj Israel. 24 Chat xril jun chque ru winakil ri tajin 
cában c'àx che rumal jun aj Egipto. Xe! c'ut, xuto!, xucámisaj c'u ri aj 
Egipto chutojic u q'uexel ri c'àx ri xuban che ri aj Israel. 2? Xuchomaj c'u 
ri tat Moisés chi ru winakil cáquich'ob na chi ri Dios cucoj na ri are! che 
qui tzokopixic. Ri e are! c'ut man xquich'ob tá wa'. 26 Chucab Ku chic 
ri tat Moisés xeurik quieb winak aj Israel ri tajin quech'ojinic, craj c'ut 
cujach qui wách, cuya utzil chquixol, xubij chque: “Ri alak achalal ib 
alak. ¿Jas che c'áx cában alak chbil tak ib alak?” —xcha chque. 27 Are 

c'u ri jun ri tajin cuban c'àx che ri rachi'l, xupakchij apan ri tat Moisés 
jela', xubij che: “¿Jachin xatcojow che takanel xukuje! che k'atal tzij pa 
ka wi'? 28¿A cawaj quinacámisaj jas ri xaban che ri jun aj Egipto iwir?" 
—xcha che. 2? Aretak ri tat Moisés xuta wa! we tzij ri', xanimaj bic, xel bi 
pa Egipto, xe! pa Madián. Xc'oji c'u chquixol winak ri man u winakil taj. 
Chila! c'ut xc'uli'c. Xil qui wách quieb u c'ojol, —cácha!. 

300c!owinak chi c'u cawinak junab, xuc'ut rib jun ángel chuwách pa ri 
juyub ri cátz'inowic, nakaj che ri nim juyub, Sinaí u bi'. Ri ángel c'o pa ri 
k'ak! rech ri juwi' q'uix ri tajin các'atic. 31Sibalaj c'u xucajmaj wa! ri tat 
Moisés aretak xrilo. Aretak xkeb ruc! rech kas cárilo, xuto chi xch'aw lok 
ri Kajaw Dios, xubij: 32“In ri' ri qui Dios ri a mam ojer, ru Dios ri a mam 
Abraham, ru Dios ri a mam Isaac, ru Dios ri a mam Jacob," —xcha'. Are 
c'u ri tat Moisés xuxej rib, xbirbitic, man xucoch' tá chic xrilo. 33 Xubij 
c'u ri Kajaw Dios che: *Chewesaj ra xajáb, rumal chi ri ch'ákap ulew ri at 
c'o wi are lok'alaj ulew wa!. 34Kas tzij wilom ri c'áx ri tajin cáquirik ri nu 
winak pa Egipto. Nu tom ri cok'ej ri winak, rumal c'u ri' in kajinak lok 
che qui to'ic, rech quetzokopitajic. iTasa'jmpe'! Catintak na bi pa Egipto," 
—xcha ri Kajaw Dios che, —cácha ri tat Esteban. 

35 Are ri tat Moisés xetzelax u wach cumal ri winak aj Israel. Xquibij 
che: “¿Jachin xatcojow pa ka wi' che takanel, xukuje! che k'atal tzij?" 
—xecha che. Pune je ri!, are ri are! ri xutak bi ri Dios che takanel pa qui 
wi! xukuje! che to'l que. Je! xuban ri Dios rumal ri ángel ri xuc'ut rib 
chuwách pa ri juwi' q'uix. 36Ri tat Moisés are ri are! ri xeresaj lok ri ka 
nan ka tat ojer pa Egipto. Xuban nimak tak c'utbal xukuje' tak cajmabal 
pa Egipto, pa ri Quiák Mar, xukuje! pa tak ri juyub ri cátz'inowic. 
Cawinak junab c'ut xuban wa!. 37 Are wa! ri tat Moisés ri xubij chque ri 
winak aj Israel: “Ri Dios cucha! na jun chque ri i winakil, cutak c'u na 
rech coc che k'alajisal re ru Lok! Pixab, je! jas ri xinutak in. Rajwaxic c'ut 
chi quinimaj ronojel ri cubij chiwe," —xcha chque. 38Tzare c'u ri! ri tat 
Moisés ri xc'oji chquixol ri winak aj Israel ri qui mulim quib pa ri juyub ri 
cátz'inowic, xukuje! xc'oji ri are! ruc! ri ángel ri xch'aw ruc! puwi' ri nim 
juyub, Sinaí u bi'," xukuje! cuc! ri ka nan ka tat ojer. Xukuje! xuta ri GU 
ri cuya ri kas c'aslemal, xuc'am c'ut, xuya lok wa! chke uj, —cácha ri tat 
Esteban chque. 

39Ri ka mam ojer c'ut, man xcaj taj xeniman che, xane xa xquetzelaj u 
wách. Xquipakchij ri ka mam Moisés, xquirayij pa canima! ri qui tzelejic 
jumul chic pa Egipto. 40 Xquibij che ri tat Aarón: “Cheabana jujun ka tiox 
ri quenabej na chkawách, rumal chi man ketam taj jas xuc'ulmaj we tat 
Moisés ri xujesan lok pa Egipto," —xecha che. A Xca'n c'u jun qui tiox ri 
je! cápe jun alaj ama! wacáx, xequicámisaj tak awaj, xequisipaj chu cho ri 





77:38 Ri nim juyub Sinaí are xukuje! cácoj juyub Horeb che ru bi". 

qui tiox ri xca'no. Kca'n c'u jun nimak'ij, xequicot ruc' ri jun tiox ri xak 
e are! xebanowic. ^2Rumal ri! ri Dios xutas rib chquij, xeutzokopij canok 
rech quequik'ijilaj ri k'ij, ri ic!, ri ch'imil, je! jas ri cábix pa ri qui wuj ri 
k'alajisal tak re ru Lok! Pixab ri Dios: 

Winak aj Israel, pa tak ri cawinak junab ri xixc'oji pa ri juyub ri 
cátz'inowic, ¿a xeicámisaj lo awaj che quisipaxic wa! chnuwách 
in? 

43 Man je! taj xibano, xane are xeik'ijilaj niq'uiaj tak dioses. Are tele 
ri rachoch ri dios, Moloc u bi' (are jun carpa wa! ri rachoch ri qui 
dios Moloc), 

xukuje! ru ca'yebal ru ch'imil ri i dios, Renfán u bi'. 

Xak e tiox ri! ri ix xixbanowic rech queik!ijilaj. 

Xa rumal wa! quixinwesaj na bi pa ri i tinimit ix, quixintak c'u na 
bi pa jun tinimit chic ri naj c'o wi, c'à jela! ch'ákáp che ri tinimit 
Babilonia, 

—xcha ri Dios chque. 

44Ri ka nan ka tat ojer, aretak xquibinibej ri juyub ri cátz'inowic, c'o 
ri rachoch Dios cuc'.” Are wa! ri banom ruc! manta, ri c'o wi ri tz'alam 
tak abaj re ri Pixab. Je! c'u u banic wa! jas ri xubij ri Dios che ri ka mam 
Moisés, aretak xubij che chi cuban jun rachoch Dios ri je! u banic jas ri 
c'utum chuwách. 45Ri ka nan ka tat ojer xquechbej wa! we rachoch Dios 
ri' pa qui k'ab ri qui nan qui tat ri e are'. Aretak c'ut ri winak ri! rachi!l 
ri tat Josué xeboquic, xec'oji pa ri culew ri niq'uiaj winak chic ri esam 
bi chquiwách rumal ri Dios, xquic'am bi ri rachoch Dios cuc'. Xek'ijilan 
c'u chupam c'a pa ru k'ijol ri ka mam David ojer. 46Ri nim takanel David 
nim xil wi rumal ri Dios, je ri' chi xurik nimalaj utzil pa ru c'aslemal. 
Rumal ri' are u rayinic cuyac jun kas rachoch ri Dios. Are Dios wa! ru 
Dios ri ka mam Jacob ojer xukuje'. ^7 Are c'u ri tat Salomón ru c'ojol ri tat 
David xyacow wa! we ja ri! che ri Dios aretak xoc che takanel. 48Pune ri 
Nimalaj Dios aj Chicaj man các'oji tá pa jun ja ri xa banom cumal winak, 
jas ri xubij ri k'alajisal re ru Lok! Pixab ri Dios: 

49 Ri caj are nu t'uyulibal 
ri quintakan wi puwi' ronojel, 

are c'u ri ulew je! ta ne ruxlanibal 
ri wakan. 

¿Jas c'u u wách ri ja 
ri quiwaj quiyac chwe? 

—cácha ri Kajaw Dios, 

¿o jawije! c'o wi ri uxlanibal 
ri quinuxlan wi? 





n 7:44 Chawila! ri tzij “rachoch Dios" pa ri Diccionario, q'uisbal re we Nuevo Testamento. 

50 ¿A mat are ri in ri xinbanow 
ronojel ri c'olic? 

—xcha ri Dios, —xcha ri tat Esteban. 

51Ri tat Esteban xutakej u bixic chque ri qui nimakil ri winak: Ri alak 
sibalaj abajarinak ri anima! alak. Ri anima! alak man queniman tá che 
ri Dios, man coc tà c'u ru tzij pa jolom alak. Alak xak junam cuc! ri man 
e cojonelab taj. Ri alak amak'el cák'atej alak u wách ri Lok'alaj Espíritu. 
Junam alak cuc! ri mam alak ojer, —cácha'. 524A c'o lo jun chque ri 
k'alajisal tak re ru Lok! Pixab ri Dios ri mat xban c!áx che cumal ri mam 
alak ojer? Man c'o tà jun, xane xequicámisaj ri xeyo'w lok u bixic chi 
cápe na ri Cristo ri Jicomalaj Patànil re ri Dios.? Are c'u wa! ri xjach 
alak pa qui k'ab ri winak, xcámisaj alak. 53Ru Pixab ri Dios ri xyi' nabe 
canok cumal ri ángeles che ri ka mam Moisés, are Pixab wa! ri xyi' chech 
alak. Pune je ri', ri xuban ri Dios rech cáyataj ri Pixab pa k'ab alak, man 
cánimaj tà alak wa!, —xcha ri tat Esteban chque. 


Cácámisax ri tat Esteban cumal ri winak 


54Ri winak, aretak xquita wa! we tzij ri', sibalaj xpe coyowal che ri 
tat Esteban, xquimut'ut'ej ri qui ware chrij chuc'utic ri nimalaj coyowal. 
55 Are c'u ri are! kajinak ri Lok'alaj Espíritu puwi', xca!y chicaj, xril c'u 
ri je'lalaj u juluwem ri Dios, xukuje! xril ri Jesús, tac'al pa ru wiquiák'ab 
ri Dios. 56Xubij c'ut: iChilampe alak! —xcha'. Quinwil ri caj jaktalic, 
xukuje! quinwil ri Ralc'ual ri Dios ri Kas Winak? c'o pa ru wiquiák'ab ri 
Dios, —xcha chque. 

57Ri nimak tak tata'ib xquitz'apij ri qui xiquin, sibalaj co xquirakakej 
qui chi'. Xak jun xquiyo' xebe! chrij ri tat Esteban. 58Xquesaj bi chrij ri 
tinimit, xquiq'uiák c'u che abaj. Ri achijab c'ut ri xebanow tzij chrij ri are! 
xquiya can ri catz'iak ruc! jun achi, Saulo u bi'. 59 Aretak tajin cáquiq'uiák 
che abaj, ri tat Esteban xuban orar, xuta! tok'ob che ri Kajaw Jesús, xubij: 
Kajaw Jesús, clama la ri wanima', —xcha'. 

60 Te c'u ri! xxuqui'c, co xurak u chi!, xubij: Tat, maya la wa! we mac ri' 
chquij, —xcha ri tat Esteban. 

Xuwi xbitaj wa! rumal, xel ranima'. 


Ri tat Saulo cuban c'áx chque ri cojonelab 


8 1Ri tat Saulo utz xrilo chi xcámisax ri tat Esteban. 
Kas c'u pa ri ktij ri xcám ri are! xchaptaj u banic nimalaj c'áx 
chque ri kachalal cojonelab pa ri tinimit Jerusalén. Conojel c'ut xejabux 





07:52 Ri Jicomalaj Patánil re ri Dios are ri Cristo, ri To!l Ke, ri xquibij lok ri ojer tak 
k'alajisal re ru Lok! Pixab ri Dios. 27:56 Ri Jesús xucoj we bi'aj ri! chbil rib chuc'utic chi 
are ri Cristo o ri Mesías ri xtz'ibax ojer pa ru Lok! Pixab ri Dios chi cápetic. 

bic. E c'o xebe! pa tak ri tinimit re Judea, e c'o nig'uiaj chic xebe! pa 

tak ri tinimit re Samaria. Xuwi ri apóstoles xecanaj canok. 2Xepe c'u 
jujun achijab ri kas queniman che ri Dios, xquic'am bi ri tat Esteban, 
xe'quimuku canok. Sibalaj xebok! c'u chrij. 3Are c'u ri tat Saulo xutakej 
u banic c'áx chque ri kachalal cojonelab. Xoc cho tak ja, xeucharchatej bi 
achijab, ixokib, xeucoj c'u pa che!. 


Cátzijox ri Utzalaj Tzij re ri Evangelio pa Samaria 


4Are c'u ri cojonelab ri xebel bi pa ri tinimit Jerusalén, xquitzijoj ri 
Utzalaj Tzij re ri Evangelio apawije! chi! ri xebe! wi. 5Ri tat Felipe xe! pa 
jun tinimit re Samaria, chila' c'ut xuchaplej qui tzijobexic ri winak chrij 
ri Cristo. 6Ri winak xquimulij quib chrij ri tat Felipe. Sibalaj xquitatabej 
ri tzij ri xubij. Xukuje! xquil ri cajmabal tak etal ri tajin cubano. 7E q'uia 
c'u ri winak ri e c'o itzelalaj tak espíritus chque. Xeutzir c'u wa! we 
winak ri'. Ri itzelalaj tak espíritus, aretak xebel chque ri winak, xquirak 
qui chi!, xebe'c. E q'uia c'u ri cáminak qui cuerpo ri xecunatajic, xukuje' 
e q'uia ri u banom c'àx ri cakan, ri man xecowin taj xebinic. Ri e are! 
xukuje! xecunatajic. 8Je ri' chi conojel ri winak pa ri tinimit ri' sibalaj 
xequicotic. 

9C'o c'u jun tata! pa ri tinimit ri', Simón u bi!, ri nabe canok xuban ri 
itzinic, xesub ri winak aj Samaria rumal. Xuban che rib chi ri are! sibalaj 
nim u banic pa ri tinimit. 19 Conojel c'u ri winak chi ac'alab chi ri'jab 
sibalaj xquitatabej ri cubij ri achi ri", xquibij: We achi ri! are do ri nimalaj 
u chuk'ab ri Dios ruc', —xecha'. Ri Nimalaj u Chuk'ab ri Dios, —xuchix 
che ri are!. 

11 Ojer chi c'u ri! e subum lok ri winak rumal ri itzinic ri tajin cubano. 
Rumal c'u ri! sibalaj xquicoj ri xubij. 12 Aretak c'ut ri winak xquinimaj ri 
Utzalaj Tzij re ri Evangelio ri xutzijoj ri tat Felipe chque chrij ru takanic 
ri Dios, xukuje' chrij ri Jesucristo, xa je ri! e q'uia chque xban qui kasna'!, 
chi achijab chi ixokib. 13 Xukuje! ne ri tat Simón xcojonic, xban u kasna!, 
xuchaplej c'u rachi'laxic ri tat Felipe. Sibalaj xucajmaj ri nimak tak 
cajmabal, xukuje! ri nimak tak etal ri xebantajic. 

14 Aretak ri apóstoles ri e c'o pa ri tinimit Jerusalén xquito chi ri 
winak pa Samaria xquinimaj ru Lok! Pixab ri Dios, xequitak bi ri tat 
Pedro rachi!l ri tat Juan jela'. 15Aretak xeopanic, xca'n orar pa qui wi! ri 
cojonelab aj Samaria rech cákaj ri Lok'alaj Espíritu pa qui wi". 16Je ri', 
rumal chi man c'o tá jun chque kajinak ri Lok'alaj Espíritu puwi'. Xuwi 
banom qui kasna! pa ru bi! ri Kajaw Jesús. 17 Te ri! ri tat Pedro, ri tat Juan 
xquiya ri qui k'ab pa qui wi' ri cojonelab, xkaj c'u ri Lok'alaj Espíritu pa 
qui wi!. 

18Ri tat Simón xrilo chi aretak ri apóstoles xquiya ri qui k'ab pa qui 
wi! ri cojonelab, xkaj ri Lok'alaj Espíritu pa qui wi, xpe c'u ri are!, xuchi'j 

puak chque. 19Xubij: Ya alak we chuk'ab ri! chwe in zukuje', rech apachin 
ri quinya ri nu k'ab puwi! cákaj ri Lok'alaj Espíritu puwi', —xcha chque. 

20Xubij c'u ri tat Pedro che: Utz na we ta ri rajil la cásach u wách wa! uc! 
la, rumal chi cáchomaj la chi ri cusipaj ri Dios cuya! cálok! wa! ruc' puak. 
21Man c'o tá e la kuc' pa we chac ri', man ya'tal tà c'u wa! che la, rumal 
chi man jicom tá ri anima! la chuwách ri Dios. 22Ya la can wa! we etzelal 
ri' ri chomam la. Boch ba! la ri Dios, ta! la tok'ob che chi cásachtaj ri mac 
la, are c'u ri! ri itzel chomanic ri xq'uiy pa anima! la. 23K'alaj c'ut chi c'o ri 
c'äx ri t'uyul pa ri anima! la. Are wa! ru xera! ri etzelal. Je! ta ne chi ri lal 
chaptajinak la rumal we etzelal ri', —xcha ri tat Pedro che ri tat Simón. 

24Xch'aw c'u ri tat Simón, xubij che ri tat Pedro: Bana ba! alak orar pa 
nu wi! chuwách ri Kajaw Dios, rech man quinrik tá ne jubik! ri c'äx ri xbij 
la chwe, —xcha che. 

25 Aretak ri quieb apóstoles xeto'taj chubixic ru banom ri Dios pa ri 
qui c'aslemal, xukuje!' chutzijoxic ru Lok) Pixab ri Dios, xetzelej bi pa 
Jerusalén. Xquitzijoj can ri Utzalaj Tzij re ri Evangelio pa tak ri alaj tak 
tinimit re Samaria ri xeoc'ow wi. 


Ri tat Felipe cátzijon ruc' jun achi nim u banic aj Etiopía 


26Te c'u ri! jun ángel xuch'abej ri tat Felipe, xubij che: Chatwalij ba! jat 
pa ru mox ri relbal k'ij pa ri be ri quel bi pa ri tinimit Jerusalén, cáxuli 
pa Gaza, —xcha che. 

We be ri! are wa! ri cák'atan pa ri juyub ri cátz'inowic. 27 Xwalij c'u 
bi ri tat Felipe, xe'c. Xurik c'u jun tata! aj Etiopía pa ri be. Are jun tata! 
eunuco,? —cuchixic. We achi ri! sibalaj nim u banic, are quilow ronojel 
ri jastak re ri chichu! ri cácoj Candace che ru bi'. Ri ixok ri! are ri nim 
takanel pa qui wi! conojel ri aj Etiopía. Ri tata! ri! u petic pa ri tinimit 
Jerusalén ri xuk'ijilaj wi ri Dios. 28Tzelejem c'u re pa ru tinimit, t'uyul pa 
ru carreta,” tajin cusiq'uij ri wuj ri xutz'ibaj ri ka mam Isaías, k'alajisal re 
ru Lok! Pixab ri Dios ojer. 29Ri Espíritu rech ri Dios xubij che ri tat Felipe: 
Chatkeb ruc! we jun carreta ri', chawachi'laj bic, —xcha che. 

30 Aretak xkeb ri tat Felipe, xuto chi ri tata! tajin cusiq'uij ri wuj ri u 
tz'ibam ri ka mam Isaías, xuta! c'u che: ¿A cách'ob la jas quel cubij ri 
tajin cásiq'uij la? —xcha che. 

31Ri tata! xubij che: ¿Jas ta quinban in chuch'obic wa! we man c'o 
jachin ri cábin chwe jas quel cubij ri tajin quinsiq'uij? —xcha che. 

Xubij c'u che ri tat Felipe chi cápaki lok pa ri carreta, cát'uyi bi ruc' 
are'. 





18:27 Ri eunuco are jun achi ri xtas chquij ri niq'uiaj achijab rech cuban na jun chac ri 
sibalaj nim u banic. 78:28 Ri carreta ri! are jas jun carruaje ri cájic! cumal ri quiej, 
quec'oji c'u ri winak chupam che ri binem. 

32 Jawije! ri tajin cusig'uij wi ri tata! pa ru Lok! Pixab ri Dios, je wa! cubij: 
Je! jas ri cában che jun chij 
ri các'am bi pa pilic, 
je! xban che ri are'. 
Je! jas jun alaj chij 
ri man curak tá u chi! 
aretak cásocax ri rismal, 
je! xuban ri are!, man c'o tá 
jas xubij. 
33 Xkasax u k'ij ri are'. Pune man c'o tá 
u mac, xk'at tzij puwi'. 
Man jicom tà c'ut ri xban che, 
man c'o tà c'u jun ri xto'wic. 
éJachin ta c'u ri cácowin che 
qui tzijoxic jas qui banic ri winak 
ri xil ta ne qui wách rumal ri are'? 
Man c'o tà jun, rumal chi xesax bi 
pa ri tinimit, xc'am c'u bic 
pa cámisaxic, 
—cácha ru Lok! Pixab ri Dios ri tajin cusiq'uij ri tata!. 
34Xubij ri tata! ri nim u banic che ri tat Felipe: Bana ba! la tok'ob, bij la 
chwe, ¿jachin chrij tajin cách'aw ri k'alajisal re ru Lok! Pixab ri Dios? ¿A are 
ri are! ri tajin cách'aw chrij chbil rib, o are jun chic ri cubij? —cácha che. 
35Xch'aw c'u ri tat Felipe. Ruc! we tzij ri! ri tajin cusiq'uij ri aj Etiopía, 
xuchaplej u tzijoxic ri Utzalaj Tzij re ri Evangelio chrij ri Jesús. 36E benak 
pa ri be, oc'owem cáca'n chuchi! jun ja! ri tata! aj Etiopía xubij che ri tat 
Felipe: C'o joron waral, ¿a mat cuya! cában nu kasna! chi'? —xcha ri'. 
37 Ri tat Felipe xubij che: We kas tzij cácojon la, cuya! cában ri kasna! 
la, —xcha che. 
Xch'aw c'u ri are!, xubij: Quincojo chi ri Jesucristo are ru C'ojol ri Dios, 
—xcha!. 
38Xtakan c'u chutac'baxic ri carreta. Ri quieb xekaj pa ri ja', xban c'u u 
kasna! ri tata! rumal ri tat Felipe. 39 Aretak xebel lok pa ri ja!, ri Espíritu 
rech ri Kajaw Dios xuc'am bi ri tat Felipe. Ri tata! ri nim u banic aj Etiopía 
man xril tá chi u wäch. Xutakej c'u ru be ri are!, sibalaj xquicot ranima!. 
40 Are c'u ri tat Felipe te! cárilo chi c'o ri are! pa ri tinimit Azoto. Xel bic 
jela', benam re pa ri tinimit Cesarea. Pa ronojel tinimit ri xoc'ow wi xutzijoj 
ri Utzalaj Tzij re ri Evangelio chque ri winak c'à xopan na pa Cesarea. 


Waral cákil wi ru q'uexic ru c'aslemal ri tat Saulo 


9 1 Are c'u ri tat Saulo sibalaj royowal chquij ri winak ri e cojoninak 
che ri Kajaw Jesús. Ri are! craj queucámisaj. ¡Xeuxibij c'ut! Rumal 

ri! xe! ri are!, xtzijon ruc' ri qui nimal sacerdotes ri c'o pa ri tinimit 
Jerusalén. 2Xuta! che chi cuya bi jujun tak wuj che, ri cubij wi chi yo'm 
takanic pu k'ab rech coc pa tak ri rachoch Dios pa ri tinimit Damasco. 

Je ri' rech queutzucuj ri queniman che ri Utzalaj Tzij re ri Evangelio, chi 
achijab chi ixokib, che qui chapic rech queuc'am lok che cocsaxic pa che! 
pa ri tinimit Jerusalén. 3Benak c'u pa ri be, c'o ri are! chunakaj ri tinimit 
Damasco, xak te'talic c'ut xtunun jun nimalaj sakil chrij ri xpe chicaj. 
4Xtzak c'u pulew, te! xuto chi c'o jun ri xch'aw lok chicaj ri xubij: Saulo, 
Saulo, éjas che tajin caban we nimalaj c'áx ri' chwe? —xcha ri'. 

5Ri tat Saulo xubij: éJachin ri lal, Tat? —xcha che. 

Ri Jun ri xch'awic xubij: ¡In ri! ri Jesús! Ri c'àx ri tajin cabano, are 
chwe In ri tajin caban wi wa'. Xak je ri! ri at tajin carik c'äx jas ri cuban 
ri wacáx ri cucoj akan che ri jun che! t'ist'ic u wi', —xcha che. 

6Ri tat Saulo xuxej rib, xbirbitic, xubij: Tat, ¿jas caj la chi quinbano? 
—xcha'. 

Xubij c'u ri Kajaw Jesús che: Chatwalijok, jat pa ri tinimit, cábix c'u na 
chawe jas ri rajwaxic cabano, —xcha che. 

7Ri achijab ri e benak pa ri be ruc! ri tat Saulo sibalaj xquixej quib 
rumal chi xquita ri ch'abal, man c'o tà c'u jachin xquilo. 8Xwalij c'u ri tat 
Saulo, xujak ru wak'ách, man xcowin tà c'ut xca!'yic. Rumal ri! xa xyukex 
bi che ru k'ab, xc'am bi pa ri tinimit Damasco. 9Chila! c'ut xc'oji wi oxib 
k'ij, man xcowin taj xca'yic. Man c'o tà c'u jas xutijo. 

10C!o c'u jun cojonel pa ri tinimit Damasco, Ananías u bi'. Xuc'ut rib ri 
Kajaw Jesús chuwách, xubij che: ¡Ananías! —xcha che. 

Ri are! xch'awic, xubij: In c'olic ri!, Wajaw, —xcha che. 

1Ri Kajaw Jesús xubij che: Chatwalij ba!, jat pa ri jun be ri cábix 
“Jicom” che. Aretak catopan pa rachoch ri tat Judas, chata! che we c'o ri 
jun achi chila' aj Tarso, Saulo u bi'. Chanim ri' tajin cuban orar. 12C!o ri 
xuc'ut ri Dios chuwách. Xril jun achi, Ananías u bt. ri xoc bi ruc!, kuya ru 
k'ab puwi' rech cácowinic cáca!y jumul chic, —xcha ri Kajaw Jesús che. 

13Xch'aw c'u ri tat Ananías, xubij: Kajaw, e q'uia ri qui bim chwe chrij 
we achi ri! chi u banom q'uia u wách c'àx chque ri winak pa ri tinimit 
Jerusalén ri e cojoninak che la. 14Ulinak c'u waral, yo'm lok takanic pu 
k'ab cumal ri qui nimakil sacerdotes che qui chapic bi conojel ri cáquicoj 
ri bi' la aretak cáca'n orar, —xcha che. 

15Xubij c'u ri Kajaw Jesús che: Lat ba'! Are rumal chi we achi ri! 
cha'tal wumal rech cutzijoj ri Utzalaj Tzij chwij In chque ri winak re ri 
niq'uiaj tak tinimit chic, chque ri quetakan pa qui wi, xukuje! chque ri 
winak aj Israel. 16Quinc'ut c'u na chuwách jas ri nimalaj c'äx ri rajwaxic 
curik na ri are! rumal wech in, —xcha ri Kajaw Jesus che ri tat Ananías. 

17Xe! c'u ri tat Ananías. Xoc bi pa ri ja ri c'o wi ri tat Saulo, xuya ru 
k'ab puwi!, xubij c'u che: Wachalal Saulo, ri Kajaw Jesus, ri xuc'ut rib 

chuwach la pa ri be ri petinak wi la, xinutak lok uc' la rech cácowin la 
cáca!y chi na la, xukuje! rech cákaj ri Lok'alaj Espíritu puwi' la, —xcha 
che. 

18 Chanim c'ut xetzak lok je! ta ne jujun solot pu wak'ách ri tat Saulo. 
Je ri! xcowinic xca!y jumul chic ri are'. Xwalij c'ut, xban u kasna'. 19 Te 
c'u ri! xwi'c, xpe chi jumul ru chuk'ab. Xc'oji c'u na quieb oxib Ku cuc! ri 
cojonelab ri e c'o pa ri tinimit Damasco. 


Ri tat Saulo cutzijoj ru Lok' Pixab ri Dios pa ri tinimit Damasco 


20Te c'u ri! ri tat Saulo xuchaplej u tzijoxic ru Lok! Pixab ri Dios pa tak 
ri rachoch Dios, cubij c'u chque ri winak chi ri Jesus are ri u C'ojol ri 
Dios. 21 Conojel c'u ri xquita ru tzij sibalaj xquicajmaj wa, xquibij: ¿A mat 
are wa! ri achi ri cuban c!áx chque ri winak pa Jerusalén ri cáquicoj ru bi! 
ri Jesús aretak cáca'n orar? ¿A mat are ulinak waral che qui chapic bic, 
che qui jachic pa qui k'ab ri qui nimakil sacerdotes? —xecha ri!. 

22 Are c'u ri tat Saulo ruc' nimalaj chuk'ab xch'awic, xuk'alajisaj c'ut chi 
ri Jesus kas tzij Are ri Cristo, ri To!l Ke, je ri' chi ri winak aj Israel ri e c'o 
pa ri tinimit Damasco man xquirik tà chic jas cáca'no. 


Ri tat Saulo xa jubik' craj chi cácámisax cumal 
ri winak aj Israel pa ri tinimit Damasco 

23O0c'owinak chi c'u q'uialaj tak k'ij, ri winak aj Israel xquichomaj jas 
cáca'n chucámisaxic ri tat Saulo. 24Ri are! c'ut xretamaj jas ri qui chomam 
u banic chucámisaxic. Pak'ij chi chak'ab ri e are! xquiyuxlej ri tat Saulo 
chuchi' tak ri porta re ri tinimit chucámisaxic. 25 Are c'u ri cojonelab 
xquic'am ri tat Saulo, xquiya pa jun nim chicách. Chak'ab xquikasaj bi 
chrij ri tapya ri c'o chrij ri tinimit. Je! ri xca'n chuto'ic ri tat Saulo. 


Ri tat Saulo copan pa ri tinimit Jerusalén 


26 Aretak xopan ri tat Saulo pa ri tinimit Jerusalén, xraj xc'oji cuc! ri 
cojonelab. Conojel c'ut xquixej quib che ri are! rumal chi man xquicoj taj 
chi are jun kas cojonel. 27 Xpe c'u ri tat Bernabé, xuc'am bi ri tat Saulo 
chquiwách ri apóstoles rech cáquetamaj u wách. Xutzijoj c'u chque jas 
xuban ri tat Saulo, xril ri Kajaw Jesüs pa ri be, xukuje! chi xch'aw ri 
Kajaw Jesús ruc'. Xubij c'u chque chi ri tat Saulo man xuxej tà rib che 
qui tzijobexic ri winak chrij ri Cristo pa ri tinimit Damasco. 28Je ri! ri 
tat Saulo xcanaj can cuc! ri cojonelab pa ri tinimit Jerusalén, xerachi'laj 
jawije! ri xebe! wi. 22Man xuxej tà rib che qui tzijobexic ri winak chrij ri 
Cristo. Xuchap tzij cuc! ri winak aj Israel ri quech'aw pa griego. Are c'u ri 
e are! xa xquitzucuj jas cáca'n na chucámisaxic. 30 Aretak xquetamaj wa! 
ri kachalal, xquic'am bi ri tat Saulo pa ri tinimit Cesarea, xquitak c'u bi 
pa ri tinimit Tarso. 

31 Yak je ri! conojel ri kachalal cojonelab ri e c'o pa Judea, pa Galilea, 
xukuje' pa Samaria, xuxlan ri canima'. Tajin quecowiric, c'o c'u na qui 
chuk'ab. Xquixej quib chuwách ri Dios, xeniman c'u che. Are ri Lok'alaj 
Espíritu ri tajin cábanowic chi sibalaj queq'uiaric, chi các'oji na qui chuk'ab. 


Waral cákil wi ri u cunaxic ri tat Eneas 


32Pa jun k'ij ri tat Pedro tajin queusolij ri kachalal, xukuje! xe! che 
quilic ri kachalal cojonelab ri e c'o pa ri tinimit Lida. 33Chila! xurik 
wi jun achi, Eneas u bi'. We achi ri' wajxakib junab chic c'o pa ch'at, 
cáminak c'u ru cuerpo. 34Ri tat Pedro xubij che: Tat Eneas, ri Jesucristo 
catcunanic. Chatwalijok, chabana can u banic ra ch'at, —xcha che. 

Chanim c'ut xwalijic. 3» Aretak c'ut ri winak ri e c'o pa ri tinimit 
Lida, xukuje! ri e c'o pa ri tak'aj re Sarón ri c'o wi ri Lida, xquilo chi ri 
tat Eneas xwalijic, xquiya can ri ojer qui c'aslemal. Rumal ri xbantajic 
xecojon che ri Kajaw Jesüs. 


Waral cátzijox wi jun chichu' cojonel ri xcámic, xc'astaj c'ut 

36Pa tak ri ktij ri' c'o jun chichu! cojonel pa ri tinimit Jope, Tabita u bi', ri 
cábix Dorcas che pa ri ch'abal griego. We chichu! ri' amak'el xuban ronojel 
u wách utzil chque ri winak, xeuto! c'u ri c'o qui rajwaxic. 37 Pa tak ri ktij o 
xyawaj ri nan Dorcas, xcámic. Aretak xch'ajtaj ru cuerpo, xyi' pa ru cawik 
ja. 38Nakaj c'ut c'o wi ri tinimit Jope che ri tinimit Lida ri c'o wi ri tat Pedro. 
Ri cojonelab xquito chi ri tat Pedro c'o pa Lida, xequitak bi quieb achijab 
chubixic che: Bana ba! la jun tok'ob, sat la kuc' chanim, —xecha bic. 

39Ri tat Pedro xuban c'u u banic rib, xe! cuc! ri achijab. Aretak 
xeopanic, xquic'am bi ri tat Pedro pa ri cawik ja ri c'o wi ri cáminak. 
Xepe c'u conojel ri malca'nib ixokib, xemuli chrij ri tat Pedro, tajin 
quebok'ic, xquic'ut tak ri camixa! xukuje! niq'uiaj atz'iak chic ri xuban 
ri nan Dorcas aretak c'aslic. ^9 Ri tat Pedro xubij chque chi quebel na 
bi conojel, te c'u ri' xxuqui'c, xuban orar. Xca!y c'u che ri chichu' ri 
cáminak, xubij: Nan Dorcas, walij ba! la, —xcha che. 

Ri nan Dorcas xca!yic, aretak c'ut xril ri tat Pedro, xwalijic, xcu'bic. 
^1 Ri tat Pedro xuchap che ru k'ab, xuyaco. Xeusiq'uij ri malca'nib ixokib, 
xukuje! conojel ri niq'uiaj cojonelab chic. C'asal chic xuya chquiwách 
rech cáquilo. 42Xel c'u u tzijol wa! pa ronojel ri tinimit Jope. E q'uia c'ut 
xecojon che ri Kajaw Jesüs. 43Naj c'ut xc'oji na ri tat Pedro pa ri tinimit 
Jope cho rachoch jun tata! josk'il tz'um, Simón u bi". 


Ri tat Pedro que! cho rachoch jun tata', 
Cornelio u bi', ri man aj Israel taj 


10 1C!o c'u jun tata!, Cornelio u bt, pa ri tinimit Cesarea. Ri tata! ri! 
are jun qui nimal soldados ri c'o cien achijab pu k'ab. Ri soldados 

ri! cábix “Aj Italiano” chque. 2Ri are! xk'ijilan che ri Dios, junam cuc! 
conojel ri e c'o pa rachoch. Xniman che ri Dios, xuxej rib chuwách. Q'uia 
ri u banom che qui to'ic ri meba'ib winak aj Israel, amak'el c'ut xuban 
orar chuwách ri Dios. 3Pa jun k'ij, craj pa ri rox hora re ri benak k'ij, 

c'o ri xuc'ut ri Dios chuwách ri tat Cornelio. Are jun ángel ri takom lok 
rumal ri ka Tat. Kas xrilo xoc bi ri ángel ruc!, te c'u ri! ri ángel xubij che: 
iTat Cornelio! —xcha che. 

4Ri are! sibalaj xuxej rib, co xca!y che ri ángel, xuta! che: ¿Jas caj la, 
tat? —xcha che. 

Are c'u ri ángel xubij che: Ri Dios retam jas a banom, chi sibalaj 
caban orar chuwách, xukuje! rilom ri utzil ri caban chque ri winak. Man 
sachinak tá wa! che ri Arel, 5Cheataka bi jujun achijab pa ri tinimit Jope 
chusiq'uixic lok jun tata!, Simón u bi!, ri xukuje! cábix Pedro che, — 
cácha'. 6Ri are! c'o pa rachoch jun tata! ri xukuje! cácoj Simón che ru bt. 
We tata! ri! are josk'il tz'um, ri c'o rachoch chuchi! ri mar, —cácha'. Ri tat 
Pedro cubij c'u na chawe jas ri rajwaxic cabano, —xcha ri ángel che ri tat 
Cornelio. 

7 Aretak benak chi ri ángel ri xtzijon ruc' ri tat Cornelio, ri are! 
xeusiq'uij quieb chque ri patánil tak re, xukuje! jun soldado ri sibalaj cu'l 
u c'ux ri tat Cornelio chrij rumal kas tzij cácojon ri soldado ri' che ri Dios. 
8Xutzijoj chque ronojel ri xrilo, te c'u ri' xeutak bi pa ri tinimit Jope. 

9 Chucab Ki e benak ri achijab pa ri be, nakaj chic e c'o wi che ri 
tinimit Jope. Ri tat Pedro c'ut xpaki puwi' ri ja ri c'o wi chubanic orar? 
craj are ri u cablajuj hora chic. 10Sibalaj canum chi ri tat Pedro, craj 
cáwi'c, mája! c'u cutzir ru wa re pak'ij. Ri Dios xuban che ri tat Pedro chi 
xsachi'c, do c'u ri xuc'ut ri Dios chuwách. 11 Xril ri caj tajin cájakjobic, 
te c'u ri! xrilo chi tajin cákaj lok cho ruwáchulew jun liq'uilic manta ri 
sibalaj nim, ri ximital chque ri quiejeb u tza'm. 12E c'o c'u ronojel u wách 
awaj chupam ri manta. E c'o chicop ri cajcaj cakan, xukuje! e c'o chicop 
ri cáquijuruj quib, xukuje! niq'uiaj chicop ri querapapic. 13Xuta c'u Jun ri 
xch'aw lok chicaj ri xubij che: Chatwalijok, Pedro, chacámisaj apachique 
chicop, chatwok, —xcha che. 

14Xch'aw c'u ri tat Pedro, xubij che: iNo, Wajaw! Man c'o tà c'u jumul 
nu tijom ri man ya'tal tà u tijic, ri àwas chwe quintijo, —xcha che. 

15Xch'aw jumul chic ri Jun ri xch'aw nabe, xubij che ri tat Pedro: Ri 
cubij ri Dios chi ya'tal u tijic, mabij at che chi áwas u tijic wa!, —xcha 
che. 

160xmul c'ut xbantaj wa!. Te c'u ri! ri manta xpaki chi jumul chicaj. 

17 Ri tat Pedro tajin cuchomaj jas quel cubij wa! ri xrilo aretak ri achijab 





s10:9 Pa tak ri ktij ri! are li'lic qui wi! ri cachoch ri winak. Chila! xeuxlan wi, xukuje' 
xechacunic. 

ri e takom bi rumal ri tat Cornelio xeopan chi! ri uchibe chuta'ic we 
chila! ri rachoch ri tat Simón. 18Co xech'awic chuta'ic we chila! jekel wi 
jun tata!, Simón u bt, ri xukuje! cábix Pedro che. 1? Tajin cáchoman c'u 

na ri tat Pedro chrij ri xuc'ut ri Dios chuwách aretak ri Lok'alaj Espíritu 
xubij che: Chawilampe', e c'o oxib achijab tajin catquitzucuj. 20 Chatwalij 
ba!, chatkaj c'u na bic. Jat cuc', muban c'u quieb a c'ux. Are ri in xinyo'w 
takanic chque chi quepe che a ch'abexic, —xcha ri Lok'alaj Espíritu che ri 
tat Pedro. 

21Xkaj c'u lok ri tat Pedro, xopan chila' jawije! e c'o wi ri achijab ri e 
takom bi rumal ri tat Cornelio, xubij chque: In ri' ri quintzucuj alak. ¿Jas 
tajquil alak wuc'? —xcha chque. 

22Ri e are! xech'awic, xquibij: Uj takom lok rumal ri tat Cornelio, ri qui 
nimal jun ciento soldados. Are jun tata! ri jicom ranima!, ri cániman che 
ri Dios. Ri are! sibalaj nim quil wi, xukuje! sibalaj lok! chquiwách conojel 
ri winak aj Israel. Xbix c'u che rumal jun ángel ri xtak lok rumal ri Dios, 
chi cutak siq'uixic la rech que! la cho rachoch, cuta c'u na ri tzij ri cábij 
la, —xecha che. 

23Xeocsax c'u pa ja rumal ri tat Pedro, xecanaj chila! che ri jun ak'ab. 
Chucab Ku xewalijic, xe! c'u ri tat Pedro cuc! ri tata'ib. E rachi'l jujun 
kachalal aj Jope. 

24Chucab k'ij xeopan pa ri tinimit Cesarea. Eyeninak c'u ri tat Cornelio 
chque junam cuc! jujun chque ri rachalaxic, xukuje! ri winak ri sibalaj 
e utz ruc! ri are, 25Aretak xopan ri tat Pedro, xel lok ri tat Cornelio 
chuc'ulaxic, xxuqui c'u chuwách chuktijilaxic. 26Xpe c'u ri tat Pedro, 
xuyaco, xubij che: iWalij la, tat Cornelio! Ri in, xak in achi jas ri lal, — 
xcha che. 

27 Tajin quetzijonic, xeboc apan chi' ja. Xoc c'u bi ri tat Pedro, te! xrilo 
q'uia winak qui mulim quib. 28Xubij ri tat Pedro chque ri winak: Ri alak 
etam alak chi man ya'tal tà che jun aj Israel cárachi'laj o coc pa rachoch 
jun winak ri man aj Israel taj. Ri Dios c'ut xuc'ut chnuwách chi man 
cuya! taj quinbij chi are áwas ri quinc'oji ruc! jun winak ri man aj Israel 
o quinbij chi man ch'ajch'oj tá ri ranima! ri are! cho ri Dios. 22Rumal ri! 
aretak xtakan alak che nu siq'uixic, man c'o tà jas xincoj pa nu tzij, xinpe 
chanim. Cwaj c'ut quinwetamaj jas che xtakan alak che nu siq'uixic, — 
xcha ri tat Pedro chque ri winak. 

30Xch'aw c'u ri tat Cornelio, xubij: Xque' ne lo quiejeb ktij, je! tak hora 
ri! tajin quinban ri ayuno. Pa ri u rox hora re ri benak Ki in c'o pa ja, 
tajin quinban orar. Xak c'u te'talic xtac'atob jun achi chnuwách ri sibalaj 
cájuluw ri ratz'iak. 31 Xubij c'u chwe: “Tat Cornelio, ri oración ri xabano 
xtataj rumal ri Dios, ri utzil ri tajin caban chque ri winak ri c'o qui 
rajwaxic sibalaj utz cáril wi ri Dios. 32Chattakan bai chusiq'uixic lok ri 
tat Simón ri xukuje! cábix Pedro che, ri c'o pa rachoch jun tata!, Simón 

ubi', ri c'o pa ri tinimit Jope. We tata! ri! are josk'il tz'um ri c'o rachoch 
chi' ri mar. Aretak cápetic cubij na chawe jas ri rajwaxic cabano," —xcha 
chwe. 33 Rumal ri! chanim xintakan che siq'uixic la, ctamow c'ut chi xpe 
la. Che c'u we chanim konojel ka mulim kib chuwách ri Dios. Cákaj c'ut 
cákatatabej ronojel ri takom la rumal ri Dios chubixic chke, —xcha ri tat 
Cornelio che ri tat Pedro. 


Ri tat Pedro cutzijoj ru Lok' Pixab ri Dios cho rachoch ri tat Cornelio 


34Xuchaplej c'u tzijonem ri tat Pedro, je wa! xubij: Càmic kas xinwetamaj 
chi ri Dios xak junam queril conojel ri winak. 35Xa apachique tinimit ri 
quepe wi, ri Dios utz queril ri winak ri cáquixej quib chuwách, ri queniman 
c'u che, ri cáca'n ronojel u wách utzil. 36Ri Dios xch'aw cuc! ri winak aj 
Israel rech cuya u bixic ri Utzalaj Tzij re ri Evangelio chque. Ri Evangelio 
ri' cubano chi queutzir ri winak ruc' ri Dios, cuxlan c'u ri canima!. Xuban 
wa! rumal ri Jesucristo, ri Kajaw nimalaj konojel. 37Ri alak kas etam alak ri 
xbantaj pa ronojel ri Judea, xchaptaj bi pa Galilea aretak ri tat Juan xutzijoj 
ru Lok! Pixab ri Dios chque ri winak, xuban c'u qui kasna'. 38Etam alak chi 
ri Dios xuya u chuk'ab ri Jesús aj Nazaret rumal ri Lok'alaj Espíritu, xbin 
c'u pa tak ri tinimit, xuban ronojel u wách utzil chque ri winak, xeucunaj 
conojel ri qui rikom c'áx pu k'ab ri Itzel. Je! xuban wa! rumal chi ri Dios 
are ri Are! c'o ruc!. 39Ri uj c'ut kas xkil wa! ronojel ri xuban ri Jesús pa tak 
ri juyub re Judea xukuje! pa ri tinimit Jerusalén. Te c'u ri! xcámisaxic, xrip 
cho ri cruz. ^9 Ri Dios c'ut xuc'astajisaj churox Ki chquixol ri cáminakib, 
xubano chi xuc'ut rib chkawách uj. ^! Man xuc'ut tà c'u rib chquiwách 
conojel ri winak, xane xuwi chkawách uj, ri ojer ri' uj cha'tal rumal ri Dios 
rech cákak'alajisaj ru Tzij. Uj c'u ri! ri junam xujwi' ruc! ri Jesús aretak 
c'astajinak chic chquixol ri cáminakib. 42Xujutak c'ut rech cákatzijoj ru 
Lok! Pixab ri Dios chque ri winak, xukuje! rech cákak'alajisaj chi are wa! ri 
Jesús ri xocsax rumal ri Dios che K'atal Tzij pa qui wi! ri e c'asc'oj, xukuje' 
pa qui wi! ri cáminakib. 43 Xukuje! conojel ri k'alajisal tak re ru Lok! Pixab 
ri Dios ojer qui bim lok chi conojel ri quecojon che ri Jesus, rumal ri Are! 
cásachtaj na ri qui mac, —xcha chque. 


Cákaj c'u ri Lok'alaj Espíritu pa qui wi' ri winak ri man aj Israel taj 
44C!á tajin cátzijon ri tat Pedro aretak xkaj ri Lok'alaj Espíritu pa 

qui wi! conojel ri tajin cáquitatabej ru Lok! Pixab ri Dios. 45Are c'u ri 
cojonelab aj Israel ri e petinak ruc' ri tat Pedro, sibalaj xquicajmaj chi 
xukuje! xkaj ri Lok'alaj Espíritu pa qui wi ri niq'uiaj winak chic ri man e 
aj Israel taj. 46Xquita c'ut chi quech'aw pa jule! tak ch'abal chic, xukuje' 
cáquiya u k'ij ri Dios. ^7 Xubij c'u ri tat Pedro: ¿A c'o ne lo jun ri cuya! 
cubij chi man cuya! taj cában qui kasna! we winak ri', ri qui c'amom ri 
Lok'alaj Espíritu, jas ri ka c'amom uj? Man c'o taj, —xcha chque. 

48Xtakan c'u ri tat Pedro chi cában qui kasna' pa ru bi' ri Kajaw Jesus. 
Ri cojonelab c'ut xquibochi!j ri tat Pedro chi cácanaj na can quieb oxib 
k'ij chic cuc!. 


Ri tat Pedro cutzijoj ronojel wa! chque ri 
cojonelab pa ri tinimit Jerusalén 


1 1 1Xquita c'u ri apóstoles, xukuje' ri cojonelab ri e c'o pa Judea, 
chi ri niq'uiaj winak chic ri man e aj Israel taj xquic'amowaj ru 

Lok! Pixab ri Dios. 2Aretak xtzelej ri tat Pedro pa Jerusalén, ri cojonelab 
aj Israel ri xak cáquichomaj ri retal ri ojer trato, xquichap yok'onic chrij 
ri are!, 3Xquita! c'u che: ¿Jas che xoc la cuc! ri winak ri man aj Israel taj, 
te c'u ri! xwi' la cuc'? —xecha che. 

^Are c'u ri tat Pedro xuchap u tzijoxic ronojel ri xbantajic, xubij chque: 
5Pa jun ktij in c'o pa ri tinimit Jope. Aretak tajin quinban orar, c'o ri 
xuc'ut ri Dios chnuwách. Xinwil jun nimalaj manta ri tajin cákaj lok 
chicaj, chapom che ri quiejeb u tza'm, kajem cubano jawije' ri in c'o wi. 
6Aretak kas xinca!y che, te ri! xinwilo e c'o awaj cajcaj cakan chupam, 
nimak tak awaj, chicop ri cáquijuruj quib, xukuje! chicop ri c'o qui xic!. 
7C'o c'u Jun ri xch'aw lok chicaj ri xubij chwe: “Chatwalijok, Pedro, 
chacámisaj apachique chicop, chatwok,” —xcha chwe. 8Ri in c'ut xinbij: 
“iNo, Wajaw! Man c'o tà jumul nu tijom ri man ya'tal tà u tijic, ri áwas 
chwe quintijo," —xincha che. ?Xinuch'abej chi jumul, xubij: “Ri cubij ri 
Dios chi ya'tal u tijic, mabij c'u che chi àwas u tijic wa'," —xcha chwe. 
10 Oxmul wa! xuc'ut rib chnuwách, te c'u ri! ri manta ri e c'o wi ri awaj 
xpaki chi jumul chicaj. !! Che we chanim ri! xeopan oxib achijab che nu 
tzucuxic, ri qui petic pa ri tinimit Cesarea. Xeboc cu pa ri ja jawije! ri 
in c'o wi. 12Ri Lok'alaj Espíritu rech ri Dios xubij chwe chi muban quieb 
nu c'ux quine! cuc'. Xebe! we wakib kachalal ri' wuc'. Konojel c'ut xujoc 
bi pa rachoch jun tata!. 13Ri tata! ri! xutzijoj chke chi xril jun ángel ri 
xtaq'ui chuwách pa ri ja, ri xubij che: “Cheataka bi jujun achijab pa ri 
tinimit Jope chusiq'uixic lok jun total, Simón u bi', ri xukuje! cábix Pedro 
che. 14Ri are! cubij na chawe jas ri rajwaxic cabano rech carik ru tobanic 
ri Dios, ri at xukuje! conojel ri awachalaxic," —xcha che. 15Aretak c'ut 
tajin quink'alajisaj ru Lok! Pixab ri Dios chquiwách ri winak ri qui mulim 
quib chila!, xkaj ri Lok'alaj Espíritu pa qui wi, je! jas ri xkaj pa ka wi 
uj nabe. 16Xna'taj c'u chwe ri tzij ri xubij ri Kajaw Jesus: “Ri tat Juan 
kas tzij xuban kasna! ruc' ja!, ri ix c'ut cában na i kasna! ruc' ri Lok'alaj 
Espíritu," —xcha!. 17 Je c'u ri', we ri Dios xusipaj chque ri e are! je! jas ri 
xusipaj chke uj ri uj cojoninak che ri Kajaw Jesucristo, éjas ta ne nu banic 
in chi quink'atej ri cuban ri Dios? —xcha ri tat Pedro chque. 

18 Aretak ri kachalal cojonelab aj Jerusalén xquita ri xubij ri apóstol Pedro, 
man co tá chi jas xquibij, xquiya c'u u ki ri Dios, xquibij: ¡Xukuje! ba! ri niq'uiaj 

winak chic xyi' chque rumal ri Dios chi cáquiq'uex canima!, cáquiq'uex c'u qui 
chomanic rech cáquirik que ri c'aslemal ri man c'o tà u q'uisic! —xecha ri!. 


Waral cátzijox wi ri ropanic ri Utzalaj Tzij re 
ri Evangelio pa ri tinimit Antioquía 

19 Conojel c'u ri cojonelab xeanimaj chuwách ri cláxctol ri xwalij chquij pa 
Jerusalén pa ru k'ijol ri tat Esteban. E c'o ri xebe' pa Fenicia, pa Chipre, xukuje! 
pa ri tinimit Antioquía. Chila! c'ut zak xuwi chque ri winak aj Israel xquitzijoj wi 
ru Lok! Pixab ri Dios. Man xquitzijoj tá wa! chque ri niq'uiaj winak chic. 20E c'o 
c'u jujun cojonelab aj Chipre, aj Cirene ri xeopan pa Antioquía, e are c'u tak wa! 
xquitzijoj ri Evangelio rech ri Kajaw Jesus chque ri niq'uiaj winak chic ri man e aj 
Israel taj. 21 Xyi' c'u qui chuk'ab rumal ri Dios, je ri' chi e q'uia xecojonic, xquiya 
can ri ojer qui c'aslemal, xquic'amowaj ri Kajaw Jesús pa canima!. 

22 Aretak c'ut xopan u tzijol wa! cuc! ri kachalal cojonelab ri e c'o pa ri 
tinimit Jerusalén, xquitak c'u bi ri tat Bernabé pa ri tinimit Antioquía. 
23 Aretak xopan ri tat Bernabé, xrilo c'u chi conojel qui rikom ru tok'ob ri 
Dios, sibalaj xquicot ri are'. Xeupixbaj c'u conojel chi cáquitakej ri cojonic 
chrij ri Kajaw Jesús, jicom c'u ri canima'. 24Ri tat Bernabé are jun utzalaj 
tata!, yo'm u chuk'ab rumal ri Lok'alaj Espíritu, xukuje! sibalaj nim ru 
cojonic. Xa je ri' e q'uia ri xecojon che ri Kajaw Jesús rumal ri are!. 

25Te c'u ri! xe! ri tat Bernabé pa ri tinimit Tarso chutzucuxic ri tat 
Saulo. Aretak xuriko, xuc'am bi pa ri tinimit Antioquía. 26Jun junab c'ut 
xec'oji chila! cuc! ri kachalal cojonelab, xe'quitijoj q'uia winak. Are pa ri 
tinimit Antioquía ri xcoj wi Cristianos! che qui bi! ri cojonelab nabe mul. 

27pa tak c'u ri ktij ri! e c'o jujun k'alajisal tak re ru Lok! Pixab ri Dios ri xebel 
bi pa ri tinimit Jerusalén, xebe! pa ri tinimit Antioquía. 28Jun chque ri e are!, 
are Agabo u bt. Xtaq'ui c'u ak'an chquixol ri kachalal. Xyi' che rumal ri Lok'alaj 
Espíritu chi cuya u bixic chi cápe na jun nimalaj wi'jal pa ronojel ri ulew ri 
ec'o wi winak. Xuban c'u ri nimalaj wi!jal ri! aretak c'o ri tat Claudio César 
che nimalaj takanel puwi' ri Roma. 29Are c'u ri cojonelab ri e c'o pa ri tinimit 
Antioquía xquichomaj u mulixic jujun tak quetzal rech cáquitak bi chque ri 
cojonelab ri e c'o pa Judea che qui to'ic. Xquiya c'ut jampa! ri xecowin chuya'ic. 
30Xquimulij c'u ri cuchuj, xquijach bi pa qui k'ab ri tat Bernabé, ri tat Saulo rech 
cáquic'am bi chque ri c'amal tak qui be ri cojonelab aj Judea. 


Waral cákil wi ru cámisaxic ri apóstol Jacobo 
xukuje' ri roquic ri apóstol Pedro pa che' 


1 2 1Pa tak c'u ri k'ij ri' ri tat Herodes ri nim takanel xuchap u 
banic c'áx chque jujun chque ri kachalal cojonelab. 2Xutak c'u 





11:26 Ri tzij “Cristiano” quel cubij chi are cácojon jun che ri Jesucristo, cutakej c'u ru 
tijonic ri Are! xukuje' ronojel ru Lok! Pixab ri Dios. 

u camisazic ri tat Jacobo ratz ri tat Juan ruc' machete. 3Aretak xrilo chi 
xkaj wa! ri xubano chquiwách ri winak aj Israel, xtakan chuchapic ri tat 
Pedro. Xc'ulmataj wa! aretak tajin ri nimak'ij re ri caxlan wa ri man co tà 
ch'äm ruc'." ^Aretak u chapom chic, ri tat Herodes xucoj pa che!, xujach 
pa qui k'ab quiejeb mulaj soldados rech cáquichajij. E cajcaj ri soldados e 
c'o pa ri jujun mulaj. Are c'u u chomanic ri tat Herodes cuya ri tat Pedro 
chquiwách ri winak aretak octowinak chi ri nimak'ij. 5Xa je ri' xchajix ri 
tat Pedro cumal ri soldados pa ri che'. Are c'u ri kachalal cojonelab ruc' 
chuk'ab xquitakej u banic orar puwi' ri tat Pedro. 


Ri Dios cáresaj lok ri tat Pedro pa che' 


6Aretak ri tat Herodes xraj xresaj lok rech cuya chquiwách ri winak, 
pa ri ak'ab ri! ri tat Pedro warinak chquixol quieb soldados, ximom ruc' 
quieb ximibal re ch'ich'. E c'o chi c'u niq'uiaj soldados chic qui chajim ru 
chi! ri che'. 7Xak te'talic xtac'atob jun ángel takom rumal ri Dios chuxcut 
ri tat Pedro, te c'u ri' xuban sak che ru pam ronojel ri che! je! ta ne chi 
xetzij quieb oxib chat, Ri ángel xuchap ri tat Pedro pu toloc!, xuc'asuj, 
xubij che: iChatwalijok chanim! —xcha che. 

Chanim xet'okopin ri ximibal re ch'ich! ri cojom che ru k'ab. 8Xubij c'u 
ri ángel che: Chacojo ri awatzliak, chaxima ri a xajáb, —xcha che. 

Ri tat Pedro je! xubano. Te c'u ri! ri ángel xubij chi che: iChacojo ra 
k'u'! iJo! ba'! Chinaterenej, —xcha che. 

9Xel c'u bic, xteri bi ri tat Pedro chrij ri ángel. Man cuch'ob tá c'ut we 
kas tzij chi are jun ángel ri tajin cárilo. Cuchomaj ri are! chi xa achic! wa! 
ri tajin cubano. 10 Xeoc'ow chquiwách ri nabe tak chajinelab, chquiwách 
ri ucab xukuje'. Aretak xeopan ruc' ri porta re ch'ich' ri c'o chi! ri be, 
xujak c'u rib u tuquiel. Xebel bic, xquik'axaj jun be, xyi! c'u can ri tat 
Pedro u tuquiel rumal ri ángel. 11 Are c'u ri tat Pedro xul pa sak, xubij: 
Camic quinch'obo chi kas tzij ri Kajaw Dios u takom lok jun ángel rech 
ri Are! che wesaxic pu k'ab ri tat Herodes, xukuje! pa qui k'ab ri winak aj 
Israel ri e eyeninak rech cáca'n c'àx chwe, —xcha'. 

12 Je! tajin cuchomaj wa!, xe! cho rachoch ri nan María ru nan ri tat Juan 
ri xukuje' cábix Marcos che. Chila! c'ut e c'o wi q'uia cojonelab ri junam 
tajin cáca'n orar. 13Aretak ri tat Pedro xch'aw chi! ri porta re uchibe, xel lok 
jun ali u bi! Rode che rilic. 14Aretak c'ut xuch'ob ru ch'abal ri tat Pedro, xa 
rumal ri nimalaj u quicotemal xsach che chi rajwaxic u jakic na ri uchibe. 
Man xujak tá c'ut, xane aninak xe! chubixic chque ri e c'o pa ja chi ri tat 
Pedro c'o chi! ri be. 15Ri e are! c'ut xquibij che: iXa xatch'ujar ri'! —xecha!. 





" 12:3 Ri caxlan wa ri man c'o tá ch'ám ruc' are ri xquitij ri winak aj Israel pa ri ak'ab ri 
xebel lok pa Egipto. Xban nimak'ij che rumal chi are natabal re ri k'ij ri xetzokopix rumal 
ri Dios. 

Are c'u ri ali xujiquiba u bixic chque chi kas tzij are ri tat Pedro. 
Xquibij c'ut: ¡Man are taj! Kane are wa! ri ángel ri chajil re, —xecha'. 

16 Are c'u ri tat Pedro xutakej tzijonem chi! ri be. Aretak xquijak ri 
porta re ri uchibe, te! xquilo chi kas are', xquixej c'u quib. !7 Xubij c'u 
chque ruc! ru k'ab chi mech'aw chic. Te ri! xubij chque jas xuban ri Dios 
che resaxic lok pa che!. Xubij c'u chque chi cáquibij wa! che ri tat Jacobo 
xukuje! chque ri niq'uiaj kachalal chic. 

Te c'u ri! xel bic, xe' pa jun c'olibal chic. 

18 Aretak c'ut xsakiric, conojel ri soldados xetontiric rumal chi man 
quetam taj jas xuban ri tat Pedro. 19 Are c'u ri tat Herodes xtakan 
chutzucuxic, man xurik tà c'ut. Are xuya wa! chquij ri chajinelab, xutak 
c'u qui cámisaxic. Te c'u ri' ri tat Herodes xel bi pa Judea, xe! pa ri 
tinimit Cesarea, chila' c'ut xcanaj wi. 


Waral cátzijox wi jas xuban ri tat Herodes, xcámic 


20Sibalaj xpe royowal ri nim takanel Herodes chque ri winak ri e c'o 
pa ri tinimit Tiro, xukuje! ri e c'o pa ri tinimit Sidón. Xa je ri' xquichomaj 
conojel ri winak re tak ri tinimit ri' xebe! ruc' ri tat Herodes. Xecowin 
c'ut xca'n utz ruc! ri tat Blasto, jun tata! ri nim u banic, patánil re ri tat 
Herodes ri cátakan puwi' ri rachoch ri are'. Rumal ri tat Blasto xquibij 
che ri tat Herodes chi cutzir cuc'. Conojel c'u ri winak ri e c'o pa ri 
tinimit Tiro, ri tinimit Sidón xquesaj ri tzukubal que pa rulew ri tat 
Herodes. 21C'o c'u jun k'ij ri tat Herodes xeusiq'uij conojel. Ri are! xucoj 
ri je'lalaj ratz'iak ri nim quilic, xt'uyi pa ru t'uyulibal ri cát'uyi wi aretak 
cuya takanic, te c'u ri' xuya jun tzijonem chquiwách. 22Ri winak c'ut 
xquichap u rakic qui chi', xquibij: ¡Are jun dios wa! ri tajin cách'awic, 
man are tà jun achi! —xecha'. 

23Chanim c'ut xpe jun ángel rech ri Dios, xusoc ri tat Herodes rumal 
chi man xuya tà u k'ij ri Dios. Xtij c'u cumal ixjut, xcámic. 

24 Are c'u ru Lok! Pixab ri Dios xjabunic, pa ronojel tinimit c'ut cátzijox 
wi. 

25 Ri tat Bernabé rachi'l ri tat Saulo xbantaj can ri qui chac pa 
Jerusalén, xetzelej pa Antioquía, xquic'am c'u bi ri a Juan cuc!, ri xukuje' 
cábix Marcos che. 


Ri tat Bernabé rachi'l ri tat Saulo cáquichap qui 
binem chutzijoxic ru Lok' Pixab ri Dios 


1 3 1E c'o c'u k'alajisal tak re ru Lok! Pixab ri Dios chquixol ri 
kachalal cojonelab ri e c'o pa ri tinimit Antioquía, xukuje! e 

c'o tijonelab. E are! ri tat Bernabé, ri tat Simón ri xukuje! cábix Negro 

che, ri tat Lucio ri aj Cirene, ri tat Manaén ri junam xq'uiyisax ruc! ri tat 

Herodes ri nim k'atal tzij re Galilea, xukuje! c'o ri tat Saulo. 2Pa jun kij 

tajin guek'ijilan che ri Kajaw Dios, xukuje' tajin cáca'n ayunar, xch'aw 
c'u ri Lok'alaj Espíritu, xubij: Chitasa ri tat Bernabé rachi'l ri tat Saulo 
chubanic ri chac ri e nu siq'uim wi, —xcha chque. 

3Aretak xeto'taj che ri ayuno, xca'n orar, xquiya ri qui k'ab pa qui wi!, 
te c'u ri! xequitak bic. 


Ri tat Bernabé, ri tat Saulo cáquitzijoj ru Lok' Pixab ri Dios pa Chipre 


4Xetak c'u bi ri tat Bernabé, ri tat Saulo rumal ri Lok'alaj Espíritu, xa 
je ri' xebe! pa ri tinimit Seleucia, quelic chi bi chila! pa barco, xek'ax 
pa Chipre, jun ch'ákap ulew wa! ri c'o pa ri mar. 5Aretak xeopan pa ri 
tinimit Salamina ri c'o chi! ri mar, xquitzijoj ru Lok! Pixab ri Dios pa 
tak ri rachoch Dios ri cáquimulij wi quib ri winak aj Israel. Cachi!l c'u 
ri a Juan ri xukuje! cábix Marcos che, cátoban ri are! cuc! chutzijoxic ru 
Lok! Pixab ri Dios. 6Xquibinibej c'u ronojel ri ch'ákap ulew ri', xeopan 
pa ri tinimit Pafos. Chila' xquirik wi jun ajk'ij aj Israel, ri Barjesús u bi'. 
Ri are! cuban che rib chi k'alajisal re ru Lok! Pixab ri Dios, man kas tzij 
tà c'u ri cubij. 7 Ri ajk'ij ri! c'o ruc! ri nim k'atal Gu, Sergio Paulo u bi', 
jun tata! wa! ri sibalaj c'o u no'j. Xtakan c'u ri are! chusiq'uixic ri tat 
Bernabé rachi'l ri tat Saulo, rumal chi craj cuta ru Lok! Pixab ri Dios. 
8Are c'u ri ak ri cábix Elimas che pa ri ch'abal griego, xuk'atej qui 
wách ri tat Bernabé, ri tat Saulo. Man craj tá ri are! chi cácojon ri nim 
k'atal tzij. 9 Are c'u ri tat Saulo ri xukuje! cábix Pablo che, kajinak ri 
Lok'alaj Espíritu puwi', co xca!y che ri ajk'ij. 19 Te c'u ri! xubij che: ¡Lal 
ri' jun nimalaj banal tzij, lal banal etzelal, lal ralc'ual ri Itzel, are c'ulel 
la ru banic ronojel u wách utzil! ¿Jas che man cátáni tà la chujech'bexic 
ri jicomalaj u beyal ri kas u Tzij ri Dios? 11 Cheyej ba! na la, iri Dios 
cuc'ájisaj na wách la! Che quieb oxib k'ij man cáca!y tá chi na la, man 
quil tà chi na la ru sakil ri k'ij, —xcha che. 

iChanim c'ut xmoyiric! Xak cámalal chic pa tak u xcut, cutzucuj jachin 
cáyuken bic rumal chi man cáca!y tà chic. 12Aretak c'ut ri nim k'atal 
GU xril ri xbantajic, xcojon c'u ri are'. Sibalaj cucajmaj ri tijonic chrij ri 
Kajaw Jesüs. 


Ri tat Pablo rachi'l ri tat Bernabé queopan 
pa ri tinimit Antioquía re Pisidia 
13Xebel c'u bi pa ri tinimit Pafos, ri tat Pablo xukuje! tak ri rachi!l 

xeopan pa ri tinimit Perge ri c'o pa Panfilia. Xcanaj c'u can ri a Juan (ri 
xukuje' cucoj Marcos che ru bi"), xtzelej can pa Jerusalén. 14 Xebel chi bi 
ri e are! pa Perge, xeopan pa ri tinimit Antioquía re Pisidia. Pa jun k'ij 
c'ut re uxlanem, xeboc pa ri rachoch Dios ri cáquimulij wi quib ri winak 
aj Israel, xet'uyi c'ut. 15Aretak xsiq'uitaj chupam tak ri wuj re ru Pixab ri 
Moisés, xukuje! chupam tak ri qui wu ri k'alajisal tak re ru Lok! Pixab ri 

Dios, ri tata'ib c'amal tak qui be ri winak xequisiq'uij ri tat Pablo, ri tat 
Bernabé, xquibij chque: Kachalal, we c'o jas caj alak cábij alak che qui 
pixbexic ri winak, cuya! cách'aw alak, —xecha chque. 

16Xwalij c'u ri tat Pablo, xuc'ut ruc' ru k'ab chi mech'aw ri winak, te 
c'u ri! xubij chque: Alak tata'ib aj Israel, xukuje! ri alak ri nim quil wi 
alak ri Dios, itampe alak! —cácha'. 17Ru Dios ri tinimit Israel xeucha! 
ri ka mam ojer, cumal c'u ri e are! xuban jun nimalaj tinimit, pune xa 
cokxa'nim quib pa Egipto. Ri Dios c'ut xucoj ri nimalaj u chuk'ab che 
quesaxic lok chila'. 18Ri Dios cawinak junab xucoch' u wách che ri qui 
c'aslemal ri winak aj Israel pa ri juyub ri cátz'inowic. 1? Xusach qui wách 
wukub tinimit ri e c'o pa Canaán, xujach c'u ri culew ri winak ri' chque ri 
ka mam ojer. 20 Te chu ri! quiejeb ciento junab ruc' cawinak lajuj chic xk'at 
tzij pa qui wi' cumal k'atal tak tzij. Ri ka mam Samuel c'ut, jun k'alajisal 
re ru Lok! Pixab ri Dios, are q'uisbal que ri k'atal tak tzij ri'. 21 Xquita' c'u 
ri winak che ri Dios chi cucoj jun nim takanel ri cátakan pa qui wi'. Xucoj 
c'u ri tat Saál ru c'ojol ri tat Cis che nim takanel pa qui wi'. Ri tata! ri' are 
re ri rachalaxic ri ka mam Benjamín ojer. Cawinak junab c'ut xtakan ri 
are! pa qui wi'. 22Te c'u ri' ri Dios xresaj ri tat Saúl che takanel, xucoj chi 
ri ka mam David che takanel pa qui wi'. Chrij c'u wa! xubij wi: “Nu rikom 
ri a David ru c'ojol ri tat Isaí. Cáquicot c'u ri wanima! rumal wa! we achi 
ri'. Cuban c'u na ri are! ronojel ri cwaj,” —xcha ri Dios. 23Ri Jesús c'ut are 
jun chque ri rachalaxic ri ka mam David, are c'u wa! ri xwalijisax rumal 
ri Dios rech queuto! ri winak aj Israel, je! jas ri sucht lok ojer. 22 Màjok 
c'u cul ri Jesús, ri tat Juan xutzijoj chque conojel ri winak aj Israel chi 
rajwaxic cáquiq'uex qui chomanic, cáquiqu'ex canima!, cában c'u qui 
kasna!. 25 Aretak c'ut xa co'l man copan ru cámical ri tat Juan, xubij ri 
are! chque ri winak: “¿Jachin ri in quichomaj ix? Man in tá ri! ri Cristo, ri 
To'l Ke ri tajin queyej alak. C'à te cápe na ri Arel, Sibalaj nim u Ki, man 
takal tà c'u chwe quinquir u c'amal ru xajáb,” —xcha chque, —cácha ri 
tat Pablo. 

26 Je c'u ri', kachalal, ri alak rachalaxic ri ka mam Abraham, xukuje' 
alak ri cápe alak pa niq'uiaj tak tinimit chic ri nim quil wi alak ri Dios: 
Ru Lok! Pixab ri Dios ri cutzijoj ru tobanic ri Are! are xtzijox chke nimalaj 
konojel ri uj. 27 Conojel c'u ri winak pa ri tinimit Jerusalén, xukuje' ri 
c'amal tak qui be, man xquetamaj taj jachin ri' ri Jesás. Man xquicoj tà 
c'u pa cuenta ri tzij ri tz'ibtal can cumal ri k'alajisal re ru Lok! Pixab ri 
Dios ri cásiq'uix pa ri rachoch Dios pa tak ri k'ij re uxlanem. Ri e are! 
xquicámisaj ri Jesus, je! c'u xel wi jas ri qui bim can ri k'alajisal tak re ru 
Lok! Pixab ri Dios. 28Pune man c'o tà jas xquirik chrij ri Jesus ri takal wi 
cácámisaxic, ri e are! c'ut xquibij che ri tat Pilato chi cutak u cámisaxic. 
29 Aretak bantajinak cumal ronojel ri tz'ibtal ojer chrij ri Jesás, xquikasaj 
cho ri cruz, xquic'am bi pa mukic. 30Ri Dios c'ut xuc'astajisaj ri Jesús 

chquixol ri càminakib. ai Da tak ri k'ij ri! q'uia mul xuc'ut rib ri Jesús 
chquiwách ri tijoxelab ri xebe! ruc' aretak xel bi pa Galilea, xe! pa ri 
tinimit Jerusalén. Cámic c'ut are ri e are! ri tajin cáquitzijoj chque ri 
winak chrij ri Jesús jas ri u banom, —cácha chque. 
32Xak je ri! ri uj xukuje' cákatzijoj chech alak ri Utzalaj Tzij re ri 
Evangelio: Are wa! ri such ri Dios chque ri ka mam ojer, 33ri ya u yo'm 
chic chke uj konojel, ri uj cachalaxic can ri ojer tak winak. Je wa' xubano 
aretak xuc'astajisaj ri Jesús chquixol ri cáminakib. Je! xc'ulmatajic jas ri 
tz'ibtal pa ri ucab salmo, cubij: “Cámic ri' at nu yo'm chquiwách ri winak 
rech cáquetamaj chi at ri! ri kas nu C'ojol," —cácha'. 34Ri Dios c'ut xubij 
chi cuc'astajisaj na chquixol ri càminakib rech man cák'ay tà ru cuerpo. 
Je ri! cubij ru Lok! Pixab ri Dios jawije! ri tz'ibtal wi: “Quintok'obisaj na 
i wách jas ri xinchi'j che ri i mam David," —cácha'. 35Rumal ri' cubij 
pa jun salmo chic: “Maya la che ri Lok'alaj Patànil ech la chi cák'ay ru 
cuerpo," —cácha ri'. 36Kas tzij c'ut ri ka mam David xeupatànij ri winak 
ri e c'o pa tak ri ktij ri c'asal ri are'. Xeupatànij je! jas ri xtakan wi ri 
Dios. Xcám c'ut, xmuk cuc! ru mam, are c'u ru cuerpo xk'ayic. 37 Are 
c'u ri Jesús ri xuc'astajisaj ri Dios chquixol ri cáminakib, man xk'ay tá 
ru cuerpo. 38Chetamaj ba! alak, kachalal, chi rumal ri Jesus cátzijox ri 
sachbal mac chech alak. 32Rumal ri Jesús conojel ri quecojonic cásachtaj 
ri qui mac, ri qui mac ri man cuya! taj cásachic rumal ru Pixab ri Moisés. 
40 Chila ba! ib alak, mákaj ne chij alak ri xquitz'ibaj can pa ri qui wuj ri 
k'alajisal tak re ru Lok' Pixab ri Dios ri cubij: 
41 Chiwilampe ix ri xa quitze'j u wach 
ri kas tzij, chixcajmanok, 
chsach ba! i wách. 
Je ri', rumal chi ri in quinban na 
nimak tak cajmabal pa tak ri i k'ijol 
ri man quicoj tà c'u na 
we ta c'o jun winak cutzijoj wa! chiwe, 
—cácha', —xcha ri tat Pablo chque. 
42 Aretak ri tat Pablo, ri tat Bernabé xebel lok pa ri rachoch Dios 
ri cáquimulij wi quib ri winak aj Israel, xepe ri winak, xquita' tok'ob 
chque chi quetzelej chi jumul chila! wukubix pa ri Ki re uxlanem, rech 
cáquitzijoj na ru Lok! Pixab ri Dios. 4BAretak xeto'taj ri winak che ri 
mulin ib, e q'uia chque ri winak aj Israel, xukuje! ri niq'uiaj winak chic ri 
quek'ijilan che ri Dios, xebe! cuc! ri tat Pablo, ri tat Bernabé. Ri e are! c'ut 
xequipixbaj chi cáquitakej ri cojonic chrij ri Dios, ru banom tok'ob chque 
nimalaj conojel. 
44Wukubix chic, aretak xurika ri k'ij re uxlanem, conojel ri winak pa ri 
tinimit xquimulij quib chutatabexic ru Tzij ri Dios. 45Ri winak aj Israel, 
aretak xquil ri q'uialaj winak, c'äx xquina' pa canima!, xquitze'j u wách 

ri tat Pablo, xquic'ulelaj u wách ru tzij. 46 Are c'u ri tat Pablo rachi'l ri tat 
Bernabé co xech'awic, man xquixej tà quib, xquibij: Chech alak, ri winak 
aj Israel, rajwaxic cátzijox wi nabe ri Utzalaj Tzij re ri Evangelio. Rumal 
c'u chi man các'amowaj tà alak, cäna' ib alak chi man takal tà chech alak 
ri c'aslemal ri man c'o tà u q'uisic, rumal ri! cámic cuje! cuc! ri niq'uiaj 
winak chic ri man e aj Israel taj. ^7 Rumal chi je! uj u takom wi ri Kajaw 
Dios, xubij c'ut: 
At nu cojom rech caya sakil 
chque conojel ri winak 
cho ruwáchulew, 
chi rumal awech at cuya! cáquirik na 

ru tobanic ri Dios, nimalaj conojel 

ri winak c'à chuq'uisbal ruwáchulew, 
—xcha ri Dios, —xecha chque ri winak. 

48Ri niq'uiaj winak chic, aretak xquita wa! we tzij ri', sibalaj xequicotic. 

iXquichap u bixic chi ru Lok! Pixab ri Kajaw Dios are sibalaj utz! Conojel 
c'u ri e siq'uim churikic ri c'aslemal ri man c'o tà u q'uisic xecojon che 
ri Cristo. 49Je ri' xtzijox ru Lok! Pixab ri Dios pa conojel tak ri tinimit 
re ri c'olibal ri'. SO Are c'u ri winak aj Israel xquicoj qui c'ux jujun ixokib 
ri quek'ijilan che ri Dios, ri nimak qui banic, xukuje' xquicoj qui c'ux 
ri tata'ib ri nimak qui banic ri e c'o pa ri tinimit. Je wa! xca'no rech 
cáquiyac quib chquij ri tat Pablo, ri tat Bernabé. Xequesaj c'u na bi pa 
ri qui tinimit. 51 Ri tat Pablo, ri tat Bernabé xquitota! can ri ulew che ri 
cakan chquiwách ri winak chuk'alajisaxic chi man utz taj ri qui banom, 
c'o qui mac. Te c'u ri! xebe! pa ri tinimit Iconio. 52Are c'u ri cojonelab 
chila! pa ri tinimit Antioquía sibalaj xequicotic, k'alaj c'ut chi ri Lok'alaj 
Espíritu tajin cátakan pa canima'. 


Ri tat Pablo, ri tat Bernabé queopan pa ri tinimit Iconio 


1 4 1 Aretak xeopan pa ri tinimit Iconio, ri tat Pablo, ri tat Bernabé 
xeboc pa ri rachoch Dios ri cáquimulij wi quib ri winak aj Israel. 
Ru Lok! Pixab ri Dios ri xquitzijoj xubano chi e q'uia chque ri winak aj 
Israel xecojonic, xukuje! e q'uia chque ri niq'uiaj winak chic. 2Are cu 
ri winak aj Israel ri man quecojon tà che ru Lok! Pixab ri Dios xquicoj 
qui c'ux ri niq'uiaj winak chic ri man e aj Israel taj, rech cáquetzelaj qui 
wách ri cojonelab. 3Rumal ri! ri tat Pablo, ri tat Bernabé naj xec'oji na 
chila'. Man xquixej tà quib chutzijoxic ru Lok! Pixab ri Dios, cu'!l c'u qui 
c'ux chrij ri Kajaw Jesús. Are ri Kajaw Jesús xuc'ut chquiwách ri winak 
chi are ri Are! yo'winak ri tzij ri' chque. Are tzij wa! ri tajin cáquitzijoj 
ri apóstoles chrij ru tok'ob ri Dios. Kuya c'u qui chuk'ab rech cáca'n 
nimak tak etal, xukuje' nimak tak cajmabal chquiwách ri winak. 4Are 
c'u ri winak ri e c'o pa ri tinimit xuban quieb qui c'ux chquij ri apóstoles. 

Niq'uiaj xquicoj quib cuc! ri winak aj Israel, nig'uiaj chic xquicoj quib cuc' 
ri apóstoles. 5 Te c'u ri! ri winak aj Israel cuc! ri niq'uiaj winak chic ri man 
e aj Israel taj xjunamataj qui tzij cuc! ri c'amal tak qui be, xewalij c'u 
chquij ri apóstoles che qui c'ulelaxic, chi cáquitze'j qui wách, quequiban 
c'u che abaj. 6 Aretak c'ut ri tat Pablo, ri tat Bernabé xquetamaj wa!, 
xeanimaj bic, xebe! pa Listra, pa Derbe. E are! tinimit wa! ri e c'o pa 
Licaonia. Xukuje! xebe! pa tak ri c'olibal chquij tak we tinimit ri'. 7 Chila! 
c'ut xukuje! xquitzijoj wi ri Utzalaj Tzij re ri Evangelio. 


Ri tat Pablo cában che abaj pa ri tinimit Listra 


8C!o c'u jun achi pa Listra ri man cácowin taj cábinic. Xa t'uyul kajok 
chila!. Ri achi ri' man c'o tà jumul bininak rumal chi c'áx u banom ri 
rakan tzpa tak ri ki ri xil u wách. ?We achi ri! u tatabem ri tajin cutzijoj 
ri tat Pablo. Ri tat Pablo c'ut co xca!y che, xrilo chi c'o u cojonic rech 
cutziric. 19 Co c'u xuch'abej, xubij che: ¡Chatwalijok, chattac'alok! —xcha 
che. Ri achi c'ut zak jun xuya!, xtaq'uic, xuchap binem. 11 Aretak ri winak 
xquil ri xuban ri tat Pablo, xquirak qui chi', xquibij pa ri qui ch'abal ri 
aj Licaonia: iE are! ri ka dios wa! ri je! quepe winak ri e ulinak kuc"! 
—xecha!. 

12Xquibij chi ri tat Bernabé are ri qui dios u bi' Júpiter, are c'u ri 
tat Pablo are ri qui dios u bi' Mercurio, rumal chi are ri are! ri sibalaj 
cátzijonic. 13Ri sacerdote ri cápatánin pa ri rachoch ri qui dios Júpiter 
ri c'o chuchi' ri tinimit, xeuc'am lok ama'ib tak wacáx, xukuje! wikobal 
re cotz!ij. Ri sacerdote ri! junam cuc! ri winak, e are! ta xcaj xequik'ijilaj 
ri apóstoles, xukuje! xequicámisaj ta ri wacáx chuya'ic chquiwách. 
14 Aretak c'ut ri quieb apóstoles, ri tat Bernabé rachi!l ri tat Pablo, xquil 
ri tajin cáca'no, xquijis ri catz'iak chquij. (Ri xca'n ri apóstoles, are cuc'ut 
chquiwách ri winak chi sibalaj áwas ri tajin cáca'no.) Xquinim quib 
chquixol ri winak, xquirak qui chi', xquibij: 15¡Tata'ib! ¿Jas che je! tajin 
cában alak wa'? Ri uj zak uj winak je! jas ri alak. Ri uj c'ut, uj petinak 
chutzijoxic ri Utzalaj Tzij re ri Evangelio chech alak, rech cáya can alak 
u banic wa! ri nak'atal wi alak ri man c'o tà qui patàn, rech cácojon 
alak che ri c'aslic Dios. Are Dios wa! ri banowinak ri caj, ri ulew, ri mar, 
xukuje! conojel ri jastak ri e c'o cho ri caj, ri e c'o cho ri ulew, xukuje! ri e 
c'o pa ri mar. 16Pa ri ojer tak Ku ri Dios xuya chque ri winak chi cáca'no 
jachique ri cácaj. 17 Amak'el c'ut xuc'ut chquiwách ri winak jachin ri! 
ri Are! ruc! ri u banic utzil chque. Are ri Are! cáyo'w ri jáb, cubano chi 
sibalaj cáwáchin ri ka tico'n, cuya ronojel ri cákatijo, cuya c'u quicotemal 
pa kanima', —xecha chque. 

18Pune je! xquibij wa! ri apóstoles, xajwataj chi xquicoj qui chuk'ab 
chuk'atexic chi ri winak mat xequicámisaj ri wacáx chuya'ic chquiwách 
che qui k'ijilaxic. 

19Xeopan c'u jujun winak aj Israel ri e petinak pa ri tinimit Antioquía, 
xukuje! pa ri tinimit Iconio ri xquicoj qui c'ux ri winak, xca'n c'u ri tat 
Pablo che abaj. Xquichomaj c'ut chi ya cáminak chic, xquichararej bic, 
xequiya c'u can chutza'm ja. 20 Aretak c'ut xquimulij quib ri cojonelab 
chrij ri tat Pablo, ri are! xwalijic, xoc chi na bic pa ri tinimit. Chucab ktij, 
rachi'l ri tat Bernabé, xe! pa ri tinimit Derbe. 

21 Aretak xeto'taj chutzijoxic ri Utzalaj Tzij re ri Evangelio pa ri tinimit 
Derbe ri xecojon wi q'uia winak, xetzelej chi jumul pa Listra, pa Iconio, 
xukuje' pa Antioquía. 22Pa tak we tinimit ri! xquiya c'u anima! chque ri 
cojonelab, xequipixbaj c'ut chi cáquitakej ri cojonic che ri Utzalaj Tzij re 
ri Evangelio. Kukuje' xquibij chque chi rajwaxic cujoc'ow na pa tak q'uia 
u wách c'áxc'ol c'á májok cujopan ruc' ri Dios rech cátakan ri Are! pa 
ka wi'. 22Xequicoj c'u c'amal tak qui be ri kachalal cojonelab pa ronojel 
tinimit. Xca'n orar, xca'n ri ayuno, te c'u ri' xequijach pu k'ab ri Kajaw 
Dios ri e cojoninak che. 


Ri tat Pablo rachi'l ri tat Bernabé quetzelej 
bic pa ri tinimit Antioquía re Siria 
24Pa ri qui tzelejic, xeoctow pa Pisidia, xeopan c'u pa Panfilia. 
25Xquitzijoj na ru Lok! Pixab ri Dios pa ri tinimit Perge, te c'u ri' xek'ax pa 
Atalia. 26 Quelic chila' xquiya bi quib pa ri barco, xebe! pa Antioquía. Are 
tinimit wa! ri xejach wi pu k'ab ri Dios rech cuban tok'ob chque che qui 
to'ic chubanic ri chac ri c'ä te xq'uis cumal. 27 Aretak xeopan pa Antioquía, 
xequimulij ri kachalal cojonelab. Xquitzijoj c'u chque ri nimak tak cajmabal 
ru banom ri Dios cuc!, xquitzijoj xukuje! jas xuban ri Dios chuya'ic chque 
ri niq'uiaj winak chic ri man aj Israel taj chi ri e are! xukuje' quecojonic. 
28 Naj c'ut xec'oji na ri tat Pablo, ri tat Bernabé chila! cuc! ri cojonelab. 


Ri cojonelab xquimulij quib pa ri tinimit Jerusalén 


1 5 1Pa tak ri k'ij ri' xeopan jujun achijab pa ri tinimit Antioquía ri 
e petinak pa Judea. Xquichap c'u qui tijoxic ri cojonelab chila', 

xquibij c'u chque chi we cácaj cáquirik ru tobanic ri Dios rajwaxic cácoj 
ri retal ri ojer trato che ri qui cuerpo ri alabom, xukuje! ri achijab, je! jas 
ri takaninak wi ri ka mam Moisés." 2 Are c'u ri tat Pablo, ri tat Bernabé 
xequic'ulelaj ri achijab ri'. Je ri' xchomaxic chi utz na quebe! ri tat Pablo, 
ri tat Bernabé pa ri tinimit Jerusalén cachi!l niq'uiaj cojonelab chic rech 
cáquichomaj wa! cuc! ri apóstoles, xukuje! cuc! tak ri c'amal tak qui be ri 
kachalal cojonelab pa ri tinimit ri". 

3Ri kachalal cojonelab aj Antioquía xequitak bi ri tat Pablo, ri tat 
Bernabé cachi!l ri niq'uiaj cojonelab chic. Benam que pa Jerusalén, 





v15:1 Ri retal ri ojer trato are ri “circuncisión” (Hechos 7:8 ). 

xeoc'ow pa Fenicia, pa Samaria, caguitzijoj c'u chgue ri cojonelab chi 
ri niq'uiaj winak chic ri man e aj Israel taj tajin cáquiya can ri ojer qui 
c'aslemal, tajin cáquipatànij ri Dios. Ri cojonelab pa tak ri c'olibal ri' 
sibalaj xequicotic aretak xquita u bixic wa!. 

^Aretak ri tat Pablo, ri tat Bernabé xeopan pa Jerusalén, utz qui 
c'ulaxic xban cumal ri kachalal cojonelab, ri apóstoles, xukuje! ri c'amal 
tak qui be ri cojonelab. Xquitzijoj c'ut ronojel ru banom ri Dios cuc'. 5E 
c'o c'u jujun tata'ib fariseos ri e cojoninak chic che ri Cristo, xetaq'ui 
ak'anok, xquibij: Rajwaxic cácoj ri retal ri ojer trato che ri qui cuerpo 
ri achijab, ri alabom ri man e aj Israel taj, cábix c'u chque chi rajwaxic 
cáquitakej u banic jas ri cubij ru Pixab ri ka mam Moisés, —xecha'. 

6Xquimulij c'u quib ri apóstoles xukuje! ri c'amal tak qui be ri kachalal 
cojonelab chuchomaxic rij we tijonic ri'. 7 Naj c'ut xquichomala quib, 
te c'u ri' xwalij ak'an ri tat Pedro, xubij chque: Kachalal, etam alak chi 
xque' quieb oxib junab wa', ri Dios xinucha' in chxol alak chutzijoxic ri 
Utzalaj Tzij re ri Evangelio chque ri niq'uiaj winak chic ri man e aj Israel 
taj, rech ri e are! xukuje! cáquita ri Evangelio, quecojonic. 8Ri Dios c'ut, 
ri retam ri c'o pa tak canima' ri winak, xuk'alajisaj chi queuc'amowaj ri e 
are! xukuje!, aretak xuya ri Lok'alaj Espíritu chque, je! jas ri u yo'm chke 
uj. 9Ri Dios man jalan tá xeril wi ri e are! ruc! ri uj, xane junam xuban 
chke. Xuch'aj c'u ri canima! ri e are! xukuje!, aretak xecojon che ri Cristo. 
10Ri alak c'ut, ¿jas che cuban quieb c'ux alak chrij ru banom ri Dios, cáya 
c'u alak jun eka'n chquij we cojonelab o, jun eka'n chi ri ka mam ojer 
man xecowin tá che rekaxic, junam kuc' ri uj? !! Ri uj c'ut cákacojo chi 
cákarik ru tobanic ri Dios rumal ru tok'ob ri Kajaw Jesucristo, xak junam 
jas ri cáca'n ri niq'uiaj winak chic ri man e aj Israel taj, —xcha ri tat 
Pedro chque. 

12Xa je ri' conojel ri winak man c'o tà jas xquibij. Are xquitatabej na 
ri qui tzij ri tat Bernabé, ri tat Pablo. Xquitzijoj c'ut ri nimak tak etal, 
xukuje' nimak tak cajmabal ru banom ri Dios chquixol ri niq'uiaj winak 
chic ri man e aj Israel taj rumal quech ri e are'. 13Aretak xeto'taj ri e 
are! che ri qui tzij, xch'aw chi ri tat Jacobo, xubij: Kachalal, tampe alak 
ri quinbij: 14 Ri kachalal Simón Pedro u bim chke ri xuban ri Dios aretak 
nabe mul xutok'obisaj qui wách ri niq'uiaj winak chic ri man e aj Israel 
taj, xeucha! c'u jumulaj winak chquixol ri e rech ri Are!. 15Are c'u wa! je! 
jas ri xquitz'ibaj can ri k'alajisal tak re ru Lok! Pixab ri Dios ojer ri cubij: 

16 Aretak cábantaj na wa', quintzelej 

lok, quintoban na chiwe, 
quincoj chi na jun nim takanel pi wi, 
je' jas ri i mam David, 
—cubij ri Kajaw Dios. 
Ri Are! cuban na u banic ronojel, 

cuban chi na utzil chiwe. 

17 Je ri' guinbano rech conojel 
ri nig'uiaj winak chic caguitzucuj 
ri Kajaw Dios, 

conojel qui wach winak cho ruwáchulew 

ri cáquina'taj ri nu Di, 
cáquita! ri nu tobanic. 

18 Are wa! ri cubij ri Kajaw Dios 
ri u yo'm lok u bixic ronojel wa! 
we tzij ri', ri u bim canok 
pa tak ri ojer tak ktij, 

—xcha ri'. 

19Ri tat Jacobo xutakej tzijonem, xubij: Rumal ri! ri in quinchomaj chi 
man cuya! taj cákabij chque ri niq'uiaj winak chic ri man e aj Israel taj, 
ri tajin cáquiya can ri ojer qui c'aslemal rech queniman che ri Dios, chi 
rajwaxic cácoj ri retal ri ojer trato che ri qui cuerpo. 20Xuwi cákatz'ibaj 
bi jun wuj, cákatak c'u bi chque. Cákabij bic chi máquitij chi ri ti'j ri yo'm 
chquiwách tak tiox ri xa e banom cumal winak, chi man cáca'n taj jas ri 
cáca'n ri tz'i' ri xak cáquirik quib, man c'o tà qui pixab. Cákabij c'ut chi 
man cáquitij tà chi u ti'jol awaj ri xa jitzlam wa! chucámisaxic, xukuje' 
chi man cáquitij tà quic'. 21 Tzojer c'u lok wa! e c'o winak pa ronojel 
tinimit ri cáquitzijoj ri Pixab ri xutz'ibaj can ri ka mam Moisés. (Ronojel 
wa! ri cákatz'ibaj bi pa we carta, are tz'ibtal pa ru Pixab ri Moisés.) We 
Pixab ri' cásiq'uix pa tak ri rachoch Dios ri cáquimulij wi quib ri winak aj 
Israel pa tak ri k'ij re uxlanem, —xcha ri tat Jacobo chque. 

22Xquichomaj c'u ri apóstoles, xukuje! ri c'amal tak qui be ri cojonelab, 
xukuje! conojel ri kachalal cojonelab chi quequicha' jujun achijab 
rech quequitak bi pa ri tinimit Antioquía junam ruc! ri tat Pablo, ri tat 
Bernabé. Xquicha' c'u ri tat Judas ri xukuje! cábix Barsabás che, xukuje! 
ri tat Silas, ri nim qui banic chquixol ri cojonelab. 23 Xquiya c'u bi we wuj 
ri' pa qui k'ab, cubij: 

“Uj, ri uj apóstoles, xukuje! ri uj ri c'amal tak qui be ri cojonelab, 
xukuje! ri uj, uj ri! ri cojonelab ri c'o pa ri tinimit Jerusalén, ri uj konojel 
cákaya apan rutzil wách alak, kachalal, alak ri' ri man aj Israel taj, ri 
c'o alak pa ri tinimit Antioquía, pa Siria, xukuje! pa Cilicia. 24Ka tom 
chi e c'o jujun ri elinak bi chkaxol ri e opaninak uc' alak, ri man uj taj 
uj takowinak bic. Qui cojom c'ux alak rue! ri qui GU, qui c'áàxc'obisam 
anima! alak, je ri' chi xuban quieb c'ux alak. Qui bim chech alak chi 
rajwaxic cácoj alak ri retal ri ojer trato, chi cák'at ru cuerpo jun achi o 
jun ala, xukuje' chi cában alak jas ri cubij ru Pixab ri Moisés. 2» Rumal ri! 
xkachomaj, xjunamataj c'u ri ka chomanic chi quekatzucuj jujun achijab 
chkaxol rech quekatak bi uc! alak junam cuc! ri lok'alaj tak kachalal, ri 

tat Bernabé, ri tat Pablo. 26Ri kachalal Pablo, ri kachalal Bernabé qui 
yo'm ri qui c'aslemal chupatánixic ri Kajaw Jesucristo, xak c'u coll man 
xecám tà rumal. 27Xak je ri! cákatak bi ri kachalal Judas, xukuje! ri 
kachalal Silas, rech cáquibijna chech alak ri xchomaxic. 28Ri Lok'alaj 
Espíritu, xukuje! ri uj, utz xkilo chi man c'o tá chi jun eka'n cákaya 
chij alak, xane xuwi we takanic ri' ri rajwaxic: 22Are wa! chi mä chi 
alak ri tij ri yo'm chquiwách tak tiox ri xa e banom cumal winak, chi 
man cáca'n tà alak jas ri cáca'n ri tz'i' ri xak cáquirik quib, man c'o 
tá qui pixab, chi man cátij tà alak ri u ti'jol jun awaj ri xa jitzlam wa! 
chucámisaxic, xukuje! chi man cátij tá chi alak ri quic'. We cánimaj alak 
wa!, utz ri' ri cában alak. Ri Dios ba! cáchajin alak. Ch'abej chi alak," — 
cácha ri' chupam ri wuj. 

30Ri achijab ri xetak bic, xebe'c. Xquitakej bi ri qui be, xebe! pa 
Antioquía. Aretak xeopanic xequimulij ri kachalal cojonelab, xquijach 
c'u ri wuj pa qui k'ab. 31 Aretak xsiq'uix u wách ri wuj chquiwách, 
sibalaj xequicot ri kachalal, rumal chi sibalaj xucu'bisaj qui c'ux. 32Ri 
tat Judas xukuje! ri tat Silas, xukuje! e k'alajisal re ru Lok! Pixab ri Dios. 
Xquicu'bisaj c'u qui c'ux ri cojonelab, xukuje' xquiya anima! chque cuc! 
tak ri tzij ri xquibij. Naj c'ut xetzijonic. 33 Xec'oji c'u na quieb oxib k'ij 
chila!, te c'u ri! xejach bi ruc! utzil cumal ri kachalal cojonelab. Xetzelej 
c'u cuc! ri kachalal ri e c'o pa Jerusalén ri e takowinak bic. 34Are c'u 
ri tat Silas xuchomaj chi cácanaj can pa Antioquía. Je! c'ut xubano. 
35Xukuje! ri tat Pablo rachi'l ri tat Bernabé xecanaj can pa Antioquía. 
Junam cuc! q'uia kachalal chic, xquitakej qui tijoxic ri cojonelab, xukuje' 
xquitzijoj ru Lok! Pixab ri Dios. 


Ri tat Pablo cuchap ri ucab u binem chutzijoxic 
ri Utzalaj Tzij re ri Evangelio 


360c!owinak chi quieb oxib k'ij aretak ri tat Pablo xubij che ri tat 
Bernabé: Jekasolij jumul chic ri kachalal pa tak ri tinimit jawije! ka 
tzijom wi ru Lok! Pixab ri Kajaw Jesüs, che quilic jas ri ca'nom, —xcha 
che. 

37 Are c'u ri tat Bernabé are craj cuc'am bi ri a Juan cuc!, ri xukuje' 
cábix Marcos che. 38Are c'u ri tat Pablo man utz taj xrilo, rumal chi 
are wa! ri xutas can rib chquij ri e are! pa Panfilia. Man xutakej tà ri 
chac cuc! chutzijoxic ru Lok! Pixab ri Dios. 39Ri tat Pablo, ri tat Bernabé 
naj xquichomala quib, man xjunamataj tà c'u ri qui chomanic. Xa je ri' 
xquitas quib. Ri tat Bernabé xuc'am bi ri a Marcos che rachi!l, xe! pa 
Chipre. 40 Are c'u ri tat Pablo, are xucha! ri tat Silas che rachi!l. Xejach 
c'u bi pu k'ab ri Dios cumal ri cojonelab rech cuban tok'ob chque che 
qui to'ic chubanic ri chac. 4! Xoc'ow ri are! pa Siria, pa Cilicia, xuya c'u 
anima! chque ri kachalal cojonelab. 

Ri tat Pablo, ri tat Silas gueachi'laz rumal ri a Timoteo 


1 6 1Ri tat Pablo, ri tat Silas xeopan pa tak ri tinimit Derbe ruc'ri 
tinimit Listra. Chila' c'ut xquirik wi jun ala cojonel, Timoteo u 
bi', ral jun ixok cojonel aj Israel, are c'u ru tat are aj Grecia. 2Ri kachalal 
ri e c'o pa ri tinimit Listra, xukuje! pa Iconio, xquibij chi ri a Timoteo 
sibalaj utz ru c'aslemal. 3Ri tat Pablo xubij che ri a Timoteo chi que! 
ruc!, nabe c'ut xucoj na ri retal ri ojer trato che ru cuerpo rech man cápe 
tà coyowal ri winak aj Israel ri e c'o pa tak ri tinimit ri'." Conojel c'ut 
quetam chi ru tat ri a Timoteo are aj Grecia. +Pa conojel tak ri tinimit 
ri xeoc'ow wi xquiya u bixic chque ri cojonelab ri xchomax pa Jerusalén 
cumal ri apóstoles, xukuje! cumal ri c'amal tak qui be ri cojonelab. 5Je ri! 
ri kachalal cojonelab xquijiquiba canima! chrij ri Dios, xnimar na ri qui 
cojonic. Ronojel k'ij c'ut tajin queq'uiaric. 


Jun achi aj Macedonia cuc'ut rib chuwách ri tat Pablo 


6Ri tat Pablo, ri rachi'l xquitakej ri qui be, xek'ax pa Frigia, xukuje' 
pa Galacia. Opaninak c'ut pa Asia, man xyi' tà chque rumal ri Lok'alaj 
Espíritu chi cáquitzijoj ru Lok! Pixab ri Dios chila'. 7 Aretak xeopan pa 
ri c'ulbat re Misia, xquichomaj chi quebe! pa Bitinia, man xyi' tà c'u wa! 
chque rumal ri Lok'alaj Espíritu re ri Jesús. 8Xak c'u xeoc'ow pa Misia, 
xebe! pa ri tinimit Troas ri c'o chi! ri mar. 9 Chila! c'ut c'o ri xuc'ut ri Dios 
chuwách ri tat Pablo chak'ab pa ri rachic!. Are jun achi aj Macedonia ri 
tac'al chuwách, cuta! c'u tok'ob che ri tat Pablo, cubij: ^Choc'ow la pa 
Macedonia, chujto! ba! la," —xcha che. 10 Aretak ri tat Pablo xril wa! we 
achi ri', chanim xujwalijic, xuje' pa Macedonia. Xketamaj chi kas tzij chi 
ri Dios tajin cujusiq'uij chutzijoxic ri Utzalaj Tzij re ri Evangelio chque ri 
winak ri e c'o chila'. 


Ri tat Pablo, ri tat Silas queopan pa ri tinimit Filipos 


11 Kelic bi pa ri tinimit Troas, xujoc pa jun barco, jicom xuje'c c'à xujopan 
pa ri ch'ákap ulew ri c'o pa ri mar, Samotracia u bi. Chucab ktij chic xujk'ax 
pa ri tinimit Neápolis. 12Kelic chi bi chila! xuje! pa Filipos, ri nabe tinimit 
re Macedonia. Jun tinimit wa! ri qui mulim wi quib winak ri e petinak pa ri 
tinimit Roma xukuje' niq'uiaj tinimit chic. Quieb oxib k'ij xujc'oji na chila!. 
13Pa jun Ku re uxlanem xujel bi chrij ri tinimit, xuje' chuchi! ri nima! ri e 
nak'atal wi ri winak cáca'n orar. Xujt'uyi chila!, xkatzijoj ri Utzalaj Tzij re 
ri Evangelio chque ri ixokib ri qui mulim quib jela'. 14Jun chque ri ixokib 





" 16:3 We ta mat cácoj ri retal ri ojer trato che ru cuerpo ri a Timoteo, ri winak aj Israel 
man cáquiya tà che chi coc cuc! rumal chi quetam chi ru tat ri a Timoteo, man are tà jun aj 
Israel. 

ri e c'o chila', are Lidia u bi', ri cape pa ri tinimit Tiatira. Cuq'uiyij jun u 
wách atz'iak morada cáca!yic. Pakal rajil wa!. We ixok ri' cáktijilan che ri 
Dios. U tatabem c'u ri tajin cubij ri tat Pablo, xak je ri' xkaj ru Tzij ri Dios pa 
animal, je ri! chi sibalaj craj cutatabej ru Lok! Pixab ri Dios. 15Xban c'u u 
kasna! ri are! xukuje' conojel ri e c'o pa rachoch. Te c'u ri! xujubochi'j, xubij 
chke: We ilom alak chi kas tzij in cojoninak che ri Kajaw Jesüs, jo! cho ja 
wuc!, cácanaj can alak cho wachoch, —xcha chke. 

Sibalaj c'ut xucoj u chuk'ab chke rech cujcanaj can cho rachoch. 

16C'o jumul, benam ke chubanic orar, xkarik jun ali ri c'o jun itzel 
espíritu re ch'obonic che. We ali ri! are jun ajic', cuch'ac c'u nim puak 
rumal ri ch'obonic ri cubano. Are c'u ri puak cuya chque ru patrón. 17 We 
ali ri! xteri bi chkij ri tat Pablo xukuje! ri uj. Co xurak uch, xubij: We 
achijab ri! cáquipatánij ri Dios ri c'o chicaj, are c'u cáquitzijoj chiwe jas 
rajwaxic quibano rech quirik na ru tobanic ri Dios, —xcha ri'. 

18 Q'uia Ku c'ut je! xuban wa, Xa je ri! xq'uistaj u c'ux ri tat Pablo ruc!, 
xca!y c'u chrij, xubij che ri itzel espíritu ri c'o che ri ali: Quintakan chawe 
pa ru bi! ri Jesucristo chi catel che we ali ri', —xcha che. 

Chanim c'ut xel ri itzel espíritu che ri ali. 

19 Aretak c'ut xquil ru patrón ri ali chi man quecowin tà chic cáquich'ac 
puak chrij ri ali, xquichap ri tat Pablo xukuje! ri tat Silas. Xequic'am bi 
pa ri c'ayibal chquiwách ri tata'ib ri cto takanic pa qui k'ab. 20Xequiya 
chquiwách ri k'atal tak tzij, xquibij: We achijab ri! ri aj Israel, tajin cáca'n 
cláx che ri ka tinimit, je ri! chi cásach qui c'ux ri winak. 21 Cujquitijoj 
chubanic ri man uj nak'atal tá wi. Ri qui tijonic man cuya! taj cákac'amo 
rumal chi ri uj, uj aj Roma, —xecha'. 

22Xquiyac c'u quib ri winak chquij ri tat Pablo, ri tat Silas. Ri k'atal 
tak tzij xetakan che resaxic ri catz'iak xukuje' chi quech'ay cuc! tak che!. 
23 Aretak xech'aytaj q'uia mul, xecocsaj pa che'. Xbix c'u che ri chajinel 
re ri che! chi utz cuban che qui chajixic. 24 Ri chajinel, aretak xya'taj we 
takanic ri! che, chanim xeucoj bi c'ä chupam ri che'. Te c'u ri' xucoj cojbal 
akanaj che cakan. 

25Pa niq'uiaj ak'ab c'ut, ri tat Pablo, ri tat Silas tajin cáca'n orar, 
xukuje!' tajin quebixon che ri Dios. Are c'u ri niq'uiaj ajpache! chic tajin 
cáquitatabej. 26Xak c'u te'talic xpe jun nimalaj cábrakan ri xuslabisaj ru 
tac'alibal ri che'. Chanim xejaktaj conojel ri porta, ri ximibal re ch'ich! 
ri ximibem que conojel ri ajpache' xet'okopinic. 27 Ri chajinel re ri che! 
xc'astajic. Aretak xrilo chi e jaktal chi ri porta, xuc'am ru machete, xraj 
xucámisaj rib. Xuchomaj ri are! chi xeanimaj bi conojel ri ajpache!. 28Are 
c'u ri tat Pablo co xurak u ch, xubij che: Mában c'áx che ib la, uj konojel 
ri uj, uj c'o waral, —xcha che. 

29 Ri chajinel re ri che! xuta! jun cháj, aninak xoc bic pa ri che!. 
Xbirbitic, xxuqui chquiwách ri tat Pablo, ri tat Silas. 30 Te c'u ri! xeresaj 

lok chrij ri che!, xubij chque: Tata'ib, ¿jas rajwaxic quinbano rech quinto! 
wib? —xcha chque. 

31Ri tat Pablo, ri tat Silas xquibij che: Chcojon la che ri Kajaw 
Jesucristo, cárik c'u na la ru tobanic ri Dios, ri lal xukuje' conojel ri e c'o 
pa ri achoch la, —xecha che. 

32Xquitzijoj c'u ru Lok! Pixab ri Dios che, xukuje! chque conojel ri e c'o 
pa rachoch. 33Tzpa ri ak'ab ri' ri chajinel re ri che! xuch'aj ri soctajinak 
che ri tat Pablo, ri tat Silas. Xban c'u u kasna! ri are! xukuje!' xban qui 
kasna! conojel ri e c'o pa rachoch. 34Te c'u ri! xeuc'am bi ri tat Pablo, 
ri tat Silas cho rachoch, xuya ri qui wa. Ri chajinel re ri che! sibalaj 
xquicotic, xukuje' xquicot canima' conojel ri e c'o pa rachoch rumal chi 
xecojon che ri Dios. 

35Aretak xsakiric ri k'atal tak tzij xequitak bi jujun mayorib chubixic 
che ri chajinel chi queutzokopij bi ri tat Pablo, ri tat Silas. 36Ri chajinel 
re ri che! xubij che ri tat Pablo: Ri k'atal tak tzij xquitak lok u bixic chwe 
chi cuya! quintzokopin bi chech alak. Chel ba! bi alak, oj alak ruc' utzil, 
—xcha chque. 

37 Are c'u ri tat Pablo xubij chque ri mayorib: Ri alak xujch'ay alak 
chquiwách ri winak, man xil tà na alak we c'o ka mac o man c'o taj. Te 
c'u ri' xujcoj alak pa che!, ri uj c'ut, uj jun cuc! ri winak aj Roma. Cámic 
c'ut chc'uyal cujesaj bi alak. Man utz taj je' cában alak wa, xane are 
chepet na ri k'atal tak tzij che kesaxic bic, —xcha ri tat Pablo chque ri 
mayorib. 

38Ri mayorib xequiya u bixic wa! we tzij ri' chque ri k'atal tak tzij. 
Xquixej c'u quib aretak xquito chi ri tat Pablo, ri tat Silas e jun cuc! ri 
winak aj Roma. 39Xepe c'u ri k'atal tak tzij, xquita! sachbal qui mac 
chque ri tat Pablo rachi'l ri tat Silas, xequesaj c'u bic. Te c'u ri! xquita! 
tok'ob chque chi quebel bi pa ri tinimit. 40 Aretak xebel bi pa che!, xebe' 
cho rachoch ri nan Lidia. Xuwi xequich'abej can ri kachalal, xquicu'bisaj 
can qui c'ux, te c'u ri! xebel bi chila'. 


Ri winak pa ri tinimit Tesalónica cáquiyac quib chrij ri tat Pablo 


17 1Ri tat Pablo, ri tat Silas xquitakej ri qui be, xeoc'ow pa Anfípolis 
xukuje! pa Apolonia, xeopan c'u pa ri tinimit Tesalónica ri c'o wi 
jun rachoch Dios ri cáquimulij wi quib ri winak aj Israel. 2Ri tat Pablo, 
jas ri nak'atal wi, xoc bi pa ri rachoch Dios ri'. Oxib semana c'ut xtzijon 
cuc! ri winak, xquichomala quib chrij ru Lok! Pixab ri Dios ri Tz'ibtalic 
pa tak ri k'ij re uxlanem. 3Ri tat Pablo xuk'alajisaj chquiwách ri cubij 
ri Tz'ibtalic ri', chi ri Cristo tzrajwaxic wi curik c'áx, cácámisaxic, chi 
aretak cáminak chic các'astaj na chquixol ri càminakib. Xubij c'u chque: 
We Jesús ri' ri quintzijoj chech alak, are wa! ri Cristo, ri To'l Ke, —xcha 
chque. 

4E c'o c'u jujun chque ri winak aj Israel xecojonic, xeboc c'u cuc! ri tat 
Pablo, ri tat Silas. Xukuje! e q'uia chque ri winak aj Grecia ri quek'ijilan 
che ri Dios, xecojonic, cachi'l q'uia ixokib ri nimak qui banic. »Are 
c'u ri winak aj Israel ri man xecojon taj, xquina! c'äx pa canima!, xpe 
coyowal. Xequimulij jujun itzel tak achijab ri zak quewacatic, xca'n c'u 
jun comon rech cáquiyac ch'oj, xquisach qui c'ux ri winak pa ri tinimit. 
Xeboc pa rachoch ri tat Jasón che quesaxic ri tat Pablo, ri tat Silas, rech 
quequijach pa qui k'ab ri winak. 6Man xequirik tà c'u chila'. Xa je ri' are 
xquicharchatej bi ri tat Jasón, xukuje! jujun cojonelab chic, xequiya c'u 
chquiwách ri k'atal tak tzij re ri tinimit. Xquirak qui chi', xquibij: We 
achijab ri! ri qui sachom qui c'ux ri winak cho ronojel ruwáchulew, e 
ulinak chic waral. ? Xec'ulax c'u rumal ri tat Jason cho rachoch. Conojel 
wa! we winak ri' cáquic'ulelaj u wach ru pixab ri César, ri nimalaj 
takanel puwi' ri Roma. Cáquibij c'ut chi c'o jun nim takanel chic, Jesús u 
bi!, —quecha', —xecha ri winak chque ri k'atal tak tzij. 

8 Aretak xquita wa!, ri winak xukuje! ri k'atal tak ru xebel ch'uj. 9Are 
c'u ri tat Jason xukuje! ri e c'o ruc! xquiya ri puak ri rajwaxic u tojic rech 
quetzokopixic. Xa je ri' xequitzokopij bic. 


Ri tat Pablo, ri tat Silas queopan pa ri tinimit Berea 


10 Aretak chak'ab chic, ri cojonelab pa ri tinimit Tesalónica xequitak 
bi ri tat Pablo, ri tat Silas pa ri tinimit Berea. Xuwi c'u xeopanic, xeboc 
pa ri rachoch Dios ri cáquimulij wi quib ri winak aj Israel. 11 Are c'u ri 
winak aj Israel ri e c'o pa Berea, are utz na xetow tzij chquiwách ri winak 
aj Israel ri e c'o pa Tesalónica. Xcaj xquita ru Lok! Pixab ri Dios ri xtzijox 
chque. Ronojel k'ij c'ut xquisiq'uij ru Lok! Pixab ri Dios ri Tz'ibtalic che 
rilic we kas tzij ri cubij ri tat Pablo. 12E q'uia c'u chque ri winak aj Israel 
ri e c'o pa ri tinimit Berea xecojonic. Y e q'uia chque ri winak aj Grecia ri 
nimak qui banic ri xukuje! xecojonic, chi ixokib chi achijab. 13Aretak c'ut 
xquetamaj wa! ri winak aj Israel ri e do pa Tesalónica, chi tajin cátzijox 
ru Lok! Pixab ri Dios pa Berea rumal ri tat Pablo, xebe! jela!, xquisach 
c'u qui c'ux ri winak. 14Chanim c'ut ri kachalal xquitak bi ri tat Pablo 
rech que! pa ri tak'aj chi' ri mar. Ri tat Silas rachi'l ri a Timoteo xecanaj 
can ri e are! pa ri tinimit Berea. 15Ri e benak ruc! ri tat Pablo, xcachi'laj 
c'u na bic c!á pa ri tinimit Atenas. Xetzelej c'u chanim, xquibij ri u bim 
ri tat Pablo chque. Are wa! chi cáquibij che ri tat Silas, ri a Timoteo chi 
cáquicowij bic rech cáquirik quib pa ri tinimit Atenas. 


Ri tat Pablo c'o pa ri tinimit Atenas 


16 Aretak ri tat Pablo tajin queye'n chque ri tat Silas, ri a Timoteo 
pa Atenas, sibalaj xbisonic rumal chi xrilo chi q'uia qui wách tak tiox 
ri xa e banom cumal winak e c'o pa ri tinimit. 17 Xak je ri! ri tat Pablo 


El Nuevo Testamento en K'iche' Centro-Occidental de Guatemala, 2da ed. O 2011, Wycliffe Bible Translators, Inc. 


299 HECHOS 17 


zuk'alajisaj ri cubij ru Lok' Pizab ri Dios chguiwach ri winak aj Israel pa 
ri rachoch Dios ri cáquimulij wi quib. Sibalaj xquichomala quib, xukuje' 
cuc! ri niq'uiaj winak chic ri e c'o chila! ri quek'ijilan che ri Dios. Je! 
xukuje!' xuban ronojel Ki cuc! ri winak pa ri c'ayibal. 18 Jujun chque ri 
achijab ri e c'o chila! xa qui yo'm quib che retamaxic ri qui tijonic ri 
winak ri cábix Epicúreos chque, xukuje! ri jule! chic ri cábix Estoicos 
chque. Ri e are! xquichap tzij ruc! ri tat Pablo. Jujun xquibij: <Jas lo wa! ri 
cubij we achi ri'? Sibalaj cách'awic pune man c'o ta retam, —xecha'. 

Jujun chic xquibij: Je! ta ne chi are u tzijol wa! jule' tak dios chic, 
—xecha!. 

Je! xquibij rumal chi ri tat Pablo xutzijoj chque ri Utzalaj Tzij re 
ri Evangelio chrij ri Jesús, xukuje! jas xubano xc'astaj bi chquixol ri 
cáminakib. 1?Xquic'am c'u bi ri tat Pablo pa ri Areópago, ri e nak'atal 
wi cáquimulij quib che chomanic, xquita! c'u che, xquibij: ¿A cuya! 
cáketamaj uj jas wa! we c!ac! tijonic ri! ri tajin cátzijoj la? 20 Are cu 
cátzijoj la jule' tak tzij chke ri man ketam taj, cákaj c'ut cáketamaj jas 
quel cubij ronojel wa! ri tajin cátzijoj la, —xecha che. 

21 Je! xquibij wa! rumal chi ri winak aj Atenas, xukuje! ri winak re 
niq'uiaj tinimit chic ri e c'o chila!, xuwi xquitzucuj u taic jun c'ac' tzij, 
xukuje! u bixic jun chic ri xquita jawije! chi'. 

22Ri tat Pablo xtaq'ui ak'anok chquiwách pa ri Areópago, xubij chque 
ri winak: Tata'ib aj Atenas, quinwilo chi sibalaj cák'ijilan alak chque tak 
dios. 23Je ri', rumal chi aretak tajin quinbinic, xinoc'ow chquiwách tak 
ri clolibal ri cák'ijilan wi alak, xinrik c'u jun ta'bal tok'ob ri tz'ibtal wi 
we tzij ri! chuwách: “Che ri Dios ri man etamtal tà u wách,” —cácha ri'. 
We Dios ri' ri cák'ijilaj alak, ri man etam tà alak u wách, are ri Are! ri 
quintzijoj in chech alak, —cácha chque. 

24Ri Dios ri banowinak ruwáchulew, xukuje! ronojel ri c'o chuwách, 
are wa! Rajaw ri cajulew. Man các'oji tá ri Are! pa jun ja ri xa banom 
cumal winak. 25 Man rajwaxic tà u to'ic cumal ri winak, man c'o tà c'u 
jas jun rajwaxic che. Are c'ut yo'winak ri ka c'aslemal nimalaj konojel, 
u yo'm ri cuxlab conojel ri c'o qui c'aslemal. Xukuje! u yo'm juntir ri 
cajwataj chke, —cácha'. 

26Chrij xa jun winak ri Dios xeresaj wi conojel qui wach winak 
rech guec'oji cho ronojel ruwáchulew. Xukuje' xuchomaj janipa!' junab 
ri quec'asi'c, xukuje' jawije! ri quejeki wi, u c'utum c'u ronojel wa! 
chquiwách. 27 Je! u banom wa! rech quetzucun che, pune xa cáquimalma! 
u rikic. Kas GU c'ut man naj taj c'o wi ri Dios chke chkajujunal. 22 Rumal 
c'u ri Dios uj c'aslic, uj c'olic, cujxulic, cujpakic. Xquibij c'u jujun chque 
ri achijab ri e c'o uc! alak ri quebanow tak ri biz: “Konojel ri uj, uj 
ralc'ual ri Dios," —xecha ri'. 22We uj ralc'ual ri Dios, mákachomaj bai 
chi ri Dios are junam cuc! ri tiox re k'àn puak, re sak puak, re abaj, ri 

xa e banom cumal winak ri xak e are! e chomaninak wa!. 30 Ojer canok 

ri Dios xak xucuy ri qui mac ri winak rumal chi man xquich'ob taj jas 

ri tajin cáca'no. Are c'u ri cámic cuya u bixic chque conojel ri winak pa 
ronojel tinimit chi cáquiq'uex canima!, cáquiq'uex c'u qui chomanic. 

31 Je ri', rumal chi ri Dios u chomam jun k'ij aretak cuk'at na tzij pa qui 
wi' conojel ri winak cho ruwáchulew, jicom c'ut cuban na chque. Cuban 
c'u na wa! rumal ri Achi ri cha'tal rumal. Xuk'alajisaj c'u wa! chkawách 
konojel aretak xuc'astajisaj wa! we Achi ri' chquixol ri cáminakib, —xcha 
ri tat Pablo chque. 

32 Aretak ri winak xquito chi ri tat Pablo cutzijoj chi quec'astaj na ri 
cáminakib, jujun xa xquitze'j u wách, niq'uiaj chic xquibij: Cákaj cákata 
chi na jumul ri xbitaj umal la pa jun k'ij chic, —xecha che. 

33Xel c'u bi ri tat Pablo chquixol. 34E c'o c'u jujun winak ri xecojonic, 
xebe! c'u ruc! ri tat Pablo. Chquixol ri xecojonic c'o wi ri tat Dionisio. Are 
jun cuc! ri tata'ib ri cáquimulij quib pa ri Areópago. Xukuje' c'o jun ixok, 
Dámaris u bi'. E c'o chi c'u niq'uiaj chic ri xecojonic. 


Ri tat Pablo que' pa ri tinimit Corinto 


1 8 1Xel chi c'u bi ri tat Pablo pa ri tinimit Atenas, xe! pa ri tinimit 
Corinto. 2Chila' c'ut xurik jun achi aj Israel, Aquila u bi', ri cápe 

pa Ponto. Ri tat Aquila rachi!l ri nan Priscila, ri rixokil, te! quieb oxib Ki 
e elinak lok pa Italia, rumal chi ri tat Claudio César, ri nimalaj takanel 
puwi' ri Roma, xtakan chque conojel ri winak aj Israel chi quebel bi pa ri 
tinimit Roma. Xopan c'u ri tat Pablo cuc! che qui ch'abexic. 3Junam c'u 
ru chac ri tat Pablo cuc! ri qui chac ri e are!, xa je ri' xcanaj can na cuc!. 
Junam c'ut xechacunic, rumal chi ri qui chac ri tat Aquila, ri nan Priscila 
are qui banic carpa. ^Ronojel k'ij c'ut re uxlanem xe! ri tat Pablo pa ri 
rachoch Dios ri cáquimulij wi quib ri winak aj Israel. Ruc! chuk'ab c'ut 
xutzijoj ru Lok! Pixab ri Dios chque conojel ri e c'o chila'. E c'o winak aj 
Israel xukuje! winak ri man aj Israel taj ri xquicojo chi kas tzij ri cubij ri 
tat Pablo chque. 

5Aretak c'ut xeopan ri tat Silas rachi'l ri a Timoteo pa ri tinimit Corinto, 
quelic lok pa Macedonia, ri tat Pablo kas xuya ru k'ij, xutij c'u u chuk'ab 
chutzijoxic ru Lok! Pixab ri Dios. Xuk'alajisaj cu chquiwách ri winak aj 
Israel chi kas tzij ri Jesús are wa! ri Cristo ri queye'm. 6Are c'u ri e are! xa 
xquic'ulelaj u wách ru tzij ri tat Pablo, xquibij tak tzij ri man utz taj chrij. 
Ri tat Pablo xutota! ri ratz'iak chquiwách chuc'utic chi quel bic, te c'u ri! 
xubij chque: Alak ajchak! mac we cásach wách alak. Ri in man c'o tá nu 
mac chech alak. Tzcámic ri' quine! cuc! ri niq'uiaj winak chic ri man e aj 
Israel taj chutzijoxic ru Lok' Pixab ri Dios chque, —xcha ri tat Pablo. 

7Xel c'u bi ri tat Pablo pa ri rachoch Dios ri cáquimulij wi quib ri 
winak aj Israel, xe! cho rachoch jun tata! ri man aj Israel taj, Justo u bi', 

ri cak'ijilan che ri Dios. Ri are! xa chuxcut ri rachoch Dios quel wi. 8Ri tat 
Crispo, ri c'amal qui be ri winak pa ri rachoch Dios ri!, xcojon ri are! che 
ri Kajaw Jesucristo, junam cuc! conojel ri e c'o pa rachoch. Xukuje! q'uia 
chque ri niq'uiaj winak chic aj Corinto, aretak xquita ru Lok! Pixab ri 
Dios, xecojonic, xban c'u qui kasna!. ?Xch'aw c'u ri Kajaw Jesucristo ruc' 
ri tat Pablo chak'ab pa jun achic!, xubij che: iMaxej ba! awib! Chatakej 
u tzijoxic ru Lok! Pixab ri Dios, maya can u banic wa'. 10In c'ut, in c'o 
awuc!, man co tà c'u jun winak ri cácowinic catuchapo, cuban c!áx 
chawe rumal chi e q'uia winak ri quecojon na chwe waral pa we tinimit 
ri', —xcha ri Jesüs che ri tat Pablo. 

11Xa je ri' ri tat Pablo xcanaj na can jun junab ruc' niq'uiaj pa ri tinimit 
Corinto. Xeutijoj c'u ri winak che ru Lok! Pixab ri Dios. 

12Pa tak ri ktij ri cátakan ri nim k'atal Gu Galión puwi' ri Acaya, 
ri winak aj Israel xquiyac quib chrij ri tat Pablo, xquic'am c'u bi pa ri 
k'atbal Gu. 13Xquibij c'u che ri k'atal GU: We achi ri tajin cubij chque ri 
winak chi rajwaxic u k'ijilaxic ri Dios, ri man je! tà c'u u banic jas ri cubij 
ri ka pixab, —xecha che. 

14Xa jubik' man xch'aw tá ri tat Pablo aretak ri tat Galión xubij chque 
ri winak aj Israel: We ta are jun c'äx o jun nimalaj mac ri xuban we achi 
ri', ri in quintatabej na jas ri cábij alak, alak aj Israel. 15Xa ba! chquij 
tak tzij cách'ojin wi alak, xa chquij tak winak, xa c'u chrij ri pixab alak. 
Chila ba! alak jas cában alak che. Man cwaj taj quink'at tzij puwi! wa! we 
tajin cábij alak ri', —xcha ri tat Galión chque ri winak aj Israel. 

16Xeresaj c'u bi pa ri k'atbal tzij. 17 Xepe c'u conojel ri winak aj Grecia, 
xquichap ri tat Sostenes, ri c'amal qui be ri winak pa ri rachoch Dios, 
chila' c'ut sibalaj xquich'ay wi chuwách ri nim k'atal tzij. Man xoc tà c'u 
il ri tat Galión pune je wa! xca'no. 


Ri tat Pablo cátzelej pa ri tinimit Antioquía, te c'u ri' 
cuchaplej ru rox u binem chutzijoxic ru Lok! Pixab ri Dios 

18 Q'uia Ku c'ut xc'oji na ri tat Pablo pa ri tinimit Corinto. Te c'u ri! 
xeuya can ri kachalal, xuya bi rib pa barco, xe! pa Siria, rachi'l ri nan 
Priscila, xukuje! ri tat Aquila. C'o pa ri tinimit Cencrea. Májok quel bi pa 
ri barco, ri are! xresaj ronojel ru wi, Retal c'u wa! chi c'o ri sucht che 
ri Dios ri tzrajwaxic cuban na. 19Aretak xeopan pa ri tinimit Éfeso, ri 
tat Pablo xeuya can ri nan Priscila, ri tat Aquila, xe! ri are! pa ri rachoch 
Dios, xuchap c'u tzij cuc! ri winak aj Israel ri cáquimulij wi quib chila'. 
20 Ri e are! xquibochi!j ri tat Pablo chi cácanaj can na cuc! quieb oxib ktij. 
Are c'u ri are! man xraj taj. 21 Xeuya c'u canok, xubij can chque: Rajwaxic 
quinc'oji na pa ri tinimit Jerusalén che roc'owisaxic ri nimak'ij ri cápetic. 
Quintzelej chi c'u na lok che ilic alak we are u rayinic ri Dios, —xcha can 
chque. 

Xoc c'u bi pa jun barco, xel bi pa ri tinimit Efeso. 22Aretak xopan pa ri 
tinimit Cesarea, xe' pa Jerusalén, xuch'abej can ri kachalal cojonelab ri e 
c'o chila'. Te c'u ri' xe! pa ri tinimit Antioquía. 23Xc'oji c'u na quieb oxib 
k'ij pa Antioquía, te c'u ri! xel bic, xeusolij tak ri tinimit re Galacia, re 
Frigia, xuya can anima! chque conojel ri cojonelab. 


Ri tat Apolos cutzijoj ru Lok! Pixab ri Dios pa ri tinimit Efeso 


24Pa tak ri k'ij ri' xopan jun tata! aj Israel pa ri tinimit Efeso. Ri tata! 
ri' Apolos u bt. Ri are! jela! quel pa ri tinimit Alejandría. Sibalaj cána'wic 
cách'awic, xukuje! sibalaj retam ru Lok! Pixab ri Dios ri Tz'ibtalic. 25 Ri 
are! c'ut yo'm tijonic che chrij ri Kajaw Jesucristo chi rajwaxic ri cojonic 
che. Ruc' ronojel ranima! cátzijonic, jicom c'u cuban chutzijoxic jas ri 
xuban ri Jesús, pune ta ne xak xuwi retam ri kasna! ri xuban ri tat Juan.” 
26Ri tat Apolos xuchaplej u tzijoxic ru Lok! Pixab ri Dios pa ri rachoch 
Dios, man cuxej tà rib. Aretak c'ut xquitatabej ri nan Priscila, ri tat 
Aquila, xquic'am bi pa u tuquiel wi, xquik'alajisaj ctu chuwách jas ri kas 
tzij chrij ru beyal ri cojonic chrij ri Dios. 27 Aretak ri tat Apolos xuchomaj 
chi que! pa Acaya, ri cojonelab xetoban bi che, xquitz'ibaj bi jun wuj 
chque ri cojonelab ri e c'o pa Acaya rech utz u c'ulaxic cáca'no. Aretak 
xopan ri tat Apolos pa Acaya, sibalaj xeuto' ri winak ri e cojoninak chic 
rumal ru tok'ob ri Dios pa qui wi 22 Ruc! nimalaj chuk'ab ri tat Apolos 
xuk'alajisaj chquiwách conojel ri winak chi man kas tzij taj ri cáquibij 
ri winak aj Israel. Ri e are! man jubik! taj xecowin che ri tat Apolos, 
rumal chi xuc'ut chquiwách ri winak jas ri cubij ru Lok! Pixab ri Dios ri 
Tz'ibtalic, chi ri Jesús are wa! ri Cristo ri queye'm. 


Ri tat Pablo copan pa ri tinimit Éfeso 


19 1Aretak ri tat Apolos c'o pa ri tinimit Corinto, ri tat Pablo xoc'ow 

pa tak ri alaj tak tinimit ri e c'o puwi' tak ri juyub, xopan c'u 
pa ri tinimit Éfeso. Chila! xeurik wi jujun cojonelab. 2Xuta! c'u chque we 
cojonelab ri', xubij: ¿A xkaj ri Lok'alaj Espíritu puwi' alak aretak xcojon 
alak? —xcha chque. 

Ri e are! xech'awic, xquibij che: Man jubik! taj ka tom u tzijol wa! chi 
c'o jun Lok'alaj Espíritu, —xecha che. 

3Ri tat Pablo zuta' chque, xubij: ¿Jas c'u u wách kasna! ri banom chech 
alak? —xcha chque. 

Ri e are! xech'awic, xquibij che: Are ri kasna! ri xuban ri tat Juan, — 
xecha che. 





*18:25 We tzij ri', “xuwi retam ri kasna! ri xuban ri tat Juan", are quieb oxib ri quel cubij. 
Waral c'ut are craj cubij chi mája! retam jun jas cuban ri Lok'alaj Espíritu, coc pa ranima' 
jun aretak cácojon che ri Kajaw Jesüs (Hechos 19:1-6). 

4Ri tat Pablo xubij chgue: Kas tzij ri tat Juan xuban qui kasna' ri winak 
ri xquiq'uex canima!, xquiq'uex c'u qui chomanic. Xubij c'u chque ri 
winak chi rajwaxic quecojon na che ri Jun chic ri cápetic, are c'u ri Jesüs 
wa!, ri Cristo, —xcha ri tat Pablo chque. 

5Aretak xquita ri xubij, xban qui kasna! pa ru bi! ri Kajaw Jesús. 

6 Aretak ri tat Pablo xuya u k'ab pa qui wi!, xkaj ri Lok'alaj Espíritu pa qui 
wi!, xech'aw pa jule' tak ch'abal chic, xquitzijoj c'u ri tzij ri xeyi' chque 
rumal ri Dios. 7 Craj e cablajuj achijab wa! chconojel. 

8Ri tat Pablo, oxib ic! xutakej opanem pa ri rachoch Dios ri cáquimulij 
wi quib ri winak aj Israel, ri xutzijoj wi ru Lok! Pixab ri Dios, man cuxej 
ta c'u rib. Xucoj u chuk'ab che qui tzijobexic ri winak chrij ru takanic ri 
Dios, xukuje! chuc'utic chquiwách chi are kas tzij ri tajin cubij chque. 9E 
c'o c'u jujun ri man xquita tá ri xubij rumal chi xa abajarinak ri canima!. 
Man xcaj taj xecojonic, xane xa c'áx xech'aw chrij ri Utzalaj Tzij re ri 
Evangelio chquiwách conojel ri winak. Xutas c'u rib ri tat Pablo chquij we 
winak ri', xeuc'am bi ri cojonelab pa jun escuela rech jun tata!, Tiranno 
u bi'. Chila! c'ut xeutijoj wi ronojel k'ij. 19Quieb junab je! xutakej u banic 
wa!. Je ri! chi conojel ri e c'o pa Asia, winak aj Israel xukuje! winak ri 
man e aj Israel taj, xquita ru Lok! Pixab ri Dios chrij ri Kajaw Jesucristo. 
11 Ri Dios c'ut xuban nimak tak cajmabal rumal ri tat Pablo. 12Je ri! chi 
ri su't, ri atzliak ri cojom rumal ri tat Pablo, xequiya chquij ri qui cuerpo 
ri yawabib, xecunatajic, xukuje! e c'o yawabib ri xebel itzel tak espíritus 
chque. 

13E do c'u jujun winak aj Israel ri zak xebinic, xequesaj itzel tak 
espíritus chque ri winak. Ri e are! xcaj xquicoj ru bi' ri Kajaw Jesús 
chubanic wa', xquibij c'u chque ri itzel tak espíritus: Pa ru bi! ri Jesús ri 
cutzijoj ri tat Pablo, cujtakan chiwe chi quixel bic, —xecha chque. 

14 Jujun ri xebanow wa! e are! ri wukub u c'ojol jun tata!, Esceva u bil. 
Ri tata! ri! are jun aj Israel, jun chque ri qui nimal sacerdotes. 15Aretak 
c'ut je! xca'no, ri itzel espíritu xubij chque: Wetam u wách ri Jesús, 
xukuje! wetam jachin ri! ri tat Pablo, are c'u ri ix, ¿jachin c'u ri ix? — 
xcha chque. 

16Ri achi c'ut ri c'o ri itzel espíritu che, ruc' nimalaj chuk'ab xuq'uiák 
rib chquij. Xcowin c'u che qui ch'aguic conojel. Co xeuchapo, xuban q'uia 
u wách c'áx chque, je ri' chi man c'o tá chi catz'iak chquij. Soctajinak 
chic xebel bi pa ri ja, xeanimaj c'u bic. 17 Xquetamaj c'u wa! conojel ri 
winak ri e c'o pa ri tinimit Efeso, winak aj Israel, xukuje! winak ri man aj 
Israel taj, je ri' chi xquixej quib conojel. Are c'u xquinimarisaj na u Ki ri 
Kajaw Jesüs. 

18Xukuje! e q'uia chque ri winak ri xecojonic, xepetic, xquik'alajisaj 
jachique ri man utz taj ri ca'nom nabe. 1? Xukuje! e q'uia chque ri winak 
ri nabe canok cáca'n ri itzinic, xquic'am lok ri qui wuj ri xquicojo, 

xequiporoj c'u chguiwach conojel ri winak. Aretak xcajilaj ri rajil tak 
ri wuj, xquilo chi are cawinak lajuj mil quetzales chronojel. 20 Rumal 
conojel tak wa! we cajmabal ri', xel u tzijol ru Lok! Pixab ri Dios pa 
ronojel tinimit, e q'uia c'u ri winak ri xecojonic. 

21Te c'u ri! ri tat Pablo xuchomaj chi utz la! we que! che qui solixic tak 
ri tinimit re Macedonia, re Acaya, cutakej c'u ru be, copan pa ri tinimit 
Jerusalén. Xubij c'ut chi aretak cáto'taj pa Jerusalén, rajwaxic xukuje' chi 
que! pa ri tinimit Roma. 22Xeutak c'u bi ri a Timoteo rachi'l ri tat Erasto, 
quieb chque ri quetoban ruc', rech quebe' pa Macedonia. Are c'u ri are! 
xc'oji na can quieb oxib k'ij pa Asia. 


Ri winak cáquiyac quib chrij ri tat Pablo pa ri tinimit Éfeso 

23Pa tak ri k!ij ri! xchaptaj jun ch'oj chquixol ri winak pa ri tinimit 
Éfeso rumal ri Utzalaj Tzij re ri Evangelio. 24Are xchaptaj wa! rumal 
jun tata', Demetrio u bi'. We tata! ri! are jun ch'ayal ch'ich' ri cuban alaj 
tak ja re sak puak ri cáquesaj u wách ri rachoch ri qui dios ri winak aj 
Éfeso, Diana u bi'. Cáquich'ac c'u nim puak ri achijab ri quechacun ruc'. 
25Ri tat Demetrio xeumulij c'u ri ajchaquib, xukuje! niq'uiaj achijab chic 
ri junam qui chac ruc!, xubij chque: Etam alak chi nim jubik! ri tajin 
cákach'ac chrij we chac ri'. 26 Quil ba! alak xukuje! cáta alak chi we achi 
ri', Pablo u bi', cubij chi ri tiox ri xa e banom cumal winak man e dios 
tá ri'. Man xuwi tà c'u ri winak pa Efeso u cojom qui c'ux, xane xukuje! 
ne ri winak pa tak conojel ri tinimit ri e c'o pa Asia. 27We ne man nim 
tá chi quil wi ri rachoch ri nimalaj dios Diana, cásach c'u u wách ri ka 
c'ay, are sibalaj c'áx wa!. Je ri' man cáyi' tá chi u k'ij we nimalaj dios ri! ri 
cák'ijilax cumal conojel ri winak aj Asia, xukuje! cumal conojel ri winak 
cho ruwáchulew, —xcha chque. 

28 Aretak xquita wa! we tzij ri', sibalaj xpe coyowal, xquirak qui cht, 
xquibij: ¡Nim u k'ij ri Diana ri qui dios ri aj Éfeso! —xecha'. 

29 Conojel c'u ri winak pa ri tinimit xa xsach qui c'ux. Xak jun xquiyo!, 
xebe! chquij ri tat Gayo, ri tat Aristarco. Quieb tata'ib wa! aj Macedonia 
e rachi'l ri tat Pablo. Xequicharchatej c'u bi pa ri c'olibal ri e nak'atal 
wi ri winak cáquimulij wi quib. 30 Ri tat Pablo, are ta xraj xoc bi cuc! 
rech queutzijobej ri winak, are c'u ri cojonelab xquik'atej. 31 Xukuje! 
jujun tata'ib ri c'o qui takanic pa ri k'atbal tzij re Asia, ri e utz ruc! ri tat 
Pablo, xquitak u bixic che chi moc bi jela' chquixol ri winak. 32Ri winak 
ri qui mulim quib zak xquirak qui cht, jun wi ri xquibij ri niq'uiaj, jun 
chi wi ri xquibij ri niq'uiaj chic, rumal chi xak xebel ch'uj. E q'uia chque 
ri man quetam taj jas che qui mulim quib. 33C!o c'u jun achi aj Israel 
chila', Alejandro u bi'. Xesax c'u lok ri tata! ri' chquixol ri winak. Are ri 
ch'iquimim lok cumal ri winak aj Israel. E c'o c'u jujun xquibij che jas ri 
tajin cábanic. Ri tat Alejandro xuyac ru k'ab chubixic chque chi mech'aw 

chic. Are c'u craj caguitzijobej ri winak che qui to'ic ri quieb tata'ib. 
34 Aretak c'ut xquich'ob ri winak chi ri are jun achi aj Israel, conojel 
xquirak qui chi", xquibij: ¡Nim u ktij ri Diana, ri qui dios ri aj Éfeso! — 
xecha ri'. 
35Xpe c'u ri ajtz'ib re ri tinimit. Aretak xcowinic xubano chi ri winak 
cáquitatabej ri cubij, xubij chque: Alak ri', alak tata'ib aj Efeso, conojel 
ri winak quetam chi we tinimit Éfeso c'o rekle'n chuchajixic ri rachoch 
ri nimalaj ka dios Diana, xukuje' ri abaj, ru wáchbal ri are! ri xtzak lok 
chicaj. 36 Ketam c'ut chi man c'o tá jun ri mat retam wa'. iXak jun c'ol wi 
alak! C'o jas mában alak ri mat cáchomaj na alak ruc' utzil. 37 We achijab 
ri! ri c'amom alak lok, man c'o tá jas jun áwas ri ca'nom, man e yok'oninak 
tá c'u che ri ka dios ri Diana. 38We ri tat Demetrio xukuje! ri quechacun 
ruc! quetam chi c'o jun c'áx ri u banom jun chque ri achijab ri', are qui 
patàn ri k'atal tak tzij xukuje! ri k'atbal tak tzij ri e c'olic. Chila! je'quibij 
wi chquijujunal chubixic jachique ri c'o pa canima'. 39 We are jun chi wi 
ri caj alak, cuya! cábij alak wa! aretak cákamulij kib rech cákachomaj wa! 
chnojimal. 40Xibibal c'u wa! we cábix chke chi xa cákayac kib chquij ri 
quetakan pa ka wi' xa rumal ri xbantaj waral cámic. Man c'o tà c'u jas 
cuya! cákabij chque we cáta! chke jas u banic ri ch'oj ri! ri xbanic, —xcha'. 
41 Xuwi xbitaj wa! rumal ri ajtz'ib re ri tinimit, xubij chque ri winak: 
iXujto'taj bat —cácha'. Oj alak cho ja, —xcha chque ri winak. 


Ri Pablo que' pa Macedonia xukuje' pa Grecia 


2 0 1 Aretak xtáni wa! we ch'oj ri', ri tat Pablo xeusiq'uij ri cojonelab 
rech queupixbaj, cucu'bisaj qui c'ux. Te c'u ri! xeuch'abej canok, 
xe! c'u pa Macedonia. 2Xeuch'abej c'u ri kachalal ri e c'o pa tak ri tinimit 
ri xoc'ow wi. Xak je ri! sibalaj xuya anima! chque ri cojonelab. Te c'u ri! 
xopan ri are! pa Grecia. 3Oxib ic! xc'oji na chila'. Xak jubik' man xoc tá 
ri are! pa barco rech que! pa Siria aretak xuto chi ri winak aj Israel tajin 
cáquichomaj u banic c'äx che. Rumal wa! xuchomaj chi utz na cátzelej 
chrakan, coc'ow chi na jumul pa Macedonia. +Xachi'lax c'u bi rumal 
ri tat Sópater aj Berea, ri tat Aristarco, ri tat Segundo aj Tesalónica, ri 
tat Gayo aj Derbe, ri a Timoteo, xukuje! niq'uiaj cojonelab aj Asia, ri tat 
Tíquico, xukuje! ri tat Trófimo. »We kachalal ri' xenabejic, xujqueyej c'u 
pa ri tinimit Troas. 6Are c'u ri uj, aretak xoc'ow ri nimak'ij re ri caxlan 
wa ri man cáyi' tà ch'ám ruc!, xujel bi pa ri tinimit Filipos pa barco. 
Oc'owinak chi c'u job k'ij, xekarika pa ri tinimit Troas. Wukub Ku c'ut 
xujcanaj na can chila'. 


Waral cubij wi ri xuban ri tat Pablo pa ri tinimit Troas 


7Pa ri nabe k'ij re ri semana xkamulij kib rech cujwi' junam, cákatij c'u 
ri wa natabal re ru cámical ri Kajaw Jesüs. Are c'u ri tat Pablo xeutzijoj 

ru Lok! Pixab ri Dios chgue ri cojonelab. Rajwaxic c'ut chi ri tat Pablo 
quel bi chila' chucab Km. Rumal ri! naj xtzijon na c'ä xurik na ri niq'uiaj 
ak'ab. 8Are pa ri u rox wik ja ka mulim wi kib. Chila' c'ut e c'o q'uia chàj 
tzijtalic. 9C'o c'u jun ala, Eutico u bi, t'uyul pa ri wenta'n. Ri ala sibalaj 
c'áx u waram, xtzak c'u lok pulew tzpa ru rox wik ja, cáminak chic 
xyaquic. 10 Xkaj c'u lok ri tat Pablo, xjupi' puwi! ri ala, xulak'puj, te c'u ri! 
xubij chque ri kachalal: Mazej ib alak, kachalal, are c'asal chic ri ala, — 
xcha chque. 

11 Ri tat Pablo xpaki chi jumul pa ri ja, xupir ri wa, junam Zwi' ri are! 
cuc! ri cojonelab. Xutakej c'u tzijonem c'à xsakir na. Te c'u ri! xel bi chila'. 
12Are c'u ri ala c'asal chic xquic'am bic. Conojel c'ut sibalaj quequicot 
chic. 


Ri tat Pablo quel bi pa ri tinimit Troas, copan c'u pa ri tinimit Mileto 

13Ri uj xujnabejic, xuje! pa barco, xujopan pa ri tinimit Asón. Jela! xuje' 
wi rech cákarik ri tat Pablo, xoc c'u bi kuc! pa ri barco chila'. Je ri! xka'no 
rumal chi ri tat Pablo xuchomaj chi que! chrakan pa Asón. 14Aretak 
xkarik kib ruc' ri tat Pablo, xoc ri are! kuc! pa ri barco. Junam chic xuje' 
pa ri tinimit Mitilene. 15Pa barco xujel chi na bi chila!, xkatakej c'u ri ka 
be. Chucab k'ij c'ut xujopan chuwách ri Quío. Che ri jun k'ij chic xujopan 
pa ri tinimit Samos chi' ri mar. Xujuxlan c'u pa ri tinimit Trogilio, te c'u 
ri', chucab k'ij, xujopan pa ri tinimit Mileto. 16Je ri' xka'no rumal chi 
ri tat Pablo xuchomaj chi man coc'ow tà pa ri tinimit Éfeso rech man 
cábeytaj tà pa Asia. Are c'u craj copan chanim pa ri tinimit Jerusalén we 
cácowinic rech cároc'owisaj ri nimak'ij re Pentecostés chila!, 


Ri tat Pablo cátzijon cuc' ri c'amal tak qui 
be ri kachalal cojonelab aj Éfeso 


17 Aretak uj c'o chi pa ri tinimit Mileto, ri tat Pablo xtakan che qui 
siq'uixic ri c'amal tak qui be ri kachalal cojonelab ri e c'o pa ri tinimit 
Efeso. 18 Aretak xeopanic, xubij chque: Kachalal, etam alak jas ri nu 
c'aslemal kas pa ri nabe ktij ri xinul uc! alak waral pa Asia. 1?Ronojel Ki 
ri xinc'oji uc' alak xinpatánij ri Kajaw Jesús, man xinnimarisaj tá wib. 
Ruc! tak ok'ej xinban ri nu chac uc! alak, xukuje! xinrik q'uia u wách 
c'áxc'ol ri xepe chwij rumal ronojel ri xca'n ri winak aj Israel chwe. 

20 Pune je ri', man xinya tá can u tzijoxic ru Lok! Pixab ri Dios chech 
alak, xukuje' ronojel u wách tijonic ri cajwataj chech alak rech cárik 
alak ri utzil. Kane xintzijoj wa! chuwách alak cho tak ri achoch alak, 
xukuje! chquiwách conojel ri niq'uiaj winak. 21Xinbij chque ri winak aj 
Israel, xukuje! ri niq'uiaj winak chic chi rajwaxic cáquiq'uex canima', 
cáquiq'uex c'u qui chomanic cho ri Dios, xukuje! cáquiya can ri qui mac, 
quecojon c'u che ri Kajaw Jesucristo. 22 Càmic c'ut quine! pa ri tinimit 

Jerusalen. Rajwazic c'ut guinniman che ri Lok'alaj Espiritu ri takowinak 
wa! chwe. Man wetam ta c'ut jas ri cában na chwe chila'. 22Xuwi wetam 
jas ri u bim ri Lok'alaj Espíritu chwe pa tak conojel ri tinimit ri quine! 
wi, chi quinocsax na pa che!, sibalaj quinrik na c'äx. 24Man c'o tà c'u jun 
chque we c'äxc'ol ri! ri quinoc il rumal. Kukuje' ne ri nu c'aslemal man 
are tà kas nim quinwil wi. Are cwaj quinq'uis ri nu chac ri nu takem 
rech quinopan pa ri q'uisbal re ri nu c'aslemal ruc! quicotem. Cwaj c'ut 
quinq'uis u banic ri yo'm pa nu k'ab rumal ri Kajaw Jesús. Are wa! ru 
tzijoxic ri Utzalaj Tzij re ri Evangelio chque ri winak, quinbij chque chi ri 
Dios sibalaj curayij cutok'obisaj na qui wách nimalaj conojel, —cácha ri 
tat Pablo. 

25 Càmic c'ut kas wetam chi man c'o tà jun chech alak, ri nu tzijom 
ri Utzalaj Tzij re ri Evangelio che chrij ru takanic ri Dios, ri cáril chi na 
jumul nu wách. 26 Rumal ri' quinbij chech alak pa we k'ij cámic chi ri 
in man c'o tá nu mac che jachin jun chech alak we cásach u wách. 27Je 
ri', rumal chi xinya u bixic chech alak ronojel ri u chomam ri Dios pa ka 
wi'. Man c'o tà jas jun u wách tijonic ri mat xinya chech alak. 28Chajij 
ba! ib alak, chechajij c'u alak ri kachalal cojonelab. Cojom c'u alak che 
c'amal tak qui be rech quechajij alak conojel ri kachalal ri e cojoninak 
che ri Kajaw Jesüs. Xcàm c'u ri Are! cho ri cruz, xuya c'u ru quiq'uel rech 
cáquirik ru tobanic ri Dios. 22Wetam c'ut chi aretak in elinak chi bi uc' 
alak, quepe na achijab ri cáca'n na c'áx chque ri kachalal cojonelab, je! ta 
ne e c'a'nalaj tak utiw wa! ri quequitij tak ri chij. 39 Quec'oji c'u na jujun 
achijab, banal tak tzij, xol alak, ri quequitijoj ri winak che ri man kas tzij 
taj chuq'uexwách ri kas tzij rech quebe! ri cojonelab cuc'. 31 iChila ba! 
alak wa!, chc'asc'at alak! Chna'taj chech alak chi oxib junab, chi pak'ij chi 
chak'ab, man xintáni tà che pixbexic alak chjujunal alak ruc! tak ok'ej, — 
cácha chque. 

32 Are c'u ri cámic, kachalal, quinjach can alak pu k'ab ri Dios rech 
man cásach tá chech alak ru Lok! Pixab ri Dios ri cuc'ut chkawách chi 
sibalaj nim ru tok'ob ri Are! pa ka wi'. We tzij ri' cácowinic cubano chi 
các'oji chuk'ab alak, xukuje! cubano chi cárik alak ri echbal alak junam 
cuc! conojel ri e rech ri Dios. 33Man are tà sak puak, man are tà k'an 
puak, man are tà atz'iak rech jachin chech alak nu rayim u wách. 34Kas 
etam alak chi xinchacun chuch'aquic ronojel ri xajwataj chwe, xukuje! ri 
xajwataj chque ri e c'o wuc'. 35Pa ronojel ri nu tijonic nu c'utum chuwách 
alak chi rajwaxic cujchacunic chuch'aquic ri cajwataj chke, rech xukuje' 
cujcowinic quekato! ri c'o qui rajwaxic. Xinna'taj chech alak ru tzij ri 
Kajaw Jesüs ri cubij: "Are utz na re ri winak ri c'o cusipaj che jun chic 
chuwách ri jun ri xak xuwi cuctamo,” —cácha!, —xcha ri tat Pablo chque. 

36Aretak xbitaj wa! we Gu ri' rumal ri tat Pablo, xxuqui'c, xuban orar 
junam cuc! conojel. 37 Conojel c'ut xebok'ic, xquiq'uiák quib chukul ri tat 

Pablo, xquitz'umaj. 38Sibalaj xebisonic rumal ri xubij chque chi man c'o 
tá chi jumul ri cáquil na u wách. Xcachi'laj c'u bic, xequijacha can chi! ri 
mar jawije! c'o wi ri barco. 


Ri tat Pablo que' pa ri tinimit Jerusalén 


2 1 1Aretak xekaya can ri kachalal, xujoc pa ri barco, jicom xuje' 
pa Cos. Chucab k'ij chic xujk'ax pa Rodas, te c'u ri' xuje! pa ri 

tinimit Pátara. 2Xkarik c'u jun barco pa Pátara ri que! pa Fenicia, xujoc 
c'u chupam, xkatakej c'u ri ka be. 3Aretak xujk'ax pa ri mar, xkil apan 
ri Chipre, xkaya c'u can pa ri ka mox, xkatakej ri ka be, xujopan pa 
Siria. Xujoc'ow c'u na pa ri tinimit Tiro rumal chi ri barco xuya na can 
eka'n chila'. ^Xekarik jujun cojonelab chila!, xa je ri! xujcanaj can wukub 
k'ij cuc'. C'o c'u ri xk'alajisax chquiwách ri cojonelab rumal ri Lok'alaj 
Espíritu rech cáquibij che ri tat Pablo chi me! pa ri tinimit Jerusalén. 
5Aretak xtz'akat ri wukub ktij cuc! ri cojonelab, xujel bi pa ri tinimit 
Tiro. Conojel ri cojonelab, ri achijab cachi!l ri quixokil, xukuje! ri calc'ual 
xuje'quijacha canok. Aretak xujopan chi! ri mar xujxuqui'c, xka'n orar. 
6Te c'u ri' xkajach kib. Xekach'abej can ri kachalal, te ri' xujoc pa ri 
barco, are c'u ri e are! xetzelej can cho cachoch. 

7Ri uj xkatakej ri ka be pa ri mar, kelic lok pa ri tinimit Tiro, xujopan 
pa ri tinimit Tolemaida. Xkayala rutzil qui wách ri kachalal ri e c'o chila!, 
xujcanaj c'u na jun ktij cuc'. 8Chucab k'ij chic xujel bi pa Tolemaida, ri 
tat Pablo xukuje! ri uj, ri uj rachi!l, xuje! pa ri tinimit Cesarea. Chila! c'ut 
xuje' cho rachoch ri tat Felipe, tzijol re ri Utzalaj Tzij re ri Evangelio. Ri 
are! c'ut are jun chque ri wukub diáconos ri xecha!' nabe pa Jerusalén.” 
9Ri tat Felipe, e c'o quiejeb u mia'l ri man e c'ulan taj. We alitomab ri' 
tajin cáquik'alajisaj ri GU ri yo'm chque rumal ri Dios. 19 Ya xque' quieb 
oxib ktij ri uj c'o chila', aretak xopan jun k'alajisal re ru Lok! Pixab ri Dios 
ri petinak pa Judea, Agabo u bi'. 11Ri are! xopan che ka ch'abexic, xuc'am 
c'u ru pas ri tat Pablo, xuxim ri rakan xukuje! ru k'ab chbil rib, xubij: Ri 
Lok'alaj Espíritu cubij chi aretak copan ri ajchak!el we pas ri' pa ri tinimit 
Jerusalén, je wa! cáca'n na ri winak aj Israel chuyutic. Te ri! cáquijach 
na pa qui k'ab ri niq'uiaj winak chic, ri man e aj Israel taj, —xcha ri tat 
Agabo. 

12Aretak xkata wa! we tzij ri', ri uj xukuje! ri winak aj Cesarea ri e c'o 
kuc! xkabochi'j ri tat Pablo chi man que! tá ri! pa Jerusalén. 13Are chu 
ri tat Pablo xch'awic, xubij chke: ¿Jas che cok' alak, cáya alak nimalaj 
bis che ri wanima'? Ri in nu yo'm wib, man xuwi taj chi quinyutic, xane 
xukuje' chi quincámisax chila! pa ri tinimit Jerusalén rumal rech ri 
Kajaw Jesús, —xcha chque. 





»21:8 Ri “wukub diáconos”: Chawila! wa! pa Hechos 6:1-6. 

14Rumal c'u chi man xujcowin taj xkak'atej, xak xkaya can chi je ri', 
xkabij c'ut: iChubana ba! ru rayinic ri Dios puwi' la! —xujcha che. 

15O0c'owinak c'u quieb oxib Ki, xka'n c'u u banic ri jastak ke. Te c'u 
ri' xuje! pa ri tinimit Jerusalén. 16Xujcachi!laj c'u bi jujun cojonelab aj 
Cesarea. Jun chque ri cojonelab are jun tata! aj Chipre, Mnasón u bi'. 
Tzojer lok we tata! ri! are cojonel. Ruc! c'u ri are! ka chomam cujcanaj wi 
canok. 


Ri tat Pablo copan cho rachoch ri tat Jacobo 


17 Aretak xujopan pa ri tinimit Jerusalén, xujquic'ulaj ri kachalal, sibalaj 
xequicot kuc'. 18Chucab KI xe! ri tat Pablo Kuel, xuje! c'u chuch'abexic 
ri tat Jacobo. Qui mulim c'u quib conojel ri c'amal tak qui be ri kachalal 
cojonelab chila'. 19Ri tat Pablo xuya rutzil qui wách conojel, te c'u ri! 
xutzijoj na ronojel jas ru banom ri Dios chquixol ri niq'uiaj winak chic ri 
man e aj Israel taj rumal ri chac ru banom cuc'. 20 Aretak ri e are! xquita ri 
xubij, xquiya u k'ij ri Dios. Xquibij c'u che ri tat Pablo: Je!, kachalal. Pune 
ta ne je ri', e q'uia mil winak aj Israel ri e cojoninak. Ri e are! c'ut cáquibij 
chi tzrajwaxic wi cákatakej u banic ri cubij ru Pixab ri Moisés, —quecha'. 
21Bim c'u chque we winak ri! chi ri lal tajin quetijoj la conojel ri winak aj 
Israel ri e c'o chquixol ri niq'uiaj winak chic chi ya man rajwaxic tà chic 
queniman che ri xtakan wi ri ka mam Moisés. Xukuje! cáquibij chi cábij 
la chque chi man rajwaxic taj coc ri retal ri ojer trato che ri qui cuerpo ri 
qui c'ojol, xukuje' chi man rajwaxic tà cáca'no jas ri uj nak'atal wi. 22¿Jas 
ta c'u lo cáka'no? Cáquimulij c'u na quib ri winak aretak cáquito chi lal 
ulinak. 23Are utz na we cában la ri cákabij che la: E c'o kuc' uj quiejeb 
achijab ri cáca'n na jas ri xquichi'j u banic cho ri Dios. 24Chectama bi la 
we achijab ri! uc! la, aretak cáquesaj ri ¿was chquij ri e are!', bana la ri e la 
junam cuc'. Chya la ri puak ri rajwaxic chque rech quecowinic cáquisocaj 
na ri qui wi'. Je ri' conojel cáquil na chi man kas tzij tà ri' ri cábix chij la, 
xane ri lal xukuje! cánimaj la ri cubij ru Pixab ri Moisés. 25Are c'u ri winak 
ri man e aj Israel taj ri e cojoninak, c'o wuj ka tz'ibam bi chque, ka bim bic 
chi man queboc tà il, xane zak xuwi rajwaxic chi man cáquitij tà ri ti'j ri 
yo'm chquiwách tak tiox ri xa e banom cumal winak, chi man cáquitij tà 
quic!, chi man cáquitij tá ri qui ti'jol awaj ri e jitzzam che qui cámisaxic, 
xukuje! chi man cáca'n tá que jas ri cáca'n ri tz!i' ri xak cáquirik quib, man 
c'o tà qui pixab, —xecha che ri tat Pablo. 


Cáquiyac quib ri winak chrij ri tat Pablo, cáchap cumal, cách'ayic 


26Xpe c'u ri tat Pablo, xeuc'am bi ri quiejeb achijab ruc'. Chucab k'ij 
xresaj ri áwas chrij junam cuc', te c'u ri! xoc pa ri nimalaj rachoch Dios 
chubixic chque janipa! k'ij craj na che resaxic ri áwas chquij, aretak 
chquijujunal cáquiya ri rajwaxic cásipax cho ri Dios. 

27 Aretak c'ut xa jubik' craj chi cátz'akat ri wukub k'ij, e c'o jujun winak 
aj Israel ri e petinak pa Asia ri xquil ri tat Pablo c'o pa ri nimalaj rachoch 
Dios. Xequimulij ri winak, xquisach qui c'ux, xak jun xquiyo' xebe! chrij 
ri are!, 28 Xquirak qui chi!, xquibij: iTata'ib aj Israel! ¡Chujto' alak! Are 
achi wa! ri cábin pa conojel tak ri tinimit. Cuya tijonic chque ri winak, 
cubij ri man utz taj chquij ri ka winakil, chrij ru Pixab ri Moisés, xukuje! 
chrij we lok'alaj ja ri'. E u c'amom c'u bi jujun winak aj Grecia ri man e 
ka winakil taj pa ri nimalaj rachoch Dios, u banom ri áwas u banic pa we 
lok'alaj c'olibal ri', —xecha'. 

29 Je! xquibij wa! rumal chi quilom ri tat Pablo c'o pa ri tinimit 
Jerusalén, rachi'l ri tat Trofimo aj Éfeso. Xquichomaj c'ut chi xuc'am bi ri 
are! pa ri nimalaj rachoch Dios. 

30 Conojel ri winak pa ri tinimit Jerusalén xebel ch'uj. Aninak 
xquimulij quib, xquichap ri tat Pablo, xquicharchatej lok chupam ri 
nimalaj rachoch Dios, xequitz'apij c'u can ri porta. 3! Tajin cáquitzucuj 
jas cáca'no chucámisaxic aretak xyi' u bixic che ri tata!, ri qui nimal 
ri soldados aj Roma, chi conojel ri winak pa ri tinimit Jerusalén tajin 
quebel ch'uj, sachinak c'u qui c'ux. 32Ri nim takanel ri' xeumulij jujun u 
soldados, xukuje' jujun chque ri qui nimal tak ri soldados, sibalaj aninak 
xebe! jela! jawije! e c'o wi ri winak. Aretak ri winak xquil ri nim takanel 
e rachi'l ru soldados, xquitanaba! u ch'ayic ri tat Pablo. 33 Xpe c'u ri tata! 
ri' ri cátakan pa qui wi' ri soldados, xe'c, xuchap ri tat Pablo. Te c'u ri' 
xtakan chuyutic ruc! quieb ximibal re ch'ich'. Xuta! c'u chque ri winak 
jachin ri tat Pablo, xukuje' jas ru mac. 34Are c'u ri winak cáquirak qui 
chi', jun wi ri cáquibij ri niq'uiaj, jun chi wi ri cáquibij ri niq'uiaj chic. 

Ri tata! man xcowin tà chuch'obic jas ri xc'ulmatajic rumal chi ri winak 
xak cáquirak qui chi'. Je ri' xtakan chuc'amic bi ri tat Pablo pa ri jari e 
jekel wi ri soldados. 35 Aretak xeopan cho ri gradas rech ri ja, ri soldados 
ri qui c'amom bi ri tat Pablo xajwataj na xquitelej, xquipakaba', rumal chi 
conojel ri winak sibalaj quech'iquimij quib. 36Conojel c'u ri winak ri e 
teren chquij cáquirak qui chi!, cáquibij: iChcámisaxok! —quecha!. 


Ri tat Pablo queuch'abej ri winak chuto'ic rib 


37 Aretak tajin các'am bi ri tat Pablo chupam ri ja ri e jekel wi ri 
soldados, ri are! xuta! che ri tata! ri cátakan pa qui wi', xubij che: ¿A 
cuya! quintzijon jun rat uc! la? —xcha che. 

Ri tata! xuta! che, xubij: ¿A awetam catch'aw pa ch'abal griego? — 
cácha'. 38 ¿A mat at ri! ri jun achi aj Egipto, ri xque! quieb ob k'ij wa! 
xuyac rib chrij ri k'atbal tzij, te c'u ri' xeumulij quiejeb mil achijab 
cámisanelab, xeuc'am c'u bi pa ri juyub ri cátz'inowic? —xcha che. 

39 Xubij c'u ri tat Pablo che: Ri in, in jun chque ri winak aj Israel, xil 
c'u nu wách pa Tarso, jun tinimit wa! re Cilicia ri nim u banic. Jela! c'ut 

guinel wi. Ouinta' jun tok'ob che la chi caya la chwe chi gueinch'abej ri 
winak, —xcha ri tat Pablo che. 

40 Ri tata! xuya' che chi cách'awic. Ri tat Pablo xtaq'ui puwi! tak ri 
gradas, xuyac ru k'ab chquiwách ri winak chubixic chque chi mech'aw 
chic. Aretak xetàni ri winak, ri tat Pablo xeuch'abej pa ri ch'abal hebreo, 
xubij: 

2 2 1Lok'alaj tak kachalal, alak c'amal tak ka be, tampe alak ri 
quinbij chuwách alak chuto'ic wib, —cácha chque ri winak. 
2Aretak ri winak xquito chi ri tat Pablo queuch'abej pa ch'abal hebreo, 
xak jun xec'oji wi, xquitatabej na ri cubij. Cubij c'u ri tat Pablo chque: 
3Ri in, in winakil alak, in aj Israel. Xil nu wách pa Tarso, tinimit wa! re 
Cilicia. Waral c'ut pa Jerusalén xinq'uiy wi. Kas utz nu tijoxic xban rumal 
ri nim tata! Gamaliel che ri qui pixab ri ka mam ojer. Amak'el ronojel 
k'ij xintij nu chuk'ab chupatánixic ri Dios, jas ri cában alak, onojel alak 
cámic. ^Nabe canok ri in xinban na c'äx chque conojel ri e cojoninak 
che ri Utzalaj Tzij re ri Evangelio, xintzucuj c'u qui cámisaxic. Xeinchap 
achijab, ixokib, xeincoj c'u pa che'. 5Ri qui nimal sacerdotes xukuje' 
conojel ri qui nimakil ri winak quecowinic cáquik'alajisaj chi are ri kas 
tzij. Ri e are! xquiya bi jujun tak wuj chwe, tz'ibam wa! chque ri kachalal 
aj Israel ri e c'o pa ri tinimit Damasco. Xak je ri! xine' pa Damasco che 
qui tzucuxic ri cojonelab rech queinchapo, queinc'am lok waral pa 
Jerusalén, chuc'ájisaxic qui wách, —xcha ri tat Pablo chque. 


Ri tat Pablo cutzijoj jas xubano aretak xcojon che ri Cristo 


6Benam c'u we pa ri be, opanem quinban pa ri tinimit Damasco, kas 
pa ri niq'uiaj k'ij, xak te'talic c'ut xtunun jun nimalaj sakil chwij ri xpe 
chicaj. 7Xintzak pulew, te c'u ri' xinto c'o Jun ri xch'aw lok chicaj ri xubij 
chwe: “Saulo, Saulo, ¿jas che caban we nimalaj c'àx ri! chwe?” —xcha'. 
8Ri in c'ut xinbij che: “¿Jachin ri lal, Tat?" —xincha che. Ri Are! xubij 
chwe: "In ri! ri Jesús aj Nazaret. Ri c'äx ri tajin cabano, are chwe In tajin 
caban wi wa!” —xcha'. 9Ri e c'o wuc! xquil ri sakil, sibalaj c'u xquixej 
quib. Man xquita tà c'u ru ch'abal ri Jun ri tajin cách'aw wuc'. 10Ri in c'ut 
xinbij: “Tat, ¿jas caj la chi quinbano?" —xincha che. Xubij c'u ri Kajaw 
Jesús chwe: “Chatwalijok, chatakej ri a be pa ri tinimit Damasco. Chila! 
c'ut cábix wi na chawe jas ri rajwaxic cabano,” —xcha chwe. 11 Man 
xincowin tá c'ut xinca!yic rumal ri sakil, ri sibalaj cájuluwic. Rumal ri! xa 
xinyukex bi che ri nu k'ab cumal ri wachi!l, xinquic'am bi pa Damasco, 
—cácha!. 

12C!o c'u jun tata! chila!, Ananías u bi'. Ri are! sibalaj cácojon che 
ri Dios, cunimaj c'u ru Pixab ri Moisés. Conojel ri winak aj Israel ri e 
c'o chila! pa Damasco cáquibij chi sibalaj utz we tata! ri'. 13We tata! ri! 
xopan che nu ch'abexic, xubij c'u chwe: “Wachalal Saulo, chca'y chi na la 

jumul chic,” —xcha chwe. Chanim c'ut xutzir ri nu wak'ach, xincowinic 
xinca!yic, xinwil c'u ri tata!. 14Xubij c'u ri tata! chwe: “Cha'tal la rumal 
ri qui Dios ri ka mam ojer rech quetamaj la jas ru rayinic, xukuje! rech 
quetamaj la u wách ri Jicomalaj Patánil re ri Dios, xukuje' rech cáta la ri 
kas u ch'abal ri Are'. 15Coc c'u na la che k'alajisal re ri Are! chquiwách 
ri winak, cátzijoj na la ronojel ri tom la, xukuje! ri ilom la. 16 ¿Jas ta 

ne ri queyej na la? ¡Jo! ba'! Walij la, chban kasna! la, cu'ba c'ux la chrij 
ri Kajaw Jesús, ta' la tok'ob che rech cásachtaj ri mac la, cuban c'u 
ch'ajch'oj ri anima! la,” —xcha chwe, —xcha ri apóstol Pablo. 


Ri tat Pablo cutzijoj ri xubano aretak xtak bi chutzijoxic ru 
Lok' Pixab ri Dios chque ri winak ri man e aj Israel taj 


17Ri tat Pablo xutakej tzijonem, cubij: Aretak xintzelej lok pa we tinimit 
Jerusalén, zine' c'u pa ri nimalaj rachoch Dios. Tajin quinban orar chila', 
c'o c'u ri xuc'ut ri Dios chnuwách. 18 Xinwil ri Kajaw Jesús, xubij c'u chwe: 
“Chacowij, chatel bi chanim waral pa Jerusalén, rumal chi ri winak ri e 
c'o waral man cáquicoj tá na ri cabij chwij in,” —xcha chwe. 19Ri in c'ut 
xinbij che: “Kajaw, ri e are! quetam chi nabe canok ri in xine! pa tak ri 
rachoch Dios ri cáquimulij wi quib ri winak aj Israel, xeinchap conojel ri 
quecojon che la, xeincoj pa che!, xukuje' xeinch'ayo. 20 Aretak c'ut tajin 
cáquicámisaj ri tat Esteban ri patánil e la, ri cák'alajisan chij la, ri in, in 
c'o cuc'. Sibalaj utz c'ut xinwilo chi cácámisaxic, xinchajij c'u ri qui k'u! ri 
tajin quecámisan che," —xincha che. 21 Ri Kajaw Jesús xubij chwe: "Jat, 
rumal chi rajwaxic catintak bi naj cuc! ri niq'uiaj winak chic ri man e aj 
Israel taj,” —xcha ri Are! chwe, —xcha ri tat Pablo chque ri winak. 


Ri tat Pablo c'o pu k'ab ri tata! ri cátakan pa qui wu ri soldados 


22Xuwi chi c'u wa! we GU ri! xquita ri winak chuchi! ri tat Pablo, 
xquichap c'u u rakic qui chi', xquibij: iChcámisax we achi ri'! ¡Man ya'tal 
tà che chi các'asi na! —xecha ri winak. 

23Xquitakej c'u u rakic qui chi', xquirokij ri qui k'u! cho ri ulew, 
xquijopij ulew chicaj. (Je! xka'no chuc'utic chi sibalaj nim ri coyowal, man 
cákaj tà c'u chquiwách ri tajin cubij ri tat Pablo.) 24Ri tata! ri cátakan pa 
qui wi! ri soldados xuya takanic chi cocsax ri tat Pablo pa ri ja ri e jekel 
wi ri soldados, xukuje!' xuya takanic chi co cách'ayic, te c'u ri! các'ot u chi! 
rech cubij jas che ri winak cáquirak qui chu chrij. 25 Aretak c'ut yutum 
chic ri are! rech cáquich'ayo, xubij ri tat Pablo che ri qui nimal soldados 
ri tac'al chila' che quilic: ¿A ya'tal chech alak cách'ay alak jun achi ri jun 
cuc! ri winak aj Roma* we ta mat k'atom tzij puwi' nabe? —xcha che. 





2 22:25 Ri tat Pablo are jun aj Roma rumal chi xil u wách pa ri tinimit Tarso, ri quetakan 
wi ri winak aj Roma. Are xukuje! jun aj Israel rumal chi ru tat, ru nan e are! aj Israel. 

26 Aretak ri tata! ri! xuta ri xubij ri tat Pablo, xe'c, xubij che ri tata! ri 
cátakan pa qui wi! ri soldados: ¿Jas ta c'u lo ri tajin cában la che we achi 
ri'? Ri are! are jun cuc! ri winak aj Roma, —xcha che. 

27 Ri tata! ri cátakan pa qui wi ri soldados xe! ruc' ri tat Pablo, xuta' 
che, xubij: ¿A kas tzij chi at jun cuc! ri winak aj Roma? —xcha che. 

Ri tat Pablo xubij: Je!, kas tzij, —xcha che. 

28Ri nim takanel xubij che ri tat Pablo: Ri in xintoj nimalaj puak rech 
quinoc che jun chque ri winak aj Roma, —xcha che. 

Ri tat Pablo xch'awic, xubij: Ri in, in jun chque rumal chi je! nu banic 
wa! xil nu wach, —xcha che. 

29 Chanim ri soldados ri xa jubik! man xquich'ay ri tat Pablo xebel ruc', 
xquiya canok. Are c'u ri nim tata! ri cátakan pa qui wi' ri soldados, aretak 
xretamaj chi ri tat Pablo are jun cuc! ri winak aj Roma, sibalaj xuxej rib 
chi xtakan chuyutic rech cách'ayic. 


Ri tat Pablo cáyi' chquiwách ri qui nimakil ri winak aj Israel 


30Ri tata! ri cátakan pa qui wi ri soldados xraj xretamaj jas ri kas u 
mac ri tat Pablo ri tajin cáquibij ri winak aj Israel chrij. Xak je ri' chucab 
k'ij xresaj ri ximibal re ch'ich' che ri tat Pablo, te c'u ri! xtakan che 
qui mulixic ri qui nimakil ri sacerdotes aj Israel, xukuje! conojel ri qui 
nimakil ri winak. Xresaj c'u lok ri tat Pablo, xutac'aba chquiwách. 

2 3 1Ri tat Pablo co xca!y chque ri qui nimakil ri winak, xubij: 
Kachalal, ri in quinna! pa ri wanima! chi man c'o tá etzelal nu 
banom pa ri nu c'aslemal cho ri Dios petinak lok, —xcha chque. 

2Are c'u ri tat Ananías, ri qui nimal sacerdotes, xuya takanic chque 
ri winak ri e c'o chuxcut ri tat Pablo chi cáquich'ay pu chi! ruc' ri qui 
k'ab. 3Ri tat Pablo xch'awic, xubij che ri tat Ananías: iKas tzij are ri Dios 
cách'ayow na la! ¡Ri lal zak quieb wách la! Ri lal t'uyul la chila' rech 
cák'at la tzij je! jas ri cubij ri Pixab. ¿Jas lo wa! ri cában la, cátakan c'u la 
che nu ch'ayic? ¿A mat cániman la che ri cubij ri Pixab? —xcha che. 

4Ri achijab ri e c'o chunakaj ri tat Pablo xquibij che: ¿A je! cabano 
chuch'abexic ri qui nimal sacerdotes rech ri Dios? —xecha che. 

5Ri tat Pablo xubij: Kachalal, man wetam taj chi are ri qui nimal 
sacerdotes. Cubij c'u pa ru Lok! Pixab ri Dios ri Tz'ibtalic: “Mabij ri man 
utz taj chrij ri jun ri cátakan puwi! ra tinimit,” —cácha!, —xcha chque. 

6Ri tat Pablo xrilo chi jujun chque ri qui nimakil ri winak ri e c'olic, e are! jun 
cuc! ri tata'ib saduceos, ri niq'uiaj chic e are! jun cuc! ri tata'ib fariseos. Rumal ri' 
co xch'awic, xubij chquiwách ri qui nimakil ri winak: Kachalal, ri in, in fariseo, 
in u c'ojol jun fariseo. Tajin c'u cák'at tzij pa nu wi! rumal chi quincojo chi 
quec'astaj na ri cáminakib, cu'l c'u nu c'ux chrij wa!, —xcha chque. 

7 Aretak xbitaj wa! we GU ri' rumal ri tat Pablo, ri tata'ib fariseos, ri 
tata'ib saduceos xquichap u chomalaxic quib, xech'ojinic. Je ri! chi ri 

winak ri qui mulim quib xuban quieb qui chomanic, xquitasala quib. 8Je! 
xca'n wa! rumal chi ri tata'ib saduceos man cáquicoj taj chi quec'astaj na 
ri cáminakib, man cáquicoj taj chi e c'o ángeles, chi e c'o espíritus. Je wa! 
ri qui tijonic ri e are'. Are c'u ri tata'ib fariseos cáquicojo chi quec'astaj 
na ri cáminakib, xukuje! chi e c'o ángeles, chi e c'o espíritus. Je ri' ri qui 
tijonic ri e are'. ? Conojel c'ut, co na xquirak qui chi'. Xewalij c'u jujun 
chque ri tijonelab re ri Pixab ri e jun cuc! ri tata'ib fariseos, xquibij: We 
achi ri! man c'o tá jun mac u banom. We ne jun espíritu, we ne jun ángel 
xuch'abej, mákak'atej ne u wách ri cuban ri Dios, —xecha'. 

10Sibalaj c'u nim ri ch'oj chquixol ri tata'ib. Rumal ri! ri tata! ri qui 
nimal soldados aj Roma xuxej rib we ne cában ch'ákatak che ri tat Pablo 
cumal ri e are'. Xa je ri' xtakan chque ru soldados chi quebe'c, cáquesaj bi 
ri tat Pablo chquixol rech cáquic'am bi jumul chic pa ri ja ri e jekel wi ri 
soldados. 

11 Chucab ak'ab xuc'ut rib ri Kajaw Jesús chuwách ri tat Pablo, xubij 
che: iPablo, chachajij anima'! Rumal ri a banom, rumal chi a k'alajisam 
waral pa ri tinimit Jerusalén jachin ri in, jas c'u ri nu banom, xukuje' are 
je! rajwaxic caban na che nu k'alajisaxic pa ri tinimit Roma, —xcha che. 


Ri winak cáquichomaj jas cáca'n chucámisaxic ri tat Pablo 

12Chucab Km chi c'ut jujun chque ri winak aj Israel xjunamataj qui tzij 
chi cáquicámisaj ri tat Pablo. Xca'n juramento chi cápe na c'àx pa qui wi! 
we man cáca'no jas ri xquichomaj, chi man c'o tá jas cáquitij na we ta 
mat nabe cáquicámisaj ri tat Pablo. 13E c'o na más chquiwách cawinak 
achijab ri xca'n wa! we juramento ri'. 14 Xebe! c'u wa! cuc! ri qui nimakil 
ri sacerdotes xukuje! cuc! ri niq'uiaj tata'ib chic, ri qui nimakil ri winak aj 
Israel, xquibij c'u chque: Ri uj xka'n juramento chi cápe na c'áx pa ka wi! 
we man cáka'no jas ri xkachomaj, chi man c'o tá jas cákatij na we ta mat 
nabe cákacámisaj na ri tat Pablo. 15Ri alak c'ut, xukuje! ri niq'uiaj qui 
nimakil ri winak, bij alak che ri tata! ri cátakan pa qui wi! ri soldados chi 
cuc'am lok ri tat Pablo chuwách alak chuwek, bij alak chi xa các'ot alak u 
chi' che retamaxic jas ri kas xubano. Are c'u ri uj, c'a májok cápe ri are!, 
cujc'oji na apan chuyuxlexic rech cákacámisaj, —xecha chque. 

16 Are c'u jun ala, ri ral ri ranab ri tat Pablo, xuta wa!, jas ri xquichomaj 
u banic, xe! c'u ri are! pa ri ja ri e jekel wi ri soldados, xubij wa! che ri tat 
Pablo. 17Xa je ri' ri tat Pablo xusiq'uij jun chque ri tata'ib ri qui nimal ri 
soldados, xubij che: Clama la bi we ala ri' chuwách ri tata! ri cátakan pa 
qui wi! conojel ri soldados, c'o chu ri craj cubij che, —xcha che. 

18Ri qui nimal ri soldados xuc'am bi ri ala chuwách ri tata! ri cátakan 
pa qui wi! ri soldados, xubij che: Ri tat Pablo ri ajpache! xinusiq'uij, te c'u 
ri' xuta! tok'ob chwe chi quinc'am lok we ala ri' chuwách la, c'o c'u ri craj 
cubij che la, —xcha che. 

19Ri tata!, ri nim takanel, xuc'am bi ri ala pu tuquiel wi, xuta! c'u che: 
¿Jas ri cawaj cabij chwe? —xcha che. 

20Te ri' ri ala xubij che: Ri qui nimakil ri winak aj Israel xjunamataj 
qui tzij chi cáquibij che la chi các'am la bi ri tat Pablo chquiwách ri 
qui nimakil ri winak chuwek, cáquibij c'u na chi xa cáquic'ot u chi' che 
retamaxic jas ri kas xubano. 21 Mácoj ba! la ri cáquibij, rumal chi e c'o 
na más chquiwách cawinak achijab ri e yuxleninak ri tat Pablo. Ri e are! 
ca'nom juramento chi cápe na c'àx pa qui wi' we ta mat cáca'no jas ri 
qui chomam, chi man c'o tà jas cáquitijo we ta mat nabe cáquicámisaj na 
ri tat Pablo. Ri e are! c'ut chanim ri! e c'o chic, xak queye'm chi cáya la 
chque jas ri cáquibij, —xcha che. 

22 Ri tata! c'ut ri cátakan pa qui wi! ri soldados xubij che ri ala chi quel 
bic, xubij c'u che chi c'o jun mubij wi chi xubij wa! che. 


Ri tat Pablo cátak bi chuwách ri tat Félix ri k'atal tzij 


23Te c'u ri! ri nim tata! ri cátakan pa qui wi! ri soldados xeusiq'uij 
quieb chque ri tata'ib qui nimakil soldados, xuya c'u takanic chque 
chi quequimulij quieb cientos soldados chcakan, oxc'al lajuj chic ri 
quequiejenic, xukuje! quieb cientos ri quequic'am bi qui lanzas. Rajwaxic 
c'ut cáca'n u banic ri jastak que, xak quec'oji na chila! pa ri u belej hora 
chak'ab, rech quebel bic, quebe! pa ri tinimit Cesarea. 24Xukuje' zua 
takanic chi quequicha! jujun quiej, cában u banic jun rech c'o cuquiejej bi 
ri tat Pablo, rech cáquictam bic, man c'o tá jas jun c'áx curiko, xane utz 
u wách copan ruc! ri k'atal tzij ri tat Félix. 25Te c'u ri' ri tata! ri cátakan 
pa qui wi! conojel ri soldados xutz'ibaj bi jun wuj, xuya bi chque. Je wa! 
xubij ri wuj: 

26“In wa!, ri in Claudio Lisias. Quintak bi rutzil wách la, tat Félix, lal 
ri' ri nimalaj k'atal tzij. 27We achi ri' xchap na cumal ri winak aj Israel, 
xak c'u jubik! man xquicámisaj. Aretak c'ut xinwetamaj in chi are jun 
aj Roma, xeinsiq'uij ri nu soldados, xeintak c'u che resaxic pa qui k'ab 
ri winak aj Israel. 28Xwaj c'ut xinwetamaj jas ri mac xubano, ri cáquibij 
chrij. Rumal ri' xinc'am bi chquiwách ri qui nimakil ri winak aj Israel. 
29Xinwetamaj c'ut chi ru mac are wa! chi man cuban taj jas ri cubij ri 
qui pixab ri e are'. Man ya'tal tà c'ut chi cácámisaxic, man ya'tal taj chi 
coc pa che! rumal wa!. 30Xinta c'ut chi xjunamataj qui GU ri winak aj 
Israel, qui chomam chi c'ut jas cáca'n chucámisaxic we achi ri'. Xa rumal 
ri! xintak bic uc! la, xinbij c'u bi chque ri winak ri cáquibij chrij chi cto 
u mac, chi rajwaxic cáquik'alajisaj chuwách la jas ri mac u banom ri 
cáquibij chrij. Xuwi ba! wa! ri xinbij che la. iCh'abej chi la!" —xcha bi pa 
ri wuj. 

31Ri soldados xquinimaj ri takanic ri xyi' chque, xquic'am c'u bi ri 
tat Pablo, xebe! chak'ab pa ri tinimit Antípatris. 32 Chucab k'ij chic ri 

soldados ri e benak chcakan xetzelej lok jawije' c'o wi ri ja ri e jekel wi. 
Are c'u ri soldados ri e benak chrij quiej xquitakej ri qui be ruc! ri tat 
Pablo. 33Aretak c'ut xeopan pa ri tinimit Cesarea, xquiya ri wuj che ri 
nim k'atal Gu. xukuje! xquiya ri tat Pablo chuwách, xquijach c'u pu k'ab. 
34Ri k'atal tzij xusiq'uij ri wuj, te c'u ri! xuta! che ri tat Pablo jawije' quel 
wi ri are'. Aretak xretamaj chi are aj Cilicia, 35xubij che: Quinta na ri tzij 
la aretak quepe ri winak ri cáquibij ri mac chij la, —xcha che. 

Xeutak c'u soldados chuchajixic ri tat Pablo pa ri nim ja ri sibalaj je'lic, 
rachoch ri tat Herodes. 


Ri tat Pablo cuto' rib chuwách ri tat Félix, ri nim k'atal 
tzij, rumal ri cáquibij ri winak aj Israel chrij 


2 4 1Xque! job k'ij ri tat Pablo c'o pa ri tinimit Cesarea aretak xopan 
ri tat Ananías ri qui nimal sacerdotes, e rachi'l jujun chque ri 

nimak tak tata'ib aj Israel, xukuje' jun cojol tzij ri xukuje! cách'aw pa qui 
wi' ri winak. Ri tata! ri', Tértulo u bi'. Xeboc c'u bi chuwách ri nim k'atal 
tzij chubixic ri mac chrij ri tat Pablo. 2Aretak xc'am lok ri tat Pablo, ri 
tat Tértulo xuchap u bixic tzij chrij chuwách ri nim k'atal tzij, je c'u ri! 
xubij che ri tat Félix: iChàjin la, tat Félix, lal ka nan, lal ka tat! Sibalaj 
maltiox che la chi rumal ech la c'o nimalaj utzil pa we ka tinimit, man 
c'o tá c'u je wa! je ri'. Rumal c'u ri nimalaj no!j la, sibalaj utz banom la 
chuk'atic tzij puwi' ronojel. 3Ronojel ri banom la cákil pa tak conojel 
ri tinimit, sibalaj cákamaltioxij wa! che la, tat Félix. ^Man cákaj tà c'ut 
cákaya nimalaj latz! che la. Xuwi cákaj cákabochi'j la rech cában la 
tok'ob, cujtatabej na la jun rat. 5We achi ri', xketamaj chi jawije! chi! ri 
copan wi, xak c'äx cuban chquixol ri winak, je! jas jun nimalaj yabil. Pa 
ronojel ruwáchulew cuyac ch'oj chquixol ri winak aj Israel, je ri' chi zak 
cáquitasala quib. Ri are! c'ut are jun c'amal qui be ri jule' winak ri qui 
takem ru tijonic ri Jesás aj Nazaret ri cábix Nazarenos chque. 6Xukuje! 
xuban ri áwas u banic pa ri nimalaj rachoch Dios. Ri uj c'ut xkachapo. 
Are ta xkaj xkak'at tzij puwi!, jas ri cubij ri ka pixab. 7 Are c'u ri tata!, 
Lisias u bi!, ri cátakan pa qui wi' ri soldados, xunim rib ri are'. Ruc! 
nimalaj chuk'ab xresaj ri tat Pablo pa ka k'ab. 8Xubij c'ut chi ri winak ri 
cáquibij chrij ri tat Pablo chi c'o u mac, rajwaxic queopan uc! la. Ri lal 
c'ut cuya! các'ot la u chi!, cáta! la che, rech quetamaj la chi kas tzij wa! 
ronojel ri tajin cákabij chrij, —xcha che ri tat Félix. 

9Xukuje! ri winak aj Israel ri e c'o ruc' ri tat Tértulo xquibij chi ronojel 
wa! are kas tzij. 19 Ri nim k'atal tzij xuc'ut ruc' ru k'ab chi cuya! cách'aw 
ri tat Pablo. Ri are! c'ut xubij: Wetam chi q'uia junab chic c'o la che k'atal 
tzij pa qui wi! we winak ri', rumal ri! cáquicot wanima! quinbij quieb 
oxib tzij chuwách la chuto'ic wib. 11 Cácowin c'u la quetamaj la chi c'à 
te! cablajuj Ki wa! in opaninak pa ri tinimit Jerusalén chuk'ijilaxic ri 

Dios. 12Man c'o tà c'u ch'oj nu banom, man tajin tà quinchomala tzij 
ruc' jachin jun aretak xinquirik pa ri nimalaj rachoch Dios. Man tajin 
tà quinsach qui c'ux ri winak pa tak ri rachoch Dios ri cáquimulij wi 
quib ri winak aj Israel, o jawije! chi! ri xinquirik wi pa ri tinimit. 13 Wa! 
we winak ri' man quecowin taj cáquic'ut chuwách la chi kas tzij ri 
tajin cáquibij chwij. 14 Quink'alajisaj cu chuwách la, chi ri in are tajin 
quinpatánij ri qui Dios ri ka nan ka tat ojer. Je! tajin quinbano jas ri cubij 
ru tzij ri Jesús ri kas C'amal ka Be,“ ri cáquibij ri winak aj Israel chi are! 
jule' tijonic wa! ri man kas tzij taj. Quincoj in xukuje' ronojel ri tz'ibtal 
pa tak ri wuj re ru Pixab ri Moisés, xukuje! ri tz'ibtal pa tak ri qui wuj ri 
k'alajisal tak re ru Lok! Pixab ri Dios. 15Jas ri e are!, je! c'u ri in. Cu'l nu 
c'ux chrij ri Dios chi quec'astaj na conojel ri cáminakib ri ca'nom utzil 
pa ri qui c'aslemal, xukuje! ri ca'nom etzelal. 16 Rumal ri' amak'el ronojel 
Ki quincoj nu chuk'ab rech man c'o tà etzelal quinna! pa ri wanima' 
chuwách ri Dios, o chquiwách ri winak, —cácha ri tat Pablo. 
17Oc'owinak chi quieb oxib junab ri in bininak pa tak niq'uiaj tinimit 
chic, te c'u ri! xintzelej lok jumul chic pa ri nu tinimit, xine! pa Jerusalén 
chuya'ic ri puak, tobanic chque ri meba'ib chila', xukuje! chuya'ic sipanic 
cho ri Dios. 18 Tajin c'u quinya ri nu sipanic pa ri nimalaj rachoch Dios, 
wesam chi ri áwas chwij, aretak xinquirik jujun winak aj Israel ri quepe 
pa Asia. Xa quieb ozib ri winak c'olic, man c'o tà c'u c'äx tajin quinban 
cuc'. 19Ri winak ri quepe pa Asia, ri xinquirik pa ri nimalaj rachoch Dios, 
e are wa! ri rajwaxic quepe chuwách la, cáquibij c'ut jas u wách ri mac nu 
banom, we kas tzij c'o c'äx pa qui c'ux chwij. 20 We man je ri', chquibij ba 
ri winak ri e c'o waral chanim, we c'o jas jun mac xquirik chwij aretak 
xinoc chquiwách ri qui nimakil ri winak aj Israel. 21 We c'u ne are nu mac 
ri tajin cáquibij chi aretak in c'o chquixol, co xinch'awic, xinbij: “Cámic 
tajin cák'at alak tzij pa nu wi' rumal chi quincojo chi quec'astaj na ri 
cáminakib," —xincha!, —xcha ri tat Pablo che ri tat Félix. 

22 Ri tat Félix, aretak xuta ri xubij ri tat Pablo, kas c'o retam chic chquij 
ri winak ri qui takem ru tijonic ri Jesus ri kas C'amal qui Be. Kuya na 
can ru chomaxic wa! pa jun k'ij chic, xubij c'u chque ri winak: Aretak 
cape ri tat Lisias, ri tata! ri cátakan pa qui wi! ri soldados, te c'u ri! kas 
quinwetamaj na jas u banic ronojel wa!, —xcha chque. 

23Xtakan c'u ri tat Félix che ri qui nimal soldados, chajil re ri tat Pablo 
chi cutakej u chajixic. Xukuje' xubij che chi cuya che ri tat Pablo chi 
cuya! queopan ri e utz ruc! chuch'abexic, xukuje! chuya'ic ri rajwaxic che, 
man queuk'atej tà ri e are'. 

240c'owinak chi quieb oxib Km, xopan chi jumul ri tat Félix rachi'l ri 
nan Drusila ri rixokil. Ri are' are jun aj Israel. Xtakan c'u chusiq'uixic 





a 24:14 “Clamal ka Be": Ri mero tzij pa griego are “ri Be”. 

ri tat Pablo rech catzijon cuc' chrij ri cojonic che ri Jesucristo. 25 Aretak 
c'ut ri tat Pablo xuchap u tzijoxic chi rajwaxic cuban jicom jun che ru 
c'aslemal, man cuban tá jun xak jas ri craj ri are!', xukuje! xutzijoj chi ri 
Dios cuk'at na tzij pa qui wi' ri winak pa ri q'uisbal k'ij, xuxej rib ri tat 
Félix, xubij c'u che ri tat Pablo: Xak je! na la!, cuya! cate'c. Aretak c'ut 
cábantaj ri jastak we, quintakan chi na jumul che a siq'uixic, —xcha che. 

26 Are c'u craj ri tat Félix chi ri tat Pablo cuya puak che rech cutzokopij 
bic. Rumal ri! amak'el cátakan chusiq'uixic rech cátzijon ruc'. 27 E 
oc'owinak chi c'u quieb junab, zak je ri! ri xca'no. Te c'u ri! xq'uextaj ri 
tat Félix che nim k'atal tzij. Are xcanaj can ri tat Porcio Festo chuq'uexel. 
Are c'u ri tat Félix, are craj cuban canok jachique ri cákaj chquiwách ri 
winak aj Israel. Rumal ri! xuya na can ri tat Pablo pa che!. 


Ri tat Pablo coc chuwách ri tat Festo ri nim k'atal tzij ri te' xoquic 


25 1 Xque' ozib k'ij ri oquinak ri tat Festo che nim k'atal tzij. Te c'u 
ri' xel bic pa ri tinimit Cesarea, xe! c'u pa Jerusalén. 2Chila! c'ut 
ri qui nimakil sacerdotes xukuje! ri winak aj Israel ri más nimak na qui 
banic xeboc chuwách ri tat Festo chubixic jas u wach mac ri xuban ri 
tat Pablo, jas ri tajin cáquibij chrij. 3Xquibochi!j ri tat Festo, xquita! c'u 
tok'ob che chi cátakan chuc'amic lok ri tat Pablo pa ri tinimit Jerusalén. 
Ri winak aj Israel xjunamataj qui tzij, xquichomaj chi cáquicámisaj na ri 
tat Pablo pa ri be. ^Xpe c'u ri tat Festo, xubij chque chi ri tat Pablo c'o pa 
che! jela! pa ri tinimit Cesarea. Xubij c'u chque chi cátzelej na ri are! jela! 
pa quieb oxib k'ij. 5 Xukuje! xubij chque: Jachin tak ri c'o chxol alak, ri c'o 
takanic pa qui k'ab, rajwaxic duebel wuc pa Cesarea. We c'u c'o u mac ri 
achi ri', cuya! cábij alak wa! chwe jela', —xcha ri tat Festo chque. 

6Xa c'u wajxakib Ku. we c'u ne lajuj k'ij, xc'oji ri tat Festo pa ri tinimit 
Jerusalén, te c'u ri! xtzelej pa ri tinimit Cesarea. Chucab ktij xt'uyi pa 
ru t'uyulibal pa ri k'atbal tzij, te c'u ri' xtakan chusiq'uixic ri tat Pablo. 

7 Aretak xopan ri tat Pablo chuwách ri tat Festo, xepe ri winak aj Israel ri 
e petinak pa Jerusalén, xquimulij quib chrij ri are'. Q'uia u wách c'äx ri 
xquibij chi u banom, man xecowin tà c'ut xquic'utu chi kas tzij ri xquibij 
chrij. SAre c'u ri tat Pablo xubij we tzij ri' chuto'ic rib: Ri in man c'o tá 
jubik' mac nu banom. Man in macuninak tà chrij ri qui pixab ri winak 

aj Israel, chrij ta ne ri nimalaj rachoch Dios, o chrij ri César ri nimalaj 
takanel puwi' ri Roma, —xcha che ri tat Festo. 

9 Are c'u ri tat Festo, are craj cubano jachique ri cákaj chquiwách ri 
winak aj Israel, xa rumal ri! xuta! che ri tat Pablo, xubij: ¿A cawaj cate! pa 
ri tinimit Jerusalén rech chila' quink'at wi tzij pa wi'? —xcha che. 

10Xch'aw c'u ri tat Pablo, xubij che: Chuwách ru k'atbal tzij ri César, 
ri nimalaj takanel puwi' ri Roma, in c'o wi. Are waral rajwaxic cák'at wi 
tzij pa nu wi'. Kas etam c'u la chi man c'o tà jun c'áx nu banom chquij 


El Nuevo Testamento en K'iche' Centro-Occidental de Guatemala, 2da ed. O 2011, Wycliffe Bible Translators, Inc. 


319 HECHOS 25 


ri winak aj Israel. 11 We c'u ne nu banom jun c'áx, we ne nu banom jun 
mac ri takal wi chi quincámisaxic, man quinwesaj tá wib chupam, cuya! 
quincámisaxic. We c'u man c'o jas ri nu banom ri cáquibij chwij, man 
c'o tà jun ya'tal che chi quinujach pa qui k'ab. Quinta! ba! chi ri César, ri 
nimalaj takanel, chi ri are! cák'atow tzij pa nu wi', —xcha ri tat Pablo. 
12Xtzijon c'u ri tat Festo cuc! ri ya!l tak u no'j ri quetoban ruc!, xubij 
che ri tat Pablo: Xabij chi are ri César, ri nimalaj takanel puwi' ri Roma, 
cák'atow na GU pa wi'. Cate! ba! na ruc! ri nimalaj takanel ri', —xcha che. 


Ri tat Pablo coc chuwách ri nim takanel Agripa 


13 Oc'owinak chi quieb oxib k'ij, ri nim takanel Agripa rachi!l ri nan 
Berenice xebe! pa ri tinimit Cesarea chuch'abexic ri tat Festo. 14Q'uia 
Ku xec'oji na chila!, are c'u ri tat Festo xubij che ri tat Agripa jas ri xban 
che ri tat Pablo. Je wa! xubij che: Oo jun achi waral ri yo'm can pa che! 
rumal ri tat Félix aretak xel bic. 15 Aretak xinc'oji pa ri tinimit Jerusalén, 
xepe ri qui nimakil sacerdotes, xukuje! ri qui nimakil ri winak aj Israel, 
xquibij chi c'o mac u banom we achi ri'. Xquibij chwe chi quink'at na tzij 
puwi' chi các'ájisax u wach we achi ri'. 16Xinbij c'u chque ri e are! chi ri 
k'atbal tzij re Roma, man u yo'm tá takanic chi cácámisax jun winak we 
man nabe copan na chquiwách ri cáquibij chrij chi cto u mac rech cuto' 
rib chuwách ri cábix chrij. 17 Rumal ri! aretak xepe ri e are! junam wuc' 
waral, man xinbeytaj taj, xane chanim chucab k'ij xint'uyi pa ri t'uyulibal 
pa ri k'atbal tzij, te c'u ri! xintakan chusiq'uixic ri achi ri!. 18 Aretak c'ut 
xepe ri winak ri cáquibij chi c'o u mac xubano, man c'o tà jun etzelal ri 
xquibij chrij junam ruc' ri tajin quinchomaj in. 1?Xane zak xuwi xquibij 
chi ri tat Pablo man cuban tà ronojel ri e nak'atal wi ri winak aj Israel, 
ri e cojoninak wi che, xukuje! xquibij chi cutzijoj ru banic jun achi, Jesús 
u bi, ri xcámic, cubij c'u ri are! chi c'asal chic. 20Man quinrik tà cu 
in jas quinbano, rumal c'u ri! xinta! che ri tat Pablo we craj que! ri are! 
pa ri tinimit Jerusalén, rech chila! cák'at wi tzij puwi'. 21 Are c'u ri are! 
xubij chi rajwaxic cák'at tzij puwi' rumal ri tat Augusto César, ri nimalaj 
takanel puwi' ri Roma. Rumal ri! xintakan chuchajixic na pa che! c'à 
quintak na bi ruc' ri nimalaj takanel, —xcha!. 

22Xubij c'u ri tat Agripa che ri tat Festo: Ri in xukuje! cwaj quinta ru 
GU ri achi ri', —xcha'. 

Ri tat Festo xubij che: Chuwek cáta na la jas ri cubij we achi ri', —xcha 
che ri nim takanel Agripa. 

23Chucab Kg, aretak xeopan ri tat Agripa rachi'l ri nan Berenice, sibalaj 
nimak ca'nom che quib, ruc' nimal xeboc bi pa ri nimalaj ja ri cáquimulij wi 
quib ri winak, cachi!l ri tata'ib ri quetakan pa qui wi! ri soldados, xukuje! cachi!l 
ri tata'ib ri nimak qui banic pa ri tinimit. Xtakan c'u ri tat Festo ri nim k'atal tzij 
chusiq'uixic lok ri tat Pablo. 24Te c'u ri' xubij ri tat Festo: Nim takanel Agripa, 

xukuje' alak onojel alak ri e c'o kuc! waral, c'o we achi ri! chuwách alak, chrij 
c'u wa! ri xquirak wi qui chi! q'uia ri winak aj Israel pa Jerusalén, xukuje! waral 
pa Cesarea. Cáquibij chi cto mac u banom we achi ri!, chi rumal c'u ri' rajwaxic 
cácámisaxic, —quecha ri'. 25Ri in c'ut quinwilo chi man c'o tá jun mac u banom 
ri takal ta wi cácámisaxic. Ri are! c'ut u bim chi rajwaxic cák'at tzij puwi' rumal 
ri tat Augusto César, ri nimalaj takanel puwi' ri Roma. Rumal ri' nu chomam 
chi quintak na bi ruc' are!. 26Man c'o tá c'u jas ri quincowinic quintz'ibaj bi che 
ri nimalaj takanel ri cátakan pa nu wi'. Rumal ri! xinc'am lok ri achi chuwách 
alak, más na chuwách la, nim takanel Agripa, rech các'ot na u chi! Je ri! c'o 

ri quincowinic quintz'ibaj bic. 27 Quinchomaj c'ut chi xak lok! quintak bi jun 
ajpache! we man quinbij bic jas ri mac u banom, —xcha chque. 


Ri tat Pablo cuto' rib chuwách ri tat Agripa ri nim takanel 


2 6 1Ri tat Agripa xubij che ri tat Pablo: Cuya' catch'awic chuto'ic 
awib, —xcha che. 

Ri tat Pablo xuyac ru k'ab, te c'u ri' xuchap ch'awem, xubij: 2Nim takanel 
Agripa, sibalaj cáquicot wanima! chi cuya! quinch'aw chuwách la cámic chuto'ic 
wib chuwách ronojel ri cáquibij ri winak aj Israel chwij. 3 Wetam c'ut chi kas 
etam la ronojel ri uj nak'atal wi, uj ri winak aj Israel, xukuje! jachique tak ri tzij 
cujch'ojin chrij. Rumal ri' quinta! jun tok'ob che la chi cáchajij la paciencia wuc' 
che nu tatabexic, —xcha ri tat Pablo che ri nim takanel Agripa. 


Ri tat Pablo cutzijoj ru c'aslemal nabe aretak májok cácojonic 


4Xutakej tzijonem ri tat Pablo, xubij: Conojel ri winak aj Israel quetam ri nu 
banom pa ri nu c'aslemal chquixol petinak lok, rumal chi cuc! ri e are! xil wi 
nu wách. Pa ri nu tinimit ctut xinq'uiyisax wi, xukuje! pa ri tinimit Jerusalén. 
5Ri e are! xukuje! quetam wa!, quecowinic cáquik'alajisaj wa! we cácaj, chi ri in 
tzojer lok in jun cuc! ri winak fariseos. E are! c'u wa! ri winak aj Israel ri sibalaj 
cáquicoj na qui chuk'ab chubanic ri cubij ru Pixab ri Moisés. 6 Cámic c'ut tajin 
cák'at tzij pa nu wi! rumal chi cu'l nu c'ux chrij ri xuchi'j can ri Dios chque ri 
ka mam oer, chi queuc'astajisaj na ri cáminakib. 7 Are c'u wa! ri queye'm ri 
winak aj Israel ri e c'o che ri qui mam ojer ri cablajuj u c'ojol ri tat Jacob, chi je! 
cábantaj na. Rumal ri' quek'ijilan che ri Dios. Chi pak'ij chi chak'ab quepatánin 
che. Tat Agripa, are c'u rumal rech wa! chi cu'l nu c'ux chi quec'astaj na ri 
cáminakib, xa c'u rumal ri! c'o ri cáquibij ri winak aj Israel chwij cámic. 86A 
mat cácoj alak chi ri Dios queuc'astajisaj ri cáminakib? —cácha ri tat Pablo 
chque. 


Ri tat Pablo cutzijoj jas xubano chubanic c'áx 
chque ri winak cojonelab nabe 
9Ri in, in xukuje! nabe xinchomaj in chi rajwaxic quinban q'uia u wách 
cláx chque ri winak ri qui takem ru tijonic ri Jesús aj Nazaret. 10Je c'u ri! 

xinban in pa ri tinimit Jerusalén. E q'uia chgue ri cojonelab xeincoj pa 
che! rumal ri takanic ri xyi' pa nu k'ab cumal ri qui nimakil sacerdotes 
chi je' quinban wa'. Aretak c'ut tajin quecámisax ri cojonelab, ri in 
sibalaj utz xinwilo. 11 Q'uia mul xinc'ájisaj qui wách ri cojonelab pa tak 

ri rachoch Dios ri cáquimulij wi quib ri winak aj Israel. Je wa! xinbano 
rech cáquiya can ri qui cojonic. Sibalaj c'u xyactaj woyowal chquij, je! ta 
ne chi xinch'ujaric. Xine'c, xinban c'áx chque c'a pa tak ri niq'uiaj tinimit 
chic, —cácha'. 


Ri Pablo cutzijoj jas xubano aretak xcojonic 


12Ri in benak pa ri be, benam we chubanic c'áx chque ri cojonelab 
pa ri tinimit Damasco. Ri in takom bic, xukuje! yo'm bi takanic pa nu 
k'ab cumal ri qui nimakil sacerdotes. 13 Nim takanel Agripa, are kas pa 
ru niq'uiaj ktij ri!, uj c'o pa ri be aretak zak te'talic xinwil jun sakil ri 
xpe chicaj, ri sibalaj cájuluw na chuwách ri k'ij, xtunun c'u chkij, ri in 
xukuje' conojel ri e benak wuc'. 14Ri uj konojel c'ut xujtzak cho ri ulew, 
te c'u ri' xinta jun ri xch'aw lok chicaj ri xubij chwe pa ch'abal hebreo: 
“Saulo, Saulo, ¿jas che tajin caban we nimalaj c'áx ri' chwe?” —cácha!. 
"Ri at c'ut tajin carik däs, jas ri cuban ri wacáx ri cucoj akan che ri jun 
che! ri t'ist'ic u wi!” —xcha chwe. !5Ri in c'ut xinbij: “¿Jachin ri lal, 
Tat?" —xincha che. Ri Are! xubij chwe: “In ri! ri Jesús ri tajin caban 
wa! we c'àx ri! chwe,” —cácha ri'. 16*iChatwalij ba!! Nu c'utum c'u wib 
chawách rech catoc che patánil we, xukuje! rech catoc che k'alajisal re 
ri awilom cámic chi are ri In, in awilom. Xukuje! cak'alajisaj ri quinc'ut 
na chawách. !7 Catinto! na pa qui k'ab ri a winakil, ri aj Israel, xukuje' pa 
qui k'ab ri niq'uiaj winak chic ri catintak wi bi cámic. 18Catintak bi cuc! 
rech cabano chi ri e are! kas queca!yic, rech quebel bi pa ri k'ekum re ri 
mac, quek'ax na pa ri sakil rech ri kas tzij, xukuje! rech man cáquitakej 
tà c'olem pu k'ab ri Satanás, xane quek'ax na pu k'ab ri Dios, quecojon 
c'u chwe In. Xak je ri' cáquirik na ri sachbal qui mac, xukuje! quec'oji na 
junam cuc! ri e rech ri Dios," —xcha ri Jesás chwe, —cácha ri tat Pablo. 


Ri tat Pablo cunimaj ri xc'ut chuwách rumal ri Dios 


19 Tat Agripa, nim takanel, rumal ri! ri in xinnimaj ri xuc'ut ri Dios 
chnuwách, man xinban tà c'u negar. 20 Xane xinchap u tzijoxic ru 
Lok! Pixab ri Dios nabe pa ri tinimit Damasco, te c'u ri! pa ri tinimit 
Jerusalén, pa ronojel ri Judea, xukuje! chque ri niq'uiaj winak chic ri 
man e aj Israel taj. Xink'alajisaj chquiwách chi rajwaxic cáquiq'uex 
canima', cáquiq'uex qui chomanic, queniman c'u che ri Dios. Xukuje' 
xinbij chque chi rajwaxic cáca'n ronojel u wách utzil rech k'alaj chi 
q'uextajinak ri canima!, q'uextajinak c'u ri qui chomanic. 21 Xa c'u rumal 
wa! ri winak aj Israel xinquichapa lok pa ri nimalaj rachoch Dios, are ta 

xcaj xinquicámisaj. 22 Rumal c'u ru tobanic ri Dios nu takem u tzijoxic ru 
Lok! Pixab ri Are! cámic. Nu tzijom ru Lok! Pixab ri Dios chque nimalaj 
conojel ri winak, chque ri man nim tà queil wi, xukuje' chque ri nimak 
qui banic. Man c'o tá jun tzij ri nu bim ri mat je! jas ri qui bim can ri 
k'alajisal tak re ru Lok! Pixab ri Dios, xukuje! jas ru bim can ri ka mam 
Moisés chi cábantaj na. 23 Are je! chi ri Cristo curik c'áx, cácámisax 

c'u na. Te c'u ri! are ri Are! ri nabe chquiwách conojel ri quec'astaj na 
chquixol ri càminakib rech cutzijoj na chi sak ri kas tzij chrij ru tobanic 
ri Dios chque ri ka winakil, xukuje! chque ri niq'uiaj winak chic ri man e 
aj Israel taj, —xcha ri tat Pablo chque. 


Ri tat Pablo cucoj u chuk'ab che ri nim takanel Agripa rech cácojonic 


24Ri tat Pablo tajin cubij tak we GU ri! chuto'ic rib aretak ri tat Festo co 
xurak u chi', xubij: iPablo, xak at elinak ch'uj! Rumal ri qui siq'uixic q'uia 
tak wuj, catijoj c'u awib chquij, xatch'ujaric, —xcha che. 

25Ri tat Pablo xch'awic, xubij: Man in ch'ujarinak taj jas ri cáchomaj 
la, tat Festo. Ri tajin quinbij are kas tzij. Ruc! utzalaj nu chomanic tajin 
quinbij ronojel wa!. 26 Waral c'o wi we nim takanel Agripa. Kas retam 
ri are! ronojel wa! ri tajin quinbij, rumal c'u ri' man quinxej tà wib 
quintzijon chuwách ri are'. Quincojo chi ronojel wa! retam ri are!, rumal 
chi ri tajin quinbij man banom tà wa! chi c'uyal. 27 ¿A mat cácoj la, tat 
Agripa, lal ri! ri nim takanel, ri xquibij can ri k'alajisal tak re ru Lok! 
Pixab ri Dios? iKas wetam chi cácoj la! —xcha che. 

28Ri tat Agripa xubij che ri tat Pablo: Xa jubik! man catcowinic caban 
chanim chi ri in quincojon na che ri Cristo, —xcha che. 

29Ri tat Pablo xubij: We chanim, we na'tam, are ri nu rayinic chi man 
xuwi tà ri lal, xane zukuje' conojel ri tajin cáquitatabej ri nu tzij cámic, 
cáca'n ta c'u na jas ri nu banom in. Man cwaj tá c'ut chi are cuc! we 
ximibal re ch'ich' ri', —xcha chque. 

30Xuwi xbitaj wa! we tzij ri' rumal ri tat Pablo, xwalij ri nim takanel, 
xukuje! ri nim k'atal tzij rachi'l ri nan Berenice, xukuje! conojel ri e t'uyul 
chila'. 31 Xebe! chuchomaxic rij wa! pa qui tuquiel wi. Xquitzijobela quib, 
xquibij: We achi ri', man c'o tá jun mac u banom ri takal wi cácámisaxic, 
o chi các'oji ri are! pa che!, —xecha'. 

32Xpe ri tat Agripa, xubij che ri tat Festo: We achi ri', xkatzokopij ta bi 
wa! we ta mat xubij chi cák'at tzij puwi' rumal ri César, ri nimalaj takanel 
puwi' ri Roma, —xcha ri tat Agripa che ri tat Festo. 


Ri tat Pablo cátak bi pa ri tinimit Roma 


27 1 Aretak xchomatajic chi cujtak bi pa Italia ri c'o wi ri nimalaj 
tinimit Roma, ri tat Pablo cuc! niq'uiaj chic ajpache' xejach bi pu 
k'ab jun qui nimal ri soldados, ri c'o pa qui wi! cien achijab. Julio u bi! ri 

tata! ri'. We tata! ri! are ri cátakan pa qui wi! ri soldados ri cábix chque: 
"Rech ri Nimalaj Takanel Augusto", —cuchixic. 2Xujoc bi pa jun barco pa 
Adramitio, jun tinimit ri c'o chi! ri mar. We barco ri! benam re pa tak ri 
tinimit re Asia. Kach c'u ri tat Aristarco ri quel pa ri tinimit Tesalónica, 
jun tinimit wa! re Macedonia. 3 Chucab k'ij xujopan pa ri tinimit Sidón ri 
c'o chi! ri mar. Ri tat Julio sibalaj utz xuban ruc' ri tat Pablo, xuya che chi 
que! che qui ch'abexic ri e utz ruc! rech cayi' ri cajwataj che. *Xujel chi bi 
pa ri tinimit Sidón, xkatakej ri ka be puwi' ri mar, xkaya can ri Chipre pa 
ri ka mox, rumal chi ri quiákik' xa chkawách cápe wi. »Xujk'ax pa ri mar 
chuwách ri tak'aj re Cilicia, xukuje! re Panfilia, xujopan c'u pa Mira, jun 
tinimit wa! re Licia. 

6Ri tat Julio, ri qui nimal ri soldados, xurik jun barco chila' aj 
Alejandría ri benam re pa Italia, xujroquisaj chupam rech cákatakej 
ri ka be. 7 Q'uia k'ij ri' xak nojimal ri ka binem pa ri barco, xa ruc! tak 
c'áx xujopan chuwách ri tinimit Gnido. Rumal c'u rech chi cujuk'atej ri 
quiákik!, xa je ri' xujoc'ow chuwách ri Salmón, xujoc'ow chrij ri Creta, 
jun ch'ákap ulew ri c'o pa ri mar. 8Xkatakej ri ka be chuchi! ri tak'aj, ruc' 
tak c'äx xujopan pa ri alaj tinimit ri cábix Buenos Puertos che, chunakaj 
c'u wa! c'o wi ri tinimit Lasea. 

9Q'uia k'ij chic uj beytajinak. Sibalaj xibibal chi c'ut ri binem pa ri mar 
rumal chi cuchap ri k'alaj (oc'owinak chi c'u ri ayuno). Xa je ri! ri tat 
Pablo xuchap qui pixbexic ri achijab. 10 Xubij chque: Tata'ib, quinwilo chi 
we binem ri' sibalaj xibibal, man xuwi taj cuban na c'àx ri barco, xane 
xukuje! ri eka'n ri c'o chupam, xukuje' ne ri uj, we ne cujcám na, —xcha 
chque. 

11 Are c'u ri tata!, ri qui nimal ri soldados, are! xunimaj ri cubij ri tata! 
ri cábinisan ri barco, xukuje! ri ajchak'el ri barco. Man xucoj tá pa cuenta 
ri xubij ri tat Pablo. 12Are c'u ri tinimit ri e c'o wi man utz ta wa! rech 
cácoc'owisaj ri k'alaj chila!, rumal ri' ri más achijab xquichomaj chi are 
utz na chi quebel bi chila', quebe! pa ri tinimit Fenice, we quecowinic. 
Are jun tinimit wa! pa Creta ri c'o chi! ri mar, chusiq'uel ru wiquiák'ab u 
kajbal ri k'ij, xukuje' chusiq'uel ru mox u kajbal ri ktij. Je ri! xcaj xca'no 
rech chila' cácoc'owisaj wi ri k'alaj. 


Xwalij jun nimalaj k'ekal jáb puwi' ri mar, sibalaj 
nim c'u ri quiákik! ri cto chupam 
13Xpe c'u jubik' quiákik! pa ru mox ri relbal k'ij, ri man kas nim u 
chuk'ab, rumal ri' xquichomaj chi quecowinic cáquitakej ri qui be. Xebel 
c'u bic, xquitakej ri qui be puwi' ri mar chunakaj ri tak'aj re Creta. 14Man 





b 27:9 Ri tzij “ayuno”, aretak cácoj chi', quel cubij ri nimak'ij ri cában cumal ri winak aj 
Israel rech cána'taj chque ri sachbal qui mac ojer rumal ri Dios. 

naj ta más uj benak pa ri mar aretak zak te'talic xpe jun nimalaj guiakik', 
ri cábix Nordeste che, ri petinak pa Creta, xuchap c'u u slabisaxic ri 
barco. 15Rumal chi man xujcowin taj xujbin chkawách rumal ri guiakik', 
xa je ri' xak xkaya che ri quiákik! chi cujc'am bi rumal. 16 Xujoc'ow chrij 
jun alaj ch'ákap ulew ri c'o pa ri mar, Clauda u bi, ri man c'o tá wi más 
quiákik'. Ruc! tak c'áx xujcowin chuyaquic ri alaj barco ri ka chererem 
bic che to'bal kib. 17 Aretak c'o chi ri alaj barco chupam ri nim barco, 
xquixim ri nim barco ruc' colob chrij rech man cájak'in taj. Cáquixej chu 
quib we ne cunim rib ri nim barco pa ri senyab ri cábix Sirte che, rumal 
c'u ri! xquikasaj ri manta ri c'o puwi' ri barco.* 18Chucab Ki, rumal chi 
sibalaj nim u chuk'ab ri quiákik' chupam ri k'ekal jáb, xquichap resaxic 
ri eka'n pa ri barco, xquiq'uiák bi pa ri mar. 1? Churox Ku chic xekaq'uiák 
bi ri chacubal tak jastak rech ri barco pa ri ja'. 20Q'uia k'ij chic man xkil 
tá chi u wách ri ktij o ri ch'imil, ka rikom c'u däs rumal ri nimalaj k'ekal 
jáb. Xkachomaj c'ut chi cujcám na, man cu'l tá chi ka c'ux chi cujc'asi'c. 

21 Xque! c'u q'uia ri Ku man c'o tá ka wa xkatijo, rumal ri! ri tat Pablo 
xtaq'ui ak'an chkaxol, xubij: Tata'ib, sibalaj utz na we ta xta alak ri xinbij, 
mat xujel lok pa Creta, rech mat xkarik wa! we c'àx ri!, we tzakic ri". 

22 Càmic c'ut chajij alak anima', man c'o tà jun chech alak ri cácám na, 
kane xuwi ri barco cáyojyob na, cásach c'u u wách. 23Mier c'ut chak'ab 
xuc'ut rib jun ángel chnuwách ri takom lok rumal ri Dios ri in ajchak'el, 
xukuje! ri quink'ijilan che. 24Xubij c'u ri ángel chwe: “Pablo, maxej awib, 
rajwaxic catopan na ruc! ri César ri nimalaj takanel puwi' ri Roma. Rumal 
c'u awech at ri Dios queuto! na chuwách ri cámical conojel ri e benak 
awuc! pa ri barco," —xcha chwe. 25Rumal ri', tata'ib, chajij alak anima'. Ri 
in nu cu'bisam nu c'ux chrij ri Dios, quincoj c'u na chi kas tzij. Je! cábantaj 
na jas ri xbix chwe rumal ri ángel. 26 Cákato! c'u na kib pa jun ch'ákap 
ulew ri c'o pa ri mar aretak ri quiákik! cujuya can chila!, —xcha chque. 

27 Pa jun ak'ab c'ut, chucab semana re ri ka binem pa ri mar Adria, 
xuje! je ri', xuje' je wa! rumal ri quiákik'. Are niq'uiaj ak'ab ri', aretak ri 
achijab ri e ctamowinak bi ri barco xquilo chi cujnakajin chic che ri ulew. 
28 Xquetaj ru najal ru pam ri mar, xquilo chi are juwinak waklajuj metros 
kajinak. Xujbin chi apan jubik!, te c'u ri' xquetaj chi jumul, xquil c'ut chi 
are juwinak wukub metros. 29 Cáquixej c'u quib we ne cájeki ri barco cho 
tak ri abaj, rumal ri' xquikasaj bi quiejeb nimak tak ch'ich! ri cábix anclas 
chque chrij ri barco. Conojel are cácaj chi cásakir chanim, rumal chi 





*27:17 Ri nim manta ri' ri c'o pa ri barco, aretak cáyac ak'an wa! rech curik ri quiákik!, are 
c'u ri quiákik' cuc'am bi wa! jas ri cuban che jun barrilete. Cách'iquimix ri barco rumal ri 
quiákik! ri curik ri manta ri ximital che (Hechos 27:40). 427:29 Ri nimak tak ch'ich! ri 
cábix anclas chque, e c'o colob ri ximital chque. Ri qui patán ri ch'ich! ri' are chi cáca'no 
chi ri barco cátaq'ui pa ri ja', man c'o tá que! wi. 

sibalaj cáquixej quib. 30Ri achijab ri e c'amowinak bi ri barco xquichomaj 
quebel bi pa ri barco chuto'ic quib. Rumal ri! xquichap u kasaxic ri alaj 
barco pa ri mar, je! ta ne chi quequikasaj ri niq'uiaj anclas chic chuwách 
ri nim barco. ¡Man je! tà c'u ri! ri tajin cáca'no! 31 Are c'u ri tat Pablo xubij 
che ri tata! ri cátakan pa qui wi! ri soldados, xukuje' chque ri soldados: 
We ri achijab ri e c'amowinak bi ri barco man quecanaj tá can chupam ri 
barco, man cácowin tà alak cáto! ib alak, —xcha chque. 

32Xepe c'u ri soldados, xequikupij tak ri colob ri ximibem re ri alaj 
barco, xquitzokopij c'u bi pa ri mar. 

33 Aretak xsakiric ri tat Pablo xubij chque conojel chi utz we c'o jas 
cáquitijo, xubij c'u chque: Ya xque! quieb semanas wa! man warinak tá 
alak, man c'o tá jas tijom alak. 34Quinta' tok'ob chech alak chi cáwi! 
alak. Are rajwaxic wa! rech c'o chuk'ab alak chuto'ic ib alak. Man c'o tá 
c'u ne jun u wi' jun chech alak ri cásach na u wách, —xcha chque. 

35 Aretak xbitaj wa! rumal ri tat Pablo, xuc'am ri wa, xumaltioxij wa! che ri 
Dios chquiwách conojel, te c'u ri! xupiro, xuchaplej c'u wi'm. 36Te c'u ri! conojel 
xquichajij anima!, xewi! c'ut. 37 Ri uj, uj quieb cientos ruc' oxc'al waklajuj 
chkonojel ri uj c'o pa ri barco. 38Te c'u ri', aretak quelem chic, xquesaj ri trico 
pa ri barco, xquiqtuiák c'u can pa ri mar rech man al tá más ri barco. 


Cákaj ri barco chuxe! ri ja! 


39 Aretak xsakiric man xquich'ob tà u bi! ri ulew ri xquil apanok, xquil c'u 
apan jun u k'ab mar ri oquinak bi chupam ri ulew, senyáb u chi". Xquichomaj 
resaxic bi ri barco jela! pa ri ulew we quecowinic. 40 Xquikupij ri colob ri 
ximibem que ri anclas, xquiya can pa ri mar, xukuje' xequiquir tak ri pala ri 
quetob chubinisaxic ri barco. Xquiyac ak'an ri manta ri c'o chuwách ri barco 
rech curik ri guiakik', xquikebsaj c'u ri barco chunakaj ri senyáb chi! ri mar. 

41 Are c'u ri barco xopan jela' jawije! e c'o wi quieb binel ja!, xch'api ri barco pa 
ri jutanaj senyáb. Ru tza'm ri barco co xunim rib pa ri senyáb, are c'u ri rij ri 
barco xuchap u banic ch'ákatak rumal ru chuk'ab ru woja' ri cuban sibalaj c'áx 
che. Ri soldados xquichomaj qui cámisaxic ri ajpache!, rech man c'o tà jun 
cámu'xanic, canimaj bic. 43Are c'u ri tata! ri cátakan pa qui wi! ri soldados, are 
craj cuto! can ri tat Pablo, rumal ri! man xraj taj chi je! xca'no jas ri xquichomaj 
ri soldados. Xtakan c'ut chi conojel ri achijab ri quecowinic quemu'xanic, 
chquiq'uiáka bi quib nabe pa ri mar rech quebel bi cho ri ulew. 44Xtakanic chi 
ri niq'uiaj chic quebe' chrij tak tz'alam, chrij u ch'ákapil tak barco. Je ri! xca'n 
conojel, xebel bi cho ri ulew, man xecám taj. 


Waral cátzijox wi ri xuban ri tat Pablo pa Malta, 
jun ch'ákap ulew ri c'o pa ri mar 


2 8 1 Aretak konojel utz ka wách uj c'o chi cho rulew, xketamaj 
chi ri ch'ákap ulew ri' ri c'o pa ri mar, are Malta u bi'. 2Ri 

winak ri e c'o chila' sibalaj utz ka ch'abexic xca'no. Xca'n jun k'ak', 

te c'u ri! xujquisiq'uij konojel rech cákamik! kib rumal chi nim ri tew 
c'olic, xukuje! tajin cákaj ri jáb. 3Xpe ri tat Pablo, xuc'am apan quieb 
oxib chaki!j si!, tajin c'u cuya pa ri k!ak! aretak xel lok chquixol ri si! 

jun cumátz. Xanimaj lok cho ri k'ak!, xtzuyi' c'u che ru k'ab ri tat Pablo. 
4 Aretak ri winak ajchila! xquil ri cumátz tzayal che ru k'ab ri tat Pablo, 
xquibij chquibil tak quib: Wa! we achi ri' are jun cámisanel, pune man 
xcám tá can pa ri mar, cámic c'ut cutoj na ri etzelal u banom, cácám c'u 
na, —xecha'. 

5Are c'u ri tat Pablo xutota! ru k'ab, xkaj c'u ri cumátz pa ri k'ak!, 
are c'u ri are! man c'o tá jas xubano. 6Conojel ri winak queye'm chi ri 
tat Pablo cásipojic, we ne xak te'talic cátzakic, cácám c'ut. Naj ri! xak 
xqueyej na jas cubano. Aretak c'ut xquilo chi man c'o tá jas jun däs 
xuriko, xquiq'uex qui chomanic, xquibij chi ri tat Pablo are jun dios. 

7 Chunakaj ri c'olibal ri! c'o ri rulew ri tata! ri qui nimal ri winak ri e c'o 
chila' pa ri tinimit ri'. Ri tata! ri', Publio u bi'. Are c'u wa! sibalaj utz xuban 
che ka c'ulaxic pa rachoch, oxib ktij c'ut xujrilij ruc! utzil. 8Yawab c'u ru 
tat ri tat Publio, c'o pa ch'at. Co k'ak! chrij, xukuje' sibalaj cto pamaj che. 
Xe! c'u ri tat Pablo che rilic, xuban orar ruc!. Te c'u ri' xuya ru k'ab puwi!, 
xucunaj c'u ri tata!. 9Rumal wa! we xbantajic ri!, xepe conojel ri yawabib ri 
e c'o chila! pa ri tinimit ri', xecunataj c'ut. 19 Conojel ri winak sibalaj nim 
xujquil wi, q'uia ri xquisipaj chke. Te c'u ri', aretak xujel bi chila! pa jun 
barco chic, ri winak xquiya bi ronojel ri rajwaxic chke che ri ka binem. 


Ri tat Pablo copan pa ri tinimit Roma 

11Oxib ic! xujc'oji na chila! pa Malta, te c'u ri! xujoc pa jun barco aj 
Alejandría ri xroc'owisaj ri k'alaj chila!. We barco ri! c'o retal cojom che, 
are c'u ri qui wáchbal ri qui dios Cástor, ri qui dios Pólux. 12Xujopan c'u 
pa ri tinimit Siracusa ri c'o chi! ri mar. Chila! xujcanaj wi na can oxib ktij. 
13Xujel chi bi chila!, xkatakej c'u ri ka be pa ri mar chunakaj ri tak'aj c'à 
xujopan na pa ri tinimit Regio. Che ri jun k'ij chic xpe jun guiakik' chkij 
pa ru mox ri relbal k'ij, chucab k'ij c'ut xujopan pa ri tinimit Puteoli. 
14Chila! c'ut pa Puteoli xekarik wi jujun kachalal cojonelab. Xquibij c'u 
chke chi cujcanaj jun semana cuc'. Je! xka'no, te c'u ri! xuje! pa ri tinimit 
Roma. 15 Ri kachalal pa Roma qui tom chic chi cujopanic, xepe che ka 
c'ulaxic pa be, xkarik c'u kib pa ri alaj tinimit Foro de Apio, xukuje' jun 
c'olibal ri cábix Tres Tabernas che. Aretak ri tat Pablo xeril ri kachalal, 
xuya maltioxinic che ri Dios, sibalaj xuchajij anima". 16 Aretak xujopan 
pa ri tinimit Roma, ri tat Julio ri tata! ri cátakan pa qui wi! ri soldados, 
xeujach ri ajpache! pu k'ab ri tata! ri qui nimal ri soldados ri e c'o chila'. 
Are c'u ri tat Pablo xyi' che chi các'oji pa jun ja u tuquiel wi, xchajix c'u 
rumal jun soldado. 

Ri tat Pablo cutzijoj ru Lok' Pixab ri Dios pa ri tinimit Roma 


17 Oxib ktij chic c'o ri tat Pablo pa Roma aretak xtakan che qui siq'uixic 
ri qui nimakil ri winak aj Israel ri e c'o pa Roma. Aretak c'ut qui mulim 
chi quib, ri tat Pablo xubij chque: Kachalal, ri in man c'o tá jas jun c'áx 
xinban chque ri ka winakil aj Israel, man c'o tà c'u nu bim chrij ri e 
nak'atal wi ri ka mam ojer. Pune je ri' xinoquisax c'u pa che! pa ri tinimit 
Jerusalén, te c'u ri' xinjach lok pa qui k'ab ri winak aj Roma. 18Aretak 
xquic'ot nu chi! ri e are!, are ta xcaj xinquitzokopij rumal chi man c'o 
tá jas xquirik chwij ri ya'tal ta wi quincámisaxic. 19Are c'u ri winak aj 
Israel man xcaj taj chi xintzokopixic. Rumal ri' rajwaxic wi xinbij chi 
are ri César, ri nimalaj takanel puwi' ri Roma, cák'atow na tzij pa nu 
wi'. Rumal wa! in c'o waral, man are tá chi c'o qui mac ri nu winakil ri 
quinbij chquij. 20 Rumal c'u ri' xintakan che siq'uixic alak, rech quinwil 
wách alak, xukuje! rech quintzijon uc! alak. Rumal c'u rech ri cu'lbal ka 
c'ux konojel uj ri uj aj Israel, ri in, in ximital cuc! we ximibal ri' re ch'ich', 
—xcha ri tat Pablo chque. 

21 Ri e are! c'ut xquibij: Man c'o tà jun wuj ri petinak pa Judea ka 
c'amom ri c'o jas cubij chij la. Xukuje! man c'o tá jun chque ri kachalal ri 
e petinak jela!, ri e ulinak waral, ri u bim ta ri man utz taj chij la. 22 Càkaj 
c'ut cákato jas ri cáchomaj la, rumal chi ketam chi pa ronojel tinimit c!áx 
quech'aw ri winak chrij we c'ac! tijonic ri', —xecha che ri tat Pablo. 

23Xquicha! c'u jun k'ij rech quetzelej ruc! ri tat Pablo. E q'uia c'ut 
xeopan ruc! pa ja jawije' ri jekel wi. Ri are! c'ut xtzijon cuc! chrij ru 
takanic ri Dios pa qui wi' ri winak. Xuwi xuchap ak'ab, are chak'ab chic 
aretak xto'tajic. Xucoj u chuk'ab chque ri winak rech quecojon che ri 
Jesús. Xusiq'uij chquiwách ri cubij chrij ri Jesús pa tak ri wuj re ru Pixab 
ri Moisés, xukuje! ri cubij chupam ri qui wuj ri k'alajisal tak re ru Lok! 
Pixab ri Dios ojer. 24Jujun xquic'amo jas ri xubij ri tat Pablo, xquicojo, 
jujun chic c'ut man xquicoj taj. 22Man xjunamataj tà c'u ri qui chomanic 
conojel, xa je ri' nojim xquichaplej elem bic. Are c'u ri tat Pablo xubij 
chque: Kas tzij ri xubij ri Lok'alaj Espíritu chque ri ka mam ojer chuchi! ri 
ka mam Isaías ri k'alajisal re ru Lok! Pixab ri Dios. Je wa! xubij: 

26 Jat, jabij chque we winak ri': 

Ri ix, pune kas tzij quitatabej, 
man quich'ob tà ri' ri quito. 
Pune kas tzij quixca!yic, 
man quixcowin tà chuch'obic ri quiwilo. 
27 Je ri', rumal chi ri canima! 
we winak ri' abajarinak chic. 
Qui tz'apim ri qui xiquin, 
qui ch'ukum c'u ri qui wak'ách 

rech man gueca'y taj, 

man coc tà tzij pa qui jolom, 

man cáquich'ob tà c'ut. 

Je ri' rech man cáquitzelej tà quib 
wuc!, queutziric, cásach ta c'u na 
ri qui mac, 

—cácha', —xcha ri tat Pablo. 

28 Chetamaj ba! alak chi ri Utzalaj Tzij re ri Evangelio ri queuto! ri 
winak, cátzijox na chque ri niq'uiaj winak chic ri man e aj Israel taj. Ri e 
are! c'ut cáquitatabej na, —xcha ri tat Pablo chque. 

29 Aretak xbitaj wa! we tzij ri! rumal ri tat Pablo, conojel ri winak aj 
Israel xebel bic, sibalaj xquichomala quib chrij ri xubij ri tat Pablo chque. 

30Quieb junab c'ut xc'oji na ri tat Pablo pa Roma pa jun kajomal ja. Utz 
xuban che qui c'ulaxic conojel ri xeopan chuch'abexic. 31 Aretak xc'oji 
chila! man xuxej tà rib chutzijoxic ru takanic ri Dios pa qui wi! ri winak, 
xukuje! xeutijoj ri winak chrij ri Kajaw Jesucristo, man c'o tà c'u jun ri 
xyo'w latz! che. 

RI CARTA RI XUTZ'IBAJ 
RI SAN PABLO CHQUE RI 
COJONELAB AJ ROMA 





Ri apóstol Pablo cuchap u tz'ibaxic jun carta 
chque ri kachalal cojonelab aj Roma 


1 1In wa! ri Pablo, in patánil re ri Jesucristo. Ri Dios xinusiq'uij, 
xinucha' rech quinoc che apóstol, jun chque ru tako'n ri Are!, rech 
quintzijoj ri Utzalaj Tzij re ri Evangelio. 

20jer c'ut xubij lok ri Dios wa! we Utzalaj Tzij ri' chupam ri Lok'alaj 
u Tzij ri Tz'ibtal cumal ri k'alajisal tak re ru Lok! Pixab ri Arel, 3Are 
c'u wa! ri Utzalaj Tou chrij ri Kajaw Jesucristo ru C'ojol ri Dios, ri xil u 
wách waral cho we uwáchulew. Ri u mam c'ut, are ri nim takanel David 
ojer. 4Ruc! nimalaj chuk'ab c'ut, aretak xc'astaj chquixol ri càminakib, 
xk'alajisaxic chi are u C'ojol ri Dios rumal ri Lok'alaj Espíritu. »Rumal 
ri Jesucristo ri Dios xutok'obisaj ka wách, xuya chke chi cujoc che 
apóstoles,“ u tako'n ri Arel, rech e c'o winak ri quecojon che ri Are!, ri 
xukuje' queniman che pa conojel tak ri tinimit cho ruwáchulew. 6Ri ix 
c'ut, ix jun chquixol ri winak ri! ri quecojonic ri e siq'uim rumal ri Dios 
rech queboc che rechbal ri Jesucristo. 

7 Quintz'ibaj bi wa! we wuj ri! chiwe ix, iwonojel ri ix cojonelab, ri ix 
c'o pa ri tinimit Roma. Sibalaj ix lok! chuwách ri Dios. Ix u siq'uim c'ut 
rech cában ch'ajch'oj che ri iwanima', quixk'ax c'u pu k'ab ri Arel, Are ta 
ba! ri Dios ka Tat xukuje! ri Kajaw Jesucristo cutok'obisaj iwách, cuban 
c'ut chi cuxlan ri iwanima!. 


Ri apóstol Pablo craj copan cuc' ri cojonelab ri e c'o pa ri tinimit Roma 


8Nabe quinya maltioxinic che ri nu Dios rumal iwech ix iwonojel pa 
ru bi! ri Jesucristo. Je ri' quinbano rumal chi pa conojel tak ri tinimit 





a1:5 “Apóstol”: Chawila! ri San Mateo 10:2, nota. 

cátzijox wi chi kas tzij ix cojoninak. 9Are c'u ri Dios ri tajin guinpatanij 
ruc' ronojel wanima!, tajin c'u quintzijoj ri Utzalaj Tzij re ri Evangelio 
chrij ri u C'ojol. Retam c'u ri Are! chi kas tzij amak'el cána'taj chwe 
quinban orar pi wi'. 10 Amak'el quinta! che ri Dios chi we are ru rayibal 
cuya chwe chi quinopan na iwuc! pa jun k'ij. 11 Are la! chi sibalaj cwaj 
quinwil i wách, cwaj c'ut quinya jun tobanic chiwe che ri i c'aslemal 
ruc! ri Dios, rech kas các'oji u chuk'ab ri i cojonic. 12Are c'u cwaj chi 
cákawalijisaj ri kanima' ri jun ruc' ri jun chic ruc! we cojonic ri! ri ix 
cojoninak wi ix. Are c'u wa! ri nu cojonic in xukuje!. 

13Kachalal, cwaj chi quiwetamaj chi q'uia mul nu rayim quinopan 
iwuc!, man xyi' tà c'u chwe chi je! quinban wa'. Are cwaj quinbano chi 
jujun chiwe kas cáquijach na quib pu k'ab ri Cristo, je' jas ri nu banom 
cuc! ri winak ri man e aj Israel taj pa niq'uiaj tinimit chic. 14Quinna' in 
chi je! ta ne c'o nu c'as cuc! conojel ri winak. Rajwaxic wi quintzijoj ri 
Utzalaj Tzij re ri Evangelio chque ri winak ri yo'm tijonic chque, xukuje' 
ri man yo'm tà tijonic chque, chque ri c'o quetam, xukuje!' chque ri man 
c'o tà quetam. 15 Rumal ri! sibalaj cwaj in quintzijoj ri Utzalaj Tzij re ri 
Evangelio chiwe ix xukuje', ri ix c'o pa Roma. 


Waral cákil wi chi c'o u chuk'ab ri Utzalaj Tzij re ri Evangelio 


16Ri in man quinq'uix tà chutzijoxic ri Utzalaj Tzij re ri Evangelio, 
rumal chi c'o ri nimalaj u chuk'ab ri Dios ruc! che qui to'ic conojel ri 
winak ri quecojonic, ri winak aj Israel nabe, te c'u ri' ri winak ri man e 
aj Israel taj. 17 Ri Utzalaj Tzij re ri Evangelio cuk'alajisaj chkawách chi 
xak xuwi rumal ri cojonic che ri Cristo cuya! cájicomataj ri kanima! cho 
ri Dios. Je! cubij ru Lok! Pixab ri Dios ri Tz'ibtalic: “Ri winak ri jicom ri 
ranima! cho ri Dios, các'asi na ri! rumal ri cojonic,” —cácha!. 


Waral cákil wi chi conojel ri winak c'o qui mac 


18K'alaj c'ut chi ri nimalaj royowal ri Dios cápe ajchicaj pa qui wi! ri 
winak chuc'ájisaxic qui wách conojel ri cáca'n etzelal, ri man cáca'n tá ri 
jicomal. Rumal c'u ri etzelal ri cáca'no e q'uia winak ri man cáquetamaj 
tà ri Kas Tzij. 19Ri e are! kas c'o quetam chrij ri Dios rumal chi ri Are! u 
k'alajisam wa! chquiwách. 20 Pune ri Dios man quilitaj taj, etamtal c'ut 
chi c'olic. K'alaj wa! cumal conojel ri jastak ri e u banom. Etamtal lok 
wa! tzaretak xban ruwáchulew chi are Dios, chi ri nimalaj u chuk'ab man 
c'o tà u q'uisic. Rumal ri! ri winak man cuya! taj cáquibij chi man c'o tá 
qui mac. 21 Ri e are', pune quetam chi c'o ri Dios, man xquinimarisaj tá u 
k'ij jas ri ya'tal che ri Dios, man xemaltioxin tà c'u che. Xane xa xquijach 
quib chuchomaxic ri man c'o tà u patàn. Jun wi ri qui chomanic, je' ta 
ne chi e sachinak pa ri k'ekum. Man xquich'ob tá chic jas tajin cáca'no. 
22Pune ta ne cáquibij chi c'o qui no'j, xak c'u e con tak winak wa'. 22Man 

caguinimarisaj tà u k'ij ri Dios ri man cacam taj, xane are caguinimarisaj 
qui ktij ri qui wáchbal winak ri xa quecámic, xukuje' ri qui wáchbal tak 
chicop ri c'o qui xic!, ri qui wáchbal tak cumátz, xukuje! ri niq'uiaj awaj 
chic. 

24Rumal ri' ri Dios xeujach chubanic ronojel ri itzel tak qui rayinic 
ri benak canima! cuc', ri àwas u banic cho ri Are! xukuje! chquiwách ri 
winak. Xca'n c'u ri sibalaj q'uixbal u banic ri jun ruc! ri jun chic. 25Je ri', 
rumal chi xquicoj ri man kas GU taj chuq'uexwách ri kas GU chrij ri Dios. 
Are xequik'ijilaj, xequipatánij ronojel ri banom rumal ri Dios. Man are tà 
xquik'ijilaj ri Dios ri xbanow ronojel, ri xak xuwi che ri Are! ya'tal wi chi 
cánimarisax u k'ij. Amén. 

26Rumal ri' ri Dios xeujach chubanic ri q'uixbal u banic ri benak 
canima! ruc!. Xukuje! ne ri ixokib are cáca'n chi ri man takal tà u banic 
chuq'uexwách ri kas takal u banic. 27 Xukuje! ri achijab man cáca'n tá chi 
ri takal u banic cuc! ixokib, xane xa cáca'n ri itzel tak qui rayinic ri jun 
ruc! ri jun chic. Caca'n c'u ri q'uixbal u banic, achijab cuc! achijab. Tajin 
c'u các'ájisax qui wách, are c'u wa! ri tojbal re ri etzelal ri cáca'no. 

28Rumal c'u rech chi man cácaj taj cáquicoj ri Dios pa cuenta, ri 
Dios xeuya canok rech cáquichomaj ri man utz taj, rech cáca'n que ri 
man takal tà u banic. 29 Qui yo'm quib chubanic ronojel u wách etzelal. 
Cáca'n ri man jicom taj, cáca'n c'u que jas ri cáca'n ri tz'i' ri xak cáquirik 
quib, man c'o tà qui pixab. Cáquirayij ri quech niq'uiaj winak chic, e 
banal tak etzelal. C'äx cáquina' chrij jun chic, quecámisanic, xak ch'oj 
cácaj, quequisub ri winak, cáquiyac c'u tzij chquij. Xa tzel u banic ri 
qui c'aslemal. 30 Cáquibij ri man utz taj chquij niq'uiaj winak chic. 
Cáquetzelaj u wách ri Dios, man c'o tà c'u qui q'uixbal. Cáca'n nimal, 
cáquinimarisaj quib, cáquichomaj u banic ri man utz taj, man queniman 
tà c'u chque ri qui nan qui tat. 31 Man coc tà tzij pa qui jolom, man 
cáca'n taj jas ri cáquibij chi cáca'no, man cáquitok'obisaj tá qui wach 
niq'uiaj chic, man c'o tá sachbal mac cuc', man quel tà c'u qui c'ux chque 
ri winak. 32Quetam c'ut ri cubij ru Lok! Pixab ri Dios, chi ri winak ri 
quebanow tak we mac ri!, are ya'tal chque chi quecámisaxic. Pune ta ne 
je ri', man xuwi taj cáca'n ri mac, xane je'l cáquilo chi ri niq'uiaj chic 
cáca'n que. 


Waral cákil wi chi ri Dios jicom ri ranima' 
chuk'atic tzij pa qui wi! ri winak 


2 1Rumal ri! man cuya! taj cabij chi man c'o tà a mac, at ri! ri cak'at 
tzij puwi' jun winak chic, apachin ta ne ri at. Je ri', rumal chi aretak 
cak'at tzij puwi' jun winak chic, xa tajin cak'at tzij pa wi! chbil awib chi 
các'ájisax a wách at. Caban c'u awe ri man utz taj ri tajin cuban ri winak 
ri cak'at tzij puwi'. 2Ketam c'ut chi ri Dios kas jicom cubano aretak cuk'at 

tzij pa qui wi! chi cäc'äjisax qui wách ri winak ri je! cáca'n wa'. 3Ri at c'ut 
ri cak'at tzij pa qui wi' niq'uiaj winak chic, te c'u ri' caban at jas ri cáca'n 
ri e are!, ¿a cachomaj chi ri Dios man cuk'at tà tzij pa wi! at chi các'ájisax 
a wach? ¡Man je! taj! ^Xa cawetzelaj u wách ri nimalaj rutzil ri Dios. 
Awetam c'ut chi u chajim paciencia awuc!, u coch'om c'u u wách chawe. 
éA mat cach'obo chi ri Dios u banom utzil chawe rech ri at caq'uex 
rawanima! xukuje! ra chomanic? 5Ri at c'ut abajarinak ri awanima!, 
man a q'uexom tà wa!, man a q'uexom tá c'u ra chomanic. Rumal ri' 
xa tajin caban más nim che ri c'ájisabal a wách ri cápe na chawij. Je! 
các'ulmataj wa! pa ri k'ij ri cuc'ut rib ri Dios chuc'ájisaxic qui wách ri 
winak, cuk'at c'u na tzij pa qui wi' ruc' jicomal. 6Cuya c'u na ri tojbal que 
ri winak chquijujunal je! jas ri takal chque rumal ri ca'nom. 7Ri winak 
ri cáquitzucuj ri u nimarisaxic qui Ku rumal ri Dios, xukuje' ri u ya'ic 
qui k'ij rumal, xukuje! ri jastak ri man cásach tà qui wách, amak'el c'ut 
cáca'n ri utzil. Chque ri e are! ri Dios cuya na ri c'aslemal ri man c'o tá 
u q'uisic. 8Are c'u ri winak ri xak xuwi cáquichomaj ri quech ri e are!, 
ri man cácaj taj cáquinimaj ri kas tzij, xane are cáquitakej ri etzelal, ri 
Dios c'ut cuc'ájisaj na qui wách ruc' nimalaj oyowal. 9 Nimalaj bis, c'áxc'ol 
quepe na pa qui wi! conojel ri winak ri cáca'n etzelal. Cuchap na cuc! ri 
winak aj Israel, te c'u ri' cápe na pa qui wi' ri winak ri man e aj Israel taj. 
10 Are c'u ri winak ri cáca'n ri utz, cánimarisax na qui k'ij conojel, cáyi' 
na qui k'ij, cában na chi cuxlan ri canima! rumal ri Dios. Cuchap na wa! 
cuc! ri winak aj Israel, te c'u ri! cuc! ri winak ri man e aj Israel taj. 

11Je ri', rumal chi ri Dios junam queril wi conojel ri winak. 12 Conojel 
ri quemacunic ri man c'o tà que ri Pixab ri xutz'ibaj ri ka mam Moisés, 
cásach na qui wách pune man c'o tá ri Pixab ri! cuc'. Conojel c'u ri 
quemacunic pune c'o ri Pixab cuc! ri xutz'ibaj ri ka mam Moisés, cák'at 
na tzij pa qui wi' rumal we Pixab ri'. 13Ri xuwi cáquitatabej ri Pixab, man 
e are tá ri! ri jicom ri canima! cho ri Dios, xane ri cáca'no jas ri cubij ri 
Pixab, e are ri! ri jicom ri canima! cho ri Dios. MAretak ri winak ri man 
e aj Israel taj cáca'n jas ri cubij ri Pixab, pune man c'o ri Pixab cuc', pa 
canima' c'ut cápe wi ri cáca'no. Ri e are! c'ut quebanow ri qui pixab. 
15Rumal ri cáca'no k'alaj chi tz'ibtal ri Pixab pa ri canima'. Ri cáquina! pa 
canima! are cák'alajisanic chi kas Gu wa'. Ri qui chomanic chquijujunal 
are cák'alajisan na we utz o man utz taj ri tajin cáca'no. 16Càk'alajin c'u 
na wa! pa ri k'ij aretak ri Dios cuk'at na tzij rumal ri Jesucristo puwi' 
ronojel ri man etamtal taj ri c'o pa canima! ri winak, je! jas ri cubij ri 
Utzalaj Tzij re ri Evangelio ri quintzijoj. 


Waral cákil wi chi ri winak aj Israel cáca'n qui nimal che ri Pixab 


17 Ri at c'ut cabij chi at aj Israel, are cato'bej awib ri Pixab ri xutz'ibaj 
ri ka mam Moisés, caban a nimal che ri a Dios. 18Ri at awetam jachique 

ru rayibal ri Dios, ri Pixab c'ut cuc'ut chawách jachique ri utz na. 19Cana! 
pa rawanima! chi kas awetam cac'am qui be ri moyab, chi catcowinic c'ut 
caya sakil chque ri e c'o pa k'ekum. 29 Cachomaj chi catcowinic queatijoj 
ri man c'o tá quetam, xukuje! chi catcowinic caya qui no'j ri man nimak 
tá qui banic rumal chi pa ri Pixab cachomaj chi carik wi ronojel u wách 
etamanic xukuje! kas tzij. 21 We ri at queatijoj niq'uiaj chic, ¿jas che man 
catijoj awib at? We ri at catzijoj ru Lok! Pixab ri Dios chi man cuya! taj 
cában elak', ¿jas che caban elak! at? 22We ri at cabij chi man cuya! taj 
cuban jun ri mac ri sibalaj àwas u banic ruc! ri rixokil o ri rachajil jun 
winak chic, ¿jas che je! caban at? We ri at cawetzelaj qui wách ri tiox 

ri xa e banom cumal winak, ¿jas che cawelak'aj ri jastak ri e c'o pa tak 
cachoch ri tiox ru? 23 Pune ri at caban a nimal che ri Pixab, ri at c'ut man 
nim tà cawil wi ri Dios aretak man canimaj tá ri cubij ri Pixab. 22Rumal 
ri' cubij ru Lok! Pixab ri Dios ri Tz'ibtalic: “Ri winak ri man e aj Israel taj 
cáquibij ri sibalaj áwas u bixic chrij ri Dios xa rumal iwech ix ri aj Israel," 
—cácha ri Tz'ibtal canok. 

25 Ri retal ri ojer trato ri cábix circuncisión che ri cojom che ra cuerpo, 
kas tzij c'o u patán wa! chawe we canimaj ri cubij ri Pixab. We c'u man 
canimaj ri cubij ri Pixab, man c'o tà u patàn ri' ri retal ri ojer trato ri 
cojom chawe. 26We ri winak ri man cojom tá ri retal ri ojer trato che, 
cunimaj ri cátakan wi ri Pixab, ri winak ri! je! ta ne cojom ri retal ri ojer 
trato che, pune man cojom taj. 27Ri winak ri man cojom tá ri retal ri ojer 
trato che, ri cunimaj ri cubij ri Pixab, are ri' cák'atow na tzij pa wi! at ri 
man canimaj tá ri cubij ri Pixab, pune c'o awe ri Pixab ri Tz'ibtalic, pune 
cojom ri retal ri ojer trato che ra cuerpo. 28Ri kas winak aj Israel man are 
tà ri' ri xa chrij quilitaj wi chi aj Israel. Ri cojom ri retal ri ojer trato che 
man are tà ri! ri xa cában chrij ru cuerpo. 29 ane ri winak ri kas aj Israel 
are ri! ri aj Israel wi pa ranima'. Ri kas retal ri ojer trato are ri' ri banom 
pa ranima! ri winak, man rumal tá jun takanic ri tz'ibtalic, xane rumal 
ri u banom ri Lok'alaj Espíritu. Ri winak ri je! u banic wa!, man cáyi' tá u 
Ki cumal ri winak, xane rumal ri Dios. 

3 1We je ri', ¿jas ri utz na ri curik jun winak we are winak aj Israel? 

éA nim lo u patàn ri u cojic ri retal ri ojer trato che ru cuerpo jun 
winak? 2Kas tzij nim qui banic ri winak aj Israel, q'uia ri cuya! cákabij 
chquij rumal chi chque ri e are! xuya wi ri Dios ru Lok! Pixab nabe. 3¿Jas 
c'u cábantaj na we c'o jujun chque ri winak aj Israel ri man jicom tà chi ri 
canima! chrij ri Dios? ¿A rumal lo ri! ri Dios man jicom tá chi ri ranima! 
ri Are'? ^iMan je! tà ri'! Kane ri Dios cuban na ronojel ruc! kas tzij, pune 
conojel winak e are! banal tak tzij. Cubij c'u ru Lok! Pixab ri Dios ri 
Tz'ibtalic: 


b 





2:25 "Retal ri ojer trato": Chawila' Hechos 7:8. 

Rumal ri tzij la k'alaj wi chi jicom 
ri anima! la. 
Aretak cák'at tzij puwi' la, 
cák'alajin c'u na chi utz ri cában la, 
—cácha ri Tz!ibtalic. 
5We ri ketzelal cuc'utu chi ri Dios kas cuban ri jicomal, ¿jas cákabij? 
¿A xa lo man jicom tá ranima! ri Dios rumal chi cuc'ájisaj ka wach? (Je! 
quinch'awic je! jas ri quech'aw ri winak.) 6iMan je! tá ri'! We ta ri Dios 
man jicom tá ranima!, ¿jas lo cuban ri Are! chuk'atic tzij pa qui wi! ri 
winak cho ruwáchulew? ¡Man cuya! taj! 
7We c'u ri banow tzij ri quinbano cubano chi cánimarisax u k'ij ru kas 
tzij ri Dios, ¿jas che cák'at GU pa nu wi' chi ri in, in ajmac? 8 We je ri!, 
¿jas che man are tá cáka'n ri man utz taj rech cápe ri utzil? Are c'u wa! ri 
cáquibij jujun rumal ri etzelal ri c'o pa canima! chi are wa! ri quekatijoj 
ri winak che. Takal c'u wa! chque we winak ri! cák!at tzij pa qui wi! chi 
các'ájisax qui wách. 


Waral cákil wi chi konojel c'o ka mac 


9 ¿Jas c'u cujcanaj wi? ¿A uj ri uj aj Israel uj utz na chquiwách ri 
niq'uiaj winak chic? ¡Man je! tá ri'! Ka k'alajisam c'ut chi ri winak aj 
Israel xukuje! ri winak ri man aj Israel taj, conojel e c'o pu k'ab ri mac. 
10Ru Lok! Pixab ri Dios ri Tz'ibtalic cubij: 

Man c'o tá jun winak ri kas utz, 
man c'o tá wi jun. 

11 Man c'o tà jun winak 

ri kas craj cuch'ob ri kas utz, 
man c'o tà jun ri cutzucuj ri Dios. 
12 Conojel qui jalom qui be, 
conojel benam que 
jawije! ri xa cásach wi qui wách. 
Man c'o tà jun ri cuban ri kas utz, 
man co tá wi jun. 
13 Ru pa qui kul je! ta ne ru jul cáminak 
ri jaktalic. 
Ruc! ri qui tzij quequisub ri winak. 
Je! ta ne ri u tiabal cumátz 
c'o pa qui chi!. 
14 Yak xuwi ri yok'onic cáca'no, 
c'áx tak tzij quel pa qui chi". 
15 Cáquitij anim chubanic ri cámisanic. 
16 Ri cáca'n pa ri qui c'aslemal 
cusach can u wách ronojel, 

caguiya can bis pa canima' ri winak. 
17 Man guetam taj jas caca'no 
chuya'ic utzil chquixol ri winak. 
18 Man quetamam tà c'ut chi rajwaxic 
cáquixej quib cho ri Dios, 
—cácha ri Tz'ibtalic. 
19Ketam c'ut chi ronojel ri cubij ri ojer Pixab, cubij wa! chque ri e c'o 
pu k'ab we Pixab ri! rech man c'o tà jun c'o jas cubij, rech conojel ri 
winak cho ruwáchulew cák'at na tzij pa qui wi' rumal ri Dios. 20Man c'o 
tà c'u jun winak ri cájicomataj ranima! cho ri Dios rumal ru nimaxic ri 
cubij ri Pixab, rumal chi ri Pixab xuwi u patàn wa! cuc'ut chkawách chi ri 
uj, uj ajmaquib. 


Xuwi rumal ri cojonic cákarik ru tobanic ri Dios 


21 Cámic c'ut ri Dios u k'alajisam chkawách jas ri cuban chujicomaxic 
ri kanima! chuwách ri Are! man ruc! tà ri Pixab. K'alaj wa! chi kas tzij 
aretak cusiq'uij jun ri wuj re ri Pixab ri xutz'ibaj ri ka mam Moisés 
xukuje! ri wuj ri xquitz'ibaj ri k'alajisal tak re ru Lok! Pixab ri Dios. 

22 Càjicomataj c'u ri kanima! cho ri Dios rumal chi cujcojon che ri 
Jesucristo. Ri Dios c'ut cuban wa! chque conojel ri quecojonic, man jalan 
tá wi cuban cuc! niq'uiaj chic. 23 Conojel winak e macuninak, naj c'u e 
c'o wi che ri Dios ri craj queto'wic. 24Xa c'u rumal ri nimalaj u tok'ob 
cuban jicom che ri canima! ri winak. Man c'o tà cáquitoj che, rumal chi 
ri Cristo Jesús xeutoro. 25 Ri Dios xucoj ri Cristo che sachbal qui mac 
conojel ri winak rumal ru cámical cho ri cruz. Cáquirik c'u ri sachbal 
qui mac we quecojon che ri Cristo. Je! xbantaj wa! rech k'alaj chi ri Dios 
are kas jicom ranima!. Xril ri qui mac ri winak ri ca'nom canok, man c'o 
ta c'u jas xuban chque rumal ri nimalaj u paciencia. 26Je! xbantaj wa! 
xukuje! chuc'utic pa tak we Ku cámic chi ri Dios are kas jicom ranima', 
cutakej c'u u banic ri jicomal aretak cuban jicom che ri canima! conojel ri 
quecojon che ri Jesús. 

27 ¿Jas c'u rumal cáca'n wi nimal ri winak? ¡Man c'o taj! ¿Jas che? 
Rumal chi we ta ri winak quecowinic cáca'no jas ri cubij ri Pixab, cuya! 
ri' cáquinimarisaj quib. Are c'u ri winak ri cácojonic man cuya! taj 
cunimarisaj rib. 28 Xkil ba! chi ri Dios cuban jicom che ri ranima! ri winak 
ri cácojonic, man are tà cárilo we u banom ri cubij ri Pixab o manu 
banom taj. 

29E ri Dios, ¿a xuwi lo qui Dios ri winak aj Israel? ¿A mat xukuje! are qui 
Dios ri winak ri man e aj Israel taj? Kas tzij chi are xukuje! qui Dios ri winak 
ri man e aj Israel taj. 30Xa c'u jun ri Dios c'olic. Are ctut cábanow jicom 
che ri canima! ri winak aj Israel xukuje! ri winak ri man e aj Israel taj ri 
quecojonic. Man cáril tà ri Are! we cojom retal ri ojer trato che ri qui cuerpo 

o man cojom taj. 31 ¿A cákabij lo chi man c'o tá chi u patàn ri Pixab rumal 
chi xujcojonic? ¡Man je! tà ri'! Kane cákabij chi c'o na u patán ri Pixab. 


Ri xuban ri ka mam Abraham are jun c'utbal chkawách 


4 16Jas c'u cákabij chi xurik ri ka mam Abraham ojer? 2Kas GU we 
ta rumal ri utzil ri xuban ri ka mam Abraham xjicomataj ri ranima' 
cho ri Dios, cuya! ri! cunimarisaj rib. Man cuya! tà c'ut cunimarisaj rib 
cho ri Dios. 3éJas pu cubij ru Lok! Pixab ri Dios ri Tz'ibtalic? Cubij c'ut: 
"Ri Abraham xcojon che ri Dios, rumal c'u ri' xk'alajisax rumal ri Dios 
chi jicom ranima!,” —cácha'. 4iKachomajmpe'! Jun winak ri cuban jun 
chac, ri tojbal re ri cáyi'c man are tà sipanic ri! che, xane are c'asaj ruc!. 
5Are c'u ri winak ri man c'o tà jas cubano, cácojon c'u che ri Dios ri 
cuc'amowaj ri ajmac, ri winak ri' rumal ru cojonic cák'alajisax rumal ri 
Dios chi kas jicom ranima!. 6Tzare c'u ri ka mam David xubij chi utz re ri 
winak ri cák'alajisax rumal ri Dios chi jicom ranima!, man rumal tà c'u ri 
utzil ri xuban ri winak ri'. 7Ri ka mam David je wa! xubij: 
Utz que ri winak ri sachtajinak 
rumal ri Dios ri etzelal ri ca'nom, 
ri xril ri qui mac, 
man c'o tá c'u c'áx xuban chque. 
8Utz re ri winak ri man c'o ta mac 
cáyi' chrij rumal ri Kajaw Dios, 
—cácha'. 

9 CA xak xuwi ta c'u lo utz que ri winak ri cojom retal ri ojer trato che ri 
qui cuerpo? ¡Man je! taj! Xukuje' utz que ri man cojom taj. Ka bim c'ut chi 
ri ka mam Abraham xk'alajisax rumal ri Dios chi jicom ranima! rumal chi 
xcojonic. 10 ¿Jampa' xk'alajisax rumal ri Dios chi jicom ranima'? ¿A xuban 
wa! aretak cojom chi ri retal ri ojer trato che o aretak maja' xcojic? Man 
c'ä te tá xk'alajisax rumal ri Dios chi jicom ranima' aretak cojom chi retal 
ri ojer trato che, xane aretak mäja' cácojic. 11 Te c'u ri! ri ka mam Abraham 
xoc ri retal ri ojer trato che ru cuerpo ri are'. Are c'u wa! retal ri các'utuwic 
chi k'alajisam chi rumal ri Dios chi jicom ranima! rumal chi xcojonic. Je ri! 
ri Abraham xoc che qui tat conojel ri cojonelab ri man cojom tá ri retal ri 
ojer trato che ri qui cuerpo. Je wa ri! ri e are! xukuje' quek'alajisax rumal ri 
Dios chi jicom canima!. 12Kas tzij ri ka mam Abraham are xoc che qui tat ri 
cojom retal ri ojer trato che ri qui cuerpo, man xuwi tá c'u rumal wa!, xane 
xukuje! rumal chi xecojonic junam jas ri ka mam Abraham xcojonic aretak 
májok coc ri retal ri ojer trato che ru cuerpo. 


Ri xuchi'j lok ri Dios cákechbej na we cujcojonic 


13Ri Dios xuchi'j che ri ka mam Abraham xukuje! chque ri rachalaxic 
ri quil na qui wách chi cáquechbej na ruwáchulew, man rumal tà c'u 

rech chi xniman ri ka mam Abraham che ri Pixab ri xutz'ibaj ri ka mam 
Moisés," xane rumal chi xcojonic, xk'alajisax c'u rumal ri Dios chi jicom 
ranima'. 14We ta xak xuwi ri queniman che ri Pixab cáquic'am na que 
ri echbal, man c'o tá ba! u patán ri' chi cujcojonic. Xukuje! ri sucht lok 
ri Dios chi cuya na man c'o tà chi u patan ri'. 15Je ri', rumal chi ri Dios 
cuc'ájisaj qui wách ri man queniman tá che ri Pixab. Jawije! c'u ri man 
c'o tá wi pixab, man c'o tá mac ri! chrij ri pixab. 

16Rech ri sucht ri Dios che ri ka mam Abraham kas cáquechbej na 
conojel ri rachalaxic ri quil na qui wách, rajwaxic chi are jun sipanic ri 
cuya ri Dios chque ri quecojonic. Quel cubij chi ri xuchi'j ri Dios man 
xuwi tà chque ri queniman che ri Pixab, xane xukuje! chque conojel ri 
quecojonic jas ri xuban ri ka mam Abraham. Ri are! c'ut are xoc che 
ka tat uj konojel ri uj cojonelab chuwách ri Dios, 17ri xukuje! xcojon ri 
ka mam Abraham che. Je! jas ri tz'ibtal pa ru Lok! Pixab ri Dios: “At 
nu cojom che qui tat q'uia u wách winak", —cácha'. Ri Dios c'ut are 
cáyo'w qui c'aslemal ri cáminakib, xukuje! queuban ri jastak ri c'ä maja' 
quec'oji'c. 

18Ri ka mam Abraham, pune man cácowin tá chic các'oji ralc'ual, 
xucoj chi các'oji na jun u c'ojol. Xcu'bi c'u u c'ux chrij ri Dios, je ri! xoc 
che “qui tat q'uia u wách winak”, jas ri bim che rumal ri Dios: “Are je wa! 
qui q'uial ri awachalaxic ri quil na qui wách,” —xuchixic. 19Ri ka mam 
Abraham man xuban ta quieb u c'ux, pune xa jubik' man cátz'akat tà cien 
u junab. Retam chi ri are! rachi!l ri Sara ri rixokil zak cámem chi que, 

e nimak tak winak chic, man quecowin tá chic các'oji calctual. 22Man 
xuban ta quieb u c'ux chrij ri xbix che rumal ri Dios, xane xa sibalaj 
xcojonic, xcu'bi u c'ux, xuya c'u u k'ij ri Dios. 2! Xujiquiba u c'ux chi ri 
Dios cácowin chubanic ronojel ri cubij. 22 Rumal ri! xk'alajisax rumal ri 
Dios chi jicom ranima!, rumal chi xcojonic. 

23 Man zak xuwi tá ri ka mam Abraham xtz'ibax chrij chi xk'alajisax 
rumal ri Dios chi jicom ranima!. 24Ri uj xukuje! xtz'ibax chkij chi ri 
Dios cuk'alajisaj chi jicom kanima! rumal chi cujcojonic, konojel ri uj, uj 
cojoninak che ri Dios ri xc'astajisan ri Kajaw Jesus chquixol ri càminakib. 
25 Ri Kajaw Jesús xjach pa cámisaxic rumal rech ri ka mac, xc'astaj c'u 
chquixol ri càminakib rech cájicomataj ri kanima! cho ri Dios. 


Ri tewchibal ri xkariko aretak xjicomataj ri kanima! cho ri Dios 


5 1Cámic c'ut ri xjicomataj ri kanima' cho ri Dios rumal chi 
xujcojonic, c'o chi c'u utzil chkaxol ruc' Are! rumal ri Kajaw 
Jesucristo. 2Rumal c'u ri Cristo xtok'obisax ka wách rumal ri Dios rumal 





c 4:13 CH mája! c'o ri Pixab ri! aretak ri mam Abraham xil u wách. Je ri', rumal chi ri nam 
Abraham are nabeal chuwách ri mam Moisés. 

chi xujcojonic. Ri tok'ob ri xkariko man c'o tà quesan chke, rumal ri' 
cujquicotic, cu'l ka c'ux chi cákarik na ke uj ri u nimarisaxic u ktij ri Dios. 
3Man xuwi tá wa! cujquicot wi, xane xukuje! cujquicot chupam ri c'áxc'ol, 
rumal chi ri c'áxc'ol cuban chke chi cákachajij paciencia. ^Ri paciencia 
cuban chke chi utz cujel na cho ri Dios. Aretak utz chic uj c'olic, cácu'bi 
ka c'ux chrij ri Dios. 5Aretak cácu'bi ka c'ux chrij ri Dios man c'o tá 
bis cákariko rumal chi ri rutzil ranima! ri Dios c'o pa kanima! rumal ri 
Lok'alaj Espíritu ri u yo'm chke. 

6Ri uj, aretak man xujcowin taj xkato! kib ka tuquiel wi, kas pa ru 
k'ijol xpe ri Cristo, xcám c'u rumal kech uj ri uj ajmaquib. 7 Man c'o tá jun 
winak cuya u tzij cácámisax chuq'uexwách jun winak chic, pune are jun 
winak ri kas jicom ranima'. Craj c'u ne c'o jun ri cuya u tzij cácámisax 
chuq'uexwách jun winak ri sibalaj utz. 8Ri Dios c'ut xuc'ut chkawách 
chi sibalaj cujraj aretak ri Cristo xcám rumal kech, pune c'u uj ajmaquib. 
? Càmic c'ut ri ya jicom chi kanima' cho ri Dios rumal ru cámical ri 
Cristo, kas cujuto! na ri Cristo chuwách ri c'ájisabal wáchaj ri cápe na 
chuq'uisbal. 109 Ri uj nabe canok aretak ka c'ulel na ri Dios, xujrutzirisaj 
ruc! Are! rumal ru cámical ru C'ojol, rumal ri! cámic ri ya uj utz chi ruc' 
ri Dios, kas cákarik wi na ru tobanic ri Dios rumal ru c'aslemal ri Cristo. 
11 Man xuwi tà wa!, xane xukuje! cujquicot ruc! ri Are! rumal ri Kajaw 
Jesucristo. Rumal c'u ri Cristo uj utz chi ruc' ri Dios. 


Waral cátzijox wi ri Adán xukuje' ri Cristo 


12Je c'u ri', ri mac xoc cho we uwáchulew xa rumal jun winak. 
Rumal c'u ri mac xpe ri cámical pa qui wi' conojel ri winak rumal chi 
conojel xemacunic. 13Aretak májok cápe ri Pixab, ri mac ya c'o chic cho 
ruwáchulew. Man cácoj tá c'u ri mac pa cuenta aretak man c'o tá pixab. 
14Pune je ri', xtakan chu ri mac pa qui wi! ri winak ri xemacunic xchaptaj 
lok ruc' ri Adán c'á xopan ru k'ij ri Moisés, pune man je! tá qui mac jas 
ru mac ri Adán ri man xunimaj tá ru Pixab ri Dios. Ri Adán c'ut are jun 
c'utbal chrij ri Cristo ri cápe na. 

15Man cuya! taj cájunamataj ri mac ri xuban ri Adán ruc! ri sipanic ri 
cuya ri Dios. Rumal c'u ri mac ri xuban xa jun winak e g'uia xecámic. 
Are c'u ri tobanic ri cusipaj ri Dios chke rumal ri nimalaj u tok'ob pa ka 
wi!, sibalaj nim na u banic wa!. Kuya wa! chke rumal xa jun winak, ri 
Jesucristo, chubanic utzil chque q'uia winak. 16Ri mac ri xuban xa jun 
winak man cuya! taj cájunamataj wa! ruc' ri tobanic ri cusipaj ri Dios. 
Je ri', rumal chi ri mac ri xuban xa jun winak xubano chi cák'at GU pa 
qui wi! ri winak chi các'àjisax qui wách. Are c'u ru tobanic ri Dios xpetic 
rech cájicomataj ri canima! ri winak cho ri Dios, pune sibalaj q'uia ri qui 
mac ca'nom. 17 We ri cámical xc'oji u takanic pa qui wi' ri winak rumal 
ri mac ri xuban xa jun winak, sibalaj nim c'u na u banic wa! chi ri winak 

ri cájicomataj canima! cho ri Dios rumal ru tok'ob quetakan na pa ri c'ac' 
qui c'aslemal rumal xa jun winak, ri Jesucristo. 

18 Je! jas ru mac ri Adán xubano chi cák'at tzij pa qui wi' conojel ri 
winak chi các'ájisax qui wách, je c'u ri' xukuje! ri jicomal ri xuban ri 
Jesucristo cubano chi conojel ri winak cáquirik na qui c'aslemal, man 
cák'at tà c'u tzij pa qui wi! chi các'ájisax qui wach. 12Quel cubij chi 
rumal ri jun winak ri man xniman tá che ri Dios e q'uia winak xeboc che 
ajmaquib, je ri' xukuje!, rumal ri Jun ri xniman che ri Dios e q'uia winak 
cájicomataj ri canima! cho ri Dios. 

20Xpe c'u ri Pixab rech quel na ri mac chi sak. Aretak c'ut xnimar 
u wách ri mac, ru tok'ob ri Dios xukuje! xnimar na u wách wa!. 21 Je 
c'u ri! jas ri mac xcowinic xuc'am lok ri cámical pa qui wi' ri winak, je 
ri' xukuje! aretak ri uj cájicomataj ri kanima! cho ri Dios, ri nimalaj u 
tok'ob ri Are! cácowinic cuya ka c'aslemal ri man c'o tà u q'uisic rumal ri 
Jesucristo ri Kajaw. 


Waral cákil wi chi ri uj je! ta ne chi uj cáminak 
chuwách ri mac. Uj c'asal chi c'ut rumal ri Cristo 


6 1¿Jas c'u ri cákabij? ¿A cákatakej u banic ri mac rech ri Dios sibalaj 

cuc'ut na ri nimalaj u tok'ob? 2iMan je! tá ri'! Ri uj, je! ta ne chi uj 
cáminak chuwách ri mac. Man c'o tá chi u chuk'ab ri mac pa ka wi'. We 
je ri', ¿a cuya! ta c'u lo cákatakej u banic ri mac? 3¿A mat iwetam chi 
ri uj ri banom ka kasna! rech xa uj jun chic ruc' ri Jesucristo, je! ta ne 
ri junam xujcám ruc! ri Arel? 4Rumal ri kasna! je! ta ne junam xujmuk 
ruc! ri Cristo, je! ta ne xujcámic rech cujc'astajisaxic, các'oji c'u jun 
c'ac! ka c'aslemal je! jas ru c'aslemal ri Cristo aretak xc'astaj chquixol ri 
cáminakib rumal ri nimalaj u chuk'ab ri ka Tat. 

5We c'u xka'n jun ruc' ri Cristo rumal ri cámical ri xuriko, je ri' xukuje' 

cáka'n na jun ruc! Are! rumal chi xc'astaj chquixol ri càminakib. 6Ketam 
chi ri ojer ka c'aslemal xrip cho ri cruz junam ruc' ri Cristo, rech cásach 
u wách ri u chuk'ab ri ka rayibal ajuwáchulew ri man utz taj. Je ri' man 
uj c'o tà chi pu k'ab ri mac, man cujpatànin tà chi che ri mac je! ta ne 
che jun patrón. 7 Je ri', rumal chi ri winak ri càminak chic, man chaptal 
ta chi ri! rumal ri mac. 8 We ri uj, uj càminak chic junam ruc! ri Cristo, 
cácu'bi ka c'ux chi cujec'asal na ruc' ri Arel 9Je ri', rumal chi ketam chi 
ri Cristo c'astajinak chic chquixol ri cáminakib, man cácám tá chi wi. Ri 
cámical man cátakan tá chi puwi'. 10Ri Cristo aretak xcámic, xa jumul 
xcám chusachic u wách ri mac, man zak tà tajin wi cácámic. Aretak c'u 
xc'astajic, xc'asi chunimarisaxic u ktij ri Dios. 11Je c'u ri! ri ix, chichomaj 
chi ix cáminak chic chuwách ri mac. Man c'o tà chi u chuk'ab ri mac pi 
wi. Ix c'asal c'u cámic chunimarisaxic u ktij ri Dios junam ruc! ri Cristo 
Jesus ri Kajaw. 

12Rumal ri' miya ba! chi ri mac cutakej takanic puwi' ri i cuerpo ri xa 
cácámic, mixutak c'u ne chunimaxic ri i rayibal ri man utz taj. 13Mijach 
ba! iwib pu k'ab ri mac chubanic ri man utz taj. Kane chijacha iwib pu 
k'ab ri Dios, je! ta ne chi xixcám na, ix c'astajinak chi c'ut. Chijacha iwib 
pu k'ab ri Dios chubanic ri utzil. 14Je ri', rumal chi ri mac man cátakan 
tà chi pi wi'. Man ix c'o tà chi c'u pu k'ab ri Pixab, xane ix c'o pu k'ab ri 
Dios rumal ru tok'ob pa ka wi'. 


Uj patánil tak re ri Dios chubanic ri utzil 


15 ¿Jas c'u cujcanaj wi? ¿A cujmacunic rumal chi man uj c'o tá chi pu 
k'ab ri Pixab, xane pu k'ab ri Dios rumal ru tok'ob pa ka wi'? ¡Man je! tá 
ri'! 16Ri ix kas iwetam chi we quijach iwib chupatánixic jun patrón rech 
quixniman che, quixoc c'u che patànil tak re ri patrón ri!, tzrajwaxic c'u 
wi chi quixniman che. Are je ri', we are quixpatànin che ri mac je! ta 
ne are jun i patrón ri cuc'am lok cámical pi wi', o are quixniman che ri 
Dios rech cájicomataj ri iwanima! chuwách ri Arel, quiban c'u na ri utzil. 
17 Maltiox c'u che ri Dios chi ri ix ri nabe canok xipatàánij na ri mac, cámic 
c'ut pa iwanima! xpe wi ru nimaxic ri kas tzij re ri tijonic ri xijach iwib 
che retamaxic. 18Aretak xixel lok pu k'ab ri mac ri ix chapowinak, ri ix 
xijach iwib chupatànixic ri Dios rech quiban ri jicom pa ri i c'aslemal. 
19Quinbij wa! chiwe pa qui tzij winak, rumal chi ri ix i tuquiel wi man 
kas quixcowin tà chuch'obic wa! we chomanic ri'. Man je! ta quibano jas 
ri xiban can nabe aretak xijach iwib chupatànixic ri mac rech quiban ri 
áwas u banic cho ri Dios xukuje! ri etzelal. Xane che we cámic, chijacha 
iwib pu k'ab ri Dios chubanic ri jicom pa ri i c'aslemal rech quixc'oji 
chuwách ri Are! ch'ajch'oj ri iwanima!. 

20Ri ix nabe, aretak tajin quipatánij na ri mac, man i yo'm tá iwib 
chubanic ri jicom pa ri i c'aslemal. 216Jas c'u xich'ac che ri xiban can 
nabe ri quiq'uix chi che cámic? Xuwi c'u ri cámical xiriko. 22Cámic c'u ri 
ix, ix elinak chi pu k'ab ri mac, ix oquinak chi che patànil tak re ri Dios. 
Oo c'u xich'ac wa! che. Ri xich'aco are ru jachic iwib pu k'ab ri Dios, 
chuq'uisbal c'ut quirik na ri c'aslemal ri man c'o tà u q'uisic. 23 Ri tojbal 
ri cuya ri mac are xak xuwi ri cámical, are c'u ri Dios cusipaj ri c'aslemal 
ri man c'o tà u q'uisic rumal ri Cristo Jesús, ri Kajaw. 


Ri c'ulanem are jun c'utbal chrij ri c'aslemal ruc' ri Cristo 


7 1Kachalal, ri ix ri iwetam ri Pixab quich'obo chi ri Pixab xuwi c'o 
chuk'ab pu k'ab puwi' jun winak aretak c'asal na. 2Quincoj na jun 
c'utbal chiwách: Ri ixok ri c'ulanic rajwaxic chi cánim ri' che ri pixab re 
ri c'ulanem aretak c'à c'asal na ri rachajil. We c'u cácám ri rachajil, c'à te 
ri' man rajwaxic tá chic cániman che we pixab ri'. 3Rumal ri!, we ri ixok 
các'uli ruc' jun achi chic aretak c'asal na ri rachajil, cuban ri nimalaj mac 

ri àwas u banic chrij ri rachajil. We c'u cácám ri rachajil, man rajwaxic tá 
chic cániman che ri pixab re ru c'ulanem. Pune các'uli ruc! jun achi chic, 
man cuban tá ri! ri nimalaj mac ri áwas u banic. 

4Je c'u ri! ri ix, kachalal, ri ix u tz'akatil ru cuerpo ri Cristo, man 
c'o tá chic ri Pixab pi wi' rumal chi ix je! ta ne ix c'ulan chic ruc' ri 
Cristo. Ix rech chi ri Cristo ri xc'astaj chquixol ri cáminakib. Je ri! rech 
ri ka c'aslemal coc wa! chupatánixic ri Dios. 5Nabe canok, aretak ri ka 
c'aslemal are ru banic xak jas ri cákaj uj, ri itzel tak ka rayinic xec'astaj 
rumal ri Pixab. Ri ri! c'ut xa xujuc'am bi pa ri cámical. 6Cámic c'ut uj 
cáminak chic chuwách ri Pixab ri xtakan pa ka wi! nabe. Je ri! man c'o tá 
chi ri Pixab pa ka wi'. Càmic cákapatánij ri Dios pa ri c'ac! ka c'aslemal 
ri cuya ri Lok'alaj Espíritu. Ri ojer Pixab ri tz'ibtalic man c'o tà chi pa ka 
wi'. 


Ri apóstol Pablo cách'aw chrij ri mac ri c'o pa ri ka c'aslemal 

7¿Jas c'u ri cákabij? ¿A cákabij lo chi mac ri! ri Pixab? ¡Man je! taj! 
Rumal c'u ri cubij ri Pixab xinwetamaj jas ri! ri mac. ¡Kachomajmpe'! Mat 
xinwetamaj ri' chi ru rayixic ri jastak que niq'uiaj winak chic are mac, we 
ta mat xubij ri Pixab: ^Marayij u wách ri jastak que niq'uiaj winak chic,” 
—cácha'. 8Ri mac c'ut xnimar u wách rumal ri takanic, xuc'asuj c'u pa ri 
wanima! ronojel u wách itzel tak rayinic. Je ri', rumal chi we ta mat c'o 
ri Pixab, man k'alaj tà ri! chi c'o ri mac. ?Ri in nabe canok aretak maja' 
c'o wetam chrij ri Pixab xinchomaj chi kas utz ri tajin quinban pa ri nu 
c'aslemal. Aretak c'ut xpe ri takanic, xinch'ob jas ri cubij ri Pixab. Te ri' 
xc'astaj ri mac ri c'o pa wanima!, are c'u ri in xinwetamaj chi in cáminak 
chuwách ri Dios. 10 Je ri! ri takanic ri xpe chuya'ic c'aslemal, chwe in c'ut 
xa xuya cámical. !! Rumal ri Pixab ri mac xucoj u chuk'ab chwe, xinusub 
c'ut. Xucoj ri takanic che nu cámisaxic. 

12Kas tzij c'ut, ri Pixab ruc! ri takanic man c'o tà qui mac, xane jicom 
xukuje! utz ri cáquibij. 13¿A are ta c'u lo ri u banic utzil ri xbanow chwe 
chi quincámic? ¡Man are taj! Kane are ri mac ri quincámisanic. Je ri! 
xubano rech cák'alajinic jas ri' ri mac. Are c'u xucoj ri utz chubanic wa!. 
Je ri! ri takanic xuk'alajisaj chi ri mac are sibalaj man utz taj. 

14Ketam chi ri Pixab ruc' ri Dios cápe wi, ri in c'ut xak in winak. In 
c'o pu k'ab ri mac. 15Man quinch'ob tà c'ut jas ri tajin quinbano. Man are 
tà c'u quinban ri cwaj, xane ri tzel quinwilo are wa! ri tajin quinbano. 
16 We c'u are quinban ri man cwaj taj quinbano, je ri' quinch'obo chi utz 
ri Pixab. 17 Rumal c'u ri' man in tà chi ri' ri tajin quinbanowic, xane are 
ri mac ri c'o pa ri wanima! ri tajin cuban wa'. 18Ri in wetam chi man 
c'o tà jubik' ri utz pa ri wanima! rumal chi xak in winak ajuwáchulew. 
C'o nu rayinic chubanic ri utz, xa c'u man quincowin tà quinban wa'. 
19 Man quinban tá ri utz ri cwaj quinbano, xane are quintakej u banic ri 

man utz taj ri man cwaj taj quinbano. 20 We c'u are quinban ri man cwaj 
taj quinbano, man in tà chi ri' quinbanowic, xane are ri mac ri c'o pa 
wanima!. 

21Ri quinc'ulmaj c'ut are wa: Aretak cwaj quinban ri utz, xuwi ri 
etzelal cuc'ut rib chnuwách. 22Ri wanima! c'ut cáquicot ruc! ru Pixab ri 
Dios. 23Quinwil c'ut chi pa ri nu cuerpo c'o jun pixab ri xa cuc'ulelaj u 
wách ri pixab ri c'o pa ri nu chomabal. Are c'u wa! ri pixab re ri mac ri 
c'o pa ri nu cuerpo, are wa! ri in chapowinak. 

24¡C!'áx wa! ri nu banic! ¿Jachin ta ri quinesan na pu k'ab wa! we 
cuerpo ri! ri xa quinuc'am bi pa ri cámical? 25Xuwi ri Dios cácowin che 
nu to'ic rumal ri Kajaw Jesucristo. iMaltiox ba! che ri Dios! Rumal ri! ri in 
quinch'obo chi rajwaxic quinnimaj ru Pixab ri Dios, are c'u ri nu cuerpo 
cuya rib pu k'ab ri mac. 


Waral cákil wi ri c'aslemal ri cuya ri Lok'alaj Espíritu 


8 1 Càmic c'ut, ri winak ri xa e jun chic ruc' ri Cristo Jesús, man 

cák'at tà na tzij pa qui wi! chi các'ájisax qui wách. E are c'u tak 
wa! ri man cáca'n tá ri qui rayibal ri man utz taj, xane are cáca'no jas 
ri craj ri Lok'alaj Espíritu. 2Ri pixab c'ut ri rech ri Lok'alaj Espíritu ri 
cuya c'aslemal rumal ri Cristo Jesus, are xinesan pu k'ab ri pixab re ri 
mac xukuje! re ri cámical. 3Ri Dios xubano jachique ri man xcowin tà 
chubanic ri Pixab ri xutz'ibaj ri ka mam Moisés. Ri Pixab ri! man c'o tá 
u chuk'ab chuq'uexic ri qui c'aslemal ri winak. Ri Dios c'ut xutak lok ru 
C'ojol ri ya winak chic, xucoj c'u che sipanic chutojic ri ka mac. Xutak 
lok je! ta ne are xa jun winak ajmac. Je ri! ri Dios xuc'ájisaj u wách ri 
mac rumal ru cámical ri Jesús. 4Je! xuban wa! ri Dios rech ri uj cujcowin 
chubanic jas ri cátakan wi ri Pixab, man cáka'n tà chi c'ut xa jas ri cákaj 
uj, xane are cáka'no jas ri craj ri Lok'alaj Espíritu. 

5Ri winak c'ut ri cáca'no xak jas ri cácaj ri e are!, are queboc il 
chubanic ri qui rayibal ajuwáchulew. Are c'u ri cáca'no jas ri craj ri 
Lok'alaj Espíritu, are queboc il chubanic jas ri craj ri Arel, 6Ri coc il jun 
chubanic ri ka rayibal ajuwáchulew các'aman bi wa! pa ri cámical. Are 
c'u ri coc il jun chubanic jas ri craj ri Lok'alaj Espíritu cuban chi curik 
na c'aslemal, xukuje! cubano chi cuxlan ri ranima'. 7Ri winak ri xa 
cáquichomaj u banic ri qui rayibal ajuwáchulew cáca'n qui c'ulel che ri 
Dios rumal chi man quecowin taj queniman che ru Pixab ri Dios, xukuje' 
man cácaj taj. SRumal ri! ri winak ri cáca'no xak jas ri cácaj ri e are', man 
cuya! taj cákaj ri qui c'aslemal chuwách ri Dios. 

9Ri ix c'ut man benak tà iwanima! chubanic zak jas ri quiwaj ix, xane 
are quibano jas ri craj ri Lok'alaj Espíritu, we kas c'o ri Espíritu rech ri 
Dios pa ri iwanima'. Jachin c'u ri man c'o tá ri Espíritu rech ri Cristo pa 
ranima!, man rech tá ri Cristo ri'. 10 We ri Cristo c'o pa iwanima!, pune 

ba! cácám na ri i cuerpo rumal ri mac, các'asi c'u ri iwespíritu rumal 

chi xjicomataj ri iwanima! cho ri Dios. 11 We pa ri iwanima! ix c'o wi ri 
Espíritu rech ri Dios ri xc'astajisan ri Jesús chquixol ri cáminakib, ri Dios 
are cáyo'w na c'ac! u c'aslemal ri i cuerpo ri xa cácámic. Je! cuban wa! 
rumal ri Lok'alaj Espíritu rech ri Are! ri c'o pa iwanima'. 

12Je c'u ri', kachalal, c'o ri rajwaxic cáka!'no, man are tà c'u ru banic 
xak jas ri cákaj uj. 13 We c'u ri ix quiban xak jas ri quiwaj ix, quixcám na. 
We c'u rumal ri Lok'alaj Espíritu quicámisaj ri i rayibal ri man utz taj, 
quixc'asi na. 

14 Conojel c'u ri ctamom qui be rumal ri Espíritu rech ri Dios, e are wa! 
ralc'ual ri Dios. 19 Ri Espíritu ri yo'm chiwe rumal ri Dios man are tá jun 
espíritu ri xak ix u cojom che tak patáninelab ri xukuje! cuban chiwe chi 
quixej iwib, xane are ri Lok'alaj Espíritu ri xubano chi ix ralc'ual ri Dios. 
Ri Espíritu ri! cuya chke chi cákabij: “¡Ka Tat!" che ri Dios. 16 Tzare c'u we 
Espíritu ri! cubij pa ri kanima! chi uj ralc'ual chi ri Dios. 17 Rumal chi uj 
ralc'ual ri Dios, ya'talic chi cáyi' ke ri echbal ri sucht ri Dios, cákactam 
c'u na wa! junam ruc! ri Cristo. Je ri! we junam cákarik c'áx ruc! ri Cristo, 
rech junam ruc' ri Are! cánimarisax na ka k'ij. 

18Ri in c'ut quinchomaj chi ri c'áx ri tajin cákarik pa tak we ktij cámic, 
man cájunamataj tá wa! ruc! ri nimarisabal ka ktij ri cáyi' na chke pa 
tak ri k'ij ri junab ri quepe na. 1? Ronojel c'u ri banom rumal ri Dios zak 
reye'm chi cápe ri k'ij aretak quek'alajisax na jachin tak ri e ralc'ual ri 
Dios. 20Je ri', rumal chi ronojel ri banom rumal ri Dios, xk'at tzij puwi' 
chi man c'o tá u patàn. Man are tà c'u wa! ri u rayibal, xane are ri Dios 
xbanow che. Pune je ri', c'o jas ri cáreyej na. 21 Are la! chi cápe na ri Ku 
aretak ronojel ri banom rumal ri Dios cátzokopitaj na, man cácanaj tà chi 
can pu k'ab ri cámical, cánimarisax c'u na u ktij junam cuc! ri e ralc'ual ri 
Dios. 22Cámic ri', ketam chi ronojel ri banom rumal ri Dios quel ch'uj, c'o 
pa k'oxom, je! jas ru k'oxom jun yawab ixok. 23Man xuwi tà c'u ri banom 
rumal ri Dios quel ch'uj, xane ri uj xukuje! ri yo'm ri Lok'alaj Espíritu 
chke, ri nabe kechbal ri xuya ri Dios. Ri uj xukuje! cák'oxow kanima!, 
keye'm c'ut jampa' cujk'alajisax chi uj kas ralc'ual ri Dios, rech quel ri 
ka cuerpo pu k'ab ri cámical. 24Xkarik ru tobanic ri Dios rumal chi c'o 
ri xcu'bi wi ka c'ux. We cácu'bi u c'ux jun chrij ri tajin cáril chic, man 
cu'lbal c'ux tà ri'. Ri tajin cáril chic man rajwaxic tá ri! chi cáreyej na. 

25 We c'u ri keye'm are ri mäja' cákilo, rajwaxic chi ruc! paciencia cujeyen 
na che. 

26Ri uj man c'o tà ka chuk'ab. Tzare c'u ri Lok'alaj Espíritu cujto'wic. 
Man ketam taj cáka'n orar, man cákach'ob tà c'ut jas ri rajwaxic cákata! 
che ri Dios, tzare c'u ri Lok'alaj Espíritu cábochi'n che ri Dios pa ka wi' 
ruc' ok'ej ri man cujcowin tà uj cákabij ruc! ri ka tzij. 27 Are c'u ri Dios ri 
cáca!y pa tak kanima!, ri Are! retam jas ri craj cubij ri Lok'alaj Espíritu, 

rumal chi ri Lok'alaj Espíritu cubochi!j ri Dios jas ru rayibal ri Are! pa qui 
wi! ri winak ri e rech. 


Waral cákil wi chi cujch'acan na puwi' ronojel 


28Ketam c'ut chi ri Dios cubano chi utz quel na ronojel ri cápe pa qui wi! ri 
winak ri lok! cáquil wi ri Arel, E are c'u tak wa! ri winak ri e siq'uim rumal ri Are! 
jas ri u chomam lok. 29 Conojel c'u ri xetamax qui wach rumal ri Dios ojer, e are 
tak wa! xeucha! rech quejunamataj na ruc! ru C'ojol. Je ri! xubano rech ru C'ojol 
coc che nabeal chquixol q'uia winak ri cachalal quib. 39 Ri xecha'taj rumal ri Dios 
ojer e are! tak wa! xeusiq'uij, ri xeusiq'uij e are! tak wa! ri xujicomaj canima!, ri 
xujicomaj canima! c'ut, e are! tak wa! xunimarisaj qui ktij junam ruc! ri Arel, 

31 ¿Jas c'u ri cákabij chrij wa!? Cákabij c'ut: We ri Dios are c'o pa ka wi', man 
c'o tà jun ri cuya! cuyac rib chkij. 32Ri Dios man xuktil tà rib chuyatic ri u C'ojol, 
xane xujach pa ri cámical rumal kech uj nimalaj konojel. ¿A mat c'u cuya ri 
Are! junam ruc! ri u C'ojol ronojel ri cajwataj chke? iJe!, je ri"! 33 ¿Jachin ta ri 
cácowinic cumol ka mac uj, ri uj cha'tal rumal ri Dios? Ri Dios c'ut u bim chkij 
chi jicom kanima' 34 ¿Jachin ta lo ri cuya! cuk'at tzij pa ka wi! chi các'ájisax ka 
wách? Are c'u ri Cristo xcàm che ka q'uexwách. Man xuwi tá wa!, xane xukuje! 
xc'astaj chquixol ri cáminakib. T'uyul ri Are! cámic pa ru wiquiáktab ri Dios, tajin 
c'u cábochi'n pa ka wi! cho ri Dios. 35 ¿Jachin ta lo ri cácowinic cujtasow chrij ri 
rutzil ranima! ri Cristo? ¡Man c'o taj! Pune c'u cákarik ri c'äx, pune cápe ri bis, 
pune c'o winak ri cáquetzelaj ka wach, pune cákarik numic, pune man c'o tá chi 
katz'iak ri cákajalbej, pune xa jubik! man cujcámic, pune c'u cujcámisaxic, man 
c'o tà ri cácowinic cujtasow chrij ri rutzil ranima! ri Cristo. 36Cubij c'u ru Lok! 
Pixab ri Dios ri Tz'ibtalic: 

Rumal ech la uj c'o cho ri cámical 
amak'el ronojel k'ij. 
Je! cában chke jas ri cában 
chque ri chij ri quectam bi pa pilic, 
—cácha* 37 Pa ronojel c'u tak wa! ri c'áx ri cákariko, cujch'acan na, rumal ru 
tobanic ri Jun ri cujraj. 38Rumal ri! nu jiquibam nu c'ux chi man c'o tá jas ri 
cácowinic cujtasow chrij ri rutzil ranima! ri Dios. Man are tá ri cámical, man are 
tá ri claslemal, man are tá ri ángeles, man are tá c'u niq'uiaj ri c'o takanic pa qui 
k'ab, xukuje! ri cto qui chuk'ab ri man queilitaj taj. Man are tá ri c'o pa tak ri k'ij 
cámic, o ri các'oji na pa tak ri k'ij ri quepetic. 39 Man c'o tá jas ri c'o chicaj, man 
c'o tà jas ri c'o pulew, man c'o tà c'u jun jasach chic ri banom rumal ri Dios ri 
cácowinic cujutas chrij ri rutzil ranima! ri Dios ri u c'utum chkawách rumal ri 
Cristo Jesüs ri Kajaw. 


Waral cákil wi chi ri winak aj Israel e cha'tal rumal ri Dios 


9 1Tajin quinbij ri kas tzij rumal chi in cojoninak che ri Cristo. Man 
quinban tá c'u tzij. Quinna! pa wanima! chi kas tzij ri tajin quinbij 

rumal ri Lok'alaj Espíritu ri cátakan pa wanima'. 2Sibalaj quinbisonic, 
amak'el c'ut cák'oxow ri wanima! rumal ri c'àx ri qui rikom ri nu winakil. 
3Cwaj ta ne in, pune ba! cápe c'áx pa nu wi! rumal ri Dios chi quintastaj 
in chrij ri Cristo we rajwaxic che qui to'ic ri nu winakil. 4Ri e are! e aj 
Israel, ri Dios c'ut xuban ralc'ual chque. Ri Dios ri sibalaj nim u k'ij xc'oji 
cuc!, xukuje! xeuban tak tratos cuc'. Kuya ru Pixab chque rumal ri Moisés, 
xubij c'u chque jas u banic ri k'ijilanic pa ri nimalaj rachoch Dios. C'o 
q'uia ri xuchi'j chque. »Conojel wa! we winak ri! e calc'ual can ri ka mam 
aj Israel ojer, chquixol c'u ri e are! xil wi u wách ri Cristo ri xc'oji cho 
ruwáchulew. Ri Are! are Dios ri cátakan puwi' ronojel. ¡Amak'el ronojel 
k'ij c'ut chyo!k u k'ij! Amen. 

6Man xa tá c'u mat je! xel wi ri xuchi'j lok ri Dios chque ri winak aj 
Israel, xane rumal chi man conojel tà ri calc'ual can ri ojer ka mam aj 
Israel kas e rech ri Israel ru tinimit ri Dios. 7 Man conojel tá ri rachalaxic 
ri ka mam Abraham ri xil qui wách kas e ralc'ual ri Dios. Xubij c'u ri 
Dios che: *Rumal ri Isaac quec'oji na uwi' tak a mam,” —xuchixic. 8Quel 
cubij wa! chi man conojel taj e ralc'ual ri Dios, pune cáquibij chi e are! aj 
Israel. Kane jachin tak ri cáquicoj pa canima! ri xuchi'j lok ri Dios, e are 
wa! kas e ralc'ual ri Dios rumal ri xubij ri Dios che ri ka mam Abraham. 
9Ri xuchi'j ri Dios che ri ka mam Abraham are wa!, xubij c'u che: “Pa ri 
Ki ri' pa ri jun junab chic quintzelej na lok. Are chi! c'ut ri Sara cáril na 
u wách jun ral ala," —xcha che. 

10Man xuwi tá c'u wa!. Ri quieb ral ala ri Rebeca xa jun ri qui tat, are 
ri Isaac ri ka mam ojer. 11-13 Aretak májok quil qui wách we quieb ac'alab 
ri', májok cáca'n jun utzil o jun etzelal, ri Dios xubij che ri Rebeca: “Ri 
nabeal coc na che patánil re ru chak!” —xcha che. Junam wa! ruc! ri 
cubij ru Lok! Pixab ri Dios ri Tz'ibtalic: “Lok! xinwil wi ri Jacob, are c'u 
xinwetzelaj u wách ri Esaú,” —cácha!. Je ri' xujiquiba u bixic chi ri Dios 
cáchomanic jachin ri craj cucha'. Queusiq'uij jachin tak ri craj, man 
rumal tà c'u ri quecowin chubanic. 

14 ¿Jas c'u ri cákabij? ¿A cákabij chi ri Dios man cuban tá ri jicomal? 
¡Man je! taj! 15 Xubij c'u ri Dios che ri ka mam Moisés: “Quel na nu c'ux 
che jachin ri cwaj quel wi nu c'ux, quintok'obisaj c'u na u wách jachin ri 
cwaj quintok'obisaj u wách,” —xcha che. 16Rumal ri! man are tà cácha! ri 
jun ri sibalaj craj cácha'ic, o ri jun ri sibalaj cucoj u chuk'ab, xane ri Dios 
are quilowic jachin ri craj cutok'obisaj u wách. 17 Cubij ru Lok! Pixab ri 
Dios ri Tz'ibtalic chi ri Dios xubij che ri tat Faraón ri nim takanel puwi! ri 
Egipto: “Xatincoj che nim takanel rech awumal at quinc'ut ri nu chuk'ab 
chquiwách ri winak, rech quetamax nu wách cho ronojel ruwáchulew,” 
—xcha*. 18 Je ri! ri Dios cutok'obisaj u wách jachin ri craj cutok'obisaj u 
wách, xukuje! cucowirisaj ri ranima! jachin ri craj je! jas ri xuban che ri 
tat Faraón. 

19 Jun chiwe cubij c'u chwe: “We je ri', ¿jas che ri Dios cubij chi are qui 
mac ri winak? éJachin ta c'u lo ri cácowinic cuk'atej u wách ri Dios?" 
—cacha na. 20E ri at, ¿jachin lo ri at chi ri at cac'ulelaj u wách ri Dios? 
¿A cubij lo ri bo'j che ri xbanowic: “¿Jas che je! xban la wa! chwe?” —¿a 
cácha lo che? ¡Man je! taj! 21 CA mat are cában re ri banal bo!j jas ri craj 
cuban che ri ulew? We craj cuban jun lak ri cácoj pa tak nimak'ij, o we 
craj cuban jun lak ri cácoj ronojel ktij, are ri! cában re. 

22 Ri Dios c'ut xraj xuya jun c'utbal chrij ri royowal zukuje' ru chuk'ab. 
Rumal ri! xuchajij nimalaj paciencia cuc! ri winak ri ya'tal chque chi 
các'ájisax qui wách, ri xa cásach na qui wách. 23Je! xuban ri Dios wa! rech 
kumal uj cuc'ut chquiwách conojel chi sibalaj nim u ktij ri Arel, kumal uj ri 
winak ri xel u c'ux chke, ri uj ri cha'tal rumal ojer lok rech cánimarisax ka 
k'ij junam ruc! ri Are!. 24Ri Dios c'ut xujusiq'uij, jujun chquixol ri winak aj 
Israel, jujun chic chquixol ri winak ri man e aj Israel taj. 25Je! jas ri cubij 
chupam ri wuj ri xutz'ibaj ri Oseas, jun k'alajisal re ru Lok! Pixab ri Dios: 

Ri winak ri man aj nu tinimit taj, 
quinbij na “nu tinimit" chque. 
Ri winak ri nabe man lok! taj xeinwil 
wi, quinbij na chque: 
“¡Tx ri' ix nu lok!!” 
—quincha na. 
26 Jawije! ri xubij wi chque: 
“Ri ix man ix nu tinimit taj”, 
chila! cábix wi na chque 
chi e ralc'ual ri c'aslic Dios, 
—cácha na chque. 27Ri Isaías c'ut ri k'alajisal re ru Lok! Pixab ri Dios 
xch'aw chquij ri winak aj Israel, xubij: ^Pune ta ne ri qui q'uial ri winak 
aj Israel are junam ruc! ru q'uial ri senyáb ri c'o chi! ri mar, xak c'u e 
quieb oxib chque ri cáquirik na ru tobanic ri Dios. 28 Je ri', rumal chi ri 
Dios cuban na chanim jas ri xubij, cuban c'u na wa! pa qui wi! conojel ri 
winak ri e c'o cho ruwáchulew,” —xcha'. 29Je! jas ri u bim canok ri ka 
mam Isaías ojer: 
We ta ri Nimalaj ka Dios ri c'o u takanic 
puwi' ronojel mat xujuto! rech e c'o can kalc'ual, 
xsach ta ka wách ri! jas ri tinimit Sodoma, 
uj junam ta ri! ruc! ri tinimit Gomorra, 
—xcha'. 


Waral cákil wi chi xuwi rumal ri cojonic 
cájicomataj ri kanima' cho ri Dios 


306 Jas c'u ri cákabij chrij wa'? Cákabij chi ri winak ri man e aj Israel 
taj, ri man xquitzucuj taj chi xjicomataj ri canima! cho ri Dios, e are! 


El Nuevo Testamento en K'iche' Centro-Occidental de Guatemala, 2da ed. € 2011, Wycliffe Bible Translators, Inc. 


347 ROMANOS 9, 10 


xjicomataj ri canima' cho ri Dios rumal ri cojonic. 31 Are c'u ri winak aj 
Israel ri xcu'bi qui c'ux chrij jun pixab rech rumal ri pixab ri' cájicomataj 
ri canima! cho ri Dios, man e cowininak tà c'ut chubanic ri cubij ri pixab. 
326Jas che? Rumal chi ri e are! man xecojon taj. Xane xquichomaj chi 
rumal ru banic ri cubij ri Pixab cájicomataj ri canima! cho ri Dios. Rumal 
ri! xa xetzak puwi' ri “abaj ri cáquichak'ij quib ri winak chrij." 33Are c'u 
wa! ri abaj ri cubij ru Lok! Pixab ri Dios ri Tz'ibtalic: 
Ri in quinya na pa ri nu tinimit Sión 
Jun? ri je! jas jun abaj ri cáquichak'ij 
quib ri winak chrij, jun nimalaj abaj wa' 
ri xa quetzak rumal, 
—cácha!. 
Jachin ri cácojon che ri Are! 
man cák'oxow tá na ri ranima!, 
—cácha ri!. 
10 1Kachalal, ri kas quinrayij pa wanima! aretak quinban orar 
pa qui wi! ri winak aj Israel, are la! chi ri e are! cáquirik ta na 
ru tobanic ri Dios. 2Ri in quinbij ri wilom chquij ri winak aj Israel, chi 
ri e are! sibalaj cácaj quepatánin che ri Dios, xak xuwi chi man kas tá 
cáquich'obo jas ri tajin cáca'no. 3 Man quetam tá ctut jas ri cuban ri 
Dios rech cájicomataj ri canima! ri winak cho ri Arel, Xane qui tzucum 
jas cáca'n ri e are! pa que wi chujicomaxic ri canima! cho ri Dios. Man 
queniman tá c'u che ri takaninak wi ri Dios. 4Ruc! ri Cristo c'ut cáq'uis 
wi ronojel ri Pixab ri xutz'ibaj ri ka mam Moisés, rech conojel ri quecojon 
che ri Cristo cájicomataj ri canima! cho ri Dios. 
5Ri ka mam Moisés xch'aw chrij ri u jicomaxic ri ranima! jun winak cho 
ri Dios rumal ru banic ri cubij ri Pixab. Je wa! xutz'ibaj: *Ri winak ri cuban 
ronojel ri cubij ri Pixab, are u c'aslemal wa'," —xcha'. 6 Are c'u we rumal ri 
cojonic jun winak cájicomataj ri ranima! cho ri Dios, je wa! cubij: “Mabij pa 
rawanima': ¿Jachin cápaki chicaj?” We je! cabij wa', quel cubij chi cawaj 
cabano chi ri Cristo cákaj lok cho ri ulew. 7“Mabij c'ut: ¿Jachin ri cákaj bi 
pa ri nimalaj jul ri sibalaj naj u pam?" We je! cabij wa', quel cubij chi cawaj 
cabano chi ri Cristo cápaki lok chquixol ri ciminakib. 86Jas c'u ri cubij? 
“Ru Lok! Pixab ri Dios nakaj c'o wi chawe, c'o pa ra chi!, c'o pa awanima!.” 
We tzij ri' are wa! ru Lok! Pixab ri Dios chrij ri cojonic che ri Cristo. Are c'u 
wa! ri cákatzijoj. ?We cak'alajisaj chi ri Jesús are Kajaw, xukuje! cacoj pa ri 
awanima! chi ri Dios xuc'astajisaj ri Jesús chquixol ri càminakib, carik na 
ru tobanic ri Dios. 10Pa ri kanima! cujcojon wi rech cájicomataj ri kanima! 
cho ri Dios, ruc! c'u ri ka chi! cákak'alajisaj chi cujcojon che ri Jesucristo 
rech cákarik ru tobanic ri Dios. 





49:33 Ri Jun ri! ri “je! jas jun abaj” are ri Jesucristo. 

11 Cubij c'u ru Lok! Pixab ri Dios ri Tz'ibtalic: “Apachin ri cácojon che ri 
Cristo man cák'oxow tá na ri ranima!,” —cácha'. 12Man c'o tà qui jalbem 
quib ri winak aj Israel cuc! ri winak ri man aj Israel taj. Tzare c'u ri 
Kajaw Dios are Cajaw conojel. Ri Are! c'ut cuya nimalaj tewchibal pa qui 
wi! conojel ri cáquita! tok'ob che. 13Je! jas ri cubij ri Tz'ibtalic: “Conojel 
ri cáquita! tok'ob che ri Kajaw Jesús cáquirik na ru tobanic ri Dios," — 
cácha'. 14 CA cuya! ta c'u ri! cäquita' tok'ob che ri Kajaw Jesús we mája! 
quecojon che ri Are'? ¿A cuya! ta c'u lo ri' quecojon che we man qui tom 
u tzijol ri Are'? ¿A cuya! ta c'u ri! cáquita u tzijol we man c'o tà jachin ri 
cátzijon chque? 15¿A cuya! ta c'u ri' quebe! chutzijoxic ru Lok! Pixab ri 
Dios we ta mat e takom bic? Cubij c'u ru Lok! Pixab ri Dios ri Tz'ibtalic: 
"iSibalaj je'l ri copanic ri queyo'w ru Lok! Pixab ri Dios ri cuya uxlanem 
pa canima! ri winak, ri cáquitzijoj ri Utzalaj Tzij re ri Evangelio!” 
—cácha!. 

16 Man conojel tá c'ut cáquitatabej ri Utzalaj Tzij re ri Evangelio. Are 
c'u wa! ri cubij ri ka mam Isaías: “Kajaw, ¿jachin ri cojoninak che ru Lok! 
Pixab ri Dios ri ka tzijom?" —cácha'. 17 Je c'u ri! ri winak cácojonic aretak 
cuta ri tzij. Are c'u ri tzij ri cuto are ru Lok! Pixab ri Dios chrij ri Cristo. 

18 Quinbij c'ut: ¿A xa man xquita tà ru Lok! Pixab ri Dios? Qui tom, 
cubij ya! ru Lok! Pixab ri Dios ri Tz'ibtalic: 

Ri qui ch'abal, elinak u tzijol 
cho ronojel ruwáchulew, 
ri qui tzij opaninak c'à chuq'uisbal 
u tza'm ruwáchulew, 
—cácha'. 1? Quinbij chi c'u jumul: ¿A xa man c'o tà quetam chrij wa! ri 
winak aj Israel? iQuetam c'ut! Nabe c'ut xubij ri ka mam Moisés: 
Quinyac na iwoyowal rech cuban c'àx ri iwanima! 
chquij ri winak ri man are tà jun kas tinimit. 
Quinban na chi cápe iwoyowal cumal ri winak 
re jun tinimit ri man cácaj taj cáquich'obo, 
—xcha'. 20Ri ka mam Isaías kas chi sakil xubij: 
Xinriktaj cumal ri winak 
ri man xinquitzucuj taj. 
Xinc'ut wib chquiwách winak 
ri man in taj ri tajin quinquitzucuj, 
—xcha'. 21 Cubij ri ka mam Isaías chquij ri winak aj Israel: “Ronojel ri 
jun k'ij zinlic' ri nu k'ab che qui siq'uixic ri winak re jun tinimit ri man 
queniman tà chwe, ri xa quinquic'ulelaj," —cácha ri Dios. 


Waral cákil wi ri winak aj Israel ri xquirik ru tobanic ri Dios 


1 1 1Quinbij chi c'u che we chanim: Ri Dios c'ut, <a xa retzelam qui 
wách ri winak rech ru tinimit Israel? iMan je! taj! Ri in c'ut, in 

aj Israel. Are nu mam ri Abraham. In ri!, in re ri rachalaxic ri ka mam 
Benjamín ojer. 2Ri Dios tzojer lok xequicha! ri winak rech ru tinimit 
Israel, man retzelam tà c'u qui wach wa! cámic. ¿A mat cána'taj chiwe 
jas cubij ru Lok! Pixab ri Dios ri Tz'ibtalic chrij ri ka mam Elías? Ri are! 
aretak xuban orar, xch'aw chquij ri winak aj Israel, xubij: 3 *Kajaw Dios, 
qui cámisam ri k'alajisal tak re ri Lok! Pixab la, qui wulim c'u tak ri 
ta'bal tok'ob ri cák'ijilax wi la. Xuwi ri in chic in canajinak canok, are c'u 
cácaj quinquicámisaj in xukuje',” —xcha'. ^Ri Dios c'ut xubij che: “E nu 
tasom can wukub mil achijab ri man xexuqui tà chuwách ri tiox Baal," 
—xcha ri Dios. 5Je c'u wa! ri cámic, e canajinak can quieb oxib chque ri 
aj Israel ri xeucha! can ri Dios rumal ri u tok'ob pa qui wi'. 6We xa rumal 
ru tok'ob ri Dios xecha'tajic, man are tà rumal ri cácowinic ri winak 
chubanic. We ta rumal ri cácowin jun chubanic, ru tok'ob ri Dios man 
tok'ob tà c'u ri'. 
76Jas c'ut? Ri xquitzucuj ri winak aj Israel, man xquirik taj. Are 
xerikow ri winak ri xecha! rumal ri Dios. Are c'u ri niq'uiaj winak chic xa 
xcowirisax ri canima'. 8Jas ri cubij ru Lok! Pixab ri Dios ri Tz'ibtalic: “Ri 
Dios xuban chque chi man cáquina' tä chic. Pune c'o qui xiquin, xuban 
chque chi man cáquita taj. Pune c'o qui wak'ách, xuban chque chi man 
queca!y taj. Je c'u wa! ca'nom pa tak we ktij cámic,” —cácha'. ?Ri ka 
mam David ojer xukuje! xubij: 
Ri nimak tak wi'm ri cáca'no chuban 
ta na chque chi are! chapábal, 
chi are! xukuje! c'ambal, 
rech cáquichak'ij quib, quetzakic, 
các'ájisax c'u qui wach, 
—cácha!. 
10 Chemoyir ta na ri e are! 
rech man queca!y tá chic, xukuje' 
chumej ta rib ri quij, 
mat chjicomataj chic, 
—cácha!. 


Waral cáquil wi chi e c'o winak ri man e aj Israel 
taj ri cáquirik na ru tobanic ri Dios 


I1 Quinbij c'ut: ¿A tzij lo chi ri winak aj Israel aretak xquichak'ij quib, 
xetzakic, man xewalij tà chic? ¿A xa xetzak canok? ¡Man je! taj! Kane 
aretak ri winak aj Israel man xeniman taj, ri nig'uiaj winak chic, ri man 
e aj Israel taj, xquirik ru tobanic ri Dios, rech ri winak aj Israel cáquicoj 
ta qui chuk'ab chubanic que jas ri xca'n ri niq'uiaj winak chic. 12Rumal 
c'u ri qui mac ri winak aj Israel ri winak cho ruwáchulew xquirik nimalaj 
utzil. Rumal ri qui tzakic ri e are! xquirik utzil ri winak ri man e aj Israel 

taj. E ta c'u lo aretak quetzelej chi lok jumul ri winak aj Israel, éa mat 
sibalaj nim na ri utzil ri cáriktajic? iJe!, je ri"! 

13 C!o c'u ri cwaj quinbij chiwe ix ri man ix aj Israel taj. Rumal chi 
in apóstol ri takom bi rumal ri Dios cuc! ri winak ri man e aj Israel taj, 
nim na quinwil wi ri nu chac. 14Cwaj chi jujun chque ri nu winak in, 
ri e aj Israel, chquirayij ta u banic que jas ri i banom ix, rech cáquirik 
ru tobanic ri Dios. 15We c'u aretak xetzelax qui wách ri winak aj Israel 
rumal ri Dios, xc'oji utzil chquixol ri niq'uiaj winak chic ruc' ri Dios, 
éjas ri các'ulmataj na aretak ri winak aj Israel quec'amowax chi na 
jumul rumal ri Dios? Are je! ta ne jun cáminak wa! các'astaj chquixol ri 
cáminakib. 16We ri nabe caxlan wa ri cában che ri k'or are jachom cho ri 
Dios, ronojel ri k'or jachom ri! che ri Dios. We ru xera! ri che! jachom che 
ri Dios, xukuje! ru k'ab tak ri che! e jachom ri! che ri Dios. 

17 Jujun c'u chque ri winak aj Israel e are! je! ta ne ri kas u k'ab ru 
che'al olivo. Pune je ri', xeesax c'u apanok. Ri at c'ut, at je! jas ru k'ab ru 
che'al olivo re juyub, xatcoj c'u che qui q'uexwách ri xeesaxic. Catc'asi c'u 
na rumal ru xera! ri kas che!, xukuje' rumal ru raxal. 18Machomaj c'ut chi 
nim na a banic at chquiwách ri kas u k'ab ri che'. We cachomaj chi nim 
na a banic, chna'taj chawe chi man at taj ri tok'aninak ru xera! ri che!, 
kane ru xera! ri che! are at tok'aninak at. 

19 Craj ne cabij: “Xeesax c'u apan ru k'ab ri che! rech quinnac! cok in 
che ru che'al olivo," —catcha'. 20Kas tzij, xa c'u rumal chi man xecojon 
taj xeesax apanok, are c'u ri at xa rumal chi xatcojonic xatnac! cok. 
Manimarisaj ba! awib, xane xa chaxej awib cho ri Dios. 2! We ri Dios man 
xusach tá qui mac ri winak aj Israel ri je! ta ne e kas u k'ab ri che!, ri at 
xukuje! man cásach tá na a mac ri'. 22Chawila ba! chi ri Dios sibalaj utz 
na, xukuje! c'ut sibalaj c'a'n. Are c'a'n chque ri winak ri xetzakic, utz c'u 
chawe at. Rajwaxic c'ut chi ri at catakej ri rutzil ranima!, rech máji' ri 
at xukuje! catresaj na apanok. 23Ri winak aj Israel c'ut, we quecojon na 
ri e are!, quetzelej na ruc' ri Dios, quenac! chi na cok jumul chic che ri 
che! rumal chi ri Dios cácowinic queunac! chi na cok jumul chic. 24Ri at 
c'ut ri man at aj Israel taj, xa at je! ta ne u k'ab olivo re juyub xatesax c'u 
apanok. Te c'u ri' xatnac! che ru che'al ri kas olivo ri man are tà a che'al 
at. We je ri! ri winak aj Israel ri je! ta ne e u k'ab ri kas olivo, man c'áx taj 
quenac! cok che ri kas qui che'al jumul chic. 


Waral cákil wi chi ri winak aj Israel cáquirik na ru tobanic ri Dios 


25Kachalal, cwaj in chi quiwetamaj ru chomam lok ri Dios ojer ri man 
esam tà chi sak, rech man quichomaj taj chi ri ix nim na i banic. Are 
wa': Ri winak aj Israel xcowir jubik! ri canima!. Ri Dios c'ut je! xuban 
wa! chque rech cáq'uis na coquic conojel ri niq'uiaj winak chic ri man e 
aj Israel taj ru chomam lok ri Are! ojer. 26 Aretak cábantaj wa', conojel ri 

winak aj Israel cáquirik na ru tobanic ri Dios. Cubij c'u ru Lok! Pixab ri 
Dios ri Tz'ibtalic: 
Pa ri tinimit Sión quel wi na lok 
ri Torol Que ri winak, 
cáresaj c'u na ri etzelal chquij 
ri ralc'ual can ri ka mam Jacob, 
—cácha!. 
27 Are wa! ri trato ri quinban na cuc!, 
aretak ri in quinwesaj ri qui mac, 
—xcha!. 
28Ri winak aj Israel, rumal chi man xecojon tá che ri Utzalaj Tzij re 
ri Evangelio, ri Dios xuban u c'ulel chque. Je ri! xya'taj chiwe ix chi 
quixcojonic. Ri Dios c'ut queraj na ri winak aj Israel rumal chi xeucha' 
ri qui mam ojer. 29 Je ri!, rumal chi ri Dios man cáresaj tá chic ri cusipaj. 
Aretak cusiq'uij jun winak, man cuq'uex tá ru chomanic chrij. 30Ri 
ix nabe canok man xixniman tá che ri Dios. Cámic ri' rumal chi man 
xeniman tá ri winak aj Israel, ri Dios xutok'obisaj i wách ix. 31 Je! xukuje' 
camic ri winak aj Israel man e nimaninak taj, zak c'u rech ri Dios 
cutok'obisaj qui wách jas ri xuban chiwe ix, ri ix man aj Israel taj. 32Ri 
Dios c'ut junam xuban chque conojel winak chi man queniman taj, rech 
xukuje' junam cutok'obisaj qui wách nimalaj conojel. 
33iSibalaj cajmabal wa! ru bantajic ri ka Dios! iSibalaj nim na ru no'j, 
ri retambal! Man cujcowin tà chuch'obic ru chomanic, man cujcowin 
tá che retamaxic ri cuchomaj u banic. 34Je' jas ri cubij ru Lok! Pixab ri 
Tz'ibtalic: “¿Jachin u ch'obom ru chomanic ri Dios? ¿Jachin lo ri ya'tal 
che chi cuya ru no'j ri Are'? ¡Man c'o tà jun! 35¿Jachin ri c'o jas xuya 
che ri Dios rech cáyi' rajil u q'uexel che? ¡Man c'o tà jun!" —cácha ri 
Tz'ibtalic. 36 Ronojel c'ut ri c'olic cápe ruc! ri Dios. Ri Are! c'ut xebanow 
conojel rech c'o cupatánij che. ¡Chnimarisax ta ba! u k'ij ri Dios amak'el 
pa tak ri k'ij ri junab ri quepetic! Amén. 


Waral cákil wi ri c'aslemal ri jachom pu k'ab ri Dios 


1 2 1Je c'u ri', kachalal, rumal chi ri Dios sibalaj quel u c'ux chke, 
quixinbochi'j chi quijach iwib che ri Dios, je! jas jun sipanic ri 
c'aslic, ri jachom cho ri Dios, ri utz cáril wi ri Arel, We sipanic ri! are 
wa! ri kas k'ijilanic ri rajwaxic quiban cho ri Dios. 2Miban chi iwe ix jas 
ri cáca'n ri winak cho ruwáchulew. Kane chiq'uexa ri i chomabal rech 
cuban c'ac! ri i claslemal. Je ri! kas quiwetamaj na jas ru rayibal ri Dios. 
Are c'u wa! ri kas utz, ri cákaj chuwách, xukuje! ri jicom cho ri Dios. 
3Rumal ri xsipax chwe rumal ri Dios aretak xutok'obisaj nu wách, c'o ri 
quinbij chiwe ix iwonojel: C'o jun chiwe muchomaj chi nim u banic, xane 
rajwaxic quichomaj iwib chnojimal jas u beyal ri cojonic ri xuya ri Dios 

chiwe chijujunal. ^Ri ka cuerpo e q'uia ru tz'akatil c'olic, man conojel ta 
c'ut xa junam u wách ri qui chac. 5Je c'u ri! ri uj xukuje'. Pune uj q'uia, 
xa uj jun cuerpo rumal ri Cristo. Konojel ka nuc'um kib je! jas ru tz'akatil 
ri ka cuerpo. 

6Ri Dios u yo'm jalajoj tak cuinem chke, xa jas ri xraj ri Are! xuya 
chke. Rajwaxic ba! utz qui cojic tak we cuinem ri' cáka'no. We yo'm chke 
chi cácowinic cákak'alajisaj tzij ri cuya ri Lok'alaj Espíritu, ka'na wa! 
ruc! ri ka cojonic ri c'olic. 7We yo'm chke chi cupatànin chque niq'uiaj 
winak chic, utz ka'na che qui patánixic. We yo'm che jun chi cácowinic 
queutijoj niq'uiaj chic, chutzaka u k'ij chubanic wa!. 8We yo'm che jun chi 
cácowinic cuwalijisaj canima! niq'uiaj chic, chutzak u k'ij chubanic wa!. 
We yo'm che jun chi cásipanic, muya xa rumal chi c'o ri craj. We yo'm 
che jun chi cuc'am qui be niq'uiaj chic, chuna! na jas ri cubano. We c'u 
yo'm che jun chi queuto! ri c'o qui rajwaxic, chubana wa! ruc! quicotemal. 


Waral cákil wi ri rajwaxic cáca'n ri kachalal 
cojonelab pa ri qui c'aslemal 


9Kas chiwaj iwib ri jun ruc' ri jun chic, man cuban tà c'u quieb i c'ux. 
Chiwetzelaj u wách ri man utz taj, chitakej c'u u banic ri utz. 10 Rajwaxic 
chi quiwaj iwib ri jun ruc' ri jun chic je! ta ne chi kas iwachalal iwib. 
Chiya i k'ij chbil tak iwib, nim c'ut chiwila wi iwib, ri jun ruc! ri jun chic. 

11 Chicojo i chuk'ab pa ronojel, xak mixsak'orinic. Chipatánij ri Kajaw 
Jesús ruc' nimalaj quicotemal. 

12Chixquicot chrij ri cu'l wi i c'ux. Chichajij paciencia pa tak ri c'äx ri 
quiriko. Chibana orar amak'el ronojel kij. 

13 Cheito! ri kachalal cojonelab pa tak ri qui rajwaxic. Utz chibana che 
qui c'ulaxic ri queopan iwuc'. 

14 Chibochi!j ri Dios pa qui wi! ri queyok'on chiwe. Chita! tok'ob pa qui 
wi!, mita! c'u pa qui wi! chi xa c'áx cáquiriko. 

15Chixquicot cuc! ri quequicotic. Chixok! c'ut cuc! ri quebok'ic. 

16 Chixoc il chbil tak iwib ri jun che ri jun chic. Miban i nimal, xane 
chiwachilaj iwib cuc! ri man nimak tá qui banic. Michomaj chi c'o na 
iwetambal ix chquiwách niq'uiaj chic. 

17Miya rajil u q'uexel ri däs ri cában chiwe. Chicojo i chuk'ab chubanic 
ri utz chquiwách conojel ri winak. 18 Chibana ronojel ri quixcowin 
chubanic rech các'oji utzil chixol cuc! conojel ri winak. 19?Lok'alaj tak 
kachalal, miyac iwib ix chquij ri i c'ulel, xane chiya can che ri Dios 
chi cuc'ájisaj qui wách. Cubij ya! ru Lok! Pixab ri Dios ri Tz'ibtalic: 

“In quinc'ájisan na qui wách, quintoj na rail u q'uexel ri c'áx ri cában 
chiwe,” —cácha ri Kajaw Dios. 20 Xukuje! cubij: “We cánum ri a c'ulel, 
chaya u wa. We cáchaki'j u chi', chaya ba! ri cutijo. We je! caban wa, ri a 
c'ulel sibalaj cáq'uix na chawách, cuna! c'ut chi c'äx ri xuban chawe,” — 

cächa'. 21 Maya che ri etzelal chi cách'acan pa wi', xane are chatch'acan at 
puwi' ri etzelal rumal ri utzil ri cabano. 
1 3 1Rajwaxic chi conojel cáquiya quib pa takic chque ri c'o qui 
takanic pa ri k'atbal tzij. Man e c'o tà c'u k'atal tak tzij we ta mat 
u yo'm ri Dios wa! chque. Conojel ri k'atal tak tzij ri e c'olic are ri Dios 
e cojowinak. 2Rumal ri! jachin ri cuyac rib chrij ri k'atbal tzij cuban u 
c'ulel ri! che ri takaninak wi ri Dios. Ri je! cáca'n wa! xa cáquitzucuj qui 
mac ri!, cáctájisax c'u na qui wách. 3Je ri', rumal chi ri k'atal tak tzij man 
e cojom taj rech ri winak ri cáca'n utzil cáquixej quib, xane rech cáquixej 
quib ri winak ri cáca'n etzelal. We cawaj chi man caxej tà awib che ri 
k'atal tzij, chabana ba! ri utz pa ri a c'aslemal. Ri k'atal Gu c'ut cuya na 
ak at. 4Je ri', rumal chi ri are! are patànil re ri Dios chubanic ri utzil 
chawe. We c'u caban ri man utz taj, rajwaxic chi caxej awib, rumal chi 
ri k'atal GU ya'tal che chi cuc'ájisaj a wách. C'o c'u ri are! chupatánixic 
ri Dios rech các'ájisax u wach ri banal etzelal jas ri takal che. »Rumal ri! 
rajwaxic chi quiya iwib pa takic chque ri k'atal tak tzij, man zak tà rumal 
chi quixej iwib chi các'ájisax i wách, xane rumal chi quina! pa iwanima' 
chi rajwaxic je! quibano. 6Xukuje! rumal wa! ri ix quitoj ri alcabal, rumal 
chi ri k'atal tak tzij e c'o chupatánixic ri Dios, qui yo'm c'u quib chubanic 
we chac ri'. 

7 Chaya chque ri winak chquijujunal ri ya'tal chque. Chatojo ri alcabal 
che ri tok'il alcabal, chatojo c'u ri a wuj che jachin ri rajwaxic cátoj wi. 
Nim chawila wi jachin ri rajwaxic nim quil wi, chaya c'u u k'ij jachin ri 
rajwaxic cáyi' wi uk, 8We c'o a c'as ruc! jun winak, chatojo. Chc'oji c'u 
ri utzalaj ka c'as chi cákaj kib ri jun ruc' ri jun chic. Jachin c'u ri queraj 
ri rach tak winak, u banom ri! jas ri cubij ri Pixab. 9Ri Pixab c'ut cubij: 
“Mabana ri nimalaj mac ri áwas u banic ruc' ri rixokil o ri rachajil jun 
winak chic, matcámisanic, mabana ri elak', mabana tzij chrij jachin jun, 
marayij u wách ri jastak re jun winak chic," —cácha ri'. We takanic ri! 
xukuje' conojel ri niq'uiaj tak takanic chic pa we quieb oxib tzij ri! e c'o 
wi: *Chawaj ri awach winak jas ri at cawaj awib,"* —cácha'. 10 Jachin ri 
queraj ri rach tak winak man cuban tá c'áx ri! chque. Ri queraj ri rach 
tak winak, kas cuban ri' jas ri cubij ri Pixab. 

11 Tajin quinbij wa! rech kas quichomaj jas tak ri k'ij ri uj c'o wi cámic. 
Chich'obo ba! chi are tak k'ij wa! ri rajwaxic cujc'astajic, rumal chi xa 
jubik' craj chi cápe ri k'ij pa ka wi' aretak cákarik na ru tobanic ri Dios. 
Man je! tá wa! nabe aretak c'a te! xujcojon che ru Lok! Pixab ri Dios. 12Ya 
xe! wa! ri ak'ab, na'tam chic, xa jubik' c'u man cásakiric. Maka'n chi ba! 
ri man utz taj ri queban pa ri k'ekum, xane ka'na ri utzil je! ta ne are 
to'bal kib wa! jas ri cáquicoj ri soldados, quech'ojin c'u pa ri sakil. 13Utz 





*13:9 San Mateo 19:18-19. 

ka'na pari ka c'aslemal jas ri takal u banic pak'ij. Mujk'abaric, makaya 

u wi! ri ka wi'm, máka'n ke jas ri cáca'n ri tz'i' ri xak caguirik kib, man 
c'o tà qui pixab, maka'n zak jas ri cákarayij ri xa q'uixbal u banic, 
mujch'ojinic, mákarayij c'u ri jastak ri rech jun winak chic. 14 Máka'n wa!, 
xane kacojo ri Kajaw Jesucristo, je' ta ne chi are to'bal kib ri cucoj jun 
soldado pa ri ch'oj. Michomaj c'u u banic ri i rayibal ri man utz taj. 


Cheito' ri kachalal, zak mik'at tzij pa qui wi' 


1 4 1We do jun kachalal ri mäja' c'o u chuk'ab ru cojonic, chic'ulaj. 
Xak c'u mixch'ojin ruc! we man junam ri u chomanic iwuc!. 
2Quinbij jun c'utbal: Kabij na chi e c'o jujun kachalal ri cáquichomaj 
chi ronojel cuya! cátijic, e cto c'u jujun chic ri maja' c'o u chuk'ab ri qui 
cojonic, ri xa ichaj cáquitijo. 3Ri jun ri ronojel u wách cutijo, Gel ba! 
máril wi ri jun chic ri zak k'alaj u wách cutijo. Ri jun ri zak k'alaj u wách 
cutijo, muk'at tzij puwi' ri jun ri ronojel u wách cutijo. Je ri', rumal chi ri 
Dios u c'amowam wa! we winak ri'. ^éJachin lo ri at chi ri at cak'at tzij 
puwi' ri patànil re jun winak chic? We utz quel na ri cubano o man utz 
taj are ru patrón ri' quilowic. Utz c'u quel na ru chac rumal chi ri Dios 
cácowinic cubano chi utz quelic. 
5Jun c'utbal chic: E c'o jujun kachalal ri nim cáquil wi jun k'ij chuwách 
ri jun chic. E c'o c'u jujun kachalal ri xak e junam tak ri k'ij chquiwách. 
Chkajujunal c'ut rajwaxic ketam jas ri kas ka chomanic. 9Ri jun ri nim 
cáril wi jun ktij, je! cuban wa! chuya'ic u ktij ri Kajaw Dios. Ri jun ri man 
nim tà cáril wi ri jun ktij, xukuje! cuban wa! chuya'ic u k'ij ri Kajaw Dios. 
Ri jun ri ronojel u wách cutijo, cutij ri' chuya'ic u k'ij ri Kajaw Dios rumal 
chi cumaltioxij wa! che ri Dios. Ri jun ri zak k'alaj u wách cutijo, cuban 
ri' chuya'ic u ktij ri Kajaw Dios, xukuje! cámaltioxin ri' che ri Dios. 
"Man do tà jun chke ri c'asal xak chi je ri', man c'o tà c'u jun chke 
ri cácám xak chi je ri'. 8We cujc'asi'c, cujc'asi ri' chupatánixic ri Kajaw 
Jesús, we c'u cujcámic c'o u patán wa! cho ri Kajaw Jesús. Je ri', we 
cujc'asi'c o we cujcàmic, uj rech ri Kajaw Jesús. ?Rumal c'u ri! ri Cristo 
xcámic, xc'astaj c'u chquixol ri càminakib rech coc che Cajaw ri e c'aslic 
xukuje! ri e cáminak chic. 
10Ri at c'ut, cjachin lo ri at chi ri at cak'at tzij puwi! ri awachalal? 
éJas che tzel cawil wi? iKonojel c'ut cujetac'al na chuwách ri Cristo rech 
cuk'at tzij pa ka wi'! 11 Cubij c'u ru Lok! Pixab ri Dios ri Tz'ibtalic: 
Cubij ri Kajwal Dios: Je! jas ri in 
kas tzij chi in c'asal in, je! xukuje' 
are kas tzij chi conojel ri winak 
quexuqui na chnuwách. 
Conojel c'ut cáquiya nu ktij, 
cáquibij chquiwách conojel 

chi xuwi ri in, in Dios, 
—cácha na ri Kajaw Dios. 12Je c'u ri' konojel ri uj chkajujunal cákabij na 
cho ri Dios jas ri ka'nom. 


C'o jas mabano ri cubano chi ri awachalal cátzak pa mac 


13Rumal ri', mákak'at ba! Gu chbil tak kib ri jun ruc! ri jun chic. 
Kane chicojo i chuk'ab rech man c'o tà jas c'o pa ri i c'aslemal ri cubano 
chi cátzak ri iwachalal o cakaj ne pa mac. 14Ri in wetam, rumal chi in 
cojoninak che ri Kajaw Jesús, chi man c'o tá jun jasach ri áwas pa re wi. 
We c'u c'o jun cuchomaj chi áwas jun jasach, che ri are ri' tzáwas wi. 
15We c'u rumal ri catijo cuban c'áx ri ranima! ri awachalal, man lok! tá 
cawil ri! ri awachalal. Maban ba! chi jun winak chic cákaj pa mac xa 
rumal chi ri at clo jas cawaj catijo. Musach chawe chi rumal rech ri are! 
xukuje! xcám ri Cristo. 16C'o ba! jas mibano ri cuya chque ri winak chi 
cáquibij ri man utz taj chrij ri utzil ri tajin quibano. 17Je ri', rumal chi 
pa ru takanic ri Dios man are tà nim u banic ri' ri cutij jun, xane are ru 
banic ri jicomal pa ri ka c'aslemal, chi cuxlan kanima', chi cujquicot c'u 
rumal ri Lok'alaj Espíritu. 18 Jachin ri je! cuban wa! chupatánixic ri Cristo, 
cákaj ri' chuwách ri Dios xukuje! utz quil wi cumal ri winak. 

19Katakej ba! u banic ronojel ri cubano chi cuxlan ri kanima!. Je ri' 
cujcowinic cákato!la kib ri jun ruc' ri jun chic rech c'o u chuk'ab ri ka 
cojonic. 20Màsach u wách ru banom ri Dios pa ranima' jun kachalal xa 
rumal ri catijo. Kas tzij ronojel ri c'olic ya'tal u tijic, are c'u man utz taj 
aretak c'o jas cutij jun ri cubano chi niq'uiaj chic quekaj pa mac. 21 Are 
utz na ri' man catij tà ti'j, man catij tà vino, man c'o tà c'u jas cabano 
ri cubano chi cátzak ri awachalal o cákaj pa mac. C'o ba! jas mabano 
ri cubano chi man c'o tá chi u chuk'ab ru cojonic ri awachalal. 22We 
cacojo chi utz ri tajin caban cho ri Dios, at wi ri'. Utz re ri winak ri utz 
cáril wi ri tajin cubano, we man cuna! tà c'áx pa ranima’. 23 Jachin c'u 
ri xak cuban quieb u c'ux che ri cutijo, we àwas o man áwas taj ru tijic, 
cámacun ri' aretak cutijo. Ronojel c'u ri cuban jun, we cuban quieb u c'ux 
che, are mac ri!. 


Chabana ri cákaj chuwách ri awachalal, 
man xuwi tá ri cákaj chawách at 


1 5 1Ri uj, ri c'o chi u chuk'ab ri ka cojonic, rajwaxic cákachajij 
paciencia cuc! ri kachalal ri mája! c'o u chuk'ab ri qui cojonic, 
quekato! c'ut. Man are tà cákatzucuj xuwi ri utz cákil wi uj. 2Xane 
chkajujunal rajwaxic cáka'n ri cákaj chquiwách ri kachalal pa ronojel ri 
cuban utzil chque. Je ri' cáka'no jachique ri cuya u chuk'ab ri qui cojonic. 
3Are c'u ri Cristo man are tà xutzucuj ri utz cáril wi ri Are'. Kane je! 
xuc'ulmaj jas ri cubij ru Lok! Pixab ri Dios ri Tz'ibtalic: “Ri qui yok'onic 

ri winak ri queyok'on che la, pa nu wi! in xkaj wi,” —cácha!. ^Ronojel ri 
xtz'ibax can ojer pa ru Lok! Pixab ri Dios ri Tz'ibtalic xtz'ibax canok che 
ka tijoxic rech cácu'bi ka c'ux chrij ri Dios rumal ri paciencia, xukuje' 
rumal ri cu'lbal ka c'ux ri cuc'ut ru Lok! Pixab ri Dios chkawách. 5Ri Dios 
c'ut ri cuya ka chuk'ab rech cákach'ij ri c'äx, cucu'bisaj c'u ka c'ux, are 

ta quixto'w ix iwonojel rech quina! pa iwanima' chi xa ix jun chic! jas 

ri xuc'ut can ri Cristo Jesús chkawách. 6Je ri! rech iwonojel junam, je! 

ta ne chi xa jun i ch'abal, quinimarisaj ta u ktij ri Dios, ru Tat ri Kajaw 
Jesucristo. 


Ri Utzalaj Tzij re ri Evangelio xtzijox chque 
ri winak ri man e aj Israel taj 
7 Chic'amowaj ba! iwib, ri jun ruc' ri jun chic chunimarisaxic u ku ri 
Dios, je! jas ri xuban ri Cristo xujuc'amowaj uj. 8Je! quinbij chiwe rumal 
chi ri Cristo xpe che qui patànixic ri winak aj Israel, rech je! quelic jas 
ri xubij can ri Dios chque ri ka mam ojer, xukuje! chuc'utic chi kas jicom 
ranima! ri Dios chubanic ri cubij. ?Xukuje! ri Cristo xpetic rech ri niq'uiaj 
winak chic ri man e aj Israel taj cáquiya u k'ij ri Dios rumal chi xel u c'ux 
chque. Je! jas ri cubij c'u ru Lok! Pixab ri Dios ri Tz'ibtalic: 
Rumal ri' quinnimarisaj na k'ij la chquixol 
ri niq'uiaj winak ri man e aj Israel taj, 
xukuje! quinbixoj na bix chuya'ic ktij la, 
—cácha'. 10 Xukuje! cubij ri Tz'ibtalic pa jun u xak wuj chic: 
Ix ri' ri xak ix winak 
ri man aj Israel taj, 
chixquicot na cuc! ri winak 
ri e cha'tal rumal ri Dios, 
—cácha'. 11 Pa jun u zak wuj chic cubij: 
Ix ri', iwonojel ix ri xak ix winak, 
ri man aj Israel taj, 
chiya u k'ij ri Kajaw Dios. 
Nimalaj iwonojel c'u ri ix, 
ix winak ajuwáchulew, 
chiya u ktij ri Dios, 
—cácha'. 12Ri Isaías, ri k'alajisal re ru Lok! Pixab ri Dios, xukuje' xubij: 
Cáwalij na jun chquixol 
ri rachalaxic can ri ka mam Isaí, 
ru tat ri ka mam David, 
ri coc na che takanel pa qui wi 
conojel qui wach winak. 





$15:5 Hechos 2:1. 

Conojel c'ut cácu'bi na 
qui c'ux chrij ri Are!, 
—xcha'. 

13 Are ta ba! ri Dios ri cácu'bi na ka c'ux chrij cuya ta nimalaj 
quicotemal chiwe, cubano chi cuxlan ri iwanima! rumal chi ix cojoninak 
che ri Cristo. Je ri' sibalaj cácu'bi na i c'ux chrij ri Dios rumal ru chuk'ab 
ri Lok'alaj Espíritu. 

14Kachalal, ri in wetam chi ri ix sibalaj c'o utzil pa iwanima!, xukuje' 
sibalaj c'o ronojel u wach etambal iwuc!. Je ri! chi iwetam quipixbela 
iwib chbil tak iwib. 1» Man quinxej tà c'u wib quintz'ibaj bi we wuj ri 
chiwe. Cwaj chi man cásach tà wa! pa i jolom. Je wa! quinbano rumal chi 
ri Dios u tok'obisam nu wách, u yo'm c'u we chac ri! pa nu k'ab. 16Are ru 
patánixic ri Jesucristo chquixol ri winak ri man e aj Israel taj. Ri chac 
ri quinbano are ru tzijoxic ri Utzalaj Tzij re ri Evangelio ri xuya ri Dios, 
rech queinya cho ri Dios ri winak ri man e aj Israel taj, jun sipanic ri 
cáclamowax rumal ri Arel, tastal c'u wa! rumal ri Lok'alaj Espíritu. 

17Rumal c'u rech in cojoninak che ri Cristo Jesús, cáquicot ri wanima' 
chi tajin quinpatánij ri Dios. 18 Man quincoch' tá c'ut quintzijoj ri u Tzij ri 
Dios we man are tá quintzijoj ru banom ri Cristo rumal wech in rech ri 
winak ri man e aj Israel taj queniman che ri Dios. Ronojel wa! xbantajic 
rumal ru Tzij ri Dios ri xintzijoj chque xukuje' rumal chi xquilo jas ri nu 
chac ri xinban chquixol. 1?Xbantaj wa! cuc! tak etal xukuje! cajmabal 
ri xebantajic rumal ru chuk'ab ri Lok'alaj Espíritu. Je ri! xintz'akatisaj 
u tzijoxic ri Utzalaj Tzij re ri Evangelio chrij ri Cristo ri xinchap lok pa 
ri tinimit Jerusalén, xintakej u tzijoxic pa tak ri niq'uiaj tinimit chic, 
xinq'uis c'u u tzijoxic pa Ilírico. 20Je wa! nu banom, nu cojom nu chuk'ab 
chutzijoxic ri Utzalaj Tzij re ri Evangelio jawije! ri man c'o tá jas qui tom 
chrij ri Cristo. Je ri' rech man quinban tá jun chac ri chaplem chi can 
cumal niq'uiaj chic. 21 Kane je! nu banom jas ri cubij ru Lok! Pixab ri Dios 
ri Tz'ibtalic: 

Ri winak ri man c'o tà jumul 
qui tom u tzijol ri Cristo 
cáquita na. 
Ri man c'o ta jumul c'o 
jas qui tom chrij ri Are!, 
c'o ri cáquetamaj na, 
—cácha!. 


Ri apóstol Pablo cuchomaj que' che quilic ri 
kachalal cojonelab pa ri tinimit Roma 


22Xa rumal ri chac ri tajin quinbano man in cowininak taj quine' 
che iwilic, pune q'uia mul nu rayim ri benam iwuc!. 23 Are c'u ri cámic 

in to'tajinak chic che ri nu chac pa tak we tinimit ri', cuya! chic quine! 
iwuc!. Je ri', rumal chi q'uia junab c'ut zak nu rayim quinopan iwuc!. 
24Quinchomaj quinoc'ow iwuc! che iwilic aretak quine! pa España, 
quinquicot c'ut che rilic i wách. Quinweyej chi quinito' bic rech 
quincowinic quintakej ri nu binem pa España. 25Are c'u ri! càmic quine! 
pa ri tinimit Jerusalén chuc'amic bi jun tobanic chque ri kachalal jela!. 
26 Je ri', rumal chi ri kachalal aj Macedonia, xukuje! ri aj Acaya xpe pa 
canima! xquimulij jun cuchuj chque ri kachalal meba'ib ri e c'o pa ri 
tinimit Jerusalén. 27 Xquichomaj chi takal u banic wa! rumal chi cáquina' 
pa canima' chi c'o qui c'as cuc! ri kachalal aj Jerusalén. Je ri', rumal 
chi ri cojonelab aj Israel qui yo'm ri tewchibal re ru Tzij ri Dios chque ri 
man e aj Israel taj. Utz c'ut we ri e are! quequito! ri cojonelab aj Israel 
che ri qui rajwaxic ruc' jachique ri c'o cuc'. 28 Aretak c'ut bantajinak chic 
ri nu tajquil, ya'tajinak chi can ri cuchuj chque ri kachalal pa ri tinimit 
Jerusalén, quine! na pa España, quinoc'ow c'u iwuc! che iwilic. 22Kas 
wetam c'ut chi aretak quinopan iwuc!, cápe na ri nimalaj u tewchibal ri 
Cristo pa ka wi' junam iwuc!. 

30Kachalal, quixinbochi'j chi quinito' chupam ri chac ri tajin quintij nu 
chuk'ab chubanic, chibana orar pa nu wi! cho ri Dios. Quinbij wa! chiwe 
rumal rech ri Kajaw Jesucristo, xukuje' rumal chi ri Lok'alaj Espíritu cuya 
pa kanima'! chi cákaj kib ri jun ruc' ri jun chic. 31 Chibana ba! orar cho ri 
Dios chi quinuto! pa qui k'ab ri winak ri e c'o pa Judea ri man quecojon 
tá che ri Arel, xukuje! rech ri cuchuj ri quinc'am bi chque ri kachalal pa 
ri tinimit Jerusalén cáquic'am wa! ruc! quicotemal. 32 Chibana ba! orar 
xukuje' rech quinopan iwuc! ruc! quicotemal we are u rayibal ri Dios, 
quinuxlan c'u na quieb oxib Ki aretak in c'o iwuc!. 33Are ta ba! ri Dios, ri 
cubano chi cuxlan ri kanima' các'oji pi wi! nimalaj iwonojel. Amén. 


Ri apóstol Pablo cuya rutzil qui wách ri cojonelab 


1 6 1Cwaj chi guiwetamaj u wach ri kachalal Febe. Ri are! are jun 
chichu' diaconisa ri tajin cátoban cuc! ri kachalal cojonelab ri e 

c'o pa Cencrea. 2Cwaj c'ut chi aretak copan iwuc! quic'ulaj ruc! utzil pa 
ru bi! ri Kajaw Jesús. Je! u c'ulaxic quibano jas ri rajwaxic cában amak'el 
che qui c'ulaxic ri kachalal cojonelab. Chito! che ru rajwaxic, rumal chi ri 
are! e q'uia e u to'm, xukuje! ne ri in, in u to'm. 

3Chiya rutzil u wách ri Priscila xukuje! ri Aquila, ri e wach tak ajchac 
chupatánixic ri Cristo Jesús. ^Ri e are! xa jubik' man xecámic rumal 
ri nu to'ic in. Rumal ri' quinmaltioxin chque, man xuwi tà ri in, xane 
xukuje! conojel ri kachalal cojonelab ri man e aj Israel taj. 5Chiya rutzil 
qui wách xukuje! ri kachalal cojonelab ri cáquimulij quib pa cachoch ri 
Priscila, ri Aquila. Chiya rutzil u wách ri Epeneto, ri lok'alaj wachi!l, ri 
nabe cojonel che ri Cristo pa Acaya. 6Chiya c'u rutzil u wách ri María, 

ri sibalaj chacuninak che i to'ic. 7 Chiya rutzil qui wách ri wach tak aj 
Israel, ri Andrónico ruc' ri Junias ri xukuje! e wach ajpache'. Ri e are! 
sibalaj etamtal qui wách chquixol ri apóstoles, e are c'u nabe xecojon che 
ri Cristo chnuwách in. 

8Chiya rutzil u wách ri Amplias, ri lok'alaj wachi'l rumal ri Kajaw 
Jesús. ?Chiya rutzil u wách ri Urbano ri kachi'l pa ri chac chupatánixic 
ri Cristo Jesús. Chiya rutzil u wach xukuje! ri Estaquis ri lok'alaj wachi!l. 
10 Chiya rutzil u wách ri Apeles ri q'uia mul u k'alajisam chi kas tzij 
cojoninak che ri Cristo. Xukuje! chiya rutzil qui wách ri e c'o pa rachoch 
ri Aristóbulo. 11 Chiya rutzil u wách ri Herodión ri wach aj Israel. Chiya 
rutzil qui wách ri e c'o pa rachoch ri Narciso, ri e cojoninak che ri Kajaw 
Jesús. 12Chiya rutzil qui wách ri Trifena, xukuje! ri Trifosa. We quieb 
ixokib ri' quepatánin che ri Kajaw Jesús. Kukuje' chiya rutzil u wách ri 
lok'alaj kachalal chichu' Pérsida, ri sibalaj chacuninak chupatánixic ri 
Kajaw Jesús. 13Chiya rutzil u wách ri Rufo, jun cojonel che ri Kajaw Jesús 
ri nim u banic chquiwách ri kachalal cojonelab. Kukuje' ru nan chiya 
rutzil u wach. We chichu! ri! are je! ta ne nu nan in. 14Chiya rutzil u wách 
ri Asíncrito, ri Flegonte, ri Hermas, ri Patrobas, ri Hermes xukuje' conojel 
ri kachalal ri e c'o cuc'. 15Chiya c'u rutzil u wách ri Filólogo, ri Julia, 
ri Nereo ruc! ri ranab, xukuje! ri Olimpas, xukuje' conojel ri kachalal 
cojonelab ri e c'o cuc'. 

16 Chiyala! rutzil i wäch chbil tak iwib ri jun ruc' ri jun chic. Aretak 
je! quiban wa!, chitz'umaj iwib chuwách ri Dios chuc'utic chi kas quiwaj 
iwib.* Conojel ri kachalal cojonelab che ri Cristo cáquiya rutzil i wách. 

17Kachalal, quixinbochi'j chi queiwil ri winak ri zak quequitasala 
tak ri cojonelab, ri cáca'no chi quetzakic. Man je! tá c'u wa! ri tijonic 
xiwetamaj. Chitasa ba! iwib chquij ri e je! tak wa!. 18 We winak ri' man 
are tá cáquipatánij ri Kajaw Jesucristo, xane xak cácaj cáca'n ri itzel tak 
qui rayinic. Quequisub c'u tak ri winak ri man c'o tá quetam, cáquicoj 
c'u qui c'ux cuc! je'l tak tzij. 1? Conojel c'ut quetam chi ri ix sibalaj 
quixnimanic, rumal c'u ri! quinquicotic. Cwaj c'ut chi các'oji na i no!j 
chubanic ri utz, man are tá c'u quiwetamaj u banic ri man utz taj. 20 Ri 
Dios c'ut ri cubano chi cuxlan ri kanima!, cuxak'lej na ri Satanás chanim 
xe! ri iwakan jas ri cában che jun cumátz ri cátio'nic. Are ta ba! ri Kajaw 
Jesucristo cátok'obisan i wách nimalaj iwonojel. 

21 Cuya rutzil i wách ri Timoteo ri junam cáchacun wuc!, xukuje! ri 
Lucio, ri Jason, ri Sosípater ri wach tak aj Israel cáquiya rutzil i wach. 

22In wa!, ri Tercio, ri tajin quintz'ibaj bi we wuj ri',* quinya rutzil i 
wách in xukuje!' pa ru bi! ri Kajaw Jesús. 





¿16:16 1 Tesalonicenses 5:26. 16:22 Ri apóstol Pablo xucoj jun kachalal che tz'ibanel 
che qui tz'ibaxic ru wuj. 

23Cuya rutzil i wach ri Gayo ri u yo'm nu c'olibal pa rachoch, jawije! ri 
cáquimulij wi quib ri kachalal cojonelab. Cáquiya rutzil i wách ri Erasto 
ri c'olol puak re ri tinimit, xukuje! ri kachalal Cuarto cuya rutzil i wách. 

24 Are ta ba! ri Kajaw Jesucristo cátok'obisan i wách nimalaj iwonojel. 
Amén. 


Ri apóstol Pablo cuya u k'ij ri Dios 


25 Are c'u ri cámic, kaya ba! u ktij ri Dios. Ri Are! cácowinic cubano chi 
c'o na más u chuk'ab ri i cojonic jas ri cubij ri Utzalaj Tzij re ri Evangelio 
ri quintzijoj, xukuje! jas ri cubij ri tijonic ri nu yo'm chrij ri Jesucristo. Je 
wa! jas ru k'alajisam lok ri Dios chrij ru chomam lok, ri man etamtal tá 
can ojer tzaretak májok cában ruwáchulew. 26 Càmic c'ut esam chi sak 
ru chomanic pa ru Lok! Pixab ri Dios ri xquitz'ibaj can ri k'alajisal tak re 
ru Tzij ri Dios. Are c'u wa! ri xtakan wi ri Dios ri man c'o tà u q'uisic ru 
c'aslemal. Ri u chomam lok ri Dios ri man etamtal taj ojer esam wa! chi 
sak cámic chquiwách conojel winak cho ruwáchulew rech quecojon ta na, 
xukuje! quenimanic. 

27 (Ri Dios ri xuwi wa! Dios c'olic, ri xukuje! c'o u no!j che ronojel, 
chnimarisax ba! u k'ij amak'el pa tak ri k'ij ri junab ri quepetic rumal ri u 
banom ri Jesucristo! Amén. 

RI NABE CARTA RI 
KUTZ'IBAJ RI SAN PABLO 
CHOUE RI COJONELAB 
AJ CORINTO 





Ri apostol Pablo cuchap u tz'ibazic jun carta 
chgue ri kachalal cojonelab aj Corinto 


1 1In wa!, ri Pablo, in sig'uim rumal ri Dios rech quinoc che apóstol, 
jun chque ru tako'n ri Jesucristo. Je wa! nu banic rumal chi are u 
rayibal ri Dios. Ri in, wachi'l ri kachalal Sostenes, 2quintz'ibaj bi wa! 
we wuj ri' chque ri kachalal cojonelab che ri Dios ri e c'o pa ri tinimit 
Corinto, ri e rech ri Dios rumal chi xa e jun ruc! ri Cristo Jesús. Ri Dios e 
u sig'uim rech cában ch'ajch'oj che ri canima!, quek'ax c'u pu k'ab ri Are! 
junam cuc! conojel ri cáquibij chi e cojoninak che ri Kajaw Jesucristo ri 
e c'o pa ronojel tinimit. Ri Jesús are Cajaw ri e are!, xukuje! ri Kajaw uj. 
3 Are ta ba! ri Dios ka Tat xukuje! ri Kajaw Jesucristo cutok'obisaj i wäch, 
cubano chi cuxlan ri iwanima!. 


Ri apóstol Pablo cumaltioxij che ri Dios chi u 
tok'obisam qui wách ri cojonelab aj Corinto 


^Ronojel k'ij quinya maltioxinic che ri Dios rumal iwech, rumal chi 
sibalaj nim ri tok'ob u yo!m ri Are! chiwe xa rumal ri Cristo Jesüs. 
5Rumal c'u rech chi xa ix jun ruc! ri Cristo, ri Dios u yo'm chiwe ronojel 
u wách je'lalaj tak tewchibal ajchicaj. Ri Are! xuya chiwe ronojel u wách 
etamanic, xukuje! xuya chiwe chi quixcowinic quitzijoj wa! we etamanic 
ri'. 6 Rumal ri', ri ka tzijom chiwe chrij ri Cristo, kas k'alaj wa! pa ri i 
c'aslemal cámic. 7 Je ri! man c'o tá jun u wách tewchibal ajchicaj ri mat 
yo'm chiwe rumal ri Dios, ix ri', ri ix eyeninak che ri ktij ri cápe na ri 
Kajaw Jesucristo, cuc'ut c'u rib chkawách. 8Ri Are! cuban na chi kas 
quijiquiba ri iwanima' pa ri i cojonic c'à cáqtuis na ronojel, rech man c'o 

tà mac cáriktaj chiwij pa ri k'ij ri cape na ri Kajaw Jesucristo. 9Ri Dios 
amak'el ronojel k'ij cuban ri cuchi'j u banic. Are c'u ri Are! xixsiq'uinic 
rech xa junam i wách ruc! ri u C'ojol Jesucristo ri Kajaw. 


Waral cákasiq'uij wi ri pixbenic ri xuya ri apóstol 
Pablo chque ri cojonelab ri xak cáquitasala quib 


10Kachalal, quixinbochi'j pa ru bi! ri Kajaw Jesucristo chi quiban utzil 
chixol. Chijunamaj ba! i wach, xa c'u mitasala iwib. Kane rajwaxic chi 
junam ix c'o wi, chi quijunamaj ri i chomanic, rech xa junam ri i rayibal. 
11Kachalal, quinbij wa! chiwe rumal chi jujun chque ri rachalaxic ri nan 
Cloé qui bim chwe chi c'o ch'oj chixol. 12 Ri cwaj quinbij chiwe, are la! 
chi ri ix chijujunal jalan wi ri quibij. C'o jun ri cubij: “Ri in, in c'o ruc' 
ri Pablo," —cácha ri'. Jun chic cubij: “E ri in, in c'o ruc' ri Apolos," — 
cácha'. Jun chic cubij: “In ri!, in c'o ruc! ri Pedro,” —cácha ba! ri jun. 
E c'u ri jun chic cubij: “¡Ri in c'ut, in c'o ruc' ri Cristo!” —cácha ri jun 
chic. 134A xa pu lo banom ch'ákatak che ri Cristo? ¿A are lo ri in Pablo 
ri xinrip cho ri cruz, xincám c'u rumal iwech? iMan je! taj! <A xban ne 
lo i kasna! pa nu bi' in ri Pablo? ¡Man je! taj! 14Xa maltiox che ri Dios chi 
man c'o tá jun chiwe nu banom u kasna!, xane xak xuwi ri Crispo, xukuje' 
ri Gayo. 15Xak je ri', man cuya! taj cubij jun chi xban u kasna! pa nu bi! 
in. 16 Je!, ya cána'taj chwe chi xinban qui kasna! ri e c'o pa rachoch ri 
Estéfanas, man cánataj tà c'u chwe we c'o chi na jun ri xinban u kasna!. 
17Man in takom tà c'u rumal ri Cristo chubanic qui kasna! ri winak, xane 
chutzijoxic ri Utzalaj Tzij re ri Evangelio chrij ri Jesucristo. Man xincoj tà 
c'u je'lalaj tak tzij re nimak tak etambal xa che qui ch'aquic ri winak. Je 
ri' rech man quinban tá che ru cámical ri Cristo chi mat c'o u patán. 


Ruc' ri Cristo cáriktaj ri nimalaj u chuk'ab ri Dios, xukuje' ru no'j 


18Ru Lok! Pixab ri Dios ri cátzijox chrij ru cámical ri Cristo, are je! 
ta ne tzij wa! ri man c'o tà qui patàn chque ri winak ri cásach na qui 
wách. Chke uj c'ut ri ka rikom chi ru tobanic ri Dios, wa! we Tzij ri! c'o 
ri nimalaj u chuk'ab ri Dios ruc! che ka to'ic. 19 Cubij c'u ru Lok! Pixab ri 
Dios ri Tz'ibtalic: 

Quinsach na u wách ri qui no!j 
ri ajno'jab, 
quinwesaj c'u na apan ri quetambal 
ri winak ri sibalaj c'o quetam, 
—cácha ri!. 

20¿A nim lo u banic ri c'o u no!j cámic? E ri winak ri xa e oquinak che 
retamaxic ronojel u wách chomanic, ¿a c'o ne lo qui patán ri'? ¡Man c'o 
taj! E c'o xukuje! ri quetam u chomaxic q'uia u wách etambal chrij ri c'o 
cho ruwáchulew. ¡Man kas tá c'o u patán wat ¿A mat iwetam chi ri Dios 

u banom chi man c'o tà u patàn ri etambal ri xa ajuwáchulew? iJe!, je 
ri!! 21 Are c'u ri Dios ri c'o u no'j retam jas ri tajin cubano. Xubano chi 
ri winak ajuwáchulew man quecowin taj kas cáquetamaj u wách ri Are! 
xak ruc! ri quetambal. Xuchomaj c'u ri Dios chi queto! na jachin tak ri 
quecojon che ri Are! rumal ri Lok'alaj u Tzij ri cátzijox chque, pune c'u we 
tzij ri' je! ta ne u tzij jun winak ri man c'o tá retam chque ri jule! winak 
chic. 

22Ri winak aj Israel are cácaj cáquil cajmabal tak etal ri cában 
chquiwách. Are c'u ri winak aj Grecia xa cáquitzucuj nimalaj etambal. 
23Ri uj c'ut are cákatzijoj ri Cristo ri xripic, xcàmisax cho ri cruz. Ri 
winak aj Israel xa tzel cáquita wa! we tzij ri'. Ri niq'uiaj winak chic ri 
man e aj Israel taj cáquibij chi we tzij ri' are ru tzij jun ri man c'o tà 
retam. 24 Chquiwách c'u conojel ri e siq'uital rumal ri Dios, we aj Israel 
o man e aj Israel taj, rumal ri Cristo cák'alajin na ru chuk'ab ri Dios, 
xukuje' ru no!j ri Dios. 25C!o c'u ri cuban ri Dios ri cáquichomaj ri winak 
chi xa man c'o tà u patàn. Pune je ri', ri cuban ri Dios nim na u no!j wa! 
chuwách ri qui no!j winak. Xukuje! c'o ri cuban ri Dios ri cáquichomaj 
ri winak chi are wa! các'utuwic chi xa man c'o tá ri nimalaj u chuk'ab 
ri Are'. Pune je! ri qui chomanic ri winak, ri cuban ri Dios are nim na 
u chuk'ab wa! chuwách ri qui chuk'ab winak. 26Kachalal, rajwaxic ba! 
quich'obo chi ri Dios xixusiq'uij ix, pune man e q'uia tà chiwe ri c'o 
iwetambal jas ri quetambal ri niq'uiaj winak ajuwáchulew, man ix q'uia 
taj ri c'o takanic pa i k'ab, man ix q'uia tà c'ut ri nimak i banic. 27Xane 
ri man c'o tá quetambal chquiwách ri winak, e are c'u wa! ri xeucha! ri 
Dios che resaxic qui q'uixbal ri c'o qui no'j. Ri winak ri queilitajic chi 
xak tok'ob qui wách, e are wa! ri xeucha! ri Dios che resaxic qui q'uixbal 
ri c'o takanic pa qui k'ab. 28 Xukuje! ri man c'o tá qui patán chquiwách 
ri winak, ri etzelam qui wách, ri man c'o tá qui banic, e are wa! xeucha!' 
ri Dios chusachic qui wách ri nimak qui banic cho ruwáchulew. 29Je ri! 
rech man c'o tà jun cunimarisaj rib chuwách ri Dios. 30 Tzare c'u ri Dios 
u banom chiwe chi xa ix jun chic ruc! ri Cristo Jesús. U banom chi rumal 
ri Cristo c'o chi ri ka no'j, xukuje! chi rumal ri Are! cájicomataj ri kanima' 
chuwách ri Dios, uj jachom pu k'ab, ka rikom c'u ru tobanic. 31 Je ba! ri', 
rech kas je! quelic jas ri cubij ru Lok! Pixab ri Dios ri Tz'ibtalic: “We c'o 
jas ri craj jun cuya u ktij, are chuya uk ri Kajaw Jesús,” —cácha!. 


Ri cákatzijoj are chrij ri Cristo ri xrip cho ri cruz, xcámisax chila' 


1Kachalal, aretak xinopan iwuc! chuk'alajisaxic ru Lok! Pixab ri 

Dios, man xincoj tà tzij ri nimak qui banic, man xincoj tà c'u tzij 
re nimak tak no'j. 2Aretak xinc'oji iwuc!, man c'o tá chi jas ri xinchomaj 
u tzijoxic chiwe, xane zak xuwi xinchomaj ri Jesucristo ri xcámisax cho 
ri cruz. 3Aretak xinc'oji iwuc' man c'o tà nu chuk'ab, xane sibalaj xinxej 

wib, xinbirbitic. ^Aretak xixintzijobej, xintzijoj ru Lok! Pixab ri Dios 
chiwe, man xincoj tà tzij ri xak re qui no!j winak che i ch'aquic, xane 
xixinch'ac ruc! ru chuk'ab ri Lok'alaj Espíritu. Are wa! ri xc'utuwic chi ri 
tzij ri xinbij are rech ri Dios. 5Je ri' xinbano rech man cácu'bi tà i c'ux 
chrij ri quetambal ri winak, xane chrij ru chuk'ab ri Dios. 


Waral cákil wi chi rumal ri Lok'alaj Espíritu 
c'o ri ketambal ri cápe ruc' ri Dios 


6Pune je ri', cákaya tijonic ruc' nojibal chque ri cojonelab ri cto na más 
quetam. Are c'u we nojibal ri' man ajuwáchulew taj, man are tà c'u qui 
nojibal winak ri c'o qui takanic puwi' ruwáchulew, ri xa tajin cásach qui 
wách. 7 Are cákatzijoj ri nojibal ri cápe ruc! ri Dios, ri c'u'tal chquiwách ri 
winak. Are wa! ru chomam lok ri Dios tzaretak mája! cuban ruwáchulew, 
rech ri uj cákarik ru tobanic ri man c'o tá u q'uisic. Man etamtal tá c'u 
wa! nabe pa ri ojer tak Ku. 8We etamanic ri! man c'o tà jun chque ri do 
qui takanic cho ruwáchulew ri xquich'obo. We ta xquich'obo, mat xquirip 
ri! cho ri cruz ri Kajaw Jesús ri sibalaj nim u ktij. 9Are je! ri cubij pa ru 
Lok! Pixab ri Dios ri Tz'ibtalic: 

Ri Dios c'o ri u banom u banic 
ri c'olotal rech cäyi' 
chque ri lok! cáquil wi ri Arel, 
Man c'o tá jun ilowinak wa!, 
man c'o tá jun ri towinak u tzijol, 
man c'o tá c'u jun u chomam ri!, 
—cacha ri'. 10 Ri Dios c'ut xuc'ut wa! chkawách uj rumal ri Lok'alaj 
Espíritu. Je ri', rumal chi ri Lok'alaj Espíritu cácowinic cáretamaj ronojel, 
xukuje! ne ri c'o pa ranima! ri Dios. 

11 ¿A c'o pu lo jun chquixol ri winak ri cuch'obo jas ri c'o pa ranima' 
jun winak chic? ¡Man c'o taj! Kane xuwi ri espíritu rech ri are! retam 
ronojel wa!. Je c'u ri', zak xuwi ri Espíritu rech ri Dios retam ri c'o pa 
ranima! ri Dios. 12Ri uj c'ut man are tá ka c'amom ri espíritu quech ri 
winak ajuwáchulew, xane are ka c'amom ri Espíritu ri cápe ruc! ri Dios, 
rech cáketamaj ronojel ru yo'm ri Dios chke rumal ri nimalaj u tok'ob. 
13Ru yo'm ri Dios chke man cákatzijoj tá wa! ruc' ri no'j ajuwáchulew 
ri xa ka tijom kib che ruc' ri qui GU winak, xane rue! ri tzij ri c'utum 
chkawách rumal ri Lok'alaj Espíritu. Je c'u ri' cákatzijoj ri kas tzij rech ri 
Dios chque ri c'o ri Lok'alaj Espíritu pa canima!. 

Ri winak ri man c'o tá ri Lok'alaj Espíritu pa ranima' man 
cuc'amowaj tà ru Lok! Pixab ri Dios. Che ri are! xa man c'o tá u beyal 
wa! rumal chi man cácowin taj cuch'obo. Rajwaxic c'ut chi c'o ri Lok'alaj 
Espíritu pa ranima' chuch'obic wa'. 15Are c'u ri winak ri c'o ri Lok'alaj 
Espíritu pa ranima! cácowin chuch'obic ronojel, jachique ri utz, jachique 

ri man utz taj. Ri are! c'ut man c'o tá jun cácowin chuch'obic jas ri kas c'o 
pa ranima! ri are!. 16Cubij c'u ru Lok! Pixab ri Dios ri Tz'ibtalic: “¿Jachin 
lo etamaninak ru chomanic ri Kajaw Dios? ¿Jachin ta c'u lo ri cácowinic 
cuya u no'j ri Are'?" —cácha'. Pune ta ne je ri!, ri uj c'o ru chomabal ri 
Cristo kuc!. 


Ri uj konojel kachi'l kib cákapatànij ri Dios 


3 1Kachalal, ri in, aretak xinc'oji iwuc!, man xincowin taj xixintzijobej 
je! jas ri winak ri c'o ri Lok'alaj Espíritu pa canima!, xane 
xixintzijobej je! ta ne ix winak ri maja' quixcojonic, je! ta ne chi ix ac'alab 
ri mája! kas quich'ob ri cojonic che ri Cristo. 2Man xinya tá tijonic chiwe 
ri man quich'ob taj, xane xixintijoj je! ta ne chi c'à ix ac'alab ri cayi' ri 
tu! chiwe chuq'uexwách ri kas wa, rumal chi je! ta ne ix ac'alab ri man 
xixcowin tà chutijic ri kas wa. Maja' c'u ne quixcowin che cámic. 3Je ri', 
rumal chi ri ix are quibano xak jas ri quiwaj je! ta ne ix winak ri mája' 
quixcojonic. We ri ix c'áx quina! aretak curik utzil jun winak, aretak 
xak ch'oj quiwaj, quitasala tak iwib, ri ix je! ta ne ix winak ri mája' 
quixcojonic. Je! quibano jas ri cáca'n conojel ri winak ri man quecojon 
taj. ^Aretak jun cubij: “Ri in, in c'o ruc! ri Pablo," —cácha'. Ri jun chic 
cubij: “Ri in, in c'o ruc' ri Apolos," —cácha ri'. Are je! ta ne ix winak ri 
maja' quecojonic. 

5¿Jas pu lo u banic ri Pablo? ¿Jas u banic ri Apolos? Ri uj zak uj 
patánil tak re ri Dios, rumal c'u ri ka tzij ri ix xixcojonic. Chkajujunal ri 
uj xka'no jas ri xuya ri Dios pa ka k'ab. 9Ri in xintic ri ija! pa ri iwanima!, 
ri Apolos xuja!j, are c'u ri Dios xq'uiyisanic. 7Ri xticowic rachi!l ri xja'nic 
man are tà nim qui banic chuwach ri Dios ri xq'uiyisanic. 8Ri cáticow 
ri ija' xukuje! ri cája'nic xak e junam chuwách ri Dios. Chquijujunal c'ut 
cáyi' na chque rumal ri Dios ri tojbal re ri ca'nom ruc' ri xjach pa qui 
k'ab. 9Je ri', rumal chi ri uj, uj kachi'l kib chupam ri chac chupatánixic ri 
Dios. Are c'u ri ix, ix je! ta ne ulew ri cátic u wách rumal ri Dios. 

Xukuje! ri ix, ix junam ruc! jun ja ri tajin cuyac ri Dios. 10Ri in, in je! 
jas jun yacal ja ri kas retam ru chac. Ri Dios xuya pa nu k'ab ri u cojic ru 
tac'alibal ri ja. C'o c'u jun chic ri culem ri xan puwi'. Chquijujunal c'u ri 
niq'uiaj chic rajwaxic chi kas cáquil na jas u lemic cáca'no. 11 Man c'o tá 
chi jun ri cuya! cucoj jun tac'alibal chic, rumal chi ri ya cojom rumal ri 
Dios, tzare ri Jesucristo. 12E c'o c'u winak ri utz cáca'n na chulemic puwi' 
we tac'alibal ri!, je! ta ne chi cáquicoj k'àn puak, sak puak, xukuje! je'lalaj 
tak abaj. E c'o chi niq'uiaj chic ri je! ta ne che', q'uim, xukuje! patz'àn ri 
cáquicojo. 13Curika c'u na jun ktij aretak cuk'at tzij ri Cristo, cák'alajin 
c'u na jas u wách ri! ri xquilemo chquijujunal rumal chi ri ktij ri! cápe na 
ruc! k'ak'. We k'ak! ri! are cák'alajisan na jas u wách ri xca'n chquijujunal. 
14We ru chac ri winak ri xuyac puwi' ri tac'alibal man cásach tá u wach 

rumal ri k'ak', cayi' na ri tojbal re. 15We c'u ru chac ri winak cásach u 
wách rumal ri k!ak!, cutzak na ri! ronojel ri xubano. Ri are! c'ut cuto! 
na rib jas jun winak ri xa jubik! man xc'atic, xcowin c'ut xresaj rib pa ri 
k'ak'. 

166A mat iwetam chi ri ix, ix rachoch ri Dios, xukuje! chi ri Espíritu rech 
ri Dios c'o pa ri iwanima'? 17 We c'o jun cusach u wách ri rachoch ri Dios, 
xukuje! ri Dios cusach na u wách ri winak ri'. Je ri', rumal chi ri rachoch ri 
Dios tastal wa! chrij ronojel u wách etzelal, ix c'u ri' we rachoch ri Dios ri'. 

18C!o ba! jun musub rib. We c'o jachin jun ri cuchomaj chi retam 
ronojel ri etamanic ri quetam ri winak ajuwáchulew, chubana che rib chi 
man c'o tà retam, rech je ri! kas các'oji na retambal. 19 Ri etambal ri xak 
ajuwáchulew, man c'o tà u patán wa! cho ri Dios, cubij c'u ru Lok! Pixab 
ri Dios ri Tz'ibtalic: “Ri Dios queuchap na ri c'o quetambal, queukasaj 
na chupam ri c'àx pune c'o ri qui nol" —cácha'. 20 Xukuje! cubij: “Ri 
Dios retam chi man c'o tá u patàn ri qui chomanic ri c'o quetambal," 
—cácha ri'. 21 Rumal ri! c'o ba! jun munimarisaj rib xa rumal rech jun 
winak. Ronojel c'u ri c'olic are iwech ix: 22Ri Pablo, ri Apolos, ri Pedro, 
ruwáchulew, ri c'aslemal, ri cámical, ri k'ij cámic, ri k'ij ri quepe na, 
ronojel wa! are iwech ix. 23Ri ix c'ut, ix rech ri Cristo. Ri Cristo c'ut Are 
rech ri Dios. 


Ri apóstol Pablo cutzijoj ri chac ri cáca'n ri apóstoles 


4 1 Chich'obo ba! chi ri uj, xak uj patánil tak re ri Cristo. Yo'm cu 

chke ru k'alajisaxic ru chomam lok ri Dios ri man etamtal tà can 
nabe. 2Rajwaxic c'ut chi jachin ri yo'm jun ekle'n pu k'ab, chuc'utu chi 
jicom ranima'. 3Are c'u ri in man kas tá quinoc il we utz ri quibij chwij 
o man utz taj. Pune quinc'am bi pa k'atbal tzij, cák'at tzij pa nu wi', 
man quinoc tá il chbil wib. 4Pune c'u quinna! pa ri wanima! chi man c'o 
tà etzelal nu banom, man ruc! tá ri! quinbij chi man c'o tá nu mac. Ri 
Kajaw Jesús c'ut are cák'atow na tzij pa nu wi'. »Mik'at ba! Gu ix puwi' 
jachin jun c'à mája! c'u curik ri k'ij. Chiweyej na chi cápe ri Kajaw Jesús, 
cáresaj c'u na chi sak ri c'u'tal pa k'ekum. Cuk'alajisaj na ri man etamtal 
taj ri c'o pa tak ri canima! ri winak. Chquijujunal c'ut cáyi' na chque ru 
nimarisaxic qui k'ij rumal ri Dios xa jas ri takal chque. 

6Kachalal, quinbij wa! we tzij ri' chiwe rech quirik utzil. Xincoj c'u 

wib in, xukuje! ri Apolos che jun c'utbal chiwách. Quinbij wa! chiwe rech 
quiwetamaj iwe kuc' uj chi man cuya! taj quiya u wi! ri i chomanic chrij 
ru Lok! Pixab ri Dios ri Tz'ibtalic, rech man c'o tá jun cunimarisaj rib che 
jun chke uj, cáretzelaj c'u u wách ri jun chic. 7¿Jachin pu ri cábanow 
utz chawe chquiwách niq'uiaj winak chic? ¿Jas ri c'o awuc! ri mat yo'm 
chawe rumal ri Dios? We c'u are ri Dios ru yo'm wa! chawe, ¿jas che 
canimarisaj awib je! ta ne ri zak a tuquiel a rikom wa! ri c'o awuc'? 

8Ri ix quichomaj chi ronojel chic c'o iwuc', je! ta ne chi ya ix k'inomab 
chic. Quina! iwib chi ix nimak tak takanelab chic. Are c'u ri uj zak uj 
yo'm can jela! iwumal. Cwaj ta c'ut chi kas tzij ix nimak tak takanelab 
rech ri uj xukuje' cujtakan junam iwuc'. “Ri in quinchomaj chi ri uj, ri 
uj apóstoles, ri Dios uj u yo'm can q'uisbal chque conojel ri winak. Je' ta 
ne uj winak ri k'atom tzij pa ka wi' chi cujcámisaxic. Uj yo'm chi sak che 
ca!yibal rech conojel ri winak ri e c'o cho ruwáchulew, xukuje! ri ángeles 
cujquilo. 19 Ri uj, chquiwách ri winak, man c'o tá ka patán xa rumal ru 
patánixic ri Cristo. Are c'u ri ix quina! chi c'o na i no!j chkawách uj, c'o 
c'u ri kas iwetam chrij ri Cristo. Ri uj man c'o tà ka chuk'ab, are c'u ri ix 
quibano chi c'o na i chuk'ab chkawách uj. Ri uj quetzelax ka wách cumal 
ri winak, are c'u ri ix nim quixil wi. !1 Càmic ri! xak are tajin cákarik 
numic, cáchaki!j ka cht, sibalaj rajwaxic katz'iak. Cujyok' c'u cumal ri 
winak, xak cujbinicatic je! ta ne man c'o tà kachoch. 12Sibalaj cákacos 
kib che ri chac ri rajwaxic cáka'no. Cujquiyok! ri winak, are c'u ri uj man 
cákatzelej tà u q'uexel ri qui tzij ruc' yok'onic, xane ruc! tak tzij re utzil. 
Aretak cáca'n c'áx chke xak cákacuyu. 13C'áx quech'aw ri winak chkij. 
Are c'u ri uj ruc! utzalaj tak tzij cákakasaj u wách ri coyowal. Cámic xak 
are ca'nom chke chi ri uj je! ta ne uj mes, je! ta ne chi ri uj, uj winak ri 
sibalaj c'áx cujbantajic, man c'o tà ka patàn. 

14Man quintz'ibaj tà wa! we tzij ri' chiwe che resaxic i q'uixbal, xane 
che i pixbexic, je! ta ne chi ri ix, ix lok'alaj tak walc'ual. 15Pune e c'o 
lajuj mil winak ri quixquitijoj chrij ri Cristo, xa jun ri i tat c'olic. In c'ut 
je' ta ne ri i tat, rumal chi xixcojon che ri Kajaw Jesüs aretak xintzijoj ri 
Utzalaj Tzij re ri Evangelio chiwe. 16Rumal ri' quixinbochi'j chi quiban 
iwe jas ri quinban in. 

17Rumal wa! tajin quintak bi ri Timoteo iwuc'. Ri are', rumal ri 
Kajaw Jesús, je! ta ne lok'alaj nu c'ojol wa! ri jicom ranima'. Cuna'taj 
c'u na chiwe jas ri nu banom pa ri nu c'aslemal, in cojoninak che ri 
Cristo. Cuc'ut na chiwách jas ri quinc'utu jawije! tak quine! wi chquixol 
ri kachalal cojonelab. 18E c'o c'u jujun chiwe ri qui nimarisam quib, 
cáquichomaj c'ut chi man c'o tá jumul quinopan iwuc'. 1? Quinweyej chi 
quinopan na iwuc' chanim, we je ri! craj ri Kajaw Jesús. Quinwil c'u 
na jas ri kas quecowin chubanic we banal tak nimal ri', man xuwi tá 
c'u quinta ri cáquibij. 20Je rt, rumal chi ru takanic ri Dios man xak tà 
ruc! GU cák'alajinic, xane ruc' ru chuk'ab ri Dios. 216Jas c'u quiwaj? ¿A 
quiwaj chi yajanic quinbana' aretak quinopanic? ¿O a quiwaj chi aretak 
quinopanic lok! quixinwil wi, ruc! utzil c'ut quixinch'abej? 


Waral cákil wi jas cában chuk'atic tzij puwi' jun cojonel ri cákaj pa mac 


1Elinak u tzijol chi c'o jun chiwe ri u banom rixokil che ru nanabal. 
Wa! we xbanic ri!, are je! jas ri cáca'n ri tz'i' ri xak cáquirik quib, man 

c'o tà qui pixab. iSibalaj àwas u banic wall Man cáca'n tá ne ri! chquixol 
ri niq'uiaj winak chic ri man kas quetam tà u wách ri Dios. 2¿Jas lo wa! 
chi ri ix quinimarisaj iwib? ¿A mat rajwaxic chi xa quixbisonic? ¡Je!, je ri"! 
Rajwaxic ba! chi quiwesaj bi chixol ri achi ri xbanow we mac ri'. 3Pune man 
in c'o tá iwuc! chwinakil, c'o c'u ri wanima' iwuc!. Nu k'atom chi tzij puwi' 
ri xbanow ri mac je! ta ne ri in c'o iwuc' chwinakil. ^Aretak quimulij iwib 
pa ru bi! ri Kajaw Jesús, pune ta ne man in c'o tá iwuc' chwinakil, các'oji 
c'u na ri wanima! iwuc!, xukuje! các'oji ru chuk'ab ri Kajaw Jesucristo. 5Ri 
achi ri' rajwaxic cájach pu k'ab ri Satanás rech cásach u wách ru cuerpo. Je 
ri' rech ri ranima! curik ru tobanic ri Dios pa ri ktij ri cape ri Kajaw Jesús. 
6Man utz taj chi quinimarisaj iwib che ri tajin quibano. <A mat iwetam 
ri tzij ri cábixic: “Ri jubik' ch'àm cuban ch'ám che ronojel ri Ko" — 
cácha'. 7 Chiwesaj ba! apan ri ojer ch!ám ri cáretzelaj i wach, rech ix je! jas 
ri caxlan wa ri man cáyi' tá ch'ám ruc', ri banom ruc! c'ac! Kor, ri cátijow 
pa ri nimak'ij Pascua” u bi'. Kas tzij c'ut je! i banic wa!. Je ri', rumal chi ri 
Cristo are xcámisax che sipanic cho ri Dios rumal kech, je! jas ri alaj chij 
ri cácámisax pa ri nimak'ij re ri Pascua. 8Ka'na ba! ri nimak'ij re ri Pascua 
ruc! ri kas tzij, xukuje! ruc' jun kanima! ch'ajch'oj, jas ri caxlan wa ri man 
cáyi' tá ch'áàm ruc'. Máka'n ri ka nimak'ij ruc! ru banic ronojel u wách mac, 
ruc! ru banic etzelal. Junam c'u wa! ruc' ri ojer ch'áàm. 
9Pa ri jun wuj chic ri xintz'ibaj bi chiwe xinbij chi mixe! chi cuc! ri 
niq'uiaj winak ri je! cáca'no jas ri cáca'n ri tz'i' ri xak cáquirik quib, man 
c'o tá qui pixab. 19 Man quinbij taj chi mat quixch'aw chi chque ri winak 
ri je! cáca'n wa! ri e c'o cho ruwáchulew, ri cáquitzucuj xak xuwi ri duech 
ri e are!, ri elak'omab, o ri quequik'ijilaj tak tiox. We ta je ri', rajwaxic 
ri' chi quixel bi cho ruwáchulew. !! Xane xintz!ibaj bi wa! chiwe rech 
man quiwachi'laj tá chi ri winak ri cáquibij chi e are! kachalal, cáca'n 
c'u que jas ri cáca'n ri tz'i' ri xak cáquirik quib, man c'o tà qui pixab, 
o cáquirayij q'uia u wách jastak, o quequik'ijilaj tak tiox, o cáquiyac 
tzijtal, o quek'abaric, o cáca'n ri elak'. Jun ri je! u banic wa! man cuya! taj 
quiwachi'laj, man quixwi' tá c'u ruc! jun ri cubij chi are kachalal, cuban 
c'u we mac ri'. 12Ri in man cuya! taj quink'at tzij pa qui wi! ri winak 
ajuwáchulew. Are ri Dios ri cák'atow na tzij pa qui wi'. 13Are c'u ri ix, 
rajwaxic quik'at tzij pa qui wi' ri kachalal cojonelab. Rumal ri' rajwaxic 
quiwesaj bi ri jun banal etzelal ri! ri cto iwuc'. 


Waral cákil wi chi man ya'tal tà chke chi cuje' chquiwách ri k'atal 
tak tzij ri man e cojonelab taj aretak c'o ka ch'oj ruc' jun kachalal 


6 1 Ri ix, aretak jun chiwe c'o u ch'oj ruc' jun kachalal chic, ¿jas che 
quic'am bi wa! chquiwách ri k'atal tak tzij ri man e cojonelab taj? 





25:7 “Pascua”: Chawila! ri San Mateo 26:2, nota. 

éJas che man quic'am ta bi wa! chguiwach ri winak ri e rech ri Dios? 
26A mat iwetam chi ri winak ri e rech ri Dios cáquik'at na tzij pa qui wi! 
ri winak ajuwáchulew? We c'u ri ix quik'at na tzij pa qui wi' ri winak 
ri', a mat takal chiwe quik'at tzij pa tak ri ch'oj ri' ri man nim tá qui 
banic? 3¿A mat iwetam chi cákak'at na tzij uj pa qui wi! ri ángeles? We 
je ri', ¿a mat c'u lo cujcowinic cákak'at tzij puwi' ri các'ulmataj pa ri ka 
c'aslemal waral cho ruwáchulew? iJe!, kas tzij! ^We c'o i ch'oj xa chrij 
ri các'ulmataj waral pa ri i c'aslemal, ¿jas che quixe! chquiwách ri k'atal 
tak tzij ri man e jun tà cuc! ri kachalal cojonelab? 5Quinbij wa! chiwe 
rech quixq'uixic. ¿A xa man c'o tà jun chiwe ri c'o u no!j chuk'atic tzij 
pa jun ch'oj chquixol ri kachalal? 6We ri kachalal c'o u ch'oj rue! jun 
kachalal chic, ¿a rajwaxic lo ri' quebe! chquiwách ri k'atal tak tzij ri man 
e cojonelab taj? 

7Kas Gu quinbij chiwe chi are jun nimalaj tzakic wa! chi c'o u ch'oj 
ri jun ruc' ri jun chic. ¿A mat are utz na we zak quicuyu ri c'áx ri cában 
chiwe? ¿A mat are utz na we zak quicuyu we quelak'ax ri jastak iwe? 
8Ri ix c'ut man je! tá wa! quibano. Man quiban tá ri jicomal, xane xa 
quiwelak'aj ri jastak quech tak ri kas iwachalal, ri cojonelab. 

9¿A mat iwetam chi ri winak ri man jicom tà canima! man c'o tá que ri 
e are! cuc! ri winak ri cátakan ri Dios pa qui wi'? iMisub iwib! Ri winak ri 
je! cáca'no jas ri cáca'n ri tz!i' ri xak cáquirik quib, man c'o tá qui pixab, ri 
winak ri quequik'ijilaj tak tiox, ri winak ri cáca'n ri nimalaj mac ri àwas u 
banic ruc' ri rixokil o rachajil jun winak chic, ri achijab ri cáca'n ixok che 
jun cach achi, 109 xukuje!' ri elak'omab, ri winak ri cáquirayij q'uia u wách 
jastak, ri quek'abaric, ri queyok'onic, ri cáca'n tak c'áx chubanic elak!, 
man c'o tà que ri e are! cuc! ri winak ri cátakan ri Dios pa qui wi'. 11 Jujun 
chiwe je! i banic wa! nabe, cámic c'ut ch'ajch'oj chi ri iwanima!, i jachom 
chi iwib pu k'ab ri Dios, banom chi jicom che ri iwanima! cho ri Dios 
rumal ri Kajaw Jesus, xukuje! rumal ri Espíritu rech ri ka Dios. 


Waral cákil wi chi ri ajchak'el ri ka cuerpo are ri Dios 


1» 


12Craj ne cubij jun: “Jachique ri cwaj quinbano, cuya! quinban wa!” — 
cácha ne lo. Pune kas tzij, man ronojel tà c'ut curik utzil jun rumal. Jun 
winak cuya! cubano jachique ri craj, man ya'tal tà c'ut chi jun winak coc 
che patánil re ri cubano. 13Kas tzij ri cábixic chi ri wa are wa! che ri ka 
pam, ri ka pam c'ut are che ri wa. Cásach c'u na qui wách wa! we quieb 
ri' rumal ri Dios. Are c'u ri ka cuerpo man are tà u patàn ri u banic jas ri 
cáca'n ri tz'i' ri xak cáquirik quib, man c'o tá qui pixab, xane ri u patán 
ri ka cuerpo are u patánixic ri Kajaw Jesús. Ri Kajaw Jesús c'ut rajwaxic 
ri Are! chuto!ic ri ka cuerpo. 14Jas ri xuban ri Dios xuc'astajisaj ri Kajaw 
Jesús chquixol ri cáminakib, je' cuban na chke uj, cujuc'astajisaj na uj 
ruc' ru chuk'ab. 

156A mat iwetam chi ri i cuerpo guetoban chubanic tz'akat che ru 
cuerpo ri Cristo? ¿A quic'am lo ch'ákap che ru cuerpo ri Cristo chucojic 
wa! che u tz'akatil ru cuerpo jun ixok ri queuch'abej achijab? ¡Man cuya! 
tá ri'! 166A xa man quich'ob taj chi jachin ri curik rib ruc! jun ixok ri 
queuch'abej tak achijab, are jun chi ri! ruc' ri ixok? Cubij c'u ru Lok! 
Pixab ri Dios ri Tz'ibtalic: “Ri quieb xa e jun chic,” —cácha'. 17 Jachin c'u 
ri cuban xa jun ruc! ri Kajaw Jesús, xa jun chi ri espíritu ri' ruc'. 

18 Chitasa ba! iwib chrij ri mac ri je! u banic jas ri cáca'n ri tz'i' ri xak 
cáquirik quib, man c'o tà qui pixab. Apachique jun mac chic ri cuban 
ri winak man cuban tá c'áx ri! che ru cuerpo. Are c'u ri winak ri cuban 
ri mac je! jas ri cáca'n ri tz'i' ri xak cáquirik quib, man c'o tá qui pixab, 
cuban ri áwas ri' chrij ru cuerpo. 19£A mat quich'obo chi ri i cuerpo are 
rachoch ri Lok'alaj Espíritu ri c'o pa ri iwanima!, ri yo'm chiwe rumal ri 
Dios, chi ri ix man iwech tà iwib? 20Pakal c'u ru lok'obem iwe rumal ri 
Dios. Rumal ri! rajwaxic chi quiya u ktij ri Dios ruc! ri i cuerpo xukuje' 
ruc! ri espíritu iwech rumal chi e rech ri Dios wa!. 


Ri apóstol Pablo queupixbaj ri cojonelab chrij ri c'ulanem 


1 Are c'u che we chanim, quinbij bi chiwe ri xita! lok chwe chupam ri 

wuj ri xitz'ibaj lok. Kas tzij are utz we ri achi man các'uli taj. 2Rech 
c'ut man quixtzak tá pa ri mac ri je! u banic jas ri cáca'n ri tz!i! ri xak 
cáquirik quib, man c'o tà qui pixab, rajwaxic chi chquijujunal ri achijab c'o 
ri quixokil, xukuje' chquijujunal ri ixokib c'o ri cachajil. 3Rajwaxic c'ut chi 
ri achi cuban ruc! ri rixokil jas ri rajwaxic u banic, xukuje! ri ixok cuban 
ruc! ri rachajil jas ri rajwaxic u banic. ^Man ya'tal tá che ri ixok ru banic 
xa jas ri craj ri are! ruc! ru cuerpo, xane rajwaxic cuchomaj ri! ri ya'tal che 
ri rachajil. Kukuje' ri achi man ya'tal tà che ri are! ru banic xa jas ri craj 
ruc! ru cuerpo, xane rajwaxic cuchomaj ri! ri ya'tal che ri rixokil. 5Mik'atej 
ba! i rayibal chbil iwib. Xuwi we junam quichomaj chi man quirik tá na 
iwib quieb oxib k'ij rumal ru jachic iwib chubanic orar. Te c'u ri' are utz 
we quirik chi iwib, muban ne ri Satanás chiwe chi quixkaj pa mac rumal 
chi man quich'ij tà chic ri mat quibano xa jas ri quiwaj ix. 

6Quinbij we Gu ri! chiwe xa rumal chi ya'talic quinbij wa!. Man are tá 
c'u jun takanic ri quinya chiwe. 7 Cwaj ta ne in chi conojel je! cáca'no jas 
ri in. Chquijujunal c'ut c'o wi ri sipam chque rumal ru tok'ob ri Dios. Ri 
jun, jun wi ri sipam che, ri jun chic jun chi wi ri sipam che ri are'. 

8 Quinbij chque ri achijab ri man e c'ulan taj, xukuje! chque ri 
malca'nib ixokib chi utz we ta mat quixc'uli'c je! jas ri in. 9We c'u man 
quich'ij tà chic ri mat quibano xa jas ri quiwaj ix, are utz na quixc'uli'c 
chuwách ri xa quiq'uis iwib rumal ri i rayibal. 

10 Are c'u ri e c'ulan chic, quinya we takanic ri! chque, man xak tà cu 
in ri quinbinic, xane are ri Kajaw Jesüs. Are chi ri ixok mujach can ri 

rachajil. 11 We c'u ri ixok cujach can ri rachajil, mác'uli chic. We ta mat 
je ri', are utz na we xa cutzir ruc! ri rachajil. Je ri! xukuje! ri achi mujach 
can ri rixokil. 

12Cwaj c'ut quinbij jun nu chomanic in chque ri niq'uiaj chic, man 
are tà c'u u takanic ri Kajaw Jesús. We c'o jun kachalal ri c'o rixokil ri 
man cojonel taj, craj c'u ri ixok các'oji ruc!, ri achi ri! man utz tà ri! we 
cujach can ri rixokil. 13 We c'o jun ixok cojonel ri c'o rachajil ri man 
Colonel taj, craj c'u ri achi các'oji ruc!, ri ixok ri' man utz tá ri' we cujach 
can ri rachajil. 14Je ri', rumal chi ri achi ri man cojonel taj jachom chi 
ri' pu k'ab ri Dios rumal chi c'ulan ruc' ri rixokil cojonel, xukuje! ri ixok 
ri man cojonel taj jachom chi ri' pu k'ab ri Dios rumal chi c'ulan ruc' 
ri rachajil cojonel. We ta mat je ri' ri iwalc'ual e je! ta ri! jas ri calc'ual 
ri man e cojonelab taj. Rumal c'u ri' ri iwalc'ual e jachom ri' pu k'ab ri 
Dios. 15We c'u ri achi ri man cojonel taj craj cujach can ri rixokil, o ri 
ixok ri man cojonel taj craj cujach can ri rachajil, chquijacha ba! quib. 

Ri kachalal achi o ri kachalal ixok cuya! cubano jachique ri craj. Ri 
Dios c'ut xujusiq'uij rech c'o utzil chkaxol. 16Ri at, ixok, ri at c'ulanic, 
¿a mat awetam at chi awumal at ri awachajil cuya! curik ru tobanic ri 
Dios? Xukuje! ri at, achi, ri at c'ulanic, ¿a mat awetam chi awumal at ri 
awixokil cuya! curik ru tobanic ri Dios? iJe!, je ri"! 

17 Chijujunal c'ut je' chibana pa ri i c'aslemal jas ri sipam chiwe rumal 
ri Dios, xukuje! jas ri i banic aretak xixsiq'uix rumal ri Dios. Are wa! ri 
takanic ri quinya chque conojel ri kachalal cojonelab. 18 We c'o jun chiwe 
ix ri cásiq'uix rumal ri Dios, ri cojom retal ri ojer trato che, je! chcanajok. 
We c'o jun ri cásiq'uix rumal ri Dios ri man cojom tá retal ri ojer trato 
che, mácoj wa! che. 1? We cojom retal ri ojer trato che ri ka cuerpo o man 
cojom taj, man are tá ri' ri nim u banic, xane are la! chi cujniman chque 
tak ru takanic ri Dios. 20 Chijujunal jas ri i banic aretak xixusiq'uij ri 
Dios, je! chixcanajok. 21 We at c'o pu k'ab jun patrón aretak xatsiq'uixic, 
matoc il rumal. We c'u cáyi' chawe chi cawesaj awib pu k'ab ri a patrón, 
chabana wa 22Je ri', rumal chi ri winak ri c'o pu k'ab jun patrón aretak 
xsiq'uix rumal ri Dios rech cácojon che, cámic are jun winak ri kas 
tzokopital chic, c'o chi pu k'ab ri Kajaw Jesus. Xukuje! ri winak ri man 
c'o tá pu k'ab jun u patrón aretak xsiq'uixic, cámic chic c'o chi pu k'ab 
jun patrón, are c'u ri Cristo. 23Pakal xlok'bex iwe rumal ri Dios. Miya ba' 
iwib chi quixkaj pa qui k'ab niq'uiaj winak chic rech quetakan ri e are! pi 
wi! chuq'uexwách ri Cristo. 24Je ri', kachalal, chijujunal ba! jas ri i banic 
aretak xixusiq'uij ri Dios, je! chixcanaj wa! chuwách ri Are!. 

25 Are c'u ri maja' quec'uli'c, man c'o tá jun takanic chque ri yo'm chwe 
rumal ri Kajaw Jesüs. Cwaj c'ut quinbij ri quinchomaj in, in ri' jun winak 





^ 7:18 “Circuncisión”: Chawila! Hechos 7:8, nota. 

ri cäcu'bi qui c'ux ri niq'uiaj winak chwij rumal chi ri Kajaw Jesús xel u 
c'ux chwe. 26In quinchomaj chi utz na chi ri achi xak je! chcanaj ri! jas ri 
u banic rumal rech ri c'áx tak Ku ri tajin cákil cámic. 27 We co awixokil, 
matzucuj u jachic canok. We ta mat c'o awixokil, matzucuj chi c'ut. 28We 
c'u catc'uli'e, man mac tá wa'. We jun k'apoj ali các'uli'c, man mac tá c'u 
ri! ri cubano. Are c'u ri quec'uli'c cáquirik na c'äx pa ri qui c'aslemal cho 
ruwáchulew. Ri in c'ut cwaj quixinto' rech man quirik tà wa! we c'àx ri'. 

29Kachalal, ri cwaj quinbij chiwe are wa': Ri k'ij ri cto chkawách zak k'atatal Ku 
chic. Rumal ri! ri achijab ri e c'ulan chic rajwaxic cáca'no chi je! ta ne man c'o tà 
quixokil rech quecowinic quepatánin che ri Dios. 30Ri quebisonic, rajwaxic cáca'no 
chi je! ta ne quequicotic. Ri quequicotic rajwaxic cácatno chi je! ta ne quebisonic. 
Ri quelok'omic rajwaxic cáca'no chi je! ta ne man kas quech taj ri qui lok'om. 31 Ri 
quechacun cuc! ri jastak rech ruwáchulew, rajwaxic chi man xuwi tà cáquichomaj 
wa! we jastak ri!. Je ri', rumal chi ruwáchulew ri cákilo xa tajin cáq'uis u wách wa. 

32Cwaj c'u in chi man c'o tà jas ri quixoc wi il. Ri achi ri man c'ulan taj are coc 
na il ri! che ru patánixic ri Kajaw Dios chubanic jachique ri utz cáril wi ri Are'. 
33 Are c'u ri achi ri c'ulan chic, are coc na il chque ri jastak rech ruwáchulew 
chubanic jachique ri cákaj chuwách ri rixokil. 34Xukuje! ri ixok ri c'ulan chic 
rue! ri man c'ulan taj, man junam tá ri qui c'aslemal. Ri man c'ulan taj are coc 
il chupatánixic ri Kajaw Dios, rumal chi u jachom rib pu k'ab ri Dios, ru cuerpo 
xukuje! ri espíritu rech ri are'. Are c'u ri ixok ri c'ulanic are coc il che ri jastak rech 
ruwáchulew, chubanic jachique ri cákaj chuwách ri rachajil. 

35Ronojel wa! quinbij chiwe rech utz quixelic. Man xa tà quincoj 
k'atebal iwe, xane rech quiban ri takal u banic pa ri i c'aslemal, kas 
quijach c'u iwib chupatànixic ri Kajaw Dios. 

36We c'o jun cuchomaj chi man utz taj xak cárijob ri k'apoj u mia!l, 
xane chi utz we các'uli'c, chubana! jachique ri takal u banic. Man 
cámacun tá ri! we các'uli'c. 37 We c'o jun chic ri man cuna! tá pa ranima' 
chi rajwaxic các'uli ri u mia, cuya! cubano jachique ri craj. We cuchomaj 
chi kas utz chi ri k'apoj u mia'l man cuya tá c'u che c'ulanem, utz ri! ri 
cubano. 38Je c'u ri! jachin ri cuya ri u mia'l che c'ulanem, are utz ri'. 
Jachin c'u ri man cuya tá ri u mia!l che c'ulanem, are utz na ri cubano. 

39Ri ixok ri c'ulanic c'o ri' pu k'ab ri rachajil rumal ri pixab we c'asal 
na ri are'. We c'u cácám ri rachajil, c'à te ri! cuya! các'uli ruc! jachin ri 
craj ri are', xak xuwi c'ut we cojonel ri! che ri Kajaw Jesús. 40 Sibalaj utz 
c'u na re ri ixok ri! we man các'uli tá chic. Are wa! ri quinchomaj in, 
xukuje! chi are ri Espíritu rech ri Dios cáyo'w wa! pa wanima!. 


Ri apóstol Pablo cátzijon chrij ri wa ri yo'm 
chquiwách ri tiox ri xa e banom cumal winak 


8 1Che we chanim are quintzijon chi chrij ri wa ri yo'm chquiwách 
ri tiox ri xa e banom cumal winak. Are kas tzij c'ut chi konojel c'o 

ri ketam chrij wa'. Are c'u ri ketambal cubano chi xa cákanimarisaj kib, 
are c'u we cákaj kib các'oji na u chuk'ab ri ka cojonic. 2We c'o jun winak 
cuchomaj chi c'o ri retam, xa mája! cáretamaj ri! ri rajwaxic cáretamaj. 
3Jachin c'u ri lok! cáril wi ri Dios, etamtal u wách ri' rumal ri Dios. 

4Are c'u ri u tijic ri wa ri yo'm chquiwách ri tiox ri xa e banom 
cumal winak, quinbij chiwe chi jun tiox man kas c'o tà u banic wa! cho 
ruwáchulew. Ketam c'ut chi xa jun kas Dios c'olic. 5Pune ta ne e c'o jujun 
ri cábix dios chque pa ri caj xukuje! cho ruwáchulew, pune ta c'u e q'uia 
ri dios ri! e c'olic, xukuje! e q'uia ri c'o takanic pa qui k'ab. 6Chke uj xa 
jun Dios c'olic, are c'u ri ka Tat. Ri Are!, are xbanow conojel ri jastak. Ri 
uj c'ut, uj c'olic xa chupatánixic ri Arel, Xukuje! xa jun kas Kajaw c'olic, ri 
Jesucristo. Rumal c'u ri Are! e do conojel ri jastak, xukuje! ne ri uj. 

7Man conojel tà c'ut quetam wa!. E c'o jujun cojonelab ri nabe canok 
e nak'atalic quequik'ijilaj tak tiox. C'à cáquitij c'u ri riquil ri yo'm 
chquiwách tak tiox. Ri ri' cubano chi cáquina! pa canima! chi c'o áwas ri 
ca'nom rumal chi mája! c'o u chuk'ab ri qui cojonic. 8Kas tzij c'ut chi ri 
cákatijo man are tà ri' ri cábanow chke chi utz cujilitaj rumal ri Dios. We 
cujwi'c man cuban tá chke chi uj utz na. We man cujwi' taj, man cuban 
tá ri' chke chi man uj utz taj. 9Kas chiwila! chi mákaj ne jun kachalal pa 
mac ri mája! c'o u chuk'ab ru cojonic xa rumal chi cuya! quibano jachique 
ri quiwaj. 10 We ne ri at ri awetam ronojel wa! ri xinbij, catt'uyi chi! ri 
mesa pa rachoch jun tiox, cápe c'u jun kachalal ri maja' c'o u chuk'ab ru 
cojonic, catril chila', cuya! cuna! ri are! pa ranima! chi utz la! we cutij re 
ri wa ri yo'm chquiwách ri tiox ri xa e banom cumal winak. "Je ri! ri at 
ri awetam ronojel wa! we ri' cabano chi cátzak ri kachalal ri man c'o tàu 
chuk'ab ru cojonic ri xukuje' rumal ri are! xcám ri Cristo. 12Je rt, aretak 
ri ix quibano chi cáquirik c'áx ri kachalal ri man c'o tà u chuk'ab ri qui 
cojonic, pune cáquina!' pa canima! chi tajin cában ri àwas u banic, cáca'n 
c'u que ri e are!, are chrij ri Cristo tajin quixmacun wi. 13 Rumal ri', we ri 
quintijo cubano chi cákaj ri wachalal pa mac, are utz na we man c'o tà 
jumul quintij ti'j, rech man quinban taj chi cátzak ri wachalal pa mac. 


Waral cákil wi jas ri ya'tal che jun apóstol 


9 IRi in, ya'tal chwe ri cuya! cuban apachique cojonel, xukuje! pa 

nu k'ab c'o wi ri takal u banic rumal jun apóstol. Ri in wilom u 
wách ri Kajaw Jesüs. Ix c'ut ix cojonelab chic rumal ri chac ri xinban 
chupatànixic ri Kajaw Jesüs. 2Craj ne niq'uiaj winak chic man cáquicoj 
taj chi in apóstol, jun chque ru tako'n ri Cristo. Are c'u ri ix rajwaxic 
quich'obo chi in apóstol, rumal chi ix, ix c'utbal re ri nu chac. Rumal c'u 
wech in xixcojon che ri Kajaw Jesüs. 

3Are wa! ri quinbij chquiwách ri winak ri tajin cáquik'at tzij pa nu wi: 
^Ri in kas ya'tal chwe chi quintijo jachique ri cáyi' chnuwách. 5Ya'tal 

c'u chwe in chi quinc'am jun kachalal ixok che wixokil jas ri cáca'n ri 
niq'uiaj apóstoles chic, xukuje! tak ru chak! ri Kajaw Jesüs, xukuje! ri 
Pedro. $¿A quichomaj ix chi xak xuwi ri in xukuje' ri Bernabé man ya'tal 
taj cákaya can ri ka chac chutzijoxic ri Evangelio? 7¿A c'o lo jun soldado 
ri tzare ri are! cátojowic ri cutijo? ¿A c'o lo jun winak cutic uva ri mat 
Cut re ri qui wách? ¿A c'o lo jun ajyuk! ri mat cutij re ri qui leche ru 
chij? ¡Man do taj! 8Michomaj c'ut chi xak qui chomanic winak ri tajin 
quinbij. Kane are je! cubij ru Pixab ri Moisés. ?Tz'ibtal c'u pa ri Pixab ri 
xutz'ibaj ri ka mam Moisés, cubij: *Macoj chim chutza'm ri wacáx ri tajin 
cuyak! ri trico,” —cácha'. ¿A xa lo e lok! ri wacáx cho ri Dios chi je! xubij 
wa'? ¡Man are taj! 10Xane xa jun c'utbal wa! chkawách uj. Rumal c'u 
kech uj xtz'ibax ri Pixab ri', rumal chi ri winak ri cutajij ri ulew, xukuje' 
ri cáyak!ow ri trico, ya'tal chque chi cu!l qui c'ux chi cáyi' que ri k'atoj. 
11 We ri uj xkatic ru Lok! Pixab ri Dios ri cápe chicaj pa tak ri iwanima!, 
¿a nim ta c'u lo u banic we cákac'am uj chiwe ri cajwataj chke? 12We e 
c'o niq'uiaj chic ri cáquic'am ri tzukubal que chiwe, ¿a mat ya'tal na chke 
uj chi je! cáka'no? ¡Je!, je ri"! 

Pune c'u ya'tal wa! chke, man je! tá ka'nom wa', xane xa ka ch'ijom 
ronojel. Je ri' rech man cákak'atej tá u wách ru tzijoxic ru Lok! Pixab 
ri Dios chrij ri Cristo. 13Ri ix iwetam chi ri quepatànin pa ri nimalaj 
rachoch Dios cáquitij que ri wa ri c'o chila'. Are la! chi ri quepatànin cho 
ri ta'bal tok'ob jawije' ri cáyi' wi ri sipanic cáquic'am que ri cáyi' che 
sipanic cho ri Dios. 14Je c'u wa! ri takanic ru yo'm ri Kajaw Jesús, chi ri 
cáquitzijoj ri Utzalaj Tzij re ri Evangelio, che wa! we chac ri! cáquesaj wi 
ri tzukubal quib. 15Ri in c'ut pune ya'tal chwe, man c'o tà jas nu to'm 
chiwe, man nu tz'ibam tà we wuj ri! chiwe rech quichap u ya'ic chwe 
ri rajwaxic, xane are utz chwe in quincámic chuwách ri quesax chwe ri 
quicotem ri quinna! pa ri wanima' rumal chi je wa! nu banom. 

16Man ya'tal tà chwe in quinban nimal rumal chi quintzijoj ri Utzalaj 
Tzij re ri Evangelio rumal chi in takom chutzijoxic wa'. iC'áx c'u we 
in we man quintzijoj tà ri'! 17 Rumal ri', we pa wanima! cápe wi chi je! 
quinbano, cáyi' na ri! ri tojbal we. We c'u xa in takom chubanic wa!, jun 
ekle'n c'u ri! ri yo'm pa nu k'ab rumal ri Dios. 18Ri tojbal we are la! ri 
quicotemal ri quinna! pa ri wanima! chi aretak quintzijoj ri Utzalaj Tzij 
re ri Evangelio, man c'o tà c'u rail quinta! che jachin jun. Are la! chi man 
quintok'ij tà ri ya'tal chwe rumal ru tzijoxic ri Evangelio. 

19 Je c'u ri', pune man c'o jun patrón ri cátakan pa nu wi', nu cojom c'u 
wib che qui patànixic conojel, rech e q'uia ri queinch'ac na rech quecojon 
na che ri Cristo. 20Quinban che wib chi in aj Israel aretak in c'o chquixol 
ri winak aj Israel che qui ch'aquic ri e are'. Pune man in c'o pu k'ab ri 
Pixab ri xutz'ibaj ri ka mam Moisés, quinban c'ut chi in c'o pu k'ab rech 
queinch'ac ri e c'o pu k'ab ri Pixab. 21 Xukuje! quinbano chi man in c'o 

ta pu k'ab ru Pixab ri ka mam Moisés che qui ch'aquic ri winak ri man e 
c'o tá pu k'ab we Pixab ri'. Pune kas tzij in c'o pu k'ab ru Pixab ri Dios, 
quinniman c'u che ru Pixab ri Cristo. 22Aretak in c'o chquixol ri man 
c'o tà u chuk'ab ri qui cojonic, quinban che wib chi man c'o tà u chuk'ab 
ri nu cojonic in che qui ch'aquic ri e are! xukuje'. Je ri' quinbano chi in 
junam cuc! chquijujunal ri winak, rech quincowinic quinbano chi jujun 
chque cáquirik ru tobanic ri Dios. 23Ronojel wa! quinbano rumal ru 
tzijoxic ri Utzalaj Tzij re ri Evangelio, rech quinrik we ri utzil ri cuc'am 
lok ri Utzalaj Tzij ri". 

24Ri ix iwetam chi pa jun etz'enem re ticow anim, conojel cáquitic 
anim, xa c'u jun ri cách'acanic, cuc'am ri tojbal. Chitica ba! anim ix rech 
quixch'acanic, quirik ri tojbal. 25Ronojel ajdeporte cáresaj ronojel ri cuya 
latz' che, man cuban tá c'u xa jas ri craj ri are!. Ri e are! c'ut cáca'n wa! 
chuch'aquic jun tojbal ri xa jun corona ri banom ruc' u zak che! ri xa 
cásach u wách. Are c'u ri uj cákacoj ka chuk'ab chuch'aquic jun tojbal ri 
man cásach tà u wách. 26Je c'u ri!, ri in man in je! taj jas jun ajdeporte ri 
xak quieb u c'ux cutic anim. Man in je! taj jas jun ajdeporte ri man retam 
taj cách'ojinic, ri man ma'n tà ri u k'ab. 27 Kane quinya chi cában c'az che 
ri nu cuerpo, quinch'ij c'ut. Xukuje! quintakan puwi' ri nu cuerpo rech ri 
in ri nu c'amom qui be q'uia winak, man c'á te tà quilitajic chi man c'o tá 
chi nu banic, quinesax c'u apanok. 


Ri apóstol Pablo queupixbaj ri cojonelab chi mequik'ijilaj tak ri tiox 


10 1Kachalal, cwaj in chi cána'taj chiwe chi conojel ri ka mam ojer 
xec'oji pa ri u mu'jal ri sutz! ri xuya ri Dios, conojel c'ut xek'ax 
pa ri “Quiák Mar". 2Je ri! conojel xban qui kasna! pa ri sutz xukuje! pa 
ri mar chuc'utic chi e jun chic ruc' ri ka mam Moisés. 3 Conojel junam 
xquitij que ri wa ri xyi' rumal ri Dios. 4Xukuje' conojel xquitij que ri joron 
ri xuya ri Dios ri xel lok pa ri abaj ri xyi' pa ri qui be rumal ri Dios. Ri 
abaj ri! are u q'uexwách ri Cristo ri xeachi'lan pa ri qui binem. 5Pune je 
ri', e q'uia chque ri winak ri' ri man utz tà xeilitaj wi rumal ri Dios, rumal 
c'u ri! xecám can pa ri juyub ri cátz'inowic. 

SRonojel wa! xc'ulmatajic che jun c'utbal chkawách uj, rech man 
cákarayij tá ri man utz taj jas ri xca'n ri e are'. 7Rumal ri' meik'ijilaj tak 
tiox jas ri xca'n jujun chque ri e are!, ri tz'ibtal pa ru Lok! Pixab ri Dios ri 
cubij: “Xecu'bi ri winak, xekaj che wi'm. Aretak c'ut xeto'taj che ri wi'm, 
xewalijic, xquichaplej c'u u banic nimak'ij,” —cácha!. 8Máka'n cu ke jas 
ri cáca'n ri tz'i' ri xak cáquirik quib, man c'o tà qui pixab. Je c'u wa! xca'n 
jujun chque ri e are'. Xa pa jun k'ij c'ut xecám juwinak oxib mil winak. 
9Màkayac ne royowal ri Dios jas ri xca'n jujun chque ri e are!, xecám c'ut 
rumal chi xetia! cumal ri cumátz. 10 Mibij c'áx tak tzij chrij ri Dios jas ri 
xca'n jujun chque ri e are!', xecámisax c'u rumal ri ángel re ri cámical. 


El Nuevo Testamento en K'iche' Centro-Occidental de Guatemala, 2da ed. € 2011, Wycliffe Bible Translators, Inc. 


1 CORINTIOS 10 376 


I1 Ronojel wa! xquic'ulmaj ri ka mam ojer. Xtz'ibax c'u can wa! pa ru 
Lok! Pixab ri Dios che jun c'utbal chkawách che ka pixbexic uj ri uj c'o 
cámic pa ri q'uisbal tak Ki, 12 Rumal ri', jachin ri cuna! pa ranima! chi 
kas utz u banom pa ru c'aslemal, chrila! ba! chi mátzak pa ri mac. 13Ri 
c'áxc!ol ri tajin quirik ix, xa junam wa! ruc! ri tajin cáquirik conojel. Cuya' 
c'ut cácu'bi i c'ux chrij ri Dios chi ri Are! man cuya tà chiwe chi quirik na 
jun c'áx ri mat quixcowin chuch'ijic. Kane aretak cápe ri c'àx chiwij, ri 
Dios quixuto' na rech quixel chupam. Xa je ri' quixcowin chuch'ijic wa!. 

14Rumal c'u ri', lok'alaj tak kachalal, chitasa iwib chrij ru k'ijilaxic 
tak tiox ri xa e banom cumal winak. 15 Quintzijon iwuc! ix, ix winak 
c'ut ri cáquich'obo. Ri ix quixcowinic quichomaj we utz o man utz taj 
ri tajin quinbij. 16 Aretak cákatij ke ri c'o chupam ri vaso ri tewchitalic 
ri cákayabej maltioxinic che ri Dios, are je' ta ne ru quiq'uel ri Cristo ri 
junam ka wách tajin cákatijo. Aretak cákapir ri caxlan wa, cákatij c'u ke, 
are je! ta ne ru cuerpo ri Cristo ri junam ka wách tajin cákatijo. 17 Rumal 
chi xa jun u banic ri caxlan wa ri c'olic, konojel ri uj, pune uj q'uia, xa uj 
jun cuerpo rumal chi cákatij ke ri jun u wách caxlan wa. 

18 Chichomajmpe! ri cáca'n ri winak aj Israel: Ri cáquitij que ri sipanic 
ri yo'm cho ri Dios, conojel ri' junam qui wách cáquitij que ri sipanic 
ri yo'm cho ri Dios. 1?Man quinbij tà chi ri tiox ri xa e banom cumal 
winak c'o qui banic, o ri ti'j ri cáyi' chquiwách ri tiox c'o ta na u banic 
chuwách apachique u wách ti'j. 29 Ri quinbij are la! chi aretak ri winak ri 
man quetam tà u wách ri Dios cáquiya ri qui sipanic chuwách jun tiox, 
chquiwách ri itzel tak espíritus cáquiya wi wa!, man chuwách tà c'u ri 
Dios. Ri in c'ut man cwaj taj chi ri ix, ix jun cuc! ri itzel tak espíritus. 

21 Man cuya! taj quitij iwe ri c'o chupam ri vaso ri cuban xa jun chke ruc' 
ri Kajaw Jesus, te c'u ri' quitij iwe ri c'o chupam ri qui vaso ri itzel tak 
espíritus. Man cuya! taj quitij iwe ri wa ri cuban xa jun chke ruc! ri Kajaw 
Jesús, te c'u ri! quitij iwe ri qui wa ri itzel tak espíritus. 22¿A are lo xa 
quiwaj quiyac royowal ri Kajaw Dios rumal ru k'ijilaxic jun tiox? ¿A c'o lo 
i chuk'ab ix chuwách ri Arel? ¡Man c'o taj! 


Waral cákil wi jachique ri ya'talic cuban ri cojonel 


23Kas tzij ri cábixic: “Jachique ri cwaj quinbano, cuya! quinbano," — 
quecha ri winak. Man ronojel tà c'ut curik utzil rumal. Jun winak cuya! 
cubano jachique ri craj, man ronojel tà c'ut cuya u chuk'ab ri ka cojonic. 
24Rajwaxic are cákatzucuj ri u banic utzil chque niq'uiaj chic, man xuwi 
ta ru banic utzil chke uj chbil kib. 

25 Ronojel ri cáq'uiyix pa ri c'ayibal cuya! quitijo, mita! c'u che 
jachin jun we yo'm chquiwách ri tiox rech man c'o tá jun chiwe cuna! 
pa ranima! chi mac ri! ri tajin cubano. 26Je ri', rumal chi ronojel 
ruwáchulew, xukuje! ronojel ri c'o chuwách rech ri Kajaw Dios wa!. 

27 We c'u ne c'o jun ri man cojonel taj cubij chiwe chi guizwi' ruc', 
quiwaj c'ut quixe'c. Chitija ronojel ri cuya chiwách, mita! c'u che we yo'm 
chquiwách ri tiox rech man c'o tá jun chiwe cuna! pa ri ranima! chi mac 
ri! ri tajin cubano. 28We c'u c'o jachin jun cubij chiwe: “Ri ti!j ri! yo'm wa! 
chquiwách ri tiox," —cácha!, mitijo, rech man quiban tà c'àx che ri jun 
ri xbinic, xukuje! rech man c'o tá jun chiwe cuna! pa ri ranima! chi mac 
ri! ri tajin cubano. 29Are tajin quinbij ri cuna! jun winak chic pa ranima!, 
man are tà c'u ri cana! at pa ri awanima!. 

Craj c'u ne c'o jun cubij: “¿Jas che cubij jun winak chic chi c'o ri 
man cuya! taj quinbano xa rumal rech ri cuna! ri are! pa ranima'? 30 We 
quinmaltioxij na che ri Dios jachique ri quintijo, ¿jas che cábixic chi 
tajin quinban c'àx rumal rech ri quintijo?" —cácha ne lo. 31Je ba! ri! 
jachique ri quibano, we quixwi'c, we c'o jas quitijo, chibana ronojel wa' 
chunimarisaxic u ktij ri Dios. 32Mibano chi quetzak niq'uiaj chic, we 
ne e are! ri winak aj Israel, we ne e are! niq'uiaj winak chic ri man e aj 
Israel taj, o e are! ri kachalal cojonelab che ri Dios. 33Ri in c'ut, quintij nu 
chuk'ab rech utz quinilitaj cumal conojel pa ronojel ri quinbano. Man xak 
xuwi tà quintzucuj chi cában utzil chwe in, xane ri u banic utzil chque 
conojel rech e q'uia chque cáquirik na ru tobanic ri Dios. 

1 1 1Chibana ba! iwe ri quinban in pa ri nu c'aslemal, je! jas ri in 
quinban we ri cuban ri Cristo. 


Ri apóstol Pablo queupixbaj ri ixokib chrij ri k'ijilanic 


2Sibalaj quinquicot iwuc!, kachalal, rumal chi amak'el ronojel k'ij 
quinna'taj chiwe, quitakej c'u ri tijonic ri nu c'utum can chiwách. 3 Cwaj 
c'ut quich'obo chi ri Cristo are c'amal u be ri achi je! jas ri cuban ri ka 
jolom c'o puwi' ri ka cuerpo. Ri achi c'ut are c'amal u be ri ixok, je! jas ri 
Dios are c'amal u be ri Cristo. ^We ri achi cuch'uk ru jolom aretak cuban 
orar, o aretak cuk'alajisaj ri tzij ri yo'm che rumal ri Dios, xa q'uixbal 
ri' che ri Cristo ri achi ri'. SAre c'u we ri ixok man cuch'uk tà ru jolom 
aretak cuban orar o aretak cuk'alajisaj ri tzij ri yo'm che rumal ri Dios, 
xa q'uixbal ri! ri ixok ri! che ri jun ri cátakan puwi'. Xak junam ri! we ta 
cusocaj ru wi'. 6We ri ixok man cuch'uk tà ru jolom, are utz na ri! cukupij 
ru wi'. We c'u q'uixbal ri' chi ri ixok cukupij ru wi' o cusocaj, are utz na 
cuch'uk ru jolom. 7 Are c'u ri achi man utz tà ri! we cuch'uk ru jolom, 
rumal chi are u wáchbal ri Dios xukuje! rumal ri are! cák'alajinic chi 
nim u k'ij ri Dios. Are c'u rumal ri ixok cák'alajinic chi nim u ktij ri achi. 
8 Aretak c'ut ri Dios xuban ri achi, man xresaj tà ri are! che ri ixok, xane 
are ri ixok xesax che ri achi. 9Ri ixok xbanic che rachi'l ri achi, man are 
tà c'u ri achi xbanic che rachi'l ri ixok. 10Rumal c'u quech ri ángeles, 
ri ixok rajwaxic các'oji jun ch'ukbal u jolom. Etal c'u wa! chi c'o jun ri 
cátakan puwi'. 11 Pa ri ka c'aslemal uj, ri uj cojonelab che ri Cristo, ri achi 


El Nuevo Testamento en K'iche' Centro-Occidental de Guatemala, 2da ed. € 2011, Wycliffe Bible Translators, Inc. 


1 CORINTIOS 11 378 


man c'o tà u banic we man c'o tá ri ixok, xukuje! ri ixok man c'o tà u 
banic we man c'o tá ri achi. 12Pune kas tzij chi ri ixok xesax che ri achi, 
xukuje' are kas tzij chi ri achi quil u wách rumal ri ixok. Ronojel c'ut 
petinak wa! ruc' ri Dios. 

13Chichomaj ba! ix we takal che ri ixok chi man cuch'uk tá ru jolom 
aretak cuban orar cho ri Dios. 14Ketam c'u wa! pa ke wi chi q'uixbal che 
ri achi we nimak ru wi'. 15Are c'u ri ixok sibalaj cáyi' u k'ij we nimak 
ru will, yo'm c'u ri nimak u wi che ri are! rumal ri Dios che ch'ukbal re 
ru jolom. 16We c'u c'o jachin jun craj cách'ojin chrij wa! we tijonic ri', 
chretamaj chi ri uj, xukuje! ri kachalal cojonelab che ri Dios, man c'o tá 
chi jun tijonic chic ri uj nak'atal wi. 


Ri apóstol Pablo cubij chque ri cojonelab jachique ri man utz 
tà u banic chupam ri wi'm ri xuc'ut can ri Kajaw Jesüs 


17Pa we wuj ri! ri quintz'ibaj chi bi chiwe, man quinbij taj chi sibalaj 
utz i banom. Aretak c'ut quimulij iwib man are tà chubanic utzil chbil 
tak iwib, xane xa c'áx quiriko. 18Ri nabe are wa: Xbix chwe chi aretak 
quimulij iwib che tak ri i k'ijilanic, xa quitasala tak iwib. Ri in c'ut 
quincoj ne lo jubik' chi kas tzij je wa! quibano. 19 Kas c'u tzij ne lo chi 
rajwaxic quitasala tak iwib pa tak mulaj rech quek'alajinic jachin tak ri 
kas tzij e cojonelab. 20Ri cábantajic rumal ri tasow ib ri quibano, are la! 
chi aretak quimulij iwib che ri i wi'm, man are tà chic ri wi'm quibano 
ri xuc'ut can ri Kajaw Jesús. 21 Rumal chi aretak quixwi'c, chijujunal 
quixnabej chutijic ri i wa. Niq'uiaj quecanaj can pa numic. Are c'u ri 
niq'uiaj chic cáquiya u wi! c'à quek'abar na pa ri wi'm. 22¿A xa lo man c'o 
tà iwachoch ri quixwi' wi? Aretak je' quiban wa', quiwetzelaj qui wach 
ri kachalal cojonelab che ri Dios. Xa c'u quiwesaj qui q'uixbal ri man c'o 
tá qui wa. ¿Jas ta c'u lo quichomaj chi quinbij na chiwe? ¿A utz lo ri! xa 
quinya i k'ij rumal ri quibano? iMan utz taj! 


Ri apóstol Pablo cách'aw chrij ri wi'm ri xuc'ut can ri Kajaw Jesüs 


23Tzare c'u ri Kajaw Jesús xyo'w wa! we tijonic chwe ri xinya in 
chiwe: Chi pa ri ak'ab ri' ri xjach can ri Kajaw Jesús, xuc'am ri caxlan 
wa. 24 Aretak xmaltioxitaj rumal, xupiro, xuya c'u chquiwách. Te c'u ri! 
xubij: “Chictama iwe, chitija'. Je! ta ne are nu cuerpo wa! ri cában na c'áx 
che rech quirik utzil rumal. Amak'el c'ut aretak quitijo chibana wa! che 
na'tabal we," —xcha'. 25Xukuje! aretak xquelej xuc'am ri vaso, xubij: “We 
vaso ri' are c'utbal re ri c'ac' trato ri cájiquibax na rumal ri nu quiq'uel. 
Ronojel mul ri quitij ri c'o chupam ri vaso, chibana wa! che na'tabal we," 
—xcha ri Arel, 26Je c'u ri', ronojel mul ri quitij we caxlan wart, xukuje' 
ronojel mul ri quitij ri c'o pa ri vaso, are ru cámical ri Kajaw Jesús tajin 
quitzijoj apanok c'à cápe na ri Are! jumul chic. 

Ri apóstol Pablo cubij ri rajwazic u banic aretak 
cában ri wi'm ri xuc'ut can ri Kajaw Jesüs 


27 Je c'u ri', apachin ri cutij ri caxlan wa, xukuje! cutij ri c'o pa ri vaso, 
we man ch'ajch'oj tà ri ranima! cho ri Dios, cuban ri áwas ri' chrij ru 
cuerpo ri Kajaw Jesús, xukuje! chrij ru quiq'uel. 22 Rumal ri! chijujunal 
rajwaxic chiwila iwib jas i banom pa ri i c'aslemal, xukuje! jas ri c'o pa 
ri iwanima!'. Te c'u ri! cuya! quitij ri caxlan wa, xukuje! ri c'o pa ri vaso. 
29 We c'o jun cutij ri caxlan wa xukuje! ri c'o pa ri vaso, man cuchomaj 
tà c'u na chi are je! ta ne ru cuerpo ri Kajaw Jesús ri cutijo, xukuje' je! 
ta ne are u quiq'uel cutijo, xa cutzucuj ri! chi cák'at na tzij puwi' chi 
các'ájisax na u wach. 30 Rumal ri! e q'uia ri yawabib chixol, e q'uia c'u ri 
man c'o tà qui chuk'ab, xukuje! e c'o jujun ri ya xecámic. 31 We ta c'u kas 
cákachomaj na jas ri tajin cáka'no, mat cák'at na tzij ri' pa ka wi' rumal 
ri Kajaw Dios. 32Aretak c'ut cák'at tzij pa ka wi! rumal ri Kajaw Dios, 
cuc'ájisaj ka wach ri! rech man cák'at tá tzij pa ka wi! chi cásachisax ka 
wách junam cuc! ri winak ajuwáchulew. 

33Rumal et, kachalal, aretak quimulij iwib che ri wi'm, chiweyej 
na iwib rech junam quixwi'c. 34We c'o jun cánumic, utz cáwi' lok cho 
rachoch, rech man các'ájisax tà i wách rumal ri Dios rumal chi man utz 
tá ri quibano aretak quimulij iwib. Ri niq'uiaj chic ri cwaj chi cábanic, c'á 
te! quinban u banic wa! aretak quinopan iwuc!. 


Waral cákil wi jas ri' ri cusipaj ri Lok'alaj Espíritu chke chkajujunal 


1 2 1Kachalal, c'o ri cwaj chi quiwetamaj chrij tak ri cuinem ri 
cusipaj ri Lok'alaj Espíritu chke chkajujunal. 

2Ri ix kas iwetam chi aretak màja! quixcojonic xak utz chiwe quixc'am 
bi je wa! je ri! cumal tak ri tiox ri man quech'aw taj ri xa e banom cumal 
winak. 3Rumal ri! cwaj chi quiwetamaj chi man c'o tá jun ri cuya! cubij 
ri áwas u bixic chrij ri Jesús rumal ru chuk'ab ri Lok'alaj Espíritu rech ri 
Dios. Xukuje! man c'o tá jun ri cuya! cubij chi ri Jesús are ri Kajaw we ta 
mat rumal ru chuk'ab ri Lok'alaj Espíritu. 

4C!o jalajoj tak cuinem ri cusipaj ri Lok'alaj Espíritu che jun winak, xa 
c'u jun ri Espíritu ri cáyo'wic. 5C'o jalajoj tak u wach patáninic, xa c'u jun 
ri Kajaw Jesús ri cákapatànij. €Xukuje! c'o jalajoj u wách qui banic tak 
ri chac, xa c'u jun ri Dios c'olic. Tzare c'u wa! ri cáyo'w qui no'j ri winak 
chquijujunal chubanic wa! we chac ri'. 7Ri Dios cuya chque ri cojonelab 
chquijujunal jas ri cáctutuwic chi c'o ri Lok'alaj Espíritu pa canima'. Yo'm 
c'u wa! chque rech conojel cáquirik utzil. 8Rumal ri Lok'alaj Espíritu jujun 
cojonelab sipam chque chi quech'aw ruc! no'j, jujun chi c'ut sipam chque 
rumal ri Espíritu ri! chi quech'aw ruc' nimalaj etambal. 9 Jujun chic sipam 
chque rumal ri Lok'alaj Espíritu chi sibalaj quecojon na, jujun chi c'ut 


El Nuevo Testamento en K'iche' Centro-Occidental de Guatemala, 2da ed. O 2011, Wycliffe Bible Translators, Inc. 


1 CORINTIOS 12 380 


sipam chque chi quecowinic che qui cunaxic ri yawabib. 10Jujun chic sipam 
chque chi quecowinic cáca'n tak cajmabal, jujun chic sipam chque chi 
cáquik'alajisaj tzij ri yo'm chque rumal ri Dios. Jujun chi c'ut sipam chque 
chi quecowinic cáquich'obo jachique ri Espíritu ri kas rech ri Dios, jachique 
c'ut ri man e are! taj. Niq'uiaj chic sipam chque chi quecowinic quech'aw 
pa jalajoj tak ch'abal, niq'uiaj chi c'ut sipam chque chi quecowinic 
cáquik'alajisaj ri cábix pa ri jule' tak ch'abal ri'. 11 Ronojel c'u wa! xa Jun 
cábanowic, tzare ri Lok'alaj Espíritu. Are c'u ri Are! ri cásipan chque ri 
cojonelab chquijujunal ri jalajoj tak cuinem xa jas ri craj cuya chque. 


Waral cákil wi chi konojel ri uj cojonelab cákanuc' ru cuerpo ri Cristo 


12Ri Cristo are je! jas jun cuerpo ri q'uia ru tz'akatil c'olic. Pune c'u 
q'uia ru tz'akatil c'olic, cáquinuc' xa jun cuerpo. 13Konojel ri uj, we aj 
Israel, we man aj Israel taj, we c'o ka patrón, we man c'o tà ka patrón, 
aretak xban ka kasna! xkanuc' xa jun cuerpo rumal ri jun Espíritu. 
Konojel c'ut ka c'amom ke che ri jun Espíritu ri!. 

14Ri ka cuerpo man xa tá jun u wách, xane q'uia ru tz'akatil c'olic. 
15We ta cácowinic cách'aw ri kakan cubij: “Ri in man in rech tà ri cuerpo 
rumal chi man in k'abaj taj,” —cácha ta ne. Man ruc! tà ri! mat rech ri 
cuerpo. 16We ta cácowinic cách'aw ri ka xiquin cubij: “Ri in man in rech 
tá ri cuerpo rumal chi man in wak'áchaj taj,” —cácha ta ne. Man ruc! tà 
ri' mat rech ri cuerpo. 17 We ta ronojel ri ka cuerpo are wak!áchaj, ¿jas 
ta cáka'n ri' rech cujtatabenic? We ta ronojel ri ka cuerpo are xiquinaj, 
¿jas ta cáka'n ri' rech cujsikonic? 18Ri Dios c'ut u cojom ru tz'akatil ri ka 
cuerpo jawije! chi! ri xraj xucoj wi. 1? We ta ronojel ri ka cuerpo xa jun u 
wách, ¿jas ta lo ri ka banic ri'? 20Man xa tá c'u jun u wách ronojel ri ka 
cuerpo, xane q'uia u tz'akatil c'olic. Pune je rt, xa c'u jun ri ka cuerpo. 

21We ta cácowinic cách'aw ri ka wak'ách, man cuya! taj cubij che ri ka 
k'ab: “Man at rajwaxic tà chwe,” —cácha ne. Xukuje! ri ka jolom, we ta 
cácowinic cách'awic, man cuya! taj cubij che ri kakan: “Man ix rajwaxic 
tà chwe," —cácha ta ne. 22Xane ru tz'akatil ri ka cuerpo ri je! ta ne chi 
sibalaj man c'o tá qui chuk'ab, e are wa! ri sibalaj rajwaxic na chke. 23Ru 
tz'akatil ri ka cuerpo ri man kas tà nim quekil wi, are sibalaj utz cáka'n 
na che qui chajixic. Ru tz'akatil ri ka cuerpo ri cákilo chi man kas tà e 
je'lic, are sibalaj lok! na quekil wi pune quech'ukic. 24 Are c'u ru tz'akatil 
ri ka cuerpo ri e je'lic, man rajwaxic taj quech'ukic. Ri Dios c'ut je wa! 
xuban che ri ka cuerpo, rech ru tz'akatil ri ka cuerpo ri man kas tà nim 
quekil wi, are nim na qui banic wa!. 25Je ri' xuban ri Dios chke rech man 
cutas tà rib ri ka cuerpo, xane ru tz'akatil ri ka cuerpo quechacun junam 
che qui to'ic quib ri jun ruc' ri jun chic. 26 We jun u tz'akatil ri ka cuerpo 
curik c'àx, conojel cáquirik c'áx junam ruc'. We jun u tz'akatil ri ka 
cuerpo nim quil wi, are je! ta ne chi conojel quequicot ruc!. 

2713 c'u ri' i nuc'um ru cuerpo ri Cristo waral cho ruwáchulew. 
Chijujunal ix, ix u tz'akatil ru cuerpo ri Are'. 28Ri Dios c'ut u yo'm 
quekle'n jujun chque ri kachalal cojonelab. Ri nabe e are! ri apóstoles, 
ri u cab c'ut e are! ri cáquik'alajisaj tzij ri yo'm chque rumal ri Dios. Ri 
u rox e are! ri cáquiya tijonic, te c'u ri! ri winak ri cáca'n tak cajmabal, 
te c'u ri! ri quequicunaj yawabib, xukuje' ri kas quetoban chque niq'uiaj 
chic, ri c'amal tak be, xukuje! ri sipam chque chi quecowinic quech'aw 
pa jule' tak ch'abal chic. 29 £A conojel c'ut e apóstoles? ¿A conojel 
cáquik'alajisaj tzij ri yo'm chque rumal ri Dios? ¿A conojel cáquiya 
tijonic? ¿A conojel cáca'n tak cajmabal? 30 £A conojel sipam chque ri 
cuinem chi quecunanic? ¿A conojel quech'aw pa jule' tak ch'abal? ¿A 
conojel quecowin chuk'alajisaxic ru bim pa jule' tak ch'abal? ¡Man je! tà 
ri'! 31 Chicojo ba! i chuk'ab che qui rikic ri cuinem ri queusipaj ri Dios ri 
kas e utz na. C!o c'u ri quinc'ut in chiwách ri nim na u banic chuwách 
ronojel. 


Waral cákil wi chi we cákaj kib are kas nim u banic wa' cho ri Dios 


1 3 1We ta ri in quincowinic quinch'aw pa ri jalajoj tak qui ch'abal 
ri winak cho ruwáchulew, xukuje! pa ri qui ch'abal ri ángeles, te 

c'u ri' man queinwaj tà ri winak, in je' jas jun tambor ri cátanlajic. In je' 
jas jun campana ri xa cách'arnajic. 2We ta quink'alajisaj tzij ri yo'm chwe 
rumal ri Dios, we ta wetam ronojel ri man etamtal tà cumal ri niq'uiaj 
winak chic, xukuje! wetam ronojel u wách no'j, we ta c'o nimalaj nu 
cojonic chi quincowinic queinslabisaj tak ri juyub, te c'u ri' man queinwaj 
tá ri winak, man kas c'o tá nu banic ri'. 3We ta quinjach conojel ri jastak 
we chque ri meba'ib, we ta xukuje!' quinjach ri nu cuerpo rech cáporoxic 
xa rumal ri nu cojonic che ri Cristo, te c'u ri! man queinwaj tà ri winak, 
man kas c'o tà u patán ri! chwe. 

^Ri winak ri queraj niq'uiaj winak chic, cuchajij paciencia, cách!awic, 
man c'áx tà cuna! chrij jun winak chic xa rumal ri jastak re, man cuna! 
tà rib chi nim u banic, man cuban tá c'u nimal. 5Man cuban tá ri' ri man 
takal tà u banic, ri xa cuya c'äx chque niq'uiaj chic. Man cutzucuj tá xuwi 
ri utz che ri are!, man zak tà ruc' jubik! cáyactaj royowal, man cuc'ol tá 
c'u pa ranima! ri c'äx ri cában che. 6Man cáquicot tà ri! aretak cáril ri 
etzelal cábanic, xane are cáquicot ri! ruc! ru banic ri kas tzij. 7 Ronojel 
u wách c'áx cuch'ijo, cácojon che ri Dios, cu!l u c'ux chrij, cuchajij c'u 
paciencia pa ronojel. 

8Ri rutzil kanima' chbil tak kib man cáq'uis tà u wach. Cape c'u na 
ri k!ij aretak man c'o tá chi jun cuk'alajisaj tzij ri cáyi' che rumal ri 
Dios, man co tá chi jun cách'aw pa jule' tak ch'abal chic, xukuje! ri 
etamanic xa cáq'uis na u wách wa'. ? Ri ketam uj xa jubik' wa!, xukuje' 
we cákak'alajisaj tzij ri cáyi' chke rumal ri Dios, xa jubik' wa! cujcowin 

chuk'alajisaxic. 10 Aretak c'ut cápe ri ktij ri cáketamaj na ronojel, ri jubik' 
ri ketam uj cásach na u wách wa!. 

11 Ri in aretak in ac'al na, je! xinch'awic jas jun ac'al, je! ri nu chomanic 
jas jun ac'al, je! xukuje' nu no'j are no'j rech ac'al. Aretak c'ut in achi 
chic, xinya can ri! ri cuban jun ac'al. 12Je c'u ri! cámic ri! je! ta ne ri xak 
pa jun espejo tajin cujca!y wi, xak jubik' k'alaj, man k'alaj tá ronojel 
chkawách. Cape c'u na ri k'ij aretak kas cákil na ronojel chi sak. Cámic 
ri' xak jubik! wetam, cápe c'u na ri ktij aretak kas quinwetamaj na ronojel 
je! jas ri Dios retamam nu wách in. 13Je ba! ri! ri ka cojonic, ri cu'lbal ka 
c'ux, xukuje! ri rutzil kanima' chbil tak kib man c'o tá qui q'uisic wa!. Are 
c'u ri nim na u banic chque we oxib ri!, are ri rutzil kanima' chbil tak kib. 


Waral cákil wi jas ri' ri ch'awem pa jule' tak ch'abal chic 

1 4 1Chicojo ba! i chuk'ab rech quiwaj iwib, zukuje' chirayij chi ri 

Dios queuya na ri cuinem chiwe ri queusipaj ri Lok'alaj Espíritu. 
Are c'u sibalaj utz na chi cáya'taj chiwe chi quik'alajisaj tzij ri yo'm rumal 
ri Dios. 2Ri winak ri cách'aw pa jule' tak ch'abal chic, are ruc' ri Dios ri 
cách'aw wi, man cuc! tá ri winak, rumal chi man c'o tà jun cách'obow ri 
cubij. Are c'u ri Lok'alaj Espíritu ri! cáyo'w ri tzij ri cubij, ri man etamtal 
ta cumal ri winak. 3Are c'u ri jun ri cuk'alajisaj tzij ri yo'm che rumal ri 
Dios, cuc! ri winak ri! cách'aw wi. Ri are! cuya u chuk'ab ri qui cojonic, 
cuwalijisaj ri canima!, cucu'bisaj c'u qui c'ux. ^Ri winak ri cách'aw pa 
jule! tak ch'abal, xak u tuquiel ri! cuto! rib pa ru cojonic. Are c'u ri jun 
ri cuk'alajisaj GU ri cáyi' che rumal ri Dios, are cuya u chuk'ab ri qui 
cojonic ri kachalal cojonelab. 

5Cwaj ta ne in chi iwonojel sipam chiwe chi quixcowinic quixch'aw 
pa jule' tak ch'abal. Are c'u sibalaj cwaj chi iwonojel quixcowinic 
quik'alajisaj tzij ri cäyi' chiwe rumal ri Dios. Je ri', rumal chi are nim na 
u banic wa! chuwách ri cách'aw jun pa jule' tak ch'abal. Are utz c'u na 
ri! we c'o jun cák'alajisan pa ka ch'abal ri cubij pa jule! ch'abal rech cuya 
u chuk'ab ri qui cojonic ri kachalal cojonelab. 6Rumal ri', kachalal, we 
quinopan in iwuc!, te c'u ri! quixinch'abej pa jule' tak ch'abal, ¿a c'o lo 
cupatánij ri! chiwe ri quinbij? Man c'o tà ri' we man quinbij tà chiwe ri 
cubij ri Dios, we man quinbij tà jun tzij chiwe ri rajwaxic quiwetamaj. We 
man quink'alajisaj tá chiwách ri Gu ri yo'm chwe rumal ri Dios, we man 
quinya jun tijonic chiwe, man c'o tà cupatànij wa! chiwe. 

7 Kesajmpe! ka no!j chquij tak ri k'ojom ri man e c'asal taj, we ne are ri 
su', we ne are jun arpa. We man c'o u beyal ri k'ojom ri quesax chupam, 
¿a cách'obtaj lo ri! jas u wách bix? ¡Man cách'obtaj tà ri'! 8Aretak cok!sax 
ri trompeta che qui siq'uixic ri winak che ri ch'oj, we man c'o u beyal 
cában che, ¿a c'o lo jun winak ri! cuyac rib che ri ch'oj? ¡Man c'o taj! 9Je! 
c'u cáctulmataj wa! iwuc' ix. We man quicoj ri iwak' che qui bixic tzij ri 

quech'obtajic, <a cách'obtaj lo ri' ri quibij? iMan cách'obtaj taj! Kane zak 
pa ri quiákik! ri! cásach wi ri i tzij. 10 Cho ruwáchulew, kas tzij q'uia u 
wách ri quech'aw wi ri winak, chquijujunal c'ut c'o ri quel cubij ri qui tzij. 
11 We c'u ri in man quinch'ob tà ru ch'abal jachin ri tajin cátzijon wuc', 
man junam tá ri ka tinimit ri! ruc'. Jun wi ri! ru tinimit ri arel, xukuje' 
jun wi ri! ri nu tinimit in. 12Je c'u ri! we ri ix sibalaj quel i c'ux che tak ri 
cuinem ri queusipaj ri Lok'alaj Espíritu, chicojo ba! i chuk'ab rech cáya'taj 
chiwe ri cuinem ri cáquiya u chuk'ab ri qui cojonic ri kachalal cojonelab. 

13Rumal ri! jachin ri cách'aw pa jule' tak ch'abal chuta! che ri Dios chi 
cayi' ri cuinem che ri are! chuk'alajisaxic ri quel cubij ri tzij. 14We ri in 
quinban orar pa jule' ch'abal, are ri wanima! ri! cách'aw ruc! ri Dios. Are 
c'u ri tzij ri tajin quinbij man cuch'ob tá nu jolom. 15¿Jas c'u ri rajwaxic 
quinbano? Rajwaxic quinban orar ruc! ri wanima! xukuje! quinban 
orar ruc! ri nu chomabal. Rajwaxic quinbixon ruc! ri wanima! xukuje' 
quinbixon ruc' ri nu chomabal. 16 We ri at tajin caya u k'ij ri Dios zak 
ruc! ri awanima!, ri jun chic ri man c'o tà retam ri tajin cutatabej man 
cácowin tà ri! cuya maltioxinic junam awuc! rumal chi man cuch'ob tà 
ri cabij. 17 Pune ta ne kas utz tajin caban chuya!ic ri maltioxinic, are ru 
cojonic ri jun chic man curik tà chuk'ab. 18Quinmaltioxij che ri Dios chi 
quincowin na quinch'aw pa jule' tak ch'abal chiwách ix iwonojel. 19 Are 
c'u chquiwách ri kachalal cojonelab, are utz na chwe quinbij quieb oxib 
tzij ri cách'obtajic rech qui tijoxic niq'uiaj chic, chuwách ri quinbij lajuj 
mil tzij pa jun ch'abal ri man cách'obtaj taj. 

20Kachalal, mixchomanic je! jas ri quechoman ri ac'alab ri man c'o tá 
quetam. Are c'u chibana iwe jas ri cáca'n ri ac'alab ri man quetam taj 
cáca'n ri etzelal. Chixchoman c'ut jas ri ri'jab chubanic ri utzil. 21 Cubij 
c'u pa ru Lok! Pixab ri Tz'ibtalic: “Pa jule! tak ch'abal queinch'abej na we 
winak ri', queincoj c'u na winak ri man qui winakil taj che qui tzijobexic. 
Pune c'u je ri! man cáquita tà wi ri quinbij, cubij ri Kajaw Dios,” —cácha!. 
22 Je c'u ri! ri ch'awem pa jule' tak ch'abal are jun c'utbal chque ri man e 
cojonelab taj, man are tà ri' chque ri cojonelab. Are c'u ru k'alajisaxic tzij 
ri yo'm rumal ri Dios are jun c'utbal wa! chque ri cojonelab, man are tá ri! 
chque ri man e cojonelab taj. 22Aretak qui mulim quib conojel ri kachalal 
cojonelab, we c'u conojel tajin quech'aw pa jule' tak ch'abal, queboc c'u 
bi jujun ri man c'o tà quetam, we ne jujun ri man e cojonelab taj, <a mat 
cáquibij na ri e are! chi xa ix ch'ujarinak chic? iJe!, je ri'! 24We c'u conojel 
tajin cáquik'alajisaj tzij ri yo'm chque rumal ri Dios, aretak coc bi jun ri 
man cojonel taj, we ne jun ri man c'o tà retam, cuch'ob rib ri! chi ajmac, 
cuna! ri! pa ranima! ri mac ru banom aretak cutatabej ri tajin cáquibij 
conojel. 25 Je ri! ri cto pa ranima! ri man quetam tà niq'uiaj winak chic 
quel na wa! chi sak. Cáxuqui c'u na, cáktijilan na che ri Dios, cubij c'u na 
chi kas tzij c'o ri Dios iwuc!. 

Ronojel ri quibano, chibana pa cholajil, utz c'u u banic wa! quibano 


26 Je c'u ri', kachalal, ri u beyal are je wa: Aretak quimulij iwib e c'o 
jujun chiwe ri cáquibixoj salmos, niq'uiaj chic cáquiya tijonic, e c'o c'u jujun 
cáquik'alajisaj tzij ri yo'm chque rumal ri Dios. Jujun chic cáquiya tzijonem 
pa jule' ch'abal, jujun chi c'ut cáquik'alajisaj ri bim pa ri jule' ch'abal o. 
Ronojel ba! ri quibano, chibana wa! chuya'ic u chuk'ab ri qui cojonic ri 
kachalal cojonelab. 27 Aretak quixch'aw pa jule! tak ch'abal, ruc! quieb 
quech'awic, we ne oxib, xak xuwi ri'. Rajwaxic c'ut chijujunal quixch'awic, 
te c'u ri! rajwaxic chi jun chic cuk'alajisaj ri quibij. 22 We c'u man c'o tà jun 
ri cácowin chuk'alajisaxic ri tzij ri quibij pa jule' tak ch'abal, c'o jas mibij pa 
jule' tak ch'abal chquixol ri qui mulim quib, xane chijujunal chitzijobej iwib, 
xukuje' chixch'aw ruc' ri Dios. 29Je ri! xukuje! ri cáquik'alajisaj GU ri yo'm 
chque rumal ri Dios, xa quieb, we ne oxib quech'awic, are c'u ri niq'uiaj 
chic quitatabej we utz ri cábixic. 39 We c'u c'o jas ri cuk'alajisaj ri Dios 
chuwách jun chic ri t'uyulic, ri jun ri tajin cách'awic rajwaxic ri' cutánaba 
ch'awem. 31 Je ri! iwonojel ix ri quik'alajisaj GU ri yo'm chiwe rumal ri 
Dios, quixcowinic quixch'aw chijujunal rech conojel c'o cáquetamaj xukuje' 
cáwalijisax ri canima'. 32Ri cáquik'alajisaj GU ri yo'm chque rumal ri Dios 
rajwaxic chi quenimanic, man cáca'n tá c'u xa jas ri cácaj ri e are!. 33Je ri!, 
rumal chi ri Dios are cuban ronojel pa ru cholajil, man xa tà cuban jech' che. 

Chitakej u banic jas ri cáca'n ri kachalal cojonelab pa conojel tak ri 
tinimit. 34Ri ixokib, mech'aw ri! pa ri k'ijilanic aretak cáquimulij quib ri 
kachalal cojonelab rumal chi man ya'tal tà chque. Rajwaxic quenimanic 
jas ri cátakan wi ru Pixab ri Dios. 35 Ri ixok we c'o jas craj cáretamaj, 
chuta! wa! che ri rachajil cho ja, rumal chi q'uixbal wa! chi cách'aw jun 
ixok pa ri k'ijilanic. 

36Rajwaxic quich'obo chi ru Lok! Pixab ri Dios man iwuc! ix taj 
xchaptaj wi u tzijoxic, xukuje! man zak xuwi tá ri ix ri i clamom wa, 

37 We c'o jun cuchomaj chi cácowinic cuk'alajisaj GU ri yo'm che rumal 

ri Dios, o cuchomaj chi are ri Lok'alaj Espíritu ri cách'aw ruc! pa ranima!, 
rajwaxic cuch'obo chi ri tajin quintz'ibaj bic chiwe are u takanic ri Kajaw 
Jesús. 38We c'u man cuch'ob tá ri' chi are u takanic ri Kajaw Jesus, utz la! 
we man cátatabex tá ri cubij ri are!. 

39 Je c'u ri!, kachalal, chicojo i chuk'ab chuk'alajisaxic tzij ri yo'm 
chiwe rumal ri Dios, meik'atej c'u ri quech'aw pa jule' tak ch'abal chic. 

40 Ronojel c'u ri quibano, chibana wa! pa cholajil, utz c'u u banic quibano. 


Ri apóstol Pablo cujiquiba u bixic chi ri Cristo 
kas tzij xc'astaj chquixol ri càminakib 


1 5 1Kachalal, che we chanim are cwaj chi cana'taj chiwe ri Utzalaj 
Tzij re ri Evangelio ri nu tzijom chiwe. Are c'u wa! ri tzij ri i 

c'amom pa ri iwanima!, ri kas i takem u banic. 2Xukuje! rumal we Tzij ri' 
ri ix i rikom ru tobanic ri Dios, we quitakej u banic ri nu tzijom chiwe, 
we man xak tá lok! ix cojoninak che rumal chi man kas tà xich'obo. 

3Ri nu yo'm chiwe are ri tijonic ri nim na u banic ri yo'm chwe in. 
Xinc'ut chiwách chi ri Cristo xcámisax cho ri cruz rumal rech ri ka mac, 
jas ri cubij ru Lok! Pixab ri Dios ri Tz'ibtalic. ^Xinbij chi xmuktajic, te 
c'u ri! xc'astaj churox Ku chquixol ri cáminakib, jas ri xukuje! cubij ru 
Lok! Pixab ri Dios ri Tz'ibtalic. 5Xuc'ut c'u rib chuwách ri Pedro, te c'u ri! 
chquiwách conojel ri cablajuj apóstoles. 9 Te c'u ri! xuc'ut rib chquiwách 
más na chquiwách job cientos kachalal ri qui mulim quib. E q'uia c'u 
chque wa! e c'asal na cámic, pune niq'uiaj chi c'ut e cáminak chic. 7 Te cu 
ri! xuc'ut rib chuwách ri Jacobo, te c'u ri' chquiwách conojel ri apóstoles. 

8Q'uisbal re, aretak u c'utum chi rib chquiwách conojel ri niq'uiaj chic, 
xuc'ut rib chnuwách in je! ta ne in jun ac'al ri jun chi wi rilic nu wach 
xbanic. 9Je ri!, rumal chi ri in man nim tá nu banic chquixol ri apóstoles, 
man takal tà c'ut cábix apóstol chwe rumal chi xinban c'àx chque ri 
kachalal cojonelab rech ri Dios. 10Xa chu rumal ru tok'ob ri Dios pa nu wi! 
je wa! nu banic. Man zak tà c'u lok! u tok'obisam nu wách ri Dios, xane 
utz xelic rumal chi sibalaj in chacuninak na chquiwách conojel. Man in 
tà c'ut nu tuquiel wi xinbanow ronojel wa, xane are ri Dios ru tok'obisam 
nu wách are c'olinak wuc!. 11 Man co tà c'u we in che, we rumal ri nu tzij 
in ix cojoninak, we c'u ne rumal ri qui Gu ri niq'uiaj chic. Are wa! ru Lok 
Pixab ri Dios ri cákatzijoj, are c'u wa! ri ix cojoninak che. 


Waral cákil wi chi quec'astaj na ri càminakib 


12We c'u ri cákatzijoj are la! chi ri Cristo xc'astaj chquixol ri 
cáminakib, ¿jas che e c'o jujun chiwe cáquibij chi man quec'astaj tà chi ri 
cáminakib? 13We c'u man quec'astaj ri cáminakib, mat ba! xc'astaj ri! ri 
Cristo chquixol ri cáminakib. 14We ta c'u mat xc'astaj ri Cristo chquixol 
ri cáminakib, mat ba! c'o u patán ri! ru Lok! Pixab ri Dios ri cákatzijoj, 
xukuje! mat c'o u patàn ri! chi ix cojoninak che ri Cristo. 15 We ta kas tzij 
je rt, k'alaj ri! chi zak uj banal tak tzij chrij ri Dios, rumal chi ka bim 
chi ri Dios xuc'astajisaj ri Cristo chquixol ri cáminakib. We man kas tzij 
chi quec'astaj na ri cáminakib, man kas tzij tà ri! chi ri Dios xuc'astajisaj 
ri Cristo chquixol ri cáminakib. 16 We c'u man quec'astaj tá chi ri 
cáminakib, mat c'u xc'astaj ri! ri Cristo chquixol ri càminakib. 17We ta 
c'u mat xc'astaj ri Cristo chquixol ri càminakib, man c'o tà u patàn ri! chi 
ix cojoninak. C'à ix sachinak ri! rumal ri i mac. 18We ta c'u je ri', xukuje' 
quel cubij chi ri cojonelab che ri Cristo ri e cáminak chic, xukuje' xsach 
ta qui wách ri'. 12We ta xak xuwi pa ri ka c'aslemal cho ruwáchulew c'o u 
patán chi cácu'bi ka c'ux chrij ri Cristo, uj ta ri! ri sibalaj bisobal ka wách 
chquiwách conojel ri winak. 

20 Cámic c'ut ketam chi kas Gu xc'astaj ri Cristo chquixol ri cáminakib. 
Are c'utbal re wa! chi kas tzij quec'astaj na ri cáminakib. 21Xa c'u 
rumal jun winak xpe ri cámical pa qui wi! conojel ri winak, je ri! 
xukuje! rumal jun winak quec'astaj na conojel ri cáminakib. 22Rumal 
c'u ri Adán conojel ri winak quecámic, je ri! xukuje! conojel ri e rech 
ri Cristo cáquirik na ri kas c'aslemal ri man c'o tà u q'uisic. 23Ronojel 
c'u wa! các'ulmataj na pa ru cholajil: Nabe xc'astaj ri Cristo chquixol 
ri cáminakib. Te c'u ri' ri e rech ri Cristo quec'astaj na aretak cápetic. 

24 Aretak bantajinak chi wa!, cápe na ru q'uisbal ronojel. Are chi! ri 
Cristo cusach na qui wách ri c'o qui takanic, ri k'atal tak tzij, xukuje! ri 
niq'uiaj takanelab ajchicaj. Cujach c'u na ronojel u wách takanic pu k'ab 
ri Dios ka Tat. 25 Tzrajwaxic c'ut chi cátakan na ri Cristo, c'à cáyi! na che 
rumal ri Dios chi cách'acanic, kas c'u cátakan pa qui wi' conojel ri cáca'n 
qui c'ulel che. 26Ri q'uisbal c'ulel ri cásach na u wách, are ri cámical. 

27 Ronojel c'ut u jachom ri Dios pu k'ab ri Cristo rech cátakan puwi'. 
Aretak cubij ru Lok! Pixab ri Dios ri Tz'ibtalic chi ronojel jachom pu k'ab 
ri Cristo, k'alaj chi man coc tà ri Dios pa cuenta rumal chi are ri Are! ri 
xjachow ronojel pu k'ab. 28 Aretak ronojel jachom chi pu k'ab ri Cristo 
rech cátakan puwi', te c'u ri! ri Are! c'ut, ri u C'ojol ri Dios, cujach na rib 
pu k'ab ru Tat ri xjachow ronojel pu k'ab ri Arel, Je ri! ri Dios are ri Arel 
ri cátakan na puwi' ronojel ri c'olic. 

29 We ta mat c'o ri c'astajibal chquixol ri cáminakib, ¿jas che e c'o jujun 
ri cában qui kasna! che qui q'uexwách ri ya e cáminak chic? ¿Jas che je! 
cáca'n wa'? We man quec'astaj tá chi ri cáminakib, ¿jas u patán wa! chi 
cában qui kasna! che qui q'uexwách ri cáminakib? ¡Man c'o taj! 

306 Jas c'u che ri uj ronojel Ku xa uj c'o cho ronojel u wách c!áx? 3! Ri in 
ronojel k'ij zak in c'o cho ri cámical. Are kas tzij ri quinbij, kachalal, pune 
je ri! nim c'u ri quicotemal ri quinna! pa ri wanima! iwumal ix rumal 
chi ix cojoninak chic che ri Kajaw Jesucristo. 32Ri in je wa! ri quinbij chi 
xintij nu chuk'ab cuc! ri winak aj Éfeso. Je! ta ne cuc! awaj aj pa tak juyub 
xinch'ojin wi. ¿Jas c'u xinch'ac che wa? We kas tzij chi man quec'astaj tà 
chi ri cáminakib, kas tzij ta ri! ri cáquibij ri winak: *Chujwok, katija! c'u 
jachique ri cákaj rumal chi chuwek cujcámic," —quecha ri". 

33C!o jachin jun winak mixsubuwic. Je! jas ri cubij ri tzij: “Ri jun ri 
querachi!laj ri itzel tak winak, quetzeletaj na ri utzalaj u no'j cumal,” — 
cácha'. 34Chiq'uexa ri i chomanic, chibana c'u ri jicom pa ri i c'aslemal, 
mixmacunic. E c'o c'u jujun chiwe ri man kas quetam tà u wách ri Dios. 
Quinbij wa! chiwe rech quixq'uixic. 


Waral cákil wi jas qui banic ri càminakib aretak quec'astajic 


35We c'u ne c'o jun cuta! chke, cubij: “¿Jas cábantaj na rech ri 
cáminakib quec'astajic? ¿Jas lo u banic ri! ri qui cuerpo?” —cácha ri'. 

36 Jachin ri je! cuta! wa! xa con ri'. Rumal chi aretak jun ija' cátiquic, ri 
ija! ri! rajwaxic cák'ay ri rij rech cátuxic, cáq'uiy c'u ri tico'n. 37Ri cámuk 
can pa rulew man are tá ri tico'n ri q'uiyinak chi lok, xane xa are ri ija!, 
we are trico, o we ne are jun u wách ija! chic jas ri ixim. 38Ri Dios c'ut 
cuban na che ri ija! ri' jas ru banic ri craj, chquijujunal c'ut queuq'uiyisaj 
jas ri craj cuban chque. 39Man conojel tá ri cuerpos xak junam qui wách. 
Xane jun wi ri qui cuerpo ri winak, jun wi ri que ri awaj, jun wi ri que 
ri car, xukuje! jun chi wi ri que ri chicop ajuwocaj. 49Je ri! xukuje! e c'o 
cuerpos ajchicaj, e c'o c'u cuerpos ajuwáchulew. Jun chi wi ri qui je'lal ri 
cuerpos ajchicaj, jun chi wi c'ut ri qui je'lal ri cuerpos ajuwáchulew. 4! Ru 
juluwem ri k'ij man junam tá ruc! ru juluwem ri ic!, xukuje! man junam 
tà ruc! ri qui juluwem ri ch'imil. Chquixol ri ch'imil c'ut jalajoj wi ri qui 
juluwem ri jun ruc! ri jun chic. Are c'u je wa! các'ulmataj na aretak 
quec'astaj ri càminakib. Càmuk can jun cuerpo ri cák'ayic, cáctastaj c'u 
na jun cuerpo ri man cák'ay tá chic, ri man cácàm taj. 43Cámuk can 
jun cuerpo ri tzel quilitajic, các'astaj c'u na jun cuerpo ri je'lic, ri nim 
na u k'ij. Càmuk jun cuerpo ri man kas c'o u chuk'ab, các'astaj c'u na 
jun cuerpo ri kas c'o u chuk'ab. 44Cámuk can jun cuerpo ajuwáchulew, 
các'astaj c'u na jun cuerpo ajchicaj. We c'o ri! ri cuerpo ajuwáchulew, 
xukuje! c'o ri! ri cuerpo ajchicaj. 

45 Je! jas ri cubij ru Lok! Pixab ri Dios ri Tz'ibtalic: “Ri nabe achi, ri 
Adán, xban che chi are jun winak ri c'o u c'aslemal," —cácha!. Are c'u 
ri q'uisbal Adán are ri Espíritu ri cuya c'aslemal. 46 Man are tà c'u xpe 
ri ajchicaj nabe, xane are nabe xpe ri ajuwáchulew. Te c'u ri' xpe chi ri 
ajchicaj. ^7 Ri nabe achi ri xban ruc' ulew are jun ajuwáchulew. Ri ucab 
achi, ri Kajaw Jesús, pa ri caj xpe wi. 48Ri cuerpos ajuwáchulew, e are je! 
jas ru cuerpo ri nabe winak ri xban ruc' ulew. Are c'u ri cuerpos ajchicaj 
e are je! jas ru cuerpo ri Jun ri xpe chicaj. #9Ri ka banic cámic are je! jas 
ri achi ri xban ruc' ulew, copan c'u na ri k'ij aretak je! cujbantaj na jas ri 
Jun ri ajchicaj. 

50Ri quel cubij ri tajin quinbij chiwe, kachalal, are la! chi uj ruc' ri ka 
cuerpo ri! ri xa re ti'j, re bak man cuya! taj cujopan chila' chicaj jawije! 
ri cátakan wi ri Dios pa ka wi'. Ri xa cák'ayic man cuya! taj chi mat c'o 
u q'uisic. 51 Cwaj c'ut chi quiwetamaj ri man etamtal taj. Man konojel tà 
ri uj cujcàm na, konojel c'ut cáq'uextaj na ri ka banic. 52Xa c'u pa jun 
rat các'ulmataj wa!, je! jas ri cuban jun winak cuyuba! u wakiäch, aretak 
cában ri q'uisbal trompeta. Cátataj c'u na chi cok'sax ri trompeta. Te cu 
ri' quec'astaj na ri cáminakib rech man quecám tá chic. Are c'u ri uj, 
konojel cáq'uextaj na ri ka banic. 53 Rajwaxic c'ut chi we ka c'aslemal 
ri! ri xa cáq'uis u wách, are cáq'uextaj wa!, các'oji c'u na ri ka c'aslemal 
ri man c'o tà u q'uisic. We ka cuerpo ri! ri xa cácámic cáq'uextaj na wa! 
rech các'oji na jun ka cuerpo ri man cácàm taj. 54Aretak we ka c'aslemal 

ri' ri xa cag'uis u wach are q'uextajinak chic, cac'oji c'u ri ka c'aslemal ri 
man c'o tà u q'uisic. Aretak we cuerpo ri! ri xa cácámic q'uextajinak chic 
rech các'oji na jun cuerpo ri man cácám taj, je! quel na wa! jas ri cubij 
ru Lok! Pixab ri Dios ri Tz'ibtalic: “iSachinak u wách ri cámical, tz'akat 
c'u ri chlacanic!” —cácha'. 55“Ri at, cámical, iman ya'tal tà chic chawe 
ru banic c'áx chke! Càmical, cabij chi catcowinic catch'acan pa ka wi', 
man catch'acan tà c'u na," —cácha ri'. 56Ri cáyo'w u chuk'ab ri cámical 
chubanic c'áx chke, tzare ri mac. Are c'u ri cáyo'w u chuk'ab ri mac tzare 
ri ojer Pixab. 57 Maltiox c'u che ri Dios chi cuya chke chi cujch'acan na 
rumal ri Kajaw Jesucristo. 

58Rumal c'u ri', lok'alaj tak kachalal, chibana jicom che ri iwanima!, 
chijiquiba c'u i c'ux rech quitakej na u patánixic ri Kajaw Jesús 
amak'el ronojel Kim. Je ri', rumal chi ri ix iwetam chi ri chac ri quiban 
chupatánixic ri Kajaw Jesús, man zak tá lok! quiban wa!. 


Waral cákil wi jas cában chumulixic ri puak 
che qui to'ic ri kachalal cojonelab 


1 6 1 Aretak quimulij ri puak che qui to'ic ri kachalal cojonelab, 
chibana ix jas ri xinbij chque ri kachalal cojonelab ri e c'o pa tak 
ri tinimit re Galacia. 2Pa tak ri nabe Ku rech ronojel semana chijujunal 
rajwaxic quitas can jubik! che ri xich'aco. Jampa! ri quixuto! wi ri 
Dios chutasic are ri! quic'ol canok, rech aretak quinopan in iwuc! man 
rajwaxic taj chi c'o puak cámulic. 3Aretak in c'o chi iwuc!, queintak na 
bi pa Jerusalén jachin tak ri e cha'tal chi iwumal. E are wa! quec'amow 
na bi ri puak ri i mulim ruc' ri wuj ri quinya bi pa qui k'ab. 4We c'u 
cákachomaj chi rajwaxic quine! in, quebe! na junam wuc!. 


Ri apóstol Pablo cuchomaj jas cubano aretak copan pa ri tinimit Corinto 


5Aretak quinopan iwuc' chila! pa Corinto, rajwaxic chi nabe quinoc'ow 
pa Macedonia. Te c'u ri! quinopan iwuc! ix. We ne quinc'oji na quieb 
oxib ic! iwuc!, we c'u ne quinc'oji na chila! ronojel ri sak'ij. We je ri! 
quinbano, ri ix quixcowinic quinito! che ri nu binem jawije! ri rajwaxic 
quine! chi wi na. 7Man cwaj tà c'ut chi xak jun rat quinwil i wách, 
xane are cwaj quinc'oji na quieb oxib ic! iwuc!, we are wa! craj ri 
Dios. 8Quincanaj c'u na pa ri tinimit Éfeso c'à curika na ri nimak'ij re 
Pentecostés.” ?Je ri' quinban na rumal chi quinwilo chi yo'm chwe chi 
cuya! quintzijoj ru Lok! Pixab ri Dios rech q'uia quecojon na, pune c'u e 
q'uia xukuje! ri cáca'n qui c'ulel chwe. 

10We copan ri Timoteo iwuc!, chito! pa ronojel rech cáquicot na iwuc!, 
man c'o tá c'u jas cubisoj. Je! chibana wa! che rumal chi ri are! cáchacun 





* 16:8 “Pentecostés”: Chawila! Hechos 2:1, nota. 

chutzijoxic ru Lok! Pixab ri Dios je! jas ri quinban in. 11C!o jun chiwe 
máretzelaj u wách. Kane chito! rech cácowinic cutakej ru be ruc! utzil, 
rech cátzelej chi na lok wuc' rumal chi ri in weye'm ri are! junam cuc! ri 
niq'uiaj kachalal chic. 

12Ri in sibalaj xinbochi'j ri kachalal Apolos chi que! ri are! junam cuc' 
ri niq'uiaj kachalal che rilic jas i banom. Ri are! c'ut man xraj taj xe! 
cámic. Que! c'u na ri are! aretak cácowinic. 


Ri apóstol Pablo cuya apan rutzil qui wách ri cojonelab 


13Chc'astaj ba! ri i chomanic, chijiquiba ri iwanima! rech quitakej ri 
cojonic chrij ri Cristo. Mixej c'u iwib, xane chiwila! chi c'o i chuk'ab. 
14Ronojel ri quibano, chibana wa! rumal chi queiwaj conojel. 

15Kachalal, ri ix iwetam chi ri rachalaxic ri Estéfanas, e are! ri 
nabe chque ri winak chila! pa Acaya ri xecojon che ri Utzalaj Tzij re ri 
Evangelio. Ri e are! c'ut qui jachom quib che qui patánixic ri kachalal 
cojonelab. 16Cwaj c'ut chi ri ix queinimaj ri winak ri je! cáca'no jas ri e 
are!, xukuje! chi queinimaj conojel ri quetobanic, ri quechacunic jas ri e 
are!. 17 Quinquicotic rumal chi xepe ri Estéfanas, ri Fortunato, xukuje! ri 
Acaico. Ri e are! xca'no jachique ri man xixcowin tà ix chubanic rumal 
chi man ix c'o ta waral. 18Ri e are! xquiwalijisaj ri wanima' in xukuje! ri 
iwanima! ix. Nim ba! cheiwila wi ri winak ri e je! jas ri e are'. 

19Ri kachalal cojonelab ri e c'o pa tak ri tinimit re Asia cáquiya bi 
rutzil i wäch. Ri Aquila ruc! ri Priscila, xukuje! ri cojonelab ri cáquimulij 
quib cho cachoch, cáquiya bi nimalaj rutzil i wách pa ru bi' ri Kajaw 
Jesús. 20 Conojel ri kachalal cáquiya bi rutzil i wach. Chiya ba! rutzil i 
wách ix chbil tak iwib. Chitz'umaj iwib chuwách ri Dios. Retal c'u wa! chi 
kas quiwaj iwib. 

21]In wa!, ri Pablo, quintz'ibaj bi wa! we rutzil i wách ri! ruc' ri nu k'ab 
in. 

22 Jachin ri man lok! tà cáril wi ri Kajaw Jesucristo, chpe ta na c'àx 
puwi' rumal ri Dios. iChpeta na la, Kajaw Jesús! 

23 Are ta ba! ri Kajaw Jesucristo cátok'obisan i wach. 24Pa ru bi! ri 
Kajaw Jesús, quintak bi u bixic chiwe chi quixwaj ix nimalaj iwonojel. 
Amén. 

RI UCAB CARTA RI 
KUTZ'IBAJ RI SAN PABLO 
CHOUE RI COJONELAB 
AJ CORINTO 





Ri apóstol Pablo cuchap u tz'ibaxic jun carta chic 
chque ri kachalal cojonelab aj Corinto 


1In wa! ri Pablo, in apóstol. In jun chque ru tako'n ri Jesucristo. 
Je wa! nu banic rumal chi are u rayibal ri Dios. Ri in, wachi!l 
ri kachalal Timoteo, quintz'ibaj bi wa! we wuj ri! chque ri kachalal 
cojonelab che ri Dios ri e c'o pa ri tinimit Corinto, xukuje! chque conojel 
ri e rech ri Dios ri e c'o pa tak ri tinimit re Acaya. 2Are ta ba! ri Dios ka 
Tat xukuje! ri Kajaw Jesucristo cutok'obisaj iwách, cubano chi cuxlan ri 
iwanima!. 


Ri apóstol Pablo cucu'bi u c'ux chrij ri Dios chupam ri c'áxc'ol 


3Kaya ba! u ktij ri Dios ru Tat ri Kajaw Jesucristo. Ri Are! are ka Tat 
ri quel u c'ux chke, are ri ka Dios ri amak'el cucu'bisaj ka c'ux. ^Ri Dios 
cucu'bisaj ka c'ux chupam ronojel ri c'áx ri cákariko rech ri uj xukuje' 
cujcowinic cákacu'bisaj qui c'ux ri tajin cáquirik c'äx. Jas ru cu'bisaxic ka 
c'ux uj u banom ri Dios, je! cáka'n uj chucu'bisaxic qui c'ux ri e are!. 5Je! 
jas ri uj sibalaj tajin cákarik ke ri c'áx ri xurik ri Cristo, are c'u rumal ri 
Cristo xukuje' sibalaj cácu'bisax na ka c'ux uj. eRumal ri! we ri uj cákarik 
cláx, cákarik wa! rech ri ix cácu'bisax i c'ux, xukuje! quirik ru tobanic 
ri Dios. We c'u cácu'bisax ka c'ux rumal ri Dios, je dur cában chke 
rech ri ix xukuje! cácu'bisax i c'ux, quirik c'u na ru tobanic ri Dios. Je ri! 
quixcowinic quich'ij ri c'áxc'ol ruc! paciencia junam jas ri c'áxc'ol ri tajin 
cákarik uj. 7 Sibalaj cu'l ka c'ux chiwij rumal chi ketam chi jas ri ix tajin 
quirik iwe ri c'áxc'ol, je ri' xukuje! quirik na iwe ri cu'lbal c'ux ri cuya ri 
Dios. 

8Kachalal, cákaj chi quiwetamaj chi sibalaj nim ri c'áx ri xkarik pa 
Asia. Sibalaj nim c'ut ri c'äx ri xkariko chi man c'o tá chi ka chuk'ab 
chuch'ijic wa!. Ri uj man cu'l tá chi ka c'ux chi cujc'asi'c, xane xkachomaj 
chi cujcám wi na. ?Xkana' chi je! ta ne k'atom tzij chkij chi cujcámisaxic. 
Xkac'ulmaj c'u wa! we c!áx ri! rech cáketamaj cácu'bi ka c'ux chrij ri 
Dios ri queuc'astajisaj ri ciminakib. Man cácu'bi tà c'u ka c'ux chbil kib 
uj. 19Ri Dios xujuto' chuwách ri c'áxalaj cámical, xukuje' cujuto! na. 
Ka cu'bam ka c'ux chrij ri Are! chi cutakej na ka toic. 11Je wa! cuban 
na chke we ri ix cujito! ruc! ri oración ri quiban pa ka wi'. We e q'uia ri 
cáca'n orar pa ka wi', e q'uia ri! xukuje! ri quemaltioxin na che ri Dios 
rumal ri nimak tak u tewchibal pa ka wi'. 


Ri apóstol Pablo cubij jas che man xe! tà chic pa ri tinimit Corinto 


12C!o ri sibalaj cuya quicotemal chke. Are la! chi cákana! pa kanima' 
chi ch'ajch'oj ri ka c'aslemal xukuje! chi kas utz ri ka chomanic waral 
cho we uwáchulew. Más c'u na je! ri ka banic wa! chixol ix xukuje'. Man 
xak tà c'u ruc! ri ka no'j uj je! ka'nom wa!, xane are ri Dios uj u to'm rue 
ri nimalaj u tok'ob. 13Ri ka tz'ibam bi chiwe chupam tak ri ka wuj are 
xak xuwi ri quixcowinic quisiq'uij, ri quixcowinic quich'obo. Cu'l c'u 
nu c'ux chi kas quixcowinic quich'ob na ronojel ri ka tz'ibam bic, 14je! 
jas ri i ch'obom jubik' cámic, rech pa ri k'ij ri cápe ri Kajaw Jesús, ri ix 
quixcowinic quixquicot na kumal uj, je! jas ri uj cujquicot na iwumal ix. 

15Xcu'bi c'u nu c'ux chrij ronojel wa!, je ri' chi ri in nabe canok xinchomaj 
quinopan iwuc! ix, rech je ri' kas quixquicotic rumal chi camul quinopan 
iwuc'. 16Xinchomaj chi quinopan iwuc' aretak quine! pa Macedonia. 
Xinchomaj c'ut chi aretak quintzelej lok pa Macedonia quinopan chi na 
iwuc! jumul chic. Je ri! ri ix xixcowin ta xinuto' rech quintakej chi ri 
nu be, quine! pa Judea. 17¿A xa lo man kas utz tà u chomaxic xinbano 
aretak xinchomaj u banic wa'? ¿A quichomaj ix chi zak quinban ri nu 
chomanic jas ri cuban jun winak ajuwáchulew ri cubij: “Je ri' quinbano,” 
te c'u ri' cubij chic: ^Man je! taj"? —cácha ri'. 18Ri Dios c'ut quilowic chi 
ri uj man cákabij tà chiwe: “Je ri! cáka'no,” te c'u ri' cákabij chic: “Man je! 
taj," —mujcha ne lo. 19Je ri', rumal rech ri Cristo Jesús ru C'ojol ri Dios ri 
cákatzijoj uj chiwe, ri in, ri Silvano xukuje! ri Timoteo. Ri Are! c'ut man 
c'o tà jumul ri cubij: “Je!” te c'u ri! cubij chic: “Man je! taj,” —man cácha 
tà ri'. Ru Lok! Pixab ri Dios rumal ri Cristo amak'el ronojel Ki are ri kas 
tzij. 20oRonojel c'u ri u bim ri Dios, je! quel na rumal ri Cristo. Rumal ri! 
aretak cákaya u k'ij ri Dios cákabij: “¡Amén!” —cujcha!, rumal ri Cristo 
Jesús. 21 Tzare c'u ri Dios ri xbanow chke chi ri ix xukuje! ri uj ka jiquibam 
ri kanima! chrij ri Cristo, xukuje! xujutaso rech cákajach kib pu k'ab ri 
Arel, 22Xucoj ketal chi ri uj rech ri Arel, Ri Lok'alaj Espíritu c'ut ri xuya pa 
kanima!, are c'utbal wa! chi kas tzij cuya na ronojel ri xuchi'j chke. 

23 C'à mája! c'u quinopan iwuc! pa Corinto jas ri xinchomaj nabe. Are ri 
Dios ri quilowic, retam c'u ri Are! ri kas c'o pa wanima!, chi xa rumal chi 
quintok'obisaj i wách man xinopan taj. 24Man xa tá c'u cákaj cujtakan pi 
wi! rech quicojo jachique ri cákaj uj. Kilom c'ut chi i jiquibam iwanima!, 
kas ix cojoninak. Xane ri uj xa cákaj cujtoban iwuc! rech kas quixquicotic. 
2 1Rumal ri' xinchomaj in chi man quinopan tà iwuc' jumul chic ri 

xa ta bis quinya chiwe aretak quinopanic. 2We c'u ri in quinya bis 
chiwe, ¿jachin ta chic ri cuya quicotemal chwe in? Xak xuwi ri ix ri! ri 
xa nu yo!'m bis chiwe quixcowin chubanic wa!. 3Rumal ri' xintz'ibaj bi ri 
jun wuj chic chiwe. Are la! chi man cwaj taj quine'c rech xa quinrika bis 
iwumal, xane rajwaxic quibano chi cáquicot wanima!. Cu'l c'u nu c'ux 
chi aretak quinquicot na in, ri ix xukuje! quixquicot na wuc'. ^Aretak c'ut 
xintzlibaj bi ri jun wuj chic chiwe, sibalaj in oquinak il, sibalaj xinbisonic, 
tajin c'u quinok'ic. Man xintz'ibaj tà c'u bic rech xa quixbisonic, xane are 
cwaj chi quiwetamaj chi sibalaj quixwaj nimalaj iwonojel. 


Ri apóstol Pablo cusach u mac ri jun ri 
banowinak c'áx chquixol ri cojonelab 


5We do jun chiwe u yo'm bis chwe, man xuwi tà chwe in ri! u yo'm wi, xane 
u yo'm jubik! ri! chiwe ix iwonojel. ^Jubik'" —quincha'. Je! quinbij wa! rech 
man quinban tá sibalaj nim ri c'áx che ri ajmac. 9Ri c'ájisabal u wach ri achi ri! 
ri xiya che aretak ximulij iwib, xak ruc' ba! la!. 7 Cámic c'ut, xa chisacha u mac, 
chicu'bisaj c'u u c'ux. We ne man cuch'ij tà chic, cuya c'u can ronojel rumal ri 
nimalaj u bis. 8Rumal ri! quixinbochi!j chi quic'ut chi jumul ri utzil iwanima! 
che ri are! jas ri i banom petinak lok. ?Xa c'u rumal wa! xintz'ibaj bi ri nabe 
wuj chiwe chrij wa, Je ri! xinbano che rilic, xukuje' che retamaxic we ri ix 
kas tzij quinimaj ronojel ri quinbij chiwe. 10 Jachin c'u ri quisach u mac ix, che 
apachique mac ru banom, ri in xukuje! quinsach u mac. We c'o jun nu sachom 
u mac, nu sachom u mac ri! chuwách ri Cristo rumal chi quintok'obisaj i wäch 
ix, we kas tzij c'o mac ri rajwaxic quinsacho. 11 Je! ka'na wa! rech ri Satanás 
man cujuch'ac taj. Kas ketam c'ut jas ri tajin cuchomaj u banic ri are! 


Ri apóstol Pablo xbisonic aretak xopan pa ri tinimit 
Troas rumal chi man xurik tà ri Tito 


12Aretak xinopan pa ri tinimit Troas chutzijoxic ri Utzalaj Tzij re ri Evangelio 
chrij ri Cristo, xyi' chwe chi cuya! quintzijoj na ru Lok! Pixab ri Dios chila'. 
13Pune je ri', sibalaj xinoc il rumal chi man xinrik tá ri kachalal Tito. Rumal ri! 
xinel bi cuc! ri kachalal cojonelab chila', xine! c'u pa Macedonia. 


Waral cákil wi chi cujch'acan na rumal ri Cristo 


14Maltiox ba! che ri Dios ri cuya chke chi amak'el ronojel Kn 
cujch'acan na rumal ri Cristo Jesás. Rumal c'u kech uj quel u tzijol ru 

Lok! Pixab ri Are! je! jas jun c'oc'alaj cunabal ri cájabun ri ruxlab. 15Je 
ri', rumal chi ri uj je! ka banic jas u c'oc'al ri incienso ri cáyi' che sipanic 
cho ri Dios rumal ri Cristo. Cájabun c'u ri ruxlab chquixol ri winak ri 
cáquirik ru tobanic ri Dios, xukuje' chquixol ri winak ri xa cásach na qui 
wách. 16 Chque ri winak ri xa cásach na qui wách we incienso ri! are je! 
jas ri ruxlab jun cunabal ri cácámisanic. Chque c'u ri winak ri cáquirik ru 
tobanic ri Dios are je! jas ri ruxlab jun c'oc'alaj cunabal ri cuya c'aslemal. 
éJachin ta c'u lo ri kas cácowin chubanic wa! we chac ri' chutzijoxic ru 
Lok! Pixab ri Dios? 17Ri uj man xa tà ch'acoj tajin cáka'n chrij ru Lok! 
Pixab ri Dios, jas ri cáca'n q'uia winak, cáquiyuj c'ut ruc! ri man kas tzij 
taj. Kane ruc! ri jicomal kanima! cákatzijoj ri kas tzij chuwách ri Dios 
rumal chi uj u tako'n ri Are, uj patánil tak re ri Cristo. 


Ri uj are cákatzijoj ri c'ac' trato ri xuban ri Dios kuc' uj 
3 1Aretak je! cákabij wa!, ¿a quichomaj ix chi xa tajin cákachaplej chi 
jumul u ya'ic ka k'ij chbil kib? ¿A rajwaxic ne lo cákaya jujun tak 

wuj chiwe ri cubij wi chi uj utz? ¿A rajwaxic chi cákata! bi jujun tak ka 
wuj chiwe ri cubij wi chi uj utz, junam jas ri cáca'n jujun winak chic? 
2Man je! tà ri', rumal chi zak xuwi ix ri! ri ix ri wuj ri cajwataj chke. 
Ix je! ta ne jun wuj ri tz'ibtal pa tak ri kanima'. Conojel c'u ri winak 
quecowinic cáquetamaj wa!, cáquisiq'uij c'u u wach. 3Ri ix, ix je! jas jun 
wuj ri tz'ibam rumal ri Cristo ri jachom kumal uj. We wuj ri' man tz'ibam 
tà u wách ruc' tinta, xane ruc' ri Lok'alaj Espíritu rech ri c'aslic Dios. 
Man e are tá tz'ib ri xa cho tz'alam tak abaj e tz'ibam wi, xane pa tak ri 
canima! winak. 

4Cu!l c'u ka c'ux chrij ri Dios rumal ri Cristo chi kas tzij wa! ri cákabij. 
5Man zak tà c'u uj pa ke wi cujcowin chubanic ri cáka'no, xane ronojel 
ri cujcowin chubanic, are ri Dios ri cáyo'w chke chi cujcowinic chubanic 
wa!. 6Tzare c'u ri Dios xyo'w chke chi cujcowinic cujpatànin che ri Are! 
ruc' jun c'ac! trato. Man are tá ru nimaxic jun takanic ri xa tz!ibtalic, 
xane jun c'aslemal wa! ri cuya ri Lok'alaj Espíritu chke. Ri Pixab ri 
Tz'ibtalic cuk'at tzij puwi' jun chi cácámisaxic. Are c'u ri Lok'alaj Espíritu 
cuya c'aslemal. 

7We Pixab ri' ri xutz'ibaj ri ka mam Moisés, xtz'ibax wa' cho tz'alam 
tak abaj. Xpe c'u ruc! ri je'lalaj u juluwem ri Dios ri sibalaj c'o u chuk'ab, 
je ri' chi ri winak aj Israel man xecowin tá chic xeca!y chupalaj ri ka 
mam Moisés, rumal chi sibalaj cájuluw ru palaj. Pune je ri', nojim c'ut 
xtáni wa! we juluwem ri'. We ri Pixab ri! ri cuk'at tzij puwi' jun chi 
cácámisaxic, sibalaj nim u E wa! xpetic, 8¿a mat c'u sibalaj nim chi na 
u ktij wa! ru Lok! Pixab ri Dios ri cuya ri Lok'alaj Espíritu chke? iJe!, je 
ri'! ?Quel cubij wa!: We ri Pixab ri xa xuc'am lok cámical pa ka wi' sibalaj 
xnimar u k'ij, ¿a mat sibalaj nim chi na u k'ij wa! ru Lok! Pixab ri Dios ri 

cubij chi cuya! cájicomataj ri kanima' cho ri Dios? 10 Je ri', rumal chi ri 
Pixab ri sibalaj xnimar u k'ij nabe, cámic man nim tá chi u k'ij wa'. Are 
sibalaj nim chi na u ktij we jun chic ri' chuwách ri jun ri c'o nabe. 11 We 
c'u sibalaj xnimar u k'ij ri ojer trato ri xa quieb oxib k'ij xuban u patán, 
sibalaj nim chi ba! na u k'ij wa! ri c'ac' trato ri man cáq'uis tá na u wách. 

12Rumal c'u rech chi chrij wa! cu'l wi ka c'ux, xa je ri! man cákaxej 
tà kib cujch'awic. 13 Man je! taj cáka'no jas ri xuban ri ka mam Moisés ri 
xucoj jun ch'ukbal u palaj rech ri winak aj Israel man cáquil taj aretak 
cátáni ri juluwem ri sibalaj cátunun chupalaj, ri juluwem ri xa tajin 
cásach u wách. 14Are c'u ri winak aj Israel man xquich'ob taj. Maja' 
c'u cáquich'ob wa! cámic. Rumal ri' aretak cáquisiq'uij ri ojer trato, 
ri ch'ukbal ri xucoj ri ka mam Moisés are banowinak chque chi man 
cáquich'ob taj, man esam tà c'u ri ch'ukbal ri' chquiwách. Xuwi c'u rumal 
ri Cristo are quesax na wa!. 15C'ä pa we ktij cámic ri!, aretak cáquisiq'uij 
tak ri wuj ri xutz'ibaj ri ka mam Moisés, je! ta ne c'o jun ch'ukbal ri 
cuban jech' che ri qui chomanic. 16Aretak c'ut jun winak cátzelej ruc' 
ri Kajaw Jesus, are je! ta ne quesax ri ch'ukbal ri', cul c'u ru chomanic 
pa sak. 17Ri Kajaw Jesús c'ut, are ri Espíritu. Jachin c'u ri c'o ri Lok'alaj 
Espíritu rech ri Kajaw Jesús pa ranima' man c'o tá chi ri! pu k'ab ri ojer 
Pixab. 18Rumal c'u ri' konojel ri uj man ch'uktal tá chi ri ka palaj, xane uj 
je! jas jun espejo ri cák'alajin wi ri je'lalaj u juluwem ri Kajaw Jesús. Je ri! 
ri uj nojim je! tajin cujel na jas ri Cristo, rumal chi ronojel k'ij cák'alajin 
na jubik! chic che ri je'lalaj u juluwem pa ri ka c'aslemal. Are wa! ri 
cuban ri Lok'alaj Espíritu re ri Kajaw Dios. 

1Man cáq'uistaj tá ba! ka c'ux rumal chi ri Dios u yo'm pa ka 
k'ab chi cákatzijoj ru Lok! Pixab ri Are! chrij ri c'ac! trato rumal 

chi xel u c'ux chke. 2Ketzelam u wách ri q'uixbal u banic xukuje! ri xa 
cában chi c'uyal. Man quekasub tá ri winak, man cákaq'uex tá ru Lok! 
Pixab ri Dios, xane xuwi cákabij ri kas tzij. Je ri' cáka'no rech conojel ri 
winak cuya! cáquina! na pa canima! chi utz ri cáka'n cho ri Dios. 3We 
c'u ri Utzalaj Tzij re ri Evangelio ri cákatzijoj are ch'uktalic, xak xuwi 
chquiwách ri winak ri xa cásach na qui wách are ch'uktal wi. ^Rumal 
chi man quecojon taj, ri dios re we uwáchulew ri!“ are banowinak chque 
chi sachinak ri qui chomabal, je! ta ne chi man quecowin taj quecalyic. 
Je ri' u banom chque rech man cáquil tà ri sakil re ri Utzalaj Tzij re ri 
Evangelio chrij ri Cristo ri sibalaj nim u k'ij. Are c'u ri Cristo, are ri kas 
u wáchbal ri Dios. 5Aretak cákatzijoj ru Tzij ri Dios, man uj taj cákatzijoj 
kib, xane are cákatzijoj ri Jesucristo chi are Kajaw. Are c'u ri uj xuwi 
cákak'alajisaj kib chi uj patánil tak iwe rumal chi lok' cákil wi ri Jesús. 
6Ri Dios c'ut ri xtakanic chi cátunun ri sakil pa ri k'ekum, are c'u wa! ri 





24:4 “Ri dios re we uwáchulew ri!” quel cubij ri Itzel, ri Satanás. 
q i 

xubano chi cátunun ru sakil ri Are! pa tak ri kanima! rech ruc! we sakil 
ri! cáketamaj chi sibalaj cánimarisax u ktij ri Dios. K'alaj wa! chupalaj ri 
Jesucristo. 


Chujcojon che ri Dios pa ronojel 


7We k'inomal ri' ajchicaj c'o pa ri ka cuerpo ri je! ta ne e bo'¡ banom 
ruc! ulew. Je ri! rech k'alaj chi we nimalaj chuk'ab ri! ri c'o kuc!, ruc! ri 
Dios cápe wi, man kech tà c'u uj. 8Pune cákarik c'àx je wa! je ri', amak'el 
cujel chupam. Pune sibalaj cujoc il, man cáq'uistaj tà can ka c'ux. ?Pune 
cában c'áx chke cumal ri winak, man uj wonobam tà canok. Pune 
cujkasax cho rulew, cujsoctaj c'ut, man cásach tá ka wách. 10 Apawije' 
ta ne ri cuje! wi c'o ri retal ru cámical ri Jesús che ri ka cuerpo, are wa! 
ri c'áx ri tajin cákariko. Je ri! rech xukuje! k'alaj ru c'aslemal ri Jesús pa 
tak ri ka c'aslemal uj. 1! Ri uj ri c'à uj c'asal na, ronojel KO uj c'o cho ri 
cámical rumal rech ri Jesús, rech ru c'aslemal ri Jesús cák'alajin pa tak 
ri ka cuerpo uj ri xa cásach qui wách. 12Ri uj, rumal ru tzijoxic ru Lok! 
Pixab ri Dios, xa jubik! man cápe ri cámical pa ka wi'. Are c'u ri ix xa 
tajin quirik na ri c'aslemal. 

13Ru Lok! Pixab ri Dios ri Tz'ibtalic cubij: ^Xincojon che ri Dios. Rumal 
c'u ri! xintzijonic," —cácha'. Ri uj xukuje! je! cáka'no. Cujcojon che ri 
Dios, rumal c'u ri' cujtzijonic. 14Ketam c'ut chi ri Dios ri xuc'astajisaj 
ri Kajaw Jesús chquixol ri cáminakib, ri uj xukuje' cujuc'astajisaj na 
chquixol ri cáminakib junam ruc' ri Jesús. Cujuc'am c'u na bi chuwách ri 
Are! junam iwuc! ix. 15Ronojel wa! xbantajic chubanic utzil chiwe. Je ri! 
rech we e q'uia ri cáquirik ri nimalaj u tok'ob ri Dios, e q'uia xukuje! ri 
cáquiya na maltioxinic che ri Are! rech cánimarisax c'u na u k'ij ri Dios. 

16Rumal ri! man cáq'uistaj tá ka c'ux. Pune we ka cuerpo ri! xa tajin 
cárijobic, ri kanima! c'ut tajin cuban na c'ac! ronojel Ku. 17Ri c'áxc'ol ri 
cákarik pa we c'aslemal ri! man nim tá wa!, xane xa re quieb oxib k'ij. 
Cuya c'u chke chi cákarik na ke ri nimarisabal u ku ri Dios ri man c'o 
tà u q'uisic, ri sibalaj nim na chuwách ri c'áxc'ol. 18Mácu'bi ba! ka c'ux 
chquij ri jastak ri queilitajic, xane are cu'l ka c'ux chquij ri man queilitaj 
taj, rumal chi ri jastak ri queilitajic xa cásach qui wách, are c'u ri man 
queilitaj taj man c'o tá qui q'uisic. 

1Ketam c'ut chi we cásach u wách ri ka cuerpo ri je! jas jun ja ri 
man naj taj cuch'ijo, c'o chi na jun kachoch ri u banom u banic ri 

Dios pa ri caj ri man cásach tà u wách. Are jun ja ri man xa tà banom 
cumal winak. 2Kas tzij ri uj, ri c' uj c'o na pa ri ka cuerpo ri', cujel ch'uj 
rumal chi are sibalaj cákaj cujk'ax pa ri kachoch ri c'o chila! chicaj. 3Ri 
kachoch jela' are jun c'ac' cuerpo wa! ri je! ta ne jun atz'iak ri cujuch'uk 
na rech man cujch'ani tá canok. 4Ri uj, ri c'ä uj c'asal na pa we ka cuerpo 
ri je! ta ne jun ja, cujel ch'uj, cakana' c'u c'äx pa kanima'. Man are tá chi 

cákaj chi cásach u wach ri ka cuerpo ajuwachulew, xane are cákaj jun ka 
cuerpo chic ri cujuch'uku je! jas jun c'ac! atzliak rech ri ka cuerpo ri xa 
cásach u wách cáqu'extaj na wa! rumal ri jun c'aslemal chic ri man c'o tà 
u q'uisic. 5Are c'u ri Dios xbanow chke chi je! ka banic wa'. U yo'm c'u ri 
Lok'alaj Espíritu pa kanima'. Are c'utbal wa! chi kas tzij cuya na ronojel ri 
xuchi'j chke. 

6Rumal ri' amak'el ronojel k'ij cácu'bi ka c'ux chrij ri Dios. Ketam chi 
ri uj, ri c'ä uj c'o pa we cuerpo ri', je! ta ne man uj c'o tá cho kachoch 
rumal chi mája' uj c'o ruc! ri Kajaw Jesús. 7 Ri cáka'n ronojel Ki, cáka'n 
wa! ruc! cojonic. Man are tà cácu'bi ka c'ux chrij ri cákilo. 8Sibalaj 
cácu'bi c'u ka c'ux chrij ri Dios. Cákaj ta ne chi mat uj c'o chi waral pa 
we ka cuerpo ri! rech cuya! cujec'ol cho ja ruc' ri Kajaw Jesús. ? Rumal 
ri' are cákaj cáka'n ronojel k'ij jachique ri utz cáril wi ri Kajaw Jesús, 
we uj c'o waral pa ri ka cuerpo o man uj c'o tá chi waral. 10 Konojel 
c'ut rajwaxic cujetac'al na chuwách ri Cristo rech cuk'at tzij pa ka wi'. 
Chkajujunal c'ut cákac'am na ri tojbal re ri xka'n pa ri ka c'aslemal waral 
cho we uwáchulew, we are utz o man utz tá ri! ri xka'no. 


Waral cákil wi chi ru Lok' Pixab ri Dios ri cákatzijoj 
cuya utzil chquixol ri winak ruc' ri Dios 


11 Rumal c'u ri! ri uj ri ketam chi rajwaxic cákaxej kib cho ri Dios, 
cákacoj ka chuk'ab rech cáquicoj ri winak chi kas tzij ri cákabij. Ri Dios 
c'ut retam jas ri ka banic. Cwaj ta na chi ri ix xukuje' quina! pa iwanima!' 
chi utz ka banic. 12Man xa tá tajin cákaya ka k'ij chbil kib jumul chic, 
xane tajin cákaya chiwe ix chi c'o jas che cuya! cácu'bi i c'ux chkij pa 
ronojel. Je ri' rech c'o ri quibij chuto'ic iwib chquiwách ri cáca'n nimal 
xa rumal ri qui banic ri winak, man rumal tá ri c'o pa ri canima'. 13 We 
quichomaj ix chi xa cujel ch'uj chupam ri cáka'no, are chuya'ic u ktij ri 
Dios ri'. We c'u quichomaj chi man cujel tà ch'uj, utz ri ka chomanic, are 
chubanic utzil ri! chiwe ix. 14Are c'u ri rutzil ranima' ri Cristo cátakan pa 
kanima!. Ketam c'ut chi xa jun ri xcám che ka q'uexwách konojel. Rumal 
ri' are je! ta ne chi ri uj konojel xujcámic aretak xcám ri Are! rumal kech. 
15Ri Cristo xcàm rumal quech conojel ri winak, rech ri e c'aslic man 
cáca'n tà chic xa jas ri cácaj ri e are!, xane are cáca'no jas ri craj ri Cristo 
ri xcámic, ri xukuje' xc'astaj chquixol ri cáminakib rumal quech. 16Rumal 
ri' ri ka chomanic uj cámic chquij ri winak man junam tà chi ruc' ri qui 
chomanic ri winak ajuwáchulew. Pune nabe canok je! ka chomanic wa! 
chrij ri Cristo jas ri qui chomanic ri winak ajuwáchulew, man je! tá chi 
c'u ka chomanic wa! chrij ri Are! cámic. !7Je c'u ri! ri winak ri xa jun 
chic ruc! ri Cristo, je! ta ne chi xil na u wách jumul chic. Jun chi wi ru 
c'aslemal. Ri ojer u c'aslemal xsach u wách, cámic c'ut ronojel are c'ac' 
chic. 

18Ronojel wa! are ri Dios cábanowic, ri xuya utzil chkaxol ruc' Are! 

rumal ri Cristo. Kuya c'u pa ka k'ab ru tzijoxic chi cuya! queutzir ri winak 
ruc! ri Arel, 19Quel cubij chi rumal ri Cristo ri Dios tajin querutzirisaj 
conojel ri winak ruc' ri Are! rech man cucoj tà chi pa cuenta ri qui mac. 
Xuya c'u pa ka k'ab uj ru tzijoxic ru Lok! Pixab chque ri winak rech 
queutzir ruc! ri Dios. 20Rumal ri! uj petinak, uj u tako'n ri Cristo, je! ta 
ne chi are ri Dios tajin cábochi'n chiwe rumal kech uj. Quixkabochi!j ba! 
rumal ri Cristo: iChixutzir ruc' ri Dios! —cujcha'. 21 Ri Cristo man c'o tà 
jun mac xubano. Xa c'u rumal kech uj xban che rumal ri Dios chi je! ta ne 
ajmac, rech ri uj rumal chi xa uj jun chic ruc' ri Cristo cájicomataj na ri 
kanima' cho ri Dios. 
6 1Je c'u ri' ri ix ri junam quixchacun kuc' chupatánixic ri Dios, 

quixkabochi'j chi nim chiwila wi ri tok'ob ri xuban ri Dios chiwe, 
miwetzelaj c'u u wách wa!. 2Cubij c'u ri Are! pa ru Lok! Pixab ri Tz'ibtalic: 

Xinto aretak xaban orar pa jun k'ij 

ri kas utz chubanic wa!. 
Pa ri k'ij ri xac'am ri nu tobanic 
xinto ri xabij, xatinto! c'ut, 
—cácha'. Cámic c'ut are wa! ri utzalaj k'ij ri', cámic c'u ri' ri ktij ri 
quixcowinic quirik ru tobanic ri Dios. 
3C!o ba! jas máka'no ri xa cubano chi jun chic cátzakic, rech man 

cábix tá ri man utz taj chrij ri cáka'no chupatánixic ri Dios. ^Xane cákaj 
cákak'alajisaj kib pa ronojel chi uj patánil tak re ri Dios. K'alaj wa! aretak 
sibalaj cákachajij paciencia chuch'ijic ri c'áx, ri meba!il, xukuje! q'uia 
u wách cláxc'ol. SU) ch'ayom, xukuje' uj cojom pa che'. Qui walijisam 
quib ri winak chkij, xukuje' ka'nom c'áx tak chac. Q'uia mul elinak ka 
waram, xukuje! ka rikom numic. 6 Xukuje! ka k'alajisam chi uj patánil re 
ri Dios rumal chi ch'ajch'oj ri ka c'aslemal, rumal chi ketam ri kas tzij, 
c'o ka paciencia, cáka'n utzil, xukuje! rumal chi c'o ri Lok'alaj Espíritu 
pa kanima', kas c'u quekaj nimalaj conojel. 7Xukuje' k'alaj wa! aretak 
cákatzijoj ri kas tzij, c'o c'u ru chuk'ab ri Dios pa kanima!. Ri kanima! 
ri jicom ru yo'm ri Dios chke are wa! cákacoj pa ri ch'oj ruc! ri Itzel, 
xukuje! che ka to'ic kib. 8C!o jutak mul ri cáyi' ka ktij, c'o c'u jutak mul 
ri xa tzel cujil wi. C'o jutak mul ri utz ka tzijoxic cábanic, c'o c'u jutak 
mul ri xa cujyok'ic. Xukuje! c'o jutak mul ri cábix chke chi xa uj banal 
tak tzij, c'o c'u jutak mul ri cábix chke chi cákabij ri kas tzij. 9C'o jutak 
mul ri cábix chke chi man etamtal tá ka wách, pune kas tzij etamtal ka 
wách. C!o jutak mul ri cujopan cho ri cámical, xak c'u are uj c'asal na. 
Pune các!ájisax ka wách, man uj cámisam tá c'ut. 10Pune c'o ri cuya 
bis chke, cujquicot amak'el ronojel Ki. Pune uj meba', e q'uia c'ut ri e 
k'inomarinak kumal. Pune are je! ta ne chi man c'o tá ri jastak ke, ronojel 
c'ut tzlakat u wách do kuc!. 

11Kachalal aj Corinto, ka bim ronojel chiwe chi sakil. Kas ka k'alajisam 
chiwách ix ronojel ri cto pa kanima'. 12Ri uj man c'o tà chi jas ri mat ka 
bim chiwe ri c'o pa kanima'. Ix c'u ri! c'o na jas ri man i bim tà chke ri c'o 
pa iwanima'. 13 Quixinbochi!j, je! jas ri cuban jun tata! chque ri ralc'ual. 
Chik'alajisaj chnuwách ri kas c'o pa ri iwanima! je! jas ri xinban in iwuc' 
ix. 


Ri apóstol Pablo cubij chi uj ri' ri nimalaj rachoch ri Dios 


14Miban iwachi'l chque winak ri man e cojonelab taj, mixc'uli c'u cuc'. 

We je ri! quibano, man junam tà i wách ri! quixc'oji'c. ¿A cárachi'laj lo 
rib ri jicomal ruc' ri etzelal? ¿A rachi!l lo rib ri sakil ruc' ri k'ekumal? 
¡Man je! tà ri'! 15¿A cájunamataj lo u wách ri Cristo ruc' ri Satanás? 
¿A cájunamataj lo u wách ri cojonel ruc' ri man cojonel taj? ¡Man je! 
taj! 16¿A cuya! lo cuc'ulaj rib ri nimalaj rachoch Dios cuc! ri tiox ri xa e 
banom cumal winak? ¡Man cuya! taj! Ix c'u ri! ri ix nimalaj rachoch ri 
c'aslic Dios, je' jas ri xubij ri Are': 

Quinc'oji na cuc!, quinwacat c'u na chquixol. 

Quinoc na che ri qui Dios, 

ri e are! c'ut queboc na che ri nu winak in, 
—cácha!. 
17 Rumal ri! xukuje' cubij ri Kajaw Dios: 

Chixel cuc! we winak ri!, 

chitasa c'u iwib chquij. 
C'o jas michapo ri àwas u chapic chiwe, 
quixinc'ulaj c'u na. 
18 Quinoc c'u na che ri i Tat, 
ri ix c'ut quixoc na che tak 
ri nu c'ojol, nu mia'l, 

—cácha ri Kajaw Dios ri c'o ronojel u wach chuk'ab ruc'. 

1Je c'u ri!, lok'alaj tak kachalal, are wa! ri cuchi'j ri Dios chke. 

Rumal ri! rajwaxic cákatas kib chrij ronojel àwas ri cutz'iloj ri ka 
cuerpo, xukuje! ri kanima'. Kas kajacha ri ka c'aslemal pu k'ab ri Dios, 
nim kila wi ri Are', kaxej c'u kib chuwách. 


Ri apóstol Pablo cáquicot cumal ri cojonelab aj Corinto 


2iKas chujc'ol ba! pa iwanima'! Man c'o tà ya! jun ri ka'nom c'áx che, 
man c'o tá jun ri mat ka'nom ri utz ruc', man c'o tà c'u jun ri ka subum. 
3Man quinbij tá wa! chiwe chubixic chi c'o i mac. Nu bim c'u chiwe nabe 
canok chi ix c'áx pa wanima!. We cujc'asi'c, junam cujc'asi'c, we c'u 
cujcámic, junam cujcámic. 4Cácu'bi nu c'ux chiwij. Sibalaj quinquicot 
iwumal. Chupam ronojel ri c'áx ri cákariko xa sibalaj cáwalijisax ri 
wanima!, nim c'u ri quicotemal quinna! iwumal. 

5Tzaretak xujopan pa Macedonia man c'o tà jubik' uxlanem ka rikom, 
xane ka rikom c'àx pa ronojel. C'áxc'ol je ri!, c'áxc'ol je wa, xukuje' 
xpe ch'oj cuc! niq'uiaj chic. Xak c'u ka xe!m kib. 6Are c'u ri ka Dios 
ri cuwalijisaj canima! ri quebisonic, xuwalijisaj ri kanima! uj rumal ri 
ropanic ri Tito. 7Man xuwi tà c'u rumal ri ropanic ri are!, xane xukuje' 
rumal chi ri ix iwalijisam ri ranima! ri are!. Ri are! xutzijoj chke chi 
sibalaj quiwaj quiwil ka wach. Xukuje! xubij chke chi sibalaj quixbisonic, 
chi sibalaj quixoc il wumal in. Rumal c'u ri' sibalaj xinquicot na. 

8Pune c'u ri wuj ri xintz'ibaj bic xuya bis chiwe, man quinbison tà c'u 
in cámic chi xintz'ibaj wa! chiwe. We c'u xinbison jubik', man naj tá ri, 
rumal chi xinwilo chi man naj taj xixbison ix rumal ri wuj. ? Càmic c'ut 
quinquicotic, man rumal ta rech chi xinya bis chiwe, xane rumal chi 
ri bis ri xina' xubano chi xiq'uex ri i chomanic, xiq'uex c'u ri iwanima'. 
Ri ix xich'ij ri bis, je ri' chi utz xilitaj wa! cho ri Dios. Je ri' man xa tá 
are jun c'áx ri xka'n uj chiwe. 10Ri bis ri euch jun ri utz quilitaj cho 
ri Dios cubano chi jun winak cuq'uex ru chomanic, cuq'uex ri ranima!, 
curik c'u ru tobanic ri Dios. Man cuya! tà c'u cákabisoj wa!. Are c'u ri 
bis ri cuya ruwáchulew xa cuc'am lok ri cámical. 11 Ri ix xich!ij ri bis 
je ri! chi utz xilitaj wa! cho ri Dios. iChiwilampe c'ut ri xuc'am lok wa! 
pa ri i c'aslemal! Xubano chi xichomaj rij ri xbanic, xik'alajisaj c'ut jas 
ri i banom. Xubano chi xpe iwoyowal che ri ajmac, xukuje! xixej iwib. 
Xubano chi quiwaj quiwil nu wách. Xiya c'u i tzij chuc'ájisaxic u wách 
ri xbanow ri mac. Pa ronojel wa! xik'alajisaj chi man c'o tà i mac ix che 
ronojel ri xbantajic. 12Je c'u ri', aretak xintz'ibaj bi ri wuj chiwe, man 
kas tà are tajin quinchomaj ri winak ri xmacunic, man are tà c'u ri xurik 
c'áx rumal, xane are cwaj chi kas quiwetamaj chuwách ri Dios chi sibalaj 
quixoc il chke. 13 Rumal ri! cu'l ka c'ux cámic. 

Man xuwi tà wa! ri cu'l wi ka c'ux, xane sibalaj cujquicot na aretak 
cákilo chi nim ri quicotemal ri c'o pa ranima! ri Tito. Ri ix iwonojel 
sibalaj xito' rech man c'o tà bis xuna! aretak xc'oji iwuc'. 14Man xak tá 
c'u lok! ri xinbij che ri Tito chi sibalaj quinquicot iwumal. Kane ronojel 
ri ka bim chiwe ix are kas tzij, je! c'ut xukuje! ri xkabij chiwij che ri Tito 
are kas tzij. Are la! chi sibalaj cujquicot iwumal. 19 Más ix lok' c'u na 
chuwách ri Tito aretak cána'taj che chi iwonojel ix xibano jas ri xixutak 
wi, xukuje! chi nim xiwil wi aretak xopan iwuc!, xic'ulaj, man xiban tá 
c'u nimal chuwách. 16Sibalaj quinquicot na rumal chi cuya! kas cácu'bi 
nu c'ux chiwij. 


Chiya ri cajwataj chque ri kachalal meba'ib 


8 1 Càmic c'ut, kachalal, cákaj cákabij chiwe jas u banom ri nimalaj 
u tok'ob ri Dios pa qui wi ri kachalal cojonelab pa tak ri tinimit re 
Macedonia. 2Ri e are!, pune sibalaj qui kom c'àx, sibalaj c'ut xeboc il 

rumal, nim ri guicotemal c'o pa canima'. Pune sibalaj e meba', gui yo'm 
q'uia sipanic ri xpe pa canima! je! ta ne e k'inomab. 3 Quinbij ri xinwilo, chi 
ronojel ri xecowin chuya'ic, are pa canima! xpe wi. Man xuwi tà c'u xquiya 
jampa' ri xecowin che, xane xquicoj qui chuk'ab chuya'ic jubik! chic. +Sibalaj 
xujquibochi'j chi cákaya chque chi ri e are! xukuje! quetob chque ri kachalal 
ri c'o qui rajwaxic. » iNim na ri xca'no chuwách ri xkachomaj uj chi quecowin 
che! Nabe xquijach quib pu k'ab ri Kajaw Dios, te c'u ri' xquijach quib chke 
uj chunimaxic ri xkabij chque junam jas ru rayibal ri Dios. 5SRumal ri! xkata! 
tok'ob che ri Tito chi cutakej u banic ru chaplem lok, are ru mulixic chixol 

ri tobanic ri cápe pa iwanima'. 7Ri ix c'ut nim ri i banom pa ronojel: sibalaj 
quixcojonic, sibalaj quixna'wic queitijoj ri winak, sibalaj c'o iwetambal, 
sibalaj quixoc il che ronojel, xukuje! sibalaj cujiwaj. Rumal ri! rajwaxic ba! 
xukuje! chi nim chibana che qui to'ic ri kachalal ri c'o qui rajwaxic. 

8Man are tà jun takanic wa! ri tajin quinya chiwe. Xuwi cwaj chi 
quiwetamaj ri tajin cáca!'n niq'uiaj cojonelab chic ri sibalaj cácaj 
quetobanic rech cák'alajinic we kas GU queiwaj ix ri kachalal. 9Twetam 
chi c'u ix ri nimalaj tok'ob ri xuban ri Kajaw Jesucristo chiwe. Ri Are! 
k'inom, xuban c'u meba! che rib chubanic utzil chiwe, rech rumal ru 
meba'il ri Are! ri ix quixk'inomaric. 

10 Chubanic utzil chiwe quinya ri nu chomanic chrij ronojel wa'. Ri ix 
junabir utz xibano xichap lok u banic we utzil ri'. Man xak tà c'u xichap u 
banic wa!, xane ruc! nimalaj quicotemal xiban wa, 11 Càmic c'ut chitakej 
u banic wa! c'à quiq'uis na u wách ruc' nimalaj quicotemal jas ri i banom 
petinak lok. Chiya ba! jas ri quixcowin che, jas ri c'o iwuc'. 12We jun 
winak kas c'o ru rayibal chuya'ic ri tobanic, ri Dios cuc'amowaj ri! ri 
sipanic joropa! ri c'o ruc'. Ri Are! man cuta! tà ri man c'o tà ruc' jun. 

13Man are tà cwaj chi xa ix quixcanaj can pa meba'il rumal ri qui toic 
niq'uiaj chic. 14^ Ri cwaj in are la! chi junam ri jastak iwe c'olic. Cámic 
ri ix c'o ri jastak iwe che qui to'ic niq'uiaj chic chupam ri qui rajwaxic. 
Cape c'u na ri ktij aretak c'o na ri i rajwaxic ix. Ri e are! c'ut quixquito' 
na ix aretak c'o i rajwaxic. Je ri! junam ri tewchibal quiriko. 15Are je wa! 
jas ri cubij ru Lok! Pixab ri Dios ri Tz'ibtalic: ^Ri jun ri q'uia xuriko, man 
xoc'ow tà u wi! ri xcanaj ruc'. E c'u ri jun ri man q'uia taj xuriko, xak are 
xubana che," —cácha'. 


Waral cákil wi jachin tak ri xetak bi che rachi'l ri Tito 


16Maltiox che ri Dios rumal chi xuya pa ranima! ri Tito chi sibalaj coc 
il chiwe jas ri quinban in. !7Ri are c'ut xunimaj jas ri xintak wi. Rumal 
chi ri are! xukuje! sibalaj coc il chiwe, are craj cáril chi na i wäch. Rumal 
ri! càmic pa ranima! cápe wi ri que'c, copan na iwuc!, 

18 Junam ruc! ri Tito tajin cákatak bi jun kachalal chic. Ri kachalal ri' 
sibalaj utz quech'aw conojel ri kachalal cojonelab chrij rumal chi sibalaj 

utz u banom chutzijoxic ri Utzalaj Tzij re ri Evangelio. 1? Man xuwi tá 
wa!, xane xukuje! are ri are! ri xquicha! ri kachalal cojonelab che kachi'l 
pa ri ka binem che ka to'ic pa we chac ri! ri tajin cáka'no chunimarisaxic 
uk ri Dios xukuje! chuc'utic chi sibalaj quixquicot chubanic ri utzil. 
Wa! we chac ri! are ru ya'ic ri cápe pa ranima' jun che qui to'ic ri c'o qui 
rajwaxic. 20Je ri' tajin cáka'no rech man c'o tá jun cubij tzij chkij rumal 
rech we nimalaj sipanic ri' ri tajin cákamulij. 2! Tajin cákacoj ka chuk'ab 
chubanic ri kas takal u banic, man xuwi tà chuwách ri Dios, xane xukuje' 
chquiwách ri winak. 

22Cuc! ri e are! tajin cákatak bi jun kachalal chic ri kilom chi sibalaj 
coc il chubanic ronojel. Cámic c'ut sibalaj cáquicotic rumal chi kas 
cácu'bi u c'ux chiwij. 23We c'o jachin jun do jas cuta! chrij ri Tito, chibij 
che chi are wachi'l ri junam cáchacun wuc! che i patánixic ix. We c'o jun 
c'o jas cuta! chquij tak ri niq'uiaj kachalal chic, chibij che chi ri e are! e 
takowinak bi ri kachalal cojonelab, xukuje!' chi cáquinimarisaj u k'ij ri 
Cristo. 24Rumal ri', chic'utu ba! chi kas tzij queiwaj ri e are'. Je ri! rech 
cáquetamaj conojel ri kachalal cojonelab. Xukuje! rech quetam chi man 
xak tá lok' cákabij chi cujquicot uj iwuc!. 


Ri cojonelab aj Corinto quetob chque ri kachalal ri c'o qui rajwaxic 


9 1Chrij c'u ri puak ri cámulix che qui to'ic ri kachalal cojonelab, kas 

GU chi man rajwaxic tá chi c'o na ri quintz'ibaj bi chiwe. 2Je ri!, 
rumal chi wetam chic chi c'o ri utzalaj i rayinic che qui to'ic. Amak'el 
c'ut quinquicot chubixic wa! chque ri cojonelab aj Macedonia chi ri ix, ri 
ix aj Acaya, sibalaj quiwaj quixtobanic. Junabir c'ut i chaplem lok u banic 
wa!. E q'uia c'ut chque ri aj Macedonia ri sibalaj xyactaj canima' rumal 
ri nimalaj quicotemal ri c'o pa iwanima! ix. 3Pune je ri', e nu takom c'u 
bi ri kachalal ri' iwuc' rech kas je! quelic jas ri utz ri nu bim chiwij chrij 
we tobanic ri'. Quel cubij chi kas Gu quiban u banic iwib che qui to'ic 
ri kachalal jas ri nu bim canok. ^We ne e c'o jujun aj Macedonia quebe' 
wuc! in, te c'u ri! aretak cujopanic mája! quimulij we tobanic ri'. We je ri, 
xa quel na ka q'uixbal uj ri' rumal chi sibalaj ka cu'bam ka c'ux chiwij. 
E ta c'u lo ri ix, ¿a mat quel na i q'uixbal ri'? 5Rumal ri! tzrajwaxic wi 
xinta! tok'ob chque ri kachalal chi queopan iwuc' nabe rech quixquito' 
chumulixic apan ri sipanic ri i bim chi quiya petinak lok. Je ri' ri sipanic 
ri quimulij c'o chic aretak cujopanic, k'alaj c'ut chi xpe pa ri iwanima!, 
man xa tà cákatok'ij na chiwe. 

6Chna'taj wa! chiwe: Jachin ri man nim taj cutico, man nim tá ri! ri 

cuyaco. Jachin c'u ri nim cutico, nim na ri! ri cuyaco. 7 Chijujunal bal 
chiya jampa' ri cápe pa iwanima', man ruc' tá bis, man xa tá cátok'ix 
chiwe, rumal chi ri Dios lok! cáril wi jachin ri cuya ruc' quicotemal. 8Ri 
Dios cácowinic cuya ronojel u wách nimak tak tewchibal chiwe rech je 

ri' amak'el c'o ronojel ri cajwataj chiwe, xukuje! rech sibalaj c'o na iwe 
ronojel ri rajwaxic chubanic ronojel u wách utzil. 9Ru Lok! Pixab ri Dios 
ri Tz'ibtalic cubij: 

U yo'm q'uia u wách tobanic 

chque ri meba'ib. 

Ri utzil ri cubano man c'o tà u q'uisic, 
—cácha!. 10Ri Dios ri cuya ri ija! ri cátiquic, ri cuya ronojel u wách 
ri cátijic, cuya na ronojel ri cajwataj chiwe che tak ri i tico'n, xukuje' 
queuq'uiyisaj na rech sibalaj quewáchinic. Je ri' rech quixcowinic quiban 
ronojel u wách utzil. 11 Je ri! ri ix c'o na ronojel u wách k'inomal iwuc! rech 
quixcowinic quisipaj ri cápe pa iwanima'. Rumal c'u kech uj ri cujctamow 
bi ri puak, ri kachalal ri cáquic'am na ri sipanic ri quitak bic sibalaj 
cáquiya na maltioxinic che ri Dios. 12Je ri', rumal chi aretak cákaya we 
tobanic ri' chque ri kachalal man xuwi taj cákaya ri rajwaxic chque, xane 
rumal wa! tajin cáka'no chi ri e are! sibalaj cáquiya na maltioxinic che ri 
Dios. 13Ri e are! cáquiya na u k'ij ri Dios. We tobanic ri' cuc'ut chquiwách 
ri e are! chi ri ix sibalaj quixniman che ri Utzalaj Tzij re ri Evangelio ri 
cátzijox chrij ri Cristo. Xukuje' cáquinimarisaj na u k'ij ri Dios rumal ri 
tobanic ri xpe pa iwanima! chque ri e are', xukuje! chque conojel. 14Cáca'n 
c'u na orar pi wi!, sibalaj lok! c'ut quixquil na rumal chi k'alaj ri nimalaj u 
tok'ob ri Dios ri i rikom. 15Kamaltioxij ba! che ri Dios ri u sipam chke, ri 
sibalaj lok', ri man c'o tà je! wi, ri man cákarik tà tzij chumaltioxixic. 


Ri apóstol Pablo cubij chi yo'm takanic pu k'ab rumal ri Kajaw Dios 


10 1In wa!, ri Pablo, quixinbochi'j rumal ri nimalaj u tok'ob ri 
Cristo, xukuje' rumal ri nimalaj rutzil ranima!. Cábixic chi aretak 
in c'o iwuc' sibalaj man quinban tá nimal. Cábix c'ut chi aretak man in 
c'o tà iwuc! co quixinch'abej bi pa tak ri nu wuj ri quintz'ibaj bi chiwe. 
2Quixinbochi'j ba! chi aretak quinopan iwuc!, micoj i chuk'ab chwe rech 
c'áx quinch'aw chque jujun chiwe ix ri cáquibij chi man utz tá ri cáka'n 
pa ri ka c'aslemal. Cáquibij chi xa are cáka'no jas ri cáca'n ri winak 
ajuwáchulew. Quinya c'u nu tzij in chi quintac'aba wib chquiwách wa! 
we winak ri'. 3Kas Gu chi ri uj xak uj winak. Man cujch'ojin tá c'ut jas 
ri winak ajuwáchulew. Je ri', rumal chi aretak cujch'ojinic man je! tà 
cujch'ojinic jas ri quech'ojin ri winak, xane are cákacoj ri chuk'ab ri u 
yo'm ri Dios chke chusachic u wách apachique ri cáquicoj ri winak che 
qui to'ic quib. 5Je ri' cujcowinic cákasach u wách apachique tzijtal ri 
cáquiyac ri winak chkij, xukuje' apachique u wách k'atebal ri ruc' nimal 
cáquicojo rech ri winak man kas tà cáquetamaj u wách ri Dios. Cákachap 
na ronojel ri qui chomanic ri winak, cákaya c'u pu k'ab ri Cristo rech 
queniman che ri Arel, 6Aretak c'ut ri ix iwetam chic jas ri! ri kas cojonic, 
cákaya ka tzij chuc'ájisaxic qui wách ri man queniman taj. 

7Ri ix are queiwil ri winak jas ri qui bantajic. We c'o jun cuna! pa 
ranima! chi kas rech ri Cristo, kas cuchomaj ba! chi jas ri are! rech ri 
Cristo ri uj xukuje! uj rech ri Cristo. 8Pune ba! quinya jubik' u wi! ri 
takanic ri c'o pa ka k'ab, man quinq'uix taj. Yo'm c'u we takanic ri' pa 
ka k'ab rumal ri Kajaw Dios rech các'oji u chuk'ab ri i cojonic. Man are 
tà c'u chusachic i wách. ? Man cwaj taj chi quichomaj chi xa quixinxibij 
cumal tak ri nu wuj. 10 Cábixic chi sibalaj c'áx quinch'aw chiwe pa tak ri 
nu wuj, chi sibalaj c'áx cátak ri tzij ri c'o chupam. Cábix c'ut chi aretak 
in c'o iwuc! man c'o tá nu chuk'ab, xukuje! ri nu tzij xa Gel cátatajic. 

11 Jachin c'u ri cábin wa! we tzij ri' rajwaxic cáretamaj chi jas ri cujch'aw 
pa tak ri ka wuj ri ka takom bi chiwe aretak naj uj c'o wi, je ri! xukuje' 
cujch'aw na aretak uj c'o iwuc! chwinakil. 

12Man cucoch' tà kanima' cákajunamaj kib cuc! jujun ri xa cáquiya 
qui k'ij chbil quib o cáka'n ke jas ri cáca'n ri e are'. We winak ri' xa qui 
conil cáca'no aretak xak e are! quebinic chi utz ri tajin cáca'no, aretak 
cáquijunamaj quib ri jun ruc' ri jun chic. 13Ri uj man cáka'n ta nimal che 
jachique ri man ya'tal tà chke. Ri Dios are cáctutuw na chkawách jawije! 
rajwaxic cujtáni wi chutzijoxic ru Lok! Pixab ri Arel, Are cu yo'winak 
chke chi cujopan iwuc' ix pa Corinto. 14Rumal ri' man xujel tà chrij ri 
ya'tal chke. Are ta je ri', we ta mat uj ri' ri uj c'olinak chic iwuc'. Are c'u 
ri uj ri xujopan iwuc' nabe chutzijoxic ri Utzalaj Tzij re ri Evangelio chrij 
ri Cristo. 15 Man cáka'n tà nimal che ri chac ri ca'nom niq'uiaj chic, ri je! 
ta ne ri uj, uj banowinak wa!. Kane cákayej chi ri ix quixcojon na más. 
Rumal chi we je ri' quibano, cujcowinic cujchacun na más chixol. Man 
cujel tà c'u chrij ri ya'tal wi chke. 16Te c'u ri' cákachomaj cujel chi na 
apan rech cákatzijoj na ri Utzalaj Tzij re ri Evangelio pa tak ri niq'uiaj 
tinimit chic ri e c'o apan jela' chiwe ix. Man cáka'n tà c'u nimal che ri 
chac ri u banom jun chic. 

17 Jachin ri kas craj cunimarisaj rib, are chunimarisaj rib rumal ri u 
banom ri Kajaw Dios. 18Je ri', rumal chi ri winak ri utz quilitaj wi man 
are tà ri! ri utz cách'aw chrij chbil rib, xane are ri cáyi' u k'ij rumal ri 
Dios. 


Ri apóstol Pablo cách'aw chquij ri jule' winak 
ri cáca'n che quib chi e apóstoles 

1 1 1¡Cwaj ta ne in chi quinicuy na jubik', pune ba! je! quinch'awic 

jas jun conalaj winak! Chibana ba! tok'ob, chinicuyu ba'. 2Sibalaj 
quinna! c'äx pa wanima! chiwe. Are c'u ri Dios yo'winak wa! we c'àx ri! 
pa wanima'. Je ri!, rumal chi ri ix, ix nu yo'm chi che c'ulanem ruc' ri 
Cristo. Are c'u cwaj quixintac'aba chuwách ri Are! je! jas jun k'apoj ali ri 
xuwi ruc! Are! các'uli wi. 3Quinxej c'u wib we ne je! quibano jas ri xuban 
ri Eva ri xsub rumal ri cumátz ruc! ri itzel u no'j. We ne ruc' jubik! quiya 

iwib pa subic, man ruc! tá c'u ri i chomanic, man ruc! tà ronojel iwanima!' 
quixpatànin che ri Cristo. ^Ri ix c'ut sibalaj utz quiban che qui c'ulaxic 

ri winak ri cáquitzijoj jun Jesás chic ri man junam tà ruc' ri cákatzijoj 

uj chiwe. Xukuje! sibalaj utz u c'amic jun espíritu chic quibano ri man 
junam tá ruc' ri i e'amowam chic. Xukuje! quixcojon che jun evangelio 
chic ri man junam ta ruc' ri Utzalaj Tzij re ri Evangelio chrij ru tobanic ri 
Dios ri ka tzijom uj chiwe. »Quinchomaj c'ut chi man are tá nim na qui 
banic chnuwách in we jule' apóstoles ri! ri man kas e apóstoles, ri ix teren 
chquij. 6Pune ba! ri in man kas tá ruc! utzil quinch'awic, ri wetamanic 
c'ut man je! tà ri'. Ka c'utum c'u wa! chiwách ix amak'el pa ronojel ri 
ka'nom. 

7¿A xa ta c'u lo man utz tà xinbano aretak xintzijoj ri Utzalaj Tzij re ri 
Evangelio chiwe, man c'o tá jas xintok'ij chiwe? ¡Man je! taj! Xinkasaj c'u 
nu k'ij in chbil wib chubanic utzil chiwe, rech cánimar i Ku ix. 8Xinctam 
puak chque niq'uiaj kachalal cojonelab chic aretak xintoj cumal rech 
quincoj wa! che i patánixic ix. ?Aretak xinc'oji iwuc!, man c'o tà latz! 
xinya che jachin jun chiwe aretak c'o nu rajwaxic. Ri xajwataj chwe are 
c'u xeyo'w ri kachalal ri xepe pa Macedonia. Je ri' xinchajij wib rech man 
c'o tà latz! xinya chiwe. Je! c'u quintakej na u banic wa'. 10 Kas jiquil ri 
wanima!, je! jas ri kas tzij chrij Cristo ri wetamam, chi pa tak ri tinimit re 
ri Acaya man c'o tá jun ri cácowinic quesan na chwe ri quicotemal ri ri 
quinna! pa ri wanima'. 11 ¿Jas che je! quinbij wa'? ¿A xa lo man quixwaj 
taj? ¡Man je! tà ri'! Ri Dios retam chi sibalaj quixwaj. 

12Ri tajin quinbano, quintakej c'u na u banic wa!, rech man quinya tà 
chque ri niq'uiaj winak chic ri te! xinbij chiwe chi cáca'n que jas ri cáka'n 
uj. Je ri' rech man c'o tà cáca'n wi nimal, rech man quequicot tá na jas ri 
cujquicot wi uj. 13E are! c'u tak wa! ri xak cáquibij chi e apóstoles, winak 
ri xak quequisub niq'uiaj chic, ri cáca'n che quib chi e apóstoles, chi e 
are! u tako'n ri Cristo. 14Man cajmabal tà c'u wa!, rumal chi ri Satanás 
cuban che rib chi are jun ángel re sakil. 15 Rumal ri! man cajmabal tá ri! 
chi ri patànil tak re ri Satanás xukuje! cáca'n che quib chi e banal tak 
utzil. Aretak c'ut cápe ri q'uisbal re ri qui c'aslemal we winak ri', ri tojbal 
re ri cáca'no are coc na chquij. 


Ri apóstol Pablo cutzijoj ri c'áx ri u rikom rumal ru patánixic ri Dios 


16 Jumul chic quinbij chiwe: C'o jun muchomaj chi xa in elinak ch'uj. 
We c'u je wa! quichomaj, chiya ba! chwe chi quinch'aw iwuc! je! jas jun 
ch'uj achi, rech ri in cuya! quinnimarisaj jubik! wib. 17Ri tajin quinbij 
chanim ri' man are tà ri Dios in takowinak chubixic, xane ruc! nu ch'ujlal 
tajin quinbij wa!, je! ta ne chi kas tzij xa tajin quinnimarisaj wib. 18 Rumal 
chi e q'uia ri cáquinimarisaj quib che ri jastak rech ruwáchulew, ri in 
xukuje' quinnimarisaj na wib. 1?Rumal chi ri ix sibalaj c'o ri i noj, utz 

c'u quiban che qui c'ulaxic ri winak ri xa e ch'uj. 20 Ri ix sibalaj utz 
quiban che qui c'ulaxic ri winak ri quixquitak che qui patánixic, ri xak 
cáquich'ac puak chiwij, ri quesubun chiwe ruc' nimal rech cáca'n que 
chiwe, ri Gel quixquil wi, ri xukuje' quixquich'ay chipalaj. 21 Pune ba! 
quinq'uixic, quinbij chi ri uj man c'o tà ri ka c'a'nal chubanic wa!. 

Apachique c'u ri man cáquixej tà wi quib ri e are! che, ri in xukuje' 
man quinxej tà wib che. Xa ba! quinch'aw jas jun ch'uj. 226A hebreos ri e 
are'? Ri in xukuje' in hebreo. ¿A e winak aj Israel ri e are'? Ri in xukuje' 
in aj Israel. ¿A are ri Abraham qui mam ri e are"? Ri in xukuje' are nu 
mam ri Abraham. 236A e patànil tak re ri Cristo ri e are'? Ri in sibalaj 
quinpatánij na ri Cristo chquiwách ri e are', pune ba! je! quinch'aw jas jun 
ch'uj aretak je! quinbij wa'. Nim na ri chac nu banom chquiwách ri e are!, 
q'uia mul c'ut nu kom ch'ayic chquiwách ri e are!, q'uia mul in cojom 
pa che! chquiwách ri e are!, q'uia mul c'ut tzucum nu cámisaxic cumal 
ri winak. 24 Job mul sto ri juwinak belejlajuj ch'ayic cumal ri winak aj 
Israel. 250xmul in ch'ayom ruc! che! cumal ri romanos, jumul c'ut xinban 
chabaj. Oxmul xkaj ri barco ri in benak wi chuxe! ri ja'. Jumul ri' xinc'oji 
jun Kn ruc! jun ak'ab puwi! ri nimalaj uwoja! re ri mar. 26Q'uia mul nu 
banom binem. Xa jubik' c'ut man in cáminak pa tak nimak tak ja', xa 
jubik! man in cáminak cumal tak elak'omab, cumal ri nu winakil in o 
cumal estranjerab. Xa jubik' man in cáminak pa tak tinimit, pa tak juyub, 
pa ri mar, xukuje! cumal ri winak ri xak cáquibij chi e kachalal. 27Sibalaj 
nu rikom c'àx pa tak chac ri cuya nimalaj cosic, q'uia mul c'ut elinak nu 
waram. Nu rikom numic, xukuje! chaki'j chu. Q'uia mul man c'o tá nu 
wa. Nu rikom c'áx rumal ri tew, man xuban tá c'u ri watz!iak. 

28Man xuwi tà c'u wa! ri c'äx ri nu rikom, xane ronojel Ku sibalaj 
quinoc il chque tak conojel ri kachalal cojonelab. 29 We co jachin jun 
ri man c'o tà u chuk'ab, quinna' wa! pa wanima! chi je! ta ne in ri! man 
c'o tà nu chuk'ab. We c'o jachin jun ri xban che chi cátzakic xa rumal ri 
cuban jun chic, ri in quinq'uixic, xukuje! cápe woyowal. 30 We rajwaxic 
quinnimarisaj wib, quinnimarisaj na wib rumal ri các'utuwic chi man c'o 
tá nu chuk'ab. 31 Ri Dios, ru Tat ri Kajaw Jesucristo, ri takal che chi cáyi! 
u k'ij amak'el ronojel k'ij pa tak ri k'ij ri junab ri quepetic, ri Are! retam 
chi kas tzij ri quinbij. 32Aretak xinc'oji pa ri tinimit Damasco, ri k'atal 
GU ri cápatànin che ri tat Aretas ri nim takanel xeucoj chajinelab chi! ri 
u chi! tak be re ri tinimit Damasco che nu c'amic bi pa che!. 33Xinkasax 
c'u bi pa jun chicách ruc' jun colob pa jun wentana ri c'o pa ri tapya ri c'o 
chrij ri tinimit. Xa je ri' man xinkaj tá pa qui k'ab. 


Ri apóstol Pablo cutzijoj ri c'utum chuwách rumal ri Dios 


1 2 1 Man c'o tá cuch'ac jun we cunimarisaj rib. Pune je ri', rajwaxic 
wi chi quintzijon chrij ri xuc'ut ri Kajaw Jesus chnuwách, ri 

xk'alajisax rumal. 2Wetam u wách jun achi’ ri cojonel che ri Cristo, xque' 
cajlajuj junab wa! xc'am bi c'à pa ri urox caj. Man wetam tà c'ut we xc'am 
bi chwinakil o man chwinakil taj. Xuwi ri Dios retam. 3Wetam c'ut chi ri 
achi ri' xc'am bi chicaj. We chwinakil xc'am bic o man chwinakil taj, man 
wetam tà wa!. Xuwi ri Dios retam. ^Xc'am c'u bi we achi ri! pa ri je'lalaj 
c'olibal “paraíso” u bt, jawije! xeuta wi tzij ri man etamtal taj, ri man 
ya'tal tá che jun winak cubij. 5Ri in quincowinic quinnimarisaj wib che 
jun achi jas ri achi ri', ri in c'ut man quinnimarisaj tà wib, xane xak xuwi 
quinnimarisaj wib che ronojel ri các'utuwic chi man c'o tà nu chuk'ab. 
6Pune ta c'u ri in cwaj quinnimarisaj wib, man xa tá c'u jun conil ri! 
rumal chi xuwi are tajin quinbij ri kas tzij. Man quinban ta c'ut rech 

man c'o ta jun cuchomaj chi sibalaj nim na nu banic chuwách ri cárilo 
quinbano o ri cuto chi quinbij. 

"Rech man quinnimarisaj tà wib che ri xuk'alajisaj ri Dios chnuwách, 
ri sibalaj e cajmabal wa', xya'taj jun c'áxalaj yabil chwe ri je! ta ne jun 
q'uix ri ch'iquil che ri nu cuerpo. Jun yabil wa!, ru takom lok ri Satanás 
chubanic c'áx chwe. 8Oxmul nu bochi'm ri Dios. Xinta! che chi cáresaj 
wa! we c'àx ri' pa ri nu cuerpo. ?U bim c'u ri Dios chwe: “Ri nu tok'ob 
ri c'o pa wi! xuwi wa! ri rajwaxic chawe. Kas k'alaj c'u na ri nu chuk'ab 
aretak ri winak man c'o tà u chuk'ab ri are!,” —xcha chwe. Rumal ri! 
quinquicotic chi man c'o tà nu chuk'ab, rech cák'alajin ru chuk'ab ri 
Cristo pa ri nu c'aslemal. 1? Rumal ri! quinquicotic chi man c'o tá nu 
chuk'ab, quinquicotic pune quinyok'ic, pune man c'o ri cajwataj chwe, 
pune cában c!áx chwe cumal ri winak, pune quinrik c'áxc'ol rumal ru 
patánixic ri Cristo. Je ri', rumal chi aretak man do ta nu chuk'ab are chi! 
quinna' chi kas c'o nu chuk'ab. 


Ri apóstol Pablo sibalaj coc il chque ri kachalal cojonelab aj Corinto 


11 Je! xinbantaj jun ch'uj aretak xinnimarisaj wib chbil wib. Ix c'ut 
xinitakchi'j chi je' quinbano. Are c'u ix ri! ri rajwaxic quinimarisaj nu 
k'ij. Man are tà c'u nim na qui banic chnuwach in ri jule' tak apóstoles 
ri' ri i terenem ix, pune ba! man nim tà nu banic in chiwách ix. 12Ri 
chac ri xinban iwuc! ruc' nimalaj paciencia, are xbantaj wa! cuc! nimak 
tak c'utbal, etal, xukuje! cajmabal ri xc'utuwic chi kas tzij in apóstol. 
13Man are tà c'u nim na xeinwil wi ri niq'uiaj tak kachalal cojonelab 
chic chiwách ix. ¿A xa c'áx quina! ix chwe rumal chi man xinta! tà ri nu 
rajwaxic chiwe? We c'u are je ri!, xa ba! chisacha nu mac che ri c'àx ri 
xinban chiwe. 

14 Càmic c'ut nu banom chi u banic wib rech quinopan iwuc' 
churoxmul. Man quinya tá c'u latz! chiwe. Man are tà c'u quintzucuj 





^ 12:2 Ri achi ri! are ri Pablo mismo. 

ri c'o iwuc!, xane ix ri! ri quintzucuj. Are c'u ri nan tat ri rajwaxic 
cáquich'ac puak che qui tzukic ri calc'ual, man are tà ri alc'ualaxelab ri 
rajwaxic cáquich'ac puak che ri qui nan qui tat. 15 Ri in ruc' quicotemal 
quinsach na ri c'o wuc!. Quinya c'u nu tzij, quinrik na in apachique u 
wách c'áx chubanic utzil chiwe. Pune ba! quinwilo chi aretak sibalaj 
quixwaj na, ri ix man kas tà quiniwaj in. 

16E c'o c'u jujun ri pune cáquich'obo chi man xinya tá latz! chiwe, 
cáquibij chi xa xixinsubu rech quixkaj pa nu k'ab. 17 ¿A xa ta c'u xixinsub 
rumal jun chque ri xeintak bi iwuc'? ¡Man je! taj! 18Xinta! tok'ob che ri 
Tito chi copan na iwuc!, xukuje! xintak bi ri jun kachalal chic ruc'. ¿A 
xa ta c'u xixusub ri Tito? ¿A mat kas tzij chi junam ka no'j ri uj quieb, 
xukuje' junam ri kanima!? iJe!, je ri"! 

19We ne ri ix quichomaj chi xa tajin cákato! kib chiwách. ¡Man je! tà 
c'u ri'! Xane chuwách ri Dios tajin cujtzijon wi pa ru bi' ri Cristo. Lok'alaj 
tak kachalal, ronojel c'u wa! ri cáka'no, cáka'n wa! rech ri ix các'oji 
u chuk'ab ri i cojonic. 20 Quinoc il chiwe chi aretak quinopan iwuc' 
quinriko chi man je! tà i banom jas ri cwaj in, xukuje! chi ri in man je! tá 
nu banic in jas ri quiwaj ix. Quinoc il chiwe chi quinrik ne chi c'o ch'oj 
chixol, chi c'àx quina! chbil tak iwib, chi c'o iwoyowal, chi quinrik ne chi 
xuwi quitzucuj ri utz chiwe ix, man quitzucuj tà c'u ri utz chque niq'uiaj 
chic, chi quiyac tzijtal, chi quibij tzij chbil tak iwib, chi quiban i nimal, 
chi i tuquim c'u iwib. 21 Quinoc il chiwe chi aretak quinopan chi jumul 
iwuc!, ri nu Dios cáresaj nu q'uixbal rumal iwech, quinok! c'u ri! rumal 
chi e q'uia chiwe ri tzojer lok e macuninak, man qui yo'm tá c'u can u 
banic ronojel u wách mac ri áwas u banic cho ri Dios xukuje! chquiwách 
ri winak, xane xak are cáca'n na jas ri cáca'n ri tz'i' ri xak cáquirik quib, 
man c'o tà qui pixab, cáca'n c'u que ronojel u wách etzelal jachique ri utz 
cáquil wi. 


Ri apóstol Pablo queupixbaj ri cojonelab, cuya c'u bi rutzil qui wách 


1 3 1 Are ba! urox mul wa! ri quinopan iwuc'. Ronojel ri cáchomax 
rij rajwaxic cáchomax wa! ruc! ri qui tzij quieb o we ne oxib 
kachalal ri cáquik'alajisaj ri xbanic (je! jas ri cubij ru Lok! Pixab ri Dios 
ri Tz'ibtalic). 2Chque ri e macuninak can nabe, xukuje! chque conojel, 
camic ri naj in c'o wi, quinbij chi na jumul ri pixab ri xinya chiwe 
aretak xinopan iwuc' chucamul, chi we quinopan chi jumul iwuc' man 
quintok'obisaj tá na i wách. 3Te c'u ri! quiwil na ri tajin quitzucuj, chi ri 
Cristo, are cách'aw iwuc! rumal wech in. Ri Cristo c'ut man are tá jun 
winak ri man c'o tà u chuk'ab aretak cách'aw iwuc!, xane ri Are! cuc'ut 
na ru chuk'ab chixol. ^Pune kas Gu chi ri Cristo xcámisax cho ri cruz je! 
ta ne chi man c'o tà u chuk'ab, c'asal ri Are! cámic rumal ru chuk'ab ri 
Dios. Ri uj xukuje!, pune ta ne man c'o tá ka chuk'ab junam jas ru banic 


El Nuevo Testamento en K'iche' Centro-Occidental de Guatemala, 2da ed. O 2011, Wycliffe Bible Translators, Inc. 


2 CORINTIOS 13 408 


ri Cristo, uj c'asal c'ut junam ruc! ri Are! rumal ru chuk'ab ri Dios rech 
cujcowinic cujpatánin chiwe ix. 

5Chichomaj ba! pa ri iwanima' we kas ix cojoninak che ri Cristo. Kas 
china! iwib jas ri i banic. ¿A mat quich'obo chi ri Jesucristo c'o pa ri 
iwanima!, o we ne xak quibij chi ix cojoninak? 6 Cwaj c'ut chi quiwetamaj 
chi ri uj man zak tà cákabij chi uj cojoninak. 7 Cáka'n c'u orar pi wi! 
cho ri Dios rech ri ix man quiban tà ri man utz taj. Man are tà c'u cákaj 
cujilitajic chi ri uj c'o ka no'j, xane xak are cákaj chi ri ix quiban ri 
kas utz, pune cábixic chi xa man c'o tà ka no'j uj. 8Man c'o tà c'u jas 
cujcowinic cáka'n chrij ri kas tzij, xane xuwi are cákato! u wi! ri kas tzij. 
9?Rumal ri! ri uj cujquicotic aretak man c'o tà ka chuk'ab, rech ri ix các'oji 
i chuk'ab. Cákatakej c'u u banic orar pi wi' rech kas je! quixel na jas ri 
craj ri Dios. 10 Quintz'ibaj c'u bi we wuj ri' chiwe májok quinopan iwuc', 
rech aretak quinopanic man rajwaxic taj quinyajan chiwe aretak quincoj 
ri takanic ri c'o pa nu k'ab. Are takanic wa! ru yo'm ri Kajaw Dios chwe 
chuya'ic u chuk'ab ri i cojonic, man are tà chusachic i wách ix. 

11 iCh'abej chic, kachalal! Chuq'uisbal ronojel quinbij chiwe chi chicojo 
i chuk'ab rech kas je! quixel na jas ri craj ri Dios, chicu'bisala i c'ux, xa 
jun chixchomanok, c'ol utzil chixol. We je ri' quibano, ri Dios ri cuya 
uxlanem che ri iwanima!, ri xukuje! sibalaj quixraj, các'oji na iwuc!. 
12Chiyala rutzil i wach chijujunal. Chitz'umaj iwib chuwách ri Dios 
chuc'utic chi quiwaj iwib. 13 Conojel ri kachalal cojonelab cáquiya bi 
rutzil i wách. 

14 Are ta ba! ri Kajaw Jesucristo cutok'obisaj i wach. Chc'ol ta na ri 
rutzil ranima! ri Dios iwuc', chcu'bisax ta c'u i c'ux iwonojel rumal ri 
Lok'alaj Espíritu ri c'o iwuc! amak'el ronojel k'ij. Amén. 

RI CARTA RI XUTZ'IBAJ 
RI SAN PABLO CHQUE RI 
COJONELAB AJ GALACIA 





Ri apóstol Pablo cuchap u tz'ibaxic jun carta 
chque ri kachalal cojonelab aj Galacia 


1In wa! ri Pablo, in apóstol. In jun chque ru tako'n ri Jesucristo. 

Man in cojom tà cumal winak, man in takom tà cumal winak, 
xane rumal ri Jesucristo, xukuje' rumal ri Dios ka Tat ri xc'astajisan ri 
Jesucristo chquixol ri cáminakib. 2Ri in, wachi'l conojel ri kachalal ri e 
c'o wuc!, quintz'ibaj bi wa! we wuj ri! chiwe ix, ix ri! ri kachalal cojonelab 
ri ix c'o pa tak ri tinimit re Galacia. 3Are ta ba! ri Dios ka Tat, xukuje' 
ri Kajaw Jesucristo cutok'obisaj i wách, cubano chi cuxlan ri iwanima!. 
^Ri Kajaw Jesucristo xujach rib rech cácámisax rumal kech chutojic ri 
ka mac, che ka toric pu k'ab we uwáchulew ri' re etzelal. Je! xuban wa! 
rumal chi are wa! u rayibal ri Dios ka Tat. »iChnimarisax ta ba! u ktij ri 
Dios cámic, xukuje! pa tak ri k'ij ri junab ri quepe na! Amen. 


Rajwaxic chi xa jun u wách ri Utzalaj Tzij re ri Evangelio cátzijoxic 
6Sibalaj quincajmaj wa! chi chanim tajin quiya can ri Dios, ri 

xixusiq'uij rumal ri tok'ob ri xuban Cristo chke, tajin c'u quitakej u 
tzijoxic jun "evangelio" chic ri jun chi wi. 7Man quinbij taj chi kas tzij 
clo chi jun kas “evangelio” chic, xane xa e c'o jujun ri quixquisacho. E 
are! cácaj cáquiq'uex ri Utzalaj Tzij re ri Evangelio chrij ri Cristo. 8Pune 
ta ne jun chke uj, we ne jun ángel ri cápe chicaj ri cutzijoj chiwe jun 
evangelio chic ri man junam tá ruc' ri Utzalaj Tzij re ri Evangelio ri ka 
tzijom uj chiwe, cák'at ta na tzij puwi' rumal ri Dios chi các'ájisax u wach 
ri are!. glas ri ka bim nabe, xukuje' cámic quinbij chi jumul: We c'o jun 
cutzijoj jun evangelio chic chiwe ri man junam tá ruc! ri Utzalaj Tzij re 
ri Evangelio ri ix cojoninak wi, cák'at na tzij puwi' rumal ri Dios chi 
các'ájisax u wách ri are!. 

10¿A are lo cwaj chi utz quinil wi cumal ri winak chi je! quinbij wa? 
¡Man are taj! Ri cwaj in are la! chi utz quinil wi rumal ri Dios. ¡We ta kas 
tzij wa! chi are cwaj chi nim quinil wi cumal ri winak, man in tá ba! jun 
kas patánil re ri Cristo! 


Ri apóstol Pablo cutzijoj ri xubano aretak xoc che apóstol 


11 Chiwetamaj ba, kachalal, chi ri Utzalaj Tzij re ri Evangelio ri 
quintzijoj chiwe, man are tà qui chomanic winak. 12Man xa tà jun winak 
xyo'w wa! chwe, man xa tà xintijox che rumal jachin jun, xane are ri 
Jesucristo xk'alajisan wa! chnuwách. 

13Ri ix i tom jas je! ri xinban pa ri nu c'aslemal nabe canok, aretak 
xintakej na ri e cojoninak wi ri winak aj Israel. Iwetam chi sibalaj xinban 
c'áx chque ri winak ri e rech ri Dios, e are c'u wa! ri kachalal cojonelab. 
Are ta xwaj xinsach qui wách. 14Aretak xintakej na ri e cojoninak wi ri 
winak aj Israel, ri in c'o na más nu no'j chrij wa! we cojonic ri! chquiwách 
q'uia chque ri nu winakil ri junam qui junab wuc! pa tak ri k'ij ri'. Je 
ri', rumal chi sibalaj xincoj nu chuk'ab in chubanic ri qui nak'atisam wi 
quib ri nu mam ojer. 15Are c'u ri Dios xinucha! tzaretak májok quil nu 
wách, xinusiq'uij chupatánixic rumal chi xutok'obisaj nu wách. 16Aretak 
xuchomaj chi utz je! cubano, xubano chi quinwetamaj u wách ri u C'ojol 
pa wanima! rech quintzijoj ru Lok! Pixab chrij ru tobanic ri Are! chque 
ri niq'uiaj winak chic ri man e aj Israel taj. Aretak je! xbantaj wa!, man 
xinta! tà u nol jachin jun winak chic. 17 Man xine! tá pa Jerusalén chuta'ic 
qui no'j ri xeboc che tak apóstoles nabe chnuwách in, xane chanim xine' 
pa Arabia, te c'u ri' xintzelej chi jumul pa ri tinimit Damasco. 

18 Oc'owinak chi oxib junab, te c'u ri! xine! pa ri tinimit Jerusalén. 

Are chi! xinwetamaj u wách ri Pedro, olajuj k'ij c'ut xinc'oji na ruc! ri 
are!. 1? Man c'o tà c'u jun apóstol chic xinwil u wach chila!, xane xuwi ri 
Jacobo ru chak! ri Kajaw Jesus." 20 Quinjiquiba! u bixic cho ri Dios chi ri 
tajin quintz'ibaj bi chiwe are ri kas tzij. 

21 Aretak xinel bi pa Jerusalén, xine! pa tak ri juyub re Siria xukuje! re 
Cilicia. 22Man etamtal tá c'u nu wách cumal ri kachalal cojonelab che ri 
Cristo ri e c'o pa tak ri tinimit re Judea pa tak ri ktij ri'. 23Ri e are! xuwi 
qui tom u tzijol: “Ri achi ri xuban c'az chke nabe, cámic cutzijoj ru Lok! 
Pixab ri Dios chrij ri cojonic ri xraj xusach u wách nabe,” —xecha ri!. 
24Xquiya c'u u Ki ri Dios rumal wech in. 


Ri apóstol Pablo các'ulax cumal ri niq'uiaj apóstoles chic 


1Oc'owinak chi cajlajuj junab, te c'u ri' xine! chi jumul pa ri tinimit 
Jerusalén, wachi'l ri Bernabé. Xukuje! xinc'am bi ri Tito wuc'. 2Xine' 





21:19 Ri Jacobo ri' are c'amal qui be ri kachalal cojonelab pa Jerusalén. 

pa Jerusalen rumal chi ri Dios zuc'ut chnuwach chi rajwazic guine' 
jela'. Chila' pa Jerusalén xeintzijobej ri c'amal tak qui be ri cojonelab pa 
qui tuquiel wi, xinc'ut c'u ri Utzalaj Tzij re ri Evangelio chquiwách jas 
ri quintzijoj in chque ri niq'uiaj winak chic ri man e aj Israel taj. Je wa' 
xinbano rech cáquilo chi man xak tá lok! ri chac nu banom o ri quinban 
na chutzijoxic ru Lok! Pixab ri Dios. 3 iUtz ba! xquita ri xinbij! Che ri Tito 
ri c'o wuc! man xquicoj tà qui chuk'ab chubixic chi rajwaxic coc retal ri 
ojer trato che ru cuerpo, pune ri are! man aj Israel taj. 4E c'o c'u jujun ri 
cáca'n che quib chi e cojonelab ri xak chc'uyal xeboc chkaxol. Are ta xcaj 
chi xoc retal ri ojer trato che ri Tito. Ri e are! xeboc chkaxol xak che rilic 
jas cáka'n uj, ri uj tzokopital chi rumal ri Cristo pu k'ab ri ojer Pixab. Are 
c'u cácaj chi cujk'ax chi jumul pu k'ab wa 5Man jubik' tà xkaya kib pa 
subic chque, rech ri ix cuya! quitakej ri Kas Tzij re ri Evangelio. 

6Ri tata'ib c'amal tak qui be ri cojonelab ri e c'o pa Jerusalén, man c'o 
tà jun tijonic chic ri xquiya chwe in. Ri e are!, pune nimak qui banic, man 
c'o tà we in chque. Ri Dios c'ut zak junam queril wi conojel ri winak. 
"Man do tà jun tijonic chic ri xquiya chwe, xane xquich'obo chi kas tzij 
yo'm pa nu k'ab ru tzijoxic ri Utzalaj Tzij re ri Evangelio chque ri niq'uiaj 
winak chic ri man e aj Israel taj, je! jas ri Pedro yo'm pu k'ab ru tzijoxic 
ri Utzalaj Tzij re ri Evangelio chque ri winak aj Israel. 8Are c'u ri Dios ri 
xtakow bi ri Pedro rech coc che apóstol chquixol ri winak aj Israel, are ri 
Are! xintakow bi in xukuje' rech quinoc che apóstol chquixol ri niq'uiaj 
winak chic ri man e aj Israel taj. 

9Ri Jacobo, ri Pedro, ri Juan, ri qui nimakil ri kachalal cojonelab, 
aretak xquich'obo chi kas tzij ri Dios u yo'm wa! pa nu k'ab we chac ri! 
ri nim u banic, xquichap ri ka k'ab, ri in wachi'l ri Bernabé, chuc'utic 
chi cujcaj, xukuje! chuc'utic chi utz cáquilo chi ri uj cákatzijoj ri Utzalaj 
Tzij re ri Evangelio chque ri niq'uiaj winak chic ri man e aj Israel taj. Are 
c'u ri e are! cáquitzijoj na wa! we Evangelio ri' chque ri winak aj Israel. 
10 Xuwi xquibij chi rajwaxic quena'taj ri meba'ib chke. Are c'u wa! xukuje! 
ri nu cojom nu chuk'ab chubanic. 


Ri apóstol Pablo cuyaj ri apóstol Pedro pa ri tinimit Antioquía 


11 Aretak c'ut xopan ri Pedro pa Antioquía, xajwataj na chi mal 
chquiwách conojel rumal chi kas tzij man utz tá ri tajin cubano. 12Ri 
are! cáwi! cuc! ri niq'uiaj winak chic ri man e aj Israel taj. Aretak xeopan 
jujun winak aj Israel ri e takom bi rumal ri Jacobo, ri apóstol Pedro xutas 
rib chquij ri niq'uiaj winak, man xwi' tá chi cuc'. Je! xubano rumal chi 
xuxej rib chquiwách ri winak aj Israel ri e nak'atalic chi coc retal ri ojer 
trato che ri qui cuerpo.? 13 Xukuje! ri niq'uiaj cojonelab chic aj Israel 





b 2:12 “Circuncisión”: Chawila' ri Hechos 7:8, nota. 

xca'n que ri xuban ri Pedro, zak quieb chi qui wách xca'no. Kukuje' ne ri 
Bernabé xuta ri xquibij, xuban re ri xca'n ri e are'. 14 Aretak c'ut xinwilo 
chi ri Pedro cuc! ri niq'uiaj cojonelab chic man kas tà utz cáca'no, chi 
man je! tà cáca!'no jas ri cubij ri Kas Tzij re ri Evangelio, xinbij che ri 
Pedro chquiwách conojel ri e c'olic: ^We ri at, at ri' kas at jun winak aj 
Israel, caban awe jas ri cáca'n ri niq'uiaj winak chic ri man e aj Israel 
taj, ri man je! taj jas ri cáca'n ri winak aj Israel, ¿jas che cacoj a chuk'ab 
chubixic chque ri niq'uiaj winak chic chi cáca'n que jas ri e nak'atal wi ri 
winak aj Israel?" —xincha che. 


Waral cákil wi chi ri winak aj Israel cáquirik na ru tobanic 
ri Dios rumal ri cojonic je' jas ri niq'uiaj winak chic 

15Ri uj, uj winak aj Israel rumal chi je! ka banic wa! xil ka wach. Ri 
uj, pune ta ne uj ajmaquib, man uj ajmaquib taj je! jas ri niq'uiaj winak 
chic ri man e aj Israel taj ri quepe pa niq'uiaj tinimit chic. 16Pune ta 
ne je ri', ketam chi jun winak man jicom tá ri ranima! ri! cho ri Dios 
rumal ru banic ri cubij ri Pixab ri xutz'ibaj ri ka mam Moisés, xane xuwi 
cájicomataj ri ranima' rumal chi cácojon che ri Jesucristo. Rumal ri! ri 
uj xukuje! uj cojoninak che ri Jesucristo rech cájicomataj ri kanima' cho 
ri Dios xa rumal chi uj cojoninak che ri Cristo, man rumal tà ru banic ri 
cubij ri Pixab. Man c'o tà c'u jun winak ri cájicomataj ri ranima! cho ri 
Dios rumal ru banic ri cubij ri Pixab. 

17We c'u aretak cákaj chi cájicomataj ri kanima! cho ri Dios rumal 
ri Cristo, quel c'u chi sak chi ri uj, uj ajmaquib, ¿a quel cubij lo ri! chi 
ri Cristo are cábanow ajmaquib chke? iMan je! tà c'u ri'! 18We c'u ri in 
quinyac chi lok jumul ri tijonic ri xinsach u wách, queintijoj chi jumul 
ri winak che, mac ri! ri quinbano. !9Ri in c'ut, je! ta ne in cáminak chic 
chuwách ri u Pixab ri Moisés. iTzare ri Pixab xincámisanic! Je! xinc'ulmaj 
rech kas quinc'asi na chupatánixic ri Dios. 20Je! ta ne in cáminak chic, in 
ripil cho ri cruz junam ruc' ri Cristo. We je ri', man in tà chic in c'aslic, 
xane are ri Cristo c'asal chi pa ri wanima'. Ri nu c'aslemal cámic cho 
we uwáchulew, are wa! ri c'aslemal ri xinriko rumal chi xincojon che ri 
Cristo ru C'ojol ri Dios, ri xinraj, ri xujach rib pa ri cámical rumal wech. 
21 Ri in sibalaj nim quinwil wi chi ri Dios xutok'obisaj ka wách. Kas tzij 
man cwaj taj quinwetzelaj wa We ta cuya! cájicomataj ri kanima' cho ri 
Dios rumal ru banic ri cubij ri Pixab, xak ta ba! lok! ri! xcámisax ri Cristo. 


Xuwi rumal chi cujcojonic c'o ri Lok'alaj 
Espíritu rech ri Dios pa kanima' 


3 1 Ri ix, ix aj Galacia, isibalaj man quita tá tzij! ¿Jachin lo ri xuban 
subunic chiwe, ri xixsubuwic rech man quinimaj tà ri Kas Tzij? 
Aretak xkatzijoj ru Lok! Pixab ri Dios chiwe, kas utz xka'n chuk'alajisaxic 

wa! chiwach jas ri xuban ri Jesucristo, jas ri xcámisax ri Are! cho ri cruz. 
2Xuwi ba! cwaj chi quibij chwe: ¿A c'o ri Lok'alaj Espíritu pa iwanima! 
rumal ru banic ri cubij ri Pixab ri xutz'ibaj ri ka mam Moisés? ¡Man je! 
tá ri'! ¿A mat rumal chi xicoj ri Utzalaj Tzij re ri Evangelio ri zito? ¡Je!, 
je ri'! 3¿A are c'u quichomaj u q'uisic zak ruc! ri i chuk'ab ix ri xichaplej 
u banic ruc! ru chuk'ab ri Lok'alaj Espíritu? iSibalaj ba! man coc tá tzij 
ri' pa i jolom! 4¿A zak lok' i ch'ijom q'uia c'áxc'ol pa ri i c'aslemal? Cwaj 
ba! chi kas tzij c'o u patàn wa! chiwe. 5Aretak ri Dios cuya ri Lok'alaj 
Espíritu chiwe xukuje' cuban tak cajmabal chixol, ¿jas che je! cuban wa"? 
Man cuban tá ri! xa rumal chi quibano jas ri cubij ri Pixab ri xutz'ibaj 
ri ka mam Moisés, xane rumal chi quita ri Utzalaj Tzij re ri Evangelio, 
xukuje! quicojo. 

6Ri ka mam Abraham xcojon che ri Dios, rumal c'u ri! xk'alajisax 
rumal ri Dios chi jicom ranima! ri are'. 7Kas rajwaxic ba! chi quiwetamaj 
chi ri kas ralc'ual ri ka mam Abraham, e are! wa! conojel ri quecojonic. 
8Chupam ru Lok! Pixab ri Dios ri Tz'ibtalic u bim lok ri Dios ojer chi 
cuban na jicom che ri canima! ri niq'uiaj winak chic ri man e aj Israel taj 
we quecojonic. Rumal ri' xuya u bixic we utzalaj tzij ri' che ri ka mam 
Abraham: “Ronojel qui wách winak ri e c'o cho ruwáchulew quetewchitaj 
na rumal awech,” —xcha che. Ri ka mam Abraham xcojonic, xurik c'u 
ru tewchibal ri Dios. Xak je ri' conojel ri quecojonic quetewchitaj na 
junam jas ri xban che ri are'. 

10Conojel ri qui jiquibam qui c'ux chrij ri Pixab ri xutz'ibaj ri ka mam 
Moisés, cák'at na tzij wa! pa qui wi' rumal ri Dios chi các'ájisax qui 
wách. Tz'ibtal c'u pa ru Lok! Pixab ri Dios, cubij: “Jachin ri man cuban tà 
ronojel ri tz'ibtal chupam ri wuj re ri Pixab amak'el ronojel k'ij, cáctájisax 
na u wách wa'," —cácha'. 11Kas elinak c'u chi sak chi man c'o tá jun 
winak ri cájicomataj ri ranima! cho ri Dios rumal ru banic ri cubij ri 
Pixab ri xutz'ibaj ri ka mam Moisés. Cubij c'u pa ru Lok! Pixab ri Dios ri 
Tz'ibtalic: “Ri winak ri jicom ranima! cho ri Dios curik na ri c'aslemal ri 
man c'o tà u q'uisic rumal chi cácojonic," —cácha ri'. 12Are c'u ri Pixab 
ri xutz'ibaj ri ka mam Moisés man cubij taj chi rajwaxic cácojon jun, xane 
cubij: “Jachin ri cunimaj ronojel we Pixab ri! các'oji na ri! ru c'aslemal 
rumal wat" —cácha!. 

13Ri Cristo xujutoro, xujuto' rech man cuya! taj cák'at tzij pa ka wi! chi 
các'ájisax ka wach xa rumal rech ri Pixab. Ri Are! xurik wa! we c'áx ri! 
rumal kech uj. Tz'ibtal c'u pa ru Lok! Pixab ri Dios, cubij: “Các!ájisax na 
u wách ronojel winak ri cáxecbax cho jun che!,” —cácha'. 14Je ri! xuban 
ri Dios rech rumal ri Cristo Jesús cáya'taj chque ri winak ri man aj Israel 
taj ri tewchibal ri xuchi'j ri Dios che ri ka mam Abraham. Je ri' rech 
konojel ri cujcojonic các'oji pa kanima! ri Lok'alaj Espíritu ri sucht ri 
Dios. 

Waral cákil wi ru jalbem rib ri Pixab ruc' ri tewchibal ri zuchi'j ri Dios 


15Kachalal, kesajmpe ka no'j chrij ri cáca'n ri winak: Aretak jun winak 
cuban jun trato o jun testamento,* cutz'ibaj can ru bi' chupam, man c'o 
tà c'u jun winak chic ri cácowinic cáturuwic, o cuya u wi'. 16Je c'u ri! ri 
Dios xubij chi cutewchij na ri ka mam Abraham xukuje! jun rachalaxic 
ri quil na u wách pa tak ri ktij ri quepe na. Man cubij tá ru Lok! Pixab 
ri Dios ri Tz'ibtalic: “Queutewchij na xukuje! ri rachalaxic ri quil na qui 
wach,” je! tà ne e q'uia ri tajin cubij, xane cubij: "Jun rachalaxic ri quil 
na u wách,” ri quel cubij wa! chi are “xa jun”. Are c'u ri Cristo wa!. 17 Ri 
cwaj quinbij are wa': Ri Dios xuban jun trato ruc! ri ka mam Abraham, 
xujiquiba c'u u bixic wa!. Rumal wa! ri Pixab ri xutz'ibaj ri ka mam 
Moisés ri c'á te xpe wa! oc'owinak chi quiejeb cientos ruc' juwinak lajuj 
junab, man cácowin tà chusachic u wach wa! we trato ri'. Man cácowin 
tà c'u wa! cubano chi mat c'o chi u patàn ri xuchi'j lok ri Dios. 18 We ta je 
ri' ri cuya ri Dios chke, Are cuya wa! xa rumal chi cujniman che ri Pixab 
ri xutz'ibaj ri ka mam Moisés, man xa tá ba! are rumal chi ri Dios xuchi!j 
lok wa'. Ri Dios c'ut xa rumal chi xuchi'j wa! che ri ka mam Abraham, 
Are xusipaj wa! che. 

19We je ri!, ¿jas c'u u patàn ri Pixab ri xutz'ibaj ri ka mam Moisés? 
Are xyi' wa! chuc'utic ri qui mac ri winak. Xuwi c'u c'o xupatànij wa! 
c'ä xpe na ri Cristo ri rachalaxic ri ka mam Abraham ri xbixic chi quil 
na u wách rumal chi che ri Are! xyi' wi ri xuchi'j ri Dios. Ri Dios c'ut 
xtakan chuya'ic ri Pixab cumal ri ángeles pu k'ab jun ri cách'aw pa qui 
wi! ri winak ruc' ri Arel, Are wa! ri ka mam Moisés. 20 Aretak ri Dios c'o 
ri xuchi'j che ri ka mam Abraham, zak xuwi che ri are! xubij wi wa!. 
Man c'o tà jun k'axal tzij xucojo, man c'o tá jun ángel, man c'o tà c'u jun 
winak.? 


Waral cákil wi ru patàn ri Pixab ri xtz'ibax rumal ri ka mam Moisés 


21 ¿A quel lo cubij wa! chi ri Pixab ri xutz'ibaj ri ka mam Moisés 
cuc'ulelaj ri xuchi'j lok ri Dios? ¡Man je! tà ri'! We ta ri Pixab ri xyi'c 
cácowinic cuya c'aslemal, te c'u ri' kas cájicomataj na ri' ri kanima! cho 
ri Dios rumal ru banic ri cubij ri Pixab. 22Are c'u ru Lok! Pixab ri Dios ri 
Tz'ibtalic cubij chi conojel ri e c'o cho ruwáchulew je! ta ne e tz'aptal pa 
che! xa rumal ri qui mac. (Quel cubij wa! chi e c'o pu k'ab ri qui mac.) Je 
ri' rech ri winak ri quecojon che ri Jesucristo cuya! cáyi' na chque ronojel 
ri xuchi'j ri Dios xa rumal ri qui colonie, 





«3:15 Pa ru Lok! Pixab ri Dios xak e junam ri quieb tzij “trato” ruc' “testamento”. 43:20 
Quel cubij wa! chi nim na u banic ri xuchi'j ri Dios che ri mam Abraham chuwách ri Pixab 
ri xutz'ibaj ri mam Moisés. 

23 Aretak maja' cápe ri Jun ri cujcojon na che, je! ta ne chi uj tz'aptal 
pa che! rumal ri Pixab, keye!'m c'ut chi cápe ri Arel, cuc'ut rib chkawách. 
24 Je ri! ri Pixab are chajil ke petinak lok chuctamic ka be c'à xpe na ri 
Cristo, rech aretak cujcojon che ri Are! cájicomataj na ri kanima! cho ri 
Dios. 25Cámic c'ut rumal chi petinak ri Jun ri cujcojon na che, ya man uj 
c'o tá chi pu k'ab ri Pixab ri chajil ke ri xuc'am ka be. 

26]wonojel c'ut, ix ralc'ual ri Dios rumal chi ix cojoninak che ri Cristo 
Jesús. ?7Iwonojel ri ix banom i kasna! rech xa ix jun chic ruc! ri Cristo, 
ch'uktal c'u iwij rumal ri Are! je! jas ri quibano quich'uk iwib ruc' ri i 
k'u'. 22Man nim tá u banic cámic we jun winak are aj Israel, o are jun u 
wách winak chic, we cáchacunic, c'o pu k'ab jun u patrón o we ne man 
c'o tà u patrón. Man nim tà u banic we are achi o are ixok, rumal chi 
iwonojel xa ix jun chic ruc' ri Cristo Jesús. 29 We ri ix, ix rech ri Cristo, 
kas tzij ba! ri' ix rachalaxic can ri ka mam Abraham, quiwechbej c'u na 
ru bim ri Dios chi cuya na. 

4 1 Ri cwaj quinbij are wa: Aretak ri ralc'ual jun winak c'à ac'al na, 
cáyi' c'u can rechbal, zak junam ri' ruc! jun chque ri patáninelab 
ri e c'o pa ri ja, pune c'u are rajaw conojel ri jastak. 2We ac'al ri!, e c'o 
winak ri quechajinic, ri xukuje! queilow ri jastak re ri are! c'ä quel na pa 
qui k'ab ri chajil tak re pa ri k'ij ru bim can ru tat ri ac'al. 3Je c'u ri' ri uj 
xukuje'. Aretak je! ta ne uj ac'alab, uj c'o pu k'ab ri qui takanic ri winak 
ajuwáchulew, jas ri xquichomaj ri e are'. ^Aretak c'ut xopan ri k'ij, ri Dios 
xutak lok ru C'ojol ri xil u wách rumal jun ixok. Are ri Are! jun aj Israel 
xq'uiyic, xunimaj c'u ri qui Pixab ri winak ri'. 5Je ri' xubano rech ri uj, ri 
uj c'o pu k'ab ri Pixab o, cujtzokopitajic, cujoc c'u che ralc'ual ri Dios. 
6Chuc'utic c'ut chi ix ralc'ual chi ri Dios, ri Are! xutak lok ri Espíritu 
rech ri u C'ojol pa ri iwanima'. Ri Lok'alaj Espíritu co curak u chi', cubij: 
“¡Abba!” ri quel cubij: “¡Nu Tat!" —cácha!. 7Rumal c'u ri! ri ix, ix ralc'ual 
chi ri Dios, man zak tá ix patáninel chic. Rumal chi ix ralc'ual ri Dios, ri 
Are! cuya na ri iwechbal rumal ri Cristo. 


Ri apóstol Pablo coc il chque ri cojonelab 


8Ri ix nabe canok aretak man kas tá iwetam u wách ri Dios, xa i cojom 
iwib che qui patánixic tak tiox ri man kas e dios taj. ?Are c'u ri cámic kas 
iwetam chi u wách ri Dios, o ri jicom na u bixic are chi ri ix kas etamtal chi 
i wách rumal ri Dios. ¿Jas c'u che quiwaj quixtzelej chi jumul ruc' ri ojer 
tak i chomanic ri man c'o tà qui patán, ri man c'o tà cách'ac chquij? ¿Jas 
c'u che quiwaj quiya chi jumul iwib chunimaxic ri ojer tak i chomanic, je! 
ta ne chi ix patánil tak que? 10Ri ix zak are quiban nimak'ij, quichajij jujun 
tak ktij, jujun tak ic', jujun tak ajilabal, xukuje' jujun tak junab. (Quichomaj 
chi are wa! cubano chi ix utz quixil wi rumal ri Dios.) 11 Quinxej wib we ne 
zak lok! in chacuninak chixol chutzijoxic ru Lok! Pixab ri Dios. 

12Kachalal, quixinbochi'j chi quiban iwe jas ri nu banom in, miya c'u 
iwib pu k'ab ri Pixab. Ri in xukuje! nu banom we jas ri ix (ri man ix aj 
Israel taj, man ix c'o tà c'u pu k'ab ri Pixab). Ri ix, man c'o tá jumul i 
banom c'äx chwe. 13Ri ix c'ut iwetam chi xa rumal jun yabil xincanaj 
iwuc!, xintzijoj ri Utzalaj Tzij re ri Evangelio chiwe nabe mul. 14Sibalaj 
c'áx c'u ri yabil ri xinriko. Man ruc! tá c'u ri! chi c'o c'áx chwe xiwetzelaj 
ta nu wách, xinipakchij ta apanok. Kane xinic'ulaj je! ta ne in jun ángel 
rech ri Dios, je! ta ne chi in, in ri! ri Jesucristo. 15¿Jas xibano chi man c'o 
tá chic ri quicotemal ri xina' nabe? Cuya! quinbij chi kas tzij xinwilo jas ri 
rutzil iwanima! chwe aretak xinc'oji iwuc'. We ta xixcowinic xiwesaj ta ri! 
ri i wak'ách, xiya ta ri! chwe che nu to'ic. 16¿A xa ta c'u xinban nu c'ulel 
chiwe rumal chi xinbij ri kas tzij? 

17E c'o jule! winak ri je! ta ne sibalaj quixcaj, man utzil tà c'ut ri cácaj 
chiwe. Are cácaj quixquitas chkij, rech ri ix que! iwanima! cuc! ri e are!. 
18Utz c'ut aretak e c'o ri cácaj cáca'n utzil chiwe ruc! ri rutzil canima', 
man xuwi tà c'u aretak in c'o iwuc!, xane rajwaxic wa! amak'el. 19Ix, ri ix 
je! ta ne alaj tak walc'ual, jumul chic quinna! c'áx iwumal, je! jas ri c!áx ri 
curik jun yawab ixok. Quintakej c'u na u ch'ijic ri c'áx ri! rech je! quixel 
na jas ri Cristo, kas cátakan c'u na ri Are! pa iwanima!. 20Cwaj ta na 
chi in c'o iwuc! chanim ri! rech jun chi wi ri i ch'abexic cuya! quinbano. 
iSibalaj c'u quinoc il rumal ri tajin quibano! 


Ri quieb u trato ri Dios quejunamax cuc! ri 
nan Sara rachi!l ri nan Agar ojer 


21 Chibijmpe chwe, ix ri quiwaj quixc'oji pu k'ab ri Pixab ri xutz'ibaj ri 
ka mam Moisés, éa mat c'o jumul ri xoc pa i jolom jas ri cubij ri Pixab ri'? 
22Tz'ibtal chupam chi ri ka mam Abraham xec'oji quieb u c'ojol, jun ruc' 
ri ajic!, ri ixok ri u cojom che patánil re, ri jun chic ruc! ri kas rixokil ri 
man xak tà patánil re. 23Ri ral ala ri ajic! xil u wach ri are! je! jas ri quil u 
wách apachique ac'al. Are c'u ri ral ala ri kas rixokil ri ka mam Abraham 
xil u wách ri are! rech je! quelic jas ri xuchi!j lok ri Dios. 24Are c'u jun 
c'utbal wa! chkawách uj cámic. We quieb ixokib ri' quinjunamaj cuc' 
quieb trato. Ri nan Agar, ri ajic', quinjunamaj ruc' ri trato ri xuban ri Dios 
ruc' ri ka mam Moisés puwi! ri nim juyub, Sinaí u bi'. Ri winak ri quil 
qui wách chupam we trato ri', je! ta ne chi xa e cojom che patáninelab 
jas ri nan Agar. 25 Ri nan Agar quinjunamaj ruc' ri ojer trato ri xbantaj 
chila! puwi' ri nim juyub Sinaí ri c'o pa Arabia. Ri winak ri e c'o pu k'ab 
wa! we trato ri', e are je! jas ri ca'nom ri winak aj Jerusalén cámic. Ri e 
are! cachi!l ri calc'ual je! ta ne e cojom che patáninelab rumal chi e c'o 
pu k'ab ru Pixab ri Moisés. 26Are c'u ri uj, uj ri' rech ri clac! Jerusalén 
ajchicaj, man uj c'o tá chi pu k'ab ri ojer Pixab ri'. Are c'u ri kas ka 
tinimit wa!. 27 Cubij c'u ru Lok! Pixab ri Dios ri Tz'ibtalic: 

Chatquicotok, nan, at ri' 
ri man catalc'ualan taj, 
ri man c'o tà awal. 
Sibalaj chatquicotok, co carak a chi' 
rumal ri a quicotemal, 
pune man c'o tà jumul a rikom 
ri cláx ri curik jun yawab ixok. 
Je ri', rumal chi queq'uiar na 
ri ral ri ixok ri xjach canok 
chuwách ri ixok ri c'o rachajil, 
—cácha ri tz'ibtal canok. 

28 Je c'u ri', kachalal, je! jas ri ka mam Isaac ri xuchi'j ri Dios chi quil 
na u wách, je ri! ri uj, uj ri! ri ralc'ual ri Dios rumal ri sucht ri Arel, 29 Je! 
jas ri xc'ulmataj ojer, ri ala ri xil u wách je! jas ri quil u wách apachique 
ac'al cuban c'áx che ri jun ri xil u wách rumal ru chuk'ab ri Espíritu 
rech ri Dios. Are c'u je wa! tajin các'ulmataj cámic. 30 ¿Jas c'u cubij 
ru Lok! Pixab ri Dios ri Tz'ibtalic? Cubij: “Chawesaj bi ri ajic' ri cojom 
che patáninel rachi!l ri ral, rumal chi ri ral ri ixok ajic! ri! man cáyi! tà 
rechbal junam ruc' ri ral ri ixok ri kas c'o rachajil," —cácha'. 31 Je ri!, 
kachalal, man uj je! taj jas ri ral ri ixok ajic! ri xak cojom che patáninel, 
xane uj junam jas ri ral ri kas rixokil ri ka mam Abraham ri man xak tá 
patánil re. 


Miya chi iwib jumul pu k'ab ri ojer Pixab re ri ka mam Moisés 


5 1 Man uj c'o tá chi pu k'ab ri ojer Pixab. Ri Cristo c'ut Are xujesan 

pu k'ab wa'. Chitakej ba! ri u banom ri Jesucristo chiwe. Chiwila 
ba! chi miya chi iwib jumul chic pu k'ab ri ojer Pixab je! ta ne chi xak ix 
cojom chic che patàninelab. 

2iChitampe ri quinbij! In wa!, ri Pablo, quintzijon iwuc'. Quinbij chiwe 
chi we ri ix quiya iwib chi coc retal ri ojer trato che ri i cuerpo jas ri 
cáca'n ri winak aj Israel, man c'o tà u patán ri! chi ix cojoninak che ri 
Cristo. 3Jumul chic cwaj quinbij chque conojel ri achijab, chi we cáquiya 
quib chi coc ri retal ri ojer trato chque, tzrajwaxic wi ri' cáca'n ronojel 
ri cubij ri Pixab ri xutz'ibaj ri ka mam Moisés. 413 ri quicojo chi rumal 
ru banic ri cubij ri Pixab cájicomataj ri iwanima! cho ri Dios, i tasom 
chi iwib chrij ri Cristo. I yo'm can ri nimalaj u tok'ob ri Dios. 5Ri uj c'ut, 
rumal ri Lok'alaj Espíritu ka cu'bam ka c'ux chi ri Dios cuban na jicom 
che ri kanima! rumal chi uj cojoninak che ri Cristo. 6We c'u xa uj jun 
chic ruc' ri Cristo Jesús, man c'o tà u patán ri! we cácoj ri retal ri ojer 
trato che ri ka cuerpo o we man cácoj tà ri'. Ri c'o u patàn are la! chi uj 
cojoninak che ri Cristo. Are c'u wa! cábanow chke chi kas quekaj conojel 
ri winak. 

7Ri ix utz i banom petinak lok. ¿Jachin lo ri xcojow i c'ux rech man 
quinimaj tá chi ri kas tzij? 8Man are tá ri Dios ri xbanow wa! rumal 
chi are ri Are! ri xixusiq'uij rech quixc'oji ruc'. 9Twetam c'ut chi “xa 
ruc! jubik' ch'ám cách'ámirisax juntir ri Kor re caxlan wa, cáwalij c'u u 
wách,” —cácha!. (Je ri xukuje! ri jubik' tijonic ri man utz taj cáretzelaj na 
u wách ronojel ri utzalaj tijonic.) 19 Ri in c'ut cu!l nu c'ux chrij ri Kajaw 
Jesús, chi ri ix man quiq'uex tà ri i chomanic. Are các'ájisax c'u na u 
wách rumal ri Dios jachin ri' ri tajin cubano chi cásach i c'ux, apachin ta 
ne ri are!. 

1Ri in, kachalal, we ta xak are tajin quintakej u tzijoxic chi rajwaxic 
coc ri retal ri ojer trato che ri qui cuerpo ri achijab, mat cátzucux u banic 
c'áx chwe in cumal ri winak aj Israel. We ta je ri', mat tzel cáquita ri 
winak ri! ri u tzijoxic ru cámical ri Cristo cho ri cruz. 12Jachin c'u tak ri 
cáquicoj qui chuk'ab chiwe rech coc ri retal ri ojer trato che ri i cuerpo, 
banom ta wi chi cáquik'at apan ri qui cuerpo ri e are'. 

13Ri ix c'ut, kachalal, ix sig'uim rech quixtzokopitaj pu k'ab ri ojer 
Pixab. We je ri', xuwi ba! michomaj chi cuya! quiban ri xak i rayibal ix, 
xane chito'la iwib rumal chi quiwaj iwib. 14Je ri', rumal chi ronojel ri 
cubij ri Pixab cuban tz'akat wa! rumal we takanic ri': “Chawaj ri awach 
winak jas ri at cawaj awib," —cácha'. 15We c'u je! quibano jas ri cáca'n ri 
tz'i' xa cáquipak! quib, chiwila ba! iwib chi miq'uis ne iwib pa tak ri ch'oj. 


Ri ka rayibal ri man utz taj cuc'ulelaj u wách ri Lok'alaj Espíritu 


16Ri cwaj quinbij in chiwe, are wa': Chiya che ri Lok'alaj Espíritu 
chi cátakan ri Are! pa ri iwanima! rech man quiban tá ri i rayibal ri 
man utz taj. 17 Ri ka rayibal ri man utz taj cuc'ulelaj u wách ri Lok'alaj 
Espíritu rech ri Dios. Ri Lok'alaj Espíritu c'ut cuc'ulelaj u wách ri ka 
rayibal ri man utz taj. We quieb ri! cáquic'ulelaj quib. Rumal ri! ri ix man 
quixcowin taj quibano jachique ri quiwaj. 18 We c'u are ri Lok'alaj Espíritu 
cátakan pa ri iwanima!, man ix c'o tá ri' pu k'ab ri Pixab ri xutz'ibaj ri ka 
mam Moisés. 

19K'alaj ri cáca'n ri winak ri qui jachom quib chubanic xak jas ri qui 
rayibal ri e are!. Je! cáca'no jas ri cáca'n ri tz'i' ri xak cáquirik quib, man 
c'o tá qui pixab. Cáca'n c'u ri etzelal ri sibalaj áwas u banic cho ri Dios 
xukuje! chquiwách ri winak. Cáca'n c'u ronojel u wách ri man utz taj ri 
cáquirayij, ri xa q'uixbal u banic. 22 Man xuwi tà wa!, xane cáquik'ijilaj 
tak tiox, xukuje! cáca'n itzinic. Cáca'n qui c'ulel chbil tak quib, amak'el 
c'ut cáquiyac tak ch'oj. C'àx cáquina! chquij niq'uiaj winak chic, chanim 
cápe coyowal. Xuwi cáquitzucuj ri quech ri e are', man cáquichomaj 
tà ri quech niq'uiaj chic. Man curik tà rib ri qui chomanic, xane xak 
cáquitasala quib chbil tak quib. 21 Xukuje! cáquirayij ri quech niq'uiaj 
winak chic, quecámisanic, quek'abaric, cáquiya u wi' ri cáquitijo. Xukuje! 

c'o niq'uiaj chic ri junam ruc' wa! ri cáca'no. Quinbij chi c'u apan chiwe 
jas ri nu bim can nabe, chi ri quebanow wa! we ri' man queopan tá na 
ruc' ri Dios rech cátakan ri Are! pa qui wi'. 

22 Are c'u ri Lok'alaj Espíritu cubano chi cákaj kib, chi kas cujquicotic, 
chi cuxlan na ri kanima!, chi cákachajij paciencia, chi cujch'awic, cáka'n 
utzil chque niq'uiaj, chi utz ri ka c'aslemal, chi jicom ri kanima', man 
xak tà quieb ka chomanic. 23Ri Lok'alaj Espíritu xukuje' cubano chi man 
cákanimarisaj tà kib, chi man cáka'n tà xa jas ri cákaj uj. Man c'o tá 
c'u jun pixab ri cubij chi man cuya! taj queban wa! wert, 24Ri e rech ri 
Cristo, je' ta ne qui ripom cho ri cruz ronojel ri qui rayinic ri man utz taj, 
ronojel ri man utz taj ri craj ri canima'. 25 We yo'm ri ka c'aslemal rumal 
ri Lok'alaj Espíritu, kaya ba! chi ri Are! cátakan pa ka wi! pa ronojel ri 
cáka'no. 

26 Man cuya! taj cákanimarisaj kib, rumal chi we je ri! cáka'no, xa 
cákayac koyowal chbil tak kib. Mákana! c'u däs chrij jun cojonel chic 
aretak curik utzil pa ru c'aslemal. 


Rajwaxic cákato'la kib ri jun ruc' ri jun chic 


6 1Kachalal, we c'o jun cojonel cáriktaj pa mac, ix ri' ri kas cátakan 
ri Lok'alaj Espíritu pa ri iwanima!, rajwaxic quito! wa! we cojonel 
ri! ruc! jun utzalaj iwanima' rech cuban chi na ri kas utz pa ru c'aslemal. 
Aretak quiban wa!, are minimarisaj ba! iwib, xane china! pa iwanima! chi 
man nim ta i banic. Chiwila c'u iwib chijujunal chi mixkaj ne ix pa mac 

xukuje'. 2Chito'la iwib ri jun ruc' ri jun chic je! jas ri cuban jun winak 
cuto! ri rachi'l che ri reka'n. We je! quiban ix, quinimaj ri! ru Pixab ri 
Cristo. 

3We c'o jun cuchomaj chi kas nim u banic, ketam chi man kas tzij tà 
c'u ri'. Ri winak ri! xa tajin cusub rib. ^Rumal ri! rajwaxic chi chiwila 
iwib chijujunal jas ri i banom pa ri i c'aslemal. We i banom ri kas utz, 
te c'u ri' cácu'bi na i c'ux rumal ri i banom ix. Man are tá quiwilo jas ri 
ca'nom niq'uiaj chic. »Chijujunal c'ut rajwaxic quich'okobej ronojel ri 
cápe na pa ri i c'aslemal. 

6Ri tajin cátijox che ru Lok! Pixab ri Dios, rajwaxic ri! cuya jubik! re jas 
ri c'o ruc!, cuban c'u ronojel u wách utzil che ri tajin cuya ri tijonic. 

7iMisub iwib! Ri Dios man cuya tà chque ri winak chi xa cáquetz'bej 
u wách ri Are'. Ronojel c'u ri cutic jun winak, cáyac na ru wách wa! 
rumal. 8We jun winak xa are cuban ri etzelal ri c'o pa ri ranima!, are 
je! ta ne ri tajin cutic jun itzel tico'n ri man utz tà u wách, cuyac c'u na 
ri' jun cosecha re cámical. We c'u jun winak are cubano jachique ri craj 
ri Espíritu rech ri Dios, are je! ta ne chi tajin cutic jun utzalaj tico'n ri'. 
Ri Lok'alaj Espíritu cubano chi cuyac na jun cosecha ri man cásach tà u 
wách, are wa! ri c'aslemal ri man c'o tà u q'uisic. ? Mujcos ba! chubanic 

ri utzil. Curik c'u na jun k'ij ri cakayac na ru wách ri ka'nom we man 
cáq'uistaj tà ka c'ux ruc!, cákaya c'u can u banic wa'. 19Rumal ri', joropa' 
mul ri cujcowinic, ka'na utzil chque conojel winak, más c'u na chque ri 
kach tak cojonelab. 


Ri apóstol Pablo cuya ri q'uisbal u pixbenic, 
xukuje' cuya rutzil qui wách ri cojonelab 


I1 Chiwilampe ri nimak tak tz'ib ri quinbano aretak quincoj ri nu 
k'ab in chutz'ibaxic wa! we tzij ri! chiwe. 12Conojel ri cáquicoj qui 
chuk'ab chiwe rech coc ri retal ri ojer trato che ri i cuerpo, cáca'n wa! 
xa rumal chi are cácaj chi utz queil wi cumal ri winak, rech man c'o tá 
jun c'äx cában chque pune cáquitzijoj ru cámical ri Cristo cho ri cruz. 
13Xukuje! ne ri winak ri cojom ri retal ri ojer trato che ri qui cuerpo, 
man quecowin taj cáca'n ronojel ri cubij ri Pixab. Are xa cácaj chi coc 
ri retal ri ojer trato chiwe rech cáquinimarisaj quib chiwij chubixic chi 
xecowinic xca'no chi xixniman che ri cáquibij. 14 Are c'u ri in, man cwaj 
taj quinnimarisaj wib xak pa we wi, xane xuwi rumal ru cámical ri Kajaw 
Jesucristo. Rumal c'u ru cámical ri Are! cho ri cruz, je! ta ne cáminak 
chi ruwáchulew chwe in, xukuje! ri in, je! ta ne in cáminak chic chuwách 
ruwáchulew. 1» We kas tzij xa uj jun chic ruc' ri Cristo Jesús, pune cojom 
retal ri ojer trato che ri ka cuerpo o man cojom taj, man are tá ri' ri nim 
u banic, xane ri kas nim u banic are we banom c'ac! tak winak chke 
rumal ri Dios. 16 Conojel ba! ri cáca'no jas ri cubij we takanic ri', chuban 
ta ri Dios chque chi cuxlan ri canima!, xukuje! chi quel ta u c'ux chque ri 
e are!, xukuje! chque conojel ri kas e rech ri Arel, 

17Xuwi chi ba! wa! we cámic, are c'u ri chuwek cábijman cwaj tá chic 
chi c'o jun cuya latz! chwe, o cuban jun u wách c'äx chwe, rumal chi 
ri yuc ri e c'o che ri nu cuerpo kas cáquic'utu chi in patánil re ri Kajaw 
Jesüs. 

18Kachalal, are ta ba! ri Kajaw Jesucristo cátok'obisan na i wách ix 
nimalaj iwonojel. Amén. 

RI CARTA RI XUTZ'IBAJ 
RI SAN PABLO CHQUE RI 
COJONELAB AJ ÉFESO 





Ri apóstol Pablo cuchap u tz'ibaxic jun carta 
chque ri kachalal cojonelab aj Éfeso 


1In wa! ri Pablo, in apóstol. In jun chque ru tako'n ri Jesucristo. 

Je wa! nu banic rumal chi are u rayibal ri Dios. Quintz'ibaj bi wa! 
we wuj ri' chque ri winak ri e rech ri Dios, ri e c'o pa ri tinimit Éfeso, ri 
cojonelab ri kas jicom ri canima!, ri xa e jun ruc' ri Cristo Jesus. 2Are ta 
ba! ri Dios ka Tat xukuje! ri Kajaw Jesucristo cutok'obisaj i wàch, cubano 
chi cuxlan ri iwanima'. 


Ri Dios uj u tewchim rumal chi xa uj jun ruc' ri Cristo 


3Kaya ba! u ktij ri Dios, ru Tat ri Kajaw Jesucristo, rumal chi uj u 
tewchim. U banom q'uia u wách tok'ob chke rumal chi xa uj jun ruc' ri 
Cristo. U yo'm chke ronojel u wách utzil ri cápe chila' chicaj. *Tzojer 
lok uj cha'tal rumal ri Dios, uj ri uj c'o pu k'ab ri Cristo, c'à májok 
cában ruwáchulew rumal. Xujucha! rech ch'ajch'oj ri kanima! chuwách 
ri Are!, rech man c'o tá etzelal pa ri ka c'aslemal. 5Xa c'u rumal chi uj 
lok! chuwách, rumal ri! xuchomaj lok ojer chi cujucoj che ralc'ual rumal 
ri Jesucristo. Pa ranima' ctut xpe wi chi je! cubano, rumal chi are ru 
rayinic. SRumal c'u ri! cámic cákaya u ktij ri Dios rumal ru tok'ob ri 
sibalaj nim u k'ij ri xuban chke. Rumal c'u we nimalaj tok'ob ri', ri uj, xa 
uj jun chic ruc! ri lok'alaj u C'ojol. 7iRi Dios sibalaj nim ri tok'ob ri xuban 
chke aretak xujutoro, xujutzokopij pu k'ab ri Itzel! Are c'u xa rumal ru 
cámical ru C'ojol chi ri Dios xcowinic xusach ri ka mac. 8Sibalaj man 
c'o tà c'u je! ri tok'ob ri xuban ri Dios chke, xuya c'u ronojel u wách 
ketambal, xukuje! xuya ri ka no'j. ?Xuk'alajisaj chkawách jas ri c'o pa 
ranima! ojer, ri u chomam lok pa re wi, ri man c'o tá jun retam nabe. 10 U 
chomam lok chi aretak copan ri Ki, cuban na ri xuchi'j lok. Are la! chi 

cuban na xa jun che ronojel, are ronojel ri c'o chila' chicaj xukuje! ri c'o 
cho ruwáchulew, cuya c'u na pu k'ab ri Cristo rech cátakan ri Are! puwi'. 
11 Tzojer lok uj cha'tal rumal ri Dios, uj ri uj c'o pu k'ab ri Cristo rech 

cákarik ke ri echbal junam ruc' ri Are!. Are ri u chomam lok chi cuya 

na chke. Je wa! xuban ri Dios ri cuban ronojel. Are je! jas ru chomam 
petinak lok, ri utz cárilo. 12Je ri' xuban ri Are! rech ri uj, ri xkajiquiba 

ri kanima' chrij ri Cristo nabe, cákaya na u ktij ri Dios rech sibalaj 
cánimarisax na u ktij. 13Ri ix xukuje!, aretak zita ri Kas Tzij, ri Utzalaj 
Tzij re ri Evangelio ri xtzijox chiwe rech rumal wa! quirik na ru tobanic ri 
Dios, xixcojon che ri Cristo. Are chi' xcoj iwetal chi ix rech ri Dios ruc' ri 
Lok'alaj Espíritu ri sucht lok nabe. 1^ Aretak ri Lok'alaj Espíritu cátakan 
pa ranima! jun cojonel, are c'utbal chi kas tzij cuya na ri Dios ronojel ri 
xuchi'j chque ri winak ri e rech ri Are! aretak kas cátz'akat qui toric. Je 
ri' rech cákaya na u ktij ri Dios, rumal chi sibalaj nim u k'ij Arel, 


Ri apóstol Pablo cuta! che ri Dios chi cuya quetambal ri cojonelab 


15Ri in xinta u tzijol chi sibalaj quixcojon che ri Kajaw Jesús, xukuje' 
chi sibalaj queiwaj conojel ri winak ri e rech ri Dios. 16Rumal c'u ri', 
aretak xinta wa!, xintakej u ya'ic maltioxinic che ri Dios iwumal. Amak'el 
ronojel k'ij quixna'taj chwe, quinban c'u orar pi wi'. 17 Je ri' quinbano 
rech ru Dios ri Kajaw Jesucristo, ri ka Tat ri sibalaj nim u k'ij, cuban ta na 
chiwe chi ri Lok'alaj Espíritu cuya na ri i no'j, xukuje! cuk'alajisaj ri Dios 
chiwách rech kas quiwetamaj na u wách ri Arel, 18Quinta! che ri Dios chi 
cuya na sakil pa ri i chomabal rech kas quiwetamaj jas ri' ri quicu'ba wi 
i c'ux ri xixusiq'uij wi. Je! quinta! che rech quiwetamaj chi sibalaj nim, 
sibalaj je'lic ri cáquechbej na conojel ri winak ri e rech ri Arel, 12Xukuje' 
quinta! wa! che ri Dios rech quiwetamaj chi sibalaj nim ru chuk'ab ri Arel, 
man c'o tà c'u cájunamataj wi wa'. Are wa! ri chuk'ab ri u yo'm chke uj 
ri uj cojoninak che. ¡Wa! we ri' are ri nimalaj u chuk'ab ri kas cajmabal! 
20Kas are c'u wa! ri chuk'ab ri xuc'ut ri Are! aretak xuc'astajisaj ri Cristo 
chquixol ri cáminakib, xut'uyuba c'u pa ru wiquiák'ab chila! chicaj.* 
21 Are ri Cristo, ri xyi' che chi cátakan pa qui wi' conojel ri c'o takanic 
pa qui k'ab, pune ta ne e ángeles. Xukuje! xyi' che chi cátakan pa qui wi 
conojel ri takanelab ri sibalaj c'o qui chuk'ab, ri k'atal tak tzij, ri c'amal 
tak qui be ri winak, xukuje! puwi' ronojel u wách takanic, man xuwi tá 
pa tak we k'ij rt, xane pa tak ri ktij ri junab ri quepe na. 22Ri Dios xubano 
chi ri Cristo cátakan puwi' nimalaj ronojel ri c'olic, xukuje! xucoj ri Are! 
pa qui wi! ri kachalal cojonelab che Cajaw ri e are", junam jas ri ka jolom 





21:20 Ri cát'uyi jun pu wiquiák'ab jun nim takanel, we are ri Dios o jachin jun ri c'o 
takanic pu k'ab, quel cubij chi ri jun ri t'uyul pu wiquiák'ab, are cáyi' nim takanic pu k'ab 
ri are! xukuje!. 

c'o puwi' ri ka cuerpo. 23 Conojel ri kachalal cojonelab e are! guenuc'uw 
ru cuerpo ri Cristo waral cho we uwáchulew. Je ri' chi cumal ri cojonelab 
ri Cristo kas tz'akat chic. Ri Are! c'ut kas cuban tz'akat che ronojel ri 
c'olic. 


Xa rumal ru tok'ob ri Dios c'o ri tobanic chke 


2 1Ri ix nabe canok je! ta ne ix cáminak rumal ri iwetzelal, rumal 

ri i mac. Xpe c'u ri Dios, xuya ri kas c'aslemal chiwe junam ruc' 
ri Cristo. 2Nabe canok xiban iwe ri mac jas ri cáca'n ri winak cho 
ruwáchulew, xiban c'u u rayibal ri jun ri cabin pa ri sutz) mayul, ri c'o 
u takanic pa qui wi! ri itzel tak espíritus. Are wa! ri Itzel ri xa cuban u 
rayibal pa canima! ri winak ri man queniman tá che ri Dios. 3Konojel 
ri uj xukuje! je! xka'n wa! nabe canok, xka'no jachique ri xkaj, xkanimaj 
ronojel ri xraj ri kanima! rech caka'n ri man utz taj, xukuje! xka'n 
apachique ri xkachomaj u banic. Rumal ri' nabe canok are ya'tal chke uj 
chi cápe ri nimalaj royowal ri Dios pa ka wi!, các'ájisax na ka wách jas 
ri ya'tal chque ri niq'uiaj winak chic. ^Are c'u ri Dios, rumal ri nimalaj 
rutzil ranima!, sibalaj xel u c'ux chke. 5Sibalaj lok' xujrilo, pune ta ne 
nabe canok ri uj je! ta ne uj càminakib chuwách ri Dios rumal ri ka mac. 
Xuya chke ri kas c'aslemal junam ruc! ri Cristo. Xa rumal ri nimalaj 
u tok'ob ri Dios ka rikom ru tobanic ri Arel, 6Man xuwi tà c'u wa! ru 
banom ri Dios chke, xane xukuje' xujuc'astajisaj junam ruc' ri Cristo 
Jesús, xukuje! xuya chke chi cujtakan junam ruc' Are! chila! chicaj. 7Je 
ri' xuban chke rech pa tak ri k'ij ri quepe na cuya! cuc'utu chi sibalaj 
nim ru tok'ob pa ka wi, Cuban c'u na ronojel wa! ruc' ri nimalaj rutzil 
ranima! ri xuc'ut chkawách rumal ri Cristo Jesús. 8Xa rumal ru tok'ob ri 
Dios ix to'tajinak, rumal chi xixcojon che ri Cristo. Man rumal tá ri utzil 
ri i banom ix, xane xa u sipam ri Dios wa! chiwe. 2Man are tà rumal ri 
utzil ri quibano chi ri Dios xuban tok'ob chiwe. Je ri' rech man c'o tà jun 
ri cuya! cunimarisaj rib. 19 Ri Dios c'ut, Are xujbanowic. Rumal ri Cristo 
Jesús xuban c'ac! che ri ka c'aslemal rech cáka'n ronojel u wách utzil. 
Ojer c'u wa! xuchomaj lok chi je! cáka'no. 


Rumal ru cámical ri Cristo c'o utzil chkaxol 


11 Chna'taj ba! chiwe jas ri i banic nabe. Ri ix man ix aj Israel taj, rumal 
c'u ri! ri winak aj Israel ri cojom ri retal ri ojer trato chque cáquibij chbil 
quib: “Uj wat, uj rech ri circuncisión,” —quecha'.? Cáquibij c'u chiwe 
chi ri ix man ix jun tá cuc', man cojom tá ri retal ri ojer trato chiwe, — 
quecha ri'. 12 Nabe canok man ix cojoninak tá che ri Cristo. Man ix jun tá 
cuc! ri winak aj Israel. Man do tà iwetam chrij ri sucht ri Dios chque ri 





^ 2:11 Che retamaxic jubik' na chrij ri circuncisión, chawila' Hechos 7:8, nota. 

winak ri e cha'tal rumal ri Are!, man c'o tà c'u iwe che ri xubij ri Dios pa 
tak ri ojer tak tratos ri xuban cuc'. Man na'tal tá ri Dios chiwe, man c'o tá 
ri cu'l wi i c'ux waral cho we uwáchulew. 13 Càmic c'ut ri ix xa ix jun ruc' 
ri Cristo Jesús, ix ri nabe naj ix c'o wi che ri Dios. Banom chiwe chi nakaj 
chic ix c'o wi che ri Are! cámic xa rumal ru cámical ri Cristo. 14Ri Cristo 
Are cáyo'w utzil chkaxol. Xuban xa jun tinimit chque ri quieb tinimit, ri 
winak aj Israel cachi'l ri winak ri man e aj Israel taj. Xresaj ri k'atebal 
ri tasowinak qui xo'l, je! ta ne jun tapya. 15Aretak xuya rib pa cámical 
cho ri cruz are chi' xusach u wách ri cujc'ulelanic. Ri cujc'ulelanic are 
ri qui Pixab ri winak aj Israel ri cujutak chubanic q'uia jastak. Ri Are! 
c'ut xuya utzil chquixol ri quieb tinimit. Xuban xa jun tinimit chque, jun 
c'ac! tinimit ri xa jun ruc' ri Cristo Jesús. 16Rumal ru cámical cho ri cruz 
xerutzirisaj ri quieb tinimit ruc' ri Dios, xuban chque chi xa e jun chic, 
xusach c'u u wách ri ch'oj chquixol. 

17Xpe c'u ri Cristo, xutzijoj ri Utzalaj Tzij re ri Evangelio ri cubano chi 
c'o utzil, cuban c'ut chi cuxlan ri canima! conojel. Xutzijoj wa! chiwe ix 
ri man ix aj Israel taj ri naj xixc'oji wi che ri Dios nabe, xukuje! xutzijoj 
wa! chque ri winak aj Israel ri más nakaj xec'oji wi che. 18Rumal c'u ri 
Cristo ri uj nimalaj konojel, we uj aj Israel o man uj aj Israel taj, junam 
cuya! cujoc cho ri Dios ka Tat xa rumal ri Espíritu rech ri Arel, 19Rumal 
ri', ri ix ri man ix aj Israel taj, cámic ix ajtinimit chic, man xak tá ix aj 
que niq'uiaj tinimit, man ix estranjerab tà chic, xane ix ajtinimit junam 
cuc! conojel ri e rech ri Dios. Ri ix, nimalaj iwonojel ri ix, ix achalaxic 
chic rech ri Dios. 2015 je! jas jun ja. Ix yacom puwi' ri tac'alibal ri xquicoj 
ri apóstoles xukuje! ri k'alajisal tak re ru Lok! Pixab ri Dios. Ri abaj ri 
xcoj rumal ri Dios che tok'ebal re ri esquina rech ri ja, are ri Jesucristo. 
Are wa! we abaj ri! sibalaj nim u banic. 21 Puwi' c'u wa! we tac'alibal ri', 
ri Cristo, tajin cáyac wi wa! we ja ri' rumal ri Dios. Utz c'u u banic tajin 
cában che qui nutic ru tz'akatil. Rumal ri Cristo conojel ri cojonelab, je' 
ta ne e xan, tajin cáquinuc! quib chubanic jun nimalaj ja ri tastalic rech 
chila' cuya! cák'ijilax wi ri Kajaw Jesús. 22Ri ix xukuje!, ri xa ix jun rue 
ri Cristo, tajin quinuc' iwib cuc! ri niq'uiaj cojonelab chic chubanic jun ja 
jawije! cájeki wi na ri Dios rumal ri Lok'alaj Espíritu rech ri Arel, 


Ri apóstol Pablo cutzijoj ri Utzalaj Tzij re ri Evangelio 
chque ri winak ri man e aj Israel taj 


3 1Xa rumal wal, ri in Pablo, chanim ri' in c'o pa che! xa rumal chi 
xintzijoj ri Utzalaj Tzij chrij ri Cristo Jesús chiwe ix, ri man ix aj 
Israel taj. Tajin c'u quinban orar pi wi! cho ri Dios. 2Ri ix iwetam chi wa! 
chi ri Dios xel u c'ux chwe, xutok'obisaj nu wách, xuya c'u pa nu k'ab 
rutzijoxic ru Lok! Pixab chiwe. 3Ri Dios xuc'ut chnuwách ri u chomam 
lok, ri man etamtal tá nabe. Nu tz'ibam chi c'u wa! chiwe ruc' quieb oxib 

tzij. ^Aretak quisiq'uij u wach ri xintz'ibaj chiwe, guiwetamaj na ri' jas ru 
chomanic ri Dios chrij ri Cristo ri man etamtal tà nabe, ri te! xk'alajisax 
chnuwách. 5Are c'u wa!, ri man xyi' tá can retamaxic wa! chque ri winak 
ojer, cámic c'ut k'alajisam chic rumal ri Dios chquiwách ri lok'alaj tak 
apóstoles, ri u tako'n ri Arel, xukuje! chquiwách ri lok'alaj tak k'alajisal 
tak re ru Lok! Pixab rumal ri Espíritu rech ri Dios. 6Are c'u wa! ri man 
etamtal taj nabe: Rumal ri Utzalaj Tzij re ri Evangelio, ri winak ri man e 
aj Israel taj junam cáquechbej que ri cuya ri Dios chque ri winak aj Israel. 
Xukuje' xa e jun chi cuc!, cáquic'am chu na que ri such! ri Dios rumal ri 
Cristo Jesüs. 

7Pune man takal tà chwe, xel u c'ux ri Dios chwe. Rumal ri nimalaj 
u tok'ob ri Arel, xuya pa nu k'ab chi quinpatànin che, quintzijoj ru Lok! 
Pixab ri Are!. Je ri! ri xuban chwe rumal ri nimalaj u chuk'ab. 8Ri in 
kas man nim tá nu banic chuwách apachique cojonel ri man nim tá u 
Ku chquixol conojel ri winak ri e cha'tal rumal ri Dios. Pune ta ne je ri', 
ri Dios xutok'obisaj nu wách, xuya chwe chi quintzijoj chque ri winak 
ri man e aj Israel taj ri Utzalaj Tzij re ri Evangelio ri cubij ri nimak tak 
utzil ri sibalaj cajmabal na ri queriktaj na ruc' ri Cristo. 9Yo'm c'u chwe 
chi quink'alajisaj chquiwách conojel ri winak ru chomam lok ri Dios ri 
banowinak conojel ri jastak. Man etamtal tá c'u wa! nabe pa ri ojer tak 
Ku. 10 Je ri! xbantajic rech cámic cumal ri kachalal cojonelab quetamax ri 
q'uia u wách u no'j, u chomabal ri Dios. Rumal ri! conojel ri c'o takanic 
pa qui k'ab pune ta ne e ángeles, xukuje' conojel ri k'atal tak tzij ri c'o 
qui takanic chicaj cáquetamaj na wa'. 11 Petinak lok ri Dios xuchomaj wa! 
rech je! cában na ri! rumal ri Cristo Jesús ri Kajaw. 12Rumal chi xa uj jun 
ruc! ri Cristo cuya! cujoc cho ri Dios, man cákaxej tà kib, cu'l c'u ka c'ux 
chi je ri! rumal chi uj cojoninak che ri Arel, 133 Rumal ri! quinbij chiwe chi 
mixbison rumal ri c'áx ri tajin quinrik rumal iwech. Are tajin quinrik wa! 
xa rech ri ix quirik utzil, rumal chi cánimar na i k'ij rumal. 


Waral ri apóstol Pablo cuc'ut chkawách nimalaj 
konojel chi sibalaj uj lok' cho ri Dios 


14Rumal c'u ri' quinxuqui chubanic orar chuwách ru Tat ri Kajaw 
Jesucristo. 15Chrij c'u ri ka Tat esam wi qui bi' conojel ri e c'o pa ri caj, 
xukuje' ronojel achalaxic ri cto cho ruwáchulew. 16Quinta! che ri Dios 
chi ruc! ri q'uialaj u wách tewchibal ri c'o ruc! ri Are! ri quenimarisan 
u k'ij, cuya ta na ri nimalaj i chuk'ab, cuwalijisaj ta c'u na ri iwanima!' 
rumal ri Lok'alaj Espíritu. !7 Je ri' rech kas cájeki na ri Cristo pa tak 
ri iwanima' rumal chi quixcojon che, rech ri ix kas jicom ri iwanima! 
quiwaj iwib nimalaj iwonojel, quitakej c'u na u banic wa'. 18We je ri' 
quibano, kas quixcowin na quich'obo junam cuc! conojel ri cojonelab 
chi ri Cristo sibalaj cujraj, chi sibalaj nim ri rutzil ranima! ri Are'. Man 

c'o tà je! wi, rumal chi sibalaj je'lic. Man c'o tà jun chic ri junam ruc', 
man cuya! taj cách'obtaj wa! kumal uj ri xa uj winak. 1? Cwaj ta ba! chi 
kas quiwetamaj ri rutzil ranima! ri Cristo ri sibalaj nim na wa! chuwách 
ronojel ri cujcowinic cákachomaj. Je ri! rech are ri Dios ri kas cátakan pa 
ri iwanima!, man c'o tà chi jun chic. 

20 Chnimarisax ta ba! u ktij ri Dios ri c'o nimalaj u chuk'ab chubanic 
ronojel ri cákata! che. Man xuwi tà c'u wa! ri cákata! che cácowin ri Are! 
chubanic, xane xukuje! cácowin ri Are! chubanic más na chuwách ri 
cujcowin uj cákachomaj. Rumal ri nimalaj u chuk'ab ri Lok'alaj Espíritu 
ri c'o pa ri kanima! cuban na ronojel wa'. 21 iChnimarisax ta ba! u ktij ri 
Dios cumal ri kachalal cojonelab amak'el ronojel k'ij, kumal uj nimalaj 
konojel ri ya uj jun ruc! ri Cristo Jesús, man zak xuwi tà cámic, xane 
xukuje! pa tak ri ktij ri junab ri quepe na! Amén. 


Ri Lok'alaj Espíritu cuban xa jun chke 

4 1Rumal wa! in c'o pa che! rumal chi tajin quintzijoj ri Utzalaj Tzij 

chrij ri Kajaw Jesus. Quixinbochi'j chi quiban ri utzil ri takal u 
banic pa ri i c'aslemal jas ri rajwaxic cáca'n ri winak ri e siq'uim rumal ri 
Dios je! jas ri ix. 2Minimarisaj iwib, xane quixch'awic, utz c'u iwanima!' 
cuc! conojel. Chichajij paciencia, chisacha c'u i mac chbil tak iwib. 
Chic'utu! chi quiwaj iwib ruc! ru toic ri jun ruc! ri jun chic. 3 Chicojo 
i chuk'ab rech c'o utzil chixol, rech xa ix jun chic rumal ru tobanic 
ri Lok'alaj Espíritu. ^Xa uj jun nimalaj konojel, xa c'u jun ri Lok'alaj 
Espíritu. Je ri! xukuje! are xa jun ri cácu'bi ka c'ux chrij, ri uj siq'uim wi 
rumal ri Dios. 5Xa jun ri Kajaw c'olic, xa c'u jun ri cujcojon che, xukuje' 
xa jun ri ka kasna'. 6Xa jun ri ka Dios c'olic, are c'u ka Tat nimalaj 
konojel. Ronojel c'o pu k'ab ri Arel, Cujucoj c'u chubanic ronojel ri craj ri 
Arel, xukuje! ri Are! c'o pa kanima' nimalaj konojel. 

7Yo'm chke rumal ri Cristo jas ri cujcowin chubanic. Are je! jas ri u 
chomam ri Are! pa ka wi! uj chkajujunal. 8 Rumal oi cubij ru Lok! Pixab ri 
Dios ri Tz'ibtalic: 

Aretak xpaki chicaj, xeuc'am bi 
ruc! Are! ri xeutoro, 
xeuya c'u can sipanic 
chque ri winak waral, 
—cácha!. 

9 ¿Jas quel cubij wa! chi xpaki chicaj? Quel cubij chi nabe xkaj bi c'à 
chuxe! ri ulew ri sibalaj naj kajinak. !9 Ri xkaj bi xe! ri ulew, are wa! ri 
xpaki bi sibalaj chicaj, más jela' puwi' ronojel ri caj chuc'utic chquiwách 
conojel chi ri Arel, man c'o tá c'olibal ri mat cáriktaj wi. 11 Tzare c'ut 
xyo'w ri qui chac ri cojonelab chquijujunal. Jujun xeucoj che apóstoles, 
jujun chic xeucoj che k'alajisal tak re ru Lok! Pixab ri Dios, jujun chic 

xuya chque chi cáquitzijoj ri Utzalaj Tzij re ri Evangelio. Niq'uiaj chic 
xeucoj che c'amal tak qui be ri cojonelab, jujun chi c'ut xeucoj che ajtijab. 
12 Je ri! xuban chque ri cojonelab rech e c'o ri quepatánin che ri Dios ruc' 
ri quecowin chubanic. E are wa! ri quebanow ri chac che qui q'uiyisaxic 
ri cojonelab ri quenuc'uw ru cuerpo ri Cristo waral cho we uwáchulew. 

13 Je ri' rech nimalaj konojel cájunamataj ka wách rumal ri ka cojonic, 
kas cáketamaj c'u na u wách ri Cristo ru C'ojol ri Dios. Kas cátz'akat 

na ri ka chomabal, utz quel na ri ka c'aslemal cho ri Dios, rech cujel ta 
na junam ruc! ri Cristo. 14Man uj je! tà chic jas ri ac'alab ri man xak tà 
jun quec'oji wi, duebel je wa! je ri'. Man cákaj tà ri! chi xak cujc'am bi 
jawije' chi! cumal niq'uiaj winak ri quec'utuw jule! tak tijonic chic ri xak 
quech achijab. We winak ri! xak cáca'n subunic, c'o ri itzel tak qui no!j, 
cáquitzucuj jas cáca'no chi ri winak cáquicoj ri qui tijonic ri man kas 

tzij taj. 15 Chuq'uexwách wa! are rajwaxic chi cákatzijoj ri kas tzij, cákaj 
kib nimalaj konojel. Jas ri ac'alab queq'uiyic, je! rajwaxic cáka'n uj pa 
ronojel. Cátz'akat c'u na ri ka chomabal cho ri Dios, rech cujel ta na jas ri 
Cristo ri xa uj jun ruc'. Are c'u ri Are! cátakan pa ka wi! je! jas ri ka jolom 
c'o puwi' ri ka cuerpo. 16Rumal ri Cristo utz cáca'n conojel ru tz'akatil ru 
cuerpo che qui rikic quib. Conojel cáquito!la quib, cáca'n c'u ri qui chac 
chquijujunal. Je ri' chquijujunal ru tz'akatil ri cuerpo queq'uiyic, conojel 
cácaj quib, cáquito'la quib. (E are wa! ri kachalal cojonelab ri quenuc'uw 
ru cuerpo ri Cristo waral cho we uwáchulew.) 


Waral cákil wi ri c'ac! c'aslemal ri cuya ri Cristo chque ri cojonelab 

17Pa ru bi! ri Kajaw Jesús are quinbij wa! chiwe, quixinpixbaj c'ut chi 
miban chi iwe jas ri cáca'n ri niq'uiaj winak chic ri man e cojoninak tá 
che ri Dios. Ri e are! xa cáquichomaj u banic ri man c'o tá u patàn. 18Jun 
wi ri qui chomabal, je! ta ne chi e sachinak pa ri k'ekum. Man c'o tá c'u 
que ri c'aslemal ri cuya ri Dios rumal chi man c'o ta quetam. Abajarinak 
ri canima!, man coc tá c'u tzij pa qui jolom. 19 We winak ri! man c'o tá chi 
qui q'uixbal chquipalaj, qui jachom quib chubanic ronojel u wách etzelal, 
jachique ri utz cáquil wi. Ruc' sac'ajil xekaj chubanic ronojel u wách mac, 
pune áwas u banic wa! cho ri Dios, xukuje' chquiwách ri winak. 20Ri 
ix c'ut man je! tà wa! ri xiwetamaj ruc' ri Cristo. 21 We kas zita ri xbix 
chiwe chrij ri Arel, iwetam c'u ri kas tijonic. Are wa! ri tijonic chrij ri kas 
tzij ri cáriktaj xak xuwi ruc' ri Cristo. 22Miban chi ba! jas ri xiban can 
ojer. Chiya can ri ojer i c'aslemal, ronojel ri man utz taj ri ix nak'atal wi 
nabe aretak ix sachinak rumal ru banic ri itzel tak i rayinic. 23 Chiya ba 
chi cában c'ac! che ri iwanima!, xukuje! ri i chomabal. 24Chiq'uexa ri i 
c'aslemal je! ta ne ri quicoj jun c'ac! atz'iak. Are wa! ri c'ac' i c'aslemal ri 
yo'm chiwe rumal ri Dios rumal chi are u rayibal ri Are'. Jun c'aslemal 
wa! ri kas jicom, xukuje! ch'ajch'oj. 

25Chiya ba' can u banic ri banow tzij, chibij ri kas tzij chbil tak iwib 
rumal chi ri uj nimalaj konojel, uj cojonelab ri cujnuc'uw ru cuerpori 
Cristo, cámic c'ut xa uj jun chic. 

26 We cápe iwoyowal, miya! chi cuban chiwe chi quixmacunic. Choc'ow 
ri iwoyowal chanim, c'á mája! que! ri k'ij. 27 Miya che ri Itzel chi c'o jas ri 
cácowin chubanic chiwe. 

28Quinbij chque ri cáca'n ri elak! chi máquiban chi wa!, xane 
chquitzucuj qui chac. Chquicojo ri qui k'ab, ri quetambal chubanic jun 
chac rech cáquich'ac ri cáquitijo, xukuje! rech c'o ri cáquiya chque ri c'o 
qui rajwaxic. 

29 Mibij tzij ri man utz taj, xane chicojo ri tzij ri utz cátatajic, ri quetob 
chque jachin tak ri quetowic, xukuje' cuya utzil pa ri qui c'aslemal. 
30Miya bis che ri Lok'alaj Espíritu rech ri Dios. Are c'u ri Lok'alaj 
Espíritu, are ri c'utbal chi ri ix kas tzij ix rech ri Dios, chi cátz'akat c'u na 
ri k!ij aretak quixtor na rumal ri Arel, 

31 Chiwesaj ronojel ri c'äx ri c'o pa tak ri iwanima', ronojel ri oyowal, 
ri c'a'nal, ri yajanic, ri yok'onic, xukuje! ronojel u wách etzelal. 32Xane 
chich'abej iwib ruc' utzil, chel i c'ux chbil tak iwib, chusachala rib i mac 
chbil tak iwib, jas ri Dios xusach i mac ix rumal ri Cristo. 


Ri apóstol Pablo cubij jas ri rajwaxic pa ri qui c'aslemal ri cojonelab 


5 1Rumal chi ri ix, ix ralc'ual ri Dios, ix lok! chuwách, rajwaxic chi 

quitij i chuk'ab chubanic iwe jas ri cuban ri Arel, 2Chiwaj ba! iwib 
jas ri Cristo cujraj uj, xujach c'u rib pa ri cámical che ka q'uexwách, jas 
jun alaj chij ri cácámisax cho ri Dios che sipanic, ri sibalaj je'l cuna! wi ri 
Arel, jas ri ruxlab ri c'oc'alaj cunabal ri cáporox chuwách. 

3Miban iwe jas ri cáca'n ri tz!i! ri zak cáquirik quib, man c'o tá qui 

pixab. Miban apachique u wách mac ri áwas u banic cho ri Dios, o 
chquiwách ri winak, mirayij q'uia u wách jastak ajuwáchulew. Moc wa! 
we chomanic ri' pa ri i jolom. Man takal tà wa! chiwe rumal chi ri ix, ix 
ralc'ual ri Dios. ^Micoj itzel tak tzij ri q'uixbal qui bixic, mibij tzij ri man 
c'o tá qui patán, o ri tzij ri man utz taj ri yacbal tze'. Man ya'tal tà c'u wa! 
chiwe, xane are utz na ri quibij Gi re maltioxinic che ri Dios. »Iwetam 
c'ut chi conojel ri je! cáca'no jas ri cáca'n ri tz'i' ri xak cáquirik kib, man 
c'o tá qui pixab, conojel ri cáca'n ri etzelal ri xa cuban tz'il che ri qui 
c'aslemal, xukuje! conojel ri cáquirayij q'uia u wách jastak ajuwáchulew 
ri e junam cuc! ri jule! winak chic ri quek'ijilaj ri tiox ri xa e banom 
cumal winak, wa! we winak ri! man cuya! taj queopan ruc! ri Dios rech 
cátakan ri Cristo, ri Dios pa qui wi'. 6C!o ba! jun mixsubuwic ruc' tak tzij 
ri man c'o tá qui patán. Rumal c'u wa! cápe na ri nimalaj royowal ri Dios 
pa qui wi! ri winak ri man queniman tà che, các'ájisax c'u na qui wách ri 
e are!. 7Miban ba! iwe jas ri cáca'n wa! we winak ri". 

8Nabe canok jun wi ri i chomabal, je' ta ne chi ix sachinak pa ri 
k'ekum. Cámic chi c'ut ix rech ri Kajaw Jesús. Rumal wa! i q'uexom ri 
i chomanic, quixcowin chic quixca'yic. Je! ta ne chi xsakiric, ix c'o chi 
pa ri sakil. Chibana ba! jas ri takal u banic cumal ri winak ri e c'o chic 
pa ri sakil. 9Je' jas ri k'ij cuya ri sakil, cuban sak che ronojel, xukuje! ri 
ranima! jun winak ri ya q'uexom chic, cuban ri! ri utzil, ri jicomal, ri kas 
tzij. 10 Chicojo i chuk'ab che retamaxic jachique ri utz cáril wi ri Kajaw 
Jesús. 11 Miban iwe ri man c'o tà u patàn, jas ri cáca'n ri winak ri je! ta 
ne e sachinak pa ri k'ekum, ri jun wi ri qui chomabal. Cheipixbaj c'u ri 
winak ri je! cáca'n wa!, chik'alajisaj chquiwách chi man utz taj ri tajin 
cáca'no. 12 Q'uixbal c'u u bixic chi sak ri cáca'n we winak ri' chic'uyal. 
13 Aretak c'ut quesax chi sak ronojel, kas cák'alajin na wa Je ri!, rumal 
chi ri sakil cuk'alajisaj na ronojel. 14Rumal ri' cábixic: 
At ri! ri je! ta ne catwaric, chatc'astajok, 

chatwalij chquixol ri winak 

ri je! ta ne e cáminakib 

rumal ri qui mac, 

ri Cristo c'ut cuya na sakil chawe, 
—cácha!. 
15Rumal ri! kas chiwila na jas ri quibano. Miban iwe jas ri cáca'n ri 

winak ri man c'o tá quetam, xane kas quichomaj na jas quibano, je! jas 
ri cáca'n ri ajno'jab. 16Xak mitzak ri i k'ij, rumal chi c'áx tak k'ij chic uj 
clolic. 17 Man zak tà ix con, másach c'u ri i chomanic, xane kas chitzucuj 
u ch'obic jas ru rayibal ri Dios. 18Mixk'abaric rumal chi xak quixuc'am 
bi wa! pa ri c'äx. Kane chiya che ri Lok'alaj Espíritu chi cátakan pa ri 
iwanima'. 19 Chitzijobela iwib ruc' tak tzij ri e c'o pa tak ri salmos, ri e c'o 
pa tak himnos, ri cáquiya u ktij ri Dios, xukuje!' ruc! tak ronojel u wách 
tak bix ri cuya ri Dios chiwe. iChixbixon che ri Dios! Chiya ba! u ktij ri 
Kajaw Jesús pa tak ri iwanima'. 20Amak'el chimaltioxij ronojel che ri 
Dios ka Tat pa ru bi' ri Kajaw Jesucristo. 


Waral cákil wi jas ri rajwaxic pa ri qui c'aslemal 
ri cojonelab pa tak ri cachoch 


21Chixniman chbil tak iwib rumal chi nim quiwil wi ri Cristo. 

22Ri ixokib ri e c'ulan chic cheniman ba! chque ri cachajil, junam jas 
ri cáca'no, queniman che ri Kajaw Jesús. 23Je ri!, rumal chi ri achi are 
c'amal u be ri ixok, je! jas ri ka jolom c'o puwi' ri ka cuerpo, cuc'am c'u 
ri ka be. Ri Cristo are c'o pa qui wi! conojel ri cojonelab ri quenuc'uw 
ru cuerpo waral cho we uwáchulew. Are To'l Ke nimalaj konojel ri 
uj cojonelab ri cujnuc'uw ru cuerpo. 24 Je! jas ri kachalal cojonelab 
queniman che ri Cristo, je ri' xukuje! ri ixokib ri e c'ulan chic rajwaxic 
queniman chque ri cachajil pa ronojel. 

25 Ri achijab ri e c'ulan chic lok! chquila wi ri quixokil je! jas ri Cristo lok! 
queril wi ri kachalal cojonelab, xujach c'u rib pa ri camical rumal quech. 
26Je ri' xubano rech cuban ch'ajch'oj che ri qui c'aslemal, queutas c'ut rech 
queuya pu k'ab ri Dios. Je! ta ne ruc' joron xeuch'aj wi aretak xuban sak che 
ri qui c'aslemal ruc! ru Lok! Pixab ri Dios. 27 Je ri! rech queuya ri kachalal 
cojonelab chuwách ri Are! chbil tak quib, sibalaj je'l na quebelic, ch'ajch'oj 
ri canima!, man c'o tá qui mac, man c'o tá jas jun u wách etzelal, xane 
sibalaj je'l ri qui c'aslemal. 28Je c'u wa! ri rajwaxic cáca'n ri achijab ri e 
c'ulanic, lok! cáquil ri quixokil, jas ri cuban jun winak lok! cáril rib. Jachin 
ri lok! cáril wi ri rixokil, lok! c'u cáril rib ri are! chbil rib. 22 Man c'o tà c'u 
jun winak ri tzel cáril wi ru cuerpo, xane cutzuku, cárilij. Je c'u wa! cuban 
ri Cristo chque ri kachalal cojonelab. 30 Je ri', rumal chi ri uj cujnuc'uw ru 
cuerpo ri Are! waral cho we uwáchulew. Je! ta ne uj u ti'jal, uj u bakil. 31Jas 
ri cubij ru Lok! Pixab ri Dios ri Tz'ibtalic: “Rumal wa! jun achi queuya can ru 
nan u tat, cátuni c'u ruc! ri rixokil. Ri quieb ri! xa e jun chic,” —cácha'. 32Ri 
tajin quinbij sibalaj nim u banic wa'. Man c'o tá jun etamaninak wa! nabe. 
Are c'u ri quinbij, are quinbij chrij ri Cristo xukuje' ri kachalal cojonelab. 
33Xukuje! quel cubij wa! chi chijujunal ix rajwaxic lok! chiwila wi ri iwixokil 
jas ri quiban che iwib. Xukuje! ba! ri ixok nim chrila wi ri rachajil. 

6 1 Ri ix, ac'alab, chixniman chque ri i nan i tat rumal chi ix cojoninak 

che ri Kajaw Jesus. Takal c'u wa! chi je! quibano. 2Ri nabe takanic 
ri cubij ri Dios chi c'o cuya chke we cákanimaj are wa: “Nim cheawila wi 
ra nan a tat, 3rech carik utzil, xukuje' naj catc'asi na cho we uwáchulew,” 
—cácha ri! pa ru Lok! Pixab ri Dios ri Tz'ibtalic. 

4Xukuje' ri ix, nan tat, xak miyac coyowal ri iwalc'ual, xane cheipixbaj 
lok pa ri qui nuch'al, chic'utu utzalaj no'j chquiwách rech quecojon che ri 
Kajaw Jesüs. 

5Ri ix, ajchaquib, chixniman chque ri i patrón waral cho we 
uwáchulew. Nim cheiwila wi junam jas ri quibano, quixej iwib cho ri 
Dios. Muban quieb ri iwanima' chubanic ri i chac, xane chibana! jas ri 
quiban chupatànixic ri Cristo. 

6Man xuwi tà utz quiban che qui patànixic aretak quixquilo rech utz 
quixquil wi, xane chich'obo! chi ix patànil re ri Cristo. Chibana ru rayibal 
ri Dios ri cápe pa iwanima'. 7 Cheipatànij c'u ri i patrón ruc' quicotemal, 
man zak tà quiq'ueyo. Chibana wa! je! ta ne are quipatànij ri Kajaw Jesús, 
man are tá ri winak. 8Iwetam c'ut chi ri Kajaw Jesús cuya na ru q'uexel ri 
utzil ri cuban jun winak, we ri are! cuban ru chac, c'o pu k'ab jun patrón, 
o cáchacun jawije! ri craj wi, ruc' apachinok. 

9Ri ix xukuje! ri ix patrón, chibana ri utz cuc! ri patànil tak iwe. Xak 
miban c'àx chque. Chna'taj chiwe chi ri Cajaw ri e are! xukuje! Are ri 
Iwajaw ix. C'o chila! chicaj, cátakan c'u pa ka wi! uj nimalaj konojel. Ri 
Are! c'ut junam queril wi conojel ri winak. 

Waral cákil wi ronojel ri cuya ri Dios chke, 
ri cákacoj pa ri ch'oj chrij ri Itzel 

10 Càmic, kachalal, are chitzucuj ri i chuk'ab ruc' ri Kajaw Jesús rech 
c'o iwe ri nimalaj u chuk'ab ri Arel, 11 Chicojo ri to'bal iwib ri cuya ri 
Dios, junam jas ri quicoj jun atz'iak, rech man quixtzak tà rumal ri 
subunic ri cuban ri Itzel chiwe. 12Man uj c'o tá che ch'oj chquij winak, 
xane are chquij itzel tak espíritus ajuwocaj ri quebin pa ri sutz! mayul, 
ri clo takanic pa qui k'ab. E are! ri nimak tak k'atal tak tzij, ri nimak tak 
takanelab, ri quetakan puwi' ruwáchulew. E are! itzel tak espíritus wa! 
ri tajin quetakan pa tak we ktij ri! re k'ekum. 13 Rumal ri! chic'ama ba! 
ronojel ri to'bal iwib ri cuya ri Dios cámic, jas ri cuban jun soldado cucoj 
ri atzliak re ch'ich' chuto'ic rib pa ri ch'oj. Je ri! rech quixcowinic quito! 
iwib chuwách ri ka c'ulel pa ri c'áxalaj tak Ku aretak cápe ri ch'oj. Je 
wa ri', aretak coc'ow ronojel co quixjeki na canok. 14iCo ba! chixjekelok! 
Chicojo ri Kas Tzij je! ta ne chi are ri pas ri ximibal i pam. Chibana 
ri jicomal pa ri i c'aslemal je! ta ne jun to'bal uwo i c'ux wa! quicojo. 
I5 Chibana bai u banic iwib chutzijoxic ri Utzalaj Tzij re ri Evangelio ri 
cuya utzil, je! ta ne jun chic u wách i xajáb ri quicojo. 16Rajwaxic ba! 
xukuje' chi sibalaj quixcojonic, rumal chi are wa! je! ta ne jun nimalaj 
perepic ch'ich' ri to'bal iwib ri quiwuc'aj. Ruc! wa! quixcowinic quichup 
na ronojel ri q'uiákbal ri quenicowic ri cuq'uiák ri Itzel chiwij. 17Ru 
tobanic ri Dios are wa! chicojo che to'bal i jolom. Ru Lok! Pixab ri Dios 
are chicojo je! ta ne are jun espada (machete) ri cuya ri Lok'alaj Espíritu 
chiwe. 18Chibana ronojel wa! ruc' oración. Chita! ru tobanic ri Dios, 
chibochi!j c'u ri Dios amak'el ronojel k'ij, junam jas ri u c'amic i be ri 
cuban ri Lok'alaj Espíritu. Rech quixcowin chubanic wa!, chixc'asc'atok, 
mixej ba! iwib. Chitakej c'u u banic oración. Chibana orar pa qui wi! ri 
winak ri e rech ri Dios, ri cojonelab. 19 Chibana orar pa nu wi in xukuje!, 
rech aretak quinch'awic ri Dios cuya ru tzij pa ri wanima', man quinxej 
ta c'u wib quink'alajisaj ri Utzalaj Tzij re ri Evangelio ri man etamtal tà 
can nabe. 20In takom rumal ri Dios, in petinak chuq'uexel ri Are! rech 
quintzijoj ri Evangelio, pune ta ne in c'o pa che! cámic ri! xa rumal wa!. 
Chibana ba! orar rech man quinxej tá wib quintzijoj wa! we tzij ri! jas ri 
rajwaxic quinbano. 


Ri apóstol Pablo cuya apan rutzil qui wách ri cojonelab 


21Ronojel ri nu banom xukuje! ri tajin quinbano, are ri kachalal 
Tíquico cubij na wa! chiwe. Ri are! are jun lok'alaj kachalal, utz cuban 
chupatánixic ri Kajaw Jesús pa ru chac ri Arel, 22Rumal ri! tajin quintak 
bi ri are! iwuc' rech cuk'alajisaj na ronojel chiwe. Je ri! kas quiwetamaj 
jas ri ka'nom uj waral, cáwalijisax ta c'u na ri iwanima! ix rumal wa!. 

23 Are ta ba! ri Dios ka Tat xukuje! ri Kajaw Jesucristo cayo'w uxlanem 
che ri canima! ri kachalal, cubano chi cácaj quib, chi kas GU quecojonic. 
24 Are ta ba! ri Dios cátok'obisan qui wách conojel ri kas cácaj ri Kajaw 
Jesucristo ruc! ri rutzil ranima! ri man cáq'uextaj taj, are la! chi sibalaj 
lok! cujril wi ri Are'. Amén. 

RI CARTA RI XUTZ'IBAJ 
RI SAN PABLO CHQUE RI 
COJONELAB AJ FILIPOS 





Ri apóstol Pablo c'o pa che', cuchap u tz'ibaxic bi jun 
carta chque ri kachalal cojonelab aj Filipos 


1In wa! ri Pablo, wachi'l ri Timoteo, uj patànil tak re ri Jesucristo. 
Cákatz'ibaj bi wa! we wuj ri! chque conojel ri kachalal ri e rech 
ri Dios ri e c'o pa ri tinimit Filipos, ri xa e jun ruc' ri Cristo Jesus. 
Cákatz'ibaj bi wa! we wuj ri! chiwe ix iwonojel junam cuc! ri c'amal tak 
i be, ri obispos? xukuje! ri diáconos.” 2Are ta ba! ri Dios ka Tat xukuje! ri 
Kajaw Jesucristo cutok'obisaj i wach, cubano chi cuxlan ri iwanima'. 


Ri apóstol Pablo cuban orar pa qui wi' ri cojonelab 


3Amak'el aretak quixna'taj chwe, quinya maltioxinic che ri Dios. 
4Aretak quinban orar, amak'el quinbochi'j ri Dios pi wi! ix nimalaj 
iwonojel ruc' quicotemal. 5Je ri' quinbano rumal chi ri ix, ix chacuninak 
wuc! chutzijoxic ri Utzalaj Tzij re ri Evangelio tzpa ri k'ij ri xinchap u 
banic wa! c'ä xopan na we cámic ri'. 6éKas wetam in chi ri Dios ri xuchap 
u banic we kas utzil ri! pa ri iwanima! cutakej na u banic wa! c'á copan 
na ri k'ij ri cátzelej lok ri Kajaw Jesucristo. 7 Ya'talic chi je wa! ri nu 
chomanic chiwij rumal chi sibalaj ix lok! chnuwách in, xukuje' rumal 
chi junam tajin cákacochij ronojel u wách u tok'ob ri Dios pa ka wi'. 
Je ri' pune ta ne in c'o pa che!, pune ta ne in c'o chquiwách ri k'atal 
tak tzij chuk'alajisaxic chi ri Utzalaj Tzij re ri Evangelio are ri kas tzij. 
8Cho ri Dios c'o wi wa! chi sibalaj quixwaj nimalaj iwonojel, je! jas ri 
Jesucristo cujraj uj. 9Aretak quinban orar pi wi quinta! che ri Dios chi 
sibalaj quiwaj na más iwib, xukuje' chi các'oji na nimalaj i no'j, nimalaj 





21:1a “Obispo”: Chawila' ri Tito 1:7, nota. ?1:1b “Diácono”: Chawila! ri 1 Timoteo 3:8, 
nota. 

iwetambal, rech quixna!w chubanic ronojel. 10 Je ri! ri quinta! che ri Dios 
rech quixcowin chucha'ic jachique ri utz na u banic cho ri Dios. We je ri! 
quibano, utz na ri i c'aslemal, ch'ajch'oj ri', man c'o tà etzelal chupam. 
Aretak c'ut cápe ri Cristo, man co tá mac ri! cáriktaj na chiwij. 11 We je ri! 
quibano, ri Jesucristo cuban na chi ri i c'aslemal are je! ta ne jun utzalaj 
Joch! ri sibalaj q'uia chomak tak jal queyac na chrij. Je ri! ri i c'aslemal 
we c'o q'uia u wách utzil i banom. Cánimarisax ba! u ktij ri Dios, cáyi! chu 
na u k'ij iwumal. 


Ri nu c'aslemal are quincoj na chupatánixic ri Cristo 


12Kachalal, cwaj chi quiwetamaj chi ri c'äx ri nu rikom in, kas 
tobaninak wa! chuk'alajisaxic ri Utzalaj Tzij re ri Evangelio chquiwách ri 
niq'uiaj winak chic. 13Je ri', rumal chi conojel ri soldados re ri nimalaj 
k'atbal tzij, xukuje! ri niq'uiaj winak chic ri e c'o waral quetam chi in c'o 
pa che! xa rumal chi quinpatánin che ri Cristo. 1^ Rumal c'u rech wa! xa 
jubik' man conojel ri kachalal qui jiquibam qui c'ux chrij ri Kajaw Jesús 
rech man cáquixej tà chi quib, xane cáquicoj qui chuk'ab chutzijoxic ru 
Lok! Pixab ri Dios. 

15Kas tzij e c'o jujun ri cáquitzijoj ri Utzalaj Tzij re ri Evangelio chrij 
ri Cristo xa rumal chi c'áx cáquina! chwe, cácaj cáquinimarisaj quib 
chnuwách. Xa ch'oj cácaj ri e are'. Jule! chic cáca'n wa! ruc' utzalaj qui 
chomanic. 16E c'o jujun chic ri cáquitzijoj ri Utzalaj Tat chrij ri Cristo xa 
rumal chi qui tasom quib chkij, xa c'u c'o ri cácaj ri e are! chbil tak quib, 
man utz tà c'u ri qui chomanic. Xak are cácaj chi quinrik chi na niq'uiaj 
bis chic waral pa che'. 17 Are c'u ri jule! kachalal chic sibalaj quincaj, 
cáquitzijoj ri Utzalaj Tzij re ri Evangelio rumal chi quetam chi ri in, in 
c'o waral pa che! chuk'alajisaxic chi ri Evangelio are ri kas tzij. 18¿Jas 
ta c'u ne ri cábanic? Ri in quinbij: Utz la! chi cátzijox ri Utzalaj Tzij re 
ri Evangelio chrij ri Cristo chquiwách ri winak, —quincha'. We utz ri 
qui chomanic, we man utz taj, iquinquicot c'u rumal wa', chi cátzijox ri 
Evangelio! 

Xukuje! sibalaj quintakej na quicotemal. 19 Je ri', rumal chi wetam in 
chi utz quinel na pa ronojel, xukuje! chi quintzokopix na. Je ri', rumal 
chi tajin quiban orar pa nu wi', xukuje' rumal chi ri Lok'alaj Espíritu 
rech ri Kajaw Jesús quinuto' na pa ronojel. 20 Je ri', rech cábantaj ri 
quinweyej, ri kas nu rayinic. Are la! chi man quinq'uix tà che ri Cristo, 
xane chi quintzijoj ru banic ri Are! waral junam jas ri nu banom amak'el, 
man quinxej tá wib. Je ri! cwaj quinbano rech cánimarisax na u ktij 
ri Cristo wumal in. Je ri' we ri Dios cuya na ri nu c'aslemal, we c'u ne 
xa quincámic. 21 Ri nu c'aslemal cámic, are quincoj che ru patánixic ri 
Jesucristo. We quincámic, man c!áx tà ri! rumal chi xa utzil quinriko. 
22We c'u c'o na ri nu c'aslemal waral cho we uwáchulew, are utz ri! rech 

guincoj wa' che ru tzijozic ri Utzalaj Tzij re ri Evangelio. Man wetam 
taj jachique ri utz na u cha'ic, we are ri quincámic, we c'u ne are ri 
quinc'asi'c. 23 C'àx chwe ru cha'ic jachique ri utz na. Cwaj quinc'oji na 
iwuc!, xukuje! cwaj quincámic, quinel cho ruwáchulew rech quinec'ol 
ruc! ri Cristo. ¡Are sibalaj utz na quinwil wa'! 24Pune ta ne je ri', are 
utz na chiwe ix we c'o na nu c'aslemal waral, quincanaj c'u na iwuc!. 
25Wetam in chi kas GU quincanaj na canok, quinc'oji na iwuc! cho we 
uwáchulew che i to'ic rech quitakej na ri i cojonic che ri Cristo, xukuje' 
rech quixquicot na rumal wa 26 Aretak quinopan na iwuc! jumul chic, 
cuya! quinimarisaj na u k'ij ri Cristo Jesús rumal wech in. 

27 Chiwila ba! iwib rech ri i c'aslemal ronojel k'ij kas cuk'alajisaj chi i 
cojom ri Utzalaj Tzij re ri Evangelio, rech ya'talic chi cábix chiwe chi ix 
cojoninak che ri Cristo. Je ri', we quinopan na iwuc! jela! che iwilic, we 
ne naj in c'o wi chiwe, cwaj quinta u tzijol chi jicom ri iwanima! chrij 
ri Cristo, man cuban tà quieb i c'ux, man c'o tà c'u ch'oj chixol. Cwaj 
quinta u tzijol chi ri ix junam tajin quixchacunic chutzijoxic ri Kas Tzij re 
ri Evangelio. 28Xukuje! cwaj chi man quixej tá iwib chquiwách ri winak 
ri cáca'n qui c'ulel chiwe. Je ri! quik'alajisaj chquiwách ri e are! chi xa 
cásach na qui wách. We je ri! quibano, man quixej tà iwib, are etal wa! 
chiwe rumal ri Dios chi quirik na ru tobanic ri Arel, 29 Ya'tal c'u chiwe 
ix rumal ri Cristo chi quixcojon che ri Are!, quixpatánin che. Man xuwi 
tà c'u wa!, xane xukuje! chi quirik c'áàx rumal rech ri Arel, 30Ri ix, ri in, 
junam tajin cujchacunic, tajin cujch'ojin ruc' ri Itzel. Iwilom ix petinak 
lok jas ri nu banom, nu tijom nu chuk'ab quinchacunic, quinch'ojinic. 
Cámic c'ut tajin quitatabej u tzijol chi c'ä tajin quinrik c'áx pa we ch'oj ri! 
ri in c'o wi. 


Ri Cristo man nim tà xril rib, nimarisam c'u u k'ij rumal ri Dios 


2 1Je c'u ri! iwetamam ba! jas ri cuban ri Cristo cuwalijisaj ri 

iwanima!, cucu'bisaj i c'ux, rumal chi ix lok! chuwách. Iwetam 
xukuje! chi ri Lok'alaj Espíritu rech ri Cristo c'o pi wi'. We kas ivetamam 
chi kas cápax u c'ux ri Cristo chiwe, cutok'obisaj i wach, 2chibana bai 
chi sibalaj quinquicotic. Chiwaj ba! iwib. Chixchacun junam rech man 
c'o tà ch'oj chixol, rech quina! pa ri iwanima! chi xa ix jun, xa jun ri i 
chomanic. Xa je ri' quiya quicotemal chwe. 3Mitzucuj xak xuwi ri iwe ix, 
minimarisaj ba! iwib. Nim c'u cheiwila wi ri niq'uiaj chic. Chibana ix chi 
man nim taj quiwil wi iwib. ^C'o jun chiwe mutzucuj xak xuwi ri utz che 
ri are!, xane are chutzucuj u banic utzil chque ri niq'uiaj chic. 

5Chc'ol ta iwuc! ri chomanic ri xc'oji ruc' ri Kajaw Jesucristo. 6Ri Are! 

man xuchomaj tà u banic che rib chi junam ruc' ri Dios, pune je! kas 
GU chi ri Are! junam ruc'. 7Xane xuya can ri kas u banic, xil u wäch 
junam jas jun winak ajwaral, xoc che patánil que ri winak ajuwáchulew. 

8 Aretak kas winak chi ri Are, ri Jesús man nim tà xril rib. Xniman che 

ri Dios ru Tat pa ronojel, xurik c'u ri q'uixbal cámical cho ri cruz je! ta 

ne chi are jun banal etzelal. 9Rumal wa! ri Dios xuya che ri Jesús chi 
nim na u k'ij chquiwách conojel, xukuje! xuya che chi nim quil wi na ru 
bi! ri Are! chuwách ri qui bi! conojel. 10Je! xubano rech aretak cáquito 
chi cábix ru bi! ri Jesús, conojel quexuqui'c, conojel ri e c'o chila! chicaj, 
conojel ri e c'o cho ruwáchulew, xukuje! conojel ri e cto chuxe! rulew. 
11Je ri' rech conojel cáquich'obo, cáquibij chi ri Jesucristo are ri Kajaw, je 
ri' c'ut cánimarisax na u k'ij ri Dios ka Tat. 


Ri quecojon che ri Cristo cáquiya sakil cho we uwáchulew 


12Je ri', lok'alaj tak kachalal, jas ri i banom amak'el aretak in c'o iwuc!, 
chixniman chwe pa ronojel, pune naj in c'o wi chiwe cámic. Chibana 
ba! ri cuk'alajisaj chi kas tzij i rikom ru tobanic ri Dios. Je! chibana wa!, 
nim chiwila wi ri Dios, chixej iwib chuwách. iMinimarisaj ba! iwib! 13Je 
ri', rumal chi are ri Dios ri tajin cuya ri lok'alaj u rayibal pa ri iwanima!. 
Tajin cubano chi quiwaj quiban utzil, quixuto! c'u na rech quixcowin 
chubanic jas ri u chomam lok. 

14Chibana ronojel ruc' utzil, man ruc' tá ch'oj, man ruc! tà oyowal. 
15Je ri! rech ri winak man xa tá ne jubik! mac cáquirik chiwij. We je ri! 
quibano, k'alaj chquiwách chi kas tzij ix ralctual ri Dios ri quiban utzil 
chquixol ri winak ri cáca'n etzelal, ri man queniman tá che ri Dios. We 
quiban ronojel ruc' utzil, quiya na sakil chque ri winak jas ri ch'imil 
ri quejuluw chak'ab pa ri k'ekum. 16Je wa ri' quic'ut na chquiwách 
ri winak ri Utzalaj Tzij re ri Evangelio ri cuya qui c'aslemal. We je! 
quibano, quincowinic quinquicot na in iwumal pa ri k'ij ri cápe na ri 
Kajaw Jesucristo. Je ri' quinwetamaj na chi man xak tá lok! xinchacun 
iwuc!, man zak tà c'u lok! xinya ri tijonic re ri evangelio chiwe. !7 Pune 
quincámisaxic, cáturuwisax ne ri nu quiq'uel cho ri Dios, quinquicot na. 
Quinquicot iwuc! ix iwonojel we ri nu c'aslemal cácoj na chubanic tz'akat 
che ri patáninic ri tajin quiban ix cho ri Dios je' ta ne chi are jun sipanic 
ri quiya che rumal chi quixcojonic. 18 Cwaj c'ut chi xukuje! quixquicot ix 
wuc! in we ri Dios cuya chwe chi je ri' nu cámisaxic cábanic. 


Waral cákil wi jas ri qui banic ri Timoteo rachi'l ri Epafrodito 


19We are ru rayinic ri Kajaw Jesús, cwaj quintak bi ri Timoteo iwuc' 
camic ri'. Quinquicot c'u na aretak ri are! cutzijoj chwe ronojel ri i banom 
jela!. 20 Cwaj quintak bi ri Timoteo rumal chi man c'o tá chi jun ri junam 
u chomanic wuc' in, ri kas coc il chiwe. 21 Conojel ri niq'uiaj chic zak 
xuwi cáquitzucuj ri quech ri e are!, man cáquichomaj tá ri! ru rayinic ri 
Kajaw Jesucristo. 22Iwetam c'ut ri utzalaj chac ri u banom ri Timoteo. 
Ri are! chacuninak wuc' in chutzijoxic ri Utzalaj Tzij re ri Evangelio. 

Kas cáchacun ri are! wuc! jas ri cuban ri u c'ojol jun tata! cátob che ru 
tat. 23Rumal wa! cwaj quintak bi ri are! iwuc! aretak quinwetamaj jas ri 
cábantaj na wuc' in waral pa ri che'. 24Nu jiquibam c'u nu c'ux chrij ri 
Kajaw Jesús chi cuya chwe chi kas quine! in, quinopan iwuc! jela'. Craj xa 
quieb ozib Ku chic quinban in waral. 

25Quinchomaj in chi xukuje! rajwaxic quintak bi ri kachalal Epafrodito 
iwuc'. Are ri are! cáchacun wuc! jas jun wachi!l pa ri ch'oj, ri xitak lok 
rech cátob wuc! chupam ri nu rajwaxic. 26Ri are! c'ut sibalaj cábison 
chiwe, craj cáril i wach ix iwonojel. Coc il chiwe rumal chi xito chi 
xyawajic. 27 Tzij ri' chi sibalaj xyawajic, zak jubik' xraj man xcámic. Ri 
Dios c'ut xel u c'ux che, xutok'obisaj u wách. Xel u c'ux ri Dios chwe in 
xukuje!, rech man rajwaxic taj quinrik niq'uiaj bis chic ruc! ri c'áx ri nu 
rikom in waral. 28Rumal wa! cwaj quintak bi ri Epafrodito iwuc!, rech 
quixquicot na che rilic u wách jumul chic. Quinuto! wa! che ri nu bis in 
xukuje! aretak ri in wetam chi quixquicot chic. 29 Chic'amowaj ri are! 
ruc! nimalaj quicotemal pa ru bi' ri Kajaw Jesús. Nim chiwila wi ri are!, 
xukuje! conojel ri kachalal ri cuban junam jas ri cuban ri are'. 30Je ru. 
rumal chi xa jubik' xraj man xcám ri Epafrodito. Xurik c'áx chupatánixic 
ri Cristo. Kuya ranima! churikic c'àx chuya!ic ri tobanic chwe ri man 
xixcowin tà ix chubanic. 


Waral cákil wi jas ri' ri kas utzil, ri kas jicomal 


3 1Cámic c'ut, wachalal, chixquicot rumal ri Kajaw Jesús. Man 
quincos tá in chubixic wa! chiwe jumul chic, jas ri nu tz'ibam, 
rumal chi zak are utz chiwe ru tatabexic wa!. 2Chichajij iwib chquiwách 
ri lawalo tak winak, ri je! quepe “ch'uj tz!i'”, ri cácaj cáquisoc ri 
kachalal, cáquicoj ri retal ri ojer trato che ri qui cuerpo. (Are wa! ri 
cábix “circuncisión” che.)* 3Uj ri! ka banom ri kas “circuncisión”, rumal 
chi cujk'ijilan che ri Dios pa kanima' ruc' ri chuk'ab ri cáyi' chke rumal 
ri Lok'alaj Espíritu. Uj ri' cujquicotic rumal chi uj rech ri Cristo, man 
cácu'bi tá ka c'ux chrij ri cáka'n uj pa ri ka c'aslemal. ^We c'o jun ri kas 
takal che chi cácu'bi u c'ux chrij ri u banom pa ru c'aslemal, in ri! ri 
winak ri takal chwe. Man do tá jun winak chic ri más u banom tz'akat 
che ri ojer Pixab chnuwách in. 5Aretak xil nu wach, chuwajxak k'ij xcoj 
ri retal ri ojer trato che ri nu cuerpo. In kas winak aj Israel re ri juch'ob 
winak ri xc'oji ri ka mam Benjamín che qui nimal pa ojer tak Km. In ri! 
jun kas hebreo rumal chi ri nu tat, nu nan e are! hebreos. Xintijox chrij 
ri qui Pixab ri winak aj Israel je! jas ri cáca'n ri tata'ib fariseos. 6Xinya 
ri wanima! che ri tijonic chrij ri Pixab, je ri! chi sibalaj c'áx xinban nabe 
chque ri kachalal cojonelab. Xinniman che ronojel ri Pixab, man c'o tà 





«3:2 Che retamaxic jubik' na chrij ri circuncisión, chawila' Hechos 7:8, nota. 

jun ri cuya! cubij chi man xinniman taj. 7Ronojel c'u wa! ri xinbano, man 
utz tá chic quinwil cámic, rumal chi lok! na quinwil ri Cristo chuwách 
ronojel wa'. 8Je wa! quinwil ronojel ri nu banom, conojel ri jastak 

we xukuje!, chi man c'o tà chi c'u qui patán chnuwách rumal chi kas 
xinwetamaj u wách ri Kajaw Jesucristo. Rumal ri Cristo nu tzakom can 
ronojel. Quinwil in chi xa mes chic ri jastak we ri xec'oji nabe, xukuje! 
ronojel ri ojer nu c'aslemal. Je ri' ri nu chomanic rumal chi ri Cristo Are 
wech in, lok! c'u na quinwil wi ri Are! chuwách ronojel. ?Cwaj quinc'oji 
junam ruc' ri Cristo. Man cwaj taj chi cábix chwe chi in utz, chi jicom ri 
wanima' xa rumal ri nu banom in, o rumal chi nu nimam ri Pixab. Kane 
cwaj ri kas utzil, ri kas jicomal ri cuya ri Dios chwe rumal chi quincojon 
che ri Kajaw Jesucristo. Are ri Dios ri cubij na chi in utz, chi jicom ri 
wanima! rumal chi quincojon che. 10 Ri cwaj in cámic, are chi kas tzij 
quinwetamaj na u wách ri Cristo, xukuje' chi các'oji na ri nu chuk'ab 
junam jas ri xucoj ri Dios aretak xuc'astajisaj ri Jesucristo chquixol ri 
cáminakib. Cwaj quinrik c'áx junam ruc' ri Cristo. Cwaj chi junam ri 
wanima! in ruc' ri ranima! ri Cristo aretak xcám ri Are! rumal wech. 

I1 Cu!] nu c'ux chi quinc'astaj na bi chquixol ri cáminakib, jas ri xuban ri 
Cristo. 


Kacojo ka chuk'ab churikic ri yo'm chkawách rumal ri Cristo 


12Man quinbij taj chi ya nu rikom chi ronojel, chi ya in tz'akat chic, 
chi man c'o tá chi ri rajwaxic chwe. C!o ri craj na chwe. Quintakej cu 
na u ternexic ri Cristo rumal chi cu!l nu c'ux chi je! quinel na jas ri 
utzalaj achi ri xuchomaj ri Cristo Jesús aretak xinuto! pu k'ab ri Itzel. 
13Kachalal, man quinbij taj chi ya nu banom chic ronojel ri craj ri Dios 
chwe. Ri quinban cámic are ru sachic can ronojel wa! ri ya xoc'owic, 
quintij nu chuk'ab chubanic ri c'à c'o na chnuwách, ri màja! quinbano. 
14Je! quinbano, quintij nu chuk'ab rech quinrika ri c'à c'o na chnuwách, 
quinch'acanic. Ri Dios cusipaj na chwe ri cáyi' chque ri quech'acanic, 
ri c'aslemal pa ri caj ri man c'o tà u q'uisic. Are la! ri cayi' chke uj, ri uj 
rech ri Cristo Jesus. 

15Konojel ri uj, ri uj cojonelab ri c'o chi ri ka no'j ri yo'm rumal ri 
Cristo, rajwaxic chi je! cákachomaj wa'. We jun chi wi ri i chomanic ix, ri 
Dios cuban na chiwe chi cák'alajin na ri kas tzij chiwách. 16We c'o q'uia 
ri ketam, we c'u ne xa jubik! ri ka no!j, tzrajwaxic wi chi cujniman che ri 
Dios pa ronojel jas ri u c'utum chkawách, ri ya ketam chic. 

17Kachalal, chibana! jas ri quinban in. Chitakej u banic xak xuwi ri 
cáca'n ri winak ri je! cáca'no jas ri cáka'n uj, jas ri ka c'utum chiwách. 
18 Jas ri nu bim chiwe q'uia mul, quinbij chi na jumul cámic, rumal c'u 
wa! sibalaj quinbisonic quinbij chi e c'o q'uia winak ri xa cáca'n qui c'ulel 
che ri Cristo, tzel c'ut cáquil wi ri Utzalaj Tzij re ri Evangelio ri cutzijoj wi 

ru cámical ri Cristo cho ri cruz. 1? Chuq'uisbal ronojel cásach na qui wách 
wa! we winak ri'. Nim c'u cáquil wi ri itzel qui rayinic, cáquicoj wa! che 
ri qui dios. Cáquinimarisaj quib rumal ri q'uixbal ri qui banom, je'l c'u 
cáquilo. Cáquichomaj xak xuwi ri ajuwáchulew. 29Ri uj c'ut, jela! pa ri caj 
c'o wi ri kas ka tinimit. Rumal wa! tajin cujeyen che ri To'l Ke, ri Kajaw 
Jesucristo, ri cápe na pa ri caj. 21 Ri Jesucristo cuq'uex na ri ka cuerpo 

ri cákarik wi cláx amak'el. Cuban na che ri ka cuerpo chi sibalaj je'l na 
quelic junam jas ri rech ri Are!. Je! cuban na ruc! ri nimalaj u chuk'ab ri 
yo'm che rech cátakan na pa qui wi! conojel, c'o c'u ri cajulew pu k'ab. 


Chixquicot amak'el ronojel k'ij rumal ri Kajaw Jesüs 


4 1Je ri", lok'alaj tak wachalal, ri sibalaj cwaj quinwil i wach, 
chijiquiba i c'ux chrij ri Kajaw Jesus. Sibalaj quinquicot iwumal. Ix 

ri! ri tojbal re ri nu chac. Másach chiwe chi sibalaj ix lok! chnuwách. 

2Quinbochi'n che ri nan Evodia xukuje! che ri nan Síntique chi xak 
jun e c'ol wi pa ri qui chomanic, man c'o tà c'u ch'oj chquixol, rumal 
chi e cachalal quib rumal ri Kajaw Jesús. 3 Xukuje! quinta! tok'ob chawe, 
wach ajchac, rumal chi jicom ri awanima! pa ronojel, chi cattob chque we 
kachalal ixokib ri'. Xechacun wuc', xinquito' chutzijoxic ri Utzalaj Tzij re 
ri Evangelio junam ruc! ri Clemente, xukuje! ri niq'uiaj chic ri xechacun 
wuc', Tz'ibam c'u ri qui bi' pa ri wuj re c'aslemal rumal ri Dios. 

4Chixquicot amak'el ronojel k'ij rumal ri Kajaw Jesús. Quinbij chi na 
wa! jumul chic chiwe: iChixquicotok! —quincha'. 5 Chibana! chi conojel 
quetam chi quixch'awic, chi lok! queiwil wi conojel ri winak. Másach pa 
iwanima! chi xa jubik' man cápe ri Kajaw Jesus. 

6Mixej ba! iwib chuwách apachique ri cápetic. Kane xa chibana orar, 
chibij ronojel wa! che ri Dios. Chixbochi'n che ri Dios amak'el ruc' 
maltioxinic. 7We je' quibano, ri Dios cuban na chi cuxlan ri iwanima'. Je 
ri' chi ri winak cáquicajmaj na wa! chi man quixej tà iwib. Ri uxlanem ri' 
ri cuya ri Dios chiwe cuchajij na ri iwanima! xukuje! ri i chomanic, rumal 
chi cácu'bi na i c'ux chrij ri Cristo Jesús. 


Chichomaj ba! xak xuwi ri kas utz 


8Kachalal, chuq'uisbalil ronojel cwaj quinbij chiwe chi pa ronojel 
ri quichomaj, chixchoman chrij ri kas tzij, xukuje' chrij ri kas utzil. 
Chixchoman chrij ri kas jicom, xukuje! chrij ri man áwas tà u banic. 
Chixchoman na chrij ri je'lic xukuje! chrij ri utz cáquita wi ri winak, ri 
utz u banic, ri nim quil wi cumal. 

9Chibana ri nu c'utum chiwách, ri nu bim chiwe chi rajwaxic quibano. 
Chibana ronojel ri i tom pa nu chi', xukuje! ri iwilom chi quinbano. We 
quiban ronojel wa! ri ka Dios ri cubano chi cuxlan ri iwanima' các'oji na 
iwuc'. 

Waral cákil wi ri xquiya ri Filipenses chuto'ic ri apóstol Pablo 


10Sibalaj quinquicot rumal ri Kajaw Jesús chi ya xixchoman chi na 
jumul chic chwij. Man quinbij taj chi xa xinsach chiwe. Wetam chi xa 
man xixcowin tá che nu to'ic, pune xixoc il wumal. (Man are tä rumal 
chi c'o rajwaxic chwe chi quinbij wa! chiwe. Quincowinic quinquicot ruc' 
ri jubik' ri c'o wuc!. 12Wetam in ri meba'il, ri xak jubik! c'olic. Wetam 
xukuje! ri k'inomal, ri c'o q'uia jastak we. Ri in wetamam ronojel u wách 
c'aslemal, we are c'o ri nu wa, we ne are la! chi quinnumic, man c'o tá 
nu wa. Xinwetamaj jas quinbano we c'o q'uia ri jastak we, xukuje! we c'o 
meba'il, c'o c'u ri cajwataj chwe. 13 Quincowin chuch'ijic ronojel rumal ri 
Cristo ri cuya nu chuk'ab. 14Pune je ri', utz i banom che nu to!ic pa ri c'àx 
ri nu rikom. 

15Je! jas ri iwetam ix, ri ix aj Filipos, xak xuwi ri ix c'o ri xitak bi chwe 
chumaltioxixic ri tobanic ri xinya chiwe. Man c'o tà xquiya ri niq'uiaj 
cojonelab chic. Are wa! ri xiban chwe aretak xinchap u tzijoxic ri Utzalaj 
Tou re ri Evangelio, xine! pa ri tinimit Macedonia. 16Xukuje' aretak in 
c'o pa ri tinimit Tesalónica, c'o ri xitak bi che nu to'ic. Man xak xuwi 
tá jumul xitak bi ri rajwaxic chwe. 17Ri in c'ut man xa tà quintzucuj 
ri cásipax chwe, xane quintzucuj ru banic utzil chiwe, rech c'o na ri 
cutz'ibaj ri Dios pa ri i cuenta chicaj. 18 Nu cochim ba! ronojel. Man kas 
tà rajwaxic ronojel wa! ri xitak lok chwe rumal ri Epafrodito. "Tat ri! chi 
q'uia wa! ri xiya ix chwe. Quinna! in chi je! ta ne are jun c'oc'alaj cunabal 
sipam cho ri Dios. Wetam chi ri Dios sibalaj je'l cáril wa 19 Ri Kajaw 
Dios c'ut cuya na ronojel ri rajwaxic chiwe, rumal chi q'uia ri je'lalaj u 
k'inomal c'olic rumal ri Cristo Jesús. 20 iChnimarisax ta ba! u k'ij ri Dios 
ka Tat cámic, xukuje! pa tak ri ktij ri junab ri quepe na! Amén. 


Q'uisbal re ri carta 


21 Chiya rutzil qui wách conojel ri quecojon che ri Kajaw Jesucristo, ri 
e rech ri Dios. Ri kachalal ri e cto wuc' in waral cáquitak bi rutzil i wách 
ix nimalaj iwonojel. 22Conojel ri niq'uiaj cojonelab chic ri e c'o waral, ri e 
rech ri Dios, xukuje! cáquitak bi rutzil i wách, más na ri e c'o pa rachoch 
ri César, ri nimalaj takanel. 

23 Are ta ba! ri Kajaw Jesucristo cátewchin chiwe, cutok'obisaj ta na i 
wách ix nimalaj iwonojel. Amén. 

RI CARTA RI XUTZ'IBAJ 
RI SAN PABLO CHQUE RI 
COJONELAB AJ COLOSAS 





Ri apóstol Pablo cuchap u tz'ibaxic jun carta 
chque ri kachalal cojonelab aj Colosas 


1In wa! ri Pablo, in apóstol. In jun chque ru tako'n ri Jesucristo. 

Je wa! nu banic rumal chi are u rayibal ri Dios. 2Ri in, wachi!l ri 
kachalal Timoteo, quintz'ibaj bi wa! we wuj ri! chque ri winak ri jicom 
canima!, ri e rech ri Dios, ri kachalal rumal ri Cristo ri e c'o pa ri tinimit 
Colosas. Are ta ba! ri Dios ka Tat cutok'obisaj i wách, cubano chi cuxlan 
ri iwanima!. 


Ri apóstol Pablo cuban orar pa qui wi' ri cojonelab 


3Amak'el aretak cáka'n orar pi wi', cákaya maltioxinic che ri Dios ru 
Tat ri Kajaw Jesucristo. 4Je ri! cáka'no rumal chi ka tom u tzijol chi kas ix 
cojoninak che ri Cristo Jesús, xukuje' chi kas queiwaj conojel ri e rech ri 
Dios. 5Je! quiban wa! rumal chi cu'l i c'ux chi c'o ri c'olotal chiwe chila! 
chicaj. Are xcu'bi i c'ux chrij wa! aretak zita ri kas tzij. Are wa! ri Utzalaj 
Tzij re ri Evangelio ri xtzijox chiwe. 6 We Utzalaj Tzij ri' re ri Evangelio 
tajin cubano jas ri cuban jun che! cáq'uiyic, ri cuya u wách pa ronojel 
ruwáchulew je! jas ri xbantaj na iwuc' ix, tzpa ri ktij ri xita u tzijol wa!, 
xiwetamaj c'ut chi kas tzij ri Dios cutok'obisaj qui wách conojel. 7 Are cu 
wa! ri xuc'ut ri lok'alaj kachalal Epafras chiwách. Ri are!, are jun kach 
ajchac ri c'o kuc', jun patánil re ri Cristo ri kas jicom ranima'. 8Ri are! u 
yo'm u tzijol chke chi kas quiwaj iwib rumal ri Lok'alaj Espíritu. 

9Rumal ri! ri uj, tzpa ri k'ij ri xkata u tzijol ri tajin quibano, man 
cujtáni tà chubanic orar pi wi'. Cakata' che ri Dios chi cuk'alajisaj ru 
rayibal chiwách, chi cuya ronojel u wách no!j chiwe, xukuje' ronojel u 
wách etamanic ri cuya ri Lok'alaj Espíritu. 10Je ri' rech je! quiban na pa 
ri i c'aslemal jas ri takal u banic cumal ri e cojoninak che ri Kajaw Jesüs, 

xukuje! rech amak'el quiban na ri utz cáril wi ri Are! pa ronojel, chi 
quiban na ronojel u wách utzil, rech xukuje! các'oji na más ri iwetambal 
chrij ri Dios. 11 Cákata! che ri Dios chi cuya na iwe ru chuk'ab ri Arel, 

ri sibalaj nim u k'ij. Je ri! rech ruc' paciencia quich'ij na ronojel u wách 
c'áx ri cápe pi wi!, quixquicotic, 12xukuje! quixmaltioxin ta na che ri 
Dios rumal chi u yo'm chke chi cákac'am ke ri cuya na chque conojel ri 
e rech ri Are! ri e c'o pa ri sakil re ru takanic. 13Ri Dios xujuto' pu k'ab 
ri Satanás ri cátakan pa ri k'ekum, xujuk'axaj c'u jawije! ri cátakan wi 
ri lok'alaj u C'ojol. 14Rumal c'u ru cámical ru C'ojol xujutoro, xusach c'u 
ronojel ri ka mac. 


Ru cámical ri Cristo cubano chi cuya! queutzir ri winak ruc' ri Dios 
y 


15Ru C'ojol ri Dios ri xpe waral cho we uwáchulew, are je! u banic wa! 
jas ri Dios ri man quilitaj taj. Ri Arel, c'à májok cában ronojel ri c'olic, 
nabe c'o ri Arel, 16Rumal c'u ri Are! ri Dios xuban ronojel ri c'o chicaj 
xukuje' ronojel ri cto cho ruwáchulew. Xban c'u ronojel ri quilitajic, 
xukuje! ri man quilitaj taj. Conojel ri c'o takanic pa qui k'ab, pune ta ne 
e ángeles, ronojel u wách takanic ri nim u banic, conojel ri k'atal tak tzij, 
nimalaj conojel ri xyi' chque chi c'o qui takanic, conojel tak wa! xeban 
rumal ri Cristo. Xeban cu wa! che ri Are! rech cánimarisax uk. !7Ri 
Cristo, tzc'o wi ri Are! c'ä májok cában ronojel ri c'olic. Rumal c'u ri Are! 
ronojel ri xbanic c'o qui c'olibal, c'o qui cholajil. 18Xukuje! ri Cristo are 
Cajaw conojel ri kachalal cojonelab ri quenuc'uw ru cuerpo waral cho 
we uwáchulew, junam jas ri cuban ri ka jolom c'o puwi' ri ka cuerpo. 
Are ri Are! cäyo'w ri ka c'aslemal. Are cu wa! ri nabe chquixol conojel 
ri cáminakib ri xec'astajic, rech nim na u ktij ri Are! pa ronojel. 19Are 
c'u wa! ru rayibal ri Dios ri xuchomaj ri Are', chi are zak junam ri Cristo 
ruc' ri Are! pa ronojel. 20 Xukuje! xuchomaj ri Dios chi rumal ri Cristo 
cárutzirisaj ta na ronojel ri c'olic, ronojel ri cto cho ruwáchulew, xukuje' 
ronojel ri c'o chicaj. Ri Dios c'ut xrutzirisaj ronojel ri c'olic ruc! ri Are! 
rumal ru cámical ri Cristo cho ri cruz. 

21Ri ix nabe canok i xutum can ri Dios, i banom c'u i c'ulel che pa ri 
iwanima! rumal ri man utz taj ri xiban na, xukuje! ri xichomaj. Cámic c'ut 
ri Dios ix rutzirisam chic ruc! ri Arel, 22Xixrutzirisaj ruc! ri Are! rumal ri 
cámical ri xurik ri Cristo cho ri cruz waral cho we uwáchulew. Je! xuban 
wa! ri Cristo rech quixuya chuwách ri Dios, ch'ajch'oj ri i c'aslemal, man 
c'o tà chi etzelal quibano, man c'o tá c'u i mac chuwách ri Arel, 22 Rajwaxic 
c'ut chi kas tzij quixcojonic. Ri ix je! jas jun ja ri utz banom chuyaquic, ri 
man cáslabtaj taj, ri co jekelic. Man quiya tà c'u can ri cu'l wi i c'ux. Are 
c'u wa! ri Tzij ri xito aretak xtzijox ri Utzalaj Tzij re ri Evangelio chiwe. Are 
c'u wa! we Tzij ri! ri tajin cátzijox cámic cho ronojel ruwáchulew. In wa!, ri 
Pablo, in jun chque ri quetoban chutzijoxic wa! we Utzalaj Tzij ri'. 

Cayi' che ri apostol Pablo chi capatanin chgue ri kachalal cojonelab 


24 Càmic c'ut quinquicotic rumal ri c'áx ri tajin quinriko rumal iwech. 
Xak je ri' ri in quintoban chubanic tz'akat che ri c'àx ri rajwaxic cáquirik 
na ri kachalal cojonelab ri quenuc'uw ru cuerpo ri Cristo waral cho 
we uwáchulew. 25Ri in, in jun chque ri e cojom che patànil tak que ri 
kachalal cojonelab. Are ri Dios ri xyo'w wa! pa nu k'ab, ru banic wa! we 
chac ri! che i patánixic ix, rech kas tz'akat quinban chuk'alajisaxic ru 
Lok! Pixab ri Dios chiwach. 26Are c'u wa! ri man etamtal tà can nabe, 
ri man u yo'm tà retamaxic ri Dios pa tak ri ku ri junab ri e oc'owinak, 
aretak e c'asal ri ojer tak winak. Cámic c'ut k'alajisam chi wa! chquiwách 
ri e rech ri Dios, e are! conojel ri quecojon che. 27Utz c'u xril wi ri Dios 
chi chquiwách ri e rech ri Are! cuk'alajisaj wi ri man etamtal tà can nabe, 
ri sibalaj nim u ktij, ri xukuje' sibalaj je'lic. Are chu wa! ru chomam lok 
chi cuya na chque conojel winak, ri winak aj Israel xukuje! ri winak ri 
man e aj Israel taj. Ri man etamtal taj are wa! chi ri Cristo các'oji na pa ri 
iwanima'. Tzare c'u wa! ri je'lalaj cu'lbal i c'ux ri sibalaj nim u ktij. 

28Ri uj cákatzijoj ri Utzalaj Tzij chrij ri Cristo. Quekapixbaj conojel 
winak, xukuje' quekatijoj rech kas cáquich'obo, rech kas tz'akat ri qui 
chomanic ri cojonelab ri xa e jun chic ruc' ri Cristo. 2? Rumal c'u ri' 
quinchacunic, quintij nu KI, quincoj ronojel ri nu chuk'ab ri yo'm chwe 
rumal ri Cristo. 

2 1Cwaj c'ut chi quiwetamaj chi sibalaj quintij nu k'ij rumal iwech, 
sibalaj quinoc il chiwe, xukuje! chque ri e c'o pa ri tinimit Laodicea, 
xukuje' chque conojel ri maja! quetam nu wách. 2Je ri! quinbano rech 
ri e are! cáwalijisax ri canima!, xukuje! rech cácaj quib nimalaj conojel, 
xa e jun chic ri e are'. Are quinban wa! rech kas cáquich'ob na ri cuban 
ri Dios, je ri! chi kas cácu'bi qui c'ux chrij ri Are'. Are más utz na wa! 
chuwách apachique k'inomal ri c'olic. Quintij nu k'ij rech kas cáquetamaj 
u wách ri Cristo. Are c'u wa! ri man etamtal tà can nabe, ri maja' 
cák'alajisax rumal ri Dios. 3Ruc! c'u ri Are! sibalaj c'o wi ronojel u wách 
etamanic xukuje' ronojel u wách noj ri sibalaj je'lic. ^Quinbij wa! chiwe 
rech man c'o tá jun cácowin che i subic ruc' je'lalaj tak tzij ri zak cáquibij 
chiwe rech quixkaj pa qui k'ab. 5Pune ta ne man in c'o iwuc! chwinakil, 
ri ix c'ut ix c'o pa wanima! je! ta ne kas tzij in c'o iwuc'. Quinquicotic 
aretak quinwilo chi utz quibano, quiban ronojel pa cholajil, chi kas tzij ix 
cojoninak che ri Cristo, man i tasom tá c'u iwib chrij ri Are!. 

6Je c'u ri', jas ri kibano, xic'amowaj ri Jesucristo che Iwajaw, xa jun 
chixc'ol ruc! ri Arel, 7Je! chibana! jas jun che! ri co tiquil pa ri ulew, man 
c'o tà jas quixslabisanic. Rajwaxic chi kas quixcojon che ri Kajaw Jesús 
jas ri c'utum chiwách. Je! chibana wa!, xukuje! sibalaj chiya maltioxinic 
che ri Dios amak'el ronojel Ki. 

Waral cákil wi chi ri Cristo cuban c'ac' che ri ka c'aslemal 


8Chiwila iwib mixkaj pa qui k'ab ri winak ri cácaj quixquisub ruc! ri 
je'lalaj tak qui tzij chquij ri qui nak'atisam wi quib ri e are!, ruc! c'u ri qui 
chomanic ri man c'o tà u patán chrij ri cajulew. Man are tá ru tijonic ri 
Cristo, xane are ri qui tijonic winak, ri zak ajuwáchulew wa'. 

9Ronojel c'u ru banic ri Dios cáriktaj wa! ruc! ri Cristo ri xil u wách 
waral cho we uwáchulew, rumal chi ri Cristo, are kas Dios. 10Ri ix c'ut 
c'o ri Dios pa ri iwanima! rumal chi xa ix jun ruc' ri Cristo. Ri Are! c'ut 
cátakan pa qui wi' conojel ri c'o qui takanic, pa qui wi' conojel ri ángeles, 
xukuje! cátakan pa qui wi! conojel ri nimak qui banic ri yo'm chque 
chi c'o takanic pa qui k'ab. 11 Xukuje! rumal chi xa ix jun ruc! ri Cristo, 
cojom ri retal ri c'ac! trato pa tak ri iwanima'. Man are tà c'u wa! ri cában 
che ru cuerpo jun winak, xane are wa! ri xuban ri Cristo aretak xixuto! 
pa ri ojer i c'aslemal, ri c'aslemal rech etzelal. Je ri' xubano rech man 
quiban tá chic ri man utz taj ri craj ri iwanima'. 12Aretak xban i kasna!, 
je! ta ne ri xixmuk junam ruc! ri Cristo, xukuje! junam xixc'astaj ruc'. Je 
ri', rumal chi xixcojon che ri nimalaj u chuk'ab ri Dios ri xc'astajisan ri 
Cristo chquixol ri cáminakib. 13Ri ix nabe canok je! ta ne ri ix cáminak 
rumal ri i mac, xukuje' rumal chi ri ix man ix aj Israel taj, man i nimam 
tá c'u ri ojer Pixab.* Xpe c'u ri Dios, xuya ri kas i c'aslemal junam ruc! ri 
Cristo, xusach ronojel ri i mac. 14Ri Dios xusach ri nimalaj ka c'as ri c'o 
chkij, ri u k'atom Gu pa ka wi! chi các'ájisax ka wach, rachi!l c'u ri pixab 
ri cujutak chubanic q'uia jastak. Xresaj chkij, xusach u wách wa! rumal 
ru cámical ri Cristo cho ri cruz. 15 Ri Cristo, aretak xcàm cho ri cruz, 
xch'acan ri Are! puwi! ri jun ri cabin pa ri sutz' mayul, xukuje! pa qui 
wi' conojel ri nimak qui banic, ri c'o qui takanic. Xresaj ri qui chuk'ab, 
xukasaj qui k'ij chquiwách conojel, xekaj c'u pu k'ab ri Cristo. 


Rajwaxic chi ri cojonelab cáquitzucuj ri utzil ri cápe 
chicaj chuq'uexwách ri jastak ajuwáchulew 


16C!o ba! jun mucoj jun pixab chrij ri quitijo, o chrij apachique u 
wách nimak'ij. Muban wa! chrij ri nimak'ij rech ri c'ac' ic'. Muban c'u 
wa! chrij ri k'ij re uxlanem. 17 Conojel tak wa! e are! xa jujun c'utbal re 
ri kas cápe na, jas ri u nanoch' jun winak ri cásachic. Ri kas xuc'ut lok, 
ri kas quilitajic, are c'u wa! ri Cristo. 18Chiwila ba! chi mámaj ri tojbal 
iwe cumal ri winak ri cáca'n che quib chi man cáca'n tá nimal. Xak are 
subunic wa'. Are winak wa! ri xukuje! quequik'ijilaj tak ri ángeles. We 
winak ri' xak cáquinim quib chupam ri man quetam taj, chupam ri man 





22:13 Ri mero tzij waral are “...man cojom tá ri retal ri ojer trato che ri i cuerpo”. Chawila' 
Hechos 7:8, nota. 

cák'alajin taj. Cáca'n c'u nimal xa rumal ri g'uia u wách qui chomanic ri e 
are'. 19 We winak ri' qui tasom quib chrij ri Cristo. Ri Cristo cátakan pa ka 
wi! je! jas ri cuban ri ka jolom do puwi' ri ka cuerpo. Are ri Are! ri cáyo'w 
qui chuk'ab ri kachalal cojonelab ri quenuc'uw ru cuerpo waral cho we 
uwáchulew, are c'u ri Are! ri xukuje' queq'uiyisanic. Je ri! chquijujunal ru 
tz'akatil ru cuerpo queq'uiyic, utz cáca'n conojel che qui rikic quib, je! jas 
ru chomam ri Dios pa qui wi". 
20Ri ix, ix cáminak chic junam ruc! ri Cristo. Quel cubij wa! chi 

man junam tá chic ri i no'j jas ri qui no'j ri niq'uiaj winak chic ri zak 
ajuwáchulew. ¿Jas c'u che quiban na ri cáca'n ri niq'uiaj winak chic 
ajuwáchulew je! ta ne chi ri ix c'à ix jun cuc! ri e are'? ¿Jas che quinimaj 
na ri qui pixab ri e are! ri man utz taj? 21 Ri winak ri! cáquibij: “¡Michap 
wall" —Qquecha'. *iMitij wa, miwuc'aj wa! pa i k'ab!” —quecha ri". 
22 Ronojel wa! we pixab ri' xa are qui takanic, qui tijonic ri winak chquij 
jastak ri xa cásach na qui wách. 23Kas tzij c'ut, je! ta ne chi nim u banic 
wa! we cánimax ri cáquibij, xa rumal chi quek'ijilan chque tak ri ángeles. 
Cáca'n che quib chi man cáca'n tá nimal, man kas tzij tá c'ut. Xukuje' 
cáca'n c!áx che ri qui cuerpo. Are c'u ri qui tijonic man cácowin tá che 
resaxic ri itzel tak qui rayinic ri winak. 

1 Ri ix, ix c'astajinak chic chquixol ri cáminakib junam ruc! ri Cristo. 

(Quel cubij wa! chi banom c'ac! che ri i c'aslemal rumal ri Are!.) 
We je ri, rajwaxic chi quitzucuj ri utzil ri cápe chila! chicaj ri t'uyul wi 
ri Cristo pa ru wiquiák'ab ri Dios.^ 2 Chichomaj apan ri c'o chila! chicaj, 
man xak xuwi tà c'u ri c'o cho ruwáchulew. 3Ri ix, ix cáminak junam 
ruc! ri Cristo. (Quel cubij wa! chi ri i c'aslemal cámic man junam ta ruc' 
ri ojer i c'aslemal.) Ri i c'aslemal cámic c'olotal ruc' ri Cristo pu k'ab ri 
Dios. 4C'o ri kas ka c'aslemal rumal ri Cristo ri c'o pa kanima'. Aretak 
c'ut cápe chi ri Are!, are chi! ri quilitaj na i wách ruc' ri Are!, cánimarisax 
c'u na i Ki junam ruc!. 


Waral cákil wi ru jalbem rib ri ojer ka 
c'aslemal ruc! ri c'ac! ka c'aslemal 


5Chisacha ba! u wách ronojel ri man utz taj rech ruwáchulew ri c'o 
pa ri iwanima'. Miban iwe jas ri cáca'n ri tz'i' ri xak cáquirik quib, man 
c'o tà qui pixab. Miban ri etzelal ri sibalaj àwas u banic cho ri Dios, 
me! c'u iwanima! chubanic ri man utz taj, ri itzel tak i rayinic. Mirayij 
q'uia u wách jastak ri xak rech ruwáchulew rumal chi junam wa! ruc! ri 
qui k'ijilaxic tak tiox ri xa e banom cumal winak. 6Rumal c'u wa! cápe 
na ri nimalaj royowal ri Dios pa qui wi' ri winak ri man queniman tà 
che. 7Ri ix c'ut nabe canok xiban conojel tak wa! we mac ri! pa ri ojer 





53:1 “Pa ru wiquiák'ab”: Chawila' ri Efesios 1:20, nota. 

i c'aslemal. 8Are c'u ri cámic chiya can u banic ronojel wa! we ri'. Xak 
mape iwoyowal, me! iwanima! chubanic ri man utz taj, ri itzel tak i 
rayinic, miban c'u ri etzelal. Mixyok'onic, mibij ri itzel tak tzij ri q'uixbal 
qui bixic. ?Miban tzij chixol, ri jun ruc' ri jun chic, rumal chi i yo'm can 
ri ojer i c'aslemal, xukuje' ronojel ri man utz taj ri xiban nabe. 10 Càmic ri! 
are jun chi wi ri i c'aslemal, je! ta ne i cojom jun c'ac! atz'iak. Tajin cuban 
na c'ac! wa! we i c'aslemal ri' ronojel k'ij rumal ri Dios ri tajin cuq'uex ri 
i no!j, tajin cuq'uex ri iwanima! rech quixel na junam ruc! ri Arel, Je ri! 
kas quiwetamaj na u wách ri Dios pa ri iwanima'. !! Man nim tá u banic 
cámic we aj Israel jun winak o we man aj Israel taj, we cojom retal ri ojer 
trato che jun o we man cojom taj. Man nim ta u banic we estranjer jun 
winak o we man estranjer taj, we c'o retam jun o we man c'o tà retam, 
we cuban ri u chac c'o pu k'ab jun u patrón o we ne man c'o tà u patrón. 
Ri kas nim u banic cámic, are ri Cristo. Rajwaxic chi ri Cristo nim nau 
banic ri Are! chuwách ronojel, cátakan c'u ri Are! pa kanima' nimalaj 
konojel. 

12Ri ix, ix u lok!' ri Dios, ix cha'tal c'u rumal, rech ix rech ri Arel, 
Rumal ri' chibana ronojel u wách utzil pa ri i c'aslemal. Chitok'obisaj qui 
wách niq'uiaj winak chic, chibana utzil cuc! conojel. Miban nimal, xane 
rajwaxic quixch'awic. Micoj i c'a'nal, xane chichajij paciencia. 13 We ruc! 
jubik! c'o c'äx ri cuban jun che ri jun chic, chicuyu wa!, xukuje! chita! ri 
sachbal i mac we c'o jun chiwe c'o jas c'o pa ranima! chrij jun chic. Jas 
xuban ri Cristo chiwe xusach ri i mac, je! chibana ix xukuje'. 14 Man xuwi 
tà wa!, xane rajwaxic sibalaj quiwaj iwib. Are c'u wa! ri kas cábanow 
chiwe chi xa ix jun. Cuban c'u tz'akat che ronojel. 15Ri utzil ri cuya ri 
Dios chixol, are chtakan wa! pa ri iwanima'. Are c'u wa! ri ix siq'uim wi 
rumal ri Dios rech xa ix jun chic, ix ri quinuc! ru cuerpo ri Cristo waral 
cho we uwáchulew. Chiya ba! maltioxinic pa ronojel. 

16Chiya che ru Lok! Pixab ri Cristo chi kas cájeki pa ri iwanima!, 
chtakan c'u wa! pa ronojel ri quibano. Chitijola iwib ruc' ronojel u 
wách utzalaj no'j, chiwalijisaj c'u ri iwanima! chbil tak iwib. Chibixoj 
salmos, himnos, xukuje' ronojel u wách bix ri cuya ri Lok'alaj Espíritu 
chiwe. Chibixoj wa! che ri Dios ruc' ri maltioxinic ri cápe pa ri iwanima!. 
17 Ronojel ri quibano, ronojel c'u ri quibij, chibana wa! pa ru bi! ri Kajaw 
Jesus. Rumal c'u ri Are! chiya ba! maltioxinic che ri Dios ka Tat. 


Ri apóstol Pablo cubij jas ri rajwaxic pa ri qui c'aslemal ri cojonelab 


18Ri ix ixokib, ri ix c'ulan chic, chixniman chque ri iwachajil rumal chi 
are rajwaxic chi je! quiban ix, ri ix cojoninak che ri Kajaw Jesús. 19 Ri ix 
achijab, ri ix c'ulan chic, lok! cheiwila ri iwixokil, xak máq'uistaj i c'ux 
cuc!, 20Ri ix alabom, alitomab, chixniman chque ri i nan i tat pa ronojel, 
utz c'u cáril wa! ri Kajaw Jesús aretak je! quibano. 21 Ri ix, tat nan, zak 

miyac coyowal ri iwalc'ual rech man quebison taj. 22Ri ix ajchaquib, 
chixniman chque ri i patrón waral cho we uwáchulew pa ronojel. Man 
xuwi tà utz quiban che qui patànixic aretak quixquilo rech utz quixquil 
wi, xane chibana ri cápe pa ri iwanima!, muban quieb i c'ux. Je ri! chiban 
na rumal chi quixej iwib cho ri Dios. 23 Ronojel ri quibano, chibana 
wa! ruc! quicotemal je! ta ne are tajin quipatánij ri Kajaw Jesús, man 
are tà c'u ri winak. 24Iwetam c'ut chi ri Kajaw Jesüs cuya na chiwe chi 
quiwechbej ru tobanic ri Are! che tojbal iwe, rumal chi are ri Cristo ri kas 
i Patrón ri tajin quipatánij. 25Jachin c'u ri cuban ri man utz taj, cuc'am 
na ri rajil u q'uexel ri man utz taj ri cubano, rumal chi ri Dios junam 
queril wi conojel ri winak. 
4 1Ri ix xukuje' ri ix patrón, chibana ri takal u banic, ri jicomal cuc! 
ri patánil tak iwe. Chna'taj chiwe chi ri ix xukuje! c'o jun i Patrón ri 

c'o chila' chicaj. 

2Amak'el ronojel k'ij chibana orar, chixoc il chubanic wa', chiya c'u 
maltioxinic che ri Dios. 3Aretak quiban orar, chibana orar pa ka wi' uj 
xukuje!, rech ri Dios cuya na chke chi cuya! cákatzijoj ru Lok! Pixab ri 
Arel, Je ri! cujcowinic cákaya u bixic ri xuban ri Cristo ri man etamtal 
tá can nabe. Rumal c'u rech ru tzijoxic wa! in c'o pa che!. 4Chibana orar 
rech kas utz quinban chuk'alajisaxic wa! we tzij ri' jas ri takal u banic 
wumal. 

5Kas chiwila na jas ri quiban cuc! ri man e cojonelab taj, xak mitzak ri 
i k'ij. 6Utz chixtzijon cuc! ri winak, chibij ri kas cto u patán chque. Kas 
chichomaj na ri! ri quibij aretak c'o jas ri cáquita! ri winak chiwe. 


Ri apóstol Pablo cuya bi rutzil qui wách ri kachalal 


7 Ronojel ri nu banom cubij na ri lok'alaj kachalal Tíquico chiwe. Ri 
are! are jun kachalal ri jicom ranima! ri cátoban wuc! chupatànixic ri 
Kajaw Jesús. 8Nu takom c'u bi iwuc' chubixic chiwe jas ri ka'nom uj 
waral, xukuje! rech cuwalijisaj na ri iwanima' ix. ?Xukuje! nu takom bi 
ri Onésimo junam ruc!. Ri are! are jun lok'alaj kachalal ri jicom ranima!, 
xukuje! are jun wa! iwuc!. Cáquitzijoj c'u na chiwe ronojel ri tajin 
các'ulmataj waral. 

10Ri Aristarco, ri wach ajpache', rachi'l ri Marcos ru primo ri Bernabé, 
cáquiya bi rutzil i wach. Ri in, ya nu bim chic chiwe chrij ri Marcos, chi 
we copan iwuc! rajwaxic quic'ulaj ruc! utzil. 11 Xukuje! ri Jesús, ri cábix 
Justo che, cuya bi rutzil i wách. Xuwi c'u tak wa! chquixol ri winak aj 
Israel ri e cojoninak che ri Kajaw Jesús tajin quinquito! chutzijoxic ru 
takanic ri Dios, sibalaj c'u qui cu'bisam nu c'ux. 12Ri Epafras cuya bi 
rutzil i wách. Are! patànil re ri Cristo, xukuje! are jun wa! iwuc!. Ri are! 
amak'el cuban orar pi wi!, cubochi!j ri Dios rech kas jicom ri iwanima! 
quixcojonic, kas c'u quijach iwib chubanic ru rayibal ri Dios. 13Kas tzij 

wilom in chi ri Epafras sibalaj coc il chiwe, xukuje! chque ri cojonelab 
ri e c'o pa ri tinimit Laodicea, cachi'l ri cojonelab ri e c'o pa ri tinimit 
Hierápolis. 14Ri Lucas ri lok'alaj cunanel xukuje! cuya bi rutzil i wach, 
rachi'l ri Demas. 

15Chibana tok'ob, chiya rutzil qui wách ri kachalal ri e c'o pa ri 
tinimit Laodicea, xukuje! ri Ninfas cuc! conojel ri kachalal cojonelab ri 
cáquimulij quib cho rachoch. 16 Aretak cásiq'uitaj u wách wa! we wuj 
ri' chiwách ix, chitaka bi cuc! ri kachalal cojonelab aj Laodicea rech 
cásiq'uix u wách wa! chquiwách ri e are! chila! xukuje'. Are c'u ri wuj 
ri qui c'amom ri cojonelab aj Laodicea, ri cáquitak na bi iwuc!, ri ix 
quisiq'uij na u wách wa! we wuj ri! xukuje!. 17 Chibij wa! we GU ri' che 
ri Arquipo: “Chawila' chi kas utz caban chubanic ri chac ri xyi! chawe 
chupatánixic ri Kajaw Jesús,” —chixcho'k che. 

18In wa!, ri Pablo, quintz'ibaj bi wa! we rutzil i wách ri! ruc! ri nu k'ab 
in. Chna'taj chiwe chi ri in, in c'o pa che!. Are ta ba! ri Dios cátok'obisan i 
wách. Amén. 

RI NABE CARTA RI 
KUTZ'IBAJ RI SAN PABLO 
CHOUE RI COJONELAB 
AJ TESALONICA 





Ri apostol Pablo cuchap u tz'ibazic jun carta 
chgue ri kachalal cojonelab aj Tesalonica 


1In wa!, ri Pablo, wachi!l ri Silvano ruc! ri Timoteo, tajin guintz'ibaj 
bi we wujri' chiwe ix, kachalal, ix ri' ri cojonelab ri c'o pa ri tinimit 
Tesalónica, ri xa ix jun ruc' ri Dios ka Tat xukuje! ri Kajaw Jesucristo. 
Are ta ba! ri Dios ka Tat xukuje! ri Kajaw Jesucristo cutok'obisaj i wách, 
cubano chi cuxlan ri iwanima!. 


Waral cákil wi chi ri cojonelab aj Tesalónica kas tzij xecojonic 


2Amak'el aretak cujxuqui'c quixna'taj chke cáka'n orar pi wi, cákaya 
maltioxinic che ri Dios rumal iwech ix iwonojel. 3Je! cáka'n wa! rumal 
chi amak'el cána'taj chke chuwách ri Dios ka Tat chi kas tzij ix cojoninak 
che ri Cristo. K'alaj wa! rumal ri chac ri tajin quibano. Càna'taj chke 
xukuje! ri rutzil iwanima! chque nimalaj conojel. K'alaj wa! rumal 
chi i yo'm iwib chupatánixic ri Dios. Xukuje! cána'taj chke chi man 
elinak tá ri cu'lbal i c'ux chrij ri Kajaw Jesucristo pune c'àx quiriko. 
4Ketam c'ut, kachalal, chi quixraj ri Dios, xukuje! chi ix cha'tal rumal. 
5Aretak xkatzijoj ri Utzalaj Tzij re ri Evangelio chiwe, man xuwi tá ri 
uj xujtzijonic, xane xukuje' are ri Lok'alaj Espíritu xuc'ut ru chuk'ab 
chiwách rumal ri ka tzij. Kas ketam chi ri cákatzijoj are ri kas tzij. Ri ix 
iwetam chi aretak xujc'oji iwuc', man are tà xkatzucuj jachique ri utz 
chke uj, xane are xkatzucuj jachique ri utz chiwe ix. 

6Ri ix c'ut xibano jas ri xka'n uj, xukuje! jas ri xuban ri Kajaw 
Jesucristo. Xukuje!, pune sibalaj xirik c'àx aretak xixcojonic, xic'amowaj 
ri Utzalaj Tzij re ri Evangelio ruc' ri quicotemal ri xuya ri Lok'alaj 

Espíritu pa ri iwanima'. 7Je ri! xic'ut chquiwách conojel ri cojonelab 

aj Macedonia, xukuje' ri cojonelab aj Acaya, jas ri rajwaxic cáca'n ri e 
are!. 8Chila! c'ut xchapletaj wi bi u tzijoxic ru Lok! Pixab ri Kajaw Dios 
iwumal, man xuwi tà chque ri aj Macedonia, ri aj Acaya, xane xukuje' 
chque ri winak pa ronojel tinimit. Xukuje' conojel qui tom u tzijol chi 
xixcojon che ri Dios. Je ri' chi ri uj man c'o tá chic jas rajwaxic cákabij. 
9Xane ri winak ri qui tom u tzijol chi xixcojonic, cáquitzijoj jas ri xiban 
che ka c'ulaxic aretak xujopan iwuc'. Cáquitzijoj jas ri xibano, xiya can 
ri jule' tak dios chic ri banom cumal winak, xixcojon che ri Dios ka Tat. 
Xichaplej c'u u patánixic ri kas Dios ri c'aslic. 10 Xukuje! cáquitzijoj chi 
sibalaj cu'l i ctux che reyexic ri Jesús, ri cátzelej lok pa ri caj. Are c'u wa! 
ru C'ojol ri Dios ri xc'astajisax bi chquixol ri ciminakib rumal ri Dios. Are 
Jesús wa! ri cujto'w chuwách ri nimalaj royowal ri Dios ri cápe na pa qui 
wi! ri winak. 


Ri apóstol Pablo cuna'taj chque ri cojonelab aj 
Tesalónica jas ri xuban che qui patánixic 


2 1Ri ix, kachalal, kas iwetam chi man xak tá lok! xujc'oji iwuc!, 

xane nim xixkato! wi. 2Pune c'u xkarik c'äx aretak uj c'o pa ri 
tinimit Filipos, xukuje' xujyok'ic, je! jas ri iwetam ix, ri Dios xuya ka 
chuk'ab rech man cákaxej tà kib chutzijoxic ri Utzalaj Tzij re ri Evangelio 
chiwe, pune e c'o ri sibalaj quec'ulelan chke, ri cáquik'atej ka wách. 3Je 
ri', rumal chi kas jicom ri cákatzijoj, man c'o tà etzelal chupam, man 
xkatzijoj tà c'u jastak che qui subic ri winak. 4Ri Dios c'ut kas utz xril 
na ri kanima!, rumal ri! xuya pa ka k'ab ru tzijoxic ri Utzalaj Tzij re ri 
Evangelio, je' jas ri cákatzijoj. Man c'o tà cákesaj che, man cákaya tà 
c'u u wi'. Man are tà cákatzijoj jachique ri utz cáquita wi ri winak, xane 
jachique ri cákaj chuwách ri Dios ri cáca!y pa kanima'. 5Ri ix iwetam 
chi man ruc! tà je'lalaj tak tzij xixkach'aco, man xkatzucuj taj jas xkabij 
chiwe rech cákach'ac puak chiwij. Chuwách ri Dios c'o wi chi man je! 
tá wa! xka'no. 6Man ka tzucum taj chi cáyi' ka k'ij cumal ri winak, we 
are iwumal ix, o are rumal jachin jun chic, pune takal chke chi c'o jas 
cákata! chiwe. We je ri' cáka'no, rajwaxic chi quinimaj ri cákabij rumal 
chi uj apóstoles, uj takom rumal ri Cristo. 7Man je! tà c'u wa! xkachomaj, 
xane je! xka'n chiwe jas ri cuban jun chichu! che qui chajixic ri ral, sibalaj 
uj utz iwuc'. 8Sibalaj nim na ri rutzil kanima! chiwe chi man xuwi tà ru 
Lok! Pixab ri Dios xkaj xkaya chiwe, xane xukuje!, we ta rajwaxic, xkaya 
ta ri ka c'aslemal rumal chi sibalaj ix lok! chkawách. %Kachalal, ¿a mat 
cána'taj ri' chiwe chi aretak xujc'oji iwuc', xujchacunic, sibalaj xujcosic? 
Xujchacunic chi pak'ij chi chak'ab chuch'aquic ri ka wa rech man cákaya 
tà latz! che jachin jun chiwe. Je! xka'n wa! aretak xkatzijoj ri Utzalaj Tzij 
re ri Evangelio rech ri Dios chila' iwuc!. 

10Ri ix kas xiwilo, xukuje! ri Dios kas xrilo chi xka'n ri jicomal iwuc', 
man c'o tá etzelal xriktaj chkij, ch'ajch'oj ri ka c'aslemal aretak xujc'oji 
chila! iwuc' ix ri ix cojonelab. 11 Kas iwetam c'ut chi ka walijisam 
iwanima! chijujunal, ka cu'bisam i c'ux, xukuje! ka yo'm pixbenic chiwe. 
Je! xka'n chiwe jas ri cuban jun tata! chque ri ralc'ual. 12Xixkabochi!j chi 
je' quibano jas ri ya'tal chque ri e rech ri Dios ri xixusiq'uij rech quixc'oji 
ruc!, cátakan c'u ri Are! pi wi!, xukuje! rech cuya ri je'lalaj juluwem 
chiwe. 

13Ri uj man cujtàni tà chuya'ic maltioxinic che ri Dios rumal chi aretak 
xitatabej ru Lok! Pixab ri Dios ri xkatzijoj chiwe, kas xic'amowaj, xicoj pa 
kas tzij, man xichomaj taj chi xak u tzij jun achi, xane are ru Lok! Pixab 
ri Dios. Tzij c'u ri' chi are ru Lok! Pixab ri Dios ri cácowin chuq'uexic ri 
i c'aslemal ix ri ix cojonelab. 14Ri c'äx ri xic'ulmaj ix, kachalal, are je! 
jas ri xquic'ulmaj ri e cojoninak che ri Dios ri e c'o pa Judea ri xa e jun 
ruc' ri Cristo Jesús. Xban c'áx chiwe cumal ri iwinakil, je! xban chiwe 
jas ri xban chque ri cojonelab aj Judea cumal ri qui winakil aj Israel. 
15E are c'u wa! ri winak aj Israel ri xecámisan ri Kajaw Jesús, jas ri 
xca'n chque ri k'alajisal tak re ru Lok! Pixab ri Dios ri xetak bi cuc! nabe. 
Are c'u ri uj xukuje! xujquesaj lok. We winak ri' man cáca'n tà ri cákaj 
chuwách ri Dios, xane cáca'n qui c'ulel chque conojel winak. 16Aretak ri 
uj cákaj cákatzijoj ri Utzalaj Tzij re ri Evangelio chque ri man e aj Israel 
taj, rech ri e are! xukuje! cáquirik ru tobanic ri Dios, ri winak aj Israel 
xa cáquik'atej ka wách. Je ri' qui banom, qui nimarisam ri qui mac cho 
ri Dios. Cámic c'ut petinak chic ri nimalaj royowal ri Dios pa qui wi' 
conojel. 


Waral cákil wi chi ri apóstol Pablo craj queusolij 
chi na jumul chic ri cojonelab aj Tesalónica 


17Kachalal, pune xque' quieb oxib k'ij ri uj elinak lok iwuc', pune ta 
ne man cákil tà i wach, man ix sachinak tà chke, ix c'o pa kanima'. 
Sibalaj cákaj cákil i wach jumul chic. 18 Rumal ri! xkatzucuj jas xka'no 
rech cujopan iwuc! che iwilic. In wa!, ri Pablo, q'uia mul xintzucuj jas 
quinbano rech cujopan iwuc'. Are c'u ri Satanás xujuk'atej. 19 ¿Jas c'u 
chrij cu'l wi ka c'ux, cujquicotic? ¿Jas ri! ri cubano chi cácu'bisax ka c'ux, 
cuya quicotemal chke? Ix ri', kachalal, rumal chi jicom ri iwanima! cho ri 
Dios. Are ri ix ri quixbanowic chi cujquicot na cho ri Kajaw Jesus aretak 
cápetic rumal chi xujch'acanic. 20 Are je! iwumal ix chi cácu'bisax ka 
c'ux, cujquicotic. 
1Rumal c'u rech chi man xkach'ij tà chi na ri mat ketam jas i 
banom, xkachomaj cujcanaj can ka tuquiel pa ri tinimit Atenas. 
2Je! xka'n wa!, xkatak c'u bi ri kachalal Timoteo iwuc'. Ri Timoteo are 
jun utzalaj patánil re ri Dios ri chacuninak kuc' chutzijoxic ri Utzalaj 

Tzij re ri Evangelio chrij ri Cristo. Kkatak c'u bi iwuc' rech cuwalijisaj 

ri iwanima!, quixupixbaj rech c'o na más u chuk'ab ri i cojonic. 3Je ri' 
rech man c'o tá jun chiwe cuban quieb u c'ux cumal tak we c'áxc!ol ri". 
Ri ix c'ut iwetam chi tzrajwaxic wi chi cákarik c'àx. 4Je ri!, rumal chi 
xkabij wa! chiwe aretak xujc'oji iwuc', chi cákarik na ri c'áxc'ol. Je ri! 
kas ya! iwetam ri xkac'ulmaj uj konojel. 5Ri in man xinch'ij tá chi na ri 
mat quinwetamaj jas i banom. Rumal ri' xintak bi ri Timoteo chuta'ic u 
tzijol jas u banom ri i cojonic. Xinxej wib chi we ne ruc' jubik' xixch'actaj 
rumal ri Itzel, xak ba! lok! ri! ri ka chac ri xka'n iwuc!. 

6 Càmic c'ut tzelejeninak lok ri Timoteo pa Tesalónica, xuya ri utzalaj 
tzij chke chrij ri i cojonic, xukuje! chi sibalaj quiwaj iwib, utz iwanima! 
chque conojel. Cutzijoj chke chi amak'el cujna'taj chiwe, utz i chomanic 
chkij, xukuje! chi sibalaj quiwaj quiwil ka wách. Je! ri ke uj xukuje', 
sibalaj cákaj cákil i wach. 7 Xa je ri', kachalal, chupam ronojel ri ka 
rajwaxic, xukuje! ri cláxc!ol ri tajin cákariko, cácu'bi ka c'ux rumal iwech, 
aretak cákato chi kas tzij ix cojoninak che ri Cristo, jicom ri iwanima'. 
8Xkana' uj chi je! ta ne xuban c'ac' ri ka c'aslemal, man c'o tá chi jas 
cákabisoj, rumal chi kas i jiquibam i c'ux chrij ri Kajaw Jesús. ?Rumal c'u 
ri', sibalaj nim ri maltioxinic cákaya che ri Dios rumal iwech ix, rumal 
ri nimalaj quicotemal ri cákana! pa kanima! chuwách ri Dios. 10 Xuwi ba! 
cáka'n orar pi wi! chi pak'ij chi chak'ab, man cujk'iytaj taj. Cákata! che ri 
Dios chi cuya chke chi cákil i wach. Je ri! cákaya na chiwe ri c'à craj na 
che ri i cojonic. 

11 Are ta ba! ri Dios ka Tat junam ruc' ri Kajaw Jesucristo cátob chke, 
cuc'am ka be rech cujcowinic cujopan iwuc'. 12Ri Kajaw Dios chuban ta 
ba! chiwe chi cáq'uiy na ri rutzil iwanima!, chuya ta na chiwe chi sibalaj 
quiwaj iwib chbil tak iwib, xukuje' queiwaj conojel ri niq'uiaj winak, je! 
jas ri uj xukuje! sibalaj quixkaj. 13Xukuje! chubana chiwe chi sibalaj jicom 
iwanima! rech man c'o tà mac cáriktaj chiwij, ch'ajch'oj ri i c'aslemal 
chuwách ri Dios ka Tat aretak cápe ri Kajaw Jesucristo e rachi'l conojel ri 
e rech ri Are!. 


Waral cákil wi jas u wách ri c'aslemal ri cákaj chuwách ri Dios 


1Je c'u ri', kachalal, quixkabochi'j, quixkapixbaj rumal ri Kajaw 
Jesüs chi quitakej u banic pa ri i c'aslemal jas ri xkac'ut can 
chiwách, je! jas ri tajin quiban cámic. Rumal chi are wa! ri cákaj chuwách 
ri Dios, cákata! chiwe chi cánimar u banic wa! iwumal. 
2Iwetam chi c'ut ri tijonic ri ka yo'm chiwe, ri xujtak chuya'ic rumal 
ri Kajaw Jesús. 3Are c'u wa! ri craj ri Dios: chi quitas iwib chrij ronojel 
u wách etzelal, ch'ajch'oj c'u ri i c'aslemal, chi man quiban tá iwe xa jas 
ri cáca'n ri tz'i' ri xak cáquirik quib, man c'o tá qui pixab. ^Xane ri Dios 
craj chi ri ix, ri ix achijab chijujunal utz chibana chucha'ic jun iwixokil, 

quixc'oji ruc', nim chiwila wi, je' jas ri takal chiwe ix, ix c'ut rech ri 
Dios. »Mibana xa jas ri quiwaj ix ruc' ri itzel i rayinic jas ri cáca'n ri 
niq'uiaj winak chic ri man e cojoninak tà che ri Dios. 6C'o ba! jun muban 
c'áx, man cusub tà jun kachalal, man cusub tà c'u na jun winak chic 
che wa! we ri! ri nu bim chiwe, rumal chi ri Dios sibalaj cuc'ájisaj na u 
wách jachin ri je! cuban wa'. ¡Chiwilampe'! Ka bim chi c'u wa! chiwe, 
ka k'alajisam chi wa! chiwách. 7Man uj u siq'uim tà c'u ri Dios rech 
cákatz!iloj ri ka c'aslemal, xane rech cákatas kib chrij ronojel u wách 
etzelal, cákajach kib pu k'ab ri Arel, 8Je c'u ri! jachin ri cáretzelaj u wách 
we tijonic ri', man cáretzelaj tà u wách jun winak, xane are cáretzelaj u 
wách ri Dios ri u yo'm ru Lok'alaj Espíritu pa kanima'. 

9Man rajwaxic tà c'ut quintz'ibaj jun wuj chiwe, kachalal, chubixic 
chi rajwaxic sibalaj quiwaj iwib, rumal chi are ri Dios u c'utum wa! 
chiwách chi rajwaxic quiwaj iwib chbil tak iwib. 19 Xukuje! ketam chi 
amak'el queiwaj conojel ri kachalal ri e c'o pa ronojel ri Macedonia. 
Quixkabochi'j c'ut, kachalal, chi sibalaj quiwaj ta na más iwib. !! Chibana 
xukuje! chi cájoror ri i c'aslemal, chibana tak ri i rajwaxic chijujunal, 
xak minim iwib pa tak ri quech niq'uiaj chic. Chixchacun ruc' ri i k'ab, 
chito! ba! iwib, je! jas ri takanic ri ka yo'm chiwe. 12Je ri' rech ri man e 
cojonelab taj utz cáquil wi ri i c'aslemal, nim quixquilo, xukuje! rech c'o 
ronojel ri cajwataj chiwe. 


Waral cákil wi ri các'ulmataj na aretak cápe ri Kajaw Jesucristo 


13Man cákaj tà c'ut, kachalal, chi mat quiwetamaj ri cáquic'ulmaj na 
ri cáminakib, rech man je! tá ri i bis jas ri qui bis ri niq'uiaj winak chic 
ri man c'o tà cu'l wi qui c'ux. MRumal chi cákacojo chi ri Jesús xcámic 
xukuje' xc'astaj bi chquixol ri cáminakib, cákacoj ri! chi pa ri c'astajibal 
quech ri cáminakib, aretak cápe ri Jesús, queuc'am na lok junam ruc! ri 
canima! ri winak ri e cojoninak che, xecámic. 

15Rumal ri! cákaya wa! we tijonic ri! chiwe, ri yo'm chke rumal ri 
Kajaw Jesús, chi ri uj ri c'ä uj c'asal na, ri c'ä uj canajinak waral aretak 
cápe ri Arel, man cujnabej tà c'u na chquiwách ri kachalal ri e ciminak 
chic. 16 Tzare c'u ri Kajaw Jesús cákaj na lok chicaj, cátataj jun ri co 
cách'awic, cuya takanic, je! jas ri cách'aw jun arcángel, xukuje! cátataj 
na ru ch'abal ri trompeta re ri Dios. Are c'u ri e cojoninak che ri Cristo, 
ri e cáminak chic, e are! quec'astaj na bic nabe. 17 C!á te ri! ri uj ri c'à uj 
c'aslic, ri uj canajinak canok, cujyac na, cujc'am na bic junam cuc! ri e 
are! pa ri sutz! churikic ri Kajaw Jesús chila! chicaj. Cujc'oji c'u na ruc! 
ri Kajaw Jesucristo amak'el ronojel Ki. 18Chiwalijisaj ba! iwanima! chbil 
tak iwib ruc! we tzij ri! ri nu bim chiwe. 
5 1Are c'u ri k'ij, kachalal, ri ajilabal ri cabantaj na ronojel wa', man 

rajwaxic taj chi quintz'ibaj bi chiwe. 2Je ri', rumal chi ri ix kas 

guich'obo chi man c'o tá jun retam ri k'ij ri cápe ri Kajaw Jesús, xane je! 
các'ulmataj wa! jas ri cuban jun elak'om coc pa jun ja chak'ab, man cuna! 
tà jun. 3Aretak ri winak cáquibij: *Ronojel zak cájoror chic, man c'o tá 
chi je wa! je ri!” —quecha ri'. Are chi! c'ut cápe na ri nimalaj c'äx pa qui 
wi! ri xak c'à te! cápetic, jas ri k'oxom ri cuna! jun yawab ixok aretak 
cáril u wách ri ral. Man quecowin tà c'u ri winak cáquito! quib. ^Are 

c'u ri ix, kachalal, man ix c'o tà pa ri k'ekum ri e sachinak wi ri man 
queniman tá che ri Dios. Ri k'ij ri cape ri Kajaw Jesús man je! taj cuban 
ri! chiwe jas ri cuban jun elak'om ri man quina! taj coc pa ja, rumal chi ri 
ix tajin quiweyej ru petbal ri Jesús. »Iwonojel ix c'o pa ri sakilal, ix rech 
ri pak'ij, je! jas ri uj xukuje'. Man uj rech tá ri chak'ab, man uj sachinak 
tá c'u pa ri k'ekum. SRumal ri! máka'n ba! jas ri cáca'n ri niq'uiaj winak 
chic, je! ta ne chi xa e warinak, xane chujc'asc'atok. Máka'n zak jas ri 
cákaj uj, xane nabe kas cákachomaj na ri cáka'no. 7Ri quewaric, chak'ab 
ri! quewaric. Ri quek'abaric, chak'ab ri! quek'abaric. 8Are c'u ri uj, ri uj 
rech ri pak'ij, máka'n xak jas ri cákaj uj, xane nabe kas utz u chomaxic 
na ri cáka'no. Rajwaxic chi cákacoj na ri cojonic xukuje! ri rutzil kanima!, 
je! jas jun atz'iak re ch'ich! ri cucoj jun soldado chuto'ic rib pa ri ch'oj. 
Xukuje! rajwaxic chi cácu'bi ka c'ux chi cákarik na ru tobanic ri Dios, 

je! ta ne chi are jun casco ri cucoj jun soldado che to'bal u jolom. ?Ri 
Dios c'ut man xujucha! taj rech xa cuc'ájisaj ka wách, xane rech cujcojon 
che ri Kajaw Jesucristo, cákarik na ru tobanic ri Arel, 109 Ri Jesucristo 
xcám rumal kech, rech amak'el cujc'asi na junam ruc' Arel, We c'ä uj 
c'aslic aretak cápetic, we ne uj cáminak chic, xak junam. !! Rumal ri' 
chiwalijisaj iwanima! chbil tak iwib, xukuje! chito'la iwib ri jun ruc! ri jun 
chic jas ri tajin quibano. 


Ri apóstol Pablo queupixbaj ri kachalal cojonelab 


12Kachalal, cákabij na chiwe chi nim queiwil wi ri quechacun iwuc!, 
ri quec'amow i be, xukuje! cáquiya i no!j ri yo'm chque ri e are! rumal ri 
Kajaw Dios. 13Je!, kachalal, sibalaj nim cheiwila wi, lok' cheiwila xukuje!, 
rumal ri utzil ri tajin cáca'no. Chc'ol ba! utzil chixol iwonojel, ri jun ruc' 
ri jun chic. 

14Kachalal, xukuje' quixkabochi'j chi cheipixbaj ri man cácaj taj 
quechacunic, chiwalijisaj ri canima' ri xak quebisonic, ri cáquixej quib, 
cheitok'aj ri man c'o tá chi qui chuk'ab, chichajij paciencia cuc! conojel. 

15Chichajij iwib, c'o jun muya c'àx che rail u q'uexel jun c'áx ri banom 
che, xane amak'el chitakej u banic ri utzil chbil tak iwib, xukuje! chque 
conojel winak. 

16Amak'el chixquicotok. 17 Mitanaba u banic orar. 18Chiya maltioxinic 
che ri Dios pa ronojel, rumal chi are wa! ri craj ri Dios chi je! quiban ix, ri 
ix cojoninak che ri Cristo Jesus. 

19Mik'atej u wach ri Lok'alaj Espiritu che ri craj cuban iwuc'. 
20Miwetzelaj u wách ri tzij ri cuya ri Lok'alaj Espíritu chque ri kachalal 
ri quek'alajisan chiwách. 21 Na'l quiban che rilic ronojel, jachique ri utz, 
ri kas tzij, jachique ri man utz taj. Chitakej ba! ri utz. 22 Chitasa iwib chrij 
ronojel u wách etzelal. 

23 Tzare ta ba! ri Dios, ri xuwi ri Are! cácowinic cuya utzil chquixol 
ri winak, cuban ch'ajch'oj che ri i c'aslemal pa ronojel, cuchajij ta na 
ri iwespíritu, ri iwanima!, xukuje! ri i cuerpo, rech man c'o tà etzelal 
cáriktaj chiwij aretak cápe ri Kajaw Jesucristo. 24Ri Dios c'ut ri 
xixusiq'uij, jicom ri ranima!, kas cuban na jas ru bim chiwe. 


Ri apóstol Pablo cutak bi rutzil qui wách ri kachalal, 
xukuje' cuta! u tewchibal ri Dios pa qui wi' 


25Kachalal, chibana orar pa ka wi'. 

26Chiya rutzil qui wách conojel ri kachalal je wa'. Chitz'umaj iwib 
chbil tak iwib chuwách ri Dios. Retal c'u wa! chi kas lok! quiwil iwib. 

27 Quinbij chiwe chuwách ri Kajaw Jesús chi quisiq'uij u wách we wuj 
ri' chquiwách conojel ri kachalal cojonelab. 

28 Are ta ba! ri Kajaw Jesucristo cátok'obisan i wách. Amén. 

RI UCAB CARTA RI 
KUTZ'IBAJ RI SAN PABLO 
CHOUE RI COJONELAB 
AJ TESALONICA 





Ri apóstol Pablo cuchap u tz'ibaxic jun carta chic 
chque ri kachalal cojonelab aj Tesalónica 


1In wa!, ri Pablo, wachi!'l ri Silvano ruc' ri Timoteo, tajin quintz'ibaj 
bi we wuj ri' chiwe ix, kachalal, ix ri' ri cojonelab ri c'o pa ri tinimit 
Tesalónica, ri xa ix jun ruc' ri Dios ka Tat xukuje' ri Kajaw Jesucristo. 
2 Are ta ba! ri Dios ka Tat xukuje! ri Kajaw Jesucristo cutok'obisaj i wach, 
cuban c'ut chi cuxlan ri iwanima!. 


Waral cákil wi chi ri Dios cuk'at na tzij pa qui 
wi' ri ajmaquib aretak cápe ri Cristo 


3Kachalal, rajwaxic ba! chi amak'el cujmaltioxin che ri Dios rumal 
iwech. Ya'talic chi je! cáka'n wa! rumal chi kas Gu tajin cáq'uiy ri i 
cojonic, xukuje! rumal chi ri ix chijujunal sibalaj lok! na quiwil wi iwib 
nimalaj iwonojel, ronojel Ki c'ut tajin cánimar ri rutzil iwanima! chbil 
tak iwib. 4Je ri! chi ri uj sibalaj cujquicotic, cákatzijoj ri i banic jawije' 
ri queriktaj wi ri e cojoninak che ri Dios. Cujquicot chubixic jas ri tajin 
quibano, quich'ij ri cláx ri cában chiwe cumal niq'uiaj winak chic, xukuje' 
quich'ij ri bis ri quiriko. Cákatzijoj c'ut chi sibalaj c'o ri i cojonic che ri 
Dios, jicom c'u iwanima! pa ronojel ri quic'ulmaj. »Ronojel wa! we c'áx 
ri! ri tajin quiriko cuc'ut chkawách chi jicom cuban ri Dios chuk'atic tzij. 
Je ri', rech takal chiwe quixc'oji ruc' ri Dios, cátakan c'u ri Are! pi wi!. 
Rumal c'u rech wa! tajin quirik c'áx. 

6We winak ri! ri tajin quebanow c'áx chiwe, takal c'ut chi các'ájisax 
na qui wách wa! rumal ri Dios. Cuban c'u na ri Are! chi cáquirik c!áx 
chuq'uexel ri xca'n chiwe. 7 Are c'u ri ix ri i rikom c'äx, cuban na ri Dios 

chi cuxlan ri iwanima' junam jas ri cuban chke uj. Aretak cuc'ut na rib 
ri Kajaw Jesús, sutim rij ruc' u xak k'ak! cákaj lok chicaj, e rachi!l ri 
ángeles rech Are! ri sibalaj c'o qui chuk'ab. 8Aretak cápetic, cuya na ri 
tojbal que ri winak ri man xecojon tá che ri Dios, ri man xeniman tá che 
ri Utzalaj Tzij re ri Evangelio chrij ri Kajaw Jesucristo. 9We winak ri! 
cáquitoj na ru q'uexel ri qui mac, cásach na qui wách, sibalaj nim ri c'áx 
ri cáquiriko, man c'o tá c'u u q'uisic. Quesax bi ri e are! chuwách ri Kajaw 
Jesús, naj queyi' wi na che ri Arel, Xukuje! naj quec'oji wi che ri je'lalaj 
juluwem rech ri nimalaj u chuk'ab ri Jesús. 10 Je! cáquic'ulmaj na wa! 
pa ri k'ij ri cápe ri Jesús rech cánimarisax u k'ij cumal ri e rech ri Are!, 
xukuje' cácajmax na u wách cumal ri e cojoninak che, cáyi! c'u u ktij. Ri 
ix xukuje!, rumal chi ix cojoninak che ri tzij ri ka k'alajisam chiwách, 
quixc'oji na cuc! ri niq'uiaj cojonelab. 

11Xa c'u rumal wa! amak'el cáka'n orar pi wi', cákata! che ri ka Dios 
chi cubano chi kas takal chiwe chi ix siq'uim rumal ri Are'. Xukuje' 
cákata! che ri Dios chi ru chuk'ab cuya ta na chiwe chi quixcowinic 
quiban ronojel u wách utzil ri i chomam u banic, xukuje' ronojel utzalaj 
chac ri tajin quibano rumal chi kas quixcojon che ri Dios. 12Je ri', rech 
rumal iwech ix cáyi' na u ktij ri Kajaw Jesucristo, xukuje! ri ix cáyi! na 
i k'ij rumal ri Arel, Je! cában na wa! chiwe rumal chi tok'obisam i wách 
rumal ri ka Dios, rumal ri Kajaw Jesucristo. 


Waral cákil wi ri cuban ri itzelalaj achi ri cuyac rib chrij ri Dios 


2 1Kachalal, cákaj cákabij chiwe ri các'ulmataj na aretak curik ru 
petbal ri Kajaw Jesucristo, aretak cápe che ka mulixic bi ruc'. 

2Quixkabochi'j chi mat ruc' jubik' quiq'uex i chomanic, cuban quieb i 
c'ux, quixej iwib rumal jun winak ri cubij chi cách'aw ri Lok'alaj Espíritu 
pa ranima!, c'o c'u jas cubij chiwe, o rumal ri quito chi cátzijoxic, o rumal 
jun wuj ri je' ta ne uj ri uj takowinak bic, ri cubij chi ri k'ij ri cápe ri 
Kajaw Jesús petinak chic pa ka wi, 3C'o ba! jachin jun winak mubano 
chi quixsubtajic. Nabe c'ut chuwách ru petbal ri Jesús cáquiyac na quib ri 
winak chrij ri Dios, cuc'ut na rib ri achi ri banal etzelal ri cuban u c'ulel 
che ri Dios. We achi ri! k'atom tzij puwi' chi cásach na u wách. 4Ri achi 
ri! cuyac na rib, cuban na c'ulel che ronojel ri cána'tabex wi ri Dios, o 
cák'ijilax wi. Cácu'bi na pa ri nimalaj rachoch Dios, je! ta ne chi are Dios. 
Cuban na chbil rib chi are Dios. 

5¿A mat cána'taj chiwe chi aretak xinc'oji iwuc! xinbij wa! chiwe? 
6 Càmic c'ut iwetam jas ri! ri k'ateninak, je ri' chi man kas u c'utum tà 
rib we itzelalaj achi cámic ri'. C'à te c'u ri! kas cuc'ut na rib ri banal 
etzelal aretak curik ru k'ijol. 7K'alaj chi c'ut chi ri itzelalaj u chomanic 
ri itzel ri c'u'talic tajin cáchacun chic pa tak ri canima! ri winak cámic. 
Xuwi reye!'m chi quesax ri k'ateninak rech kas cuc'ut rib. 8Aretak c'ut 

esam chic ri k'ateninak, cuc'ut na rib ri achi ri banal etzelal ri cuyac 

na rib chrij ri Dios. Cácámisax na rumal ri Kajaw Jesús ruc! ri ruxlab, 
cásachisax na u wách ruc! ru c'utic rib ri Jesús aretak cápetic. 2We achi 
ri', are ri Satanás cátakow na lok. Cape na ruc' nimalaj chuk'ab, cuban 
na nimak tak c'utbal, xukuje' cajmabal. Man kas tzij tá c'ut ri cubano. 

10 Cucoj na ronojel u wách itzel tak subunic che qui subic ri winak ri 
cásach na qui wách. Cásach na qui wách rumal chi man xcaj tà ri kas tzij, 
man xquic'amowaj tà c'u wa! rech cáquirik ru tobanic ri Dios. !! Rumal ri! 
ri Dios cuya na chque chi quesubtaj rumal ri man kas tzij taj, chi ri e are! 
quecojon chque ri banow tzij. 12Je ri! rech cák'at na tzij pa qui wi! chi 
các'ájisax na qui wách conojel ri man e cojoninak tá che ri kas tzij, xane 
are benak canima! ruc! ru banic ri etzelal. 


Waral cábix wi chque ri kachalal chi e cha'talic 
rech cáquirik ru tobanic ri Dios 


13Kachalal, ri ix sibalaj quixraj ri Kajaw Jesucristo. Ri uj c'ut cákana! 
pa kanima' chi rajwaxic cákaya maltioxinic amak!el che ri Dios rumal 
iwech, rumal chi tzojer lok ix c'o chquixol ri xecha' nabe rumal ri Dios 
rech quirik ru tobanic. Quirik c'u ru tobanic ri Dios rumal ri Lok'alaj 
Espíritu ri xuban ch'ajch'oj che ri iwanima!, xukuje' rumal chi xixcojon 
che ri kas tzij. 14Ri Dios c'ut xixusiq'uij rech quirik ru tobanic ri Are! 
rumal ri Utzalaj Tzij re ri Evangelio ri xkatzijoj chiwe, rech quixc'oji 
junam ruc' ri Kajaw Jesucristo aretak cánimarisax u ktij ri Arel, quirik c'u 
na iwe ix we nimarisabal ktij ri'. 

15Rumal ri!, kachalal, jicom chibana' chitakej ri tijonic ri ka c'utum 
chiwe petinak lok. Are wa! ri ka tzijom chiwe, xukuje! ri ka tz'ibam bi pa 
tak wuj. 16Tzare ta ba! ri Kajaw Jesucristo, junam ruc! ri Dios ka Tat, ru 
c'utum ri rutzil ranima! chke, quixuto! pa ronojel. Ri Are! xukuje! xuya 
cu'Ibal ka c'ux ri man c'o tà u q'uisic, xuya xukuje! chke chi cácu'bi ka 
c'ux chrij ri Jesús rumal ri tok'ob ri cuban pa ka wi!. 17 Tzare ta ba! ri Are! 
chuwalijisaj ri iwanima!, xukuje' chubana ta na jicom chiwe, rech xa utz 
ronojel ri quibij, xukuje' ronojel ri quibano. 


Ri apóstol Pablo cuta! chque ri kachalal chi cáca'n orar puwi' ri are! 


1 Je c'u ri', kachalal, chibana orar pa ka wi! rech ru Lok! Pixab ri 
Dios aninak cájabun u wách pa ronojel tinimit, cáyi' c'u u k'ij cumal 
ri winak jas ri xc'ulmataj iwuc' ix. 2Xukuje! chibana orar pa ka wi! chi ri 
Dios cujuto' pa qui k'ab ri itzel tak winak, ri e banal tak etzelal, rumal 
chi man conojel taj quecojon che ru Lok! Pixab ri Dios. 
3Ri Dios c'ut, kas jicom ranima'. Cuban na chiwe chi c'o na i chuk'ab 
rech kas jicom ri iwanima' ix xukuje'. Quixuchajij na chuwách ri Itzel. 
4Cácu'bi c'u ka c'ux chrij ri Kajaw Jesús chi tajin quiban ri xixkatak 

wi, xukuje' amak'el quitakej na u banic wa'. 5Are ta ba! ri Kajaw Jesús 
cáyo'w pa ri iwanima! chi queiwaj conojel, je! jas ri Dios queraj conojel ri 
winak. Xukuje! chuya ta chiwe chi quich'ij ronojel ri cápe chiwij, chi c'o 
iwe ri paciencia ri c'o ruc' ri Cristo. 


Waral cákil wi chi rajwaxic cujchacunic chuch'aquic ri cákatijo 


6Cákaya c'u takanic chiwe, kachalal, rumal ri Kajaw Jesucristo, chi 
quitas iwib chrij apachin jun kachalal ri cubano xa jachique ri craj, man 
cáchacun taj, ri man cunimaj tá ri tijonic ri ka yo'm chiwe petinak lok. 
7Ri ix iwetam chic jas ri rajwaxic quibano rech quiban iwe jas ri xka'n uj 
aretak xujc'oji iwuc'. Aretak xujc'oji iwuc! man are tà xka'no xa jachique 
ri xkaj, xane xujchacunic. 8Man xkabij tá che jachin jun chi chusipaj ri 
ka wa, xane xkatojo. Sibalaj xkatij ka chuk'ab che ri ka chac, xujcosic. 
Chi pak'ij chi chak'ab xujchacunic rech man cákaya tà latz! che jachin 
jun chiwe. ?Pune ta ne ya'tal chke cákata! ri ka wa chiwe, man je! taj 
xka'no, xane xujchacunic rech quiwesaj i no'j chkij, quiban c'u iwe jas 
ri xka'n uj. 10 Xukuje! xkabij wa! chiwe aretak xujc'oji iwuc': ^Jachin jun 
ri man craj taj cáchacunic, mayi' che chi cáwi'c," —xujcha chiwe. !! Ka 
tom c'u u tzijol chi e c'o jujun chiwe ri tajin cáca'no xa jachique ri cácaj, 
ri man c'o tà jubik! chac cáca'no, xane xa quebe! je wa! je ri', cáquinim 
quib pa tak ri tajin cáca'n ri niq'uiaj winak chic. 12Are c'u tak wa! cákabij 
chque ri cojonelab ri je! cáca'no, quekapixbaj rumal ri Kajaw Jesucristo 
chi chechacunok, máca'n chic ri c'áx chquixol ri winak rech cájoror na 
ronojel, chquich'aca que ri cáquitijo. 

13Ri ix c'ut, kachalal, mixk'iytaj chubanic ronojel u wách utzil. 14We 
c'o jachin jun ri man cunimaj tà ri xkabij pa we wuj ri', chicojo retal 
jachinok, miwachi'laj chic rech cáq'uixic. 1» Miban c'u i c'ulel che, xane 
chipixbaj je! jas ri quiban che jun iwachalal. 


Ri apóstol Pablo cuta! ru tewchibal ri Dios pa qui wi' ri kachalal 


léTzare ta ba! ri Kajaw ri xuwi ri Are! cácowinic cuya utzil chquixol ri 
winak, chuya ta chiwe chi amak'el c'o utzil iwuc' ix, xukuje! chi cuxlan 
ri iwanima! pa ronojel. Are ta ba! ri Kajaw Jesucristo c'o iwuc' ix nimalaj 
iwonojel. 

17In wa, ri Pablo, quintz'ibaj bi wa', quintak c'u bi rutzil i wách. 
Chiwilampe! chi are wa! ri nu tz'ib. Je wa! ri quinban chutz'ibaxic ri nu 
bi' pa tak conojel ri nu wuj ri quintak bic. 18Are ta ba' ri Kajaw Jesucristo 
cátok'obisan i wách ix nimalaj iwonojel. Amén. 

XUTZ'IBAJ RI SAN PABLO 
CHE RI TIMOTEO 





Ri apóstol Pablo cuchap u tz'ibaxic jun carta che ri kachalal Timoteo 


1In wa!, ri Pablo, in apóstol. In jun chque ru tako'n ri Jesucristo. Je 

wa! nu banic rumal chi je ri! ru takanic ri Dios ri To'l Ke, xukuje' 
ri Kajaw Jesucristo ri cu'l wi ka c'ux. 2Ri at, Timoteo, quintz'ibaj bi we 
wuj ri' chawe, je! ta ne chi kas at nu c'ojol rumal chi rumal ri nu Gu 
xatcojonic. Are ta ri Dios ka Tat xukuje! ri Kajaw Jesucristo quel u c'ux 
chawe, cutok'obisaj a wách, cubano chi cuxlan rawanima'. 


Mac'ulaj jule' tak tijonic chic 

3Quinna'taj chawe jas ri xinbij aretak xine! pa Macedonia. Xinbij 
chawe chi catcanaj can pa ri tinimit Éfeso. Xinya we takanic ri! chawe chi 
cabij chque ri jule' winak, ri tajin cáquiya tijonic ri man tzij taj chque ri 
cojonelab, chi máquiya chic we tijonic ri'. 4 Chabij chque chi máquitzijoj 
chic ri xak puc, xukuje! ri tzijobelil ri cátzijox chquij ri ka nan ka tat ojer. 
Ronojel wa! cuc'am lok ch'oj. Man c'o tà c'u qui patàn wa! we ri', man 
cujquito! tà chuch'obic ru chomanic ri Dios ri xuwi quetamax rumal ri 
cojonic che ri Cristo. 

5Ru patan we takanic ri' ri quinya chawe, are wa! chi ri uj, ri uj 
cojonelab kas quekaj conojel. Rajwaxic chi cáq'uiy lok wa! pa kanima! ri 
ch'ajch'oj, ri cákana! wi chi man c'o tà etzelal ka'nom, ri k'alaj wi chi kas 
tzij cujcojonic. 6E c'o c'u jujun ri xquisach ru beyal we takanic ri', xetzak 
c'ut. Xquijach quib chubixic tzij chbil tak quib ri man c'o tà qui patán. 
7Ri winak ri' cácaj queboc che ajtijab, quequitijoj ri winak chrij ri Pixab 
ri xutzlibaj ri ka mam Moisés. Man cáquich'ob tà c'ut ri tzij ri cáquibij, 
man cáquich'ob tà c'u ri cáquic'utu. Xak cáquibij chi are ri kas tzij. 

8Tzij la! chi utz ri Pixab ri xutz'ibaj ri ka mam Moisés. Rajwaxic c'ut chi 
cácojic jas ri kas ya'tal wi. 2Etamtal wa! chi ri Pixab man xyi' tá chque ri 

winak ri tajin cáca'n ri utzil, xane chque ri man cáquiya tà quib pa takic, 
chque ri man queniman taj, chque ri man quecojon tà che ri Dios, chque 
ri ajmaquib, chque ri man nim tá cáquil wi ri Dios, ri man c'o tà áwas 
chquiwách, chque ri quequicámisaj qui nan qui tat, chque ronojel qui 
wách cámisanelab. 10 Xukuje! ri Pixab xyi' chque ri winak ri zak cáquirik 
quib jas ri cáca'n ri tz'i', man c'o tà qui pixab. Are c'u xyi' ri Pixab chque 
ri cáca'n ixok che jun cach achi, xukuje! chque ri ixokib ri cáca'n achi che 
jun cach ixok, chque ri quequelak'aj tak winak, chque ri banal tak tzij, 
xukuje! chque ri cáca'n juramento, man kas tzij tà c'ut ri cáquibij, rech 
cáca'n c'äx che jun winak chic. Are c'u ri Pixab xyi' chque conojel winak 
ri cáquic'ulelaj u wách ri utzalaj tijonic ri man c'o tá etzelal chupam. 

11 We utzalaj tijonic ri' cáriktaj chupam ri Utzalaj Tzij re ri Evangelio ri 
sibalaj nim u ktij. Ri ka Dios ri ya'tal che chi cánimarisax u ktij, are ri 
Are! yo'winak wa! pa nu k'ab rech quintzijoj chque ri winak. 


Ri apóstol Pablo cumaltioxij che ri Dios chi xel u c'ux 
che, xucoj chutzijoxic ri Utzalaj Tzij re ri Evangelio 


120uinmaltioxin che ri Kajaw Jesucristo ri u yo'm nu chuk'ab, rumal 
chi nim xrilo chi jicom ri wanima', xinucoj che patánil re chutzijoxic ru 
Lok! Pixab. 13Je wa! xuban chwe pune ri in nabe xinyok'on che ri Jesüs, 
xintze'j u wách, xinban c!áx chque ri e cojoninak che. Ri Dios c'ut xel u 
c'ux chwe rumal chi aretak xinban wa! c!á mäja' quincojon che ri Cristo, 
man quinch'ob tà c'ut chi man utz taj ri quinbano. !4Sibalaj nim c'u ri! ri 
tok'ob ri xincochij che ri Kajaw Jesus. Kuya nu cojonic, xuya pa wanima! 
chi quinwaj ri Dios, xukuje! chi quewaj ri winak xa rumal ri Cristo Jesús. 

15Ri quinbij chanim are kas tzij. Rajwaxic c'ut chi conojel winak 
cáquicoj wa!: chi ri Cristo Jesús xpe cho we uwáchulew che qui to'ic ri 
ajmaquib. Ri in c'ut, sibalaj in ajmac na chquiwách conojel. 16Pune je! nu 
banic wa!, xel u c'ux ri Dios chwe, xutok'obisaj nu wách rech ri Jesucristo 
cuc'ut na jas modo cuchajij nimalaj paciencia wuc' in, in ri nabe ajmac 
chquiwách conojel. Je ri! quinc'oji che c'utbal chquiwách ri mája! 
quecojonic, cáquetamaj na chi ri Cristo cutok'obisaj qui wach ri winak. 
Cácu'bi c'u na qui c'ux chi cáquirik na ri c'aslemal ri man c'o tá u q'uisic 
we quecojonic. 17Rumal ri' kaya ba! u k'ij ri Jun ri cátakan pa ka wi!, ri 
man cáq'uextaj taj, ri man cácám taj, ri man quilitaj tà u wách, ri xuwi 
wa! Dios c'olic. C'o c'u u no'j che ronojel. Kanimarisaj ba! uk amak'el 
pa tak ri k'ij ri junab ri quepetic. Amén. 

18Ri at, Timoteo, je' ta ne chi at nu c'ojol. Quinya wa! we takanic ri' 
chawe. Chatija a k'ij pa ri chac chutzijoxic ru Lok! Pixab ri Dios, xukuje' 
chupatánixic pa ronojel. Je! chabana! jas ri xquik'alajisaj lok ri kachalal 
chawij rumal ri Lok'alaj Espíritu. 19 Chatakej ri cojonic, rajwaxic chi 
cana! pa rawanima! chi man c'o tà etzelal a banom. E c'o c'u jujun ri 

man xeniman taj aretak xch'aw ri Dios pa ri canima', rumal ri' xetzakic, 
man quecojon tá chic. 20 Kesajmpe! ka no'j chrij ri xuc'ulmaj ri Himeneo 
xukuje! ri Alejandro, ri xeinjach pu k'ab ri Satanás rech cáquetamaj chi 
man utz tá ri! ri cáquibij ri áwas u bixic chrij ri Dios. 


Waral cáyi' tijonic chrij ri rajwaxic cáka'no aretak cáka'n orar 


1Nabe cwaj quinbij chawe chi caya we tijonic ri' chque ri cojonelab: 

Rajwaxic u banic orar pa qui wi' conojel ri winak. Rajwaxic cata' 
tok'ob pa qui wi!, xukuje' cábochi'x ri Dios pa qui wi'. Xukuje! rajwaxic 
u banic maltioxinic che ri Dios aretak cábantaj orar. 2Rajwaxic u banic 
orar pa qui wi! ri k'atal tak tzij, pa qui wi! conojel ri c'o qui takanic pa 
ka wi', rech man c'o tá ch'oj, utz ri ka c'aslemal. Je ri! rech cákapatánij 
ri Dios, xukuje! nim cákil wi kib pa ronojel. 3Sibalaj utz c'u u banic wa!, 
xukuje! cákaj wa! chuwách ri Dios ri To'l Ke. ^Are c'u craj ri Dios chi 
conojel ri winak cáquirik ru tobanic, xukuje! cáquetamaj jas ri' ri kas 
tzij. 5Xa jun ri Dios c'olic, xukuje! xa Jun ri cách'aw pa ka wi! ruc! ri 
Dios. Are ri Jesucristo ri xuban kach winak. 6Ri Jesucristo xuya rib pa 
cámisaxic chutojic ri ka mac, rech ri uj nimalaj konojel cujel pu k'ab ri 
Itzel. Pa ri kas u k'ijol c'ut, ri Dios xuc'ut wa! chquiwách conojel winak 
chi kas tzij craj queuto'. 7 Rumal wa! xinocsax che apóstol, jun chque ru 
tako'n ri Jesucristo, rech quintzijoj we sakalaj tzij ri' chrij ri kas tzij, chrij 
ri colonie, Je ri! queintijoj ri man e aj Israel taj, rech quecojon ri e are'. Ri 
in, in cojoninak che ri Cristo, kas tzij ri quinbij, man xak tà c'u quinban 
tzij. 

8Cwaj chi ri achijab pa ronojel tinimit cáca'n orar, achijab ri kas jicom 

ri canima! che ri Dios. Are achijab wa! ri cuya! cáquiyac ri qui k'ab cho ri 
Dios, man c'o tá ch'oj, man c'o tá oyowal, man c'o tá c'u jun c'äx chic pa 
canima!. ? Xukuje! cwaj chi ri ixokib cáquicoj atzliak ri kas takal chque, 
utz u cojic cáca'no, man cáca'n tà nimal ruc'. Rajwaxic utz u banic ri 
qui wi! cáca'no jas ri kas takalic. Man xak tà cáquiwik quib ruc' k!án 
puak, ruc' chachal ri pakal rajil, o ruc' atz'iak ri sibalaj pakalic. 1° Ri 
ixok cojonel man cuwik ta rib xa cuc! tak jastak, xane ruc' ru banic ri 
utzil. Are wa! ri rajwaxic cáca'n ri ixokib ri qui jachom quib pu k'ab ri 
Dios. 11 Rajwaxic chi ri ixokib cáquitatabej ri tijonic ri tajin cátzijoxic, 
zak jun chec'ol wi, chquiya quib pa nimanic. 12Ri in man quinya tá 
che jun ixok chi queutijoj achijab, chi cátakan pa qui wi', xane rajwaxic 
xak jun quec'oji wi ri ixokib. 13Are c'u rumal chi nabe xban ri Adán 
rumal ri Dios, c'à te ri! xban chi ri Eva. 14 Xukuje! man are tá ri Adán ri 
xsub rumal ri Itzel, xane are ri Eva. Aretak xsubic xkaj pa ri mac. 15Ri 
ixokib cojonelab cáquirik c'u na ru tobanic ri Dios, we utz cáca'n che qui 
q'uiyisaxic ri cal, we cáquitakej ri cojonic, we quecaj ri winak, we utz ri 
qui c'aslemal, man c'o tà etzelal cáca'no, xukuje! we utz quechomanic. 

Waral cábixic jas ri c'aslemal ri rajwaxic che jun ri coc che obispo 


3 1Kas tzij wa!: jachin jun ri craj coc che obispo,“ utzalaj patáninic ri! ri 

craj cubano. 2Rajwaxic c'ut chi we cojonel ri' utz ru c'aslemal rech man 
cuya! taj cáyac tzijtal chrij. Rajwaxic xa jun ri rixokil, muya u wi! ri cutijo, o 
apachique ri cubano, xane utz ri cáchomanic, man cuban taj xa jas ri craj ri 
are!, xukuje! nim quil wi cumal ri winak. Rajwaxic utz cuban che qui c'ulaxic 
ri winak ri queopan cho rachoch. Rajwaxic cána'w che qui tijoxic ri winak 
che ru Lok! Pixab ri Dios. 3Mák'abaric, mách'ojinic, man curayij tà u ch'aquic 
puak ri q'uixbal u c'amic, xane rajwaxic utz cuc! ri winak, man cuyac tà 
ch'oj, xukuje! man lok! tà cáril wi ri puak. ^Rajwaxic querilij conojel ri e c'o 
pa rachoch, queupixbaj ri ralc'ual rech quenimanic, nim quequil wi ri winak. 
5We jun cojonel man retam taj querilij conojel ri e c'o pa rachoch ¿a cácowin 
lo ri' cuc'am qui be ri e cojoninak che ri Dios? Man cácowin taj. 6Man cuya! 
taj jun c'ac! cojonel coc che obispo, rech man cunimarisaj tà rib. We je ri!, 
cák'at na tzij ri! puwi' chi que! pa ri k!ak! jas ri xban che ri Itzel. 7 Jun obispo 
rajwaxic utz cuban pa ru c'aslemal chquixol ri winak ri man e cojonelab taj, 
rech man c'o tà yok'bal re. Je ri! man quel tà u q'uixbal, man cákaj tà c'u pa 
ru chapábal ri Itzel. 


Waral cákil wi jas ri c'aslemal ri rajwaxic che jun ri coc che diácono 


8Ri diáconos? xukuje!, rajwaxic man xak tá quexi'ninic, rech nim que'il 
wi, cáquibij ri kas tzij, man quek'abar taj, man cáquirayij tà c'u u ch'aquic 
puak ri q'uixbal u c'amic. ?Rajwaxic kas jicom ri canima! chrij ri kas tzij re 
ri Evangelio ri uj cojoninak wi, ri k'alajisam chkawách. Xukuje! rajwaxic 
cáquina! pa canima! chi man c'o tà etzelal ri ca'nom. 109 Nabe rajwaxic que'il na 
we utz ri qui c'aslemal. We c'u man c'o tá jas cáriktaj chquij, cuya! ri' queboc 
che diáconos. 11 Xukuje! ri diaconisas rajwaxic man xak tà quexi'ninic, rech 
nim que'il wi, man e yacal tà tzijtal, máquiya u wi! ri cáquitijo, o apachique 
ri cáca'no, jicom chu ri canima! pa ronojel. 12Ri coc che diácono rajwaxic 
xa jun ri rixokil. Xukuje' rajwaxic chi utz cuban che quilixic conojel ri e c'o 
pa rachoch, queupixbaj ri ralc'ual rech quenimanic. 13Ri diáconos ri utz 
quepatáninic, nim que'il wi ri!. Man xuwi taj nim que'il wi, xane xukuje! man 
cáquixej tà quib chutzijoxic ri qui cojonic chrij ri Cristo Jesús. 


Nim u banic ri uj cojoninak che 


14Timoteo, cu!l nu c'ux chi xak pa quieb oxib k'ij quinopan na awuc'. 
We c'u ne ruc! jubik! quinbeytajic, quintz'ibaj bi we tzij ri! chawe nabe. 





a3:1 Ri tzij “obispo” quel cubij “pastor” o apachin jun ri cáyi' che chi cuchajij ri jumulaj 
cojonelab. 3:8 Ri diáconos (xukuje' ri diaconisas, 3:11) e are! ri c'o quekle'n che qui to'ic 
ri niq'uiaj cojonelab. 

15 Je wa! xinchomaj rech awetam chic jas ri utz cuban jun cojonel 
chquixol ri kachalal. E are wa! ri winak rech ri c'aslic Dios. We winak ri! 
e are wa! ri cáquijekeba!, xukuje! cáquito! u wi! ri kas tzij. 16Kas k'alaj wa! 
chi nim u banic ri kas tzij re ri Evangelio ri uj cojoninak wi, jas ri cubij 
we tzij ri": 
Ri Dios xul cho we uwáchulew 
je' jas jun winak, 
xk'alajisax rumal ri Lok'alaj Espíritu 
chi jicom ru c'aslemal, 
xilitaj c'u ri Are! cumal ri ángeles. 
Xtzijox wa! chque ri winak, 
xecojon ri winak che cho ruwáchulew, 
xc'am chi na bic pa ri caj, 
xnimarisax u k'ij, 
—cácha!. 


E c'o cojonelab ri cáquitas na quib chrij ri kas cojonic 


4 1Ri Lok'alaj Espíritu kas chi sakil cubij chi pa ri q'uisbal tak k'ij 
jujun cojonelab cáquitas na quib chrij ri kas cojonic. Que! na 
canima! ruc! ri itzel no'j ri quesubtaj rumal. Ronojel wa! zak are! qui 
tijonic itzel tak espíritus. 2Cáquitatabej na ri qui tijonic achijab ri e banal 
tak tzij, ri xak cáquesaj qui wách ri quetzijon ru Lok! Pixab ri Dios. We 
winak ri! man cáquina! tá chic pa canima! ri etzelal ri cáca'no, je! ta ne 
chi abajarinak chi ri canima'. 3Cáquibij na chque ri winak chi man cuya! 
taj quec'uli'c, cáquibij na xukuje' chi e c'o jujun tak u wách ri cákatijo 
ri áwas u tijic, pune ri Dios u q'uiyisam ronojel wa! rech cákatijo. Ri uj, 
ri uj cojonelab, ri ketam ri kas GU cuya! cákatij wa! ruc' maltioxinic. 
4Je ri', rumal chi utz ronojel ru q'uiyisam ri Dios, man cuya! tà c'ut 
cáketzelaj u wách, xane rajwaxic cákactamo, cákamaltioxij wa! che ri 
Dios. »Cátewchitaj c'u wa! rumal ru Tzij ri Dios, xukuje' rumal ri oración 
ri cáka'no. Je ri' ri cákatijo man áwas taj. 


Waral cákil wi jas u banic jun utzalaj patánil re ri Jesucristo 


6Ri at, Timoteo, we cac'ut wa! we nu bim chawe chquiwách ri kachalal, 
at jun utzalaj patánil re ri Jesucristo. Cáctoji c'u na a chuk'ab rumal ru 
Lok! Pixab ri Dios ri at cojoninak wi, rumal ri utzalaj tijonic ri a takem. 
"Mei awanima! cuc! tak ri puc ri man c'o tá qui patán ri cáquitzijoj ri 
winak. Are chacojo a chuk'ab chupatánixic ri Dios. 8Ru cojic ka chuk'ab 
ruc' ri ka cuerpo xak jubik' cujuto' wi. Are c'u ru patánixic ri Dios 
cujuto! na pa ronojel. Oo utzil cákarik rumal wa! pa we c'aslemal ri! cho 
ruwáchulew, xukuje! pa ri c'aslemal ri cápe na. 9Kas tzij wa! ri quinbij, 
rajwaxic c'ut chi conojel winak cáquicojo. 19 Xa rumal wa! sibalaj cákatij 

ka k'ij cujchacunic, cákarik yok'bal ke, rumal chi cu'l ka c'ux chrij ri 
c'aslic Dios, ri To'l Que conojel winak. Jachin c'u tak ri quecojon che, e 
are! ri kas cáquirik ru tobanic. 

I1 Chac'utu ba! ri nu bim chawe chquiwách ri kachalal cojonelab. Chabij 
chque chi chquetamaj. 12Metzelax a wách cumal ri winak rumal chi at 
ac'al na. Rech man quetzelax tà a wách, chac'utu jun utzalaj c'aslemal 
chquiwách ri cojonelab, rech cáquito chi utz catch'awic, cáquilo chi utz 
ri caban pa ronojel, queawaj ri winak, utz awanima! chque conojel, k'alaj 
chi kas tzij at cojoninak che ri Cristo, utz ra c'aslemal. 13Chasiq'uij apan 
ru Lok! Pixab ri Dios ri Tz'ibtalic chquiwách ri kachalal c'ä quinopan na 
iwuc'. Cheapixbaj, cheatijoj. 14Nim chawila wi ri cuinem ri xsipax chawe 
rumal ri Dios aretak ri Lok'alaj Espíritu xch'aw pa canima! ri c'amal tak 
qui be ri cojonelab. Xquik'alajisaj c'u wa! aretak xquiya ri qui k'ab pa wi'. 
Chacojo wa! we cuinem ri', maya c'u canok. 

15 Chacojo a chuk'ab chubanic ri nu bim chawe. Chatija a ktij chubanic 
wa! rech conojel cáquilo chi utz na ri tajin cabano. 16Chachajij awib. Xukuje! 
kas cawil na jas u wách tijonic ri caya!. Chatakej u banic ronojel wa!, jicom 
rawanima'. We je! caban wa!, cato! na awib at xukuje! ri quetataben ri a tzij. 


Jas qui ch'abexic ri kachalal rajwaxic cáka'no 


5 1Mayaj jun tata! ri nim winak chic, xane chapixbaj je' ta ne chi 

are ra tat. Cheapixbaj ri alabom je! ta ne chi e are! ra chak!. 2Ri 
chuchuib cheapixbaj je! ta ne chi are ra nan ri capixbaj. Ri alitomab 
cheapixbaj je! ta ne chi e are! ra wanab, utz ra chomanic chquij. 

3Nim cheawila wi ri malca'nib ixokib, chabana c'u tok'ob chque ri kas 
c'o qui rajwaxic. ^Are c'u ri malca'n ixok ri e c'o ral, xukuje! we ne e c'o u 
wi! tak u mam, nabe ri! rajwaxic chi ri ac'alab nim quequil wi ri qui nan 
xukuje' ri cati't. Ri alc'ualaxelab rajwaxic cáquetamaj u tojic u q'uexel 
chque ri qui nan qui tat ri utzil ri xban chque aretak xeq'uiyisaxic, rumal 
chi utz cáril wi ri Dios wa!, xukuje! cákaj wa! chuwách. 5Are c'u ri ixok ri 
kas tzij malca'n, ri canajinak can u tuquiel, ri man c'o tà cách'aw u c'ux 
che, cu'l c'u u c'ux wa! chrij ri Dios. Cuban orar ri!, cuta! ru tobanic ri 
Dios pa ru c'aslemal ronojel Ki chi pak'ij chi chak'ab. 6Are c'u ri malca'n 
ixok ri cujach rib chubanic xak jachique ri utz cáril wi, pune c'aslic, 
chuwách c'u ri Dios are jas jun cáminak, rumal chi man c'o tá chic ru 
rayinic chupatánixic ri Dios. 7 Cheataka we kachalal ri' chunimaxic wa! 
we nu bim chawe rech man c'o tà tzij cábix chquij chi kas Gu c'o ri man 
utz taj ri cáca'no. 8 We c'u c'o jun cojonel ri man coc tá il che qui to'ic ri 
rachalaxic, o ri ralc'ual, man kas tzij tà ri' chi cojonel. Nim na ru mac ri' 
chuwách jun ri man c'o tá jumul ri cojoninak. 

9Xuwi ri malca'n ixok ri c'o chi oxc'al u junab, ri xa jun ri rachajil 
c'olinak, xuwi ri! cuya! cátzlibax u bi! pa ri wyj ri tz'ibtal wi qui bi! ri 

malca'nib. 1? Rajwaxic chi we chichu! ri! etamtalic chi u banom utzil, utz 
qui q'uiyisaxic ri ral u banom, utz u banom che qui c'ulaxic ri queopan 
cho rachoch, u ch'ajom cakan ri e rech ri Dios, e are wa! ri cojonelab. 
Xukuje' u banom tok'ob chque ri cáquirik däs, u banom c'u ronojel u 
wách utzil. 

11 Are chu ri malca'nib ixokib ri c'à e ac'alab na, matz!ibaj ri qui bi 
pa ri wuj ri tz'ibtal wi qui bi' ri malca'nib rumal chi aretak quetakchi'x 
rumal ri qui rayinic, cáquitas quib chrij ri Cristo, man cáquinimaj tá 
chic, cácaj quec'uli chi na jumul chic. 12 Quemacun c'u ri! rumal chi man 
xca'n taj jas ri xquichi'j u banic, xquiya c'u can ri qui cojonic. 13Man xuwi 
tá wa! cáca'n ri malca'nib ixokib ri c'à e ac'alab na, xane xukuje! xak 
quesak'orinic, xak quewacatalob chi tak ja. Man xuwi taj quesak'orinic, 
xane xukuje! cáquiyac tak tzijtal, cáquinim quib pa ronojel, cáquibij tak 
tzij ri man ya'tal tà qui bixic. MRumal ri' cwaj chi ri malca'nib ixokib ri 
c'ä e ac'alab na quec'uli chi na jumul chic, quequiq'uiyisaj cal, cáquilij 
ri cachoch, rech ri winak ri cujquic'ulelaj man cáquirik taj jas cáquibij 
chkij. 15E c'o c'u jujun malca'nib ri qui tasom chi quib chrij ri Cristo, 
xebe! ruc! ri Satanás. 

16We c'o jun cojonel, we achi we ixok, ri e c'o malca'nib ixokib 
chquixol ri rachalaxic, rajwaxic cuya ri cajwataj chque, man cuya tà wa! 
chquij ri niq'uiaj cojonelab chic, rech ri kachalal cojonelab quecowinic 
quequito! ri malca'nib ixokib ri kas tzij c'o rajwaxic chque. 

17Ri c'amal tak qui be ri cojonelab ri utz cáca'n chuc'amic qui be 
ri kachalal, takal ri' chque chi sibalaj nim que'il wi. Are c'u más nim 
que'il wi na ri cáquitzijoj ru Lok! Pixab ri Dios, cáquiya tijonic chque 
ri kachalal. 18Je ri!, rumal chi cubij ru Lok! Pixab ri Dios ri Tz'ibtalic: 
“Macoj chim chutza'm ri wacáx aretak tajin cuyak! ri trico,” —cácha ri'. 
Xukuje' cubij: “Takal che ri ajchac chi cátojic,” —cácha!. 

19Matatabej ri Gu ri cábix chrij jun c'amal qui be ri cojonelab we man 
e clo quieb, we man e c'o oxib ri quek'alajisanic chi c'o jas ri man utz taj 
ri xubano. 20 Are c'u ri cáquitakej macunic, cheayaja! chquiwách conojel 
ri cojonelab, rech xukuje! ri niq'uiaj chic cáquina! quib. 21 Chuwách ri 
Dios, chuwách ri Kajaw Jesucristo, xukuje! chquiwách ri ángeles rech ri 
Dios ri e cha'talic, catinpixbaj chi catakej ri nu bim chawe. Aretak caban 
wa!, junam cheawila wi ri winak, c'o jun más lok! mawil wi. 22Aretak 
caya ra k'ab puwi' jun ri coc che c'amal qui be ri cojonelab, maban wa' 
xak ruc' aninakil. Maban ne awe ri mac ri cuban jun chic. Chachajij awib, 
matkaj pa mac. 

23Xuwi joron matijo, xane xukuje' chatija jubik' vino, rumal rech ri a 
pam ri amak'el cayawajij. 

24E c'o jujun ri kas k'alaj chic ri qui mac c'à májok quebe! pa k'atbal 
tzij. E c'o jujun chic ri man k'alaj tà ri qui mac chanim, xane c'a te 

cák'alajin wa 25Je c'u wa! ru banic ri utzil. K'alaj wa! chanim chquiwách 
conojel. Pune ta ne man k'alaj chanim ri utzil ri cáka'no, kas copan na ri 
k'ij ri cák'alajinic. 
6 1Conojel ri patàninelab cojonelab, rajwaxic nim quequil wi ri 

qui patrón rech man cábix tá ri áwas chrij ri Dios, o chrij ri ka 
tijonic. 2We e cojonelab ri qui patrón ri patáninelab, man rumal tà ri' 
chi e kachalal mat nim quequil wi. Kane rajwaxic utz na cáca'n che 
qui patánixic rumal chi ri quequipatànij e cojonelab, e lok'alaj tak 
kachalal. Chac'utu we tijonic ri! chquiwách ri cojonelab, chabij chque chi 
cáquinimaj wa!. 


Waral cákil wi jas u rikic ri kas k'inomal 

3We c!o jachin jun queutijoj ri cojonelab che jun tijonic chic ri man 
junam tà ruc' ri utzalaj u tzij ri Kajaw Jesucristo, ri tijonic ri uj cojoninak 
wi, ri cuc'ut chkawách chi rajwaxic cujniman che ri Dios, ^ri winak ri' xa 
nimal ri' cubano, man c'o tà retam. C'amaninak che we winak ri' amak'el 
c'o jas cucoj pu tzij, xukuje! cách'ojin chquij tak tzij. Rumal c'u wa! ri 
cojonelab cáquirayijjastak ri man quech taj, quech'ojinic, cáquibij tzij ri 
áwas u bixic chbil tak quib, xak quieb qui c'ux chic cáquich'abela quib. 
5Ri winak ri! xak ch'oj cáquilij cuc! winak ri c'o itzel tak qui chomanic, ri 
man quetam tá chi ri kas tzij. Cáquichomaj chi ri winak quecojonic zak 
rech cáquich'ac puak. Timoteo, chatasa awib chquij ri winak ri je! qui 
no!j wa'. 6Kas tzij c'ut, ri cojonic are jun nimalaj k'inomal che ri winak 
ri cáquicot ruc! jampa! ri c'o ruc'. 7Man c'o tà jas kuc'am lok aretak xujul 
cho we uwáchulew, man c'o tà c'u jas cákac'am bic aretak cujcámic. 
8Xuwi ta c'u ne we c'o ka wa, we c'o katz'iak, chujquicot ruc! wa!. 9Are 
c'u ri cácaj quek'inomaric, quetakchi'x na pa ri mac. Quekaj pa ru 
chapábal ri Itzel. Cáquichaplej qui rayixic jastak ri man c'o tà qui patàn, 
ri xa queuya pa c'áx, cáretzelaj u wach ri qui c'aslemal, cusach c'u qui 
wách. 10 Are c'u ri winak ri que! canima! ruc! ri puak cáq'uiy na ronojel 
u wách etzelal pa ri qui c'aslemal. E c'o c'u jujun ri xquirayij u wách ri 
puak, xa je ri! xquiya can ri qui colonie, xquiya c'u quib pa cláxc!ol. 


Chacojo a chuk'ab pa ri cojonic 


11 Ri at c'ut, Timoteo, at rech ri Dios. Chatasa awib choul we itzel tak 
no'j ri'. Are chatakej jun c'aslemal ri jicom. Chapatánij ri Dios, chatcojon 
che, cheawaj conojel ri winak, chc'ol a paciencia, maya c'olibal che ri 
c'a'nal. 12 Chacojo a chuk'ab pa ri ch'oj chrij ri Itzel rech k'alaj chi a 
takem ri cojonic. Chac'utu' chi a rikom chic jun a c'aslemal ri man co 
tà u q'uisic. Are c'u wa! ri xatsiq'uix wi rumal ri Dios. Utz c'u xaban 
chuk'alajisaxic ri kas tzij ri at cojoninak che chquiwách q'uia winak ri 
xquita ra tzij. 13 Càmic c'ut, chuwách ri Dios ri q'uiyisaninak conojel ri 

jastak, xukuje! chuwách ri Kajaw Jesucristo ri utz xuban chuk'alajisaxic 
ri kas tzij chuwách ri Poncio Pilato, quinya we pixbenic ri' chawe. 
14Chanimaj ba! ri catintak wi, c'o jubik! maq'uex che, rech man cuyuj 
tà rib ruc' ri man utz taj, xukuje! rech man c'o tá jas cáriktaj chawij ri 
catyaj wi. Je wa! catakej u banic c'à cápe na ri Kajaw Jesucristo. 15Ru 
petbal ri Jesús cábantaj na rumal ri Dios aretak copan ri kas u k'ijol. 
Ri ka Dios, ri ya'tal che chi cánimarisax u ktij, xak xuwi ri Are! c'o u 
chuk'ab che takanic pa qui wi! conojel. Are K'atal Tzij pa qui wi! ri k'atal 
tak tzij, xukuje! are Cajaw conojel ri quetakan pa qui wi! ri winak. 16Xak 
xuwi ri Are! ri ka Dios man cácám taj, jekel c'ut pa sakil jawije! ri man 
cuya! taj copan wi jun winak. Man do tá jun winak ri ilowinak u wach, 
man cácowinic tà c'u cáril u wách. Chnimarisax ba! u k'ij, amak'el c'ut 
chtakan ri Are! puwi' ronojel pa tak ri ktij ri junab ri quepetic. Amén. 
17Ri winak ri e k'inomab pa tak we ktij ri', chabij chque chi máca'n 
nimal, xukuje! mácu'bi qui c'ux chrij ri k'inomal ri xa cásach na u wach. 
Kane are cácu'bi qui c'ux chrij ri c'aslic Dios, ri cáyo'w ronojel ri jastak ri 
cajwataj chke rech cujquicot na cuc'. Man xa tà jubik' cuya!, xane q'uia. 
18 Chabij chque ri k'inomab chi cáca'n ronojel u wách utzil. Chabij chque 
chi jas ru q'uiyal ri jastak que, are ta c'u je! u q'uiyal ri tok'ob ri cáca'no. 
Chesipanok, chequijacha jutak bik! ri jastak que chquiwách ri c'o rajwaxic 
chque. 19 Je ri! tajin cáquimulij jun qui k'inomal pa ri caj ri man cásach tà 
u wách, rech cáquirik que ri kas c'aslemal ri man c'o tà u q'uisic che tak 
ri k'ij ri quepe na. We k'inomal ri' are je' jas jun ja ri co jekelic. 


Cáyi' ri q'uisbal tak pixbenic che ri Timoteo 


20Ri at, Timoteo, chac'olo', chachajij ri okxanim pa ra k'ab at rumal 
ri Dios. Matatabej tak ri puc, ri tzijobelil ri man c'o tà cách'ac che, 
man canim ta c'u awib pa tak ch'oj chrij tijonic ri cábix che chi are kas 
etamanic, man kas tzij tá c'ut. 21E c'o c'u jujun ri xe! canima! ruc! we 
etamanic ri', qui yo'm c'u can ri kas cojonic. 

Are ta ba! ri Dios cátok'obisan a wách at, Timoteo. Amén. 

RI UCAB CARTA RI 
XUTZ'IBAJ RI SAN PABLO 
CHE RI TIMOTEO 





Ri apóstol Pablo c'o pa che' aretak xutz'ibaj bi 
we carta ri' che ri kachalal Timoteo 


1In wa! ri Pablo, in apóstol. In jun chque ru tako'n ri Jesucristo. 

Je wa! nu banic rumal chi are u rayinic ri Dios chi quintzijoj ri 
c'aslemal ri man c'o tà u q'uisic, ri xuchi'j lok chke. Ri c'aslemal ri! 
cákarik na rumal chi xa uj jun ruc! ri Cristo Jesus. 2Lok'alaj Timoteo, 
quintz'ibaj bi we wuj ri' chawe, je! ta ne chi at nu c'ojol. Are ta ba! ri Dios 
ka Tat xukuje! ri Kajaw Jesucristo quel u c'ux chawe, cutok'obisaj a wách, 
cubano chi cuxlan rawanima!. 


Rajwaxic u tzijoxic ri nimalaj tok'ob ru banom ri Jesucristo 

3Ri in quinya maltioxinic che ri Dios ri tajin quinpatànij jas ri xca'n ri 
ka nan ka tat ojer, quinna' pa wanima! chi man c'o tà etzelal nu banom. 
Amak'el aretak catna'taj chwe, wachalal, chi pak chi chak'ab quinban 
orar pa wi! ruc! maltioxinic. 4Aretak cána'taj chwe ri ok'ej ri xabano, 
aretak xatinya can a tuquiel, sibalaj quinrayij quinwil a wách rech 
cáquicot chi na más ri wanima'. 5Cána'taj chwe chi kas tzij at cojoninak, 
man cuban tà c'u quieb a c'ux. Je ri! ri qui cojonic ri nan Loida ri awati't, 
xukuje! ri Eunice ra nan ri xecojon nabe chawách at. Tzij la! in quincojo 
chi je! cabano jas ri xca'n ri e are!, xecojonic, je! caban at xukuje!, 
catcojonic. 

S$Rumal wa! ri in cwaj quinna'taj chawe chi rajwaxic cac'asuj ri cuinem 
ri sipam chawe rumal ri Dios aretak xinya ri nu k'ab pa wi'. 7Je! quinbij 
wa! chawe rumal chi ri Espíritu ri u yo'm ri Dios chke man cuban taj 
chi cuxej rib ri kanima'. Kane ri Espíritu ru yo'm chke cuya u chuk'ab ri 
kanima!, cubano chi cákaj kib, xukuje' cubano chi utz ri cujchomanic, 
man cáka'n taj xa jas ri cákaj uj. 8Rumal wa! matq'uix ba! chutzijoxic 

ronojel ri utzil ru banom ri Kajaw Jesüs pa ri ka c'aslemal. Matq'uix chwe 
in xukuje! chi in c'o pa che! rumal chi tajin quintzijoj ri utzalaj Gu chrij 
ri Kajaw Jesus. Chach'ija ba! awe ri c'áxc'ol ri cáriktaj rumal ru tzijoxic 
ri Utzalaj Tzij re ri Evangelio. Chabana wa! ruc' ri chuk'ab ri yo'm chawe 
rumal ri Dios. ? Ri Dios are xujto'wic xukuje! xujusiq'uij rech cujc'oji ruc! 
ri Are!, utz c'u ri ka c'aslemal chuwách. Je! u banom ri Dios wa! chke, 
man rumal tà ri utzil ri ka'nom, xane rumal chi u chomam ri Are! chi 
cutok'obisaj ka wách. Je ri' ru chomanic ri Dios pa ka wi' pa ri ojer tak 
k'ij, aretak májok cábantaj ri cajulew rumal, chi cutok'obisaj ka wách 
rumal ri Cristo Jesús. 10 Cámic c'ut c'utum chkawách chi ri Dios cuban 
tok'ob rumal ru petic ri Cristo Jesús ri To'l Ke. Ri Cristo xresaj u chuk'ab 
ri cámical, xuk'alajisaj c'u chkawách ri c'aslemal ri man c'o tà u q'uisic. 
Je! xuban wa! rumal ri Utzalaj Tzij re ri Evangelio. 

11 Are ri Dios xincojow chutzijoxic we Utzalaj Tzij ri' rech ri Evangelio, 
xukuje!' xinucoj che apóstol, jun chque ru tako'n ri Jesucristo, rech quinya 
we tijonic ri! chque ri niq'uiaj winak chic. 12Tzrumal wa! tajin quinrik 
ronojel wa! we c!áx ri'. Jicom c'ut ri wanima! chrij ri Dios, man quinq'uix 
taj rumal chi ri in wetam jachin che in cojoninak wi. Kas tzij c'ut wetam 
chi c'o u chuk'ab ri Dios chuchajixic ri okxan ru yo'm chwe, xukuje! ri 
okxan ri xinjach in pu k'ab ri Are! c'ä copan na ri ktij aretak cátzelej lok 
ri Jesüs. 

13Ri at, Timoteo, aretak caya tijonic, chatzijoj ri utzalaj tijonic ri man 
c'o tà etzelal chupam, junam jas ri a tatabem wumal. Chac'utu pa ra 
c'aslemal chi kas at cojoninak che ri Evangelio, lok! chawila wi ri Dios, 
xukuje! conojel winak rumal chi xa uj jun ruc' ri Cristo Jesús. 14Ruc' ru 
chuk'ab ri Lok'alaj Espíritu ru yo'm ri Dios pa kanima', chachajij c'u ri 
okxan ri nim u banic, ri yo'm chawe rumal ri Dios. 

15 Je! jas ri awetam, in wonobam canok cumal conojel ri cojonelab ri e 
c'o pa tak ri tinimit re Asia. Ri Figelo xukuje' ri Hermógenes e are! jujun 
chque ri xca'n wa! chwe. 16Are ta ba! ri Kajaw Jesús chetewchun na ri 
e c'o pa rachoch ri Onesíforo, chutok'obisaj ta na qui wách rumal chi 
q'uialaj mul ri are! u banom utzil chwe, u yo'm jororemal che ri wanima!. 
Man xq'uix tà c'u chwe chi ri in, in c'o pa che!, in ximom ruc! ximibal 
re ch'ich'. 17 Xane aretak ri are! xul pa ri tinimit Roma, xel ch'uj che nu 
tzucuxic, c'à xinurik na. 18Ri at awetam chi sibalaj xujuto! pa ri tinimit 
Éfeso. Chuya ta ba! ri Kajaw Jesús che ri Onesíforo chi quel u c'ux ri Dios 
che, chutok'obisaj ta na u wách pa ri ktij ri cuk'at tzij. 


Chabana' jas ri cuban jun utzalaj soldado rech ri Jesucristo 


1 Ri at c'ut, Timoteo, at je! ta ne nu c'ojol. Rumal wa! quinbij chawe: 
Chacojo ri chuk'ab ri yo'm chawe rumal ru tok'ob ri Dios ri xarik 
ruc! ri Cristo Jesús. 2Ri tijonic ri a tom aretak quintzijon chquiwách 

q'uialaj winak, chaya wa! pa qui k'ab achijab cojonelab ri jicom canima!, 
ri quecowin che qui tijoxic niq'uiaj chic. 
3Timoteo, chach'ija awe ri c'áxc'ol junam wuc' in jas ri rajwaxic cuban 
jun utzalaj soldado rech ri Jesucristo. ^Man c'o tà jun utzalaj soldado 
cunim rib chubanic jas ri cáca'n ri niq'uiaj winak chic ri man e soldados 
taj we kas tzij craj cuban ru rayinic ri qui nimal soldados ri cátakan 
puwi'. 5Je ri! xukuje! ri jun ajdeporte. Man cuch'ac tá ri! ri premio we 
man cubano jas ri cátakan wi ri c'amal be rech ri deporte. 6 Xukuje! ri jun 
ajchac pa juyub ri sibalaj cutij u ku che ru chac, che ri are! ya'tal wi chi 
cuyac nimalaj cosecha chquiwách conojel ri niq'uiaj chic. 7Chatchoman 
ba! chrij ri tajin quinbij chawe. Are c'u ri Kajaw Jesucristo cuya na utzalaj 
a chomanic chuch'obic ronojel. 
8Amak'el chna'taj ri Jesucristo chawe. (Ri nim takanel David are u 
mam ri Are! ojer.) Ri Jesucristo xc'astaj chquixol ri cáminakib. Are wa! ri 
Utzalaj Tzij re ri Evangelio ri quintzijoj in. 9Rumal ru tzijoxic ri Evangelio 
nu rikom c'áx. In ximom ruc' ximibal re ch'ich'. Je! qui banom chwe jas 
jun banal etzelal. Pune in ximom in, in tz'aptalic, are ru Lok! Pixab ri 
Dios man tz'aptal taj, quel u tzijol pa ronojel tinimit. 10 Rumal c'u wa! 
quinch'ij ronojel u wach c'äx xa rumal quech ri e cha'tal rumal ri Dios, 
rech xukuje! ri e are! cáquirik ru tobanic ri Dios, ri cáquiriko we xa e jun 
ruc! ri Cristo Jesús. Cáquirik c'u na ri je'lalaj juluwem rachi'l ri c'aslemal 
ri man c'o tà u q'uisic. 
11Kas tzij we tzij ri' ri quebixoxic: 
We ri uj Je! ta ne uj cáminak junam 
ruc! ri Cristo, man uj c'o tà c'u 
pa ri ojer ka c'aslemal, cákarik na 
ri utzalaj ka c'aslemal ruc! ri Arel, 
12 We cákach'ij ri c'äx ri petinak chkij, 
cujtakan na ruc! ri Arel, 
We cákabij chi ri uj, man uj cojoninak 
tá che ri Cristo, xukuje!' cubij na ri Are! 
chi kas tzij man uj cojoninak tà che. 
13 Pune ta ne man jicom ri kanima!, are 
kas tzij chi jicom ri ranima! ri Jesüs, 
rumal chi ri Are! man cuya! taj 
chi mat cubij rib chi kas tzij 
Are ri Dios. 


Chabana' chi utz ra chac cho ri Dios 


14Timoteo, c'o ri rajwaxic cana'taj chque ri kachalal cojonelab. 
Cheapixbaj cho ri Dios chi mech'ojin chquij tak tzij, chquij tak tijonic, 
chquij ri qui chomanic ri winak rumal chi we ch'oj ri' man c'o tà cách'ac 

che, xane xa quetzak ri kachalal rumal. 15 Chacojo a chuk'ab rech utz 
quel ra chac cho ri Dios. Chabana jun utzalaj ajchac chutzijoxic ri Utzalaj 
Tzij re ri Evangelio, ri man c'o tà jas catq'uix wi rumal chi jicom caban 
chuc'utic ri kas tzij chrij ru Lok! Pixab ri Dios. 16Mabij awe ri q'uialaj 
tak tzij ri man c'o tà qui patàn, ri man e rech tà ri Dios. Chabij chque ri 
cojonelab chi máquibij que wa! rumal chi we je! cáca'no, man queniman 
tà chi che ru Lok! Pixab ri Dios, xane quetzak na. !7 We quequicoj ri tzij ri 
man e utz taj che qui tijoxic niq'uiaj chic, man utz tà c'u ri'. Xa queq'uiyar 
wa! chquixol ri cojonelab je! jas jun c'áxalaj yabil ri sibalaj cusipaj rib, 
jas ri cuban ri itzel tak ch'a'c ri man queutzir taj. Jujun chque ri winak 
ri tajin cáquic'ut ri itzel tak tzij ri', e are! ri Himeneo rachi'l ri Fileto. 
18We tata'ib ri!, e tzakinak, qui yo'm can ri kas tzij rech ru Lok! Pixab ri 
Dios, cáquibij chi ya xc'ulmataj ri qui c'astajibal ri ciminakib. Rumal c'u 
wa! jujun chque ri cojonelab tajin cuban quieb qui c'ux, jun chi wi ri qui 
chomanic. 1?Pune c'u các'ulmataj wa!, ri Dios u banom chi ri cojonelab e 
je' ta ne jun tac'alibal o jun cimiento ri sibalaj co c'olic, ri man c'o tà jun 
ri cácowinic cuslabisaj. Ketam chi ru banom ri Dios are kas tzij, rumal 
wa! u cojom we t'ikbal ri' chrij ri cimiento. Are wa! we tzij ri': “Ri Kajaw 
Dios cuch'ob qui wách ri winak ri e rech ri Arel" —cácha ri'. C'o jun chic 
ri cubij: “Ronojel winak ri cubij chi cojoninak che ri Kajaw Dios, chuya 
can u banic ri etzelal," —cácha'. 

20Pa jun nimalaj ja e c'o q'uia jastak ri c'o qui patán che ri ajchak'el 
ja. E c'o jastak ri e banom re kän puak xukuje! ri e banom re sak puak. 
E c'o c'u niq'uiaj chic ri e banom xa ruc' che!, xukuje! ri e banom xa rue 
ulew. Ri jastak ri nimak na qui k'ij e tasom wa! rumal ri ajchak'el ja rech 
quecoj zak xuwi pa tak nimak'ij. Are c'u ri niq'uiaj chic ri man nimak tà 
más qui ktij, e are wa! ri quecoj ronojel ktij. 21! We c'o jun winak craj chi 
nim quil wi rumal ri Dios rech c'o u patán chque conojel ri utzalaj tak 
chac ri cuban ri ka Tat, ri winak ri' rajwaxic chi ch'ajch'oj ri ranima!, man 
cuban tá ri etzelal. Je ri! c'o u patán chubanic apachique u wách utzil. 

22Ri at, Timoteo, chaya ba! can ri man utz taj ri cácaj cáca'n ri alabom, 
ri alitomab ri maja' các'oji qui chomanic. Ri at c'ut, chatakej u banic ri 
utz pa ra claslemal cho ri Dios. Chatcojon che ri Dios, cheawaj ri winak, 
chabana ri utzil cuc! conojel. Match'ojin cuc! rech cuxlan rawanima!. 
Chabana wa! junam cuc! conojel ri cojonelab ri tajin cáquita' tok'ob che 
ri Kajaw Jesús, ch'ajch'oj c'u ri canima'. 22Maya c'olibal chque tak ri tzij, 
ri chomanic ri man c'o tà qui patàn, cuc! winak ri man coc tà tzij pa qui 
jolom. Awetam c'ut chi ru banic wa! cuwalijisaj ch'oj. 24Ri patánil re ri 
Kajaw Jesús, man ya'tal tá che chi cách'ojinic, kane rajwaxic cách'awic, 
cuban utzil chque conojel ri winak. Xukuje! rajwaxic cána'w che qui 
tijoxic, cuchajij paciencia cuc'. 25Rajwaxic chi ri are! man cunimarisaj 
tá rib aretak cusuctuba! ri qui chomanic ri xa quec'ulelanic. Craj ne ri 

Dios cuya pa canima' chi cáquich'ob ri kas tzij, cáquiq'uex c'u na ri qui 
chomanic. 26 We je ri! cáca'no, quebul na pa sak, cáquich'ob na. Quebel 
na chupam ri chapábal ru cojom ri Itzel chque. Are wa! ri diablo ri e u 
chapom, u banom c'u chque chi are cáca'n ronojel jas ri craj ri are!. 


Waral cákil wi jas ri qui banic ri winak pa ri q'uisbal tak k'ij 


3 1Timoteo, chach'obo wa! xukuje! chi pa ri q'uisbal tak Ku quepe na k'ij 
ri sibalaj cáquirik c'äx ri winak. 2Ri winak xa cácaj na quib chbil quib, 
man quel tà qui c'ux chque ri cach winak. Más lok' na cáquil wi ri puak, 
xukuje' ri k'inomal. Cáca'n nimal, nim cáquina! quib pa canima'. Cáquitze'j u 
wach ri Dios, xukuje! cáquitze! qui wach ri winak. We itzel tak winak ri! man 
queniman tá chic chque ri qui tat qui nan, man c'o tá ne jubik! ri maltioxinic 
pa canima'. Man nim tà cáquil wi ri Dios, man nim tà c'u cáquil wi ri 
takaninak ri Arel, 3 Tzare wa! ri qui banic ri winak pa we q'uisbal tak ktij ri'. 
Man quel tà na qui c'ux, man cáquitok'obisaj tà u wách jachin jun, xane xak 
xuwi cáca'no jas ri cácaj ri e are!. Cáquiyac tzijtal, man quecowin taj cáquik'il 
quib che ri itzel tak rayinic ri c'o pa canima'. Sibalaj e c'a'n, xukuje! Gel 
cáquil wi ronojel u wách utzil, quec'ulelan na che. 4Cáca'n na c!áx chque tak 
ri cachi'l, quequijach na can pa qui k'ab ri qui c'ulel. Man cáquichomaj tà na 
jas ri tajin cáca'no, xa cáca'n ri cácaj ri e are!. Sibalaj cáquinimarisaj na quib, 
cáquichomaj chi xuwi ri e are! c'o quetambal. Que! na canima! cuc! ri jastak 
rech ri uwáchulew. Are c'u ri Dios, man cácaj taj. »We winak ri' cáquesaj 
na qui wách ri kas e cojonelab che ri Cristo. Xak chquichi' cáca'no chi e 
cojonelab. Tzpa ri canima! c'ut cáquibij wi chi man c'o tà u patán ri cojonic, 
man c'o tà c'u u chuk'ab. Chatasa ba! awib chquij we winak ri!, matc'oji cuc!. 
6Quinbij wa! chawe rumal chi jujun chque we winak ri! queboc na pa 
tak ja che subunic, quecowin c'u na che qui subic ri ixokib ri man e jicom 
taj, ri cláx canima! rumal chi q'uia ri qui mac. Tzare c'u ri itzel tak qui 
rayinic c'amowinak qui be. 7We ixokib ri! ronojel ktij cáquitzucuj qui no'j 
chucu'bisaxic qui c'ux, rumal c'u wa! xa cáquitatabej ri qui tzij apachinok. 
Man quecowin tá c'u jubik' cáquetamaj na ri kas tzij. 8We winak ri! ri xinbij, ri 
e are! je! cáca'no jas ri xca'n ri ajk'ijab ri Janes rachi!l ri Jambres ri xquik'atej 
u wách ri ka mam Moisés. Je ri' xukuje! we winak ri' cáquik'atej na u wach 
ri kas tzij rumal chi sachinak ri qui no'j, ri qui chomanic. Man c'o tá c'u qui 
patan we winak ri', rumal chi man jicom tá chi ri canima! chrij ri Dios, man 
c'o tà qui cojonic. ?Man utz tà c'ut quel wi ri cáca'no rumal chi conojel ri 
winak cáquetamaj na chi xa e conab, man c'o tà cáquich'obo. Je! cáquic'ulmaj 
na jas ri xquic'ulmaj ri tata'ib ri xquik'atej u wách ri ka mam Moisés. 


Ri apóstol Pablo cuya ri q'uisbal u pixbenic che ri Timoteo 


10Ri at c'ut, Timoteo, kas a takem u banic ri nu c'utum chawách, 
xukuje' ronojel jas ri nu banom pa ri nu c'aslemal. Awetam ri nu 

chomanic, zukuje' jas ri nu cojonic. Awetamam ri nu banic, chi guinchajij 
paciencia cuc' ri winak, zukuje' chi lok' guewilo. Awetam zukuje' chi 
jicom ri wanima' chuch'ijic ronojel u wach c!áx. 11 We c'áx ri! are ri nu 
rikom cumal ri winak, xukuje! cto chi niq'uiaj c'áxc'ol chic nu rikom in. 
Awetam ronojel ri c'áx ri xinrik pa ri tinimit Antioquía, ri xinrik pa ri 
tinimit Iconio, xukuje! ri xinrik pa ri tinimit Listra. Xinch'ij na ronojel we 
nimalaj c'áx ri! ri xca'n ri winak chwe. Ri Kajaw Jesús c'ut xinresaj pa qui 
k'ab conojel. 12Kas tzij ba! chi conojel winak ri e cojoninak che ri Cristo 
Jesús, conojel ri kas cácaj cáca'n ru rayinic, queniman che, cában na c'äx 
chque ri e are! xukuje!. 13Are c'u ri itzel tak winak ri quequisub ri niq'uiaj 
winak chic, quebux na más lawalo, xa quenimataj na pa ri etzelal. Cáca'n 
na más ri subunic chque ri winak, quesubtaj c'u na ri e are! xukuje!. 

14Ri at c'ut, Timoteo, chatakej ri utzalaj tijonic ri awetamam, ri kas 
tzij at cojoninak che. Tzawetam c'ut jachin tak ri! ri xquiya we tijonic ri! 
chawe. 15 Xukuje! cána'taj chawe chi c'à at nu'ch na aretak tajin cawetamaj 
ru Lok! Pixab ri Dios ri Tz'ibtalic. Are c'u wa! ri c'á tajin cawetamaj cámic, 
ri cácowin chuc'utic chawách jas modo ri winak cáquirik ru tobanic ri 
Dios aretak quecojon che ri Cristo Jesús. 16Ronojel ru Lok! Pixab ri Dios ri 
Tz'ibtalic, yo'm wa! chke uj, ri uj winak, rumal ri Dios. Ru Lok! Pixab ri Dios 
cujutijoj che ri kas Gu, cuc'ut chkawách ri ka mac, cujusuc'uba! che ri tajin 
cáka'no, xukuje! cuya ka no'j chubanic ri jicom pa ri ka c'aslemal rech utz 
cáka'no. 17 Je ri! rech do ronojel ri rajwaxic chque ri winak ri quepatànin 
che ri Dios, rech các'oji na qui no'j chubanic ronojel u wách utzil. 
4 1Timoteo, ri in catinpixbaj cho ri Dios, xukuje! cho ri Cristo Jesús 

ri cuk'at na GU pa qui wi! conojel winak, ri e c'asc'oj xukuje! ri e 

cáminak, aretak cátzelej lok, cátakan c'u na pa ka wi' nimalaj konojel. 
2Chatzijoj ba! ru Lok! Pixab ri Dios. Apawije! ta ne ri rajwaxic cátzijox wi, 
jatzijoj ba! chila'. We are jun utzalaj k'ij chubanic tzijonem, we ne man 
are tá jun utzalaj k'ij, chatzijoj wa'. Chac'utu chquiwách ri winak chi kas 
tzij ri cabij, chatyajon chque we man utz ri cáca'no. Cheatijoj conojel, 
chachajij paciencia cuc'. Matcos ba! chubanic ronojel wa'. 3 Chabana wa! 
rumal chi cápe na ri k'ij aretak ri winak man cácaj tà chic cáquita ri 
utzalaj tijonic ri man c'o tà etzelal chupam, xane quequitzucuj na q'uia 
achijab ri quetijox cumal. We achijab ri' cáquiya na tijonic ri utz cáquita 
ri winak, xa jas ri cákaj chquiwách, jas u beyal ri qui rayinic. ^Càquiya 
c'u na can ri kas tzij. Are cáquitzucuj na u tatabexic ri qui tzij ri achijab 
ri xak quepucanic. 5Ri at c'ut, Timoteo, chachajij ba! awib, kas chachomaj 
na jas ri cabano, chach'ija na ri c'áxc'ol. Chatzijoj ri Utzalaj Tzij re ri 
Evangelio chque conojel winak, utz chabana chupatánixic ri Dios, xukuje' 
chabana utzil chque conojel winak. 

6Ri in c'ut, Timoteo, xa jubik' man cápe tá ri ktij ri quincámic. Je! jas ri nu 
banom petinak lok, amak'el tajin quinya ri nu c'aslemal rumal quech niq'uiaj 

winak chic. 7 Jas ri cuban jun utzalaj ajdeporte, je! nu banom in xukuje!. Nu 
tijom nu chuk'ab pa ri chac chutzijoxic ru Lok! Pixab ri Dios, in opaninak 
c'u pa ri q'uisbal re ri nu c'aslemal. Man xintzak taj, xane xinchajij wib pa 

ri nu cojonic. 8Cámic c'ut xuwi weye'm ri tojbal ri c'olom chwe. Are ri kas 
jicomalil, ri kas utzil ri cáyi' na chwe rumal ri Kajaw Jesucristo, ri nimalaj 
K'atal Tzij ri jicom cuban na chuk'atic tzij pa qui wi! conojel winak. Are ri 
Are! cáyo'w na we tojbal ri' chwe pa ri k'ij ri cuk'at tzij. We tojbal ri' cayi' na 
man xuwi tà chwe in, xane xukuje' chque conojel ri kas cojonelab, rumal chi 
sibalaj cáquirayij ru petbal ri Jesús, sibalaj lok! c'u wa! chquiwách. 


C'o na ri rajwaxic cubij ri apóstol Pablo che ri Timoteo 


?Timoteo, chacowij, chatpet wuc! chanim. 19 Ri Demas xinuya canok xa 
rumal chi más utz na cáril wi ri are! ri jastak rech ri uwáchulew, xe! c'u 
pa ri tinimit Tesalónica. Ri Crescente, benak ri are! pa Galacia. Are cu 
ri Tito benak ri are! pa Dalmacia. 11Xak xuwi ri Lucas c'o wuc! in cámic. 
Chatzucuj ri Marcos jawije! c'o wi, chac'ama lok che awachi'l rumal chi ri 
are! cácowin che nu to'ic pa ronojel. 12Are c'u ri Tíquico, nu takom bi pa 
ri tinimit Éfeso. 13 Aretak catpetic, chabana tok'ob, chac'ama lok ri nu k'u' 
ri xinya can pa ri tinimit Troas cho rachoch ri Carpo. Cheac'ama lok ri nu 
wuj, más na ri ojer tak tz'um ri tz'ibtal qui wàch, ri sibalaj nim que'il wi. 

14Ri tat Alejandro ri ch'ayal ch'ich', sibalaj q'uia u wách c'áx u banom 
chwe, nim c'u ri tzijtal u yacom chwij. Ri Kajaw Dios c'ut, are cáyo'w na 
che ri are! ri rajil u q'uexel ri c'àx u banom chwe. !5Ri at c'ut, chachajij 
awib chuwách we tata! ri', rumal chi ri are! sibalaj u c'ulelam u wách ru 
Lok! Pixab ri Dios ri ka tzijom. 

16 Aretak xinsiq'uix pa k'atal tzij che ri nabe mul, xa nu tuquiel xinto! wib. 
Man c'o tá jun winak chic ri xc'oji wuc che nu toic, xane conojel xinquiya 
canok. Cwaj c'ut chi ri Dios mat cuya wa! we mac ri' chquij. 17 Are c'u ri Kajaw 
Jesús xc'oji wuc! che nu to!ic. Are ri Are! xyo'w ri nu chuk'ab rech quincowinic 
quintzijoj na ronojel ri Utzalaj Tzij re ri Evangelio je ri' chi cáquita wa! conojel 
ri niq'uiaj winak chic ri man e are tà aj Israel. Je wa! xuban ri Dios che nu to'ic 
pa qui k'ab ri nu c'ulel, je! ta ne chi xinresaj pu chi! jun nimalaj coj. 18 Ri Kajaw 
Jesús quinresaj na pa ronojel u wách c'äx ri cápe chwij, quinuchajij na rech 
quinopan jawije! ri cátakan wi ri Are! pa ri caj. iChnimarisax ta ba! u k'ij ri 
Kajaw Jesucristo amak'el pa tak ri ktij ri junab ri quepe na! Amén. 


Ri apóstol Pablo cutak bi rutzil qui wách jujun chque ri 
cojonelab, xukuje' cuta! ri q'uisbal tewchibal pa qui wi' 


19 Chaya rutzil qui wách ri Aquila ruc' ri Prisca,“ xukuje! conojel ri e 
c'o pa rachoch ri Onesíforo. 20 Ri Erasto xcanaj can pa ri tinimit Corinto. 





24:19 Ri bi'aj “Prisca” quel cubij “Priscila” (Hechos 18:2, 18). 

Are c'u ri Trofimo, xinya can ri are! pa ri tinimit Mileto rumal chi yawab 
ri are!. 21 Chacowij lok, Timoteo, rech catul waral c'à mája! quepe ri k'ij ri 
sibalaj c'o ri tew. Ri Eubulo, ri Pudente, ri Lino, ri Claudia xukuje! conojel 
ri niq'uiaj kachalal chic cáquitak bi rutzil a wách. 

22 Are ta ba! ri Kajaw Jesucristo c'o pa wi, cana! ta c'u wa! pa 
rawanima! ru c'olem awuc!. Are ta ba! ri Dios cutok'obisaj i wach, 
cátewchin chiwe ix iwonojel. Amén. 

RI CARTA RI XUTZ'IBAJ RI 
SAN PABLO CHE RI TITO 





Ri apóstol Pablo cuchap u tz'ibaxic jun carta che ri kachalal Tito 


1 1In wa!, ri Pablo, in patánil re ri Dios. Kukuje' in apóstol, jun 

chque ru tako'n ri Jesucristo. Ri Are! xintakowic rech quintoban 
chque ri winak ri e cha'tal rumal ri Dios rech quecojonic. Je ri! xukuje' 
rech cáquetamaj na ri kas u banic ri cojonic che ri Cristo, xukuje! rech 
quecowin che retamaxic jas ri kas u k'ijilaxic ri ka Dios. 2We cáquetamaj 
ri kas cojonic, cácu'bi na qui c'ux chi ya c'o chic qui c'aslemal ri man c'o 
tà u q'uisic. Ri Dios ri man cuban tá tzij xuchi'j lok we c'aslemal ri! c'à 
maja' cuchap u banic ri cajulew ojer. 3Cámic c'ut, are wa! ri kas ktij ri 
xuchomaj ri Dios chi cuc'ut na ru Lok! Pixab chkawách. Are c'u ri Dios ri 
To'l Ke, are yo'winak wa! pa nu k'ab. In u takom c'u chutzijoxic we GU ri. 
^Quintz'ibaj bi we wuj ri' chawe, Tito, je! ta ne chi kas at nu c'ojol rumal 
chi ri uj junam uj cojoninak che ri Kajaw Jesucristo. Are ta ri Dios ka Tat 
xukuje! ri Kajaw Jesucristo ri To'l Ke, cutok'obisaj a wách, cubano chi 
cuxlan rawanima!. 


Ri cuban ri Tito pa ri Creta 


5Ri in xatinya can pa Creta rech caq'uis u banic ri c'à craj na, caban 
u banic ronojel, xukuje! rech queacoj na c'amal tak qui be ri cojonelab 
pa conojel tak ri tinimit, junam jas ri takanic ri nu yo'm chawe. 6 We jun 
craj coc che c'amal qui be ri cojonelab, tzrajwaxic ri! chi man cáriktaj tá 
etzelal chrij, xukuje! chi xa jun ri rixokil c'olic. Rajwaxic chi conojel ri 
ralc'ual e cojonelab, queniman chque ri quetakan pa qui wi, xukuje! man 
c'o tà tzij cábix chquij chi kas tzij c'o ri man utz taj ri cáca'no. 7 Apachin 
jun ri coc che obispo,“ tzrajwaxic wi chi jicom ru c'aslemal, man c'o 
tà etzelal cubano, rumal chi yo'm pu k'ab ri rilic, xukuje! ru banic ri 
cátakan wi ri Dios. Munimarisaj rib, muban c'a'nal, mák'abaric, man 





21:7 “Obispo”: Chawila! ri 1 Timoteo 3:1. 

cutzucuj tà u banic ch'oj, man curayij tà c'u u ch'aguic puak ri q'uixbal u 
c'amic. 8Xane rajwaxic chi cách'awic, utz cuban che qui c'ulaxic ri winak 
ri queopan ruc!, amak'el curayij u banic utzil. Xukuje' rajwaxic chi utz u 
chomanic, jicom ri ranima', xukuje' utz u c'aslemal cho ri Dios. Rajwaxic 
chi cuchajij paciencia, man cuban taj xa jas ri craj ri are'. 9Rajwaxic chi 
kas jicom ranima! ri are! chrij ru Lok! Pixab ri Dios junam jas ri c'utum 
chuwách, rech ri are! cácowinic cuwalijisaj ri canima! ri kachalal, 
queupixbaj ruc! ri utzalaj tijonic ri man c'o tà etzelal chupam, xukuje' 
rajwaxic cána!'w chuc'utic chi are ri kas tzij ri tajin cuc'ut chquiwách ri 
winak ri xa quec'ulelanic. 

10Je wa! quinbij rumal chi e q'uia ri man queniman taj, más c'u na 
chquixol ri cojonelab aj Israel, ri quetok'in che qui banic jastak ri man c'o 
tá qui patàn. Q'uia ri cáquibij, quesubtaj c'u ri winak cumal. 11We winak 
ri' rajwaxic cátz'apix u pa qui chi' rumal chi tajin quequituquij ri ka nan 
ka tat cachi!l ri calc'ual ruc' tijonic ri man takal taj. Xa cáca'n wa! rech 
cáquich'ac puak ri q'uixbal u c'amic. 

12C!o jun chque ri winak aj Creta, jun achi ri cábix che chi are 
k'alajisanel, ri xubij chquij ru winakil aj Creta: “Ri e are! xak cáca'n tzij, 
e itzel tak winak, e jik'ab, xukuje' e sak'orib,” —xcha ri'. 13Ri xubij ri 
achi ri! are ri kas tzij. Rumal wa! rajwaxic chi co queapixbaj, cheayaja! 
rech kas tzij quecojonic, jicom ri canima!, 14rech man cáquicoj tá ri qui 
pucanic ri winak aj Israel ri xak pa qui jolom quepe wi, xukuje! rech man 
queniman tá che ri qui takanic ri winak ri qui yo'm can ri kas tzij re ru 
Lok! Pixab ri Dios. 

15Kas utz ronojel chque ri winak ri cáquichomaj xak xuwi ri utzil. Are 
c'u ri winak ri man utz tá ri cáquichomaj, ri man e cojonelab taj, man c'o 
tà jubik' ri kas utz chque ri e are'. Rumal chi man utz tà ri cáquichomaj, 
man utz tà c'u ri cáquina! pa canima!. 16 We winak ri' cáquibij chi c'o 
nimalaj quetambal chrij ri Dios. Are c'u rumal ri qui c'aslemal, xukuje! 
ronojel ri cáca'no, k'alaj chi man cáquibij tà ri kas tzij. Etzeltajinak ri qui 
c'aslemal chuwách ri Dios. Man e nimanelab taj, man quecowin tà c'ut 
cáca'n ri utzil. 


Rajwaxic ri utzalaj tijonic ri man c'o tà etzelal chupam 


2 1 Ri at c'ut, Tito, ronojel ri catzijoj, rajwaxic je! jas ri cto chupam ri 
utzalaj tijonic ri man c'o tà etzelal chupam. 2Cheatijoj ri achijab 
ri ya c'o chi qui junab chi máquiya u wi' ri cáquitijo, o apachique ri 
cáca'no, chi man xak tà quexi'ninic, rech nim que'il wi, xukuje! utz ri 
quechomanic, man cáca'n taj xa jas ri cácaj ri e are'. Rajwaxic chi jicom 
ri canima! pa ronojel, chi e are! utzalaj tak cojonelab, quecaj ri winak, 
xukuje' nim ri qui paciencia chuch'ijic ronojel ri cápe pa qui wi'. 3Xukuje' 
cheatijoj ri ixokib ri ya c'o chi qui junab chi rajwaxic utz ri qui c'aslemal 

cho ri Dios, chi maguiyac tzijtal, mek'abaric, xane rajwaxic caguic'ut ri 
utzalaj no'j chquiwách ri niq'uiaj chic. ^Rajwaxic cáquic'ut chquiwách ri 
ac'al tak ixokib chi quecaj ri cachajil, xukuje' quecaj tak ri cal. 5Ri ixokib 
ri c'o chi qui junab rajwaxic cáquiya qui no!j ri ac'al tak ixokib rech utz 
ri quechomanic, man cáca'n taj xa jas ri cácaj ri e are!, ch'ajch'oj c'u ri 
canima!, utz cáca'n che rilixic ri cachoch, cáca'n utzil chque conojel, 
xukuje! queniman chque ri cachajil. Je ri' rech ri niq'uiaj winak chic, 
pune cáquibij tzij ri man utz taj chrij ru Lok! Pixab ri Dios, k'alaj chi man 
tzij tà ri' ri cáquibij. 

6 Cheapixbaj ri alabom xukuje', rech utz ri qui chomanic, man cáca'n 
tá c'u xa jas ri cácaj ri e are'. 7 Chac'utu jun utzalaj no'j chquiwách ri 
kachalal pa ronojel ri cabano. Aretak queatijoj, xak xuwi utzalaj tijonic 
cac'ut chquiwách, xak matxi'ninic. 8 Cheatzijobej ruc! utzalaj tak Gu 
rech man c'o tà jun catyajowic. Je ri' quel na u q'uixbal apachin ri craj 
catuc'ulelaj, rumal chi man cáriktaj tà ri man utz tà u bixic chquij ri 
cojonelab. 

9 Cheapixbaj ri patáninelab chi cáquinimaj ronojel ri quetak wi, 
mec'ulelanic, xane utz quech'awic, rech utz que'il wi rumal ri qui patrón. 
10 Man cuya! taj cáca'n elak!, xane rajwaxic chi kas jicom ri canima! pa 
ronojel. Rumal c'u ri utzalaj qui c'aslemal cák'alajin chquiwách ri winak 
chi kas tzij je'l na u nimaxic ru Lok! Pixab ri Dios ri To!l Ke. 

11 Ri Dios u c'utum chi cujraj, u banom c'u tok'ob chke che ka to'ic 
nimalaj konojel ri uj winak. 12Rumal chi ri Dios xutok'obisaj ka wách, je 
ri' xketamaj chi rajwaxic cákaya can ri ojer c'aslemal ri xujc'oji wi aretak 
man xujniman tá che ru Lok! Pixab ri Dios, xukuje! cákaya can ri itzel tak 
ka rayinic. Je ri' cujcowinic cáka'no jachique ri utz, ri jicom, man cáka'n 
tá xa jas ri cákaj uj, xane cujpatánin che ri Dios pa ri ka c'aslemal waral 
cho we uwáchulew. 13Cujeyen c'u che ri je'lalaj k'ij ri cu'l wi ka c'ux, ri 
bim can chke, aretak cápe ri nimalaj ka Dios, ri Jesucristo, ri xukuje! are 
To'l Ke. Cánimarisax c'u na u k'ij aretak cápetic. 14 Ri Kajaw Jesús xuya 
rib rech cácámisax rumal kech che kesaxic chupam ri etzelal, xukuje' 
rech cuban kas ch'ajch'oj che ri kanima!, cujoc c'u na che u winakil ri 
Dios, amak'el c'ut cákatij ka k'ij chubanic ronojel u wách utzil. 

15 Are wa! ri rajwaxic queatijoj ri cojonelab che, xukuje! rajwaxic 
cawalijisaj ri canima'. Cheapixbaj rech k'alaj ri man utz taj ri cáca'no. 
Chac'utu! chi c'o a takanic pa qui wi! rech man c'o tá c'u jun ri mat nim 
catril wi. 


Waral cákil wi ri rajwaxic pa ri qui c'aslemal ri cojonelab 


1 Chana'taj chque ri cojonelab chi cáquiya quib pa takic chque ri 
k'atal tak Gu. xukuje! chque conojel ri winak ri yo'm pa qui k'ab 
chi quetakan pa qui wi'. Chenimanok. Rajwaxic xukuje' chi amak'el 

c'o pa canima! ri rayinic chubanic ronojel u wách utzil. 2Chabij chque 
chi máquiyac tzijtal chrij apachin jun winak. Rajwaxic chi quech'awic, 
man cáquitzucuj tà ch'oj, xane utz canima! chque conojel ri winak, 
cáquitok'obisaj c'u qui wach. 

3Je ri' quinbij rumal chi ri uj nimalaj konojel, nabe canok ri uj xukuje' 
man xujniman tá che ri Dios, man xoc tá tzij pa ka jolom, jech' ri ka 
chomanic, man utz tá ri ka c'aslemal. Xka'n ronojel u wách ri man utz taj 
ri xkarayij, xa jas ri xkaj chkawách. Aretak c'à maja' uj cojonelab, xka'n ri 
etzelal, xkarayij jastak ri man kech taj. Tzel na xekil niq'uiaj winak chic, 
xukuje! Gel xujquil uj ri e are'. 4Are c'u ri Dios ri To'l Ke, xuc'ut ri rutzil 
chkawách, xukuje! xuc'ut chkawách chi sibalaj cujraj nimalaj konojel ri 
uj winak. 5Je ri' ri Are! xujuto'. Man xuban tà c'u wa! rumal chi jicom 
ka'nom chubanic jujun tak utzil, xane xak xuwi rumal chi xel u c'ux 
chke. Xuch'aj ri kanima!, xresaj ri etzelal, xuban c'ac! che ri ka c'aslemal 
rumal ri Lok'alaj Espíritu, je! ta ne chi xil chi na ka wách jumul chic. 
6Ri Dios u yo'm ri Lok'alaj Espíritu pa kanima! rumal ri Jesucristo ri To!l 
Ke. Sibalaj nim c'u ri utzil ka rikom rumal. 7 Je ri! xubano, xutok'obisaj 
ka wách rech cájicomataj na ri ka c'aslemal cho ri Dios, cujutzir c'u na 
ruc!, rech cákechbej na ke ri c'aslemal ri man c'o tà u q'uisic. Are wa! ri 
keye'm. 

8Ri quinbij are wa! ri kas tzij. Cwaj c'ut chi co queapixbaj ri winak ruc' 
we tzij ri' ri quinbij chawe, rech ri winak ri quecojon che ri Dios cáquitij 
na qui k'ij chubanic ronojel u wách utzil. Ri utzil ri cáca'n ri kachalal, 
e utz na, c'o qui patán chque conojel ri winak. 9Chaya can ri mox tak 
chomanic, xukuje! ri puc ri cátzijox chquij ri ka nan ka tat ojer. Chabij 
chque ri kachalal chi mech'ojin chrij ru Pixab ri Moisés. Wa! we ri' man 
c'o tà qui beyal, man c'o tà c'u qui patàn. 

10We c'o jun ri tajin cucoj qui c'ux ri kachalal rech cáquitasala quib, 
chayaja!, chabij che chucamul oxmul chi mubana wa, We c'u man coc ri 
tzij pu jolom, man cániman ta chawe, chawesaj bi ri winak ri'. 11 Aretak 
jun winak je! cuban wa! awetam chi kas tzij sachinak ri are'. Ri etzelal ri 
tajin cubano, are các'utuwic chi are jun ajmac ri sachinak. 


Ri apóstol Pablo cuya ri q'uisbal pixbenic che ri Tito 


12Aretak quintak bi ri Artemas o ri Tíquico awuc', chatzucuj jas cabano 
rech catopan che wilic pa ri tinimit Nicópolis, rumal chi nu chomam 
quincanaj can chila pa tak ri k'ij ri sibalaj cto tew. 13Chabana ronojel 
ri catcowin che chuto'ic ri Zenas ri cojol tzij, xukuje! chuto'ic ri Apolos. 
Chaya ronojel ri rajwaxic chque rech cáquitakej ri qui be, xukuje' rech 
c'o ronojel ri cajwataj na chque. 14Cheapixbaj ri kachalal chi chquetamaj 
u banic ronojel u wách utzil, xukuje! rech cáquetamaj qui to'ic niq'uiaj 
kachalal chic, rech c'o u patàn ri qui c'aslemal, man zak tà lok' quec'oji'c. 

Ri apóstol Pablo cutak bi rutzil qui wách ri 
cojonelab, xukuje' cuta! tewchibal pa qui wi 


15Conojel ri e c'o wuc! waral cáquitak bi rutzil a wách. Chaya rutzil 
qui wách conojel ri lok'alaj tak kachi'l cojonelab. Are ta ba! ri Dios 
cátok'obisan i wách ix iwonojel. Amén. 

RI SAN PABLO CHE 
RI FILEMÓN 





Ri apóstol Pablo cuchap u tz'ibaxic jun carta che ri kachalal Filemón 


1In wa!, ri Pablo, in c'o pa che! rumal chi tajin quintzijoj ri utzalaj 
tzij chrij ri Cristo Jesás. Lok'alaj Filemón, kach ajchac chutzijoxic ru 
Lok! Pixab ri Dios, quintz'ibaj bi we wuj ri! chawe, wachi'l ri kachalal 
Timoteo. 2Xukuje! quintz'ibaj bi we wuj ri! chque ri kachalal cojonelab 
ri cáquimulij quib cho awachoch, che ri kachalal chichu! ri nan Apia, 
xukuje! che ri Arquipo ri jun kuc' pa ri chac chutzijoxic ru Lok! Pixab ri 
Dios. 3Are ta ba! ri Dios ka Tat xukuje! ri Kajaw Jesucristo cutok'obisaj na 
i wách, cubano chi cuxlan iwanima!. 


Ri apóstol Pablo cách'aw chrij ru c'aslemal ri Filemón 


4Ri at, Filemón, amak'el aretak quinxuqui'c, catna'taj chwe quinban 
orar pa wi!, quinya maltioxinic che ri ka Dios. 5Je ri' quinbano rumal chi 
nu tom u tzijol chi kas tzij at cojoninak che ri Cristo Jesús, xukuje' chi 
sibalaj cawaj ri Arel, man xuwi tá c'u ri Arel, xane xukuje! queawaj ri e 
rech ri Dios. E are wa! ri e cojoninak che ri Cristo Jesús. 6 Aretak quinban 
orar, quinta! che ri Dios chi ri e cojoninak che ri Jesás rumal ri a cojonic 
man xuwi tà cáquirik na que ri tewchibal ru yo'm ri Cristo Jesús pa ri 
ka c'aslemal, xane xukuje' kas cáquich'ob na más jas ri! ri utzil ri yo'm 
chke uj ri uj cojonelab. 7Lok'alaj wachalal, sibalaj quinquicotic, sibalaj 
walijisam ri wanima! rumal ri rutzil awanima' at chque conojel, xukuje! 
rumal chi a yo'm jororemal che ri canima! ri cojonelab. 


Ri apóstol Pablo cuta' tok'ob che ri Filemón puwi' ri Onésimo 


8Ri in, pune in apóstol, jun chque ru tako'n ri Jesucristo, pune c'o 
takanic pa nu k'ab che a takic che jachique ri rajwaxic cabano, ?xa c'u 
jun tok'ob quinta! chawe rumal ri rutzil wanima' chawe. In wa!, ri Pablo, 


482 


El Nuevo Testamento en K'iche' Centro-Occidental de Guatemala, 2da ed. O 2011, Wycliffe Bible Translators, Inc. 


483 FILEMON 


in nim winak chic, camic c'ut in c'o pa che' rumal ru tzijozic ri Cristo 
Jesús. 10 Ouinta' jun tok'ob chawe puwi' ri Onésimo. Ri Onésimo je! ta ne 
chi are kas nu c'ojol. Je ri', rumal chi ri are! xcojon che ri Cristo waral pa 
che! rumal ri xintzijoj che. 

11 Nabe canok ri Onésimo xc'oji che patànil awe, man c'o tà c'u jas ri 
kas xatuto! wi. Cámic chi c'ut sibalaj nim cátob wi, man xuwi tà chawe at, 
xane xukuje! chwe in. 12Quintak chi bi jumul awuc'. Chac'ulaj ba! je! ta 
ne chi are ri in quinac'ulaj rumal chi que! wanima! ruc'. 13Ri in c'ut, are 
ta cwaj chi cácanaj can na wuc!, rech quinupatánij na che a q'uexwách 
waral pa ri che! jawije' in tz'aptal wi rumal ru tzijoxic ri Utzalaj Tzij re 
ri Evangelio. 14 Man cwaj tà c'ut quinbij chi rajwaxic quinato! we ta mat 
junam ra chomanic wuc!. Je ri' rech ri tok'ob ri caban chwe, man zak tá 
at tok'le'm che, xane caban na ri tok'ob ri cápe pa rawanima!. 15 Craj ne 
ri Onésimo xatuya na canok quieb oxib k'ij rech aretak cátzelej chi na 
bic, cájeki na awuc' amak'el, man quel tà chi na bic. 16Man các'oji tà chi 
na awuc! xa jas jun patáninel, xane các'oji awuc! rech c'o na ri catuto! wi 
chuwách jun patáninel. Je! cuban na jas jun lok'alaj kachalal cojonel. Ri 
in, sibalaj lok! ri Onésimo chnuwách, ri at c'ut xukuje' rajwaxic sibalaj 
lok! cawil wi. Man zak tà jun winak ri Onésimo, xane xukuje' jun kas 
kachalal rumal chi junam uj cojoninak che ri Kajaw Jesucristo. 

17 Je c'u ri', ri at awetam ya! chi in awachi'l. Rumal ri! chac'ulaj ba! ri 
Onésimo, je! ta ne chi are ri in quinac'ulaj. 18 We do jun c'áàx u banom 
chawe, we ne c'o u clas awuc!, chatok'ij chwe in. Ri in quintoj na wa'. 19In 
wa!, ri Pablo, quintz'ibaj bi we wuj ri' chawe. Chawilampe! chi are wa! ri 
nu tz'ib. In quintojowic. Xukuje' cuya! quinna'taj chawe, chi ri at xukuje' 
c'o a c'as pa nu k'ab. Ri a clas are ra c'aslemal ruc! ri Dios, rumal chi 
xintzijoj ru Lok! Pixab ri Dios chawe, xatcojonic. 20Je!, wachalal, chabana 
we tok'ob ri' chwe, at cojoninak c'u che ri Kajaw Jesucristo. Chaya 
jororemal che ri wanima', at wachalal ya! rumal ri Cristo. 

21Quintz'ibaj bi we wuj ri' chawe, wetam c'ut chi catnimanic. Wetam 
chi nim na ri tok'ob cabano chuwách ri nu bim chawe. 22Xukuje! quinbij 
apanok: Chabana tok'ob, chabana u banic jun c'olibal ri quinc'oji wi. Cu'l 
nu c'ux chrij ri Dios chi rumal ri oración ri quiban pa nu wi!, ri Are! cuya 
na chiwe chi quinopan chi na iwuc!. 


Ri apóstol Pablo cuya rutzil qui wách ri 
kachalal, cuta! tewchibal pa qui wi 


23Cutak bi rutzil a wách ri Epafras, ri wach ajpache! rumal chi tajin 
cutzijoj ri Utzalaj Tzij chrij ri Cristo Jesus. 24Xukuje' ri Marcos, ri 
Aristarco, ri Demas, ri Lucas cáquitak bi rutzil a wách. E are tak wa! 
quetob chwe chutzijoxic ru Lok! Pixab ri Dios. 

25 Are ta ba! ri Kajaw Jesucristo cátok'obisan i wách ix iwonojel. Amén. 

Ri Dios uj u tzijobem petinak lok rumal ri u C'ojol 


1 1Ri Dios g'uia mul xeutzijobej ri ka mam ojer, q'uia xuban che 
qui tzijobexic cumal ri k'alajisal tak re ru Lok! Pixab. 2Cámic c'ut 
pa we q'uisbal tak ktij ri! ri uj c'olic, uj u tzijobem uj rumal ri u C'ojol. 
Rumal c'u ri Are! ri Dios xuban we uwáchulew, ri caj, ri ktij, ri ic!, ri 
ch'imil, pu k'ab c'u ri u C'ojol xujach wi ronojel wa'. 3Che ri Cristo cákil 
wi ri nimalaj u ktij ri Dios. Ri Are! c'ut kas je! u banic jas ri Dios. Are u 
c'aninak ronojel ri c'olic ruc' ru Tzij ri c'o u chuk'ab. Aretak u ch'ajom 
chic ri kanima' che ronojel ri ka mac rumal ru quiq'uel, xt'uyi c'u pa ru 
wiquiák'ab ri Dios chila! chicaj. 
Ri u C'ojol ri Dios nim na u k'ij chquiwách ri ángeles 
4Ri u C'ojol ri Dios xnimar na u Ki chquiwách ri ángeles rumal chi 

c'o ri xrechbej ri nim na u banic chquiwách ri e are'. Are la! chi cábix “u 
C'ojol ri Dios” che. ¿Man c'o tà cu jumul ri xubij ri Dios che jun ángel: 

Ri at, at ri', at nu C'ojol. 

Càmic xinoc che ra Tat, 
—man xcha tá che. Man c'o tá c'u jumul ri xubij chrij jun ángel: 

Ri in quinoc na che ru Tat, 

ri are! c'ut coc na che nu C'ojol, 
—man xcha tá che jun ángel. 6Aretak c'ut xutak lok ri nabeal u C'ojol 
cho we uwáchulew, xubij: 

Chk'ijilax ta ri Are! cumal conojel 

ri ángeles rech ri Dios, 

—xcha ri'. 7 Xubij c'u ri Dios chquij ri ángeles: 

Ri Dios cuban chque ri ángeles rech 

chi je! ta ne e quiákik!. 

Cuban chque we patánil tak re 
chi e je! ta ne u zak k'ak!, 

—xcha ri'. 8Are c'u chrij ri u C'ojol cubij: 

Nimalaj Dios, ri takanic la 
man c'o tà u q'uisic 
pa tak ri ktij ri junab ri quepetic. 

Ri takanic la are jun takanic 
ri kas jicom. 

9 Lok! quil wi la ri jicomal, 
etzelam c'u la u wách ri etzelal. 

Rumal c'u ri! ri Dios, ri Dios la, 
xuya nimalaj quicotemal pa anima! la, 

quicotemal c'ut ri nim na 
chuwách ri quicotemal ri xyi' 
chque ri achi'l la, 

—cácha ri Dios. 10 Xukuje! cubij ri Dios: 

Ri lal, Kajaw, tzaretak 
xchaptaj lok ronojel, 
xban la u banic we uwáchulew, 
xjekba la canok. 

Ruc' ri k'ab la xban la ri caj. 

11 Ronojel wa! xa cásach na u wách. 

Are c'u ri lal, man c'o tà q'uisic la. 

Ronojel wa! xa cák'elob na 
jas ri cuban jun atzliak. 

12 Xa cábus na la wa! je! jas jun atz!iak, 

cájal na la apanok jas ri cában 
che jun camixa!. 

Are c'u ri lal zak je! wi la. 

Ri c'aslemal la man c'o tá u q'uisic, 

—cácha ri'. 13Man c'o tà c'u jumul ri xubij ri Dios che jun chque ri ángeles: 

Chatt'uyul pa ri nu wiquiák'ab, 

c'ä quinya na chawe chi catch'acanic, 
cattakan c'u na pa qui wi! ri cáca'n 
qui c'ulel chawe, 

—man xcha tá che. 14Conojel ri ángeles e are! espíritus ri e c'o 
chupatánixic ri Dios, ri e takom lok che qui to'ic ri cáquirik na ru tobanic 
ri Dios. 


Kila ba! chi mákatzak ru tobanic ri Dios ri craj cuya chke 


1Rumal c'u ri', sibalaj rajwaxic cujoc il chunimaxic ru Lok! Pixab ri 
Dios ri ka tom rech man cákatas tà kib chrij wa'. 2Ru Lok! Pixab ri 

Dios ri xtzijox nabe canok cumal ri ángeles xk'alajinic chi are ri Kas Tzij. 
Conojel c'u ri xemacunic, ri man xeniman tá wa!, xc'ájisax qui wách jas ri 
takal chque. 3E c'u ri uj, éa cujto'taj lo ri' we ta mat cujoc il chutzucuxic 
ri nimalaj u tobanic ri Dios? ¡Man je! taj! Are c'u xtzijox wa! rumal ri 
Kajaw Dios nabe. Te c'u ri' xjiquiba' u bixic chi are ri Kas Tzij cumal ri 
xetowic, xquitzijoj chi c'u wa! chke uj. ^Ri Dios xukuje! xujiquiba' chi kas 
tzij ri tajin cáquitzijoj. Je! xuban wa! ruc' nimak tak c'utbal, etal, xukuje' 
q'uialaj tak cajmabal ri xuban chquiwách. Xukuje! xuban wa! rumal ri 
Lok'alaj Espíritu ri xuya jalajoj tak cuinem chke chkajujunal jas ri xraj ri 
Arel, 


Ri Jesucristo xjunamataj cuc! ri rachalal 


5Ri Dios man xuya tá chque ri ángeles chi quetakan puwi! ri c'ac' 
uwáchulew ri các'oji na, ruwáchulew ri tajin cákatzijoj. 6Xane pa jun u 
xak wuj re ru Lok! Pixab ri Dios ri Tz'ibtalic c'o jun ri xuk'alajisaj, xubij: 

Kajaw Dios, éjas u banic jun winak 
chi ri lal coc la il che ri are? 
éJas lo u banic ri winak 
ri xa cácámic chi cáchajin la che? 
—cácha!. 
7 Xa quieb ozib Ku xkasaj la 
u ktij ri are! chquiwách ri ángeles. 
Pune ta ne je ri', xya chi na la u ktij, 
nim xil wi la. 
Xya c'u la takanic pu k'ab puwi' ronojel 
ri banom la. 
8 Xya la takanic pu k'ab 
puwi' nimalaj ronojel ri c'olic, 
—xcha ri'. 

Je c'u ri', aretak ri Dios xuya chque ri winak chi quetakan puwi' 
ronojel, man c'o tà ri xutas canok ri mat quetakan puwi'. Pune c'u je ri', 
cákilo chi c'à e c'o na jastak ri mája! quetakan ri winak pa qui wi! cámic. 
9 Cákil c'u ri Jesús ri xkasax u k'ij chquiwách ri ángeles quieb oxib Ki 
rumal ri Dios. Je ri' rech cácámisax ri Are! rumal kech uj konojel. Te c'u 
ri! xyi! u ktij, nim xil wi rumal chi xurik ri cámical. Je c'u wa! ri u rayibal 
ri Dios che rumal chi ri Dios sibalaj xutok'obisaj ka wách. 

10Ronojel ri c'olic are xban rumal ri Dios, xukuje!' chuya'ic u ktij ri Are! 
c'o ronojel ri c'olic. Ri Dios c'ut craj chi conojel ri ralctual cánimarisax 
qui k'ij junam ruc' ri Arel, Rumal wa! xurik däs ri Cristo ri Dol Que 
conojel ri winak, rech kas je! quel ri Are! jas ri craj ri Dios. 11 Je ri!, rumal 
chi ri Jun ri cubano chi ri ralc'ual ri Dios cáquijach quib pu k'ab ri Arel, 
xukuje! ri qui jachom quib, xa jun ri qui Tat c'olic. Rumal ri' ri u C'ojol ri 

Dios man cáq'uix tá ri! chubixic “iKachalal!” chque. 12Je wa! cubij ri Are! 
pa ru Lok! Pixab ri Dios ri Tz'ibtalic: 
Quintzijon na chij la 
chque tak ri wachalal, 
quinbixoj c'u himnos chuya'ic ktij la 
chquiwách conojel ri qui mulim quib, 
—cácha'. 13 Xukuje! cubij ri Arel: 
Ri in quinjiquiba' na ri wanima! 
chrij ri Dios, 
—cácha'. Cubij xukuje': 
Waral in c'o wi cuc! ri alc'ualaxelab 
ri xuya ri Dios chwe, 
—cácha ri Are!. 
14Uj ri! ri ralctual ri Dios, konojel ri uj, uj winak. Je ri' xukuje! xuban ri 
Jesús. Ri Are! xil u wách jas jun winak, junam cáca'yic. Ri Are! xoc che 
winak rech cuya! cácámic. Je! xbanic rech cácowin ri Are! chusachic u 
wách ri Itzel ri c'o takanic pu k'ab che ri cámisanic. 15Je ri! xeutzokopij 
conojel ri je' ta ne e chaptalic xa rumal chi pa ronojel ri qui c'aslemal 
qui xem quib cho ri cámical. 16Kas tzij c'ut chi ri Cristo man xpe tá che 
qui to'ic ri ángeles, xane che qui to'ic ri winak ri c'o ri ka mam Abraham 
che ri qui mam ojer. 17 Rumal ri! ri Cristo xjunamataj cuc! ri rachalal 
pa ronojel. Je ri' rech quel u c'ux chque ri winak. Cuya! c'ut coc che qui 
nimal sacerdotes ri kas jicom ranima! cho ri Dios rech cásachtaj qui mac 
ri winak rumal chi xuya rib che jun sipanic cho ri Dios. 18Ri Are! c'ut 
xurik c'àx, xtakchi'x chubanic ri mac. Je ri! cácowin che qui to'ic ri winak 
ri quetakchi'x chubanic ri mac. 


Ri Jesús are nim na u banic chuwách ri ka mam Moisés 


3 1Je dur, kachalal, ix ri! ix rech ri Dios, ix jun chquixol ri e siq'uim 
rumal ri Dios. Kas chixchoman ba! chrij ri Cristo Jesús ri kas 
apóstol, ri kas qui nimal sacerdotes re ri cojonic ri cákatzijoj. 2Ri Cristo 
Jesús, Are! kas jicom ranima' cho ri Dios, ri xcojow che we patáninic ri. 
Je! c'u xuban ri ka mam Moisés xukuje!, are! kas jicom ranima' xpatánin 
cho ri Dios chquixol ri alc'ualaxelab rech ri Dios. 3Ya'tal c'u che ri Jesús 
chi cánimarisax na u k'ij chuwách ri ka mam Moisés je! jas jun yacal ja 
ya'talic chi cáyi' na u k'ij chuwách ri ja ri xuyaco. ^Ronojel ja rajwaxic 
cában na rumal jun winak. Are c'u ri banowinak ronojel ri c'olic are ri 
Dios. 5Kas tzij c'ut, ri ka mam Moisés kas jicom ranima' xpatánin che 
ri Dios pa ronojel chquixol ri alc'ualaxelab rech ri Dios. Ri patàninic ri 
xubano are u k'alajisaxic ri cuban na ri Dios. 6Are c'u ri Cristo kas jicom 
ranima! je! jas jun alc'ualaxel ri kas c'o u takanic pa qui wi! ri rachalaxic 
ri Dios. Uj c'u ri' ri achalaxic ri' rech ri Dios, we cákatakej ri cojonic che 

ri Cristo, man cuban tà c'u quieb ka c'ux c!á cáq'uis na ronojel. Je ri' we 
kas cujquicot amak'el ruc! ri cu'l wi ka c'ux. 


Waral cákil wi chi cáquirik na uxlanem ru winakil ri Dios 


7Rumal c'u ri! je! jas ri cubij ri Lok'alaj Espíritu chupam ru Lok! Pixab 
ri Dios ri Tz'ibtalic: 
Cámic, we quita ri cubij ri Dios, 
8 miban ba! che ri iwanima! 
chi xa cabajaric 
jas ri xca'n ri winak 
ri xquiwalijisaj quib chrij ri Dios, 
xquiyac c'u royowal ri Are! 
pa ri juyub ri cátz'inowic. 
9 Chila!, pa ri juyub ri cátz'inowic 
ri i nan tat ojer xa xquiyac woyowal, 
pune cawinak junab 
xquil ronojel tak ri xinbano, 
xukuje! tak ri cajmabal, 
—cácha ri Dios. 
10 Rumal ri' xyactaj woyowal chquij 
ri winak ri!, 
xinbij c'ut: “We winak ri' 
xak cuban quieb qui c'ux, 
man cácaj tà c'ut queniman 
chque tak ri nu takanic,” 
—xincha pa wanima!. 
11 Rumal ri' xyactaj woyowal chquij, 
xinban c'u juramento, xinbij: 
^We winak ri' man cáquirik tà na 
que ri uxlanem wuc! in,” 
—xincha ri'. 
12Chichajij ba! iwib, kachalal, c'o jun chiwe máq'uiy etzelal pa ranima!, 
ri xa cutas can rib chrij ri c'aslic Dios, ri mat cácojon chi che ri Are!. 
13Xane chiwalijisaj ri iwanima! chbil tak iwib ronojel ktij, cámic ri! ri c'à 
c'o na ri ktij. Je ri! rech c'o jun chiwe másubtaj rumal ri mac, cuwalijisaj 
ta c'u rib chrij ri Dios. 14We cákatakej ri ka cojonic chrij ri cu'l wi ka 
c'ux petinak lok, c'à cáq'uis na ronojel, cákarik na ke ronojel u wách 
tewchibal junam ruc! ri Cristo. 
15 Je ri! cubij ru Lok! Pixab ri Dios: 
Cámic ri! we quita ri cubij ri Dios, 
miban ba! chi ri iwanima' 
xa cabajaric 

je' jas ri xca'n ri winak 
ri xquiwalijisaj quib chrij ri Dios, 
—cácha ri'. 16 Jachin c'u tak ri! ri winak ri xquita ru ch'abal ri Dios, te 
c'u ri! xa xquiwalijisaj quib chrij? E are! conojel ri winak ri xebel lok pa 
Egipto ri xc'am qui be rumal ri ka mam Moisés. 17 ¿Jachin tak chquij 
xyactaj wi royowal ri Dios cawinak junab? Chquij conojel ri xemacunic. 
Xecám c'u can ri e are! pa ri juyub ri cátz'inowic. 18 ¿Jachin tak chquij 
xuban wi juramento ri Dios chi man cáquirik tá na que ri uxlanem ruc'? 
Chquij ri winak ri man xeniman taj. 1? Càkilo chi man xecowin taj xquirik 
que ri uxlanem rumal chi man xecojon taj. 
4 1 Càmic c'ut, ri tajin cábix chke rumal ri Dios chi cákarik ke ri 
uxlanem ruc', kila ba! kib c'o ne jun chiwe mel canok ri mat curik 
re ri uxlanem ri'. 2Are xukuje! xtzijox ri Utzalaj Tzij re ri Evangelio 
chke uj je! jas ri xtzijox chque ri e are'. Man c'o tà c'u xupatánij ri Tzij ri 
xtzijox chque, rumal chi aretak xquito, man xecojon taj. 3Ri uj c'ut, ri uj 
cojoninak, uj ri' ri cákarik na ke ri uxlanem ruc' ri Dios, jas ri u bim ri 
Are': 
Xa je ri' xyactaj woyowal chquij, 
xinban juramento, xinbij: 
We winak ri' man cáquirik tà na que 
ri uxlanem wuc! in, 
—xcha!. Je! xubij ri Dios wa! pune ta ne xq'uis na ru chac ri xubano 
tzaretak xbantaj we uwáchulew. 4Pa jun u xak ru Lok! Pixab ri Dios ri 
Tz'ibtalic cábix wi chrij ri uwuk ktij: 
Ri Dios xuxlan che ronojel ru chac 
pa ri uwuk k'ij, 
—cácha'. 5Jumul chic cubij ru Lok! Pixab ri Dios ri Tz'ibtalic: 
We winak ri! man cáquirik tà na que 
ri uxlanem wuc! in, 
—cácha!. 6E c'o c'u jujun ri mája! cáquirik que we uxlanem ri'. Ri niq'uiaj, 
ri nabe xtzijox ri Utzalaj Tzij re ri Evangelio chque, man xquirik tà que 
ri uxlanem rumal chi man xeniman taj. 7 Rumal c'u ri' ri Dios xuch'ic jun 
k'ij chic, cámic c'u ri'. Ri Dios cujutzijobej rumal ri xubij ri ka mam David 
pa jun u xak ru Lok! Pixab ri Dios ri Tz'ibtalic ri ya xkabij. Are wa! ri 
xubij ri Dios oc'owinak chi q'uia junab: 
We quita ri cubij ri Dios cámic, 
miban ba! chi ri iwanima' 
xa cabajaric, 
—cácha'. 8We ta ri ka mam Josué xuya ta ri kas uxlanem chque ri winak 
aj Israel, mat xch'aw ri Dios ri! chrij jun Ku chic re uxlanem. ?Càmic c'ut 
c'o na can jun je'lalaj uxlanem chic chque ru winakil ri Dios. 1%Jachin c'u 
ri curik re ri uxlanem ri cuya ri Dios, cuxlan ri! che ronojel ru chac, je! 

jas ri Dios xuxlan ojer che ronojel ru chac ri Arel, 11 Kacojo ba! ka chuk'ab 
rech cákarik na ke we uxlanem ri', c'o ne jun chke muban re jas ri xca'n 
ri niq'uiaj ri man xecojon taj. 

12Ru Lok! Pixab ri Dios are c'aslic, xukuje! c'o u chuk'ab. Are je! ta ne 
jun espada ri sibalaj cásocon na chuwách apachique espada ri quieb u pu 
chi'. Cájuch'uch'ic copan pa ri ranima! ri winak, curika ri respíritu, copan 
pa ri bak, que! pu c'ux ri winak. Cáresaj lok chisak ronojel ri c'o pa ru 
chomabal, ri c'o pa ranima' ri winak. 13Man c'o tá c'u jun jasach ri c'olic 
ri cuya! các'u'taj chuwách ri Dios. Kane ronojel ri c'olic are cák'alajinic, 
sak c'u chuwách ri Dios ri cákajach wi na ka cuenta. 


Waral cákil wi chi ri Jesús are ri qui nimal 
sacerdotes ri sibalaj nim u k'ij 


14Katakej ba! ri ka cojonic, rumal chi ri Jesús, ru C'ojol ri Dios, are ka 

sacerdote. Are c'u qui nimal sacerdotes wa! ri sibalaj nim u k'ij ri xopan 
chuwách ri Dios chila' chicaj. 15Ri nimalaj ka sacerdote cácowinic quel 
u c'ux chke uj ri man c'o tá ka chuk'ab, rumal chi ri Are! xtakchi'x che 
ronojel u wách mac jas ri cában chke uj, man xkaj tá c'u pa mac. 16Rumal 
ri' mákaxej ba! kib, chujkeb chuwách ri je'lalaj u t'uyulibal ri Dios ri 
cutok'obisaj qui wách conojel. Je ri' rech quel u c'ux chke, cutok'obisaj ka 
wách uj, cujuto! pa ri k'ij ri c'o ka rajwaxic. 
5 1Ronojel qui nimal sacerdotes? are cha'tal chquixol ri winak. Cojom 

c'u ri are! che qui q'uexwách ri winak chuwách ri Dios, xukuje' 
che qui ya'ic sipanic, che qui cámisaxic awaj cho ri Dios rech cásachtaj 
ri qui mac ri winak. 2Ri sacerdote c'ut are jun winak ri cuya! cátakchi'x 
che mac rech ri are! cácowinic cutok'obisaj qui wách ri winak ri man 
c'o tà quetam, ri qui sachom ri qui be. 3Rumal chi xa winak, rajwaxic 
queucámisaj awaj cho ri Dios rech cásachtaj ru mac ri are! junam jas ri 
cubano rech cásachtaj qui mac ri winak. 

^Man do tà c'u jun ri cácowinic cucoj rib che qui nimal sacerdotes xak 

pa re wi, xane are ri Dios cásiq'uinic, cuya c'u ri rekle'n ri! ri nim u ktij 
jas ri xuban che ri ka mam Aarón. 5Je c'u ri' ri Cristo, ri Are! man xa tà 
xucoj rib che qui nimal sacerdotes, xane are ri Dios xyo'w ri rekle'n ri! ri 
nim u ktij, je! jas ri xubij che: 

Ri at ri!, at nu C'ojol, 

cámic xinoc che ra Tat, 

—xuchixic. 6Xukuje! pa jun u xak ru Lok! Pixab ri Dios chic, cubij: 

Ri at ri!, at sacerdote 

ri man c'o tà awelic, 





a5:1 “Sacerdote aj Israel”: Chawila' ri San Lucas 1:8, xukuje! ri Diccionario, q'uisbal re we 
Nuevo Testamento. 

je! jas ru banic ri Melquisedec, 
—cácha'. 7Ri Cristo aretak xc'asi waral cho we uwáchulew, ri Are! co 
xch'awic, xuban orar, xel c'u u wall u wach aretak xuta! tok'ob che ri 
Dios ri cácowin chuto!ic cho ri cámical. Ri Dios c'ut xutatabej ri sub ri 
Cristo rumal chi xujach rib pu k'ab ri Arel 8Je c'u ri! ri Cristo, pune Are 
u C'ojol ri Dios, rumal c'u ri c'áx ri xuriko xretamaj ri nimanic. 9Je ri! kas 
xujach rib chubanic ronojel ru rayibal ri Dios. Rumal c'u ri Are! xpe ri 
tobanic ri man c'o tá u q'uisic ri cuya ri Dios chque conojel ri queniman 
che. 10Xocsax c'u rumal ri Dios che qui nimal sacerdotes, jas ru banic ri 
Melquisedec. 


Waral cákil wi ri c'áx ri curik jun winak we cuya can ri cojonic 

11 Sibalaj c'o na ri cákaj cákabij chrij wa! ri tajin cákatzijoj. C'áx c'u 
u k'alajisaxic wa! chiwe, rumal chi ri ix man quiwaj taj quich'obo. 12Ri 
ix ya ojer chic ix cojoninak, rajwaxic c'ut chi ix chic queitijoj niq'uiaj 
chic. Man je! tà c'u ri'. Kane xa rajwaxic i tijoxic chi na ix che ri nabe 
tak tijonic ri man c'áx tà u ch'obic rech ru Lok! Pixab ri Dios. Xa man c'o 
tà i chuk'ab, je! ta ne chi c'à ix ac'alab na, rajwaxic c'u na ri tu! chiwe 
chuq'uexwách ri wa. 13 Conojel ri xak leche cáquitijo, e je! ta ne ac'alab 
ri c'á quetu'n na. Mája! quecowin ri! cáquich'obo jas ri! ri u banic ri 
jicomal pa ri qui c'aslemal. 14Are c'u ri wa are chque ri ya e ri'jab chic, 
ri quecowin chic quechomanic, ri quecowin chic cáquich'obo jachique ri 
utz, jachique ri man utz taj. 

6 1Je c'u ri!, kaya ba! can ri nabe tak tijonic chrij ri Cristo rech 
cákatakej q'uiyem, cátz'akat c'u ri ka chomabal. Mákatzijoj chic 
jas ri xkatzijoj can nabe, chi rajwaxic cáquiq'uex canima! ri winak, 
cáquiq'uex c'u qui chomanic rech cáquiya can u banic ri etzelal ri 
các'aman bi pa ri cámical. Mákatzijoj chic xak xuwi ri cojonic chrij ri 
Dios. 2Mákatzijoj chic zak xuwi ri tijonic chrij ri kasna!, o chrij ru ya'ic 
k'abaj pa qui jolom ri cojonelab, chrij ri qui c'astajic ri cáminakib, xukuje' 
chrij ri k'atow tzij, tojbal ri man c'o tà u q'uisic ri cuya ri Dios chque ri 
winak. 3Katakej ba! q'uiyem pa ri cojonic ruc! ru tobanic ri Dios pa ka 
wi!. 

4 Je ri', rumal chi ri winak ri e c'o chi pa ri sakil rech ri Utzalaj Tzij 
re ri Evangelio, man cuya! tá chic quetzelej chquij we quetzak chi na pa 
mac, rumal chi qui ctamowam chic ri tewchibal ri cuya ri Dios, c'o chic 
ri Lok'alaj Espíritu. 5Ri winak ri! xukuje! qui c'amowam ri je'lalaj u Lok! 
Pixab ri Dios, xukuje! ru chuk'ab ru takanic ri Dios pa tak ri ktij ri junab 
ri quepe na. 6We winak ri', we quetzakic, man cuya! tá chic cábix chque 
chi cáquiq'uex chic ri canima', cáquiq'uex c'u qui chomanic, rumal 
chi ri e are! ruc! ri tajin cáca'n pa ri qui c'aslemal xa tajin cáquirip chi 
jumul ri u C'ojol ri Dios, xa tajin cáquesaj u q'uixbal chquiwách conojel 

ri winak. 7E junam wa! ruc' ri ulew ri cubik! ri jáb ri cákaj amak'el. 
We ri ulew ri' cuya utzalaj tico'n ri quewáchinic chque ri quetajinic, 
clo ru tewchibal ri Dios puwi'. 8We c'u xa q'uix queq'uiy chuwách 
xukuje! k'ayes, man c'o tá u patán ri'. Cape na däs puwi' rumal ri Dios, 
chuq'uisbal c'ut cáporox na. 


Waral cákil wi jas ri' ri cácu'bi wi ka c'ux chrij 


9Lok'alaj tak kachalal, pune c'u je! cujtzijon wa, kas ketam chi ri 
ix quirik na ri nimalaj u tewchibal ri Dios rumal chi i rikom chic ru 
tobanic ri Arel, 10Je ri', rumal chi ri Dios kas cuban ri jicomal. Man 
cásach tá na pu jolom ri i banom, ri rutzil iwanima! ri i c'utum che ri 
Are! aretak quiya tobanic chque ri kachalal cojonelab, are c'u wa' ri 
tajin quiban na cámic. 11 Cákaj c'ut chi chijujunal quitakej u banic wa! 
ruc! quicotemal ri cápe pa iwanima! c'à quiq'uis na u banic ronojel, rech 
kas je! quel wi na ri iweye'm. 12Man cákaj taj chi quixsak'orinic, xane 
chi quiban iwe jas ri xca'n ri niq'uiaj ri rumal chi xecojonic xukuje' 
xquichajij paciencia xquechbej ri echbal ri xuchi'j ri Dios chque. 

13Aretak ri Dios xuchi!'j che ri ka mam Abraham chi cutewchij na, 
xucoj rib ri Are! che u juramento rumal chi man c'o tá chi jun ri nim 
na u k'ij chuwách ri Arel, 14Xubij c'u che ri ka mam Abraham: “Kas Gu 
sibalaj catintewchij na, quinban na chi e q'uia ri awachalaxic ri quil 
na qui wách pa tak ri k'ij ri junab ri quepetic,” —xcha'. 15Ri ka mam 
Abraham xuchajij paciencia, xreyej na. Je ri' xuc'amo jas ri xchi'x che 
rumal ri Dios. 16Ri winak, aretak cáca'n juramento, cáquicoj ru bi' jun 
ri nim na u banic chquiwách ri e are! chubanic ri qui juramento. Aretak 
cáquijiquiba qui tzij ruc' juramento, man c'o tá chi jas chrij quech'ojin 
wi. 17 Rumal ri! ri Dios xujiquiba u bixic ri sucht ruc' juramento. Je 
ri', rumal chi xraj xuk'alajisaj chquiwách ri queechben na ri xuchi'j chi 
ri Are! man cuq'uex ta ru chomanic, xane kas cuban na jas ri xubij. 
18Je c'u ri! e c'o quieb ri man cuya! taj queq'uexic, ri xuchi'j ri Dios, 
xukuje! ri u juramento. Cumal c'u wa! ri Dios man cuya! taj ri mat 
cuban ri xubij. Cumal c'u wa! xukuje! ri Dios kas xucu'bisaj ka c'ux uj 
ri ka tzucum ru tobanic. Ka jiquibam c'u ka c'ux chrij ri xuchi'j ri Dios 
chke, chrij c'u ri u yo'm chkawách. 1? We cu'lbal ka c'ux ri! kas cuchap 
ri kanima!, je! jas ri cuban ri jun nimalaj ch'ich' ri cábix ancla? che ri 
cuchap ri jun barco. Ri uj xukuje! c'o jun ka ancla ri co ximital chrij 
ri tasbal u pam ri Lok'alaj C'olibal rech ri nimalaj rachoch Dios ri c'o 
chila! chicaj. 20 Chila! xoc wi ri Jesús che ka q'uexwách chupaquic jun 
be chkawách. Je ri' ri Jesús xoc che ka nimal sacerdotes ri man c'o tá 
relic jas ru banic ri Melquisedec. 





^ 6:19 “Ancla”: Chawila' Hechos 27:29, nota. 

Waral cákil wi chi ri Jestis are sacerdote jas ru banic ri Melquisedec 


1We Melquisedec ri! are wa! ri xc'oji che nim takanel pa ri tinimit 
Salem,* xukuje' are sacerdote rech ri nimalaj ka Dios aj Chicaj. 

Aretak ri ka mam Abraham xtzelej lok pa ri ch'oj ri xeuch'ac wi ri nimak 
tak takanelab, ri Melquisedec xel lok chuc'ulaxic, xutewchij c'ut. 2Xuya 
c'u ri ka mam Abraham che ri Melquisedec ru lajujil ronojel ri xutokij 
lok pa ri ch'oj. Ri bi'aj Melquisedec nabe quel cubij “nim takanel ri 
jicom ranima'”. Xukuje! quel cubij “nim takanel ri cuya utzil chquixol ri 
winak", rumal chi are nim takanel puwi' ri Salem. Ri Salem quel cubij 
“ri cuya utzil chquixol ri winak". 3Man c'o tà cábixic chquij ru nan u tat 
ri Melquisedec, o chquij tak ru mam. Man c'o tà cábix chrij jampa! xil u 
wách, xukuje! jampa' xcámic. Je ri' are jun c'utbal chrij ru C'ojol ri Dios. 
Are jun sacerdote wa! ri man c'o tà relic. 

4K'alaj ba! chi ri Melquisedec are jun takanel ri nim u banic, rumal 
chi ri ka mam Abraham xuya che ru lajujil ronojel ri xutokij lok chque 
ri nimak tak takanelab pa ri ch'oj. »Cubij ru Pixab ri Moisés chi ri 
rachalaxic ri Levi ri queboc che tak sacerdotes yo'm takanic pa qui 
k'ab rech cáquitok'ij ru lajujil ronojel chque ri winak, pune ri winak e 
are! cachalal, pune ri e are! xukuje! e rachalaxic ri ka mam Abraham. 
6Ri Melquisedec, pune man rachalaxic tà ri Levi, xutok'ij c'u ru lajujil 
ronojel che ri ka mam Abraham, ru c'amom ri such) ri Dios. Xak je ri! 
ri Melquisedec xutewchij ri ka mam Abraham. "Man do tá c'u jun ri 
mat cucojo chi ri jun ri cátewchinic are nim na u k'ij chuwách ri jun ri 
cátewchixic. 8 Conojel ri quec'amow ri lajujil waral chkaxol uj e winak 
wa! ri xa quecámic. Are c'u ru Lok! Pixab ri Dios ri Tz'ibtalic man cubij tà 
chi ri Melquisedec xcámic. ?Cuya! cákabij chi ri Levi xukuje! ri rachalaxic 
ri are! ri queboc che sacerdotes, ri cáquitok'ij ru lajujil ronojel chque ri 
winak cámic, je! ta ne chi ri e are! xukuje' xquiya ri! ru lajujil ronojel che 
ri Melquisedec aretak xuya re ri ka mam Abraham. 10Je ri', rumal chi ri 
ka mam Abraham je! ta ne e ruc'am na pa ru cuerpo ri rachalaxic ri mája! 
xil qui wách aretak ri Melquisedec xel bic chuc'ulaxic ri are!. 

11 Ri winak aj Israel xyi' ri Pixab chque cumal ri sacerdotes aj Leví ri 
e rachalaxic can ri ka mam Aarón. We ta ri sacerdotes ri! ruc! ri Pixab 
kas xecowinic xca'n utz che ri qui c'aslemal ri winak cho ri Dios, mat 
rajwaxic ri' chi xwalij jun sacerdote chic jas ru banic ri Melquisedec, ri 
mat junam ruc! ri ka mam Aarón. 12Are c'u we cáq'uextaj ri sacerdote, 
rajwaxic ri! xukuje' cáq'uextaj ri Pixab. 13Are c'u ri Kajaw Jesús, ri 
cách'aw ru Lok! Pixab ri Dios ri Tz'ibtalic chrij, ri Are! are aj re jun 
tinimit chic re Israel. Man c'o tà c'u jumul oquinak jun re ri tinimit ri' 





«7:1 Ri tinimit Salem are ri tinimit Jerusalén ojer. 

che sacerdote. 14Kas k'alaj c'ut chi ri Kajaw Jesús are aj Judá, are c'u ri 
ka mam Moisés, aretak xch'aw chquij ri sacerdotes, man c'o tà jas xubij 
chquij ri winak aj Judá. 

15Kas k'alaj c'u wa! rumal chi ri c'ac! sacerdote ri xwalijic are je! jas 
ru banic ri Melquisedec. 16Man xoc tà c'u wa! che sacerdote rumal ri qui 
pixab winak ri cubij jachin tak ri rachalaxic, xane rumal ru chuk'ab jun 
c'aslemal ajchicaj ri man cásach tà u wách. 17 Are c'u wa! ri xch'aw ri Dios 
chrij aretak xubij: 

At ri!, at sacerdote 

ri man c'o tà awelic 

je' jas ru banic ri Melquisedec, 
—cácha!. 18Je c'u ri! ri ojer takanic zak xyi' canok rumal chi man c'o tá 
u chuk'ab, xukuje! man cácowin tà ri! che qui to'ic ri winak. 19Ri Pixab ri 
xutz'ibaj ri ka mam Moisés man xcowin taj xuban utz che ru c'aslemal ri 
winak cho ri Dios. Chuq'uexwách ri Pixab c'o ri kas utz na ri cácu'bi ka 
c'ux chrij. Rumal c'u wa! cuya! cujkeb ruc! ri Dios. 

20Ri Dios c'ut xuban ronojel wa! ruc! juramento. 21 Ri niq'uiaj 
sacerdotes chic man ruc! ta juramento xecojic. Are c'u ruc! juramento xoc 
ri Jesús che sacerdote. Cubij c'u ru Lok! Pixab ri Dios ri Tz'ibtalic: 

Ri Kajaw Dios xuban juramento, 
man cuq'uex tà c'u ru chomanic: 
“At ri!, at sacerdote 
ri man c'o tà awelic 
je! jas ru banic ri Melquisedec,” 
—cácha'. 22Rumal ri! ri Jesús are jun cojol tzij ri kas cujiquiba ri jun 
trato, ri utz na chuwách ri nabe. 23Ri niq'uiaj sacerdotes chic xeq'uiaric. 
Rumal chi xa xecámic man xecowin taj xquitakej u banic ri qui chac. 
24 Are c'u ri Jesús man cácàm taj. Rumal ri! man c'o tà relic che 
sacerdote. Man coc tà jun chic che u q'uexel. 25Rumal c'u ri! ronojel ktij 
cácowinic queuto! ri winak ri queopan ruc' ri Dios rumal ri Are!. Je ri!, 
rumal chi man cáq'uis tá ru c'aslemal, xane c'o ronojel k'ij chuta'ic tok'ob 
che ri Dios pa qui wi!. 

26 Je c'u ri! ri Jesús are wa! ri qui nimal sacerdotes ri kas rajwaxic chke. 
Ri Are! tastal chrij ronojel u wách etzelal, man c'o tà c'u jubik' ru mac. 
Man u banom tà etzelal, man xuban tá re ri cáca'n ri ajmaquib. Xc'am bi 
sibalaj chicaj, nim c'u na u k'ij chuwách ronojel ri u banom ri Dios. 27Ri 
Are! man je! taj jas ri niq'uiaj tak qui nimal sacerdotes chic ri ronojel k'ij 
quequicámisaj awaj che qui sipaxic cho ri Dios. Cáca'n wa! rech cásach 
ri qui mac ri e are! nabe, te c'u ri' rech cásach ri qui mac ri winak. Ri 
Jesüs c'ut xa jumul ri' xuya jun sipanic cho ri Dios aretak xujach rib pa 
ri cámical. 28Ri Pixab ri xutz'ibaj ri ka mam Moisés cucoj tak achijab ri 
xa e ajmaquib che qui nimal sacerdotes. Are c'u ri juramento ri xuban 

ri Dios aretak c'o chi ri Pixab, are xucoj ru C'ojol ri Dios che qui nimal 
sacerdotes. Are qui nimal sacerdotes wa! ri jicom ranima!, ri man c'o tá u 
mac, ri c'o ronojel k'ij. 


Waral cákil wi chi ri Jesús are cojol tzij ri xuban jun c'ac' trato 


8 1 Are c'u ri nim na u banic che ri tajin cákabij, are wa!: Ri Jesucristo, 
ri qui nimal sacerdotes ri c'o pa ka wi! uj, t'uyul ri Are! pa ru 
wiquiák'ab ri Dios chila' chicaj. 2Are sacerdote wa! ri cápatánin pa ri 
kas Lok'alaj Ja ri xban rumal ri Kajaw Dios, man cumal tà ri winak. 
3Ronojel qui nimal sacerdotes are cojom chuya'ic sipanic xukuje' che 
qui cámisaxic awaj ri quesipax cho ri Dios, rumal c'u ri! ri Jesucristo 
rajwaxic chi ri Are! xukuje! c'o jas cuya che sipanic cho ri Dios. 4We 
ta ri Cristo xak are c'o waral cho we uwáchulew, mat oquinak ri' che 
sacerdote rumal chi c'à e c'o na sacerdotes ri cáquiya sipanic cho ri Dios 
jas ri cátakan wi ri Pixab ri xutz'ibaj ri ka mam Moisés. »We sacerdotes 
ri', aretak quepatàninic quequicoj jastak ri e c'utbal chquij ri jastak ri kas 
e c'o chila' chicaj. Ketam chi xa e c'utbal, rumal chi ri Dios xubij che ri ka 
mam Moisés aretak xuchomaj u yaquic ri rachoch Dios:* “Kas chawila!, je! 
caban na che ronojel jas ri xinc'ut chawách pa ri nimalaj juyub,”* —xcha 
che. 6Are c'u ri ka sacerdote uj ri cojom che qui nimal sacerdotes, are 
utz na ri patáninic ri cubano rumal chi are cojol tzij ri xuban ri jun c'ac' 
trato ri utz na chuwách ri nabe, rumal chi cuchi'j wi ri Dios nimak tak 
tewchibal ri kas e utz na. 
7We ta kas utz xel ri nabe trato, mat rajwaxic ri' xban chi jun trato 
chic. 8Ri Dios c'ut xrilo chi man utz tà ri qui c'aslemal ri winak aj Israel, 
je! jas ri xubij pa ru Lok! Pixab ri Tz'ibtalic: 
Ri Kajaw Dios cubij: Cape na ri Ku 
aretak quinban na jun c'ac! trato 
cuc! ri winak aj Israel, 
cuc! ri winak aj Judá, 
—cácha ri Kajaw Dios. 
2 Man junam tá c'u ri! ruc! ri trato 
ri xinban cuc! ri qui mam ojer 
pa ri k'ij ri xinc'am qui be 
rech queinwesaj lok 
pa ri nim tinimit Egipto. 
Man xca'n tà c'ut 
jas ri cubij ri trato ri xinban cuc!, 
rumal c'u ri! xeinya canok, 





18:5a Chawila! ri tzij “Rachoch Dios" pa ri Diccionario, q'uisbal re we Nuevo Testamento. 
*8:5b Ri nimalaj juyub ri' are ri cábix “juyub Sinaí” che. 

cubij ri Kajaw Dios, 
—cacha ri'. 
10 Ri trato ri guinban na 
cuc! ri winak aj Israel 
pa tak ri k'ij ri quepetic 
are wa!, cubij ri Kajaw Dios: 
Quinya na ri nu Pixab 
pa tak ri qui chomabal, 
quintz'ibaj c'u na wa! 
pa tak ri canima!. 
Quinoc chi na che qui Dios, 
are c'u ri e are! queboc na 
che ri nu winak in. 
11 Man c'o ta na jun winak rajwaxic 
cuya tijonic che jun winak chic. 
Man cuya ta tijonic che ri rachi'l, 
man cuya tà c'u tijonic che ri rachalal 
rech kas cáretamaj u wách ri Dios 
rumal chi conojel winak 
cáquetamaj na nu wách, 
chi ac'alab, chi ri'jab. 
12 Quincuy na ri etzelal ri ca'nom, 
man c'o tá c'u jubik!' ri qui mac 
ri cána'taj chi na chwe, 
—cácha ri Kajaw Dios. 13 Aretak cubij ri Dios chi c'o chi jun c'ac! trato, 
quel cubij chi ri nabe trato ya xoc'owic, man c'o tá chi u patán. Ri ojer 
trato ri ya xoc'owic, cásach na u wách chanim. 


Waral cákil wi ru jalbem rib ri Lok'alaj Ja ri c'o chicaj 
ruc! ri rachoch Dios ri cto cho we uwáchulew 

1Ri nabe trato c'o ri u takanic ri cubij jas ri rajwaxic chubanic tak ri 

k'ijilanic. Are c'u jun k'ijilanic ri xa chupam jun rachoch Dios waral cho we 
uwachulew cában wi. 2Ri rachoch Dios ri' are je wa! u banic: Pa ri nabe u tas ri 
cábix Lok'alaj C'olibal che, chila! c'o wi ri tac'alibal cantela re k'àn puak xukuje' 
ri mesa ri c'o wi ri wa ri yo'm cho ri Dios. 3Ri ucab u tas ri rachoch Dios are ri c'o 
chrij ri tasbal u pam, are c'u wa! ri cábix che: C'olibal ri Sibalaj Lok! na, —cuchixic. 
4Chila! c'o wi ri ta'bal tok'ob re k'än puak ri cáporox wi ri incienso, xukuje! ri caxa 
ri ch'ukum rij che k'än puak, ri c'olotal wi ri trato. Chupam ri caxa ri! c'o jun xaro 
re k'án puak ri cto man? chupam, do c'u ru ch'imiy ri ka mam Aarón ri xtuxic, 





/9:4 “Maná”: Are ri wa ajchicaj tzukubal que ri winak aj Israel aretak xebin pa tak ri juyub 
ri quetz'inowic. 

xukuje! e c'o ri tz'alam tak abaj chupam ri xetz'ibax wi ri takanic re ri trato. »Puwi' 
ri casa e c'o quieb ángeles ri cábix querubines chque ri cáquiqtuexwáchij ru c'olem 
ri Dios. E are c'u wa! qui lic'om ri qui xic! puwi! ri tz'apibal u wi! ri caxa ri cában wi 
ri sachbal mac. Man cujcowin tá c'ut cákatzijoj chi na más chrij ronojel wa! che we 
chanim ri. 

6 Je ri! e banom ri jastak pa ri rachoch Dios. Ri sacerdotes c'ut ronojel 
Ku queboc pa ri nabe u tas ri rachoch Dios chubanic ronojel ri cajwataj 
che ri k'ijilanic. 7 Are c'u pa ri ucab u tas ri rachoch Dios xuwi coc ri 
qui nimal sacerdotes xa jumul che ri jun junab. Aretak coquic rajwaxic 
cuc'am bi quic! quech awaj rech cuya cho ri Dios che sipanic che sachbal 
u mac ri are! xukuje' che sachbal qui mac ri winak aj Israel. 8Ruc! wa! 
we ri' ri Lok'alaj Espíritu cuk'alajisaj chkawách chi aretak tajin cácoj ri 
nabe u tas ri rachoch Dios che ri k'ijilanic, maja' c'o ri ocbal chque ri 
winak rech queopan pa ri C'olibal ri Sibalaj Lok! na. ?Ronojel c'u wa! xa 
are jun c'utbal chkawách uj cámic. Ri sipanic c'ut, xukuje! tak ri awaj 
ri quecámisax che qui ya'ic cho ri Dios, man quecowin taj cáca'no chi ri 
winak ri quek'ijilanic chila' utz cáquina! pa canima!' cho ri Dios. 10 Je ri!, 
rumal chi ronojel wa! xa e are jastak ri quetijowic, je! jas ri wa, xukuje' 
jujun jastak ri e nak'atal wi ri winak ri cáca'no che resaxic ri áwas chquij, 
are c'u zak e takanic wa! ri xuwi c'o cáquipatánij c'à cáq'uex na ronojel 
rumal ri Dios. 

11 Càmic c'ut ya xul ri Cristo. Are qui nimal sacerdotes wa! ri cuya chke 
chi quekarik nimak tak tewchibal cámic ri'. Cápatánin c'u chupam ri kas 
Lok'alaj Ja ri utz na, ri kas je'lic, ri man xa tá banom cumal winak, ri 
man rech tà c'ut we uwáchulew ri'. 12Xa jumul xoc ri Cristo pa ri C'olibal 
ri Sibalaj Lok! na chutojic ri ka mac. Man are tá chuya'ic qui quiq'uel tak 
q'uisic', qui quiq'uel alaj tak wacáx cho ri Dios, xane tzare ru quiq'uel ri 
Arel, Ruc! wa! xubano chi xkarik ru tobanic ri Dios ri man c'o tà u q'uisic. 
13Kas tzij c'ut chi ri qui quiq'uel tak ri ama'ib wacáx, ri qui quiq'uel tak 
ri q'uisic!, ru chajil ri alaj ati't wacáx ri cáporox puwi' ri ta'bal tok'ob, ri 
cáchicox pa qui wi' ri winak ri c'o ri àwas chquij, kas cácowin wa! che 
resaxic ri áwas chrij ri qui cuerpo. 14We je ri', ¿a mat c'u sibalaj c'o na 
u chuk'ab ru quiq'uel ri Cristo? ¡Je!, je ri'! Ri Cristo, rumal ri Lok'alaj 
Espíritu ri man cácám taj, xujach rib ri Are! cho ri Dios che jun sipanic 
ch'ajch'oj. Ru quiq'uel cáresaj ri etzelal pa kanima'. Te c'u ri! man cáka'n 
tà chic ri uj nak'atal wi nabe ri man c'o tà u patán. Je ri! utz cákana! pa 
kanima! cho ri Dios, rech cujcowinic cákapatánij ri c'aslic Dios. 

15Rumal ri' ri Jesucristo are cojol tzij re ri c'ac! trato. Ri Cristo 
xcámisaxic rech quesachtaj ri mac ri xca'n ri winak pa ru k'ijol ri nabe 
trato, xukuje' rech ri e siq'uim rumal ri Dios cáquirik na ri echbal ri man 
c'o tà u q'uisic ri xuchi'j lok ri Dios chque. 16Je ri', rumal chi we cában 
jun wuj ri các'utuw ru rayibal jun winak, rajwaxic ri' cák'alajisaxic chi 

kas cáminak chic ri winak ri xbanow canok ri wuj ri! rech kas c'o u 
patan.? 17Ri wuj ri! xuwi c'o u patán aretak cáminak chic ri xbanowic. 
We c'à c'asal na ri jun ri xbanow ri wuj, man c'o tà u patán ri'. 18Rumal 
ri' aretak xban ri nabe trato, xecámisax na jujun awaj, xtix c'u ri qui 
quiq'uel. 19Ri ka mam Moisés xubij conojel tak ri takanic re ri Pixab 
chque conojel ri winak aj Israel. Te c'u ri' xuc'am jun ch'ákap rismal 
chu ri banom quiák che, xukuje! jun u k'ab che', hisopo u bi, xurub pa 
ri qui quiq'uel ri alaj tak wacáx xukuje! ri qui quiq'uel ri q'uisic', yuja'm 
c'u joron ruc!, xuchicoj puwi' ri wuj re ri Pixab xukuje' pa qui wi! ri 
winak. 20 Te c'u ri! xubij chque: “Are wa! ri quic! ri cujiquiba ri trato ri 
xuban ri Dios iwuc'," —xcha chque. 21 Xukuje! ri ka mam Moisés xuchicoj 
quic! chrij ri rachoch Dios, xukuje! chquij conojel ri jastak ri xecoj pa ri 
k'ijilanic. 22Je! jas ri cubij ri Pixab: Are rajwaxic chi ruc! quic! quesax ri 
áwas chrij ronojel. Man cásachtaj tá ri' ri mac ri banom cumal ri winak, 
we man cátix tá ri quic!. 


Waral cákil wi chi ru cámical ri Cristo cáresaj ri ka mac 


23Rajwaxic c'ut chi xtix ri qui quiq'uel tak ri awaj ri xesipax cho ri Dios 
che resaxic ri àwas chquij ri jastak ri' ri xa e c'utbal chquij ri jastak ri e 
c'o chila! chicaj. Are c'u ri jastak ri e c'o chila! chicaj, rajwaxic chi c'o 
ri utz na chuwách ri qui quiq'uel ri awaj ri cásipax cho ri Dios chubanic 
kas ch'ajch'oj chque. 24Ri Cristo man xoc tà chupam ri rachoch Dios ri xa 
banom cumal winak, ri xa jun c'utbal ri' chrij ri kas rachoch Dios chicaj, 
xane kas chila' pa ri caj xoc wi ri Arel, Chila! c'ut c'o wi cámic cho ri Dios 
chuta!ic tok'ob pa ka wi!. 25 Ri qui nimal sacerdotes aj Israel rajwaxic chi 
coc ronojel junab pa ri C'olibal ri Sibalaj Lok! na chujachic quic' ri man 
rech tá ri are! cho ri Dios. Are c'u ri Cristo man cujach tá rib q'uia mul 
che sipanic cho ri Dios. 26 We ta je ri', are q'uia mul ta na chi ri Cristo 
cáminak petinak lok tzaretak xbantaj ruwáchulew. Man je! taj xubano, 
xane cámic, ri tajin quepe ri q'uisbal tak k'ij pa ka wi!, ri Cristo xpetic. Ri 
Are! xa jumul ri' xujach rib che sipanic cho ri Dios che resaxic ri ka mac. 
27 Rajwaxic chi conojel winak xa jumul quecám na cho we uwáchulew, te 
c'u ri! cák'at na tzij pa qui wi! rumal ri Dios. 28Je c'u ri! xukuje! ri Cristo 
xa jumul xcámisaxic che resaxic ri qui mac ri winak. Cápe chi c'u na 
jumul chic che qui to'ic conojel ri tajin queye'n che. Man cápe tá chi c'u 
che resaxic ri qui mac ri winak. 
1O 1Ri Pixab c'ut ri xutz'ibaj ri ka mam Moisés man are tá jun kas c'utbal 

que ri utzalaj tak tewchibal ri quepe na. Man are tà c'u wa! ri kas 

quilitaj na. Ri Pixab man cácowin taj cuban utz che ri qui c'aslemal ri winak 
ri queboc cho ri Dios rumal ri qui cámisaxic awaj che qui sipaxic cho ri Dios 





29:16 Are jun u wách “pacto” o “trato” wa!. 

ronojel junab. 2 We ta ri Pixab cácowinic cuban utz che ri qui c'aslemal ri winak 
cho ri Dios, mat rajwaxic cutakej qui cámisaxic awaj che qui sipaxic cho ri Dios. 
We ta je ri', aretak sachtajinak chi ri qui mac ri winak ri quejachow ri awaj cho 
ri Dios, cáquina! ta na ri' pa canima! chi man c'o tá chi qui mac. 3 iMan je! tà c'u 
ri'! Kane ri awaj ri quecámisax cho ri Dios xa e na'tabal re ri qui mac ri winak 
ronojel junab. 4Je ri', rumal chi ri qui quiq'uel tak ri ama! wacáx, ri qui quiq'uel 
tak ri q'uisic! man cácowin tà wi cáresaj ri mac. 
5Rumal ri' ri Cristo, aretak xpe cho we uwáchulew, xubij che ri Dios: 
Man caj tà la awaj 
ri quecámisax chuwách la, 
man caj tà c'u la sipanic quech awaj, 
xane xa xban la u banic 
jun nu cuerpo (rech quincámisax 
chuwách la). 
6 Ri sipanic quech awaj ri queporoxic, 
ri awaj ri quecámisax chuwách la 
che resaxic ri mac, 
man utz taj quil wi la, 
—xcha ri'. 
7 Te ri' xinbij: “In c'olic ri', nu Dios. 
In petinak chubanic ri rayibal la, 
je! jas ri tz'ibtal chwij 
chupam ri wuj re ri Pixab,” 
—xcha ri'. 8Nabe cubij chi ri Dios man cákaj tá c'u chuwách ri sipanic quech tak 
awaj, man craj tà c'u ri awaj ri queporox chuwách, ri quejach che resaxic ri mac, 
pune c'u takaninak ri Pixab chi je wa! cábanic. 9 Te c'u ri! cubij: “In c'olic ri', nu 
Dios, in petinak chubanic ri rayibal la,” —cácha'. Quel cubij wa! chi ri Dios xresaj 
ri sipanic quech awaj, xucoj c'u ru cámical ri Cristo che sipanic chuq'uexwách 
wa!. 10Ri Dios xujutas chrij ronojel u wách etzelal rumal chi ri Cristo xuban ru 
rayibal ri Are! aretak xa jumul xujach rib che sipanic cho ri Arel 
1 Ronojel sacerdote aj Israel coc che patáninic ronojel k'ij. Q'uia mul c'ut xak 
tajin wi queucámisaj awaj che qui sipaxic cho ri Dios, pune we ri! man quecowin 
taj quequesaj ri mac. 12Are c'u ri Jesucristo xa jumul xujach jun sipanic cho ri 
Dios ri xak xuwi wa! rajwaxic che resaxic ri mac pa tak ri ktij ri junab ri quepetic. 
Te c'u ri! xt'uyi pa ru wiquiáktab ri Dios. 13Xak reye'm chic chila! chi cáyi' che chi 
cách'acanic, cátakan c'u pa qui wi! conojel ri cácatn qui c'ulel che. 14Je ri', rumal 
chi ruc' ri jun sipanic ri xyi' cho ri Dios xubano chi man c'o tà chi jas rajwaxic 
chque ri winak ri tajin quesax chrij ronojel u wách etzelal. 15Ri Lok'alaj Espíritu 
cujiquiba u bixic wa! chke." Nabe ctut cubij: 





^ 10:15 Are ri Lok'alaj Espíritu ri xuya ru Tzij ri Dios che tak ri k'alajisal re ru Lok! Pixab ri 
Dios ojer. 


El Nuevo Testamento en K'iche' Centro-Occidental de Guatemala, 2da ed. O 2011, Wycliffe Bible Translators, Inc. 


HEBREOS 10 500 


16 Ri trato ri guinban na cuc' 
pa takri k'ij ri guepe na 
are wa', cubij ri Kajaw Dios: 
Quinya na ri nu pixab 
pa tak ri canima!, 
quintz'ibaj na wa! 
pa tak ri qui chomabal, 
—cácha'. 17 Te ri! cubij: 
Man c'o tà jubik' ri qui mac 
ri cána'taj chi na chwe. 
Je ri' xukuje' ri etzelal ri ca'nom, 
—cácha!. 18Je c'u ri', aretak e sachtajinak chi conojel tak ri ka mac, man 
rajwaxic tá chi ri! queyi' niq'uiaj sipanic chic cho ri Dios che resaxic ri 
mac. 


Rajwaxic chi cujoc cho ri Dios 


19Rumal ri', kachalal, mákaxej ba! kib. Càmic c'ut cuya! cujoc pa ri 
C'olibal ri Sibalaj Lok! na rumal ru quiq'uel ri Jesucristo. 20 Cákac'am 
bi ri clac! be, ri be ri cujuc'am bi pa ri c'aslemal. Are wa! ri xujak 
chkawách aretak xjisjob ri tasbal u pam ri rachoch Dios. Are quel cubij 
wa! chi rumal ru cuerpo ri Jesús cuya! cujoquic. 21 Ri Jesús are nimalaj 
ka sacerdote ri cátakan puwi' ri rachoch Dios. 22Rumal ri' rajwaxic 
cujoc cho ri Dios ruc' jicomalaj kanima! ri man c'o tà wi etzelal. Kas cu 
cujcojon che, man cuban tà quieb ka c'ux. Ri Are! c'ut u banom ch'ajch'oj 
che ri kanima' rech man cákana! taj chi c'o ka mac, ch'ajom chi c'ut ri ka 
cuerpo ruc! sak joron. 23Katakej ba! ri ka cojonic chrij ri cu'l wi ka c'ux, 
mákaq'uexo, rumal chi ri Dios kas cuban na ri xuchi'j chke. 24Xukuje' 
rajwaxic cákatzucuj u to'ic kib ri jun ruc' ri jun chic rech lok! cákil kib, 
cáka'n c'u ri utzil chque conojel. 22 Mákaya ba! can ru mulixic kib, jas ri 
cáca'n jujun ri xa c'amaninak chque, xane kawalijisaj ri kanima! chbil tak 
kib, más na cámic rumal chi ketam chi nakaj chic c'o wi ri k'ij ri cápe ri 
Kajaw Jesüs. 

26We cákatzucuj u banic ri mac aretak ya ketam chi ri kas tzij, man 
c'o tà chi jun sipanic chic ri cuya! cayi' cho ri Dios che resaxic ri ka mac. 
27Xane xuwi cákayej ri xibibalalaj k'ij aretak cák'at tzij pa qui wi! ri 
winak, xukuje! ri nimalaj k'ak' ri queuporoj na ri cáca'n qui c'ulel che 
ri Dios. 28Ri winak ri man cunimaj tá ri Pixab ri xutz'ibaj ri ka mam 
Moisés, ri e c'o c'u quieb o we ne oxib ri quek'alajisanic chi kas c'o u mac, 
cák'at na tzij puwi' ri winak ri! chi cácámisaxic. Man cátok'obisax tá c'u 
na u wách. 29 We je ri', ¿a mat quichomaj ix chi sibalaj takalic các'ájisax 
na qui wách wa! jachin tak ri xa cáquetzelaj u wách ru C'ojol ri Dios, tzel 
c'u cáquil wi ru quiq'uel, xukuje! cáquiyok! ri Lok'alaj Espíritu rech ri 

Dios ri cutok'obisaj qui wach? iJe!, je ri'! Ri quic! ri! are wa! ri cujiquiba 
ri c'ac! trato, ruc! c'u wa! quetastaj ri winak chrij ronojel u wách etzelal. 
30Ketam c'ut chi ri Kajaw Dios u bim: “In quinyo'w na ri c'ájisabal 
wáchaj, in quintojow na ri rajil u q'uexel ri c'áx ri xbanic,” —xcha!. 
Xukuje' cubij pa ru Lok! Pixab: “Ri Kajaw Dios cuk'at na tzij pa qui wi! ri 
winak ri e rech ri Are," —cácha!. 31 iSibalaj c'äx c'ut we jun winak cuyac 
royowal ri c'aslic Dios, cákaj c'u pu k'ab ri Are"! 

32 Chena'taj ba! chiwe ri ojer tak Ku aretak c'ä maja' naj xixcojon che 
ru Tzij ri Dios, ri je! ta ne jun sakil wa! pa ri i c'aslemal. Ruc! c'u nimalaj 
paciencia xich'ij ri nimalaj c'àx ri xpe pi wi'. 33Jujun c'u chiwe xixyoktic, 
xban c'u c'äx chiwe chquiwách conojel ri winak. Jujun chic chiwe xeito! 
ri tajin cáquirik c'áx. Rumal c'u ri! xirik iwe ri c'áx ri xquirik ri e are!. 
34Ri ix xitok'obisaj qui wách ri xec'oji pa tak che'. Pune chu xmaj ri jastak 
iwe, ruc! quicotemal xicuyu rumal chi iwetam chi c'o jun iwechbal ri utz 
na chila! chicaj ri man c'o tà u q'uisic. 3» Mixbison ba, xane chicu'ba i 
c'ux chrij ri Dios rumal chi we je ri' quibano, nim na ri tojbal ri cáya'taj 
na chiwe. 36Ri ix rajwaxic quichajij paciencia chubanic ru rayibal ri Dios, 
xukuje' churikic ri xuchi'j ri Are! chi cuya na chiwe. 37Ru Lok! Pixab ri 
Dios ri Tz'ibtalic cubij: 

Xa jubik' craj chi 
cápe na ri Jun ri rajwaxic cápetic, 
man cábeytaj tà c'u na, 
—cácha!. 
38 Ri winak ri jicom ranima! 
cho ri Dios các'asi na 
rumal chi cácojonic. 
We c'u cátzelej chrij, 
man cáquicot tà ri wanima! ruc!, 
—cácha!. 39 Are c'u ri uj man uj jun tà cuc! ri niq'uiaj ri xa quetzelej 
chquij, cásach c'u qui wách, xane ri uj, uj jun cuc! ri quecojonic. Je ri! 
cákarik ru tobanic ri Dios, cujc'asi c'u na. 


Waral cákil wi jas ri' ri cojonic 
1 1 1Ri cojonic are ri u jiquibaxic ka c'ux chi kas tzij cäya'taj na 
chke jas ri keye'm. Xukuje!, pune man cákil tà u wách ri keye'm, 

cákacoj pa kanima' chi kas c'olic. 2Ri ka mam ojer kas xecojonic. Rumal 
ri' ri Dios utz xril wi ri qui c'aslemal. 

3Rumal ri cojonic ketam chi ri Dios ruc! ru tzij xuban ri uwáchulew, 
ri caj, ri ktij, ri ic', xukuje! ri ch'imil. Je ri! chi ri man queilitaj taj, are 
xbambex que conojel ri quekil cámic. 

^Rumal ri cojonic ri ka mam Abel xuya jun sipanic cho ri Dios ri utz 
na chuwách ri sipanic ri xuya ri Caín. Rumal ri! xk'alajisax rumal ri Dios 

chi jicom ranima' ri ka mam Abel, xuc'amowaj c'u ru sipanic. Je ri', pune 
cáminak chic ri ka mam Abel, je! ta ne chi tajin cátzijon na cámic rumal 
chi xcojonic. 

5Rumal ri cojonic ri ka mam Enoc xc'am bi chicaj, man xril tà c'u u 
wách ri cámical. Man xriktaj tà chic rumal chi xc'am bi rumal ri Dios. Ru 
Lok! Pixab ri Dios ri Tz'ibtalic cubij chi aretak májok các'am bi ri ka mam 
Enoc, ri Dios xquicot ruc! ru c'aslemal ri are'. 5We man kas cujcojonic, ri 
ka c'aslemal man cákaj tà ri' cho ri Dios. Je ri', rumal chi jachin ri craj 
coc cho ri Dios rajwaxic ri! cucojo chi kas c'olic, xukuje! chi ri Are! cuban 
ri utzil chque ri quetzucun che. 

7Rumal ri cojonic ri ka mam Noé xniman che ri Dios aretak xbix che 
chi c'o jas ri các'ulmataj na pune c'u mája! quilitajic. Xkaj c'u chubanic ri 
arca che qui to'ic ri e c'o pa rachoch chuwách ri c'äx ri cape na. Rumal 
ru cojonic xuk'at tzij pa qui wi! ri niq'uiaj winak chic chi các'ájisax qui 
wách. Xk'alajisax c'u rumal ri Dios chi jicom ranima' rumal chi xcojonic. 

8Rumal ri cojonic ri ka mam Abraham xnimanic aretak xsiq'uix rumal 
ri Dios, xe! c'u pa ri ulew ri xyi' che rumal ri Dios che rechbal. Xe'c, xel 
bi pa ru tinimit, man retam tá c'ut jawije' chi' copan wi. ?Rumal chi kas 
xcojon ri ka mam Abraham, xc'oji chila' pa ri ulew ri! ri xchi'x che rumal 
ri Dios, je! ta ne chi are jun estranjer winak. Xak pa tak carpa xc'oji wi. 
Je! c'u xuban ri ka mam Isaac, ri ka mam Jacob ri xukuje! xchi'x chque 
rumal ri Dios jas ri xubij che ri ka mam Abraham. 10Je ri', rumal chi ri ka 
mam Abraham xcu'bi u c'ux chi copan na pa ri jun tinimit ri man cásach 
ta u wách, ri xuchomaj u banic ri Dios, ri xukuje! Are! xyacowic. 

11Rumal ri cojonic ri ka mam Sara, pune ri are! man c'o tà ral 
quec'oji'c, xyi' c'u u chuk'ab rumal ri Dios rech các'oji ral pune nim 
winak chic. Je ri' xril u wách jun ral ala, rumal chi xucojo chi ri Dios 
cubano jas ri xubij che. 12Je ri! ri ka mam Abraham, pune xa jubik! man 
cácámic, e q'uia c'u ri rachalaxic ri xil na qui wách, ri je! qui q'uial jas ri 
ch'imil ri e c'o chicaj, je! jas ri senyáb ri c'o chuchi! ri mar ri man c'o tá 
jun cácowin che cajilaxic. 

13 Conojel wa! we winak ri! xecámic. Man xquirik tà c'u bic jas ri zuch 
ri Dios chque. Rumal c'u rech chi kas xecojonic, je! ta ne chi tajin cáquil 
apan wa! chi naj, xquicojo chi c'olic, xequicot c'u chuchomaxic ri xchi'x 
chque. Xquik'alajisaj c'ut chi ri e are! zak e estranjerab, zak e oc'owel 
cho we uwáchulew. 14Ri winak ri cáquibij chi zak e octowel cho we 
uwáchulew, kas k'alaj wa! chi xa tajin cáquitzucuj na ri kas qui tinimit. 
15We ta are tajin cáquichomaj apan ri ulew ri xebel wi lok, xecowin ta ri' 
xetzelej jela'. 16 Man je! tà c'ut, xane ri e are! cácaj jun qui tinimit ri utz 
na, are c'u wa! ri tinimit ri c'o chila! chicaj. Rumal ri! ri Dios man cáq'uix 
taj aretak cábix che chi are qui Dios ri winak ri', rumal chi u banom u 
banic jun tinimit ri cuya na chque. 

17Rumal ri cojonic ri ka mam Abraham zuc'am bi ri Isaac ru c'ojol 
chuya'ic che sipanic cho ri Dios aretak ri Dios xuta' wa! che. Pune zak 
xuwi wa! u c'ojol c'olic man xuban tà quieb u c'ux chuya'ic ri are! che 
sipanic, pune ta ne ri Dios xuchi'j che: 18“Rumal ri a c'ojol, ri Isaac, quil 
na qui wách ri awachalaxic,” —xcha ri! che. 19Ri ka mam Abraham kas 
xucojo chi ri Dios cácowinic queuc'astajisaj ri càminakib. Chuwách ri 
are! c'ut, je! ta ne xcám na ru c'ojol, te c'u ri! xc'astaj chic chquixol ri 
cáminakib, xc'oji chi na ruc'. 

20Rumal ri cojonic ri ka mam Isaac xuchi'j che ri a Jacob xukuje' che 
ri a Esaú chi quetewchix na pa tak ri ktij ri junab ri quepe na. 21 Rumal 
ri cojonic ri ka mam Jacob aretak xa jubik!' man cácámic, sucht chque 
ri u c'ojol ri a José chquijujunal chi quetewchix na pa tak ri k'ij ri junab 
ri quepetic. Xuk'ijilaj ri Dios xutok'aj c'u rib che ru tza'm ru ch'imiy. 
22Rumal ri cojonic ri ka mam José aretak xa jubik' man cácámic, xubij 
canok chi cápe na ri k'ij aretak quebel na bi ri winak aj Israel pa Egipto. 
Xukuje! xubij canok jas ri cában na che ru bakil. 

23Rumal ri cojonic ri a Moisés, aretak xil u wách, oxib ic! xc'u' na 
cumal ru nan u tat. Je ri', rumal chi xquilo chi are jun ac'al je'lic. Man 
xquixej tà c'u quib, xane man xquinimaj tà ri takanic ri xuya ri nim 
takanel chi rajwaxic cáquicámisaj ri ac'al. 22 Rumal ri cojonic ri a Moisés 
aretak nim ala chic, man xraj taj xuban u nan che ru mia'l ri nim takanel 
pa Egipto. 25Xane ri are! más je'l na xril ru rikic c'äx cuc! ri winak ri 
e rech ri Dios chuq'uexwách ri cáquicot na quieb oxib k'ij chubanic ri 
mac ri je'l cáquil wi ri niq'uiaj winak chic. 26Are xuban u k'inomal che 
ri c'áxc'ol ri xuriko rumal ru patánixic ri Cristo, chuq'uexwách ri qui 
k'inomal ri winak aj Egipto. Je ri', rumal chi tajin cuchomaj apan ri tojbal 
ri cáyi' na che rumal ri Dios. 27Rumal ri cojonic ri ka mam Moisés xel 
bi pa Egipto. Man xuxej tá rib chuwách ri royowal ri nim takanel, man 
xuban tá c'u quieb u c'ux rumal chi je! ta ne tajin cáril apan ri Dios ri 
man quilitaj taj. 

28Rumal ri cojonic ri ka mam Moisés xuchap lok u banic ri nimakij 
Pascua,! aretak xtakanic chi cáchicox quic! chuchi! tak ri ja. Je! xca'n 
ri winak aj Israel wa! rech ri ángel re ri càmical man queucámisaj tà ri 
nabeal tak qui c'ojol. 22Rumal ri cojonic xek'ax ri winak aj Israel pa ri 
nimalaj ja! rech ri Quiák Mar, je! ta ne chi pa chaki!'j ulew xek'ax wi. 
Aretak c'ut ri winak aj Egipto je! xcaj xek'axic, xejik! can ri e are! pa ri 
mar. 

30Rumal ri cojonic xetzak ri pimak tak tapya ri e c'o chrij ri tinimit 
Jericó, aretak e bininak chi wukub k'ij ri winak aj Israel chrij. 313 Rumal 
ri cojonic ri Rahab ri ixok ri queuch'abej achijab man xcám tà junam 





111:28 “Pascua”: Chawila! ri San Mateo 26:2, nota. 

cuc! ri winak ri man xeniman ta che ri Dios, rumal chi utz zuban che qui 
c'ulaxic ri achijab aj Israel ri e takom bi che rilic ri tinimit. 

32 ¿Jas chi c'u ri quinbij na? Xa c'u man cuban tá ri k'ij chutzijoxic 
ri' ri xuban ri ka mam Gedeón, ri ka mam Barac, ri ka mam Sansón, 
ri ka mam Jefté, ri ka mam David, ri ka mam Samuel xukuje! ri xca'n 
ri k'alajisal tak re ru Lok! Pixab ri Dios. 33Rumal ri cojonic ri e are! 
xequich'ac tak tinimit, utz xca'n chuk'atic Gu. xya'taj c'u chque ri tobanic 
ri xuchi!j ri Dios. Xquitz'apij c'u u pa qui chi! tak ri coj. 34Xquichup nimak 
tak k'ak!, xa jubik' c'u man xecámisax tá cumal winak ri c'o espada pa 
qui k'ab. Ri man c'o ta qui chuk'ab zyi' ri qui chuk'ab. Te c'u ri' sibalaj 
xech'acan pa ri ch'oj, xequich'ac c'u ri soldados ri e takom bic cumal ri 
qui c'ulel. 35E c'o c'u ixokib ri xquil chi na qui wách ri qui cáminakib 
rumal chi xec'astaj chi na chquixol ri cáminakib. 

Niq'uiaj winak chic xban c'áx chque, xecámisaxic, man xquic'am tá 
c'u ri torbal que. Je ri' xca'no rech cáquirik jun c'aslemal ri utz na aretak 
quec'astaj na chquixol ri cáminakib. 36Niq'uiaj chic xesax qui q'uixbal, 
xech'ay c'ut. Man xuwi tà wa, xane xukuje! xeyut ruc' tikom tak ch'ich', 
xeocsax c'u pa che!. 37 Xecámisax chabaj, xek'at che sierra, xban quieb 
chque, xban c'u q'uia u wách c'àx chque che rilic we kas e cojonelab, 
xukuje! e c'o ri xecámisax ruc! machete. Xexulic, xepakic. Xa qui tz'umal 
chij xukuje! qui tz'umal q'uisic! xquicoj che catz'iak. E meba!, xyac qui 
bis, xetzelax c'u qui wách cumal ri winak. 38Ri winak re ri uwáchulew 
man takal tà chque chi quec'oji we winak ri! cuc'. Xebe! c'u je wa, xebe! 
je ri' pa tak ri juyub ri quetz'inowic, pa tak ri c'ache'laj. Xak pa tak pec, 
xak pa tak ri jul ri e c'o pa tak ri ulew xec'oji wi. 39 Conojel wa! we winak 
ri', pune xilitajic chi utz xca'n pa ri qui c'aslemal rumal ri qui cojonic, 
man xquirik tà c'u bic ri xuchi'j ri Dios chque. 49Je ri!, rumal chi ri Dios 
xuchomaj jun tewchibal ri nim na chke uj, rech man xuwi tá ri e are! 
cákarik ri utzil ri u chomam ri Arel, xane ri uj xukuje! junam cuc!. 


Waral cákil wi chi rajwaxic cujchoman chrij ri 
Jesús je' ta ne chi tajin cákil u wách 


1 ) 1Rumal c'u rech chi ri uj sutim kij cumal q'uialaj winak ri qui 
k'alajisam ri qui cojonic, kaya ba! apan jela! ri cuya latz! chke, 

xukuje! ri mac ri cujuk'atej. Kachajij paciencia pa ri ka binem ri c'o na 
chkawách. 2Chujchoman chrij ri Jesús ri cäyo'w chke chi cujcojonic, 
cuban c'ut chi kas je! quel na. Ri Are! xuch'ij ri cámical cho ri cruz, man 
nim tà xril wi wa', pune xel u q'uixbal. Je ri', rumal chi retam chi aretak 
coc'ow ri c'áx, curik na nimalaj quicotemal. Xt'uyi c'u pa ru wiquiák'ab ri 
Dios chila' chicaj. 

3Chixchoman ba! chrij wa! ri c'utbal ri xuya can ri Jesús. Ri Are! xurik 
nimalaj c'áx pa qui k'ab ri ajmaquib. Je ri' chixchomanok rech man 

quixcos tá ix, man quixbison taj, cuban ta c'u quieb i c'ux. 4Ri ix c'ut 
man ix opaninak tá cho ri cámical pa ri ch'oj ri tajin quiban chrij ri mac. 
5¿A sachinak pa i jolom ri pixbenic ri u yo'm ri Dios chiwe rumal chi ix 
ralc'ual ri Are'? Je wa! cubij pa ru Lok! Pixab ri Dios ri Tz'ibtalic: 
Walc'ual, c'äx mana! 
aretak các'ájisax a wach 
rumal ri Kajaw Dios. 
Xa c'u che a tijoxic wa'. 
Matbisonic aretak catuyajo. 
6 Je ri', rumal chi ri Kajaw Dios 
cuc'ájisaj u wách 
jachin ri lok! cáril wi, 
cuyaj c'u na jachin ri cuc'am 
che ralc'ual, 
—cácha'. 7 Chich'ija ba! ix aretak ri Dios cuc'ájisaj i wách, rumal chi are 
c'utbal chi ri Are! u banom ralctual chiwe. Je ri', rumal chi man c'o tà jun 
alc'ualaxel ri mat các'ájisax u wach rumal ru tat. 8Are c'u we ri Dios man 
cuc'ájisaj tà i wách, je! jas ri cuban chque conojel ri ralc'ual, xa man kas 
ix alc'ualaxel tà ri', kane xa man k'alaj tà u wách ri! jachin ri i tat. 9?Nabe 
canok, aretak uj ac'alab na, ri ka nan ka tat waral cho we uwáchulew 
xquic'ájisaj ka wach. Nim c'ut xekil wi. ¿A mat utz na ri! we ta cákaya kib 
pa nimaxic che ri ka Tat ri c'o chila! chicaj rech c'o ri ka c'aslemal? iJe!, 
je ri'! 19Ri ka nan ka tat waral cho ruwáchulew xquic'ájisaj ka wách quieb 
oxib junab jas ri utz xquil wi ri e are! rech utz cujel pa we c'aslemal ri! 
ri xa cáq'uisic. Are c'u ri Dios cuc'ájisaj ka wách rech kas utz cujelic, che 
ka tasic chrij ri etzelal, je! jas ri Are! tastal chrij ronojel u wách etzelal. 
11 Kas tzij c'ut chi aretak các'ájisax ka wách man c'o tà jumul ri! ri xa ta 
cujquicotic, xane xa c'àx cákana'. Pune je ri', we c'u rumal chi các'ájisax 
ka wách cáketamaj u banic ri jicomal pa ri ka c'aslemal, cáka'n na ronojel 
u wách utzil ri', cuxlan c'u na ri kanima'. 


Waral cákil wi ri c'áx ri curik jun we cáretzelaj u wách ru tok'ob ri Dios 


12Je c'u ri', mixbison bai, muban quieb i c'ux je! ta ne chi xa cosinak ri 
i k'ab, siquirinak c'u ri iwakan. 13Are chitzucuj ri be ri jicom rech chila' 
quixbin wi. Je ri' rech ri jun ri cuban quieb u c'ux, ri xak cábisonic, 
cáquicot na, junam jas ri jun winak ri u banom c'äx ri rakan cutzir na, 
man cuban tá chi c'áx. 

14 Chicojo i chuk'ab rech c'o utzil chixol nimalaj iwonojel. Chitasa iwib 
chrij ronojel u wách etzelal, rumal chi we man ch'ajch'oj ru c'aslemal jun 
cho ri Dios, man cáril tà ri! u wách ri Kajaw Jesús. 15Chiwila iwib rech 
c'o ne jun chiwe ri mat curik ri nimalaj u tok'ob ri Dios. C'o ne jun chiwe 
mubano je! jas jun itzel tico'n ri cuya latz!, ri cuban c'áx chque conojel ri 

niq'uiaj tico'n chic. 16C'o ba! jun chiwe je! mubano xa jas ri cáca'n ri tz!i! 
ri xak cáquirik quib, man c'o tà qui pixab, o cuban na ri áwas u banic, jas 
ri xuban ri Esaú ri xa rumal jun riquil xuc'ayij ri tewchibal ri ya'tal che ri 
nabeal ala. 17Iwetam c'u ix chi te ri! aretak ri Esaú xraj xtewchixic, man 
xcowin tá chi ru tat xutewchij. Pune sibalaj xok' ri Esaú, man xurik tá chi 
ri are! jas xuban chuq'uexic ri xbantaj rumal. 

18Ri ix man ix opaninak taj cho ri juyub Sinai u bi! ri kas c'o wi, ri sibalaj 
cánicowic, ri c'o wi k'ekum, k'ekmuj, xukuje! nimalaj k'ekal jäb, jawije! ri 
xeopan ri winak aj Israel ojer. 19Ri ix man i tom tá ru ch'abal ri trompeta, 
man i tom tá c'u ru ch'abal ri Dios ri xch'aw lok puwi' ri juyub cuc! ri winak. 
Ri xetow ru ch'abal ri Dios xquita! tok'ob chi mech'abex chic. 20 Je ri!, rumal 
chi sibalaj xquixej quib aretak xquita ri takanic ri cubij: “Jachin ri cápaki 
lok, pune ta ne xa jun awaj, we cápaki lok puwi! we juyub ri', cácámisax na 
chabaj o cájut na che lanza,” —cácha!. 21 iSibalaj xibibal ri xilitajic! Je ri! chi 
ri ka mam Moisés xubij: ^Quinbirbitic rumal chi sibalaj quinxej wib,” —xcha!. 

22 Ri ix c'ut ix opaninak cho ri nimalaj juyub Sión, cho ru tinimit ri c'aslic 
Dios, ri Jerusalén ri c'o chila' chicaj, jawije! e cto wi q'uia mil ángeles. 23We 
ángeles ri! qui mulim quib chuktijilaxic ri Dios. Ix opaninak c'u ix cuc! ri 
ralc'ual ri Dios ri tz'ibtal ri qui bi' chila' chicaj. Ri ix opaninak cho ri Dios 
ri K'atal Tzij ri cto pa qui wi' conojel. I mulim c'u iwib cuc! ri canima! ri 
utzalaj tak winak ri banom utz che ri qui c'aslemal rumal ri Dios. 24Ri ix 
c'ut, ix opaninak ruc! ri Jesús ri cojol Gi ri xuban ri c'ac! trato. Are cu'l i c'ux 
chrij ru quiq'uel ri xuchicoj ri Arel, Are quiq'uel wa! ri cuk'alajisaj ri utz na 
chuwách ri cuk'alajisaj ru quiq'uel ri ka mam Abel. 

25 Chiwila ba! iwib, miwetzelaj u wách ri Jun ri tajin cách'awic, xane 
chitatabej. Man co tá jun chque ri winak aj Israel ri xcowinic xuto! rib aretak 
xquetzelaj u wách ri Dios ri xeupixbaj waral cho we uwáchulew rumal ri ka 
mam Moisés. We je ri', ¿a cujcowin ne lo uj cákato! kib we cáketzelaj u wách 
ri Jun ri cujupixbaj lok chila! chicaj? iMan cujcowin taj! 26Ru ch'abal ri Dios 
ri xtataj pa ri ojer tak k'ij xuyacya! ruwáchulew. Cámic c'ut cubij ri Dios: 
“Jumul chic man xuwi tá chi ruwáchulew quinyacya!, xane xukuje! ri caj,” 
—cácha'. 27 Aretak cubij ^jumul chic", quel cubij wa! chi ri Dios cusach na qui 
wách ri jastak ri e u banom ri cuya! queslabic, cácanaj c'u na canok ri man 
cuya! taj cáslabisaxic. 28Ru takanic ri Dios ri cápe na pa ka wi!, man c'o tà jun 
cácowinic quelsanic. Rumal ri', kaya ba! maltioxinic che ri Dios, kak'ijilaj c'ut. 
Kaxej ba! kib chuwách, nim c'u kila wi. Are c'u wa! ri cákaj chuwách ri Are!. 
29 Je ri', rumal chi ri ka Dios are je! jas jun k'ak' ri cusach u wách ronojel. 


Waral cákil wi ri rajwaxic cáka'n uj, ri uj 
cojonelab, rech cáquicot ranima' ri Dios 


1 3 1Kachalal, chitakej u banic ri tajin quibano, quiwaj iwib ri jun 
ruc! ri jun chic rumal chi iwachalal iwib. 2Másach ba! pa i jolom 

ru banic utzil chque ri winak ri queopan cho iwachoch. E c'o c'u jujun 
ri rumal ri u banic ri utzil ri', xequic'ulaj ángeles cho ri cachoch, man 
xquich'ob tà c'ut. 

3Chena'taj chiwe ri e c'o pa tak che!, je! ta ne chi ri ix xukuje! ix c'o pa 
che! junam cuc'. Chichomaj qui wách ri tajin cában c'àx chque, je! ta ne 
chi ix ri! ri tajin quirik c'áx junam jas ri e are!. 

4Nim chiwila wi ri c'ulanem nimalaj iwonojel. Ri ixok me! chi ruc' jun 
achi chic, ri achi c'ut me! chi ruc! jun ixok chic. Ri Dios c'ut cuk'at na tzij 
pa qui wi! jachin tak ri je! cáca'no jas ri cáca'n ri tz'i' ri xak cáquirik quib, 
man c'o tà qui pixab, xukuje! cuk'at na GU pa qui wi! ri cäca'n ri nimalaj 
mac ri áwas u banic ruc' ri rixokil o ri rachajil jun winak chic. 

5Mirayij u wàch ri puak, xane chixquicot ruc! jampa' ri c'o iwuc! rumal 
chi ri Dios u bim: “Man catinya tà canok. Man catinwonoba tà c'u canok,” 
—xcha!. 6Je ri' man rajwaxic taj cákaxej kib, cuya! c'ut cákabij: 

Ri Kajaw Dios are! quinto'wic, 
man quinxej tà c'u wib 
chuwách ri cácowin jun winak 
cubano chubanic c'äx chwe, 
—cujcha na. 

7 Chena'taj chiwe ri c'amal tak i be ojer, ri xquitzijoj ru Lok! Pixab ri 
Dios chiwe. Chixchoman chrij ronojel ri utzil ri qui banom petinak lok pa 
ri qui c'aslemal. Jas ri xca'n ri e are! xecojonic, je! c'u chibana ix. 

8Ri Jesucristo xak je! u wách. Are c'o ojer, are c'o cámic, are các'oji 
na pa tak ri k'ij ri junab ri quepe na. ?Xak mixsubtaj cumal winak ri 
cáquic'ut jule' tak tijonic chic ri jalan chi wi. Are utz na we cákajiquiba 
ri kanima! chrij ri nimalaj u tok'ob ri Dios, man chrij tak tà ri takanic ri 
xuwi cáquibij jas u wách ri cátijic. We jalajoj tak takanic ri' man c'o tá 
cátob wi chque ri tajin cáquinimaj wa!. 

10Ri uj c'o jun ka sipanic ri jalan chi wi ri yo'm cho ri Dios ri man ya'tal 
taj cáquitij que ri sacerdotes ri quepatànin pa ri rachoch Dios. 11Ri qui nimal 
sacerdotes aj Israel cuc'am bi ri qui quiq'uel ri awaj pa ri C'olibal ri Sibalaj 
Lok! na, cuya c'u wa! che sipanic cho ri Dios che resaxic ri mac. Are c'u ri 
qui cuerpo ri awaj ri! queporox chrij ri tinimit. 12Je c'u ri! xuban ri Jesús. Ri 
Are! xcámisax chrij ri tinimit chubanic ch'ajch'oj che ri canima! ri winak cho 
ri Dios ruc' ru quiq'uel ri Arel, 13 Chujel ba! apan ruc' ri Jesús chrij ri tinimit 
rech cákarik ke uj ri q'uixbal ri xurik ri Arel, 14Waral c'ut cho we uwáchulew 
man c'o tà jun ka tinimit ri man cásach tà u wách, xane are keye'm ri ka 
tinimit ri các'oji na. 15 Rumal ri! rajwaxic ba! kaya u ktij ri Dios amak'el rumal 
ri Jesucristo. Ri ya'bal u ktij ri Dios ri cákaya!, are wa! sipanic ri rajwaxic 
cákaya cho ri Arel, ¡Kaya ba! ui ruc' ri tzij ri cape pa kanima!! 16Xukuje' 
másach pa i jolom ru banic ronojel u wách utzil, xukuje! ri qui to'ic niq'uiaj 
chic ruc! jampa! ri c'o iwuc!. Are c'u tak wa! ri sipanic ri cákaj cho ri Dios. 

17 Chixniman chque ri c'amal tak i be, chiya iwib pa takic chque. Je ri', 
rumal chi ri e are! queboc il che ri iwanima!, quetam c'ut chi cáquijach na 
cuenta cho ri Dios. Chibana wa! rech ri e are! quechacun ruc! quicotemal, 
man c'o tà c'áx cáquina! pa canima! chiwij. We man je rt, ri ix xukuje' 
man c'o tà quich'ac na. 

18 Chibana orar pa ka wi'. Ri uj c'ut kas ketam chi man c'o tà c'àx 
cákana! pa kanima!. Je ri', rumal chi cákaj cáka'n ri utz pa ronojel ri 
cáka'no. 19Sibalaj quinta! tok'ob chiwe chi quiban orar pa nu wi, rech ri 
Dios cuya chwe chi quinopan chi na iwuc' jumul chic chanim. 


Ri xtz'iban we wuj ri! cuya rutzil qui wách ri 
cojonelab, cuta! ru tewchibal ri Dios pa qui wi 


20Ri Dios ri cubano chi cuxlan ri kanima! xuc'astajisaj ri Kajaw 
Jesucristo chquixol ri cáminakib. Ri Jesucristo are ri nimalaj Ajyuk! ri 
queuchajij ru chij. Xujiquiba c'u ri trato ri man c'o tà u q'uisic rue! ru 
quiq'uel. 21 Are ta ri Dios cuya chiwe ronojel ri rajwaxic chubanic ri utz 
pa ri i c'aslemal rech quixcowinic quiban ru rayibal. Chuban ta c'u na 
pa ri ka c'aslemal rumal ri Jesucristo jachique ri cubano chi cáquicot ri 
ranima! ri Arel, iChnimarisax ta ba! u ktij ri Cristo cámic, xukuje! pa tak 
ri k'ij ri junab ri quepetic! Amén. 

22Kachalal, quinbochi'n chiwe chi quichajij paciencia chutatabexic 
we pixbenic ri', xak c'u quieb oxib tzij nu tz'ibam bi chiwe pa we carta. 
23 Cwaj chi quiwetamaj chi ri kachalal Timoteo ya xel lok pa che'. We 
cápe chanim, que! na wuc' aretak quine! che iwilic. 

24Chiya rutzil qui wách conojel ri c'amal tak i be, xukuje' conojel ri 
kachalal cojonelab. Ri kachalal aj Italia cáquiya bi rutzil i wách. 

25 Are ta ba! ri Dios cátok'obisan i wách nimalaj iwonojel. Amén. 

RI SANTIAGO 





Ri Santiago cuchap u tz'ibaxic jun carta chque ri 
cojonelab ri e jabuninak cho ronojel ruwáchulew 


1In wa! ri Santiago, in patánil re ri Dios xukuje! ri Kajaw Jesucristo. 
Quinya bi rutzil qui wách ri cojonelab ri e rech ri tinimit Israel, ri e 
jabuninak cho ronojel ruwáchulew. 


Waral cákasiq'uij wi jubik' chrij ri c'áàxc'ol ri cákarik na, 
xukuje' jas cáka'no rech c'o ri ka no'j ri cápe ruc' ri Dios 
2Ri ix, wachalal, rajwaxic chi xa sibalaj quixquicotic aretak quepe q'uia 
u wách cláxc!ol chiwij. 3Twetam chi c'ut chi aretak cápe c!áxctol chiwij che 
rilic we kas tzij ix cojoninak che ri Dios, xa quiwetamaj na jas quibano rech 
kas jicom ri iwanima! chuch'ijic ronojel. ^Chicojo bai i chuk'ab rech kas tzij 
quiwetamaj jas quibano rech kas jicom ri iwanima! chuch'ijic ronojel ri cápe 
pi wi'. Xa je ri' kas cátz'akat na ri i chomabal, utz quiban na pa ronojel, 
man c'o tá chi c'u jas ri cajwataj chiwe chuwách ri Dios. 
5We c'o jun chiwe ri cuna! chi c'o ri craj na che ri u no'j, chuta! wa! che ri 
Dios. Are c'u ri Dios cuya na ri rajwaxic che. Man xa tà jubik' cuya ri Arel, 
xane cuya chque conojel jas ri qui rajwaxic. Ri Are! man c'o tá cubij, man 
cápe tà royowal. 6 Rajwaxic c'ut chi aretak cuta! ru no!j che ri Dios, cucojo 
chi kas cáya'taj na che, man cuban tà c'u quieb u c'ux. Ri winak ri cuban 
quieb u c'ux junam ri! ruc' jun nimalaj uwoja! ri cápe puwi' ri mar, ri các'am 
bi je wa! je ri' rumal ri quiákik!. 7Ri winak ri je! u banic wa, muchomaj 
chi c'o jas cáyi' che rumal ri Dios. 8Man c'o tá jas cáyi! ri! che rumal chi xa 
quieb u c'ux, man cácowin tà c'u ri' chubanic jicom che ru c'aslemal. 


Waral cákil wi ru jalbem rib ru c'aslemal ri 
kachalal meba' ruc' ri kachalal k'inom 


9Ri kachalal ri man nim tá u banic rajwaxic ri' cáquicotic aretak 
cánimarisax na u k'ij rumal ri Dios. 10 Xukuje! ri kachalal ri k'inom 

rajwaxic ri' cáquicotic aretak cákasax u k'ij rumal ri Dios, rumal chi ri 
k'inom xa je! jas ru cotz'ijal ri k'ayes, man naj tà c'ut cuch'ijo. Are je ri' ru 
claslemal cho we uwáchulew. 11 Aretak quel lok ri k'ij, cápe ru chuk'ab, 
sibalaj cuban k'ak!, cáchaki'jar c'u ri k'ayes. Cápulpub ru cotz'ijal, cásach 
c'u u wách ru je'lal. Je wa! cuc'ulmaj na ri k'inom. Xak te'talic cäcäm na 
ri are! aretak tajin cuban ronojel u wách chac chumulixic ru k'inomal. 


Ri cojonel curik c'áx, xukuje' cátakchi'x che mac 


12Utz re ri winak ri jicom ranima' chuch'ijic ri c'áx. Je ri', rumal chi ri 
winak ri', aretak quilitajic chi je wa! cubano chuch'ijic ri c'áx, cáyi! c'u 
na ri tojbal re. Are c'u wa! ri kas c'aslemal ri man c'o tà u q'uisic ru bim 
ri Dios chi cuya na chque ri winak ri lok! cáquil wi ri Are'. 13Aretak jun 
winak cuna! pa ranima' chi cátakchi'x chubanic ri man utz taj, muchomaj 
ri! chi are ri Dios tajin cátakchi'nic. Ri Dios man co tà jumul cutakchi'j 
jun winak chubanic ri etzelal, man cátakchi'x tá c'u ri Are! chubanic 
wa'. 14Xane ri winak cátakchi'x che mac aretak cániman che ri itzel tak 
u rayinic. Xak je ri!, ri winak cákaj na pa mac. 15Ri itzel tak u rayinic ri 
winak are ri' ri cátakchi'n chubanic ri mac. Aretak ri winak cutakej u 
banic ri mac, chuq'uisbal curik na ri cámical. 

l6Lok'alaj tak wachalal, imisub iwib! 17 Ronojel ri kas utzil ri cákariko, 
ronojel c'u ri man c'o tà etzelal ruc' cápe chila' chicaj. Cape ri! ruc! ri 
Dios ri banowinak ronojel u wách sakil. U banom c'u ri ktij, ri ic', xukuje! 
ri ch'imil. Man je! tà ri Are! jas ri ktij, ri ic', ri ch'imil, man cujuya tá c'u 
pa ri k'ekum. Xak je! wi ri Dios, man cáq'uextaj tà c'u ri Arel, 18Ri Dios 
xuya ri kas ka c'aslemal, xuban c'ac! tak winak chke rumal ru Lok! Pixab 
ri cubij ri Kas Tzij. Jas ri quiban che ri ija', quicha! chquixol ri jal, ri nabe 
tak u wách ri abix, are c'u je! xuban ri Dios chke uj. Xujucha! chquixol 
conojel ri u banom ri Are! rumal chi are wa! ru rayibal. 


Waral cákil wi jas ri' ri kas cojonic ri craj ri Dios 


19Lok'alaj tak kachalal, chna'taj wa! chiwe. Chijujunal ba! rajwaxic 
chi kas ix sac'aj chutatabexic na ri cáquibij niq'uiaj chic. Man chanim taj 
quixch'awic, xane utz quiban chuchomaxic ri quibij. Man zak tá chanim 
cápe ri iwoyowal. 20Ri winak ri zak cápe royowal, man cuban tá ri! ri 
kas jicom, ri kas utz ri craj ri Dios. 21 Chiya ba! can ronojel u wách etzelal 
rumal chi áwas u banic wa! cho ri Dios xukuje' chquiwách ri winak. 
Chiya can xukuje! ronojel u wách ri sibalaj itzel u banic. Miban nimal, 
xane chixnimanok. Chic'amowaj c'u ru Lok! Pixab ri Dios ri u ticom ri 
Are! pa ri iwanima'. Are c'u wa! ri cácowinic cubano chi quirik ru tobanic 
ri Dios, man cásach tà c'u u wách ri iwanima'. 

22Rajwaxic c'ut chi kas quibano jas ri cubij ru Lok! Pixab ri Dios. Man 
xuwi taj quitatabej. We xak xuwi quitatabej, man quiban tà c'u ri cubij, 

xak tajin quisub iwib ri!. 23Jachin ri xak xuwi cutatabej ru Lok! Pixab ri 
Dios, man cunimaj tá c'u ri cubij, junam ri! ruc! jun winak ri na'l cuca!yej 
rib pa jun espejo, cáril na jas ri kas u banic ri u wách. 24Xuwi cárilo jas 
u banic ri are!, te c'u ri' que'c, cásach c'u pu jolom jas ri xrilo, jas ri kas 
u banic ri are!. 25Ru Lok! Pixab ri Dios are jas jun espejo. Jachin jun ri 
cutakej cáca!y chupam, cusiq'uij, man cásach tà c'u pu jolom ri cubij ri 
Lok! Pixab ri! ri kas tz'akat, ri xujresaj pa ri mac ri xujc'oji wi nabe. Kane 
kas cunimaj wa, cuban c'ut jas ri cubij. Utz re ri winak ri!, cátewchix na 
rumal ri Dios pa ronojel ri cubano. 

26We c'o jun cuchomaj chi are utzalaj cojonel, man retam tá c'ut cujic' 
ri rak!, wa! we winak ri! xak tajin cusub rib. Ri cojoninak wi ri are', man 
c'o tà c'u u patan wa! che. 27Ri kas cojonic ri ch'ajch'oj chuwách ri Dios 
ka Tat, ri man c'o tà etzelal ruc!, are ru banic utzil chque ri menorib 
xukuje! chque ri malca'nib ri tajin cáquirik däs, queriktaj c'u pa bis. 
Xukuje! are ru chajixic rib jun chquiwách ri itzel tak jastak ajuwáchulew. 


Rajwaxic chi man nim taj cákil wi jun winak chuwách ri jun chic 


1Wachalal, ix ri ix cojoninak che ri Kajaw Jesucristo ri sibalaj nim u 
k'ij, man cuya! taj ri mat junam queiwil wi ri winak. 2Ka'na che chi 

coc bi chixol jun achi ri k'inom, u cojom c'u jun u mulk'ab re k'án puak, 
xukuje' u cojom jun je'lalaj ratz'iak ri pakal rail Xukuje! coc bi jun achi 
chic ri meba! ri k'el ri ratz'iak u cojom. 3¿Jas lo quel ri! we are nim quiwil 
wi ri achi ru cojom jun je'lalaj ratz'iak, quibij c'u che: “T'uyul la waral 
pa we utzalaj tem," —quixcha che, are c'u ri meba!, quibij che: “Xak 
chattac'al na at chila!, o chatt'uyul kaj waral cho ri ulew?" —quixcha 
che. ^We je! quiban wa', man junam tá ri! quiwil wi iwib, xane jun ri! ri 
más nim quiwil wi, are c'u ri jun chic xa quiwetzelaj u wách. Ix je! ta ne 
k'atal tak tzij ri je! quiban wa! xa rumal ri itzel i chomanic. 

5Lok'alaj tak wachalal, chitampe wa': Ri meba'ib cho we uwáchulew, e 
cha'tal rumal ri Dios rech kas quecojon na che ri Arel, xukuje! rech cáyi' 
na chque ri echbal ru bim ri Dios chi cuya chque ri lok! cáquil wi ri Arel, 
Are wa! chi queopan ruc! ri Dios rech cátakan ri Are! pa qui wi 6Are c'u 
ri ix xa quiwetzelaj qui wách ri meba'ib, quiwesaj qui q'uixbal. ¿A mat pu 
e are! ri k'inomab ri quetakan pi wi', quebanow c'àx chiwe, quixquic'am 
c'u bi chquiwách ri k'atal tak tzij? ¡Je!, je ri'! 7 ¿A mat pu are ri e are! 
ri cáquibij ri áwas u bixic chrij ri lok'alaj u bi' ri Cristo ri cojom chiwij 
chuc'utic chi ix rech ri Are"? ¡Je!, je rt 

8We kas quibano jas ri cubij ri Pixab ri nim na u banic pa ru takanic 
ri Dios, jas ri cubij ri Lok! Pixab ri Tz'ibtalic: “Chiwaj ri iwach winak 
jas ri ix quiwaj iwib,” —cácha!, are utz ri! ri quibano. 2We c'u c'o jun ri 
más nim quiwil wi, are c'u ri jun chic quiwetzelaj na u wách, mac ri! ri 
quibano. Ru Pixab ri Dios cubij chi kas tzij ix macuninak chuwách ri Are!. 

10 Jachin jun ri cubij chi u nimam ronojel ri cátakan wi ri Pixab, te c'u ri' 
cutzak jun chque ru takanic, quel ri' chi man kas tzij tà ri cubij. Manu 
nimam tá ri! ri Pixab rumal chi ri Pixab xa jun ruc'am rib. 11 Are ri Dios 
c'ut ri u bim: “Maban ri nimalaj mac ri áwas u banic ruc' ri rixokil o ri 
rachajil jun winak chic," —cácha'. Xukuje! u bim: “Matoc che cámisanel," 
—cácha ri'. Je ri', pune ta ne jun winak man cuban tá ri nimalaj mac ri 
áwas u banic, cucámisaj ta c'u jun rach winak, mac ri' ri u banom. Man 
u nimam tá ri! ru Pixab ri Dios. 12Chiwila ba! iwib jas ri quibij, xukuje' 
jas ri quiban na pa ri i c'aslemal amak'el ronojel k'ij. Iwetam c'ut chi 
cák'at na tzij pa ka wi' junam jas ri cubij ru Pixab ri Cristo ri xujresaj pa 
ri mac ri xujc'oji wi nabe. 13Jachin tak ri man xquitok'obisaj tà qui wách 
niq'uiaj winak chic, man cátok'obisax tà na qui wách ri e are! rumal ri 
Dios aretak cák'at na tzij pa ka wi'. Are c'u ri xquitok'obisaj qui wach 
niq'uiaj winak chic, cátok'obisax na qui wách ri e are! rumal ri Dios. Utz 
c'u quebel na pa ri k'ij ri cák'at na tzij pa ka wi' uj konojel. 


Ri utzil ri cáka'no cuc'utu chi kas tzij uj cojoninak che ri Jesús 


l4Wachalal, ¿jas lo u patán wa! we jun cubij chi cojoninak che ri Cristo, 
te c'u ri! man c'o tà utzil cubano? iMan c'o taj! ¿A u rikom lo ri! ri kas 
cojonic ri cubano chi curik na ru tobanic ri Dios? ¡Man je! tà ri'! 15Ka'na 
che chi c'o jun kachalal achi o jun kachalal ixok ri sibalaj rajwaxic ri 
ratz'iak, man c'o tà chi c'u ri cutij che ri jun ktij. 16Càpe ta c'u jun chiwe, 
cubij che: *iNojim cate'c, are ta c'u ri Dios catto'wic! iChamik'isaj ba! 
awib, chatwok!" —cácha ri! che. We c'u man cuya tà bic jachique ri 
cajwataj che, ¿a c'o lo u patán wa! ri cubij bi che? ¡Man c'o taj! 17Je c'u ri! 
xukuje! ri cojonic. We ta ri winak man cuc'ut tà ruc! ri utzil ri cubano chi 
kas cojoninak, ri cojonic ri' man are tà kas cojonic, rumal chi man c'o tà 
utzil cubano. ¡Man c'o tà c'u u patàn ri'! ¡Je! ta ne chi xa cáminak wa!! 

18 Craj c'u ne c'o jun cubij: ^Ri at c'ut cabij at chi at cojoninak, are c'u 
ri in, xuwi quinban ri utzil," —cácha'. We catcowinic, chac'utu chnuwách 
chi at cojonel, pune man caban ri utzil. Ri in c'ut, quinc'ut na chawách 
chi in cojonel ruc' ri utzil ri quinbano. !9Ri at sibalaj c'o a cojonic, cacojo 
chi xa jun ri Dios, utz c'u ri' ri cabano. Xukuje! c'u ne ri itzel tak espíritus 
cáquicoj wa!, quebirbitic rumal chi cáquixej quib chuwách ri Arel, 20iXak 
at con! ¿A mat cach'obo chi ri winak ri cubij chi cácojonic, man cuban tá 
c'u ri utzil, man are tá ri! ri kas cojonic? ¡Man c'o tà c'u jubik' u patán we 
cojonic ri'! ¡Je! ta ne chi xa cáminak wa'! 21 iKilampe ri ka mam Abraham 
ojer! Ri Dios xuk'alajisaj chi kas jicom ri ranima! rumal ri xubano, xuya 
c'u ru c'ojol rech cácámisax che sipanic cho ri Dios. 226A mat cawilo chi 
ri ka mam Abraham xk'alajinic chi kas cácojonic ruc! ri xubano? Rumal 
ri xuban ri are! kas xuban tz'akat ru cojonic. 23 Je! xbantajic jas ri cubij ru 
Lok! Pixab ri Dios ri Tz'ibtalic ri cubij: “Ri ka mam Abraham xcojon che ri 

Dios. Rumal c'u ru cojonic xilitaj rumal ri Dios chi kas jicom ri ranima!,” 
—cácha'. Xbix c'u chrij ri ka mam Abraham chi sibalaj utz ri are! ruc! ri 
Dios. 

244A quich'obo? Ri Dios cárilo chi jicom ranima! jun winak rumal ri 
cubano, man xuwi tà rumal chi cácojonic. 25Je! xbantaj wa! ruc! ri Rahab 
xukuje!, ri ixok ri queuch'abej achijab. Ri Dios c'ut xuk'alajisaj chi jicom 
ranima! ri are! rumal ri utzil ri xubano aretak xeuc'ulaj ri achijab aj Israel 
ri e takom bic, xuya chque chi quewi'c, quewar chila'. Te c'u ri! xeuto! 
churikic jun be chic rech queanimaj bi chquiwách ri qui c'ulel. 26Je! jas ri 
cuerpo ri elinak chi ranima!, cáminak ri'. Je ri! xukuje! ri colonie, We ta ri 
winak man cuc'ut tá rue! ri utzil ri cubano chi kas cojoninak, man c'o tá 
u patán we cojonic ri'. ¡Je! ta ne chi xa cáminak wa"! 


Ri winak ri kas cojoninak che ri Cristo cácowinic cujic' ri rak' 


3 1Wachalal, mec'oji q'uia chiwe ri zak cáquicoj quib che qui tijoxic 
ri kachalal. Iwetam c'ut chi c'áx na ri k'atow tzij pa ka wi! uj ri 
cákaya tijonic chuwách ri k'atow tzij pa qui wi' niq'uiaj chic. 2Ri uj 
konojel cujmacunic. Q'uia mul cujsach che ri cáka'no. We c'u c'o jun ri 
man c'o tà jubik' cásach wi che ri cubij, are jun winak ri' ri kas tz'akat 
ru chomanic. Cácowin ri' chuk'ilic rib che ronojel ri craj ri ranima'. 3Ri 
uj cujcowin che qui jiq'uic ri quiej ruc' jun alaj jic'bal ri cákacoj pa qui 
chu. Pune ta ne sibalaj c'o qui chuk'ab, cujquinimaj c'u na ri'. ^Kesajmpe 
ka not xukuje!' chquij ri nimak tak barcos. Pune sibalaj cto u chuk'ab 
ri quiákik! ri cách'icminic, ri achi ri c'amowinak bic cácowinic cuc'am 
u be ri barco ruc' ri alaj u timón jawije' chi' ri craj que' wi.* 5Je c'u ri! 
xukuje! ri kak'. Ri kak!, pune are xa jun alaj ti'j ri sibalaj ch'utin ri c'o pa 
ka chi', q'uia c'u ri cácowin chubanic. iSibalaj nim ri c'ache!laj ri cácowin 
jun alaj k'ak! chuporoxic! 6Ri kak! junam ruc' jun u zak k'ak'. Je! ta 
ne ri uwáchulew ruc! ronojel ri etzelal ri c'o chupam c'o pa ka cuerpo, 
cutz'iloj c'u ronojel. Ri kak! je! ta ne tzijtal wa! rumal ri k'ak' rech ri 
infierno. Ronojel k'ij c'ut cuban nimalaj c'áx che ri ka c'aslemal, je' ta ne 
chi cujc'atic. 7Ri winak cácowinic cáresaj ri u c'a'nal apachique u wách 
chicop cho ruwáchulew, je! c'u u banom wa!. Cácowin ri are! chubanic 
wa! chque tak awaj aj pa tak juyub, chque ri chicop ajuwocaj, chque ri 
cumátz, xukuje' chque ronojel qui wách chicop ri e c'o pa tak ri nimalaj 
ja! rech ri mar, pa tak ri nima'. 8Man c'o tá c'u jun winak cácowinic cujic' 
ri rak!, cáresaj ru c'a'nal. Ri kak! are sibalaj itzel wa! ri man cuya! taj kas 
cájiq'uic. Are je! ta ne chi sibalaj c'o u veneno ri cácowinic cácámisanic. 
9Ruc! ri kak! cákaya u Ku ri Kajaw Dios ri ka Tat. Ruc! ri kak! xukuje' 
quekayok! ri winak ri e banom rumal ri Dios ri xak jubik' man e junam 





23:4 Je ri' jas ri cuban jun alaj timón ruc' jun nim camión. 

tà ruc'. 10 Jun winak ruc' ru chi! cuya u ktij jun, xukuje! cáyok'onic. 
Wachalal, iman ya'tal tà wa! chi je! cáka'no, man utz tà c'u ri'! 114A quel 
lo lok utzalaj joron xukuje! c'alaj joron xa pa jun u q'uiyibal ja'? ¡Man je! 
taj! 12 Wachalal, ¿a cuya lo alanxáx jun u che'al oj? ¿A cuya lo oj jun u 
c'amal quinak'?^ ¡Man je! taj! Je c'u ri! man cuya! taj quel lok joron ri tza, 
xukuje! joron ri kas utz xa pa jun u q'uiyibal ja'. 


Waral cákil wi jas ri' ri utzalaj no'j ri cápe ruc' ri Dios 


13We c'o jachin jun chixol ri sibalaj c'o retam xukuje! c'o u no'j, 
chuc'utu ba wa! ruc! ri utzalaj u c'aslemal, ruc' c'u ri utzil ri cubano ri 
man c'o tá nimal ruc!, xane kas rajwaxic cucoj ri utzalaj u no'j chuc'utic 
wa!. 14We c'u ne c'áx quina! chrij jun winak chic pa ri iwanima!, c'o cu 
c'äx pa i c'ux chrij, we pa ronojel ri quibano quiban wa! xak rech utz 
quixil wi, man cuya! tà ri' quiban nimal che ri iwetam. We je ri' quibano, 
xak quiban tzij ri', man quibij tà c'u ri kas tzij. 1» Wa! we nojibal ri! man 
are tá ri Dios cáyo'wic, xane zak ajuwáchulew. Cape wa! zak pa ri qui 
chomanic ri winak, are c'u ri Itzel ri cáyo'wic. 16We c'àx quina! chbil 
tak iwib, we ri quibano, quiban wa! zak rech utz quixil wi, are wa! ri 
cubano chi do ch'oj chixol, xukuje! chi c'o ronojel u wách etzelal chixol. 
17 Are c'u ri no'j ri cápe chila! chicaj ruc! ri Dios, ri kas nabe ri cubano, 
are cuban ch'ajch'oj che ri ka c'aslemal. Cuya utzil ri' chkaxol, cubano 
chi cujch'awic, chi utz cujchomanic. Xukuje' cubano chi uj nimanelab, 
chi cákatok'obisaj qui wách niq'uiaj chic, cáka'n c'u ri utzil. Cubano chi 
junam quekil wi conojel, man zak tà quieb ka wách. 18Ri winak ri cuxlan 
qui c'ux, ri c'o utzil pa canima!, cáquitic na ri' ri utzil chquixol niq'uiaj 
winak chic, cáquiyac c'u na jun cosech rech utzil pa tak ri canima! ri e 
are!, xukuje! pa ri qui c'aslemal. 


We sibalaj lok! cákil wi ri jastak rech ri uwáchulew, 
xa cáka'n ka c'ulel ri' che ri Dios 


4 1¿Jas che zak amak'el quixch'ojinic? ¿Jas che quiban i c'ulel chbil 
tak iwib? ¿A mat cápe wa! rumal ri itzel tak rayinic ri cáquicoj qui 
chuk'ab pa tak ri iwanima'? ¡Je!, rumal wait 2Ri ix c'o ri quiwaj, rumal 
c'ut chi man quirik taj, quixcámisanic. Ri ix c'o ri quirayij, rumal c'ut 
chi man cáya'taj tà chiwe, quixel ch'uj, xak quixch'ojinic. Man quirik 
taj jas ri quiwaj rumal chi man quita! tà wa! che ri Dios. 3We c'u quita' 
wa! che ri Dios, ri Are! man cuya tà chiwe, rumal chi man kas utz ri 
iwanima! chuta'ic ri quita! che. Are c'u quiwaj chi cáyi' chiwe ri xak 
quicoj chupam jachique ri quiwaj. ^iRi ix, ix winak ri man jicom tà 





53:12 Pa ri versículo ri! ka tz'ibam frutas aj Guatemala che qui q'uexwách ri frutas ri man 

queriktaj tà waral. Ri mero tzij e are! “higuera”, “aceitunas”, “planta de uva”, e “higos”. 

iwanima'! ¿A mat quich'obo chi we que! iwanima! cuc! ri jastak rech 

ri uwáchulew, are quiban i c'ulel ri! che ri Dios? Apachin ri cujach rib 
chubanic ronojel ri cáca'n ri winak ajuwáchulew, cuban u c'ulel ri! che 

ri Dios. ¿Man xak tà c'u lok! cubij ru Lok! Pixab ri Dios ri Tz'ibtalic: “Ri 
Lok'alaj Espíritu ru yo'm ri Dios pa kanima' sibalaj coc il chke, sibalaj 
cujraj," —cácha'. 6Ri Dios c'ut sibalaj cujuto! na ruc' ri nimalaj u tok'ob 
je! jas ri cubij ru Lok! Pixab ri Tz'ibtalic: “Ri Dios cuk'atej qui wách ri 
winak ri xa cáquinimarisaj quib. Are c'u ri man nim tà cáquil wi quib, 
queuto' na ri Arel, cutok'obisaj qui wách,” —cácha'. 7 Minimarisaj bal 
iwib, xane chixniman che ri Dios. Co ba! quixjekelok, chik'atej u wách ri 
Itzel, canimaj c'u na bi ri are! chiwách. 8Chixkeb ruc! ri Dios, ri Are! c'ut 
cákeb na iwuc! ix. Ri ix ajmaquib, chiya ba! can u banic ri man utz taj, 
je! ta ne ri quich'aj ri i k'ab rumal ri tz'il ri i chapom. Ri ix ri xak quieb 
cuban ri i chomanic ix, quiwaj quiban ri cáca'n ri winak ajuwáchulew, 
xukuje' quiwaj quiban ri craj ri Dios. Rajwaxic ba! quiban ch'ajch'oj che ri 
iwanima'. ?Rajwaxic chi sibalaj quixbisonic, quirak i chi! che ok'ej, quel 
c'u na u wa!l i wách rumal rech ri mac ri i banom. Chiq'uexa ri i tze! pa 
ok'ej, chiq'uexa c'u ri i quicotemal pa bis. 10 China! iwib chi man nim tá i 
banic chuwách ri Dios. Ri Are! c'ut cuya na i ktij. 


Man utz taj cákak'at tzij pa qui wi' ri kachalal chubanic c'az chque 


11 Kachalal, mibij c'àx tak tzij chbil tak iwib. Jachin ri cuk'at tzij puwi' 
jun rachalal, cubij ri man utz taj chrij chubanic c'áx che, wa! we winak 
ri! xa c'àx cubij ri! chrij ru Pixab ri Dios, xa c'u tajin cucoj rib ri! che 
k'atal tzij. We ri at je! caban wa! ruc! ri Pixab, man canimaj tà c'ut jas ri 
cátakan wi, at ri' xa tajin cacoj awib che k'atal tzij, cabij c'u ri man utz 
taj chrij ru Pixab ri Dios. 12Xa jun ri Dios c'olic ri yo'winak ri Pixab, xuwi 
c'u ri Are! are kas K'atal Tzij pa ka wi Xuwi ri Are! cácowinic cujuto!, 
cácowin c'ut chusachic ka wách. Are c'u ri at, éjachin lo ri at chi ri at 
cak'at tzij puwi' ri awach winak? 


Man zak tà kech uj ru bixic jas ri cáka'n na chuwek cábij 

13 Chitampe ri quinbij, ix ri' ri je' quibij wa': “Cámic o chuwek cuje' 
na jela! pa ri tinimit ri'. Cujcanaj c'u na can jun junab chila' chubanic ri 
c'ayij, cákach'ac c'u na ka rajil," —quixcha na. 14iMan iwetam tá c'ut jas 
ri quic'ulmaj na chuwek! ¿Jas pu u banic ri ka c'aslemal? Ri ka c'aslemal 
are junam ruc! ri jubik' sutz! ri zak jun rat cák'alajinic, chanim c'ut 
cásachic. 15Ri quibij, rajwaxic are je wa!: “We craj ri Dios, we cuya na 
ka c'aslemal, cáka'n na ri', cáka'n na la!” —quixcha na. 16Are c'u ri ix 
ruc! nimal quixch'awic, xak quinimarisaj iwib. Man utz tà ri! ri quibano, 
quinimarisaj iwib. 17 Jachin ri retam chi utz u banic ri utzil jas ri xinbij, 
te c'u ri! man cuban taj, we winak ri! kas c'o u mac. 

Ri Santiago cuya u bixic ri c'áx ri caguirik na ri k'inomab 

5 1¡Ri ix k'inomab, chitampe wa'! Chixok'ok, chiraka i chi' rumal 

ri nimalaj c'áx ri cápe na pi wi'. 2Ri i k'inomal ri c'o cámic ri 
xak i c'olom, je! ta ne k'ayinak chi wa". Ri je'lalaj tak iwatz'iak, xak 
chicopirinak chi wa! xukuje'. 3Ri k'än puak, ri sak puak ri i c'olom, xak 
u chulum chi rib. Ronojel c'u wa! cuk'alajisaj na chiwij ri c'áx ri i banom. 
Cásach na i wách ix rumal ronojel wa!, je! ta ne jun k'ak! wa! ri cuporoj ri 
i cuerpo. ¿Jas che xak i mulim q'uia k'inomal che tak we Ku ri'? itwetam 
chi are ri q'uisbal tak k'ij wait ^iChitampe'! Ri ajchaquib ri xeyacow ri 
i cosech cácok'ej ri qui rajil ri iwelak'am can chque. Quel cubij wa! chi 
man i yo'm tá ri tojbal que. Opaninak c'u ri cok'ej chuwách ri Kajaw Dios 
ri c'o u takanic puwi' ronojel. ¡Ri Are! c'ut u tom ri qui tzij! »Waral cho 
we uwáchulew zak i nimarisam iwib cuc! tak ri q'uialaj tak jastak iwe. I 
tzokopim iwib chubanic ronojel ri quiwaj, xak rech quixquicot ix. Xukuje' 
i chomarisam iwib je! ta ne ix wacáx, xa c'u jubik' man copan ri ktij ri 
quixc'am bi pa cámisaxic rech quixpilic. 6Ri ix i k'atom Gu pa qui wi! ri 
winak ri man c'o tá qui mac rech các'ájisax qui wách, i cámisam c'u wa!. 
Ri e are! c'ut man c'o tà jas ri ca'nom chiwe, man cáquik'atej tà i wach. 


Rajwaxic quichajij paciencia xukuje' quitakej u banic orar 


7Kachalal, chichajij ba! paciencia c!á cápe na ri Kajaw Jesús. Chibana 
iwe jas ri cuban ri ticol abix, ruc' paciencia quereyej na ri nabe tak jab 
xukuje! ri q'uisbal tak jab rech cáq'uiy ru tico'n, cuyac c'u na jun utzalaj 
cosech. 8Je wa! xukuje! rajwaxic quiban ix, quichajij paciencia. Chiwalijisaj 
ba! ri iwanima' rumal chi man naj tá chic c'o wi ri k'ij ri cápe ri Kajaw 
Jesús. ?Wachalal, zak mixch'ojinic, ri jun ruc' ri jun chic, rech man cák'at 
tá tzij pi wi'. Ri Dios c'ut, ri nimalaj K'atal Tzij, ya mero cuchaplej u k'atic 
tzij pa qui wi! ri winak. Je! ta ne chi ya tac'al chic chi! ri ja. 10 Kachalal, 
chiwesaj i no'j chquij ri k'alajisal tak re ru Lok! Pixab ri Dios ri xec'oji ojer. 
Ri e are! kas xc'oji qui paciencia chuch'ijic ri c'äx ri xquiriko. E takom c'u 
rumal ri Kajaw Dios, xech'aw pa ru bi! ri Are'. 11 Ri uj ketam chi sibalaj utz 
que ri xquich'ij ri däs, Ri ix i tom chi ri tat Job sibalaj xuchajij paciencia 
chuch'ijic ri nimalaj c'áx ri xuriko. Xukuje! iwetam jas ri xuban ri Kajaw 
Dios chuto'ic aretak xto'taj chupam ronojel ri nimalaj c'àx ri xuriko. Ri 
Kajaw Dios sibalaj quel u c'ux chke, xukuje' cutok'obisaj ka wách. 

12Ri nim na u banic chque tak we tijonic ri', wachalal, are wa': Man 
zak tá amak'el quicoj juramento pa tak ri i tzij. Man quicoj tá ru bi! ri 
Dios, o ruwáchulew, man quicoj tà c'u jun u wách juramento chic. We 
quibij: “i¡Je'!” —quixcha na, man xak tà quieb i c'ux quibij wa!. Xukuje' 
we quibij: “¡Man je! taj!” —quixcha!, man xak tà quieb i c'ux quibij rech 
man cák'at tà tzij pi wi! chi các'ájisax na i wách rumal ri Dios. 

13 We c'o jun chiwe ri cáriktaj pa c'äxc'ol, chubana orar. We c'o jun 
chiwe ri cáquicotic, chbixonok, chuya u k'ij ri Dios. 14We c'o jun chiwe 
ri cáyawajic, cheusiq'uij ri c'amal tak qui be ri kachalal cojonelab rech 
cáca'n orar puwi'. Cáquicoj c'u na jubik! aceite puwi' ri yawab pa ru bi! 
ri Kajaw Jesüs. 15We aretak cáca'n orar ri c'amal tak qui be ri cojonelab 
puwi' ri yawab, kas cáquicojo chi cácunatajic, cácunataj na ri', cáwalijisax 
c'u na ri are! rumal ri Kajaw Dios. We macuninak ri yawab, cásachtaj na 
u mac rumal ri Dios. 16Rumal ri' rajwaxic chi quik'alajisaj jas u wách mac 
ri i banom chbil tak iwib. Te c'u ri' chibana orar pi wi' chbil tak iwib rech 
quixcunatajic. Ri oración ri cuban jun winak ri kas jicom ranima', sibalaj 
c'o na u chuk'ab wa! chubanic utzil. 17 Ri ka mam Elías, ri k'alajisal re ru 
Lok! Pixab ri Dios ojer, are xak jun winak je! jas ri uj. C'o jumul ri xuban 
orar, xuta! che ri Dios chi man cákaj tá na ri jab. Oxib junab c'ut ruc' 
niq'uiaj man c'o tà jáb xkajic. 18 Aretak c'ut xuban orar jumul chic, xuta' 
che ri Dios chi cákaj ri jáb. Xkaj c'u ri jáb, ri tico'n c'ut xuya jun utzalaj 
cosech. 

19Wachalal, ka'na che chi jun chiwe cutas rib chrij ri Kas Tat, c'o c'u 
jun chic ri cutij u chuk'ab che rech cátzelej chi na jumul. 20 Chiwetamaj 
ba! chi jachin ri cácowinic cubano chi jun ajmac cuya can ru be ri man 
utz taj, are jun winak ri! ri xresaj ri ranima! jun ajmac pu k'ab ri cámical. 
Ri je! cuban wa! cubano chi cásachtaj na ri q'uialaj u mac ri winak ri". 

RI NABE CARTA RI 
KUTZ'IBAJ RI SAN PEDRO 





Ri apóstol Pedro cuchap u tz'ibaxic jun carta chgue 
ri cojonelab ri e jabuninak cho ruwáchulew 


1In wa!, ri Pedro, in apóstol. In jun chque ru tako'n ri Jesucristo. 

Quintz'ibaj bi wa! we wuj ri' chiwe ix, ix ri' ri ix jabuninak cho 
ruwáchulew, ri ix ri c'o pa Ponto, pa Galacia, pa Capadocia, pa Asia, 
xukuje! ri ix ri c'o pa Bitinia. 215 ri', ri ix cha'tal rumal ri Dios ka Tat 
rumal chi je wa! ru chomam ri Are! petinak lok. Ri ix siq'uim rumal ri 
Lok'alaj Espíritu rech cuban ch'ajch'oj che ri iwanima! ruc' ri u quiq'uel 
ri Jesucristo rech quixoc chunimaxic ri Are'. Are ta ba! ri Dios sibalaj 
cutok'obisaj i wach, cubano chi kas cuxlan ri iwanima!. 


Waral cákil wi jas ri cu'l wi ka c'ux pa ri ka 
c'aslemal waral cho we uwáchulew 


3Kaya ba! u ktij ri Dios ru Tat ri Kajaw Jesucristo rumal chi sibalaj 
xel u c'ux chke, xuban c'ac! che ri ka c'aslemal rumal chi xc'astajisax 
ri Jesucristo chquixol ri cáminakib. Are cu wa! ri cu'l wi ka c'ux pa 
we c'aslemal ri'. 4Je! xuban wa! chke rech cákechbej ri nimalaj utzil ri 
man cuya! taj cásach u wach, ri man cátz'ilob taj, man je! tá cubano jas 
ri cuban ri cotz'ij ri xa cáchaki'jic. Ronojel wa! are c'olotal chke chila! 
chicaj rumal ri Dios. 5Rumal chi ri ix kas ix cojoninak che ri Dios, ri Are! 
quixuchajij na ruc! ri nimalaj u chuk'ab rech quirik na ru tobanic ri u 
chomam lok chi cuk'alajisaj na pa ri q'uisbal tak kij. 

6Rumal c'u wa! ri ix kas quixquicotic, pune ta ne rajwaxic chi quirik 
na c'áx cámic ri', quixoc'ow c'u na pa jalajoj u wách tak c'áxc'ol. Xak 
c'u k'atetal Ki quirik wa! we c!áx ri!. 7 Tajin quirik wa! we c'àx ri! rech 
cák'alajinic chi kas tzij ix cojoninak. Jas ri cában che ri k'án puak cäyi' pa 
ri k'ak' che rilic we kas utz, je c'u ri! ri ix. We quixcowinic quich'ij ri cláx, 
k'alaj ri! chi kas Gu ix cojoninak. Más lok! c'u wa! ri i cojonic chuwách 
ri k'àn puak ri xa cásach u wách. Utz c'u quixil na chi kas ix cojoninak, 

cayi' na i k'ij, nim quixil wi na aretak cape ri Jesucristo, cuc'ut na rib 
chkawách. 

8Ri ix quiwaj ri Jesucristo, pune man iwilom tà u wách. Càmic c'u ri! 
ri ix i cu'bam i c'ux chrij, kas quixquicot c'u na ruc' nimalaj quicotemal 
ri man c'o tà je wi, ri man quirik taj jas quiban chubixic. 9Je ri', rumal 
chi i rikom ru tobanic ri Dios. Are c'u wa! ri tajin quic'amo rumal chi 
quixcojonic. 

10Ri k'alajisal tak re ru Lok! Pixab ri Dios ojer, xech'aw lok chrij ri 
nimalaj tok'ob ri cuban na ri Are! chiwe. Ri e are! sibalaj xquitzucuj 
retamaxic wa!, xquitzucuj c'u u ch'obic jas ri cuban na ri Dios che i to'ic. 
11 Xquitala u tzijol jachin ri cápe na xukuje! jampa' cápetic. Xk'alajisax 
c'u wa! chquiwách rumal ri Espíritu rech ri Cristo ri c'o pa canima'. 
Tzare c'u wa! xukuje! ri xyo'w lok u bixic ri c'áxc'ol ri curik na ri Cristo, 
xukuje! xubij lok chi cánimarisax na u k'ij aretak oc'owinak chi ronojel. 
12Xk'alajisax c'u chquiwách rumal ri Dios chi ri tajin cáquiya u bixic man 
are tá chque ri e are', xane chke uj cámic. Are c'u wa! ri tzijom chiwe ix 
cumal ri winak ri xquitzijoj ri Utzalaj Tzij re ri Evangelio ruc' ru chuk'ab 
ri Lok'alaj Espíritu ri takom lok chicaj. Are sibalaj cácaj ta na ri ángeles 
cáquetamaj ronojel wa!. 


Ri Dios cujusiq'uij rech cákatas kib chrij ri etzelal 


13Rumal ri! rajwaxic chi kas utz chixchomanok, chichomaj na jas ri 
quibano, chicojo c'u ri utzalaj i chomabal. Kas chicu'ba i c'ux chrij ri 
nimalaj tok'ob ri cuya na ri Dios chiwe aretak cápe na ri Jesucristo, 
cuc'ut c'u na rib chkawách. 14Chixnimanok, miban chi c'ut ri xa i rayibal 
ix ri xiban can nabe aretak mája! kas quiwetamaj u wách ri Dios. 15Xane 
jas ri Dios ri xixusiq'uij Are! tastal chrij ronojel u wách etzelal, je! 
chibana ix xukuje' pa ronojel ri i c'aslemal, chijacha c'u iwib pu k'ab ri 
Dios. 16Cubij c'u ru Lok! Pixab ri Dios ri Tz'ibtalic: “Chijacha iwib pa nu 
k'ab, chitasa iwib chrij ronojel u wách etzelal, rumal chi ri in, in tastal 
chrij ronojel u wách etzelal,” —cácha ri tz'ibtal canok. 

17We quibij “ka Tat" che ri Dios ri junam cuban chuk'atic tzij pa qui wi' 
ri winak rumal ri qui banom chquijujunal, rajwaxic ba! chi nim quiwil 
wi ri Arel, chixej c'u iwib chuwách amak'el ronojel Ku pa ri i c'aslemal 
waral cho we uwáchulew. 18Twetam c'ut chi ri Dios xixutoro, xixresaj 
chupam ri c'aslemal ri man utz taj, ri man c'o tà u patàn, ri c'aslemal 
ri xic'am can chque ri i nan i tat ojer. Iwetam xukuje! chi man are tá ri 
k'än puak, man are tà c'u ri sak puak ri xa cásach qui wách cuya! cáyi' 
wa! che rail we tobanic ri! ri xiriko. 1?Xane ri xtorbex iwe are ri lok'alaj 
u quiq'uel ri Cristo ri xyi' che sipanic cho ri Dios je! jas ru quiq'uel jun 
alaj chij ri kas utz na, ri man c'o tà u yab. 20Ri Cristo cha'tal chi ri Arel 
rumal ri Dios tzaretak maja' cuban ruwáchulew. K'alajisam c'u wa! pa 

tak we q'uisbal tak k'ij ri' rech cuban utzil chiwe. 21 Rumal c'u ri Cristo 
ri ix quixcojon che ri Dios ri xc'astajisan ri Are! chquixol ri cáminakib, 
xunimarisaj c'u u k'ij. Rumal c'u ri' ri ix quixcojon che ri Dios, chrij c'u ri 
Are! cácu'bi wi i c'ux. 
22Rumal ri nimanic che ri Kas Tzij i ch'ajom ri iwanima! rumal ri 
Lok'alaj Espíritu rech kas tzij quiwaj iwib chbil tak iwib nimalaj iwonojel. 
Kas rajwaxic ba! quiwaj iwib chbil tak iwib. Chijiquiba ri iwanima!, chitija 
c'u i chuk'ab chubanic wa'. 23 vom c'u jun c'ac! i c'aslemal je! ta ne chi xil 
chi na i wách jumul chic. Are je! i banic wa! man cumal tá c'u ri i nani 
tat ri xa quecámic, xane rumal ru Lok! Pixab ri Dios ri kas c'aslic, ri man 
cásach tà u wách pa tak ri ktij ri junab ri quepetic. 24Cubij c'u ru Lok 
Pixab ri Dios ri Tz'ibtalic: 
Conojel ri winak e je! jas ri k'ayes, 
ri qui je'lal c'ut are junam ruc' 
ru cotz!ijal ri k'ayes. 
Ri k'ayes cuban chaki!j, 
ru cotz!ijal xa cápulpubic. 
25 Are c'u ru Lok! Pixab ri Dios 
các'oji na amak'el, 
man cásach tà u wách wa!, 
—cácha ri tz'ibtal canok. Ri Tzij ri' are ri Utzalaj Tzij re ri Evangelio ri 
xtzijox chiwe. 
2 1Rumal c'u ri! chiya ba! can u banic ronojel u wách etzelal, mixsubun 
chic, miban xak quieb i wách, c'äx mina! chquij niq'uiaj winak chic 
aretak cáquirik utzil, man quiyac tà c'u tzij. 2Chibana! jas ri cuban jun alaj 
ac'al ri te! quil u wách, cutzucuj ru tu! ru nan. Rajwaxic chi sibalaj que! 
iwanima! ruc' ru Lok! Pixab ri Dios ri je! ta ne kas leche ri man c'o tà yujtal 
ruc!, rech rumal wa! quixq'uiyic, quirik c'u na ru tobanic ri Dios. 3Je! 
chibana wa! we kas xich'obo chi kas tzij sibalaj utz ri Kajaw Jesús. 


Waral cákil wi chi ri Cristo are junam jas jun 
nimalaj abaj ri cácoj che tok'ebal re ri ja 


^iChixsa!j ruc! ri Kajaw Jesús! Pune c'asal ri Arel, are junam ruc' jun 
cowilaj abaj. (Are utz na ri! we cácoj wa! che tok'ebal re jun nim ja.) Kas 
tzij c'ut, ri Are! etzelam u wách cumal ri winak. Chuwách c'u ri Dios are 
ri abaj ri más utz na, ri nim na u ktij, cha'tal c'u rumal ri ka Tat. 5Ri ix 
xukuje!, pune ix c'aslic, je! ta ne ix abaj. Chiya ba! che ri Dios chi quixucoj 
chuyaquic jun lok'alaj ja ri cák'ijilax wi ri Are'. Ri ix c'ut, ix juch'ob 
sacerdotes ri i jachom iwib pu k'ab ri Dios, ix tastal c'u chrij ronojel u 
wách etzelal. Rumal c'u ri Jesucristo, ri ix quiya sipanic cho ri Dios xa jas 
ri cákaj chuwách ri Arel, ri cuc'amowaj, jas ri cuya ri Lok'alaj Espíritu pa 
ri iwanima'. 6Rumal ri! xukuje' cubij ru Lok! Pixab ri Dios ri Tz'ibtalic: 

¡Chiwilampe'! C'o Jun ri quinya pa ri Sión, 
je! ta ne chi quincha! jun abaj ri sibalaj nim u ktij, 
quincoj c'u ri Are! che tok'ebal re ri ja. 
Jachin c'u ri cácojon che, man cábison tá ri', 
xane cáquicot na ranima!, 
—cácha ri tz'ibtal canok. 7Sibalaj lok' c'u na ri Are! chiwách ix, ri ix 
cojoninak che. Are c'u ri man quecojon taj, je' cábantaj na jas ri cubij ru 
Lok! Pixab ri Dios ri Tz'ibtalic: 
Ri abaj ri man xcaj tà ri yacal tak ja, 
are abaj wa! xcoj che tok'ebal re ri ja, 
—cácha!. 8Xukuje' je! cábantaj na jas ri cubij: 
Are jun abaj ri cáquichak'ij wi quib, 
jun nimalaj abaj ri xa quetzak rumal, 
—cácha ri! ri tz'ibtal canok. Quetzak c'u ri winak we man queniman tá 
che ru Lok! Pixab ri Dios. Je! c'u u chomam lok ri Dios wa! chquij. 


Waral cákil wi jachin tak ri e rech ri Dios 


9Ri ix c'ut, ix juch'ob winak ri cha'talic, ix juch'ob sacerdotes ri 
quixpatánin che ri Nim Takanel, ix winak ri i jachom iwib pu k'ab ri 
Dios, i tasom iwib chrij ronojel u wách etzelal, ix c'u ri' ri u tinimit ri 
Dios. Je wa! i banic rech quitzijoj ri nimak tak cajmabal ri tajin cuban ri 
Dios ri xixusiq'uij rech quixel pa ri k'ekum ri ix sachinak wi, quixk'ax c'u 
pa ri sakil ri sibalaj cajmabal ri cuya ri Dios. 19 Ri ix nabe canok man kas 
ix tà jun tinimit, are c'u ri cámic ix ri' ri u tinimit ri Dios. Nabe canok 
man c'o tá jun ri quel u c'ux chiwe. Cámic c'ut sibalaj quel u c'ux ri Dios 
chiwe. 


Chicojo ri i c'aslemal chupatánixic ri Dios 


I1Lok'alaj tak kachalal, quintzijon iwuc' rumal chi ri ix, ix winak ri 
naj ix c'o wi che ri i tinimit. Quixinbochi'j chi man quiban tá chi ri man 
utz taj ri craj ri iwanima!, ri itzel tak i rayinic ri quech'ojin chiwij rech 
quixtzak na pa mac. 12Chibana ri kas utz pa ri i c'aslemal chquixol ri 
winak ri mája! kas quetam u wách ri Dios. Je ri', pune ri e are! cámic 
quixquiyok'o, cáquibij chiwij chi ix banal tak etzelal, cáquinimarisaj c'u 
na u ktij ri Dios rumal ri utzil ri quibano aretak cápe ri Arel, cuc'ut c'u ri 
nimalaj u chuk'ab pa qui wi! ri winak. 

13 Chiya ba! iwib pa takic chque ri winak ri yo'm pa qui k'ab chi 
quetakan pi wi' ix rech nim cáquil wi ri Kajaw Jesus. Je! c'u quiban wa! 
che ri nimalaj takanel, ri tata! ri más c'o na takanic pu k'ab chquiwách 
conojel. 14Je ri! quiban ix xukuje' chque ri winak, ri u tako'n ri Kaal tzij, 
ri e takom bi chuc'ájisaxic qui wách ri banal tak etzelal, xukuje!' chuya'ic 
qui k'ij ri cáca'n utzil. 15Are c'u u rayibal ri Dios chi quiban ri utzil rech 


El Nuevo Testamento en K'iche' Centro-Occidental de Guatemala, 2da ed. € 2011, Wycliffe Bible Translators, Inc. 


1 PEDRO 2, 3 522 


guik'atej u wach ri conalaj tak gui tzij ri winak ri man c'o ta guetam. Je 
ri' man cáquirik ta chic jas caguibij chiwij. 

16Ri ix, ix winak ri ix tzokopital chi pu k'ab ri Itzel, man rumal tà 
c'u rech chi ix tzokopitalic quiban ta ri man utz taj, xane chibana' jas 
ri cuban jun ri cojom che patánil re jun winak chic, chipatánij ri Dios. 
17 Nim cheiwila wi conojel. Cheiwaj conojel ri kachalal cojonelab. Nim 
quiwil wi ri Dios, chixej c'u iwib chuwách. Nim chiwila wi ri nimalaj 
takanel xukuje!. 


Ri Cristo, ruc' ri c'áx ri xuriko, xuc'ut can chkawách jas ri utz cáka'no 


18]x ri!, ri ix cojom che patàninelab, chiya iwib pa takic chque ri i 
patrón, nim c'ut cheiwila wi. Man xuwi tà chque ri utz qui chomanic, ri 
quech'awic, xane je! xukuje! chibana chque ri e c'a'n. 19Utz c'u na ri! we 
jun cuch'ij c'áx, pune man takal tà che chi curiko, we ri are! cuna! pa 
ranima! cho ri Dios chi man c'o tà etzelal u banom. 20 We c'u rumal ri 
u banic ri man utz taj các'ájisax i wach ix, éa nim c'u lo u banic wa! chi 
quich'ij ri c'áx ruc! paciencia? ¡Man je! taj! We c'u ne quirik c'áx xa rumal 
ru banic utzil, quich'ij c'u wa! ruc! paciencia, are utz quil na wa! rumal ri 
Dios. 21 Are c'u wa! ri ix siq'uim wi rumal ri Dios rumal chi ri Cristo xurik 
c'áx rumal kech uj, xuya c'u can jun utzalaj c'utbal chiwách rech quiban 
iwe jas ri xuban ri Are!. 22Ri Cristo man c'o tá mac xubano, man xuban 
tá c'u tzij che qui subic ri winak. 23Ri Are! aretak xyok'ic, man xutzelej 
tà u q'uexel ri qui GU ri winak ruc' yok'onic. Aretak xban c'áx che cumal 
ri winak, man xubij taj chi cápe na c'àx chquij ri e are', xane xuya can 
ronojel pu k'ab ri Dios ri jicom cuban chuk'atic tzij. 24Ri Cristo xuc'am 
bi ri ka mac pa ri u cuerpo aretak xrip cho ri cruz rech ri uj, je! ta ne uj 
cáminak chi ruc' Are!, man cákatakej tá chi macunic, xane cákachap u 
banic ri kas jicom, ri kas utz. Xsoctaj c'u ri Cristo rech ri ix quixutziric, 
quirik na ri c'aslemal ri kas utz. 25Ri ix nabe canok ix sachinak, je' ta ne 
ix chij ri i jabum iwib. Cámic c'ut ix tzelejinak chi lok ruc' ri Cristo. Ri 
Are! quixuchajij junam jas jun ajyuk' queuchajij ru chij. Cuchajij c'u na ri 
iwanima!. 


Waral cákil wi jas ri rajwaxic pa ri qui c'aslemal ri e c'ulan chic 


3 1Ri ix ixokib, ri ix c'ulan chic, chixniman chque ri iwachajil. Je 

ri' we ne e c'o jujun chque ri iwachajil ri man cáquicoj tá ru Lok! 
Pixab ri Dios, quecojon ta c'u ne rumal ri utzalaj i c'aslemal ix, ri ix 
ixokib, pune ta ne man cátzijox tá ru Lok! Pixab ri Dios chque. 2Are c'u 
ri ix quixquilo chi ch'ajch'oj ri iwanima!, nim quiwil ri Dios, quixej c'u 
iwib chuwách. 3Ri ix ixokib rajwaxic quicoj atz'iak ri kas takal chiwe, 
rajwaxic c'ut chi utz u banic ri i wi' quibano jas ri kas takalic. Man xuwi 
tà quiwik iwib ruc! k'án puak, ruc' chachal ri pakal rajil, man ruc' tà 

c'u atz'iak ri sibalaj pakalic. ^Xane ri kas wikobal iwib are ri c'o pa ri 
iwanima!. Ri kas je'lal ri man cásach tà u wách are ri utzalaj iwanima! ri 
sibalaj cájororic. We wikobal ri! are sibalaj lok! na wa! chuwách ri Dios. 
5Je! c'u wikobal wa! xquicoj ri ixokib ojer ri xquijach quib pu k'ab ri Dios. 
Ri e are! xcu'bi qui c'ux chrij ri Dios, xukuje! xeniman chque ri cachajil. 
6 Je! jas ri nan Sara ojer xniman che ri ka mam Abraham, xubij c'u che: 
"At wajaw,” —xcha che. Ri ix, ix je! jas ri nan Sara we quiban ri utzil, 
man c'o tà c'u jas quixej wi iwib. 

7Ri ix xukuje! ri ix achijab, ri ix c'ulan chic, rajwaxic kas quichomaj 
na jas quiban cuc! ri iwixokil. Nim cheiwila wi, man zak xuwi tá rumal 
chi ri ixokib man junam tá qui chuk'ab iwuc! ix, xane rumal chi ri e 
are! xukuje' cáquechbej na ri c'aslemal ri cuya ri Dios chiwe ix rumal ri 
nimalaj u tok'ob. Je! chibana wa! rech ri Dios cuto aretak quiban orar. 


Utz que ri cáquirik c'áx xa rumal ri u banic ri utzil 


8Más c'u na, china! pa iwanima! chi xa ix jun, ri ix nimalaj iwonojel. 
Chel i c'ux chbil tak iwib, chiwaj iwib junam jas ri cáca'n ri winak ri 
kas e cachalal quib. Minimarisaj iwib, xane chich'abela iwib ruc! utzil. 
?Mitzelej u q'uexel ri däs ri cában chiwe, man quixyok'on tà c'u chque 
ri winak ri quixquiyok'o. Xane jas ri Dios ri quixtewchinic, chixtewchin 
ix xukuje! chque ri quebanow c'áx chiwe. Iwetam c'ut chi ix u siq'uim 
ri Dios rech quirik tewchibal. 10 Je ri! ri cubij ru Lok! Pixab ri Dios ri 
Tz'ibtalic: 
Jachin ri craj jun utzalaj c'aslemal, 
cáquicot na amak'el ronojel ktij, 
chujic'a ba! ri rak', 
mubij ri c'äx u bixic, 
xane chutz'apij ru pu chi' 
rech man cuban tà tzij, 
—cácha!. 
11 Chutasa rib chrij ri etzelal, 
chubana c'u ri kas utz. 
Chutzucuj ru banic utzil chquixol ri winak, 
kas c'u cutakej u banic wa!. 
12 Je ri', rumal chi ri Kajaw Dios 
queuchajij ri winak ri jicom canima!, 
xukuje! cuto aretak cáca'n orar, 
cutatabej ri cáquibij che. 
Are c'u ri Dios cuban u c'ulel chque ri banal tak etzelal, 
—cácha ri! ri tz'ibtal canok. 
13 ¿Jachin ta c'u ne cuban c'áx chiwe we ri ix kas quitakej u banic ri 
utzil? iCraj man c'o taj! 14Pune ba! rumal ru banic ri utzil quirik cláx, 

utz c'u iwe ri'. Rumal ri' mixej iwib chquiwách ri quebanow c'àx chiwe, 
mixoc il cumal. 15Xane nim chiwila wi ri Cristo ri Iwajaw pa tak ri 
iwanima'. Jachin tak ri quetow chiwe jas che quicu'ba i c'ux chrij ri 
Cristo, ruc! utzil chibij wa! chque. Nim chiwila wi ri Dios, chixej ba! iwib 
chuwách, minimarisaj c'u iwib. 16Chibana utz pa ronojel rech quina! pa 
ri iwanima! chi man c'o tá etzelal i banom. Je ri! ri winak ri queyok'on 
chiwe, ri cáquibij chi ix banal tak etzelal, ri xa cáquitze'j i wách rumal 
chi ri ix cojoninak che ri Cristo, xa quel na qui q'uixbal rumal ri cáquibij. 
17 We je ri! craj ri Dios chiwe, are utz na quirik c'áx rumal ri u banic utzil 
chuwách ri quirik c'áx xa rumal ru banic etzelal. 

18 Are je wa! rumal chi ri Cristo xukuje! xurik c'áx. Rumal ri ka mac 
xcàm ri Are! xa jumul rech man c'o tà chi rajwaxic. Ri Are! man c'o tà 
u mac, xane xurik c'äx rumal kech uj, ri uj itzel tak winak, che kocsaxic 
ruc! ri Dios. Kas tzij xcám ru cuerpo, are c'u ri ranima! man xcám tà wa'. 
19Xe! c'u chutzijoxic ri Utzalaj Tzij re ri Evangelio chque ri anima'aj ri e 
tz'apitz'oj. 20E are tak wa! ri anima'aj quech ri winak ri man xeniman tà 
che ri Dios ojer pa ru k'ijol ri ka mam Noé. Ri Dios xuchajij paciencia, 
xereyej chi cáquiq'uex canima!, cáquiq'uex qui chomanic aretak ri ka 
mam Noé tajin cuban ri nimalaj barco ri cábix “arca” che. Man e q'uia 
ta c'ut ri xquirik ru tobanic ri Dios, xane xa e wajxakib wa! ri man xejik' 
tá pa ri ja!. 21 Ri nimalaj k'ekal jáb ri xuban pa ri u k'ijol ri ka mam Noé, 
are c'utbal chrij ri ja! re ri kasna! cámic ri các'utuwic chi ka rikom chi ru 
tobanic ri Dios. Ri ja! ri! man cáresaj tà c'u ru tz'ilol ri ka cuerpo, xane 
cubano chi cákata! che ri Dios chi ri Are! cuban chke chi utz cákana! pa 
kanima! chuwách. Are wa! cubano chi cákarik ru tobanic ri Dios rumal 
chi xc'astajisax ri Jesucristo chquixol ri cáminakib. 22Aretak xc'astaj 
bic, ri Are! xpaki chicaj, xt'uyi c'u pa ru wiquiák'ab ri Dios. Conojel ri 
ángeles, xukuje! conojel ri nimak tak k'atal tak tzij ajuwocaj, conojel c'u 
ri c'o takanic pa qui k'ab rajwaxic queniman na che. 


Chkajujunal, jas ri u sipam ri Dios chke, rajwaxic 
cákacoj wa! che qui to'ic niq'uiaj chic 

4 1Je dur, kachalal, we ri Cristo xurik c'áx, ri ix xukuje! rajwaxic 

chi je! i chomanic wa!, chi quirik na c!áx. Jachin c'u ri kas u rikom 
c'äx, man cutakej tá chi macunic ri'. 2Ronojel c'u ri ktij ri các'asi na cho 
ruwáchulew, man cucoj tá chi ru c'aslemal chubanic zak jas ri craj ri are!, 
xane chubanic ru rayibal ri Dios. 3Chubana c'u ri' chiwe ri xiban can pa 
ri ojer tak k'ij. Are c'u xiban ri qui rayinic ri winak ri man e cojoninak 
tá che ri Dios. Pa tak ri ktij ri! xiban ronojel u wách etzelal, xa jachique 
ri utz xiwil wi, pune áwas u banic wa! cho ri Dios, xukuje' chquiwách ri 
winak. Xiban ri itzel tak i rayinic, xiban nimalaj k'abaric, xiban nimak 
tak wi'm ri xixwojco'r wi, sibalaj xiya c'u u wi! ru tijic ri ja'. Xukuje! 

xeik'ijilaj jujun tak tiox ri sibalaj tzel quebelic, ri man takal tà chiwe chi 
je! quibano. ^Ri winak c'ut ri man e cojoninak taj, jun wi cáquilo chi ri ix 
ya man quirik tá chi iwib cuc! chubanic ri cáca'n ri e are! pa ri itzelalaj 
qui c'aslemal ri sibalaj man utz tà u banic. Xa rumal ri' cáquetzelaj i 
wách, quixquiyok'o. 5We winak ri! cáquijach c'u na qui cuenta chuwách 
ri Jun ri cápe na chuk'atic tzij pa qui wi' ri e c'asc'oj, xukuje! pa qui wi! 
ri cáminakib. 6Xa rumal wa! xukuje! xtzijox ri Utzalaj Tzij re ri Evangelio 
chque ri cáminakib, rech pune xec'asi waral cho ruwáchulew, xk'at c'u 
tzij pa qui wi' junam jas ri cában chque conojel ri winak, ri canima! c'ut 
curik na ri kas c'aslemal ri man c'o tà u q'uisic, junam jas ru c'aslemal ri 
Dios. 

7Xa jubik' craj chi man copan ri ktij ri cujto'tajic, ri cáq'uis na ronojel. 
Miban zak jas ri quiwaj ix, xane chichomaj ba! jas ri quibano. Kas chixoc 
il chubanic orar. 8Man xuwi tà c'u wa!, xane xukuje! sibalaj chiwaj iwib 
chbil tak iwib rumal chi we je ri' quibano, quiwaj iwib, quisachala na 
rii mac chbil tak iwib pune sibalaj q'uia ri i mac. 9Utz chibana che qui 
c'ulaxic ri queopan cho tak iwachoch. Co ba! jas mibij pa iwanima' 
chquij. 10 Chijujunal, jas ru sipam ri Dios chiwe, chicojo wa! che qui 
to'ic ri kachalal. Utz chibana chucojic ri jalajoj tak tewchibal ru sipam 
ri Dios chiwe rumal ri nimalaj u tok'ob. 11 Jachin ri cátzijonic, chutzijoj 
jas ri cubij ri Dios pa ru Lok! Pixab ri Arel Jachin ri coc che qui to'ic 
niq'uiaj chic, chubana wa! ruc! ri chuk'ab ri yo'm che rumal ri Dios. 
Ronojel ri quibano, chibana wa! chuya'ic u k'ij ri Dios rumal ri Jesucristo. 
Chnimarisax ba! u k'ij ri Arel, chc'ol ta ba! u takanic amak'el pa tak ri Ku 
ri junab ri quepetic. Amén. 


Utz ke we cákarik c'áx rumal chi uj cojoninak che ri Cristo 


12Lok'alaj tak kachalal, micajmaj iwib aretak cápe ri nimalaj c'àx pi wi 
je! ta ne chi jun wi ri tajin quic'ulmaj. 13 Kane chixquicotok aretak quirik 
iwe ri c'áx junam jas ri xurik ri Cristo. Je ri! rech sibalaj quixquicot na 
aretak cápe ri Are!, cák'alajin ri je'lalaj u juluwem, cánimarisax c'u na u 
Ki. 14We xa rumal ri Cristo quetzelax na i wách, quixyoktic, utz c'u iwe 
ix. Je ri', rumal chi ri Lok'alaj Espíritu rech ri Dios kajinak pi wi'. Kas tzij 
chi ri Cristo cáyok! cumal ri winak, are c'u ri ix xa quiya u ktij ri Arel, 
15Man utz tà ri! we c'o jun chiwe curik c'äx rumal chi ri are! cácámisanic, 
rumal chi cuban elak', rumal chi cuxalk'atij ri pixab, o rumal chi cunim 
rib chupam ri quech niq'uiaj winak chic. 16We c'u c'o jun curik c'áx xa 
rumal chi cojoninak che ri Cristo, cábix “Cristiano” che, máq'uix ri! ri 
are!, xane chuya u Ki ri Dios rumal wa!. 

17Xurik c'u ri ktij ri cáchapletaj ru Katie tzij pa ka wi! uj, kachalal, uj ri! 
ri uj rech ri Dios. We c'u ru k'atic tzij cáchapletaj nabe pa ka wi! uj, ¿jas 
lo ri cáquirik na ri winak ri man queniman tà che ri Utzalaj Tzij ri tzijom 

lok rumal ri Dios? 18 We ruc! c!áx ri winak ri jicom canima' cho ri Dios 
cáquirik ru tobanic ri Arel, ¿jas lo ri cáquirik na ri winak ri man quecojon 
tá che ri Dios, ri xak e ajmaquib? 19 We c'u e c'o ri tajin cáquirik c'àx 
rumal chi je wa! craj ri Dios, chquitakej ba! u banic ri utzil, xa chquiya 
c'u na quib pu k'ab ri Dios ri xebanowic. Ri Are! c'ut jicom ranima', kas 
cuban na ri cubij. 


Ri apóstol Pedro queupixbaj ri cojonelab 


5 1Queinpixbaj conojel ri c'amal tak qui be ri kachalal cojonelab ri 

ix c'o wi. Ri in xukuje' in c'amal be junam cuc!, xukuje! kas xinwil 
in ri cláxc!ol ri xurik ri Cristo. Ri in, je! jas ri e are! junam quinrik na we 
ri u nimarisaxic u k'ij ri Cristo ri cák'alajinic aretak cápetic. 2 Cheichajij 
ri kachalal cojonelab ri e yo'm pa i k'ab, junam jas ri cuban jun utzalaj 
ajyuk! che qui chajixic ru chij. Chibana wa! ruc' jun utzalaj iwanima!, 
xa jas ri craj ri Dios, man xak tà rumal chi ix takom chubanic wa!. Man 
queichajij tà c'u ri e are! xak xuwi rech quich'ac puak, xane chibana wa! 
rumal chi are ri kas quiwaj quibano. 3Miban iwe chque ri queichajij, xa 
quixtakan pa qui wi!, xane chicojo i chuk'ab rech ri i c'aslemal are jun 
utzalaj c'utbal chquiwách. 4Je ri', aretak cápe ri nimalaj Kajyuk!, ri Kajaw 
Jesus, ri ix quic'am na jun je'lalaj tojbal iwe ri man junam tá ruc! ri 
corona re u xak che!, re cotz!ij ri xa cáchaki!jic. 

5Xukuje! ri ix, alabom, chinimaj ri qui takanic ri c'amal tak i be. 
Chiyala iwib pa takic chbil tak iwib nimalaj iwonojel, minimarisaj c'u 
iwib. Cubij c'u ru Lok! Pixab ri Dios ri Tz'ibtalic: 

Ri Dios cuc'ulelaj qui wách ri winak 
ri cáca'n nimal, 
queuto! c'u ri man cáquinimarisaj tà quib 
ruc! ri nimalaj u tok'ob ri Are!, 

—cácha ri tz'ibtal canok. 6Kas china! pa iwanima! chi man nim tá i banic, 
chiya c'u iwib pu k'ab ri ka Dios ri c'o nimalaj u chuk'ab rech ri Are! 
cunimarisaj na i k'ij ix aretak curik ri k'ij. 7 Ronojel ri xak quixoc wi il, 
chiya can wa! pu k'ab ri Dios. Ri Are c'ut quel u c'ux chiwe, quixuto! c'u na. 

8¡Chc'ol ba! i no'j, chixc'asc'atok! Je! chibana wa! rumal chi ri i c'ulel 
ri Itzel, are je! jas jun coj ri curak u chi!, ri sibalaj cátio'nic, ri cutzucuj 
jachin ri cutijo. ?iChik'atej u wách ri Itzel, kas chixcojonok! Iwetam 
c'ut chi ri c'áxc'ol ri tajin quirik ix, je! xukuje! tajin cáquirik conojel ri 
kachalal cho ronojel ruwáchulew. 10 Aretak c'ut i rikom chi quieb oxib 
k'ij c'áxc'ol, ri Dios ri sibalaj cutok'obisaj ka wach, ri xujusiq'uij rech 
cánimarisax ka k'ij junam ruc' ri Jesucristo, cubano chi quijiquiba na 
ri iwanima! chrij, cuban na tz'akat chiwe. Cuya na ri i chuk'ab, xukuje' 
cubano chi kas co quixjeki na pa ri i cojonic. 11 Chnimarisax ba! u k'ij ri 
Arel, chc'ol c'u u takanic amak'el pa tak ri k'ij ri junab ri quepetic. Amén. 

Ri apostol Pedro cuya rutzil gui wach ri kachalal 


12Nu tz'ibam bi we guieb oxib tzij ri' chiwe ruc' ru tobanic ri 
kachalal Silvano, ri wilom chi kas jicom ri ranima'. Ruc! c'u we wuj ri' 
quixinpixbaj, quink'alajisaj c'u chiwách chi kas tzij ri ix i rikom ri nimalaj 
u tok'ob ri Dios. iChijiquiba ba! i c'ux chrij wa'! 

13Ri kachalal cojonelab ri e c'o pa ri tinimit Babilonia, ri e cha'tal 
rumal ri Dios junam iwuc! ix, cáquiya bi rutzil i wách. Xukuje' ri kachalal 
Marcos, ri je! ta ne nu c'ojol, cuya bi rutzil i wách. 14 Chitz'umaj iwib 
chbil tak iwib aretak quiyala rutzil i wàch. Je ri' quibano chuc'utic chi 
kas quiwaj iwib chbil tak iwib. 

Chuxlan ta ba! ri iwanima! nimalaj iwonojel ri ix, ix rech ri Jesucristo. 
Amén. 

RI UCAB CARTA RI 
XUTZ'IBAJ RI SAN PEDRO 





Ri apóstol Pedro cuchap u tz'ibaxic ri ucab u 
carta chque ri kachalal cojonelab 


1 1In wa!, ri Simón Pedro, in patánil re ri Jesucristo, xukuje! in 
apóstol, jun chque ru tako'n ri Arel, Quintz'ibaj bi wa! we wuj ri' 
chiwe ix iwonojel ri i rikom ri cojonic ri sibalaj lok! na ri ka rikom uj. Je 
ri', rumal chi ri ka Dios Jesucristo ri To'l Ke are jicom ranima' kuc'. 2Are 
ta ba! ri Dios sibalaj cutok'obisaj i wäch, xukuje! cuban ta na chi sibalaj 
cuxlan ri iwanima! rumal chi iwetam u wách ri Dios, iwetam c'u u wach 

ri Kajaw Jesüs. 


Waral cákil wi ri rajwaxic pa ru c'aslemal ri cojonel 


3Ri Dios ruc! ri nimalaj u chuk'ab u sipam chke ronojel ri rajwaxic 
pa ri ka c'aslemal, xukuje! ri rajwaxic chke rech cujcowinic cákatakej 
u patánixic ri Are!. Je ri! xubano aretak xuya chke chi kas cáketamaj 
u wách ri Jesus. Are ri Are! ri xujusiq'uij rech c'o jubik! ke ri kas rutzil 
ri Are!, xukuje! ri nimalaj u k'ij ri Are'. ^Ruc! ronojel wa! we ri' u yo'm 
chke chi cákarik na conojel ri nimak tak u tewchibal ri sibalaj lok! na ri 
xuchi'j canok, rech ri uj cujcowinic cujel chupam ri itzelalaj c'aslemal 
ajuwáchulew ri xa cusachisaj u wách ronojel. Are c'áx na wa! we 
c'aslemal ri' rumal ri itzel tak qui rayibal ri winak. Je ri' xuban chke rech 
cuya! cákarik ke ri kas c'aslemal ri c'o ruc! ri Dios. »Rumal wa! rajwaxic 
chi ri ix quicoj i chuk'ab rech man xuwi tà quixcojonic, xane xukuje' 
quiban ri kas utzil pa ri i c'aslemal. Ruc! ri kas utzil ri quibano rajwaxic 
xukuje' chi các'oji na ri utzalaj iwetambal. 6Ruc! ri utzalaj iwetambal 
rajwaxic xukuje! chi quiwilo chi man quiban tà zak xuwi jas ri quiwaj ix 
chiwe chbil tak iwib. Rajwaxic xukuje! chi quichajij paciencia chuch'ijic 
ronojel ri cápe pi wi'. Ruc! we paciencia ri' rajwaxic xukuje! chi kas 
quixpatànin che ri Dios. 7Man ruc' tà c'u ri' chi quixpatánin che ri Dios, 
xane rajwaxic xukuje! chi quiwaj iwib nimalaj iwonojel ri ix ri iwachalal 

iwib rumal ri Cristo. Man ruc' tá c'u wa! chi quiwaj iwib, xane rajwaxic 
xukuje! chi lok! quiwil conojel winak. 

8We c'u quicoj i chuk'ab rech c'o ronojel wa! pa ri i c'aslemal amak'el 
ronojel ktij, kas c'o u patán ri! ri i c'aslemal, man xak tà c'u lok! ri' 
iwetam u wách ri Kajaw Jesucristo. ?Apachin c'u ri man c'o tà ronojel 
wa! pa ru c'aslemal, je! ta ne moy ri are!, man cácowin tà c'ut cáca!yic. 
Sachinak chic pa u jolom chi ch'ajtajinak chi ri ranima! che tak ru mac ri 
xuban can pa ru c'aslemal ojer. 10Rumal ri', kachalal, chicojo na i chuk'ab 
pa ronojel rech kas iwetam chi ix jun cuc! ri e cha'tal rumal ri Dios, ri e 
siq'uim rumal ri Are! rech quec'oji ruc'. We je! quiban wa!, man quixtzak 
tá chic pa mac. 11Je ri! kas cáya'taj na chiwe chi quixopan na ruc! ri 
Kajaw Jesucristo ri To'l Ke rech cátakan ri Are! pi wi'. Aretak cuchap 
takanic ri Kajaw Jesús, man c'o tá u q'uisic wa! we takanic ri'. 

12Rumal c'u ri! quintakej na u na'taxic chiwe ronojel wa, ri ya nu bim 
chic, pune ta ne ri ix iwetam chi wa!, kas c'u tajin quitakej ri kas tzij ri 
c'utum chiwách. 13Ri in quinchomaj chi takal chwe chi quinwalijisaj 
ri iwanima! ruc! we pixbenic ri! ri quinna'taj chiwe chuwek cábij ri in 
clasal na. 14Wetam c'ut chi xa jubik! craj chi quincámic, je! jas ri c'utum 
chnuwách rumal ri Kajaw Jesucristo. 15Sibalaj c'ut quincoj na nu chuk'ab 
rech aretak in cáminak chic, c'o ri các'oji na can iwuc' ri cána'tan na 
chiwe ronojel wa! we tzij ri!. 


Waral cákil wi chi e c'o ri xeilow ri Cristo c'aslic, chi kas nim u k'ij 


16Man xak tà c'u molom tak tzij re subunic ri pa qui jolom winak 
quepe wi ri ka tzijom chiwe chuc'utic chi kas tzij cápe chi na jumul ri 
Kajaw Jesucristo ruc' nimalaj u chuk'ab. ¡Are ri uj, uj ri' ri xujilowic! Are 
ruc! ri ka wak'ách uj ri xkil ri Kajaw Jesús chi sibalaj je'l ri Arel, sibalaj 
nim u k!ij. !7 Ri uj, uj c'o jela! ruc' ri Are! aretak xnimarisax u Ku rumal 
ri Dios ka Tat, aretak ri Dios xuya u k'ij, xch'aw lok chicaj, xubij: “¡Are 
lok'alaj nu C'ojol wait Sibalaj cáquicot ri wanima! rumal,” —xcha ri Jun 
ri sibalaj nim u ktij. 18Ri uj, uj ri' kas xkata ri Jun ri xch'aw lok chicaj 
aretak junam uj c'o ruc! ri Kajaw Jesús puwi' ri lok'alaj juyub. 

19Xukuje' ri qui tzij ri k'alajisal tak re ru Lok! Pixab ri Dios ri 
xquitz'ibaj can ojer c'o can kuc' uj. We tzij ri' man cáq'uextaj taj. Sibalaj 
utz we quixoc il chutatabexic we tzij ri', rumal chi are je! jas jun cháj, 
jun candela ri cátununic, ri cájuluw jawije! ri sibalaj k'ekum wi c'à 
cásakir na, quel c'u na lok ri nimalaj ch'imil re ri u sakiribal ri cátunun 
na chiwách. Ri u k'alajisaxic ri Kajaw Jesús pa ri iwanima! are je! jas ri 
cuban ri nimalaj ch'imil ri'. 20Rajwaxic c'ut quiwetamaj chi man c'o tá 
jun tzij re ru Lok! Pixab ri Dios ri Tz'ibtalic ri cácowin jun winak zak pa 
re wi cuk'alajisaj ri quel cubij. 21 Je ri', rumal chi ri xek'alajisan ru Lok! 
Pixab ri Dios ojer man xquibij taj xak jas ri xcaj ri e are'. Kane ri Dios 

xyo'w ri tzij, ri chomanic chque rumal rech chi xquijach quib pu k'ab ri 
Arel, Are c'u ri Lok'alaj Espíritu xtakan pa canima!, xuc'am qui be. 


Waral cákil wi chi e c'o winak ri cáquic'ut ri man kas tzij taj 


2 1Xec'oji c'u banal tak tzij chquixol ri winak aj Israel ojer ri xquibij 

chi kas e k'alajisal tak re ru Lok! Pixab ri Dios. Xukuje' quec'oji na 
winak ri e banal tak tzij chixol ix ri cáquic'ut na ri man kas tzij taj. Ri 
e are! chc'uyal quequitijoj na ri winak che ri zak qui chomanic ri e are! 
ri man kas tzij taj. Xa c'u cásachisax qui wách ri winak rumal wa! we 
tijonic ri'. Je ri', rumal chi ri e are! man quecojon tá che ri Kajaw Jesús 
ri xcàm cho ri cruz che qui to'ic. Rumal wa! xak te'talic cápe na c'áx pa 
qui wi!, cásach c'u na qui wách. 2Pune ta ne je ri!, e q'uia ri cáquitakej u 
banic ri cáca'n ri e are! pa ri itzelalaj qui c'aslemal ri sibalaj man utz tá u 
banic. Rumal c'u quech ri e are! ri winak cáquibij na ri áwas u bixic chrij 
ri Utzalaj Tzij re ri Evangelio, ri kas be ri copan ruc! ri Dios. 3Xa rumal ru 
rayixic q'uia u wách jastak, ri banal tak tzij ri' quixquisub na ruc' tijonic 
ri man kas tzij taj che resaxic ri c'o iwuc!. Kas ya'talic chi cásach na qui 
wách we winak ri! ri ojer c'ut k'atom lok tzij pa qui wi! chi các'ájisax na 
qui wách. 

^Ri Dios man xusach tá qui mac ri ángeles ri xemacunic, xane xeuq'uiák 
bi pa ri jul jawije! các'ájisax wi qui wách. Chila! c'ut e tz'aptal wi cámic pa 
ri k'ekum. Sibalaj utz u banom che quichapic, c'á copan na ri nimalaj ktij 
aretak cák'at na tzij pa qui wi'. 5Ri Dios man xusach tà qui mac ri winak ri 
xec'oji can ojer cho we uwáchulew, xane xutak lok ri nimalaj k'ekal jáb pa 
qui wi' ri banal tak etzelal ri'. Xuwi zuto' can ri ka mam Noé ri xutzijoj chi 
rajwaxic chi ri winak cáca'n jicom che ri qui c'aslemal cho ri Dios. Xuwi ri 
are! rachi'l wukub winak chic xeto! rumal ri Dios rech man quecám taj. 6Ri 
Dios xukuje! xuk'at tzij chi các'ájisax qui wách ri winak ri e c'o pa tak ri 
tinimit Sodoma, ri tinimit Gomorra.“ Xusach qui wách we tinimit ri! rue! ri 
k'ak! c'à xechajir na. Wa! we xbantajic ri! are jun c'utbal chquiwách conojel 
ri itzel tak winak ri c'à te! xepetic, xukuje! chquiwách ri quec'oji na chi kas 
tzij cápe na ri k'ij aretak cáktat na tzij pa qui wi'. 7Xuto! c'u can ri ka mam 
Lot, jun utzalaj tata! wa! ri sibalaj xbisonic rumal ri tajin cáca'n ri itzel tak 
winak pa ri itzelalaj qui c'aslemal. 8We utzalaj tata! ri! ri xc'oji chquixol ri 
itzelalaj tak winak sibalaj xbisonic. Ronojel k'ij c'ut xuna! c'áx pa ri ranima' 
rumal ri etzelal ri xuto, ri xukuje! xrilo chi tajin cáca'n ri winak. 9Ri Kajaw 
Dios retam jas cuban che qui to'ic ri winak ri qui jachom quib pu k'ab ri 
Arel, Queuto! cho ri c'äx ri cáquirik na pa ri qui c'aslemal, xukuje! aretak 
quetakchi'x che mac. Are c'u ri itzel tak winak xa e u c'olom apanok, 
cuc'ájisaj c'u na qui wách pa ri k'ij ri cape na aretak cák'at tzij pa qui wi'. 





22:6 Chawila! ri Sodoma y ri Gomorra pa ri Diccionario, q'uisbal re we Nuevo Testamento. 

10Ri Dios sibalaj cuc'ajisaj c'u na qui wách ri winak ri xa cáquitakej u 
banic ri qui rayibal ri sibalaj man utz taj, ri xa cáquetz'bej u wach ri Arel, 
cáquetzelaj c'u u wách ru Pixab. We winak ri' man cáquixej tà quib cho 
ri Dios. Man queniman taj, xane xa cáquinimarisaj quib. Man cáquixej tà 
c'u quib chubixic ri áwas u bixic chquij ri kas nimak qui k'ij ri cto takanic 
pa qui k'ab. 1 Ri ángeles ri c'o na qui chuk'ab chquiwách we itzel tak 
winak ri!, ri xukuje! c'o takanic pa qui k'ab, man c'o tá ne jun chque ri e 
are! ri cáquicoch'o cáquibij c'áx tak tzij cho ri Kajaw Dios chquij ri nimak 
qui k'ij chuk'atic tzij pa qui wi! chi các'ájisax na qui wách. 

12Are c'u we achijab ri! cáquibij tzij ri áwas u bixic chrij ri man 
cáquich'ob taj. E je! ta ne awaj aj pa tak juyub, rumal chi man c'o tá qui 
chomabal. Chapic quij we awaj ri', càmisaxic quij, are c'u wa! qui patán 
e c'olic. Je! c'u u sachic na qui wach we itzel tak winak ri! junam jas ri 
awaj. 13 Cáquirik na c'áx, tojbal re ri c'áx ri qui banom chque niq'uiaj 
winak chic. Quequicot ri e are! aretak quecowinic cáca'n ri itzelalaj 
tak qui rayibal chquiwách conojel winak. We winak ri! xak e esal tak 
q'uixbal chixol pa tak ri i nimak'ij aretak quewi' iwuc! rumal ri cáca'no ri 
cákaj chquiwách. Quequicot c'u na chubanic ri itzel tak qui rayibal ri xa 
quesubtaj ri winak rumal. 

14 Amak'el aretak cáquil jun ixok, cáquirayij u wách. Man quecos 
tà chubanic ri mac. Quequisub ri winak ri man kas tà qui jiquibam ri 
canima! chrij ri Dios, xukuje! c'amaninak chque ru rayixic q'uia u wach 
jastak. E winak wa! ri k'atom tzij pa qui wi' rumal ri Dios chi các'ájisax 
na qui wách. 15E sachinak rumal chi qui yo'm can ri kas be ri jicom. 
Xukuje!, xak rech cáquirik puak, cáca'n ri etzelal je! jas ri xuban ri 
tat Balaam ru c'ojol ri tat Beor ojer. 16Jun bur c'ut ri man cách'aw taj 
xyajow ri tat Balaam rumal ri mac ri tajin cubano. Xch'aw c'u ri bur jas ri 
cách'aw jun winak, xuk'atej u wách ri conil ri craj cuban ri tat Balaam ri 
je! ta ne ch'ujarinak chic. 

17We achijab ri! e junam ruc' jun clua! ri ya chaki!j chic, man c'o tá 
joron chupam, xukuje' e junam cuc! ri sutz! ri quec'am bi jawije! chi! 
rumal ri quiákik'. K'atom c'u tzij pa qui wi! rumal ri Dios chi quebe' 
na pa ri kas k'ekum ri man coc tá wi jubik! ri sakil, jawije! ri man c'o 
tá chi quelic wi lok. 18Je ri', rumal chi ruc' nimal cáquibij tak tzij ri 
man c'o tà qui patán. Ruc! ru banic ri itzel tak qui rayinic, ri etzelal ri 
cáca'n pa ri qui c'aslemal, cáquicoj qui c'ux ri winak. Quequisub na ri 
winak ri kas qui tasom chi quib chquij ri niq'uiaj winak ri e sachinak. 

19 Càáquibij chque ri winak chi cuya! cáca'n xa jas ri cácaj cáca'no, man 
rajwaxic tá c'ut queniman chic che ri Pixab. Je! cáquibij pune ta ne ri e 
are! tajin queniman chque ri itzel tak qui rayinic ri cátakan pa canima'. 
Ri e are! c'ut, je! ta ne e cojom che patàninelab. Apachique ri ch'acaninak 
puwi' jun winak, wa! we winak ri! are patànil re ri ch'acaninak puwi'. 

20Ri winak ri xquito! quib, ri ya e elinak chic chupam ri etzelal re ri 
uwáchulew rumal ri retamaxic u wách ri Kajaw Jesucristo ri To!l Ke, ri 
xquetamaj u wách pa canima!, te c'u ri! quetzelej chi chupam ri etzelal, 
quech'actaj c'u rumal, ri q'uisbal re ri qui c'aslemal we winak ri' sibalaj 
c'äx na chuwách ri nabe. 21 Are chu utz na chque we ta mat xquetamaj jas 
ri kas u beyal ri cájicomataj ri canima! ri winak cho ri Dios chuwách ri 
ca'nom ri e are! cámic. Are la! chi xquetamaj ri kas be, te c'u ri' xetzelej 
chi jumul chquij. Xquitas c'u quib chrij ri Lok'alaj Tzij, ru Lok! Pixab ri 
Dios ri yo'm chque. 22Je! xbantaj pa ri qui c'aslemal ri kas tzij ri cábixic: 
“Ri tz'i' cátzelej chutijic ri cuxabaj. Are c'u ri ak ri ch'ajtajinak chic, 
cuwolkotij rib jumul chic pa ri xok'ol,” —cácha ri'. 


Waral cákil wi chi kas tzij cápe chi na jumul ri Kajaw Jesüs 


1Lok'alaj tak kachalal, are wa! we wuj ri! ri ucab wuj ri nu tz'ibam 
bi chiwe. Pa tak ri quieb wuj ri' nu tijom nu chuk'ab chubanic chi 

kas utz quixchomanic. Rumal ri! quixinpixbaj, quintakej c'u u na'taxic 
chiwe ronojel ri ya nu bim chic. 2Chna'taj ri tzij chiwe ri bim can ojer 
cumal ri lok'alaj tak k'alajisal tak re ru Lok! Pixab ri Dios, xukuje! ru 
takanic ri Kajaw Jesús ri To'l Ke ri c'utum can chiwách kumal uj, ri uj 
apóstoles ru tako'n ri Arel, 

3Nabe c'ut kas rajwaxic chiwetamaj chi pa ri q'uisbal tak k'ij quepe na 
winak ri xa cáquitze!j qui wách conojel ri quek'ijilan che ri Dios, xukuje' 
ronojel ri kas utz, ri kas lok! cho ri Dios. We winak ri' are xa cáquitakej na 
u banic ri itzel tak qui rayibal. 4Cäquitze'j na i wach, cáquita! na chiwe, 
cáquibij: “¿A mat xubij can ri Cristo chi cápetic? We je ri', éjawije! chi! 
c'o wi ri Are! cámic?” —quecha na. “Ri ka nan tat ojer e cáminak chi ri'. 
Ronojel c'u ri c'olic are xak je wi petinak lok tzaretak ri xban u banic 
ruwáchulew,” —quecha na ri e are!. 5Kas tzij chi ri e are! xa man cácaj 
taj cáquetamaj chi ojer ri! xbantaj ri caj xukuje! ri ulew rumal ru takanic 
ri Dios. C'o ri chaki'j ulew ri xel lok pa ri ja', xukuje! c'o ri ulew ri xcanaj 
can pa ri ja'. 6Xukuje! are rumal ri ja! re ri k'ekal jáb chi xsach qui wách ri 
winak ojer cho ruwáchulew. 7 Are c'u ri caj xukuje! ri ulew ri e c'o cámic, 
are rumal ru takanic ri Dios e c'olom wa! rech xa queporoxic. Queporox 
c'u na rumal ri k'ak! pa ri k'ij ri cák'at na tzij rumal ri Dios, aretak 
cásachisax na qui wách ri itzel tak winak ri man quecojon tà che ri Dios. 

8Man xuwi tà c'u wa, lok'alaj tak kachalal, xane rajwaxic chi man 
cásach tà pi jolom chi chuwách ri Dios ri jun k'ij are junam jas ri jun mil 
junab, ri jun mil junab c'ut are junam jas ri jun k'ij chuwách ri Are!. 9Ri 
Dios man xa tà cábeytaj chubanic ri cuchi'j, je! jas ri ciquichomaj jujun 
winak, xane xa u chajim paciencia kuc! uj nimalaj konojel. Man craj tá 
ri Are! chi c'o jun cásach u wách, xane are craj chi conojel cáquiq'uex 
canima', cáquiq'uex c'u ri qui chomanic. 

10Man c'o tà c'u jun retam ri kas k'ij ri cape na ri Kajaw Jesús, kane 
je! các'ulmataj na wa! jas ri cuban jun elak'om coc pa jun ja chak'ab, ri 
man cuna! tá jun. Pa ri ktij ru cásach u wách ri caj, cájinin c'u na jas ru 
jininem jun nimalaj cábrakan cápetic. Ronojel c'u ri c'o chicaj, ri ktij, ri 
ic!, ri ch'imil, ronojel ri c'olic queporox na, cásach c'u qui wách rumal ri 
k'ak'. Ruwáchulew, xukuje! ronojel ri c'o cho ruwáchulew queporox na, 
cásach c'u na qui wách. 

11We c'u ronojel ri c'olic je! u sachic u wách wa! cában na, isibalaj ba! 
rajwaxic chi quijach iwib pu k'ab ri Dios, quitas iwib chrij ronojel etzelal, 
quipatànij c'u ri Dios pa ri i c'aslemal cámic! 12 Chixoc ba! il che reyexic 
ru ktij ri Dios,? chibana c'u ri quixcowin che chubanic chi cápe chanim. 
Pa ri ktij ri! cáporox na ri caj, cásach c'u na u wách wa! rumal ri k'ak'. 
Ronojel ri c'o chila! cho ri caj quenicow na ri', queja'r c'u na wa'. 13Are 
c'u ri uj, ri uj keye'm rilic ri c'ac! caj, ri c'ac! uwáchulew jas ru bim can ri 
Dios chke. Chila! c'ut các'oji wi na xak xuwi ri utzil, ri jicomal. 

14Je c'u ri!, lok'alaj tak kachalal, ri ix ri tajin quiweyej chi ronojel wa! 
cábantaj na, chicojo ba! i chuk'ab rech c'o utzil chixol ix ruc' ri Dios, 
ch'ajch'oj ri iwanima!, man c'o tá c'u i mac cho ri Dios aretak copan ri 
k'ij. 15 Chich'obo ba! chi ri Dios u chajim paciencia kuc! xa rumal chi craj 
chi konojel cákarik na ru tobanic ri Arel, Je! xukuje! ri lok'alaj kachalal 
Pablo u tz'ibam bi wa! chiwe ruc' ri no!j ri yo'm che rumal ri Dios. 16Pa 
conojel tak ri wuj ri u tz'ibam are tzijoninak chrij ronojel wa! ri nu bim 
chiwe. Kas tzij chi e c'o jujun chque ru tzij ri c'áx qui ch'obic. Are c'u 
ri winak ri man c'o tá quetam, xukuje! ri cojonelab ri xa quieb canima' 
quecojonic, e are! cáquijechba! ri cáquibij we wuj ri', junam jas ri cáca'n 
che ri niq'uiaj chic re ru Lok! Pixab ri Dios ri Tz'ibtalic. Aretak je! cáca'n 
wa!, xa c'àx tajin cáquic'am lok pa qui wi, cásach c'u na qui wach. 

17 Are c'u ri ix, lok'alaj tak kachalal, rumal chi iwetam chi ronojel 
wa!, chichajij ba! iwib. Mixch'actaj ne rumal ri qui subunic ri banal tak 
etzelal, miya c'u can ri kas tzij ri i takem, ri ix cojoninak wi, je! ta ne chi 
quixtzak bi pa jun siwan. 18 Xane are kas chiwetamaj na u wách ri Kajaw 
Jesucristo, ri To'l Ke, các'oji c'u na i chuk'ab rumal ri nimalaj u tok'ob ru 
yo'm chiwe. iChnimarisax ta ba! uk ri Are! cámic xukuje! pa tak ri k'ij 
ri junab ri quepe na, ri man c'o tà qui q'uisic! Amén. 





53:12 “Ru ktij ri Dios”: Are ri ktij ri cában na ri q'uisbal k'atanic pa qui wi! ri winak rumal 
ri Dios. 

RI NABE CARTA RI 
KUTZ'IBAJ RI SAN JUAN 





Ri apóstol Juan cách'aw chrij ri Jun ri cacowin chuya'ic ri kas c'aslemal 

1 1Cakatz'ibaj bi wa! we wuj ri! chiwe chrij ri Jun“ ri cáyo'w ri Tzij ri 
cácowin chuya'ic ri kas c'aslemal. Ri Are! ya c'o chic aretak májok 

cában ri cajulew. Ka tatabem ri xubij, kilom c'u ri Are! chwinakil. Kas 
ka ca'yem ri Arel, kas c'u ka chapom ruc! ri ka k'ab. 2Ri uj kilom ri Jun 
ri cáyo'w wa! we c'aslemal ri'. Ri Are! xuc'ut rib chkaxol. Ka k'alajisam 
c'u wa!, xukuje! ka tzijom wa! chiwe chi ruc' Are! c'o wi we c'aslemal ri! 
ri man c'o tà u q'uisic. Ri cáyo'w we c'aslemal ri', ruc! ri ka Tat c'o wi ri 
Are! nabe, xuluc'utu c'u rib chkawách uj. 3Cákatzijoj c'u chiwe jachique 
ri kilom, jachique ri ka tom, rech ri ix xa ix jun chic kuc' uj, je! jas ri uj 
kas tzij xa uj jun ruc' ri Dios ka Tat, xukuje! ruc! ri Jesucristo ru C'ojol. 
4Cákatz!libaj bi wa! we tzij ri' chiwe rech kas cáquicot ri iwanima'. 


Ri Dios are cáyo'w ri kas sakil 


5Are wa! ru Lok! Pixab ri Dios ri xuc'ut ri Jesucristo chkawách, ri 
cákatzijoj uj chiwe ix: Je! jas ri k'ij cuya sakil pa ka wi', je ri! ri Dios cuya 
ri sakil re ri Kas Tzij pa kanima'. Ruc! Are! man c'o tà jubik' ri k'ekum 
ri cubano chi cásach ri winak. 6Rumal ri! we cákabij chi xa uj jun ruc' 
ri Dios, te c'u ri' jun wi ri ka chomabal je! ta ne chi uj sachinak pa ri 
k'ekum, xak uj banal tak tzij ri', man cáka'n tá ri! jas ri cákabij. 7 We 
k'alaj pa ri ka c'aslemal chi cujbin pa ri sakil, je! jas ri Dios c'o pa ri sakil, 
xa uj jun ri' nimalaj konojel ri cákanimaj ri Kas Tzij. Are c'u ru quiq'uel ri 
Jesucristo ru C'ojol ri Dios cuch'aj ri kanima', cáresaj ronojel ri ka mac. 
8We cákabij chi man c'o tá ka mac, xa cákasub kib ri', man kas tzij 
tà ri' chi uj cojonelab. ?We c'u cákabij cho ri Dios chi ri uj, uj ajmaquib, 
xukuje!' cákabij jas u wách mac ka'nom, cuya! cákacojo chi kas jicom ri 
cuban na ri Dios kuc'. Cusach c'u ri ka mac, cuch'aj ri kanima', cáresaj 





21:1 Ri Jun ri cubij waral Are ri Jesucristo. 

ronojel u wach etzelal pa ri ka c'aslemal. 10We c'u cákabij chi man c'o 
tá mac ka'nom, cáka'n ri! chi ri Dios zak Are jun banal tzij, man kas ka 
cojom tà ri! ru Lok! Pixab ri Arel, 


Ri Cristo are cách'aw pa ka wi' ruc' ri Dios 


2 1Tx ri!, ri ix je! ta ne alaj tak walctual, quintz'ibaj bi wa! we tzij 

ri' chiwe che i pixbexic rech man quixmacun taj. We c'u c'o jun 
chiwe ri cámacunic, c'o Jun ri cách'aw pa ka wi! ruc! ri Dios ka Tat. Are 
ri Jesucristo, ri jicom ranima! pa ronojel. 2Ri Jesucristo are ri xcámisax 
rumal kech rech cásachtaj ri ka mac, man xuwi tà c'u ri ka mac uj, xane 
xukuje' ri qui mac conojel ri winak cho ruwáchulew. 

3K'alaj ri! chi kas tzij ketam u wách ri Dios, we cákanimaj ru Pixab ri 
Arel, ^We c'u ne c'o jun cubij: “Kas wetam u wách ri Dios," —cácha ri', 
man cunimaj tà c'u ru Pixab, are banal tzij wa!, man c'o tà c'u ri kas tzij 
pa ranima'. 5Jachin c'u ri cunimaj ru Pixab, tzij ri! chi kas craj ri Dios. 
Xak je ri' cujcowinic cáketamaj na chi xa uj jun ruc' ri Arel, 6Jachin ri 
cubij chi xa jun ri are! ruc' ri Dios, rajwaxic ri! chi je! ru c'aslemal jas ru 
c'aslemal ri Jesucristo. 


Ri c'ac! takanic ri u yo'm can ri Cristo 


7Kachalal, man c'ac! tá wa! we takanic ri! ri tajin quintz'ibaj bi chiwe, 
xane are wa! ri xyi' chiwe petinak lok. We ojer takanic ri! tzare wa! ru 
Lok! Pixab ri Dios ri ya i tom chic. 8Pune i tom chi wa! ri quintz!ibaj bi 
chiwe, are je! ta ne c'ac! wa! we Pixab ri! rumal chi kas bantajinak wa! pa 
ru c'aslemal ri Cristo, xukuje! pa ri i c'aslemal ix. Tajin coc'ow ri k'ekum 
ri cubano chi cásach ri winak. Je! ta ne chi xsakiric, cák'alajin chi lok ri 
sakil re ri kas tzij. 

9Jachin ri cubij chi cabin pa ri sakil re ri kas tzij, cáretzelaj c'u u wách 
ri rachalal, c'a sachinak wa! we winak ri' je! ta ne chi cabin pa ri k'ekum. 
10 Ri winak ri craj ri rachalal dor pa ri sakil re ri kas tzij. Man do tá 
c'u jas c'o pa ranima! ri cácowin chubanic chi jun chic cátzak pa ri mac. 
1 Are c'u ri jun ri cáretzelaj u wách ri rachalal je! ta ne chi dor pa ri 
k'ekum, xukuje! pa ri k'ekum cabin wi. Man cuch'ob tá ri! jawije! que! wi 
rumal chi man cáril tà ru be rumal ri k'ekum. 

12]x ri!, ri ix je! ta ne alaj tak walc'ual, quintz'ibaj bi wa! we wuj ri' 
chiwe rumal chi ri Dios u sachom ri i mac rumal ri Jesucristo. 13Nan tat, 
quintz'ibaj bi wa! we wuj ri' chiwe rumal chi kas iwetam u wách ri Cristo. 
Are ri Jun ri c'olinak lok tzaretak xchaptaj lok ronojel. Quintz'ibaj bi wa' 
we wuj ri! chiwe ix, ri c'à ix ac'al na rumal chi ix ch'acaninak pa ri ch'oj 
chrij ri Itzel. 

Nu tz'ibam bi wa! we wuj ri' chiwe ix, ri ix je' ta ne alaj tak walc'ual, 
rumal chi kas iwetam u wách ri ka Tat ri c'o chila' chicaj. 14Nan tat, 

ri ya c'o chi i junab, nu tz'ibam bi wa! we wuj ri! chiwe rumal chi kas 
iwetamam u wách ri Cristo. Are wa! ri Jun ri c'olinak lok tzaretak 
xchaptaj lok ronojel. Nu tz'ibam wa! we wuj ri' chiwe ix, ri c'à ix ac'al 
na, rumal chi c'o i chuk'ab ri cuya ri Dios, i cojom c'u ru Tzij ri Are! pa ri 
iwanima!, xukuje' rumal chi ix ch'acaninak pa ri ch'oj chrij ri Itzel. 

15Me! iwanima' ruc! ruwáchulew, cuc! ri jastak ri e c'o cho 
ruwáchulew. Jachin ri que! ranima! ruc! ruwáchulew, man kas craj tà ri! 
ri Dios ka Tat. 16Ronojel c'u ri xak ajuwáchulew man ruc! tá ri Dios ka 
Tat cápe wi, xane zak ajwaral wa'. Ri itzel tak u rayinic jun winak, ri qui 
rayixic q'uia qui wách jastak ri utz cáril wi jun, xukuje! ru banic nimal 
cuc! ri jastak ajuwáchulew, ronojel wa! xak ajuwáchulew wa'. Man ruc' 
tá ri Dios cápe wi. 17Ri uwáchulew xa tajin cásach u wách wa, xukuje' 
conojel ri jastak ri utz cáquil wi ri winak. Jachin c'u ri cuban ru rayibal 
ri Dios, ri are! c'o na u c'aslemal ri man c'o tá u q'uisic. 


Quepe na winak ri cáca'n qui c'ulel che ri Cristo 


18]x ri!, ri ix je! ta ne alaj tak walc'ual, uj c'o chic pa ri q'uisbal tak Ku. 
Ri ix i tom chi cápe na jun ri cuban u c'ulel che ri Cristo. Cámic c'ut qui 
c'utum chi quib q'uia ri cáca'n qui c'ulel che ri Cristo, rumal c'u ri' ketam 
chi uj c'o chic pa ri q'uisbal tak k'ij. 19We winak ri! kuc' uj xebel wi bic, 
man kas ajkuc' tá c'u wa!. We ta kas tzij e ajkuc! mat xebel bi ri! chkaxol. 
Xebel c'u bic rech kas cák'alajinic chi man jun tà chque are ajkuc!. 

20Ri ix c'ut, ri Cristo u yo'm ri Lok'alaj Espíritu pa ri iwanima'. Rumal 
c'u wa! iwonojel ri ix quich'obo jachique ri kas tzij. 21 Quintz'ibaj bi wa! 
we wuj ri' chiwe rumal chi iwetam ri kas tzij ri cubij ru Tzij ri Dios, man 
rumal tà chi mat iwetam, xane rumal chi iwetam chi man cáriktaj tà jun 
banal tzij ri cubij ri kas tzij. 

22 ¿Jachin c'u ri banal tzij? Are ri! ri cubij chi ri Jesús man are tá ri 
Cristo, ri To'l Ke. Are wa! ri cuban u c'ulel che ri Cristo. Man cácojon tá 
che ri Dios ka Tat, man cácojon tà c'u che ri Cristo ru C'ojol. 23Jachin 
ri man cácojon tá che ru C'ojol ri Dios, man cácojon tá ri! che ri ka Tat. 
Jachin c'u ri cuk'alajisaj rib chi cojoninak che ru C'ojol ri Dios, cojoninak 
ri' che ri ka Tat Dios xukuje!. 

24 Chic'olo ba! ix pa ri iwanima! ri Tzij ri i tom petinak lok. We ri Tzij 
ri! ri i tom petinak lok các'oji can pa ri iwanima'!, kas quixcanaj na can 
xa jun ruc' ri Dios ka Tat xukuje' ruc! ru C'ojol. 25Ri such ri Cristo chi 
cuya chke, are ri c'aslemal ri man c'o ta u q'uisic. 

26Tajin quintz'ibaj bi wa! we tzij ri' chiwe chquij ri winak ri cácaj 
quixquisubu. 27 Ri ix c'ut pa ri iwanima! c'o wi ri Lok'alaj Espíritu ri xuya ri 
Jesucristo chiwe. Je ri' man rajwaxic taj chi c'o jun chic ri cuc'ut wa! we tzij 
ri' chiwách, rumal chi tzare ri Lok'alaj Espíritu cuc'ut na ronojel chiwách. 
Ri tijonic ri cuya ri Are! chiwe tzare kas tzij rumal chi ri Lok'alaj Espíritu 

man cácowin taj cuban tzij. Chitakej ba! u banic jas ri i banom ix, ri xa ix 
jun ruc! ri Cristo. Are wa! ri tijonic ru yo'm ri Lok'alaj Espíritu chiwe. 

28 Je c'u ri!, ix ri!, ri ix je! ta ne alaj tak walc'ual, chitakej u banic jas ri 
i banom ix, xa ix jun ruc! ri Cristo, rech cácu'bi i c'ux chrij ri Arel, man 
quixq'uix tà c'u chuwách aretak cápetic. 29Ri ix iwetam chi ri Jesucristo 
jicom ranima'. We je ri! xukuje! iwetam ri! chi jachin ri cuban ri kas utz, 
jicom c'u ri ranima!, are ri' ralc'ual ri Dios. 


Waral cákil wi ri cáretamaj jun we kas ralc'ual ri Dios 


3 1¡Chiwilampe'! Ri Dios ka Tat sibalaj cujraj je ri' chi u yo'm chke chi 
cábix ralc'ual ri Dios chke. Are c'u kas tzij wa'. Rumal ri' ri winak 
ajuwáchulew man cáquich'ob taj jas ka banic rumal chi man kas quetam 
tà u wach ri Dios. 2Lok'alaj tak kachalal, ya uj ralc'ual ri Dios, mája! c'u 
k'alaj jas ri cujel na. Ketam c'ut chi aretak cápe ri Jesucristo, cuk'alajisaj 
c'u rib chkawách, cujjunamataj na ruc! ri Are! rumal chi cákil na u wách 
ri Jesus jas ri kas u banic. 3Jachin c'u ri cu'l u c'ux chrij ri Cristo chi je 
wa! quel na aretak cápe ri Arel, cuban na ch'ajch'oj che ri ranima!, je! jas 

ri Jesucristo kas ch'ajch'oj ranima! ri Arel, 

4 Jachin c'u ri cámacunic, man cániman tá ri' che ru Lok! Pixab ri Dios, 
are ajchak! mac ri! rumal chi ri mac are ru xalk'atixic ri Pixab. 5Ri ix 
iwetam chi ri Jesucristo xpe waral cho we uwáchulew che resaxic ri ka 
mac. Ri Are! c'ut, man co tà jubik! u mac. 6 Apachin c'u ri xa jun rue! ri 
Cristo, man cutakej tà macunic ri'. Apachin jun ri cutakej macunic, man 
cojoninak tà ri! che ri Cristo, man kas retam tà u wách ri Arel 7 ¡lx ri', 
ri ix je! ta ne alaj tak walctual, chiwila! chi c'o jun mixsubuwic! Jachin 
c'u ri cuban ri kas jicom, ri kas utz pa ru c'aslemal, kas jicom ranima! ri 
winak ri!, je! jas ri Cristo, are jicom ranima! ri Arel 8Jachin c'u ri cutakej 
cámacunic, ralc'ual ri Itzel wa'. Macuninak c'u ri Itzel petinak lok. Xa c'u 
rumal wa! xpe ri Cristo ru C'ojol ri Dios cho we uwáchulew chusachic u 
wách ru banom ri Itzel. 

9Ri kas ralc'ual ri Dios man cutakej tà ri' ru banic ri mac rumal chi 
yo'm u c'aslemal rumal ri Dios. Man cácowin tá ri! cutakej u banic 
ri mac, rumal chi kas tzij are ralc'ual ri Dios. 10K'alaj ri' jachin tak e 
ralc'ual ri Dios, jachin c'u tak e ralc'ual ri Itzel. Ri winak ri man cuban tà 
ri kas utzil, ri man craj tà ri rachalal, man ralc'ual tá ri Dios ri'. 


Rajwaxic cákaj kib ri jun ruc' ri jun chic 


I1 Are chu wa! ru Lok! Pixab ri Dios ri i tom petinak lok, chi cákaj kib ri 
jun ruc' ri jun chic. 12Je! máka'no jas ri xuban ri a Caín. Rumal chi are 
ralc'ual ri Itzel, xucámisaj ru chak!. ¿Jas c'u che xucámisaj? Je ri' xubano 
rumal chi are ri a Caín tajin cuban ri etzelal, are c'u ru chak! tajin cuban 
ri utzil. 

13Kachalal, micajmaj wa! we quetzelax i wách cumal ri winak 
ajuwáchulew. 14Ri uj ketam chi uj elinak chic pa ri cámical re ri ojer 
ka c'aslemal, uj c'o chi c'u pa ri kas c'aslemal ri cuya ri Dios. K'alaj 
wa! rumal chi kas tzij quekaj ri kachalal. Jachin c'u ri man craj tà ri 
rachalal c'à c'o ri! pa ri ojer u c'aslemal, je! ta ne cáminak ri'. 15 Apachin 
ri cáretzelaj u wách ri rachalal, are jun cámisanel ri' cho ri Dios. Ri ix 
c'ut iwetam chi man c'o tá jun cámisanel c'o ri c'aslemal ri man c'o tá u 
q'uisic pa ranima'. 16Ri uj ketam ri! jas u banic aretak jun winak kas craj 
jun winak chic, rumal chi ri Cristo sibalaj xujraj, xuya c'u rib pa cámical 
rumal kech uj. Je ri! ri uj xukuje! rajwaxic cákaya kib pa cámical rumal 
quech ri kachalal. !7Je c'u ri!, jachin ri c'o ri cajwataj che ru c'aslemal 
waral cho we uwáchulew, cáril c'u ri rachalal chi c'o u rajwaxic, te c'u 
ri' man cuya tà jubik! re ri rajwaxic che, ¿a tzij lo ri! chi kas craj ri Dios 
ruc' ronojel ranima'? ¡Man kas tzij tà ri'! 18iIx ri!, ri ix je! ta ne alaj tak 
walc'ual, mekaj ri kachalal xak chkachi'! Xane rajwaxic cákactut ruc! ru 
banic utzil chi kas tzij quekaj ri kachalal. 


Mákaxej kib cujoc chuwách ri Dios 


19 Je ri' cuya! cáketamaj chi ri uj kas tzij ri cákatzijoj, xukuje! chi ri 
uj, uj rech ri Kas Tzij, man rajwaxic tà c'ut cákaxej kib cujoc chuwách 
ri Dios: 20 We cákana! pa kanima' chi c'o mac ri ka'nom, man rajwaxic 
taj cákaxej kib rumal chi ri Dios c'o na u chuk'ab chuwách ri kanima!, 
retam c'u ronojel ri ka chomanic, ronojel ri cáka'no. 21Je ri', lok'alaj tak 
kachalal, we cákana! pa ri kanima' chi man c'o tá mac ri ka'nom, man 
rajwaxic tà ri' cákaxej kib cujoc chuwách ri Dios. 22Ri Are! c'ut cuya 
na chke apachique ri cákaj cákata! che, rumal chi tajin quekanimaj ru 
takanic, xukuje! tajin cáka'no jachique ri utz cáril wi ri Arel, 23Are cu 
wa! ru takanic ri Dios, chi cujcojon che ri Jesucristo ru C'ojol, xukuje' 
chi cákaj kib ri jun ruc' ri jun chic jas ri uj u takom wi. 24Jachin tak ri 
cáquinimaj ri cátakan wi ri Are!, xa e jun ri! ruc' ri Dios, xukuje! ri Dios 
kas c'o pa canima! ri e are'. Rumal c'u ri Lok'alaj Espíritu ru yo'm chke, 
ketam chi ri Are! c'o pa ri kanima'. 


Rajwaxic cáketamaj jachique ri Espíritu rech ri Dios xukuje' 
jachique ri espíritu ri cuban u c'ulel che ri Cristo 


4 1Lok'alaj tak kachalal, micoj ri qui tzij conojel ri winak ri cáquibij 
chi ri espíritu ri c'o cuc! yo'm chque rumal ri Dios, xane chiwila 

na we ri espíritu ri c'o cuc! kas rech ri Dios o man rech taj. Je ri', rumal 

chi tajin queq'uiar cho ruwáchulew ri banal tak tzij ri cáquibij chi kas 

e k'alajisal tak re ru Lok! Pixab ri Dios. 2Are c'u wa! quiwetamabej 

re jachin ri kas tzij c'o ri Espíritu rech ri Dios ruc'. Jachin ri cucojo, 

xukuje! ri cuk'alajisaj chi ri Jesucristo kas tzij xpe waral cho ruwáchulew 

chwinakil, are ri! ri c'o ri Espíritu rech ri Dios ruc'. 3Jachin c'u ri man 
cácojon taj, man cuk'alajisaj tá c'ut chi kas tzij xpe ri Jesús waral cho we 
uwáchulew chwinakil, man are tá ri Espíritu rech ri Dios ri c'o ruc! ri 
winak ri!, xane are ri espíritu ri cuban u c'ulel che ri Cristo. I tom c'ut chi 
cápe na wa! we espíritu ri!, c'o chi c'u cámic cho ruwáchulew. 

4Ix ri', ri ix je! ta ne alaj tak walc'ual, ri ix, ix rech ri Dios. Ix 
ch'acaninak c'u pa qui wi! we winak ri! ri xak e banal tak tzij rumal chi ri 
Lok'alaj Espíritu ri c'o pa ri iwanima! c'o na u chuk'ab chuwách ri espíritu 
ri c'o pa canima! ri winak ajuwáchulew. 5We winak ri' e ajuwáchulew, 
rumal c'u ri' xuwi cáquitzijoj ri qui chomanic ri winak ajuwáchulew. Ri 
winak c'ut ajuwáchulew utz cáquita ri cáquibij. SRi uj, uj rech ri Dios. 
Apachique winak ri kas retam u wách ri Dios cuta ri! ri ka tzij. Jachin c'u 
ri man rech tà ri Dios man cuta tá ri'. Je ri! cujcowinic cáketamaj jachin 
ri c'o ri Espíritu pa ranima! ri cubij ri Kas Tzij, cáketamaj c'ut jachin ri c'o 
ri espíritu pa ranima! ri cuban subunic. 


Waral cákil wi chi ri Dios cujraj nimalaj konojel 


7Lok'alaj tak kachalal, rajwaxic chi cákaj kib ri jun ruc' ri jun chic, 
rumal chi ri Dios cujraj. Jachin ri craj ri rachalal, ralc'ual ri Dios 
ri', xukuje! kas retam u wách ri! ri Dios. 8Jachin c'u ri man craj tá ri 
rachalal, man kas retam tà u wách ri Dios ri'. Je ri', rumal chi ri Dios 
cujraj nimalaj konojel. 9Ri Dios xuc'ut chkawách chi cujraj aretak xutak 
lok ru C'ojol, ri xa jun c'olic, cho ruwáchulew rech rumal ri Are! c'o ri ka 
c'aslemal. 10Je ri' cuya! cákilo chi kas tzij cujraj ri Dios. Man are tà chi 
ri uj cákaj ri Dios, xane chi ri Are! cujraj uj, xutak c'u lok ri u C'ojol rech 
cácámisax ri Are! rumal kech, rech cásachtaj ri ka mac. 

I1Lok'alaj tak kachalal, we je wa! u banom ri Dios chke rumal chi 
sibalaj cujraj, ri uj xukuje' rajwaxic cákaj kib ri jun ruc' ri jun chic. 
12Man c'o tá jun winak ilowinak u wách ri Dios. We c'u ri uj cákaj kibri 
jun ruc' ri jun chic, ri Dios kas c'o ri' pa kanima'. Kas cuban c'u na tz'akat 
ri rutzil ranima! ri Dios pa ri ka c'aslemal. 13K'alaj chi xa uj jun ruc' ri 
Dios, xukuje! chi ri Are! kas c'o pa kanima! uj rumal chi u yo'm chke ri 
Lok'alaj Espíritu rech ri Arel, 14Ri uj c'ut kilom, xukuje! cákak'alajisaj chi 
ri Dios ka Tat xutak lok ru C'ojol rech coc che To'l Que ri winak ri e c'o 
cho ruwáchulew. 15 Apachin ri cucojo, xukuje! cuk'alajisaj chi ri Jesús are 
ru C'ojol ri Dios, we winak ri' xa jun ri' ruc' ri Dios. Xukuje! ri Dios kas 
c'o pa ranima! ri are'. 

16 Je ri! ri uj ketamam, xukuje! ka cojom chi kas cujraj ri Dios. Ri Dios 
queraj conojel ri winak. Jachin c'u ri amak'el queraj ri winak, xa jun ri! 
ruc! ri Dios, xukuje' ri Dios kas c'o ri! pa ranima!. !7 Je ri! kas cuban na 
tz'akat ri rutzil ranima' ri Dios pa ri kanima! uj, man c'o tà c'u jas cákaxej 
wi kib pa ri k'ij ri cák'at na tzij pa qui wi' ri winak. Jas c'u ri u banic ri 

Jesucristo waral cho we uwachulew, are je! ri ka banic uj xukuje!. 18 We 
ketam chi ri Dios cujraj, man cákaxej tà kib ri'. Kane ri rutzil ranima! ri 
Dios cubano chi man cákaxej tà kib. We jun cuxej rib, curik c!áx je! ta ne 
chi tajin cuc'àájisaj u wách ri! chbil rib. Xak je ri', we jun cuxej rib man 
kas craj tá ri! ri Dios. 

19Ri uj cákaj ri Dios rumal chi ri Are! xujraj uj nabe. 20 We c'o jun cubij: 
“Ri in cwaj ri Dios," —cácha ri!, te c'u ri! cáretzelaj u wách ri rachalal, 
are jun banal tzij ri'. We jun man craj tá ri rachalal ri rilom u wách, man 
cácowin tá ri! craj ri Dios ri man rilom tá u wách. 21 Ri Are! u yo'm we 
Pixab ri' chke ri cubij: Jachin ri craj ri Dios, rajwaxic ri' xukuje! chi craj ri 
rachalal, —cácha!. 


We cujcojonic, cujch'acan na puwi' ronojel 
ri man utz taj re ruwáchulew 


5 1Jachin ri cucojo chi ri Jesús are ri Cristo ri To!l Ke, ralc'ual ri Dios 
ri'. Jachin ri lok! ri qui tat jujun ac'alab chuwách, xukuje! e lok' 
ri' chuwách ri ralc'ual ri tata'. 2Aretak cákaj ri Dios, xukuje' cákanimaj 
ru Pixab, cáketamaj c'u ri' chi quekaj ri ralc'ual ri Dios. 3We jun winak 
craj ri Dios, quel cubij wa! chi cunimaj ru Lok! Pixab ri Arel, Ru takanic 
ri Dios c'ut, man c'äx tà qui nimaxic. +Jachin c'u ri kas ralc'ual ri Dios 
cách'acan na puwi' ronojel ri man utz taj rech ruwáchulew. We kas 
cujcojon che ri Dios, cujcowinic cujch'acan na puwi' ronojel ri man utz taj 
ajuwáchulew. »Xak xuwi ri jun ri cucojo chi ri Jesús are u C'ojol ri Dios, 
cácowinic cách'acan na puwi' ronojel ri man utz taj re ruwáchulew. 


Ri Lok'alaj Espíritu cuk'alajisaj chi ri Jesás are u C'ojol ri Dios 


6Ri Jesucristo xpe cho ruwáchulew, xk'alajin c'u wa! chi are u C'ojol ri 
Dios aretak xban u kasna', xukuje' aretak xcámisaxic, xel c'u u quiq'uel. 
Man xuwi taj xk'alajin wa! aretak xban u kasna!, xane rumal ri joron re 
ri kasna' xukuje! rumal ru quiq'uel ri xelic aretak xcámisaxic. Ri Lok'alaj 
Espíritu are xk'alajisan wa! rumal chi ri Lok'alaj Espíritu xak xuwi cubij 
ri kas tzij. 7E oxib ri e c'o pa ri caj ri cáquik'alajisaj ri kas tzij: ri ka Tat, 
ri u Tzij, xukuje' ri Lok'alaj Espíritu rech ri Dios. We oxib ri! xa jun ri 
cáquik'alajisaj. 8Xukuje! oxib ri e c'o cho ruwáchulew ri cáquik'alajisaj ri 
kas Gu: ri Lok'alaj Espíritu rech ri Dios, ri joron re ri kasna', xukuje! ru 
quiq'uel ri Cristo. We oxib ri' junam ri qui k'alajisanic. 9Ri uj cákacoj ri 
qui tzij ri winak chrij ri xquilo, xukuje! chrij ri xquito. Nim c'u na u banic 
ri xuk'alajisaj ri Dios chrij ri Cristo ru C'ojol. 19 Jachin ri cácojon che ru 
C'ojol ri Dios, u cojom ri! pa ranima! jas ri xubij ri Dios chrij ri Cristo ri 
u C'ojol. Jachin c'u ri man cácojon tà che ri Dios u banom ri' chi ri Dios 
xak Are! banal tzij rumal chi man u cojom tá ri xuk'alajisaj ri Dios chrij 
ri Cristo ru C'ojol. 11 Are wa! ri xuk'alajisaj ri Dios, chi ri Are! u yo'm ka 

c'aslemal ri man c'o tá u g'uisic. We c'aslemal ri! cákarik na wa! ruc! ri u 
C'ojol ri Are'. 12Jachin ri c'o ru C'ojol ri Dios pa ranima' c'o u c'aslemal 
ri'. Jachin c'u ri man c'o tá ru C'ojol ri Dios pa ranima! man c'o tà u 
c'aslemal ri'. 


Are wa! ri q'uisbal re ri carta jawije' ri apóstol 
cuya wi jujun tak pixbenic chic 


13Nu tz'ibam bi wa! we wuj ri! chiwe, ix ri! ri ix cojoninak che ru C'ojol 
ri Dios, rech kas quiwetamaj chi c'o na i c'aslemal ri man c'o tà u q'uisic. 

14 Cul c'u ka c'ux chrij ri Dios chi apachique ri cákaj cákata! che, 
cutatabej na wa! ri cákabij che, we are u rayibal ri Arel, 15 We ketam chi 
ri Dios cujuto aretak cáka'n orar, ketam ri! chi cuya chke ri cákata! che. 

16We c'o jun cáril ri rachalal cákaj pa jun mac ri man các'aman tà bi pa 
ri cámical, rajwaxic ri! cuban orar puwi'. Je ri! ri Dios cuya na u c'aslemal 
ri kachalal. Are wa! ri cában chque ri quekaj pa ri mac ri man các'aman 
tá bi pa ri cámical. C'o c'u mac ri các'aman bi pa ri cámical, man quinbij 
tà c'ut chi quiban orar rech cásachtaj wa! we mac ri'. 17 Ronojel u wach 
etzelal, are mac ri'. C'o c'u mac ri man các'aman tà bi pa ri cámical. 

18Ketam chi jun kas ralc'ual ri Dios man cutakej tà macunic, rumal chi 
ru C'ojol ri Dios are cáchajin che, man cácowin tá ri Itzel chubanic c'áx 
che. 

19Ri uj ketam chi uj rech ri Dios, conojel c'u ri winak ajuwáchulew e 
c'o pu k'ab ri Itzel. 

20Ketam c'ut chi ri u C'ojol ri Dios petinak cho ruwáchulew, u yo'm cu 
ri ka no'j rech cáketamaj u wách ri kas Dios. Ri uj, xa uj jun ruc' ri Dios. 
Quel cubij wa! chi xa uj jun ruc! ri Jesucristo ru C'ojol. Are c'u wa! ri kas 
Dios, cuya c'u ri c'aslemal ri man c'o tá u q'uisic. 21Ix ri!, ri ix je! ta ne 
alaj tak walc'ual, ichitasa iwib chquij tak ri dioses ri man kas e Dios taj! 
Amén. 

RI UCAB CARTA RI 
KUTZ'IBAJ RI SAN JUAN 





Ri apóstol Juan cách'aw chrij ri Kas Tzij re ru Lok' Pixab ri Dios 


1In wa!, in c'amal qui be ri cojonelab, ri ya in nim winak chic. 
Quintz'ibaj bi wa! we wuj ri! chawe at, wachalal, at ri! ri kachalal chichu' 
ri cha'tal rumal ri Dios, xukuje' chque tak ri awal at. Kas Gu sibalaj ix 
lok! chnuwách, man xuwi tà c'u chnuwách in, xane xukuje' chquiwách 
conojel ri quetam ri Kas Tzij. 2Sibalaj quixwaj rumal rech ri Jun ri cáyo'w 
ri Kas Tzij ri c'o pa kanima' uj nimalaj konojel. Các'oji c'u na wa! pa 
kanima' uj amak'el ronojel ktij. 3Are ta ri Dios ka Tat xukuje' ri Kajaw 
Jesucristo ru C'ojol ri Are! quel u c'ux chiwe, cutok'obisaj i wäch, cuban 
c'ut chi cuxlan ri iwanima! rumal chi i takem ri Kas Tzij, amak'el c'ut 
quiwaj iwib. 

4Sibalaj cáquicot wanima! rumal chi nu rikom jujun chque ri awal ri 
tajin cáquitakej ri Kas Tzij re ru Lok! Pixab ri Dios, junam jas ri takanic 
ri yo'm chke rumal ri Are'. 5Cámic ri', wachalal, catinbochi'j chi nimalaj 
konojel cákaj kib chbil tak kib, ri jun ruc! ri jun chic. Wa! we takanic ri! 
ri quintz'ibaj bi chawe, man c'ac! tá ri'. Kane are wa! ri yo'm lok chke 
uj nabe canok. 6 Wa! we takanic ri' chi cákaj kib, are wa! quel cubij chi 
rajwaxic chi cujniman che ri Dios pa ronojel ri cátakan wi ri Are'. Ru 
takanic ri Are!, jas ri i tom petinak lok, are chi cákaj kib chbil tak kibri 
jun ruc' ri jun chic. 


Waral cákil wi jas ri qui banic ri winak ri 
quequisub niq'uiaj winak chic 

7E q'uia chi c'ut ri winak ri quesubunic ri e c'o cho ruwáchulew, ri man 
cáquicoj taj chi ri Jesucristo xpe waral cho we uwáchulew chwinakil, 
ri man cáquik'alajisaj tà wa Jachin jun winak ri je! u banic wa, are 
kas cásubunic, xukuje! are jun chque ri xinbij chi quepetic, ri kas cáca'n 
na qui c'ulel che ri Cristo. 8Chiwila ba! iwib ix chi mat cásach u wách 
ronojel ri utzil ri i banom, xane kas quirik na tz'akat ri rajil u q'uexel wa. 

9 Apachin jun winak ri man cácu'bi tá u c'ux ruc! ru tijonic ri Cristo, 
xane cutzucuj niq'uiaj tijonic chic ri man are taj, man c'o tá ri Dios ruc!. 
Ri winak ri cutakej ru tijonic ri Cristo, are wa! we winak ri! c'o ri Dios ka 
Tat ruc', xukuje! ri Cristo ru C'ojol ri Dios. 10 We c'o jun winak ri copan 
iwuc!, man are tà c'u ru tijonic ri Cristo ri cuc'utu, mic'ulaj wa! we winak 
ri' cho iwachoch, mibij ne che: “¡Are ta ri Dios que! uc! la!” —mixcha che. 
11 Je ri', rumal chi ri cojonel ri je! cubij wa!, cuban re ri etzelal ri cuban 
we winak ri! 


Waral cákarik wi ri q'uisbal re we carta ri' 


12Are ri in c'ut, c'o q'uia ri cwaj quinbij bi chiwe. Man cwaj tà c'ut 
zak quintz'ibaj bi wa! cho jun wuj. Chuq'uexwách wa!, quinweyej na chi 
quinopan iwuc! che iwilic. Je ri! cuya! quintzijon na iwuc! chwinakil rech 
kas cujquicot na junam. 

13Ri ral ri lok'alaj awachalal ri xukuje! e cha'tal rumal ri Dios cáquiya 
bi rutzil a wách. Amen. 

KUTZ'IBAJ RI SAN JUAN 





Ri apostol Juan caguicotic rumal ri utzil 
ri cuban ri lok'alaj rachi'l Gayo 


1In wa!, in c'amal qui be ri cojonelab, ri ya in nim winak chic. 
Quintz'ibaj bi wa! we wuj ri! chawe at, lok'alaj wachi'l Gayo, rumal chi 
kas Gu at lok! chnuwách. 

2Lok'alaj wachalal, tajin quinban orar, quinta! c'u che ri Dios chi man 
xak tà catyawajic, xane chi utz caban na pa ronojel, junam jas ri utzalaj 
a c'aslemal chuwách ri Dios. 3Sibalaj xinquicotic aretak xebul jujun 
kachalal wuc' waral, xquitzijoj c'u chwe chi sibalaj jicom ri awanima' 
chunimaxic ri Kas Tzij, chi kas catakej u banic ri cubij ru Lok! Pixab ri 
Dios pa ronojel ri cabano. ^Man c'o tá c'u jas ri cuya nimalaj quicotemal 
chwe je! jas ri u tzijol ri quinto chi ri cojonelab, ri je! ta ne e walc'ual in, 
tajin cáquitakej ri Kas Tzij pa ri qui c'aslemal. 

5Lok'alaj wachalal, sibalaj utz ri' ri tajin caban che qui to'ic ri kachalal, 
che qui patánixic pa ronojel, más c'u na chque ri kachalal ri craj naj 
quepe wi, ri man awetam tà qui wách. 6We kachalal ri! qui bim chque 
ri kachalal cojonelab ri e do waral chi sibalaj e okt chawách. Chabana 
ba! tok'ob, chaya bi ronojel ri cajwataj chque che ri qui binem rumal 
chi utz cáril wi wa! ri Dios. Je ri quecowinic cáquitakej ri qui be. 7Ri 
e are! c'ut e elinak bic chupatánixic ri Jesucristo. Man c'o tá c'u jas qui 
clamom chque ri winak ri man e cojonelab taj che qui to'ic quib. 8$Rumal 
ri! rajwaxic chi ri uj cákaya ri rajwaxic chque. Je ri! tajin quekato' 
chutzijoxic ri Kas Tzij re ru Lok' Pixab ri Dios. 


Waral cákil wi ri itzelalaj u no'j ri Diótrefes 


9Ri in xintz'ibaj bi jun wuj chque ri kachalal cojonelab chila! iwuc!, 
are c'u ri Diótrefes man cunimaj tà ri cujtakan wi rumal chi ri are! 
cuban nimal, craj chi zak xuwi ri are! coc che c'amal qui be ri kachalal 
cojonelab. 10 Rumal ri!, aretak quinopan iwuc!, quinbij na ronojel ri tajin 

cuban ri are! chquiwách ri kachalal cojonelab. Ri are' cubij ri man utz 
taj, xak banal tzij ri! ri cuyac tzij chkij. Man cácu'bi tà u c'ux ruc! wa, 
xane xukuje! man queuc'ulaj tà ri kachalal ri queopan che qui solixic 
ri cojonelab. Jachin c'u tak ri quec'ulanic, cubij chque chi man cuya' 
taj quequic'ulaj ri kachalal, te c'u ri' queresaj bi chquixol ri kachalal 
cojonelab. 

I1Lok'alaj wachalal, maban awe ri itzel tak qui no'j niq'uiaj chic, xane 
chabana awe ri utzalaj tak no'j. Jachin ri cuban ri kas utzil, are rech ri 
Dios wa'. Jachin c'u ri cuban ri man utz taj, man kas retam tà u wách ri 
Dios ri'. 


Waral cákil wi chi ri Demetrio cuban ri kas utzil 


12Conojel cáquibij chi ri Demetrio are utzalaj winak. Je ri! xukuje! ri 
Kas Tzij re ru Lok! Pixab ri Dios je! cuk'alajisaj wa! chrij. Ri uj xukuje' 
cákak'alajisaj chi kas tzij ronojel wa'. iRi ix c'ut iwetam chi ri cákabij are 
ri kas tzij! 


Ri apóstol Juan cuya bi rutzil qui wách ri kachalal 

13Ri in c'ut, c'o q'uia ri cwaj quinbij chawe, man cwaj tá c'ut xak 
quintz'ibaj bi wa! cho jun wuj. 14Je ri!, rumal chi quinweyej na chi 
quinwil a wách chanim. Aretak cákarik kib cuya! cujtzijon na chwinakil 
chrij ronojel. 

15Chuxlan ba! ra wanima'. Ri awachi!'l ri e c'o waral wuc! in ri quetam 
a wách cáquiya bi rutzil a wách. Chabana ba! tok'ob chwe, chaya rutzil 
qui wách chquijujunal ri e c'o chila! ri kas e utz kuc'. 

RI CARTA RI KUTZ'IBAJ 
RI SAN JUDAS 





Ri apostol Judas cuchap u tz'ibazic jun carta chgue conojel ri cojonelab 


1In wa! ri Judas, in patánil re ri Jesucristo, xukuje' in u chak! ri 
Jacobo. Quintz'ibaj bi wa! we wuj ri' chque conojel ri e siq'uim rumal ri 
Dios ka Tat, ri cojonelab ri u banom rech chque, ri xukuje! e u chajim 
rumal chi xa e jun ruc! ri Jesucristo. 2Are ta ba! ri Dios sibalaj quel u c'ux 
chiwe, cutok'obisaj na i wách, cubano chi kas cuxlan ri iwanima', xukuje' 
cubano chi quina! pa ri iwanima! chi ri Are! sibalaj quixraj nimalaj 
iwonojel. 


Waral cákil wi jas qui wách ri achijab ri cáquiya 
tijonic xa che qui subic ri winak 


3Lok'alaj tak kachalal, nim ri rayinic ri c'o pa wanima! petinak lok chi 
quintz'ibaj bi chiwe chrij ri xuban ri Dios che ka to'ic nimalaj konojel. 
Càmic c'ut quinchomaj chi sibalaj rajwaxic na quintz'ibaj bi wa! we 
wuj ri' chiwe che i pixbexic, rech quicoj i chuk'ab chuto'ic u wi! ri ix 
cojoninak wi, ri xa jumul xyi' wa! rumal ri Dios chque ri winak ri e rech 
ri Are!. 4Je ri', rumal chi e c'o jujun achijab e oquinak chixol chc'uyal. 
We achijab ri! tzojer lok u bim ru Lok! Pixab ri Dios ri Tz'ibtalic chi 
ya'tal chque chi cák'at na Gu pa qui wi! chi các'ájisax qui wách. Itzel tak 
achijab wa! ri cáquibij chi we jun winak cácojon che ru tok'ob ri Dios, 
cuya! cubano jachique ri craj, we utz, we man utz taj. Man quecojon tà 
che ri Dios, man quecojon tà c'u che ri Jesucristo ri xuwi ri Arel, are 
Kajaw ri c'o u takanic pa ka wi'. 

5Cwaj c'ut quinna'taj chiwe ri xc'ulmataj ojer, pune iwetam chi wa!. 
Are chi ri Kajaw Dios xeresaj lok ri winak aj Israel pa ri tinimit Egipto, te 
c'u ri! xusach qui wách ri winak ri man xecojon tá che, ri e c'o chquixol. 
6Xukuje!' tak ri ángeles ri xemacunic, ri xquitzucuj qui takanic ri man 
ya'tal tà chque, xquiya c'u can ri kas qui c'olibal. We ángeles ri! e tz'aptal 
cámic rumal ri Dios pa ri k'ekum. Sibalaj utz u banom che quichapic, c'à 

copan na ri nimalaj k'ij aretak cak'at na tzij pa qui wi', man c'o tà c'u 
quitzokopitajic. 7Xukuje! ri winak ri xec'oji ojer pa ri tinimit Sodoma, ri 
tinimit Gomorra“ cachi!l ri winak ri xec'oji pa tak ri tinimit chquinakaj, 
je! xca'no jas ri xca'n ri ángeles ri xemacunic. Xukuje! xquijach quib 
chubanic ronojel u wách etzelal. Je! xca'no jas ri cáca'n ri tz'i' ri xak 
cáquirik quib, man c'o tà c'u qui pixab. Xquiya c'u quib chubanic ri itzel 
tak qui rayinic, xukuje' ronojel u wách ri man utz taj ri man takal tà u 
banic. Conojel c'u wa! tajin các'ájisax qui wách, e c'o can pa ri k!ak! ri 
man cáchuptaj taj. Wa! we xbantajic ri' are jun c'utbal wa! chkawách uj 
cámic nimalaj konojel, chi kas Gu cápe na ri Ki aretak các'ájisax na qui 
wách ri ajmaquib. 

8Pune c'o we c'utbal oi chquiwách ri achijab ri cáquic'ut jech' tak 
tijonic, are qui vom u ktij ri qui chic, cáquitz'iloj ri canima! xukuje! ri 
qui cuerpo ruc! ri qui mac, cáquetzelaj u wách ru takanic ri Kajaw Dios, 
xukuje! quequiyok' ri c'o takanic pa qui k'ab ri kas nimak qui ktij, cáquibij 
c'u ri áwas u bixic chquij ri e are'. 9Ri arcángel Miguel, aretak tajin 
cách'ojin ruc! ri Itzel chrij ri u cuerpo ri ka mam Moisés, man xucoch' 
taj chubixic däs tak tzij che ri are! chuk'atic GU puwi' chi các'ájisax na 
u wách, xane xak xuwi xubij che: *iAre ta ri Kajaw Dios catyajowic!" — 
xcha che. 10 Are c'u we achijab ri! ri e oquinak chixol chc'uyal cáquibij ri 
awas u bixic chrij apachique ri man cáquich'ob taj. Are c'u ri xak quetam 
pa que wi, je! jas ri xak quetam ri awaj aj pa tak juyub ri man c'o tá qui 
chomabal, cáquicoj wa', je ri! chi xa cásach qui wách rumal. 

11 jTok'ob c'u qui wách wa! we winak ri'! Rumal chi cáca'n que jas ri 
xuban ri a Caín ojer ri xucámisaj ru chak!. Xukuje! ri e are!, xak rech 
cáquirik puak, qui jalom ri qui be jas ri xuban ri tat Balaam ojer, xuban 
subunic chque ri winak. Je! c'u cáca'n na we achijab ri!, cásach na qui 
wách jas ri xuban ri tat Coré ojer, ri xcàmisax rumal ri Dios rumal chi 
xuwalijisaj rib chrij ri ka mam Moisés. 12We achijab ri! sibalaj c'àx ri 
cáca'no. Xak e esal tak q'uixbal pa tak ri i nimak'ij aretak quimulij iwib 
ruc! quicotemal rumal chi quiwaj iwib, quixwi' c'u ruc' utzil. Ri e are! 
quewi' iwuc!, cáquitij ronojel ri cácaj, xak c'u Gel cáquilij. Man queq'uix 
taj, man c'o tà c'u nim chquiwách. Xuwi ri e are! cáquilij quib. E je! ta 
ne ajyuk'ab ri man quena'taj tà ri qui chij chque. E junam ruc! ri sutz! ri 
man cuc'am tà jáb, ri quec'am bi rumal ri quiákik'. E junam cuc! ri che! 
ri man quewáchin taj, pune are u k'ijol ri cáquiya qui wách. E je! ta ne 
ri che! ri xechaki!jic, ri e bokom chi apanok, ri ya e cáminak chic. 13E 
junam ruc' ri nimalaj ja! re ri mar aretak quepe ri nimak tak uwoja! ri 
quewokow puwi'. Ri quewokow c'u ri achijab ri!, are ri cáca'no, ri kas are 
q'uixbal chquiwách conojel. E je! ta ne ch'imil ri qui sachom ri qui be cho 





2? v.7Chawila! ri Sodoma y ri Gomorra pa ri Diccionario, q'uisbal re we Nuevo Testamento. 

ri caj. We achijab ri! k'atom tzij pa qui wi! rumal ri Dios chi guec'ajisazic, 
quebe! c'u na pa ri kas k'ekum ri man các'oji tá na sakil, jawije! ri man 
c'o tà chi quelic wi lok. 

14Xukuje! ri ka mam Enoc, ri uwuk qui tat tinimit chquixol ri winak 
re ri uwáchulew ri xechaptaj ruc! ri ka mam Adán ojer, xubij ri bim che 
ri are! rumal ri Dios chrij ri cáca'n na we itzel tak winak ri'. Are wa! ri 
xubij: “¡Chiwilampe'!” —cácha'. “Ri Kajaw Jesús cápetic e rachi!l jujun 
mil ri lok'alaj tak ángeles rech ri Are'. 15Cápe ri Are! rech culuk'ata 
tzij pa qui wi' conojel ri winak. Cuk'at c'u na tzij pa qui wi' ri banal 
tak etzelal chi các'ájisax na qui wách rumal ri itzel tak c'àx ri ca'nom, 
xukuje' rumal ri q'uia u wách tak tzij ri áwas qui bixic ri qui bim chrij ri 
Dios," —xcha ri'. 16We winak ri! xak amak'el cáquich'a! quib, queyok'on 
chquij niq'uiaj chic, xuwi c'u cáquitzucuj u banic ri itzel tak qui rayinic ri 
e are!. Càquibij tak tzij xa chubanic nimal, utz c'u qui ch'abexic ri winak 
cáca'no xak rech c'o ri cáquic'am na chquij. 


Cábix chque ri cojonelab jas ri rajwaxic chi cáca'no 


17 Are c'u ri ix, lok'alaj tak kachalal, chna'taj chiwe ri tzij ri bim can 
ojer cumal ri apóstoles, ri u tako'n ri Kajaw Jesucristo. 18 Xquibij c'u can 
chiwe: “Pa ri q'uisbal tak Ku quepe na winak ri xa cáquitze!'j qui wách 
conojel ri quek'ijilan ri Dios, xukuje! ronojel ri kas utz, ri kas lok' cho ri 
Dios. Ri e are! xuwi cáquilij na u banic ri itzel tak qui rayinic," —xecha 
ri'. 19E are tak wa! ri quecojow qui c'ux ri kachalal rech cáquitasala quib. 
Utz cáquil wi ri winak ri! ru banic xak jas ri cácaj ri e are!, man c'o tá c'u 
ri Espíritu rech ri Dios pa canima'. 

20Ri ix c'ut, lok'alaj tak kachalal, ikas chixcojonok! Kas chixcojon 
che ru Lok! Pixab ri Dios. Chibana ba! orar ruc! ri chuk'ab ri cáyi' chiwe 
rumal ri Lok'alaj Espíritu. 21 Chiwilij ba! iwib rech kas quina! pa ri 
iwanima!, xukuje! kas quich'obo chi ri Dios sibalaj quixraj. Chiweyej bai 
ri ktij aretak ri Kajaw Jesucristo kas cutok'obisaj na ka wách, cuya chke ri 
c'aslemal ri man c'o tà u q'uisic. 

22Ri kachalal ri zak quieb qui c'ux quecojonic, chitok'obisaj qui wách, 
cheipixbaj c'ut rech kas jicom ri canima'. 23Cheito! bai, cheiwesaj chuwách 
ru k'ak'al ri c'ájisabal qui wách ri man queniman tá che ri Dios. Rajwaxic 
chi quel i c'ux chque ri jule' chic, pune c'u kas rajwaxic chi quiwil na iwib 
chi man quixtzak tà ix chupam ri qui mac. iTzel ba! chiwila ri etzelal 
ri tajin cáca'no! Xa c'u michap cok ri catz!iak ri tz'ilobtajinak rumal ri 
itzelalaj qui c'aslemal, xane chixej iwib chuwách wa!. 


Che ri Dios ri xa jun c'olic ya'tal wi chi cánimarisax u ktij 


24Ri Dios are xa jun c'olic, ri kas c'o u no!j che ronojel. Cácowin c'u ri 
Are! che ka to'ic. Are wa! ri ka Dios ri c'o u chuk'ab che i chajixic rech 


El Nuevo Testamento en K'iche' Centro-Occidental de Guatemala, 2da ed. O 2011, Wycliffe Bible Translators, Inc. 


549 JUDAS 


man quixtzak tá pa mac. Ri Are! cuban na chi ch'ajch'oj ri iwanima' ix, 
rech quixcowinic ruc' nimalaj quicotemal quixopan chuwách ri Are! ri 
sibalaj cánimarisax u k'ij, ri c'o je'lalaj u juluwem. 25Che c'u ri Dios ri xa 
jun c'olic, ri cácowin che ka to'ic, che ri Are! takal wi chi cánimarisax na 
u k'ij, takalic chi nim na u banic ri Are! chquiwách conojel, chi c'o na ri 
nimalaj u chuk'ab pa qui wi! conojel, xukuje! chi xuwi ri Are! c'o takanic 
pu k'ab rumal ri Kajaw Jesucristo tzpa ru chaplexic lok ronojel ri c'olic 
c'á we cámic ri', xukuje! pa tak ri ktij ri junab ri quepe na ri man c'o tá 
qui q'uisic. Amén. 

CHUWACH RI SAN JUAN 





Waral cákil wi ri xuk'alajisaj ri Jesucristo chuwách ri apóstol Juan 


1 1 Are wa! ri xuk'alajisaj ri Dios chuwách ri Jesucristo rech ri Are! 
cuk'alajisaj chi chquiwách ri patànil tak re chrij ri cábantaj na 
chanim. Ri Jesucristo xuk'alajisaj wa! chuwách ri Juan ri patánil re rumal 
jun ángel ri xutak lok. 2Are c'u ri Juan xubij ri kas tzij chrij ronojel ri 
xrilo. Xutzijoj can ri kas tzij chrij ru Lok! Pixab ri Dios ri xuk'alajisaj ri 
Jesucristo. 
3Utz re jachin ri cusiq'uij u wách we wuj ri', xukuje' utz que jachin 
tak ri cáquitatabej u siq'uixic ri tzij ri yo'm rumal ri Lok'alaj Espíritu ri 
tz'ibtal chupam we wuj ri', cáquinimaj c'u ri cubij rumal chi nakaj chic 
c'o wi ri ktij aretak cábantaj na ronojel wa!. 


Ri apóstol Juan cuchap u tz'ibaxic bi jun carta chque tak ri kachalal 
cojonelab ri e c'o pa tak ri wukub tinimit ri e c'o pa Asia 


^In wa!, ri Juan, quintz'ibaj bi we wuj ri! chiwe ix, kachalal cojonelab, 
ri ix c'o pa ri wukub tinimit re Asia. Are ta ba! ri Dios xukuje! ri wukub 
espíritus ri e cto chuwách ri je'lalaj u t'uyulibal cátok'obisan i wach, 
cubano chi cuxlan ri iwanima'. Are wa! ri Dios ri c'o cámic, ri c'o ojer, 
ri cápe na. 5Xukuje! ri Jesucristo cutok'obisaj ta na i wách, cuban ta na 
chi cuxlan iwanima'. Ri Are! are ri k'alajisal re ru Tzij ri Dios ri jicom 
ranima! ri nabe xc'astaj chquixol ri cáminakib, ri c'o u takanic pa qui wi! 
ri nimak tak takanelab cho we uwáchulew. Ri Cristo cujraj, xujuch'aj c'u 
che ri ka mac ruc' ru quiq'uel. 6Xujucoj che nimak tak takanelab, xukuje' 
che sacerdotes chupatánixic ri Dios, ru Tat. iChnimarisax ta ba! u ktij, 
chtakan ta c'ut amak'el pa tak ri ktij ri junab ri quepetic! Amén. 

7 iChiwilampe! ri Cristo petinak pa ri sutz'! Conojel winak cáquil na 
wa!, xukuje! ri xebanow c'àx che cáquil na u wách. Ronojel qui wach 
winak cho ruwáchulew quebok' na aretak cáquil ri Are! cápetic. Je!, kas 
je' quel wi na. 

8“Ri in, in je! jas ri nabe letra zukuje' ri q'uisbal letra re ri alfabeto, 
ri “A” rue! ri “Z”. In c'ut ri chaplebal, in ri! ri q'uisbal re ronojel." Je wa! 
cubij ri Kajaw Dios ri c'o ronojel u wách chuk'ab ruc', ri c'o cámic, ri c'o 
ojer, ri xukuje! cápe na. 


Ri apóstol Juan xril ri Cristo nimarisam chi u k'ij 

9In wa! ri Juan, in iwachalal ri tajin quinrik c'äx junam iwuc! ix. 
Yo!'m c'u chwe rumal ri Jesucristo chi quinchajij paciencia, je! jas ri 
yo'm chiwe ix. Je ri' junam cujec'ol na chila' jawije! ri cátakan wi ri 
Dios. Ri in, in ajpache!, in c'o pa jun alaj ch'ákap ulew, Patmos u bi!, ri 
c'o pa ri mar, xa rumal ru tzijoxic ru Lok! Pixab ri Dios ri xuk'alajisaj ri 
Jesucristo. 10Xc'ulmataj pa jun k'ij domingo (ri cábix “u ktij ri Kajaw" 
che) chi xchaptaj ri wanima! rumal ru chuk'ab ri Lok'alaj Espíritu. Te! 
xinto c'o Jun ri sibalaj co xch'aw lok chwij, je! ta ne ru ch'abal jun tun. 
11 Ri xch'awic, je wa! xubij: Ri in, in je! jas ri nabe letra xukuje! ri q'uisbal 
letra re ri alfabeto, ri “A” rue! ri “Z”. In c'ut ri chaplebal, in ri! ri q'uisbal 
re ronojel. Chatz'ibaj pa jun wuj ri cawilo, te c'u ri' catak bi chque ri 
kachalal cojonelab ri e c'o pa tak ri wukub tinimit ri e c'o pa Asia, ri 
tinimit Éfeso, ri Esmirna, ri Pérgamo, ri Tiatira, ri Sardis, ri Filadelfia, 
xukuje! ri tinimit Laodicea, —xcha ri! chwe. 

12Xinca!y c'u chwij che rilic jachin ri xch'awic. Aretak je wa! xinbano, 
xinwil wukub u tac'alibal cantela re k'án puak. 13Te c'u ri! pa qui 
niq'uiajal ri wukub u tac'alibal cantela xinwil Jun ri junam ruc' ru c'ojol 
jun winak. U cojom c'u jun atz'iak ri copan c'à chukul rakan, ximital cho 
u c'ux ruc! jun pas re k'án puak. 14Ri u wi! are sibalaj sakloloj je! jas ri 
ch'ajch'oj rismal chij, junam jas ri sak tew. Ri u wak'ách c'ut, quenicowic 
je! jas ri u xak k'ak'. 15Ri rakan quejuluwic junam jas ri ch'ich' bronce 
ri porom pa horno, ri ch'ajch'obisam c'ut. Ri cách'awic are junam ruc! ri 
qui chojojem q'uia nimak tak ja'. 16Ruc'am ri Are! wukub ch'imil pa ru 
wiquiák'ab, elinak c'u lok jun machete pu chi! ri t'ist'ic u wi! ri xukuje' 
quieb u pu chi'. Ru palaj sibalaj cájuluwic je! jas ru juluwem ri k'ij aretak 
man c'o tá jubik! ri sutz! cho ri caj. 

17 Aretak xinwilo, xintzak chuwách je! ta ne ri xincámic. Ri Are! c'ut 
xuya ru wiquiák'ab pa nu wi!, te c'u ri' xubij chwe: iMaxej awib! In ri! 
ri nabe, in ri' ri q'uisbal re ronojel. 18Ri in, in c'aslic. Pune xincámic, 
in c'asal chic cámic, man c'o tà c'u u q'uisic ri nu c'aslemal. Pa nu k'ab 
c'o wi ri lawe re ri cámical xukuje! ri lawe re ri c'olibal ri e c'o wi ri 
cáminakib. 19 Chatz'ibaj ba! ri awilom, xukuje! ri c'o chanim ri tajin 
cawilo. Chatz'ibaj xukuje' ronojel ri cábantaj na aretak e oc'owinak chi 
wa! we ri'. 20 Are wa! ri quel cubij ri tijonic ri man etamtal taj chquij 
ri wukub ch'imil ri xawilo ri wuc'am pa ri nu wiquiák'ab, xukuje' 
ri wukub u tac'alibal cantela re k'án puak: Ri wukub ch'imil e are! 

caguig'uezwachij ri c'amal tak qui be“ ri kachalal cojonelab ri e c'o pa ri 
wukub tinimit re Asia. Are c'u ri wukub u tac'alibal cantela e are tak wa! 
ri kachalal cojonelab ri e c'o pa ri wukub tinimit, —xcha ri Are! chwe. 


Waral cákil wi ri tzij ri xtz'ibax bi chque ri kachalal 
cojonelab ri e c'o pa ri tinimit Éfeso 

1Te c'u ri' xubij: Chatz'ibaj bi wa! we tzij ri' che ri c'amal qui be ri 

kachalal cojonelab ri e c'o pa ri tinimit Éfeso: ^Ri Jun ri ruc'am ri 
wukub ch'imil pa ru wiquiák'ab, ri cábin chquixol ri wukub u tac'alibal 
cantela re k'än puak, je! cubij wa': 2Ri in wetam ronojel ri tajin cabano, 
wetam chi sibalaj tajin catchacunic, xukuje! chi cachajij paciencia pa 
ronojel. Wetam chi man cacoch' tà a wách chque ri itzel tak winak. 
Wetam chi kas awilom ri qui c'aslemal ri winak ri cáca'n che quib chi 
e apóstoles, man kas e are! tà c'ut. Awilom c'ut chi xak e banal tak tzij. 
3Pune a rikom c'áx, a chajim paciencia. Pune nim ri chac a banom rumal 
wech in, man at cosinak taj. 4C!o c'u ri tajin quinwil chawij, chi man je! 
tá chi ri nu lok'al chawách jas ri nabe. 5Chna'taj ba! chawe jawije! ri at 
kajinak wi, chaq'uexa c'u ra chomanic, chaq'uexa rawanima'. Chachaplej 
chi na ri tajin caban nabe. We ta man je! caban wa', chanim quine! che 
awilic, quinwesaj na ru tac'alibal a cantela pa ru c'olibal we ta mat at 
tzelejinak ruc' ri Dios. 6Pune je ri', utz quinwil ri tajin cabano chi Gel 
cawil wi ri cáca'n ri jule! winak nicolaítas. Ri in xukuje! quinwetzelaj 
u wách ri tajin cáca'no. 7 Apachin ri u jiquibam ranima' chutatabexic 
ri nu tzij, chutatabej ri cubij ri Lok'alaj Espíritu chque tak ri kachalal 
cojonelab: Jachin ri cách'acan puwi' ri itzel, quinya na re ru wách ri 
che! re c'aslemal ri c'o pa ri je'lalaj c'olibal jawije! cto wi ri Dios ri cábix 
“Paraíso” che," —cácha ri!. 


Waral cákil wi ri tzij ri xtz'ibax bi chque ri kachalal 
cojonelab ri e c'o pa ri tinimit Esmirna 


8Chatz!ibaj bi we tzij ri' xukuje! che ri c'amal qui be ri kachalal 
cojonelab ri e c'o pa ri tinimit Esmirna: “Ri Jun ri c'o nabe, ri zukuje' are 
ri q'uisbal, ri xcám na canok, te c'u ri! xc'astaj chquixol ri cáminakib, je! 
cubij wa': 9In wetam chi tajin carik c'áx, wetam chi at meba', pune ta ne 
we ta cábix ri kas tzij, at k'inom. Wetam chi catyok! cumal ri winak ri 
cáquibij chi e aj Israel. Man e aj Israel tà c'ut, xane e jun comon winak 
ri e rech ri Satanás. 1? Maxej awib rumal ri c'áx ri carik na. iTampe'! Ri 
Itzel cuban na chi e c'o jujun chiwe ri queboc pa che! che rilic we kas tzij 
iwonojel ix, ix cojonelab. Lajuj k'ij cában na c'áx chiwe. Chatakej ba! ri 
cojonic c'à catcám na. Ri in c'ut quinya na ri c'aslemal chawe che tojbal 





21:20 Ri tzij *c'amal qui be” are wa! ri tzij "ángel" pa castellano. 

awe je' ta ne are jun corona ri cacoj chajolom. !! Apachin ri u jiguibam 
ranima! chutatabexic ri nu tzij, chutatabej ri cubij ri Lok'alaj Espíritu 
chque tak ri kachalal cojonelab: Jachin ri cách'acan na puwi' ri itzel man 
curik tà na c'áx rumal ri ucab cámical,” —cácha ri Arel, 


Waral cákil wi ri tzij ri xtz'ibax bi chque ri kachalal 
cojonelab ri e c'o pa ri tinimit Pérgamo 


12Chatz'ibaj bi we tzij ri! xukuje! che ri c'amal qui be ri kachalal 
cojonelab ri e c'o pa ri tinimit Pergamo: “Ri Jun ri ruc'am ri machete 
t'ist'ic u wi!, ri quieb u pu chi', je! cubij wa': 13Ri in wetam ronojel ri 
tajin cabano, xukuje! wetam chi at c'o chila' jawije! ri cátakan wi ri 
Satanás. Pune je ri' tajin catakej nu patánixic, at cojoninak chwe, man 
xaya tà c'u can ri a cojonic aretak xcámisax ri Antipas ri patánil we ri 
jicom ranima! chila! pa ri tinimit jawije' cátakan wi ri Satanás. 14C!o 
c'u ri man utz taj ri tajin quinwil chawij, chi e c'o jujun winak awuc! 
ri man cácaj taj cáquiya can ru tijonic ri tat Balaam ri xucoj u c'ux ri 
tat Balac rech queutakchi'j ri winak aj Israel che mac chutijic ri yo'm 
chquiwách tak tiox ri xa e banom cumal winak, xukuje! chubanic que 
jas ri cáca'n ri tz'i' ri xak cáquirik quib, man c'o tà qui pixab. 15Xukuje' 
e c'o jujun winak awuc! ri man cácaj taj cáquiya can ri qui tijonic ri jule! 
winak nicolaítas, ri tzel quinwil wi. 16Rumal ri! chaq'uexa ri awanima!, 
chaq'uexa ri a chomanic. We ta mat je! caban wa!, chanim quinopan 
na iwuc!, quinch'ojin na cuc! ri winak ri! ruc! ri machete ri quel pa nu 
chu. 17 Apachin ri u jiquibam ranima' chutatabexic ri nu tzij, chutatabej 
ri cubij ri Lok'alaj Espíritu chque tak ri kachalal cojonelab: Jachin ri 
cách'acan puwi! ri itzel quinya na re ri maná? ri c'u'talic, xukuje! quinya 
na che ri are! jun alaj sak abaj ri tz'ibtal wi jun c'ac' bi'aj, ri man c'o tà 
jun etamaninak, xane xak xuwi ri các'amowic," —cácha ri'. 


Waral cákil wi ri tzij ri xtz'ibax bi chque ri kachalal 
cojonelab ri e c'o pa ri tinimit Tiatira 


18 Chatz'ibaj bi we tzij ri! xukuje! che ri c'amal qui be ri kachalal 
cojonelab ri e c'o pa ri tinimit Tiatira: “Ru C'ojol ri Dios, ri cánicow ru 
wak'àch je! jas ri u zak k'ak!, ri xukuje' quejuluw ri rakan junam ruc! ri 
ch'ich' bronce ri ch'ajch'obisam, je! cubij wa!: 19Ri in wetam ronojel ri 
tajin cabano, wetam ri rutzil awanima!, wetam c'ut chi c'o a cojonic, chi 
cachajij paciencia, xukuje! chi tajin quinapatánij. Wetam c'ut chi ri tajin 
caban camic nim na chuwách ri xaban can nabe. 20 C!o c'u ri man utz taj 
ri tajin quinwil chawij: chi zak utz cawil wi c'o ri ixok Jezabel awuc!, 





b 2:17 “Maná”: Are ri wa ajchicaj tzukubal que ri winak aj Israel aretak xebin pa tak ri 
juyub ri quetz'inowic. 

ri cubij chi cuk'alajisaj tzij ri yo'm che rumal ri Dios, ri gueusub c'uri 
patánil tak we ruc! ri tijonic ri cuya chque rech cáca'n que jas ri cáca'n 

ri tz'i' ri xak cáquirik quib, man c'o tá qui pixab. Ri are! cubij chque chi 
cuya! cáquitij que ri wa ri yo'm chquiwách tak tiox ri xa e banom cumal 
winak. 21 Ri in xak weye'm chi cuq'uex u chomanic, cuq'uex c'u ranima! 
we ixok ri'. Man craj tà c'ut cuya can u banic ri nimalaj mac ri tajin 
cubano. 22Ri in quintak na bi jun c'áxalaj yabil chrij we ixok ri', xukuje' 
quinban na chi sibalaj cáquirik na c'áx ri tajin cáca'n ri nimalaj mac ruc' 
we ixok ri! we ri e are! man cáquiya tá can u banic ri mac ri tajin cuban ri 
ixok. 23Ri ral ri ixok queincámisaj na, je ri' conojel ri kachalal cojonelab 
cáquetamaj na chi in wetam ri qui chomanic ri winak xukuje! ri c'o pa 
canima!. Quinya c'u na chiwe chijujunal ri tojbal re ronojel ri i banom. 

24 Are c'u ri niq'uiaj iwachalal chic ri e c'o pa Tiatira, ri ix ri man quitakej 
tá we tijonic ri!, ri man c'o tá iwetamam chrij ru tijonic ri Satanás ri man 
etamtal taj ri cáquibij ri niq'uiaj chi sibalaj c'áx u ch'obic wa', quinbij 
chiwe chi man c'o tá chi na jas jun eka'n chic quinya na chiwij. 25Kas utz 
ba! chibana chuc'olic ri c'o iwuc! c'ä quinopan na iwuc!. 26Jachin tak ri 
quech'acan na puwi! ri itzel, ri xukuje! cáquitakej u banic jachique ri cwaj 
chi cábanic c'à chuq'uisbal ronojel, quinya na takanic pa qui k'ab pa qui 
wi! conojel qui wách winak ri e c'o cho ruwáchulew. 27 Je! jas ri in yo'm 
takanic pa nu k'ab rumal ri nu Tat, quetakan c'u na pa qui wi' conojel qui 
wách winak ruc! jun vara re ch'ich', quequipaxij c'u na je! ta ne chi e t'uy 
re ulew. 28 Xukuje! quinya na ri ch'imil re ri u sakiribal chque. 29 Apachin 
ri u jiquibam ranima' chutatabexic ri nu Gu, chutatabej ri cubij ri Lok'alaj 
Espíritu chque tak ri kachalal cojonelab," —cácha ri Arel, 


Waral cákil wi ri tzij ri xtz'ibax bi chque ri kachalal 
cojonelab ri e c'o pa ri tinimit Sardis 


3 1 Chatz'ibaj bi we GU ri! xukuje' che ri c'amal qui be ri kachalal 
cojonelab ri e c'o pa ri tinimit Sardis: “Ri Jun ri c'o ri wukub 
espíritus rech ri Dios ruc!, xukuje! ri ruc'am ri wukub ch'imil, je! cubij 
wa': Ri in wetam ronojel ri tajin cabano. Pune elinak u tzijol chi at c'aslic, 
at cáminak c'ut pa ri a mac. 2Chatc'astajok, chabana ru banic ri c'à c'o 
awuc! ri xa jubik' man cásach u wách. Wilom c'ut ri tajin cabano chi man 
jicom tá ri! cho ri nu Dios. 3Chna'taj chawe ri tijonic ri a tom. Chatakej 
jas ri cubij, chaq'uexa ri awanima', chaq'uexa c'u ri a chomanic. We man 
catc'astajic, quinopan na awuc! je! jas jun elak'om, man awetam tá c'ut 
jachique hora quinopanic. +Pune je ri! e c'o c'u jujun winak chila' pa 
Sardis ri man qui tz'ilom tà ri catzliak, xane ch'ajch'oj ri canima!. E are 
tak wa! quebin na junam wuc!, qui cojom sak catz'iak rumal chi takal wa! 
chque. 5Jachin tak ri quech'acan na puwi' ri itzel cáquicoj na sak catz'iak. 
Man quinchup tà c'u ri qui bi' pa ri wuj re c'aslemal, xane quink'alajisaj 

na ri qui bi! chuwách ri nu Tat, xukuje! chquiwách ri ángeles ri e c'o ruc'. 
6 Apachin ri u jiquibam ranima! chutatabexic ri nu tzij, chutatabej ri cubij 
ri Lok'alaj Espíritu chque tak ri kachalal cojonelab,” —cácha ri'. 


Waral cákil wi ri tzij ri xtz'ibax bi chque ri kachalal 
cojonelab ri e c'o pa ri tinimit Filadelfia 


7 Chatz'ibaj bi we tzij ri! xukuje! che ri c'amal qui be ri kachalal 
cojonelab ri e c'o pa ri tinimit Filadelfia: “Ri Jun ri sibalaj lok! ri cubij 
ri kas tzij, ri c'o ri lawe ruc' rech ri ka mam David ri nim takanel, ri 
aretak cujak ri porta man c'o tá jun cácowin chutz'apixic, aretak cu 
cutz'apij wa! man c'o tá jun cácowin chujakic, je! cubij wa': 8Ri in wetam 
ronojel ri tajin cabano. Nu yo!m c'u jun porta chawách ri jaktalic, ri 
man c'o tá jun cácowinic cutz'apij. Pune ba! xa jubik' ri a chuk'ab c'olic, 
a nimam ri nu tzij, man catq'uixtaj tà c'u chubixic chi at cojoninak 
chwe. ?iChatampe'! Are c'u ri jun comon winak ri e rech ri Satanás, ri 
banal tak tzij ri' ri cáquibij chi kas e aj Israel, pune man kas tzij tà ri', 
ri in quinbano chi ri e are! quebe! na, quexuqui c'u na chawách rech 
cáquetamaj chi at lok! chnuwách. 10A nimam ri nu takanic chi rajwaxic 
cachajij paciencia, rumal c'u ri! catinto! na chuwách ri nimalaj c'áxc'ol 
ri cápe na pa qui wi' conojel ri winak cho we uwáchulew che rilic we 
utz o man utz taj ri cáca'no. 11Chanim quinopan na. Kas utz ba! chabana 
chuc'olic ri c'o awuc! rech man c'o tá jun cámajow ri tojbal awe. 12Jachin 
tak ri quech'acan na puwi! ri itzel, queincoj na che rakan ja pa ri nimalaj 
rachoch ri nu Dios. Man cápe tá c'u ri ktij ri quebel na chila'. Quintz'ibaj 
c'u na ru bi! ri nu Dios chquij, xukuje! ru bi! ru tinimit ri nu Dios, ri c'ac! 
Jerusalén ri cákaj na lok chila' chicaj ruc! ri nu Dios. Kukuje' quintz'ibaj 
na ri c'ac! nu bi! chquij. 13 Apachin ri u jiquibam ranima! chutatabexic 
ri nu tzij, chutatabej ri cubij ri Lok'alaj Espíritu chque tak ri kachalal 
cojonelab," —cácha ri Arel, 


Waral cákil wi ri tzij ri xtz'ibax bi chque ri kachalal 
cojonelab ri e c'o pa ri tinimit Laodicea 


14 Chatz'ibaj bi we tzij ri' xukuje!' che ri c'amal qui be ri kachalal 

cojonelab ri e c'o pa ri tinimit Laodicea: “Ri Jun ri ajchak'el ri Kas Tzij, 

ri k'alajisanel ri jicom ranima! chubixic ri kas tzij, ri Jun ri xcoj rumal ri 
Dios chubanic ronojel ri c'olic, je! cubij wa': 15Ri in wetam ronojel ri tajin 
cabano, wetam chi man kas tà jorobinak ra wanima', xukuje! chi man kas 
ta mik'inak. Are ta cwaj in chi kas ta at jorobinak o kas ta at mik'inak. 
16Rumal c'u rech chi zak sakli'l ri awanima!, man are tà joron, man are 
tà c'u c'atàn, xa catinwupij na lok pa nu chi'. !7 Ri at cabij chi at k'inom, 
chi a rikom utzil. Cabij chi man c'o tà jas rajwaxic chawe. Man cana! tá 
c'u pa rawanima! chi sibalaj c'àx ri a bantajic. iTok'ob a wách! Man c'o tá 

ri catel wi, at meba', at moy, xukuje' at ch'analic. 18Rumal ri' catinpixbaj 
chi chalok'o awe ri k'án puak ri cto wuel, ri banom ch'ajch'oj che pa k'ak! 
rech kas tzij at k'inom. Kukuje' chalok'o awe ri sak atzliak ri c'o wuc' 
rech cacojo, je ri! cách'uktaj ri awij ri ch'analic ri xa cáresaj a q'uixbal. 
Xukuje! chalok'o awe ri cunabal ri c'o wuc! ri cucunaj ri a wak'ách 

rech catcowinic catca!yic. 19Ri in queinyajo xukuje! quinc'ájisaj qui 
wách conojel ri e lok! chnuwách. Chatoc ba! il, chaq'uexa ri awanima!, 
chaq'uexa c'u ri a chomanic. 29 iChatampe'! Ri in tajin quinch'aw chi! ri 
uchija, xak c'u in tac'al chila'. Jachin ri cuto chi quinch'awic, cujak cu 
ri uchija, quinoc na ruc' pa ja, quinwi' na junam ruc!, ri are! c'ut cáwi! 
na junam wuc! in. 21 Jachin tak ri quech'acan na puwi! ri itzel, quinya na 
chque chi quet'uyi wuc! pa ri je'lalaj nu t'uyulibal, je! jas ri in xinch'acan 
puwi! ri itzel, xint'uyi c'u ruc' ri nu Tat pa ri je'lalaj u t'uyulibal ri Arel, 
22 Apachin ri u jiquibam ranima! chutatabexic ri nu GU, chutatabej ri 
cubij ri Lok'alaj Espíritu chque tak ri kachalal cojonelab," —xcha c'u ri 
Arel, 


Waral cákil wi ri k'ijilanic ri caban chila' chicaj 
4 1Aretak xbantaj ronojel wa!, te! xinwilo c'o jun porta jaktal pa ri 
caj, te c'u ri! xinta ri Jun ri xinuch'abej lok nabe ri je! ta ne u ch'abal 

jun nimalaj tun, xubij c'u chwe: Chatpakal lok je wa, quinc'ut c'u na 
chawách ri rajwaxic cábantaj na aretak e bantajinak chi ronojel wa! we 
ri', —xcha chwe. 

2Chanim c'ut xchaptaj ri wanima' rumal ru chuk'ab ri Lok'alaj 
Espíritu. Te! xinwilo c'o jun je'lalaj t'uyulibal cojom pa ri caj. C'o c'u Jun 
t'uyul chila'. 3Ri Jun ri t'uyul pa ri je'lalaj t'uyulibal ri! je! u bantajic 
jas jun je'lalaj abaj re jaspe,* o junam ruc' jun abaj re cornalina ri 
sibalaj cájuluwic. C'o jun ráxquiák!ab ri sibalaj cájuluwic chrij ri je'lalaj 
t'uyulibal je! jas jun abaj re esmeralda. 4Xukuje! chrij ri je'lalaj t'uyulibal 
ri' e c'o chi juwinak quiejeb je'lalaj tak t'uyulibal chic ri e t'uyut'oj wi 
juwinak quiejeb c'amal tak qui be ri cojonelab. Ri tata'ib qui cojom sak 
catzliak, c'o jujun corona re k!án puak chquijolom. 5Che ri nabe je'lalaj 
t'uyulibal quel lok caypa!', wojojem, xukuje' quiákulja. Chuwách ri 
je'lalaj t'uyulibal e c'o wukub cháj ri quenicowic. E are c'u wa! ri wukub 
espíritus rech ri Dios. 6Chuwách ri je'lalaj t'uyulibal xukuje' c'o jun mar 
ri je! ta ne vidrio ri cuya! cáca!y jun chupam. 

Pu niq'uiajal ronojel, jawije! c'o wi ri je'lalaj t'uyulibal xukuje' chrij 
ri t'uyulibal e c'o quiejeb ri je' quepe ángeles, ri c'o q'uia qui wak'ách 
chquiwách xukuje! chquij. 7 Ri nabe chque je! cápe jun coj. Ri ucab je! 
cápe jun ama! wacáx. Ri urox junam u ca!yebal ruc! jun winak. Ri ucaj je! 





c 4:3 Conojel ri abaj ri quebix waral, e are! abaj wa! ri pakal cajil. 

cape jun nimalaj xic ri tajin cárapapic. 8Ri quiejeb awaj c'o wakib qui xic' 
chquijujunal, nojinak c'u ri rij xukuje! ri u xe! ri qui xic! che wak!áchaj. 
Pak'ij chi chak'ab man quetáni tà chubixic: 
Lok'alaj Dios, lok'alaj Dios, lok'alaj 
Dios, 
ri Kajaw Dios ri c'o ronojel u wách chuk'ab ruc!, 
ri c'o ojer, ri c'o cámic, 
ri xukuje! cápe na, 
—quecha ri!. 
2Amak'el aretak ri quiejeb ri je! quepe ángeles cáquinimarisaj u ktij, 
cáquiya u k'ij, cáquiya c'u maltioxinic che ri Jun ri t'uyul pa ri je'lalaj 
t'uyulibal ri xak tajin wi c'asal pa tak ri k'ij ri junab ri quepetic, 10 are 
chi' quexuqui ri juwinak quiejeb c'amal tak qui be ri cojonelab chuwách 
ri Jun ri c'o pa ri je'lalaj t'uyulibal, cáquesaj ri qui corona chuwách ri 
t'uyulibal, cáquik'ijilaj c'ut, cáquibij: 
11 Kajaw xukuje! ka Dios, 
takalic chi cánimarisax Kn la, 
chi cáyi' k'ij la, chi cábix che la 
chi c'o nimalaj chuk'ab la 
rumal chi lal banowinak la 
ronojel ri clolic, 
xak c'u rumal ri rayibal la e c'olic 
xukuje! xebanic, 
—quecha ri e are'. 


Waral cákil wi ri jun botom wuj ri xusol ri Alaj Chij 
5 1 Te c'u ri! xinwilo chi ri Jun ri t'uyul pa ri je'lalaj t'uyulibal ruc'am 
jun botom wuj pa ru wiquiák'ab, ri tz'ibtal rij xukuje! ru pam. 

Tz'apim wa! ruc'! wukub t'ikbal. 2Te! xinwil jun ángel ri sibalaj c'o u 
chuk'ab ri co xurak u chi!, xubij: ¿Jachin ya'tal che chi cuch'ol apan ri 
t'ikbal chrij ri botom wuj, cusol c'ut? —xcha!. 

3Man c'o tà c'u jun. Man c'o tá pa ri caj, man c'o tá cho ruwáchulew, 
man c'o tá c'u chuxe! ri ulew pa ri c'olibal ri e c'o wi ri cáminakib. Man 
c'o tà jun ri cácowinic cusol ri botom wuj che rilic ri cto chupam. 4Ri in 
c'ut sibalaj xinok'ic rumal chi man xriktaj tà jun ri ya'tal che chi cusol 
ri botom wuj, cáril ri c'o chupam, cusiq'uij c'u u wách. 5Jun c'u chque ri 
c'amal tak qui be ri cojonelab xubij chwe: Matok! chic. Chawilampe! ri 
Coj rech ru tinimit ri Judá,“ jun chque ri rachalaxic ri ka mam David ri 
nim takanel ojer. Ri Are! ch'acaninak puwi' ronojel, rumal c'u ri' ya'tal 





45:5 "Ri Coj rech ru tinimit ri Judá” are jun chque ru bi! ri Cristo, o ri Mesías ri xyi' che 
ojer. 

che chi cuch'ol apan ri wukub t'ikbal chrij ri botom wuj, cusol c'u na wa', 
—xcha chwe. 
6Te c'u ri' xinwil jun Alaj Chij pu niq'uiajal ronojel, jawije' c'o wi 
ri je'lalaj t'uyulibal, chquixol ri quiejeb ri je! quepe ángeles, xukuje' 
chquixol ri c'amal tak qui be ri cojonelab. Ri Alaj Chij ri' Are chacalic, 
pune c'o etal chrij chi xcámisaxic, vi che sipanic cho ri Dios. C'o wukub 
ru c!a!, xukuje! c'o wukub u wak'ách. Are c'u wa! ri wukub espíritus rech 
ri Dios ri e takom bi cho ronojel ruwáchulew. 7Ri Alaj Chij c'ut, xkeb ruc' 
ri Jun chic ri t'uyul pa ri je'lalaj t'uyulibal ri ruc'am ri botom wuj pa ru 
wiquiák!ab. Xuc'am c'u ri botom wuj pu k'ab. 8Aretak xuc'am ri botom 
wuj, ri quiejeb ri je! quepe ángeles xukuje! ri juwinak quiejeb c'amal tak 
qui be ri cojonelab xexuqui chuwách ri Alaj Chij. Conojel c'o qui k'ojom, 
arpa u bi', xukuje! cuc'am jujun lak re k'án puak nojinak che incienso. Ri 
incienso are ri oración ri cáca'n ri winak ri e rech ri Dios. ?Xquibixoj c'u 
we c'ac! bix ri!: 
Che la ya'tal wi ru c'amic ri botom wuj, 
quech'ol c'u la ri t'ikbal chrij 
rumal chi xcámisax la, 
xyi' c'u la che sipanic cho ri Dios. 
Xujlok! la ruc! ri quiq'uel la 
chquixol conojel qui wách winak 
cho ronojel ruwáchulew 
rech uj rech chi ri Dios, 
chquixol winak ri jalajoj queca!yic, 
ri jalajoj quech'awic, 
chquixol c'u winak 
ri jalajoj tak qui tinimit. 
10 Xujcoj la che nimak tak takanelab, 
che sacerdotes chupatánixic ri ka Dios. 
Cujtakan c'u na puwi' ruwáchulew. 
11Te ri! xincalyic, xinta c'u ri qui ch'abal q'uialaj tak ángeles ri qui 
sutim rij ri je'lalaj t'uyulibal, qui sutim quij ri je' quepe ángeles, xukuje' 
ri c'amal tak qui be ri cojonelab. Sibalaj e q'uia ri ángeles c'olic chi man 
queajilitaj taj. 12Co xech'awic, xquibij: 
Ri Alaj Chij ri xcámisaxic 
ri xyi' che sipanic cho ri Dios 
takalic cábix che chi c'o 
u takanic puwi! ronojel 
xukuje! chi c'o nimalaj u k'inomal, 
chi c'o nimalaj u no'j, 
xukuje! chi c'o nimalaj u chuk'ab. 
Takal c'ut chi nim quil wi, 

cayi' u k'ij, xukuje! cak'ijilazic. 
13 Te c'u ri' xinto xech'aw conojel ri e banom rumal ri Dios, ri e c'o pa 
ri caj, ri e c'o cho ruwáchulew, ri e c'o chuxe! ri ulew pa ri c'olibal ri e 
c'o wi ri cáminakib, ri e c'o pa ri mar, conojel c'u ri e c'o pa ri cajulew, 
xquibij c'ut: 
Che ri Jun ri t'uyul pa ri je'lalaj t'uyulibal 
xukuje' che ri Alaj Chij, 
chque ri e Are! takal wi 
chi cánimarisax qui Ki, 
nim queil wi, cáyi' qui k'ij, 
takal c'ut cábixic chi c'o nimalaj 
qui chuk'ab puwi' ronojel 
amak'el pa tak ri k'ij ri junab ri quepe na, 
—xecha!. 
14 Are c'u ri quiejeb ri je! quepe ángeles xquibij: ¡Je! ta chel wi! —xecha ri!. 
Ri juwinak quiejeb c'amal tak qui be ri cojonelab xexuqui'c, xquik!ijilaj 
ri Jun ri man c'o tá u cámic pa tak ri ktij ri junab ri quepetic. 


Waral cákil wi chi ri Alaj Chij cuchap qui ch'olic ri wukub t'ikbal 


6 1Te c'u ri' xinwil ri Alaj Chij xuch'ol apan ri nabe chque ri wukub 
t'ikbal. Xinta c'ut xch'aw jun chque ri quiejeb ri je! quepe ángeles. 

Ru ch'abal junam ruc! jun quiákulja, xubij c'ut: iTasa'j, chawilampe'! — 
xcha chwe. 

2Xincalyic, xinwil c'u jun quiej sak rij, ri jun ri quiejeninak chrij 
ruc'am jun q'uiákbal ch'ab pu k'ab. Te c'u ri' xyi' jun u corona. Xel c'u bi 
chuch'aquic ronojel, xutakej c'u ch'acanic. 

3Aretak ri Alaj Chij xuch'ol chi apan ri ucab t'ikbal, xinto xch'aw ri 
ucab chque ri je! quepe ángeles, xubij: iTasa'j, chawilampe'! —xcha chwe. 

4Xel lok jun quiej chic, quiák rij. Are c'u ri jun ri quiejeninak chrij xyi' 
takanic pu k'ab che resaxic ri utzil chquixol ri winak cho ruwáchulew, 
rech cáquicámisala quib. Xyi' c'u jun nimalaj machete che. 

5Aretak ri Alaj Chij xuch'ol chi apan ri urox t'ikbal, xinto xch'aw ri 
urox chque ri je! quepe ángeles, xubij: ¡Tasa'j, chawilampe'! —xcha chwe. 

Xincalyic, xinwil c'u jun quiej k'ek rij, ri jun ri quiejeninak chrij ructam 
jun pajbal pu k'ab. 6Te c'u ri! xinto do jun ri xch'aw lok chquixol ri 
quiejeb ri je! quepe ángeles, xubij: Xa rajil quieb libra trico, xa rajil wakib 
libra cebada, ri puak ri cuch'ac jun ajchac che ri jun k'ij. Xak ba! maban 
c'äx che ri aceite o ri vino, —xcha'. 

7 Aretak ri Alaj Chij xuch'ol chi apan ri ucaj t'ikbal, xinto xch'aw ri ucaj 
chque ri je! quepe ángeles, xubij: iTasa'j, chawilampe'! —xcha chwe. 

8Xincalyic, te! xinwil jun quiej k'àn rij, ri jun ri quiejeninak chrij, 
“Cámical” u bi!, ternetal c'u rumal jun ri cuq'uexwáchij ri qui c'olibal ri 

cáminakib (ri cábix “Hades” che). Te c'u ri! xyi' takanic pu k'ab puwi' ri 
ucaj u tz'akatil ruwáchulew rech queucámisaj ri winak ruc' ch'oj, ruc' 
wi'jal, ruc' yabil, xukuje' cuc! c'analaj tak awaj aj pa tak juyub. 

9Aretak ri Alaj Chij xuch'ol chi apan ri uro! t'ikbal, xinwil ri canima! ri 
cojonelab ri xecámisax rumal ru tzijoxic ru Lok! Pixab ri Dios, e c'olotal 
c'u chuxe! ri ta'bal tok'ob. 10Ri e are! co xech'awic, xquibij: Kajaw, lok'alaj 
ka Dios ri jicom anima! la, éjampa' cák'at la tzij pa qui wi! ri winak 
ajuwáchulew ri xujquicámisaj, cáya c'u la rajil u q'uexel ri ka cámical 
chque? —xecha'. 

11Te c'u ri' xyi' jujun sak qui k'u! chquijujunal, xbix chque chi 
queuxlan chi na quieb oxib ktij c'ä cátz'akat na ri cajilbalil ri cachalal ri 
quecámisax na rumal ru patánixic ri Cristo, junam jas ri e are!. 

12Aretak ri Alaj Chij xuch'ol chi apan ri uwak t'ikbal, xinca!yic, te! 
xinwilo xuban jun nimalaj cábrakan. Ri Ki c'ut xuban k'ek ru wách je! 
jas jun k'ek atz'iak, ri ic! xuban quiák ru wách je! ta ne quic!. 13Ri ch'imil 
cho ri caj xetzak lok puwi! ri ulew, jas cuban ri u che'al higos quetzak lok 
ri ráx tak u wách aretak cáslabisax rumal jun nimalaj quiákik!. 14Ri caj 
xsach u wách jas cuban jun wuj aretak cuc'ol rib, conojel c'u tak ri juyub, 
xukuje' conojel ri ch'akatak tak ulew ri e c'o pa ri mar xq'uextaj tak ri 
qui c'olibal. 15Ri nimak tak takanelab cho ruwáchulew, xukuje!' ri nimak 
qui banic, ri k'inomab, ri qui nimakil soldados, ri winak ri c'o nimalaj 
quekle'n, ri winak patáninelab xukuje! ri winak ri man e c'o tá pu k'ab 
jun patrón, conojel xquic'u' quib pa tak ri pec, xol tak ri nimak tak abaj 
ri e c'o pa tak ri juyub. 16Xquibij c'u chque tak ri juyub xukuje! chque ri 
nimak tak abaj: Chixtzak lok chkij, chujic'u' chuwách ri Jun ri t'uyul pa 
ri je'lalaj t'uyulibal, xukuje' chuwách ri nimalaj c'ájisabal ka wách ri cápe 
rumal ri Alaj Chij, —xecha!. 

17 Xopan c'u ri nimalaj Ki rech các'ájisax ka wach. ¿Jachin ta c'u lo 
cácowinic cuch'ijo? —xecha!. 


Cácoj quetal chucrusil ri qui palaj ri jun ciento 
ruc' cawinak quiejeb mil winak aj Israel 


7 1 Aretak xbantaj wa!, te! xinwil quiejeb ángeles ri e tactatoj pa ri 
quiejeb u tza'm ruwáchulew, ri qui k'atem ri quiejeb quiákik! rech 
man c'o tá chi quiákik! cuban puwi' ri ulew o puwi' ri mar o pa qui wi! 
tak ri che'. 2Xukuje! xinwil jun ángel chic ri petinak chrelbal k'ij, ruc'am 
ri t'ikbal ri yo'm che rumal ri c'aslic Dios. We ángel ri' co xch'aw apan 
chque ri quiejeb ángeles ri yo'm takanic pa qui k'ab chubanic c'àx che ri 
ulew xukuje! che ri mar. Xubij chque: 3Miban na c'àx che ri ulew, miban 
cláx che ri mar, miban c'u c'äx chque tak ri che! c!á cácojtaj na quetal 
ri patànil tak re ri ka Dios ruc' jun t'ikbal chucrusil ri qui palaj, —xcha 
chque. 

4Xinta c'ut jampa! ri xcoj quetal: E jun ciento ruc! cawinak quiejeb 
mil ri xecha! chquixol conojel tak ri tinimit re Israel. 5E cablajuj mil xcoj 
quetal chque ri aj Judá, e cablajuj mil chque ri aj Rubén, e cablajuj mil 
chque ri aj Gad. 6E cablajuj mil chque ri aj Aser, e cablajuj mil chque ri 
aj Neftalí, e cablajuj mil chque ri aj Manasés. 7E cablajuj mil chque ri aj 
Simeón, e cablajuj mil chque ri aj Leví, e cablajuj mil chque ri aj Isacar. 
8E cablajuj mil chque ri aj Zabulón, e cablajuj mil chque ri aj José, e 
cablajuj mil c'ut chque ri aj Benjamín. 


Waral cákil wi ri jumulaj winak ri qui cojom sak tak qui k'u' 

9 Aretak xbantaj wa!, xincalyic, te! xeinwilo q'uialaj winak qui cojom 
sak tak qui k'u! e tac'al cho ri je'lalaj t'uyulibal chuwách ri Alaj Chij, 
cuc'am c'u jujun u xak tut pa qui k'ab. Sibalaj e q'uia chi man c'o tà jun 
cácowin che cajilaxic, winak ri jalajoj quech'awic, ri jalajoj queca'yic, ri 
jalajoj tak qui tinimit, conojel qui wàch winak ri e petinak cho ronojel 
ruwáchulew. 10 Conojel co quech'awic, cáquibij: 

Ruc! ri ka Dios ri t'uyul 
pa ri je'lalaj u t'uyulibal, 
xukuje! ruc' ri Alaj Chij 
ka rikom wi ri to'bal kib, 
—quecha'*. 11 Conojel c'u ri ángeles e tac'atoj qui sutim rij ri je'lalaj 
t'uyulibal, qui sutim quij ri c'amal tak qui be ri cojonelab xukuje! ri 
quiejeb ri je! quepe ángeles. Xquimej quib cho ri je'lalaj t'uyulibal, 
xquik'ijilaj c'u ri Dios. 12Je! xquibij wa: 
¡Amén! Ri ka Dios takal che chi 
cánimarisax u ktij, cáyi! u ktij, 
cáyi' ri maltioxinic che, 
nim c'u quil wi. 
Ru no'j, ru takanic puwi' ronojel, 
ri nimalaj u chuk'ab, 
man c'o tá u q'uisic ronojel wa! 
amak'el pa tak ri k'ij ri junab 
ri quepetic. Amén, 
—xecha!. 

13 Te c'u ri! jun chque ri c'amal tak qui be ri cojonelab xch'awic, xuta! 
chwe: ¿Jachin tak wa! we winak ri' ri qui cojom sak tak qui k'u'? ¿Jawije' 
quepe wi? —xcha chwe. 

Ri in xinbij che: Tat, lal etam la, —xincha che. 

Ri are! c'ut xubij chwe: Wa! we winak ri! e are wa! ri xeoc'ow pa ri 
nimalaj c'áxc'ol, qui ch'ajom c'u ri qui k'u', ca'nom sakloloj che pa ru 
quiq'uel ri Alaj Chij. 15Rumal ri! e cto chuwách ri je'lalaj u t'uyulibal ri 
Dios, quepatànin c'u che ri Are! pak'ij chi chak'ab pa ri nimalaj rachoch 

Dios. Ri Jun ri t'uyul pa ri je'lalaj t'uyulibal cac'oji na cuc! che qui to'ic. 
16 Man cápe tá chi na ri ktij ri cáquirik ri numic, o ri chaki!j chi', man 
quec'at tà rumal ri k'ij, man cáquina! tá chi nimalaj k'ak'. 17 Je ri', rumal 
chi quechajix na rumal ri Alaj Chij ri c'o pu niq'uiajal ri je'lalaj t'uyulibal, 
cuc'am c'u na qui be chi! u q'uiyibal tak ja! ri quel wi lok joron ri cuya 
c'aslemal jas ri cuban jun ajyuk' chque ri u chij. Ri Dios cusu' c'u na 
ronojel ri u wall qui wách. 


Waral cákil wi ri cách'ol apan ri uwuk t'ikbal, 
xukuje' cákil ri porobal incienso re k'án puak 


1Aretak ri Alaj Chij xuch'ol chi apan ri uwuk t'ikbal chrij ri wuj ri 

botom, craj niq'uiaj hora ri! man c'o tá jas xtataj pa ri caj. 2Te ri! 
xeinwil ri wukub ángeles ri e tactal chuwách ri Dios, xyi' c'u wukub tun 
chque. 3Xpe c'u jun ángel chic ri u tzayem jun porobal incienso re k'án 
puak, xtaq'ui c'u chuwách ri ta'bal tok'ob. Xyi' q'uia incienso che rech 
cujach wa! cho ri Dios junam cuc! tak ri oración ri cáca'n ri winak ri e 
rech ri Dios puwi' ri ta'bal tok'ob re k'än puak ri c'o chuwách ri je'lalaj 
t'uyulibal. ^Xpaki c'u ru sibel ri incienso chuwách ri Dios ri xel bi pu 
k'ab ri ángel junam cuc! tak ri oración ri cáca'n ri winak ri e rech ri Dios. 
5Te c'u ri' xpe ri ángel, xuc'am ri porobal incienso, xunojisaj c'u wa! che 
rachak k'ak! ri c'o puwi' ri ta'bal tok'ob, xuq'uiàk c'ut puwi' ruwáchulew. 
Xuban c'u quiákulja, nimalaj wojojem xtatajic, xuban caypa!, xukuje' 
xuban jun nimalaj cábrakan. 


Queok'isax ri wukub tun 


6Te c'u ri! ri wukub ángeles ri cuc'am ri wukub tun xca'n u banic quib 
che rok'isaxic ri qui tun. 

7 Aretak ri nabe ángel xrok'isaj ru tun, c'o sakbách xukuje! k'ak! yujtal 
ruc! quic! ri xeq'uiák puwi' ruwáchulew. Ri urox u ch'akapil ruwáchulew 
xc'atic junam ruc' ri urox mulaj chque tak ri che!. Xukuje! ri urox mulaj 
che ri ráx k'ayes ri e c'o chuwách xec'atic. 

SAretak ri ucab ángel xrok'isaj ru tun, jun jasach ri je! u banic jun 
juyub ri cánicowic xq'uiák bi pa ri mar. Ri urox u tz'akatil ri mar c'ut 
xuban quic'. 9Ri urox mulaj chque ri chicop ri e c'o pa ri mar xecámic, ri 
urox mulaj c'ut chque ri barcos xeyojyobic. 

10Aretak ri urox ángel xrok'isaj ru tun, jun nimalaj ch'imil ri cánicowic 
jas jun nimalaj chàj xkaj lok chicaj puwi' ri urox mulaj chque tak ri nima!, 
xukuje! ru q'uiyibal tak ja'. 1 Ri ch'imil Ajenjo u bi'.* Ri urox mulaj chque 
tak ri ja! xca'n c'a. E q'uia c'u chque ri winak xecám rumal ri joron rumal 
chi sibalaj c'a chic. 





*8:11 Ri tzij “Ajenjo” quel cubij “c'a”. 

12Aretak ri ucaj ángel xrok'isaj ru tun, xuban c'äx ri urox u tz'akatil 
ri k'ij. Xukuje! ri ic! xuban c'áx ri urox u tz'akatil. Ri urox u tz'akatil ri 
ch'imil xukuje! xuban c'áx. Je ri! chi ri urox u tz'akatil chque wa! man 
xejuluw tá chic. Man xca!y tá ri ktij, ri ic!, ri ch'imil che ri urox u tz'akatil 
ri jun k'ij ruc' ri jun ak'ab. 

13 Te! xinwil jun ángel cárapap pu niq'uiajal ri caj, xukuje' xinto chi 
co cách'awic, cubij: ¡Ay, ay, ay! iTok'ob qui wách ri winak ri e c'o cho 
ruwáchulew rumal ri cáquirik na aretak ri oxib ángeles chic cácok'isaj ri 
qui tun! —xcha'. 

1 Ri uro! ángel xrok'isaj ru tun, xinwil c'u jun ch'imil ri tzakinak 
lok chicaj, kajinak c'u puwi' ruwáchulew. Xyi' c'u ri lawe che ri 

ch'imil ri!, ri lawe ri jakbal re ri u chi! ri nimalaj jul ri sibalaj naj u pam. 
2Xpe ri ch'imil, xujak ri u chi! ri nimalaj jul, xel c'u lok sib chupam je! 
jas ru sibel jun nimalaj horno. Ri sib ri', ri xel lok pa ri nimalaj jul, xuban 
k'ekum che ronojel. Man k'alaj tà chi ri k'ij. 3Chupam ri sib xebel lok 
sac! ri xejabun cho ronojel ruwáchulew. Ri sac! ri! xyi' qui cuinem junam 
jas ri qui cuinem ri ixterix ri e c'o cho ruwáchulew. 4Xbix c'u chque chi 
máca'n c!áx chque ri k'ayes ri c'o cho ruwáchulew, chi máca'n c'àx che 
jun ráx tico'n, chi máca'n c'áx che tak ri che!', xane xak xuwi cáca'n c!áx 
chque tak ri winak ri man cojom tà t'ikbal chque rumal ri Dios che quetal 
chucrusil ri qui palaj. »Xbix c'u chque chi man quequicámisaj tá ri winak, 
kane xak xuwi cáquiya k'axom chque job ic'. Ri k'axom ri cáquiya are 
junam ruc' ri k'axom ri cuna! jun winak aretak cátia! rumal jun ixterix. 
6Pa tak ri ktij ri! ri winak kas cáquitzucuj na ri cámical, man cáquirik tá 
c'ut. Pune sibalaj cácaj quecámic, ri cámical xa quel chquiwách. 

7 Ri sac! je! quepe quiej ri benam que pa ch'oj. C'o jun jasach pa qui 
jolom chquijujunal ri je! jas jun corona re k'án puak. Ri qui palaj c'ut 
je! cápe u palaj winak. 8Ri qui wi! je! cápe u wi! ixok. Ri qui ware c'ut 
je! cápe u ware coj. ?Ch'ukutal ri u wo qui c'ux ruc' to'bal ib ri je! ta 
ne ch'ich'. Ru jininem ri qui xic! je! jas ri qui jininem q'uia carruaje ri 
e chararem cumal quiej benam que pa ch'oj. 19 Ri qui je! junam ruc! ri 
qui je! ri ixterix, ri c'o u wi! tlistlic. Yo'm qui chuk'ab chupam ri qui je! 
chubanic c'äx chque ri winak job ic'. 14 Ri sac! ri! c'o c'u jun ri cátakan 
pa qui wi!, are ri ángel ri cátakan pa ri nimalaj jul. Ri u bi! pa hebreo are 
Abadón, pa griego are Apolión. We bi'aj ri' quel cubij “Sachal Wächaj”. 

12Xoc'ow ri nabe nimalaj c'áxc'ol. Craj chi c'u na quieb chic. 

13Ri uwak ángel xrok'isaj ru tun, xinta c'u jun ri xch'aw lok chquixol ri 
quiejeb ru c'a! ri ta'bal tok'ob re k'án puak ri c'o chuwách ri Dios. 14Xubij 
c'u che ri uwak ángel ri ruc'am ri tun: Cheaquira ri quiejeb ángeles ri e 
yututal chuchi! ri nimalaj nima! Eufrates, —xcha!. 

15Xequirtaj c'u ri quiejeb ángeles, ri xak queye'm jampa! curik ri hora, 
ri ktij, ri ic', ri junab rech quequicámisaj ri urox mulaj chque ri winak cho 

ruwachulew. 16Xinta ri cajilabal ri qui soldados ri e quiejeninak chquij 
quiej, e are c'u quieb ciento millones. 

17 Are je! quilic wa! ri quiej xeinwilo ri xuc'ut ri Dios chnuwách. Ri e 
quiejeninak chquij qui cojom to'bal uwo qui c'ux re ch'ich! ri quiák, ráx, 
k!án cácalyic. Ri qui jolom ri quiej are je! jas ri qui jolom ri coj. Quel c'u 
lok k'ak!, sib, xukuje! azufre pa qui chi'. 18Xecámisax ri urox mulaj chque 
ri winak cho ruwáchulew rumal we oxib nimak tak c'áxc'ol ri'. Are ri 
k'ak!, ri sib, ri azufre ri xel lok pa qui chi! ri quiej. 19Je ri! rumal chi ri qui 
cuinem ri quiej ri! pa qui chi! c'o wi xukuje! chupam ri qui je'. Ri qui je! 
c'ut, je! quepe cumátz ri c'o qui jolom, ruc' c'u wa! cáca'n c'äx chque ri 
winak. 

20 Are c'u ri niq'uiaj winak chic ri man xecám tà rumal ri nimak tak 
c'áxc'ol ri', man xquiya tá can u banic ri etzelal ri cáca'no. Man xquiya 
tà c'u can qui k'ijilaxic ri itzel tak espíritus, o ri tiox re kän puak, re sak 
puak, re ri ch'ich' bronce, re abaj, o re che! ri man queca!y taj, ri man 
cáquita taj, ri man quecowin taj quebinic. 21 Man xquiya tà c'u can u 
banic ri cámisanic, ri itzinic, xukuje! ri elak'. Man xquiya tá c'u can u 
banic que jas ri cáca'n ri tz'i' ri xak cáquirik quib, man c'o tá qui pixab. 


Waral cákil wi ri ángel ri ruc'am jun alaj botom wuj 
10 1Te c'u ri! xinwil jun ángel chic ri sibalaj c'o u chuk'ab ri xkaj 
lok chicaj, ri je! ta ne cojom jun sutz! che ratz'iak, c'o c'u jun 

ráxquiák!ab puwi' ru jolom. Ru palaj cájuluwic junam ruc! ri ktij, ri 
rakan c'ut quenicowic je! jas ri k'ak'. 2Ruc'am pu k'ab jun alaj botom 
wuj ri soltajinak. Kuya ri rakan re u wiquiák'ab puwi' ri mar, are c'u riu 
mox xuya puwi' ri ulew. 3Te ri' ri ángel co xch'awic jas ri cuban jun coj 
aretak curak u chi'. Aretak co xch'aw ri ángel xetataj wukub quiákulja ri 
sibalaj xetililic. 4Te c'u ri! aretak xtataj ri wukub quiákulja, xa jubik' man 
xintz'ibanic. Xinta c'u jun ri xch'aw lok chicaj, xubij chwe: Matz'ibaj ri 
xquibij ri wukub quiákulja, man ya'tal tà c'u retamaxic wa', —xcha chwe. 

5Te ri! ri ángel ri xinwilo ri tac'al puwi! ri mar xukuje! puwi' ri ulew 
xuyac ru wiquiák'ab chicaj. 6Te c'u ri! xuban jurar pa ru bi! ri Jun ri 
man cácám taj, ri xbanow ri caj, ri ulew, ri mar, xukuje! ronojel ri c'o 
chquipam, xubij c'ut: Ya xopan ri q'uisbal k'ij, man cábeytaj tà c'u na, — 
cácha'. 7 Aretak copan ri ktij ri cárok'isaj ru tun ri uwuk ángel, bantajinak 
chi ri' rumal ri Dios jas ru chomam u banic ri man etamtal taj, je! jas ri 
xubij chque ri patànil tak re, ri k'alajisal tak re ru Lok! Pixab, —xcha ri'. 

8Ri jun ri xch'aw lok chicaj xch'aw chi na jumul wuc', xubij chwe: Jat, 
jac'ama ri alaj botom wuj ri soltajinak, ri cto pu k'ab ri ángel ri tac'al 
puwi' ri mar xukuje! puwi' ri ulew, —xcha chwe. 

9Xine! ruc' ri ángel, xinta! c'u che chi cuya ri alaj botom wuj chwe. 
Ri are! c'ut xubij chwe: Chac'ama, chatija c'ut. Sibalaj qui' cuban na pa 

ra chi! je! jas ri u wa!l che!. Aretak c'ut cákaj bi chapam sibalaj c'a chic 
cubano, —xcha chwe. 

loXinc'am c'u ri alaj botom wuj pu k'ab ri ángel, te c'u ri! xintijo. 
Aretak xintijo, sibalaj qui! xuban pa nu chi! je! jas ri u wall che!, aretak 
c'ut nu bik'om chi bic sibalaj cla xuban chnupam. 11 Te ri! xbix chwe: 
Rajwaxic cabij chi na jumul ri cubij ri Dios chquij ri q'uialaj tak tinimit, 
chquij q'uia qui wách winak, chquij q'uia winak ri jalajoj quech'awic, 
xukuje' chquij q'uia nimak tak takanelab, —xcha chwe. 


Waral cákil wi ri quieb k'alajisanelab ri quecámisax na 


1 1 1Te ri! xyi' jun aj chwe ri junam ruc' jun etabal, xbix c'u chwe: 
Chatwalijok, chawetaj c'u ri retabalil ri nimalaj rachoch Dios, ri 

ta'bal tok'ob, xukuje' cheawajilaj janipa' ri quek'ijilan chila'. 2Mawetaj 
c'u ri uwoja ri c'o chrij ri nimalaj rachoch Dios, rumal chi yo'm wa! 
chque ri winak re niq'uiaj tinimit chic. Ri e are! c'ut cáquixak'lej na ri 
lok'alaj tinimit cawinak quieb ic'. 3Ri in c'ut queintak na bi ri quieb nu 
k'alajisanelab ri cáquitzijoj na ri nu Tat. Mil quieb ciento ruc' oxc'al Km 
cáquitzijoj na ri nu Tzij, qui cojom c'u atz'iak re bis. 

4We quieb k'alajisanelab ri! e are! ri quieb che! re olivos, ri quieb u 
tac'alibal cantela ri e yo'm chuwách ri Rajaw ruwáchulew. 5We c'o jun 
craj cuban c'áx chque, ri e are! cáquesaj lok k'ak! pa qui chi! ri cusach qui 
wách ri qui c'ulel. Je ri! cácámisax na apachin ri craj cuban c'áx chque. 
6We k'alajisanelab ri! c'o takanic pa qui k'ab chutz'apixic ri caj, rech 
man cákaj tà jáb aretak tajin cáquitzijoj ru Tat ri Dios. Xukuje! quecowin 
chubanic quic! che tak ri ja!, xukuje' chubanic c'áx che ruwáchulew 
ruc! ronojel u wách c'áxc!ol janipa' mul ri cácaj. 7 Aretak c'ut queto'taj 
chutzijoxic ru Tzij ri Dios, ri xibibalalaj awaj ri quel lok pa ri nimalaj 
jul ri sibalaj naj u pam cách'ojin na cuc', queuch'ac c'u na, queucámisaj 
na. 8Ri qui cuerpo cáliyi na can pa tak ri be xol tak ri ja rech ri nimalaj 
tinimit ri xrip wi ri Kajaw Jesús, xcámisaxic. Cábix Sodoma xukuje' 
Egipto che tak we tinimit ri! rumal ri quetzalal ri winak. ?Oxib Ku c'ut 
ruc' niq'uiaj quilitaj na ri qui cuerpos cumal winak ri jalajoj tak qui 
tinimit, winak ri jalajoj queca!yic, winak ri jalajoj quech'awic, conojel 
c'u qui wách winak cho ronojel ruwáchulew. Man cäyi' tà c'u na chi 
quemuk ri qui cuerpo. 19 Ri winak cho ruwáchulew quequicot na rumal 
ri qui cámical. Cáca'n c'u na nimak'ij, xukuje! cáquitakala na bi sipanic 
chbil tak quib. Je ri', rumal chi ri winak xquina' nimalaj c'áx rumal ri 
qui tzij we quieb k'alajisanelab ri' ri e takom lok rumal ri Dios. 11 Aretak 
c'ut oc'owinak chi ri oxib k'ij ruc' niq'uiaj, ri Dios xeuc'astajisaj chi na, 
xewalij chi c'u na jumul. Conojel c'u ri winak ri xeilowic sibalaj xquixej 
na quib. 12Te c'u ri' ri quieb k'alajisanelab xquita Jun ri co xch'aw lok 
chicaj ri xubij chque: Chixpakal lok je wa, —xcha'. 

Ri e are! c'ut xepaki chicaj pa jun sutz'. Xeilitaj c'u cumal ri qui c'ulel. 
13Che we chanim ri' xuban jun nimalaj cábrakan. Are c'u ri ulajujil ri 
ja re ri tinimit xewulijic, wukub mil winak c'ut xecám rumal ri nimalaj 
cábrakan. Ri winak ri xec'asi canok sibalaj xquixej quib, xquinimarisaj 
c'u u ktij ri Dios ri c'o chila! chicaj. 

14 Xoc'ow ri ucab nimalaj c'áxc'ol, chanim c'ut cápe na ri urox. 


Cok'isax ri uwuk tun 


15Ri uwuk ángel xrok'isaj ru tun, xetataj c'ut chi e c'o ri sibalaj co 
xech'aw lok chicaj ri xquibij: 
Ronojel takanic ri c'o pa qui k'ab 
ri nimak tak takanelab ajuwáchulew 
c'o chic pu k'ab ri Kajaw Dios 
xukuje' pu k'ab ri u Cristo. 
Ri Are! c'ut cátakan na amak'el pa tak 
ri k'ij ri junab ri quepetic, 
—xecha'. 16Ri juwinak quiejeb c'amal tak qui be ri cojonelab ri e t'uyul 
pa tak ri je'lalaj qui t'uyulibal cho ri Dios xquimej quib chuwách ri Are!, 
xquik'ijilaj c'ut. 17 Xquibij: 
Cujmaltioxin che la, Kajaw Dios, 
lal ri' ri Dios ri c'o ronojel 
u wách chuk'ab ruc!, 
lal ri' ri c'o la ojer, ri c'o la 
cámic, ri xukuje! cápe na la. 
Je ri', rumal chi cojom la ri nimalaj 
chuk'ab la, 
c'utum c'u la cámic chi c'o takanic 
pa k'ab la. 
18 Conojel qui wách winak 
cho ronojel ruwáchulew 
yactajinak coyowal. 
Xopan c'u ri k'ij ri các'ájisaj la 
qui wách, 
xukuje! xopan ri ktij ri cák'at la 
tzij pa qui wi' ri càminakib. 
Cáya c'u la ri tojbal que 
ri quepatànin che la, 
ri k'alajisal tak re ri Lok! Pixab la, 
xukuje! ri winak ri qui jachom quib 





f11:15 Ri tzij “Cristo” quel cubij chi ri Jesús are ri Mesías, ri To'l Ke, ri kas cátakan pa ka 
wi'. 

pa k'ab la, zukuje' ri nim cáquil wi 
ri bi' la, chi nimak chi ch'utik. 
Xukuje! xopan ri ktij ri cásach la 
qui wách ri quesachow qui wách 
ri winak re ruwáchulew, 
—xecha ri'. 
19Te c'u ri' xjaktaj ri nimalaj rachoch Dios ri c'o pa ri caj, xk'alajin c'u 
lok ri caxa ri c'o pa ri rachoch Dios ri c'olotal wi ru Trato? ri Are'. Xuban 
caypa', xtataj nimalaj wojojem, xuban quiákulja. Xuban c'u jun nimalaj 
cábrakan, xukuje' xkaj nimalaj sakbách. 


Waral cákil wi ri ixok ruc' ri nimalaj itzel cumátz 


1 2 1Te ri' xilitaj jun nimalaj etal cho ri caj. C'o jun ixok ri ch'uktal 
rumal ri ktij je! ta ne ri u cojom che ratz'iak. Oort ic! chuxe! ri 

rakan, cojom c'u jun corona chujolom ri e c'o cablajuj ch'imil chrij. 2Ri 
ixok ri', are yawab winak chic, curak c'u u chi! rumal ri k'axom. Ruc! 
tak c'az c'ut tajin cáril u wách ri ral. 3Te ri! xilitaj jun cajmabal etal chic 
cho ri caj. Are jun nimalaj itzel cumátz quiák rij, wukub u jolom, lajuj 
ru cla! c'olic. Oo c'u jujun corona pa qui wi ri jujun u jolom. ^Ruc! ru je! 
xeujic! lok ri urox mulaj chque ri ch'imil cho ri caj, xeuq'uiák c'u cho ri 
uwáchulew. Ri nimalaj itzel cumátz ri! xtaq'ui chuwách ri ixok ri tajin 
cáril u wách ri ral rech cutij ri ral ri ixok xuwi ta ne quilitaj u wách. 
5Xril c'u u wách jun ral ala ri ixok, ri cátakan na pa qui wi' conojel qui 
wách winak cho ruwáchulew ruc' jun vara re ch'ich'." Xesax c'u bi ri ral 
ri ixok, xc'am bi ruc' ri Dios, rech cát'uyi pa ri je'lalaj u t'uyulibal. 6 Are 
c'u ri ixok xanimaj bic, xe! c'u pa ri juyub ri cátz'inowic jawije! ri banom 
wi u banic jun c'olibal che rumal ri Dios. Jela! c'ut cátzuk wi na mil quieb 
cientos ruc! oxc'al k'ij. 

7Te c'u ri' xban jun nimalaj ch'oj pa ri caj. Ri arcángel Miguel e rachi!l 
ri ángeles rech ri are! xech'ojin ruc! ri nimalaj itzel cumátz. Xch'ojin c'u 
ri nimalaj itzel cumátz e rachi!l ri ángeles rech ri are'. 8Man xecowin 
tà c'ut xech'acan pa ri ch'oj, man xyi' tà c'u chque chi quec'oji chi pa ri 
caj. ?Xesax c'u lok ri nimalaj itzel cumátz, ri ojer cumátz ri cábix Itzel 
xukuje! Satanás che ru bi'. Are c'u wa! ri queusub ri winak cho ronojel 
ruwáchulew. Ri are! junam cuc! ri ángeles rech ri are! xeq'uiák lok cho 
ruwáchulew. 

10Te c'u ri! xinta jun ri co xch'aw lok chicaj ri xubij: Xopan ri k'ij ri 
cákarik ru tobanic ri Dios, quetamax c'u na chi ri ka Dios c'o nimalaj u 
chuk'ab, chi Are! cátakan na pa ka wi'. Cayi' c'u na takanic pu k'ab ri 





£11:19 Ri “Trato” ri cábix waral, are wa! ri “ojer Trato" ri xuban ri Dios cuc! ri winak aj 
Israel. ^12:5 Cucoj na ru vara je! jas ri cuban jun ajyuk' cuc! tak ru chij. 

u Cristo. Je ri', rumal chi esam bi ri jun ri cuyac tzij chquij ri kachalal. 
Xuyac c'u Gu chquij chuwách ri ka Dios chi pak chi chak'ab. (Bi 
kachalal e ch'acaninak puwi' rumal ru quiq'uel ri Alaj Chij, xukuje! rumal 
ru Lok! Pixab ri Dios ri xquitzijoj. Man xquixej tà c'u quib chuya'ic ri qui 
c'aslemal, xane xquijach quib cho ri cámical. 12Chixquicot ba! iwonojel 
ix, ri ix c'o pa tak ri caj. Tok'ob c'u i wách ix, ri ix c'o cho ruwáchulew 
xukuje! ri ix c'o pa ri mar, rumal chi ri Itzel kajinak bi iwuc' ruc' nimalaj 
oyowal, retam c'ut chi zak quieb oxib ktij chic cácanaj che, —xcha ri jun 
ri xch'aw lok chicaj. 

13 Aretak ri nimalaj itzel cumátz xrilo chi xq'uiák lok cho ruwáchulew, 
xuchap rokataxic ri ixok ri rilom u wách ri ral ala. 14 Are c'u ri ixok xeyi! 
che quieb nimak tak u xic! je! jas ri u xic! jun nimalaj xic rech cácowinic 
cárapap bic, que! pa ri u c'olibal pa tak juyub ri cátz'inowic, naj che ri 
cumátz. Chila! c'ut cátzuk wi na oxib junab ruc! ri niq'uiaj. 15Ri nimalaj 
itzel cumátz xresaj lok joron pu chi' chubanic jun nima! rech các'am bi 
ri ixok rumal ri ja!. 16Ri ulew c'ut xuto! ri ixok. Xujak rib ri ulew, xubik' 
c'u bi ri joron ri xresaj lok ri nimalaj itzel cumátz pu chi'. 17 Rumal ri! ri 
nimalaj itzel cumátz xyactaj royowal chrij ri ixok. Xe! c'ut, xch'ojin cuc! ri 
niq'uiaj ralc'ual ri ral ri ixok, ri queniman chque ru takanic ri Dios, ri qui 
jiquibam canima! chrij ri Kas Tzij ri xuk'alajisaj ri Jesucristo. 


Waral cákil wi ri quieb xibibalalaj tak awaj 


1 3 1Xintaq'ui in chuchi' ri mar, xinwil c'ut xel lok pa ri mar jun 
xibibalalaj awaj ri c'o wukub u jolom, lajuj c'u ru dai, E c'o 

jujun corona pa qui wi! ri jujun ru c'a'. Chque tak ru jolom e c'o jujun 
bi'aj ri sibalaj àwas qui bixic wa! chuwách ri Dios. 2Ri xibibalalaj awaj 
ri! ri xinwilo je! cápe jun balam, ri rakan c'ut e junam ruc! ri rakan jun 
oso, ri u chi! junam ruc! ri u chi! jun coj. Ri nimalaj itzel cumátz xuya 
ru chuk'ab che xukuje! ri je'lalaj u t'uyulibal. Xukuje! xuya ri nimalaj 
u takanic pu k'ab. 3Jun chque ru jolom ri xibibalalaj awaj ri' c'o jun 
nimalaj soctajinak che je! ta ne ri xa jubik! man cácámic. Xcunataj c'u ru 
soctajic ri cuya cámical, je ri' chi conojel ri winak cho ruwáchulew sibalaj 
xquicajmaj, xquiterenej c'u ri xibibalalaj awaj. ^Ri winak xquik'ijilaj ri 
nimalaj itzel cumátz rumal chi u yo'm takanic pu k'ab ri xibibalalaj awaj, 
xukuje! xquiktijilaj ri xibibalalaj awaj, xquibij c'ut: ¿Jachin ta lo jun ri 
junam ruc' we xibibalalaj awaj ri'? ¿Jachin ta c'u ri cácowinic cách'ojin 
ruc'? ¡Man c'o taj! —xecha'. 

5Xukuje! xyi' che ri xibibalalaj awaj chi cubij tak tzij re nimal, ri àwas 
qui bixic chrij ri Dios. Xukuje! xyi' che chi cátakan cawinak quieb ic'. 
6Je! c'u xubano. Xubij c'áxalaj tak Gu chrij ri Dios, xukuje! xubij ri àwas 
u bixic chrij ru bi', chrij ri lok'alaj rachoch Dios, xukuje! chquij ri e c'o 
chila! chicaj. ? Xukuje! xyi' che chi cách'ojin cuc! ri winak ri e rech ri 

Dios c'à queuch'ac na. Xukuje! xyi' takanic pu k'ab chi cátakan pa qui 
wi' conojel qui wách winak cho ruwáchulew, winak ri jalajoj tak qui 
tinimit, winak ri jalajoj quech'awic, xukuje! winak ri jalajoj queca!yic. 
8We xibibalalaj awaj ri! xk'ijilax cumal conojel ri winak ri e cto cho 
ruwáchulew, conojel ri winak ri tzaretak xban ri cajulew man tz'ibtal tá 
ri qui bi! pa ri wuj re c'aslemal ri c'o ruc! ri Alaj Chij ri xcámisaxic. 

2We c'o jun ru jiquibam ranima! chutatabexic ri nu tzij, chutatabej ba! 
ri quinbij. 10Ri winak ri quequichap bi niq'uiaj winak chic, ri e are! c'ut 
quechap na bic xukuje!. Ri winak ri cáquicámisaj niq'uiaj winak chic ruc' 
machete, ri e are! c'ut quecámisax na ruc! machete xukuje'. Rumal ri! ri 
winak ri e rech ri Dios rajwaxic cáquichajij paciencia xukuje! rajwaxic chi 
kas quecojon che ri Dios. 

11 Te ri! xinwil jun xibibalalaj awaj chic ri xel lok pa ri ulew. Ri jun ri! 
c'o quieb ru c!a! ri je! cápe ru c'a! chij. Are c'u ri cách'awic je! cách'aw 
jun nimalaj itzel cumátz. 12Ri takanic ri c'o pu k'ab ri xibibalalaj awaj 
ri! are je! jas ri c'o ruc! ri nabe awaj. Chuwách c'u ri nabe xibibalalaj 
awaj xubano chi ri uwáchulew xukuje! conojel ri winak ri e c'o cho 
ruwáchulew cáquik'ijilaj ri nabe xibibalalaj awaj ri xcunataj che ru 
soctajic ri xa jubik' man xcám tá rumal. 13Xukuje! xuban nimak tak etal 
ri cajmabal, je ri! chi xcowinic xukasaj lok k'ak! chicaj cho ruwáchulew 
chquiwách ri winak. 14Rumal c'u ri cajmabal tak etal ri xyi' che chi 
cuban chuwách ri nabe xibibalalaj awaj, xeusub ri winak ri e c'o cho 
ruwáchulew. Xeutak c'u chubanic jun u wáchbal ri nabe xibibalalaj awaj 
ri pune xsoc che machete, xc'asi c'ut. 15Xyi' che ri ucab xibibalalaj awaj 
chi cuya u c'aslemal ru wáchbal ri nabe xibibalalaj awaj, rech cácowinic 
cách'awic, xukuje! queucámisaj jachin tak ri man quek'ijilan tá che. 

16 Man zak xuwi tà wa!, xane xukuje! xubano chi conojel ri winak coc 
quetal che ri qui k'ab re ru wiquiák'ab o chucrusil ri qui palaj chi ac'alab, 
chi ri'jab, chi k'inomab, chi meba'ib, xukuje! ri winak ri e c'o pu k'ab 

jun patrón o winak ri man c'o tà qui patrón. 17 Man c'o tà c'u jun winak 
cuya! cálok'omic o các'ayinic we man cojom retal o man cojom tá ru bi! 
ri xibibalalaj awaj chrij o ri rajilbalil ru bi'. 18 Waral k'alaj wi chi rajwaxic 
ri etamanic. Jachin ri c'o u no'j, chuch'obo ri rajilbalil ri xibibalalaj awaj. 
Are rajilbalil jun winak. Ri rajilbalil are wakib ciento ruc' oxc'al wakib. 


Waral cátzijox wi ri qui bix ri jun ciento 
ruc' cawinak quiejeb mil winak 
1 4 1Te ri! xinca!yic, xinwil ri Alaj Chij chacal puwi' ri juyub Sión. 
E rachi'l jun ciento ruc! cawinak quiejeb mil winak ri tz'ibtal 
ru bi! ri Alaj Chij chucrusil ri qui palaj, xukuje' ru bi! ru Tat ri Alaj Chij. 
2Xinta c'ut c'o jun wojojem ri xpe chicaj ri junam ruc' ru chojojem q'uia 
nima! je! ta c'u ne ru Ollem jun nimalaj quiákulja. Ri wojojem ri! junam 

ruc' ri rok'ebal g'uia arpas ri tajin cáquik'ojomaj ri ajk'ojomab. 3Tajin c'u 
cáquibixoj jun c'ac! bix chuwách ri je'lalaj t'uyulibal xukuje' chquiwách 
ri quiejeb ri je' quepe ángeles, xukuje! chquiwách ri c'amal tak qui be 

ri cojonelab. Man c'o tà c'u jun cácowinic cáretamaj ri bix ri!, xane zak 
xuwi ri jun ciento ruc! cawinak quiejeb mil winak chquixol ri winak 
ajuwáchulew ri xquirik ru tobanic ri Dios. 4E are tak wa! ri man xca'n tá 
ri nimalaj mac ri áwas u banic cuc! tak ixokib, ch'ajch'!oj ri qui c'aslemal, 
qui terenem c'u ri Alaj Chij apawije! chi! ri que! wi. Xquirik ru tobanic ri 
Dios chquixol ri winak rech quec'oji che nabe tak sipanic ri cáyi' cho ri 
Dios je! jas jun sipanic re cosech, xukuje! cho ri Alaj Ch, »Man cáriktaj 
tá jun banal tzij chquixol, xane ch'ajch'oj ri canima! cho ri je'lalaj u 
t'uyulibal ri Dios. 


Waral cákarik wi ri qui tzij ri oxib ángeles 

6Te c'u ri! xinwil jun ángel chic ri tajin cárapap pu niq'uiajal ri caj, 
ruc'am ri Utzalaj Tzij re ri Evangelio ri man c'o tà u q'uisic rech cutzijoj wa' 
chque ri winak ri e cto cho ruwáchulew, conojel qui wách winak, winak 
ri jalajoj gueca'yic, ri jalajoj quech'awic, xukuje! ri jalajoj tak qui tinimit. 
7Co xch'awic, xubij: Chixej iwib cho ri Dios, nim chiwila wi, chiya c'uu 
k'ij, rumal chi xopan ri k'ij aretak ri Are! cuk'at tzij pa qui wi! ri winak. 
Chik'ijilaj ri xbanow ri caj, ri ulew, ri mar, xukuje! ru q'uiyibal tak ja!. 

8Te c'u ri! xteri chi lok jun ángel chic ri xubij: iXwulijic, ya xwulij ri 
nimalaj tinimit Babilonia! Je ri', rumal chi u k'abarisam conojel qui wách 
winak cho ruwáchulew ruc! ru vino ri sibalaj c'o u chuk'ab re ri mac ri 
sibalaj àwas u banic ri sachinak u c'ux rumal, —xcha ri ángel. 

9Te c'u ri! xteri chi lok jun urox ángel chic ri co xch'awic, xubij: We c'o 
jun cuktijilaj ri xibibalalaj awaj xukuje! ru wáchbal, cuya c'u rib chi coc 
ri retal ri xibibalalaj awaj chucrusil u palaj o che ru k'ab, 10ri winak ri! 
cutij na re ri vino rech ri nimalaj c'ájisabal wáchaj ri cuya na ri Dios, ri 
man c!o tá jas yujtal ruc!, xane sibalaj c'o u chuk'ab, ri k'ijom pa ri vaso 
rech ri nimalaj royowal. Cában na c'áx che ruc! k'ak', xukuje! ruc! azufre 
chquiwách ri ángeles rech ri Dios xukuje! chuwách ri Alaj Chij. !! Ru sibel 
ri c'áxc'ol ri curiko cábukuw na pa tak ri ktij ri junab ri quepetic. Man co 
tá c'u uxlanem pak'ij o chak'ab chque ri winak ri quek'ijilan ri xibibalalaj 
awaj, xukuje! ru wáchbal, o ri cáquiya quib chi coc ri retal ru bi! chque. 
12Rumal ri' ri winak ri e rech ri Dios, ri quequinimaj tak ru takanic, 
xukuje! jicom ri canima' chrij ri Jesus, rajwaxic cáquichajij paciencia. 

13Te c'u ri' xinta jun ri xch'aw lok chicaj ri xubij chwe: Chatz'ibaj we 
tzij ri': “Cámic cáchaptaj bic, utz que ri quecámic, ri xecojon bi che ri 
Kajaw Jesús,” —xcha!. Je!, je ri', —cácha ri Lok'alaj Espíritu. Rumal chi 
queuxlan na che ri qui chac. Ronojel c'u ri utzil ri ca'nom man cásach tá 
ri', xane cák'alajin na wa! cuc! chila'. 

Waral cákil wi ri k'ij ri cámulix ri cosech cho ruwáchulew 

14Te c'u ri! xinca!yic, xinwil jun sutz! ri sibalaj sak. T'uyul Jun puwi' 
ri sutz! ri junam ruc! ru c'ojol jun winak. Cojom c'u jun u corona re 
k'än puak, ruc'am jun ixjos pu k'ab ri sibalaj c'o u pu chi'. 15Xel c'u lok 
jun ángel chic pa ri nimalaj rachoch Dios ri xurak u chi! chuch'abexic 
ri Jun ri t'uyul puwi! ri sutz', xubij c'u che: Cojo la ri ixjos la, mulij c'u 
la ri cosech, rumal chi ya xopan ri k'ij. Ronojel qui wách ri tico'n cho 
ruwáchulew e are! utz chic, —xcha che. 

16Ri Jun c'ut ri t'uyul puwi! ri sutz! xroc'owisaj ri rixjos puwi' 
ruwáchulew, xumulij ri cosech ri cto cho ruwáchulew. 

17Te c'u ri! xel chi lok jun ángel chic pa ri nimalaj rachoch Dios ri 
c'o pa ri caj. Ri are! xukuje! ruc'am jun ixjos ri sibalaj c'o u pu chi". 
18Xukuje' xel chi lok jun ángel chic ruc! ri ta'bal tok'ob ri c'o takanic 
pu k'ab puwi' ri k'ak'. Co xurak u chi' chuch'abexic ri ángel ri ruc'am ri 
ixjos ri sibalaj c'o u pu chi', xubij che: Chacojo ri awixjos ri sibalaj c'ou 
pu chi'. Cheak'ata ri jutak tzayaj uva che ri qui che'al, ri e tiquitoj cho 
ruwáchulew, rumal chi e chak! chic, —xcha che. 

19Ri ángel c'ut xroc'owisaj ri rixjos puwi' ruwáchulew, xeumol c'u ri 
uvas ri e c'o cho ruwáchulew, te c'u ri! xeuq'uiák pa jun nimalaj c'olibal 
jawije! ri quepitz! wi. Are wa! quel cubij ri nimalaj c'ájisabal wáchaj ri 
cuya ri Dios. 20Ri uvas chrij ri tinimit xepitz! wi. Pa ri c'olibal ri xepitz! 
wi xel lok nimalaj quic! ri xopan ak'an pa tak ri jic'bal ri qui chi! ri quiej, 
xukajbej c'u oxib ciento kilómetros. 


Waral cákil wi ri wukub ángeles ri cuc'am 
ri wukub q'uisbal tak c'áxc'ol 


1 5 1Xinwil chi jun nimalaj etal chic cho ri caj ri sibalaj cajmabal u 
banic. Xeinwil wukub ángeles ri cuc'am ri wukub q'uisbal tak 
c'áxc'ol. Ruc! c'u wa! cáq'uis u tza'm ri nimalaj royowal ri Dios. 
2Xukuje! c'o ri xinwilo ri je! u banic jun mar re vidrio ri cácowin cáca!y 
jun chupam ri yujtal ruc' k'ak'. Chuchi! c'u ri mar ri! re vidrio e tac'atoj 
wi ri e ch'acaninak puwi' ri xibibalalaj awaj, puwi' ru wáchbal, xukuje' 
puwi! ri jun ri xyi' jun ajilabal che ru bi'. Cuc'am c'u jujun qui k'ojom 
arpas qui bi! ri yo'm chque rumal ri Dios. 3 Cáquibixoj c'u ru bix ri ka 
mam Moisés ri patánil re ri Dios, ru bix ri Alaj Chij ri cubij: 
Sibalaj nim, xukuje' cajmabal 
ronojel ri banom la, 
Kajaw Dios, ri c'o ronojel 
u wách chuk'ab uc! la. 
E jicom xukuje! e kas tzij 
ru beyal ri chomanic la, 

lal ri' Nimalaj Takanel pa qui wi' 
conojel qui wách winak cho ruwáchulew. 
4 ¿Jachin ta ri mat cuxej rib 
chuwách la, nimalaj Kajaw? 
¿Jachin ta ri mat cunimarisaj 
k'ij la? 
Xuwi c'u ri lal, lal lok'alaj 
ka Dios. 
Conojel qui wách winak cho 
ruwáchulew quepe na che 
k'ijilaxic la. 
Je ri', rumal chi quilom chi 
jicom animal la chubanic ronojel, 
—cácha ri biz. 
5Te c'u ri' xincalyic, xinwil c'ut xjakjob ru chi' ri Lok'alaj Rachoch 
Dios ri c'o pa ri caj, ri Lok'alaj Ja ri c'olotal wi ri tz'alam tak abaj re 
ru Pixab ri Dios. Chupam c'u ri Lok'alaj Rachoch Dios xebel wi lok ri 
wukub ángeles ri cuc'am ri wukub c'áxc'ol. Qui cojom ch'ajch'oj atz'iak 
re lino ri cájuluwic, ximital jujun pas re k'án puak cho qui c'ux. 7 Te c'u 
ri' jun chque ri quiejeb ri je! quepe ángeles xuya wukub lak re k'àn puak 
chque ri wukub ángeles chquijujunal. E nojinak c'u ri lak che ri nimalaj 
clájisabal wáchaj ri cuya ri ka Dios ri man cácám taj ri c'asal pa tak ri k'ij 
ri junab ri quepetic. 8Xnoj c'u ri Lok'alaj Rachoch Dios che sib rumal ri 
nimalaj u Ku ri Dios xukuje' rumal ri nimalaj u chuk'ab. Man c'o tá cu 
jun ri cuya! coc bi chupam c'á cáq'uis na ri wukub c'áxc'ol ri cuc'am ri 
wukub ángeles. 


Waral cákil wi ri cábanic aretak cájamix ri c'o chupam ri wukub lak 


1 6 1Te c'u ri' xinta jun ri co xch'aw lok pa ri Lok'alaj Rachoch 
Dios, ri xubij chque ri wukub ángeles: iJix ba'! Jijamij puwi' 

ruwáchulew ri nimalaj c'ájisabal wáchaj ri cuya ri Dios ri c'o pa tak ri 
wukub lak, —xcha'. 

2Xe! ri nabe ángel, xujamij puwi' ruwáchulew ri c'o pa ru lak. Conojel 
c'u ri winak ri c!o ri retal ri xibibalalaj awaj chque, ri xukuje' cáquik'ijilaj 
ru wáchbal, xel lok jun itzel ch'a'c chquij ri sibalaj cák'ak'anic. 

3Ri ucab ángel xujamij puwi' ri mar ri c'o pa ru lak. Xuban c'u quic! ri 
joron re ri mar, je! ta ne ru quiq'uel jun cáminak. Conojel c'u ri e c'aslic ri 
e c'o pa ri mar xecámic. 

4Ri urox ángel xujamij ri c'o pa ru lak puwi' tak ri nima', xukuje' 
puwi! ru q'uiyibal tak ja', xuban c'u quic! tak ri ja'. 5Te c'u ri! xinto xubij 
ri ángel rech tak ri ja': Ri lal jicom anima! la rumal chi je wa! banom 
la chuk'atic tzij, Kajaw, lok'alaj ka Dios, lal ri! ri c'o la cámic, xukuje' 

xc'oji la ojer. 6Je ri', rumal chi we winak ri! qui càmisam ri winak ri qui 
jachom quib pa k'ab la, xukuje! qui cámisam ri k'alajisal tak re ri Lok! 
Pixab la. Cámic c'ut yo'm la quic! chque pa tijic rumal chi je wa! ri takal 
chque, —xcha'. 

7Xukuje! xinta jun ri xch'aw lok ruc' ri ta'bal tok'ob ri xubij: Je!, Kajaw, 
ka Dios ri c'o ronojel u wach chuk'ab uc! la, kas tzij xukuje! kas jicom 
banom la chuk'atic tzij pa qui wi', —xcha'. 

8Ri ucaj ángel xujamij ri c'o pa ru lak puwi' ri k'ij, xyi' c'u u chuk'ab ri 
k'ij che qui poroxic ri winak ruc' ru k'ak'al. ? Conojel c'ut sibalaj xec'atic. 
Pune ta je ri', man xquiq'uex tá ri canima!, ri qui chomanic, man xquiya 
tá c'u u k'ij ri Dios, xane xa xquibij GU ri àwas u bixic chrij ri Dios ri c'o 
u takanic pa qui wi! tak we c'áxc'ol ri'. 

10Ri uro! ángel xujamij ri c'o pa ru lak puwi' ri je'lalaj u t'uyulibal ri 
xibibalalaj awaj, xk'ekumar c'u ronojel ri tinimit ri cátakan wi. Ri winak 
c'ut xquitia! ri cak! rumal ri k'axom. !1 Pune je ri! man xquiya tà can u 
banic ri etzelal ri tajin cáca'no, xane xa xquibij tzij ri áwas u bixic chrij ri 
ka Dios ri c'o chila' chicaj rumal ri qui k'axowem xukuje! rumal ri ch'a!'c 
ri c'o chquij. 

12Ri uwak ángel xujamij ri c'o pa ru lak puwi! ri nimalaj nima! 
Eufrates. Xtzaj c'u ri joron re ri nima! rech cuya! cában jun be chque ri 
nimak tak takanelab ri quepe pa ri relbal k'ij. 

13 Te c'u ri! xinwilo chi pu chi! ri nimalaj itzel cumátz, pu chi! ri 
xibibalalaj awaj, xukuje' pu chi! ri jun ri cuban che rib chi k'alajisal re ru 
Lok! Pixab ri Dios, xebel lok ozib itzel tak espíritus ri je! quepe ixtutz'. 
14E are itzel tak espíritus wa! ri cáca'n cajmabal tak etal, quebel c'u bi 
che qui mulixic conojel tak ri nimak tak takanelab re ruwáchulew che ri 
nimalaj ch'oj re ri nimalaj u k'ij ri ka Dios ri c'o ronojel u wách chuk'ab 
ruc', 15“¡Chitampe'! Ri in quinpe na je! jas ru petic jun elak'om, man 
quina! tà c'ut. Utz re ri man cáwar taj, ri coc il che ri ratz'iak, rech man 
cách'ani tà canok, quel c'u u q'uixbal chquiwách ri winak,” —cácha ri 
Jesús. 16Ri itzel tak espíritus xequimulij c'u ri nimak tak takanelab pa ri 
lianic ri u bi' Armagedón pa ri ch'abal hebreo. 

17Ri uwuk ángel xujamij ri c'o pa ru lak pa ri quiákik!, c'o c'u Jun ri co 
xch'aw lok pa ri Lok'alaj Rachoch Dios ri c'o pa ri caj, kas ruc! ri je'lalaj 
t'uyulibal xch'aw wi lok, xubij: Ya xbantajic, —xcha!. 

18 Te c'u ri' xuban tak caypa!, wojojem, xukuje! quiákulja. Ruwáchulew 
xslabisax rumal jun nimalaj cábrakan. We cábrakan ri' sibalaj nim na 
chquiwách ri niq'uiaj cábrakan ri u banom tzaretak e c'o winak cho 
ruwáchulew. 19Ri nimalaj tinimit Babilonia xutas rib, xuban oxib. Conojel 
c'u ri tinimit ri e c'o cho ruwáchulew xewulijic. Man xsach tá c'u ri 
nimalaj tinimit Babilonia che ri Dios, xane xubano chi xuna! ri nimalaj 
cláx re ri clájisabal u wách ri xutak lok chrij rumal ri nimalaj royowal 

ri Are!. 20Conojel ri ch'akatak tak ulew ri e c'o pa ri mar xukuje! tak 

ri juyub xsach qui wách. 21 Xukuje' xkaj lok chicaj pa qui wi! ri winak 
nimak tak sakbách ri xa jubik' man quepajan jujun quintal chquijujunal, 
ri winak c'ut xquibij ri àwas u bixic chrij ri Dios rumal ri c'áxc'ol re ri 
sakbách, rumal chi are jun c'ájisabal wáchaj ri sibalaj nim na. 


Waral cákil wi ri tinimit Babilonia ri je' jas jun nimalaj itzel ixok 
17 1Te c'u ri' xpe jun chque ri wukub ángeles ri cuc'am ri wukub 
lak, xubij c'u chwe: Tasa'jmpe!, quinc'ut c'u na chawách ru 

c'ájisaxic u wách ri nimalaj itzel ixok, ri nimalaj tinimit ri t'uyul pa qui 
wi! tak ri mar, —xcha'. 2Ri nimak tak takanelab re ruwáchulew ca'nom 
ruc! ri ixok xa jas ri cáca'n ri tz'i' ri xak cáquirik quib, man c'o tà qui 
pixab, xukuje! ri winak ri e c'o cho ruwáchulew e k'abarinak ruc! ru vino 
ri sibalaj c'o u chuk'ab re ri mac ri sibalaj àwas u banic ri sachinak qui 
c'ux rumal. 

3Te c'u ri', chupam ri xc'ut canuwách rumal ri Lok'alaj Espíritu, ri 
ángel xinuc'am bi pa ri juyub ri cátz'inowic. Chila! c'ut xinwil wi jun ixok 
t'uyul puwi' jun xibibalalaj awaj quiák rij, ri tz'ibtal ronojel ri rij che tak 
bi'aj ri sibalaj áwas qui bixic chrij ri Dios. Ri awaj ri! c'o wukub u jolom, 
c'o c'u lajuj ru dai, 4We ixok ri! u cojom atz'iak ri quieb u wách cáca!yic, 
morada xukuje! quiák. Wiktal ruc' k'än puak, cuc! tak abaj ri pakal cajil, 
xukuje! cuc! perlas. Ruc'am jun vaso re k'àn puak pu k'ab ri nojinak 
che ronojel u wách ri man utz taj, xukuje! ri u tz'ilol ri nimalaj mac ri 
u banom ri sibalaj àwas u banic, je! jas ri cáca'n ri tz'i! ri xak cáquirik 
quib, man c'o tà qui pixab. 5Tz'ibtal c'u jun bi'aj chucrusil ru palaj ri ixok 
ri man c'o ta jun cách'obowic. Are wa! ri bi'aj: “Ri nimalaj Babilonia, 
qui nan ri itzel tak ixokib, xukuje! conojel ri itzel tak winak ri e cto cho 
ruwachulew,” —cuchixic. 6Te ri! xinwilo chi ri ixok k'abarinak rumal 
ru tijic ri qui quiq'uel ri winak ri e rech ri Dios, xukuje! rumal ru tijic ri 
qui quiq'uel ri e cámisam rumal chi xquitzijoj ronojel ri xuban ri Jesús. 
Aretak xinwilo, sibalaj xincajmaj wa!. 7 Te c'u ri' xubij ri ángel chwe: ¿Jas 
che sibalaj a cajmam awib? Quink'alajisaj na chawách ri man etamtal 
taj chrij we ixok ri', xukuje! chrij ri xibibalalaj awaj ri càmowinak bic, 
ri c'o wukub u jolom, ri xukuje! c'o lajuj ru c'a'. 8Ri xibibalalaj awaj ri 
xawilo are wa! ri xc'oji na, cámic c'ut man c'o tá chic. Pune ta ne je ri! 
quel c'u na lok pa ri nimalaj jul ri sibalaj naj u pam aretak májok que! pa 
ri q'uisbal cámical. Ri winak ri e c'o cho ruwáchulew, ri man tz'ibtal tá ri 
qui bi' pa ri wuj re c'aslemal tzaretak xban ruwáchulew, cáquicajmaj na 
aretak cáquil ri xibibalalaj awaj ri xc'oji na, ri man c'o tà chi c'ut, ri cápe 
chi c'u na jumul chic, —xcha chwe. 

9?Waral c'o wi jun chomanic chque ri quecowinic quech'obonic. Ri 
wukub jolomaj quel cubij wukub juyub. Pa qui wi' c'u wa! t'uyul wi ri 

ixok. 10Ri wukub jolomaj zukuje' quel cubij wukub nimak tak takanelab. 
Job chque we takanelab ri! xsach qui wách wa'. Jun chque tajin cátakan 
camic, ri jun chi c'ut c'a maja' cápetic. Aretak cápe ri q'uisbal takanel, 
man naj tà c'u na cátakanic. !! Ri xibibalalaj awaj ri xc'oji na, ri man c'o 
tá chic, are ri u wajxak takanel. Ri are! jun cuc! ri wukub. Benam c'u re 
wa! pa ri q'uisbal cámical. 

12Ri lajuj u cla! ri xawilo, e are lajuj nimak tak takanelab wa! ri c'à 
mája! cáquichap takanic. Cáyi! c'u na takanic pa qui k'ab rech quetakan 
pa qui wi! ri winak jun hora, junam ruc! ri xibibalalaj awaj. 13 We lajuj 
nimak tak takanelab ri' junam ri qui chomanic, cáquiya c'u na ri qui 
chuk'ab xukuje! ri qui takanic che ri xibibalalaj awaj. 14Quech'ojin na 
ruc' ri Alaj Chij, quech'actaj c'u na rumal ri Alaj Chij junam cuc! ri e c'o 
ruc', Je ri', rumal chi ri Alaj Chij are Cajaw ri ajawib, xukuje! are Nim 
Takanel pa qui wi' conojel ri nimak tak takanelab. Ri e c'o ruc! e siq'uital 
wa! rumal ri Dios, xukuje! e cha'talic, jicom c'u ri canima!. 

15Xukuje! xubij ri ángel chwe: Ri nimak tak mar ri xeawilo, ri t'uyul 
wi ri itzel ixok pa qui wi', are quel cubij wa! chi e conojel qui wach 
winak, e winak ri jalajoj queca'yic, e winak ri jalajoj tak qui tinimit, 
e winak ri jalajoj quech'awic. 16Ri lajuj u dai ri e c'o che ri xibibalalaj 
awaj ri xawilo, cáquetzelaj na u wách ri itzel ixok, cáquiya c'u na canok 
u tuquiel, cáquich'anaba na canok. Cáquitij na ru tijol, cáquiporoj c'u na 
ru bakil pa k'ak'. 17Ri Dios yo'winak pa canima! ri lajuj takanelab ri' chi 
cáca'no jachique ri craj ri Arel, chi cájunamataj ri qui chomanic chuya'ic 
takanic pu k'ab ri xibibalalaj awaj, c'à cábantaj na ronojel ru bim ri Dios. 
18Ri ixok ri xawilo, are wa! ri nimalaj tinimit ri cátakan pa qui wi! ri 
nimak tak takanelab ajuwáchulew, —xcha ri ángel chwe. 


Cásachisax u wách ri nimalaj tinimit Babilonia 
1 8 1Te c'u ri' xinwil jun ángel chic ri tajin cákaj lok chicaj, c'o c'u 
nimalaj takanic pu k'ab. Ru juluwem xuya sakil cho ronojel 

ruwáchulew. 2Co xch'awic, xubij: iXwulijic! Ya xwulij ri nimalaj tinimit 
Babilonia. Cojom chi wa! che cachoch itzel tak espíritus. Are qui jul 
ronojel qui wách itzelalaj tak espíritus chic, xukuje' are qui soc c'áx tak 
chicop ajuwocaj ri tzel queilitajic. 3Je ri', rumal chi ronojel qui wách 
winak cho ruwáchulew e k'abarinak rumal ru tijic ri vino re ri nimalaj 
mac ri cubano. Xukuje! ri nimak tak takanelab re ruwáchulew je! ca'nom 
ruc! ri ixok jas ri cáca'n ri tz'i' ri xak cáquirik quib, man c'o tà qui pixab. 
Ri ajc'ayib c'ut ri e c'o cho ruwáchulew e k'inomarinak rumal chi ri 
nimalaj tinimit Babilonia sibalaj oc'owinak u wi' ri u rayibal chque 
ronojel u wách tak jastak, —xcha!. 

4Te c'u ri' xinta chi Jun ri xch'aw lok chicaj ri xubij: Chixel lok pa we 
tinimit ri', winak ri ix wech in, rech man quiban tà iwe ri mac ri cában 

pa we tinimit ri', rech man quirik tà c'u iwe ri nimak tak c'áx ri quepe 
na puwi'. 5Xak c'u u mulim rib ru mac, opaninak c'à chicaj, na'tal c'u 
ronojel wa! ri retzelal che ri Dios. 6 Chibana che ri are! jas ru banom ri 
are! chque niq'uiaj chic, chiya u camul ri rajil u q'uexel che ri are! jas ri 
u banom chiwe. Chiyujaj ri cutijo, ri sibalaj c'àx na u tijic wa! chuwách 
ri xuya ri are! chque niq'uiaj chic, chiya c'u wa! che. 7 Chiya c'áxc!ol che, 
xukuje! bis, jas ru nimal ri nimarisan ib ri xq'uiy pa ranima!, xukuje! jas 
ri nimalaj u rayibal chque q'uia tak jastak. Xubij c'u pa ranima': “Ri in, in 
t'uyul waral je! jas jun ixok nim takanel, man in malca'n taj, man c'o tá 
c'u c'äx quinrik na,” —cácha!. 8Rumal ri! xa pa jun Ku quepe na ronojel 
ru c'áxc'ol puwi'. Cape na cámical, cápe na bis, xukuje! wi'jal. Cáporox 
c'u na ruc! k'ak!. Je ri', rumal chi ri Dios sibalaj c'o u chuk'ab, ri Kajaw 
Dios ri u k'atom tzij puwi' chi các'ájisax u wách. 

9Ri nimak tak takanelab re ruwáchulew ri xca'n ruc' are! jas ri 
cáca'n ri tz'i' ri xak cáquirik quib, man c'o tá qui pixab, ri xquiya quib 
chutzucuxic ruc' are! ri q'uia jastak ri xquirayij, quebok! na, cáquirak 
c'u qui chi! aretak cáquil ru sibel ri k'ak! re ru poroxic. 19 Naj quetaq'ui 
wi na che rumal ri qui xibriquil. Sibalaj cáquixej na quib che ri nimalaj 
c'ájisabal u wách ri tajin curiko, cáquibij c'u na: ¡Ay! iTok'ob a wách, 
nimalaj tinimit Babilonia, tinimit ri nim u ktij! Xak te'talic xpe ri c'áx pa 
wi', xc'ájisax c'u a wách, —quecha na. 

I1 Ri ajc'ayib ri e c'o cho ruwáchulew xukuje! quebok' na, cáquirak c'u 
na qui chi' che we tinimit, rumal chi man c'o tà chi na jachin ri cálok'ow ri 
jastak ri cáquiq'uiyij. 12 Ri cáquiq'uiyij are ri k'àn puak, ri sak puak, ri abaj 
ri pakal rajil, ri perlas, ri manta re lino ri coc! u wách, ri manta re xela, ri 
manta morada, xukuje! ri manta ri sibalaj quiák u wách. Cáàquiq'uiyij c'u tak 
che! ri quec'oc'otic, jastak re marfil,' re che! ri pakal cajil, re ri ch'ich' bronce, 
re zak ch'ich!, xukuje' jastak re mármol; 13Xukuje! cáquiq'uiyij ri canela, ri 
molom tak k'ayes ri quec'oc'otic, ri incienso, ri mirra, c'oc'alaj tak cunabal, 
vino, aceite, coc'alaj c'àj, ri trico c'ut. Cáquiq'uiyij c'u q'uia qui wách tak 
awaj, wacáx, awaj re tak eka'n, chij, xukuje! quiej ruc! ri qui carruaje, xukuje! 
winak, e are! winak wa! ri xa cáquicoj niq'uiaj winak chic che patànil tak 
que. 14Cáquibij c'u na che ri tinimit: iConojel ri je'lalaj tak jastak ri sibalaj 
xarayij qui wách, ri sibalaj xkaj chquiwách ri winak, ya man c'o tá chic! 
iXsach c'u u wach ronojel ra k'inomal, xukuje' ronojel ri a je'lal ri c'o nabe! 

15Ri ajc'ayib ri xca'n qui c'ay cuc! tak we jastak ri', ri e k'inomarinak 
rumal we tinimit ri', naj quetaq'ui wi na che ri tinimit rumal chi cáquixej 





118:12a Ri “jastak re marfil” e are! jastak wa! ri banom chque ru ca! ri tix (elefante), sibalaj 
pakal rajil c'u wa, 718:12b Ri “jastak re mármol" e are! jastak ri banom che jun abaj sak 
u wách ri sibalaj pakal rajil. ^18:13 Chawila' ri nota chrij ri “mirra” pa San Marcos 
15:23. 


El Nuevo Testamento en K'iche' Centro- Occidental de Guatemala, 2da ed. O 2011, Wycliffe Bible Translators, Inc. 


577 APOCALIPSIS 18, 19 


quib we ne cáquirik que ri e are! ri nimalaj c'ajisabal u wách we tinimit 
ri'. Quebok! na, cák'axow c'u na ri canima'. 16Càquibij c'u na: ¡Ay! iTok'ob 
u wách ri nimalaj tinimit! Junam c'u ri are! ruc' jun ixok ri u cojom 
coc'alaj lino che ratz'iak, xukuje! u cojom manta morada xukuje! manta 

ri sibalaj quiák u wách, u wikom c'u rib ruc' k'án puak, cuc! tak abaj ri 
pakal cajil, xukuje! cuc! perlas. 17 iXak te'talic c'ut xsach u wách ronojel ri 
nimalaj u k'inomal! —quecha na. 

Conojel ri e cojom che caporal chque tak ri barcos, xukuje! ri winak ri 
quebe! pa tak barcos, ri e binisel tak barcos, conojel c'u ri quechacun pa 
ri mar, naj xetaq'ui wi can che ri tinimit. 18Aretak xquil ru sibel ri tinimit 
ri tajin cáporoxic, xquirak qui chi', xquibij: <A xc'oji lo jumul jun tinimit 
junam ruc' we nimalaj tinimit ri'? ¡Man xc'oji taj! —xecha!. 

19Xquiq'uiàk ulew pa qui jolom (c'utbal re ri qui bis). Xebok'ic, xk'axow 
c'u ri canima!, xquirak qui chi!, xquibij: ¡Ay! iTok'ob u wách ri nimalaj 
tinimit! Ruc' c'u ru k'inomal e k'inomarinak conojel ri c'o qui barcos pa ri 
mar. iXak te'talic c'ut xsach u wách we nimalaj tinimit ri'! —xecha'. 

20 Chixquicot ba! iwonojel ix, ri ix c'o pa tak ri caj rumal ri xbantaj che 
we tinimit ri'. Chixquicot ix xukuje! ri ix rech ri Dios, xukuje! ri ix, ix 
apóstoles, ri ix xukuje! ri ix k'alajisal tak re ru Lok! Pixab ri Dios rumal 
chi aretak ri Dios xuk'at tzij puwi' we tinimit ri! chi các'ájisax u wach, 
xuya ri rajil u q'uexel ri c'àx ri u banom we tinimit ri' chiwe, —xcha ri 
Jun ri xch'aw lok chicaj. 

21Te c'u ri! jun ángel ri sibalaj cto u chuk'ab xuwalijisaj jun abaj ri 
junam ruc' jun nimalaj ca!, xuq'uiák bi pa ri mar, xubij c'ut: Are je wa! 
cában na che ri nimalaj tinimit Babilonia, cáwulij na. ¡Ruc' chuk'ab 
cáwulixic! Man c'o tà c'u jumul ri quilitaj chi na u wách. 22iBabilonia! 
Man c'o tá chi na jumul ri cátataj chi awuc! ri rok'ebal ri k'ojom arpa u 
bi', ri eut, o ri tun. Man cáriktaj tá chi na jun ajchac ri cuban apachique 
u wách chac. Man cátataj tá chi na jun winak ri cájuknaj ru ca! pa ri 
tinimit. 23Man cátunun tá chi na pa tak ja ru sakil ri jun candela, man 
cátataj tà c'ut ri wojcorem pa tak ri c'ulanem. Nabe canok ri ajc'ayib ri e 
c'o awuc! e are nimak qui k'ij cho ruwáchulew. Xesubtaj c'u conojel qui 
wách winak cho ruwáchulew ruc! ri itzinic ri xabano, —xcha!. 

24Chupam c'u we tinimit ri' xecámisax wi ri k'alajisal tak re ru Lok! 
Pixab ri Dios, xukuje! ri winak ri e rech ri Dios. Xriktaj c'u ri qui quiq'uel 
conojel ri winak ri e cimisam cho ronojel ruwáchulew chupam we 
tinimit ri', —xcha ri ángel. 

19 1Te c'u ri' xinta sibalaj q'uia winak ri e c'o pa ri caj ri co 
xech'awic, xquibij: 
iAleluya! Ruc! ri ka Dios 
ka rikom wi ri to'bal kib. 
Xuwi che ri Are! takal wi 

chi cánimarisax u ktij. 
Kuwi ri Are! takalic cábix che 
chi c'o nimalaj u chuk'ab 
2rumal chi u banom ri jicomal, 
u banom c'u ri kas tzij chuk'atic tzij. 
Xuk'at c'u tzij puwi' 
ri nimalaj itzel ixok 
chi các'ájisax u wách. 
Are c'u ri are! ri retzelam ruwáchulew 
ruc' ronojel ri man utz taj 
ri xubano. 
Xuya c'u ri Dios che ri ixok ri rajil 
u q'uexel ri qui cámical 
ri patànil tak re ri Arel, 
—xecha ri'. 
3Te c'u ri' xech'aw chic, xquibij: iAleluya! Ru sibel ri nimalaj tinimit ri 
tajin cáporoxic, man cátáni taj, xane xak tajin wi cábukuw na pa tak ri 
k'ij ri junab ri quepetic, —xecha!. 
4Ri juwinak quiejeb c'amal tak qui be ri cojonelab xukuje! ri quiejeb 
ri je! quepe ángeles xquimej quib, xquik'ijilaj c'u ri Dios ri t'uyul pa ri 
je'lalaj u t'uyulibal, xquibij: ¡Amén! ¡Aleluya! —xecha!. 
5Te c'u ri! xtataj Jun ri xch'aw lok ruc' ri je'lalaj t'uyulibal ri xubij: 
Chiya u k'ij ri ka Dios, 
iwonojel ix ri quixpatànin che, 
ri quixej iwib chuwách, 
ri nim quiwil wi, chi ac'alab 
chi ri'jab, 
—xcha!. 


Waral cákil wi ri nimak'ij re ru c'ulanem ri Alaj Chij 
6Xukuje! xinta jun wojojem ri je! ta ne e q'uia winak tajin quech'awic, 
ri je! ta ne ru chojojem q'uialaj nimak tak ja', xukuje! je! ta ne ru Ollem 
cowilaj tak quiákulja ri xquibij: 
iAleluya! Ri Kajaw, ri ka Dios, 
ri c'o ronojel u wách chuk'ab ruc!, 
u c'utum chi Are! tajin cátakanic. 
7 Chujquicotok, kas chquicot kanima!, 
kanimarisaj c'u u k'ij ri Dios 
rumal chi xopan ri Ki 
ri cáctuli ri Alaj Chij. 
Ri rixokil c'ut u banom 
u banic rib. 

8 Yo'm che chi cucoj ch'ajch'oj atz'iak 
re coc'alaj lino ri cájuluwic, 

—xecha!. Ri coc'alaj lino quel cubij ri jicomalaj qui c'aslemal ri winak ri e 
rech ri Dios. 

9Te c'u ri' xubij ri ángel chwe: Chatz'ibaj wa! we tzij ri': “Utz que ri e 
siq'uim che ri nimalaj wi'm ri cában pa ru c'ulanem ri Alaj Chij," —xcha!. 

Xubij chi c'u chwe: We tzij ri', kas e are u Tzij ri Dios wa!, —xcha chwe. 

10Xinxuqui c'u chuwách ri ángel chuk'ijilaxic. Ri are! c'ut xubij chwe: 
iMaban wa"! Ri in xukuje! xak in patánil re ri Dios je! jas ri at, junam cuc! 
ri awachalal ri jicom canima! chrij ri kas tzij ri xuk'alajisaj ri Jesús. Are 
chaktijilaj ri Dios, —xcha chwe. 

Ri kas tzij ri xuk'alajisaj ri Jesús, are c'u wa! ri cáyo'w qui chuktab ri 
k'alajisal tak re ru Lok! Pixab ri Dios. 


Waral cákil wi ri Jun ri quiejeninak chrij ri sak rij quiej 

11 Te c'u ri' xinwil ri caj jaktalic, xuc'ut c'u rib jun sak rij quiej. Ru bi! 
ri Jun ri quiejeninak chrij are wa': Jicom Ranima' xukuje! Kas Tzij. Ruc! 
c'u jicomal cuk'at Gu xukuje! cuban ri ch'oj. 12 Ru wak'ách quejuluwic je! 
jas ru xak k'ak', e cojom c'u q'uia corona chujolom. Oo jun bi'aj tz'ibtal 
chrij ri xak xuwi ri Are! kas cách'obowic. 13U cojom jun u k'u! ri tz'ajom 
che quic!. Ru bi! c'ut are “Ru Tzij ri Dios”. 14Ternetal c'u cumal ri soldados 
ajchicaj ri qui cojom sak atz'iak re coc'alaj lino ri ch'ajch'oj. E quiejeninak 
c'ut chquij sak tak quiej. 15Pu chi' quel wi lok jun machete ri sibalaj c'o u 
pu chi', ri cucoj che qui soquic conojel qui wách winak cho ruwáchulew. 
Cátakan c'u na pa qui wi! ruc! jun vara re ch'ich'. Cuk'at c'u na tzij pa qui 
wi'. Je! cuban na chque jas ri cuban jun winak che qui pitz'ic ri uvas ruc' 
ri rakan, queutac'alej. Xukuje! cuban na chi cáquina! ri c'äx re ri nimalaj 
c'ájisabal qui wách ri cápe pa qui wi' rumal ri nimalaj royowal ri Dios, ri 
ka Dios ri c'o ronojel u wách chuk'ab ruc'. 16 Tz'ibtal c'u we bi'aj ri' che ru 
k'u! xukuje! che ri rakan ri cubij: Are “Nim Takanel pa qui wi! ri nimak 
tak takanelab, Cajaw c'u conojel ri ajawib." 

17Te ri! xinwil jun ángel ri tac'al pa ri k'ij, ri xurak u chi', co xch'awic 
che qui ch'abexic conojel ri chicop ri querapap chicaj, xubij chque: 
¡Chixsa'j! Chimulij iwib che ri nimalaj wi'm ri cuya ri Dios. 18 Chixsa'j 
rech quitij ri qui ti'jol nimak tak takanelab, ri qui ti'jol ri qui nimakil tak 
soldados, xukuje! ri qui ti'jol achijab ri sibalaj c'o qui chuk'ab. Quitij c'u 
na ri qui ti'jol tak quiej, xukuje! ri qui ti'jol tak ri ajquiejab, ri qui ti'jol 
ronojel qui wách winak, winak ri e c'o pu k'ab jun patrón o ri man c'o tá 
qui patrón, chi ac'alab, chi ri'jab, —xcha'. 

19Te c'u ri! xinwil ri xibibalalaj awaj xukuje' ri nimak tak takanelab 
ajuwáchulew cachi'l ri qui soldados, ri qui mulim quib rech quech'ojin 
ruc! ri Jun ri quiejeninak chrij ri quiej xukuje!' cuc! ru soldados ri Arel, 

20 Xchap c'u ri xibibalalaj awaj junam ruc' ri jun ri cuban che rib chi 

are k'alajisal re ru Lok' Pixab ri Dios, ri u banom cajmabal tak etal 
chuwách ri xibibalalaj awaj. Cumal c'u we cajmabal tak etal ri! xeusub ri 
winak ri xquiya quib chi coc ri retal ri xibibalalaj awaj chque, ri xukuje' 
xquik'ijilaj ru wáchbal. Ri xibibalalaj awaj xukuje! ri jun ri cuban che rib 
chi are k'alajisal re ru Lok! Pixab ri Dios, e c'aslic xeq'uiák bi pa ri k!ak! ri 
je' jas jun nimalaj mar ri sibalaj cánicow ruc' azufre. 21 Are c'u ri niq'uiaj 
chic, xecámisax ruc! ri machete ri quel lok pu chi! ri Jun ri quiejeninak 
chrij ri quiej, conojel c'u tak ri chicop ajuwocaj xnoj qui pam ruc! ri qui 
ti'jol we winak ri'. 


Waral cátzijox wi ri jun mil junab 
20 1Te c'u ri' xinwil jun ángel ri tajin cákaj lok chicaj, ruc'am pu 
k'ab ri lawe rech ri nimalaj jul ri sibalaj naj u pam, xukuje' 

ruc'am jun nimalaj ximibal re ch'ich'. 2We ángel ri' xuchap ri nimalaj 
itzel cumátz, ri ojer cumátz ri cábix Itzel xukuje' Satanás che u bi'. Mil 
junab c'ut xuxim na ruc! ri ximibal re ch'ich'. 3Xuq'uiák bi pa ri nimalaj 
jul, xutz'apij can u chi' ri jul, xucoj jun t'ikbal che ri tz'apibal re rech man 
queusub tá chi ri winak cho ruwáchulew c!á cátz'akat na ri mil junab. 
Aretak cátz'akat ri mil junab rajwaxic c'ut cátzokopix na quieb oxib ktij. 

4Te c'u ri! xinwil jujun je'lalaj tak t'uyulibal. Chila! c'ut e t'uyul wi ri 
yo'm takanic pa qui k'ab chuk'atic tzij. Xukuje! xinwil ri canima! ri winak 
ri esam qui jolom rumal ru tzijoxic ru Lok! Pixab ri Dios ri xuk'alajisaj 
ri Jesús. Ri e are! man xquik'ijilaj tá ri xibibalalaj awaj. Man xquik'ijilaj 
tà ru wáchbal, man xquiya tà c'u quib chi coc ri retal ri are! chucrusil ri 
qui palaj o che ri qui k'ab. Xinwilo chi xec'astaj chquixol ri cáminakib, 
xetakan c'ut junam ruc! ri Cristo pa ri mil junab. 5Are wa! ri nabe 
c'astajibal. Are c'u ri niq'uiaj cáminakib chic man xec'astaj tà che we 
chanim ri', xane c'à te! xec'astajic aretak xtz'akat na ri mil junab. 6iUtz 
que ri xec'astaj pa ri nabe c'astajibal! E are wa! ri qui jachom quib pu 
k'ab ri Dios. Ri ucab cámical man cáriktaj tá chi na cumal ri e are!, xane 
queboc na che sacerdotes rech ri Dios xukuje! rech ri Cristo. Quetakan c'u 
na ruc! ri Cristo pa ri mil junab. 

7 Aretak cátz'akat ri mil junab, ri Satanás cátzokopix na, quel c'u na 
lok jawije! ri tz'aptal wi. 8Quel c'u na bi che qui subic ri winak cho 
ronojel ruwáchulew. E are c'u wa! ri Gog, xukuje' ri Magog. Queumulij 
na ri qui soldados che ri ch'oj, ri sibalaj e q'uia je' jas ri senyáb ri c'o chi' 
ri mar ri man cácowin tà jun che cajilaxic. ?Xepaki c'u lok cho ronojel 
ruwáchulew, xquisutij rij ri c'olibal ri e c'o wi ri winak ri e rech ri Dios, 
xukuje! ri tinimit ri lok' chuwách. Ri Dios c'ut xutak lok k'ak! chicaj, ri 
xeuporoj conojel. 10Ri Itzel c'ut, ri u banom subunic chque, xq'uiàk bi 
pa ri nimalaj k'ak! ri je! ta ne are jun mar ri sibalaj cánicow ruc! azufre, 

jawije! xq'uiàk wi bi ri xibibalalaj awaj xukuje! ri jun ri cuban che rib chi 
are k'alajisal re ru Lok! Pixab ri Dios. Chila! c'ut cáquirik wi na nimalaj 
cláx chi pak'ij chi chak'ab pa tak ri Ku ri junab ri quepetic. 


Waral cátzijox wi ri k'atow tzij ri caban chuwách 
ri nimalaj t'uyulibal ri sakloloj 

11Xinwil c'u jun nimalaj t'uyulibal ri sakloloj, xukuje' xinwil ri Jun 
ri t'uyul chila'. Chuwách c'u ri Are! xsach u wách ri ulew xukuje! ri 
caj, man c'o tà jumul xilitaj chi qui wách rumal chi man c'o tà chi c'u 
c'olibal jawije' chi! cuya! quec'oji wi. 12 Te c'u ri! xeinwil ri cáminakib, 
chi ri'jab chi ac'alab e tac'atoj chuwách ri Dios. Xejaktaj c'u tak ri wuj 
xukuje' xjaktaj jun wuj chic, ri wuj re c'aslemal. Xk'at c'u tzij pa qui 
wi! ri cáminakib. Xilic jas ri xca'no aretak e c'asal cho ruwáchulew, ri 
tz'ibtal pa tak ri wuj. 13Ri mar xeujach ri cáminakib ri e c'o chupam. Ri 
cámical xukuje' ri c'olibal ri e cto wi ri cáminakib xequijach ri càminakib 
ri e c'o chupam. Conojel c'ut xk'at tzij pa qui wi! chrij ronojel ri xca'n 
pa ri qui c'aslemal. 14Te c'u ri! ri cámical xukuje! ri c'olibal ri e c'o wi 
ri cáminakib, xeq'uiák bi pa ri nimalaj k'ak! ri je! ta ne jun mar tajin 
các'atic. Are c'u wa! ri ucab cámical. 15Chila! c'ut xeq'uiàk wi bi ri man 
tz'ibtal tà ri qui bi' pa ri wuj re c'aslemal. 


Waral cákil wi ri c'ac! caj xukuje' ri c'ac' uwáchulew 
2] 1Te c'u ri' xinwil jun c'ac! caj xukuje! jun c'ac! uwáchulew, rumal 
chi ri nabe caj xukuje! ri nabe uwáchulew xsach qui wách, 

xukuje' ri mar man c'o tà chic. 2In ri!, ri Juan, xinwil ri lok'alaj tinimit, 
ri c'ac! Jerusalén, tajin cákaj lok chicaj ruc' ri Dios. Banom c'u u banic 
je! jas jun ali ri u cojom chi ri ratz'iak re c'ulanem rech các'uli ruc! ri 
ala ri coc che rachajil. 3Xinta c'u jun ri co xch'aw lok chicaj ri xubij: 
¡Chawilampe'! Ri Dios u yacom chi ri rachoch cámic chquixol ri winak. 
Cájeki na junam cuc! ri e are! c'ut queboc na che u winakil ri Arel, Tzare 
c'u ri kas Dios các'oji na cuc! che qui Dios. ^Ri Dios cusu' na ri u wall qui 
wách. Man c'o tà chi c'u cámical, man c'o tà chi ok'ej, man cák'axow tà 
chi na ri canima', man c'o tá chi c'u k'axom. Je ri!, rumal chi ronojel ri 
c'o nabe ya man c'o tá chic, xsach c'u u wách wa', —xcha'. 

5Are c'u ri Jun ri t'uyul pa ri nimalaj t'uyulibal xubij chwe: 
Chawilampe!, ri in quinban c'ac! che ronojel ri c'olic, —xcha chwe. 

Xukuje! xubij: Chatz'ibaj wa! rumal chi we tzij ri! e kas tzij, cuya! c'ut 
kas cácu'bi u c'ux jun chquij, —xcha!. 

6Te c'u ri' xubij chi chwe: ¡Ya xbantajic! In ri' ri chaplebal xukuje! ri 
q'uisbal, je! jas ri nabe letra xukuje! ri q'uisbal letra rech ri alfabeto, ri 
“A” ruc! ri “Z”. Jachin ri cáchaki'j u chi! quinya na che ri are! chi cutij re 
ri joron re ri u q'uiyibal ja! ri cuya c'aslemal, ri xak cásipaxic. 7 Jachin ri 

cach'acanic cárechbej na ronojel wa'. Ri in quinoc na che u Dios, ri are' 
c'ut coc na che walc'ual in. 8Are c'u ri winak ri e xibrib, ri man quecojon 
taj, ri winak ri etzeltajinak qui c'aslemal cho ri Dios, ri cámisanelab, 

ri winak ri je! cáca!'no jas ri cáca'n ri tz!i' ri xak cáquirik quib, man c'o 

tá qui pixab, ri winak ri cáca'n itzinic, ri quequik'ijilaj tak tiox ri xa e 
banom cumal winak, xukuje! conojel ri banal tak tzij, conojel wa! quebe' 
na pa ri nimalaj k'ak! ri je! ta ne jun mar ri tajin các'atic ruc! azufre. Are 
c'u wa! ri ucab cámical, —xcha ri Dios chwe. 


Waral cákil wi ri c'ac! tinimit Jerusalén 


9Te c'u ri! xpe jun chque ri wukub ángeles ri cuc'am ri wukub lak 
ri nojinak che ri q'uisbal tak c'áxc'ol, xubij chwe: Tasa'j, quinc'ut ri ali 
chawách, ri rixokil ri Alaj Chij, —xcha chwe. 

10Chupam ri xuc'ut ri Lok'alaj Espíritu chnuwách xinwilo chi ri ángel 
xinuc'am bi puwi' jun nimalaj juyub ri sibalaj naj pakalinak, xuc'ut c'u 
ri nimalaj tinimit chnuwách, ri lok'alaj Jerusalén ri tajin cákaj lok chicaj 
jawije! xel wi lok chuwách ri Dios. 1! Ri tinimit cájuluw rumal ru je'lalaj u 
juluwem ri Dios, ru juluwem are junam ruc! jun abaj ri sibalaj pakal rajil, 
junam ruc' jun abaj re jaspe, ri cuya! cáca!y jun chupam jas ri vidrio. 12Ri 
tinimit sutim rij che jun nimalaj tapya ri naj pakalinak. E c'o cablajuj 
uchibe che ri tapya, e c'o c'u jujun ángel chuchi! tak ri uchibe. Ri qui 
bi' ri cablajuj tinimit re Israel e tz'ibtal cho ri jujun porta re ri uchibe. 
130xib uchibe e c'o chrelbal k'ij, oxib chic e cto chuwiquiák'ab ri relbal 
Ki. e c'o oxib chumoxk'ab ri relbal Kn, e cto c'u oxib chic chukajbal ktij. 
14Ri tapya rech ri tinimit cojom cablajuj abaj che u tac'alibal. Ri qui bi! ri 
cablajuj apóstoles re ri Alaj Chij e tz'ibtal chquij tak ri abaj. 

15Ri ángel ri tajin cátzijon wuc! ruc'am jun aj re k'àn puak che retaxic 
ri tinimit, xukuje! c'u tak ri uchibe ruc' ri tapya. 16Ri tinimit xak 
junam retabalil ri pa tak u xcut. Ri rakan xak junam ruc! ru wách. Ri 
ángel xretaj ri tinimit ruc! ri aj ri ruc'am. Quieb mil ruc' quieb ciento 
kilómetros quetanic. Ri rakan, xukuje! ri u wách ri pakalinak xak junam 
queetanic. 17 Te c'u ri! xretaj chi ri tapya, quetan c'u oxc'al ruc! quiejeb 
metros ru pimal, jas ri etabal ri cáquicoj ri winak are wa! ri tajin cucoj ri 
ángel. 

18Ri tapya are abaj re jaspe! ri cojom che ri tapya. Are c'u ri tinimit 
are k'án puak ri man c'o tà yuja'm ruc' cojom che, junam ruc! ri vidrio 
ri ch'ajch'oj. 19Ri abaj ri e cojom che ru tac'alibal ri tapya e wiktal cuc! 
ronojel qui wach abaj ri pakal cajil. Ri nabe abaj re ri tac'alibal, wiktal 
ruc' jaspe, ri ucab abaj wiktal ruc' zafiro, ri urox abaj wiktal ruc' ágata, ri 





121:18 Conojel ri abaj ri quebix waral, ri jaspe, ri esmeralda, ri perlas, xukuje' ri niq'uiaj 
chic, e are! abaj wa! ri sibalaj pakal cajil. 

ucaj abaj c'ut, are wiktal ruc' esmeralda. 20Ri uro! abaj wiktal ruc' ónice, 
ri uwak abaj wiktal ruc' cornalina, ri uwuk abaj wiktal ruc! crisólito, ri 
uwajxak abaj wiktal ruc' berilo, ri ubelej abaj wiktal ruc' topacio, ri ulajuj 
abaj wiktal ruc! crisoprasa, ri ujulajuj abaj wiktal ruc' jacinto, ri ucablajuj 
abaj c'ut, are wiktal ruc' amatista. 21 Ri cablajuj porta re ri u chi! tak be 
e cablajuj perlas wa'. Chquijujunal ri porta e jujun perlas. Ri be ri coc'ow 
pu niq'uiajal ri tinimit are re kän puak ri man c'o tà yuja'm ruc', je! jas ri 
vidrio ri cácowinic cáca!y jun chupam. 

22Man xinwil tà jun Lok'alaj Rachoch Dios pa ri tinimit ri', rumal chi 
ri Kajaw Dios ri c'o ronojel u wách chuk'ab ruc', are ri Are! ri Lok'alaj 
Rachoch Dios junam ruc' ri Alaj Chij. 23Ri tinimit man rajwaxic taj 
chi cáca!y ri KO puwi', man rajwaxic tà c'u ri ic! rumal chi ri je'lalaj u 
juluwem ri Dios are cáca!y puwi'. Ri Alaj Chij c'ut Are u sakil. 24Conojel 
qui wách winak cho ruwáchulew ri qui rikom ru tobanic ri Dios 
quebin na pa ru sakil ri tinimit ri'. Are c'u ri nimak tak takanelab re ri 
uwáchulew cáquic'am na bi ri jastak que ri nimak qui k'ij, ri nim queil 
wi, quequiya c'u na can pa ri tinimit. 25 Ru chi! tak be re ri tinimit man 
quetz'apix tà pak'ij. Chila! c'ut man c'o tá chak'ab. 26Các'am na bi jela! ri 
k'inomal ri sibalaj nimak qui k'ij, ri nim queil wi quech conojel qui wách 
winak cho ruwáchulew. 27Man c'o tá c'u jas ri man ch'ajch'oj taj coc bi pa 
ri tinimit. Man coc tà c'u bi jun winak ri etzeltajinak ru c'aslemal cho ri 
Dios, o jun ri u banom subunic. Xak xuwi queboc na bi ri winak ri tz'ibtal 
ri qui bi' pa ri wuj re c'aslemal ri c'o ruc' ri Alaj Chij. 
2 2 1Te c'u ri' ri ángel xuc'ut chnuwách jun nima! ri sakloloj re joron 

ri cuya c'aslemal. Cácowinic cáca!y jun chupam je! jas ri cristal. 

Chila! c'ut quel wi lok ri nima! ruc' ri je'lalaj t'uyulibal ri e c'o wi ri Dios 
xukuje! ri Alaj Chij. 2Pu niq'uiajal ri be ri coctow pa ri tinimit xukuje' 
pa tak u xcut ri nima! e q'uiyinak wi ri che! re c'aslemal. Cablajuj mul 
cáwáchin che ri jun junab. Chi ic! cuya ru wách. Are c'u ru xak coc che 
cunabal que conojel qui wách winak cho ruwáchulew. 3 Chila! man c'o tá 
jas ri etzelam u wách rumal ri Dios. Are c'u ri je'lalaj t'uyulibal ri e c'o 
wi ri Dios xukuje' ri Alaj Chij các'oji na pa ri tinimit ri'. Ri patánil tak re 
ri Dios c'ut, quek'ijilan na che ri Arel, ^Kas cáquil na rib qui wách chbil 
quib, are c'u ru bi! các'oji na chucrusil ri qui palaj. 5Chila! man do tá chi 
chak'ab. Ri winak ri quejeki chila! man rajwaxic tà ru sakil jun candela 
chque. Man rajwaxic tá c'ut ru sakil ri k'ij rumal chi ri Dios ri Kajaw cuya 
na sakil pa qui wi'. Ri e are! c'ut quetakan na pa tak ri ktij ri junab ri 
quepetic. 


Xa jubik' craj chi cápe chi na jumul ri Jesucristo 


6Te c'u ri' xubij ri ángel chwe: We tzij ri' e kas tzij, cuya! c'ut kas 
cácu'bi u c'ux jun chquij. Ri Kajaw c'ut, ri tzare Dios wa!, ri cáyo'w qui 

chuk'ab ri k'alajisal tak re ru Lok! Pixab, u takom lok ru ángel chuc'utic 
chquiwách ri patánil tak re jas ri cábantaj na chanim, —xcha chwe. 
7iChitampe'! iChanim quinopanic! —xcha ri Jesús. 

iUtz re ri cunimaj ru Lok! Pixab ri Dios ri tz'ibtal pa we wuj ri'! —xcha 
chwe. 

Sin ri', ri Juan, xinto, xukuje! kas xinwil ronojel ri cátzijox waral. 
Aretak xtataj wa! wumal xukuje! xilitaj wumal, xinxuqui chuwách ri 
ángel ri xc'utuw ronojel wa! chnuwách rech quinktijilaj. 9Ri ángel c'ut 
xubij chwe: iMaban wa'! Ri in xak in patánil re ri Dios je! jas ri at xukuje' 
tak ri awachalal ri k'alajisal tak re ru Lok! Pixab ri Dios, xukuje' conojel 
ri queniman che ru Tat ri Dios ri tz'ibtal pa we wuj ri'. ¡Are chak'ijilaj ri 
Dios! —xcha chwe. 

10Xukuje! xubij chwe: Meac'u' ru Lok! Pixab ri Dios ri tz'ibtal pa we wuj 
ri', rumal chi xa jubik! chic craj chi copan ri ktij ri cábantaj na ronojel 
wa!. 11 Yak ba! chaya che ri banal etzelal chi cutakej u banic ri etzelal ri 
cubano, xukuje! ri winak ri man ch'ajch'oj tà ranima! chutakej na u banic 
ri man ch'ajch'oj taj. Are c'u ri utzalaj winak chutakej u banic ri utzil, ri 
winak c'ut ru jachom rib pu k'ab ri Dios chutakej u banic ri jicom cho ri 
Dios, —xcha'. 

12¡Chitampe'! —cácha ri Jesús. iChanim quinopanic! Wuc'am bi ri 
tojbal ri quinya na chque ri winak chquijujunal, jas u wách ri ca'nom. 
13Tn ri', in ri nabe xukuje' in ri q'uisbal, ru chaplebal xukuje! ru q'uisic 
ronojel. Ri in, in je! jas ri nabe letra xukuje! ri q'uisbal letra rech ri 
alfabeto, ri “A” ruc! ri “Z”, —xcha ri Arel, 

14Utz que ri qui ch'ajom ri catz'iak (quel cubij wa! chi e nimaninak 
chwe), rech cuya! cáquitij que ru wách ri che! ri cuya c'aslemal. Xukuje' 
cuya! queboc pa ri uchibe rech ri tinimit. 15 Are c'u ri itzel tak winak, 
xukuje! ri winak ri cáca'n itzinic, ri winak ri je! cáca!'no jas ri cáca'n ri 
tz'i' ri xak cáquirik quib, man c'o tá qui pixab, ri cámisanelab, ri winak ri 
cáquik'ijilaj tak tiox ri xa e banom cumal, xukuje! conojel ri utz cáquil wi 
ri banow tzij, ri cáca'n subunic quecanaj na can ri e are! chrij ri tinimit. 

16Tn ri', ri Jesús, nu takom bi ri nu ángel chuk'alajisaxic ronojel wa! 
chque tak ri kachalal cojonelab. Wuc' in xel wi ri a mam David ri nim 
takanel, in c'ut ri rachalaxic can ri are!. In ri' ri nimalaj ch'imil ri sibalaj 
cájuluwic pa ru sakiribal, —xcha ri Arel, 

17 Ri Lok'alaj Espíritu xukuje! ri rixokil ri Alaj Chij cáquibij: ¡Chixsa'j! 
—quecha ri!. 

Jachin ri cátowic, chubij: ¡Chixsa'j! —cácha na. 

Jachin ri cáchaki'j u chi', ri craj re ri joron, chpetok, chutija re ri joron 
ri cuya c'aslemal ri xak cásipaxic. 

18 Conojel ri cáquitatabej ru Lok! Pixab ri Dios ri tz'ibtal pa we wuj ri!, 
in ri!, ri Juan, quinbij wa! chque: We do jun cuya u wi! tak we tzij ri! 

ri Dios cuya na u wi! ri c'äxc'ol chrij ri are! ri e tz'ibtal pa we wuj ri' ri 
quepe na chquij ri winak. 1? Xukuje! we c'o jun c'o cáresaj che ru Lok! 
Pixab ri Dios ri tz'ibtal pa we wuj ri', ri Dios cáresaj na ru bi! ri winak ri! 
pa ri wuj re c'aslemal, man cuya tà c'u che chi coc pa ri lok'alaj tinimit. 
Are c'u wa! ri e tz'ibtal chquij pa we wuj ri!. 

20Ri Jun ri cák'alajisan tak we Gu ri!, cubij: ¡Je!, je ri'! iQuinopan na 
chanim! 

Amén. iSa!j la, Kajaw Jesús! 

21 Are ta ba! ri Kajaw Jesucristo cutok!obisajiwách iwonojel. Amén. 

Abba Ouel cubij “nu tat” pa ri ch'abal arameo, ri gui ch'abal ri winak aj 
Israel pa tak ri k'ij ri xc'oji ri Jestis cho ruwachulew. 

Anclas Ri nimak tak ch'ich! ri cábix “anclas” chque, e c'o colob ri ximital 
chque. Ri qui patàn ri ch'ich! ri! are cáca'no chi ri barco cátaq'ui 
pa ri ja', man c'o tà que! wi. 

Ángel Jun u wách u tako'n ri Dios ri quetob chque ri cojonelab. 

Apóstol Quel cubij “takom”. E cablajuj u tako'n ri Jesús ri e cha'tal 
rumal. 

Arca Pa we Nuevo Testamento quel cubij ri nimalaj barco ri xuban ri 
mam Noé. 

Ayuno Quel cubij ri nimak!ij ri cában cumal ri winak aj Israel rech 
cána'taj chque ri sachbal qui mac ojer rumal ri Dios. Xukuje' are ri 
u banic orar, man cáwi' tà jun. 

Beelzebú Are jun chque ru bi! ri Satanás, ri qui nimal ri itzel tak 
espíritus. 

Cábal Man k'alaj tà wa! we are mo! o are cábal. Jun chque ri nimak'ij ri 
cáca'n ri winak aj Israel are ri nimak'ij que ri cábal. Cáca'n qui 
cábal re qui k'ab tak che'. Wukub Ku quec'oji chupam, na'tabal re 
ri nimalaj qui binem pa ri juyub ri cátz'inowic. 

Camello Jun nimalaj awaj ri cuya! cáquiejen jun chrij, más c'ut cácoj wa! 
che tak eka'n. Nim na ri' chuwách jun quiej. 

Caxa (“Cofre del Pacto” cábix che pa castellano.) Jun caxa ri ch'ukum rij 
che k'án puak, ri c'olotal wi ri trato (o, pacto). Chupam ri caxa ri! 
c'o jun xaro re k'àn puak ri c'o maná chupam, c'o c'u ru ch'imiy ri 
mam Aarón ri xtuxic, xukuje! e c'o ri tz'alam tak abaj chupam ri 
xetz'ibax wi ri takanic re ri ojer trato. 

Caxlan wa ri man c'o tá ch'ám ruc' Are ri xquitij ri winak aj Israel pa 
ri ak'ab ri xebel lok pa Egipto. Xban nimak'ij che rumal chi are 
na'tabal re ri k'ij ri xetzokopix lok rumal ri Dios. 

Circuncisión Chawila! “Retal ri ojer trato”. 

Cristiano Quel cubij chi are cácojon jun che ri Jesucristo, cutakej c'u 
ru tijonic ri Are! xukuje! ronojel ru Lok! Pixab ri Dios. 

Cristo Quel cubij “cha'tal rumal ri Dios”, junam ruc! ri tzij “mesías” pa ri 
ch'abal hebreo. 

Diáconos Ri diáconos xukuje! ri diaconisas e are! ri c'o quekle'n che qui 
to'ic ri niq'uiaj cojonelab. 

Eunuco Jun achi ri xtas chquij ri niq'uiaj achijab rech cuban na jun chac 
ri sibalaj nim u banic. 

Fariseos Ri tata!ib ri! e are! winak wa! aj Israel ri sibalaj xquikatej u 
nimaxic ru Pixab Moisés. Xca'n c'u nimal, xquichomaj chi e utz na 
chquiwách conojel ri winak. Q'uia qui nak'atisam wi quib ri man 
kas tà are ri cubij ru Tzij ri Dios. 

Hebreo Ri ojer qui ch'abal ri winak aj Israel. Ri dialecto ri xquicoj pa tak 
ru ktij ri Jesús, are cábix “arameo” che. 

Iglesia E are! ri kachalal cojonelab ri cáquimulij quib. Xukuje' cácoj ri 
tzij ri' che tak ri ja (templo, rachoch Dios). Ri kas iglesia are ri 
comon winak ri cábix “Cristianos” chque. 

Israel Jun chque ru bi' ri mam Jacob, u c'ojol ri mam Isaac. Ri rachalaxic 
can ri mam Jacob ri te! xil qui wách cábix aj Israel chque. Xukuje' 
cácoj we bi'aj ri' chrij ronojel ri qui tinimit. 

Itzel ch'a'c Are jun yabil ri sibalaj c'äx ri cusipaj rib ri cábix “lepra” che 
pa castellano. Are jun c'utbal chrij ri mac. 

Jicomalaj patánil re ri Dios Are ri Cristo, ri To'l Ke, ri xquibij lok ri ojer 
tak k'alajisal re ru Lok! Pixab ri Dios. 

K'ij re uxlanem Ri winak aj Israel sibalaj nim xquil wi ri u wuk kij re ri 
semana. Ri nabe tak cojonelab nim xquil wi ri nabe ktij re ri semana 
rumal chi are wa! ri ktij ri xc'astaj ri Kajaw Jesús chquixol ri cáminakib. 

Kachalal ( "Hermanos" cábix che pa castellano.) Ri quecojon che ri 
Jesucristo e cachalal quib rumal ri Jesüs. 

Kolol che! Xukuje! cábix “ajanel” o “carpintero” che rumal ru chac. 

Levitas E are! achalaxic re Leví ri xetob chque ri sacerdotes pa ri nimalaj 
rachoch Dios. 

Lok'alaj Espíritu Are ri Espíritu rech ri Dios ri xubij ri Cristo chi cutak 
na lok rech các'oji pa canima! ru tijoxelab, pa tak c'u canima' 
conojel ri quecojon che. 

Maná Are ri wa ajchicaj, tzukubal que ri winak aj Israel aretak xebin pa 
tak ri juyub ri quetz'inowic. 

Mesías Chawila! ri tzij ^Cristo". 

Mirra Jun cunabal ri sibalaj pakal rajil. Are qui chomanic ri winak chi ri 
cunabal ri', we yujtal ruc! ri vino, cubano chi cátàni ri k'axom. 

Nardo Ru bi' jun k'ayes ri xcoj chubanic jun c'oc'alaj cunabal ri sibalaj 
pakal rajil. 

Nimalaj rachoch Dios (Are cábix *Templo" che pa castellano.) Ri 
nimalaj ja pa Jerusalén ri xyactaj ojer rumal ri nim takanel 

Salomon. Ktastaj c'u wa' che ru k'ijilazic ri Dios cumal ri winak aj 
Israel. 

Obispo Quel cubij “pastor” o apachin jun ri cayi' che chi cuchajij ri 
jumulaj cojonelab. 

Paraíso Jun lugar re quicotemal. Chila! queopan wi ri canima! ri 
cojonelab aretak quecámic, chila! c'ut cáqueyej wi ri ktij re ri 
c'astajibal. 

Pascua Jun chque ri qui nimak'ij ri winak aj Israel, nim c'u u banic. Are 
na'tabal re ri ktij ri xebel lok pa qui k'ab ri winak aj Egipto ojer. 
(Chawila' “Caxlan wa ri man c'o tà chiäm ruc!.”) 

Pentecostés Jun chque ri qui nimak'ij ri winak aj Israel. Are ri ktij ri 
queto'taj che ru molixic ri cebada (jun grano ri je! quelic jas ri 
trigo). Cában wa! aretak oc'owinak chi 50 k'ij ri nimak'ij Pascua. 

Rachoch Dios Jun ja ri cáquimulij wi quib ru winakil ri Dios, we aj 
Israel o e are! cojonelab che ri Cristo. 

Ralc'ual can ri ka mam David Quel cubij “To'l Ke" junam jas ri tzij 
“Cristo” o “Mesías”. 

Ralc'ual ri Dios ri Kas Winak Ri Jesús xucoj we bi'aj ri! chbil rib 
chuc'utic chi are ri Cristo o ri Mesías ri xtz'ibax ojer pa ru Lok! 
Pixab ri Dios chi are ri To'l Ke ri cápetic. 

Retal ri ojer trato Ru cojic ri etal ri! che ru cuerpo jun ala o jun achi, are 
wa! cábix “circuncisión” che pa castellano, retal ri trato ri xuban 
ri Dios ruc' ri mam Abraham ri ojer qui mam ri winak aj Israel. 

Sacerdote aj Israel Ri achi ri cha'talic rech cach'aw pa qui wi! ri winak 
ruc! ri Dios. Jun ri cojom chubanic ri jastak rech ri k'ijilanic, je! 
jas ri qui jachic awaj cho ri Dios. Ri qui nimal ri sacerdotes, are 
cábix “sumo sacerdote” che. 

Saduceos Ri tata'ib saduceos e are! nimak tak winak wa! aj Israel. Ri e 
are! c'ut man cáquicoj taj chi kas tzij quec'astaj na ri càminakib je! 
jas ri qui cojonic ri fariseos. (Chawila! Hechos 23:6 -8.) 

Sinaí Ri nimalaj juyub ri! cábix “Sinaí” che, xukuje' “Horeb”. Are ri juyub 
jawije! xch'aw wi ri Dios ruc' ri Moisés, xuya c'u ri Lajuj Takanic 
che. 

Sión Are u bi' jun juyub pa Jerusalén. Cojom c'u ri bi'aj ri' chrij ri tinimit 
Jerusalén xukuje!. 

Sodoma y Gomorra Quieb tinimit nakaj che ri Mar Muerto ri xc'ájisax 
wi qui wách ri winak rumal ri itzel tak qui mac. 

Tijonelab re ri Pixab E are! achijab wa! ri sibalaj xquitijoj quib chrij ru 
Pixab ri Moisés, xquic'ut wa! chquiwách ri winak. 

To'l Ke (“Nuestro Salvador” pa castellano.) Ri bi'aj ri! xcoj che u bi! ri 
Dios pa ri Antiguo Testamento. Xcoj c'u che ri Jesús ru C'ojol 
rumal chi xcàm che ka to'ic chuwách ri nimalaj c'ájisabal ka wách. 

Trato (Cábix “pacto” o “testamento” che pa castellano.) Ri ojer trato xban 
ruc! ri mam Abraham, ruc' ri mam Moisés. Ri Dios xuban jun c'ac' 
trato cuc! conojel ri xecojon che ri Jesucristo ri u C'ojol. 

Tun Ri “tun” are jun chic u wách trompeta, man banom tá c'u ruc' 
ch'ich!, xane ruc! ru c'a! chij. 

El Templo en el tiempo de Jesucristo 

